
OVIDIU VUIA 

SUB ZODIA CĂRȚII ȘI A STUDIULUI 

(Cu Pamfil Șeicaru în exil) 

— Volumul I - www.Editura Rita Vuia, 2007 

5 de ani înainte de moartea lui Dr. de Ovidiu Vuia www.Ovidiu- 
vuia.de contact: rita. vuiaweb.de 

Explicaţie pentru ediţia în www.revisuită 

Dragă Cititorule! Te vei întreba de ce o a doua ediţie revizuită? 
Înainte de decesul neelucidat al dr. docent medic Ovidiu Vuia care 
probabil a avut loc la 28 sau 29 septembrie 2002, acesta corectase 
manuscrisele la cartea de mai sus și intenţiona să le aducă în România 
la Editura ALMAROM din Râmnicu Vâlcea, director dl. Sztojka. În plus, 
voia să înainteze divorțul de soţia sa, Corina Vuia, cu care se căsătorise 
în vara anului 2000 și de care era din nou despărțit din decembrie 
2001. Amintim aceasta doar pentru că nu ştim dacă a fost și ea 
implicată în complotul împotriva cărții. Până în ziua de azi nu s-a 
clarificat dacă Ovidiu Vuia a căzut victima unei crime. Ce s-a făcut din 
cartea sa este o crimă, ceea ce se poate dovedi negru pe alb. 

Ce s-a întâmplat? Fiii Mihai și Alexandru Vuia, precum și eu, 
fosta soţie să rita Vuia, am întâmpinat mari dificultăți până s-a tipărit 
cartea. Atunci nu ni s-au dat manuscrisele înapoi. După o luptă de 
peste doi ani și jumătate și sub ameninţarea că vom angaja un avocat, 
am primit manuscrisele împreună cu mapă cu acte a lui Ovidiu Vuia, 
mapă care dispăruse din locuinţa sa, după decesul acestuia. 


Devenind neîncrezători din cauza numeroaselor dificultăţi, am 
comparat manuscrisul cu cartea tipărită şi a trebuit să constatăm că 
greşelile pe care le corectase Ovidiu Vuia nu erau corectate ba 
dimpotrivă în parte au fost făcute mai rău, așa încât sensul a fost 
denaturăt. În volumul III lipseau de 140 de pagini de corectura, pe 
lângă aceasta şi scrisorile originale de la Pamfil Șeicaru și cărți de la 
Pamfil Șeicaru. Din fericire exista încă manuscrisul original. În volumul 
III capitolul 13 a fost schimbat numele Christian W. Schenk cu altul. Cu 
groaza a trebuit să constatam ca această carte pentru care am plătit 
5.000 euro putea doar fi distrusă. 

Acum exista ediția corectată. Tipărita după paginele corectate 
existente şi după manuscrisul original. A fost opera de o viaţă a lui 
Ovidiu Vuia. Toţi anii a adunat material pentru această lucrare şi noi îi 
suntem datori lui Ovidiu ca această carte să apară aşa cum a scris-o el. 

El a trăit țară sa România şi a scris pentru țară sa cu mult drag. 
Ultima sa carte, pe care o avusese în lucru, la care peste o mie de pagini 
erau deja gata țâţul de lucru „Răstignirea în istoria picturii”. Dacă mai 
exista manuscrisele nu știm, poate vor apărea vreodată. El a murit cu o 
mare decepţie despre ţara sa, pe care odată a iubit-o atât de mult, dar 
care nu mai era aceeaşi, nu mai corespundea idealului său. El era un 
om cu coloana vertebrală, care nu a făcut compromisuri şi nu s-a lăsat 
cumpărat și din această cauză a fost denumit de mulți ca fiind dificil. 

Din dragoste, recunoştinţă și onoare pentru un om neobișnuit se 
afla acum la dispoziţie a doua ediţie originala revizuita a operei sale. 

RITA VUIA 

La toate ediţiile 

„SUB ZODIA CĂRȚII ȘI A STUDIULUI 

— CU PAMFIL ȘEICARU ÎN EXIL...” 

Vol. I-III 

Editura ALMAROM Râmnicu Vâlcea, 2003, director dl. Sztojka 
este vorba despre o falsificare, am plătit 5.000 Euro 

Pentru Falsificare două am plătit 4.800 Euro 

Societatea cultural-ştiinţifică ADSUMUS, Oradea dl. Octavian 
Blaga 2006 - 2007 

O lucrare peste de 1.000 de pagini, fac în continuare - Rita Vuia 
- a publica în www.Ovidiu-vuia.de 

Scrisorile originale de la Pamfil Șeicaru exista numai negative şi 
tipărit în falsificare (peste 200 exemplare de falsificare exista) 


Manuscris original, toate dovadă şi negative sunt în seif 

Pamfil Șeicaru îşi deschide sufletul: „Precum vezi, dragul meu, 
această culegere de articole - File de cronică 1943 - 1944 - va putea 
precede Memoriile unui gazetar’. Dacă voi avea 3 - 4 ani de 
plenitudine a puterilor mele în stadiul lor actual, voi putea să spun că 
mi-am făcut datoria. Îți datoram aceste destăinuiri pentru grija pe care 
o porți sănătății mele. Eşti tânăr, deci vei supraviețui şi îți vei aduce 
aminte de bătrânul singuratic care, până la ultima bătaie a inimii, și-a 
făcut datoria fața de neamul românesc, căruia i-a aparținut prin toată 
ființa lui. 
Pozele lui P. Șeicaru = 


„Îţi scriu dragul meu, că eşti tânăr şi nu ştiu dacă Parcele îmi vor 
îngădui să scriu „Memoriile unui gazetar” (în 1970 voi împlini 60 de 
ani de gazetărie). În cazul când nu voi avea răgazul s-o scriu, atunci vei 
fi dta cel care să stigmatizezi imposturile tricolore”. 

(Din scrisoarea maestrului datată cu 3 januarie 1977) 

Cuvânt înainte 

Am ajuns să corespondez cu Pamfil Șeicaru, cu siguranţă unul 


din marii ziariști români, primind adresa lui de la Traian Popescu, în 
editura căruia am publicat cartea tatălui meu Tiberiu Vuia „Vacanţele 
destinului” adresă pe care, de altfel, i-am solicitat-o. 

De la început subliniez faptul ca însăși colaborarea mea la 
Carpaţii și în special cu acest Traian Popescu, mi-a produs o mare 
dezamăgire. Cunoscând orientările celor mai mulți din exil, sub lupta 
lor zisă anticomunistă adesea se ascundea ocult colaborarea cu 
autoritățile comuniste din țară, pentru mine, condamnabilă, fiindcă nu 
am înţeles să aleg desțărarea şi în consecinţă libertatea, ca să fac ceea 
ce nu am făcut în țară, să colaborez tot cu reprezentanții regimului 
comunist din România. Excludeam din principiu că așa ceva e posibil 
din partea celor ce reprezentau mișcarea legionară la Madrid, că alte 
legături ideologice nu am avut în comun și iată că în decursul anilor am 
constatat că m-am înşelat grav. 

Cu câțiva ani înainte de sfârşitul său prematur, Ovidiu Cotruş, 
geniu distrus în temnițele Leviatanului roşu, a fost trimis de noii 
culturalnici din ţară la Madrid, în scopul de a merge pe urmele 
unchiului său, marele poet Aron Cotruș, să mai cerceteze dacă eventual 
ar mai găsi ceva de pe urmele activității marelui desțărat. Traian 
Popescu îmi relata că desigur Ovidiu Cotruş l-a vizitat de mai multe ori 
odată ce Aron Cotruș, cel puţin formal, figura ca director al revistei 
Carpaţii, înainte de a pleca în Statele Unite, unde a murit la 70 de ani, 
îndurerat de perspectivele sumbre ale viitorului poporului său vândut 
de aliaţi, ruşilor. În aceste condiţii fiind în mica prăvălie filatelică a lui 
Traian Popescu, a apărut şi omul ambasadei române din Madrid, de- 
acuma ca cel mai natural lucru din lume. Nepregătit, pe fața lui O. 
Cotruș se putea citi o spaimă nemaipomenită, pe care Traian Popescu 
n-a reuşit să i-o alunge nici după ce dubiosul personaj a plecat, 
lăsându-i singuri: astfel, marele legionar, cel puţin așa se afişa în lume, 
îl asigura pe vizitatorul său că legăturile sale cu instituţia repere-ului 
erau cât se poate de bune, întâlnirile veneau și de la el spre ambasadă, 
deci colaborarea înflorea ireproșabil. Cu acea ocazie Traian Popescu 
mi-a vorbit fără niciun respect de Ovidiu Cotruș, cu care regretam că 
nu am putut sta de vorbă. Dar mi s-a adus la cunoștință prezenţa lui la 
Madrid doar după ce plecase acasă, relatându-mi-se starea sa de 
continuă tensiune, iar pe gazda lui l-a impresionat faptul că toată 
noaptea nu dormea deloc, umplându-i marea scrumieră cu capetele de 
țigări pe care le fumase. 


S-ar putea ca Ovidiu Cotruș să fi crezut, străin de toate trădările 
umane, că regimul din ţară, criminal în esenţele sale să-i fi întins, prin 
trimiterea lui la Madrid o cursă diabolică. Anii blestemaţi petrecuţi în 
temnițele bolşevice, i-au schimbat total caracterul şi totodată 
convingerile sale din tinereţe, metoda spălării creierului funcționat 
perfect asupra firii sale sensibile. De-altfel cu intenţia de a-l 
compromite postum, ajuns în grațiile partidului, Șt. Aug. Doinaș i-a 
editat zisele „Meditaţii critice”, de fapt articolele și esseurile publicate 
sub comuniști, când Ovidiu Cotruș a fost şi directorul „Familiei” din 
Oradea. Cu altă ocazie poate voi mai reveni asupra acestei cărți cu o 
analiză mai atentă în ce priveşte conținutul ei. 

În ce priveşte pe Traian Popescu prietenia cu ambasada română 
din Madrid a dat în sfârşit roadele așteptate, când în editura Carpaţii a 
apărut o „Transilvanie Românească” în engleză, evident tradusă în ţară 
- mai bine spus trecută sub cenzură comunistă lucrarea lui N. Șt. 
Govora cu același subiect, publicată în românește, de-altfel - deci 
colaborarea nici nu era negată, autorul declinându-și orice 
responsabilitate în legătură cu ciuntirile executate în textul său - de... 
Traian Popescu. Pe acesta din urmă îl mulțumise mica afacere 
rentabilă încheiată, odată ce comuniștii îi achitaseră mai mult de 
jumătate din costul cărților apărute, probabil că și primite în acelaşi 
număr. Am primit şi eu lucrarea respectivă chiar de la Traian Popescu, 
citind-o nu mi-a fost greu să constat vânzarea respectivă, și prin 
răspunsul meu - protest am deschis prima mare prăpastie între noi, 
care de altfel a devenit mai pe urmă de netrecut. Traian Popescu mă 
asigura cu lacrimi de crocodil că el şi-a făcut numai datoria față de 
neamul său ameninţat de revizionismul maghiar, justificări zadarnice 
fiindcă nu au avut de câștigat decât comuniștii care manipulau 
probleme atât de grave, urmărind în primul rând să-și întindă 
dominaţia asupra unui exil oricum fărâmiţat. 

Cu Ovidiu Cotruş m-am întâlnit la facultatea de litere și filosofie 
din Cluj, eu balic el în ultimul său an de studii, dar cum seminarele le 
tineam în comun, am asistat la câteva avute loc în sala „Bogrea', 
conduse de cunoscutul profesor de filosofie D.D. Roşca. Îmi amintesc, 
discuţiile purtate de studenţi, se remarcau în mod deosebit Ovidiu 
Cotruș și Enescu, erau duse la un nivel atât de înalt de cunoștințe 
filosofice încât profesorul D.D. Roşca impresionat de pregătirea 
elevilor săi, refuza să intervină în discuţiile şi schimbul lor de idei, 


preluând şi el simplul rol de ascultător. (Doinaș nu se găsea printre ei, 
probabil că era preocupat de aventurile sale muierești din Arad, 
cunoscut fiind prin calitățile sale priapice care-l vor sălta și mai târziu. 
În orice caz pe-atunci nu se considera poet, ca pedagog la internatul 
liceului „Moise Nicoară”, colegii mei de clasă mă asigurau că-i poartă 
de frică, la orice mică abatere domnul pedagog își arăta calitățile sale 
pugilistice adică le aplica o bătaie soră cu moartea, atât de crudă, încât 
nu-l recomandau pe viitorul autor de versuri ideale. Dar bieţii copii 
răbdau cu stoicism aplicaţiile contondente ale pedagogului lor, chiar îl 
admirau de când au aflat că Doinaș era amantul de inimă al reginei 
curvelor, Roji de la Willi, cum se numea bordelul din Arad, ceea ce 
însemna o distincție de prim ordin. Așa mi-a fost recomandat dl. 
Doinaș ca pedagog la Liceul „Moise Nicoară” din Arad și jur că nimeni 
nu căuta să-l compromită pe viitorul poet care-și făcea practica de 
filosofare prin scatoalcele administrate elevilor şi prin aventurile sale 
sexuate onctuos!!!) 

Pentru Ovidiu Cotruș și mulți alți colegi de-ai să-i au urmat ani 
de detenție prin care partidul comunist nici nu încerca să-şi ascundă 
intenţiile de a distruge intelectualitatea românească, aşa cum de fapt a 
şi reuşit. 

Întâmplător, puţin după eliberarea din închisoare l-am întâlnit 
pe Ovidiu Cotruș în Cluj, trecând prin fața biroului de voiaj, la braţ cu o 
doamnă, probabil Delia, soţia lui. Nu l-am recunoscut la prima vedere 
atât era de desfigurat încât am rămas cu impresia ca avusesem o 
viziune, nu putea fi el. În aceeași zi însă, un coleg, medic la Clinica 
medicală II, mă asigura că sigur l-am văzut pe Ovidiu Cotrușş. Internat 
în clinică i s-a găsit o ciroză hepatică şi o tuberculoză evolutivă, medicii 
nu i-au mai decât câteva luni de viaţă. 

Peste ani voi trăi o scenă asemănătoare, cu un alt coleg de 
generație şi liceu al lui Cotruş, la fel de strălucit, e vorba de Ion 
Omescu. Mă luptam să mă sui în staţia din dreptul teatrului „Lucia 
Sturză Bulandra” în tramvaiul supraaglomerat şi când am reușit, 
privind la cei rămaşi jos, disting printre ei un chip extrem de palid, 
emaciat, parcă aflat în convalescenţă după o lungă suferinţă. Între timp 
tramvaiul se pusese în mișcare şi el mă urmărea cu privirile devenite 
mai triste, din cauză că n-a putut sta de vorbă cu mine, şi să cobor, din 
cauza aglomerației era mai mult decât o imposibilitate. Evident avea 
nevoie, ca pastorul Brand al lui Ibsen, de un om să i se mărturisească. 


Și fiindcă mi-a părut că întinde braţele chiar spre mine, mi-a venit în 
minte un film în care Fabrice del Dongo, eroul romanului de Stendhal 
Mănăstirea din Parma, în aceeaşi postură se afla înapoia grilajului de 
fier, mânat de dorul de a o vedea pe Clelia, iubita lui. Apariţia lui pe 
acel loc însemna că tiranul cetăţii o să-l aresteze cu acest prilej, dar 
pentru o singură clipă în care ar fi putut s-o vadă pe fată punea totul în 
joc și fără un cuvânt din expresia fizionomiei sale puteai înţelege 
întreaga tragedie a acestui nobil personaj. Evocarea scenei de film nu 
avea nimic romanțţios, o retrăiam având înaintea mea pe un mare artist 
care-și juca durerea vieţii sale, tocmai ieşit din închisoare, dar ne-am 
recunoscut abia după ce ne-am dat seama că nu ne vom mai putea 
vorbi, strângându-ne în braţele prieteniei. 

Toate aceste realități m-au întărit în credința că trăim într-o 
epocă în care pe lângă compromisurile şi chiar trădările de rigoare, 
asistăm și la o violența nemaintâlnită în decursul istoriei omenirii, 
declanșată împotriva omului şi demnităţii sale. De unde suspiciunea și 
frica a devenit o a doua natură a intelectualilor de tipul genialilor 
Ovidiu Cotruș şi Ion Omescu transformați în roboții acelora care i-au 
chinuit în închisori. 

Acesta a fost motorul activităţii lui Ovidiu Cotruș sub comuniști, 
încât Meditaţiile Critice publicate de Doinaș trebuie luate ca mărturii a 
schimbării unui om printr-un sentiment stăpânind ubiquitar, al 
angoasei, element pe care existenţialiștii francezi l-au preluat de la 
pastorul danez Kierkegaard și l-au pus la temelia filosofiei lor, termen 
atenuat de M. Heidegger corespondent al unei simple griji. 

Am insistat asupra lui Ovidiu Cotruș odată ce cu el s-a prăbușit o 
întreagă generaţie, din ea l-am adus înaintea noastră și pe Ion Omescu, 
de unde golul culturii românești resimţit, în mod tragic, până în zilele 
noastre. 

Ci îl cunoșteam pe Ovidiu Cotruș ca elev al liceului Moise 
Nicoară din Arad, refugiat din Oradea după diktatul de la Viena, tatăl 
său ne-a fost profesor de geografie. Fiind mai mic la vârstă decât el, 
auzisem de la colegii mai mari lucruri de-a dreptul extraordinare. 
Astfel adolescentul elev avea temeinice cunoștințe în filosofie, era 
familiarizat de-aproape cu gândirea lui Kant, Schopenhauer, Hegel, 
ceea ce unii elevi de-o seamă cu el, invidioși, o puneau în legătură cu 
norocul de a fi avut la disposiţie cărți, cu autori de care ei nici nu au 
auzit. Total obiectiv profesorul Ciontea ne vorbea de Ovidiu Cotruş ca 


de un tânăr genial când îl caracteriza, îi tremura vocea, evident 
emoționat. În acea vreme trebuind să organizeze comemorări anunțate 
cu o zi înainte, îi dădea lui Cotruş câte-o poezie de lungimea Scrisorii a 
treia de Mihai Eminescu, necunoscută lui și era destul să o citească o 
dată ca s-o recite impecabil, cu un sufleor, se înțelege, înapoia sa. 

În clasa a opta, ultima a studiului liceal, Ovidiu Cotruș avea o 
pregătire neobişnuită chiar şi pentru un absolvent universitar. 

Îmi amintesc de conferinţa publică ţinută de el despre poezia lui 
Lucian Blaga, în sala festivă a liceului asistând un public select, în bună 
parte fiind format din intelectualii de elită a urbei. (Ceea ce nu 
înseamnă c-aş admite ideea sa că ceea ce un om a admirat la vârsta de 
15 până la 18 ani, rămâne valabil și când el trece de culmea vieții 
considerată a fi de Dante la 35 de ani, de-atunci diagrama mereu se 
mută, prelungind vârsta medie a omului). 

Personal mai am o trăire privind același subiect, de care nu am 
vorbit nimănui până acuma. Sunase începutul orei, astfel coridoarele 
tribunalului - unde se instalase provizoriu liceul nostru deoarece 
clădirea sa a fost ocupată de un spital militar sovietic - arătau pustii și 
eu mă grăbeam să ajung la clasă, când deodată l-am văzut pe bătrânul 
profesor Cotruș scoțând din buzunar un mic pacheţel - dejunul 
odraslei sale - pe care-l întinde fiului său Ovidiu, apărut după un colț 
în momentul când m-am apropiat mai mult de ei. Dacă elevul se simţea 
stânjenit de prezenţa mea, profesorul părea că nu mă vede atâta îi erau 
de luminate privirile îndreptate spre dragul său fiu, exprimând tot ce 
putea să cuprindă o dragoste adâncă şi sinceră de tată. Parcă mă 
încălzeau și pe mine razele, care în forma unui nimb, delimitau în jurul 
bătrânului o mandorlă, încadrând un sfânt. Din acel moment am privit 
cu deosebit respect la profesorul meu capabil de un așa sentiment 
profund, încât cred şi astăzi ca el ar fi putut să fie luat de model pentru 
un genial artist, care ar fi voit să închine bunătățţii o statuie fără egal, 
sentiment întărit de o dragoste cerească precum este și iubirea unui 
tată. Pentru o atare realizare l-ar fi invidiat şi zeii. 

Dar cum elevii, descoperind un călcâi al lui Ahile dascălului, 
tocmai în supraumana sa bunătate, în loc s-o aprecieze la justa ei 
valoare, procedau chiar invers, orele lui transformându-se într-un 
vacarm pe care nici severul director Ascaniu Crișan nu-l putea potoli 
şi, când îl auzea dădea neputincios din umeri: „Acolo are Cotruş oră”. Și 
de-acum, se înțelege că aveam toate motivele să mă miște cruzimile 


uneori demente ale colegilor, până la lacrimi, am încercat să iau 
apărarea dascălului meu, gata să înfrunt şi ameninţarea fizică dar 
rezultatul a fost cel puţin surprinzător: pe lângă huiduielile aşteptate 
ale colegilor, însuși profesorul Cotruş se arăta jignit de intervențiile 
mele, doar nu avea el nevoie el să-l apere un copil și nu se arăta deloc 
încântat când mă prezentam benevol să răspund la lecţia învățată. 
Oare bătrânul profesor obișnuit cu batjocurile din jur ca eroul 
shakespear-ian regele Lear ajunsese chiar să le guste, să nu mai poată 
trăi fără ele? Cine ştie! 

Dar deveniseră celebre reacţiile lui considerând că cea mai grea 
insultă adusă unui elev era să-l declari, nu mai știu cum, încât 
răspunsul cel mai potrivit al său ar fi fost să părăsească clasa. Și când 
un elev a prins ca din zbor morala și se îndrepta spre ușă profesorul 
mirat Îl întreba, ce vrea să facă? Şi se supăra când cel jignit îl asigura că 
îi urma sfatul, insultat părăseşte clasa. Și culmea era că profesorul nu 
gusta şarja şi umorul; supărat chiar mânios îl invita pe cel în cauză să- 
şi ocupe locul în bancă. 

La teză ne dădea un subiect general așa că dacă prindea pe unul 
cu cartea în față îl dojenea spunându-i că, în acest caz, cartea nu face 
decât să-l încurce. De-acuma a venit momentul, pentru un meritat 
divertisment, ca elevii să-l roage să le povestească întâmplarea cu 
popa catolic. La început refuza, dar fiindcă deveniseră mai zgomotoase 
cererile, repeta ceea ce ne povestea cam la fiecare teză dată. Se 
prezentase la examenul de licenţă, ne relata bunul profesor cu un 
blând zâmbet mijindu-i pe buze, când alături de el se așezase un preot 
catolic. Desigur, considera profesorul, dar asta provoca urletele sălii, 
când dai o teză pentru orientare nu e rău să-ți rezumi principalele 
aspecte pe o hârtiuţă sau chiar o fițuică bună la copiat, dar sensul era 
cu totul altul, când popa de lângă el scoase de sub reverandă o 
bibliotecă întreagă. De-acum râsul devenise general, din partea 
dascălului era unul sănătos ca cel descris de Creangă la unele 
personaje de-ale sale, dar copiii cunoscând poanta mai mult făceau 
gălăgie de parcă l-ar fi avut în fața lor pe un belfer de teapa lui Falstaff. 
Dar fiindcă pentru Cotruș lucrurile stăteau serios de tot, se căznea să 
ne întoarcă la textul tezei de care cei interesați păreau ca uitaseră cu 
totul. 

Uneori la cei recalcitranți profesorul reacționa cu înscrisul în 
condică, pe care de fapt nu-l realiza, totul rămânea platonic, la nivelul 


unei ameninţări blajine. Actul ar fi însemnat o scădere a notei la 
purtare ori asta nu voia ca tocmai el să fie învinuit de o atare faptă 
necugetată. Totuși urma executarea unui ritual pe care bătrânul nu-l 
accepta în curata lui conștiință, şi nu se gândea niciun moment că totul 
e o nouă mascaradă a elevilor săi cei „mai buni”. Astfel jumătate din 
clasă referitor la cel ce urma să fie trecut în condică la rubrica 
nedisciplinaţilor, striga „iertaţi-l” ca cealaltă să contreze: „Ce folos?”. Și 
amuzamentul răutăcios era provocat de profesorul credul care era atât 
de răscolit de scepticismul nostru tineresc, încât ne ținea pur şi simplu 
o predică despre morala iertării pe care nu o puteam zeflemisi. 

În astfel de condiţii, la geografie nu se învăţă, ştiindu-se că 
profesorul Cotrușş nu cădea pe nimeni, elevului care tăcea pur și simplu 
îi dădea un cinci, adică nota de trecere deoarece dacă l-ar fi căzut ar fi 
suferit părinţii şi nu nătărăul de domn elev. 

Desigur, astăzi, întorcându-ne pe treptele amintirilor, în 
plaiurile însorite ale trecutului umbrele lui ne încarcă sufletul cu o 
gingașă duioșie, negurile străvezii sunt ale suprasentimentului trăirii a 
ceea ce a fost şi nu va mai fi niciodată. 

Vom reda traducerea originală a poeziei lui Fr. Villon de către 
Tudor Arghezi, intitulată Ballade, des Dames du Temps jadis (Ballada 
Doamnelor de odinioară). 

Ci cum o arată și podoabele cu stele și ofir din traducerea 
Cântării Cântărilor din ochii Maicii Domnului, de fapt, în așa-zisele 
tălmăciri marele poet decantează din texte tot ce-i frumuseţe şi 
curățenie aleasă, ca de diamant cristalin, rezultat din șlefuirea 
cărbunelui negru, la urma urmelor poetul le recreează după tiparul 
inimii sale proprii titlul poeziei lui Villon va fi „Marie, Maică prea- 
curată” l-ar cele patru strofe vor fi înlocuite printr-o singură strofă de 
14 versuri răspândind fiecare miresme tari de paradis arghezian încât 
nici nu sunt socotite tălmăciri ci versuri scrise pe margini de pagini, 
dialoguri ce ar corespunde unor stihuri inspirate după celălalt autor, 
gen cunoscut sub formula „după”, cum e aici cazul, Fr. Villon: 

Marie, Maică Prea-curată 

Poţi tu să-mi spui, şoptind, ca-ntr-o poveste. 

Atâta frumuseţe unde este. 

Atâta gingășie și iubire. 

De câtă lasă veacul amintire; 

Frământ și cântec şi mânie. 


Și-atâta nevinovăție? 

Unde-i Thaisa de odinioară. 

Ioana ciobănița, ostaşe și fecioară. 

Şi Heloiza, scumpă în zadar 

Cinstitului părinte Abelar? 

Unde-i murmurul fostelor pâraie: 

Şi-al apelor clătite-n heleștaie. 

Marie, Maică Prea-curată? 

Dar unde-i şi zăpada de-altădată?” 

x kK x 

Am făcut excursul respectiv în trecut şi pentru a arăta ca în acel 
titlu „În exil cu Pamfil Șeicaru” pe lângă faptul că fără îndoială această 
mare personalitate e personajul principal în prezentarea mea, mă voi 
referi şi la alte aspecte fie că sunt direct legate de memoria marelui 
nostru înaintaș, fie că e un subiect mai aparte prin care contribui 
întărind unele opinii ale talentatului ziarist și scriitor, fie că îmi permit 
să-mi exprim opiniile personale, independența de gândire mi-a fost 
întărită chiar de Pamfil Șeicaru în corespondenţele noastre, fie prin 
lucrările sale, dar orientarea respectivă urmărind adevărul o aveam 
săpată în inimă de când mă ştiu şi am pus mâna pe condei. 

Oprindu-ne la Pamfil Șeicaru aș mai vrea să adaug referitor la 
Traian Popescu - fiindcă a colaborat și maestrul întocmai ca mine cu 
acest personaj - era un Sancho Panca, veşnic cu gândul la marea 
lovitură vieţii, la care nu a ajuns niciodată, dar pe câte rele a bătut 
moneda, are şi reversul celălalt, a dus o activitate meritorie de editor, 
ceea ce incumbă multe sacrificii pe care le-a făcut fără să-i asigure cel 
puţin un trai liniştit, de unde goana lui de fiecare zi pentru a-și asigura 
un trai, de la o zi la alta. 

Adevărul este că exilul nu iubea cartea, cum a făcut-o și în ţară 
în timpul dintre cele două războaie mondiale când un Sadoveanu sau 
Bacovia trebuiau să lucreze ca funcționari, nu prea mari în grad, 
pentru a-şi asigura existenţa. Ori, cum cheltuielile pentru a edita o 
carte au rămas la fel de costisitoare, pe lângă un număr mult mai mic 
de cumpărători ca în România interbelică, meseria de editor în exil 
însemna să te condamni la un faliment sigur, ori Traian Popescu a fost 
atât de abil încât a evitat acest sfârșit fatal, indiferent de procedeele 
aplicate pentru a supraviețui. A nădăjduit că publicând lucrările, sigur 
de mare valoare ale lui Pamfil Șeicaru, din această cauză l-a și editat ca 


legionar cu pretenţii, dar speranţele lui de câștig nu s-au împlinit. Mai 
mult, unii aveau o reprezentare total falsă asupra activităţii lui. Ar fi 
să-l dau de exemplu pe Vintilă Horia care stătea foarte bine în centrul 
Madridului fără să-i fi dat un leu lui Traian Popescu, pentru că i-a 
editat în româneşte cartea, Dumnezeu s-a născut în exil. Totuşi i-a 
făcut imediat după apariţia cărții propunerea să se pregătească pentru 
a doua ediţie, pe când Traian Popescu mi-a arătat că din 500 de 
exemplare din prima ediţie nu a vândut nici zece, deşi a trecut un an de 
la publicarea cărții. 

Personal nu l-am putut ierta pe Traian Popescu pentru cel puțin 
necuvenită faptă cu care mi-a răsplătit sprijinul, nu tocmai de neglijat, 
pe care i l-am dat ca editor - voi vorbi de ea când îi va veni rândul - 
dar teamă-mi este că posteritatea va trece peste micile sau marile sale 
potlogării și-l va admira pentru activitatea sa editorială, într-adevăr 
de-o deosebită valoare, chiar dacă el nu cred că a citit de-a lungul vieţii 
sale o singură carte. Dar tocmai aici se află miracolul acestui caz, 
Traian Popescu. 

lar ca şi Sancho Panca şi el în loc de orice studiu a preferat ca să- 
şi petreacă orele libere la pescuit în lacul de lângă casa lui de vacanţă, 
pe care nu mi-a arătat-o niciodată, sau să stea pur şi simplu cu burta la 
soare neocolind ca stimabilul Gargantua lui Rabelais, pocalul cu vin, iar 
când avea ocazia, însoţit de un grătar bun, pregătit la iarbă verde să-i 
curgă, după consumarea lui, mierea din gură. 

Traian Popescu a publicat o serie de cărți fundamentale pentru 
cultura românească, într-o ediție de exil - dar avea unele și de lux - 
pentru lectura exilaților, să nu-și uite cumva originile sacre de unde au 
plecat. Astfel a făcut să apară Istoria Românilor de A.D. Xenopol din 
limba franceză în română tradusă de N. St. Govora, Istoria Literaturii 
Române în 2 volume de D. Murăraşu, Naționalismul lui Eminescu de 
acelaşi autor, Dacia de V. Pârvan, Amintiri din copilărie de Ion Creangă, 
La grande Thrace și Ștefan cel Mare de profesor Al. Boldur, Precursorii 
de Oct. Goga, Răscoala în 2 volume de Liviu Rebreanu şi încă alte multe 
lucrări dintre care nu pot lipsi Parentalia, hommenaje al Emperador 
Trajan text spaniol de V. Pârvan cât și volumele de poezii ale lui Aron 
Cotruş, între Volga și Mississippi, Rapsodia iberică, Rapsodia valahă, 
Ţara, Eminescu, Cântec lui Ramón Lull şi altele. Vom mai aminti 
publicarea în editura Dacia, cum se numea la început, a cărții lui Ion 
Cârjă: Întoarcerea din Infern (1969). 


În acelaşi timp apar și unele memorabile cărți semnate de 
Pamfil Șeicaru ca Istoria partidelor Naţional, țărănesc și Național- 
țărănesc, 1963 (din păcate, din prefața la care maestrul ţinea atât de 
mult s-au omis multe pagini valoroase) şi Karl Marx: Însemnări despre 
români, texte inedite, cu comentariul aparținând marelui ziarist 
român. Au mai apărut câteva broșuri politice dar fiindcă Pamfil Șeicaru 
nu le preţuia în mod deosebit nu le mai cităm. În anii următori primei 
cărți mai sus citate, Pamfil Șeicaru publica în Editura Carpaţii condusă 
de Traian Popescu o serie de portrete ale unor personalități pe care el 
a avut ocazia să le cunoască mai de aproape. În zugrăvirea lor autorul 
ni se prezintă ca un adevărat Plutarh, înzestrat cu un puternic talent 
literar, de unde evocările reușesc să sublinieze tot ce au mai 
characteristic, personajele sale, care nu sunt eroi de Carlyle idealizați, 
ci apar în fața noastră ca oameni depăşindu-și mereu condiția umană; 
fără să fie prin asta zei, ci semenii noștri sublimi, coborâţi din Walhala 
lor românească trăiesc încă o dată sub condeiul dătător de viață a 
nobilului lor contemporan. Cităm: Octavian Goga: Poésie și politica, 
A.C. Cuza, Un singuratec: C. Stere (1956), Tudor Arghezi (1958). În 
plan, Pamfil Șeicaru avea de gând să publice până la 60 de portrete sub 
titlul: Fuit Quondem lleoneum (A fost cândva cetatea Ilionului) titlu 
sugestiv dacă ne gândim ce a ajuns cetatea distrusă a Troiei, nu mai 
după câțiva ani). 

Desigur, citind lucrările din exil ale maestrului mi-am putut da 
seama de valoarea acestui cărturar deosebit, cunoscător ca nimeni 
altul a epocii noastre interbelice, politice şi culturale, de el sigur am 
auzit de la cei mai în vârstă, care au trăit epoca interbelică alături de el, 
dar după 23 August 1944 nu am mai avut ocazia să-l cunosc cu 
adevărat ci numai din ce scriau despre el, mistificând adevărul, 
slujitorii regimului comunist, întrupare el însăși al minciunii şi 
imposturii. 

Prin urmare, având adresa lui de la Munchen, dacă bine îmi 
amintesc de la Traian Popescu, i-am scris interesându-mă adevărul 
asupra legăturilor sale cu romanul Gorila al lui Liviu Rebreanu, pe care 
Fanny Rebreanu în memoriile sale susținea că marele romancier a 
trebuit să-i modifice acțiunea în urma amenințărilor marelui ziarist cu 
pretenţia să i se arate versiunea finală, cea pozitivă a romanului, ori 
după descriere, fără să-l numească, el nu putea fi decât Pamfil Șeicaru, 
la fel amintit și de G. Călinescu după cum urmează: „E foarte probabil 


că figura lui Pahonţu a fost inspirată de același cunoscut gazetar în 
viață la care se face aluzie și în romanul Jar. Romancierul n-a putut să 
inventeze și apare clar atenuarea liniilor, din temerea de a nu fi prea 
străveziu'. 

Şi cum îi este obiceiul criticului impresionist, consideră că 
Pahonţu are aspectul unui erou balzacian, ceea ce este mai mult ca 
drept, dar Călinescu încă ştie că ceea ce a susținut dimineaţa poate fi 
contrazis seara (vezi principiile sale de estetica), se răzgândește și 
recurge la paradoxul absurd că acest erou balzacian rămâne amorf fără 
consistență fiindcă nici nu e lăsat să aibă atitudini semnificative, o 
afirmaţie scoasă din buzunar, fără nicio acoperire. 

l-am scris maestrului că intenția mea era de a elucida problema 
respectivă, fără a mă gândi că de-aici se va naște o corespondenţă atât 
de prodigioasă, asta fiindcă așa a voit şi simţit dânsul, dovadă că nici n- 
am păstrat scrisoarea primă pe care i-am adresat-o. 

Pe de altă parte încă din 1992 în Editura Europress din 
București au fost publicate Scrisorile din emigrație scrise de Pamfil 
Șeicaru istoricului din ţară Radu Valentin, din care se poate deduce 
eronat că marele ziarist, prin diferitele legături cu anumiţi istorici și 
oameni supuși regimului comunist, este el însuși un om al 
Bucureștiului, fiindcă el nu putea ajunge la poporul român decât prin 
intermediul partidului atotstăpânitor, chiar și pe inimile oamenilor. 
Aşa dar, corespondenţa dintre noi, astăzi, îmi apare și ca o replică dată 
interpretării încetățenite de caracuda exilului că Șeicaru s-a întors cu 
fața spre răsărit, de unde la început între mine şi marele ziarist existau 
diferențe manifeste privind felul cum vedeam fiecare din noi 
orientarea sa ultimă spre țară comunistă, fiindcă alta nu exista, decât 
cea ținută în lanţurile întunericului. 

Din toate aceste cauze în paralel cu scrisorile maestrului am 
publicat şi unele scrisori de-ale mele, atâtea câte s-au păstrat fiindcă 
pe-atunci nu dădeam importanță decât ideilor lui pe care nu mă 
gândeam că odată va trebui să le public, mai ales după apariţia 
scrisorilor sale din „emigraţie”, apărute în 1992. Interesant că așa cum 
se întâmplă şi astăzi în continuare, cei din ţară nu erau şi nu sunt 
interesați să afle ce cuprinde o corespondenţă diferită de cea publicată 
în 1992, asta fiindcă ipso facto ea stătea cel puţin sub controlul 
cenzurii comuniste. Prin urmare, cei din țară căutau să-l manipuleze 
pe Pamfil Șeicaru în sensul că dacă el din exil a ajuns să aprecieze 


„cuceririle” comunismului ce mai puteau face ei aflați direct sub cnutul 
Leviatanului. O disculpare penibilă, ușurând menţinerea la putere ale 
aceleași mentalități cu expunerea unor idei care altfel nu ar trebui să 
intereseze pe nimeni în afara celor ce continuă interesaţi să refîinvie 
împărăția bolșevică de ieri, sabotând spiritul a ceea ce ar însemna 
înălțarea unui altar de credinţă nouă. 

Deci, corespondenţa mea cu Pamfil Șeicaru nu vrea să fie o 
polemică adresată istoricilor români, doritori să-și păstreze o catedră 
sau chiar pâinea cea de toate zilele, recurgând la niște conveniențe 
venite din afară, ci în primul rând doresc să demonstrez că marele 
ziarist şi scriitor a gândit mereu aşa cum îmi scria mie, eliberat de 
toate dogmele comuniste, în bună parte impuse și lui, de la inimă la 
inimă, rămas credincios principiilor în numele cărora a acționat o viață 
întreagă, propria sa conștiință refuza să stea în solda cuiva, aşa cum o 
vom demonstra în paginile cărții de față. 

Am siguranța, de altfel voi arăta acest lucru până la urmă, am 
reușit să-l conving pe Pamfil Șeicaru, întărit și de evidenţa realităților, 
să se ferească de cei ce l-ar convinge să facă unele compromisuri din 
care n-ar avea ce câștiga decât să-şi ştirbească prestigiul propriu, în 
viață dar mai ales postum. 

Am satisfacția platonică, desigur, de a-l fi înrâurit să nu ieie 
unele hotărâri pripite deci decisive pentru el. Nu urmăresc să-mi 
argumentez rolul jucat pe lângă maestru, dar în momentul când am 
intervenit în viaţa lui se afla la o răspântie de drumuri încât firea lui 
puternică a fost pusă la grea încercare, împrejurare favorabilă pentru 
a-l sfătui să nu cumva să se întoarcă în România, susținut de așa 
argumente tari că el însuși s-a convins că ar face o greşeală şi în acest 
fel îmi confirma părerile de la început aliniate pe acest drum. 

Voi mai arăta de ce G. Călinescu avea dreptate că Pahonţu- 
şeicaru din Gorila lui Rebreanu corespundea unui tip de erou 
balzacian, cu o consistenţă autentică aşa cum numai genialul scriitor 
francez ştia să construiască. Se înțelege că impresionistul critic angajat 
pe alte drumuri mai întortocheate și-a dat seama de gafa făcută și a 
revenit în speranţa că nu va fi prea tare mustrat de cei ce gândeau la 
fel ca el. 

Ori eu țin să demonstrez că acest erou balzacian, Pamfil Șeicaru, 
cu un caracter pasional-volitiv nietzschenian nu şi-a pierdut 
demnitatea umană, cu măreție legată de el, nici în ultimii ani de viață 


sau mai precis până în clipa când inima lui a încetat să-i mai bată în 
piept, în timp ce un exil fără identitate anumită, dacă îi exceptăm pe 
trimişii Bucureştiului, au aruncat oprobriul public asupra așa-zisei 
trădări a lui Șeicaru. 

De fapt, societatea interbelică şi-a găsit urmaşii săi tot atât de 
dubioşi în a da verdicte definitive necorespunzătoare celui mai minim 
adevăr şi în acest mod să stigmatizeze nemeritat un om a cărui 
personalitate creatoare cinstește neamul din care el se trage. 

Nu fac o apărare subiectivă a unui mare român, de care sigur 
nici nu are nevoie, ci caut să deslușesc, aducând la lumină ADEVĂRUL, 
să-l despart dând la o parte toată zgura minciunii și a delațiunii de idei. 

Încă o dată se adevereşte că pentru un om ales destinul de a fi 
român e un supliciu major, adăugat exilului, oricum greu de suportat. 

În cursul istoriei noastre crunte, Miron Costin, Constantin 
Brâncoveanu și atâţia alții dintre ei, să nu-i uit pe Mihai Eminescu până 
la Nicolae Iorga şi Ion Antonescu au fost uciși fizic, pe când în cazul lui 
Pamfil Șeicaru s-a încercat o ucidere spirituală, mai rea decât moartea 
în sine! 

CORESPONDENȚĂ CU PAMFIL ȘEICARU 

— Note și comentarii - (1) Scrisoarea lui Pamfil Șeicaru din 2 
Oct. 1976 

Stimate d-le Vuia 

Vă răspund scrisorii dtale cu data de 1 Oct. 

Încep cu amintirile lui Fany Rebreanu. 

Citind scrisoarea dtale mi-am amintit de o satiră a lui Grigore 
Alexandrescu „Minuni în vremea noastră nu văd a se mai face”: 
Realmente este un miracol că Fany Rebreanu să-şi scrie amintirile. În 
lunga mea carieră de gazetar - voi împlini în 1978, 60 de ani de 
exercitarea profesiei, 12 ani am făcut, în afară de articole cu caracter 
politic, cronică dramatică. Ori în această lungă durată nu am avut 
prilejul să-i pot consacra măcar un rând actriţei Fany Rebreanu pentru 
simplul motiv ca nu i se încredința nici măcar un rol cât de modest în 
distribuţia sutelor de piese reprezentate. Îmi amintesc că în 1924, Al. 
V. Valjean, marele avocat era director al Teatrului Naţional, îmi 
mărturisea greutatea pe care o avea de a satisface o rugăminte pe care 
i-o făcuse Liviu Rebreanu de a distribui și pe Fany într-o piesă. Bietul 
Valjean nu izbutea să-i dea un rol, socotind-o total lipsită de talent. Ori 
greu de crezut că Fany și-a găsit la o vârstă înaintată, în 1965 - 1968 ar 


fi avut între 72 - 75 de ani, o vocaţie literară. De altfel reese și în 
explicația pe care o dă insuccesului romanului Gorila, „datorită 
intervenției unui mare director de ziar care simțindu-se vizat îl obligă 
pe scriitor să-şi schimbe opera după cum i se dictează”. Prea puţin 
măgulitoare, prezentare a lui Liviu Rebreanu care de teamă își crea 
romanul cum i se dicta. Balta Fany a semnat ceea ce altul care pe 
notele ei nevoiașe, i-a modificat literar textul. 

Între mine și Rebreanu relaţiile au fost amicale. Nici nu puteai să 
te cerți, cu Liviu, fire tare potolită. Prin 1931, dacă memoria nu mă 
înșală, la mine acasă s-a făcut lectura piesei lui Gib. Mihăescu 
„Pavilionul umbrelor” la care am invitat pe Liviu Rebreanu, la acea 
dată director al Teatrului național. Mărioara Ventura ceruse o piesă 
originală pe care s-o interpreteze. Liviu a acceptat, după lectură să se 
prezinte piesa lui Gib Mihăescu cu Mărioara Ventura ca protagonistă. 
Și nici într-o împrejurare relaţiile noastre n-au fost schimbate. 
Acaparat de Curentul și ulterior s-au mai adăugat două ziare 
Evenimentul și Rapid plus Curentul Familiei, era explicabil de ce nu 
mai aveam legătură cu mişcarea literară. Abia în 1940 (n.n. cum cartea 
a apărut în jar. 1941, articolul maestrului nu putea fi datat decât cel 
mai devreme cu 1941) am publicat în Curentul un lung articol (patru 
pagini de ziar) consacrat „Istoriei Literaturii Române” de Călinescu cea 
mai neruşinată batjocură a unor mari figuri ale culturii românești. Cel 
mai mare filosof al Românilor era Cilibi Moise un evreu vânzător 
ambulant la Focșani care nici nu știa să scrie, își dicta cugetările 
zețarului. Ce deosebire este între un avocat și o roată care scârțâie? Pe 
avocat trebuie să-l ungi ca să vorbească și roata s-o ungi ca să nu mai 
scârțâie. 

Pentru nerușinatul Călinescu filosoful Conta „scrisese o filosofie 
de băiat de popă”. Vei înțelege acest dispreț dacă îți voi spune că Vasile 
Conta a ținut un lung discurs în 1878 la modificarea articolului al 7 din 
Constituție combătând încetățenirea în masă a Evreilor. Călinescu își 
asigura situaţia pentru epoca Anei Pauker. Nega valoarea literară a 
Istoriei Românilor sub Mihai Viteazul de Bălcescu. Și ca să-ți dai seamă 
de cutezătoarea nerușinare a individului, scriind despre geniul pustiu 
a lui Eminescu a publicat o serie de fotografii ale eroului Avram lancu 
în faza dureroasă a epocii în care cu mintea rătăcită de durerea 
provocată de ingratitudinea Vienei, rătăcea prin munţi ogoindu-și 
durerea cântând din fluier. Constanța Hodoş a evocat popasul lui 


Avram lancu în satul ei. Era o copilă de geniu. În jurul lui Iancu tot 
satul era strâns și plângeau în timp ce lancu își spovedea durerea prin 
arii pe care el le crea. 

Bineînţeles că la articolul meu de stăpânită analiză, n-a cutezat 
să răspundă. Asupra lui Vasile Conta am citit un studiu admirabil 
publicat în 1965 sub regimul comunist de un tânăr Gogoneaţă. 

Din ce mi s-a spus în acest roman Gorila, Liviu Rebreanu a 
căutat să-l defăimeze pe Nichifor Crainic cu care avusese în 1928 un 
conflict. Dar contribuția memorialistică a actriței Fany Rebreanu nu 
face decât să se încoloneze în atacurile ce s-au dat împotriva mea după 
23 August 1944. Toate m-au lăsat indiferent. A fost o vreme în care a 
ataca pe Șeicaru crea o notă de antifascism bine apreciată la partid. Eu 
am fost condamnat la moarte la 21 Mai 1945 din ordinul expres al 
Moscovei. Cred că eşti lămurit. 

În ce priveşte Istoria Presei o am în manuscris. Cum am scris-o 
în 1950 când stăteam la Palma de Mallorca, rectând-o mi-am dat 
seama că nu este suficient de documentată și îmi rezervs-o revizuiesc 
când termin publicarea în germană a unor serii de cărți. Îți voi trimite 
o broșură „Davai ceas” pe ziua de 30 Sept. Nu ştiu dacă ai citit „La 
Roumanie dans la Grande Guerre” o lucrare de 500 de pagini apărută 
în 1969 la Paris. Dacă te interesează voi cere editorului un exemplar 
dar te previn costă 40 de mărci. Broșura s-o socoteşti ca o atenţie 
prietenească. 

Tim să-ţi atrag atenţia că bunicul tatălui meu a venit pe la 1820 
cu oile de pe Târnave din satul Șeica, se numea Petru Șeicaru. S-a 
aşezat în județul Buzău la satul Moisica. Era o regiune de păduri de 
frasin şi avea poiene cu iarbă tare plăcuta oilor. Precum vezi 
Transilvania a colonizat Vechiul regat; județele Prahova, Buzău, 
Râmnic, Brăila şi Ialomița. 

În bună parte locuitorii sunt originari din ciobanii care au 
coborât la câmpie. Nu mai vorbesc de Dobrogea în care imensa 
majoritate a Românilor este din Transilvania. Dta ai un nume tipic 
transilvănean. 

Îți voi anunţa la timp cărţile și editura germană la care vor 
apărea în cursul începutului de Noiembrie: Naţionalităţile şi Rusia 
sovietică o lucrare de 450 de pagini şi la sfârșitul lui Decembrie 
„Finlandizarea Europei-Conferinţa de la Helsinki-Yalta”. 

Aş vrea să ştiu orașul Giessen în ce parte a Germaniei este situat 


în raport cu München. Aş mai vrea să ştiu ce specialitate ai ca medic. 
Cine ştie dacă nu voi face cândva apel la dta? 

Până atunci în speranţa ca voi avea plăcerea să vă cunosc şi 
personal, te rog primeşte o caldă strâgere de mână al dtale Pamfil 
Șeicaru 

Note şi comentarii 

Răspunsul lui Pamfil Șeicaru dat scrisorii mele, a fost mai mult 
decât surprinzător: marele ziarist se arăta gata de a-mi fi partner stabil 
de corespondenţă, întrecându-mi toate așteptările. Personal m-aș fi 
mulțumit cu un simplu răspuns, dar foamea și setea lui după oameni 
cu care să stea de vorbă, având un anume nivel cultural era de 
nestăvilit. Nietzscenianul din el supus voinţei la putere, desigur că era 
dublat de o mare dragoste de viață reprezentată de lumea pusă în 
discuţie, a ideilor. 

Rezumându-mă la întrebările ce i le-am scris, bine se observă că 
mi-a dat la fiecare un răspuns, fără să-mi fie greu să constat, după cum 
se va vedea, că a făcut-o cu deplină sinceritate. 

Dacă la aprecierile privind pe Fany Rebreanu, devenită 
scriitoare la vârsta trecută de 70 de ani, cât şi asupra limitelor sale de 
artistă nu mai avem nimic de adăugat, la fel de juste ne apar părerile 
autorului nostru deloc măgulitoare în legătură cu prezentarea de către 
soţia sa a unui Rebreanu care din teamă își modifica romanul după 
cum i se dicta. 

Menţionează, relaţiile sale cu Liviu Rebreanu au fost 
întotdeauna amicale și își aminteşte că în anul 1931, dacă asupra datei 
memoria nu-l înșală, la el acasă s-a făcut lectura piesei de Gib 
Mihăescu, Pavilionul umbrelor, pe atunci directorul Teatrului național 
a fost Liviu Rebreanu de unde se explica prezența sa la respectivul 
eveniment. În această calitate după lectură el a acceptat să fie jucată 
având în rolul principal pe Mărioara Ventura. Deși timp de 12 ani, din 
anul 1918, P. Șeicaru pe lângă articole politice a scris și cronici 
dramatice, prin apariția Curentului şi ziarelor Evenimentul și Rapid, 
plus Curentul familiei, s-a depărtat de viaţa literară, deci treptat şi de 
Liviu Rebreanu. Dar cum i s-a spus în romanul Gorila, Rebreanu a 
căutat să-l defăimeze pe N. Crainic cu care avusese, în 1928 un conflict. 

E locul să insistăm puţin asupra acestui capitol, nu tocmai plăcut 
pentru marele romancier, mai ales că apogeul ciocnirii cu N. Crainic a 
fost atins în 1931, an în care se realizează lectura piesei lui Gib 


Mihăescu, în prezenţa lui Rebreanu în casa lui Pamfil, încă o dovadă că 
la respectiva dată nu putea fi vizat el, ca participant activ în atacul 
respectiv. 

Faptul că N. Gheran, alături de Crainic îl amintește și pe Șeicaru 
printre dirijorii din umbră ai polemicii, ne demonstrează că nu numai 
Fany Rebreanu se încolona în atacurile date împotriva lui Șeicaru, dar 
după 23 August a existat o epocă în care a-l defăima pe marele ziarist 
însemna o notă de antifascism apreciată de partid, dar ea intrase și în 
gândirea de rutină a literaţilor și istoricilor, asociind numelui său 
cinismul și venalitatea, fiindcă şi-a pus condeiul - ceea ce era de 
neiertat pe acele vremuri întunecate - în slujba ideilor de dreapta 
susținând dictatura antonesciană. 

Trecând peste micul accident tendențios prezentat de N. 
Gheran, e cazul să se ştie că într-o presă democrată, atunci când 
autorul își semna articolul ei era responsabil pentru el şi nu directorul 
publicaţiei, cum se întâmplă în comunism, acesta din urmă 
reprezentând mâna lungă și atotștiutoare a partidului, drăguţul de el. 
Directorul, forțat să facă față atâtor obligaţii legate de buna 
funcționare a patru publicaţii, dădea o anumită libertate 
colaboratoriilor săi, înlăturată în presa controlată de aproape de 
cenzura puterii, inclusiv de publicare mai ales când era vorba de un 
personaj ca și Crainic de care îl legau relaţii vechi de bună conviețuire 
ziaristică. Aşa se explica de ce de pildă, indiferent de sentimentele 
avute pentru Rebreanu atunci când Romulus Dianu i-a prezentat ca 
document istoric scrisoarea lui Rebreanu adresată lui Ion Slavici 
pentru a fi angajat la „Ziua'”, organ finanțat de nemți, ca redactor și 
translator, după ce consultă diferiți specialiști pentru confirmarea 
autenticității actului dat, Pamfil Șeicaru era obligat să publice articolul 
respectiv, dând dreptul la replică celui împricinat. (Acest principiu 
sfânt călcat în România de astăzi nu numai de presă dar şi de posturile 
de televiziune ne demonstrează încă o dată că obiceiurile comuniste, 
totalitare sunt în continuare mai mult decât respectate de culturalnicii 
ajunși la putere). 

Oricum Liviu Rebreanu răspunde, în sfârşit, prin trei articole 
toate din aprilie 1931: 

Cine-i Nichifor Crainic? (Adevărul literar şi artistic, 5 Aprilie 
1931), Cazul domnului Nichifor Crainic, (Adevărul, 9 Aprilie 1931, 
reprodus a doua zi în Dimineaţa) şi Un ultim răspuns (Adevărul, 23 


Aprilie 1931) când după mărturisirea chiar a lui Rebreanu, Crainic nu 
mai combate la Șeicaru, fiindcă nu e văzut prea bine la Palat, ci la 
Universul. 

Conflictul e regretabil şi fără îndoială a fost iscat de Crainic, 
încurajat de o serie de intelectuali inclusiv ziariști care nu vedeau cu 
ochi buni, ascensiunea unui ardelean în principalele posturi de 
conducere ale culturii româneşti. (De necrezut dar adevărat, în anii lui 
60, fratele mai mic al marelui romancier, angajat ca cercetător 
principal la Academia română, continuă să-l defăimeze pe Liviu 
Rebreanu în cel mai neomenesc mod, uitând ca toate greșelile ce, 
eventual, le va fi săvârșit în viața lui, devin mărunte, lipsite de orice 
importanţă înaintea unicei creaţii rebreniene, reamintindu-ne că şi 
soarele îşi are petele sale. Nu de mult, mi-a fost dat să aud din partea 
unei năsăudene reproşul adus memoriei lui Liviu Rebreanu că nu și-a 
ajutat la bătrâneţe mama, când avusese nevoie de ajutorul lui. Un lucru 
cel puţin nereal, odată ce una din suroriile scriitorului a intrat prin 
căsătorie într-o familie bucureşteară bine înstărită, descrisă de altfel în 
romanul Răscoala). 

Dar oare faptul că Dostoievski a fost un mai mult decât pasionat 
adept al jocurilor de noroc i-a diminuat din prestigiul de mare scriitor, 
nu numai al Rusiei? 

Doar la noi un G. Călinescu în Viaţa lui Creangă insistă în mod 
exagerat asupra unor defecte trupeşti ale humuleșteanului cu scopul 
de a-l diminua negustându-i, el orășeanul Ioanide țărănismele 
primitive, scăldat „în noroiul cel mai de jos” (N. Țimiraș). Dar oare 
aceluiaşi Dostoievski i-a prejudiciat ca scriitor faptul ca a suferit de 
epilepsie ori din contra? 

Rebreanu s-a ferit timp de doi ani să răspundă atacurilor 
injurioase dar după ce chiar Gândirea însăși devine pilonul loviturilor 
duse împotriva sa, el nu mai putea să tacă în continuare. 

Deși nici romancierul nu îmbracă mănuși fine de mătase, pentru 
el vorbește admiraţia avuta înaintea declanșării conflictului, pentru 
Gândirea şi poezia lui Crainic. 

Mobilul spurcatei polemici nu întârzie să apară după publicarea 
documentului prin care Nichifor Crainic prezintă fișa de poliţie a 
inculpatului scriitor însoţită de amprentele sale digitale din 1910, la 
care Rebreanu va trebui să facă anumite referinţe biografice. 

Astfel scrie, acesta din urmă, pentru a despovăra pe tatăl sau, 


învățător cu nouă copii, a urmat cariera militară. Absolvind Academia 
militară, ajunge sublocotenent activ într-un regiment unguresc de 
infanterie. Curând părăsește armata lucrând ca mic funcționar, pentru 
a rezista în țară, până își va găsi un mijloc de existență. Deci, când a 
avut suma adunată, a plecat în România, acolo prin sprijinul lui Mihail 
Dragomirescu a putut să lucreze la diferite ziare, scoțându-l din 
mizeria iniţială. În Febr. 1910, este arestat şi anchetat de Siguranţa 
Statului, ca la mijlocul lui lunie să fie predat autorităților ungurești și 
dus la tribunalul din Gyula. Acolo a fost învinuit ca în timpul cât a fost 
în armată a deturnat 500 de coroane. De fapt în 1907 însărcinat cu 
conducerea popotei a avut o pierdere de 500 de coroane realizată din 
administrarea aplicată banilor alocați. Raportând pierderea i s-a cerut 
să înlocuiască suma pierdută, dar trecând în România, fără să-și fi 
achitat datoria, zugrăvit ca șovin periculos a fost condamnat la trei luni 
închisoare ca după vreo două săptămâni, sentința să fie anulată şi 
scriitorul pus în libertate. 

Analizând la rece lucrurile, pe vremea când încă eram aliaţii 
Austro-Ungariei, faptul că un supus al acestui stat a trecut în România 
uitând să-și plătească datoriile, justifica oarecum procesul intentat, 
mai ales ca scriitorul n-a putut da socoteală despre modul cum s-au 
pierdut cele 500 de coroane. Gurile rele susțin și astăzi ca în tinereţe 
Rebreanu ar fi avut patima jocului de cărți, la care ar fi pierdut suma 
respectivă. De altfel însuși Rebreanu, prin figura lui Titu Herdelea nu s- 
a descris în romanele sale drept un tip prea moral. 

În fapt, tocmai pe baza legăturilor amicale româno-ungare, s-ar 
fi cuvenit să i se trimită învinuitului întâi o somaţie şi numai dacă cel 
vizat n-ar fi reacționat să fi început urmărirea penală. Ori cum încă la 
București i s-au făcut formele de puşcăriaș, fotografiat i s-au luat 
amprentele digitale, pentru noi este o dovadă că la urma urmelor 
întregul demers de expulzare se bucura de sprijinul unor denunţători 
români, astfel că s-au aplicat măsuri ca întocmirea fișei antropometrice 
aplicate ca unui criminal de drept comun total disproporţionate față de 
valoarea sumei, care nici n-a mai fost luată în discuţie odată cu 
eliberarea din închisoarea maghiară a scriitorului. 

Din Septembrie 1931 Rebreanu se va mai vedea pe coridoarele 
tribunalului cu N. Crainic într-un proces intentat de cel de al doilea dar 
nu se ştie dacă s-a renunțat la el sau s-a ajuns la darea unui verdict. 
Deci, era vorba de N. Crainic şi nu de Pamfil Șeicaru. Întreaga chestiune 


va fi reluată cu ocazia primirii scriitorului ca membru al Academiei 
române dar, se zice mai târziu sub cupola veneratei instituţii cei doi şi- 
au dat mâna, Crainic susținând ca s-au porcărit destul, să nu mai fie 
supăraţi dar Rebreanu i-a dat replica meritată: „Nu, pardon, tu ai fost 
porc! Şi nici azi nu ştiu pentru ce. Eu n-am făcut decât să ripostez 
târziu”. Dacă întâmplarea a avut loc, nu știm, l-am citat și de data 
aceasta pe N. Gheran, un judecător nu prea obiectiv al faptelor dar aici 
îi dăm dreptate că Rebreanu nu a spus decât adevărul. 

Şi să recunoaștem oricât l-am admira pe Crainic de data aceasta 
era vinovat de a fi stârnit a furtună într-un pahar cu apă, dar cu mult 
rău făcut adversarului său, în numele unei moralități șubrede care nu 
putea să ierte un păcat al tinereţii și acela rămas până astăzi 
neelucidat. 

În legătură cu scrisoarea publicată de R. Dianu adresată de 
Rebreanu lui I. Slavici pentru a-l angaja la Ziua ca redactor și 
translator, înainte de a condamna va fi necesar să ne referim la unele 
evenimente nu lipsite de importanţa lor. Astfel în timp ce nemții au 
ocupat Bucureştiul şi ca prin minune soţia sa Fany a reușit să salveze 
manuscrisul capodoperei lon să nu cadă în mâinile lor, în cercurile 
românești Rebreanu era insultat că ar fi spion al armatei de ocupație, 
aşa cum o descrie chiar el, într-o nuvelă ceva mai lungă, de ce? 

În acest sens după pacea de la Buftea, Rebreanu amenințat din 
toate părțile se înțelege ca a căutat sprijinul bătrânului scriitor 
ardelean, astfel că scrisoarea respectivă nu constituie un act de trădare 
cum a fost prezentată ci demonstrează situaţia tragică în care se afla 
marele romancier, datorată acelorași fețe palide care i-au provocat 
expulzarea din România și care-l amenințau să nu-și mai poată câștiga 
în mod cinstit, datorat cabalei lor mizerabile, minimul necesar pentru 
traiul său zilnic. 

Prin urmare Pamfil Șeicaru avea dreptate atunci când în 
scrisoarea ce mi-a adresat-o susținea ca nu el se afla într-un grav 
conflict cu Liviu Rebreanu ci teologul cu veleități de ziarist, N. Crainic. 

În ce priveşte problema romanului Gorila, aceasta e mult mai 
complexă. 

Liviu Rebreanu după polemica dusă, nu putea avea păreri bune 
despre Crainic, pe care le-a exprimat şi public dovedind că nu se teme 
de el și în niciun caz nu ar fi schimbat acțiunea romanului 

Gorila, în care nici nu putea spune mai mult decât a făcut-o în 


cele trei articole răspunsuri date adversarului său. De pildă: „Dl. 
Nichifor Crainic deși profesor de teologie (va fi interesant de lămurit 
cum a putut ajunge clientul cârciumilor din Viena, educatorul viitorilor 
preoți români) nu-și poate lepăda obârşia țigănească pe care a trădat-o 
totuși pentru a deveni „moralizatorul” neamului românesc”. Sau: „este 
clientul tuturor cârciumilor și tavernelor, în stare de ebrietate a 
insultat o doamnă, într-un local, fiind apoi bătut de soțul doamnei 
jignite; în cabinele particulare, cu femei de stradă, procură scene de 
exbiționism sadic, oferindu-se pe sine însuși în spectacol...” 

Cu asemenea aprecieri nu prea măgulitoare, N. Crainic nu putea 
ajunge eroul principal al Gorilei, nu corespunde tipurilor rebreniene, 
cu evidentă nuanță mitică, după cum am arătat într-altă parte, putea 
eventual să joace un rol secundar, Pirgu nu se bucura de favoarea 
geniului lui Rebreanu. 

Mai departe, N. Crainic nu s-a remarcat ca un mare ziarist, fără 
să-i negăm talentul și în acest domeniu dar sigur nu era cap de serie. 
De ar fi fost el subiectul Gorilei nu putea să reprezinte exclusiv 
politicianismul ci înaintea lui, mediul intelectual de la Gândirea și să 
arate cum poate să urce un intelectual treptele academice, așa dar 
descrierile trebuiau să cuprindă alte obiectivări, în sectoare total 
diferite de lucru. 

Nu ne e greu să admitem că Fany n-a citit Gorila ci i s-a spus că e 
nerealizat și că eroul principal Pahonţu ar corespunde marelui ziarist, 
iar în ce privește intervenția lui asupra marelui nostru romancier e 
imaginată deoarece Rebreanu ar fi refuzat să-şi schimbe acțiunea 
Gorilei, indiferent cum s-ar fi numit marele ziarist, Crainic sau Șeicaru. 

Dar confuzia de care se face vinovată Fany Rebreanu are loc 
atunci când nu eşti stăpână pe ideile tale, şi le însușeşti de la o a doua 
persoană nu tocmai binevoitoare, probabil că și ea executa un ordin 
care nu se discută ci doar se execută. 

Căci dacă N. Crainic nu poate fi modelul lui Pahonţu din Gorila, 
nu există posibilitatea decât că el întrupează ca personaj de roman 
rebrenian pe Pamfil Șeicaru, bine cunoscut de Rebreanu atât din 
spusele sale cât și urmărind de aproape articolele sale din Curentul. 

Aşa dar eroarea fundamentală a soţiei romancierului constă, în 
principal, în faptul că se referea, de-acum la lucruri și oameni de care îi 
lipseau cele mai elementare cunoștințe. 

Astfel, romanul Gorila nu e deloc nereușit tocmai din cauză că 


eroul său principal Pahonţu, îl are drept model într-adevar pe cel mai 
mare gazetar al nostru, el merită denumirea de mare ziarist, şi acesta 
este, incontestabil Pamfil Șeicaru. Se înţelege că în aceste condiţii, 
neretușate în culise, el nu avea de ce să pretindă ca Rebreanu să-și 
schimbe opera, aşa cum o doreşte, și în consecință putem afirma că 
romanul Gorila aparţine întreg creaţiei rebreniene aflată în perioada 
sa de vârf, de creștet. 

Şi pentru a-mi demonstra ideile, să nu rămână simple enunţuri 
nefondate, voi relua lectura romanului Gorila, hermeneutic aplicându-i 
o analiză de text cu atât mai necesară cu cât despre această lucrare din 
cauze pe care sigur le vom cunoaște nu peste mult, s-au formulat 
păreri generale influențate de apartenenţa de partid a fiecăruia. 

De la început ași sublinia că am descoperit romanul chiar în 
biblioteca maestrului din apartamentul său din Madrid de pe Av. Reina 
Vittoria, unde acuma de când P. Șeicaru se mutase la München, locuia 
cel mai apropiat colaborator al său din exil, N. St. Govora. Acesta din 
urmă când mi-a înmânat romanul, cerut de mine împrumut să-l 
recitesc, fără să cunoască problemele ridicate de Fany Rebreanu în 
legătură cu aceeaşi roman, mi-a spus că de la sine: „Pahonţu este tata 
Pamfil!” şi continuă de parcă i-ar fi citit în inimă: „În împrejurările 
respective şi el ar fi procedat la fel”. Și cine, oare, îl cunoştea mai 
aproape decât Govora? 

Pentru a ne da mai bine seama de profundele și adevăratele 
semnificații ale romanului Gorila de Liviu Rebreanu, considerăm că e 
locul să-i urmărim evenimentele cu oamenii lor în plină mișcare. 

Ne e greu să acceptăm că Pamfil Șeicaru nu ar fi cunoscut 
acțiunea și conținutul povestirii în care îl găsim descris în cele mai 
veridice trăsături ale caracterului său, nu mai că imaginaţia scriitorului 
l-a amestecat într-o naraţiune ce nu avea legătură cu destinul marelui 
ziarist Șeicaru, cel ce n-a murit împuşcat de un tânăr frate de cruce, 
cum se întâmplă în creaţia lui Rebreanu. În prima scrisoare ce mi-a 
adresat-o ca răspuns, pentru a nu complica lucrurile s-a mărginit să-mi 
arate că el nu a avut niciun conflict, niciodată cu Rebreanu și prin 
urmare argumentările lui Fany Rebreanu erau definitiv desființate, 
mai ales că N. Crainic, aşa cum am văzut, în niciun caz directorul 
Gândirii nu putea fi considerat, înainte de toate un mare ziarist. 

În primul capitol „Întorsătura” are loc logodna lui Teofil 
Drugeanu cu fiica marelui avocat Constantin Rotaru și a soției sale Eva, 


(prilej prin care ni se prezintă elita politiciană a vremii cum se cere de 
altfel unui roman zis cu temă politică). 

Cu totul secundar ne apare perechea generalului Cornoiu și a 
soţiei sale, căreia i se atribuie ideea de a fi vorbit de o criză 
permanentă a omenirii, pe care Rotaru (înalt, voinic, cu părul foarte 
nins şi cu fața tinerească trandafirie, cu ochi albaștri sentimentali) o 
completează, considerând că de fapt există o criză aproape endemică, 
războiul mondial sfârtecat însuși sistemul nervos al omenirii 
provocându-i o rană morală. Dar ce e caracteristic acestui domn e 
tendința spre împăcare a lucrurilor, că de fapt însăși viața e mişcare şi 
zbucium, deci criză, numai moartea îi pune capăt prin nemişcare și 
inexistenţa. 

Pe acest fond facem cunoștință cu Octavian Utalea, unul din cei 
mai mari industriași ai țarii, antisemit, căsătorit cu domnișoara Clarisa, 
fiica prea frumoasă a bancherului Leopold Goldstein. 

În fine apar și Belcinenii întovărăăşiţi de doamna Teleman. Să 
reținem descrierea fostului de două ori ministru: „Era vanitos și plin 
de încredere în propriile-i calități, socotindu-se superior tuturor 
oamenilor politici. A intrat în politică imediat după război. S-a înrolat 
în partidul naţional, nou la modă atunci, unde asistentul universitar 
găsea mai ușor acces la posturile de comandă... Azi la patruzeci și cinci 
de ani, era profesor la facultatea de drept şi de două ori fost ministru. 
Părea mai tânăr, cu păru-i negru fără un fir alb cu mustața retezată 
englezește, cu privirea fixă, iscoditoare înăsprită de nişte ochelari cu 
ramele groase. O aroganță calculată să-i sporească demnitatea îi dădea 
o înfățișare antipatică deşi se străduia, mai ales în saloane, să se facă 
iubit printr-o afabilitate exuberantă. De origine modestă, tatăl său 
fusese un sărman funcționăraș la căile ferate îi plăcea să pozeze în 
senior; de aceea s-a însurat târziu, în ajun de-a deveni ministru, cu 
Cristiana Tomșa, mult mai tânără, dintr-o familie mare și cu zestre 
mare..." 

Cu deosebitul risc de a nu descrie toate personagiile, voi zăbovi 
la cel ce ne interesează în mod deosebit, prezentat cu numele Toma 
Popescu-Pahonţu al cărui portret se suprapune cu al lui Pamfil Șeicaru, 
la vârsta de 33 de ani, aşa cum a avut ocazia să-l cunoască şi scriitorul 
ardelean: „... pe uşa mare, parcă ar fi fost împins și totuși țanţoş, un 
domn tânăr, înăltuţ, îmbrăcat într-un sacou sur închis, cu fața 
negricioasă dungată de sprâncene stufoase ce se îmbinau deasupra 


unor ochi scânteietori, cu părul negru pieptănat lins pe spate și 
descoperind o frunte largă, frământată înainte de vreme”. 

Fără îndoială e portretul fidel al lui Pamfil Șeicaru din tinereţe, 
păstrat în expresia lui dominată până la bătrâneţe de o viguroasă 
juneţe, de unde i-am face o comparaţie fizionomică privind şi chipul lui 
Nae Ionescu stăpânit şi el de același fel de sprâncene impregnând 
puternic și expresia feţii filosofului. 

Cum vom avea ocazia să arătăm și în corespondenţa de față, 
duşmănia ziaristului pentru filosoful român a rămas cu totul 
statornică, nezdruncinată de marea trecere a timpului, ori personal aş 
sublinia că deosebirea spirituală dintre cei doi o putem determina 
plecând de la sprâncenele stufoase definitorii pentru fiecare în parte. 

La Pamfil Șeicaru, cum ni-l înfățișează fotografia ce mi-a dat-o 
marele ziarist la vârsta trecută de 80 de ani, sprâncenele stufoase 
împodobesc pregnant o față deschisă spre cei din jur, ochii lui 
scânteietori le vorbește, îmbrățișându-i, ajunge la sufletul lor prin 
cunoaşterea istoriei, în primul rând a românilor. Se evidenţiază halatul 
de casă, cu reverbere de oglinzi mătăsoase, purtat ca pe o togă de 
senator roman prin ea încearcă să-şi ascundă nevoile zilnice nu din 
trufie ci cu speranţa într-un viitor mărinimos, cărțile sale aducându-i 
îndestularea traiului, vis avut dar neîmplinit nici de marele scriitor 
francez H. de Balzac, înrudit cu el ca mod de fiinţare întru Fiinţă. 

Am putea susține citind în stelele sprâncenelor stufoase că e 
vorba de un om ce-și trăiește în văzul tuturor, existenta, în articolele 
sale de ziar scrise de el zilnic, ca şi în cărțile lui nu are nimic de tăinuit, 
nici chiar în culmea neatinsă de idealurile sale. 

După criteriile lui Lavater, dacă am întâlni boltirile frunţii cu 
desenul stufos al sprâncenelor ne-am da seama că ne aflăm în față, nu 
se poate altfel, al unui soi al pământului îmbinat cu purităţile cerului, 
sau Pamfil Șeicaru numit pe limba comună, un mare și talentat ziarist, 
scriitor şi istoric politic fără să uităm înclinațiile sale literare 
manifestate printr-un stil al inimii cum e definită poezia de cei ce o 
cunosc bine. 

Total altfel se prezintă figura lui Nae Ionescu sub sprâncenele 
sale stufoase, ochii își ascund nuanțele, privirile se îndreaptă spre 
interior, preponderent spre adâncurile lăuntrice pe care însă nu caută 
să le descopere prin reflexele meditaţiilor Raţiunii ci recurge la 
posibilitățile vrăjitorului însușite în Exerciţiile spirituale ale lui Ignatio 


de Loyola, demonismul lui îi pun în legătură cu impulsurile faustice pe 
care învățatul ortodox din el, le condamna cu asprime. Dacă înclinația 
spre comorile dinlăuntru îi dă dreptul, după legenda sprâncenelor 
stufoase, să fie considerat filosof, drumul său duce la o cunoaștere a 
esențelor ce depășesc realul, aparţin nu devenirii și trecerii ci veşniciei 
şi structurilor originare, mereu aceleași, urcușul duce în capătul lor 
până la tronul dumnezeirii. Întocmai ca Eminescu în Sărmanul Dionis, 
Nae Ionescu are intuiţia a ceea ce există dincolo, posibil să fie ajuns 
încă în viață prin trăirile mistice cultivate de asceţi sau de artrăști. De 
unde cultul eului prefigurând cele trei tipuri mistice, a pelerinului, a 
mirelui şi a sfântului constituind tot atâtea modalități de percepere a 
unui Absolut cum este Dumnezeul ortodox, specific în tăriile sale 
relevante. lată deci o zestre ideativă pe care a urmat-o nu numai 
dascălul ci și elevii săi, formând o strălucită pleiadă de creatori, fiecare 
s-a realizat după măiestria sa proprie, pecetea originară pe care le-a 
dat-o marele lor guru, Nae Ionescu. 

Urmașii filosofului, românii de astăzi, forțați probabil şi de 
împrejurările istorice, l-au contestat, pe acest Heidegger în ediție 
ortodoxă, semn peremptoriu că nici nu s-au obosit să-l înțeleagă, 
socotindu-l un trăirist, ceea ce înseamnă că au confundat mijlocul cu 
scopul în sine. Fiindcă ideile ionesciene spre deosebire de D. Hume nu 
se adaptau constant la simțul comun de gândire ci în prealabil impun 
un studiu sistematic al metafizicei pentru a pricepe sensul trăirilor 
preconizate. 

Revenind la paralela dintre Pamfil Șeicaru și Nae Ionescu, 
desigur amândoi sunt ziditori de suflete numai ca între ei există o 
deosebire esențială, pe când ziaristul încearcă să-l înalțe pe om 
referindu-se la evenimentele zilnice ale istoriei și caută să le descifreze 
înțelesul lor adânc, ce poate fi definit ca o filosofie politică, de altfel 
prin stilul său oral direct comunicat cititorului reînvie pe marii oratori 
greci şi romani, articolele sunt în același timp şi artistice, cel de al 
doilea, filosoful Nae Ionescu nu poate evita limbajul uneori extrem de 
întortocheat fiind frecvent vorba de o schemă total abstractă, ne stă de 
pilda un Kant sau Hegel, de unde sistemul său e o teorie care se 
adresează înțelepților gândului, chiar și atunci când traduce pe graiul 
ortodoxismului învățătura lui lisus Cristos. 

Pentru a ne da seama de respectiva diferenţiere - în acest mod 
vom putea să ne explicăm poate cel mai dureros conflict al culturii 


românești - e destul că citim articolele de fond din Curentul lui Pamfil 
Șeicaru şi să le comparăm cu articolele lui Nae Ionescu din Roza 
vânturilor (editate în exil de M. Eliade) pentru a ne da seama că 
primele izvorăsc dintr-o fire pasionată, manifestată de cele mai multe 
ori vulcanic, gata de a se confrunta pe față cu adversarul său, fiind 
vorba de un pericol iminent ce amenință omenirea, perceput de 
intuiţia genială a ziaristului căpătată prin intervenţia harului divin, 
deci referinţa e și la un act săvârșit cu ajutorul misterului necunoscut, 
pe când filosoful Nae Ionescu are un caracter ascuns sub masca lui 
demonică, el își țese planurile în cea mai gravă tăcere, preocuparea lui 
o constituie problemele teoretice generale, rațiunea slujind drept 
mărturie veşnică prin iluminarea sa de credință, de unde, bazat pe 
însușiri incompatibile existente între cei doi, Nae Ionescu nu dă o prea 
mare importanţă istoriei, pasiunea majoră a lui Pamfil Șeicaru. 

Cine va lectura portretele închinate de Șeicaru unor mari 
personalități româneşti (N. Iorga, C. Stere, Oct. Goga) îşi va da seama că 
geniul acestui Plutarh al Românilor, naște din facultatea de a reface pe 
fiecare din faptele lui zilnice mai caracteristice, la care a asistat chiar 
autorul însuși, cunoscându-i personal, deci bine, pe cei în cauză. De- 
aici, relaaţiile sale cu I.G. Duca, primul ministrul ucis în 1933 de 
legionari, vizitat nu o dată la reşedinţa sa de la Măldărcăști, sau 
convorbirile cu C. Şterea la reședința de la Bucov unde s-a retras, 
rămân memorabile, depășesc prin pulsul lor vital simpla relatare 
istorică se transformă în cronici de înaltă tensiune literară. 

E aproape de prisos să mai adaug că firea ascunsă a filosofului, 
greu de descifrat, se remarcă prin concluziile sale mai mult decât 
surprinzătoare, ceea ce a şi contribuit la nimbul meritat ce i s-a 
conferit de ascultătorii săi, subliniindu-se calitățile gândirii sale de o 
prospeţime continuă dublată de o luciditate de-a dreptul demonică. 

Am insistat în mod deosebit asupra acestei paralele fiindcă ea va 
forma obiectul nenumărator scrisori ale maestrului și nu în cele din 
urmă am considerat că tocmai simbolistica ce o exprimă conformațţia 
sprâncenelor stufoase remarcate de oricine i-a cunoscut personal ori 
din fotografiile rămase, se poate deduce de la prima privire caracterul 
atât de diferit ce-i despărțea pe cei doi, încât întâlnirea spirituală 
dintre ei o putem considera o mare nenorocire, nu atât a lor, câta 
culturii românești, deja semnalată. 

Dar am mai spune că diferența dintre naturile lor vizionare o 


putem evidenția şi din raportul lor cu Dumnezeul în care credeau și 
unul și altul: în timp ce filosofia lui Nae Ionescu îl apropie pe om de 
Dumnezeu, aflat undeva dincolo mai sus și mai pur, Pamfil Șeicaru îl 
percepe între lucrurile pământului, unde El necunoscut și nevăzut, se 
revelă omului prin frumuseţea naturii ca și creaţie divină, și mai 
trebuie să subliniem că această atitudine se apropie de sofianismul 
ortodox pe care i l-am atribuit, pe bună dreptate, și lui Tudor Arghezi. 

Reîntorcându-ne la acțiunea romanului Gorila, din capitolul 
întâi am mai insista asupra a două aspecte. Primul, cu legături 
deosebite în evoluţia ulterioară a romanului, are loc atunci când 
Belcineanu îi prezintă lui Pahonţu pe soția sa, parcă un fluid nevăzut îi 
leagă încă de pe acuma pe cei trei, „Cristiana întoarse spre Pahonţu 
nişte ochi, ficşi, distanţi, cu privirea stranie care fermeca și îndepărta 
în acelaşi timp. Dădu din cap aproape imperceptibil. El se înclină 
ceremonios. Când se îndreptă întâlni iar privirea care însă acum era 
rece de parcă nici nu l-ar fi văzut. Încrucișarea privirilor n-a durat 
decât o frântură de secundă căci d-na Belcineanu s-a reîntors simplu 
către d-na Teleman să continue convorbirea. Pahonţu însă mai 
rămăsese o clipă cu ochii ţintă la ea fascinat şi revoltat şi ruşinat'. 

Al doilea fragment priveşte numele de Toma-Popescu Pahonţu 
pe care scriitorul îl atribuise tatălui Vasile Popescu, al cărui fiu Toma 
fiindcă-i semăna şi încercase de toate, fu poreclit, Pahonţu. Desigur, 
respectând libertatea de creaţie a lui Rebreanu - ne vom aminti de o 
discuţie purtată de fiica maestrului Viorela Șeicaru în Febr. 1981, cu un 
domn S. Schaffermann, autorul unui calomnios articol: „La catafalcul 
lui Pamfil Șeicaru” în care acesta se refercă la „adevăratul” nume al lui 
Pamfil Șeicaru, Popescu. lată câteva rânduri din răspunsul mai detailat 
al fiicei marelui ziarist: „Întâi, tatăl meu se numea Șeicaru, nu este 
rușine să te numești Popescu, nume românesc, dar vă rog să luaţi 
câteva date precise: familia tatălui meu se numea Șeicaru; primul 
Șeicaru a venit cu turmele de oi (se pare), de la Șeica din Ardeal, prin 
1780 şi s-a instalat în preajma comunei Brădeanu. A urmat Petre şi 
după aceea fiul lui, Constantin Șeicaru, străbun al meu, protopop la 
Tăbăreşti. Fiul lui Constantin, Haralambie, tatăl tatălui meu a fost 
trimis la carte, la seminar. A intervenit un (sau primul) recensământ şi 
aşa bunicul meu, fiu de popă a fost înscris ca Popescu. Când tatăl meu a 
cerut reintegrarea patronimicului, care nu era un pseudonim de presă, 
întreaga familie a avut dreptul la numele de Șeicaru, chiar bunicul 


Haralambie care fusese poreclit ca „fiu de popă”. 

În continuare, Liviu Rebreanu redă biografia lui Toma Popescu- 
Pahonţu - întru totul corespunzătoare celei a lui Pamfil Șeicaru. 
Părinţii lui din Uda-Arges, țărani. N-aveau decât vreo cinci stânjeni de 
pământ ca vatră a casei, deci au trăit în mare sărăcie. Pe copilul său 
Toma fiindcă îi plăcea cartea, tatăl sau l-a dat la liceu, pe care cu toate 
greutăţile ivite ca foamea și umilinţa, l-a terminat cu bine, la Piteşti. 
Proaspăt bacalaureat la 20 de ani cu douăzeci de bani în buzunar a 
plecat să cucerească Bucureştiul unde s-a înscris la drept şi litere. 
Curând devine pasionat cititor de literatură inclusiv de poezii, 
colaborând la Bucureăști şi la Pitești pe la diferite ziare obscure, 
scriind îndeosebi, critici literare. 

În realitate, Pamfil Șeicaru s-a instalat în Bârlad unde într- 
adevăr, a scris recenzii literare, visând ca Pahonţu să ajungă al doilea 
Titu Maiorescu sau mai mult decât el. Din această perioadă, datează 
cartea poştală din 1 Sep. 1913 adresată de Pamfil Șeicaru aflat în 
Bacau-Oneşti și trimisă lui Maur din Galaţi, căruia îi elogiază poezia 
„Dor de soare” pe care i-a făcut cinstea să-l consulte în calitatea sa de 
critic. 

În rândurile respective de care ne vom ocupa într-altă parte, 
tânărul nostru îşi arată satisfacția de a fi descoperit un adevărat poet. 

Deşi nu s-a dedicat propriu-zis literaturii, Pamfil Șeicaru nu se 
va înstrăina niciodată de harul pe care l-a avut, nu mai că poeticul 
devine parte din pana ziaristului şi scriitorului istoric, dând frumusețe 
cuvenită adevărului, pentru marii filosofi germani, ultimul constituie 
izvorul autenticei frumuseți. 

În orice caz, marele ziarist, ca om de o rară erudiție, atunci când 
critica falsa istorie a literaturii române de G. Călinescu, avea calificarea 
respectivă şi în domeniul literar, să exprime unele mari adevăruri ce 
nu și-au pierdut nici astăzi valoarea lor inestimabilă. 

Războiul - continuă marele ziarist şi romancierul pentru 
Pahonţu - a tras o dungă peste planurile lui literare, în care începuse 
să se afirme ca şi critic. Frontul l-a terminat ca și locotenent, rănit de 
două ori, decorat de trei ori și cavaler al ordinului Mihai Viteazul 
(întocmai ca Pamfil Șeicaru). Restul examenelor le-a luat după 
armistițiu încât la sfâşitul campaniei din Ungaria, când și-a lepădat 
uniforma era posesorul licenţei în drept şi al unei ambiţii nemăsurate. 

După ani de încleștare oamenii visau la o pace eternă într-o 


lume nouă, pură, idilică. Oricât în jurul lui se vorbea de afaceri și 
întreprinderi avantajoase, pe Pahonţu nu-l ispiteau averile. „Ambiţiile 
lui urmăreau o glorie albă, imaculată. Se dorea admirat de o lume 
întreagă pentru opera lui binefăcătoare, o admiraţie dezinteresată ca a 
marilor savanţi, scriitori sau conducători de oameni. Pentru asta ar fi 
trebuit timp mult şi el era grăbit foarte ca și când i-ar fi fost frică să nu- 
i ia alții înainte”. O caracterizare proprie lui Lucien Rubemprâ 
idealistul, total depărtată de arivistul Julien Sorel, ori de calculatul 
Rastignac. 

În sfârșit, Pahonţu stabilit temporar la Alba-Iulia se căsătorcăşte 
cu Virginia fata lui lacob Stoica. acesta le cumpără în București pe 
strada Pietăţii o casă arătoasă. Va avea doi copii un băiat Virginiu și o 
fată Ioana. 

Pamfil Șeicaru, nu altfel ca eroul rebrenian Pahonţu, imediat 
după primul război mondial trecea printr-o stare de spirit optimistă, 
aşteptând să se facă, în sfârşit dreptate și clasei ţărăneşti în slujba 
căreia s-a considerat marele ziarist, şi datorită originii lui, un soldat 
credincios până la moarte. Deşi nu a făcut parte din niciun partid, 
evident simpatiile sale aparțineau mișcării țărăniste începută de 
învățătorul Dobrescu-Pitești continuată cu mult amplomb de Ion 
Mihalache, lui i-a închinat un articol patetic intitulat „Un învins: lon 
Mihalache” scris de Pamfil Şeicaru atunci când partidul țărănist și-a 
pierdut identitatea prin fuzionarea sa cu partidul național condus de 
luliu Maniu. 

În timpul mari crize mondiale din 1929, P. Șeicaru şi-a impus 
punctul de vedere privind conversiunea datoriilor țărănimii ceea ce cu 
siguranță a dus la salvarea acestei clase niciodată favorizată în ţara 
noastră. 

În aceasta lumină, vom reveni asupra acestei probleme, Pamfil 
Șeicaru n-a fost un semănătorist cum este etichetat de cei ce 
desconsideră valoarea curentului respectiv, el ca și critic era simbolist 
ceea ce nu-l împiedica să guste cu inima creațiile artistice ale ţăranului 
român, să-l considere cel mai drag frate al său. 

lată cum descrie în câteva cuvinte, Liviu Rebreanu respectiva 
stare de spirit postbelică, notând că „adversitatea sa împotriva 
ciocoilor și împotriva celor ce exploatează țăranul nu a însemnat o 
simplă răbufnire de moment, nu s-a redus la simple imprecaţii de 
cafenea ci vor fi bazele stabile ale activităţii ziaristului şi scriitorului de 


mâine:  „Pahonțu (alias Pamfil Șeicaru) respira din plin 
sentimentalismul umanitarist și-l gusta cu nesațiu”. 

Revenit în București Pahonţu-Pamfil Șeicaru va încerca să facă 
avocatură, văzând în justiție un prilej de a-şi pune în valoare talentul, 
dar după primul proces mic s-a vindecat de pasiunea barei. (Că asta i s- 
a întâmplat şi lui Pamfil Șeicaru, lucru de necrezut dar adevărat, o 
aminteşte în discursul său V.V. Stanciu ţinut la parastasul maestrului 
[publicat în partea a doua a cărții] în care ni se confirmă faptul că 
Pamfil Șeicaru a pledat câte un proces alăturea chiar de el). 

În roman îl cunoaşte pe Rotaru, profesor la drept, cu el şi-a 
trecut cu brio doctoratul cu teza despre Crima politică. Între timp şi-a 
reluat scrisul având revelaţia politicii ca esenţă a vieții, punând-o mai 
presus de orice alte preocupări. Întâlnindu-se cu Titu Herdelea, eroul 
cel mai constant al romanelor lui Rebreanu, Pahonţu îi mărturiseşte că 
politica e pâinea sufletului şi când acesta sceptic susține că a trecut şi 
el pe-acolo, Pahonţu crede că deosebirea dintre ei o constituie talentul 
ce-l are, lipsind cu desăvârşire lui Herdelea. 

Deci, în mod magistral, cu pană de adevărat maestru al 
romanului românesc, Rebreanu în prima parte și-a prezentat 
protagoniștii, politicienii timpului, pe Pahonțu în devenire mare 
ziarist, dar tot acuma îi mai rămâne sarcina să se ocupe de partea 
adversă adunată în casa lui Traian Cumpănașu, un profesor în 
retragere după ce a căutat să facă, în zadar, carieră în Bucureşti. Cu 
studii strălucite la Blaj și Budapesta întors la mitropolie cu titlul de 
doctor, în cele din urmă s-a trezit un latinist de forță dar și pensionar. 
Văduv avea doi copii, pe Vasile, purta numele bunicului din Cărpeniș 
satul lui Cloşca, şi o fată Cintia, botezată cu numele iubitei poetului 
Properțiu, omagiul profesorului de latină. 

În casa lor se afla invitatul lui Vasile, studentul tânăr, Ion A. 
Ionescu. Merită să-i redăm portretul: „Băiat de țăran foarte sărac, cel 
mai mare dintre șase copii, a fugit de mic de-acasă muncind din greu, 
încât de vreo doi ani își mai ajută și părinţii cu câte ceva. Mijlociu de 
statură, lat în umeri, făcea impresia unui luptător, mai cu seamă că și 
faţa îi era colțuroasă şi frământată. În toată înfăţişarea lui stăpânea 
energia şi o hotărâre aproape sălbatică. Părea dârz şi neînduplecat ca o 
stâncă. În ochii mici avea o strălucire atât de fierbinte că îi lumina 
întreaga ființă, iar când râdea figura i se înfrumuseţa de bunătate și 
naivitate...” 


Începând discuţia cu Pahonţu tânărul lonescu îşi arăta 
convingerile fără prea multe comentarii: „Politicienii și jidanii sunt 
nenorocirea neamului nostru”. Fiindcă Pahonţu ține să minimalizeze 
rolul evreimii în acest proces, lon Ionescu i-o taie scurt că asta e 
credința lui și adaugă cu glasul schimbat de o emoție dureroasă că 
pentru ea e gata să primească bucuros disprețul, suferința, chiar și 
moartea. 

Pahonţu evident pentru a pune discuţia pe un făgaş mai bine 
chibzuit, admite că orice credinţă este sfântă dar ceea ce ne lipseşte e o 
disciplină morală, singura ce poate crea încrederea poporului. Şi 
continuând să vorbească înflăcărat, vocea îi devenise parazitată de un 
hârşâit „care suna mai strident și uneori fals” tulburare ce nu-l va 
părăsi până la capătul vieţii, dar cu această ocazie va formula 
nemulțumirile generației care şi-a dat sângele pentru patrie, se pare în 
zadar: „... că din pricina aceasta nu mai există interes general ci numai 
interes de partid care ocroteşte un clan sau o clasa în dauna întregii 
țări; din aceeaşi pricină legea e inexistentă de fapt, căci ori nu se aplică 
deloc, ori se aplică după obraz; ca în toate ţările cei ce au pornit 
războiul în condiţiile știute s-au eclipsat demult, lăsând cârmuirea pe 
seama celor ce au luptat, numai noi continuăm cu aceeași echipă de 
neputincioşi care, conştient sau inconștient, ruinează ţara și viitorul 
neamului că ne-am obișnuit să trăim numai pentru burtă, fără niciun 
ideal, într-o lașitate scârnavă şi cultivând lichelismul cel mai abject”. 

Intervine împăciuitor Cumpănașu, recunoscând că de multe ori 
între el şi copiii lui sunt neînţelegeri organice ca și când „am trăi în 
evuri diferite și am vorbi limbaje diferite”. Totuși el va crede până la 
moarte că România n-are nevoie de răsturnări ci de o bună rânduială 
căci viitorul se construiește nu pe ruine ci pe temeliile moştenite. Și 
când îl întreabă pe Pahonţu de ce nu e membrul parlamentului, 
Pahonţu îi răspunde cu vorbele de-acum bine cunoscute ale lui Pamfil 
Șeicaru: „Ei bine, eu n-am loc în parlamentul țarii pentru care mi-am 
vărsat sângele efectiv, nu la figurat! Înţelegi, domnule, Cumpănașu? Eu 
sunt incomod pentru că nu tac și...” 

Întreaga discuţie se încheie prin reflexia tânărului student: 
„Vremea compromisurilor şi cârpelilor s-a încheiat! Gânduri și fapte 
noi trebuie să regenereze ţara batjocorită de toţi tâlharii!” 

De-acum înainte, pentru a înțelege intenţiile autorului va trebui 
să facem abstracţie de notele din subsolul textului introduse cu scopul 


de a descrie mișcarea legionară în cel mai mârșav mod posibil 
acoperite fiind cu citate luate din părinţii marxismului dar mai ales din 
autorii și rezoluţiile partidului comunist român. O atare tratare o 
considerăm falsă tocmai fiindcă în romanul „Gorila”, Rebreanu nu face 
istoricul acestei mișcări, de altfel se referă la un eveniment special 
urmând cea mai subtilă reducție fenomenologică husserliană. Autorul 
pune față în față pe anumiţi politicieni reprezentativi, cu tinerii 
naționalști de ale căror gânduri şi atitudini istoria îi învinuie pe ei, că 
le-au avut. Tot ce scrie în romanul Gorila e incompatibil cu părerile lui 
Rebreanu când după rebeliune condamnă pe cei care au declanșat-o. 
Dar nepotrivirea e numai aparentă căci pe romancier nu-l interesează 
fenomenul legionar, în genere, ci numai modul în care tineretul a fost 
împins să-şi însușeascășt un destin ce nu-i al lui, cum e cazul 
studentului Ion Ionescu, (un nume total anonim) de ce el și fraţii săi de 
cruce au devenit dușmanii zisei democrații românești și al statului de 
drept? 

Pe Liviu Rebreanu îl interesează această evoluţie și îi va 
demasca pe cei vinovaţi, până la urmă. Dacă vrem să ne referim la un 
fapt istoric să ne oprim la mișcările studențești din lași, în anii de după 
primul război mondial, când tinerii îngrijoraţi de viitorul lor pe care 
nu-l vedeau deloc asigurat, au început să protesteze uneori destul de 
vehement. În loc să stea de vorbă cu aceşti oameni disperaţi, mai mult, 
să caute să le vină în ajutor, politicienii l-au numit pe Manciu, prefect 
de poliție la Iaşi, o brută ale cărei fapte bine cunoscute se rezumau la a 
schinjiui pe studenţii prinși în flagrant că protestează, nemulțumiți de 
situația lor. Când Codreanu l-a împuşcat pe respectivul Manciu a 
devenit peste noapte erou, salvator al studenţilor şi mai pe urmă a fost 
achitat de curtea cu juraţi, a doua mare greșeală când respectivul 
trebuia să fie condamnat pentru uciderea unui om, care ocupa un post 
de funcționar public, indiferent de circumstanţele sale atenuante, în 
niciun caz Codreanu nu trebuia absolvit de orice responsabilitate. 

În acest fel studentul Ion A. Ionescu era îndoctrinat de alţii, cum 
nu se poate altfel și asta fiindcă politicienii, ei înșişi, au recurs la 
violenţă. 

Cât priveşte antilegionarismul partidului comunist român era 
unul duplicitar, urmărea să compromită mișcarea ca adversar politic, 
dar în același timp căuta peste hotare să facă afaceri cu cei ajunşi la o 
situație materială, fără nicio reticență morală. Astfel în ţară publicau 


cărți în care înfierau pe drept, uciderea marelui istoric şi om de 
cultură, N. Iorga, dar în același timp făceau afaceri nu prea cinstite cu 
Boeru cel ce a condus echipa morții care l-a lichidat pe marele savant 
român. Dacă regimul comunist ar fi fost sincer în acțiunile sale s-ar fi 
cuvenit să ceară extrădarea lui Boeru din München, dar pentru așa 
ceva îşi dădeau seama că aveau mâinile prea murdare de sânge 
omenesc. Cum se ştie, însă Boeru va cunoaște salturi spectaculare în 
afacerile sale, până când oamenii partidului comunist român i-au 
întors spatele iar ucigașul lui N. Iorga a murit într-un spital din 
München, bine mergi, ca orice cetățean onorabil. În ultimele zile, a avut 
mustrări de conștiință, ca un Raskolnikov al istoriei subterane 
româncăști, şi a mărturisit într-un ziar din exil, „Stindardul”, public, că 
el n-a făcut parte din echipa ucigașilor lui Iorga, angajații cooperațţiei 
din Ploiești, ci a ținut doar să-i apere pe cei vinovaţi de fapta lor, 
înaintea conducerii legionare. De remarcat că niciodată Boeru nu l-a 
învinuit pe Horia Sima, care trăia la Madrid, că i-ar fi dat ordin lui şi 
celorlalți să-l lichideze pe Nicolae Iorga, de unde se vede că odioasa 
faptă a fost executată de o mână de ucigşi, ca de la sine putere, şi astfel 
au făcut un rău nemaipomenit legiunii. În exil a circulat o broșură 
privind cazul lorga-Madgearu, în care Horia Sima descrie exact 
evenimentele, echipa Boeru îşi „împlinise” misiunea, în timp ce 
comandantul lor o căuta, în speranța că va putea împiedica odioasele 
crime. 

Acestea sunt adevăruri istorice care trebuie scrise de un 
nelegionar, cum sunt eu, copleșit în acei ani de ruşine că trăiește în exil 
alături de Boeru, criminalul lui N. Iorga și V. Madgearu. 

În schimb, Boeru în timpul vieţii împreună cu alde Uscătescu (în 
țară, din timpul comuniștilor, considerat bunul prieten al lui C. Noica, o 
d-nă I. Mustaţă i-a dedicat o carte) și A. Răuță (marele Mecena al 
soţilor Lovinescu - lerunca, cu tot convoiul comuniștilor dizidenţi, 
colaboratorul lui Iosif Drăgan și prin el al regimului comunist din țară) 
au constituit, cu încă vreo câteva persoane al căror nume îmi scapă, un 
comitet de judecată condamnându-l pe Horia Sima, a fi inapt de a mai 
conduce în exil mișcarea legionară, pe motiv că s-a culcat cu femeia 
deocheată a unui camarad (se zice impotent) în casa căruia a locuit un 
timp, prin urmare a călcat morala legionară, pe care se înțelege o 
respectau domnii mai sus citați în cârdăşie cu ucigașul lui N. Iorga, Tr. 
Boeru!!! Dar oare mascata cobaborare cu regimul comunist din ţară, 


nu era o acțiune mult mai imorală? Vorba lui Marin Preda: condamnă 
un om fiindcă a violat o curvă. 

Revenind la romanul Gorila, în acelaşi capitol, Pahonţu află 
vestea căderii de la putere a partidului radical şi îi propune lui Rotaru 
să-şi părăsească imediat propriul partid pentru a trece la democraţii 
conduși de doctorul Ionescu, ceea ce după multe ezitări se și întâmplă, 
Rotaru aduce faptul, în fond trădarea sa, la cunoştinţa primului 
ministru şi totodată şeful său de partid. Lucrul va fi anunţat şi public 
odată cu începerea capitolului al doilea intitulat, Vălmășagul. 

Serviciul făcut lui Rotaru din prietenie, i-ar fi putut aduce lui 
Pahonțu mult râvnitul mandat de deputat. Se înțelege că Rotaru va 
căuta să-i răsplătească efortul aparent dezinteresat şi astfel îi cere să 
meargă alături de el. După o scurtă ezitare Pahonţu își pune iscălitura 
în semn de adeziune. Hotărârea lui, subliniată de romancier, urmează 
să-l respecte însă principiul de a nu se înregimenta nimănui, 
clarificându-și independenţa, la timp. Nu vedem o contradicție în 
atitudinea de a critica violent activitatea partidelor şi încercarea de a 
se ridica prin ele, conform ideii că dușmanul se combate mai eficace cu 
propriile arme: „Nicio poliţă nu poate angaja viitorul unui om de 
voință. Numai talentul scrie viitorul și timpul...” 

Prin Pahonţu, Rebreanu exprimă crezul de viață a marelui 
ziarist P. Șeicaru, de fapt cu toate atacurile sale, idealul lui se putea 
împlini nu prin distrugerea unui stat ci prin reformarea sa, 
conducătorii să-i fie aleși prin valoarea ce-o reprezintă, păstrându-se 
structurile de natura tot democrată. În acest cadru desigur violenţa nu- 
şi găsea locul ei pozitiv, de unde rezervele ziaristului față de mișcarea 
legionară, noua ordine se putea realiza pe cale pașnică din această 
cauză de pilda admiraţia sa pentru sistemul parlamentar, apărat în 
esenţa lui, ca de un democrat pur-sânge. 

Interesantă ne apare participarea sa la clubul din Calea Victoriei 
unde doctorul lonescu pecetluia metamorfoza politică a lui Rotaru prin 
discursul său elogiindu-l ca mare jurist, mare orator, om politic și mai 
ales mare român. La banchetul obligator ce a urmat la Luzana printre 
toasturi a fost şi cel al lui Pahonţu: ,... care în loc să tămâieze pe șeful 
partidului democrat sau să batjocorească măcar celelalte partide, a 
cerut atenție și dragoste şi grijă pentru tineretul român speranţa 
viitorului...” 

lată-l deci pe Pahonțu manifestându-și independenţa politică 


punând de la început problema atât de spinoasă a tineretului, cu 
adevărat speranța viitorului. Desigur vocabularul aspru şi glasul lui 
hârâit (acest simptom e repetat cu insistență) nu a căpătat decât 
puţine aplauze dar spre surprinderea asistenţei doctorul Ionescu i-a 
mulțumit că a ridicat o problemă atât de actuală, asigurându-l că va 
dovedi prin fapte tot interesul arătat generațiilor tinere. Dar mai târziu 
când i-a şoptit lui Pahonţu că așa se face politică şi a clipit şiret fără să 
se înțeleagă dacă îl aprobă sau din contră îl ironizează, de fapt și-a 
înlăturat masca de demagog, definindu-și maniera de a face politică și 
să nu uităm că era pe cale să devină primul ministru al țării, nu era un 
cetățean oarecare ci un politician de vază al României. 

Guvernul cade, partidul democrat vine la putere, Pahoţu în cele 
din urmă după alegeri iese deputat pe când Rotaru e nemulțumit de 
numirea sa ca ministru fără portofoliu. 

În acest capitol intră pe scenă și Barbu Dolinescu, invitat de 
Pahonţu la el acasă. Ca personaj principal îi vom descrie înfățișarea: 
„Era cu vreun an mai tânăr decât Pahonţu, dar părea mai mare, poate 
din pricina firelor albe ce-i mijeau pe tâmple. Avea o înfățișare de 
mândrie bărbătească, răspândind totuși o simpatie cuceritoare. Faţa 
uscată cu pielea mată și nişte trăsături fine care însă reunite dădeau o 
impresie de energie îndărădnică. Ochii vii negri cu sclipiri arzătoare, 
erau într-adevăr ferestrele sufletului: privirea lor exprimau atâta 
sinceritate că în dosul lor nu mai putea dăinui nicio taină și nicio 
strâmbătate. Numai buzele subțiri, alcătuind o linie orizontală, 
ascundeau parcă în rigiditatea lor o cruzime aproape în contrast cu tot 
restul. O cicatrice largă îi brăzda obrazul drept de la coada ochiului la 
colțul gurii și până la îndoitura bărbiei”. 

Pahontu şi Barbu Dolinescu s-au legat prieteni de cruce, pe 
front, când au luptat în același batalion de vânători, dobândind 
împreună cruciulița albastră, decorația Mihai Viteazul. După război 
viața i-a despărțit dar în continuare îl iubea pe Barbu ca pe un ideal 
spunându-i însă deseori „că viața ideală pură nu se poate trăi, precum 
nimica absolut pur nu poate exista în lumea noastră pământească”. 

Deși Barbu ocupase posturi diferite de funcționar, nu se 
acomodase cu superiorii săi, astfel că până la urmă, după o nouă 
punere în disponibilitate prin desființarea postului, printr-un proces 
lung a fost reintegrat dar la Cetatea Albă. A urmat un alt proces după 
care din nou se propunea reprimirea sa, dar mereu era amânat fiindcă 


postul nu se putea reînființa decât la bugetul viitor. Acuma Dolinescu 
aştepta noul buget pus în pericol prin venirea la putere a unui nou 
guvern. 

Ideile celor doi nu se potriveau deloc, Barbu fiind de părere că 
sistemul național nu putea fi schimbat decât prin răsturnare din 
temelii pe când marele ziarist îşi exprima iar propriul crez: „Cu toate 
acestea numai prin politică se poate provoca schimbarea mare pe care 
o râvnim cu toţii. Politica e arta de a prevedea, de a crea și de a ferici 
un popor sau lumea întreagă”. Fără îndoială pe această cale ni se aduc 
la cunoştinţă şi convingerile de o viață atât a ziaristului Pamfil Șeicaru 
cât și mai târziu ale istoricului despre rolul politicii de a prevedea și a 
crea în vederea fericirii în primul rând al poporului său. Fără îndoială 
când Dolinescu afirmă că „politica e râia vieţii” se aşază pe baricade 
opuse celei pe care se posta prietenul său, Pahonţu. 

La masa aranjată de Virginia participa şi modestul Titu Herdelea 
cu furtunoasa lui soție Niculina, lipsind copilul lor drag, Zachi, o 
pramatie simpatică, ataşat mișcării tineretului naționalist. Erau de față 
şi bătrânul Cumpănașu cu copiii, Vasile şi Cintia. Mai târziu apare şi 
Teofil Drugeanu, soțul Corinei, secretarul lui Belcineanu, astfel că va da 
replică ideilor radicale propagate de Dolinescu, considerând că o 
îmbunătăţire nu se poate realiza decât pe calea instituţiile prezente, un 
guvern bun poate să înfăptuiască marea experienţă: „Nu trebuie să 
silim pe nimeni, să violentăm! Răsturnările nu știu unde pot ajunge. 
Violenţa provoacă violență”. 

Dolinescu îi răspunde că numai tineretul singur va fi în stare să 
salveze țara: „Preocupările ideale numai cei tineri le îmbrățișează și le 
trăiesc aievea. Numai ei sunt în stare să viseze și să trăiască în sufletul 
lor lumea de mâine. Ei sunt capabili să moară pentru înfăptuirea ei, 
ținându-se de mână și cântând imnul biruinţei. Pentru ei 
comandamentele naționale, imperativele totalitare nu sunt vorbe 
goale, ca pentru eseiștii de azi, ci trăiri efective... Numai atunci neamul 
românesc va respira în sfârşit scăpat din îmbrăţiășarea monstruoasă a 
gorilei politice!” 

Fiind pentru prima oară când se pronunţă acest cuvânt în 
legătură cu politicianismul românesc, Teofil Drugeanu are pregătit un 
răspuns temeinic motivat: „Adică înlocuiești o gorilă cu alta gorilă... în 
fond tot politică faci, numai vrei s-o botezi altfel! Nu va mai fi, gorilă 
ci... un animal mai simpatic pentru imaginația mulțimii...” 


De unde gândul exprimat cu atâta patos de Teofil Drugeanu 
primeşte toată aprobarea lui Pahonţu: „Evident! - strigă Pahonţu - 
Fratele Barbu se înverşunează degeaba. Politica nu se poate suprima. 
Poţi să-i schimbi numele, vorba ta, Teo, dar ea rămâne! E esenţa vieţii!” 

Din lunga discuţie, pe care abia am schițat-o, se poate constata 
că Barbu Dolinescu vorbește ca un conducător al frăţiilor de cruce 
formate din tineretul naţionalist, opus lui se ridică secretarul lui 
Belcineanu, politicianul fără prihană, membru al partidului național. 

Cu toată remarca sa favorabilă lui Teo, Pahonţu nu se poate 
despărți total de trecutul său, când crescut cu Dolinescu și alții, jurau 
pe viitorul României, ai cărei vechi conducători se cer înlocuiţi, 
promovându-se în locul lor, oameni noi după valoarea și talentul 
fiecăruia. 

De-aici se va naşte îndoiala din sufletul său, irezolvabila de fapt, 
între credințele de ieri, care erau şi ale lui Dolinescu, stropite cu sânge, 
schimbate însă în focul vieţii de fiecare zi, al politicianismului. Va trece 
de la o tabără la alta urmându-și propria chemare a inimii, ceea ce îl va 
costa viața însăși. 

Dacă urmărim activitatea politică a lui Pamfil Șeicaru până în 
1944, putem să scriem că el şi-a găsit împlinirea sub zisa dictatură a lui 
Antonescu, de fapt o democraţie condusă de un om valoros, ce nu-și 
nega legăturile continue cu partidele democratice, dar acestea în loc 
să-l ajute, l-au sabotat şi până la urmă l-au condamnat la moarte. 

Firea independentă a lui Pamfil Șeicaru, cu libertatea totală a 
creaţiei sale indiferent în ce domeniu, constituiau condiţiile de bază ale 
existenței cu adevărat intelectual-umane, l-au îndepărtat de 
totalitarismul intransigent propagat și aplicat de mişcarea legionară, 
totodată dorind să reformeze sistemul democratic în sensul că el ar 
trebui să promoveze, în cele dintâi, omul de valoare, talentat şi nu 
nulitatea politică. 

Oricât Liviu Rebreanu și-a luat unele libertăți în construirea 
excepționalului său roman, „Gorila”, rămâne ca sigur că drept model i-a 
servit marele ziarist P. Șeicaru, ale cărui principii de viaţă și trăsături 
de caracter ne dau cu ușurință posibilitatea să apropiem până la 
analogie figura de roman rebrenian Toma-Popescu Pahonţu cu cea 
existentă aievea în persoana lui Pamfil Șeicaru. 

Aşa se explică de ce marele ziarist, arată că într-un roman 
istoric, şi Gorila este unul, se impune autorului să cunoască, prin studii 


aprofundate,  de-aproape personajul prezentat, căci numai 
autenticitatea sa și nu înfloriturile imaginaţiei, dă valoare creaţiei. 

Să recunoaștem că lui Liviu Rereanu i-a reușit de minune acest 
lucru, condiție majoră a romanului istoric, realizat în mod măiestru ca 
o copie artistică a realității, tocmai ceea ce impresionistul Călinescu 
impută marelui scriitor. 

Se mai poate arăta că generația călită în focul şi sângele 
primului război mondial, prin reprezentanții ei nu au avut o dezvoltare 
uniformă, desigur fără să ținem seama acuma de profitorii ordinari ai 
războiului, fripturiștii care nu trăiau decât pentru burtă fără niciun 
ideal, sinecuriști a căror ascensiune le era asigurată, ca din oficiu. 
Dintre cei ce şi-au vărsat sângele pentru ţara lor, un loc bine stabilit, îl 
ocupă Radu Comşa din marele roman al lui Cezar Petrescu, întunecare. 
Eroul, desfigurat de rănile primite în război, respins de societate se 
sinucide având ceva în comun cu nuvela De ce? a lui Liviu Rebreanu. 

Desigur majoritatea din cei întorşi acasă au avut o altă evoluţie 
marcată de credința făuririi unei lumi noi, chiar ideale. Ei, ca şi 
Pahonţu, credeau în puterea politicii de a schimba societatea prin 
reformele introduse, zi de zi. Și în sfârșit era a treia grupă, în fruntea 
lor se afla Barbu Dolinescu, preconizând distrugerea din temelii a 
politicianismului „râia vieţii” sociale de azi. Din aceasta ultimă își trage 
originea mişcarea legionară, cu un istoric bine determinat, ce nu poate 
fi anulat de dușmanii ei de moarte, partizanii internaționalismului 
comunist. 

Tragedia, încă odată se constată, a lui Pahonţu este dubla sa 
orientare: una spre politica democrată, și posibilităţile ei de a schimba 
ce era de schimbat dar mereu clătinată de credințele avute împreună 
cu Dolinescu pe front, fiind nu lipsită de importanță primirea 
decoraţiei supreme, ordinul Mihai Viteazul, prin el nu numai că sunt 
prieteni de cruce dar şi posesorii unei distincţii de eroi. 

În capitolul Treptele, al treilea, Toma își dă seama curând că în 
calitate de deputat nu putea să miște mare lucru chiar dacă reuşea să-l 
interpeleze de la egal la egal, pe fostul ministru Belcineanu. Să mai 
reținem faptul că deşi refuzat de două ori de doamna Belcineanu la 
nunta lui Teofil cu Corina Rotaru, Pahonţu n-a putut să reziste atracției 
fie şi fugare pe care această femeie a exercitat-o asupra sa. 

Evenimentul crucial e însă altul. Deși în sinea lui, Pahonţu și-a 
dorit să aibă un ziar, din lipsă de fonduri nu și-a putut-o împlini, deși 


cum mărturisea lui Utalea presa era pasiunea lui cea mare. 

Totul pornise mai concret de la Rotaru, acesta mărturisind că 
guvernul lui stătea pe ghimpi gata să cadă, dar că îl miră atitudinea lui 
Pahonţu complăcându-se între mamelucii de la Cameră da parcă între 
ei şi-ar fi găsit idealul vieţii. Îl consideră om de talent şi e păcat să se 
piardă în mocirla politicianismului care a corupt şi a nimicit atâtea 
energii. Pahonţu îi răspunde că n-are bani și slugă nu putea să intre la 
nimeni dar Rotaru dezinteresat îi promite să-l susțină pentru a-şi 
scoate un ziar pe care-l pofteşte, fără nicio obligație din partea lui. 

Asociindu-l, ca mai experimentat în modul de a pune bazele 
unui ziar, pe Titu Herdelea, a ipotecat casa Virginiei, unde locuiau, 
pentru a da garanţie sumei ce i-a împrumutat-o bancherul Goldstein. 

În acest mod Pahonţu reuşeşte să editeze un ziar, cumpărând şi 
o tipografie, vorbele adresate lui Titu Herdelea puteau fi tot atât de 
bine rostite şi de Pamfil Șeicaru, în 1927 când apărea Curentul cu 
deosebirea că la Pahonţu el se numea, România; „Bătrâne, bătrâne! Nu 
mai e glumă! Asta e toată viața mea, viitorul, triumful meu! Pricepi 
bătrâne. Nu se poate să eşuez decât dacă s-ar întâmpla să mor! Și chiar 
atunci, ziarul trebuie să rămână ca să perpetueze numele și gloria lui 
Pahonţu, băiat de țăran amărât, cuceritorul României!” 

Şi când Herdelea îl consideră prea grăbit la cucerire, Pahonțu- 
Pamfil Șeicaru continuă: „Îl voi cuceri cu creierul şi sângele meu! Sunt 
sigur” strigă Toma Pahonţu, fanatic. „Clocotesc în sufletul meu energii 
ancestrale! Țăranul, bătrâne, care învinge!” 

Cu o săptămână înainte de apariţia ziarului Pahonţu convocă 
întreg personalul la o consfătuire, vorbindu-le aproape jumătate de 
ceas, sfârşeşte astfel: „În viața mea, vă mărturisesc, începe azi un 
capitol nou, capitolul cel mai de seamă. Gazetăria pentru mine e 
apostolatul unei credințe și al unui ideal, precum trebuie să fie şi 
pentru dumneavoastră. Am o singură dragoste fanatică: tinerețea care 
trebuie să biruiască; şi un singur ideal sfânt: mântuirea ţării din 
ghearele... (o frântură de clipă ezită, apoi îi veni brusc în minte 
comparația lui Dolinescu de astă iarnă, care nu-i plăcuse, găsind-o 
exagerată; continuă cu convingere de parcă ar fi țâșnit acuma din 
străfundul sufletului) ... din ghearele gorilei în care se zvârcolește 
neputincioasă de atâţia ani de zile”. 

Întorsătura nedorită a discursului prin intervenția cuvântului 
„gorila” ne demonstrează că Pahonţu, fiul de țăran se gândea la 


întregul tineret român, oarecum în mod ideal și astfel numai 
circumstanţe nedorite de el, externe, îl tot puneau în relație cu 
vocabularul prietenului său de front, Barbu Dolinescu, față de care ca 
şi de întreaga sa ideologie, la urma urmelor era total străin. 

Capitolul al IV-lea „Interval” se ocupă cu ziarul România care de 
la primul număr începuse să cucerească publicul cititor. 

Violenţa verbală, la modă în Europa după război, adoptată şi de 
Pahonţu, fireşte însă că i-a impus o anumită ţinută: „Violenţa nu 
înseamnă trivialitate!... Violenţa e atributul firesc al avântului interior. 
Numai violența unei credinţe are valoare... Și exprimată cu talent!... 
Între violență şi înjurătură e diferenţa dintre academie şi șatra 
țigănească... În părerea noastră numai ziariştii de origine țigănească 
întrebuințează înjurătura de-acasă crezând că astfel fac polemică. Noi 
suntem români, domnilor!” 

Desigur referința se face la violența verbală, ca mijloc de a 
susține și chiar impune un adevăr. 

Pentru a-şi demonstra independenţa, Pahonţu scapă de povara 
partizanatului demisionând din partidul democrat, visând că atunci 
când „România” va deveni un ziar mare, guvernul va oferi un loc 
permanent în Cameră, conducătorilor celor mai importante publicații. 

Lumea începea să discute, după succesul României și demisia sa 
din partidul democrat despre proveniența fondurilor, căzând originea 
lor guvernamentală: „Se puneau în circulație mereu alte ştiri mereu 
date ca sigure; că sunt la mijloc bani nemţești, că sunt bani de la 
comuniști, că sunt de la un grup de evrei, că e ziarul personal al unui 
mare industriaș, că le-a colectat un arhiereu fanatic... Şi toate motivate 
prin prezența băncii Goldstein la întemeierea ziarului”. 

După cum se vede zvonurile calomnioase, pur inventate, de la 
început au circulat în legătură cu activitatea marelui ziarist, Pahonțu- 
şeicaru. 

Dar dacă pe Pahonţu nu-l interesau zvonurile atâta timp cât 
ziarul său era tot mai citit, iar ele înșile circulau subteran, fără să-l 
atace în mod direct, ne face să înțelegem de ce la bătrâneţe Pamfil 
Șeicaru devenise imun la campania de calomnii și minciuni lansate de 
proletcultiștii condeiului în tot ce publicau, ocrotiți de partidul 
comunist, adăugând că nu mai are timp să se ocupe de atacurile 
îndreptate împotriva lui, ăsta e destinul său fiindcă nu i-a plăcut să 
tacă, adică să nu spună adevărul celor înecaţi în mocirla minciunilor. 


Mi-a promis că într-o zi va răspunde tuturor mârșăviilor comuniste, 
dar din păcate nu a mai ajuns să o facă, și personal consider că e bine 
că s-a petrecut așa, a lăsat o mare operă în urma sa, ea să vorbească în 
numele său și al adevărului. 

Pe la sfârșitul lunii primise o delegaţie de studenți, printre ei 
figurau atât Vasile, fiul lui Cumpănașu cât şi Ion A. Ionescu întâlnit în 
casa bătrânului profesor. Veniseră, ca frați de cruce să-i mulțumească 
pentru România „prima goarnă care sună deșteptarea românească! Și 
primul semn al izbânzii care trebuie să vie!" 

Mai bine de un ceas au stat de vorbă. Cel mai mare era Moise 
Tripa, student în anul trei la Politehnică: „Înalt blond şi sfios dar cu 
trăsături ce trădau o energie îndărătnică”. Al doilea Culai Juga era de o 
seriozitate nepotrivită obrajilor săi de fecioară, pe când al treilea 
Gavrilă Coconeţ deşi nu împlinise douăzeci de ani arăta matur, cu o 
ținută neglijentă asemeni revoluționarilor ruşi de odinioară sau 
anarhiştilor din romane. S-au referit la mântuirea țarii din mlaștina 
politicianismului dornic de îmbogăţire pe spinarea românimii 
martirizate, cum exprima Ion Ionescu în limbajul său bombastic eroic 
gândurile tuturor, Coconeţ adăugând cu accentul său basarabean „au 
sângerat și au pierit în război românii cei buni şi au rămas cei răi să ne 
guverneze și să ne exploateze”. 

Cuvintele și judecăţile îndrăzneţe îi aminteau lui Pahonţu de 
zilele când perora şi el la cafenea între prieteni prorocind pe curând 
împlinirea vremurilor, astfel că în final îi îmbrățișează pe rând 
rugându-i să-l considere ca pe fratele lor. 

Rămas singur își dete seama că în fundul sufletului său Ion 
lonescu îi inspira o repulsie accentuată, încât trebuia să-și dea 
osteneala s-o înăbușe. Deși îi asigura pe tineri că va lupta pentru 
doborârea vechilor idoli, de fapt între cele două părți existau atitudini 
ce nu se puteau niciodată reconcilia. Tinerii, în prezența cărora 
Pahonţu își simțea pentru moment ființa purificată şi își reprimea 
speranța în apropierea unei lumi noi, dar ei erau niște mari idealiști, 
pluteau în nori, depărtaţi de evenimentele din jur, de unde nu meritau 
aprecierea lui Pahonţu care era un realist al idealurilor sale, cum îl 
numeşte Ion Vinea pe Pamfil Șeicaru un visător al realității de unde 
diferenţa vizionară dintre cele două tabere. 

Vara după ce-și trimite familia acasă în Ardeal, cu gândul la d-na 
Belcineanu, dându-și seama cât de străină îi este Virginia, soţia sa, îşi 


propune să-și trăiască viața sentimentală, de unde aventurile sale cu 
femei ușoare până a întâlnite-o pe Tatiana Popescu, dansatoare de 
varieteu, cu ea va avea o legătură ceva mai stabilă. 

În acest interval de timp îl caută Dolinescu informându-l că au 
pus bazele organizaţiei „Fraţii de cruce” din care mai fac parte şi tinerii 
cunoscuţi de-acum de la vizita ce i-au făcut-o, cu toţii au mers la 
biserica din cartier unde în fața preotului au jurat, pe Evanghelie să 
lupte împreună până la moarte pentru izbăvirea neamului. Când 
Pahonţu îl întreabă dacă au un program, Dolinescu șeful organizaţiei îi 
răspunde că ei au un crez simplu şi sfânt: „Un neam, o ţară, un rege”, 
ceea ce pentru marele ziarist sunt „sloganuri demagogice pentru 
captarea mulțimilor”. 

Este inutil să mai continuăm conversaţia respectivă deoarece 
fanaticul şef Dolinescu nu-și domolea deloc ideile, declarând patetic: 
„Eu nu mă abat de pe drumul drept! Pentru nimic în lume! Noi am 
jurat, frate Pahonţule! Și jurământul e sfânt! Noi vom muri, dar nu ne 
vom abate, să știi!" 

Dar până la urmă Dolinescu îl roagă să arate mișcării o simplă 
simpatie, astfel că își permite să-l întrebe dacă va putea să se sprijine 
pe el şi dacă în acest sens poate să-i dea cuvântul său: „Pahonţu 
impresionat de tonul lui, avu o șovăire, parcă i-ar fi fost frică de o 
cursă. Dar imediat îşi reveni şi răspunse ușor, cu o fluturare de surâs: — 
Nu prea are rost, dar dacă ţii neapărat, iată ai cuvântul meul!... Până la 
urmă te pomenești că totuși mă înrolezi şi pe mine în mişcare!” 

Pahonţu nu-și dă seama de gravitatea situației și asta îl va costa 
în cele din urmă propria viață. Prin cuvântul dat el se punea la 
dispoziţia mişcării, pe care, cum am văzut n-o prețuia deloc, își leagă 
ziarul de organizația „Fraţii de cruce”, chiar de la înființarea ei, deci îi 
dă și propria binecuvântare. Greşeala lui va fi mai mult decât o cursă și 
e cazul s-o scriem Pamfil Șeicaru nu ar fi avut imprudența să o 
semneze, chiar din contră, de la întemeierea organizaţiei și-ar fi arătat 
mai mult decât rezervele sale de mare ziarist. 

Curând Toma își dă seama că goana lui după dobândirea 
experienței sale în materie de iubire, îşi are cauza în comportarea d- 
nei Belcineanu care a refuzat deunăzi să stea de vorbă cu el, când la 
întâlnirea cu soțul ei acesta nu era acasă. 

O întâlnire cu Teofil Drugeanu, îi dă prilej acestuia să-l înfrunte, 
pentru că atacă liberalismul şi democraţia, uitând că s-a născut în ea şi 


nu în disciplina unei tiranii cum o doreşte. Marele ziarist îşi apără cu 
dârzenie poziția: „Eu sunt în tradiția românească, în spiritul românesc 
şi pe linia românească. De-un secol încercăm toate hainele străine şi nu 
ni se potrivesc. A sosit momentul să ne facem haine după măsura 
noastră din stofa noastră, noi înșine. În orice caz o să ne şadă mai 
bine”. 

Teofil îi impută că în loc de a lupta pentru mai multă dreptate 
dată țărănimii îi pune alte lanțuri, într-o robie mai sângeroasă. 
Îndemnul la aventură înseamnă că stă în slujba distrugerii României. 

Ajunge și la nedreptatea pe care o face lui Belcineanu și pentru 
a-l împăca și cu doamna lui îi promite că la toamnă va pune la cale un 
ceai intim unde va avea posibilitatea să vorbească și cu doamna 
Christiana, o ființă fermecătoare, chiar dacă cu străinii, în general, e 
rezervată, față de Pahonţu are o simpatie care exclude băunuielile lui. 
Poate că-și are și dânsa plictiselile ei, mai ales, cel puţin așa spun ai 
casei, nu e fericită cu Belcineanu, probabil şi diferența de vârstă e prea 
mare, dar oricum nici altfel nu se potrivesc. 

Referindu-se la starea sufletească a eroului său, Rebreanu 
încheie capitolul solemn, cum își dădea cuvântul Pahonţu că nu va 
spune nimănui cele aflate de la Teofil şi subliniind metaforic: „Când se 
despărțiră, orizontul se rumenea la răsărit”. 

Capitolul al V-lea, intitulat Fraţii de cruce, începe cu 
dezlănțuirea atacului de către „România”, împotriva vicepreşedintelui 
Camerei, Aurel Tănăsescu, acuzându-l de un scandalos trafic cu 
terenuri petrolifere. Oficiosul guvernului caută să minimalizeze 
afacerea în timp ce prim-ministru îi roagă pe noul mare apărător ai 
dreptăţii, Rotaru, să intervină asupra României dar Pahonţu refuză 
orice aranjamente ceea ce vorbeşte de la sine despre caracterul 
marelui ziarist nu numai al lui Pahonţu ci și al modelului său, Pamfil 
Șeicaru: „Am destule păcate, dar venal nu sunt și nici nu voi fi. N-am 
făcut niciodată afaceri... Ce-mi ceri dta acuma, înseamnă sinuciderea 
mea morală! sacrificiul ar fi prea mare pentru a salva pe nişte ticăloși 
şi mai ales pe dușmanul dtale ireductibil...” 

Peste câteva zile un comunicat oficial semnat de ministrul 
justiției C. Rotaru, arăta că vor fi pedepsiţi cu toată severitatea toți cei 
ce se vor dovedi vinovați, indiferent de situaţia sa socială sau politică. 

O altă chestiune la ordinea zilei era întâmplarea fraților de cruce 
în Făgăraş, cărora, mai înainte Pahonţu într-un articol le luase 


apărarea. 

De la Dolinescu află tot ce li s-a petrecut acelora ce voiau 
împreună cu țăranii să muncească la lucrul câmpului, să repare casa 
unei văduve, sau să le înfrumuseţeze bisericuţa, să înalțe troița, să 
dreagă podeţele și şanţurile, în general să fie de ajutor oamenilor iar 
seara să le vorbească de Dumnezeu și despre neamul lor şi să-i 
îndemne la muncă și fapte bune. 

Cu toate că au primit ordin din partea lui Dolinescu, urmat cu 
sfințenie, să fie respectuoşi cu autorităţile, acestea au intervenit, un 
plutonier cerându-le să se împrăștie. Tinerii, pe drept revoltați, au 
refuzat s-o facă și fiindcă luga Culai îl făcuse brută ticăloasă și 
neruşinată, plutonierul izbindu-l cu pumnul în piept şi înjurându-l de 
mamă, tânărul scoase revolverul și a tras două focuri, din fericire 
Ionescu aflat lângă el l-a ținut de braț încât n-a fost atins nimeni. Ca 
urmare „asasinii şi rebelii” de la Ohaba au fost duși înaintea prefectului 
care după discuții nesfârșite, l-a reţinut doar pe studentul vinovat de-a 
fi descărcat revolverul. 

Incitat de B. Dolinescu, Pahonţu îl caută pe Rotaru, apărând pe 
frații de cruce susține just, că cei ce vor să răspândească duhul 
omenirii sunt provocațţi și închiși, pe când Tănăsescu (plutonierul) și 
tovarăşii săi de nelegiuire sunt liberi și sfidează lumea, în timp ce 
tinerii, frații de cruce, din cauză că au muncit toată vara prin satele 
cele mai amărâte din ținutul Făgărașului, așteaptă între baionete 
cuvântul Justiţiei. 

După mai multe intervenții reînnoite pe lângă ministrul Justiţiei, 
C. Rotaru, în sfârşit luga Culai e pus în libertate iar parchetul n-a 
contestat hotărârea tribunalului. 

lată-l pe Pahonţu devenit marele apărător al Fraţilor de cruce, 
toate amănuntele chestiunii fiind relatate şi în „România”. 

La reuniunea mai intimă organizată de Teofil Drugeanu pentru 
apropierea lui Pahonţu de patronul său politic Belcineanu, a surprins 
apariţia d-nei Utalea fără soțul ei, iar Pahonţu în sfârşit, s-a pomenit 
lângă d-na Belcineanu deci având prilejul să-i vorbească între patru 
ochi; Christiana îl întreabă de ce de când l-a cunoscut o urmăreşte cu 
nişte ochi care aproape o sperie: „Nu mă mai privi aşa, te rog... Cine-ţi 
observă privirea te poate crede amorezat... Aa, dar nici nu asculți, sau 
n-auzi sau nu poți să... Atunci cel puţin spune-mi că mă iubeşti ca să fie 
spectacolul complet”. Bărbatul recunoaște că tot timpul s-a luptat să 


nu rostească tocmai cuvântul de care îl bănuie. Și parcă pentru a-l 
împiedica să i-l spună îi mărturiseşte că nu e deloc ursuză, ar vrea să 
stea la taifas cu el, primeşte Joia dar el poate să o viziteze în orice zi, se 
înţelege cu soţia sa, o ființă atât de adorabila. Încă mai adaugă, drept 
scuză a purtărilor sale anterioare că i-a fost frică poate de el sau de 
reputația lui. Discuţia lor se întrerupe prin intervenția lui Belcineanu 
care îl răpeşte pe Pahonţu dar îi lasă Christianei în schimb pe 
încântătoarea lui soţie. 

Subiectul atacat de Belcineanu era unul politic pregătindu-se 
pentru o nouă guvernare a partidului național, a hotărât să realizeze o 
comuniune națională, în parlamentul ales de ei vor figura toţi fruntașii 
din știință, arte, litere, presă, oameni care nu fac politică de partid şi ai 
căror sfat ar fi folositor ţării. În cadrul acestei noi formule de a 
guverna, s-a gândit să-l numească subsecretar de stat responsabil cu 
propaganda națională, că lui nu i se va cere nicio compensație, ziarul 
îşi va păstra linia lui. Chiar va fi bine venită critica obiectivă, dacă s-ar 
ivi cazuri ca panamaua lui Tănăsescu, aflată în faza de mușamalizare. 
Pahonţu se întreba dacă Belcineanu nu-i întinde o simplă momeală 
pentru ca să-l neutralizeze, dar fostul ministru îi dădea răgaz să se 
gândească doar merită, și ziaristul repetă cuvântul „merită” socotind 
că va fi un pretext minunat să-l caute pe el și să o găsească pe soția lui. 
Cu siguranţă, alianța cu fostul său rival însemna un prim pas de 
îndepărtare, cel puţin formală, de fraţii de cruce conduşi de falanga lui 
Dolinescu. 

În acest răstimp în casa lui Cumpănașu, Ionescu i-a mărturisit 
bătrânului tată că e îndrăgostit de Cintia şi ar vrea s-o ieie de soție. De- 
altfel fata îl admira mult că nu se putea compara cu fratele de cruce 
Zachi, fiul lui Herdelea, lipsit total de busolă. Căsătoria urma să se ţină 
după Crăciun, până atunci lonescu din falanga lui Dolinescu, spera să 
aibă un venit asigurat. 

De-acum în sufletul lui Pahonţu înflorise iubirea adevărată, ea 
nu cere nimic și oferă tot, fără condiţii, iubirea e un destin, oricând 
vine. lubirea n-are nevoie de iubire. Limbajul e un obstacol pentru 
adevărata iubire. Oamenii caută să exprime prin semne sonore ceea ce 
e inexprimabil, ceea ce numai se simte și ceea ce fiecare simte altfel: 
„lubirea adevărată e o jertfă” își zise Pahonțu resemnat. Avea 
presimţirea că va trebui să sacrifice tot pe altarul iubirii, fiindcă nimic 
nu e deasupra iubirii, nici onoare, nici datorie, nici obligații morale sau 


naționale sau familiale, nimic ci iubirea e mai presus de toate. Vrând- 
nevrând toate trebuie să i se supuie fără murmur, cu bucurie și 
entuziasm. Era totuşi curios că iubirea aceasta, dacă era iubire, părea 
imaterială. Până a o cunoaște pe Christiana, femeile i-au stârnit întâi 
pofta trupească. Pe fiecare a dorit s-o sărute, s-o îmbrățişeze, s-o aibe, 
s-o supună şi s-o domine. Pe ea nicio clipă n-a gândit-o trupește. 
Desigur făptura ei o dorea, fiecare părticică, dar nu cu simţurile. El își 
zicea că e iubirea pură. 

Dacă adăugăm la tăria caracterului său, prin marea sa iubire 
ideală, fiinţa lui Pahonţu câștiga o noblețe sublimă - descrisă de Liviu 
Rebreanu și în romanul său preferat, Adam și Eva -, nimeni n-ar fi 
putut să-i impute ceva impur, să-i pună în discuție marea trăire prin 
care trecea. Pahonţu stătea sub influența magică a unei transformări 
interioare, pe care G. Călinescu nu o poate înțelege fiindcă e lipsit de 
percepţia cântecului armonic al sferelor, redescoperit de Dante, 
Eminescu până la Paul Valery. Ori acest defect al firii este 
compromițător pentru un pretins critic literar, odată ce poezia, unul 
din subiectele transfigurate ale materiei, se arată a fi primordială ca 
act al sentimentului major prescris aleşilor vieţii, iubirea ideală, 
cerească o numeşte Dante pentru Beatrice, îl înalță pe om până la 
porțile paradisului. 

În consecință, pentru G. Călinescu, Pahonţu din Gorila de Liviu 
Rebreanu rămâne amorf, fără consistență fiindcă nu e lăsat să aibă 
atitudini semnificative de fapt prin aceste afirmaţii nedrepte aduce 
dovada că nu e în stare să pătrundă până la esenţa firii eroului 
rebrenian. Marele romancier se abate de la destinul pământesc al lui 
Pamfil Șeicaru, tocmai pentru a-i da semnificații majore ca om ce pune 
iubirea deasupra tuturor a, prin simțirea inimii primeşte harul 
privilegiat să trăiască cel mai superior sentiment uman, al iubirii, 
supus chemării lui va renunța la tot ce a realizat până atunci valoros 
adeverind spusele sale că „Iubirea adevărată e o jertfă” şi, am adăuga 
noi, desigur unică. 

Interesant că aşa privind lucrurile destinul lui Antoniu, bărbatul 
care a dat un imperiu pentru iubirea Cleopatrei, urmat în limitele-i 
proprii de marele ziarist, pentru un om lipsit de percepţia sublimă a 
iubirii devine plat, are atitudini nesemnificative oricât sublimul actelor 
sale l-au inspirat pe marele Shakespeare, bunul Will din Sonetele lui V. 
Voiculescu. Dar culmea, cel puţin aberantă, o atinge Călinescu atunci 


când scrie că Pahonţu s-a apropiat de Belcineanu, la a cărui nevastă 
aristocratică ține, mânat de obscurele sale năzuințe de om de jos. Pe 
această cale criticul se află în postura unui zaraf, acesta deși are în 
mână aurul desprins din stele se trudește să-i dea prețul monedelor 
trecătoare, din cele mai ieftine. 

Fără îndoială, întocmai ca Fany Rebreanu, nici G. Călinescu nu a 
citit romanul Gorila ori dacă a făcut-o i-a întunecat judecăţile „estetice” 
prejudecățile lui apriorice, lipsite de orice substanţă reală, în acest caz 
impresionismul înseamnă ceea ce este de fapt, imaginaţie pură. Căci 
dacă ar fi dat atenţie cuvenită acțiunii romanului ar fi știut că Pahonţu 
s-a apropiat de Belcineanu, pe care-l disprețuia, tocmai pentru a fi mai 
des în preajma femeii iubite Christiana. De altfel, încă de la primul 
capitol, Rebreanu, țese cu răbdare de mare creator firul tot mai legat și 
plin de valenţe al iubirii marelui ziarist, și ar fi de spus că niciunde nu 
urmăreşte pe parvenitul Dinu Păturică ci e fascinat de figura majoră a 
îndrăgostitului, întrupată de Toma Pahonţu. A fi de părerea lui 
Călinescu e totuna cu a mistifica adevărul, bazat pe iluzia că eroul 
nostru ar fi suferit din cauza originii sale obscure, ţărăneşti ori chiar 
inversul e cazul, Pahonţu-Pamfil Șeicaru era mândru de originile sale 
mioritice. Dl. critic Călinescu, disprețuind țăranul român, socotit de M. 
Eminescu talpa ţării, îşi transmite propriile păreri impresioniste, 
eroilor rebrenieni. Căci nu numai Pahonţu nu suferă de obscurele sale 
năzuințe de om de jos, dar e bine să ne amintim că pe Ion Glanetașu, 
acelaşi mare critic îl califică drept brută, un parvenit al lumii țărănești, 
exponentul spiritului de gloată, infirmând realitatea subliniată și de 
Octavian Goga că și în sufletul omului simplu de la țară pot să se 
desfăşoare sentimente cerești, aşa cum le-a descris în Divina Comedie, 
Dante. S-ar putea demonstra că marile sentimente, pure la originea lor 
se păstrează mai puternic în autenticitatea, e destul să amintim că pe 
Ion l-a învins dragostea pentru Florica, ea l-a omorât și nu setea sa 
nesăbuită pentru pământ. 

Dovada infirmităţii sufleteşti a lui G. Călinescu privitor la iubire 
ca sentiment unic uman, ne-o demonstrează romanul său Bietul 
loanide unde se afirmă egocentric degradând pe unii colegi de seamă 
de facultate și de academie, întrupând în figura lui Pomponescu pe 
ilustrul filosof român, I. Petrovici. Dar în ce privește carenţa lui în 
dragoste ne-o demonstrează atunci când loanide priveşte cu răceală 
moartea fetei sale Pica alături de tânărul legionar, iubitul ei, Gavrilcea, 


uciși de urmăritorii lor, în cavoul unui cimitir, socotit din cele mai 
vechi timpuri, un loc sacru. Pe când fiului său Tudorel, condamnat la 
moarte tot ca legionar, îi citește jurnalul de zi cu indiferența 
profesorului care corectează o teză oarecare, de unde și sublinierile, 
făcute cu un invizibil creion roşu, în textul tânărului. Romancierului îi 
lipseşte cel mai elementar simțământ de tată, din această cauză nu-l 
poate transmite eroului său Ioanide, acesta indiferent de rătăcirile 
fiului său, n-a vărsat o lacrimă pentru tragicul său destin, las că ar fi 
încercat să-i salveze viaţa. În atare momente un adevărat tată uită de 
politică și de alte relații umane dar Ioanide (mă întreb de ce este 
bietul) în egoismul său prăpăstios, pentru noi este marele vinovat, el 
ca mulți din generaţia lui, pentru devierile politice ale copiilor lor aşa 
că mila noastră se îndreaptă spre victimele nevinovate și vom vorbi, 
purtându-i în inimă, ca de „bieţii, Pica și Tudorel”. 

În privinţa cazului G. Călinescu se pot verifica rândurile scrise în 
finalul romanului, Cel mai iubit dintre pământeni de Marin Preda 
autorul când se referă la mitul fericirii prin iubire, străin omului și 
literatului G. Călinescu, total suficient pentru a ne explica metamorfoza 
interioară a lui Pahonţu, urmare a cunoașterii adevăratei iubiri ideale, 
numită şi cerească. Numai, că dacă vrem să admitem că ultimele 
cuvinte stau în legătură cu învățătura Sfântului Apostol Pavel, atunci în 
sfera ei va fi necesar să încadrăm nu numai iubirea dintre femeie și 
bărbat, prin taina nunţii devenind tipuri mistice, aşa dar nu i se 
tăgăduieşte marea valabilitate, totuși dacă vrem să fim creștini nu vom 
lăsa afară nici iubirea pentru aproapele şi facem această corecție care 
nu-i decât un simplu adaos, doar în acest caz vom putea spune 
împreună cu eroul biblic: „... dacă iubire nu e, nimic nu e!...” 

Ci dacă urmărim efectul iubirii ideale avut asupra lui Pahonţu, 
vom observa că Rebreanu nu desparte mitul fericirii prin iubire între 
bărbat şi femeie de cel pentru aproapele, odată ce cu dragostea pentru 
Cristiana, Pahonţu își schimbă sentimentele și față de cei din jur, 
semenul și aproapele său, numai astfel va înfrunta moartea, existând o 
nevotrivire între deschiderea sa largă spre lume și cei ce nu au înțeles 
rostul supremei sale jertfe. 

Vom mai reveni asupra părerilor subiective ale lui G. Călinescu 
în legătură cu operele rebreniene dar de pe acuma vom semnala că 
parcă ofensat de geniul prozatorului Rebreanu, a încercat să-l 
degradeze făcându-şi el însuși loc printre așa-zișii scriitori citadini de 


unde Rebreanu de la început era condamnat să nu reușească în 
descrierea mediului orășenesc, ceea ce e o prejudecată apriorică în 
numele căreia se impunea dogmatic respingerea Gorilei, pe lângă 
încărcătura politică pe care Călinescu o condamnă în totalitate, chiar şi 
când era vorba de proprii copii ai eroului său, loanide. 

În general, G. Călinescu este victima unei viziunielitare a culturii 
noastre străină spiritualității românești, să ne amintim că Eminescu 
ajuns Luceafăr „nemuritor și rece” se consideră condamnat din leagăn 
de iele să împlinească un alt destin, decât cei ce îşi au steaua, care lui 
nu i-a fost dată ca geniu nefericit. 

Plecând de la adevărul că sufletul omenesc e același indiferent 
că, el omul, e stăpân sau rob, țăran sau orăşean, vom da dreptate încă o 
dată lui Oct. Goga, atunci când el consideră că şi între țărani se pot găsi 
eroi de talia celor din tragedia antică sau din piesele lui Shakespeare 
deci se arată absurdă judecată, sigur tendenţioasă a „marelui critic” 
descriindu-l pe Rebreanu, fals ca un romancier al gloatei realizat doar 
în această postură cam strâmtă, autor al sufletelor primitive de la țară, 
atunci când în realitate numai întorcându-se la originile sale păstrate 
ca într-un tezaur nepreţuit de locuitorii satelor, scriitorul îşi recapătă 
harul creator pierdut între „complexele” caractere pervertite ale 
oraşului. 

Reluând acțiunea Gorilei, Barbu Dolinescu ţine să omagieze 
gestul marelui ziarist de a-i fi apărat pe „fraţii de cruce” în incidentul 
de la Ohaba înscenat de autoritățile locale, conduse din umbră de 
guvernul român, studenţilor români. 

Astfel la şapte precis, cum anunţase Dolinescu însoţit de 
studentul Ionescu intră în redacția „României”, pe când Toma se afla în 
conferința sa cotidiană cu principalii redactori. (După cum mi-a scris, 
Pamfil Șeicaru niciodată n-a ţinut atare conferințe cotidiene cu 
redactorii săi). Fără să aștepte, Dolinescu dăduse buzna în cabinetul 
directorului și cu o înfățișare solemnă îşi ținuse unul din logosurile 
sale ideologice. După ce subliniază că el şi oamenii lui duc lupta pentru 
deşteptarea poporului și formarea românului de mâine, harnic, cinstit 
şi viteaz, îşi arată recunoştinţa fiindcă din toată presa singur Pahonţu a 
sărit în ajutorul lor, sprijinindu-i să dobândească dreptate. Și nu uită să 
pronunțe câteva idei a căror semnificaţie se vor cunoaște mai târziu, 
când ele vor depăși terenul sloganurilor goale și vor trece în practică 
prin focul mistuitor al faptelor: „... Dragă prietene, frații de cruce nu 


uită niciodată fapta bună, precum nu iartă ticăloșia și pedepsește 
trădarea. Am venit să-ți mulțumim frățeşte. Inimile noastre te simt și 
te proclamă frate de onoare. E singura răsplată ce ţi-o putem oferi, dar 
e din toată inima. Să trăieşti!” 

În stradă în sunetele unui marş tumultuos se adunară frații de 
cruce, astfel că după ce se îmbrăţișară şi îl sărută pe Dolinescu pe 
amândoi obrajii, Toma de braț cu Barbu ieşiră pe balcon. Jos vreo 200 
de frați de cruce în formaţie de parada cântau şi cântecul părea o 
chemare de luptă ce se înălța pe brațele întinse în gestul salutului 
roman. 

Discursul lui Pahonţu, înflăcărat de tot, îi asigură pe cei prezenţi 
că de mult sunt frați de năzuinţă „și de dragoste pentru neamul nostru 
pe care-l vrem înnoit, înălțat, înnobilat! Mergem pe aceeași linie chiar 
când drumurile noastre par deosebite!... Ne luptăm pentru tot ce e mai 
sfânt pe lume, pentru mântuirea neamului românesc!... Cine 
dezertează de la luptă, trădează neamul şi trebuie expulzat din 
comunitatea românească... Eu însumi, aici, mă consider în serviciu 
comandat. Dacă m-aș abate de la idealul meu, aş săvârşi o trădare pe 
care nici moartea n-ar ispăși-o suficient, fiindcă ar fi renegarea vieţii 
mele. Lupta noastră nu admite ezitare sau retragere. Avem o singură 
lozincă: înainte!” 

În aclamaţiile mulţimii Toma îl îmbrăţişă iarăși pe Dolinescu şi 
apoi pe studentul Ionescu. Analizând respectiva atitudine a lui 
Pahonţu, îl credem când susține că nu se angajase total, mergea pe 
aceeași linie cu frații de cruce dar pe drumuri deosebite, în fapt 
respectivele principii constituiau idealul de totdeauna a vieţii sale, dar 
să recunoaştem deschis cine avea vreme să se împiedice de atare 
declaraţii, era luat în considerare că Pahonţu apăruse cu Dolinescu și 
Ionescu la balcon şi îi şi îmbrăţișase acceptând titlul de frate de 
onoare. Aşa dar, în văzul tuturor se angajase pe un drum pe care nu 
voise niciodată să meargă. Ulterior ascultându-l pe Herdelea îngrijorat 
că pentru cei trei sute de fraţi de cruce va putea pierde mii de cititori, 
Pahonţu îl consideră ca un gazetar îngrijit doar de satisfacerea burții, 
scria nu din pasiune ci ca o simplă slujbă de birou. 

Aşa cum am arătat la început, vrăjit de dragostea lui întreagă și 
nemăsurată pentru Cristiana, era convins că manifestările fraţilor de 
cruce îl vor ridica în fața d-nei Belcineanu, tot ce i se întâmpla era 
tratat prin lentilele de cristal pur ale acestei mari și unice iubiri. 


Desigur ideile enunțate de ambele părți nu puteau fi contestate 
decât de răuvoitorii de pe marginea evenimentelor, nu mai că prin 
adeziunea dată punea un semn de egalitate între convingerile sale de o 
viață şi cele ale unei mișcări caracterizate prin practicarea violenţei 
total respinsă de orientările democrate, în esenţă, ale marelui ziarist 
astfel se expunea unui mare pericol ce el însuși îl declanșase, 
asemănându-se unui condamnat la moarte, care îşi așezase cu 
propriile mâini ștreangul în jurul gâtului. 

După cum prevăzuse în „România” Pahonţu, guvernul căzuse iar 
partidul național instalat provizoriu la putere se ocupa cu pregătirea 
alegerilor parlamentare. Belcineanu, noul ministru de interne devenise 
repede cel mai popular după ce la propunerea sa, guvernul a hotărât ca 
parlamentul să-și păstreze un contact mai intim cu presa, a oferit 
directorilor celor mai importante ziare, câte-un mandat de deputat pe 
listele guvernului, fără nicio condiţie. Pahonţu l-a delegat din partea 
României să candideze pe Titu Herdelea, el renunțase bucuros în 
favoarea prietenului. Făcuse astfel fericit un om, stabilit pe locul al 
doilea pe lista Năsăud-Bistrița judeţul său natal, ca deputat de 
Amaradia. 

Pahonţu tot mai apropiat de Cristiana, o întâlnea fie la ea acasă, 
ori mai des la d-na Teleman, prietena ei. De la aceasta aflase despre 
viața dublă trăită de iubita lui. Una era viaţa în lume unde apărea 
orgolioasă, fericită şi calmă, cea de-a doua dusă acasă în singurătatea 
rece, fără niciun semn de îndreptare în viitor. Pierzându-şi mama de 
copilă, nu s-a mai putut apropia de mama sa vitregă, a doua soție a 
tatălui. Curând luliana i-a devenit prietenă bună, îi înlocuise mama 
deşi nu era decât cu zece ani mai mare decât dânsa. Cu timpul devenise 
visătoare, aștepta un bărbat cavaler, falnic şi viteaz, un fel de 
Lohengrin să-l fi iubit fără curiozitatea Elsei, dar s-o scape din casa 
tinereţii sale, fără bucurii. 

Apăruse Belcineanu, cu aureola lui de luptător neînfricat, ridicat 
de jos, deşi mult mai bătrân, preferase tovărășia unui ministru alături 
de care ar fi putut trăi din plin. Căsătoria Cristianei nu-i pricinuia grijă 
bătrânului Tomșa, tatăl ei, fata avea zestrea mamei sale pe care o 
administra singură de când devenise majoră. 

Curând însă decepțiile au venit în lanţ, Belcineanu fiind de un 
egoism cotropitor, o trata ca pe un obiect de lux şi un decor frumos 
necesar pentru cariera lui de politician. Întreaga decepţie se 


transformase în dezgust când a observat că Belcineanu o utilizează în 
scopurile sale politice. Din această cauză a refuzat să-l primească pe 
Pahonţu, fiindcă îi părea că Belcineanu încerca să-l momească folosind 
sentimentele lui pentru soția sa. 

Cu această ocazie Pahonţu află că sfătuită şi de tatăl ei, bătrânul 
Tomșa, Cristiana vrea să divorțeze. Principial, Belcineanu a acceptat cu 
condiția să amâne până ce va veni la putere ca nu cumva divorţul să-i 
producă anumite încurcături în combinaţiile sale politice. 

Capitolul al VI-lea tratează despre trei despărțiri de unde şi 
titlul: Despărţiri. În primul rând, e una nu de nevastă ci de eterna lui 
iubită, priveşte relația lui Constantin Rotaru cu actrița Nina Georgescu, 
pe care Pahonţu a întâlnit-o de câteva ori în biroul șefului. Aflând soția 
lui, Eva, îi propune partenerului să aleagă între ea şi amantă. Desigur 
cu o tristețe dureroasă cunoscutul avocat se vede nevoit s-o jertfească 
pe Nina, de unde gândul lui Pahonţu, „Iubirea care renunță numai e 
iubire! Eu mai curând aș renunţa la viață”. 

Dar Rotaru era incapabil să înceapă o nouă viață, astfel că îl 
roagă pe Pahonţu să trateze problema despărțirii cu Nina, o fată 
înțelegătoare de altfel. 

Vorbind de dragostea lui, Rotaru crede că astfel de experienţe 
„omul numai la o anumită vârstă le poate înţelege. Un om de 50 de ani 
îndrăgostit pare mai mult sau mai puţin ridicol celor tineri, convinşi că 
iubirea e rezervată exclusiv vârstei lor. Așa am crezut și eu. Abia azi 
îmi dau seama că iubirea târzie nu poate fi ridicolă, ba dimpotrivă e 
mai dureroasă, fiindcă e ultima și după ea vine inevitabil sfârşitul... Şi 
iată în situaţia asta sunt şi eu, dragă Toma! Îţi închipui cât mă costă 
mărturisirea..." 

Şi Pahonţu era impresionat nu atât de motivele suferinţei lui 
Rotaru ci pentru că suferea. Totuşi suferința lui îl ofensa. Înţelegea la 
un om de vârsta lui Rotaru o aventură dar când se transforma într-un 
sentimentalism lăcrămos, îl considera caraghios. Totuşi recunoștea că 
iubirea oricând ar apărea în viața omului poate fi o cauză de înălțare 
sau de prăvălire. 

Se întâlni cu Nina Georgescu, așa cum îl rugase Rotaru să-i 
aducă la cunoștință despărţirea lor. Fata se purtă cuminte, plânse 
puţin, s-a jurat că-l iubeşte pe Rotaru și-l va iubi, dar că va renunța la el 
pentru a nu-i complica viața. 

A doua despărțire e a bogătașului - Utalea - de sotia lui Clarissa 


Babila, fiica bancherului Leopold Goldstein. Vestea i-o aduce Dolinescu, 
Utalea fiind cel ce-a propus înrolarea mișcării la alegeri. Părerile lui 
Dolinescu despre Utalea, căsătorit cu o jidancă botezată, rămân 
neschimbate, fundamentul organizaţiei fiind antisemitismul. 

Pahonțu încearcă să-l apere, considerând că omul a dat 
ascultare unui țipăt al inimii. Nu are simpatii pentru Utalea în general 
pe oamenii de afaceri îi pune într-o oală cu borfaşii, dar când numai 
dintr-o mare iubire s-a însurat cu o jidancă, el vechi și înflăcărat 
antisemit, a trecut peste gura lumii, a urmat numai glasul inimii, atunci 
nu poţi decât să scoţi pălăria în fața sa. Pahonţu ne pare că-şi pledează 
propria situaţie de unde ar fi trebuit să-l tulbure răspunsul ideologului 
intransigent, Barbu Dolinescu: „Oprește! - strigă Dolinescu-”. Nu te 
înverşuna degeaba! L-am înțeles ca şi tine, dar nu mă simt obligat să-l 
stimez pentru că, dintr-o slăbiciune sentimentală, a trădat o 
convingere și o credință. Un om adevărat, un om superior cum ai 
spune tu, nu se lasă robit de pasiuni inferioare, ca un animal... 
Presupunând însă că l-aș fi admirat, ca tine, ar fi fost o 
incompatibilitate morală să admit pentru fraţii care luptă contra 
jidanilor, un om care a depus armele și s-a înrudit cu jidanii. E clar. 
Fireşte că lucrurile s-au mai schimbat puțin de când am aflat că într- 
adevăr se desparte de jidancă”. 

Ideea nu e atât de categoric aplicată, cum susținea Dolinescu, 
astfel pe Vasile Marin eroul legionar mort alături de Ion Moţa, 
combatanți ai trupelor naţionaliste din Spania ale lui Franco, nimeni 
nu l-a obligat să divorțeze de soția lui evreică, deşi era unul din 
căpeteniile mișcării legionare. Mai mult, recăsătorită d-na Ana-Maria, 
cu un copil medic, deținută în vestita închisoare pentru femei de la 
Mislea, din România, de către comuniști, în exil arăta în amintirile și 
poeziile dânsei o dragoste neîntinată de trecerea anilor fostului său 
soţ, Vasile Marin. Mai mult, participa cu regularitate la adunarea din 
Ianuarie, închinată celor doi eroi Moţa și Marin, în incinta 
memorialului ridicat lor, chiar pe locul unde ei au căzut, în mod eroic 
la Majadahonda, lângă Madrid, capitala Spaniei. 

Dolinescu mai crede că se zvonește după ce va divorța, 
Belcineanu, o va lua de nevastă pe fiica bancherului Goldstein, fosta 
nevastă a lui Utalea. O veste ce nu-l lasă rece, se înțelege, pe Toma 
Pahonţu. 

A treia despărțire este cea a lui Pahonţu de Virginia, asupra ei 


nu mai insistăm decât în treacăt ea fiind de-acum practic realizată, 
chiar dacă nu legalizată. 

Deocamdată să-l urmăm pe Pahonțu cu gândul la Banca 
națională unde are intenţia să scoată casa Virginiei de pe strada 
Pietăţii de sub ipoteca ce i-a permis ctitoria ziarului „România- 
Curentul”. Ne confruntăm pe această cale cu câteva caracterizări 
substanţiale, comune atât lui Pahonţu cât mai ales modelului său, 
Pamfil Șeicaru: „Era prea de dimineaţă ca să telefoneze guvernatorului. 
Se aşeză să scrie un articol în legătură cu libertatea alegerilor, să 
strecoare ceva şi despre Belcineanu, pentru guvern fără să se angajeze. 
O particularitate a talentului şi a temperamentului său era ușurința cu 
care rămânea un etern protestatar și revoltat, simpatizat în marele 
public care vedea într-însul prototipul românului dârz, mândru, 
neînduplecat cu toate că-şi schimba des părerile ajungând să critice 
sau să defaime ceea ce a adorat odinioară. În afară de stilul colorat şi 
sprinten servit de un vocabular îndrăzneţ, care cucerea lezne pe 
cititori sau ascultător, făcându-l să nu pătrundă ideile ci să guste 
forma, era substratul întotdeauna naţionalist care salva tot. În privinţa 
aceasta n-a avut şovăiri. Se şi lăuda de multe ori cu linia dreaptă pe 
care a urmat-o cu o perseverenţă de fier. De altminteri nu era deloc 
zgârcit cu autoelogiile când trebuia să-și scoată în valoare meritele şi 
faptele. În graiul şi scrisul lui revenea necontenit „eu” și „noi” (care 
însemna tot „eu'). Din experienţa altora învățase că românii uită 
repede mai ales meritele și prin urmare e nevoie să le reamintești din 
când în când, cu cât mai des cu atât mai bine. „Așa fac nu numai 
oamenii mărunți ci şi cei mari, nu numai în politică ci și în știință său în 
arte...” 

Printre alții şi Tudor Arghezi împărtășea părerea că românul 
uită foarte repede, are memoria mult prea scurtă. Din acest paragraf 
putem afla de unde își lua Rebreanu izvoarele pentru a putea zugrăvi 
portretul marelui ziarist, Pamfil Șeicaru, cu nume de roman Toma 
Pahonţu. Desigur îl cunoștea și personal, astfel că a avut prilejul să-i 
simtă de-aproape efectele firii sale vulcanice, a omului în acelaşi timp 
de acțiune dar şi de înroşită inimă dar credem că romanul nu ar fi fost 
posibil dacă nu-i descoperea ideile în articolele sale din Curentul, 
publicate nu numai de directorul ziarului. Căci Pamfil Șeicaru a fost un 
om de geniu dar în același timp întruparea unei atmosfere creatoare şi 
de existenţă atât, culturală cât și ca o culme a presei noastre româneşti. 


Desigur, fin observatory, Rebreanu a putut privi şi în datele lui 
biografice atât din cele relatate prin viu grai la întâlnirile lor dar tot 
atât din lectura atentă a multor studii publicate în zilele de albă 
sărbătoare a cotidienelor conduse de marele ziarist. În acest mod, 
numai după ce i-a cucerit eul rând pe rând ca pe o cetate greu de 
ocupat, Liviu Rebreanu a simțit că a reușit să-i citească în inimă ca într- 
un fund de fântână ale cărui ape îl constituie cerurile deschise către el, 
şi doar în această stare de desăvârşire, marele romancier a purces la 
descrierea lui de unic portretist, drum ce trebuie să-l urmeze fiecare 
autor de roman istoric. 

Fără îndoială, numai pe această cale Rebreanu a reușit să redea 
literar în persoana lui Toma Pahonţu-Pamfil Șeicaru pe una din cele 
mai măreţe figuri ale culturii românești ori dacă nu l-ar fi admirat şi 
iubit în sens neoplatonic, subiectul de fapt subiectele sale de roman, nu 
ar fi izbutit să atingă înălțimile adevăratei arte, nu ar fi putut să 
realizeze Gorila, la proporţiile unui adevărat templu elen în versiunea 
lui mioritică. 

Între timp legăturile de inimă între Pahonţu și Cristiana devin 
tot mai strânse cu atât mai mult cu cât Belcineanu devine insolit, 
felicitându-l pe Toma pentru concursul dat cu ocazia alegerilor. 
Pahonţu fu cuprins de mânie displăcându-i că ministrul îl tutuieşte ca 
pe un subaltern și îl umileau mulțumirile prin care se înţelegea că 
„România” intrase în slujba guvernului, cumpărată cu un mandat de 
deputat, de unde asprul său răspuns în care își expune încă odată 
principiile activităţii lui de ziarist: „Nu sunt înfeudat nimănui, onorate 
domnule ministru, şi deci îmi pot permite să susțin ceea ce cred că e 
util țării!... Desigur atunci și atâta timp cât sunt convins ca susțin ceva 
drept şi cinstit!” 

Rămași singuri, între Cristiana și Toma, are loc pe spaţiul a două 
pagini desfășurarea celei mă puternice iubiri, numită de Pahonţu, 
ideală. Vom cita câteva pasagii: „Şi totuși el nu găsea curajul şi nici 
expresia să se apropie de sufletul ei, oricât își dădea seama că 
asemenea ocazie poate nici să nu se mai repete. Bâiguia ici-colo câte-o 
frază neroadă de care îi era ruşine, pe urmă se uita la ea cu niște ochi 
atât de lacomi parcă ar fi vrut, prin văpaia privirilor, s-o topească 
deplin în inima lui, pentru că astfel s-ar uni cu ea şi ar putea-o purta ca 
pe un talisman imprimat cu fierul roşu în străfundurile ființei sale”. 

Femeia remarcă iar în privirile lui o teamă pe care căuta să o 


înlăture printr-o intonaţie uşoara de unde tăcerile lui insistente îi oferă 
momentul să răspundă după inima lui. „Apoi da... într-adevăr... Te 
iubesc!” 

Să ghiceşti în dragostea acestui om, doar impulsul de a cuceri o 
femeie din clasa aristocrației, pentru a-şi satisface obscurele origini de 
jos, cum o scrie G. Călinescu, înseamnă și îl departe de esențele 
adevăratei iubiri, lipsit de percepția ei existenţială, criticul se 
transformă într-unul din chipurile pocite ale lui H. Bosch, ros de 
invidie începe să degradeze o realizare de unică valoare, recurgând la 
argumente mai mult decât nevoiașe, străine oricărei logici umane 
roase de viermele neputinței proprii. 

Şi fiindcă femeia adoptase un ton ușuratic, Toma continuă grav, 
tot mai transfigurat: „lartă-mă, Doamnă... îmi răneşti inima când 
glumeşti parc-ar fi vorba despre o dragoste de salon sau despre o 
aventură amoroasă pentru variație... Am greșit poate, dar cuvântul mi- 
a țâșnit din suflet fără voia mea... Şi totuşi e singurul cuvânt care mă 
tortura mereu să ţi-l mărturisesc că şi când el singur ar fi în stare a 
exprima tot. Dragostea, când e cea adevărată, mare şi unică, n-are alt 
mijloc de exteriorizare verbală. „Te iubesc” e cuvântul cel mai banal și 
cel mai sublim. Depinde de inima din care izvorăște... De peste un an 
sunt condamnat să-ți spun banalitățile cele mai răsuflate sau să nu 
spun nimic pentru că ceea ce ardeam să-ți spun era un singur cuvânt... 
De altfel, de fapt, nu simțeam nicio nevoie să vorbesc. Dacă fără vorbe 
nu eram înţeles, vorbele erau de prisos. Îmi ajungea prezenţa dtale 
chiar când mă ignora. Nu ești pentru mine numai femeia iubită, ești 
însuși destinul meu pentru care am fost creat și care mi s-a impus. De 
aceea din clipa în când te-am întâlnit ai devenit viața şi moartea mea. 
Am luptat împotriva dtale, m-am ferit, m-am zbuciumat, te-am 
blestemat, toate în zadar. Dta trăiai în mine înainte de-a te fi 
cunoscut... Până atunci îmi făuream idealuri şi scopuri de viață, mă 
răzbunam cu lumea întreagă; de când te-am văzut dta îmi întruchipezi 
tot, absolut tot... Nu știu dacă e bine sau e rău, dar altfel nu se mai 
poate!...” 

Ascultând aceste vorbe Cristiana se ridică încet, un moment a 
simţit că el a întins mâna spre ea, dar s-a oprit pe loc iar ea era 
bucuroasă că nu s-a pângărit o comuniune sufletească. Sta gânditoare 
în pervazul ferestrei razele încurcându-se în părul ei cenușiu, îi 
picurau pulbere de aur şi pe obraji. În marea tăcere câtă a urmat, 


Pahonţu cu glasul, greu de emoție spuse: „Destinul... l-am simţit 
fâlfâitul aripilor odinioară când ţi-am auzit numele şi când am întors 
capul ca să mă feresc de o primejdie...” 

În respectivele pagini, în care iubirea atinge culmi nebănuite 
având grijă să nu pângărească o comuniune sufletească atât de 
împlinită și când cuvintele rostite se transformă într-o rugăciune 
venită din profunzimile sufletului îndrăgostit, Liviu Rebreanu atinge 
un apogeu rar ajuns de alte ființe, zguduitor şi tot atât de sublim în 
rostul său, ca imn adus iubirii pure sau cerești. Uniunea sufletelor 
naște, ca o taină, unele din cele mai cutremurătoare pagini ale 
romanului românesc şi nu numai ale lui. Ni se revelă momentul când 
dragostea îl transformă pe om atât de mult încât în lumina aureolei ce- 
i înconjură inima, numai poți desluşi hotarele dintre ceea ce este 
omenesc şi divin, în sine. Autorul adună la un loc viața și moartea, 
trecutul şi eternitatea singura creatoare în spirit. 

În noua sa situație, mutat la hotel, în divorţ cu nevastă-sa 
Pahonțu se supără când prietenii și cunoscuții îl întreabă dacă e 
adevărat că şi-a părăsit familia şi se înfurie în clipa când ei încearcă să- 
i dee sfaturi. Doar gândind la Cristiana își simţea energiile înzecite. 
Câteva zile după validarea alegerilor Pahonţu caută să aibă o explicație 
cu Belcineanu în legătură cu postul de subsecretariatul de stat, promis. 
În sfârşit, când ministrul vorbeşte de dorinţa sa, Toma îi răspunde 
aspru, dar pe același ton de egalitate, tutuindu-l: „Dorința mea? Te 
înșeli, dragă Belcinene (Ministrul tresări). Să nu inversăm rolurile! A 
fost dorinţa dtale insistentă, repetată... Pe care eu, chiar în principiu, 
am acceptat-o cu dificultate şi abia după o gândire de... de șapte ori 
douăzeci şi patru ore... Ştii, asta ca să fixăm poziţiile!” 

Şi când Belcineanu, cu impertinenţă îi recomandă să aibă încă 
răbdare îi vine ideea să-l întrebe pe șeful guvernului dacă a avut 
vreodată intenția să înființeze un subsecretariat de stat pe lângă 
ministerul propagandei naţionale, acesta îl asigură că a fost indus în 
eroare fiindcă nu a existat o atare propunere, deoarece ştiinţele, artele, 
literatura trebuie să rămână libere. N-ar fi aprobat ideea nici dacă 
statul ca în vremurile sale mai bune ar fi avut finanțele mai 
înfloritoare, statul nu produce decât lucruri hibride când se amestecă 
în cultură. Așa dar Belcineanu îl minţise, pentru a nu fi atacat în cursul 
alegerilor. 

Drept urmare apăruse în „România” o informație răutăcioasă 


despre el, ceea ce uimi pe Titu Herdelea doar îi știa prieteni la care 
Pahonţu îi răspunde că nu poate fi prieten cu un individ care l-a minţit 
şi tras pe sfoară considerând că-l poate cumpăra cu promisiuni 
prosteşti. Ciocoiașul acesta a crezut şi crede că ziariștii ar sta la 
cheremul lui ca slugi credincioase, dar o să-i arate că ei sunt 
independenți, stăpâni pe opiniile lor. 

Când Belcineanu îl cheamă la telefon îl repede asigurându-l că i- 
a venit şi lui timpul să-și primească replica tot atât de delicată cum s-a 
vrut şi batjocura lui! lar când Pahonţu începuse să ridice tonul, puse 
încet receptorul în furcă, pentru a nu fi nevoit să audă și nişte 
înjurături neaoșe. Pahonțu n-a observat că vorbește singur decât 
atunci când așteptase un răspuns, și trântise receptorul şi el cu un „să-l 
ia dracu”, atât mai bine”. 

Nu peste mult se pornise să scrie un articol împotriva sa, 
intitulat Mistificatorul, în care nu pomenise numele lui Belcineanu și n- 
a folosit niciun cuvânt greu. Primise telefon și de la Cristiana 
mulțumindu-i, știind că pentru ea o face şi îl invită poimâine la Iuliana 
să vină şi el, ceea ce pe ziarist îl umpluse de o vie bucurie. 

Capitolul al VII-lea Prigoana începe cu vizita lui Dolinescu, 
acesta după o întrevedere cu Utalea s-a hotărât să candideze, la 
Făgăraş în cadrul unor alegeri parţiale care din cauza unei neglijențe 
urmau să fie repetate. Era însoţit de studentul Ion A. Ionescu, aflat în 
biroul lui Herdelea. Văzându-l, Pahonţu îl întrebă dacă e supărat 
cumva pe el fiindcă nu poate să-i cunune, se referea la căsătoria lui cu 
Cintia. Studentul îi răspunse că în ce privește cununia lor e cu bucluc, 
abia fixată data, ea trebuie să fie amânată până după alegerile de la 
Făgăraş adică până după Paște. 

La despărțire Dolinescu pare sigur că va conta pe ajutorul 
ziaristului, este doar unul de-al lor în înţelesul cel mai bun. 

Pahonțu după intentarea divorțului, neplăcându-i la hotel 
închiriase un mic apartament pe strada Elena, pe care l-a înzestrat cu 
toate cele trebuincioase pentru odihnă. Avea numai un dormitor, o 
odaie de lucru cu biblioteca redusă, mare parte o lăsase la Virginia, 
camera de baie şi un mic hol-vestibul de unde se ieșea direct în stradă: 
„De la redacţie spre casă trecea prin Cişmigiu care în decorul de iarnă, 
uneori avea aspecte polare. Strada lui era curată, asfaltată, liniștită, 
puţin dosnică, cu trotuarele străjuite de castani și salcâmi bătrâni...'. 
Singurătatea îl apăsa, până și gândul morții îi apărea ispititor și 


misterios nu ca odinioară pe front când era ca o vedenie de fiecare 
clipă. 

Mai asista la ședințele de la Cameră unde articolul său 
Mistificatorul produse senzaţie. El continua campania contra lui 
Belcineanu, voind că-l micşoreze pe ministrul de interne dar nu să-l 
nimicească. 

La redacţie l-a vizitat și Teofil Drugeanu cu scopul de a-l 
recâştiga pe marele ziarist de partea șefului său Belcineanu, dar fără 
niciun succes. 

Pahonțu o vizitează pe d-na Teleman unde în așteptarea 
Cristianei, aduce vorba de dragostea lui pentru prietena sa, pe care 
luliana o consideră una simplă, dar Toma protestează fiindcă orice 
iubire e unică și plină de toate tainele și complicațiile pentru cei ce o 
trăiesc: fiece iubire adevărată e o nouă descoperire a universului, mai 
mult, sunt unele iubiri care înseamnă mari predestinări, atunci anume 
când două ființe se regăsesc împotriva lor însăși...” 

De când își mărturisise iubirea Cristianei, lui Pahonţu îi plăcea 
să-şi disece sentimentele şi să le descopere origini supranaturale. În 
sfârșit soseşte și Cristiana, tema lor fiind divorţul ei, odată ce liber, 
Belcineanu, va putea să se dedice patimii sale, politica. Întrebat dacă şi 
Pahonţu mai crede în politică, el cu un glas de adolescent adaugă 
printre altele: „Și totuși fiecare bărbat poate ajunge să-şi dea seama că 
o sărutare e mai prețioasă pentru ființa lui decât cucerirea unei 
provincii. În viața fiecăruia poate apărea femeia care provoacă criza 
supremă și care hotărăște nu numai viitorul lui dar uneori al omenirii. 
(Referinţa la piesa shakespeariană Antoniu și Cleopatra este mai mult 
decât evidentă. E răscrusea cea mare pe drumul mare al vieţii. Atunci 
femeia aceea şi numai aceea nu mai e o distracție sau o aventură sau o 
dragoste ci chemarea destinului căreia nu-i poți rezista. Atunci 
părăsești tot, nu te mai uiţi în urmă şi nici măcar înainte ci numai în 
ochii ei în care se află marea taină a începutului și sfârşitului, merindea 
nemuririi... Ce importanță mai are atunci politica sau soarta celor din 
jurul tău?” 

Fiindcă d-na Teleman face aluzie la îndrăgostiții romantici, 
Toma se grăbește să pună lucrurile la punct. „Totuși nu mă gândeam la 
îndrăgostiţii de toate zilele pe care extazul apropierii fizice îi face 
romantici, ci la cei puțini, rari, care pornesc cu conștiința clară, 
ținându-se de mână, pe cărarea destinului..." 


Am să redau în continuare o scenă, în care zisul romancier „al 
gloatei”, arată un rafinament de-o deosebită expresie literară cum 
numai inspiraţii muzelor îl pot avea când descriu momente de 
revelaţie a iubirii cerești, înălțând dumnezeiescul din om: „Din când în 
când (Pahonţu n.n.) întorcea furiș privirea spre Cristiana cu un mic 
gest de admiraţie, Cristiana însă în colțul canapelei își răsturnase capul 
pe speteaza de lemn sculptat și privea cu ochii închiși parcă dincolo de 
tavanul vopsit cu ulei într-o culoare foarte vie. Pahonţu a văzut-o cu 
coada ochiului şi i s-a întipărit ca un desen în inimă curba caldă a 
gâtului și a bărbiei. O simţea că ascultă cu sufletul şi că, pentru ea, ca şi 
pentru el, cuvintele sunt numai clapele care exteriorizează rezonanţele 
multiple ale firelor străvechi prin care omul comunică direct cu 
trecutul și viitorul... În salonul călduţ, în care înserarea povestea 
sosirea întunericului, se urzea o atmosferă tainică, blândă, ca în 
aşteptarea unei revelații...” 

Surprinzător,  împrășştiind horbota mistică presărată cu 
reverberele diamantine ale visului, apare dl. ministru de interne 
Belcineanu mirat când îl vede la d-na Iuliana T. pe Pahonţu. Fiindcă 
frații de cruce sunt foarte belicoşi, de unde se poate deduce importanța 
rezistenţei și luptei lor, ministrul trebuie să plece imediat în Ardeal ca 
la fața locului să preieie comanda operaţiilor electorale. Misiunea se 
arată a fi foarte grea, deoarece la o alegere parțială, decisivă pentru 
câştigarea generală a scrutinului, toată țara se găsește angajată asupra 
ținutului respectiv, al Făgărașului, cu presa care ţipă și opoziția face 
scandal în Parlament și se plânge regelui, de unde o atare acțiune nu-i 
ușoară deloc. Adică, oamenii guvernului nu pot manipula după voie 
voturile, asigurându-le cât se poate de uşor câștigarea lor. 

Plecând din casa Teleman, Pahonțu se simți deprimat şi 
prăbuşit. În automobilul ducându-l spre redacţie i-a fulgerat ideea de a 
renunţa la Cristiana, care a apărut ca un uragan în viaţa lui, i-a distrus 
familia, i-a înstrăinat copiii, i-a anihilat ambițiile și l-a redus sufletește 
la o zdreanţă ce tremură de dorul ei... Dar numaidecât izgoni însăși 
ispita unor astfel de gânduri ca pe un veritabil sacrilegiu. Simțea 
dincolo de rădăcinile tuturor gândurilor, că fără ea lumea ar înceta de 
a mai exista pentru dânsul, întocmai cum va înceta în momentul când 
va muri... 

La şapte şi jumătate era singur în birou și se pregătea să scrie 
ceva despre frații de cruce în campania electorală, referitor la aceasta 


Dolinescu îi relatase că poporul îi primește cu drag, pe când 
autoritățile îi prigonesc în toate felurile. Era însă distrat, în creieri 
gândurile îi jucau fără şir, ca şi când s-ar fi aflat sub un iminent pericol. 
Deşi îşi promise că nu va pleca până nu va fi isprăvit articolul, trebui 
să-l întrerupă fiindcă sunase telefonul. La capătul celuilalt fir era 
Cristiana, tulburată îi spunea că trebuie să-l vadă imediat, pentru a-i 
comunica ceva foarte important. Rămase să vie la el, acasă. 

Astfel că nu peste multă vreme aflase următoarea întâmplare. 
Coborând treptele casei Teleman, Belcineanu se arătase impresionat 
de prezența lui Pahonţu. Cu Cristiana dorea să ştie ce urmăreşte, el o 
să-i redea libertatea oricât îi sângerează inima. Totuși îi va vorbi 
despre greutăţile alegerilor, de la Făgăraș, cât şi despre greutăţile pe 
care i le produc fraţii de cruce, cum amintesc toate rapoartele primite 
de el. Și nu se poate face nimica până o anume presă în special 
Pahonţu, îi sprijină. A încercat să-l înduplece fără rezultat. Nu-i cere să 
renunțe la campania urâtă dusă împotriva lui ci să-l sfătuiască pe 
Dolinescu să-şi retragă candidatura. Dar cum Pahonţu o iubește va fi 
destul un simplu cuvânt din partea ei ca el să se execute, încheiase 
Belcineanu, „ca un intrigant nobil de melodramă”. 

Fiindcă d-na Belcineanu nu se lăsa convinsă de concluziile lui, 
ministrul de interne o asigura că a recurs la ea pentru a rămâne totul 
în familie. Dacă ea va refuza îi va comunica prin altcineva situaţia lui 
Pahonţu, și acesta nu va permite să-şi sacrifice libertatea din cauza lui. 
Cristiana mai avea timp să se gândească, dar îi promite că după 
succesul său de la Făgăraș, indiferent cum, îi va da scrisoarea de divorţ 
şi cu ea, libertatea. 

Dacă i-a mărturisit toate acestea, Cristiana voia să câștige mai 
multă încredere în ea însăși, dar îl roagă pe Pahonţu să nu facă niciun 
sacrificiu pentru ea, când poate Belcineanu nu s-ar ţine nici acuma de 
cuvânt, așa ca de atâtea alte ori. Mai ales se gândea, cu lacrimi în ochi, 
va putea avea neplăceri cu prietenii săi, dar tocmai asta va fi sacrificiul, 
o linişti Pahonţu. 

Pe urmă marele ziarist plecă la redacție convins în acțiunea sa, 
pradă unui sentiment ce nu-l pot avea decât cei ce sunt gata să se 
dăruie cu totul: „Se gândea numai la Cristiana și se simțea înălțat. 
Niciodată nu s-a simţit mai bun, mai nobil și mai curat. Avea impresia 
că i-au crescut aripi şi că poate zbura tot mai sus. Așa a visat el 
totdeauna iubirea adevărată, un dor pur ca un cântec de trubadur. Ca 


un viteaz din basme, având drept merinde o sărutare pură, porneşte și 
el la luptă împotriva ticăloșiei, cu certitudinea că la capătul războirilor 
îl aşteaptă fericirea cea mare în braţele iubirii..." 

Să recunoaştem că Pahonţu a suferit o transfigurare sublimă 
cum au parte cei predestinați, pregătiți să execute ritualul de majoră 
credință ideală. 

Pahonţu își spunea că a venit timpul să meargă pe drumul lui, să 
nu mai servească pe alții ci doar pe sine. Ori la urma urmelor de ce 
candida Dolinescu atunci când era împotriva sistemului electoral 
democrat, alături de reprezentanții gorilei politicianismului? 

Deci scoase din maşina de scris articolul început, dedicat fraţilor 
de cruce și îl înlocui cu an altul în care avertismentul dat fraților de 
cruce, într-o oră era gata. După ce scrisese într-o coloană și jumătate 
jonglerii autoritare şi naţionaliste, Pahonţu „întrebă nedumerit ce 
caută fraţii de cruce la Făgăraș printre cerşetorii de voturi și-i îndemna 
pe un ton aproape solemn, în interesul ideii naționale, să renunţe 
grabnic la aventura alegerilor şi să se întoarcă pe drumul lor care duce 
la adevărata izbândă de mâine”. 

Când îl sfârşi, chemă pe secretarul de noapte și îi dădu dispoziţii 
ca să apară a doua zi de dimineaţă, în ediția specială pentru capitală. 

Pe urma îi apăru o mustrare în suflet spunându-i că e pe cale să- 
şi trădeze propria-i credință şi astfel îi era teamă să nu-și fi distrus 
chiar temeliile existenței. Dar imaginea Cristianei îi împrăștie toate 
temerile, în mintea și inima lui nu mai trăia decât d-na Belcineanu. 

A doua zi la cameră primise felicitările unui fost ministru care 
vedea nu mai crime odioase în mișcările „naționalismului anarhic” ale 
tineretului. Zadarnic Pahonţu îi apăra, explicând că e vorba doar de 
tactica fraților de cruce pe care n-o aprobă, pe când doctrina lor e soră 
cu a lui, dacă nu chiar odraslă directă. 

Seara la redacţie i se anunţă vizita lui Utalea, care-i oferă 
sprijinul său material pentru a păstra linia de prietenie a ziarului față 
de mișcare. La gândul că Utalea caută să-l cumpere Pahonţu cuprins de 
mânie începe să răcnească, adresându-se lui Herdelea: „Auzi, 
bătrâne?... Vrea să mă cumpere! El știe că în România totul e de 
vânzare, mai ales conșştiinţele!... De aceea am rămas eu sărac ca să mă 
cumpere dânsul!... „Şi deodată cu un gest teatral arătând ușa strigă 
răgușit: „Afară!... Banditule!... Tâlharule!...” 

Şi mai bine de un ceas Pahonţu alergă prin cameră ca o fiară în 


cușcă regretând că nu l-a bătut răzbunându-se poate şi pe alții care au 
încercat să-l cumpere cu banii lor murdari. Când să plece la cină 
primise o telegramă de la Dolinescu anunțându-și venirea a doua zi în 
București. Toma îi rupe hârtia în bucăţi socotind că nu merită să-şi facă 
sânge rău pentru un individ ca Dolinescu, acesta în numele prieteniei l- 
a considerat servitorul lui, pe care-l poți umili și chiar cumpăra. 

Conflictul ameninţa să ieie proporții neașteptate. 

A doua zi apare Dolinescu, pe care-l înfruntă interzicându-i să-l 
trateze ca de la stăpân la slugă, el în casa lui face ce vrea și ce-i place, 
deci nu are să-i dea nicio socoteală n-are să mai trateze cu el. Şi atunci 
se întâmplă să intre pe ușă reporterul Sever Sorescu dorind să-i ceară 
şefului unele instrucţii, Dolinescu considerând că Pahonţu îi întoarce 
spatele cuprins și el de furie sări de pe scaun și fulgerător îi arse două 
lovituri în obraji, una cu palma și alta cu dosul, spunându-i în acelaşi 
timp: „Lichea sinistră”. Desigur Pahonţu răspunse cu o ploate de 
pumni. Reporterii strigară după ajutor iar doi servitori îl înșfăcară pe 
Dolinescu care striga într-una: „Vânzătorule! Bestie ordinară! 
Trădătorule!” Titu Herdelea îl întreabă dacă vor da proporții publice 
încăerării dintre cei doi prieteni sau vor ruga pe confrații lor să fie 
trecută sub tăcere, dar Pahonţu nu înţelege să-și menajeze adversarul 
când l-a atacat în mod mișelește. Drept urmare, trei zile ziarele au 
înfierat odiosul atentat împotriva libertăţii cuvântului și l-au felicitat 
pe Pahonţu pentru corecţia aplicată laşului agresor. În cameră, un 
obscur deputat de Făgăraș, la îndemnul lui Belcineanu a informat 
guvernul în legătură cu ororile săvârșite în judeţul lui de niște tineri 
înarmați cu pumnale și revolvere. Cu un ropot de aplauze partidul a 
omagiat pe Pahonţu, devenit martirul ordinii legale. Belcineanu, el 
însuși, a luat cuvântul asigurând că dezordinile vor înceta dacă se va 
aplica legea, adică represiunea totală a fraților de cruce. În ce-l 
priveşte pe Pahonţu nu mai exista niciun dubiu că el îi trădase, trecând 
de partea „călăului” ministru de interne, Belcineanu. Se înţelege că 
declaraţia războinică a ministrului a fost îndelung ovaţionată și când 
aplauzele au încetat, dintr-o tribună publică a Camerei a răsunat un 
glas limpede, aproape dominator: „— Huo!... Să vă fie rușine!... 
Rușine!..." 

În continuare, ca de obicei, tinerii au fost puşi în ilegalitate și 
arestați conform ordinului venit de sus ca în termen de două zile să fie 
îndepărtați toți propagandiştii care nu sunt alegători şi cei ce nu sunt 


din localitate urmau să fie expediaţi, cu precădere fraţii de cruce. Pe 
Zachi, fiul lui Herdelea plutonierul l-a învinuit de propagandă interzisă, 
iar în comuna Ohaba, Vasile Cumpănaşu era acuzat că ar fi îndemnat 
un sătean la rebeliune. În sfârșit lon lonescu a fost arestat pe motiv că 
ar fi ultragiat pe jandarmul care l-a oprit să iasă din comună. 

În tot acest timp, „Pahonţu continua furibund campania contra 
lui Dolinescu. Alte ziare îi ţineau hangul. Presa bucureşteană avea 
zilnic informaţii despre lupta electorală de la Făgăraș, care însă nu 
relatau decât eterne provocări şi ciocniri de-ale agenților lui Dolinescu 
cu autoritățile, fără să pomenească un cuvânt despre prigoana ce o 
îndură frații de cruce din partea tuturor organelor oficiale”. 

Dolinescu, văzându-şi oamenii rând pe rând arestați, mai mult 
Ionescu ameninţat de un locotenent că-l va trimite la București, via 

Sibiu, să fie predat Siguranţei generale a Statului îi cere 
prefectului omeneșşte, nu oficial, să facă dreptate, să aplice legea sau 
regulamentele oricât de severe. Dar dându-și seama de falsitatea 
prefectului, răbufneşte dezgustat: „Întâia şi poate ultima oară m-am 
băgat în murdăria asta pe care o numiţi politică. Ei bine, domnule 
prefect, vă implor, arestează-mă și pe mine! Mi-e scârbă de atâta 
ticăloşie! Vă bateţi joc de un popor care tolerează toate fărădelegile!... 
Şi nu se ridică nimeni să vă trezească și să răzbune toate nedreptățţile! 
Și nimeni nu te ascultă! Nimeni nu vă trăsneşte ca să dea un exemplu!” 

Şi când prefectul îi întoarce spatele îşi amintește că toată 
prigoana asta de la Pahonţu porneşte. 

Este cazul să menţionăm că marele merit al lui Rebreanu constă 
în faptul că trăind pe viu epoca respectivă a descris-o obiectiv, ceea ce 
până astăzi nu s-a mai întâmplat. Marele romancier, nu este un 
partizan al fraților de cruce, dar nici atât al clasei politicienilor, astfel 
că în acest cadru să contești prigoana - mai bine spus prigoanele - 
declanșate de guvernele democrate ale vremii împotriva tineretului 
român, cum o face editorul N. Gheran, înseamnă nu numai să mistifici 
un adevăr dar şi să-ți baţi joc, în mod crunt de el. De pildă, țărănistul 
Armand Călinescu, mult adulat de comuniști, a declarat unor ziare 
franceze că numit prim-ministru va lichida, în scurt timp, mișcarea 
legionară. 

Noi am urmat exemplul lui L. Rebreanu, rămas până la capăt 
credincios obiectivității sale, singura modalitate de a pătrunde, cu 
adevărat, în esența unui fenomen deloc neglijabil, al istoriei Românilor. 


Capitolul al VIII-lea intitulat Gloanţele, începe cu anchetarea lui 
Ion lonescu, tânărul fiind convins și el că toate astea nu s-ar fi 
întâmplat dacă ar fi existat un apărător ca să dezvăluie fărădelegile 
comise de autorităţi. A crezut şi el în Pahonţu, mai mult ca toţi, dar 
acum ştia că acesta datorită unui egoism animalic e trădătorul cauzei 
lor sfinte. 

Trimis la Siguranța generală a Statului din Bucureşti acolo un 
comisar îl primi lovindu-l cu pumnul în obraz, atât de straşnic încât 
Ionescu se clătină gata să vie peste cap. La întrebarea „De ce?” 
comisarul îi răspunde ca să-și amintească de faptul că este un infractor 
la ordinea publică. Totuși peste vreun sfert de ceas îi dădu drumul, 
atrăgându-i atenţia că nu șade frumos pentru un om cu studii înalte să 
fie amestecat între derbedei și să nu-l mai prindă pe acolo că pe urmă 
întoarce foaia... După masa, liber, şi-o petrecuse la Cumpănașu vorbind 
cu logodnica sa Cintia de ticăloşia lui Pahonţu care i-a înșelat și vândut. 
Pahonțu se certase şi cu Rotaru, din cauza atitudinii sale prea 
vehemente privind pe frații de cruce, iar fata auzise la Universitate că 
Pahonţu fusese cumpărat de Belcineanu să-i trădeze pe fraţii de cruce. 
Se spunea că dinadins s-a prefăcut că-l înjură pe ministrul de interne 
ca acesta să mărească preţul vânzării. 

Într-o seară sosiseră câțiva din fra Aţii de cruce alungați din 
Făgăraş, printre ei şi Vasile Cumpănașu, acesta probabil datorită firii 
sale mai potolite n-a fost maltratat în diferite feluri ca ceilalți. 
Ascultându-i, lonescu se întreba din când în când parcă ar fi vorbit cu 
propria-i conştiinţă: „De ce, Doamne, atâta batjocură!... Și tocmai pe 
noi care n-am făcut niciun rău nimănui, nici măcar lui Pahonţu”. 

Tinerii nu erau descurajaţi și trăind atâta timp în sate, propriu- 
zis abia la Bucureşti au cunoscut amestecul marelui ziarist și socoteau 
că o să-l sancționeze cu o bătaie zdravăna căci astfel de trădări nu 
merită decât o pedeapsă umilitoare. Mai măsurată suna condamnarea 
lui Vasile, considerându-l o lichea şi nu merită decât cel mult să fie 
scuipat. „De fapt, ei au vrut să-l bage între ei ca luptător naționalist, 
când el nu a avut nicio obligaţie față de mișcarea lor, ceea ce era mai 
mult decât adevărat. Pe urmă a schimbat macazul fie în interesul 
ziarului fie al carierii lui şi ajunge la concluzia că numai dacă ar fi luat 
bani, ca luda, gestul său putea fi etichetat ca o vânzare. Total altfel 
sună vorbele lui lonescu, vehemente din cale afară: „Da, da... vânzare! 
Atâta căutaţi să-l spălați de parcă ar fi slujit frățește tâlharul!... De 


vânzare e vorba, Vasile!... Atunci?... Ce are a face lichelismul?... Ne-a 
vândut celuilalt tâlhar... Și voi vreţi să-i trageţi o bătaie ca unui jidănaș 
oarecare?” 

Fără îndoială în mintea lui Ionescu încolţise ideea lichidării lui 
Pahonţu, urmând consecvent și fanatic ideologia mișcării care 
impunea răzbunarea trădării prin moartea vinovatului. Să ne amintim 
de cazul lui Stelescu, ucis de zece asasini care l-au ciuruit de gloanţe în 
timp ce se afla internat într-un spital lipsit de orice mijloc de apărare. 

lată deci că Rebreanu e criticul ideologiei mișcării nu mai că 
întrebarea lui priveşte pe cei care i-au adus pe tineri în situația să 
judece în acest fel. Și aici e bine să reținem că lonescu şi-a urmat glasul 
propriei conştiinţe, ceilalți nu şi-au dat consimțământul pentru 
pedepsirea lui Pahonţu cu moartea, deci ar fi putut fi recuperabili dacă 
politicienii ar fi avut și ei o conştiinţă la rândul lor. Din această cauză 
romanul lui Rebreanu poartă titlul de Gorila, stadiul de 
degenerescență maximă a politicianismului românesc. 

Din ziarele de dimineaţă tinerii au aflat că Belcineanu reușise în 
alegeri, dar că însuşi Dolinescu a primit un număr de voturi superior 
tuturor celorlalte partide, în afară de radicali. La urma urmelor, credea 
Cumpănașu, era un rezultat excepţional. 

Conform dorinţei Cintiei, mare amatoare de teatru au asistat cu 
toţii, inclusiv Ionescu, la reprezentarea Scrisorii pierdute. Într-o lojă 
apăruse d-na Belcineanu iar într-alta se afla Pahonţu însoțit de un 
domn și o doamnă. Pe Ionescu nu-l mira prezenţa lui Toma deoarece 
era printre favoriţii admiratori ai piesei, de un caragialesc fanatic şi că 
de multe ori Scrisoarea pierdută i-a servit ca argument împotriva 
democraţiei şi al partidelor politice. 

Începuse spectacolul, dar Cintia observând pe Pahonţu cu 
privirile sale de diamant îndreptate spre d-na Belcineanu, care din 
când în când trăgea cu ochii spre el, nu i-a fost greu că-și dea seama, 
cum i-a spus lui Ionescu, că Pahonţu e amorezat și astfel se făcuse 
lumină mare în sufletul tânărului. Și fiindcă îl ura atât de mult pe 
Pahonţu nu s-a gândit nicio la clipă că schimbarea marelui ziarist a fost 
dată de noul său sentiment, era de părerea lui Dolinescu că situația nu 
putea fi schimbată deoarece dragostea nu face decât să exprime un 
simțământ animalic, așa că nu-i putea influența perspectiva, oricum, 
mai mult decât obsesivă asupra trădării lui Pahonţu. De-aici cuvintelor 
atât de inocente ale Cintiei tânărul le dădea o semnificaţie subiectivă, 


considerând că vânzarea s-a făcut prin d-na Belcineanu doar era ştiut 
că politicianul își întrebuința nevasta pentru a reuși acolo unde nu 
putea ajunge prin simpla cale a politicii. În mod absurd i se întări 
această posibilitate a vânzării şi pentru a şi-o dovedi, mânat tot mai 
insistent de gândul răzbunării, începuse să-l pândească pe Pahonţu și 
astfel aflase că s-a mutat de la hotel, în strada Elena. 

Postat în faţa casei lui Belcineanu, nu i-a fost greu să descopere 
că doamna Cristiana se întâlnește cu Pahonţu la el acasă. Dar ceea ce 
Ionescu nu știa, la aceea întâlnire femeia îi aduse lui Pahonţu vestea 
bună că Belcineanu îi dăduse scrisoarea de divorţ și cu ea deplina 
libertate autorizând-o să facă demersurile pentru divorţ, iar de două 
săptămâni s-a mutat în apartamentul său avocaţial ce și l-a luat, unde a 
transportat arhivele şi biblioteca. 

Fericit Toma exclamă pierdut, acel „Te iubesc!... Te iubesc!... Te 
iubesc!...” iar drept răspuns Cristiana îi înconjurase gâtul cu braţele 
„simplu și natural ca un gest pornit din străfundul inimii. Sărutarea 
amară şi lungă parcă pecetluia un trecut de zbuciumări și-l 
înmormânta pentru eternitate”. 

Apoi Cristiana se dezmetici propunându-i să fie cuminţi și să 
aştepte până vor fi amândoi oameni liberi. În apartamentul său plin de 
ispite şi primejdii răspunsul lui Toma e plin de adânci semnificaţii: „— 
Da!... sunt ispite!” repetă iar Toma mai exaltat. Și trebuie să ferim 
dragostea noastră, de orice pângărire!... Taina începuturilor ei și 
încercările multe și așteptarea mereu prelungită, toate pregătesc parcă 
anume revelația cea mare din ziua când ne vom putea înfățișa lumii 
întregi ca doi tineri care abia atunci vor începe experienţa iubirii și a 
vieţii adevărate!... „Da, da!... Aşa te-am visat totdeauna și aşa am râvnit 
unirea noastră, în puritate desăvârşită!... Mireasa gândurilor mele..." 

Cristiana îl asculta fermecată amintindu-și de cavalerul din 
visurile de odinioară, cel ce o ia iubi ca un Lohengrin: „Acuma i se 
părea că a sosit cavalerul și cuvintele, tremurate de un elan romantic și 
rostite cu un glas ostenit de patimă, îi răsuna în inimă ca un cântec 
minunat”. 

Dar din acest cuib al visurilor - noțiunea e tipic rebreniană - 
Cristiana se trezeşte auzind că cineva se plimbă subt ferestrele casei de 
parcă ar sta la pândă. Pahonţu nu-i dă importanța cuvenită deşi într- 
adevăr acel trecător era de fapt studentul Ion A. Ionescu, zgomotul 
pașilor săi pe trotuar sfărâma și împrăștia brusc atmosfera blândă de 


emoție dinlăuntru. 

lon lonescu o văzuse pe d-na Belcineanu ieșind din casa lui 
Pahonţu și o urmări, recunoscând-o. Ar fi trebuit s-o oprească şi s-o 
întrebe ce a căutat la Pahonţu acasă, cel puțin să afle prin ea 
vânzătorul că e descoperit și să tremure. Simțţi în buzunarul paltonului 
drept un revolver automat, mic, de care nu se despărțea, doar la 
Făgăraş nu l-a luat de teamă să nu fie arestat și să i se confișce. Se 
întoarse, și de la casa vecină privi la lumina palidă din geamul locuinţei 
lui Pahonţu şi îi părea cum mulțumit, își freca mâinile, că a scos plăceri 
şi bani din suferinţele fraţilor de cruce. 

„Gorila lubrică se pregăteşte de culcare” când lumina stingându- 
se lonescu adăugă: „Noapte bună, gorilă lubrică!” 

Dar chiar în momentul următor, tocmai se pregătise să plece, 
când ușa locuinţei se deschise și îl zări pe Pahonţu, cu gulerul ridicat, 
păşea grăbit spre Cişmigiu. Îl strigase - Pahonţu! şi la vreo zece metri 
de el, repetă - Pahonţu! Toma opri mirat, glasul părându-i cunoscut. 

— Stăi, ludă, să ne răfuim, murmură Ionescu parcă ar fi vrut să-l 
audă numai cel vizat. Toma îl recunoscu pe Ionescu și ridicând braţul 
zise tărăgănat: „Nu... tra... ge...” 

Trei focuri de revolver răsunaseră unul după altul, atât de 
repede şi atât de aproape încât îi păru că ţeava se răzima în pieptul lui 
Pahonţu care nu făcea nicio încercare de apărare. Toma se propti de 
trunchiul copacului pe când Ionescu își continuă drumul pe trotuar, 
până la încrucișarea cu strada Progresului. Mai înainte pe Schitu 
Măgureanu, treceau alte tramvaie cu zgomote asurzitoare. Coti la 
dreapta şi ajunse pe Calea Plevnei şi apoi în Piaţa Kogălniceanu unde 
luase un tramvai spre Cotroceni, la Podul Elefterie cobori şi aşteptă o 
garnitură să-l întoarcă în oraş: - Corespondenţă! spuse taxatorului cu 
glas obosit, dar pe față cu o umbră de satisfacție. 

Orientarea atât de precisă pe străzile Bucureștiului stă mărturie 
unei lucidități conștiente de actul săvârșit contra unei Iude, a fraților 
săi de cruce. Așa trebuie să se fi simţit și Brutus când i-a dat lovitura de 
graţie lui Cezar. 

Romancierul descrie și trăirile eroului său principal Toma 
Pahonţu, acesta din clipa când l-a recunoscut pe Ionescu știa că vrea 
să-l omoare. A văzut revolverul dar n-a făcut un gest de apărare dar 
gura lui șoptea, fără voie: „nu trage”. A auzit răbufnirea de ură a lui 
Ionescu și atunci și-a dat seama cât l-a urât studentul, din această 


cauză inima lui nu l-a suferit. Ridicase brațul să nu-l lovească în cap 
simţise însă una în piept însoțită de un miros de stofă arsă. 

În sfârşit se gândi să se întoarcă acasă, doar nu erau decât cel 
mult 20 de pași până acolo, dar pentru a primi o mână de ajutor se 
hotărî să continue drumul până la redacția României. Dar când să 
pornească îşi simţi picioarele atât de moi încât trebui să se lipească 
mai bine de trunchiul castanului. În același timp simți nişte înţepături 
prelungite în capul pieptului care nu-l dureau, dar îl supărau, și o 
fierbinţeală udă, stranie, lipicioasă. „Mi se pare că sunt plin de sânge!”. 
„Nu se poate să mor aşa” spuse prăbușindu-se fiindcă picioarele nu 
mai duceau povara trupului. 

Pe când se zvârcolea ca râma auzi fluierul ascunșit al 
sergentului de noapte și fără să-și dea seama începu să geamă și 
gemetele îi păreau zgomote străine, necunoscute și inexplicabile. Apoi 
începură să-l năpădească frânturi de gânduri şi amintiri: Cristiana 
trebuie să fi ajuns acasă și cât de speriată va fi când i se va spune ce i s- 
a întâmplat, Herdelea va avea grijă de România, Dolinescu i-a poruncit 
lui lonescu să-l omoare, nu și-a mai văzut copiii de o lună și Virginia, 
dar imaginea ei se stinse în întuneric. 

Este găsit de un sergent care începu să fluiere încât pe lângă 
ofițerul său adunase mai multă lume, oameni din casele vecine aceștia 
chemaseră şi medicul. Între timp a fost adus acasă unde fusese pus pe 
patul alb cu fața în sus și fălcile încleştate parcă ar fi depus a ultimă 
sforțare de rezistenţă în fața morții. Medicul chemat după ce-l examină 
bâigui încurcat: „Aici e nevoie de un medic legist... Ori poate de un 
preot...” 

Apăruse și Titu Herdelea, înștiințat prin telefonul aflat pe biroul 
lui 

Pahonţu. Acesta „la picioarele patului se uita şi parcă tot nu 
credea că cel ce se zvârcolea atât de crâncen în ghiarele morții e același 
Pahonţu de care s-a despărțit acum vreo două ore abia, mai ahtiat ca 
totdeauna de viaţă, plin de energie și de încredere în viitor. Privindu-l 
aşa observă deodată că ochii muribundului se deschid larg ca și când 
ar vrea să se mai umple cu lumină”. Întrebându-l pe chirurg care 
tocmai terminase să examineze cele trei găuri roşii alcătuind un 
triunghi straniu, urmele traiectelor celor trei gloanţe, ce părere are de 
starea pacientului acesta îi spune, un Dumnezeu să-l ierte pe bietul 
nostru Toma: „Titu tăcu o clipă parcă n-ar fi auzit bine, se mai uită la 


Pahonţu care încremenise în nemișcare şi dobândise o linişte nouă pe 
față, apoi izbucni în lacrimi bolborosind: „O, Doamne!... Bietul Toma! 
Bietul, bietul Toma!” 

Venise şi prefectul poliției care trebui să constate o crimă oribilă 
cum nu s-a mai pomenit în România. Prefectul era un mare prieten al 
ziariştilor fiindcă ei îl făcură popular în toată țara, publicându-i 
isprăvile, înflorite simpatic și împodobite cu fotografia lui de pe 
vremea când era căpitan. 

Solemn ca un erou de tragedie antică Titu Herdelea încheie 
acest atât de îndoliat capitol: - „A murit” zise Titu cu glas plâns, 
ştergându-și ochii. 

Suntem convinși că pentru acest moment Liviu Rebreanu a pus 
ca motto al romanului următoarea cugetare a filosofului german Fr. 
Nietzsche: 

„Ceea ce este mare la om îl defineşte ca punte și nu ca scop; şi 
ceea ce poate fi iubit la om constă în faptul că el este o trecere și un 
apus”. 

Şi nu e lipsit de importanţă, credem noi, că drumul vieții lui 
Pahonţu se încrucișează cu cel al lui Titu Herdelea, cel mai constant și 
iubit erou rebrenian. Oare nu aceleași sentimente le are autorul și 
pentru marele ziarist, de unde nemurirea ce i-o conferă? Noi socotim 
că aşa este şi am adus și o să mai aducem puncte de vedere ca să 
demonstreze acest adevăr, bazat pe o înrudire a cărei început îl 
primesc cei aleşi prin harul cel născut şi nu făcut. 

lonescu se duse la Cumpănașu, pe strada Clopotari unde le 
mărturisi, lui Cintia logodnica sa şi lui Vasile că l-a împuşcat pe 
Pahonțu pedepsindu-l pentru comportarea lui trădătoare. Pe urmă 
îmbrăţișând fata se lăsă condus de Vasile până în bulevard, unde ceru 
şoferului să-l ducă în Piaţa Victoriei, apoi pe strada Berzei, Calea 
Plevnei, până lângă biserica Sf. Constatin. Tânărul voia să vadă ce s-a 
întâmplat pe urmă: pe strada Elena în fața locuinţei lui Pahonţu 
stăteau câteva automobile iar ferestrele erau luminate nu numai la 
casa lui Pahonţu ci şi la cele vecine din jur, de parcă „toată strada 
cuprinsă de groază și-ar fi pierdut liniștea și somnul”. 

„Dacă adineaori n-ar fi fost întuneric şi pustiu, poate nu s-ar fi 
întâmplat nimic” îşi zicea Ionescu zărind din mersul mașinii la stânga 
castanul bătrân la care a așteptat şi apoi celălalt castan unde l-a ajuns 
din urmă pe Pahonţu. 


Intrară apoi în Cişmigiu, cotiră pe bulevardul Elizabeta, şi opriră 
la colțul Calei Victoriei de unde au continuat pe jos, oprindu-se în 
dreptul grădinii Colos unde s-au despărțit sărutându-se, ca fraţii, pe 
amândoi obrajii. 

lonescu intră în curtea prefecturii poliţiei și de-aici într-o 
cameră plină de fum de tutun, declarând comisarului de serviciu, 
tânăr, cu mustăcioară neagră, că el l-a împușcat pe Pahonţu, și se 
numeşte lon A. Ionescu, student în anul, dar nu reuși să termine din 
cauză că polițistul dezmeticit și înfuriat începuse să înjure, Paștele și 
bisericile... 

Executarea lui Pahonţu de către Ionescu nu i-a fost ordonată de 
Dolinescu, cum presupunea şi Toma în ultimul său gând, ci ideea i s-a 
furișat în creier treptat, până la împlininea actului decisiv, spre 
deosebire de fraţii săi de cruce el era convins că Pahonţu a trădat 
mişcarea în favoarea lui Belcineanu, mulțumindu-se cu plăceri și bani. 

I se va da sau nu dreptate vom vedea în cele următoare, totuși 
după vorbele tânărului dacă pe stradă nu ar fi fost întuneric și pustiu 
nu s-ar fi întâmplat nimic, deducem că a început să-i pară rău de tot ce 
a făcut, mai ales că o vedea înaintea lui pe Cintia în momentul când el 
le-a mărturisit că l-a împușcat pe Pahonţu: „Ceilalţi doi priveau 
neclintiți, privându-l cu un interes plin de spaimă și de compătimire. 
Cintia frământa în poală, între degetele nervoase o batistă mică spre a- 
şi stăvili emoția şi mai ales lacrimile care o năpădeau şi-i umpleau 
ochii prelingându-se pe obrajii înfierbântați, fără voia ei şi fără să le 
simtă”. 

După ce lonescu mărturiseşte că a convins că a făcut bine crede 
în necesitatea faptei lui cum crede în Dumnezeu, i cere iertare lui 
Cintia, mireasa lui mică, dezlegând-o de orice obligaţie, „cu toate că 
despărțirea de tine va fi pedeapsa cea mai amară”, fata îi răspunde 
asigurându-l din inimă „te voi aştepta, Ionică!” spuse Cintia simplu, 
hotărât, privindu-l cu drag prin perdeaua de lacrimi: „Toată viața de va 
fi nevoie!” 

Predarea de bunăvoie autorităților, mărturisindu-șşi fapta 
nesăbuită, constituie din partea lui Ionescu o atitudine exemplară, 
diferențiindu-l de teroriștii lași care după ce au săvârșit ceea ce le 
impunea misiunea lor s-o facă, nu știau cum să-și ascundă identitatea 
şi mârșavele fapte. 

Acordându-i acest privilegiu, Liviu Rebreanu, subliniază 


credința curată al acestui tânăr, în numele căreia el acționează și crede 
în ea ca în bunul Dumnezeu. Asta indiferent de propriile sale 
sentimente, autorul nostru nu-şi trădează nicio clipă obiectivitatea, 
prin care şi-a propus să judece evenimentele. 

Se mai știe că Pahonţu sub conducerea lui Rotaru ca profesor de 
drept, și-a susținut teza de doctorat cu tema Crima politică, pe care el o 
admitea în unele cazuri, ori tocmai la ea se va referi procesul ce va 
începe avându-l pe banca acuzaților pe studentul Ion Ionescu, și de la 
început trebuie să o scriu, personal, nu cred în eficacitatea zisei crime 
politice, indiferent de conjunctura respectivă istorică. 

Încă odată, va fi nevoie să acceptăm reducţia fenomenologică 
executată de Liviu Rebreanu și să considerăm frăţiile de cruce ca o 
anume organizație de dreapta compusă exclusiv din studenți și să nu-l 
confundăm pe Dolinescu cu niciunul din cunoscutele figuri de 
conducători legionari, căci numai astfel vom avea în mâini cheia 
dezlegării mesagiului, pe care ni-l lasă Liviu Rebreanu, în romanul său 
Gorila, interesul său se îndreaptă exclusiv spre tineretul român și 
soarta sa, de unde marea sa întrebare pusă politicienilor vremii, de ce 
au scăpat din mâini acest tineret, şi astfel i-au declarat un sângeros 
război, în loc să recurgă la un gest de minimă apropiere: DE CE? 

Ultimul capitol, intitulat Spovedanii, prezintă la început 
indignarea presei, povestind pe pagini întregi, cu titluri mari, 
răzbunarea monstruoasă a fraților de cruce, în timp ce figura lui 
lonescu publicată arăta ca una lombroziană, caracteristică de altfel 
criminalului înnăscut, însoțită de rânduri de ziar demonstrative pentru 
a înspăimânta și deruta pe cititori: „Şi astfel de monștrii, organizați în 
bandă, au pretenţia să reprezinte tineretul românesc, să personifice 
naționalismul integral şi să răstoarne structura politică a ţării 
întregite! exclamă însuși oficiosul guvernului într-un articol în care 
durerea se îmbina cu revolta”. 

Desigur actul comis de lonescu prejudicia enorm organizației 
fraților de cruce, dar bine se constată că era falsificată însăși figura lui 
Pahonţu, rămas credincios tineretului român, pe care nu-l amesteca în 
niciun fel în ceartă avută cu Dolinescu și finanțatorul acestuia, 
bogătașul Utalea. 

După masă la Cameră şi la Senat s-a elogiat talentul şi curajul 
ziaristului Pahonţu în acelaşi mod partinic, nereal. În numele ziarului 
„România”, apărut îndoliat, Titu Herdelea a luat toate măsurile ca 


trupul neînsuflețit să fie transportat la Biserica albă unde a fost aşezat 
pe un catafalc înflorit. Până a treia zi s-au perindat la catafalcul său mii 
de oameni dându-i ultimul omagiu celui ucis atât de mişeleşte. Între 
timp au fost arestaţi peste 100 de frați de cruce ca și Dolinescu pe când 
cobora din tren în Gara de Nord, reîntors de la Făgăraş. 

În după amiaza înmormântării a fost atât de multă lume încât a 
trebuit să fie întreruptă circulația pe Calea Victoriei. Să se observe nu 
numai că Pahonţu era înmormântat ca un fiu credincios guvernului, 
dar să reținem că la acest act solemn se află adunaţi importantele 
personagii cunoscute de noi în primul capitol, cu ocazia logodnei 
Corinei Rotaru cu Teofil Drugeanu, secretarul ministrului Belcineanu. 
Face parte din ritualul rebrenian, care își construiește ca un mare 
clasic romanul după formele unui templu grec, condus de înclinația sa 
mitică, în ultimul capitol al cărţii sale să ne mai prezinte, încă odată pe 
cei din primul capitol chiar dacă în condiţii mult schimbate, aici fiind 
vorba de înmormântarea eroului principal, Pahonţu. 

Pe această cale ni se înfățișează pentru ultima dată potrivirile 
sau nepotrivirile Destinului jucând în operele sale același rol decisiv ca 
în lumea zeilor lui Homer sau a tragediei tot elene. 

Participau vicarul patriarhiei înconjurat de 12 preoţi iar la 
catafalc se aflau patru miniștrii printre ei şi Belcineanu venit să 
onoreze pe adversarul său personal, căzut în lupta apărării ordinii 
publice. S-a remarcat prezența d-nei Belcineanu, însoțită de d-na 
Teleman. Dintre foștii miniştri se distingeau doctorul lonescu și mai 
ales Constantin Rotaru, acesta bun din fire nu-și putea stăpâni deloc 
lacrimile. Nu lipsea nici Teofil Drugeanu, d-na Cornoiu cu generalul ei 
şi desigur Virginia, îmbrăcată în doliu între cei doi copilași speriați. 
Mare impresie au făcut-o părinţii lui Pahonţu, îmbrăcaţi în haine 
ţărăneşti modeste, bătrânul îngenunchind anevoie cu piciorul său de 
lemn se uitan cu jale când la feciorul său întins în coșciug, când la 
boierii din jur, parcă nu s-ar fi putut dumeri, în timp ce baba cu fața 
scufundată în florile catafalcului „lăcrima domol, și numai rareori 
murmura: Dragul mamii, dragul mamii”. Dintre vorbitori luase 
cuvântul ultimul Herdelea - care nu spusese nimănui că-l scăpase pe 
Zachi intervenind la Belcineanu, pe acesta de la primele cuvinte îl 
copleşise plânsul, continuă plângând mereu şi sfârşi într-un hohot de 
durere încât toată lumea fu mișcată. Apoi la „veșnica pomenire” 
coşciugul a fost acoperit iar convoiul pornise în sfârșit pe Calea 


Victoriei spre Cimitirul Bellu unde primăria îi puse la dispoziţie un loc 
de onoare. 

A doua zi Titu Herdelea citise în ziare o informaţie care lipsea în 
„România”, despre divorțul soţilor Belcineanu. Tot în acea zi, prefectul 
poliției a ţinut să ieie interogoratorul criminalului înainte de sosirea 
procurorului şi a judecătorului de instrucţie. Profund convins că e 
vorba de un complot spera ca prin abilitatea sa să descopere pe cei ce- 
au participat la el. Și când Ionescu pomeni numele d-nei Belcineanu, îl 
sfătui să fie circumspect când amestecă o doamnă onorabilă în urzeli 
atât de urâte, replica venise ca de la sine: „Domnule prefect, eu nu pot, 
mărturisi decât adevărul, indiferent dacă e favorabil sau defavorabil 
pentru mine sau alții”, răspunse Ionescu întunecat. „N-am minţit 
niciodată și mai bucuros voi merge la ocnă cu adevărul, decât în 
libertate cu minciuna”. 

În cele din urmă prefectul renunţase la interogatoriu fiindcă n-a 
vrut să încheie o declaraţie în care șeful său, ministrul de interne, 
apărea învinuit de a fi cauza inițială a crimei iar soţia lui i-ar fi slujit 
într-o afacere de cumpărare de conștiință. Raportând situația 
superiorului Belcineanu, acesta afirmă că ceea ce susține criminalul 
nu-l atinge nici pe el, nici pe soția lui. Totuși văzând-o pe Cristiana în 
biserică la înmormântarea lui Pahonţu, fu cuprins de presimțţiri negre, 
prevăzu complicaţii şi pentru a înlătura orice confuzii se grăbi să 
comunice gazetarilor curioși că se desparte de Cristiana. 

În acelaşi timp judecătorul de instrucţie însărcinat cu 
anchetarea crimei îl consultă pe Rotaru fostul său ministru al Justiţiei, 
temător să nu-şi pună cariera în joc din pricina încurcăturilor familiei 
Belcineanu. Rotaru îi dă sfatul deocamdată să se strecoare și el, 
făgăduindu-i că se va interesa, când primeşte un telefon de la Cristiana 
că ar vrea să-i ceară o consultaţie foarte urgentă. Ajunsă în fața lui, 
Cristiana îi mărturiseşte că din cauza ei a fost ucis Pahonţu. În 
continuare a lăsat-o să vorbească vreun ceas şi jumătate povestindu-i 
despre căsnicia ei, despre Pahonţu, despre dragostea lor, cu multe 
digresiuni și reveniri, pentru a-i fi mai bine înțeleasă de Rotaru, 
suferința ei de-acuma. Şi când părea că va termina, ea izbucni 
frângându-și mâinile, amestecând cuvintele cu lacrimi: „Nu mai acuma 
îmi dau seama cât am fost de nepricepută!... Auzisem și eu, ca toată 
lumea, cum îl acuzau oamenii lui Dolinescu că i-a trădat și că a fost 
cumpărat de Belcineanu”. 


Mărturisise toată lupta dusă pentru ca Belcineanu să-i dea 
scrisoarea de divorţ, din cauza asta nici nu se gândise că Pahonţu 
putea fi în primejdie. Îi relatase ultima lor întâlnire când a văzut pe 
trotuar un individ care părea că stă la pândă ori se plimba fără țintă. 
Totuşi nu s-a alarmat peste măsură. Se simțea atât de fericită încât nu-i 
păsa de nimic ce i-ar fi putut tulbura viitorul. Făuriseră împreună 
planuri și îşi făgăduiseră să-şi păstreze imaculată dragostea, până vor 
avea dreptul să se prezinte cu ea în fața lumii: „Nu mai pot tăcea, d-le 
Rotaru! Mă înăbușş! De trei zile am impresia că mă prăbușesc 
necontenit! Bărbatul care m-a iubit şi care a murit pentru mine pentru 
că m-a iubit, are să fie ponegrit şi după moarte! Un om de treabă, soţul 
celei mai bune prietene, mi-a spus ieri că asasinarea lui Pahonţu e o 
faptă odioasă care merită pedeapsa cea mai grea fiindcă inaugurează 
teroarea sângeroasă în politica românească dar că-și Pahonţu s-a 
purtat urât cu prietenii lui... Ai înţeles, domnule Rotaru? Ca să mă 
salveze pe mine, Pahonţu și-a părăsit prietenii şi i-a vândut lui 
Belcineanu! Și eu, singura care cunosc adevărul ce să fac, d-le Rotaru? 
Spune-mi, te implor ce să fac?” 

Rotaru ascultând-o devenise trist înțelegând atâtea gesturi ale 
lui Pahonţu pe care în loc să-l ajute, l-a supărat, în ultimul timp se 
certaseră chiar, amintindu-și că el i-a fost întotdeauna folositor ca în 
cazul lui Nina Georgescu. 

Dar după ce Cristiana îşi terminase patetica expunere, cum a 
luat cunoștință de problema ei, se grăbeşte să îmbrace roba 
ministrului de Justiţie ce a fost și a eminentului om de drept ce 
continua să fie şi dublat tot timpul de politicianul din el, deși nu corupt 
avea înțelegere pentru unele scăpări umane, de la început este de 
părere că asasinatul lui Pahonţu poate să provoace niște complicaţii cu 
totul neașteptate. După cum se ştie ucigașul încearcă să-și justifice 
crima prin vânzarea lui Pahonţu cumpărat prin intermediul Cristianei. 
Tot el a declarat că a văzut-o în noaptea crimei ieșind de la Pahonţu. 
Adică, aşa cum a descris şi ea desfăşurarea exterioară a faptelor. 
Firește nu poate fi vorba de crima în sine, ea trebuia să fie pedepsită 
exemplar deoarece orice slăbiciune în astfel de împrejurare ar 
însemna o încurajare la crimă și pregătirea inconștientă a războiului 
civil. Să reținem această reflexiune căci ea vine de la un fost și probabil 
viitor ministru al Justiţiei, la ea ne vom mai referi în cursul viitoarei 
noastre expuneri. 


Rotaru mai crede că apărarea criminalului se va lupta să arate 
că Pahonţu e vinovat și o să-i micşoreze vina clientului lor și astfel 
bietul Pahonţu va risca să-i rămână memoria murdărită ca un om care 
şi-a comercializat convingerile, lăsându-se cumpărat. „— Ori asta nu se 
poate!” strigă Cristiana revoltată. „Eu vreau să mărturisesc adevărul, 
întreg, în fața tribunalului și a lumii întregi”. 

Rotaru, cunoscut pentru comodităţile sale, încearcă să 
domolească entuziasmul amintindu-i că adevărul întreg ar putea să 
distrugă pe Belcineanu, tocmai aici era complicaţia de care îi vorbea. 
Desigur, Rotaru demonstrând o grija de clan pentru soarta lui 
Belcineanu, e de părere că adevărul ar înnobila vina lui Pahonţu, 
explicată prin sacrificiul pe altarul unei iubiri mari şi tainice, în schimb 
ce se va întâmpla cu Belcineanu? Dar Cristiana îi spune cu totului calm: 
„Ce-mi pasă mie acuma de omul care a fost în stare să mă ofere pe 
mine soţia lui, ca momeală unui duşman al său! Între bărbatul care m-a 
sacrificat pe mine și celălalt care s-a sacrificat pentru mine, crezi că aş 
putea sta la îndoială? 

Şifonat de replica mai mult decât stăruitoare a Cristianei se 
scuză dar înainte de a apărea în fața judecătorului trebuie studiate 
toate urmările posibile. „Cu riscul oricăror urmări trebuie să-mi 
liniştesc conștiința” spune ea mai domol. „M-ar tortura remușcările 
toată viața dacă aș tăcea”. Rotaru nu cedează deloc și îi reamintește că 
va avea multe neplăceri, va fi tracasată de opinia publică şi de 
curiozitatea unor jurnale care îi vor scormoni toate intimitățile vieții... 

Dar Cristiana primise proporțiile unei eroine de tragedie 
corneliană, simplul înțeles al vieţii ei era datoria să reabiliteze 
memoria murdărită a omului iubit, pe când Rotaru ne pare ca un melc 
vâscos, acesta după ce şi-a scos coarnele, încet şi le ascunde din nou 
sub carapacea intenţiilor lui, solidar cu rivalul său politic, pe care în 
niciun caz nu vrea să-l distrugă; cu atât mai sublim sună vorbele femeii 
parcă nevrednice pentru lumea de jos, ea venind de sus, din lumea 
idealelor şi ale lui Pahonţu așa cum l-a cunoscut numai ea: „— Știu, 
adică numai bănuiesc. Ce înseamnă suferința aceasta față de jertfele lui 
pentru mine? El n-a şovăit nicio clipă să urască ce a adorat, numai ca să 
mă salveze pe mine! A îndurat moartea pentru mine!... Cum aș putea 
şovăi eu când o vorbă de a-i salva onoarea după moarte? Dacă aş avea 
numai o umbră de ezitare, ar trebui să-mi fie ruşine de mine însămi și 
de amintirea lui!... L-am iubit, domnule Rotaru. A fost singura mea 


iubire! Vreau să mărturisesc în fața lumii întregi că l-am iubit!” 

Şi când se ridicase în picioare Cristiana suferise o transfigurare 
ideala: „Avea o strălucire pe față ca şi când hotărârea i-ar fi purificat 
sufletul pregătind-o pentru orice încercare. Rotaru o privea. 
Transformarea îl minuna. Îi luă mâna şi-o sărută. Apoi după o tăcere 
lungă spuse mișcat: „Acuma înțeleg cum a putut Toma să vă iubească 
mai presus de orice pe lume”. 

În sfârşit, Rotaru a fost nevoit să-și scoată măştile de pe faţă să 
nu mai fie fostul ministru de justiție, nici avocatul ca să dea sfaturi, 
unele cu jumătăți de măsură, ci numai om pur şi simplu, pentru a se 
apropia de înțelegerea acestei femei nobile, superioare, prin ea 
Pahonţu a cunoscut revelaţiile de dincolo de trupesc şi fizic, adică 
izvorâte din profunzimile spiritului, ideal în esenţele lui. 

Prin Cristiana Tomșa, cu siguranţă Liviu Rebreanu a creat unul 
din cele mai desăvârşite portrete feminine ale literaturii românești 
dacă prin aceasta se înțelege curățenie sufletească, puritate, grație, 
gingășie, în primul rând, calități ale frumuseții interioare, răsfrântă în 
existența trupului material, ca un model veșnic al cerului. Pentru a fi 
vrednic s-o priveşti ți se cere, muritorule, să-ți duci inima în pumni, 
jertfind-o. 

În timpul procesului din romanul Gorila, datoria în slujba căreia 
s-a pus trece complet neobservată, încă o peremptorie dovadă că 
această femeie aparține mai mult împărăției stelelor de pe cer decât 
pământului și orânduirilor sale, în consecinţă glasul său eroic a rămas 
ca un strigăt în pustie. 

De altfel pentru a înţelege iubirea dintre Cristiana şi Toma, va 
trebui să ne referim la concepţia înaltă despre iubire a lui Rebreanu 
din Adam și Eva, pe drept considerată de autor cartea sa cea mai dragă, 
numai că prea puţin luată în seamă de contemporanii şi urmașii săi, 
deşi acceptată ca un poem metafizic, nu i s-au deschis porțile 
grădinilor spre lumea lui cea adevărată. 

Astfel, clar discutată problema, ea își definește tăriile de dincolo: 
„Un bărbat din milioanele de bărbați doreşte o singură femeie, din 
milioane de femei. Unul singur sau una singură! Adam şi Eva! Căutarea 
reciprocă, inconștientă şi irezistibilă, e însuși rostul vieţii omului... 
Instinctul iubirii e reminiscența originii divine. Prin iubire numai se 
poate uni sufletul bărbatului cu sufletul femeii pentru a redeveni parte 
din lumea spirituală. Iubirea și Dumnezeu, conștient sau inconştient, 


trebuie să alcătuiască suprema preocupare a sufletului omenesc. Fără 
de ele omul nici n-ar putea exista”. 

Să reținem definiția dată iubirii spirituale: „lubirea aceasta e 
rodul divin al sufletului omenesc, Dumnezeu sub chipul iubirii trăiește 
în om”. (Arghezi consideră că însăși iubirea fizică dintre bărbat și 
femeie se bucură de harul Domnului). 

Dar, o viață omenească nu ajunge pentru ca întâlnirea dintre 
bărbat și femeie să aibă loc. Ci, ea are nevoie de șapte vieți de 
întrupare, deci se introduce mitul metempsihozei, până într-a şaptea 
viață când sufletul se poate elibera din materie, problemă de care s-a 
simțit atras și Eminescu, în Archaeus de pildă, prin eterna migraţie a 
sufletelor se asigură nemurirea sufletului uman. 

Ar fi să ne amintim că respectiva căutare a perechilor ideale o 
tratează şi Aristofan în Symposionul lui Platon: la început, omul era 
format din doi indivizi lipiţi spate la spate, dar după ce au căutat să-l 
alunge pe Zeus de pe tronul său, acesta i-a despărțit, așa că din acea 
clipă bărbatul și femeia își caută perechea originară, nu mai după ce 
reuşeşte să o reîntâlnească, cei doi vor fi fericiți, pentru vecie. 

La Rebreanu mitul metempsihozei primeşte un caracter divin, 
depăşeşte viziunea simplă a Nirvânei. Pentru marele scriitor român 
cele șase întrupări purifică tot mai mult sufletul, dar nu mai „a șaptea 
viață” aduce de-abia fericirea unirii cu celălalt suflet. De-aceea a șaptea 
moarte cuprinde revelaţia... De-acuma nu va mai rătăci în sferele lumii 
materiale, ci transformat în principiu pur, echilibrat iarăși în atom 
spiritual, redevenit de asemenea principiu, îşi va relua existența divină 
în planul spiritual. 

Fără îndoială plecând de la o atare viziune, vom putea înţelege 
în sens rebrenian iubirea dintre Pahonţu și Cristiana, chiar bărbatul o 
descrie ca pe una ideală, cerească, dumnezeiască, devenind singura și 
suprema preocupare a vieții sale, prin ea ajunge la existenţa sa divină, 
spirituală, revelându-i-se mult căutatul Absolut. 

Tot ceea ce face Cristiana după moartea lui Pahonţu pentru 
reabilitarea memoriei sale murdărită de oameni, izvorăște din aceeași 
iubire ideală, cerească, dumnezeiască, eternă, pe care o simte şi femeia 
în adâncul inimii sale. 

Şi am mai remarca, în acest fel drama eminescianului Hyperion 
primeşte o desluşire posibilă dacă nu singura valabilă. Și pentru 
marele nostru poet, iubirea şi căutarea ei ideală, l-a determinat pe 


Feciorul de împărat fără de stea să coboare pe pământ, unde crede că- 
şi va găsi iubita mult visată în formele ei de lut. 

Luceafărul evident nu întâlnește iubirea ideală, Cătălina e atrasă 
de Cătălin, în timp ce el lipsit de steaua norocului va ajunge singur în 
apropierea Părintelui cerurilor, răsplătit ca geniu, stăpân al unei înalte 
şi vaste gândiri, deci nu-și va împlini starea ultimă, a iubirii cerești la 
care participă pe lângă El şi Ea, miri mistici. Condamnat la singurătate 
veșnică vom avea cheia de-a ne deschide taina ultimelor versuri rostite 
de Luceafăr, nu prea împăcat cu el însuși: „Trăind în cercul vostru 
strâmt/ Norocul vă petrece/ Ci eu în lumea mea mă simt/ Nemuritor şi 
rece/. 

x k * 

După vreo săptămână de la înmormântarea lui Pahonţu, presa 
continua să condamne asasinatul, uitând încetul cu încetul persoana 
victimei. Un ziar puţin citit s-a ocupat de teza de doctorat a lui Toma 
despre crima politică și începu s-o combată cu lux de amănunte fiindcă 
autorul în cele din urmă admitea asemenea crime și reclama pentru 
criminalii politici un tratament de favoare în vremuri normale, şi se 
întreba dacă Pahonţu în viaţă, ar mai fi semnat astfel de baliverne. 

Mai apoi afacerea Pahonţu figura nu mai în paginile judiciare și 
acolo prezentată destul de impersonal. Între timp arestaţii, în afara lui 
lonescu au fost puși în libertate, inclusiv Vasile, bănuit că l-ar fi ajutat 
pe criminal. 

Începuse să circule zvonul că în afacerea Pahonţu ar fi 
amestecată o femeie şi apoi că ar fi d-na Belcineanu. De altfel, în 
săptămâna Patimilor ziarul „România” a publicat o convorbire cu d-na 
Belcineanu, Titu Herdelea fiind, în general, îngrijorat de scăderea 
tirajului după moartea lui Pahonţu. De altfel şi-a mai îmblânzit tonul şi 
a mai slăbit campania contra lui Dolinescu, dar cu zvonurile privind 
amestecul d-nei Belcineanu, opinia publică începuse să se schimbe în 
favorul lui Ionescu. Fiindcă „România” era ameninţată să-și înceteze 
apariţia, Herdelea considera că numai o reabilitare a lui Pahonţu ar 
salva ziarul, iar o reabilitare adevărată nu putea veni decât de la 
Belcineanu sau doamna sa. Prin urmare îl consultă în acest sens pe 
Rotaru, acesta se adresase d-nei care-l întrebă la telefon ce să facă, 
doar de trei săptămâni aștepta să i se ceară lămuriri. Cum judecătorul 
de instrucție n-a chemat-o, Rotaru înţelegea că se urmărea o 
muşamalizare a implicării ministrului de interne. Urma ca Rotaru, ca 


avocat al părții civile, s-o aducă el pe d-na Belcineanu în fața Curţii cu 
juraţi, să apere memoria lui Pahonţu. Dar ideea unei mărturisiri prin 
„Româniaâi părea mai bună și deci îi dădu sfatul să-l primească pe 
domnul Herdelea. 

Titu prelucră convorbirea cu d-na Belcineanu făcându-i o 
introducere duioasă şi atrăgând atenţia cititorilor de pe acum asupra 
rolului cavaleresc al lui Pahonţu până în ultima clipă a morții. Prima 
parte se referea la căsnicia nenorocită a Cristianei cu Belcineanu și 
dragostea ei pură cu Pahonţu până la întâlnirea întâmplătoare în casa 
unei prietene, unde a venit şi Belcineanu care pe urmă a încercat să 
obțină prin ea de la Pahonţu o desolidarizare de Dolinescu. 

A doua zi concluzia lui Herdelea în „România” era că mărturia d- 
nei Belcineanu demonstrează noblețea sufletească a regretatului 
Pahonţu, condamna crima și acuzaţiile după care un om de caracter ca 
fondatorul „României” ar fi fost în stare să-și vândă conștiința. Îi 
răspunse oficiosul guvernului apărându-l pe ministrul de interne dar 
Herdelea era de părere că spovedania d-nei Belcineanu reclamă ca ea 
să fie repetată înaintea judecătorului de instrucție. 

Peste câteva zile Herdelea află că Belcineanu a demisionat din 
guvern pentru a nu stânjeni cercetările, iar demisia i-a fost acceptată, 
va apărea curând în Monitorul oficial. De fapt, ministrul de interne ştia 
că totul e pierdut, Cristiana nu va mai putea fi întoarsă din drumul ei. 

A doua zi, „România” singură anunța glorios, cu litere de o 
şchioapă: „Demisia lui Belcineanu! Triumful dreptății!” 

De-acum afacerea Pahonţu se transformase în afacerea 
Belcineanu. Chiar Herdelea s-a arătat satisfăcut de demisia ministrului 
de interne, odată ce nu voia căderea guvernului amintindu-și că în 
acest caz s-ar fi dizolvat Parlamentul, în care avea și el un mandat de 
deputat fără nicio garanţie de a-l mai vedea sub un eventual guvern 
radical. 

În Cameră un tânăr, talentat și adversar al naţionalilor 
interpelase acest partid, dar îi răspunse chiar şeful guvernului, 
elogiindu-l pe Belcineanu pentru serviciile inestimabile aduse ordinii 
şi disciplinei naţionale, și regreta hotărârea lui de a fi demisionat, 
pentru a se soluţiona un conflict de ordin casnic (sic) fără nicio 
legătură cu politica. (Să fim atenţi că vorbeşte nu un om ci o gorilă!!!) 
Se înţelege că-l felicită pentru măsurile de ordine luate de el în timpul 
alegerilor din Făgăraş, cu scopul de a pune stavilă agitaţiilor anarhice 


ale unor indivizi turbulenţi ajungând până la asasinat, de altfel toate 
măsurile au fost luate și aplicate pe răspunderea chiar a șefului 
guvernului. 

În legătură cu atacurile partidului radical, probabil acesta 
dorește să se solidarizeze cu faimoşii frați de cruce. Interpelatorul se 
lepădă de fraţii asasini, nu mai că el aruncă vina dezordinilor produse 
asupra lui Belcineanu. Astfel radicalii s-au văzut obligați să bată în 
retragere, considerând că guvernul e stăpân pe situație.) 

Nu peste mult și această afacere s-a mutat iar la paginile 
judiciare ale ziarelor. Se mai vorbea despre declaraţia d-nei Belcineanu 
la instrucție şi despre cererea lui Belcineanu de a fi ascultat și el, 
pentru a îndepărta calomniile debitate pe socoteala sa. 

Deși începea vacanţa de vară, procesul de divorț al soţilor 
Belcineanu a rămas pe rol încât sentința de despărţire s-a putut da 
înainte de intrarea în vacanţă, oricum transcrierea să se facă înainte de 
data fixată pentru procesul cel mare din Octombrie. 

Cu câteva zile înainte de proces toate cărțile de intrare în sala 
Curţii cu juraţi au fost luate cu asalt de o lume ce de obicei nu asista la 
atare spectacole. 

În ziua procesului s-au luat măsuri stricte de ordine dar fireşte 
nu s-a întâmplat nimic deosebit. Apariția acuzatului în boxă a provocat 
rumoare şi lumea a rămas uimită când la invitația președintelui curții, 
Ionescu a început să povestească pe o voce caldă, felul cum a săvârşit 
crima. Mărturisise fără nicio părere de rău deoarece moartea e o 
pedeapsă meritată pentru cel ce-şi trădează frații. Lângă tatăl ei, Cintia 
se silea să pară tare dar lacrimile îi curgeau pe obraji, şiroaie, dar 
întâlnind privirile lui lonescu, buzele ei arse repetau parcă un 
jurământ: „Te voi aştepta”. 

Începu audierea martorilor: câțiva studenţi şi profesori îl lăudau 
pe Ionescu ca pe un element valoros, iar câțiva frați de cruce au relatat 
despre suferințele lor de la Făgăraș în timpul alegerilor; au urmat 
locotenentul de la Porumbacu, comisarul de la siguranță, care 
tăgăduiau că ar fi lovit pe acuzat, şoferul care a dus-o pe d-na 
Belcineanu pe strada Elena, sergentul de stradă, cel ce l-a găsit pe 
Pahonţu împușcat, locotenentul şi bătrânul, medicii, Titu Herdelea. 

Nu spuseseră nimic interesant, până când Utalea a reușit să 
stârnească atenția publicului, prin relatările privind persecuțiile de la 
Făgăraş, apoi vorbind despre frații de cruce şi în sfârșit prin 


mărturisirea că „va rămâne devotat până la moarte acestei nobile 
mişcări de regenerare a neamului românesc”. Are loc un scurt dialog 
între el şi procuror întrebându-l dacă e posibilă o regenerare prin 
asasinat iar Utalea îi răspunde că ea nu cuprinde pe trădători, şi la 
cealaltă întrebare, dacă replica înseamnă aprobarea asasinatului, 
Utalea crede că în niciun caz nu e vorba de o astfel de aprobare ci 
înseamnă că înfierează pe trădători. 

În sfârşit, apare şi doamna Cristiana Tomşa, privind în jur cu 
ochii ei mari şi strălucitori ca o halucinantă: părea mai frumoasă ca 
totdeauna deşi cu obrajii mai traşi şi foarte palizi... Sfârşi cu o tristeţe 
profundă care impresionă lumea fiindcă se simțea izvorâtă dintr-o 
mare durere: „N-am venit să apăr pe cineva și nici să acuz pe nimeni! 
Am spus adevărul întreg, fără să-mi pese dacă serveşte sau deserveşte. 
A trebuit să-l spun ca să-mi liniştesc conștiința. Nu știu dacă e bine ce 
am făcut sau dacă e rău, dar simț că altfel n-aş mai fi putut trăi, că 
astfel aş fi săvârşit o impietate față de singurul om care m-a iubit și pe 
care l-am iubit...” 

De fapt problema ei era bine cunoscută, atât din ziarul 
„România” prin convorbirea cu Titu Herdelea cât și din declaraţiile 
făcute judecătorului de instrucţie, astfel că Rotaru ar fi putut renunța 
să o ducă înaintea juraţilor. A făcut-o însă romancierul, fiindcă avea 
nevoie de confruntarea dintre cele două personagii pentru a scoate în 
evidență că ministrul de interne este principalul vinovat de tot ce s-a 
întâmplat, el putea fi considerat ca şi cauza morală a asasinării lui 
Pahonţu, cât şi a prigoanei declanşate împotriva fraților de cruce. 
Urmând la cuvânt după fosta lui soţie, autorul ni-l aduce în față că pe 
un demagog de talia lui Cațavencu, totuși mult mai rafinat în modul 
său de comportare, deși, cu atât mai mult, nu era în stare să-și ascundă 
caracterul său pervers şi amoral, lipsit de orice fel de scrupule. 
Belcineanu vorbeşte cu morga sa obișnuită, mai ales recâştigată după 
elogiile șefului său de partid, de unde putea fi sigur de grabnica sa 
reabilitare, sfidându-l pe Dolinescu care-l asalta cu întrebări. În primul 
rând, spune ironic că ar fi fost încântat dacă ar fi putut convinge pe 
Pahonţu să combată o organizaţie atât de periculoasă cum s-au dovedit 
frații de cruce și asta prin orice mijloace, prin urmare se declară imun 
față de şantajul exercitat asupra soţiei sale și al lui Pahonţu, refuzând 
să-i dea scrisoarea de divorț până marele gazetar nu se va distanţa de 
cei pe care îi sprijinea să câştige alegerile de la Făgăraș, semnând și 


publicând un articol în „România” care să-l ajute în câştigarea lor. Din 
păcate, nu are acest merit. De unde se vede că politicianul-gorilă minte 
în mod sfruntat și că cititorul să cunoască măsura acestei lichele, voi 
reda în continuare pasajul următor: „Pahonţu n-avea nevoie să fie 
cumpărat ca să-şi schimbe părerile. Era suficient un capriciu. Aşa l-a 
urmărit și pe dânsul cu dușmănia până a fost ucis, fără să poată bănui 
măcar motivul acestei dușmănii. La fel s-a întâmplat desigur, și cu fraţii 
de cruce. Constanţa convingerilor nu era în caracterul regretatului 
Pahonţu”. Deci ministrul de interne nu se rușinează să mintă în 
continuare, când deşi era informat de temeinicia iubirii lui Pahonţu, o 
socotește drept un capriciu, și nu altfel ca orice înverșunat duşman al 
marelui ziarist îi mânjește, în mod condamnabil memoria, scoțând bale 
puturoase pe gură, afișând cel mai nevinovat chip al imposturii. Bine 
se vede că se aliază cu frații de cruce numai pentru a-și atinge 
scopurile cele mai necinstite posibile, de unde am semnala 
periculozitatea unei atare gorile devenită animal, după ce timp 
îndelungat a fost în aparenţă, om. 

Și continuă să calomnieze în continuare: „Admite că fosta lui 
soţie s-a putut crede obligată să facă anume intervenții, pe lângă 
Pahonţu cu care întreținea fără știrea lui relaţii destul de interesante, 
dar neagă că ar fi îndemnat-o dânsul”. De-acum argumentele lui 
frizează absurdul atât de străveziu încât intervenţia ministrului de 
interne, „fost” deocamdată, a putut să influențeze opinia publică din 
care se trăgeau jurații, să se depărteze de un asemenea politician venal 
şi să gândească în favorul lui lonescu. 

lar când Dolinescu cere confruntarea martorului cu d-na Tomșa, 
Belcineanu adaugă cu aceeaşi maximă nevinovăție sub care se ghicesc 
adevăratele falsități, și cei care l-au ascultat nu sunt atât de proști ca să 
nu înțeleagă substratul mocirlos al acestui individ când la sfârşit mai 
spune: „... confirmă anticipat orice declaraţie a fostei sale soţii și lasă 
pe seama juraților să aprecieze valoarea obiectivă a unor asemenea 
declaraţii...” 

Fără îndoială Belcineanu sfruntează lumea cu un cinism ce nu 
mai poate fi considerat ca și o eleganță de cavaler fața de o biată 
femeie batjocorită, ori asemenea atitudini îşi permite un politician 
când în spatele lui are un partid care în loc să-l excludă din viața 
politica îi dă tot sprijinul să-l reîncadreze considerând că necazurile lui 
Belcineanu erau de natură pur casnică, fără vreo legătură cu politica. 


Nu mai insist asupra acestui aspect destul de lămuritor și după scurta 
noastră expunere. 

De-altfel, adevărurile cuprinse până acum în Gorila sunt atât de 
evidente încât nu mai are rost să mai continuăm. Belcineanu, 
ultragiind memoria lui Pahonţu, ne apare ca o gorilă degradată care în 
loc să fie dată la o parte, partidul său se grăbește să-i pună 
susținătoarele de rigoare, reamintindu-ne compoziția „Girafă arzând” 
de Salvador Dali, numai că dacă politicienii români descriși veridic de 
Liviu Rebreanu au dat foc lucrurilor, ceea ce arde este desigur biata 
țară românească, și cetăţenii ei, cinstiţi. 

Unde se afla presa, oglinda opiniei publice, dar la urma urmelor 
cine avea oare nevoie de ea? Pe această cale se poate susține că 
societatea românească avea în Belcineanu alături de șeful său, prim- 
ministru național, conducătorii pe care-i merită, și nimic mai mult. 

Liviu Rebreanu subliniază acest aspect prin faptul că pauza 
pentru masă rupse procesul în două, fiindcă cei mai mulți spectatori 
veniți să se distreze își vedeau interesul complet epuizat. Prietenii lui 
Belcineanu îl felicitară călduros, plecând fără să se mai întoarcă 
întocmai ca doamnele venite numai pentru Cristiana. 

Procedeul de a trata lucrurile superficial se arată jalnic, din 
multe puncte de vedere chiar tragic și autorul ni-l zugrăveşte în mod 
genial, fără să intervină direct, conduce tratativele din culise, lăsând ca 
oamenii să se definească prin vorbele şi faptele credințelor sau 
necredinţelor lor. 

Rechizitorul a fost extrem de violent. Procurorul schiță, după 
marii savanţi, portretul criminalului înnăscut şi consideră că lui 
Ionescu i se potrivește de minune. (Era pe când criminologii credeau în 
teoria lui Lombroso a criminalului înnăscut, înrudit cu geniul de altfel, 
pe care Nordau îl definea ca pe o degenerescență pozitivă, dacă celălalt 
reprezenta latura total negativă, concepţii de mult depășite, urmând să 
se demonstreze în viitor dacă în genomul său răufăcătorul are 
prezentă gena modificată a criminalului deci vicul său e unul înnăscut 
şi nu provocat de împrejurările vieţii. În acest sens teoria lui Lombroso 
urmează să se verifice sau definitiv aruncată la coș. În orice caz, după 
cunoștințele noastre de până acum Ionescu nu poate fi considerat un 
criminal înnăscut!!!) În continuare, subliniază, pe drept că pregătirea şi 
executarea crimei feroce a fost premeditată, încât respinge motivele 
invocate de ucigaș ca nefondate. În concluzie, cere un verdict de 


condamnare exemplară pentru a servi drept pildă și altor scelerați 
care ar mai cuteza să „dezonoreze România cu astfel de nelegiuiri”. 
(lată-l, deci pe Belcineanu total reabilitat, motivele implicării lui în 
asasinarea lui Pahonţu fiind etichetate ca neserioase, şi se înțelege şi 
cutremătoarea pledoarie a Cristianei Tomșa ce nu depășește limitele 
unui conflict pur „casnic”.) 

Ca apărător al lui Pahonţu a intervenit Rotaru manifestându-și 
de la început încrederea deplină în înțelepciunea juraţilor. Pentru el, 
dezbaterile procesului au dovedit, fără posibilități de răstălmăcire, 
„nevinovăția şi cinstea victimei. Fiindcă, dureros, în aceste dezbateri 
ucigașul nu se mulțumește cu suprimarea unui om de mare talent ci se 
înverşunează să-l și ponegrească după ce i-a luat viața, să-l omoare a 
doua oară şi moral”. Să recunoaștem că Rotaru se simte solidar cu 
fostul lui prieten și în această convertire pulsează sângele fierbinte al 
iubirii Cristianei. De-aici categoricul imperativ ce-l impulsionează spre 
a scrie cu litere mari, să-l vadă şi nevăzătorii, adevărul: „din mărturiile 
tuturor reiese limpede că Pahonţu nici nu a fost cumpărat și nici nu a 
trădat pe nimeni”. 

Consideră că nu mai o minte strâmbă poate califica drept 
trădare părăsirea unei idei și adoptarea alteia. Trebuie să ai un suflet 
de fiară să ucizi un om pentru că nu mai perseverează în aceleași idei 
pe care le avea dânsul, și să crezi că trebuie suprimat ca un câine de 
pripas. Fără îndoială, Rotaru evită să se atingă de Belcineanu, fiind 
convins că doar alături de el, fie și ca adversar de moarte, poate face 
politică, definită chiar de el în finalul pledoariei: „Politica poate să fie 
folositoare progresului omenirii, poate să servească înălțarea unui 
neam! „Încheia Rotaru”. Dar când politica ajunge să argumenteze cu 
bâta şi să convingă cu revolverul, atunci trebuie să-i suceşti gâtul 
repede altfel, distruge ţara!..." 

De ce Rotaru nu a insistat asupra rolului jucat de Belcineanu în 
trecerea lui Pahonţu de la o tabără la alta, ceea ce însemna mai mult 
decât o simplă schimbare de idei teoretice? Practic, ministrul de 
interne, confruntat cu perspectiva pierderii alegerilor și deci şi a 
postului de ministru, şi-a șantajat soţia și prin ea şi pe marele ziarist că 
nu divorțează până nu va fi sigur că va câștiga alegerile, lucru posibil 
numai dacă Pahonţu îi va părăsi pe fraţii de cruce și va aduce fapta lui 
la cunoștința cititorilor săi. „România” fiind singurul ziar pus în slujba 
apărării cauzei drepte a fraţilor de cruce, fără sprijinul său ei vor fi o 


pradă sigură în mâinile ministrului de interne, aşa cum s-a şi 
întâmplat. Putea fi numită o atare schimbare impusă libertăţii femeii 
iubite și indirect lui însuși, cum mincinos o numea Belcineanu, un 
capriciu al lui Pahonţu și că hulpavul ministru nu a jucat rolul principal 
în producerea lui? Desigur că, nu. Și atunci cum se poate explica 
tăcerea lui Rotaru? Foarte simplu. Fostul ministru de justiție privea cu 
blândețe anumite compromisuri încheiate de oamenii politici, aici 
Belcineanu, pentru bunul mers al democraţiei, amenințată de bâtă și 
de revolver. De altfel, fără să fie propriu zis o gorilă, îi sprijinea pe cei 
ce erau, considerând că asta e viața cu partea ei de neajunsuri, acestei 
duioase reprezentări numită filosofic „Weltanschauung” aparținea și 
aventura sa cu Nina Georgescu, lacrimile sale vărsate la despărțirea 
impusă de soția sa Vera, cât și la înmormântarea lui Pahonţu, erau 
neîndoios sincere, ca toate actele sale, stăpânite de oroarea de a se 
schimba ceva, mai ales când era vorba de sistemul democratic, departe 
de a fi perfect dar în conjunctura dată cel mai bun dintre toate. Spre 
deosebire de el, prietenul său Pahonţu refuza să considere democraţia 
un sistem anchilozat, același pentru totdeauna, de unde credea că el 
poate fi îmbunătăţit, ca orice organism plin de viață pe când Rotaru 
vedea în democrație un capăt de drum, împăcat și cu înclinarea ei 
evidentă spre corupţie şi îmbogăţire cu orice preţ. În acest sens, pentru 
a arăta că Rotaru, nu era chiar atât de departe de adevăr, m-aş referi la 
Memoriile lui Ion Duca, omul de încredere al lui Ionel Brătianu despre 
a cărui cinste exemplară era convins, totuși era intrigat de îngăduinţa 
arătată unor membri de partid mai bătrâni, mai ales doi dintre ei 
cunoscuți pentru micile lor afaceri deloc onorabile. 

Mai mult, în societăţile apusene de astăzi ca Germania, omul 
fiind total dezbrăcat de orice idealisme e considerat „un animal 
coruptibil „care dă socoteală vigilenţei Justiţiei, dacă e prins că a călcat 
legile în vigoare, până nu e condamnat figurează ca om cinstit. 

Aşa dar democraţia, dreptate are Rotaru dă și oarecare libertate 
cetățenilor săi de a încheia anumite compromisuri chiar ilegale, totul e 
să nu te prindă Justiţia cu mâna în sac. De unde își poate închipui 
orişicine ce se poate întâmpla într-o ţară în care şi Justiţia este 
coruptă!!! 

Prin Rotaru, Liviu Rebreanu, caută să ne dea un tip uman ce ne 
întăreşte speranța că există în România și oameni care ar putea face o 
politică închinată în primul rând intereselor ţării, principiile lor fiind 


bazate pe o morală solidă, înlăturând în mod spontan din rândurile lor 
pe gorilele zilei, cum şi Belcineanu a fost. 

Se ştie cu câtă greutate, a putut să-și părăsească vechiul partid, 
căruia îi era cu adevărat credincios, după ce Pahonţu l-a anunţat că va 
cădea de la putere curând, viitorul sau fiind între radicalii doctorului 
Ionescu. Mai mult, după ce și acesta are aceeași soartă, el se hotărăște 
să se lase de politică reîntorcându-se la biroul sau avocaţial. Tot el 
credea în marele talent al lui Pahonţu ajutându-l, în semn de prețuire, 
să pună bazele unui ziar, numit mai apoi „România”. Fire măsurată, îl 
mustră pe Pahonţu pentru polemica începută cu Dolinescu, devenită 
mai mult decât personală. 

Oricum, episodul despărțirii de iubita lui Nina Georgescu, 
văzută din partea unui om care simte că îmbătrânește, prin renunţarea 
la ultima sa dragoste, dusă în limitele garantate de firea lui din naştere 
comodă, constituie una din multele perle ale creaţiei rebreniene. 

Apărătorii lui Ionescu își împărțiră rolurile. Unul îl zugrăvi pe 
student în culorile cele mai simpatice, al doilea se strădui să înlăture 
premeditarea şi să demonstreze că omorul s-a datorat unor 
împrejurări nefericite, pe când al treilea căuta să dovedească faptul că 
Pahonţu şi-a trădat frații și i-a vândut dându-i pradă persecuțiilor unui 
ministru fără scrupuluri. Chiar dacă se admite că d-na Belcineanu (de 
fapt, Tomșa) ar fi spus adevărul, n-a fost mijlocitoarea unei cumpărări 
de conștiință, totuși Pahonţu a fost trădătorul unei cauze sfinte, spre a- 
şi servi femeia iubită și-a părăsit prietenii de idealuri. 

Dolinescu vorbind cel din urmă, susține că mișcarea fraţilor de 
cruce nu e una politică ci o şcoală de energie românească, pentru 
formarea românului de mâine. Pe larg el descrie suferințele tinerilor 
entuziaști, care l-au însoţit în campania electorală din Făgăraș, venite 
din partea unui contracandidat, ministru de interne, şef al tuturor 
organelor repressive şi care a cumpărat şi conştiinţa singurului ziar 
prieten, uzând de grațiile propriei sale femei. 

Se ştie că Dolinescu nu admitea trădarea principiilor unei 
mișcări datorită unei slăbiciuni sentimentale, aşa cum îl acuzase, illo 
tempore, pe bogătașul Utalea. Dar ultimele sale cuvinte de-acuma 
exprimă convingerile comune cu ale marelui ziarist Toma Pahonţu 
alias Pamfil Șeicaru: „... Politica e urâtă subt orice formă se prezintă, 
dar cea mai scârnavă e aceea care încurajează lașitatea omului, care 
trăieşte din minciună şi trădare, care înșală cu știință pe cei ce cred în 


cuvinte sonore fără conţinut, căci astfel în mod conștient sapă viitorul 
țării înlăturând din viața publică pe oamenii de caracter, singura 
temelie solidă și trainică a unui popor...” 

După această ultimă intervenţie, L. Rebreanu încheie romanul 
cu următoarele cuvinte: „Seara târziu jurații se retrăgeau să 
delibereze..." 

x k x 

Am prezentat atât de detailat romanul lui L. Rebreanu „Gorila” 
pentru mai multe motive, pe care le voi reda, în continuare, pe rând: 

Întâi de toate, cum incontestabil tema romanului este politică, 
exegeții lui nu s-au putut emancipa de domeniul respectiv, şi au recurs 
la cele mai tendențioase interpretări, astfel că până astăzi, după 
cunoștința noastră, nu avem un studiu bazat pe o strictă analiză 
literară să ni se demonstreze, cu instrumentul criticii artistice, dacă 
Gorila are valoare ca și creație literară sau nu. G. Călinescu ne dă un 
exemplu, nu numai de impresionism critic, că nu reuşeşte să se 
emancipeze nicio clipă de conținutul ei politic. 

Astfel de la început, e de părere: „Gorila este scrierea cea mai 
rea a lui Liviu Rebreanu, înfățișând nivelul de jos al mijloacelor sale. 
Pentru că s-ar părea că printr-unul din eroi, autorul ar nutri 
sentimente antisemite, tabăra democrată a repudiat acest roman cu 
mai multă violență decât se cuvenea (o evidentă contradicțio în senso 
n.n.) Atunci cealaltă tabără naționalistă a înălțat opera, găsindu-i 
marile însuşiri, pe care nu le are. De fapt, oricare ar fi tendința 
romanului el putea fi prețuit, ideile autorului nefiind o problemă 
principală într-o operă literară. (Istoricul literar G. Călinescu recurge la 
o disimulare penibilă odată ce până atunci nu a făcut decât să 
comenteze tocmai ideile eroilor rebrenieni nepricepând că, dacă dintre 
ei unii sunt antisemiți, această atitudine nu are nicio legătură cu 
orientarea autorului, rămas în descrierile sale, obiectiv, de la început 
până la sfârșitul romanului n.n.). Chiar cu tendință antisemita, o 
scriere poate fi o capodoperă dovadă lirica lui Eminescu genială și 
xenofobă”. (Exegetul eminescian, cu mari pretenții, greşeşte rău de tot 
deoarece lirica genială a lui Eminescu nu are nicio urmă de 
antisemitism, deci nu poate fi nici chiar xenofobă, cum, cu rea intenție, 
afirmă criticul impresionist n.n. ). 

lată-l în continuare revenind asupra antisemitismului rebrenian 
şi recunoaște ceea ce am scris mai sus, că autorul nu-și dezvăluie 


propriile sale orientări politice ci lasă pe fiecare să tragă concluzia 
practică ce-i convine, amintindu-și, subit că Rebreanu are atât 
meșteșug literar pentru a nu-și dezvălui atitudinea sa, lege de altfel al 
unui roman care se vrea să fie epic. Dar, de-aici după o prezentare 
confuză „marele critic” ajunge să declare, se înțelege aprioric: 
„romanul e doar neizbutit și vina nu e a temei alese, nu lipsită de 
virtualități ci a incapacității autorului de a crea indivizi”. Să auzi şi să 
nu crezi, fiind vorba de o idee pe care oricine poate să o susțină, fără 
altă argumentaţie și procedeul nu e străin de modul cum G. Călinescu îl 
execută pe marele scriitor român și am începe cu caracterizarea lui 
Pahonțu de care am mai vorbit dar acum suntem capabili să-i 
demonstrăm metoda de lucru prin care trece pe lângă descrierile 
temeinice ale autorului. Mă repet, dar e necesar să o fac în legătură cu 
Pahonţu, înfățișat ca „un gazetar cu talent dar și fără scrupule vrea să 
facă avere și nume, oscilează în lumea politică după oportunitate și se 
prăbuşeşte nu prin consecințele sale reprobabile ci tocmai din 
noblețea de a apăra o femeie iubită”. Am arătat, şi se dovedește încă 
odată că G. Călinescu nu crede în niciun fel de iubire, iar pe cea zisă 
cerească o tratează ca pe o halucinație numită metafizică: deci nu s-a 
putut opri asupra iubirii dintre Cristiana și Toma, din cauză că îi 
lipseşte instrumentul respectiv ca oricărui infirm sufletește. Pe cine 
iubește Ioanide în afară de sine însuși, cum ne-o demonstrează și G. 
Călinescu când în Istoria literară scrisă de el îşi înalță singur statuie, 
afișându-şi şi poza de mare egolatru. 

Se poate constata cu precizie matematică, exegetul literar 
vorbeşte pe lângă subiect, (posibil în cazul că a citit romanul pe sărite 
ori deloc), de unde ne prezintă, după capul său un Pahonţu fără prea 
multe scrupule, ar vrea să-şi facă un nume, oportunist în politică, de 
fapt pur inventat, deoarece Pahonţu e nu numai un talentat ziarist, dar 
cu principii bine fundamentate, un caracter bine conturat, avea 
„scrupule” în ce priveşte independenţa scrisului său şi refuza să intre 
în slujba altuia, decât al propriului crez. Idealismul vieţii sale l-a 
subliniat Rotaru când spunea că Pahonţu nu a fost cumpărat și n-a 
trădat, deci niciodată nu și-a vândut conștiința. A avut ambiția să-şi 
facă un nume dar nu l-a tentat să facă avere, acesta a fost Pahonţu 
după descrierile lui Liviu Rebreanu, pe care Călinescu îl falsifică după 
cum vrea el. Şi adaugă cu o îndrăzneală de invidiat că dacă Pahonţu nu 
e de talia unui erou balzacian este de vină lipsa de organizare 


creatoare „iar aceasta vine de acolo că talentul lui Liviu Rebreanu nu 
poate să nască indivizi”. Mai consideră că figura lui Pahonţu i-a 
inspirat-o un cunoscut ziarist în viaţă şi fiindcă romancierul n-a putut 
să inventeze, apare clară atenuarea liniilor din temerea de a nu fi prea 
străveziu. În fond, Pahonţu corespunde figurii ziaristului Pamfil 
Șeicaru, ori Călinescu îi impută romancierului lipsa de invenţie când la 
un personaj istoric, cum e marele ziarist, eroului i se cere o clară 
accentuare a liniilor tocmai pentru a fi redat cât mai străveziu adică 
autentic. 

După tratarea tendenţioasă de către G. Călinescu a lui Pahonţu, 
total diferit și în cele mai mici amănunte de portretul realizat de Liviu 
Rebreanu, acelaşi fals exeget îi consideră pe Dolinescu, Belcineanu, 
Rotaru și toți ceilalți ca inexistenţi. Și cum să nu fie așa dacă G. 
Călinescu nici nu-și ia oboseala să-i analizeze în ce au mai esenţial, pe 
Rotaru conform romanului de care vorbeşte ori pe Belcineanu, de fapt 
un personaj important reprezentând degenerescența politicianismului 
românesc într-o gorilă, nesățioasă de putere. 

În cursul expunerii noastre ne-am ocupat pe rând de fiecare 
personaj, demonstrându-le individualitatea şi caracterul de tip, tocmai 
ce Călinescu neagă în creaţia lui Rebreanu, cu intenţia de a-l diminua, 
condus de un subiectivism strigător la cer. 

În ce-l priveşte pe Dolinescu şi observaţia se potriveşte şi lui 
Ionescu, la fel oricărui frate de cruce, conturul lor prea ideal şi deci 
neesențial al eroilor e redat mult prea fugitiv, ceea ce ne arată că G. 
Călinescu nu este în stare să se apropie de marea artă rebreniană de 
unde joasele sale comentarii. Pahonţu - am arătat-o - avea un dispreț 
față de orientările lui Dolinescu și a fraţilor de cruce, idealismul deloc 
nesubstanţial al acestora nu-i părea fugitiv, din contră printr-o 
ideologie atât de încorsetată dogmatic îl determina să-i trateze ca 
lipsiți de judecată proprie, deveneau goarna altora, ori tocmai pentru 
a-i caracteriza în ce aveau mai discutabil autorul ne dă senzaţia voită 
de a-i fi tratat în mod fugitiv, după cum le era absentă reacţia voinţei 
proprii. Mai ales, la lon A. lonescu se constată că în comiterea crimei 
nu era condus de propriile sale credinţe, căci ele în ultimă analiză, nu 
erau ale lui ci ale colectivului său anonim. 

Totuşi Pahonţu nu-l lasă pe critic să doarmă liniștit şi astfel îl 
mai scoate din fundul iadului unde l-a expediat, mai punându-și încă 
odată întrebările: „Ce e Pahonţu? Un cuceritor de posturi pe viață? Un 


cinic profitor? Un idealist pervertit de mediu?” Și răspunde tot el, fără 
să-şi dea seama sau nu vrea să o facă, oricum dacă ar fi citit cu atenţie 
Gorila lui Rebreanu nu ar fi trebuit să-și mai pună atâtea iscoade, cu 
totul mincinoase în zămislirea unui răspuns pe care, ca o reţetă 
purgativă, o avea de la început pregătită: „Nu se poate știi (criticul se 
referă la propriile cogitații fără nicio legătură cu romanul rebrenian 
n.n.) fiindcă mișcarea eroului e lipsită de manifestații decisive. Metoda 
unică a romancierului împiedică realizarea indivizilor”. E inutil să ne 
mai obosim să ne ocupăm cu atare inepţii doar putem să ne arătăm 
convingerea că de la G. Călinescu moștenire, mulți adepţi ai 
impresionismului său literar, și-au însușit metoda de a comenta o carte 
fără să o fi citit, aplicându-i gânduri preparate pentru orice 
eventualitate, înghesuind în tiparele ei textele, ca într-un adevărat pat 
al lui Procust. 

La fel nu suntem de acord cu bizazeria numelor descoperită de 
G. Călinescu (de pildă: Belcineanu, Tolontan, Rotaru, Cumpănașu, 
Dolinescu, Drugeanu n.n.) este un indiciu de lipsă de observație: câtă 
vreme suntem în mediu ardelenesc numele sunt fireşti, în romanele 
orășeneşti ele supără urechile, sunt nume sau rău inventate sau 
nepotrivit, ardeleneșşti. 

De-acum, în persoana criticului vorbește romancierul, nu 
deosebit de strălucit, din el, ofensat de lumina prea mare a scriitorului 
de peste munți, în mod vizibil îi respectă creaţiile din graiul ardelenesc 
de la sat, pe când lui și altor confrați le rezervă dreptul de a fi 
romancierii rafinați ai mediului orășenesc, bineînţeles el luându-și 
nimbul de cel mai mare scriitor al Românilor din toate locurile lumii, 
observaţiile călinesciene au ca urmare efectul de a stârni, abia stinsa 
ură dintre ardeleni și regățeni, ceea ce e mai mult ca periculos astăzi, 
când duşmanii noştri sunt mai vigilenţi ca oricând. 

Pentru a încheia capitolul, Gorila şi exegeza falsă sau a falsului 
literat G. Călinescu am să citez ultimul paragraf din Istoria literaturii 
române de la origini, asupra operei marelui romancier, Liviu 
Rebreanu, de la început menționat ca autor al romanului gloatei: 

„Din felul regresiv cum s-a desfășurat talentul lui Liviu 
Rebreanu se pot desprinde aceste constatări: romancierul percepe 
ruralul şi aproape deloc orăşenescul, îmbrățișează colectivul şi nu 
înregistrează individualul, pătrunde minţile haotice întunecate, 
prăbușşite în instinct și nu e în stare să analizase conștiința, poate 


urmări dezlănțuirile brutale, fioroase chiar, dar nu-i este în putință să 
noteze deplasările nevăzute ale sufletului subtil, el are aproape geniu 
în producerea gloatelor şi exponenților ei, şi e un scriitor adesea cu 
totul inferior al lumii de la nivelul orizontului nostru. Cu toate aceste 
inegalităţi Liviu Rebreanu, e și pe drept cuvânt, creatorul romanului 
modern românesc, cu mult asupra a ceea ce epoca lui produsese”. 

Procedeul e propriu călinescian, după ce-și reduce subiectul 
până la nimicirea totală, tipică în acest sens şi caracterizarea marelui 
Nicolae Iorga din același fals tratat de literatură românească, pentru a 
părea ca un al doilea Solomon înţelept, nevoie mare, G. Călinescu își 
exteriorizează mărinimia de ocazie, prin câteva cuvinte de efect, 
pentru cei naivi, când ele joacă rolul unei jerbe de flori puse pe 
mormântul celui pe care l-a sfârtecat cu propriile sale mâini. 

Opera rebreniană „Gorila” din punct de vedere a construcției 
sale se aseamănă, cum am mai spus-o, cu un templu elen în care totul e 
aşezat la locul său, constituind unitatea romanului, de calitatea 
celorlalte scrise de Liviu Rebreanu: lon, Pădurea spânzuraților, 
Răscoala și Adam şi Eva. 

De-aici putem deduce că Fany Rebreanu în memoriile sale 
vorbeşte de nereușita romanului Gorila, fără să fi citit cartea căci dacă 
ar fi făcut-o ar fi aflat că Pahonţu este un erou mai mult decât pozitiv, 
şi deci Pamfil Șeicaru cel ce i-a slujit drept model nu ar fi avut motive 
să fie nemulțumit de felul cum l-a descris și prezentat Rebreanu, deci 
Fany R. informată dintr-o sursă străină, de a treia mână, care probabil 
nu a citit decât falsul comentariu asupra lui de G. Călinescu, de unde ea 
califică total nedrept ca nerealizat un roman cu adevărat mare al 
soțului său. Așa dar, marele ziarist nu a intervenit asupra scriitorului, 
cum afirma Fany R. compromițându-l pe marele romancier că ar fi 
cedat presiunii de pildă a lui Pamfil Șeicaru să-și schimbe acțiunea 
Gorilei, de altfel cunoscându-se caracterul drept și dârz al lui Rebreanu 
el ar fi refuzat acest lucru, asumându-și orice fel de risc. De altfel, între 
Pamfil Șeicaru şi Liviu Rebreanu n-a existat un conflict nici chiar 
trecător, marele ziarist avea dreptate când în epistola sa îmi scria 
despre conflictul major şi de durată ce a existat între Crainic și 
Rebreanu. Am insistat, în cele anterioare, asupra acestui conflict și 
dimensiunile luate terminându-se cu un proces în care nu s-a dat nicio 
sentință, părțile s-au împăcat în cele din urmă sub cupolele Academiei, 
ai cărei membri au fost amândoi. 


Liviu Rebreanu nu numai că-l descrie pe Pahonţu, cu un caracter 
independent condus de crezul de a face ceva pentru neamul său, 
asemeni savanților, medicilor, poeţilor, dar în cursul naraţiunii 
sentimentul se transformă în admiraţie, atunci când eroul său se 
îndrăgosteşte de Cristiana Tomşa, adevărata lui iubire cerească. Nu 
putem înțelege cum literaţii au admis erorile călinesciene, considerând 
în unanimitate Gorila un roman neizbutit, probabil niciunul nu dorea 
să se angajeze în problema ridicată de autor, și cum se știe lăsată fără 
rezolvare din partea sa. Cu atât mai mult, se impune curajul 
romancierului de a se fi ocupat de un eveniment istoric, rămas până în 
zilele noastre ca o rană deschisă în destinul neamului românesc. 

Conflictul major al cărții are loc între Gorila politică zisă 
democrată și tineretul organizat în gruparea fraţilor de cruce conduși 
de Barbu Dolinescu, de partea cărora neîncadrat se postează și 
Pahonţu conform credinţei câştigate pe frontul primului război 
mondial, deci teoretic se regăsea în ideologia tinerilor numai că 
practic, spre deosebire de ei, considera că numai prin politică, deci pe 
cale parlamentară neviolentă, democrată, se putea învinge Gorila 
politicianismului românesc. 

Pentru a înţelege cauzele confruntării va trebui să plecăm de la 
finalul romanului în care autorul ne amintește că jurații s-au retras 
pentru deliberare asupra cazului Ion A. Ionescu ucigașul lui Pahonţu, 
dar nu se vor mai întoarce, lăsându-ne nouă, ca oamenii viitorului să 
dăm o sentința cuvenită, din cauză că autorul nu o poate face. Deși, în 
aparentă problema era simplă de tot, a fost ucis un om de către un 
frate de cruce, student, acesta își recunoaște fapta, conform legii nu ar 
exista nicio piedecă în calea rostirii sentinţei. Şi totuși pentru autorul 
nostru există, una principală. 

Partea democrată ar fi fost satisfăcută dacă tânărul, ar fi fost 
condamnat la moarte, fără să se țină seama de circumstanţele sale 
atenuante, de partea lor erau procurorul şi fostul ministru al Justiţiei, 
Rotaru. În acelaşi timp naționaliștii considerau atitudinea autorului ca 
una partinică, înclinată să dea dreptate legionarilor. De unde primii au 
aruncat anatema lor asupra romanului pe care îl considerau cel puțin 
ca neizbutit, avându-l în fruntea lor pe G. Călinescu, pe când 
naționaliștii declarau Gorila cel mai bun roman rebrenian, iar în mod 
mai mult decât tendenţios. 

Ori nici unii nici alții nu au avut şi nu au dreptate. Cum am mai 


scris-o, Rebreanu în opera sa nu face, nici pe departe, istoricul mișcării 
legionare, nu i se poate constata nicio înclinare antisemită și 
antidemocrată, numai că socoate cazul lui Ion A. Ionescu se cere 
judecat împreună cu reprezentanţii guvernanțţilor al căror ministru de 
interne, cu aprobarea primului său ministru, a declanşat un adevărat 
război împotriva tineretului organizat ca frați de cruce, ceea ce sprijină 
ideea că sub masca democraţiei se declanșa o dictatură de partid, care 
doar cu numele mai poate fi considerată democrată. 

Ori în acest sens în Gorila vinovatul principal pentru tot ce s-a 
întâmplat atât la Făgăraș cât și în uciderea lui Pahonţu este Belcineanu, 
acesta nu numai că a recurs la organele de represiune dar a reușit prin 
metodele sale necinstite, să-l influențeze pe Pahonţu, să treacă de 
partea lui, lăsând pe adversarii săi principali de alegeri, fără nicio 
acoperire. Așa dar pe lângă Ionescu mai există un mare vinovat moral, 
ori nu se poate concepe o dreptate aplicată unuia pe când celălalt să-și 
continue activitatea, cum se contura de-acuma fără niciun dubiu, pe 
mai departe, în aceleași condiții poate mai aspre. 

Prin urmare condamnarea lui lonescu la moarte nu rezolvă 
problema, răul este tăiat doar, dintr-o parte, rădăcinile sunt lăsate să 
prolifereze după voie, cu tot atâta înverșunare. Fără îndoială Rebreanu 
se simte responsabil față de evoluţia acestui tineret, din această cauză, 
îi arată o simpatie, se înțelege nu direct ci prin atitudinea de 
netăgăduit a lui Pahonţu. Acesta din urmă ca fiu de ţăran și-a călit 
credința sa privitor la dreptatea pe care trebuie să o primească 
țărănimea şi tineretul prin asigurarea unui viitor, cât de cât 
satisfăcător. 

Din toate punctele de vodere, deşi nu-l admira deloc în 
manifestările sale fanatice, nu putea să se despartă de Dolinescu, 
tovarășul său în război, teoretic urmărind regenerea morală a ţării și o 
conducere reprezentată de valorile Patriei şi nu de nulităţilor. Deşi nu- 
i admitea idealismul fără un substrat real, a înţeles să-l sprijine în 
ziarul său „România', considerând că alături de el se află o bună parte 
a tineretului român, căruia i se poate adresa de la om la om. Nu e lipsit 
de importanţă că primul său discurs politic, ținut în fața radicalilor, în 
prezența şefului lor de partid, se referea la viitorul tineretului, 
problemă pe care, am văzut-o, cei ce veneau la putere o luau ușor de 
tot. 

Pahonţu nu numai că îi sprijină pe tineri în ziarul său, dar face 


câteva gesturi prin care-i asigură că acceptă să fie fratele lor de onoare, 
se şi expune pe această cale criticilor liberalilor prin Teofil Drugeanu, 
secretarul lui Belcineanu și ginerele lui Rotaru, cel ce nu uită niciodată 
să-i ofere colaborarea magnanimă a venalului Belcineanu. 

Dar să mergem mai departe: Pahonţu pentru femeia iubită - 
iubire neînțeleasă de G. Călinescu - trece de partea lui Belcineanu, dar 
fără să trădeze în sinea lui pe tineri, conflictul său privea pe Dolinescu 
şi bancherul Utalea, deoarece au căutat să-l cumpere cu bani. E drept 
că a scos din mașină de scris articolul pregătit pentru a-i apăra pe fraţii 
de cruce în alegerile din Făgăraș, şi l-a înlocuit cu cel în care îşi declara 
presupusa trădare, dar în fapt el recomanda retragerea din alegeri la 
care nu aveau ce căuta, odată ce fraţii de cruce erau de părere că statul 
de drept burghez trebuie distrus. Nici în acest caz nu era vizat tineretul 
ci Dolinescu, a cărui aventură chiar el însuși mai târziu a criticat-o. 

Totuşi, Pahonţu era conștient că a pierdut partida, mai ales după 
ce tinerii au rămas fideli lui Dolinescu niciunul n-a trecut de partea sa. 
Cunoscând cum plătesc ceea ce ei cred că pot numi trădare, Pahonţu își 
aştepta, ca cea mai mare jertfă, moartea, doar astfel se explică faptul că 
el în seara crimei a ieşit cu intenţia să se sfârşească odată ceea ce 
oricum trebuia să se încheie, gând exprimat de el în momentul 
părăsirii camerei sale, sigur fiind că necunoscutul care-l pândea era şi 
călăul său. 

lată deci, pe ce cale cinstită şi adevărată, prin figura lui Pahonţu- 
Pamfil Șeicaru, marele romancier Liviu Rebreanu se răzbună pe falsul 
său comentator Călinescu, demonstrând că fiecare dintre 
contemporanii acelor evenimente poate fi făcut responsabil pentru 
faptul că tineretul, revoltat, a rătăcit pe drumuri interzise înțelegerii 
umane, sănătoase, dar pentru ele, nu în cele din urmă sunt vinovați 
politicienii vremii, grăbiţi să rezolve cu violența ce-ace putea fi dus la 
bun sfârşit cu alte metode. 

Fără a clipi din ochi autorul romanului Bietul Ioanide, G. 
Călinescu descriind aceleaşi evenimente, de calibrul unui război civil, 
se situează de partea puterii, mergând până acolo că eroul principal, 
tată a doi copii, comentează cu indiferență moartea violentă a 
vlăstarelor sale, considerând că aşa e omenesc să se întâmple; 
amintindu-ne că respectivul intelectual lipsit de orice omenie, se afla 
rinocerizat sub un partid ca cel comunist, total de acord cu acțiunea 
politicienilor români de a extermina tineretul român, continuată de el 


după câţiva ani prin prigoana lansată împotriva floarei intelectualităţii 
române, având drept aliaţi autori de talia celor ce au intrat fără 
probleme de conștiința în slujba noilor stăpâni, printre ei pe loc de 
frunte se află şi acest G. Călinescu, viitoarea statuie a culturii românești 
de provenienţă ruso-comunistă. 

Desigur, nu va fi o întâmplare că Pamfil Șeicaru ajuns la vârsta 
patriarhilor biblici, se entuziasma de activitatea tinerilor istorici din 
țară, considerând că prin munca lor nu vor întârzia să apară, zori noi, 
şi pentru ceilalți fii ai neamului nostru. 

Este locul s-o spunem, că Liviu Rebreanu lăsând deschisă 
problema condamnării la moarte a lui Ion A. Ionescu, nu tăgăduia 
crima acestuia din urmă, dar prin ea războiul civil va lua proporţii mai 
accentuate, aici nefiind de părerea bunului Rotaru că orice altă 
sentință ar arunca ţara în haosul respectivului război civil. Atâta timp 
cât Belcineanu rămânea nepedepsit, condamnarea la moarte a lui 
Ionescu, le va părea nedreaptă juraţilor şi ei vor achita criminalul, cum 
o vor mai face de câteva ori, adâncind conflictul dintre guvernanți și 
frații de cruce, până acolo încât va suferi în primul rând neamul 
acestora, căci s-a preferat uciderea fratelui de către alt frate ca în 
povestea biblică o între Cain omorându-l pe Abel. 

Oricum lupta fiind de la început hotărâtă, puterea din toate 
punctele de vedere de partea guvernanțţilor, le impută acestora din 
urmă că n-au adoptat tactica răbdării, a discuţiei deschise cu tineretul 
pe drept îngrijorat de viitorul său. Că doar astfel se ajunge la o pace 
posibilă, şi în consecință Rebreanu avea dreptul să creadă în ea, ne 
vine în ajutor situaţia critică din Germania anilor şaizeci, când 
tineretul, pur și simplu s-a ridicat gata de răscoală, realizată în Franţa, 
împotriva supremaţiei politicii dusă de cei bătrâni. Deși, în paralel 
exista o mișcare subversivă, a teroriștilor, guvernanţii democrați s-au 
arătat dispuşi să stea la masa discuţiilor cu cei interesați şi în principiu 
s-a ajuns la concluzia că pretenţiile tinerilor ar putea fi rezolvate dacă 
există bunăvoința părților să renunţe la violență ceea ce nu toți 
teroriştii au făcut-o. Statul se înțelege s-a apărat, au fost închiși 
majoritatea recalcitranţilor, astfel că unii au murit în temniţă, iar alții 
au fost expulzați din Germania. Aceștia au făcut parte din celebrele 
brigăzi roșii, care au organizat multe atentate și desigur lor li s-a 
răspuns cu aceeași monedă dar nu s-a ajuns la caracterul de masă a 
unui război civil, odată ce, concomitent, li s-au deschis revoltaților mai 


luminaţi, neviolenţi perspectiva dezvoltării politice şi profesionale, 
până atunci de neînchipuit. Desigur lucrurile nu s-au încheiat de la o zi 
la alta, dar oamenii au avut răbdare mai ales guvernanţii care nu s-au 
apucat să-i omoare pe toți fruntașii respectivei mișcări, cum s-a 
întâmplat în România. Până la urmă teroriștii şi-au arătat dorința să 
discute cu mentorul lor teoretic J.P. Sartre care a făcut drumul Canosei 
până la temniţele lor germane, câștigându-și disprețul opiniei publice 
în fața căreia refuzul premiului Nobel nu mai avea nicio valoare. 

Cu timpul oamenii, în bună parte, şi-au manifestat voința de a 
începe o viață nouă în condiţiile mult schimbate ale societății 
democratice menţinută în structurile sale fundamentale, reformate 
însă, mult. Desigur e vorba de un temperament propriu, istoric, el ne 
explică declanșarea, deloc cu mănuși, a unei microrevoluții franceze la 
Paris în 1968 - gen. de Gaulle aflat în vizită în România și-a întrerupt-o 
imediat - pe când în Germania mai sângeroasă prin actele teroriste 
individuale, şi de grup, lucrurile s-au rezolvat fără să aibă caracterul de 
revoluţie, cum se contura în Franţa. 

Ca urmare un Combendit, unul din fruntașii mișcării din Franţa, 
ajunge unul din conducătorii financiari ai Frankfurtu-lui; la început i s- 
a interzis să intre în Franţa ca astăzi să fie aşteptat cu onoruri publice, 
iar vechii teroriștii să fie numiţi, nestingheriți pe posturi de mare 
răspundere politică, unul ca ministru de interne celălalt, astăzi, 
ministru de externe al Germaniei. 

În acest mod conflictul, oricât s-a arătat de periculos la început, 
s-a stins ori se pune întrebarea, dacă politicienii români ar fi procedat 
în același mod şi ar fi putut oferi o viață onorabilă, tineretului, în 
primul rând, conflictul cu mişcarea legionară nu s-ar fi acutizat şi poate 
alta ar fi fost soarta ţării, din multe puncte de vedere: 

Rămâne întrebarea pe care şi-o puneau pentru ei frații de cruce 
atunci când erau schinjuiți de forţele represive ale guvernanților, şi 
Rebreanu subliniază acest lucru, cu totul pe nedrept: De ce?... De ce? 

Dar aş vedea în romanul lui Rebreanu, Gorila, și o profeție 
privind destinul tineretului român deloc ușor și după ce frăţiile de 
cruce, ca organizaţie, au fost excluse de pe scena politicului actual, 
intrând de-acum în istorie. 

După armistițiul de la 23 August de fapt un act de trădare al 
intereselor poporului român soldat cu arestarea și execuţia 
mareșalului lon Antonescu de către clasa politică românească, sub 


comuniști s-a procedat propriu-zis la lichidarea nu numai a tineretului 
dar tot atât a întregii intelectualități, elita neamului nostru. 

De data aceasta cei trimiși, încarceraţi la Pitești nu erau numai 
tineri legionari, dar şi național-țărăniști, liberali sau fără apartenenţă 
de partid, spălarea creierului făcându-se metodic, ajungându-se, la 
crearea forțată a unui tineret nou, îndoctrinat în dogmele lui Lenin și 
Stalin până la îndobitocire. 

Cei aproape 50 de ani de stăpânire bolșevică a fost catastrofală 
pentru neamul nostru, dar tineretul român nu și-a pierdut total 
energia ancestrală așa că a participat cu vitejie la zisa revoluție din 
1989. Și de data aceasta tineretul a fost manipulat, clasa 
neocomuniștilor ca să ajungă la putere, pentru a-și justifica drepturile 
la stăpânire, i-au lichidat, astfel că azi îşi dorm somnul de veci în 
cimitirele Bucureștiului și ale ţării, în timp ce Gorila politicianismului, 
fie şi sub semnul secerii şi ciocanului, a fost cu grija reconstituită. 

După șase ani de dominație neocomunistă în România, au venit 
la putere nişte democrați care au crezut că pot guverna trădând 
interesele poporului pentru a-și umple buzunarele cât mai bine, numai 
că în ce privește tineretul român lucrurile s-au schimbat, pentru a 
scăpa de noua Gorilă politică ei părăsesc ţara pentru alte meleaguri, 
unde pot, cel puţin să-și asigure un trai ca lumea, deviza lor devenise 
Ubi Patria, ibi bene, în timp de oamenii cinstiţi din țară au ajuns, pur și 
simplu, muritori de foame şi amintindu-și de vechiul regim comunist și 
neocomunist îl idealizează prezentând o amarnică amnezie, căci de 
fapt ei au adus ţara de râpă, inclusiv în timpul celor șase ani de ultimă 
guvernare. 

Dureros e faptul că la începutul celui de al treilea mileniu ne 
vedem constrânși să-i combatem pe cei ce se unesc, de bunăvoie, cu 
comuniștii, întrebându-i de ce tineretul român este în continuare 
înlăturat de la conducerea ţării, de ce s-a ajuns în România ca oamenii 
să nu mai prețuiască democraţia și privilegiul de a trăi în libertate, în 
schimb duc nostalgia unui destin în care, ţinuţi în lanţuri, au fost 
obișnuiți să li se dea mereu resturile de la masa stăpânilor lor. 

lată ce importanţă are romanul Gorila, mereu criticat, deoarece 
politicienii români n-au vrut să urmeze ideile lui Pahonţu-Pamfil 
Șeicaru privind o democraţie condusă de elementele de valoare și de 
caracter, mult mai curate în rândurile tineretului, neînțelegând că 
numai astfel ar putea salva ţara de la căderea în prăpastia spre care se 


îndreaptă. 

Să ne mai întoarcem încă odată la epoca fraţilor de cruce şi la 
finalul rămas deschis în opera lui Rebreanu. Autorul nu a fost în stare 
să dea un răspuns procesului intentat lui lon A. lonescu în 1939, dar să 
recunoaștem că nu-l putem da nici noi, după atâtea decenii. 

Interesant că editorul ultim al romanului Gorila, Nicolae Gheran, 
se trudeşte să arate că Rebreanu a dat anterior o sentință tânărului 
Ionescu, deci înlocuind hotărârea curții cu juraţi, pentru crima sa el va 
trebui să fie condamnat la moarte, după obicei comunist, se înțelege. 
Dar afirmaţia editorului are aceeași valabilitate, nulă, ca și atunci când 
uitând de sine N. Gheran îl citează pe ministrul de interne, Belcineanu, 
etichetându-i pe fraţii de cruce, drept nelegiuiți. E drept că fosta tagmă 
a politicienilor români au același bagaj de a se exprima când se referă 
la tinerii frați de cruce, cu nimic mai presus de nivelul atins de lexicul 
mincinos şi abject al comuniștilor față de un dușman, condiţierat 
comun. 

Noi am adăuga aici, fără să ne erijăm în avocatul mișcării 
legionare, pe care o consider dizolvată de mult, deci merită să fie 
discutată doar ca obiect de interes istoric, în orice caz, nu am fost 
niciodată încadrat activ în respectiva formaţie politică, dar cu atât mai 
mult pot să dau o interpretare obiectivă, în spirit rebrenian, unor 
întâmplări descrise mai sus, cărora am avut neșansa să le fiu 
contemporan chiar dacă nu eram decât un copil, amintirile mele s-au 
păstrat de totului fidel, neşterse. Înainte de toate aş sublinia că modul 
de judecată arătat de editorul operelor lui L. Rebreanu e mai mult 
decât condamnabil, odată ce în numele lui au pierit tineri nevinovați, 
din aceştia mulțora, nu e o figură de stil, oasele lor au ajuns să paveze 
drumurile de lumină ale neamului, în acest sens mă voi mărgini să dau 
două exemple. 

Era în epoca ciocnirii frontale a mișcării legionare cu Gorila 
politicianismului, în fruntea căruia se afla însuși regele Carol al II-lea. 

După ce Corneliu Z. Codreanu și ortacii săi au fost ucişi la 30 
Noiembrie 1938, înscenându-se în pădurea Țâncăbești o fugă a celor 
executați, o mână de legionari conduși de Titi Dumitrescu, i-au 
răzbunat împușcându-l pe Armand Călinescu (20 Sept. 1939), fostul 
țărănist trecut în solda regelui și slujindu-l ca prim-ministrul ţării, sub 
lozinca lichidării cât mai urgente a Gărzii de fier. Predaţi, imediat 
autorităților, după ce au ocupat postul de radio Bucureşti anunțând 


încetarea din viață a prim-ministrului, făptașii ca pedeapsă au fost la 
rândul lor împușcați pe locul unde l-au omorât pe Armand Călinescu, 
dar asta nu a fost destul, şi poate meritaţ, dar din ordinul regelui s-au 
dat dispoziţii ca în fiecare judeţ, să fie la hotărârea prefectului, 
împușcați la alegere, trei legionari. 

Puţini prefecți-generali au refuzat să execute ordinul, pe când la 
Arad omul legii a transmis plaselor să stabilească ele pe cei trei, care 
vor fi executați. Desigur ca de obicei puterea relaţiilor și-a spus ultimul 
cuvânt, astfel că năpasta a căzut asupra celor mai buni și mai 
nevinovați, lipsiţi de sprijin de sus, între ei și avocatul Măduţa, fratele 
poetului de mai târziu. Prin urmare a doua zi, de dimineaţa, jandarmul, 
şeful de post se prezintă la respectivul avocat din Buteni și îl poftește 
să-l însoţească până la judecătoria din Sebiș. Fiind în relații amicale cu 
el, pregătit de a intra în temniţă, îl întreabă dacă nu ar fi nevoie să ducă 
ceva îmbrăcăminte, dar primește un răspuns liniștitor, că nu e cazul 
fiindcă trebuie doar să depuie o mărturie, la amiază sigur va fi acasă. 
Cu acestea spuse - Sebișul se află la câţiva kilometri de Buteni - 
pornesc la drum, ca ajunși la ieşirea din sat jandarmul fără un cuvânt, îl 
împuşcă pe avocatul legionar Măduţa și îl aruncă mort în șanțul de pe 
marginea şoselei. 

Și asta se întâmpla în România anului 1938! 

Dar pentru a încheia acest capitol aş mai aminti un caz de care 
indirect mă simt legat, amintit de loan Scurtu în Istoria partidului 
național-țărănesc apărută în ed. Enciclopedică, București, 1994, pag. 
338, dânsul ne informează că la 28 Noiembrie 1938 un grup de trei 
legionari au încercat să-l asasineze pe Florian Goangă, rectorul 
Universităţii din Cluj. 

Autorul citează anumite „acte” oficiale evident tendenţioase, şi 
insistă asupra acestui accident dându-i o deosebită importanţă și 
merge până acolo încât acceptă versiunea oficială că el a oferit 
pretextul uciderii din 29/30, noaptea sfântului Andrei, a lui Codreanu 
şi a oamenilor săi, contravenind ordinului Căpitanului ca legionarii să 
se abţie de la orice formă de violenţă. De fapt, cei interesaţi căutau să 
motiveze odioasa crimă, oricât e greu de admis că aceiaşi oameni ai 
puterii să nu fi cunoscut adevărata ei cauză. Astfel, regele Carol al II-lea 
făcuse în acele zile de Noiembrie o vizită lui Hitler în Germania, căruia, 
desigur i-a pus şi problema mișcării legionare. L-a surprins răspunsul 
acestuia că nu are niciun fel de legătură cu această organizaţie, rămâne 


în sarcina regelui s-o rezolve ca pe o chestiune ce-i aparține, de ordin 
intern. Drept urmare Pamfil Șeicaru scrie în Istoria partidelor naţional, 
țărănist şi național țărănist, pe care de altfel loan Suciu o și citează, 
următoarele: „Suprimarea lui Corneliu Codreanu și a șefilor mișcării a 
urmat imediat după întrevederea regelui cu Hitler, ordinul l-a dat 
telefonic din Berlin”. 

În legătură cu atentatul împotriva rectorului Florea Ștefănescu 
Goangă, în exil s-a vorbit despre el că s-ar fi petrecut în cu totul alte 
condiţii. 

Încep cu o amintire personală. Eram student la facultatea de 
litere din Cluj, în anul şcolar 1946/1947, când într-o zi de iarnă, având 
o fereastră şi locuind departe, m-am hotărât să rămân în sala Pârvan 
unde-și ţinea cursul de psihologie profesorul Florea Ştefănescu- 
Goangă, pe care părul alb şi întreaga înfățișare îl arăta nu prea departe 
de vârsta pensionării. Eu adâncit în lectura unei cărți, în sfârşit mi-am 
dat seama că sala devenise deodată neliniștită, și studenții începură să 
râdă de parcă ar fi asistat la un spectacol de comedie. Trezit din lectura 
mea l-am întrebat pe colegul meu de bancă ce s-a întâmplat? - „Păi, tu 
nu vezi?” Profesorul își întrerupse cursul privind ca vrăjit spre prima 
bancă unde studentele, știindu-i slăbiciunea, își ridicaseră rochiţa, 
puțin deasupra genunchilor, ceea ce pe acea vreme însemna păcatul 
însuși. Colegul meu, în fața profesorului care privea năucit la 
panorama picantă care i se oferea, râzând cu poftă, mi-a relatat 
următoarea poveste demnă de un Decameron românesc, numai că din 
păcate era cu totul reală. Înainte cu câţiva ani buni, profesorul îi 
propune unei studente, şi nu era la primul caz, să-i cedeze, dacă voia 
să-i dea examenul fără să o examineze. Cum fata era logodită cu un 
coleg macedonean, acesta informat chiar de ea, rămâne uluit de 
imoralitatea profesorului, dascăl și al său, şi se hotărăățâșâșşte să-l 
pedepsească aşteptându-l cu un revolver în mână, nu departe de 
intrarea Universității. Când acesta apare trage câteva focuri de armă, 
rănindu-l nu mortal la umăr, însă se pare că a fost ucis însoțitorul lui, 
gorila, cum i se spune astăzi. 

Desigur, tot ce vedeam cu ochii mei, mă obliga să-l cred pe 
colegul meu, asasinatul nefericit asupra profesorului nu avea nicio 
legătură cu faptul că studentul avea sporadice raporturi cu mișcarea 
legionară, motivele lui erau să le spunem personale, în conștiința 
curată a tânărului macedonean abaterea atât de gravă săvârşită de 


omul care s-ar fi cuvenit să-i servească drept icoană a vieții, era pur și 
simplu o crimă abominală, de neiertat. 

Judecat la repezeală, fapta fiind evidentă, a fost interpretată ca 
un asasinat politic şi tânărul student condamnat la moarte, exemplul 
trebuind să înfricoșeze pe cei ce ar repeta orice altă încercare de acest 
gen. 

Motivul zisei crime, de fapt, a fost trecut sub tăcere și să 
recunoaştem că în mare cazul are asemănare izbitoare cu cel al lui lon 
A. Ionescu din Gorila, cu deosebirea că în roman victima murise. În 
cazul întâi, profesorul Goangă juca rolul lui Belcineanu, numai că 
judecătorii militari, la ordin, nu au avut ezitările jurațţilor şi au dat o 
sentință fără să se ocupe, niciun moment de mobilul adevărat al 
accidentului, reprezentat de rectorul Universităţii din Cluj. În mod 
normal ar fi trebuit cel puţin să fie îndepărtat din învățământ, ori în loc 
de aşa ceva el devenise peste noapte erou, fără voie, și îşi putea pe mai 
departe satisface înclinațiile  voyeuriste, materialul  oferindu-l 
studentele sale. 

Desigur că aş fi fost foarte vulnerabil dacă m-aș fi bazat numai 
pe cele relatate de colegul meu dar exista în exil în memoriile drului 
Andrei, legionar şi el, câteva pagini cutremurătoare în care el descrie 
zilele de închisoare petrecute alături de studentul care a tras asupra 
lui Şt. Goangă și el i-a povestit faptele așa cum le-am scris și eu, din 
păcate, am uitat numele studentului în cauză. Dr. Andrei își amintea 
îndurerat de ultima noapte petrecută cu cel condamnat la moarte, în 
care pentru ultima oară, şi cu lacrimi în ochi, el îi mărturisea durerea 
de a fi înșelat de autoritățile româneşti, cei ce au refuzat să accepte 
mobilul adevărat al încercării de asasinare, dându-i o interpretare 
politică pe care nu o avea, de fapt. 

Îmi amintesc că sub comuniști, când am urmat facultatea de 
medicină la Cluj moralitatea studenților și a profesorilor a devenit 
mult mai laxă. De pildă, aveam un bun profesor de anatomie, despre 
care se spunea, nu chiar pe nedrept, că pentru a trece la examen 
studentele mai arătoase, mai ales pe cele greoaie la învăţătură, cum 
anatomia le era un liman de neatins, profesorul le acorda încă o şansă 
arătându-le celebra canapea din cabinetul său de lucru. Pentru acest 
fapt, noi studenții îl admiram, pe ascuns se înțelege, pe temerarul Don 
Juan, în orice caz nimănui nu i-ar fi trecut prin minte să-l asasineze. 

Până la urmă dascălul de anatomie a sfârșit-o tare rău. Unii 


spuneau, din cauza crailâcurilor sale, alții mai aproape de adevăr că a 
suferit de o atrofie cerebeloasă de etiologie necunoscută, fapt este că a 
prezentat tulburări tot mai accentuate de echilibru ca până la urmă să 
nu poată să umble decât în patru labe. Groaznic! 

Despre tânărul macedonean, cât mulți alți compatrioți ai săi, se 
poate susține că mediul românilor de peste Dunăre nu le-a priit deloc, 
boala lor putea fi numită o incurabilă naivitatea, profitând de acest 
viciu nobil, Florica Bagdasar, trecută dincolo, dându-le întâlnire 
tinerilor macedoneni, majoritatea legionari, i-a predat pachet lui Ana 
Pauker. Este vorba de idealismul total, pe care-l condamna Pamfil 
Șeicaru la cei care credeau sincer în principiile mişcării că de fripturiști 
au avut şi ei parte destul, cei mai mulți după 23 August au devenit fii 
credincioși ai partidului comunist. 

Deci aşi duce câteva corecturi prezentării de către loan Suciu a 
asasinatului prof. Ștefănescu Goangă în sensul că nu un grup de trei 
legionari a fost implicat ci un singur student macedonean al cărui 
mobil nu a avut nicio legătură cu mișcarea legionară, ci reacția a fost 
provocată de imoralitatea unui profesor, devenită ulterior proverbială. 
La fel, a socoti accidentul ca și cauză a asasinării lui Codreanu și a 
camarazilor săi, ne apare mai mult decât ridicol, mai ales când în 
cartea citată a lui Pamfil Șeicaru, e subliniată cauza reală, după ce 
Hitler l-a asigurat pe rege că nu-l interesează soarta mişcării legionare, 
regele a acționat în consecință. 

De unde se vede că istoricii din România greşesc atunci când nu 
țin seamă de lucrările colegilor din exil printre aceștia Pamfil Șeicaru 
este figura cea mai proeminentă, și s-ar impune o reeditare a operei 
sale, în sfârşit, şi în ţară. 

În ce priveşte raportul lui Pamfil Şeicaru cu Pahonţu din Gorila e 
stabilită de-acuma fără drept de a putea fi contestată. Eroul principal al 
romanului este Toma Pahonţu având drept model pe Pamfil Șeicaru, ca 
şi caracter și principii de viață și ale ziaristului dar acțiunea îi permite 
creatorului să imagineze o schemă proprie, în care dezbaterea 
problemei tinerilor frați de cruce  confruntați cu Gorila 
politicianismului va pretinde o altă dezvoltare, discutându-se 
problema asasinatului politic, pentru care îi serveşte drept victimă 
Pahonţu, cu iubirea pentru Cristiana, totul pus în slujba ideii de bază 
ce-l preocupă pe autor. În acest sens evenimentele dacă vrem să le 
încadrăm istoric se petrec în anii dinaintea dictaturii carliste, când cele 


două părți pot fi prezentate în plinul lor, netulburate de ciocnirea 
fatală survenită în anii 1938 şi 1939. Autorul vrea să rezolve modul 
cum au apărut noile orientări ideologice în sânul tineretului ori la 
acest capitol avem de adăugat câteva idei, în primul rând privind 
convingerile politice ale marelui ziarist, care nu se suprapun cu cele 
ale lui Pahonţu mai ales, nu confirmă unele atitudini ale sale, 
exteriorizate şi public. 

Citind de pildă, capitolul Carol dictator şi rege, penultimul scris 
de memorialistul Pamfil Șeicaru, la care am mai adăuga ultimul, pe 
următorul, de fapt încheie cartea Istoria partidelor național, țărănis și 
național țărănist, intitulat Quidquid delirant reges adică tradus, „Când 
regii sunt nebuni” după un vers de Horaţiu din Epistola „Ad Lollium” 
de Horatio ne putem prea bine da seama de gândirea lui politică 
desigur, cum am putut constata, născută din experienţa primului 
război mondial, făcut de el de la început aproape până la sfârșit. Ci 
dacă Cezar Petrescu descrie în întunecare pe Radu Comşa, un ratat al 
marelui război, un neadaptat al vieţii, tocmai din contră prin energia și 
forţa sa vitală Pamfil Șeicaru intrat în luptă convins de reușita lui deși 
în fața sa avea o clasă politică decăzută, al cărei singur scop era 
înavuţirea cât mai rapidă. Bazat pe principiile morale ale unui 
individualism apropiat de eroul de esenţă nietzscheniană, politica 
pentru el era totul şi când ne referim la ea, desigur e reprezentată de 
parlamentul democrat şi de partidele respective doar cu ajutorul 
acestora se putea ajunge la o îmbunătăţire a societății românești. 
Maestrul nostru era un democrat ancorat într-un viitor ce 
necesarmente va depăși structurile retrograde actuale. 

Fără îndoială, lângă el ca prieten putea exista un Dolinescu, 
decorat cu marele ordin Mihai Viteazu, dar după război nu se puteau 
întâlni nici atât cât au făcut-o în Gorila, deoarece Pamfil Șeicaru nu 
împărtăşea ideile Gărzii de fier care nega total Statul liberal, cum s-a 
constatat la primul discurs rostit de Corneliu Codreanu, în 1931, în 
Cameră. Pe această cale şeful mișcării legionare se declarase ostil 
întregii ideologii liberale, adversar al pluripartidismului, Corneliu 
Codreanu năzuia să încadreze viața politică a ţării într-un singur 
partid, deci era contra democraţiei și contra partidelor politice. 

lată principii fundamentale care nu puteau duce la aceeași masă 
pe marele ziarist şi mişcarea legionară și în consecinţă nu puteau avea 
loc acele întruniri descrise de Liviu Rebreanu între Pahonţu și fraţii de 


cruce conduși de Barbu Dolinescu, nu prea admirat, de altfel, de 
Pahonţu pentru inteligența sa mult prea încătușată de fanatismul lui 
intransigent. 

Autorul arată că atât Octavian Goga cât şi A.C. Cuza, deşi 
naționaliști acceptau ca instituție democrată, parlamentul şi principiul 
pluripartidelor. În ce priveşte democratismul maestrului era al unui 
naționalist, cu dragoste de neam și patrie, însușiri recunoscute şi azi 
oricărui politician european. Cât privește orientarea lui spre lon 
Antonescu era legată de admiraţia lui personală pentru mareșal, de 
altfel şi el credincios structurilor democrate, în primul rând engleze 
unde şi-a făcut pregătirea de ofițer de stat-major. Nu în cele din urmă 
lon Antonescu îi confirma credinţa că un conducător valoros dă 
prestanţă unui regim politic, indiferent cum se numeşte el. 

Desigur ca ziarist se afla zilnic confruntat cu marile probleme 
politice ale țării, dar tocmai pentru ași păstra independenţa de gândire 
nu era membrul niciunui partid asta şi pentru a nu face anumite 
compromisuri ce nu se împăcau cu credințele sale. Astfel, am semnalat 
că în calitatea sa de fiu de țăran îl simpatiza pe Ion Mihalache, era în 
inima sa un țărănist dar fără să aibă o legătură cu țărăniștii de stânga 
ai partidului lui Mihalache, mai ales că ei reprezentau o mână de 
intelectuali nu prea tari în credinţele lor de ar fi să-i dăm de exemplu 
pe Armand Călinescu, Mihai Ralea, Ghelmegeanu etc. 

Nu putem să trecem de rândurile scrise despre Carol al II-lea și 
dictatura sa cu înființarea frontului renașterii naționale, un fel de 
fascizare pusă sub formula lui Charles Maurras „dictator şi rege”, 
important să fie citate pentru cei ce-l calomniază pe maestru că ar fi 
fost omul regelui: „Din anul 1918, de la fuga la Odesa ocupată de 
trupele germane, s-a proiectat asupra României umbra prințului şi 
ulterior regele Carol al doilea ca o umbră aducătoare de necazuri și 
nenorociri. Oricât am încerca să dăm o explicație menită să uşureze 
grava răspundere a acestui rege, în perspectiva anilor se conturează ca 
piaza rea a țării aş spune chiar ca un blestem. În ea s-au concentrat 
toate păcatele care au dus la surparea instituției monarhice, şi au făcut 
să se abată asupra poporului român atâtea nenorociri. Toate dinastiile 
sfârşesc la fel, toate îşi ilustrează”, scrie Pamfil Șeicaru „agonia prin 
același tip de rege vicios, sau cretin... De la 1918 până în 1940 când a 
început hărtănirea României Mari s-a lăsat asupra ţării ca un blestem, 
umbra lui Carol II. lar Mihai a completat opera tatălui său ducând ţara 


în robia moscovită”. 

Îi impută faptul că în loc să primească pe lângă cele franceze şi 
engleze şi garanţiile germane pe care ni le-au oferit, Carol al II-lea s-a 
menținut pe linia vechilor aliaţi, o greşeală de neiertat în timp ce 
Germania, după întâlnirea de la München, devenise noua stăpână a 
Europei. Deci regele ratase ocazia de a fi consolidat neutralitatea 
României, ceea ce ne va duce la ciuntirea țării și atâtea mari nenorociri 
pe capul oamenilor. 

Îi mai imputa faptul că lăsase pe Elena Lupescu să fie o a doua 
du Barry în ediție română, în aleea Vulpache, la această d-nă se decidea 
la masa jocului de cărți dezvoltarea economică a României, tot acolo se 
luau hotărâri importante politice. Ceea ce surpa autoritatea regală era 
că asupra unor măsuri inițiate de rege cu evident interes pentru ţară, 
existau bănuieli privind intervenții oculte și erau tratate cu 
indiferenățâşâță. 

Dar demagogia ce stăpânea curtea regală este exprimată chiar 
de Armand Călinescu, devenit omul de încredere al lui Carol II, a 
declarat-o chiar ca Vicepreședinte Consiliului, când într-un interviu 
dat lui Paris-Soir, ajunge să definească frontul renașterii naționale, cu 
un patos cu atât mai gălăgios cu cât apărea mai gol: „Frontul renaşterii 
naționale - repetă Arm. Călinescu și cu ocazia numirii sale ca prim- 
ministru după moartea patriarhului Miron Cristea la 7 Martie 1939 - 
este ca formulă și ca sens absolut românesc. Insist asupra acestui 
punct. Persoanele care pretind să găsească în el asemănări şi analogii 
cu unele organizaţii din străinătate fac o greşeală. Fondul mișcării 
noastre şi spiritul ei sunt ieşite din pământul nostru, din chiar 
condiţiile noastre de viață, din necesităţile noastre și mai ales din 
aspiraţiile noastre”. 

Şi mai ada Aga Armand Călinescu, în mod convingător, cel puţin 
pentru el personal căci românii cu siguranță nu aveau timp să-l audă: 
„Revoluţia noastră a fost mai mult o revoluţie spirituală, o schimbare 
de mentalitate, o minunată revizuire a conştiinţei. În consecinţă, 
restaurarea ordinii, întărirea ideii de autoritate, Statul repus în 
drepturile lui, aceasta a fost prima sarcină ce şi-o impunea noul 
regim”. 

Şi comentează Pamfil Şeicaru: ce fel de revoluție spirituală e 
aceea ce-i făcută cu cele mai puternice mijloace polițienești, depășite 
ca perfecțiune tehnică doar de regimul comunist? Şi în ce priveşte 


„revoluţia noastră” ca o minunată revizuire a conștiinței, a existat într- 
adevăr, ducându-ne la o demisie morală prin aceasta s-a acceptat 
subordonarea intereselor Statului intereselor particulare ale regelui, 
în scopul de a se acoperi exploatarea organizată de Elena Lupescu. 

În tot acest timp principalele partide, puse pe liber, retrase în 
cochilia lor au dat mână liberă regelui nebun să ducă nestingherit Țara 
spre una din cele mai mari catastrofe ale istoriei sale, oricum nu prea 
lipsită de atare evenimente tragice în lunga și amarnica ei desfășurare. 

x k * 

Romanul Gorila apărut în 1938 descrie situațiile şi oamenii 
acelor vremuri de zbucium şi grele zvârcoliri ale neamului nostru. 
Incitat de scrisoarea maestrului am acceptat aventura de a mă ocupa 
de acțiunea și eroii operei rebreniene, căruia i-am acordat un 
fundamental studiu considerând ca nedreaptă tăcerea ce s-a aşternut 
asupra ei, indiferent din ce motive. Totodată am respins şi resping în 
continuare comentariul călinescian din Istoria literaturii române de la 
origini, acesta pe nimic bazat declară Gorila ca un roman nereușit, 
aducând adânci prejudicii prestigiului marelui scriitor român, 
fluturând ca un saltimbanc nepriceput nişte idei apriorice, izvorâte nu 
numai din interese oculte politice dar de departe se poate percepe izul, 
rău mirositor al invidiei, astfel că falsul exeget își permite nu numai să 
degradeze Gorila dar să-și exprime pe puncte, ca la școala de 
analfabeți, beţiile de cuvinte, prin care ţine cu orice preţ să întunece 
altarul creaţiei rebreniene, fără să-şi dea seama că lumina scriitorului 
e veșnică, întunericul se întoarce împotriva lui, aşa cum se întâmplă de 
obicei, cu cei ce practică un neasemuit sacrilegiu, nu cel vizat ci el 
însuși pierde totul, făcându-se de râs cum e acuma cazul lui G. 
Călinescu. 

Sunt mulțumit de ceea ce am reușit să realizez, fiind nu numai 
un lucru bun, dar un prinos ce literaţii de meserie ar fi trebuit de mult 
să i-l aducă autorului nostru, Liviu Rebreanu. 

Cu ocazia analizei minuţioase a romanului Gorila, eu numesc 
metoda drept hermeneutică aplicată la origini textelor biblice și 
comentariilor însoțitoare, desigur că m-am ocupat în primul rând, deși 
nu exclusiv, de figura lui Toma Pahonţu din descrierea acestuia am 
putut să demonstrez că marele scriitor l-a luat de model pe Pamfil 
Șeicaru, căruia i-a dedicat un omagiu unic, opera lui aparține marilor 
creaţii rebreniene, fără nicio îndoială. 


Dar ar mai fi să scriu că Pamfil Șeicaru nu va muri, ucis de 
tânărul frate de cruce Ion A. Ionescu ci a trăit un lung exil și astfel în 
condiţii de trai, total schimbate marele ziarist, al cărui har rămâne 
neschimbat, va fi completat de istoricul politic, de portretistul literar 
de impresionante proporții, și nu poate fi uitat cronicarul de excepție 
al primului război mondial. Nu împărtășesc părerile celor care caută să 
împartă activitatea lui în două părți distincte, prima înainte de 1944, a 
marelui ziarist de talent și a doua după acel an, realizată în exil, așa o 
perspectivă denotă superficiala cunoaştere a creaţiei lui Pamfil 
Șeicaru, și anume dacă majoritatea din articolele sale de ziar, e formată 
în țară, inclusiv cele de fond, acestea analizate mai atent ne ajută să 
descoperim în ele pe scriitorul de mare talent, și pentru cel mai scurt 
articol al său, întrebuinţează o bibliografie bogată exact ca pentru o 
carte de sute de pagini. Adică, vreau să spun, că talentul lui Pamfil 
Șeicaru este unul înnăscut, între perioadele sale creatoare există o 
evidentă continuitate, autorul lor se aseamănă pictorului care trece de 
la maniera de a picta în miniatură la genul pânzelor gigante istorice, 
forma în sine nu schimbă fondul ideaţiei şi asta e valabil și pentru 
marele ziarist. De altfel voi avea ocazia să mă ocup de unele articole 
mai lungi scrise în țară, ceea ce-i atestă un talent excepţional cu scântei 
uneori geniale, drumul respectiv fiind continuat şi în exil, nu se naște 
un alt scriitor pe lângă ziaristul de odinioară, ci aş spune și o voi 
demonstra că ziaristul de ieri e prezent în marile opere de mai târziu, 
fără această prezenţă nu ar i fost posibile realizările de ultimă oră. 

Plecând de la acest fundamental aspect, vom înţelege că formal, 
în exil, fără să-și întrerupă total activitatea de ziarist - cum mă asigura 
chiar maestrul - avea mai mult timp liber la dispoziție, încât se putea 
dedica unor studii mai întinse privind problemele contemporaneității 
istorice, el însuși ne dă unele indicații demne de luat în seamă: 
„Memorialist, am căutat să reliefez greșelile nu din dorința de a scădea 
pe oamenii cari le-au săvârșit, ci din dorința ca să servească de 
îndreptar generațiilor viitoare, şi să nu repete aceleași greșeli. Pentru 
ca un popor să evite rătăcirile, este necesar să-şi recunoască trecutul și 
din experiențele acumulate să tragă învățăminte salvatoare”. 

Mare îndrăgostit de carte, și asta dintotdeauna, exilul, destul de 
greu de altfel, i-a permis să-și depăşească marele talent de ziarist, de 
toți recunoscut, până atunci, în țară, şi să se realizeze în toată 
plenitudinea harului, avut de la bunul Dumnezeu. Din acest punct de 


vedere, exilul sau emigrația, cum o numea dânsul, cu toate obstacolele 
ce i le-a pus în cale, dublat de dorul de ţară, de-altfel nu o va mai vedea 
până la sfârşitul vieţii, i-a folosit cu toate suferinţele respective să 
transforme omul de acțiune și de faptă pură de odinioară, să-l îndrepte 
spre lumea cărților şi a studiului, înclinare avută și în trecut dar îi 
lipsea timpul necesar să se ocupe cu adevărat de ele, Pamfil Șeicaru va 
deveni un autor de marcă în ceea ce el va considera că poate fi 
etichetată ca o istorie activă, politică descrisă în dezvoltarea ei zilnică. 
În acest gen va excela ca nimeni altul în cultura noastră, și noi avem 
convingerea că s-ar fi realizat, cel puţin în egală măsură, acasă, într-o 
Românie liberă, însă. Remarcabilă e durerea lui când își dă seama că îi 
lipseşte o anumită carte și astfel e nevoit să se sprijine pe memoria lui, 
uneori mai mult decât înșelătoare: „Îmi dau seama că ceea ce am 
întreprins este temerar din cauza puţinătăţii mijloacelor documentare 
care mi-erau necesare. Ar fi fost mult mai ușor dacă aș fi avut la 
dispoziţie Biblioteca Academiei Române, având posibilitatea să 
controlez ceea ce mi-a reținut memoria, care, oricât ar fi de fidelă, 
adesea, involuntar, alterează imaginea unui moment cum timpul 
decolorează totul. Ar fi fost mai bine, spre a evita unele eventuale 
greşeli de date, să fi amânat câţiva ani scrierea acestei cărți, așteptând 
ca după întoarcere să folosesc colecţiile ziarelor, Monitorul oficial cu 
dezbaterile parlamentare, cărţile și broşurile cu caracter politic, dar 
vârsta nu-mi îngăduie o așteptare îndelungată”. 

Dacă ținem cont că la apariţia lucrării Istoria partidului naţional 
țărănist, în 1963, maestrul avea 69 de ani, vom reţine că de la această 
dată începe întrecerea sa cu timpul cel necruţător, tot mai mult scrisul 
devine singurul conţinut de preţ al vieţii sale, conștient că datoria lui 
este să-și ducă opera până la capătul împlinirii, sfârşitul urma să 
corespundă unei sublime apoteoze. Pe parcursul drumului, oricât 
bătălia e una pe viață și moarte, inima scriitorului memorialist nu 
poate evita unele note lirice, peceţi ai unei incantațţii interioare, flori 
crescute pe răsadul sensibilităţii poetice: „Rând pe rând, cei din 
generaţia mea se strecoară tăcuți dincolo de hotarul vieţii. În ultimii 
doi ani au scăpat de suferințe Lucian Blaga, Cezar Petrescu, Al. 
Busuioceanu, Aurel Dragoș şi câţi alţii de a căror moarte vom afla 
târziu, când ne vom reîntoarce. Sunt pentru mine triste avertismente, 
interzicându-mi să aştept vremurile când aş putea folosi toate 
izvoarele de informaţie. Cu inerentele insuficiențe de documentare, în 


linii generale, evenimentele, oamenii care le-au determinat sau cari au 
participat la ele au fost redate cu râvna dea nu altera adevărul”. 

Ar mai fi de adăugat că prin pregătirea sa de fiecare zi, aflată în 
cărți și în ziarele vremii Pamfil Șeicaru va câștiga valenţele cuvenite 
unui savant în materie, oricât ar fi persistat caracterele şi suflul 
articolelor sale de ziar, noile lucrări se întind pe sute de pagini, fac o 
trecere între ce-a fost şi n-a încetat să fie, la omul cu perspective largi 
de a cântări un eveniment, găsindu-i semnificaţii, trecute cu vederea, 
de ceilalți semeni ai săi. 

Astfel cu fericirea de a trăi o viaţă lunga cu facultăţile psihice 
creatoare și de reproducere memoria, păstrate intacte până la ultima 
clipă a vieţii, Pamfil Șeicaru va rămâne una din cele mai valoroase 
personalități româneşti ale vremii sale, cu o prodigioasă și ascendentă 
evoluţie spirituală, realizată în a doua parte a vieţii sale, departe de 
țară, păstrându-şi ca eroul rebrenian Pahonţu independenţa scrisului, 
refuzând să stea în slujba cuiva, principii inalienabile, fundamente ale 
strălucitei sale opere. Și ar mai fi de spus că nu ar fi reușit să se înalțe 
pe culmile desăvârșirii dacă n-ar fi existat lângă aceste temelii 
contribuția marelui ziarist, suflet din sufletul ființei sale, de fapt 
simbioza dintre creaţia sa din ţară de dinainte de 1944 și cea din exil 
reprezintă indestructibila unitate prin care Pamfil Șeicaru s-a putut 
exprima, până la urmă pe sine însuși, în toată complexitatea lui. 

x k x 

Pe lângă problema romanului Gorila şi comentariile total 
deplasate ale lui Fany Rebreanu, cu verificarea conflictului cu N. 
Crainic pe care scriitorul ardelean îl avusese, maestrul avea dreptate 
că a fost unul grav de tot, după lectura Gorilei noi rămânem cu 
siguranța că Pamfil Șeicaru cunoştea prea bine acțiunea cărții, dovadă 
că am descoperit-o în biblioteca dânsului, de unde am luat-o și am 
recitit-o apoi. 

Dar, bănuindu-mi predilecțiile personale pentru literatură, deşi 
el părăsise acest domeniu, nici cel politic nu ne va fi străin pe viitor în 
corespondența noastră, mi-a descris la el acasă, să fi fost în 1931, 
lectura piesei lui Gib Mihăescu, Pavilionul Umbrelor, la care asistase ca 
director al Teatrului național și Rebreanu, aprobând după lectură să 
fie reprezentată având ca protagonistă pe marea actriță Mărioara 
Ventura. 

Îşi mai amintise de marele avocat V. Al. Valjean, care pe vremea 


când era în 1924 directorul Teatrului naţional, bietul de el, avea 
greutate s-o distribuie pe Fany într-un rol, după cum l-a rugat, soţul ei, 
Liviu Rebreanu. Cu ocazia primei călătorii în capitala ţării, București, 
însoțit de tatăl meu am avut ocazia să-l văd trecând prin marea sală a 
pașilor pierduţi, pe marele avocat și scriitor Al. V. Valjean. Tot atunci l- 
am întâlnit pe poetul Al. Stamatiad, elevul și prietenul lui Macedonski, 
mulți ani profesor la liceul Moise Nicoară din Arad, unde a condus 
cenaclul literar Salon literar, trecea atât de gânditor pe lângă noi încât 
tatăl meu nu a îndrăznit să-i tulbure meditațiile profunde. Autorul 
Trâmbiţelor de aur, îmi apare înainte, înalt, puțin îngârbovit dar asta 
nu-i atingea frumusețea melancolică a chipului împodobit cu o mustață 
bine îngrijită, ceea ce m-a determinat să-l compar cu Maupassant nu 
numai ca ținută și înfăţişare asemănătoari, ci și pentru că scriitorul 
francez a scris, o odă în proză, mustăţii sale. 

După ce-a apărut Curentul, ulterior adăugându-i-se alte două 
ziare Evenimentul şi Rapid însoţite de Curentul familiei, îmi scria 
maestrul, n-a mai avut timp să aibă legături cu mișcarea literară. Abia 
în 1940 (de fapt, 1941) a scris un articol critic despre „O falsă istorie 
literară de G. Călinescu” după el cea mai nerușinată batjocură a unor 
mari figuri ale culturii românești (printre aceștia noi l-am încadrat, 
după cum am văzut, şi pe Liviu Rebreanu). Ne vom ocupa într-altă 
parte cu articolul respectiv, fiindcă maestrul mai revine de două ori 
asupra lui. Deocamdată să reținem observaţia că prin această lucrare, 
Călinescu își asigura din timp situaţia, pentru epoca Anei Pauker și 
ceilalți. 

Îl mai critică pe autor fiindcă ajungând să comenteze, Geniu 
Pustiu de Mihai Eminescu, publică o serie de fotografii ale lui Avram 
lancu majoritatea din perioada decăderii sale când, cu mintea rătăcită 
de durere, umbla cântând din fluier. 

Se referă emoționat la Constanța Hodoş, o altă figură 
memorabilă, uitată astăzi, evocând popasul lui lancu în satul ei. Și 
adaugă: Copilă de geniu! 

În continuare, bine informat privitor la cărțile recent apărute în 
țară, citează studiul admirabil despre V. Conta și filosofia sa, al lui N. 
Gogoneaţă (prof. dr. director al Institutului de filosofie al Academiei 
române, pe atunci în devenire, probabil). 

Şi revenind la Fany Rebreanu prin calomniile ei, total nefondate, 
crede marele ziarist pe drept, nu face decât să se încoloneze în 


atacurile date împotriva lui după 23 August, când Pamfil Șeicaru pe 
ziua de 21 Mai 1945 a fost condamnat la moarte, la ordinul expres al 
Moscovei. 

Îmi scrie încă de studiile aflate în lucru: în ce priveşte Istoria 
presei, scrisă de el în anul 1950, trebuie să o revizuiască nefiind destul 
de documentată. Îmi va trimite o broșură „Davai ceas” apărută la 30 
Sept. şi împreună cu ea mă întreabă dacă cunosc „La Roumanie dans la 
grande guerre”, o lucrare de 520 de pagini apărută în ed., Minard, 
1968, Franţa, semnată se înțelege de el. 

Interesantă, genealogia pe care mi-o prezintă, un descendent al 
lui, bunicul tatălui pe nume Petru Șeicaru, venit cu oile de pe Târnave, 
deci din Transilvania a trecut Carpaţii și s-a stabilit în satul Moisica, 
din jud. Buzău. 

Înainte de a termina îmi promite că mă va anunţa când îi vor 
apărea în editura germană, pe la începutul lui Noiembrie cartea 
„Naţionalităţile în Rusia sovietică” şi o lucrare de 450 de pagini la 
sfârşitul aceleaşi luni (Noiembrie) intitulată „Finlandizarea Europei. 
Conferinţa de la Helsinki-Yalta nr. 2”. 

Titlul acestor cărți pomenit de la prima scrisoare a maestrului, 
presupune prezența necondiționată a manuscriselor, care după 
moartea maestrului au dispărut ca prin minune. La acest eveniment, 
greu de înţeles, voi mai reveni pe parcursul expunerii mele de faţă. 

În orice caz Pamfil Șeicaru se va referi la editarea acestor 
manuscrise traduse în germană, de nenumărate ori. Ci cum maestrul 
nu cunoştea respectiva limbă, de la început va fi nevoie să admitem cu 
siguranță existența manuscriselor, redactate de autor, în limba sa 
maternă, româna. 

În cele următoare, voi reda răspunsul meu scrisorii maestrului, 
din 2 Oct. 1976, din păcate prima mea scrisoare nu o mai am: 

Giessen, 7 Oct. 1976 

Mult Stimate Domnule Pamfil Șeicaru. 

Am primit scrisoarea d-voastră care m-a bucurat foarte mult. Vă 
mulțumesc pentru detailatele informaţii privind cazul Fany Rebreanu, 
care au constitui totodată și un mic și prețios medalion de cultură 
românească. De-altfel şi înainte de a primi lămuririle D-voastră am 
intuit, după cum v-am scris, întreg adevărul. 

Vă rog să-mi trimiteţi cât de urgent „La Roumanie dans la 
Grande Guerre” şi m-ar cinsti dacă ar purta şi o semnătura a D-voastră. 


Pentru toată admiraţia pe care o am pentru d-voastră m-ar onora s-o 
am în biblioteca mea. 

Sigur, ţin să mă înscrieţi pe lista celor abonaţi și la viitoarele d- 
voastră publicaţii. Istoria presei românești scrisă cu talentul, 
priceperea și experiența d-voastră o prevăd ca pe un unic monument 
al culturii românești. 

În ce mă priveşte, să vă dau câteva informaţii cerute de-altfel de 
d-voastră. Giessen-ul este la 60 km nord de Frankfurt am Main, deci nu 
aproape, dar nici prea departe de München și vă asigur că mi-ar face 
plăcere să vă am odată oaspetele meu aici la Giessen, dar bine înțeles 
nu în calitate de medic. Sunt specialist în bolile nervoase cercetate de 
mine ca neuropatolog. Deci sunt ceea ce se cheamă cercetător științific, 
specialitate exercitată şi în Cluj, apoi la București, iar din 1970, la 
München şi, în prezent, la Giessen. 

Vă rog însă să nu vă lăsaţi înșelat de meseria mea fiindcă 
preocupările mele depășesc cu mult specialitatea în care lucrez. 

Sunt absolut de acord cu ceea ce aţi scris în 1941 despre Istoria 
literaturii române de G. Călinescu. Acum mă simt nevoit să vă fac o 
mărturisire, aproape copil prin 1943 - 1944, cartea lui Călinescu m-a 
fascinat, cu toate că tata mă avertizase asupra adevăratului ei conținut. 
Mult timp am socotit-o drept cartea mea de căpătâi și iertam autorului 
„inexactităţile lui istorice”, lăsându-mă furat de metaforele spumoase, 
fuga de idei, de comparațiile sonore fără niciun suport real, pe care le 
întrebuința criticul impresionist, nu chiar rar. Consideram respectiva 
lucrare, ridicată la cub prin dimensiunile sale, și dacă admiteam că nu-i 
în niciun caz o istorie adevărată, este prețioasa din punct de vedere 
literar, neputându-se contesta și cred că aici sunteți de acord cu mine 
talentul literar al criticului impresionist. 

A trebuit să treacă oarecare vreme până să-mi dau seama că d- 
voastră aveți dreptate, cartea lui Călinescu e o buruină neplivită a 
culturii româneşti, recunoscându-i-se locul lângă torsul numit Istoria 
literaturii române contemporane de Ov. Crohmălniceanu, cel ce 
consideră că singurul poet român de talie mondială ar fi... Tristan 
Tzara. 

Recitind nu demult Viaţa lui Eminescu de același G. Călinescu, 
tradusă în germană, am rămas rău impresionat de felul cum descrie 
boala marelui poet român. Mai la fiecare pagină vorbeşte de sifilisul 
„care-i joacă în sânge”, de „infecția luetică ce-i întuneca minţile” etc. 


etc. Şi asta într-o epocă în care sifilisul nu cunoștea un diagnostic 
serologic reacția Bordet-Wassermann fusese descoperită în 1906, 
reacție pe care ne bazăm astăzi în diagnosticul pozitiv al bolii sifilitice. 

Analizând tabloul clinic al bolii lui Eminescu aşa cum apare el 
descris de medicii germani, dar și din observaţiile prietenilor 
contemporani cu poetul, Vlahuţă și Slavici, ne arată cu certitudine că 
Eminescu nu a suferit de sifilis cerebral, inclusiv paralizie generală 
progresivă. 

G. Călinescu citează şi un act de autopsie executată la poet, din 
analiza lui reese creierul său nu avea modificări patognomonice 
pentru sifilisul cerebral ca atrofia difuză cerebrală, greutatea era de 
1490 gr. ca a lui Schiller, mort de o boală pulmonară deci se poate 
trage concluzia definitivă că Luceafărul poeziei românești nu a avut 
semne de sifilis cerebral, boala lui corespundea unei psihoze de tip 
maniaco-depresiv, în cursul căreia cum o demonstrează și cazul lui 
Hoelderlin, schizofrenic cronic suferind mai bine de 40 de ani, boala 
psihică permite creaţia artistică, datorată menținerii facultăților de 
bază cerebrale prin care se poate realiza, prin luciditatea respectivă 
actul în sine, creator. 

De unde se poate deduce că Eminescu a suferit de o boală 
psihică ce nu-i anula capacităţile creatoare deci nu a suferit de o mare 
întunecime cum îl condamnă G. Călinescu și Perpessicius deci între anii 
1883 - 1889 a fost capabil să creeze, cum ne stau exemplele traducerii 
unei Gramatici sanscrite de Fr. Bopp, sau admirabila adaptare la 
măsura alexandrinului românesc a piesei lui E. Augier, prin 
intermediul traducerii în germană Laiş a lui K. Saar, ultimul fidel 
iambului endecasilabic, însușit și de autorul francez. 

Cred, stimate d-le Pamfil Șeicaru, că îmi înțelegeţi preocuparea 
de a restabili anumite realități privind boala poetului nostru național, 
Mihai Eminescu, nu numai pentru a cinsti memoria marelui bard care a 
iubit înainte de orice „ADEVĂRUL, dar şi pentru a-i reda cei șase ani 
de viaţă creatoare între 1883 - 1889, care pur și simplu i-au fost furați 
de niște exegeți mult prea zeloși de a-i menţine un nimb romantic, pe 
care nu l-a avut, dacă nu au căutat chiar să-i reteze aripile de albatros, 
cum sigur a procedat G. Călinescu. 

În ziarele vremii circula zvonul, susținut de sora poetului şi de 
prietenul Bădescu, după ei M. Eminescu ar fi murit în urma unei 
lovituri la cap primită de la un alt bolnav, P. Poenaru. De data aceasta, 


sunt de acord cu G. Călinescu, teoria traumatică nici nu intră în 
discuţie, lipsesc atât clinic cât şi patologic simptomele specifice pentru 
o atare etiologie. 

Mă opresc aici, stimate d-le Pamfil Șeicaru, asigurându-vă că 
sunteţi nu numai o mândrie a exilului românesc dar şi un demn 
exemplu de urmat. Unicul ce poate da într-adevar roade spirituale 
adică aparţine veşniciei. 

Tot ce scrieți D-voastră de C. Stere sau Aurel Popovici mă învață 
să iubesc oamenii de valoare, ce au fost pe nedrept uitaţi, dar 
aducându-i mai aproape de inima mea, scrisul d-voastră mă înalță şi 
mă purifică, în cele dintâi prin iubirea cerească ce mi-o dăruiesc 
operele d-voastră, acum mă refer la minunatele portrete plutarchiene 
prin care faceți limba românească mai frumoasă, mai vrednică și mai 
armonioasă. 

Pentru cerul coborât în sufletul meu Ființa din mine, vi se 
închină! 

Cu toată dragostea, stima și admiraţia al d-voastră 

Ovidiu Vuia 

P.S.: Se poate constata că maestrul n-a dat niciun răspuns 
privitor la preocupările mele eminesciene, iar eu pe-atunci și o fac în 
continuare am interpretat tăcerea lui ca pe un omagiu adus omului de 
specialitate, la care el nu avea nimic ce să adauge. E atitudinea omului 
ce prețuiește adevărul şi nu se grăbeşte ca atâţia alții să-şi dea cu 
părerea nu mai ca să spună și el ceva, încurcând lucrurile, tocmai 
fiindcă ideile sale nu au nicio legătură cu subiectul tratat. 

Eram la începutul corespondenţei noastre și mai intra în joc şi 
sfiala învățăcelului să nu-și supere maestrul. Azi îmi pare rău că nu l- 
am provocat mai târziu când raporturile noastre, păstrând proporțiile, 
erau ca cele dintre doi prieteni, mai ales marele ziarist sublinia acest 
lucru și nu o dată. 

Dar sigur că avea multe să-mi spună în legătură cu boala 
poetului, chiar dacă se puteau combate cu o simplă argumentaţie. Ori 
împărtăşia el, cumva vechea teorie a sifilisului atât de convingător 
încât problema îi părea închisă, deci, inutil de a mai fi abordată? 

Greu de admis o atare interpretare fiindcă dacă ar fi fost de altă 
părere, Pamfil Șeicaru nu s-ar fi retras în tăcere asta ar fi fost o 
abdicare nelalocul ei, deci nu se potrivea cu măsura firii sale. 

Ca în toate cazurile şi la interlocutorul meu, tăcerea avea un 


singur sens, acela de a fi de acord cu partenerul său de discuţie, altfel 
Pamfil Șeicaru şi-ar fi autonegat forța sa combativă, firea lui de 
învingător când se simţea în stăpânirea cheii dezlegării unui adevăr, 
pierdut sub nămolul mocirlei de fiecare zi. 

Cel puţin așa cred eu, polemica posedă un vibrion ce ațâţă chiar 
şi când respectivul adversar e un prieten bun, nici atunci nu poate să 
ierte. 

Scrisoarea (2) de la Pamfil Șeicaru din 1 Nov. 1976 

Drag prieten, nu interpreta întârzierea răspunsului meu, am 
aşteptat să am răspunsul, cred că în 2 - 3 zile voi avea volumul: „La 
Roumanie dans la grande guerre”. Citindu-l vei afla în ce condiţii 
tragice s-a realizat România mare. Când vei sfârşi de citit cartea, vei 
ajunge la aceeaşi concluzie la care am ajuns eu şi anume: există un 
destin al neamului nostru ca să străbată toate blestematele uneltiri ca 
să dispară. Un profesor spaniol de mare prestigiu vorbind de originea 
Românilor a scris: „originea lor nu este un mister dar existenţa lor este 
un miracol”. Și ca să înţelegi izolarea mea și imensul dezgust pe care îl 
am de cei care se tot agită în exil. Îţi voi spune în ce condiţii am scris 
această carte. Abia am început s-o scriu şi soția mea să bată la mașină 
primele 100 de pagini că a fost nevoită să fie operată de cancer la 
mamela stângă și apoi a trebuit să intre în sanatoriu unde a stat un an 
şi trei luni când a decedat la 1 Aprilie 1968. De două ori pe zi mă 
duceam la sanatoriu și revenind acasă continuam să scriu. În ce stare 
sufletească poți bănui când ştiam că nu are scăpare. Această carte a 
fost primită în exil cu o compactă conspirație a tăcerii de zgomotoșii 
exponențţi ai patriotismului. Niciun rând și nicio foaie românească n-a 
anunțat măcar apariția acestei cărți. Fireşte m-am mulțumit cu ce s-a 
publicat în Franţa, mai ales într-o revistă de specialitate și scrisorile pe 
care le-am primit de la diverşi profesori universitari. 

Pentru mine exilul a pierdut rădăcinile sufleteşti; sunt de mult 
uscate. Deci pentru mine sunt inexistenți politic. Cum ne putem 
imagina că după 32 de ani de la capitularea en rase campagne făcută 
de un rege cretin condus de mama lui (femeia miracolului biologic: a 
născut un copil de 4 kgr. la 6 luni și 15 zile de la căsătorie) care detesta 
pe Români, era preocupată să aducă din nou familia regală a Greciei pe 
tron, sprijinea politica lui Churchill de capitulare fără condiţii a 
României, cei din exil pot să mai joace un rol efectiv în viața politică a 
României? Au pierdut contactul cu realitățile în continuă transformare 


în țară. Cei care au plecat la 21 Ianuarie 1941 (legionarii) sunt de 35 de 
ani în exil, cei cari-au plecat după 23 August 1944 sunt de 32 de ani în 
exil. Simpla cunoaştere a acestor cifre este suficientă. Azi am terminat 
comentariul la o carte „Karl Marx: Însemnări despre Români. 3 
manuscrise inedite”. Însemnările lui Marx sunt cel mai implacabil 
rechizitor făcut Rusiei pentru invaziile ei periodice în Moldova şi 
Valahia. Comentariul meu este de 150 pagini. Ridic probleme pe care 
„gânditorii” exilului le ignoră, crezând că sloganurile pot ţine loc de 
observarea studiului continuu al evenimentelor internaționale. Ți-o 
voi trimite când va apărea între 15 şi 20 Decembrie. 

Nu cunosc cărțile care au apărut în ţară privitor la partidul 
național. Acum o rugăminte medicului. Am avut în 1973 o gripă pe 
care sora mea medic care era cu mine a tămăduit-o. Eu am fost 
neglijent și m-am pomenit cu un efizem pulmonar: cum se numește. 
Mă enervează când aud ca un fel de scâncet în gât când respir. Știu că 
medicii primesc medicamente, dacă poți afla un medicament eficace 
m-ai obliga dacă mi-ai trimite. În situaţia mea eu nu pot consulta un 
medic și nici plăti medicamente. Cred că cel mai târziu pe ziua de 6 
Noiembrie voi primi cartea de la Paris şi ţi-o expediez imediat. 

Până atunci o caldă strângere de mână al dtale 

Pamfil Șeicaru 

Note și Comentarii 

În ea maestrul îmi vorbește de cartea sa „La Roumanie dans la 
Grande Guerre” şi de condiţiile tragice în care a scris-o datorită 
îmbolnăvirii soţiei sale de cancer la sân, operat. 

Subliniază că împotriva lui exilul a pornit o compactă 
conspirație a tăcerii, niciun ziar românesc n-a pomenit de apariția 
cărții lui, a primit doar aprecieri din Franţa de unde i-au scris o serie 
de profesori universitari. 

Desigur, luată în sine și judecată astăzi, atitudinea exilului se 
impune să fie aspru condamnată, dar nu și pentru cel ce cunoștea 
dezinteresul românilor de peste hotare pentru cartea scrisă ca şi orice 
act cultural, totuși cartea lui Pamfil Șeicaru reprezenta un fenomen de 
excepție, trecerea ei cu vederea, definea micimea celor în cauză, 
împărțiți în mici bisericuțe, erau mulțumiți când puteau spune cuvinte 
de ocară căci altă ceva nu încăpea în vocabularul lor, dornici să se 
căpătuiască și asta cât mai repede. 

Felul aspru cum marele ziarist critică atitudinea politică a 


exilului e o urmare logică a modului cum a fost tratat și este în 
continuare, acest senior de marcă al culturii românești de 
pretutindeni. 

După ce aminteşte comentariul de 150 de pagini la lucrarea 
„Karl Marx: Însemnări despre români. Trei manuscrise inedite” 
maestrul mi se adresează ca pacient, plângându-se de un emfizem 
pulmonar, cum e numit de medici și de un scâncet în gât când respiră. 
Îmi cere un medicament menţionând că el nu e în situaţia să consulte 
un medic și nici să plătească medicamentul ceea ce am făcut eu, cu 
deosebită plăcere. Personal, o clipă nu am încetat să cred în marea lui 
valoare, și fiindcă ea contează la un om de elită ca Pamfil Șeicaru, de 
câte ori m-a rugat l-am servit cu sentimentul că ajut ţara însăşi, 
suferinţa ei era şi a marelui ziarist, ostracizat din România, deoarece 
trebuia să plătească păcatul de a-și fi iubit țara mai mult ca orice 
altceva pe lume. 

Oscilările sale, le-am interpretat ca normale, mai ales că eram 
familiarizat cu procedeele comuniste de a câștiga de partea lor un om 
ale cărui adversități putea să le plătească tot el, rău de tot. 

După ce l-am cunoscut mai bine pe marele ziarist mi-am dat 
seama că furtunile caracterului său impulsiv sunt trecătoare, inima lui 
era cerul senin sub reverberele căruia apele răvășite ale mării furioase, 
ca prin farmec se linişteau, deveneau limpezi ca lacrima înaltului de 
cristal. 

În ce priveşte legătura noastră repede am aflat că puteam să 
discutăm liber și fără ascunzişuri problemele câte ne frământau, ori, în 
principal, asta îmi dădea o încredere în puterile mele de a-l înrâuri în 
anumite hotărâri pripite, chiar dacă, la urma urmelor, totul era deja 
luat de mai înainte de propria lui voinţă, eu, îi slujeam doar ca un 
mijloc prin intermediul căruia se asigura pentru ultima oară că a 
judecat lucrurile, de totului bine. 

Experiența lui bogată îi permitea să domine un om fără ca 
acesta să o simtă. Ba, să-i dea senzaţia inversă. 

În tratatele de medicină boli ca emfizemul pulmonar, bronșita 
cronică sunt netratabile. Mai mult, un student știe că nu poate trece 
examenul de medicină internă dacă nu cunoaște modul de a trata 
bronșita acută, fiindcă dacă ea e neglijată și se cronicizează numai 
poate fi tratată cu succes. Desigur, se dau bolnavului diferite adjuvante 
ca siropuri expectorante dar cu efecte tranzitorii, depinde de bolnav și 


de credinţa sa în binefacerile respectivului medicament. 

La Pamfil Șeicaru încă din tinerețe, când se enerva și vorbea 
prea mult, îi apărea un hârşâit al vocii supărător ce dispărea la 
repausul corzilor vocale, astfel că fenomenului nu i se dădea o 
importanţă deosebită. Acest simptom de hârșâială a vocii era cunoscut 
încă din tinerețe de fratele său, de sora lui doctoriță și ea, Veguţa, şi 
avea dreptate s-o pună în legătură cu meseria ce-l obliga să vorbească 
uneori mult mai mult decât ar fi fost permis. Bine ştim că Liviu 
Rebreanu, de mai multe ori a observat această tulburare a vocii, 
apărută mai ales după crizele de mânie sau extremă suprasolicitare şi 
la Pahonţu, de unde încă odată se constată, cât de fidel eroul din Gorila 
corespundea, în toate, personajului în viață Pamfil Șeicaru. Oricum 
celor din anturajul său era destul să le vorbești de respectiva 
deficiență a vorbirii ca să-l recunoască fără nicio greutate pe directorul 
Curentului, şeful lor, Pamfil Șeicaru. 

Cu înaintarea vârstei, adăugându-se un emfizem pulmonar şi 
iritaţiile laringelui se asociaseră cu o bronșită cronică, în acest mod 
tulburările deveneau mai supărătoare și bolnavul auzind acel scâncet 
în gât când respiră, cere ajutorul medicului. În această privinţă, Pamfil 
Șeicaru era un bolnav cu deosebită încredere în medicamentele 
prescrise, de pildă, siropul expectorant ameliorându-i tulburările, fie şi 
trecător, îl luase cu o uimitoare regularitate, spre satisfacția medicului 
său curant. Astfel după ce i s-a descoperit o slăbire evidentă a cordului, 
medicii au grijă să adauge „conform vârstei bolnavului”, trimițându-i 
medicamentele prescrise de specialistul cardiolog recomandat de 
mine, mi-a mulțumit și foarte serios, mi-a scris că i-am dat o nouă 
viaţă, întărindu-i inima. 

Deşi viața dusă de marele ziarist nu se arăta deloc demnă de a fi 
invidiată, temerea dânsului era că va muri fără să-și ducă până la capăt 
opera, singurul temei al destinului său. Spiritul lui, în contrast cu 
surpările trupești era de o tinerețe mai mult decât proaspătă, dovadă 
proiectele pe care le avea în legătură cu creațiile sale, de unde am zice 
că pentru a le duce până la capăt, maestrul avea nevoie de un elixir 
prin care să înșele, la infinit, neagra moarte, ceea ce, până la urmă, nu 
s-a putut. 

Din toate punctele de vedere, Pamfil Șeicaru era un miracol al 
nobilei specii umane. 

Scrisoarea (3) de la Pamfil Șeicaru din 5 Noiembrie 1976 


Dragă prieten am primit scrisoarea dtale cu data de 4 și mă 
grăbesc să-ți răspund. Văd că în afară de prețul cărţii ai adăugat și 
transportul când nu era nevoie. O trimit recomandat imediat ce o 
primesc. Te rog să mă crezi că aşteptarea dtale nu va fi dezamăgită. Vei 
cunoaşte calvarul României visate de atâtea generaţii de la revoluția 
lui Tudor Vladimirescu până la Decembrie 1918. La temelia statului 
daco-român stau sacrificiile atâtor generaţii care s-au succedat de la 
1821 la 1918, deci 97 de ani, aproximativ 97 de generaţii. Și în ce 
condiţii au dus lupta: contra Turcilor care impuneau lepre fanariote pe 
birul Moldovei și al Valahiei, contra Austro-Ungariei şi contra Rusiei. 
lată ce se uită astăzi de cei din exil care, precum afirmă ei, luptă pentru 
eliberarea ţării. Cum? Cu ce mijloace? Ce retorică abuzivă. Mă bucură 
că ţi-a plăcut cartea mea asupra Unirii principatelor. Am scris-o în 70 
de zile că Traian Popescu editorul mă zorea ca să apară exact la 
Ianuarie 1959 când se împlinea un secol. Eu am încadrat unirea pe 
situația creată în Europa după afirmarea principiului de autoafirmare 
a națiunilor. Acest drept promovat de revoluţia franceză era obsesia 
lui Metternich, care mereu denunța hidra cu două capete: Liberalismul 
şi principiul naționalităților. La 1912 principiul naționalităților a 
dislocat imperiul turcesc, la 1918 același principiu a dislocat imperiul 
habsburgic. Și tot același principiu va disloca şi Rusia. După cartea care 
va apărea la 15 Decembrie: „Karl Marx: Însemnări despre Români, 3 
manuscrise inedite”, în care Marx face cel mai teribil rechizitor Rusiei, 
cu un comentariu de mine, am publicat aceleași însemnări în Carpaţi, 
dar comentariul era pentru Români, acum este pentru Germani care 
habar n-au de Moldova sau Valahia. La Ianuarie 1977 va apărea și 
lucrarea mea „Naţionalităţile în Rusia Sovietică” cu o documentare 
menită că înlăture îndoiala în ce privește apropiata explozie a 
naționalităților oprimate de regimul marxisto-leninist, mai cumplit 
chiar decât cel turcesc. 

Şi în Februarie, 1977, Finlandizarea Europei-Conferinţța 
securității europene de la Helsinki. Și cu acest ultim volum am 
terminat ciclul antirus. Mă gândesc să scriu o carte „1877 - 1977” un 
secol de independența României, care va fi sărbătorit cu fast. Dar nu 
mă încumet să încep a scrie până nu văd cu ochii realitatea țării din 
1977. Deci mă voi duce în ţară şi o voi colinda, timp de patru luni 
înarmat de un aparat fotografic. Înţeleg să scriu cu toată independenţa 
fiindcă nu vreau să falsific adevărul, riscând să fiu rău judecat de cei 


din ţară. Adevărul indiferent de orice consideraţie față de cei care 
conduc azi țara, cât și față de eroii (?!) exilului. 

Sunt dator să scriu această carte ca generaţiile tinere să ştie de 
unde am plecat în 1821 și unde am ajuns. Eu cred, dragă prieten, în 
destinul neamului românesc. Numai citind istoria poporului român îţi 
poţi da seama de adevărul rostit de un mare profesor spaniol, Montero 
Dias care a spus referitor la Români: „Nu există un mister al originii 
poporului român. Se cunoaște, dar există un miracol că există”. 
Cunoştea bine precum se vede istoria noastră. 

Îți mulţumesc pentru grija pe care o porţi sănătăţii mele, dar, te 
rog, nu face sacrificii. Să ştii că am o ereditate care rezistă: Bunicul 
meu s-a preoțit la 1855, era fiu de oier venit pe la 1820 de pe Târnave 
de la Șeica. Ori acest străbun al meu era descendent din păstorii de azi 
care urcă, fără îndoială, până în vremea lui Decebal. Tatăl mamei mele 
era Fărşerot adică macedonean-alban. Precum vezi am rezerve 
puternice şi vigoare ancestrală. 

Închei mulţumindu-ţi de căldura prieteniei ce mi-o arăţi, căldură 
care priește bătrânilor mai ales celor care sunt singuri. 

O îmbrăţișare. 

Pamfil Șeicaru 

Note și Comentarii 

Maestrul, în legătură cu La Roumanie dans la grande guerre, mă 
asigură că din cartea sa voi cunoaște calvarul României mari, visată de 
atâtea generații, de la revoluţia lui Tudor Vladimirescu până la 1 Dec. 
1918, luptând contra Turciei, Austro-Ungariei și Rusiei. 

Referitor la cartea sa asupra Unirii principatelor, pe care am 
citit-o, subliniază că a încadrat-o în situația creată în Europa după 
afirmarea principiului de apărare a naţiunilor, unul fundamental în 
gândirea istorico-politică a lui Pamfil Șeicaru. Acest drept al 
naționalităților a dislocat în 1912 imperiul turcesc, la 1918 pe cel 
habsburgic și același principiu va disloca și Rusia Sovietică. Și nu se 
poate susține că viziunea privind rolul naționalităților în căderea 
imperiului sovietic, așa cum o avea marele ziarist, nu s-a împlinit chiar 
dacă la câțiva ani după moartea lui. 

Plin de proiecte şi viitoare realizări maestrul aminteşte lucrarea 
Karl Marx despre Români, publicată în românește dar va apărea și 
pentru germani la 15 Dec. 1976. În Ianuarie 1977 aşteaptă apariţia 
„Naţionalităţilor în Rusia Sovietică” ca în Februarie 1977 să-i fie 


editată în germană cartea „Finlandizarea Europei” şi despre aceasta 
specifică faptul că odată cu ea termină ciclul antirus. După cum se 
vede, nu există nicio îndoială asupra existenței manuscriselor în 
românește aparținând lui Pamfil Șeicaru, căci altfel nici nu s-ar fi putut 
pune o apariţie a Finlandizării Europei în limba germană. Cât despre 
tipărirea textelor româncăști în germană credem că nu a avut loc 
niciodată, cei din jur l-au amăgit, amânând mereu data apariţiei, pe 
care marele ziarist o aștepta încă din anul 1976 cum fără niciun 
echivoc o aflăm din primele scrisori pe care mi le-a trimis. Deci, putem 
pune întrebarea, fără teama de a greşi unde sunt manuscrisele lui 
Pamfil Șeicaru, în frunte cu Finlandizarea Europei? Desigur mă voi mai 
ocupa cu respectiva problemă într-un capitol dedicat exclusiv acestei 
tragice întâmplări, de fapt, una din cele mai condamnabile fapte 
petrecute în cadrul exilului românesc. 

Tot maestrul îmi scria că doreşte să scrie o carte „1877 - 1977”, 
la un secol de independență a României dar nu va putea să o scrie 
decât după ce va vizita România și va constata direct, cu ochii 
realitatea ţării din 1977. 

Desigur intenţia lui Pamfil Șeicaru de a vizita țara m-a îngrozit 
din mai multe puncte de vedere. În cele dintâi mi se demonstra că 
mutarea maestrului de la Madrid la München, se datora unei 
reorientări spre țara comunistă, aşa cum susțineau unii dușmani ai săi, 
fiind înconjurat de oameni care-l minţeau în legătură cu situația din 
România și de-acum sunt nevoit să vorbesc de nefasta întâlnire a lui 
Pamfil Șeicaru cu Vasile Dumitrescu, aceasta nu a fost întâmplătoare ci 
pusă la cale de cei ce voiau să-i anihileze scrisul îndreptat asupra lor și 
bineînțeles şi asupra șefului statului comunist. Astfel s-a deschis 
dosarul afacerii Pamfil Șeicaru, despre care eu nu pot să mă pronunț 
decât în parte, o totală rezolvare a mârșavei acțiuni, o va putea realiza 
un cercetător român cu documentele partidului și securităţii în față, în 
orice caz vinovăția lui Vasile Dumitrescu, după părerea mea, pe care o 
voi şi demonstra în cele viitoare, nu poate fi prin nimic contestată. 

Îmi dădeam seama, maestrul căzuse în plasa unor oameni lipsiţi 
de scrupule, aceştia îi exploatau singurătăţile tot mai grele, printre 
acestea dorul de ţară însemna o adevărată povară a sufletului. Puteam 
să procedez ca un anticomunist lipsit de pată şi astfel să închei orice 
relații cu un „trădător” al cauzei românești dar nu era dificil să-i 
constat naivităţile visând la adevărul pe care l-ar fi scris obiectiv, după 


ce va ajunge în mâinile comuniștilor. Mi-era clar că începusem 
corespondenţa cu el, într-un moment când buna lui credinţă ar fi putut 
să cedeze şi să se compromită ca orice colaborator de duzină. Deci, 
consideram că această apropiere dintre noi, putea fi interpretată ca un 
semn din partea divinității, rolul meu fiind acela de a-i arăta realitatea 
care era una singură şi nu mai era nevoie să se convingă de ea 
întorcându-se în țară. 

Cum am mai scris-o nu-mi fac iluzii că am jucat rolul îngerului 
păzitor pe lângă Pamfil Șeicaru, dar sigur că se afla el însuşi într-un 
moment de cumpănă, balanţa judecăților sale era instabilă, ori aici am 
intervenit, întărindu-i propriu-zis temerile, care existau și eu i le 
confirmam. Nu sunt sigur că maestrul nu m-ar fi întins o blândă cursă, 
voind să afle ce gândesc despre o hotărâre a lui, deja luată de el să nu 
se întoarcă în ţară. Oricum, legătura noastră începea să-și arate 
roadele, chiar și numai că mă aflam alături de el, şi îi ofeream un 
sprijin dezinteresat în orice moment, atunci când ceilalți l-ar fi 
ameninţat să nu-i mai acorde minimele favoruri cu care abia că trăia 
de pe o zi alta. În orice caz pe comunişti nu-i interesa valoarea acestui 
om ci urmăreau meschinul scop de a-l reduce la tăcere, nu cumva să 
ştirbească prestigiul câștigat cu atâtea compromisuri și minciuni, din 
partea celebrei Europe, de marele lor Ceaușescu. 

Aflat în chingile puse spiritului său de niște nemernici comuniști 
sau „simpatizanţi” de ai lor, eu îi redam libertatea de gândire răsfrântă 
în scrisul său independent, refuzând să stea în slujba cuiva, credințe 
comune ale ziaristului Pahonţu cu ale realului Pamfil Șeicaru. 

Dar maestrul se afla în pericolul de a intra în solda unui regim 
dictatorial confundându-l cu autenticul destin al neamului românesc. 
Și se mai minţea că antirusismul său, cu totul sincer, documentat 
ştiinţific, i-ar interesa pe cei din țară când de fapt erau supuși 
Moscovei ca orice sluji, stăpânilor de totdeauna. 

Drept urmare, alertat la culme i-am trimis maestrului 
următoarea scrisoare: 

Giessen, 10 Nov. 1976 

Mult iubite Domnule Pamfil Șeicaru 

Am primit scrisoarea D-voastră din 5 Nov. de care vă foarte 
mulțumesc. Desigur aştept cu nerăbdare cartea „La Roumanie dans la 
grande guerre”, deoarece scrierile Dumneavoastră îmi dau o cu totul 
altă perspectivă de a judeca Istoria și deci viața din jurul meu. 


Mă grăbesc însă cu răspunsul meu, deoarece câteva din 
rândurile Dumneavoastră m-au şocat de-a dreptul și anume e vorba de 
intenţia de a vă întoarce în ţară, în anul 1977. 

Cunoscându-vă activitatea din cărți, pot să vă asigur că aici e 
vorba de o perfidă cursă, pe care v-o pregăteşte aceeaşi Moscovă, care 
v-a condamnat odată ţ - precum mi-aţi scris - la moarte. Nimeni din 
această așa-zisă lume liberă, nu demască azi, mai ştiinţific politica 
imperialistă a Moscovei, de cum o faceți Dumneavoastră. Deci ceea ce 
urmăresc ei este să vă reducă la tăcere, ceea ce vor reuși dacă veți 
ajunge pe teritoriul lor. Vă asigur că regimul de azi al ţării este o 
unealtă a Moscovei și nu o reprezentantă a nației române. 

Odată ajuns pe mâna lor, mi-e teamă, nu numai că nu veţi putea 
scrie ceea ce gândiţi dar veți fi obligat să iscăliți un text, pe care să vi-l 
pună înainte gata redactat, aşa cum au făcut cu Nichifor Crainic, Radu 
Gyr, lon Petrovici şi cu atâţia alții. 

Luaţi în considerare că cel ce vă scrie este un intelectual român, 
care ca om de ştiinţă în România comunistă a fost persecutat numai 
pentru că a fost îndrăgostit de meseria sa, trebuind să facă mereu loc 
altor „oameni de ştiinţă” ce-şi onorau titlul nu prin cunoştinţele lor ci 
prin carnetul şi apartenenţa lor de partid. 

Acești impostori ce conduc azi țara vă vor trata fără niciun 
considerent, geniul nației românești pe care sperați să-l întâlniți, 
trăind în lanţuri, nu va ajunge până la D-voastră, să vă poată ajuta. 

Pentru cei ce suferă azi în România, întoarcerea Dumneavoastră 
va însemna o lovitură jalnică. 

Pentru ei anul 1977 înseamnă 33 de ani de când ţara și-a 
pierdut total independenţa, un an de doliu, nu o aniversare festivă. 

Îmi veţi ierta rândurile, ele nu vin să vă dea un sfat ci doar să vă 
prezinte o realitate. Căci D-voastră nu trebuie să vă întoarceţți decât 
într-o România liberă aşa cum o prezentaţi în scrisul d-voastră şi nu 
cum este astăzi cu deosebită stimă şi consideraţie al D-voastră 

Ovidiu Vuia 

Drept urmare, pentru a evita cine ştie ce manifestări din partea 
celor ce trăiau în jurul maestrului, ca nu cumva să mă îndepărteze, 
instinctiv, de Pamfil Șeicaru, am refuzat sistematic să-l vizitez la 
Karisfeld, apoi la Dachau, ceea ce astăzi regret mult, deoarece prin 
insistenţele cu care mă chema, îmi dă astăzi de bănuit că ar fi vrut să 
mă lase că citesc, anumite manuscrise de-ale sale, de-o mare valoare 


cum este cel dispărut „Finlandizarea Europei”, dar nu e singurul, se 
înțelege. Aș fi putut astăzi acționa conform mărturiei directe a lui 
Pamfil Șeicaru, dacă sigur aș fi avut ocazia nu numai să răsfoiesc dar să 
şi fotocopiez, cel puțin titlul și ultimă pagina a respectivei „Finlandizari 
a Europei”, puteam demonstra existenţa ei şi în consecinţă și voluntara 
dispariție a manuscrisului ca să îndulcim termenul de hoţie la drumul 
mare. 

Cu acest mare regret în suflet, sunt azi convins că am avut o 
influență pozitivă asupra maestrului și că aplecându-se asupra 
simţitelor mele rânduri, marele ziarist n-a vizitat ţara comunistă, 
bineînțeles având și alte argumente tot atât de decisive. Și în această 
privință a fost calomniat de mulți în exil, nu numai că a vizitat 
Bucureştiul dar a stat de vorbă cu însuși Ceaușescu cerând să-i 
înapoieze Palatul Curentului şi casa cu pământul de la Ciorogârla 
primite ca decorat cu ordinul Mihai Viteazul, în primul război mondial. 

Toate sunt minciuni sfruntate inventate de o imaginaţie 
bolnavă, dar din păcate nu sunt singurele ce i s-au atribuit. 

Noi nu am abordat acest subiect dar în corespondenţa dusă, în 
paralel cu a mea, cu istoricul din ţară, Radu Valentin sub titlul de 
„Stigmatizat ca ostracizat, eu nu sunt dispus să vin în tară”, în 
scrisoarea din 6 Aprilie 1977, îşi şi motivează hotărârea respectivă. 
Astfel pomeneşte că a trimis directorului editurii „Junimea” cartea „La 
Roumanie dans la grande guerre” propunându-i să o publice în 
românește, dar după ce acesta i-a solicitat-o, mai pe urmă nu i-a mai 
dat niciun răspuns. 

Mai departe, îşi dă seama că de fapt numele lui continuă să fie 
ostracizat așa cum a fost în decurs de 27 de ani, prin toate insultele 
repetate cu o semnificație deosebită. Dă ca exemplu apariția cărții 
„Gândirea şi gândirismul' de un domn Micu, i s-a spus profesor 
universitar, care de două ori în cursul unei lucrări de 975 de pagini îl 
califică drept marele rechin al presei şi marele şantajist. 

Într-o alta scrisoare se referă la jignirile ce i se aduc de nevasta 
lui Bacovia, Agata Grigorescu, şi maestrul adaugă, cum i-a comunicat 
un prieten din Germania, adică eu, încă o dovadă certă că tot ce i-am 
scris în scrisoarea din 10 Nov. şi în altele viitoare, neabătut de la 
pozițiile mele anticomuniste, au contribuit ca marele ziarist Pamfil 
Șeicaru să nu viziteze România comunistă și încetul cu încetul revine la 
atitudinea sa combativă din trecut. 


De-altfel despre mistificările și minciunile puse pe hârtie de E. 
Micu, prof. univ. la Cluj, uzurpă locurile cinstite de un D. Popovici sau I. 
Breazu, în cartea sa „Gândirea şi gândirismul”, am scris și eu la rându- 
mi şi am ajuns la concluzia că respectiva carte este una din ruşinile 
culturii românești!!! 

Să nu uităm că acest E. Micu împreună cu N. Manolescu au 
publicat o Istorie a literaturii române moderne, tovărăşie ce ne face să 
punem la îndoială veridicitatea afirmației celui de al doilea la postul de 
radio Europa liberă, atunci când V. lerunca era de părere că literatura 
română scrisă de comuniști trebuie revizuită, el răspunde cu o 
insolență nemaipomenită că n-are nimic să retracteze din tot ce-a scris 
sub vechea dictatură! 

Sunt întru totul de acord cu ceea ce scrie maestrul în scrisoarea 
citată în continuare; despre inflația de profesori ca şi de academicieni 
din țară. Inflația respectivă scade simţitor valoarea titlurilor, dar 
oricum într-o lucrare de asemenea dimensiuni (în pagini) E. Micu nu 
trebuia că recurgă la invectivele ce nu-și aveau rostul, dat fiind că 
lucrarea voia să pară de pură istorie a unui curent spiritual. „Ce vrei să 
creadă cititorii, „se adresează maestrul lui Radu Valentin”, de persoana 
mea, când insultele nu au încetat nici în 1971, deci nici în 27 de ani, 
persoana mea trebuie să fie pecetluită oficial ca odioasă”. 

Este o atitudine critică adoptată de P. Șeicaru, tot mai des, 
distanțându-se de momelile false ale regimului comunist, din ţară, ceea 
ce ne determină să susţinem cât se poate de fundamentat că marele 
ziarist nu a vizitat România comunistă nici în anul 1977, nici în ceilalți 
trei ani rămaşi până la moartea sa. 

În scrisoarea din 5 Nov. maestrul îmi scrie de originea sa - de 
care şi Pahonţu era tare mândru - după tată se trage din oierii de pe 
Târnave coborând din Șeica într-un sat Moisica din judeţul Buzău, pe 
când după mamă e fărşerot adică macedonean-alban. 

Deci poseda - iar ca eroul lui Rebreanu, Pahonţu - rezerve 
puternice şi vigoare ancestrală. 

Scrisoarea (4) lui Pamfil Șeicaru din 15 Nov. 1976 

Iubite prieten 

Am primit volumul La Roumanie dans la grande guerre şi mă 
grăbesc să-l trimit. Vei avea prilejul să cunoști marea tragedie ce a 
trebuit să plătească neamul nostru pentru a realiza România mare 
întrezărită și apoi realizată de Mihai Viteazul pentru o așa de scurtă 


vreme, dar odată realizată fie și vremelnic, imaginea grandioasă a 
rămas ca o obsedantă chemare, ca un comandament istoric. La sfârşit 
dau unele cifre menite să vă dee sacrificiile consimțţite spre a realiza 
Dacia-traiană visată în lungul atâtor secole: 2867 ofiţeri şi 235799 
soldaţi, la care trebuie adăugate victimele civile ale războiului: 2438 
morți şi 1561 răniţi, consecință a bombardamentelor aviaţiei şi 
artileriei. Victimele epidemiilor de tifos exantematic și febră recurenţă, 
variolă au produs mult mai mari pierderi decât războiul. Pierderile 
suferite de industria petroliferă evaluate la 10 milioane lire sterline 
(valoarea din 1916). Cu toate că distrugerea a fost făcută de Englezi în 
interesul comun, despăgubirile au rămas în sarcina României, datoria 
contractată de România în cursul războiului pentru armament și 
aprovizionare a depășit 2 miliarde de aur. Confiscarea de către ruşi a 
tezaurului Băncii naţionale în valoare de un miliard lei aur. Acest 
tezaur a fost depus la Moscova cu garanţia aliaţilor dar pierderea a 
rămas în sarcina statului român. 

Cele 458 de pagini vor reda marea epopee a naţiei noastre între 
1916 şi 1919. Şi vei rămâne, iubite prieten, uimit de purtarea aliaților 
şi de ticăloţia ruşilor care voiau distrugerea noastră ca stat. Eu sper să 
apară în românește cândva ca să ştie și noile generații ce imense 
sacrificii stau la temelia României mari. Va rămâne în sarcina altui 
cronicar să scrie istoria războiului contra Rusiei sovietice. 

Ştiu că este constituită o comisie care lucrează la strângerea 
datelor din arhivele marelui stat major. Firește că nu poate fi vorba de 
o apariție imediată a acestei cronici, în aşteptarea unor împrejurați 
mai favorabile, adică atunci când Rusia va intra în criza revoluționară 
provocată de insurecția naționalităților, (49%) după statisticele 
oficiale sovietice. Recapitulez: 1912 principiul naționalităților a 
dărâmat imperiul turcesc - războiul balcanic. Era preludiul primului 
război mondial. La 1918 tot principiul naționalităților a sfărâmat 
monarhia multiseculară a habsburgilor. În 1905 revoluţia internă în 
Rusia, consecință a înfrângerii în Manciuria, s-a amplificat prin 
începutul mişcărilor naționalităților. Noi trebuie să așteptăm marile 
convulsii interne ale Rusiei sovietice care vor veni, nu încape umbră de 
îndoială. Este ultimul imperiu multinațional ce se va disloca. 

M-a mișcat reacția dtale la proiectul meu de a vedea ţara după 
33 de ani de pribegie. Îmi îngădui să vă împrăştii grijile şi teama că m- 
ar expedia cei de la București ca un vânat de preț al lui Brejnev. Fii 


sigur, iubite prietene, că nu acționez fără ca în prealabil să nu fi făcut o 
îndelungă cercetare a ceea ce se ascunde în dosul amăgitoarelor 
idealuri ideologice. Eu am făcut doi ani războiul ca infanterist şi nu 
poate fi ceva mai idiot decât o înaintare fără o prealabilă cercetare a 
terenului, spre a nu cădea într-o capcană: Cunosc realitățile din ţară nu 
numai economice, a stărilor de spirit dar a unei politici care nu cutează 
să săvârşească imprudenţa de a se manifesta înainte de vreme. De azi 
în 6 - 7 luni evoluția situației internaționale poate să confirme 
aprecierea mea sau să o dezmintă. Este o eroare comună a tuturor 
pribegilor: refuzul de a urmări ceea ce se publică în România în ultimii 
15 ani ca lucrări în domeniul istoriei. Pentru a urmări evoluţia 
spiritului ce animă aceste cercetări, îți dau un exemplu, Dunărea fluviu 
a cinci mări = a apărut în Noiembrie 1975. Sora, doctor în medicină mi- 
a expediat în August 1976, numărul pe februarie 1976 a Revistei de 
Istorie, editura Academiei Române, subliniind din sumar: „Românii și 
primele proiecte de construire a canalului Dunărea - Marea Neagră 
(1838 - 1854) iscălit Paul Cernăvodeanu. Sunt 17 pagini de 
concentrată documentare. Îţi voi extrage doar un pasaj din acest 
articol. lon Ghica reprezentantul Valahiei la Constantinopol prieten cu 
un mare personaj politic turc Ahmed Velik-paşa, căuta că-l convingă de 
marele beneficii care ar da un canal care să lege Dunărea - la 
Cernavodă - cu Constanţa, pentru Turcia. La acea epocă Dobrogea 
aparţinea Turciei. Într-o scrisoare către un influent om politic englez, 
contele William Carlisle, lon Ghica explică astfel neizbutirea 
tratativelor cu Ahmed Velik-pașa. Reproduc aşa cum a fost redată în 
articolul lui Cernăvodeanu, scrisoarea este din 1853: „Me trouvant, îl y 
ă trois ans, avec un Turc de distinction, je m-efforcais de lui faire 
compredre les avantages qu-il aurait d-ouvrir un canal entre 
Constendze et Carassou; vous voyez, lui dis-je en terminant, qu-entre 
les avantages qui ne şont deutoux, les facilités d-executions şont 
extremes et par la suite les depenses tres faibles. 

— Hé, mon Dieu! fit-il, vous prechez un convertis; sans daute 
tout ceci est vrai, les avantages șont grands; la depence faible; sachez 
seulment que la Rusie a dépensé dix fois la somme que vous-dites pour 
le canal ne soit pas fait-”. (M-am întâlnit, acum trei ani, cu un turc de o 
deosebită distincție, căruia îmi dădeam silința să-l facă să înţeleagă 
avantajele pe care le-ar fi putut avea dacă ar fi deschis canalul între 
Constanţa și Carasu; vedeţi d-voastră, i-am spus eu terminând, „ca 


între avantajele care sunt certe, facilitățile de execuţie sunt extrem de 
ieftine și prin urmare cheltuielile foarte mici. 

— He, domnul meu! exclamă el, voi predicați unui convertit; 
fără îndoială d-voastră aveţi dreptate, avantajele sunt mari; cheltuiala 
mică; să știți însă să Rusia a plătit de două ori suma pe care ați amintit- 
o, pentru ca respectivul canal să nu se facă-.”) 

Războiul Crimeei şi înfrângerea suferită de Rusia la Sevastopol a 
avut ca o consecință îndepărtarea Rusiei de la Dunăre, prin restituirea 
sudului Basarabiei României. În noua situaţie canalul Cernavodă- 
Constanţa nu s-a mai pus. Vezi, dragul meu, că în judecățţile noastre 
trebuie să ținem seama de imperativele ce se ridică de geopolitică. În 
cărțile care vor apărea (cărți sau broşuri) eu voi arăta ura de moarte a 
Rusiei față de existenţa unei naţiuni neslave ce o desparte de Slavii din 
Balcani. Nu s-au sfiit să mărturisească deschis cauza pornirii ruseşti 
contra acestei nații latine. Numai N. Titulescu a ignorat acest aspect al 
politicei ruseşti față de Români. Vei citi în cartea care va apărea între 5 
şi 20 decembrie reproducerea mărturisirilor ruseşti. Eu pun o 
întrebare: dacă România comunistă ar lua o atitudine de nesocotire a 
vecinătății Rusiei, pe ce sprijin ar putea să se bizuie? Se invocă mereu 
de guvernul comunist de la București independenţa etc. dar efectiv nu 
se poate realiza în sensul adevărat al independenţei. Retorica exilului 
să continuăm lupta pentru liberarea ţării este un trist exemplu de voită 
ignorare a situației reale a României. Carter noul preşedinte al Statelor 
Unite a declarat că în ipoteza unei invazii a Yugoslaviei nu va trimite 
forţe militare s-o apere. Şi situația de azi a Europei este opera lui 
Roosvelt la Teheran și Yalta. Atunci pe ce s-ar putea bizui România? Și 
totuși eu care nu cred în Europa liberă și americană, cred cu tărie în 
dislocarea imperiului monstru, Rusia. 

Deci pentru liniștea dtale, iubite Vuia, nu voi pleca să revăd ţara 
în 1977, decât dacă am convingerea siguranţei că nu voi deveni vânat 
pentru Kremlin. Îţi voi da o indicație: sora mea dr. Virginia Șeicaru, 
fostadirectoare a serviciului sanitar al Ministerului Școlilor fosta 
suspendată în 1948 din cauza refuzului de a participa la cursurile de 
marxism-leninism iar în 1956 condamnată la 7 an închisoare, eliberată 
după cinci ani când nu mai cântărea decât 38 de kg. A început calvarul 
după eliberare şi după ce s-a întremat, abia în 1966 i s-a dat o pensie 
de 500 de lei care în 1968 s-a ridicat la... 900 de lei. Infirmierele ei cu o 
pensie de 1250. Ani de zile familia mea a cunoscut consecinţele 


numelui de Șeicaru. Când vei veni pe la Karisfeld o vei cunoaște, are 77 
de ani. Vei înțelege că nu pot avea nicio simpatie față de regim, dar eu 
trebuie să văd realitatea tragicului nostru destin geografic al dtale. 

Pamfil Șeicaru. 

Note și Comentarii 

Maestrul mă anunţa că a primit în sfârşit volumul „La Roumanie 
dans la grande guerre”, pe care o să mi-l trimită. 

Îmi atrage atenţia că voi avea ocazia să cunosc marea tragedie 
prin care a trecut neamul nostru, pentru a realiza România mare, 
înfăptuită de Mihai Viteazul pentru scurt timp dar destul că ea a rămas 
ca o obsedantă chemare a unei imagini grandioase, ca un 
comandament istoric. Să recunoaștem introducerea la o epopee al 
cărei imn se închină unui monument ridicat nu din pietre ci din oasele 
celor căzuţi la datorie, cum ne amintesc unele memoriale ridicate la 
Mărăşeşti pe urmele celor ce şi-au scris cu aur numele de eroi, în 
sfintele Scripturi ale neamului nostru. Pamfil Șeicaru a cinstit memoria 
camarazilor morți în primul război mondial contribuind la mausoleul 
înălțat la Mărășești, a ctitorit mănăstirea Ana de la Orşova pe locul de 
unde au pornit armatele române să apere pământul lor strămoșesc 
atacat de duşmani, şi cu gândul la prizonierii români morţi în Alsacia, 
pe acele vremuri germană, a dăruit cimitirului de la Val du Roy (așa îl 
numeşte Pamfil Șeicaru astăzi, Soultzmatt) o statuie de O. Han, 
reprezentând România cu chipul mamei lui Pamfil Șeicaru, Ana. 

În rândurile pe care mi le-a scris menţionează că la sfârşitul 
cărții a dat numărul de jertfe omenești, ofițeri, soldați, cât și victimele 
datorate bombardamentelor aeriene sau de artilerie cât cei mai mulți 
decedați în urma epidemiilor de tifos exantematic, febră recurentă, 
gripă. 

La acestea se adaugă pierderile industriei petrolifere în valoare 
de 10 milioane de lire sterline, şi cu toate să au fost provocate de 
engleji despăgubirile au rămas tot în seama Românilor ca și 
confiscarea tezaurului Băncii naționale de ruşi, depus la Moscova cu 
garanția aliaţilor, în valoare de un miliard de lei-aur, paguba a fost 
suportată tot de statul român. 

Cheltuielile de război pentru procurarea armamentului s-au 
ridicat la două miliarde de lei-aur. 

Cele 455 de pagini, scrie autorul, redă u marea epopee - noi am 
perceput-o de la început - a naţiunii române între 1916 - 1918 şi ne 


zugrăvește purtarea nu tocmai loială a aliaţilor și ticăloşia rușilor care 
voiau să distrugă România ca stat. Maestrul spera că lucrarea va 
apărea cândva şi în românește -, ceea ce până astăzi, la începutul 
mileniului al treilea nu s-a realizat, pentru ca generaţiile tinere să 
cunoască imensele sacrificii ce stau la temeliile României Mari. Şi 
crede că va rămâne în sarcina unui alt cronicar să scrie „sine ira et 
studio istoria războiului contra Rusiei sovietice din cursul celui de al 
doilea război mondial. 

Şi încă odată recapitulează rolul jucat de principiul 
naționalităților în sfărâmarea jugului otoman în 1912 (războiul 
balcanic), tot el în 1918 a sfărâmat monarhia habsburgică pe când 
acelaşi principiu va dărâme, ultimul mare imperiu multinațional, Rusia 
sovietică. Să recunoaștem că marele ziarist şi istoric politic a prevăzut 
corect - spre marea lui laudă - dărâmarea imperiului sovietic, numai 
că el se menține aproape neschimbat sub o altă forma de guvernămând 
şi astfel arată o zguduitoare continuitate între regimurile țarist, 
comunist şi cel devenit astăzi, democrat. 

Revenind la situația României din anii 1970 maestrul își pune 
întrebarea că dacă regimul comunist de la București s-ar împotrivi 
Rusiei sovietice, oare cine ar sprijini-o? Răspunsul este că nimeni. 
Carter ca preşedinte al Statelor Unite a declarat că în caz că Rușii vor 
intra în Yugoslavia, el nu va interveni. De fapt, situația Europei era 
opera lui Roosvelt, de la Teheran și Yalta, totuşi cum nu crede în 
Europa liberă nici în americani e convins că dislocarea imperiului 
sovietic va fi realizată de naționalitățile asuprite, deci din interior. 

Este locul să ţinem seama de orientarea marelui ziarist, de-aici 
poate fi dedusă şi întoarcerea sa către țară, cât timp imperiul sovietic 
stă în picioare, independența mereu declarată a regimului comunist de 
la București e pur şi simplu iluzorie. 

De unde a putut naște ideea că antirusismul său ar susține 
regimul din țară, pe când el în străinătate putea spune lucruri 
imposibil de a fi expuse în România, astfel avea până la un punct 
înțelegere că multe lucrări de-ale sale nu puteau fi publicate în țară. 
Dar maestrul era victima unei greşeli capitale atunci când își închipuia 
că el însuși va fi sprijinit de cei de la București fără să facă niciun 
compromis, urmându-și fidel drumul pe care i-l dicta propria 
conștiință. Ori aşa ceva nu era posibil într-un regim de oarbă dictatură 
ca cel din România, ultimul pentru a-i îmblânzi eventualele atacuri îi 


întindeau unele momeli în fond goale de conţinut. Din perspectiva 
vremii, deosebirea dintre Pamfil Șeicaru şi oamenii Bucureştiului era 
ca de la un uriaș în credinţa de a sluji ţara prin loviturile date prin 
scrierile sale dușmanului de moarte al Românilor, Rusia bolșevică și 
cârpelile pe care le urmăreau servitorii lui Ceaușescu cu grijă ca 
stăpânul lor să nu fie șifonat nici de atingerile celui mai nevinovat 
cuvânt, ce i se poate adresa. 

Motivația marelui ziarist privind lucrările tinerilor istorici a 
căror valoare îl impresionau nu stătea pe un teren prea solid deoarece 
activitatea acestora nu se baza pe credința în ideologia comunistă, 
chiar din contră, erau potrivnici ei, dovadă că doi din cei lăudaţi de 
Pamfil Șeicaru, D. Berindei și P. Cernăvodeanu au părăsit țara 
rămânând în Apus. 

În legătură cu rândurile mele, maestrul mă asigură că în 
calitatea sa de infanterist, doi ani i-a petrecut în primul război 
mondial, va şti să şi asigure din timp spatele pentru a nu fi trimis ca o 
pradă de preţ, lui Brejnev. Personal, nu sunt nici astăzi convins că 
marele ziarist se baza pe întărituri atât de solide cum le considera el 
însuși, de fapt după 33 de ani de exil (emigrație) îl mistuia dorul de 
țară, voia să o viziteze ştiind că nu mai are răgazul să mai aştepte, 
lucru pe care mi-l scoate la vedere în ultimele rânduri ale scrisorii în 
care garanţia sa o prezenta sora lui doctorița Veguţa, care prin 
închisorile petrecute sub comuniști nu putea să reprezinte interesele, 
de-altfel nici el nu simpatizează cu acest regim dar vrea să vadă la fața 
locului tot ce s-a realizat în ţară şi, aici să recunoaștem că era 
influențat de mediul său în frunte cu V. Dumitrescu dar și de cei ce-l 
vizitau. Pentru comuniști ar fi fost o mare victorie să-l vadă pe Pamfil 
Șeicaru întors la București căci prin perfidia lor ar fi știut să tragă 
maximumul de profit, compromițându-l pe marele ziarist. 

Asta e soarta celui ales să nu cedeze oricât ar suferi din această 
cauză și sigur prin toată activitatea lui Pamfil Șeicaru reprezenta un 
pilon gigant anticomunist. În ce priveşte sentimentul ce-l împingea să 
viziteze țara comunistă era mai mult decât omenesc, de pildă și Aron 
Cotruş îi scria fratelui său din Arad, prin anii lui 1950 că este bolnav, 
diabetic, locuiește bine în La Canada dar îl arde dorul de ţară, ar vrea 
mult să se poată întoarce acasă unde în satul Lupu, îl așteptau părinții, 
cu mormintele lor dar și al lui Aron, pe o coastă blândă într-un decor 
cu adevărat mioritic, de deal, vale. Desigur marele poet şi-a mărturisit 


un alean al inimii, de la acest act sufletesc până la trecerea lui în fapt 
era un drum lung, prăpăstios, imposibil de trecut. 

Cred că şi în cazul marelui ziarist era vorba de același fenomen, 
căci altfel nu-şi găsea motive să tot amâne respectiva călătorie, până a 
renunțat definitiv la ea. 

Cât privește pe sora lui, Veguţa, pentru mine rămâne absolvită 
de orice intenție nocivă, cm s-au grăbit unii să o şi acuze de lucruri 
necinstite că ar fi stat în legătură cu oficialitățile. Se cunosc practicile 
necinstite la care au recurs organele securității ca să-şi asocieze 
anumite persoane, mai ales că era vorba de o doamnă ce purta numele 
de Şeicaru. Fără niciun compromis, sigur i s-a promis, în caz că vă 
vizita țara, fratelui său celebru nu i se va întâmpla nimic rău, doar cei 
ce au cunoscut această femeie își pot da seama că nimic nu o putea 
îngenunchea, ajunsă la vârsta Hecubei, fiind dârză ca şi Antigona. 

Cunoscând prea bine viața fratelui său dusă în exil într-o cameră 
de hotel, bântuit de grave insomnii în așteptarea unor cărți ce nu mai 
apăreau, d-na Veguţa ar fi dorit ca Pamfil să se întoarce ca acasă între 
ai săi, cel puţin ultimii ani de viață să-i petreacă mai liniștit. 

Dar mai era încă ceva în joc. Așa cum a procedat în cazul ei 
propriu, ea i-ar fi dorit fratelui să moară ca un bun creștin, descendent 
dintr-o familie veche de oieri din Șeica, ori după străbunul lor obicei, 
păstorul moare în ținutul său natal, la el se întoarce de oriunde ar fi, 
căci doar tăcerile ancestrale aflate numai în Carpaţi, de o așa 
profunzime, după rostirea ritualului în care moartea e o nuntă a 
cerului, el poate fi îngropat şi uns cu mirul mântuirii, cântându-i cu jele 
naiul cioplit în lemnul aromitor al codrilor. 

Pentru baciul mioritic să mori printre străini înseamnă cel mai 
mare blestem. 

Îi dorea fratelui său, să-şi caute locul de veci într-un sat, în 
mijlocul țăranilor pe care îi iubea, aceştia întrebaţi în drumul lor spre 
casă împreună cu preotul să răspundă ca în versurile lui Octavian 
Goga, după cum i-a fost dorința: 

Atunce, împăcat cu rostul 

Acestei lumi deșerte. 

Să mor, să-mi zică satu-ntreg 

Un: Dumnezeu să-l ierte! 

lar popii nostru-ntâmplător 

Vre - un oaspe-atunci să-i vie. 


Pe cine-ngropi, părinte, azi? 

— Pe-un om de omenie!... 

lată de ce întors acasă, omul trebuie să-și caute legăturile cu 
pământul său natal, spre care îl duc rădăcinile sufletului, înmugurite 
din nou ca în prima zi a vieţii sale. 

Poate, fiindcă dorința Veguţei devenise mai tare ca un imperios 
îndemn, dânsei i-a fost scris să moară înaintea fratelui eliberându-l de 
obsesia blestemului, lăsat din moşi, strămoși să-l cunoască fiecare. În 
timp ce ea și-a găsit cuibul din stele, Pamfil revenise la lucrul lui de 
fiecare zi, uitând de toate grijile vieţii, când se așeza la masa lui de 
scris. 

Aşa se face că moartea l-a prins printre străini şi fiica sa a 
trebuit să-l înmormânteze într-un cimitir din Dachau unde după 
cutuma vechilor germani, mormintele își aveau locul între copacii unei 
păduri, bogată în umbre și taine. Se ştie că în orășelul german el ocupa 
un loc de veci provizoriu fiindcă aşa cum prevăzuse și când s-a putut, 
spre cinstea ei, familia, i-a dus resturile pământești acasă, împlinind un 
soroc, deoarece numai într-o Românie eliberată de sub jugul comunist 
se cuvenea marele Pamfil Șeicaru să se întoarcă la el acasă, în sfârşit 
între ai lui. 

Nu știu unde își doarme somnul de veci dar asta nu are prea 
mare importanţă, când cei ce l-au admirat şi iubit, de mult i-au înălțat 
cu inima lor, o Walhală românească, în Panteonul marilor personalități 
ale culturii româneşti. Dincolo de moarte el ne primește întreaga 
cinstire şi rugămintea de a-i ierta pe cei ce cu vorba sau cu fapta au 
greşit, şi cu sufletele surde și nevăzătoare i-au adus multe batjocuri. 
Sigur, cu greu se va găsi un alt semen de-al lui, să fie atât de nemeritat 
şi cu totul nedrept țintuit pe stâlpul infamiei, de cum i s-a întâmplat lui. 

Dar pentru a restabili un echilibru ce altfel ar arăta un rezultat 
nereal, în același timp Pamfil Șeicaru a avut parte, în compensație de la 
izolaţii săi admiratori, de o rară devoțiune și de iubire mai mult decât 
exemplară, tiparul ei purtând urme dumnezeieşti. 

Desigur relațiile maestrului se arătau mult mai complexe şi 
asupra lor vom reveni când va veni cazul, în cele de față vom insista 
asupra a două aspecte. 

Primul priveşte situația marelui ziarist declarat persona non 
grata de către politicienii care au luat direct parte - în bună măsură - 
la actul trădării de la 23 Aug., vinovăția lui era tocmai buna relaţie 


avută cu mareșalul Ion Antonescu pe care l-au vândut în chip mișelesc. 

Am da exemplul lui N. Titulescu, mort la ora aceea, totuși ridicat 
pe un soclu venerabil tocmai de reprezentanții politicii titulesciene. 

Pamfil Șeicaru scrie că toți cunoşteau pericolul rusesc nu mai 
Titulescu, nu. Astfel a făcut mari servicii puterilor apusene care visau 
că vor scoate castanele din foc, împotriva lui Hitler, în ascensiune 
politică, cu ajutorul Rusiei din această cauză Titulescu a slujit 
interesele Rusiei bolșevice, introducând-o în Liga naţiunilor, dar a uitat 
total Basarabia, neobţinând nicio garanţie din partea prietenilor în ce 
privește acest pământ românesc de totdeauna, singurul afront a fost 
acela că nu li s-a acordat trecerea rușilor prin ţara noastră, pentru a 
ajuta pe cehi. 

Personal consider că un rol important în activitatea lui Titulescu 
a jucat faptul că era eunuc, ori se cunoaște firea obedientă a 
respectivilor pacienţi, de unde meritele sale de a executa ordinele fără 
ca vreodată să le dea și el altora. 

Nu întâmplător odată cu instalarea la putere, după revoluția 
tinerilor din Dec. 1989, a neocomuniștilor, a fost satisfăcută iniţiativa 
ca rămășițele pământeşti ale lui Titulescu să fie readuse în țară și 
reînmormântate în grădina Șcheilor din Brașov, celebră prin 
activitatea lui Coresi, tipograf în aceste locuri. 

Gestul era mai mult decât semnificativ: foștii comuniști țineau 
să demonstreze lumii că ei peste noapte au devenit buni democrați, de 
unde marele ataşament arătat memoriei lui Titulescu, cunoscut om al 
puterilor apusene. Dar se mai elogia acest politician român şi pentru 
rusofilismul său? Tot ce-i posibil, fiind teama noilor conducători, la fel 
şi antiromânismul cu care au hotărât să slujească mai degrabă pe 
străin decât pe „biet român, săracul/ Îndărăt tot dă ca racul”. 

Încă odată se poate stabili cât de murdară și de spurcat de 
interesată a ajuns frumoasa viață pe care o trăim. 

Dar drama maestrului era de altă natură. Ajuns la o vârstă 
înaintată nu se mai mulțumea să scrie pentru sertare ci simţea nevoia 
să se apropie de cei tineri, să stea de vorbă cu ei să-i instruiască, dar 
să-și înveţe de la ei, lucru sprijinit de regim, fiindcă îi dădea voie să 
împuşte doi iepuri deodată, amândurora dându-le impresia, falsă 
desigur, că se bucură de o favoare deosebită. De fapt, în izolarea și 
singurătatea sa, Șeicaru se afla în situaţia unui intelectual stăpânit de o 
foame după un om adevărat, cum îl caracterizează la un moment dat, 


Ibsen pe eroul său, pastorul Brand. 

Legăturile cu istoricii tineri ai ţării îi întărea orientarea spre 
țară ca față de niște elemente bine pregătite, mai mult chiar 
excepționale. Am mai scris-o, respectiva legătură nu ar justifica 
apropierea de un regim străin subiectului, cum de pildă dacă eu mi-aş 
arăta admiraţia față de cei ce au tradus în românește aproape toate 
cărțile de filosofie greacă, totodată ași avea adeziune implicită față de 
ideologia lui Marx şi Lenin. 

De altfel, pe lângă toți trimişii Bucureștiului, Germania era plină 
de intelectuali de stânga fascinaţi de scamatoriile lui Ceaușescu, îl 
declarau omul secolului (tot aceştia au aplaudat căderea lui făcând 
politica pisicii care mereu cade în picioare) pe-atunci vizitând cu 
regularitate România, deveniseră un fel de a cincea coloană a 
politrucilor din ţară, cu posibilități enorme să se manifeste în ziare, în 
reviste de specialitate, cărți. 

În acest sens aș cita pe un profesor german de limbă română din 
Heidelberg, Heinemann, cu legături strânse cu cei din România, de 
pildă Crohmălniceanu devenise un mic abonat la conferințele plătite 
de universitatea din Heidelberg, şi nu era singurul care se bucura de 
atare privilegii. 

În timpul unei adunări la biblioteca din Freiburg în care 
fondatorii ei din exil se plângeau de asaltul ilicit pentru ei, al celor din 
țară, profesorul respectiv sare că mușcat de şarpe, consideră 
reclamaţiile mai mult ca nedrepte și încheie cu aroganță: „Cultura 
românească se face în țară, voi pe lângă ei nu însemnați nimica”. 

Era o insultă nemaipomenită, odată ce în sală erau prezenți 
oameni grei cu doctorate și cărți în fața cărora tânărul ar fi trebuit să 
îngenuncheze, dar omul fiind la el acasă, replica se consuma în surdină, 
cei interesaţi au înghiţit cu noduri mari, umilitoarea apostrofare. 

De altfel, ne aflam în plină convieţuire pașnică cu cei din răsărit, 
de unde chiar se recomanda buna colaborare cu România, mult 
apreciată prin Ceaușescu. Drept urmare, domnul Virgil Mihăilescu, 
ctitorul neobosit al Instituţiei respective, practica un colaboraționism 
pe față, dar se priceperea sa se oprească la timp, când o lua razna. 
Desigur biblioteca de la Freiburg numită pompos Institut de cercetări, 
suferise în prestigiu ei, dar cu toate acestea se menținea la suprafață. 

Scandalul s-a declanșat atunci când cei din ţară au dat lovitura 
direct, îndreptată împotriva regretatului Mihăilescu, nemaifiind destul 


simpla colaborare, partidul comunist cu reprezentanții lui trebuiau să 
pună mâna pe conducere, ceea ce au reușit și de când ei sunt la putere, 
biblioteca de la Freiburg e o navă scufundată. Condusă de comuniști, 
pe când în țară se zice că nu mai există comuniști ci doar social- 
democrați. 

http://www.ovidiu-vuia.de/pages/Buch 2003 - Sub Zodia Cartii si a 
Studiului Vol 1.htm 

Scrisoarea (6) din 20 Dec.1976, de la Pamfil Șeicaru 

Va răspund scrisorii dv. lămurind chestia francmasoneriei în 
România, făcând un scurt istoric spre a înțelege mai bine unele 
atitudini de acum 60 de ani. 

Toată generaţia de la 1848 în grade deosebite de raliere a 
aparținut mișcării lui Mazzini. N. Bălcescu a fost membru al organizării 
carbonarilor. Francmasoneria ducea lupta împotriva absolutismului și 
afirmarea principiului de libertate a naţiunilor. Prusia absolutistă. 

Austria catolică domina Italia, Rusia țaristă salva pe Habsburgi 
în 1848. Pentru generaţia de la 1848, francmasoneria era un loc de 
unde puteau avea relaţii internaționale care înțelegeau să sprijine 
aspiraţiile poporului român de a beneficia de dreptul de 
autodeterminare. Prima lojă francmasonă în România s-a format la 
Galați şi se numea „Steaua României” exact titlul publicaţiei lui 
Kogălniceanu. Vei rămâne uimit când îţi voi scrie că maestrul suprem, 
gradul 33 al lojei francmasonice de la Galaţi a fost Cuza, domnitorul de 
mai târziu. Ai explicația operaţiei alegerii la laşi ca și la București. Nu 
uita că viitorul împărat al Franţei, Napoleon al III-lea, a fost carbonar. 
Dar francmasoneria a fost și este încă puternică în ţările catolice și 
prea puțin importantă în ţările ortodoxe, în care Biserica nu reprezintă 
o forță politică. Nu am aparținut francmasoneriei care pentru spiritul 
meu de libertate însemna că accept directive de la centru care nu se 
identificau cu comandamentele naţionale. Ion C. Brătianu după 1866 s- 
a desprins de masonerie, de aici situaţia grea a lui Ionel Brătianu la 
conferința păcii. Clemenceau nu-i iertă refuzul de a se retrage cu 
familia regală, parlament și armată în Rusia în iarna 1917 sau de a nu fi 
acceptat triunghiul morții, o rezistență sinucigaşă în regiunea Vaslui, 
Bacău, nordul Tutovei. El a demisionat lăsând generalului Averescu 
conducerea şi negocierile de armistițiu cu puterile centrale. La 
Conferința păcii, el a avut ţinuta dârză a ţării care fusese victima 
puterilor aliate. Atunci Al. Vaida-Voevod care era secundul în 


reprezentarea țării la Conferința păcii, a acceptat să intre într-o loja 
masonică, cred britanică. Rezultatul s-a văzut: succesul avut la Londra. 
Fidelitatea masonică a lui Al. Vaida-Voevod: el a sprijinit garda de fier 
şi a mărturisit-o la procesul gărzii de fier, după asasinarea lui I.G. Duca. 
Îţi voi cita un caz menit să-ți lămurească ce înseamnă francmasoneria 
română. C. Argetoianu urma să plece în Germania, prin 1926, spre a 
lua contact cu Stresemann, marele om, de Stat al Germaniei, din acea 
epocă. Ştia că era gradul 33 în masoneria germană, deci avea nevoie să 
se prezinte ca francmason. Între partizanii lui era şi Jean Pangul care 
era şeful masoneriei române, cerându-i să-l căftănească mason gradul 
33. Pangul a răspuns că nu se poate, este nevoie de a avea trecute o 
serie de grade etc. Argetoianu enervat i-a replicat: tu crezi că îţi cer 
aceasta împins de o convingere? Nu, am nevoie de a fi mason cu gradul 
33 ca să-l văd în condiţii de egalitate pe Stresemann. Atât și nimic mai 
mult. Argetoianu, sceptic, zeflemist, să accepte disciplina masonică? 
Cred că eşti lămurit și de adeziunea oportunistă a lui Al. Vaida- 
Voevod. Întrebarea este: actul oportunist al lui Al. Vaida-Voevod a avut 
un efect favorabil intereselor României într-un moment decisiv pentru 
totalitatea neamului nostru? Categoric afirmativ. În activitatea politică 
rezultatele o valorifică. Intenţiile nu pot acoperi consecinţele 
dezastruoase. Citind „La Roumanie dans la grande guerre” veţi 
cunoaşte tragicul destin al Neamului românesc care încă nu a luat 
sfârşit. Prăbușirea imperiului otoman a înlesnit independența 
României în 1877, prăbuşirea perfidei monarhii a Habsburgilor în 
Decembrie 1918 a înlesnit să dispară vechile hotare, cum prăbuşirea 
ţarismului ne-a redat Basarabia. Acum trebuie să așteptăm prăbușirea 
Rusiei sovietice ca să ne putem relua elanul. Și va veni această explozie 
a naționalităților din imperiul sovietic. Atunci România va fi de la 
Viena până la Athena, Statul cel mai puternic din Bazinul Dunării şi 
Balcani. Nu visez, ci îți expun concluziile la care am ajuns studiind fără 
întrerupere evoluția politicei internaţionale. Fireşte, România de 
mâine va fi alta decât aceea de azi şi cu atât mai mult ca aceea de ieri. 
Te felicit că te ţii în curent cu ceea ce se publică în România de azi. Pe 
mine mă interesează lucrările tinerilor istorici. Ei îmi indică orizontul 
şi sensibilitatea lor politică. Literatura? Fac rezerve totale. Este o gravă 
eroare a emigrației - fiindcă nu este exact termenul de exilat - de a-și 
imagina că pot lua conducerea țării mâine, cu bagajul ideologic de 
acum 40 de ani. Sunt așa de mari mutații social-economice că este 


greu, dacă nu imposibil, unui emigrant din 1941 sau 1945, să poată 
intui mutaţiile psihologice, în continuare. Îţi mulţumesc pentru 
atenţiile medicale. Îmi recomanzi să consult medici români, existenţi în 
Bavaria. Unul singur dr. Tricoanu (?) care are cea mai modernă 
instalație de radiology, l-am cunoscut prin mijlocirea părintelui 
Zăpârțan, care avea inima în cel mai desăvârşit acord cu cele patru 
evanghelii. A fost cea mai mare pierdere. Ştiu că este un medic 
Apostolescu dar ştiu eu, dacă n-aş fi întâmpinat cu reticenţe ideologice. 
De acea caut să evit unele dureroase verificări. Peste patru luni voi 
avea 83 de ani. Am împlinit la 15 Noiembrie 1976 doi ani de când sunt 
în München. Mi se cunoștea vârsta ca și situația dar niciun medic nu s- 
a interesat de existența mea. Sper să pot consulta un laringolog 
german. Voi feri astfel pe medicii români de a avea probleme de 
conștiință ideologică. Sunt din firea mea deschis relaţiilor dar caut să 
evit unele verificări care m-ar mâhni. Experiența emigrației mă face 
prudent, conform vârstei înaintate pe care o am. Ţin să-ți mulțumesc 
pentru toate atenţiile dtale şi să-ți urez de sărbători sănătate şi succes 
în cariera dtale 

Cu o caldă strângere de mână și urări de Sărbători 

Pamfil Șeicaru 

P.S. Dacă poţi utiliza mașina de scris ar fi o mare ușurare, îți 
mărturisesc că descifrez cu greutate scrisul dtale care mă interesează. 
La 83 de ani şi ochii nu mai au puterea de acum zece ani. Noroc că 
memoria şi pasiunea de lectură sunt intacte. 

P.S: 

Note și Comentarii 

În scrisoarea de față, maestrul îmi dă lămuriri în chestiunea 
francmasoneriei. Din relatarea sa obiectivă se poate constata că de la 
începuturile ei până astăzi, această organizaţie a jucat un rol cât se 
poate de important în făurirea Europei moderne, aşa cum se prezintă 
ea, astăzi. 

Nu în cele din urmă, francmasoneria se bazează pe o ierarhie 
mai mult decât severă, totuși propagând egalitatea strictă între 
membrii săi, conform democrației realizate prin revoluțiile engleze și 
franceze. 

Rolul ei prin organizarea secretă a cărbunarilor, în lupta contra 
absolutismului şi a afirmării principiilor de libertate şi 
autodeterminare a naționalităților, este de-acum o realitate istorică 


incontestabilă. 

Pe lângă alţii, în sec. XVIII-lea oamenii de artă, muzicieni în 
primul rând, ca Haendel, Haydn, de pildă, se încadrau în 
francmasonerie pentru a fi tratați de la egal la egal, de nobili, sub 
ocrotirea cărora se aflau. Se cunoaște povestea adevărată a lui Mozart, 
care din cauză că n-a acceptat să rămână la Praga, după cum i-au dat 
sfatul superiorii săi de lojă și s-a stabilit la Viena, unde mai târziu 
destul de uşor pune în discuție publică marile secrete ale fraţilor săi 
întru Zoroastru, e vorba de opera Flautul fermecat, de la premiera 
căreia la câteva zile a fost otrăvit de rivalul său, tot francmason, Salieri, 
după cum arată un al treilea frate, în persoana marelui poet Pușkin, 
autorul piesei „Mozart şi Salieri”. 

Faptul că simptomatologie bolii cauzatoare a morții lui Mozart 
pledează pentru o moarte violentă, printr-o intoxicație cu tropism 
renal, la care se mai adaugă faptul că deși a murit în plină glorie, 
cadavrul compozitorului a fost aruncat în groapa comună, iată alte 
mărturii clare că decesul respectiv a fost provocat prin factori ce 
trebuiau să dispară pentru totdeauna. 

Să mai menţionăm că în partea a Il-a a Flautului fermecat, 
reprezentată doar rar, eroul principal desființează asociația ce nu 
poate să fie decât francmasoneria, Mozart expunându-şi concomitent 
propriile idei, total opuse principiilor francmasone. 

Se cunoaște, mai ales din corespondenţa sa, că Mozart geniu în 
muzică, poseda un intelect pueril, aproape de retardat mental, de unde 
am zice că el a considerat totul ca o joacă ori o festă de prost gust, nu a 
realizat că-și pune la bătaie însăși viața. Păcat că fraţii săi în frunte cu 
fiorosul Salieri, nu au avut simțul umorului, firul roşu al creaţiei 
mozartiene de la un capăt la altul. 

Cum francmasoneria a fost o creaţie a iluminismului, ea poate 
explica legătura dintre Frederich cel mare, regele prusac şi Voltaire, 
menţinută și după ce ultimul a căutat să-l jefuiască pe rege, dacă 
bancherul evreu i-ar fi acceptat afacerea deloc cinstită. 

În lumina acestor date atitudinea lui C. Argetoianu ne stă de 
exemplu cât de superficial tratăm noi, românii, francmasoneria și 
statornicele sale legi. Mult înainte, marele Goethe priveşte cu mare 
respect această organizaţie al cărei membru era, şi în acest sens ne-a 
lăsat un desen cu loja în care Goethe a ținut un discurs la moartea lui 
Wieland şi e de prisos s-o mai scriem fiecare îşi avea un loc bine 


precizat. Să ne amintim că pe lângă mare poet şi scriitor Goethe a fost 
şi un însemnat om politic, funcție exercitată până în ultimele zile ale 
vieții sale. Totuşi şi în această calitate a ştiut să aprecieze, spre 
deosebire de C. Argetoianu, aşa cum o merita, organizația ale cărei 
norme constitutive le-a și urmat. 

În general, scrie maestrul, francmasoneria este puternică în ţări 
catolice şi mai puţin în cele ortodoxe, lipsite de forță politică. Și 
urmează o confesiune caracteristică intelectualului român, care 
propriu-zis nu era antimason, cum susțin unii, ci idealist, ţine să fie 
promovat după valoarea sa și se simte umilit să ieie locul altuia prin 
actul de protecționism pe care-l oferă oculta masonă: „Nu am aparținut 
fragmasoneriei care pentru spiritul meu de libertate însemna să accept 
directive de la centru care nu se identificau cu comandamentele 
naţionale”. În termeni apropiaţi mi-a vorbit şi tatăl meu refuzând să se 
înscrie în masonerie, într-o vreme când în România se realiza acest 
lucru fără multă greutate. 

Cum se ştie, comuniștii au desființat masoneria dar în același 
timp au promovat membrii ei marcanți în posturi cheie, să nu-l uităm 
pe Mihail Sadoveanu ajuns în fruntea ţării, după ce a figurat interbelic 
ca și mare zidar, cu ordinul 33, masonic. 

Însuşi Stalin căutând să condamne un grup de medici ruşi, pe 
motive de mare trădare, a trebuit să renunţe la proces în urma 
protestelor internaționale, medicii respectivi fiind în majoritatea lor, 
masoni. 

Personal, am detestat comunismul pentru faptul că înscrierea 
de pildă, în partid, îți dădea o falsă superioritate, să-și zicem apriorică, 
asupra unui alt semen al tău, prigonit din cauză că a avut neşansa să se 
nască fiu de țăran înstărit (batjocorit ca şi chiabur) sau să fie prunc de 
popă. 

Continuându-și scrisoarea, P. Șeicaru se ocupă de o problemă 
cât se poate de importantă, pe care de fapt a lăsat-o neamintită în 
cartea „La Roumanie dans la grande guerre”, dar o face pe larg în 
Istoria partidului naţional, țărănist, național, țărănist și se ocupă de ea 
şi în rândurile de față. 

Astfel scrie că în 1866, Ion C. Brătianu părăseşte masoneria, de 
unde situaţia grea a lui Ionel Brătianu. De-acum cunoaştem atitudinea 
agresivă a reprezentanţilor americani și englezi cu veto-ul lor ca 
românii să nu intre în Budapesta, dar la Conferința păcii nici 


Clemenceau nu-i ierta lui Brătianu refuzul de a se retrage cu familia 
regală, parlament şi armată în Rusia, în iarna lui 1917, şi de a nu fi 
acceptat triunghiul morţii adică o rezistență sinucigaşă în sudul 
Moldovei, în triunghiul Vaslui, Bacău, și nordul Tutovei. 

Propunerile lui Clemenceau au fost de-a dreptul absurde, 
aplicate ar fi dus la dispariţia poporului român de la rege la opinca. 

Brătianu pentru români a fost omul Providenţei, singura 
posibilitate justă era încheierea armistițiului, misiune ce i-a dat-o gen. 
Averescu după ce el şi-a înaintat demisia. 

După cum am amintit-o, Brătianu părăseşte Conferința păcii, 
trântind uşa după el, astfel că în acele momente dificile pentru români 
a intrat în joc Al. Vaida-Voevod, mult prețuit de Pamfil Șeicaru, după 
cum îi face portretul în aceeaşi lucrare citată. Încă am arătat că pentru 
a reuşi în tratativele cu englezii s-a înscris într-o lojă masono- 
britanică, ceea ce se arăta posibil, fiindcă Al. Vaida-Voevod cunoștea 
bine limba engleză. 

Astfel cu mult tact, respectând susceptibiliăștile membrilor 
Consiliului suprem, Vaida-Voevod s-a bucurat de mult succes, reușind 
să stabilească, în cadrul Conferinței de pace, frontierele României spre 
Ungaria de astăzi, aflată după ordinul dat lui lonel Brătianu pe linia 
Mureşului, practic începea de la Deva, în timp ce Aradul se afla sub 
francezi iar Banatul sub sârbi. De unde, încă se constată că distinșii 
membrii ai Consiliului suprem aveau ce aveau nu atât cu România cât 
cu lonel Brătianu, lucrurile împăcându-se după retragerea lui. 

În anii de după război, Vaida-Voevod a scris o cărțulie „Cum am 
devenit francmason” desolidarizându-se de respectiva organizație, în 
care s-a înscris pentru a veni în ajutorul ţării sale, ceea ce a și reușit în 
cele din urmă, simpatiile lui mergeau spre Garda de fier, mărturisite 
public la procesul judecării asasinatului primului ministru I.G. Duca, 
avută loc în Decembrie 1933. 

De altfel, mai târziu, Vaida-Voevod despărțindu-se politic de 
luliu Maniu a pus bazele unui partid de dreapta, cu tentă fascistă, fără 
prea mult succes. Dar, iată, ce scrie despre acest strălucit om politic, 
Dicționarul enciclopedic român, apărut în 1966 la București, editura 
politică, se înțelege, comunistă: „... A sprijinit organizaţia fascistă 
Garda de fier. În 1935 s-a desprins din PNȚ şi a creat organizaţia 
profascistă „Frontul românesc”. Ca prim-ministru în 1933 a dus o 
politică antidemocratică şi antimuncitorească și a înăbușit în sânge 


luptele muncitorilor ceferiști şi petroliști, din Februarie 1933, Vaida- 
Voevod a sprijinit instaurarea dictaturii regale, (în timpul căreia a fost 
ministru şi consilier de coroană) şi a dictaturii militaro-fasciste”. lată 
modul cum se decapita moral un om de valoarea lui Al. Vaida-Voevod, 
uitându-se în mod intenționat activitatea lui la Conferința păcii 
datorită căreia s-au stabilit granițele României cu Ungaria, fapt pentru 
care poporul nostru ar trebui să-i poarte recunoştinţă veşnică, 
orânduindu-l printre sfinții neamului. 

Desigur, înscrierea lui Vaida-Voevod, dreptate are Pamfil 
Șeicaru, în masonerie, contrar convingerilor sale personale, a fost un 
act pozitiv, fiindcă în 1920 intervenţia sa la Conferința păcii a avut un 
efect favorabil intereselor României într-un moment hotărâtor pentru 
destinul neamului nostru. 

În aceeași scrisoare maestrul consideră că în cartea sa (sigur 
poate fi considerată una de inimă) despre primul război mondial, a 
descris soarta tragică a poporului român, care nu s-a terminat, căci 
numai cu prăbușirea Rusiei, sovietice, prin explozia naționalităților din 
imperiul moscovit, România eliberată își va putea relua elanul pierdut 
datorită sclaviei comuniste. 

Studiind fără întrerupere, evoluția politicii naționale şi 
internaţionale, concluziile sale prevăd un viitor fericit României, ca cel 
mai puternic din bazinul Dunării şi Balcani. 

Analizând astăzi ideile marelui ziarist, Pamfil Șeicaru, trebuie 
să-i dăm dreptate, într-adevăr Rusia sovietică s-a prăbușit, ceva mai 
târziu de cum credea dânsul, dar prea devreme pentru majoritatea 
românilor, mai mult decât nostalgici. 

Maestrul a avut dreptate şi în ce priveşte situația partidelor 
istorice că ele nu vor putea lua conducerea că - arii cu bagajul 
ideologic de acum 20 - 30 de ani. Dar aici atacând exilul, P. Șeicaru, nu 
avea totală dreptate, incapacitatea partidelor istorice se datora unei 
ideologii învechite, bazată pe solide principii democratice cât mai ales 
datorită membrilor actuali, îmbătrâniţi, anchilozaţi în vederile lor, pe 
care C. Coposu îi considera reziduurile de astăzi ale partidului 
interbelic, de ieri. Cu siguranță politicianul român înțelegea că în 
partidul lui actual nu mai existau decât puţini din cel trecut, dar 
totodată, poate fără să-și dea seama, întrebuința o noţiune adecvată 
după care de fapt reziduuri, înseamnă în limbaj științific, igienic, 
resturi în formă de gunoi. Ar fi greu de admis că C. Coposu, altfel 


indecis în formulările sale, să fi gândit în acest mod, în afară de cazul 
dacă admitem că deodată cuprins de viziunea viitorului a prevăzut 
căderea partidului său după o lamentabilă guvernare de patru ani. 

Aceleași carențe se pot observa şi la partidul liberal, în care un 
ministru considerat al justiţiei pentru a-şi salva voturile, declară sus şi 
tare că nu se mai pune problema deosebirii dintre comunist şi 
anticomunist, toți sunt o apă şi un pământ, ceea ce înseamnă o lovitură 
de pumnal dat pe la spate celor ce au rezistat de-a lungul anilor, având 
picioarele înfipte în oasele celor ce au fost uciși de comuniști şi să uiţi 
de ei înseamnă să uzitezi un limbaj ordinar de trădător, mai ales când e 
vorba de un reprezentant, socotit de elită, al partidului liberal. 

Cât despre instalarea la putere a partidului comunist, unic, 
începând cu Nov. 2000, în urma unor alegeri zise libere, e locul să ne 
amintim de cuvintele domnului E. Constantinescu, pe-atunci 
preşedintele ţării, rostite la un post de televiziune român: „Nu pot să 
acționez după cum vreau, din cauza comuniștilor și a foştilor securiști”. 
Declaraţia n-a fost luată în considerare, deși astăzi după luni de 
dominație comunistă (neocomunistă ar însemna un eufemism) îi 
putem da semnificaţia pe care o merită. 

Pe când noul președinte al ţării, consideră că mizeria României 
nu se datorează celor ăşase ani în care au supt definitiv vlaga 
poporului nostru ci insistă cu o insolență uimitoare că din păcate, a 
existat o discontinuitate în guvernarea sa, rând pe rând, băncile ca 
Dacia felix declarată falimentată sau cea agricolă pe cale de 
falimentare încep uimitor să-și arate rezervele care le permit 
redresarea ceea ce înseamnă că de fapt şi-au ascuns capitalul real, 
pentru a contribui la surparea singurului regim democratic pe care l- 
am avut, dreptate a avut Emil Constantinescu atunci când a vorbit de 
autenticii dușmani ai regimului său, încă odată o scriu, democratic. 

În acest sens, poporul român lipsit total de memorie istorică şi 
de maturitate politică, spre deosebire de popoarele din jurul său, a 
luat-o înapoi pe drumul, bine bătătorit, al comunismului. 

În orice caz nu acesta era partidul democrat pe care-l preconiza 
Pamfil Șeicaru, ci unul al democraţiei valorilor și a cultivării virtuţilor, 
ce caracterizează omul ca om, fără îndoială politicianismul întrupat de 
Gorila lui Rebreanu şi-a trăit traiul în epoca interbelică, la fel și 
comunismul în cei aproape 50 de ani de unică teroare dictatorială. 

Vom mai reveni asupra acestui aspect, esenţial pentru concepţia 


istorico-politica a lui Pamfil Șeicaru, căci altfel că ar rămâne trunchiată, 
spusă nu mai pe jumătate. 

Mai departe, mi se amintește că peste patru luni va avea 83 de 
ani şi în 15 Noiembrie 1976 a împlinit doi ani de când este la Miinchen, 
ocazie să-l omagieze pe părintele unit Zăpârțan, cu un gând bun, fiind 
un prelat dedicat problemelor stringente ale exilului, mort într-un 
accident de mașină cu încă trei pasageri, el conducând carosabilul, pe 
când se întorcea acasă la Miinchen - în dreptul periculoasei curbe de la 
Ingolstadt -, de la lagărul refugiaților români de lângă Nuernberg. 
Pentru autorul nostru, părintele Zăpârțan avea inima în cel mai 
desăvârşit acord cu cele patru Evanghelii. 

În legătură cu rezerva unor medici, maestrul se arată ca o fire 
deschisă relaţiilor cu oamenii înțelegând chiar ideile adverse - cum era 
de multe ori și cazul nostru - ca spirit ce iubea şi mai ales prețuia 
libertatea, condamna judecata strâmtă, intransigentă a unor exilați 
căzuţi pradă ideologic, acelora ce se considerau în posesia adevărului 
absolut. 

E dureroasă mărturisirea ultimă, caracteristică unor raporturi 
umane ce stau sub secera și ciocanul Leviatanului, prevăzute de 
gânditorul englez Hobbes: „Mi se cunoștea vârsta ca și situația, dar 
niciun medic (se înţelege român n.n.) nu s-a interesat de existența 
mea”. 

În scrisoarea mea de răspuns din 23 Dec. 1976 îi mulțumeam 
pentru cele ce mi le comunica, stăpânit de atâta mărinimie sufletească, 
luminându-mi atâtea probleme din trecutul nostru interbelic față de 
care simțeam o adâncă venerație, ca şi pentru marele ziarist şi istoric 
Pamfâl Șeicaru, cunoscător adânc al respectivei epoci, cu adevărat, din 
multe puncte de vedere, o epocă de aur, cum o numeşte în Istoria 
literaturii române scrisă în franceză, Bazil Munteanu, cultura noastră 
dintre cele două războaie, în fruntea căreia, pe bună dreptate punea 
cercul intelectualilor aleși, adunați în jurul prestigioase reviste 
„Gândirea” condusă de N. Crainic. 

Mă refer la scrisorile mele, cum o fac şi de data aceasta, nu 
numai pentru modestele mele contribuţii dar de cele mai multe ori 
pentru a se cunoaște motivaţia temelor abordate de „tata Pamfil”, cum 
obișnuia Govora să-i spună, ale căror premize iscoditoare le 
pregăteam, eu, în rândurile mele. 

Scrisoarea (7) din 28 Dec. 1976 de la Pamfil Șeicaru 


lubite prieten, mă grăbesc să vă răspund continuând să vă 
lămuresc sumar problemele care vă preocupă. În ce privește 
francmasoneria, originile ei sunt în lupta dusă contra Bisericii catolice, 
atotputernice și bine organizată pentru a modela spiritele și a crea 
climatul intelectual. Prima mare victorie a organizaţiilor masonice a 
fost marea revoluţie franceză care a dărâmat monarhia în Franţa. 
Astăzi francmasoneria este puternică în St. Unite: mult slăbită în 
Franţa și în Italia. Comuniștii sunt împotriva acestei organizaţii care 
este din ce în ce mai categoric contra Sovietelor și sucursalelor, 
partidele comuniste din diferitele țări. Vei rămâne surprins când îţi voi 
spune că organizațiile francmasonice au dărâmat imperiul habsburgic 
care reprezenta ultimul bastion al catolicismului. Înainte erau 
necunoscuți membrii lojelor masonice, azi nu mai e niciun secret. Ceva 
care spune mult. Evreii sunt membrii dacă vor al oricărei loje, există 
însă în Anglia o lojă masonică ai cărei membri sunt numai Evreii şi 
niciun mason care nu este Evreu, nu poate fi admis. În Italia, Giuseppe 
Garibaldi era mason, mazzinian. Monumentul ridicat lui Garibaldi pe o 
colină face față Vaticanului. Pe soclul monumentului stau insignele 
masonice. A fost Garibaldi cel care a intrat în Roma dominată de 
Vatican pe când Napoleon al III-lea și a retras trupele franceze care o 
apărau. Evreii care au sprijinit Rusia sovietică în al doilea război 
mondial pentru a extermina nazismul, sunt astăzi dezamăgiţi, cu o și 
mai pornită ură contra Moscovei a cărei victorie i-au asigurat-o prin 
Roosevelt. Acesta ales de trei ori preşedinte a creat „un trust al 
creierilor” (Braintrust), compus în majoritate de evrei. Aceștia îi 
dădeau indicaţiile în politica externă. Se adăuga prof. Frankfurter, 
evreu din Germania și marele bancher Baruch. Evreii sunt foarte 
puternici în St. Unite, datorită presei în frunte cu New York Times. Se 
resimte schimbarea politicii americane față de Moscova, indicație a 
ostilității totale a Evreilor față de Rusia sovietică. Cred că sunteţi 
lătmurit. 

În ce priveşte discursul lui Conta, în parte a avut un rezultat. 
Congresul de la Berlin ne-a impus modificarea art.7 din Constituţie 
adică să împământenim pe toți evreii. S-a admis împământenirea 
numai a Evreilor care făcuseră războiul de la 1877 - 1878, cam 2000. 
Restul care voiau să aibă cetățenia trebuiau să treacă cererea lor prin 
cameră şi senat. În 1919 am fost obligaţi prin conferința de pace să 
acordăm cetățenia tuturor Evreilor. La 1939 erau 900 de mii de evrei 


în România, azi numai 70 de mii care caută să plece. Căderea 
guvernului Al. Vaida se datorează incapacității de guvernare. La 
ministerul de finanțe era un român de inimă dar a cărui pregătire se 
rezuma la conducerea unei bănci la Orăştie: Dr. Vlad. Era tare violent şi 
nu știu din ce motive polemiza cu Statul-major și în focul discursului 
manșetele se desprindeau și zburau în incinta Ateneului, ca niște 
proiectile albe. La interne dr. Lupu ataca siguranța Statului care 
urmărea acțiunea agenţilor comuniști trimiși din Rusia de Rakovski, 
fostul şef al partidului socialist până la 1916 când fusese arestat la lași, 
liberat în iarna anului 1917 de trupele ruseşti. Din nu știu ce motive 
Iuliu Maniu ca președinte al Consiliului dirigent a menţinut vama la 
Predeal şi la toate punctele de trecere din regat în Transilvania. Vama 
a fost desființată sub guvernul Averescu datorită lui Octavian Goga. 
Valorificarea unui om politic o face timpul, contemporanii nu au 
perspectiva necesară dat fiind că acțiunea lui își arată roadele, bune 
sau rele, mai târziu. Se vor împlini în Decembrie 1978, șaizeci de ani de 
la unire. Avem la dispoziție toate documentele care ne înlesneşte să 
enunțăm o judecată obiectivă. Ionel Brătianu nu a fost niciodată un om 
popular iar, paradoxal, în 1919 era impopular. Demagogia făcea 
ravagii. În cartea mea vei afla în ce condiţii vitrege a purtat războiul, 
Ionel Brătianu. Și am folosit numai o parte din materialul documentar 
ce mi-a stat la dispoziţie. El a văzut just când a înlăturat pe prințul 
Carol, instituind regența pentru Mihai. Un nevoiaș al minții, iar mama 
lui nu iubea poporul român. De altfel ca medic îți poţi da seama: Mihai 
s-a născut la șase luni și jumătate, un copil de 4 kg. Un miracol 
biologic? Din investigaţiile mele făcute în 1974 la Athena, unde am fost 
de trei ori, reiese că Elena a trecut Rubiconul ajutată de un colonel 
Manos care comanda regimentul de gardă călare al regelui Constantin. 
A fost o dezbatere în parlamentul Greciei cu privire la sinuciderea 
colonelului Manos după o audiență la regele Constantin. Monitorul 
oficial cu dezbaterile camerei este ținutn secret. Acum când nu se mai 
crede în restaurarea monarhiei s-ar putea ajunge la lectura 
dezbaterilor. La nașterea lui Mihai s-a simţit nevoia de a da o explicație 
miracolului biologic: un colectiv de medici, prof. universitari, au dat un 
comunicat. Efectul: lui Mihai i se spunea Mihai pripitul sau Mihai 
Viteză. Întoarcerea lui Carol II, în curs de zece ani a ratificat total 
decizia lui lonel Brătianu. Era un om de Stat în adevăratul sens al 
cuvântului. Legături cu oculta internaţională? Era vrăjmășit dat fiind că 


afla în el un puternic obstacol românesc. Ce s-ar fi întâmplat dacă trăia 
Brătianu? La moartea lui Buzdugan care făcea parte din regență ca 
prim preşedinte al înaltei curți de Casaţie, Brătianu ar fi introdus în 
regență pe regina Maria, care era pentru armată, regina războiului, în 
locul lui Nicolae. Așa a propus-o şi C. Stere lui Iuliu Maniu, care a 
pregătit o surpriză: a introdus ca regent pe un obscur şi nul consilier la 
înalta curte de Casaţie: Sărățeanu. Avea o singură calitate: era cumnat 
cu Mihai Popovici. Timpul nu va ratifica ceea ce se crede de Iuliu 
Maniu, în momentele decisive a luat atitudinea cea mai nenorocită. Şi 
la 23 August, el a înlesnit lovitura de Stat a lui Mihai: capitularea „en 
rase campagne”. A fost mai prejos, mult mai prejos de rolul pe care i l-a 
dat popularitatea pe care o avea: Ştiu că vei fi mâhnit ca Transilvănean 
dar nu este vina mea dacă deciziile lui Maniu au dat rezultatele pe care 
le vedem. Repet: nu pot să mă mint de teama adevărului. 

În ce priveşte cartea neagră cred că trebuie pusă în legătură cu 
Budapesta şi noua campanie revizionistă. Dar nu va avea niciun efect: 
Filderman conducătorul Evreilor din România a declarat că mareşalul 
Ion Antonescu a apărat pe Evrei în tot timpul războiului. 

Nu sunt optimist în ce priveşte viitorul României ca să-mi 
amăgesc dreapta judecată. Existența noastră că națiune este un 
miracol. Ne-am bătut cu Turcii, și în același timp a trebuit să ne 
apărăm de Unguri şi de Polonezi. Mateiaş Corvin şi-a primit lecţia 
cuvenită la Baia, iar regele Poloniei la Codrul Cosminului. - „tumulus 
polonoreny” cum spunea un cronicar polon. Mihai Viteazul a cucerit 
Transilvania și l-au aclamat moldovenii. A fost trădat de habsburgi. Am 
îndurat nestatornicia domniilor datorită ticăloasei clase boierești în 
necurmată luptă pentru domnie, am îndurat domnia Fanarioţilor - 90 
de ani - și am reluat lupta la 1821 cu Tudor Vladimirescu, care aflase 
ecou la 1848. Ne găseam sub privirile prădalnice ale Rusiei, începând 
din 1812. De reținut: „Românilor le merge bine când Rusiei îi merge 
prost”. Războiul Crimeii a înlesnit Unirea principatelor fiindcă Rusia 
pierduse războiul. La 1878 Congresul de la Berlin a anulat tratatul de 
la San Stefano impus Turciei și ni s-a recunoscut independența. La 
1918 revoluţia bolșevică a dărâmat pe ţar, împiedicând pacea separată 
pe care o negocia Stuermer, pace care prevedea: Moldova anexată 
Rusiei, Valahia Austro-Ungariei, iar Dobrogea, Bulgariei. Revoluţia 
bolșevică ne-a salvat, Rusia fiind absentă la conferinţa de la Versailles, 
iar anarhia din imperiu a îngăduit Sfatului ţării, în Martie 1918, să 


proclame unirea Basarabiei cu România. 

Şi acum Rusia sovietică este pe planul internaţional mai izolată 
decât Hitler. Îţi dau o informaţie: Evreii, din Rusia sovietică (mai sunt 3 
milioane și cinci sute de mii) fac sforțări disperate să poată își ştiind că 
se apropie prăpădul. Șobolanii părăsesc corabia când se îneacă. 
Insurecția naționalităților din cuprinsul imperiului va opera ca în 1918 
când naţionalităţile au prăbușit imperiul Habsburgilor. Semnificativ că 
în Statele Unite au apărut, în ultimii trei ani, o serie de cărți serios 
documentate în care se pune în evidență mișcarea naționalităților din 
Rusia sovietică. Chiar și americanii au descoperit naționalitățile 
ignorate la Teheran. Voi trăi, iubite Vuia, să revăd malul drept al 
Nistrului ca la 1918. Străbatem o epocă de accelare a istoriei, cum o 
caracteriza pe la 1867 Jules Michelet. Înainte de a încheia îţi amintesc 
pe Montaigne care a trăit războaiele de religie: „J-ai vu tout et le 
contraire de tout”. Și noi străbatem o epocă de războaie de religii atee, 
care se numesc ideologii. Vom trăi contrariul lui Teheran, Yalta și 
Potsdam. Exagerez? Germania și Japonia au fost călcate în picioare de 
Roosevelt și Churchill, azi sunt singurele aliate singure ale St. Unite. 

Îți mulţumesc pentru medicamente. Sora mea își rezervă 
dreptul de a vă mulțumi personal. De noul an 1977 vă urez dtale și 
soţiei, sănătate și spor în toate. Mi-a spus mult în ce vă priveşte 
pomenirea lui Petru Bezukov, eroul lui Tolstoi din Război și pace. 

Înţeleg de ce medicii români din emigrație vă evită. Sunteţi „fără 
ideologie”, refugiul ignoranței decisive. Sper ca pe la sfârșitul lui 
Ianuarie se va trimit o carte nu o broşură. Și poate să am prilejul să vă 
Cunosc. 

Până atunci omagii doamnei şi dtale o caldă îmbrăţișare. 

Pamfil Șeicaru p. s. Mulţumesc pentru osteneala dată a scrie la 
mașină, scrisoarea. Greşeli de tipar? Niciuna. 

Note și Comentarii 

În legătură cu lupta dusă la început de francmasonerie contra 
bisericii catolice atotputernice, constituie o teză mult mai complexă, ea 
fiind însoţită de întreaga filosofie iluministă (pe drept mulți o 
consideră luministă, şi noi le dăm dreptate) ca și francmasoneria își 
are originea tot în Anglia secolului al XVIII-lea. 

Pe această cale se poate demonstra că iluminismul pentru 
francezi constituie o pseudomorfoză, se practică un cult al rațiunii dar 
plecându-se nu de la Descartes ci de la filosofia empiristă a lui Locke, 


sursa senzualismului lui Condillac prezent şi în criticismul lui Voltaire, 
anii petrecuţi de el în exilul englez au fost hotărâtori pentru orientarea 
şi mai ales gândirea voltaire-iană, ale căror rădăcini se află adânc 
înfipte, în solul străin, pentru sufletul francez, anglo-saxon. 

Mai mult, influenţa lui Locke e atât de accentuată încât Voltaire 
ajunge să proclame superioritatea filosofiei lui Locke, pe care chiar o 
opune cartezianismului, floarea specifică a spiritualităţii franceze. E 
destul ca cineva să studieze, fie și în treacăt, ideile care-l dominau la 
Londra în anii exilului voltaire-ian, reprezentate de liber-gândiriști, 
atei fanatici, anticlericali, întemeietori de secte și în aceeași măsură de 
societăți secrete, pentru a-şi da seama de principiile care le-au format 
şi urmărit o viață pe marele Voltaire stând la baza pseudomorfozei 
intelectuale privind pe acest scriitor, orientare ce a pus fundamentele 
zisului iluminism revoluționar, total diferit de umanismul propagat în 
sânul aceluiași curent închinat omului și culturalizării sale, nu rar 
practicat chiar şi de Biserica romano-catolică, de altfel. 

Mai târziu, revoluţia franceză va întrona cultul zeiței Raţiunii, 
închizând lăcașurile creştine întemeiate pe credința în Dumnezeu, ori 
această rațiune corespundea celei definite de Voltaire după filosofia lui 
Locke, anume că totul naște din experienţă, uitându-se voit replica lui 
Leibnitz, că totul naște din experienţă în afară de rațiune, pe această 
cale întemeia apriorismul, dus pe culmile gândirii, de Im. Kant. 

În persoana sa, Voltaire sintetiza toate curentele la modă în 
Anglia zilelor sale, bine fiind cunoscute cuvintele adresate Bisericii 
catolice, mai mult decât revoluţionare: „Ecrasez l-infame”. 

Cât de departe era viziunea empirică engleză de gândirea 
franceză, o putem lămuri în câteva cuvinte. În primul rând dacă cea 
dintâi căuta să-l desființeze pe Dumnezeu într-o confruntare directă 
oferită de datul experienței, pentru a doua, conflictul nici nu exista, 
deoarece Absolutul sau Dumnezeu rămâne necunoscut omului deci nu 
va putea fi abordat nici chiar de B. Pascal a cărui credinţă îl transformă 
într-un soldat credincios al lui lisus Cristos prin intermediul Sf. 
Bernard, eroul priveşte spre pământ, cerul şi lumea lui va fi explicată 
prin ideile înnăscute ale lui Descartes, așadar misterul nu va fi 
niciodată dezlegat, dar ades se amesteca deplin cu contrarul său, 
fenomen descris de Balzac în Liturghia unui ateu. Îndoiala carteziană e 
anulată de existenţa acelui „Cogito ergo sum” cât şi de ideile înnăscute, 
intuitive, ceea ce duce la un echilibru și armonizare a principiilor şi 


canoanelor, pricină din care francezii sunt numiţi Elenii epocii 
moderne. 

Tot ce strică echilibrul face ca îndoiala să nască un umor 
caracteristic acestui spirit, exemplificat de pildă de Rabelais, dar nici 
Voltaire nu e total străin de el, în care satira nu devine niciodată o 
critică absolută ci se tratează cu multă îngăduință unele veşnice 
slăbiciuni umane, îndoiala nu dispare nicicând, dar ne apropie de noi, 
demonstrând că binefacerile ei nu sunt decât rareori reale. 

Îmi amintesc de prof. Augier, citindu-ne la curs un fragment, din 
Voltaire, provocându-i un râs destul de zgomotos, pe care noi nu-l 
înțelegeam, deşi rândurile ne erau traduse. Deci, această ironie a unui 
umor rafinat, nu întotdeauna întrupat în formele cele mai ortodoxe, o 
gustă numai francezul, reacția lui fiind cât se poate de autentică, nu e 
perceputa, cum ar trebui, de un străin. 

Deci în acest cadru, pe urmele lui Locke şi mai târziu a lui David 
Hume, Voltaire a rupt echilibrul propriu spiritului francez, lucru 
demonstrabil, prin două fapte. 

Suntem de acord cu Pamfil Șeicaru, francmasoneria are meritul 
de a fi pregătit revoluția franceză și în anii de început a doborât 
monarhia cât şi jugul clasei nobilimii. 

Dar nu trebuie uitat că din 1793 revoluţia franceză a luat o 
evoluţie periculoasă a terorii, aşa cum ne-o prezintă V. Hugo, lipsit 
total de entuziasmul romantic al lui Th. Carlyle, impetuosul poet şi om 
politic este de părere că această parte a revoluţiei se cere condamnată 
cum o şi face în cartea sa memorabilă „Anul 93”, anul cruntei terori 
revoluționare. Un secol mai târziu, copleșit de sentimentul 
permanentei revoluţii roşii, se înțelege, R. Rolland și adepţii săi în 
interesul revoluţiei proletare au ajuns să admită crimele săvârşite de 
Stalin. Judecata era, ca a multora păstrată până astăzi, că aşa e în 
revoluţie, ca ea să reușească e nevoie de munţi de cadavre. 

În orice caz realităţile istorice sunt altele, poporul francez şi 
oamenii lor cu adevărat luminaţi şi-au dat seama că revoluţia se 
impune a fi înăbușită, doar astfel Franţa și-a reprimit echilibrul ei 
spiritual, pentru a zidi cu adevărat sufletul cel nou francez. 

Evoluţia respectivă a revoluţiei franceze se poate deduce din 
devierile de pseudomorfoză ale lui Voltaire și alți iluminiști 
revoluționari francezi. 

Al doilea aspect îl formează cazul lui J.J. Rousseau. Acesta e 


considerat drept antiluminist fiindcă a căutat să echilibreze cultul 
Raţiunii, punându-i înainte rolul sentimentelor umane. 

Dovadă, a unei coeziuni de clan, existentă în Anglia, David Hume 
îl invită pe autorul lui Emile în Anglia, evident cu intenția să-l 
convertească propriilor sale învățături dar, după cum o mărturiste 
chiar filosoful, întâlnirea s-a terminat într-un mod catastrofal. 

Rousseau, împreună cu soţia sa, se simt, la un moment dat 
prizonierii învățatului englez și cum îi atribuia intenţia de a-i ucide fug 
din casa lui, voind să ieie vaporul spre Franţa din primul port, la care 
vor ajunge. 

Desigur, versiunea oficială îl consideră pe Rousseau suferind de 
o paranoia cronica, deci toate accesele de persecuție nu pot fi 
considerate decât producţii patologice, imaginate. 

Sunt voci izolate care contestă această interpretare considerând 
că toate temerile lui Rousseau, de care vorbeşte în Confesiunile sale, au 
fost mai mult decât întemeiate, pentru asta ar pleda şi modul cum a 
murit, nu de o apoplexie cum se acceptă în general, ci în urm 
loviturilor la cap primite de la amantul soţiei sale. Acesta din urmă - 
cum va fi cazul de mai târziu al lui Trotzky - va juca rolul de amant 
gelos, îndeplinindu-şi misiunea de criminal la comandă. (Astfel de 
intermediari, experți în lichidarea celui vizat prin otravă, se aflau la 
Paris încă de pe vremea lui Racine, al cărui, nume a fost găsit trecut în 
carnetul unui atare criminal plătit să-i otrăvească soţia). 

Oricum, indiferent de partea cărui adevăr ne aflăm, Rousseau s- 
a opus în primul rând curentului de pseudomorfoză importat de 
Voltaire din Anglia, restaurând sentimentul fără de care raţiunea e 
goală de conținut, şi oare cine ar putea tăgădui că el în inima 
francezului nu ar alcătui, alături de cuget, pivoturile unui echilibru 
sufletesc armonic, atât de specific spiritualității franceze? 

Meritul mare al maestrului privind francmasoneria este acela de 
a fi deconspirat această organizație zisă ocultă, de altfel subliniază că 
în zilele noastre ea a încetat să mai fie secretă. În acest mod ea devine 
o instituție umană, își pierde nimbul acordat de unii a fi suprauman, 
dar în același timp primește o alcătuire istorică, supusă şi ea greșelilor 
dar s-o recunoaștem, deşi n-a fost membrul acestei organizaţii, Pamfil 
Șeicaru, constată că analizată în mod obiectiv - francmasoneria are 
mai mult merite pe drumul asigurării progresului omenirii. 

În aceeaşi scrisoare marele ziarist îmi mărturiseşte că prevede 


un strălucit viitor României. Privind însă în jur, confruntat cu situația 
țarii de astăzi, ajunsă iar pe mâini comuniste, aș zice din nou că o atare 
perspectivă nu poate fi nici măcar bănuită, totuși ca să nu-l contrazic 
pe bunul meu maestru, aş susține ca ceea ce el presimțea pe vremuri, 
se confundă astăzi cu un posibil vis frumos petrecut la umbrele aurite 
ale Muzelor. 

În ce-l priveşte pe Iuliu Maniu eu nu pot gândi nu mai rău 
despre el, deşi nu aş zice că Pamfil Șeicaru nu ar avea dreptate în 
judecăţile sale, mai tăioase ca cea mai ascuţită sabie de Toledo, totuşi 
aş menționa că până în ultima clipă a ţinut legătură cu mareșalul Ion 
Antonescu, era de părere ca el să încheie pacea cu rușii (interesant că 
şi Stalin era de aceeaşi părere, cum s-a exprimat d-na Kollontay în 
numele său) dar „tinerii” în frunte cu regele au luat calea trădării din 
care nu a ieşit nimic bun, urmările stăpânirii sovietice o simțim și 
astăzi, din păcate, săpată în inimile românilor. (În curând va avea loc 
întâlnirea istorică dintre fostul rege Mihai I şi fostul slujbă al partidului 
comunist român, prim-secretar al regiunii laşi, Ion Ilici Iliescu. Primul, 
vine cu speranţa de a mai ciupi câte ceva din sărăcia poporului nostru, 
pe care l-a trădat în mod lamentabil, recurgând la mărinimia 
comunistului de azi ca la cea a lui Pătru Groza ieri, stările nu s-au 
schimbat, personajele mărunte nu mai sunt aceleași, deși rolurile 
amintesc de zile ce se repetă cu stricteţe. 

Interesantă e metamorfoza acestui nou Caragea a istoriei 
românilor: la domnia sa primă a interzis regelui să intre în țară atâta îi 
era frică de el. Acuma la a doua lui descălecare, se vede că se simte în 
largul său, sigur pe scaunul de care se ţine legat cu o stăruință ce nu-l 
va părăsi decât odată cu moartea, merge atât de departe cu încrederea 
ce o are în puterile sale politice, încât de pe acum dă dovadă de 
slăbiciune acută a minţii, astfel că a început să creadă că sunt așa de 
tari - cum au amăgit poporul naiv din fire, partidul său unic instalat la 
putere îi dă siguranța că regimul comunist, visul său de totdeauna e pe 
cale să se realizeze chiar și sub protecție americană. Dar noi: îi 
reamintim morala ţiganului din basmul cumsecadelui P. Ispirescu, că 
atunci când ţiganul s-a trezit cu cele nouă perini de mătase sub fund, 
deodată perinele s-au surpat iar țiganul a dat cu fundul de pământul 
reavăn, mai jos, decât ar fi gândit să ajungă vreodată. Aviz 
amatorilor!!!) 

În acele momente grele pentru ţară, deşi n-a fost la palat şi nu a 


participat la complotul condus de rege și oamenii lui la 23 August 
1944, Maniu nu putea să se retragă la Bădăcini, a trebuit să creadă și să 
dea o şansă democraţiei. Mai mult nu a putut face, decât aflat în slujba 
ei, să-şi dea jertfă propria viaţă. 

Să rămân indiferent la chinurile lui suferite în temnița de la 
Sighet și la moartea sa, comuniştii barbari până la urmă i-au aruncat 
resturile pământeşti la groapa comună, ar fi mai mult decât 
neomenesc. Să nu mă opresc din drumul meu de fiecare zi, ajuns la 
Sighet după ce l-am căutat, să nu mă închin la mormântul său fără 
cruce, memoriei acestui mare român învins, mi-e peste putinţă. 

Căci aş adăuga: luliu Maniu a murit învins dar în picioare. 

Recent l-am auzit pe Ilie Ilaşcu vorbind la televiziune despre 
închisorile sale și la un moment dat a mărturisit că de câte ori era să fie 
executat se gândea cum să facă, să moară în picioare, așa cum moare 
orice om adevărat! 

Învins, dar în picioare! 

Aş mai sublinia un aspect care nu e pomenit în scrisoarea de 
față, dar maestrul l-a afirmat în cartea sa Istoria partidului naţional, 
țărănist, naţional-țărănist, cum că Iuliu Maniu ar fi dorit o unire cu 
Patria-mumă, cu condiţii, lucru pe care nu l-am putut afla confirmat de 
documentele ce mi-au stat la dispoziţie, la care aş adăuga mărturiile 
unor apropiaţi de Iuliu Maniu, niciunul nu mi-a vorbit de intenţia lui de 
a încheia cu Patria-mumă o unire cu condiţii. 

Dacă, personal, am adus argumente în favoarea rămânerii lui 
Maniu în Ardeal, valabile din foarte multe puncte de vedere, nu 
înseamnă că el ar fi fost de această părere. Ori cu atât mai mult 
personalitatea sa crește în perspectiva timpului, cu cât a acceptat 
unirea fără condiţii ca şi Octavian Goga şi fratele său Eugen, invalid de 
război, deşi știa la câte adversităţi se va expune și e cazul să o spunem 
că luliu Maniu a stat foarte puţin la guvernare, specialitatea lui era 
opoziţia, care mai devreme sau mai târziu, din simplă practică, evident 
uzează activitatea unui politician, fie şi de talia lui. P. Șeicaru îi impută, 
tot în acea lucrare, educaţia sa ungurească, în casa lui de la Bădăcini, 
nu se puteau găsi, în românește, decât eventual, mersul trenurilor. 
Fără îndoială era o exagerare a pamfletistului care uita, cu multă 
ușurința că secole de-a rândul intelectualii transilvăneni români au 
avut o şcolaritate maghiară urmată de o activitate de același, calibru, 
astfel că aceste urme nu se puteau șterge din, conștiința lor, 


persistând, mai ales, în unele obiceiuri de practică diurnă. De pildă - o 
ştiu de la tatăl meu, care a avut dese ocazii să stea de vorbă cu el și cu 
apropiații săi - lui Vasile Goldiș intimii lui prieteni și colaboratori, îi 
spuneau Laczi baci, fără ca prin asta să-i fie lezate cu ceva, 
sentimentele pur româneşti. 

La Arad, exista în persoana lui Justin Mărșeu, fiul unui cojocar 
din 

Chişineu-Criş, primul primar al orașului după Unire, avocat de 
renume, membru al partidului național, un partizan al Unirii cu 
condiţii şi îşi manifesta convingerile cu fiecare ocazie. (De ce oare Iuliu 
Maniu și-ar fi tăinuit preferințele, doar nu reprezentau cine ştie ce 
mare crimă). Având în vedere caracterul atât de cugetat al 
ardeleanului, uneori parazitat de o judecată greoaie, total deosebit de 
înclinarea, prea ușoară dacă nu chiar superficială a munteanului spre 
acomodarea la mersul evenimentelor istorice, cum ar fi domnia 
fanariotă de pildă, fac din aceste două tipuri total diferite, orice 
împăcare, cel puţin deocamdată imposibilă. Noi ne referim acuma, se 
înțelege, la anii imediat după Unire, dar trebuie să mărturisesc lucrând 
în Bucureşti, în anii lui 60, mereu mi se amintea că vorbesc cu un 
accent „argelenesc”, de unde mi se sugera că de fapt sunt un tolerat, nu 
aveam niciun drept să mă simt în București acasă la mine, capitala 
aparținea regățenilor, aceștia după 1989 au pus mâna total pe capitală, 
transformând-o în fieful provincial al unor ratați întru Călinescu şi 
alții, important este că posedă un buletin de București. 

Trecerea lui Camil Petrescu și G. Călinescu pe la Timişoara sau a 
lui Perpessicius pe la Arad, unde Al. Stamatiad, a „îndurat” mai mulți 
ani de şedere, n-a avut un prea mare rol în apropierea celor două părți, 
datorită, în primul rând, spiritului bucureştean declarat aprioric 
superior tuturor celorlalte. 

Recent numitul consilier particular al președintelui, un oarecare 
Mihăescu sau așa ceva (de unde o fi răsărit acest domn, lăudându-se cu 
activitatea lui de la niște publicații americane unde se ştie că pătrunzi 
prin relații și nu pe merite proprii, devenit trimisul special cum îl 
declara, noul său stăpân comunist), ne asigură că-și va dedica 
prodigioasă activitate publicării unor nemuritoare opere româneşti și 
citează în ordine: Cronica de familie de P. Dumitriu, un roman slab ce 
nu mai poate fi citit astăzi, dar individul e un alt favorit al lui Iliescu, cel 
ce nu vrea să ia la cunoştinţă că protejatul său a trebuit să părăsească 


Germania - azi locuieşte la Metz/Franţa - fiind dat afară din cauza 
unor afaceri nu prea cinstite prin care a păgubit statul german. Dar 
amintirile cu trecutul comunist sunt prea vii în conștiința domnului 
Iliescu, acestuia nu i-a putut scăpa cartea aceluiași P. Dumitriu apărută 
în anii lui 60 - spre sfârşitul deceniului, intitulată sugestiv Incognito în 
care eroul principal era un, „securiști”, deci legăturile lor duc spre 
fericita epocă de aur ceaușistă. 

Al doilea roman aparține lui Zaharia Stancu, politrucul 
partidului comunist, devenit după ce în regimul „burghezo-moșieresc” 
era autorul unei poezii religioase închinată Fecioarei Maria. Dar 
important este că Desculţ e un roman mai mult decât ratat, prin el 
autorul introduce stilul de lemn, alcătuit din propoziții simple adică 
formate din subiect şi predicat. 

Al treilea autor este Eugen Barbu cu Groapa, lucrare pe care 
personal am apărat-o în exil de nedreptele atacuri organizate de lon 

Caraion la Europa liberă dar problema se pune de ce pe dl 
consilier îl preocupă numai scriitorii angajați în slujba partidului 
comunist cum, sigur Eugen Barbu, a fost? 

A patra operă este romanul Moromeţii de Marin Preda care-mi 
aminteşte de evenimentul produs la editarea acestei lucrări, poza 
scriitorului o găseai în vitrina tuturor librăriilor, iar Scânteia pe prima 
pagină anunța apariția unui nou Rebreanu. Tema, după cum se știe, 
servește drăguțul, de partid cu criminalele sale colectivizări, vorbele 
bătrânului Moromete despre libertate, de care se face atâta caz, nu 
salvează mesajul în sine, comunist al romanului. 

Mă întreb, de ce nu e luat în considerare romanul de adevărate 
proporții gigante care este „Cel mai iubit dintre pământeni”? Pricina e 
numai una, pe cei ce au stat în slujba comuniștilor printre care se 
înscrie şi Eugen Simion, îi deranjează oglinda pe care le-o pune în față 
marele scriitor, fără nicio cruţare, demascându-l în cele mai umilitoare 
atitudini, când sărutau mâna asupritorilor, şi în loc să recunoască acest 
lucru, preferă - astăzi - să promoveze pe mai departe cultura 
proletcultistă. 

lată în ce mod condamnabil comuniștii reveniţi la putere, caută 
fără nicio remușcare, să ne readucă acolo, unde am crezut că ne-am 
eliberat definitiv din chingile robiei roșii. 

Revenind la omul nostru Justin Mărșeu, trebuie să admitem, 
consecvent cu el însuși ca om al legii, înțelegea să nu se abată de la 


litera ei. Astfel, fiind, șeful baroului din Arad, încă în 1923, conform 
legii austro-ungare aplicată și la Viena, refuza să recunoască diploma 
de avocat de Bucureşti, fiindcă ea se elibera după trei ani de studii și 
nu era însoţită de examenul de doctorat, după cum erau în vigoare 
legile din Transilvania. lată un exemplu prin care omul nostru își 
justifica tot timpul, necesitatea condiţiilor ce urmau, după el, să fie 
impuse Unirii cu Patria-mumă. 

Proprietarul unei case frumoase, etajate, de pe strada gen. 
Dragalina locul său de refugiu era biroul său, „cănțălaria domnului 
fişcal”, unde era în stare să scape de gura soţiei sale, mereu pusă pe 
ceartă, dacă nu cu el cu personalul de serviciu, căruia din toată casa cu 
trei mari etaje nu i-a găsit spațiu de locuință decât în pivnițele cu 
ganguri întunecate, vizitate de șoareci şi șobolani, cât și de bacilul 
Koch. Cum prietenul meu cel mai bun, coleg de clasă, trăia în condiţii 
atât de precare, cum puteam s-a constat de fiecare dată când mă 
duceam la el, trebuie să recunosc că pentru prima oară am simţit o 
revoltă împotriva domnilor îmbuibaţi care nu aveau nicio consideraţie 
fată de semenii lor, fără să-mi dau seama deveneam ocrotitorul 
săracilor, mă stăpânea o adâncă milă pentru cei nevoiaşi, sentiment 
creștin, niciodată nu am nutrit ura marxistă de clasă, și cum aveam o 
vârstă fragedă, atitudinea mea era spontană, neprefăcuta de influenţe 
livrești, şi la aceste principii am rămas până astăzi. 

Şi astfel, dl. Mărșeu, mai târziu, sub comuniști, şi-a mai găsit un 
loc de recreere, în plimbările de pe malul Mureșului, petrecute la ore 
exacte, încât dacă cineva le-ar fi dat importanţa cuvenită şi-ar fi putut 
potrivi ceasul, după apariţia şi dispariţia lui, aşa cum s-a întâmplat și 
cu filosoful Im. Kant. 

În vacanţele mele de student mă întâlneam cu el, la aceeaşi oră, 
pe malul Mureșului și să fiu sincer am început să mă orientez după ora 
în care apărea pentru ca drumurile noastre să se încrucișeze, în cursul 
unei plimbări, cam de patru ori. 

Omul îmbătrânit şi curios se şi subțiase, ascuns parcă sub 
pălăria sa nemţească, de sub ochelari, privirile mate, puţin grăitoare 
treceau sistematic peste mine, nu lua act de prezența mea, de unde nu- 
şi avea rostul să-l salut, cum s-ar fi cuvenit. 

Justin Mărşeu luase aspectul unui Chicoș Rostoganul, latinist de 
forță, cu preocupări şi un vocabular ales, cizelate în universitățile lui 
vieneze. Dar personajul nu poseda nicio legătură cu eroul descris cam 


în zeflemea de Caragiale, omul nostru departe de a avea ceva comic, 
din contră, în mersul său, în gesturile uşor ritmate dar mai ales pe 
chipul lui se putea citi o tristețe, adânc tragică. Prin tot aspectul 
respectiv ținuta sa câștigase o distanțare și indiferenţă la tot ce se 
întâmpla în jur, oricum nu stătea în puterea lui să schimbe ceva, iar pe 
mine considerându-mă printre cei aflați dincolo, nu avea de ce să mă ia 
în seamă. 

Abia atunci mi-am dat seama, decorul de veşnică primăvară a 
Mureșului şi malurile sale înflorite, m-au făcut să uit de vremurile 
grele în care trăiam cu toţii, când românul știa când se culcă dar nu era 
sigur că se scoală dimineaţa în patul lui, Mărşeu era zguduit de 
catastrofa ce s-a abătut asupra ţării, singura lui posibilitate era aceea 
de a se izola de realitățile din afară, găsindu-și consolarea în lumea 
purtată în inima sa. 

În acest fel, bătrânul domn îmi apărea ca o apariţie de pe alte 
meleaguri, seriozitatea lui gravă totuși mă împiedica să-l asemui cu 
vreun personaj hoffmanesc, atâta era de reală suferinţa sa, cea de toate 
zilele. În acele timpuri de unică restriște, Justin Mărşeu reprezenta 
destinul românului ajuns în mâinile monstruosului Leviatan. 

Aş fi suferit extrem de mult dacă omul meu m-ar fi confundat cu 
un torționar pus de securitate să-l ție „sub observaţie”. Interesant că 
pe atunci nici nu-mi puneam o atare problemă, e drept, că eram la 
începutul calvarului, nostru comunist. 

După vreo două veri de întâlniri atât de neobișnuite, desigur 
numai din partea mea se arătaseră, și mugurii unei calde prietenii, 
omul începuse să-mi fie drag și încercam inutil să arunc punți spre 
inima lui temătoare, de tot ce i se putea întâmpla, mai devreme sau 
mai târziu. 

Pricepeam, prin tăcerea așternută între noi, niciodată tulburată, 
tot ce făcuse el bun în viață nu numai că a fost drept dar în aceeași 
măsură și înălțător căci ceea ce oamenii cred că e o simplă nuntă a 
trecutului, poate fi și o formă a veșniciei, fapta însăși are durată 
neobişnuită. 

Îmi făcusem obiceiul să țin la o revedere cu el, cum te atașezi 
unei iubiri, desigur, ideale. Omul cu toate tăcerile și îndoielile lui se 
definea mult mai complex decât părea la prima vedere. 

Până într-o vacanţă, căutându-l, în zadar l-am așteptat sub 
umbra castanilor, grea, după atâta trecere de ani, peste ei. Nici 


Mureşul, nici malurile oglindite în el, nu mai aveau încărcătura tainică 
a luminii de altă dată. 

Cum putea să lipsească el, atât de punctual la întâlnirile 
noastre? 

Având inima frântă, m-am întors acasă şi l-am întrebat pe tatăl 
meu, Tiberiu: „A murit dl. Mărșeu?'” „nu” - mi-a răspuns el a fost dus în 
Bărăgan, unde are domiciliu forțat”. 

N-am înţeles niciodată măsura absurdă și diabolică prin care se 
pedepsea un bărbat plin de onoare şi cinste, înrudit sufletește cu 
florile, având respect pentru toate vietățile pământului - se cuvine cel 
puțin postmortem - să nu-i atribuim păcatele guralivei sale neveste, 
slujitorii săi îl cinsteau în mod deosebit fiindcă, domnul, fie şi fără să 
ştie doamna lui, îi răscumpăra după merit pe fiecare dintre ei, de unde 
ataşamentul pe care i-l arătau şi să nu uităm că a fost primul primar 
român după Unirea cea mare. 

Am privit trist spre tatăl meu, căruia domnul Mătrşeu n-a vrut 
să-i recunoască diploma de Bucureşti, dar privirile noastre s-au înţeles 
fără nicio greutate, verdictul a venit din partea părintelui meu: 
„Oricum, n-a meritat o atare soartă”. 

Cu mult înainte, tatăl meu, cu un deosebit simț ai dreptăţii mi-a 
mărturisit, că nu-i poartă deloc pică lui J. Mărşeu, fiindcă în fond avea 
dreptate în hotărârea lui, cum putea el cu o diplomă de trei ani să se 
bucure de aceleași drepturi ca un student cu cinci ani de studii şi o 
lucrare de doctorat?! 

Pe această cale am recepționat mai târziu și dreptatea pe care o 
are Pamfil Șeicaru față de învinsul Iuliu Maniu care istoric 
împărtăşeşte marea vină de a fi crezut în reprezentanții democrațţiilor 
apusene, Roosevelt și Churchill, posteritatea îl va judeca aspru tocmai 
pentru buna sa credință. Istoria desigur posedă adevărurile sale 
indestructibile, şi nici nu mai este nevoie să mai accentuăm că marele 
ziarist s-a pus în slujba acestora, pe care le urmează, și nu le poate 
trăda, interpretările sale sunt fundamentate de nenumărate studii, 
prin cercetarea actelor şi a cărților de specialitate. 

Dar mai există o alta față, tot aşa de valabilă deşi mult mai puțin 
ştiinţifică, logica ei corespunde logicii inimii. Adică Shakespeare îl 
poate iubi mai mult pe Antoniu care a dat un imperiu pentru femeia 
iubită, Cleopatra, deşi pentru istorie el rămâne mult înapoia lui 
Octavian, viitorul Augustus. La fel, mai ales descris de pana lui M. 


Barrts, gen. Beranger, unui francez îi poate apărea ca o figură de mare 
prestanţă, în timp ce, pentru că s-a sinucis pe mormântul iubitei sale 
tocmai când era gata să pună mâna pe putere, să devină președintele 
Franţei, istoria nici nu-l mai pomenește, l-a uitat cu totul. În fond 
majoritatea eroilor de tragedie antică sunt astfel de învinși ai istoriei. 

Desigur când vorbim de luliu Maniu ca un învins, ne referim 
împreună cu Pamfil Șeicaru, la perioada în care marele ziarist, vom 
vedea mai încolo, are tot dreptul să-l califice, cum o face, un învins 
înșelat de propriile sale iluzii, dar asta nu înseamnă să nu avem în 
vedere şi contribuțiile lui istorice privind Unirea Transilvaniei la 
Patria-mumă. 

Totuşi nimeni nu mă împiedică pe mine ca și pe alţii să-l admir 
pe Maniu pentru fidelitatea sa arătată democraţiei în care n-a trădat ci 
a fost trădat. 

Cu toate greşelile sale politice de ultima oră, pe care conform 
adevărului istoric şi în urma propriei experienţe, Pamfil Șeicaru le 
descrie întocmai şi le condamnă, Iuliu Maniu rămâne în Istoria 
Românilor o mare personalitate morală, sigur virtuțile pe care le avea 
nu s-au potrivit cu lipsa de morală a conducătorilor apuseni, în cel de 
al doilea război mondial, aceştia pentru a se salva au trecut peste cel 
mai elementar precept moral, deschizând larg porţile Europei, 
hoardelor ruso-bolşevice. 

Am convingerea că împreună cu luliu Maniu, întemnițat la 
Sighet şi apoi după moarte aruncat în mormântii fără cruce ale unei 
gropi comune de către barbarii, fără Dumnezeu, comuniști, marea lui 
„vină” de neiertat a fost aceea de a fi contribuit, în mod esenţial la 
făurirea României Mari, cu siguranţă a intrat cu el, în pământ, pentru 
totdeauna și o parte cinstită, plină de omenie a inimii neamului 
românesc. 

Jertfa lui Iuliu Maniu dusă pe altarul Patriei, va fi o mărturie 
ridicată pentru veşnicie, a rezistenței poporului român față de orice 
dictatură, în cadrul ei robia comunistă nu va fi nicicând uitată, aşa cum 
vor astăzi unii oameni ai trecutului roșu, elementul de bază românesc, 
aerul necesar pentru viață sufletului său, îl constituie libertatea, 
libertatea și iar libertatea. 

Aceste cuvinte ar putea fi scrise pe steagul sub care a căzut luliu 
Maniu în luptă, lipsită de orice compromis, împotriva comunismului. 

De fapt ca încheiere, putem scrie că învingătorii sunt eroii 


Istoriei, pe când de învinşi se ocupă literatura, nu rar acest domeniu e 
caierul pe care se țese, în cinstea lor, broderiile nemuririi. 

În cazul marelui nostru Eminescu am introdus noțiunea de 
învins-învingător, ceea ce constituie supremul apogeu spiritual, 
renașterea din proprie cenușă după exemplul Păsării sfinte, căci 
dreptate are poetul V. Voiculescu, atunci când te afli în Dumnezeu 
orice cădere ori înfrângere înseamnă un suiș o regăsire a marei lumini 
care nu se stinge niciodată. Altfel spus, față de suferințele omului 
Eminescu, nemurirea unicului poet creşte mereu, în ritmul ascendent 
imprimat de Brâncuși, Coloanei fără de sfârșit. Aceasta e o categorie 
specifică a spiritualității românești cuprinsă sub termenul de învins- 
învingător. 

Scrisoarea mea de răspuns din 30 Dec. 1976 

Majoritatea problemelor abordate au fost larg dezbătute, în 
rândurile de faţă, se înţelege nu mă voi mai ocupa de ele. În schimb mă 
voi opri asupra unor aspecte inedite și de la început aş sublinia că 
împărțirea teritorială a Transilvaniei de vest, la începutul anului 1919, 
tatăl meu a trăit-o pe viu, ca fost soldat al armatei austro-ungare, 
încorporat chiar în acel an când împlinise 18 ani. Vizitându-şi familia 
din Banat, apoi urmând să ajungă la Deva, în primul oraș românesc de 
graniță, a fost nevoit să treacă peste trei vămi, franceză, sârbă și 
românească, fenomen total de neînțeles pentru un român care se 
vedea forțat să respecte unele hotare mai mult decât arbitrare, fiindcă 
erau interpuse între populaţii majoritar românești. 

De unde se cade să mai cinstim cu un gând bun activitatea lui Al. 
Vaida-Voevod care a reușit să convingă Consiliul suprem al păcii să 
stabilească graniţele dincolo de orașul Arad, evitând să se facă o mare 
nedreptate. De altfel, între această delimitare și Tisa a existat o 
populaţie numeroasă românească, pe care ungurii după procedee bine 
cunoscute le-au maghiarizat, astfel că din numărul de peste 200.000 
români câţi erau în 1918, astăzi abia mai sunt vreo câteva mii, cifre ce 
vorbesc de la sine. 

În acest sens, cine îşi mai aminteşte dintre români, că la 
conferința de pace din 1918 s-a cedat o regiune aflată dincolo de Tisa, 
alcătuită din sate românești, pentru totdeauna stăpânite de Cehi. 

În acele vremuri cu adevărat tulburi, generalul francez Berthelot 
marele prieten al românilor a fost salutat în 1918 cu mult entuziasm 
de către populaţia Aradului, de faţă fiind şi mulţi locuitori ai cartierului 


românesc,  Pârneava. După terminarea ceremoniei, românii 
neînarmați, au fost, pur și simplu, vânaţi de gărzile ungurești, care au 
ucis doi țărani, dintre aceştia a rămas cunoscut posterităţii, Lae Bârnă, 
o stradă din Arad îi purta numele. 

Cine mai ştie că tânărul Ion Arion în drum spre Alba Iulia, în acel 
întâi Decembrie 1918, a pierit lovit de un glonț ieșit dintr-o armă 
ungurească, încât sărbătoarea Unirii a fost și una îndoliată, toți 
conducătorii marei Adunări naţionale au stat priveghi, la catafalcul 
acestui erou anonym, cu numele lui Ion Arion. Personal, le-am dedicat 
sonetul ie, Transilvanie pe care îl reproduc în continuare, ştiind că 
frații noi de neam, nu-l cunosc: 

Ție, Transilvanie! 

Memoriei lui Ion Arion, Lae Bârna și tuturor celor căzuţi ca ei, 
pe altarul Patriei: 

În tine se-află plaiul nostru sfânt 

Unde Mioriţa baciului oier 

Lăsat-a urme după ea-n Cuvânt 

Suind spre altarele care nu pier. 

Oriunde-aș fi, bătut de ploi şi vânt 

Nu va putea în lume om câner. 

Din inimă a-mi scoate vechiul cânt 

Al ţării, cum o alta nu-i sub cer. 

Cu doina fluierului ne înveţi 

Străbuna, veșnica litanie 

Căci fără jertfele multor vieți 

Şi crezul lor, împărtăşanie. 

Azi n-ai avea atâtea frumuseți 

N-ai crește-n soare, Transilvanie!” 

Al doilea aspect asupra căruia doresc să insist priveşte situaţia, 
Aradului după marea Unire, importantul centru politic și cultural de 
dinainte de 1918, după realizarea României întregite, orașul a fost pur 
şi simplu părăsit, din punct de vedere cultural. Tată prin 1923, reîntors 
ca tânăr avocat în Arad, cu veleități de ziarist, s-a prezentat la Vasile 
Goldis rugându-l să-i publice un articol. Marele om politic se considera 
al Bucureştiului, nu mai avea timp să se ocupe de „Românul”, misiune 
de care se eschiva de parcă i-ar fi pricinuit cine ştie ce rău. Prin urmare 
l-a trimis, jos la băieţii ce se îngrijeau de editarea publicaţiei. Ceea ce 
tată a și făcut, și cum amintesc în scrisoare, cu acea ocazie l-a cunoscut 


pe Aron Cotruș, cu care a legat, mai pe urmă o prietenie exemplară. 

Aradul a fost lăsat în mâinile ungurilor şi ovreimii, aceasta din 
urmă, vorbea din rutină încă şi pe vremea comuniștilor, numai 
ungurește, contribuind la o falsă imagine a orașului. 

La Arad apăreau, cel puţin două cotidiane ungurești, am 
cunoscut pe cei doi şefi de ziare, deoarece pe stradă se saluțau foarte 
cordial cu tatăl meu, fiind colegi de breaslă. Unul era un domn înalt, cu 
o figură de om extrem de sensibil, se putea crede că l-ar fi putut jigni şi 
o floare, purta o pălărie cu boruri largi, ca de veritabil boem, și îl 
chema Somoru adică cel trist. Al doilea, chiar din contră, era scund, lat 
în umeri, faţa turtită din cauza nasului înfundat ușor, îți dădea 
impresia că ar fi practicat în tinereţe, boxul. 

Într-o atare atmosferă, nu ne va mai mira că sculptorul Ladea 
locuia împreună cu Aron Cotruș într-o pivniţă şi, o duceau greu de tot, 
al doilea într-o poezie se plângea că e „flămând, flămând”. 

Se înțelege de la sine că dacă ungurii aveau o trupă de teatru 
permanentă, noi românii ne mulțumeam cu turneele bucureştene, 
acestea nu rar ne delectau cu piese de valoare, interpretate de marele 
talente ale scenelor româneşti, de care nu duceam, în niciun fel, lipsă. 
Eu profitam de faptul că de fapt tatăl meu era directorul acestui teatru 
însărcinat cu rolul nu tocmai de neglijat să selecteze trupele plătite din 
casieria primăriei sau a unei alte instituții de stat, astfel că de la 
început se garanta nivelul valoric al pieselor, iar artiştilor le convenea 
că în acest mod nu riscau să joace în fața stalurilor goale, ceea ce se 
putea întâmpla chiar și unor artiști de-acuma consacrați. Deci, 
popularizarea şi asigurarea cotelor de încasare aparținea direcției 
arădene, trupei bucureștene nu-i rămânea decât misiunea de a-și juca 
piesa, fără să riște eventual o pierdere bănească esenţială. În aceste 
condiţii, care nu se aplicau revistei lui Tănase, se înțelege, unde biletele 
erau vândute cu luni înainte, tatăl meu a reușit să aducă la Arad piese 
şi distribuții cu adevărat excepționale. Dintre acestea voi cita 
Scrisoarea pierdută în rolul Cetățeanului turmentat avându-l pe 
celebrul lancu Brezeanu, un eveniment istoric pe care locuitorii Aradul 
au ştiut să-l preţuiască într-un mod deosebit, marele artist murind la 
câteva luni mai târziu. 

Dar m-aş opri pentru distribuția de excepție la Fraţii 
Kamarazov, într-o dramatizare franțuzească. Iat-o: Tatăl: R. Bulfinschi, 
fiul său Dimitrie, G. Vraca, Grușenca, Tanti Cocea, Alexei, Ion Aurel 


Manolescu, Zosima, lon Storin, Ivan, Tony Bulandra, iubita lui, Leny 
Caler și în sfârşit Smerdiakov, epilepticul, Fory Eterle. 

Desigur sala a fost ceva mai plină, iar pentru tată acest spectacol 
adus la Arad a constituit una din mândriile spirituale ale vieţii sale. În 
ce mă priveşte, personal, având acces liber, ca fiul directorului, mă pot 
lăuda că am avut fericita ocazie să-l văd jucând pe Tony Bulandra, dacă 
pe ceilalți, i-am avut aproape de inima mea în anii următori, la ora 
aceea nu aveam mai mult de opt anișori. Astfel, la Bucureşti după 
decenii, l-am putut vedea pe G. Vraca în ultima sa genială creație, 
Richard al treilea de Shakespeare, într-un spectacol ce a însemnat 
cântecul său de lebădă, murind aproape pe scenă așa ca Moliere, 
Jouvet sau Giraudoux. 

Nu pot să închei fără să nu amintesc de un spectacol pentru 
mine, epocal. Venise la Arad, Ion Ciprian şi trupa sa cu piesa Oameni pe 
un sloi de gheață, pe care l-am vizionat în matineu, publicul fiind 
format de câţiva spectatori, dintre aceştia, mai mulți elevi. 

Totul decursese bine, până, îmi pare, la sfârşitul actului al doilea 
când, după consumarea lui, îl auzim pe Ion Ciprian urlând ca din gură 
de şarpe: „Cortina! Cortina!” Ce se întâmplase? Omul care lăsa manual 
cortina îi furase marelui artist replica principală, de fapt apogeul 
sublim al piesei. 

Aşa dar se ridicase iar cortina şi se rejucă întreaga ultimă scenă 
ce într-adevăr nu putea fi retezată în mod brutal din contextul 
respectiv. Rolul principal al scenei se înțelege îl juca marele Ion 
Ciprian care nu voia să ne răpească plăcerea de a-i admira marele 
talent pentru el era destul să aibă câțiva spectatori ca să-și joace total 
rolul, judecătorul principal îi era conştiinţa proprie, pe ea n-o putea s-o 
înșele. 

Şi astăzi nu pot decât să-i dau dreptate, căci gestul său nu l-am 
uitat niciodată, mi-a sădit în inimă datoria de a fi eu însumi indiferent 
dacă o ştiu câțiva sau nu, e destul ca unul să înțeleagă și să-mi accepte 
mesajul, datoria eu tot mi-am făcut-o. 

Dar în acelaşi timp Ion Ciprian mi-a dat o lecţie de probitate 
artistică, el nu era un interpret oarecare ci prin arta lui căuta să redea 
fidel textul ce i s-a fost transmis, ca un pact sacru încheiat cu autorul ei 
pe care nu-l trădează în nicio împrejurare. 

Adică, de la Ion Ciprian am învăţat că Hamlet e o piesă de 
Shakespeare, pe care când o interpretezi e nevoie să te înalți la nivelul 


geniului său și să nu-l cobori în noroiul celor mai stupide inepții, cum o 
fac unii regizori care se simt superiori autorului clasic al cărui text îl 
pot mutila în toate felurile josniciei numite modernism. 

De vină sunt și artişti care acceptă falsificările respective 
neînțelegându-se că oricine are dreptul să scrie tot ce-i trece prin cap, 
dar nu să înghesuie ceea ce e absolut, mare, în relativul neputinţelor, 
tiparului mărunt, de regizor ratat. 

Ion Ciprian este autorul unei piese nu de toate zilele, Omul şi 
mârțoaga și alături de Urmuz este ctitorul literaturii absurde, la noi. 

Tot peste decenii de la întâmplarea descrisă, l-am întâlnit pe lon 
Ciprian, pe Calea Victoriei din București, și doar rușinea m-a oprit să 
nu sărut mâna bătrânului artist, drept recunoștință pentru tot ce am 
învăţat de la el, şi nu m-ar fi mirat să fi uitat de mult de incidentul prin 
care m-a influențat atât de mult. Și n-ar fi comentat în niciun fel 
intervenţia sa de a rejuca o ultimă scenă, când el nu și-a făcut decât 
datoria de artist și nimic mai mult. 

OVIDIU VUIA 

SUB ZODIA CĂRȚII ŞI A STUDIULUI 

(Cu Pamfil Șeicaru în exil) 

— Volumul II - www.Editura Rita Vuia, 2008 

Peste 5 de ani înainte de moartea lui Dr. de Ovidiu Vuia 
www.Ovidiu-vuia.de contact: rita. vuiaweb.de vuia. rita(Ogmail.com, 
vuia. rita(Qyahoo.de 

Memoria lui şi puterea de creaţie, când începe să scrie, ies 10- 
lipagini fără nicio ştersătură, pentru mine care-l urmăresc în 
activitatea lui de 10 ani - lipsesc doar în lunile când dorul mă face să 
plec acasă în Țara mea - cu greu să fie egalate. Toată capacitatea lui de 
creație n-a suferit până la această vârstă de 83 de ani şi 6 luni, nicio 
scădere. De asemeni nu a prezentat niciun sindrom psihic şi nu-i 
băutor. Ba da, să nu uit mare băutor de cerneală albastră căci el şi la 
ora actuală scrie tot cu tocul. De aci şi greutatea de a avea peniţe bune. 
Acasă mi-au procurat cei în vârstă, mai având rămăşiățe de pe vremea 
când nu întrebuinţau stiloul. 

Dr. Virginia Șeicaru despre fratele ei, Pamfil Șeicaru 

(în scrisoarea din 21 - 22.X. 1977 Karisfeld) 


x x x% 


În biblioteca mea descopăr cartea lui Pamfil Șeicaru „Unirea 
națională, ideea forță României moderne, în perspectivă istorică și în 
complexul politic european”, ed. Carpaţii, Madrid, 1959, la o sută de 
ani de la Unirea Principatelor române. 

Lucrarea e importantă și pentru viziunea autorului, în care 
unicul său talent dublat tot timpul de o bogată referință bibliografică, 
susține mereu adevărul ideilor, scop conţinu urmărit în operele sale de 
P. Șeicaru. 

Nu numai admiratorii maestrului vorbeau de marele talent al 
ziaristului, posibil de a fi completat astăzi și cu al istoricului politic și al 
scriitorului. Dar am putea afla acest lucru citind și analizând respectiva 
carte despre Unirea principatelor împlinită la 24 lanuarie 1859 sub 
domnitorul Cuza, născându-se noul stat, România. 

Cum bine știm talentul e un har, după unii de origine divină, al 
cărui loc se află ascuns în conștiința interioară umană, numită pe drept 
de eroul lui Pârvan, Alegenor, Tăcerea, de unde ea rămâne ca o formă a 
lumii care nu poate fi transmisă prin cuvânt, astfel se admite că esența 
gândului e inefabilă, cum ne stă de pildă marea poezie eminesciană. 
Totuşi avem unele corespondențe în structurile formale, rezultate din 
transformările materiei în actul creator, astfel că prin intermediar ne 
putem apropia de unele caracteristici valabile, oricât de exterioare, 
cum și arta se definește în Laus Daedalus de același Pârvan. 

Fără îndoială în opera sa istorică și politică, P. Șeicaru caută 
adevărul care, cum am spus-o, bazându-se pe o informaţie exhaustivă 
autorul suferă fizic când nu are la dispoziție o sursă de informaţie pe 
care o consideră importantă. Urcând aceste trepte de valorificare, nu 
ne este greu să constatăm că modul de aplicare a datelor bibliografice 
se înscrie într-un complex specific, el odată perceput ne permite să 
recunoaştem, chiar dacă o lucrare nu-i semnata A, că autorul ei este 
Pamfil Șeicaru. De-aici suflul particular al scrisului său, încât îi simți 
ritmul înflăcărat al inimii, bucuria pe care i-o dă fiecare izvor istoric, de 
care se ocupă descoperindu-i semnificaţiile cele mai intime. 

Cum nu este un nou Michelet romantic, deși anumite afinități nu 
pot fi negate, entuziasmul lui e strigătul de Evrika al savantului, 
descoperitor al unui nou conţinut istoric, numai după ce şi-a împlinit 
curiozitatea științifică şi a descris faptul, lucrurile își urmează mersul 
său real, cum o face şi astronomul fixând topografia stelelor conform 
calculelor sale fizico-matematice, apoi doar își mai ia dreptul să se 


minuneze de frumusețeacerului înstelat, recurge la comparații și 
metafore de-a dreptul poetice, fără să depăşească anumite limite, exact 
cum a procedat și Pamfil Șeicaru, autocenzurându-se conținu se 
fereşte de intervenţia insolită a fanteziei pure. 

În acest mod, stilul său are secrete multiple, astfel că prin el 
reuşeşte să se adreseze celui mai simplu om dar în același timp îl 
atrage pe cel mai rafinat dintre intelectuali. De-aici însușirea operei 
sale de a fascina pe cititor, lectura imprimându-i cadenţe ale cugetului 
propriu creator, odată ce ai început să-i citeşti o lucrare nu mai ești în 
stare s-o lași din mâini, până la sfârșit, descrierea istoriei în 
fundamentul ei real și adevărat, prin pana maestrului are însușiri 
miraculoase, de a te influenţa, ca un roman de aventuri dintre cele mai 
pasionante. La acest aspect contribuie atenţia ce o dă autorul nu numai 
cărților și manuscriselor, dar și unor declaraţii importante, scrisori, 
articole de ziare la care se adaugă unele amănunte rezultate din 
cunoaşterea biografiei exacte a eroilor de care se ocupă, căci istoria 
oricât ar fi de ideală în scopurile ei după G. Vico, se realizează în 
devenirea ei zilnică, astfel că ziaristul are înclinațiile lui Montaigne de 
a lua în seamă nu atât esenţele cât, evenimentele devenirii în partea lor 
cât mai trecătoare, în aparenţă. 

Poate cea mai înaltă calitate a scrisului său este claritatea 
expunerii, îmbrăcând ideile clare şi distincte după rețetă carteziană, 
dar deşi iubeşte tradiția nu se desfată în formele perfecțiunii clasice, în 
acest sens e nietzschenian, atrăgându-l acea voinţă la putere, numai că 
spre deosebire de filosoful german nu o socotește drept un scop în 
sine, ci înrudit evident mai mult cu Balzac, voința e un mijloc ce ne 
trece din lumea fenomenală în cea ideală, putând fi confundată cu una 
visată, ultima nu e o panoramă în sine realizabilă, ci o luptă continuă 
spre o ţintă care se dezvăluie dacă oamenii vor şti să moară în picioare 
deci și moartea li se arată tot ca o luptă postumă. 

Desigur însuşirea este atât de proprie și definitorie pentru 
subiectul dat, a fi doar al lui Pamfil Șeicaru, diferențiindu-l de tot ce i se 
apropie, caracter al oricărei personalități puternice cu sclipiri nu rar 
geniale, depărtat violent de istoricii moderni, pentru care 
obiectivitatea faptelor se realizează prin simpla înșiruire mecanică a 
lor și dacă îşi permit să facă un comentariu, îl exprimă punându-și pe 
suflet o mască de mort cu totul rece și impersonală. 

Aşa se explică de ce istoricul dizidenţei comuniste Vlad 


Georgescu, devenit directorul postului de radio Europa liberă cu sediul 
la Munchen, obișnuit cu scrierile seci ale unor istorici din ţară, n-a avut 
nicio înțelegere pentru opera magnifică a lui Pamfil Șeicaru, îl irita 
marele său talent şi scrisul său inspirat de zeul Apolo, fiind convins că 
istoricul trebuie să sufere de lipsă de talent, astfel că și-a permis să 
critice originalitatea lui Pamfil Șeicaru acuzându-l de subiectivitate, 
nici nu-și pune problema că ar putea învăța din marile sale adevăruri, 
odată ce acelea în numele cărora vorbea erau false, cum au fost toate 
perceptele comuniste şi istoricul dizident nu avea priceperea că Pamfil 
Șeicaru nu a scris ca om liber despre evenimente pe care multe le-a 
trăit el însuşi, şi nu scria împins înainte de cnutul bolșevic. 

Dar după cum se vede regretatul Vlad Georgescu era un infatuat 
care își luase rolul în serios, recomandându-n-se sub protecție 
americană că pentru noi românii nu există altă posibilitate decât a 
accepta fie și pe căi reformiste, comunismul. A fost cea mai întunecată 
epocă a exilului românesc. Vlad Georgescu a scris pe lângă programul 
dizidenţei comuniste şi o istorie a României, după tradiţia sinistrului 
Mihai Roller trimisul lui Stalin la București, devenit membrul 
academiei române, act de care nu ştiu ca această instituţie să-și fi 
recunoscut vine, în mod public, deci să urce drumul Canosei. 

Am protestat la editarea cărţii la ARA și în sfârşit mi s-a dat 
dreptate și editorii au schimbat titlul din Istoria României în Istoria 
Românilor fără ca autoru să simtă că stătea încă sub influența 
celebrului Mihai Roller, dar de asta puțin îi păsa. 

Republicată în țară după 1989, orice om de bună credinţă își 
poate da seama pe cine slujește această pseudoistorie, sigur că pe 
români nu. 

Consecvent programului său de dizident comunist, se mai poate 
constata de cei se au urechi să vadă că fidelitatea autorului pentru 
partidul comunist merge până acolo încât a adoptat un stil agramat, 
format din propoziţii simple, modelul său fiind romanul Desculț al lui 
Zaharia Stancu. 

Pe când Pamfil Șeicaru, îi cer iertare postumă pentru alăturarea 
dată, dar se poate clar evidenția că stilul unic inspirat de cele nouă 
muze ăla Parnasului, îl îndreptățesc să ocupe un loc în Walhala marilor 
istorici din toate timpurile, dintre toţi fiind legat de Nicolae Iorga, cu 
personalitatea căruia prezenta afinități impresionante. 

Desigur, adevărul despre Pamfil Șeicaru odată stabilit, el nu 


pierde ci din contră se înalță prin intervenţia frumuseţii desăvârșite, 
de unde acea îmbinare horațiană între util și frumos conferă veşnicie 
actului trecător al istoriei. 

Fără marile sale personalități, istoria ar deveni o materie 
moartă, de care s-ar ocupa niște conţopiști preocupaţi să-i completeze 
certificatul de deces. 

E locul să ne manifestăm durerea de a constata că după 1989 în 
România, s-au publicat toți comuniștii şi dizidenţii, în timp ce se 
continuă să se arunce o condamnabilă tăcere asupra operelor, mai 
mult decât valoroase, aparținând lui Pamfil Șeicaru. 

Ne vom ocupa, în continuare de cartea lui P. Șeicaru închinată 
Unirii naționale din 1859. De la început reținem planul general al 
lucrării pus în legătură cu problema naționalităților şi a liberalismului 
introdus de Revoluţia franceză. La noi, totul se conturează odată cu 
mișcarea lui Tudor Vladimirescu, aceasta va realiza revoluţia națională 
cu conținut social și va pregăti insurecția din 1848, cu consolidarea 
conștiinței principiului naționalităților care nu s-ar fi putut împlini și 
nu ar fi cu adevărat cunoscută dacă nu ar fi fost luate în considerare de 
marile puteri europene apusene, inclusiv de Rusia. 

O deosebită importanţă o are introducerea intitulată „Câteva 
lămuriri pregătitoare” în care ajunge la concluzia că la toate 
vicisitudinile istoriei, cei care au rezistat au fost ţăranii, de altfel 
reprezentau 97 la sută din populaţia țărilor române. Și în acest sens, cu 
mare dreptate scrie următoarele: „Când regimul de ocupaţie rusească 
vrea să disloce țărănimea, s-o separe de pământ, a cărui stăpânire 
țăranul nu o concepe decât individuală, prin dislocarea acestui 
sentiment puternic de posesie, în născocirea marxisto-leninistă a 
colhozurilor, a ales elementul vital al ideii naționale ca obiectiv de 
exterminare”. 

O mică mângâiere îi aduce autorului călătorii vizitatori ai ţărilor 
române şi se referă la memoriile contelui Hauterive, la 1785 constată 
că boierimea lua parte la jefuirea neamului românesc, pe când, în 
acelaşi timp, rămânea impresionat de calitățile morale ale țărănimii. 
Peste ani, în 1939 Bernard Newman, care a cutreierat România în 
1934 - 1935, ca și contele de Hauterive, arată o mare admiraţie 
ţăranului român, trăgând concluzia: „țăranul este indestructibil. 
Trânteşte-l la pământ, se va ridica mai puternic, el este „Anteu, fiul 
pământului”. 


Marele ziarist scrie în legătură cu perspectivele de dezvoltare a 
poporului român, după mai mult de zece ani de exil, în anul Unirii, 
1959: „Acest Anteu al pământului românesc ne legitimează speranțele 
de viitor. Dar un viitor în care nu se va restaura boieria veche și nouă 
pentru a zădărnici marile virtualităţi ale naţiei. Acel viitor care va veni 
după epoca fanariotismului marxisto-leninist - înspăimântător se 
aseamănă cele două epoci fanariote - nu va avea și nu poate avea 
nimic comun cu spiritul cosmopolit al unei clase conducătoare în 
divorţ cu realitățile naţionale. Năzuim spre restaurarea națiunii în 
drepturile ei suverane nu spre restaurarea a ceea ce s-a prăbușit. 
Dezastrul României ne constrânge la revizuiri totale de credinţi, de 
idei”. 

Nici unde marele ziarist nu şi-a exprimat credința sa politică” 
țărănista” ca în aceste rânduri şi am putea adăuga faptul că simpațiile 
lui mergeau spre țărănime şi partidul țărănist al lui Mihalache, fără să 
se angajeze politic în această formaţie. Generaţia maestrului primise 
lecţia din experienţa primului război mondial, când întorși acasă erau 
pătrunşi de idealul împlinirii unei societăți noi, bazată pe clasele 
productive în fruntea cărora, încă marele nostru Eminescu, aşezase 
țărănimea. Contrar lui Cezar Petrescu, cel care în romanul „Întunecare” 
descrie înfrângerea acestei generații cu pierderea tuturor iluziilor, fire 
optimistă, Pamfil Șeicaru, după cum putem constata chiar din prefața 
cărții de față, deși aflat pe drumul amarnic al exilului tine sus drapelul 
românismului, pentru el, fără de moarte. În acest sens, consideră, 
dând-o drept model timpurilor sale că „ceea ce a înlesnit biruința de 
unire a fost fanatismul cu care acea minoritate s-a consacrat unei idei. 
Şi fanatismul exclude interesul personal”. 

Deci, fundamentează aproape ştiinţific principiile în numele 
cărora va lupta cu fanatismul nobil de a se consacra unei idei, stare ce 
exclude interesul personal: „Lipseşte în exil o minoritate dominată de 
ideea forţă a libertăţii naționale, de-aceea exilul nu poate juca niciun 
rol. S-a situat în afară de istorie. Forţele creatoare ale României de 
mâine sunt în ţară, necunoscute, neînduplecate în lupta lor pentru 
libertate, profund naţionaliste, neînfricate”. 

Şi dacă luăm în considerare că intelectualii sunt slugi zeloase ale 
strănilor atunci „o revoluţie națională nu poate fi decât țărănească 
adică o reacțiune a elementului istoric împotriva celui neistoric, a 
permanentului contra accidentalului. De acest element istoric, de acest 


element care încarnează națiunea se tem stăpânii - ruşii - ca şi vechilii 
lor comuniști”. 

Din aceste considerații putem trage două concluzii majore: 

1. Suntem total de acord cu Pamfil Șeicaru că ocupându-ne după 
cel de al doilea război mondial, ruşii păstrându-și vechile intenţii de a 
ne desființa ca neam, de această dată în straie comuniste au aplicat 
metodic principiul de a distruge clasa țărănească și individualismul ei 
de totdeauna, deposedând-o de pământ, l-au transformat pe țăran în 
lucrător al colhozurilor, de unde sfânta lui rezistență anticomunistă! 

2. Din anul eliberării României de sub jugul comunismului, 
guvernele care s-au succedat la putere, în primul rând neocomuniștii, 
au preluat modul de gândire comunist declarând clasa țărănească 
desființată de ultimele încercări ceauşiste de a-i muta pe ţărani în 
blocurile devenite adevărate închisori. De-aici rezultă marea eroare de 
a fi neglijat problemele țărănimii care pentru ei nu mai există. Ori 
redresarea României nu se va putea realiza până nu determinăm pe 
oameni să se întoarcă la sate, vatra lor strămoşească schimbată pe o 
locuință comunistă de la oraș. Pentru acest lucru meseria de țăran va 
trebui să devină rentabilă, omul legat de pământ pentru a reînvia se va 
bucura de toate înlesnirile că doar prin munca lor vom avea pâinea cea 
de toate zilele, pe care astăzi o cerșim de prin vecini și chiar mai 
departe. 

Atâta timp cât banii statului sprijină toate fabricile ridicate de 
comuniști, desigur nerentabile şi se neglijează satul cu nevoile lui, 
mersul spre faliment al României este de pe acum asigurat. 

lar suntem nevoiți s-o spunem, marea tragedie de azi a ţării 
noastre trebuie pusă în legătură cu rămânerea la putere a vechilor 
comuniști, aceștia nici dacă sunt conduși de bunăvoință, nu ne pot 
ajuta din cauză că nu se pot lăpăda de ideologia prin care au adus 
odată România, până pe marginea prăpastiei. 

Pentru învățătura ce-o putem scoate, vom cita şi ultimul pasaj al 
capitolului: „Ocupaţia rusească, ticăloşia vechililor marxisto-leniniști, 
frenetici ai renegării naționale, fac o cruntă pedagogie naționalistă 
poporului român. Şi asprei formaţii morale, pe care o impune epoca 
fanariotismului marxisto-leninist, vom datora restaurarea 
suveranitățâii naționale. Și nimănui altcuiva”. 

Maestrul dă un răspuns tardiv politicienilor români de astăzi, 
care indiferent de coloratură, amăgesc poporul spunându-le că odată 


cu intrarea României în Europa, automat toate greutăţile, în primul 
rând economice, vor dispărea. Lucrurile nu stau deloc așa. Uniunea 
europeană de astăzi nu e deloc o instituție de binefacere ci uniunea 
unor state care îşi apără unele interese comune, ori pentru aceasta se 
cuvine să reprezinți ceva, şi nu cum cred oamenii noştri că ni se vor 
umple cu bani buzunarele goale. Adică, așa cum o scrie Pamfil Șeicaru 
sau interbelic un mare democrat liberal, Vintila Brătianu, nu ne vom 
putea redresa decât prin noi înşine, asta înseamnă să datorezi 
restaurarea suveranității naționale, poporului român și nimănui altuia. 

Se cuvine să mai amintim că marele ziarist se referă la aspra 
formaţie morală prin care ne vom putea câștiga suveranitatea 
națională, o noţiune sacră pe care şi vechii şi noii conducători ai 
României nu o mai iau în seamă, ei dacă trăiesc împreună cu supușii 
lor peste bine şi rău, e fiindcă și-au însușit zic ei modul de viață 
european, de unde se vede că au dreptate cei ce susțin că noi imităm 
Europa doar în ce are mai rău şi nu ne însușim nimic din calităţile sale 
majore. 

În continuare, vom începe analiza cărții lui Pamfil Șeicaru, cu 
capitolul al cincilea, „Tudir Vladimirescu. Revoluţia națională cu 
conținut social”. Vom prezenta în paralel portretele celor doi 
protagoniști ai revoluţiei din 1821, petrecută pe teritoriul Valahiei. 
lată introducerea înlocuitoare a peisagiului interior: „În Valahia, 
Ipsilanti a dat piept cu un adversar de altă calitate, un autentic 
revoluționar care nu reprezenta boierimea, reprezenta și apăra 
țărănimea... Revoluţia lui Tudor Vladimirescu a iniţiat o mişcare care a 
durat un secol abia în Martie 1919, prin decretul de expropriere şi 
împroprietărirea țăranilor, completat cu decretul-lege privitor la 
introducerea votului universal, primele obiective politice și economice 
au fost atinse”. 

Pamfil Șeicaru 

UNIREA NAȚIONALĂ. 

IDEEA FORȚA A ROMÂNIEI MODERNE, ÎN PERSPECTIVA 

ISTORICA ȘI ÎN COMPLEXUL POLITIC EUROPEAN 

Editura „Carpaţii”. 

MADRID 

1959 

La început revoluţia lui Tudor era îndreptată împotriva 
opresorului fie român, fie străin, apăra pe țăran, de unde pe drept era 


considerat ca și domnul țăranilor. Mai pe urmă, sub influenţa unor 
boieri pământeni a căror loialitate nu putea fi pusă la îndoială, 
mișcarea lui Tudora luat o direcţie naţională. 

„Alexandru Ipsilanti, fiul lui Constantin Ipsilanti care domnise în 
Valahia între 1802 și 1806, primise o aleasă instrucție, având ca 
profesor pe marchizul de Saint-Aulaire; fusese aghiotantul ţarului 
Alexadrul şi şeful suprem al Eteriei. În faţa acestui om important se 
ridica un boiernaș obscur, sulger, țăran din Vladimir, ținutul Gorjului. 
Puțin comunicativ, o trăsătură cu totul rară la gorjeni cari sunt plini de 
căldură sufletească, spirite sprintene, zeflemiști, Tudor Vladimirescu 
era tăcut, neînduplecat, aspru la gând și la faptă”. Maestrul a fost la 
Cloşani la meterezele lui Tudor, unde pietrele sure ale munților, 
platoul fără niciun arbore, muţenia locului totul, în acel peisaj, evoca 
sufletul sumbru al lui Tudor. Rămas credincios Porții otomane, într-o 
scrisoare adresată vornicului Văcărescu, pe care P. Șeicaru o compară 
cu un strigăt a cărui autenticitate revoluționară este de o rară 
elocvenţă: „Ce pretindeţi că noi ne-am răzvrătit contra Patriei și ne 
faceți din aceasta o crimă? Dar Patria este poporul, nu hoarda de 
jefuitori. Ce am întreprins eu împotriva poporului?” 

Dascălul şi mentorul lui Tudor a fost episcopul de Argeș, Ilarion, 
o figură foarte interesantă, crescuse lângă mitropolitul Dosoftei, 
învățase limba franceză, astfel că intrase în contact cu literatura 
franceză, i-a citit pe Rousseau, Voltaire și enciclopediștii, cei din jur îl 
porecliseră „voltairian-ul'. Prin Ilarion, susține autorul, că Tudor 
ajunsese în legătură cu ideile Revoluţiei franceze, menite să schimbe 
rânduiala societății. Episcopul grec Ilarion ura și el pe boieri, lua 
partea țărănimii. 

În tabăra cealaltă Rigas întemeie la Bucureşti în 1810 societatea 
literară Eteria, urmată de un ziar literar la Viena, apoi în 1813 alta la 
Atena şi în 1815 la Odesa. Rigas ca întreaga burghezie greacă era 
entuziasmat de ideile revoluției franceze, conducerea ei fiind asigurată 
de aristocrația Fanarului. Şi cum Rusia devenise anti-otomană, eteria 
se făcuse filo-rusă, Ipsilanti și Moruzzi figurau ca agenţi ruși în 
Principate, primul ca general a fost numit șeful suprem al Eteriei. 

După înfrângerea lui Napoleon, țarul Alexandru I, în prima parte 
a domniei sale manifesta un amestec de liberalism și misticism. Pentru 
politica internă îl avea pe Sperański, iar pentru politica externă, mai 
ales în problema Orientului pe Capo d-lIstria. Tatăl acestuia din urmă, 


făcea parte din grecii fruntaşi ai insulei Corfu, pe care francezii, după 
ocuparea insulei, îi aruncară în temniță. După ce insulele ioniene au 
fost puse sub protectoratul Rusiei, după pacea de la Tilsit Ion Capo d- 
Istria pleacă în Rusia unde în curând va deveni favoritul țarului 
Alexandru I. Capo d-lstria era destul de inteligent să nu pună în 
discuție problema Greciei, cu toate că gândurile sale erau îndreptate 
spre patria sa îndepărtată. El propuse ca Moldova, Valahia şi Serbia să 
fie constituite în trei principate federative, conduse de familii princiare 
germane, sub suzeranitatea Turciei și cu garanția marilor puteri 
europene. A fost elogiat pentru noblețea lui sufletească de prințul 
Gortehacov, acesta mărturisise, că îi datorează tot ce avea mai bun în 
el, iar Nesselrod, ministrul de externe al lui Nicolae I, îi lăuda 
sentimentele nobile și dezinteresate. 

Credința revoluţionară a lui Capo d-lIstria s-a lovit de realismul 
politic al cancelarului Metternich, exponentul concepţiei Sf. Alianțe din 
1815, care prevedea susținerea orânduirii internaţionale, cu 
menţinerea raporturilor dintre statele care-și rezervau drepturi de 
reciprocitate în ce priveşte securitatea marilor puteri europene, cu 
excepția Franţei, învinsă, reprezenta revoluţia franceză. 

Avându-l aliat pe Castlereagh, ambasadorul Angliei la San 
Petersburg, îl convinge pe țarul Alexandru |, la conferinţa de la Tropau, 
că răscoala regimentului de gardă Semenovski, s-ar putea repeta dacă 
nu-și va recunoaşte adevărații aliați, astfel că vor fi sacrificați, Capo d- 
Istria, Ipsilanti și cauza grecilor, în aşa măsură că va fi chiar combătuta 
ca orice adversar de temut. 

Alexandru I era o ființă plină de contradicții, Chateaubriand 
întâlnindu-l la congresul din Verona (1822) observă că țarul nu 
admitea ca libertatea să se facă decât de sus în jos. În 1823 ţarul nutrea 
speranța să pună la dispoziția cabinetelor europene armata rusă 
pentru a restaura puterea absolută, scopul final fiind acela de a crea un 
precedent, ca acesta să fie aplicat ulterior și în Rusia. 

În 1825 murind ţarul Alexandru I, ducele Constantin renunţă la 
tron în favoarea fratelui său, viitorul Nicolae I. În popor se răspândise 
credința că Alexandru I nu murise în 1825, rătăcește ca și călugăr 
cerșetor pe nume Fedor Kusnici, şi de fapt s-a stins din viață în 1860 la 
o vârstă înaintată. Respectivul călugăr se spune că semăna fizicește cu 
Alexandru, populaţia din Irkuts îl venera ca pe un sfânt. Scriitorul 
Merejkovski în romanul „Viață și moartea lui Alexandru!” crede că la 


originea dispariţiei țarului Alexandru, ar fi stat dorinţa lui de a-şi ispăși 
păcatul de a fi fost complice la asasinarea tatălui său, Paul I. 

În Valahia, deoarece interesele lui Tudor cu ale lui Ipsilante au 
început să intre în conflict, cei doi au hotărât să se întâlnească la 
Colentina aşa cum s-a şi întâmplat. P. Șeicaru citează lucrarea lui 
Pouqueville, consulul Franţei la Ianina, în timpul revoluţiei lui Tudor, 
pe care o relatează în cartea sa „Histoire de la regeneration de la 
Grâce” inclusiv despre întâlnirea de la Colentina. Francezul atribuia lui 
Tudor o totală respingere a propunerilor greceşti, argumentele sale 
fiind mai mult decât întemeiate: „Astfel ca principe” se adresează lui 
Ipsilanti: „ţinta voastră este să se emancipeze Grecia, deci locul vostru 
nu e aici. Duceţi-vă, treceţi Dunărea, măsuraţi-vă cu turcii; în ce me 
priveşte nu am pretenţia că lupt împotriva lor. Grecia aparţine grecilor 
şi România Românilor”. 

După această convorbire Ipsilanti însărcină pe grecul Sava să-l 
prindă pe Tudor, și prin trădare să-l omoare ceea ce în curând s-a 
executat. Pentru noi românii, încheierea perioadei fanariote cu 
hotărârea Sultanului să confirme domni pământeni, pe cei aleși, ca cei 
mai buni, de opinia publică, în persoana lui lon Sturdza în Moldova și 
Grigore Ghica în Valahia, constituie cum arată autorul o fază nouă în 
istoria Principatelor, ideea naţională câștigase prima bătălie. 

Mai departe (cap.: Domniile pământene) cu toate că după 
convenţia de la Ackermann (7 Oct. 1828) și tratatul de la Adrianopole 
(14 Sept 1829) principalele române cădeau sub dominație rusească, 
ideea naţională câștigă tocmai prin prezența unei puteri care sub 
aparenţa că vrea să ne civilizeze, prin regulamentul organic căuta să ne 
transforme într-un satelit, mai precis gubernie, a călit pe patrioții 
români în lupta lor, astfel că pentru generaţia din 1848 cel mai mare 
duşman al poporului român era Rusia împotriva căreia s-a îndreptat 
insurecția, mai ales în Valahia. 

Având în vedere situația țărănimii în Rusia, o descrie în mod 
genial Gogol, în cartea Suflete moarte, Kiseleff oricât ar fi avut intenții 
bune nu putea să le aplice la români, în timp ce în țara sa. Nicolae I nu 
era în stare să desființeze şerbia, atât i se împotrivea clanul marilor 
proprietari. 

În același timp, pe când între Nicolae I şi marele Constantin se 
duce lupta pentru tronul Rusiei, tinerii ofițeri ruşi cu aspirații 
revoluționare au organizat folosind vacanța tronului, revoluţia 


decembristă (1825). Desigur dacă prințul Trubetzkoi nu s-ar fi 
mulțumit numai să concentreze regimentele insurecte în fața senatului 
şi apoi să-și limiteze revolta doar la niște manifestații verbale, soldaţii 
strigând „Trăiască Constantin șiția lui Constituţia” poate ar fi reușit dar 
peste toate s-a adăugat și amânarea loviturii cu patru săptămâni, 
asigurând mersul spre o înfrângere sigură. Este semnificativă 
observația lui Joseph de Maistre, ambasador al celor două Sardinii la 
Petersburg: „Să se ivească un oarecare Pugatciov de la universitate și 
Statul se va rupe ca o bârnă putrea”. 

Existau pe atunci în Rusia două organizații revoluționare. Una, 
societatea Nordului condusă de Muraviev şi cea a sudului radicală 
având în frunte, pe un adevărat precursor al lui Lenin, Pestel. Acesta 
preconiza, cu un secol înainte de revoluția bolșevică comunistă, 
colectivismul economic. Alexandru Herzen în cartea lui „Conspirația 
rusească din 1825” aminteşte de testamentul lui Pestel care propunea 
ca măsură primă etatizarea tuturor bunurilor. Chiar anarhistul 
Bakunin în broşura „Romanov, Puteaciov, Pestel” era pentru ideile 
celui din urmă. 

Nicolae I, urcat pe tron, va opune idealiștilor revoluționari un 
realism bazat pe o voinţă și vigoare herculeană, apărându-şi monarhia 
cu o neînduplecată energie. După ce restabileşte ordinea internă, țarul 
îşi revede politica externă îndepărtându-se de Austria lui Metternich şi 
se apropie de Anglia lui Caning, dar nici Franţa nu e neglijată cu totul. 

Wellington, eroul de la Waterloo îl va vizita pe țar la San 
Petersburg, la 1 Martie 1826, recunoscând legitimitatea pretențiilor 
ruseşti asupra Principatelor şi drumul spre soluţionarea favorabilă a 
problemei greceşti. În acest sens în 1828 s-a semnat un protocol anglo- 
rus, ratificat la 6 Iulie la Londra de către Anglia, Rusia și Franţa. 

Bine se observă că politica reacționară a lui Metternich e 
fundamental revizuită şi astfel pe drept ministrul englez Caning a 
repurtat o victorie asupra Sfintei Alianțe a lui Metternich și Austria. 
Astfel se putea susține că Sfânta Alianță nu mai reprezenta decât 
membrelele separate ale corpului, „membra dejecta”. Se revenea la 
politica pentru care Alexandru I îl concediase pe Capo d-lIstria, 
îngropând cauza Greciei. 

Se reluau unele idei revoluţionare, nu din cauza vreunei 
admiraţii ivite peste noapte ci se continua războiul contra Turciei 
pentru consolidarea puterii proprii, problemă în care autonomia 


Greciei urma să fie rezolvată pentru a servi interesele de expansiune, 
în primul rând rusești. Turcia n-a acceptat noua situaţie și astfel Rusia 
e nevoită să susție un război, destul de lung şi anevoios. 

În sfârşit Rusia iese învingătoare şi contele Orlov semnează 
tratatul de la Adrianopole, ca pe o victorie rusească în Balcani. 

Prin convenția de la Akermann (7 Oct. 1826) pentru Principate 
se stipula ca domnii să fie aleși pe timp de șapte ani, dintre boierii 
autohtoni, cei mai bătrâni şi mai capabili, cu asentimentul Porții. 
Convenţia punea fățiș Principatele sub protectoratul rus, ele deveneau 
un spaţiu al intereselor exclusiv rusești. 

Situaţia domnitorilor lon Sturdza și Gr. Ghica numiţi fără 
consimțământul Rusiei, era agravată și de faptul că toţi grecii expulzați 
s-au întors în țară iar prin două firmane ruseşti cereau restituirea 
averilor mănăstirești călugărilor greci. 

Tratatul de la Adrianopole n-a făcut decât să accentuieze 
puterea Rusiei în Principate sau cum spunea lordul Aberdeen, imperiul 
otoman era la picioarele Rusiei. Tratatul de la Adrianopole (14 sept 
1829) prevedea restituirea formală a Principatelor Turciei pe când 
Rusia își întindea stăpânirea asupra braţelor Dunării (8 km. sud de 
brațul sf. Gheorghe) dar se mențineau anumite drepturi care conduse 
abil ar fi putut să ne asigure autonomia cel puţin internă. Domnii erau 
aleși pe viaţă. 

Armatele rusești (să fiu iertat dacă eram ispitit să scriu cele 
sovietice) din momentul când au trecut Prutul, intrigile boierilor și-au 
arătat efectele. În Moldova Ion Sturdza, denunţat conţinu la San 
Petersburg ca inamic al Rusiei, a fost arestat și trimis sub escortă în 
Basarabia. Grigore Ghica, domnitorul Valahiei, a avut timpul să fugă la 
Braşov. 

În capitolul dedicat Regulamentului Organic, P. Şeicaru, obiectiv, 
respecta adevărul și îl descrie pe contele Kiseleff, „pătruns de ideile 
liberale, avea o viziune amplă a problemelor politice, de o mare putere 
de muncă, cu totul neobişnuita, un spirit drept”. Saint Marc de Girardin 
care l-a cunoscut îl vede astfel: „activ, neobosit, semeţ, iubind să 
comande, fără să se teamă de amănunte sau să se repete, el găsea în 
Principate ceea ce îi trebuia spre a-și exercita însușirile. Și mai adaugă 
P. Șeicaru: „Toţi contemporanii sunt de acord în a-i lăuda, firea 
necoruptibilă, ceea ce era cu totului rar la demnitarii ruși grăbindu-se 
să adauge, și la boierimea românească”. (Să ne amintim de capodopera 


lui Gogol, piesa Revizorul din care putem deduce că de fapt corupţia 
constituia o a doua natură a rusului concurată, desigur, și de 
obiceiurile strămoșești, fanariote, ale românului). 

Bassarguine, un alt contemporan cu el, ni-l descrie ca 
„inteligent, abil, energic, avea darul să-și ataşeze oamenii şi mai ales pe 
subordonații lui. O nobleță cavalerească inspira gândirea şi actele lui”. 
Autorul nostru îi mai dă câteva date biografice, nu lipsite de valoarea 
lor: „Ofiţer al cavalerilor de gardă ai țarului, el participase la 25 de 
bătălii contra lui Napoleon, dovedind curaj şi acel calm în mijlocul 
luptei care defineşte pe adevăratul șef. În fața porţilor Parisului, țarul 
Alexandru I l-a înaintat la gradul cel mai râvnit de ofițerii ruşi: 
aghiotant al țarului”. (Nu putem rezista la ispita să nu credem că un 
atare om înzestrat cu mari calităţi, nu i-a slujit lui Lev Tolstoi drept 
model la crearea eroului său din romanul „Război și Pace” neuitatul, 
Andrei Bolkonski). 

lată omul pe care l-a trimis țarul Nicolae I s-a organizeze 
Principatele române, dându-le un regulament organic. Se înţelege că 
misiunea dată i-a stimulat toate virtuțile de șef și administrator 
excepțional. Chiar în momentul intrării sale în Principate a avut de 
înfruntat o epidemie de ciumă apoi de holeră pe care le-a jugulat prin 
măsurile sanitare luate. S-a întâmplat ca în urma unei secete, agravată 
de pustiurile aduse şi de armata rusească de ocupaţie (ca peste decenii 
de armata sovietică) s-a declanșat o foame generală pe care Kiseleff a 
stăpânit-o împărțind populaţiei din rezervele armatei, pe când în anul 
viitor, bun în recoltă, a redepozitat cerealele ce lipseau în hambarele 
armatei. 

P. Șeicaru citează părerile lui A.D. Xenopol în legătură cu 
Regulamentul organic. Desigur contribuţiile administrative ale 
regulamentului nu puteau decât să fie lăudate, dar în schimb problema 
principală a țărănimii a suferit, în mare parte, un regres vizibil, în 
primul rând, cantitatea de lucru în care se cuprindeau corvezile, s-a 
mărit iar întinderea pământului pe care proprietarul să-l puie la 
dispoziţia ţăranului era mult micșorată, ceea ce dădea o lovitură grea 
ţăranului român. Pentru a satisface interesele boierilor, pământul fiind 
mult redus îl va obliga pe țăran să reducă numărul vitelor şi să-și 
micşoreze încă mai mult prin datoriile ce-l apăsau, veniturile, astfel că 
până la sfârșit îl aștepta ruinarea totală. 

Mai mult, cum Regulamentul organic încredința alegerea 


domnitorilor unei adunări de boieri, asupra acestora Rusia putea să-și 
manifeste propria voinţă, definea concepţia țarului Nicolae I, prin care 
soarta României era pecetluită să devină în viitor un satelit al Rusiei 
ori o gubernie. 

Cazul contelui Kiseleff ne demonstrează încă odată că un om 
înzestrat cu calități excepţionale, pentru a le pune în apilcare depinde 
şi de sprijinul societăţii în care trăiește, mai ales dacă e vorba de un 
regim totalitar cum sigur, era Rusia ţaristă, pe acele timpuri. 

Să dau câteva exemple. Opozanţii reformelor lui Kiseleff erau în 
primul rând boierii moldoveni și valahi, proprietari de pământuri cum 
îi pomenește într-o scrisoare trimisă de contele Kiseleff lui Butenev, 
ambasadorul Rusiei la Constantinopol: „acești barboşi care sunt, fără 
îndoială cei mai turbulenţi băgători de zâzanii dintre toți oamenii cu 
barbă care mişună sub bolta cerului”. Dar rezistenţa cea mai acerbă 
venea chiar de la curtea imperială rusească. Cum putea să introducă un 
regim reprezentativ, occidental, când dădea de opoziţia ministrului de 
externe al lui Nicolae I, Nesselrod, cel care considera democraţia 
„confuză şi anarhică” iar regimul reprezentativ, complicat şi inaplicabil 
în țările înapoiate ca Principatele române. 

Dar, după cum am mai scris, țarul Nicolae I în 1833 a constituit 
al V-lea birou al Cancelariei imperiale dându-i sarcina să pregătească 
abolirea șerbiei. Aşa cum a descris-o Gogol în Suflete moarte, pe drept, 
țarul o considera rușinea domniei lui, țăranii ruşi erau trataţi de 
proprietarii lor ca fiinţe lipsite de orice drepturi, puteau fi vânduți ca 
vitele. Tot țarul i-a mărturisit că miniștrii lui, la care li se adaugă unii 
membrii ai familiei sale, nu i-au înţeles sentimentele fiind refractari 
abolirii șerbiei. Fiindcă nu se pot înţelege evenimentele din Moldova și 
Muntenia fără a cunoaște epoca țarului Nicolae întâi vom reține 
portretul ce i-l face un contemporan (Griinwald) în Memoriile sale „în 
fond Nicolae I era generos, de o rară nobleţă, dar nu mai puţin, cum i s- 
a spus - Don Quijote al autocraţieiși în consecință „jandarmul 
Europei”. 

Cum putea fostul aghiotant al ţarului să îmbunătăştească starea 
ţăranului român, în timp ce în Rusia situația se arăta mai mizerabilă și 
nici țarul, în persoană nu reuşea să o schimbe, abolind șerbia. 

Mai departe, autorul, în legătură cu descrierea social politică a 
Rusiei, se referă la cartea prețioasă „Lettres de Rusie” a marchizului de 
Custine apărută în 1839, republicată în 1946 de Henri Massis, cu o 


admirabilă prefață a acestuia. În 1930 a fost editată şi la Moscova în 
prefață, considerată de ruși, „cartea cea mai inteligentă scrisă asupra 
Rusiei, de un străin”. Pamfil Șeicaru consideră cartea lui Custine (La 
Russie en 1839) drept cea mai prețioasă contribuţie la cunoaşterea 
psihologiei social-politice rusești, indiferent de regim. Custine ca fin 
observator ajungea la concluzia: „Aici (în Rusia) a minţi înseamnă să 
protejezi societatea, să spui adevărul înseamnă să zdruncini Statul”. 

Desigur, concluzie valabilă în 1839, 1959 ca și în 2001. E cazul 
să ne reamintim că la instalarea comunismului rusesc în România, 
nimeni nu s-a îndoit că întreaga ideologie corespunde unei mari 
minciuni. Dar datorită și timpului scurs, intelectualii români, tot 
mințind în numele partidului, au ajuns să creadă în propriile lor farse, 
dezorientarea lor social-politică ducându-i la putere şi după 1989 tot 
pe comuniști, de unde spiritual cultura românească trece printr-un 
regres dureros şi asta fiindcă pe răsadul minciunilor nu creşte nicio 
floare a adevărului! 

Pamfil Șeicaru semnalează, oarecum intrigat, că istoricii români 
nu cunosc cartea prețioasă a lui Custine, călăuză pentru cei ce vor să 
înțeleagă spiritualitatea social-politică a Rusiei, calitate recunoscută 
chiar de ruşi. Răspunsul e simplu: Pamfil Șeicaru în căutarea 
adevărului istoric îi cercetează sursele citând, în primul rând, cu 
predilecție pe contemporani, după ideea lui Heidegger, cu cât te 
apropii de originile unui fenomen îi descoperi și esențele, pe când 
istoricii din ţară au obiceiul să primească un pseudoadevăr deformat 
prin gândirea altuia, nu rar, de convingeri marxiste, deci intenționat 
tendențioase. 

Ca încheiere la acest capitol privitor la Regulamentul organic îl 
voi cita întâi, pe marele nostru Xenopol, cu următoarea sentință 
dreaptă: „Regulamentul organic era, deci, cu toate binefacerile, mai 
degrabă un instrument al dominaţiei decât o constituţie a ţărilor 
românești”. 

Doar acceptând acest corectiv, vom putea fi de acord cu părerea 
marelui ziarist: „Şi totuși Regulamentul a însemnat cea mai importantă 
operă de rânduială administrativă, mulțumită căreia s-a pus capăt unei 
stări haotice, în care bunul plac era unica normă”. 

Ori ar fi să ne lăsăm duşi de vorbele înțeleptului Laocoon că lui 
îi este teamă de Greci, ca nouă, de ruși, chiar şi atunci când îi aduc 
daruri. Oare mărinimia ţarului era chiar gratuită, pe el îl interesa 


viitorul României numai pentru a o civiliza (se cunoaște apropierea ce 
se poate face între a civiliza şi sifiliza), ori dorea să-și lustruiască 
viitoarea intrare, ce-i va sluji de poartă deschisa spre Europa, cu noua 
sa gubernie? 

În scurtul capitol „Evoluţia spiritului critic între 1821 și 1848” 
de fapt, autorul se referă la influenţa politică și culturală a Franţei 
asupra evoluţiei spiritului public și progresul cultural al Moldo- 
Vlahilor, de unde citează o carte ce nu poate lipsi cercertătorului 
respectivei epoci și anume e vorba de „Bibliogrfia franco-română” 
publicată de George Bengescu, în 1907. 

Aşa dar, marele ziarist îşi ia un scurt răgaz, să poposească între 
cărțile dragi, suferind organic - așa cum am mai arătat-o şi o voi mai 
arăta ori de câte ori vom avea ocazia - dacă îi lipseşte vreuna, necesară 
pentru ca informaţia sa bibliografică să fie, cât de cât, completă. 
Adevăratul istoric e şi un căutător de comori, care nu se epuizează 
niciodată, drumul său este şi al absolutului, spre el năzuiește fără să-l 
atingă vreodată. De unde, se poate deduce că devenirea evenimentelor 
istorice se desfăşoară pe un fond veşnic acelaşi, ținând de perfecțiunea 
ideală, evident prezentă şi în activitatea ziaristului. Din acest motiv 
istoria nu-i o simplă înşirare de date cronologice, cum cred unii. Hegel 
are dreptate ea este întruparea spiritului divin în mersul lui spre 
cunoaşterea absolută, așa cum arătam ceva mai sus. De pildă, 
evenimentele, multe sunt trecătoare, pe când spiritul creator posedă 
concepte specifice, aproape veşnice, planurile se întrepătrund dar sunt 
şi independente, monade în sine, fără ferestre deschise în afară. 

De la început maestrul nu poate împărtăși părerea lui G. 
Bengescu, că prima teză de doctorat, la Paris a trecut-o în 1850, George 
Costaforu. 

Ori, constată P. Șeicaru din 1803, în 1820, 1825 și 1830 au 
studiat tinerii fii de boieri facultatea de drept iar din 182 lapar tot mai 
mult cărți consacrate Principatelor. Astfel în 1821 apare „Essais sur la 
Valachie et al Moldavie, theatre de l-insurrection dite d-lpsilanti” de 
contele de Salaberry, „Lettres sur la Valachie ou observations sur cette 
province et șes habitants” scrisă între 1815 până la 1821 de F. 
Recordon şi în sfârşit, „Tableau historique, géographique et politique 
de la Moldavie et de la Valache” de W. Wilkinson, fost consul general al 
Angliei la Bucureşti. În 1836 M. Kogălniceanu publică la Berlin în 
franceză primul volum din „Historie de la Valachie, de la Moldavie et 


des Valaques transdanubiens” și „Exquisse sur l-histoire, la langue et 
les moeurs des tigains, connus en France sous le nom de Bohemiens”. 

În anul 1840 apare o carte de Ed. Touvenel, cu o hartă 
amănunţită despre bazinul Dunării. În 1837 apare o carte despre 
Principate sub conducerea lui Demidoff, membru al Academiei 
imperiale din San Petersburg şi al Institutul Franţei o carte dedicată 
țarului Nicolae I despre Ungaria, Valahia, Moldova, Rusia meridională 
şi Crimeea, cu o sută planșe de Raffet. 

În sfârşit interesul francezilor pentru Ţările româneşti, arătat şi 
în diferite reviste ale timpului se datora şi studenţilor români de la 
Paris, care în 1839 au format Societatea studenţilor români. 
Entuziasmul lor patriotic i-a câștigat pe Edgard Quinet (căsătorit cu 
Hermiona Asachi) și pe Michelet, de partea cauzei românilor, iar în 
timpul revoluţiei din 1848 o delegaţie de studenți români, au exprimat 
simpatia poporului român pentru Republica franceză. 

În acelaşi spirit, în ţară, domnitorul Mihail Sturdza în 1835 a 
întemeiat Academia mihăileană, universitatea de mai târziu, Mihail 
Kogălniceanu  inaugurându-și cursul de istorie, deschis cu o 
răsunătoare lecție de patriotism. 

Atât domnul Moldovei cât şi al Valahiei (G. Bibescu) erau 
străbătuți de imperativele „ideii naționale”. „În preajma anului 1848 
ideea naţională avea, ca şi în faza primă a revoluţiei lui Tudor 
Vladimirescu, un puternic conținut social. Burghezia voia ştergerea 
tuturor privilegiilor boierești iar intelectualii, fie întorși de la studii din 
străinătate, fie formaţi în țară, doreau să facă din țărănime o clasă 
înstărită şi care să participe la viaţa politică. 

Revoluţia din 1848 

Profitând de răscoala pașei Mehmed-Ali împotriva Turciei și 
Sultanului, Rusia sare în ajutorul ultimei și trimite o oaste de 15.000 
soldaţi (4 Aprilie 1833) aceştia conduși de generalul Muraviev debarcă 
pe coasta Bosforului să apere Constantinopolul. Desigur, atât ţarul 
Nicolae I cât și cancelarul Nesselrod considerau prăbuşirea Turciei ca 
iminentă dar preferau ca ea să se întâmple sub ocrotire rusească 
pentru a evita inevitabila ciocnire cu statele europene. 

Prin contele Orlov, ambasadorul extraordinar al țarului, ruşii 
câştigă încrederea turcilor și astfel se semnează tratatul de la Unkiar- 
Skelessi la 8 Iulie 1833. Prin acesta, Turcia devine portarul 
strâmtorilor în slujba ţarului iar Marea Neagră un lac rusesc. Pentru P. 


Șeicaru acest tratat va fi cauza viitorului război din Crimeea, 
Palmerston, premierul Angliei n-a uitat niciodată înfrângerea 
diplomatică britanică. 

Pentru români Rusia protectoarea Turciei devenea unica putere 
de care ei trebuiau să țină seama. Redăm, pentru cunoaşterea situaţiei, 
un aspect grăitor, semnalat de marele ziarist: „Dacă ţarul Nicolae 
înțelegea să se facă o bună administraţie în ţările românești, niciun 
moment, însă, nu s-a gândit să înlesnească emanicparea politică de sub 
tutela Rusiei al acestor două ţări. Cei doi domnitori erau consideraţi ca 
doi reprezentanţi ai țarului, aşa cum sunt azi guvernele României 
simple forme de reprezentare ale intereselor Kremlinului. Evident, cu 
o mare și fundamentală deosebire. Gheorghe Bibescu și Mihail Sturdza 
erau în gând și simţire români, ei luptau să sporească într-o cât mai 
mare măsură autonomia Valahiei și Moldovei, pe când politrucii 
comuniști chinuie nenorocitul nostru neam spre a spori predominarea 
Rusiei în afacerile românești. După 1830 şi cu atât mai mult după 
1833, Rusia înţelegea să trateze Principatele ca două provincii ruseşti”. 

Gheorghe Bibescu (1842 - 1848), în momentul de când 
devenise domn, opoziţia naţională se grupase în jurul lui Ion 
Câmpineanu şi erau împotriva protectoratului Rusiei, atitudine mai 
manifestă după încheierea tratatului de la Unkiar-Skelessi. Totuși, 
opoziţiei, cu toate că era inspirată de un patriotism curat, îi lipsea 
simțul oportunității politice, I. Eliade Rădulescu, purtătorul de cuvânt 
al opoziţiei în Curierul românesc ataca Rusia, Al. Ghica fiind scos din 
domnie. 

În schimb, Gh. Bibescu a încercat să domnească bazat pe 
realismul raporturilor politice în fruntea cărora sta Rusia și deci în 
limitele legale să obție ce se cuvenea, în 1843 călătorind la 
Constantinopol, unde e primit cu mare cinste, obţine de la turci 
reglarea sistemului vamal călcat în picioare de ei și de ruși, astfel că 
Valahia recăpătase dreptul de a percepe 5 la sută din mărfurile intrate 
în țară. 

La fel a avut ingeniozitatea să respingă cererea depusă în 1843 
de A. Trandafillof, cetățean rus, de a exploata zăcămintele miniere din 
Valahia. Propunerea n-ar fi fost rea, dacă prezentarea tipic rusească nu 
ar fi rănit susceptibilitatea opiniei publice în sânul căreia s-a format un 
climat național. 

În 1841, Mihail Kogălniceanu editează „Arhiva românească” în 


care publicase documente privitoare la trecutul Moldovei, iar la 
București August Treboniu Laurian publica „Magazinul istoric pentru 
Dacia” unde N. Bălcescu scrisese răsunătorul articol „Românii și 
fanarioţii”, cât şi „Puterea armată la români”, „Starea socială a 
muncitorilor plugari în Principatele româneşti în deosebite timpuri”, 
din ele se poate deduce atitudinea politică a lui N. Bălcescu, exprimată, 
de pildă prin cuvintele: „Vai de acele naţii unde un mic număr de 
cetățeni își întemeiază puterea şi fericirea pe robia gloatelor”. Un 
articol tradus în franceză: „Questions économique de Principauté 
dannubien” apărut la Paris în 1850 a fost elogiat de Michelet în 
„Journal des Economistes” considerându-l pe Bălcescu un erudit de 
prim ordin și totuși un spirit practic, foarte precis, foarte luminonus. 
Un alt fapt ce avea darul să provoace ostilitatea rușilor era problema 
călugărilor greci, recalcitranţi, ştiindu-se protejați de vecinul din 
Răsărit. Bibescu a arătat o mână forte, alungând peste hotare 2 
călugări care au comis o infracțiune, de altfel de la cuvântul aghios = 
sfânt, țăranii au derivat cuvântul „aghiuță”. 

Domnitorul prin lege a reglementat veniturile eclesiastice și s-a 
fixat prelaţilor un salariu. Cu toate protestele mitropolitului Neofit la 
San Petersburg, Bibescu a primit câștig de cauză, deoarece Kiseleff 
fiind consultat - era ministrul domeniilor imperiale - cunoscând bine 
problema bărboşilor călugări greci, petiția lor, pur şi simplu, le-a fost 
respinsă. Într-o scrisoare adresată lui Kiseleff, domnitorul Valahiei se 
plânge ca unui prieten, de toate greutăţile pe care le are şi ajung să-l 
scârbească de funcţia sa. 

Țarul Rusiei Nicolae I ca reacţie la revoluţia franceză din 1830 
când a fost detronat Carol al X-lea, în 1833 l-a numit pe Uvarov 
ministrul instrucției publice dându-i misiunea să închidă cursurile 
învățământului superior, pentru ca tinerii să nu mai ajungă în contact 
cu ideile pernicioase, revoluționare. E de prisos să mai adaug faptul că 
acest Uvarov era mai mult decât reacţionar, considera Serbia şi 
autocraţia, forţele statului țarist. În același timp, Nesselrod printr-o 
notă îi cerea și lui Kiseleff închiderea cursurilor de învățământ 
superior. Autorul mai specifică faptul că după 1830 după răsturnarea 
lui Carol al X-lea până în 1848 când a fost detronat Louis - Phâlippe, a 
existat o stare continuă ravoluţionară întreținută de socialiștii francezi 
Blanqui, Raspail, Barbes şi alții. În acest spirit, revoluția din 1848 în 
Franța a avut un caracter social şi secundar politic, rezumat în 


cuvintele lui Prudhon din articolul „Toast à la révolution”: „Dreptatea 
nu şi-a spus la 1789 ultimul ei cuvânt”. Se mai subliniază că în 1848 în 
Franţa socialismul francez reprezentat de Louis Blanc, Proudhon, 
Blanqui, înfrunta pentru prima oară capitalismul. Marx l-a calificat 
„utopic” deoarece majoritatea dintre ei erau creştini, idealişti. În 
concepția lor societatea capitalistă franceză „are ca Dumnezeu pe 
Plutus şi nu pe proletarul lisus”. 

În 1848, capitalismul a ieşit învingător cu preţul a zeci şi sute de 
muncitori împuşcaţi pe străzile Parisului, la ordinul generalului 
Cavagnac, investit cu puteri dictatoriale, șef al executivului, în Iunie 18. 
A candidat la preşedinţia Republicii franceze, dar a fost învins de Louis 
Napoleon în Dec. 1848, viitorul Napoleon al III-lea. 

Țarul Nicolae I când i s-a dus vestea că regele Louis Philippe şi-a 
părăsit tronul, a ordonat ofițerilor săi: „Domnilor, puneţi şaua pe cai; 
republica a fost proclamata în Franţa”. În acest mod, ţarul îşi asuma 
rolul de „jandarm al Europei”, ca reprezentant al absolutismului 
integral. 

Criza revoluționară a cuprins întreagă Europa, numai că dacă în 
Austria avea un caracter social, în Ungaria, Polonia și Principate ea va 
avea, în primul rând, un aspect naţional. 

Se înțelege că tineretul român nu putea accepta măsura de a 
închide universităţile, ca viitoare cadre ale revoluţiei din 1848, 
rezistența lor a devenit mai dârză punând bazele „Societăţii 
filarmonice”, organizație conspirativă politică ce funcționa sub firma 
unei societăţi culturale. 

Se mai insistă asupra activităţii lui lon Eliade Rădulescu având 
un rol covârșitor în educaţia tineretului şi pregătirea lui revoluționară. 

E foarte interesant ce se scrie despre revoluţia din 1848 a lui 
Kosuth care s-a condus după principiile lui Szecheny ca națiunea era 
Statul istoric ungar, negând celorlalte comunităţi să aibă un drept, în 
acest sens se nesocotea principiul naționalităților, sub coroana Sf. 
Ștefan popoarele își pierdeau identitatea națională. Mai târziu, Kosuth 
şi-a recunoscut greşeala, astfel că într-un ziar din Torino, unde se afla 
în exil, declara în 1862: „Dacă maghiarii, slavii din sud și românii se 
unesc, formând o confederație danubiană, atunci ei vor putea deveni o 
putere de prim ordin. Ei ar forma un bogat și puternic Stat de 30 
milioane de locuitori, cari ar atârna greu în balanţa europeană. Uniune, 
bună înțelegere și frățietate între maghiari, români și slavi: acesta este 


sfatul pe care îl dau cu toată convingerea, este dorinăța mea cea mai 
arzătoare și condiția necesară unui strălucit viitor pentru toate aceste 
popoare”. 

Şi maestrul adaugă: „Dacă Kosuth ar fi înțeles adevărul acesta 
politic în 1848, valabil şi azi, cursul istoriei ar fi fost cu totul altul”. 

În cele două Principate revoluţia s-a desfășurat într-un mod cu 
totul deosebit. În Moldova, tinerii conducători aveau convingeri 
liberale printre ei găsindu-l pe Mihail Kogălniceanu, Vasile Alecsandri, 
Ion Alecsandri, Manolache Costake-lepureanu, G. Cazimir, C. Rolla și 
bineînţeles și domnul de mai târziu, Alexandru Cuza. Aceştia 
respectuoşi, au cerut învoirea domnitorului Mihai Sturdza, să se 
reunească într-o sală vecină palatului domnesc spre a lua în discuţie 
reformele propuse. Adunarea a avut loc pe ziua de 27 Martie 1848, 
când Al. Cuza în modul cel mai liberal şi-a prezentat programul său de 
politică democrato-țărănească. Propunerile de reformă au fost 
redactate într-un memoriu semnat de 800 de persoane. Pentru a 
înlătura orice bănuială de ostilitate față de Rusia, semnatarii şi-au 
arătat profundul lor respect pentru Regulamentul organic. 

În august 1848 Mihail Kogălniceanu a publicat la Cernăuţi o 
broșură, Dorințele partidei naţionale în Moldova” unde revendica 
libertatea presei, egalitatea civilă și politică pentru toţi cetăţenii, 
dreptul tuturor de a face parte din Adunările prevăzute de 
Regulamentul organic, inamovibilitatea magistraturii și curtea cu 
jurați în afacerile criminale. 

Ca şi concluzie, M. Kogălniceanu arăta că protectoratul Rusiei şi 
Regulamentul organic au răpit Moldovei dreptul de legislație internă și 
autonomie, dorinţa Moldovei și Valahiei era să se unească într-un sigur 
Stat. 

Pamfil Șeicaru nu uită să ni-l prezinte pe Mihai Sturdza, ales în 
1834 domn al Moldovei, în cei 14 ani de domnie s-a arătat un foarte 
bun administrator, gata să înleznească țării o evoluţie spre o aşezare 
civilizată. Ca pasionat de matematică, având cunoştinţe în domeniul 
ingineriei a făcut să se construiască șosele pietruite care străbăteau 
Moldova de la Mihăileni până la Galaţi, de-a lungul Siretului, şi alta de 
la Burdujeni prin Pașcani la Focșani. Nu era refractar reformelor 
liberale încât a eliberat ţiganii robi în 1844 şi a supus administrația 
averilor mănăstirești controlului departamentului instrucției publice. 

Spirit clarvăzător, a preluat apărarea pădurilor, căzute prada 


tăierii dezordonate. Ca bun patriot, aşa cum am pomenit acest 
eveniment în cele anterioare, a înființat Academia Mihaileanaân 1835. 

Totuși, deşi memoriul înaintat de răsculații moldoveni nu 
prezenta nimic periculos, M. Sturdza a dat ordin căpeteniilor 
revoluționare să fie arestate şi expulzate din Moldova, ceea ce nu a fost 
deloc greu fiindcă masele ţărăneşti nu au fost angajate. Astfel, domnul 
se grăbise să raporteze că în Moldova ordinea a fost restabilită pentru 
a preîntâmpina o invazie a trupelor rusești, care nu peste mult tot vor 
ocupa Moldova de unde puteau supraveghe mai direct Principatele. 

Deci ca și G. Bibescu și M. Sturdza avea o perspectivă clară a 
revoluției: într-o vreme când Rusia devenise atât de puternică încât 
dejuca și intenţiile puterilor apusene, considerau drept un act de 
nebunie să te răscoli împotriva ei. Urmărind desfăşurarea 
evenimentelor, ne vom da seama, și autorul nostru e de aceeași părere 
obiectivă, adevărații patrioţi erau cei doi domni și nu revoluționarii 
care au lăsat țara într-o situație disperată din punct de vedere politic şi 
social. 

Mișcarea revoluționară nu era împotriva lui Gh. Bibescu, primul 
comitet compus din C.A. Rosetti, lon Ghica, frații Golescu și maiorul 
Voinescu, i-au propus domnului să preieie conducerea mișcării. 
Desigur, au fost refuzaţi, deoarece spiritul realist al lui Bibescu îi 
spunea că respectiva aventură îi va determina pe ruşi să ocupe 
Valahia, din această cauză caută să nu dea niciun prilej de supărare 
ambasadorului rus să denunțe la San Petersburg ce febră 
revoluţionară domină în Valahia. În consecință, Bibescu interzice 
şedinţele comitetului care îi răspunde prin mărirea lui, odată cu I. 
Eliade Rădulescu şi mai apoi cu Ion şi Dimitrie Brătianu, sosiți de la 
Paris. Încercarea de atentat contra lui Bibescu, provocată de vizita 
generalului rus Duhamel care venise pentru a pregăti terenul pentru 
viitoarea ocupație rusească împotriva revoluției ungare, au rupt 
definitiv legăturile dintre domn şi comiteul insurecțional, valah. 

Prima hotărâre luată de comitetul revoluționar era ruperea 
legăturilor cu Rusia, cu menţinerea suzeranității Porții şi anularea 
Regulamentul organic. Elementele radicale în frunte cu N. Bălcescu 
propun abolirea privilegiilor şi emanciparea ţăranilor cât și o 
modificare a sistemului reprezentativ. Aceștia din urmă voiau să dea 
ca temelie Statului, țărănimea. Incontestabil conducătorii revoluţiei 
din 1848 în Valahia erau buni patrioți, însuflețiți de dreptate socială 


dar au intrat în luptă lipsiţi de orice strategie, cât de cât acceptabilă, în 
afara înfruntării colosului rusesc cu piepturile goale. 

Era însă uluitoare uşurinţa lor de a intra într-o luptă fără să 
cunoaştă situația din Europa. Revoluţia din 1848 cuprinse în agitația ei 
şi Irlanda, ceea ce îndepărta Anglia de orice ajutor ce l-ar fi putut, da 
răsculaților români. Rămânea Franţa, a cărei prietenie şi ajutor se baza 
pe o frază lirică venită din partea lui Lamartine. Dar când D. Brătianu e 
trimis de guvernul provizoriu să-l atragă pe Kosuth de partea lor, 
revoluționarul maghiar a răspuns: „Vom vorbi de acest concurs când 
un corp de armată francez va fi venit în ajutorul Valahilor”. Deci 
Kossuth cunoștea situația disperată în care se afla Franţa și 
imposibilitatea ei de a se angaja e într-o luptă contra Rusiei și Angliei, 
amândouă ostile principiului naționalităților. 

Cu toate aceste mari impedimente, la 9 Iunie 1848, membrii 
comitetului revoluționar proclamă, la Islaz noua Constituţie, ceea ce 
pentru ţărani însemna pământ şi liberare de munca gratuită pentru 
boieri. 

În ziua de 11 Iunie, o mare mulțime înconjură palatul domnesc, 
îl aclamă pe Bibescu drept şef al revoluţiei şi îi cer să semneze 
Constituţia. Pentru a evita orice vărsare de sânge o semnează, dar în 
zilele următoare primind un bilet din partea lui Kotzebue, 
ambasadorul rus la București care a și plecat spre San Petersburg, 
Bibescu dându-și seama că soarta României este pecetluită și Valahia 
va fi curând ocupată de ruși, își dă demisia, cu marea durere de a nu fi 
putut împiedica un dezastru iminent. 

Revoluţia de la 1848 este un exemplu demn de reținut, scrie P. 
Șeicaru şi de tras învățăminte în legătură cu ceea ce poate fi numit 
romantism în politică. 

O comisie agrară, prin decretul din 9 lulie este instituită pentru 
ca astfel prin discuţii să se rezolve chestia țărănească, deci prin liberul 
consimțământ al patronilor să se înfăptuiască împroprietărirea 
țăranilor, ceea ce nu se va realiza, bineînţeles, până la lovitura de stat a 
domnitorului Al. I. Cuza. 

În sânul revoluţionarilor se întrezărea evoluţia a doua curente 
total diferite. Pentru N. Bălcescu și adepţii lui, țărănimea era clasa 
menită să determine structura politică a statului, pe când pentru C.A. 
Rosetti și fraţii Brătianu țărănimea era un mijloc de a intimida pe 
boieri, pentru a-i face să cedeze în favoarea clasei mijlocii, 


nerăbdătoare să ia conducerea. Observaţia autorului nostru e de o 
deosebită importanță deoarece respectiva nouaclasă mijlocie 
constituie un punct de plecare, negustorii erau părinţii pașoptișştilor, 
prin ei se crează o clasă burgheză, politic și economic bine organizată. 
Și dacă lucrurile în timpul revoluţiei din 1848 nu erau atât de 
cristalizate pentru a despărți pe cei ce luptau pentru totul alte 
obiective politice, ele se vor contura în anii viitori şi ne explică de ce 
liberalii în 1864, se vor alia cu conservatorii, clasa marilor proprietari 
împotriva reformelor lui Cuza şi Kogălniceanu. Reforma lui Cuza, pe 
linia preconizată de N. Bălcescu tindea la crearea unei clase țărănești 
economic şi politic dominantă în Stat, pe când reprezentanții aşa-zisei 
clase mijlocii, ambiţioase, înțelege să şteargă privilegiile boiereşti, iar 
beneficiul luptelor să nu fie spre folosul țărănimii. Așa se explică de ce 
au folosit censul ca o condiţie esenţială a regimului reprezentativ pe 
care-l preconizau. „În originile democraţiei române”, Filliti (citat de P. 
Șeicaru) luminează atitudinea lui Ion Brătianu și a lui C.A. Rosetti în 
problema țărănească, așa cum reese dintr-un memoriu adresat lui 
Cuza, în 1859 de către Ion Brătianu. Pentru acesta din urmă este 
necesar să se dee ţăranului o educaţie aleasă și o bună directivă dar 
rolul de prim ordin trebuia să fie al „micei nobleţi care îşi cultivă 
pământul şi care prin speculațiile ei stimulează comerțul. Luând 
apărarea negustorilor, lon Brătianu devine de-a dreptul liric”. „Sunt ei 
care produc toate bogăţiile care nu vin din agricultură, deoarece dau 
prețul bogățiilor pe care nu l-ar putea avea fără ei. Ei au toate calitățile 
de energie și de moralitate care caracterizează această clasă în 
societățile europene. Ei au iubirea de libertate și patriotismul, cu toate 
că marele comerţ este făcut în mare de străini, venind din toate ţările 
supuse Turcilor, România fiind o adevărată țară a făgăduinţei”. 

Elogiile aduse clasei de mijloc în concepția lui Ion Brătianu, 
dovedesc că politicianul era prada unei grave confuzii, atunci când o 
consideră drept o fază de tranziţie, prin care ea naște burghezia 
capitalistă, astfel că poate afirma că „în sânul clasei negustoreşti se 
găseşte sămânța civilizației române deci țelul final era de a transforma 
o clasă de negustori, de intermediari, „în buna parte alcătuită din 
străini” în conducătoarea destinelor neamului românesc. Subliniindu- 
se faptul că toți meşteşugarii sunt români cu sentimente de moralitate 
şi patriotism, lon Dimitrie Brătianu cât C.A. Rosetti nu făceau 
deosebirea dintre factorii care produc marele negoţ şi bogăţia 


capitalistă și existența unei clase mijlocii care-şi are principiile sale de 
dezvoltare, delimitându-se de burghezia capitalistă pe care numai rar 
o produce. Parafrazând propoziţia lui Ion Brătianu am admite că 
meșteșugarii, care deşi nu toți sunt români au sentimente de 
moralitate, pe care de cele mai multe ori, cei ce urmăresc îmbogățirea 
cât mai rapidă, nu o au fie că sunt români, fie străini. 

Mihai Eminescu, marele nostru poet, ca student aflat la Viena, 
explică respectivul proces economic, cu o limpezire uimitoare, care-i 
lipseşte politicianului Ion Brătianu cu studiile făcute la Paris. 

Într-un articol adresat unei reviste vieneze, rămas nepublicat, 
deoarece studentul nostru apără România de niște calomnii injurioase 
aduse de publicația austriacă, deci până astăzi e păstrat între 
manuscrisele sale, pentru clarificare descrie felul cum s-a dezvoltat, în 
scurt timp, Germania ca forță industrială. Condiţia primordială era 
introducerea unui sistem vamal de protecție a produselor, proprii 
printr-o taxă vamală impusă mărfurilor importate, protecționism 
descris de unul din economiștii de seamă ai secolului al XIX-lea, Fr. List 
(1811 - 1886). Printre altele poetul arată că la Pacea de la Paris (1859) 
României i s-a interzis să pună vamă produselor importate deci de la 
început ni se pun piedici să ne dezvoltăm economic, și în acest cadru 
cea mai interesată era Austria, cea care în același timp ne critică prin 
zeloşii ei ziarişti. 

Dar, desigur nu asta e totul. În primul rând, trebuie să se ajungă 
la o situație bună a claselor productive, țărănimea și clasa de mijloc a 
meșteșugarilor, care în niciun caz nu trebuie despărțite, cum o face Ion 
Brătianu, pledând pentru clasa negustorilor cu atât mai mult cu cât 
cele două clase - țărănimea şi clasa mijlocie - nu se concurează 
niciodată, din contră au nevoie una de alta, fără o conlucrare 
armonioasă e vorba de o întrecere ce bate în gol. 

Deci, postulatul eminescian nu lasă loc, la îndoieli, în România o 
clasă țărănească puternică şi una mijlocie prosperă, va pune bazele 
demarării economice dacă, după cum susține economistul List se 
aplică protecționismul vamal, prezent şi astăzi în ţările capitaliste 
chiar dacă nu într-o formă atât de directă. În acest mod se garantează 
câştigul economic fără să ducă la corupţie și furt, îmbogățirea 
individului şi a Statului asigurându-se prin fondul rentabil al afacerii. 

Fără îndoială, sistemul liberal în 1864 punea un fundament fals 
societății române moderne, dominat de acel „îmbogățiți-vă fraţilor cât 


mai repede”, în timp ce țărănimea era condamnată la mizerie iar clasa 
mijlocie nu avea cum să prospere. 

În acest complex, noua clasă superpusă cum o numea pe drept 
Eminescu, se dezvolta străină intereselor neamului, de unde ura ce i-o 
provoca activitatea ei, exprimată în articolele sale de ziar și în 
celebrele Scrisori-satire. 

Şi tragedia mare a României, în tot acest timp continua cu 
aceleași structuri economice, rămase nealterate, clasa conducătoare se 
înălța pe spinarea claselor productive, inuman asuprite. Îndeosebi 
țăranii o duceau rău de tot, li se spunea bordeenii după locuinţele lor 
săpate în pământ, numite bordeie. Rezultatul a fost şirul de răscoale 
ţărăneşti atingându-și apogeul în marea răscoală din 1907. Abia în 
1917, s-a produs în sfârșit revirimentul și asta fiindcă celor de la 
conducere, le-a ajuns cuțitul la os, regele Ferdinand apelând la vitejia 
soldaţilor le-a promis după război, împărțirea pământului pentru care 
se luptau, reforma agrară pe care marii proprietari le-a refuzat-o în 
1848. De fapt, Ionel Brătianu ar fi putut s-o facă încă din 1914 dar 
presiunile venite din partea colegilor liberali, l-a determinat s-o amâne 
pentru mai târziu, I.G. Duca omul de încredere al lui Ionel Brătianu, 
scrie în Memoriile sale, că deși șeful său era de o cinste și o moralitate 
exemplare îl mira că închidea ochii la unele mici „afaceri” personale ale 
unor liberali mai bătrâni, unul dintre ei era cunoscutul Ferechide. Fără 
îndoială și după 1918, Ionel Brătianu a rămas în slujba intereselor 
liberale, puțin schimbate, de unde impopularitatea lui, deşi actele 
săvârşite de el în timpul primului război mondial meritau toată lauda. 

După 1944, comuniștii urmărind distrugerea poporului român 
au lovit decisiv în talpa țării cum o numea Mihai Eminescu, pe când 
clasa mijlocie dispăruse în sânul Statului etatizat până la absurd. 

Prin eliberarea României de sub jugul comunist, după 11 ani de 
neocomunism și de nepricepută democraţie, ne aflăm în acelaşi stadiu 
de dezvoltare, țărănimea e la pământ iar clasa mijlocie nu stă deloc mai 
bine. Am stat de vorbă cu o economistă în anul 1992, când la putere 
era „celebrul” PDSR, şi el mi-a spus că după cum arată socotelile 
micilor producători, impozitele erau atât de mari încât majoritatea 
sunt amenințați cu falimentul. Mi-a arătat documentele respective, 
astfel că pot afirma că neocomuniştii poate din neștiință şi rutină 
comunistă au dus la falimentarea micilor producători, pe când 
democraţii au uitat-o complet, parcă nici nu ar fi existat o astfel de 


problemă. 

În atare condiţii când politicienii aşteaptă ca pe o mană cerească 
împrumutul străin „în loc să se bazeze pe capitalul lucrativ propriu, 
avem credinţa că prin jaf și hoţie sărăcirea intenţionată a României nu 
va cunoaște renaştarea visată, probabil până va mai exista pui de 
comunist pe pământul țării românești adică peste cel mai devrema, 50 
de ani. 

După analiza unor aspecte atât de importante, iar trebuie să ne 
referim la geniul lui P. Șeicaru pentru că a descoperit ceea ce trebuie 
descoperit, de pildă, în năzuințele revoluționarilor din 1848 s-au 
născut unele idei cu substanță adâncă, dar care în câțiva ani au fost 
jugulate, de o mână de politicieni grăbiţi să ajungă la putere, chiar cu 
marele risc să sacrifice România. 

Personal, consider că autenticul drum al poporului român a fost 
bătut de marile spirite ale culturii şi istoriei românești, ne referim la 
țărănismul lui N. Bălcescu și Mihai Eminescu, devenit realitate politică 
odată cu suirea pe tron al lui Al. I. Cuza ajutat de M. Kogălniceanu, 
peste ani înființarea partidului țărănist de Ion Mihalache, sprijinit de 
Spiru Haret și învățătorul Dobrescu-Pitești închide un cerc, de 
adevărat românism, izvorât din sentimentul naţional de a servi 
interesele patriei puse înaintea celor personale. 

Reîntorcându-ne la revoluţia din 1848, Rușii au forțat Turcia să 
intervină în Valahia. Având o armată de 20.000 de oameni Soliman- 
Paşa a cerut desființarea comitetului revoluționar și formarea unei 
locotenențe domnnești. Revoluţionarii au convocat o întrunire în aer 
liber la care a luat cuvântul Ion Brătianu, din care reese cât de fără 
sens a fost aventura revoluționară: „Între altele Franţa, Italia, 
Germania, Ungaria dar mai ales frații noştri români din Transilvania, 
Banat, Bucovina, Moldova şi Basarabia, cari sunt în număr de opt 
milioane, vor susține cauza noastră. Amintiţi-vă de strămoșii noștri 
cari sub Mihai Viteazul cu 6.000 de români au bătut sute de mii de 
turci, atunci când toată Europa tremura înaintea Porții”. P. Șeicaru 
comentează: „O beţie de cuvinte, un delir demagogic, nu o luare de 
atitudine în faţa teribilei realități: somaţia Turciei întărită de prezența 
unei armate la Giurgiu și a uneia ruseşti de 100.000 de oameni în 
Moldova... Kindergarten-ul politic revoluţionar a costat Valahia 
ocupaţia turcească. Locotenenţa compusă din N. Golescu, Christian Tell 
şi Ion Eliade Rădulescu nu a fost acceptată de turci, astfel că a sosit la 


Giurgiu Fuad-paşa în tovărăşia generalului rus, Duhamel”. 

lon Brătianu, prefect de poliție, pentru a salva cel puțin moral 
revoluția, împreună cu Cezar Boliac și Aristia, mobilizând mahalalele 
au cerut de la locotenență să le dea Regulamentul organic și 
Arhondologia. După ce le-au obținut le-au pus pe năsălie și parodiind o 
slujbă religioasă, s-au dus spre palatul mitropolitan unde îmbrăcat în 
haine sacerdotale mitropolitul le-a afurisit, ca apoi cu mare alai s-au 
îndreptat spre consulatul rus pentru a le arde în fața lui. 

Fuad-pașa i-a invitat pe câmpia de la Cotroceni, unde le-a adus 
la cunoștință că locotenenţa e înlocuită cu un caimacam, adică un 
regent, logofătul C. Cantacuzino. Apoi, fiindcă revoluționarii au 
vociferat îi arestează, ca mai târziu să-i trimită în Turcia de unde lon 
Brătianu, N. Bălcescu au ajuns ca și Rosetti la Paris. 

După cum precizează Griinwald, ruşii au pătruns în Valahia în 
ziua de 14 Octombrie 1848. 

După revoluţia din 1848 se încheie tratatul de la Balta Liman 
impus Turciei la 1 Mai 1849, el prevedea alegerea domnilor pe 7 ani, 
având nevoie şi de acordul Rusiei şi Turciei. Adunările ordinare și 
extraordinare ale boierilor se suspendă, în locul lor vor funcționa 
divanurile ad-hoc compuse din boierii cei de vază și se înțelege şi de 
încredere, precum şi de unii membrii ai clerului. Ca supremă sancțiune 
Rusia și Turcia vor menţine fiecare câte 25.000 - 30.000 de soldaţi, 
până ce frontierele Ungariei vor deveni sigure. După acel termen vor 
mai rămâne câte 10.000 de soldați până la pacificarea interioară și 
reorganizarea miliției în Principate. 

Războiul Crimeii 

Autorul subliniază că suntem înclinați să ne oprim la cauzele 
imediate şi mai totdeauna accidentale ale unui război, „atunci când 
originile sunt mult mai îndepărtate și acoperite cu alte evenimente 
care, în perspectiva istoriei, nu au nicio importanță”. 

Astfel războiul din 1914, îl considerăm provocat de atentatul de 
la Sarajevo, când de fapt, cauzele adevărate se conturau încă din anul 
1900, când englezii au descoperit că imperiul lor comercial a început 
să fie concurat de cel german, de unde și apropierea politică dintre 
Anglia şi Franţa. 

Tot aşa originile războiului din Crimeea trebuie situate la 8 Iulie 
1833 când s-a semnat tratatul de la Unkiar-Skelessi prin care se 
asigură protecția rusească a Constantinopolului, ceea ce însemna o 


înfrângere a lui Palmerston şi a diplomaţiei engleze. Concomitent 
reprezentantul liberalismului englez, Cobden, într-o broșură „Rusia”, 
publicată în 1836, susținea că instalarea rușilor la Constinopol nu 
prezintă niciun pericol pentru navigația engleză şi comerțul său, a fost 
viu criticat nu numai de Palmerston dar și de o parte din presa engleză. 
Pentru Palmerston, instalarea Rusiei la Constantinopol, constituie 
prima ei etapă spre India, din această cauză preocuparea principală a 
politicii engleze era anularea tratatului de la Unkiar-Skelessi și 
garantarea integrității imperiului turcesc, stavilă în calea pretențiilor 
de expansiune a rușilor. 

În 1841, după o nouă ciocnire între Mehmet Ali al Egiptului şi 
sultanul Turciei, la semnarea Convenţiei de la Londra unde toate 
statele erau împotriva lui Mehmet în afară de Franţa, probabil să nu-l 
mai irite pe Palmerston, Rusia nu mai reînnoieşte tratatul de la Unkiar- 
Skelessi. 

Țarul Nicolae I considera Turcia ca pe un om bolnav și cerea 
împărțirea ei, în speranța că i se va recunoaște drepturile asupra 
Dardanelelor şi Constantinopolului, chiar și în situaţia de ale împărți 
cu o altă putere, fie şi Anglia. În orice caz, după vizita făcută în 1844 de 
țar la Londra, acesta era sigur că va reuși să-i convingă pe englezi 
asupra necesităii împărțirii omului bolnav. Dar noul guvern condus de 
John Russel, avea ministru de externe pe Palmerston, ceea ce îl 
determină pe țar să nu mai fie atât de convins de reușita lui. 

Desigur, rolul de jandarm al Europei jucat în 1848 de ţarul 
Nicolae I a fost pe placul englezilor, deoarece dacă revoluția din 1848 
ar fi reușit în Europa, naționalismul ar fi luat proporţii mari şi în 
Irlanda. Graţie intervenției rușilor în Ungaria, s-a împiedicat dislocarea 
Austriei - care constituia pentru englezi o barieră împotriva înaintării 
Rusiei spre Constantinopol. 

Tot în acei ani a avut loc disputa pentru locurile sfinte, locurile 
din Palestina în care trăise și își avea mormântul, lisus. Pentru a 
reprezenta interesele catolicilor, Franța l-a trimis în misiune 
extraordinară pe generalul Au pick, tatăl vitreg al poetului Baudelaire, 
cu care nu prea s-a înțeles niciodată. 

Şi cu această ocazie ţarul fiind ocrotitorul ortodocșilor nu 
pierdea ocazia să-şi arate hegemonia în toate problemele ivite pe 
teritoriul imperiului otoman. 

Lucrurile ajung până acolo încât vechea comisie responsabilă cu 


locurile sfinte e înlocuită cu una formată din teologi musulmani, ceea 
ce nemulțumeşte pe ruşi, care încearcă să-i câştige pe francezi pentru a 
protesta împreună. 

Țarul prin ministrul său Nesselrod ridică Angliei încă odată 
problema omului bolnav, dar John Russell îl refuză, englezii nu vor 
împărțirea imperiului turcesc. 

Dar, evenientele nu se opresc aici, Rusia îl trimite ambasador la 
Constantinopole pe prințul Mencikov care debarcă la Constantinopol 
pe o navă de război „Trăsnetul” şi pe chei, în afară de personalul 
ambasadei îl aclamau sute de mii de greci. Atitudinea lui era umilitoare 
pentru turci, întărind acțiunea de intimidare a Rusiei împotriva 
„omului” bolnav, Turcia. 

Dar după cum subliniază autorul, prinţul Mencikov avea față de 
sultan atitudinea obișnuită a consulilor ruși față de domnitori. Astfel, 
în chestiunea locurilor sfinte, în numele ţarului, Mencikov cerea ca 
drepturile Rusiei să se întindă asupra tuturor supușilor de origine 
ortodoxă ceea ce însemna că ţarul devenea „al doilea sultan” al Turciei. 

În tot acest timp englezii pregăteau o intimidare diplomatică, 
John Russell fiind înlocuit cu lordul Clarendon, care împărtășea, în ce 
priveşte Rusia, aceleași opinii ca Palmerston. Ambasador la 
Constantinopol trimis de englezi a fost Ștraford Carming, adversarul 
țarului din 1832 când i s-a refuzat de către ruși numirea de ambasador 
la San Petersburg. El avea misiunea să zădărnicească acțiunea lui 
Mencikov. 

La 20 Mai, Poarta se adresează Franţei, Angliei, Austriei şi 
Prusiei, denunță cererile de neacceptat ale Rusiei, atingând 
suveranitatea Turciei. Ștraford Carming reunește pe reprezentanții 
vizați şi aceştia dau o declarație semnată în comun, condamnând Rusia 
pentru atingerea foarte gravă a independenţei Imperiului, după care 
Mencikov e rechemat de către Nicolae I, nu înainte ca acesta să fi lăsat 
o notă somaţie, având caracterul unei declaraţii de război. 

În acest sens, trebuie să reținem nota trimisă de ministrul de 
externe rus Nesselrod lui Raşid-pașa în care îl avertiza că peste câteva 
săptămâni trupele ruseşti vor primi ordin să treacă frontierele 
imperiului, nu pentru a face război ci pentru a avea garanții materiale 
până când, revenit la sentimente mai echitabile guvernul otoman va da 
Rusiei siguranţele morale pe care le cere zilnic de doi ani. 

Stilul notelor rusești nu variază, scrie Pamfil Șeicaru, fie că sunt 


trimise din Kremlinul țarist sau Kremlinul comunist. 

Lucrurile se precipită, ca semn de război armata rusă condusă 
de prințul Gorciacoff şi şeful de stat-major, Kotzebue, ocupă 
principatele, pentru ca la 15 Iunie Nesselrod să declare că ocuparea 
respectivă nu schimbă cu nimic administraţia civilă a țării, atât doar că 
cei doi domnitori vor înceta legătura cu Turcia iar tributul va fi plătit 
Rusiei. 

Să fim obiectivi și să acceptăm realitatea că ruşii nu aveau decât 
alternativa războiului, nu puteau să renunţe la poziţiile lor care le 
aduceau în sfârşit teritoriile visate, încă de Petru cel mare, 
Constantinopolul și Dardanelele. Fără îndoială Nicolae I avea dreptate 
când considera distrugerea imperiului otoman ca iminentă şi avea 
speranța că Anglia va fi de partea lui, dar aici se înșela, rău de tot. 
Pentru a motiva un eventual război contra Rusiei, guvernul englez 
înaintase parlamentului memorandumul lui Nesselrod, întocmit după 
vizita ţarului la Londra. Însoţit de corespondenţa secretă a 
ambasadorului Angliei la San Petersburg, lord G. Hamilton Seymour 
adresată şefilor guvernului englez J. Rusell şi apoi Clarendon, 
documente care puneau în lumină clară, politica inflexibilă a Rusiei în 
Orient. 

În cartea lui P. Șeicaru, respectivul Memorandum al contelui 
Nesselrod este publicat în întregime, dar noi, fiindcă spaţiul nu ne mai 
permite n-o să ne ocupăm pe larg de conținutul său, recomandăm 
lectura lui, atunci când cititorul interesat va citi valoroasa lucrare a 
maestrului nostru. 

E demn să amintim că din telegrama trimisă de Clarendon lui H. 
Seymour, la 23 Martie 1853, Anglia nu era convinsă de criza pe care o 
semnala țarul. Sublinia că menținerea păcii, pentru care ea lupta, 
trebuie să se înțeleagă de către marile puteri europene că ocuparea 
Constatinopolului de oricare din ele, e imposibilă, guvernul reginei 
susține imperiul turc ca urmare a convingerii că nicio mare problemă 
nu poate fi ridicată în Orient ca să nu fie un izvor de conflicte în 
Occident, şi în cele din urmă avertizează marile puteri ale Occidentului 
că toate ar putea lua un caracter revoluționar cuprinzând o revizuire a 
sistemului social, pentru care guvernele occidentale sigur nu sunt 
pregătite. 

Cu atare vorbe goale se apărau interesele Angliei care ca putere 
imperialistă se simțea amenințată în India de Rusia, stăpână la 


Constantinopol, pe când teama ce o arăta față de schimbările sociale se 
referea la principiul naționalităților pe care perfidul Albion nu-l 
admitea, confruntând Rusia ca jandarm al Europei se demască la fel de 
reacționar ca Rusia însăși. În ce ne privește pe noi românii, Anglia, nu 
ne va sprijini în străduințele noastre de unire punând bazele unui 
singur stat, România. 

În 30 Nov. 1853, amiralul Nakimov declarând război Turciei, 
distruge flota semilunii în fața portului Sinope. Pe când flotele Angliei 
şi Franţei intrau în Marea Neagră, la 12 Martie 1854 semnează un 
tratat de alianță cu Turcia iar la 27 Martie 1854, cele două mari puteri 
declară război Rusiei. 

Ambasador al Rusiei la Paris era contele Kiseleff care până în 
ultimul moment a încercat să despartă Franţa de Anglia. De-altfel țarul 
nu numai că a acordat o audienţă ambasadorului francez Castelbajac - 
refuzată lui Hamilton Seymour ambasadorul Angliei - dar îl şi distinge 
cu înalta decorație Alexandru Newski, subliniindu-se că războiul cu 
Franţa se datorează unei neînțelegeri diplomatice. 

Slăbiciunea ţarului Nicolae consta în faptul că Rusia se prezenta 
în fața coaliţiei europene cu o armată înzestrată cu arme vechi şi un 
serviciu sanitar total neîndestulător. În Februarie 1853 s-a descoperit 
delapidarea intendentului militar Politkovski, ţarul a dat ordin să se 
facă verificarea tuturor depozitelor militare dar ancheta n-a putut 
continua datorită incendiilor care le-a mistuit. Delapidarea mai multor 
milioane de ruble demonstra corupţia care domina în administraţia 
publică și armată confirmând pe un personaj din Revizorul lui Gogol 
care zicea: „Toată lumea are după gradul fiecăruia şi eu mai mult decât 
toți”. 

Zadarnic timp de 18 ani țarul Nicolae s-a străduit să stârpească 
corupția din Rusia, în acest sens H. Seymour îl caracterizează astfel, 
după descoperirea delapidărilor lui Politkovski: „cred că nu există pe 
lume un om care să aibă o mai mare oroare instinctivă față de tot ce 
este josnic și neonest ca țarul Nicolae, dar din nefericire sentimentele 
lui nu sunt împărtășite de oamenii din anturajul lui, mai ales de 
generalul Kleinmichel şi prințul Pavel Wolkoński”. 

Pe lângă excesul de corupție Rusia suferea de o accentuată lipsă 
de căi ferate, îndeosebi mai jos de Moscova, unde nu erau nici șosele. 
Din cauză că marile puteri întreceau nu numai ca armament dar și 
numeric armata rusă, războiul se desfășura pe teritoriul Rusiei și se 


luau la asalt pe rând fiecare din fortificațiile ruseşti. Grijile țarului 
crescură după ce Austria încheiase o alianță cu Franţa şi Anglia, ceea ce 
îl obliga pe Nicolaie I s-a menţină o armată la frontiera cu Galiţia, 
prevenind un atac din partea Austriei care în acest mod își arăta 
recunoştinţa ţarului care intervenise în Ungaria, salvând ţara din focul 
revoluţiei. În Martie 1855 moare ţarul Nicolae I iar succesorul său 
Alexandru II a însărcinat pe Nesselrod să lichideze războiul ce 
clătinase prestigiul internaţional al Rusiei. În Franţa opinia publică 
începuse să-și manifeste nerăbdarea socotind că soldaţii francezi mor 
pentru apărarea Indiei, adică pentru interesele Angliei. 

Se înțelege că interesele Angliei şi Franţei erau total deosebite. 
Palmerston, marele adversar al Rusiei, ajuns la putere în Febr. 1855 
voia să continue și să amplifice războiul, dorind să refacă puterea 
Turciei împotriva expansiunii Rusiei în Asia. Crimeea ar fi revenit 
Turciei, iar din provincia Georgia și tot Caucazul să se creeze un stat 
tampon „Cerkazia” sub conducerea, marelui animator al războiului de 
guerilă, Samil, viitorul vasal al Turciei și Angliei. De fapt, Anglia ca 
putere imperialistă voia să închidă drumul altei puteri imperialiste, 
Rusia, spre Persia şi India. 

Franța lui Napoleon III urmărea să dea o replică tratatelor din 
1815, sub ocrotirea cărora stătea și Anglia, pentru punerea în aplicare 
a principiului naționalităților. Împăratul Napoleon al III-lea după 
războiul din Crimeea susține limpede politica naționalităților, se 
identifică cu acest principiu, căruia îi supune întreaga lui politică 
externă. Chiar în prima lui proclamaţie către poporul francez a afirmat 
principiul naționalităților ca pe un imperativ al politicii externe: „De pe 
stânca Sfânta Elena o privire a soarelui care apune a trecut peste 
sufletul meu... Voi ști să înving sau să mor pentru cauza popoarelor..." 

Nu putem să nu zăbovim puţin asupra discuţiei deschisă de P. 
Șeicaru asupra principiului naționalităților, cu precădere privind 
definirea noțiunii de naţiune. 

În ansamblu, dreapta franceză, ca în gereral, intelectualii, 
gânditorii politici şi diplomaţii, au avut o reticență față de politica 
externă a lui Napoleon al treilea. Frederic Le Play scria în 19 Iunie 
1859, diplomatului P. Hyacinthe că principiul naționalităților e o plagă 
a secolului când este folosit să distrugă micile autonomii care îşi iubesc 
independența spre a le servi unei capitale. Am putea scrie adaugă P. 
Șeicaru, că Le Play așază principiul naționalităților cu capul în jos, 


deoarece prin el se dezmembrează tocmai acea dominație a unei 
capitale. 

Faptul că se trece atât de brutal la influenţa lui Maurras (1868 - 
1952), când ea s-a manifestat mult mai târziu, cel mai de vreme la 
sfârșitul secolului al XIX-lea, ne face să bănuim o omisiune în text, cum 
se putea întâmpla într-o carte editată de tipografi spanioli, fără să 
cunoască limba autorului. Îmi destăinuia Govora, cel ce lucra 
îndeaproape cu ei, că de multe ori se trudea să corecteze unele greşeli 
ca în locul lor să apară altele, mult mai numeroase. Cea mai dureroasă 
omisiune am găsit-o la prefața studiului aflată la cartea Istoria 
partidului naţional, țărănist, național țărănist, la ea se referă autorul 
subliniind valoarea originalului cuvânt înainte, la care trimite Pamfil 
Șeicaru, dar nu e de găsit fiindcă în acel loc paginile se repetă înlocuind 
o parte bună din text. 

Să recunoaștem, că citarea lui Maurras, urmat de Le Play e mai 
mult decât confuză şi ea nu aparţine autorului care l-a cunoscut pe Ch. 
Maurras, l-a admirat şi nu putea să-l citeze la aceeași dată, în care o 
face cu Le Play. 

Din ceea ce avem putem confirma că mai târziu, prin Ch. 
Maurras, exceptând pe elevul sau Jacques Bainville, dar prin alți 
colaboratori de la Action française, în mod paradoxal, dreapta franceză 
nu a sprijinit principiul naționalităților. 

Căutând o explicare la reticența gânditorilor politici la politica 
externă a lui Napoleon III, maestrul consideră că e vorba de o diferență 
de specific spiritual, tradiționalismul francez este antiromantic, realist, 
cartezian, pe când Napoleon al III-lea era un tipic reprezentant al 
romantismului. În prefața cărţii „De l-Allemagne” apărută în 1812, tipic 
romantică, Mme de Staël, defineşte conceptul de naţiune în sens 
modern: „Diferenţa de limbi, de limite naturale, armintirile aceleași 
istorii, tot ce contribuie să creeze printre oameni aceşti mari indivizi 
care se numesc naţiuni”. 

Ambianța intelectuală era dominată de principiul 
naționalităților; lecţia de deschidere a cursului de drept ţinută la 
universitatea din Torino (12 lan. 1851) a revoluţionat dreptul 
internaţional și a reușit să modifice, datorită lui Napoleon harta 
Europei. Definiția dată de Pascal Mancini este astăzi unanim acceptată, 
a devenit una clasică: „Națiunea este o societate de oameni, de unitate, 
de teritoriu, de origini, de obiceiuri, de limbă, o comunitate de viaţă și 


de conștiință națională”. 

Definiţia lui Renan (Paris 1887) conţine esenţialul, din cea a lui 
Mancini: „Consideră națiunea ca o mare solidaritate constituită de 
sentimentul sacrificiilor făcute şi de acelea pe care sunt gata să le mai 
facă”. „Existența unei naţiuni este un plebiscit de fiecare zi cum 
existența individului este o perpetuă afirmare a vieţii”. 

lată și definiția lui N. Iorga apropiată ca formulare de cea a lui 
Renan: „O naţiune este înainte de toate o limbă, o literatură, apoi 
tradiţii, conştiinţa instinctivă a unităţii, într-un cuvânt, o formă morală 
a umanității”. 

Dacă astăzi principiul naționalității este unanim recunoscut, 
când Mancini rostea la universitatea din Torino în 185 lcă, „baza 
națională a oricărui drept internaţional trebuie să fie biruința 
principiului naționalităților” lansa un principiu revoluționar, dădea 
ideologiei lui Mazzini autoritatea universității. 

Marele merit al împăratului Napoleon al treilea a fost acela de a 
fi impus principiul că „fiecare naţiune are drept să formeze un Stat”. 

După căderea Sevastopolului încep negocierile de pace între 
reprezentanţii Rusiei conduși de Gorteeacov și Franța condusă de 
Morny, ministrul de externe francez. Guvernul englez cedează şi el, ca 
la 16 Decembrie 1855 să fie trimise la San Petersburg următoarele 
condiţii, la care aderase și Austria: 

1. Principatele danubiene vor fi puse sub protectoratul colectiv 
al marilor puteri. Nicio intervenţie armată a Turciei nu poate avea loc 
asupra teritoriului lor fără acordul prealabil al puterilor protectoare; o 
rectificare de frontieră va avea loc în partea Basarabiei. 

2. Libertatea de navigație pe Dunăre va fi stabilită sub controlul 
puterilor contractante. 

3. Marea Neagră va fi neutralizată. Turcia va fi admisă în 
concernul european. 

4. Drepturile creştinilor din Turcia vor fi confirmate fără niciun 
prejudiciu adus suveranităţii și independenții sultanului. 

5. Părţile beligerante, în afară de condiţiile de mai sus, vor putea 
stabili altele în interesul european. 

În ziua de 16 lanuarie 1856 Rusia a acceptat condiţiile de pace 
pe baza celor cinci puncte de mai sus, refuză rectificarea de frontieră 
privitor la Basarabia. Alexandru al II-lea trimite ca delegaţi la 
conferința păcii de la Paris pe contele Orlov și pe Brunnov, fostul 


ambasador la Londra. Întreaga acţiune a lui Orlov avea ca scop 
captarea diplomatică a lui Napoleon. 

Desigur, ideile lui Palmerston să menţie la putere pe omul 
bolnav, Turcia, străbat acest tratat de pace, călcându-se drepturile 
grecilor, legitime asupra Bizanțului care va deveni Istanbul și asupra 
loniei, din vremuri străvechi locuite de greci, care s-au remarcat 
printr-o cultură ale căror ruine se mai văd şi astăzi la Efes, Pergamon 
ori la bătrânul Milet cetatea marelui Thales zis din Milet. 

Între cele două războaie mondiale grecii conduşi de regele lor 
au atacat Turcia, emițând pretenţii asupra Constantinopolui şi ale 
coastei loniei locuite de greci, și pe-atunci. Turcii au ieşit învingători și 
au aplicat un schimb de populaţie, expulzând pe greci primindu-și 
conaționalii în schimb. Și totul se întâmpla sub ochii binevoitori ai 
europenilor pentru interesele cărora era mai bine ca Turcia să rămână 
stăpâna definitivă a Dardanelelor și Constantinopolului. Umbra lui 
Palmerston mai dăinuie asupra Europei de astăzi, cu toate ambițiile ei 
de a se unifica. 

Emigraţia românească și Congresul din Paris 

Asupra revoluției din 1848 P. Șeicaru își păstrează atitudinea 
critică și consideră că i se potrivesc cuvintele lui Tocqueville despre 
Convenţie: „a creat politica imposibilului și cultul îndrăznelii oarbe”. 

În schimb revoluționarii români aflaţi în exil şi-au luat revanşa 
erorilor care au precipitat inoportun revoluţia de la 1848, şi astfel fiind 
în pribegie, ei au continuat lupta. Postulatul generaţiei de la 1848 a 
fost ostilitatea față de Rusia pentru care existența poporului român 
constituia un obstacol ce o despărţea de popoarele din Balcani. 

Imediat după semnarea convenției de la Balta Liman membrii 
locotenenţei domneşti Ion Eliade Rădulescu, Chr. Tell şi N. Golescu, au 
înaintat ministerului de externe al Republicii franceze, un protest pe 
care l-au tipărit şi l-au difuzat printre deputaţii Adunării legisiative şi 
presă. I.E. Rădulescu publică „Amintirile și impresiile unui proscris” 
semnat un român, urmată de „Istoria generației din 1848”, menită să 
lămurească esența ultimei mișcări valahe, precum și problema 
Principatelor danubiene. În 1850 apare lucrarea unui filo-român sub 
titlul „Principatele danubiene” însoțită de cartea lui I.E. Rădulescu 
„Protectoratul ţarului sau România și Rusia” iar N. Bălcescu publică 
substanţială carte „Chestiunea economică a Principatelor danubiene”. 
În urma simpatiilor câştigate pentru problema Principatelor române 


apare cartea lui Jules Michelet asupra țărilor româneşti, pe care le 
consideră victime permanente ale Rusiei, ceea ce făcea cunoscute 
Moldova şi Valahia şi atrăgea atenția Europei asupra politicii rusești. 

După începerea războiului Crimeii propaganda exilaților s-a 
intensificat, în consecință interesul Occidentului pentru problema 
Europei orientale a început să crească. Toţi exilații români erau 
stăpâniți de o singură idee: din cele două Principate să facă o țară 
liberă. În aceste pasagii, P. Șeicaru, se lasă copleşit de respectivele 
evenimente cu adevărat sublime, mai ales pentru o nație ca a noastră 
cu moştenire tracă, hiperindividualistă tocmai în atare momente când 
s-ar cere o altă reacție din partea ei: „Ambiţia fiecăruia era să 
servească desigur cauza românească, problemele care îi frământau 
aveau un singur obiectiv: unirea și independența poporului român. 
Niciodată în istoria poporului român nu s-a cheltuit atâta nobil 
idealism, atâta energie răzbătătoare, atâta pasiune creatoare. Este 
poate unul din puţinele servicii pe care ni le-a făcut, evident fără să 
vrea, Rusia prin excesul ei de neomenie, prin sistematicele invazii care 
aveau bestialitatea năvălirilor barbare; fără-de-legile rusești au 
deşteptat toate energiile poporului român, au creat rând pe rând 
generații de tineri, gata să-și închine puterile lor, renașterii poporului 
român. Nu se serveşte o idee decât aservindu-ne acestei idei, iar nu 
folosind-o ca o trambulină pentru a înălța o găunoasă mediocritate”. 

Toţi exilații români au dus o aprigă luptă pentru triumful ideii 
de unire dar nu este o exagerare să se spună că între 1856 şi 1858, fără 
activitatea lui N. Golescu și D. Brătianu, Principatele ar fi continuat să 
rămână două provincii turceşti sau austriece. 

Avem înaintea noastră una din destăinuirile inefabilului creator 
al marelui ziarist şi istoric, Pamfil Șeicaru, când știe să imprime în 
tactul alert al scrisului său, distanța verticală, de la țărmul de jos până 
la cel mai de sus, zenit, acolo unde perspectiva culmilor devine infinită, 
de neatins dar tocmai asta făureşte şi dă intensitate sentimentului din 
om. Este o ascensiune pe care o urmăm de aproape, cum se zice, pe viu, 
în toată realitatea ideii majore, însușire datorită căreia recepționăm 
trăirile transmise ca de un telegraf fără fir al inimi lor. Evenimentul 
este atât de larg deschis încât îl urmăm cu tot avântul până deodată 
aflați întregi în miezul Ideii, ne trezeşte din visul proiectat pe zări 
imaculate, trambulina dosnică pe care ar fi posibil să se înalțe, cu 
multă adversitate, găunoasa mediocritate. 


Dar tocmai prin acest contrast totul devine mai înalt, mai pur, 
mai triumfal, bineînţeles văzut prin depărtările idealizante ale 
timpului istoric. 

Într-o comunicare la Academia Română, istoricul Ion Lupaș a 
vorbit de îngrijorarea lui Huebner, ambasadorul Austriei la Paris, 
privitor la propaganda românească, astfel că a intervenit la Tuileries ca 
activitatea tinerilor să fie interzisă. Dându-i-se satisfacţie, fraţii 
Golescu au fost nevoiți să se mute, temporar, la Geneva, fără să fi 
abandonat lupta. Putem scrie, întăriți de mulţi istorici francezi care au 
susținut că Napoleon III a inaugurat politica naționalităților în 
Principate, interesându-se de aproape de soarta celor două provincii, 
astfel că ni se arată mai mult decât motivată, dedicaţia lui Pamfil 
Șeicaru: „Memoriei lui Napoleon al II-lea, împăratul Franţei, 
susținător al Unirii Românilor”. 

În lumina respectivei orientări, contele Walewski - 
reprezentantul Franţei, a pus în prima ședință a Congresului problema 
Unirii Moldovei cu Valahia, dar s-a lovit de opoziția îndârjită a Turciei 
secondată de cea a Austriei. Cele două puteri susțineau că populația 
celor două provincii nici nu doresc unirea, aşa că delegatul Turciei 
propune onoratului congres să consulte populația românească în care 
scop să trimită o comisie europeană cu misiunea de a convoca 
divanurile ad-hoc, ele să exprime dorințele cetățenilor. 

Anglia, fără să manifeste aşa o intransigență ca Turcia și Austria, 
căuta să găsească o formulă prin care să salveze privilegiile otomane 
din Principatele române. 

Cavour, reprezentantul regatului Sardiniei şi Piemontului, 
susținea ideea unirii şi a unui print străin înlesnindu-i o combinaţie 
aprobată şi de Napoleon. Ducele de Modena, de origine austriacă ar fi 
urmat să devină domn al Principatelor-unite, ducatul de Modena ar fi 
trecut ducesei de Parma al cărei ținut urma să fie integrat Piemontului. 
Ideea alegerii prințului străin a iritat şi mai mult pe Turci, fiindcă 
aceasta ar fi însemnat o independenţă totală, opoziţia Turciei a 
antrenat şi Anglia, dar din alte motive, să fie de partea ei. 

Rusia se afla într-un mare impas deoarece Kiseleff în 
Regulamentul organic, art. 425 şi 426 prevăzuse avantajele şi foloasele 
ce ar rezulta din unirea celor două provincii. Astfel că delegatul rus nu 
s-a opus unirii, dar contele Orlov ştia că ratificând propunerea lui 
Walewski, delegatul Franţei va provoca opoziţia lui Clarendon cum s-a 


şi întâmplat. Politica apropierii Franței de Rusia era dusă de 
Gorteeacov, primul succes a fost participarea ducelui de Morny, fratele 
vitreg al lui Napoleon III la încoronarea lui Alexandru II, noul ţar al 
Rusiei. Ulterior, Morny a fost numit ambasadorul Franţei la San 
Petersburg. 

În Septembrie 1857, Gorteeacov aranjă întâlnirea de la Stuttgart 
a lui Napoleon cu Alexandru II. La sfârşitul întrevederii s-a recunoscut 
oficial că înțelegerea a fost completă, iar Gorteeacov considera că 
întâlnirea de la Stuttgart a câștigat caracterul unui eveniment istoric. 
În drum spre casă Gorteeacov s-a oprit la Bismarck pe care l-a asigurat 
că întrevederea cu Napoleon a fost un triumf. Napoleon a obţinut de la 
Alexandru al doilea promisiunea de a-l seconda în politica sa în Italia și 
pentru asta ar urma să concentreze un corp de armată la granița cu 
Galiţia. În acest mod i se întoarce Austriei atitudinea ei „trădătoare” în 
timpul războiului din Crimeea. În ce ne interesează comportamentul 
Rusiei de-a obţine alianța Franţei, a determinat-o nu numai să accepte 
unirea Principatelor române, dar era și pentru alegerea unui prinț 
străin, în speranţa că în acest fel se va rupe alianța cu Anglia. De unde 
se vede că e adevărat, nouă românilor ne merge bine, atunci când 
Rușilor le merge rău (după războiul din Crimeea, învinsă, se umilea, 
negându-și convingerile numai pentru a câștiga prietenia şi protecția 
francezilor) şi ne merge rău când o duc ruşii bine, ceea ce din păcate a 
fost mult mai des. 

Anglia intrigată de noua alianță franco-rusă, căuta să 
contracareze hotărârile lui Napoleon, chiar dacă nu aveau un interes 
direct, să nu fie de acord cu unirea principatelor române decât dacă se 
păstrează suzeranitatea Turciei. În ce priveşte alegerea unui prinț 
străin, nu vor fi până la capăt de acord, le era teamă politicienilor 
englezi, că românii vor alege domn chiar pe un prinăţ din familia lui 
Napoleon, și astfel prin raporturile de prietenie ce leagă aceste două 
popoare, francezii vor fi aduşi să stăpânească Balcanii, și mai ales 
gurile Dunării. 

Poporul român avea sprijinul împăratului francez, Walewski 
spunându-i lui Dimitrie Brătianu: „Vom face ceea ce voiţi, și vom face 
tot ce ne va sta în putință ca să ajungem la rezultatul dorit. Singura 
noastră temere este că poporul român nu va răspunde la încrederea ce 
am pus-o în el”. Nicolae Iorga scrie că împăratul a rămas credincios 
principiilor sale cu toate că opinia publică franceză era preocupată să- 


şi facă prietenii în toate părțile. 

Exilații români au înțeles atitudinea Angliei și au reușit să 
intervină prin Dimitrie Brătianu, care avea legături la Londra cu acces 
chiar la Palmerstone. În 5 Decembrie 1856 a avut loc la Brighton o 
adunare la care au participat personalități politice de marcă, așa ca 
Glastone, lord Brighton, Otway şi alții. Toţi și-au manifestat simpatia 
pentru unirea Principatelor, au votat chiar o moţiune în favoarea 
unirii, înmânată reginei Victoria. S-au organizat meetinguri în favoarea 
unirii, dar Brătianu a observat că acțiunea lui se lovește de obstacole 
greu de învins. De altfel, sir Bulwer, reprezentantul Angliei în 
comitetul de anchetă a sfătuit pe români să renunțe la ideea prințului 
străin, fiindcă poarta ar fi dispusă să accepte situația iar Anglia ar 
susținea unirea Principatelor. 

La 30 Martie 1856 s-a semnat tratatul de pace, un prim câștig 
pentru cauza națională, România e recunoscută ca o existenţă în afară 
de cadrul imperiului otoman și trece sub protectoratul colectiv al 
marilor puteri europene. În Constituţia poloneză găsim formulată că 
orice putere în societate emană din voința națională. Moldova va fi 
mărită cu o parte din Basarabia şi nicio putere nu se va putea amesteca 
în treburile ei interne. Statutele lor de bază vor fi revizuite conform 
deliberărilor celor două divane ad-hoc, care vor trebui să reprezinte 
„în modul cel mai exact toate clasele sociale şi ale căror dorinţi vor fi 
strânse de o comisie europeană care va primi instrucţii de la congres”. 

P. Șeicaru ne reamintește că nu mai avem de-a face cu aceiași 
oameni străini de orientarea politicii internaţionale: „Revoluţionarii de 
la 1848 învățaseră să se adapteze împrejurărilor, nu mai erau 
prizonierii himerelor; exilul îi inițiase în complexul problemelor 
europene, le dăduse o lecție de realism politic care nu excludea 
pasiunea nobilă pentru o idee ci le oferea o supleţă tactică pentru 
realizarea ei. 

Drept urmare, după ce ne-a introdus în jungla unei birocraţii 
mai complicate ca labirintul palatului lui Minos, tot ei, fac o greșeală 
capitală și anume: în loc ca puterile semnatare ale tratatului de pace să 
ia măsuri în vederea instituirii unui guvern provizoriu care să se ocupe 
cu organizarea consultării poporului român, au lăsat totul în seama 
Porții care s-a grăbit să numească câte un caimacam. În Moldova pe 
Teodor Balș şi în Valahia pe Alexandru Ghica. Ultimul un bătrân 
răblăgit, înăcrit, aproape căzut în copilărie, fusese numit dormn al, 


Valahiei în 1832 şi depus de Poartă ca incapabil, în 1841. 

În Valahia Al. Ghica a dat deplină libertate, pe când Barbu Știrbei 
s-a făcut unealta politicei Vienei pe tot timpul ocupaţiei austriece (Dec. 
1854 - 7 Iulie 1856). Prima măsură luată de Știrbei cât timp a fost 
domn în Valahia a căutat să zădărnicească unirea și să împiedice 
întoarcerea exilaţilor în țară. Cu mari intervenții la poartă şi în Anglia li 
se îngăduie exilaților să se întoarcă în ţară, abia în luna Iulie 1857. 

În Moldova presiunea austriacă și turcească era extrem de 
brutală. T. Balș a plătit 80.000 ducați pentru a primi domnia, el 
bineînțeles obligându-se să împiedice unirea. Sub acest individ se 
instalase o teroare de nedescris, pentru el şi purtarea costumului 
naţional însemna un delict, cântecul Hora Unirii al lui Vasile Alexandri 
era  subverziv, singuri observatorii francezi îl informau pe 
ambasadorul Franţei la Bucureşti de toate fără-de-legile. 

La 1 Martie 1859 moare unealta turcilor și austrecilor, Theodor 
Balș, Turcii s-au grăbit să numească în locul său pe grecul Nicolae 
Vogoride, fiul unui pașă turc, Stefan Vogoride, fost bei de Samos. N. 
Vogoride nu știa deloc româneşte și era demnitar turc. 

Din corespondenţa acestuia, atrage atenţia o scrisoare primită 
de la fratele său, secretar la ambasada otomană din Londra, care îi 
dădea sfatul să împiedice cu orice mijloace unirea, deoarece Anglia, 
Turcia şi Austria sunt decise să nu admită realizarea ei. 

E bine să se ştie că între Anglia şi Franța erau deosebiri 
esenţiale, englezii voiau să continue lupta, într-o scrisoare a reginei 
Victoria adresată lui Napoleon al III-lea era de părere că pacea survine 
prea devreme. Dacă mai luăm în considerare o notație a ei din carnetul 
său intim reese că pentru regina Angliei, o înțelegere, cu francezii 
pentru a izgoni pe austrieci din Italia ar fi fost rușine pentru Anglia. 
Într-un cuvânt regina Angliei ca şi politicienii ei, erau legaţi sufleteşte 
de tratatele Sfintei Alianțe din 1815, pe când Napoleon reprezenta 
principiul naționalităților, cel mai de temut adversar pentru politica 
Albionului. 

În atari condiţii întâlnirea de la Osborne, din August 1857 nu 
putea să ducă la rezultate pozitive: regina Victoria s-a ținut ferm pe 
poziţiile ei luate împotriva lui Napoleon al III-lea, favorabil principiului 
naționalităților. 

În ce ne interesează consortul reginei, Albert, credea că un stat 
român sub un prinţ străin ar fi însemnat un început de destrămare a 


imperiului otoman ceea ce nu era de dorit, nici pentru Anglia, nici 
pentru Franţa. Deci conform tezei engleze ideea unirii politice a 
Moldovei cu Valahia a fost sacrificată. Î s-a acordat lui Napoleon în 
compensație unirea administrativă, a Justiţiei, a organizării militare, a 
legislației etc. La rândul ei Anglia dădea Franţei o satisfacţie, 
recunoștea anularea alegerilor, revizuirea listelor electorale și ulterior 
să se procedeze la alte alegeri. 

În tot acest timp Gorteeacov ducea o intensă operaţie 
diplomatică, el ceda lui Napoleon în chestia naționalităților în Italia și 
România sigur fiind că un Bonaparte pe tronul României, va provoca 
efecte nedorite la Londra. 

Austria, după acordul de la Osborne, într-un ziar din Frankfurt 
susținea că în curând guvernul otoman va decreta anularea alegerilor 
moldovene, deoarece împăratul a părăsit definitiv ideea unirii. 

În Moldova, Vogoride recurgea la toate falsurile electorale 
sfidând prescripţiile tratatului de pace de la Paris. Când s-a cunoscut 
mârşăvia lui Vogoride reacția a fost generală, poporul era convins că 
Vogoride urmărea să restaureze regimul fanariot. Pentru a 
preîntâmpina tulburările ce se puteau isca, guvernul turcesc ceruse 
Franţei dreptul de a interveni milităreşte în Moldova. În loc de asta, 
consulul Franţei la lași a trimis prin ambasadorul francez Touvenel, la 
18 lunie 1857, un raport în care descrie toate fără-de-legile lui 
Vogoride. Și fiindcă dovezile nu dădeau dreptul la alte interpretări, 
Anglia s-a văzut obligată să recunoască furtul alegerilor și să propuie 
altele noi. Oricât de perfidă ar fi fost la un moment dat politica 
Albionului, ea nu putea să accepte înșelătoriile electorale decât cu 
prețul de a călca pe drepturile câștigate după o luptă ce nu putea fi 
decât democrată. Desigur s-ar putea susține că Anglia satisfăcută în ce 
priveşte alegerea unor domni pământeni nu avea de ce să mai fie 
împotriva unirii Principatelor, mai ales că metodele aplicate împotriva 
Unioniştilor de turci și austrieci, nu ar fi făcut decât să ştirbească 
prestigiul Angliei, de altfel necompatibil cu morala tradițională a 
istoriei engleze. Nu am ajuns pe vremea lui Churchill când englezii își 
vor trăda aliații numai pentru a-și salva propria piele. 

După întâlnirea de la Osborne, Turcia și Austria nu și-au văzut 
speranțele împlinite, mai mult chiar, Vogoride și-a dat seama că 
anularea alegerilor însemna înfrângerea Turciei, căreia i s-a anunţat cu 
brutalitate să renunţe la ideea că ultimul pașă putea să-și îngăduie 


orice în Principate. Astfel, la 17 Septembrie 1857, consulul Victor Place 
putea să raporteze lui Walewschi că noile alegeri s-au efectuat în cea 
mai perfectă legalitate, drept urmare din 85 de alegători numai doi au 
fost ostili unirii. E de reținut că marile puteri, pe lângă urmărirea 
intereselor proprii, manifestau un respect deosebit și aveau grijă ca 
principiile democrate să fie întocmai aplicate. Să recunoaștem că acest 
simț a slăbit mult la cei ce conduceau Conferința păcii de la Paris în 
primul război mondial și a dispărut cu desăvârşire la învingătorii celui 
de al doilea război mondial, împinși numai de morbul răzbunării. În 
Divanul valah Gh. Bibescu susține cu căldură ideea aducerii pe tron a 
unui prinț străin, deşi el era principalul candidat la domnie: „Numai el 
ar putea să ne aducă, odată cu forța materială de care avem nevoie 
acea forță morală pe care i-o va da alianțele și raporturile lui cu 
capetele încoronate. Numai el ne poate mântui de aceste un, de aceste 
rivalități pe care dorința de a ocupa primul loc le face să nască şi le 
întreţine între noi rivalități care vor creşte dacă nu se face unirea, 
amenințând să se întindă până în clasele de jos şi sfârşind prin a face 
din această ţară nenorocită o vastă arenă, în care toate forţele se vor 
istovi, în care toată vitalitatea se va stinge în lupta de partide și de 
fracțiuni”. 

Discursul lui Gh. Bibescu, a impresionat prin înălțimea la care a 
situat problema şi prin noblețea gândirii politice, scrie maestrul 
nostru. 

Ambele divanuri ad-hoc au votat în patru puncte dorinţele 
românilor, însoţite de un memoriu explicativ înaintat Comisiei de 
anchetă, cu sediul la București: 

1. Garantarea autonomiei ţării lor, conform capitulaţiilor 
încheiate între țările românești şi Poarta otomană în 1393, 1460 şi 
1512, ca şi neutralitatea ţării moldo-valache. 

2. Unirea Munteniei şi Moldovei într-un singur Stat, sub un 
singur guvern. 

3. Print străin dintr-o familie domnitoare europeană, cu 
moştenirea tronului, moştenitorii lui trebuind să îmbrăţișeze religia 
țării. 

4. Guvern constituțional reprezentativ şi conform vechilor 
obiceiuri ale ţării, o singură adunare bazată pe o lege electorală foarte 
largă, în scopul de a reprezenta interesele generale ale poporului 
român. 


Discuţia a durat 2 luni aproape, iar Convenţia din Paris a fost 
semnată la 19 August 1858. Nu voi mai reda hotărârile acesteia dar 
subliniez că punct cu punct ele sunt străbătute de ideile propuse de 
englezi când se stipula că Valahia şi Moldova vor purta numirea 
oficială de Principate-unite, sub suzeranitatea Porții și garanţia 
colectivă a Puterilor dar vor continua să formeze două State separate, 
cu doi domnitori aleși pe viaţă care își vor exersa puterea separat, dar 
o comisie centrală comună ambelor ţări, va stabili un fel de unire 
generală. 

Deşi ceea ce ni se propunea era mai mult decât insuficient, în 
faza respectivă urma să se organizeze alegerile celor doi domni, 
urmând să aibă loc la trei săptămâni după publicarea listelor. Prin 
noile dispoziţii, Turcia era înlăturată din comisia interimară ce urma 
să numească în Moldova pe caimacamii, Stefan Catargi, Anastase Panu 
şi Vasile Sturdza, iar în Valahia, Emanoil Băleanu, lon Manu și Al. 
Filipescu. 

Alegerea domnitorului în Moldova urma să se facă pe 5 lanuarie. 
Dar la întrunirea ţinută pe ziua de trei, discuţiile au fost furtunoase 
datorită divergenţelor iscate între partizanii țăranilor şi proprietarii 
de pământ, care nu voiau să cedeze, Kogălniceanu, furios a părăsit 
reuniunea, ceea ce am amenința pe Unioniști să nu se înţeleagă în ce 
priveşte alegerea domnului. În acel moment s-a ridicat deputatul 
Nicolae Pisoski, care printr-un gest patetic, a pus un revolver pe masa 
adunării amenințând că se va împușca dacă deputaţii vor pleca fără să 
desemneze candidatul pentru tron. Și fiindcă pe fața lui Pisoski se 
putea citi hotărârea de a se împușca, o tăcere grea se lăsase în salon, 
nimeni nu avea curajul să rupă tăcerea. Tot Pisoski pronunțase numele 
lui Al. Cuza, colonelul demisionat din armată fiindcă a refuzat să 
falsifice listele electorale, pe când era prefect de Covurlui, sub 
Vogoride. Cunoscut ca spirit liberal, de o impecabilă corectitudine şi 
patriot fără prihană, până la urmă, Al. Cuza a fost ales în unanimitate, 
dejucându-se planurile antiunioniste ale Turciei şi Austriei. Nicolae 
Pisoski fusese sub Mihai Sturdza prefect de Botoșani în 1849, apoi de 
la 1854 la 1856, prefect de laşi. După alegerea lui Cuza a intrat în 
armată, alungând în 1863 locotenent-colonel. Îl iubea şi îl aprecia pe 
Cuza; cu toate că era intimul prieten al lui Cuza, s-a ţinut, spre cinstea 
lui, în umbră. După abdicarea lui Cuza a demisionat din armată şi a dus 
o viață retrasă, nemaiamestecându-se în politică. Fără îndoială, nu s-a 


contestat valoarea intervenţiei lui Pisoski în Adunarea moldavă, 
propunând alegerea lui Al. Cuza, dar nu aș vedea acțiunea sa ca una 
strict personală, cuvântul Unioniștilor țărăniști în frunte cu Mihail 
Kogălniceanu ne pare strâns legat de intervenţia lui, bineînțeles fără 
să-i diminueze meritele şi curajul de care a dat dovadă. 

La rândul lor deputaţii valahi au urmat sfatul tânărului 
Boierescu, cel ce a cerut colegilor săi, să arate putere de voinţă și să-l 
aleagă şi ei pe Al. Cuza. Se profita de faptul că nu s-a prevăzut de către 
Convenţia de la Paris ce se va întâmpla dacă acelaşi domn va fi ales în 
amândouă Principatele și astfel, valahii alegându-l tot pe Al. Cuza, 
reuşesc la 24 Ianuarie 1959 să înfăptuiască unirea Principatelor într- 
un singur Stat sub un singur guvern și domnitor, în persoana lui Al. 
Cuza. 

De unde se poate constata că într-o Europă democrată, până la 
urmă voința dreaptă a unui popor se poate impune, în mod exemplar. 
Ceea ce astăzi rămâne cu totul străin mentalității de slugă supusă 
arătată Europei de politicienii români în frunte cu partidul tovului lon 
Iliescu, care mai are în memorie practicile de pe vremea 
comunismului, de care nu se poate emancipa, fiindcă servilismul față 
de cei tari îl are în sânge, ca și braţul forte cu care domină pe cei slabi. 

Desigur, românii în 1859 au avut de partea lor unele 
evenimente internaţionale favorabile. La 20 Iulie 1858, la Plombitres, 
împăratul Napoleon al III-lea împreună cu Cavour au pus bazele 
acordului prin care asigurau unitatea Italiei. Această înțelegere a 
rămas secretă până la 1 lanuarie, la recepţia din Tuileries a corpului 
diplomatic, împăratul i-a spus lui Huebner, ambasadorul Austriei: 
„Regret că raporturile noastre cu guvernul dv. au devenit mai puţin 
prietenoase decât în trecut”. 

În August s-a încheiat la Varşovia acordul împăratului Franţei cu 
Alexandru al doilea, ţarul Rusiei, primul fiind reprezentat de vărul lui, 
prințul Napoleon Bonaparte. 

În atare împrejurări neprielnice, simțind trupele ruseşti la 
graniţele sale, Austria nu putea interveni în Principate, pe când Turcia 
rămasă singură, Anglia nu o mai îndemna să fie intransigentă, a 
acceptat Unirea Principatelor, ca pe un fapt împlinit. 

Coincidenţa face ca pe ziua de 24 Ianuarie 1859 să apară 
broşura „Napoleon III și Italia” pe care vice-contele La Gueronnitre a 
scris-o după ce împăratul i-a dictat ideile principale. În ea, se confirma 


teza lui Cavour că situația nu mai putea continua în aceeași formă, şi se 
subliniază că forța italiană pentru a învinge un inamic așa ca Austria, 
are nevoie de un ajutor din afară. O frază a fost citită cu multă emoție 
de toți italienii: „Italia reprezintă în istorie ceva mai mult decât ideea 
de naționalitate: reprezintă civilizația”. 

După proclamarea lui Al. Cuza, domn al Valahiei, a plecat o 
delegație din care făcea parte, episcopul de Argeș, Kreţulescu, C.A. 
Rosetti, Slătineanu și Al. Florescu, la Iaşi, spre a prezenta noului domn 
omagiul Națiunii. Reținem sunătoarele cuvinte pe care le adresa C.A. 
Rosetti, cel ce-i va fi curând, un înverșunat dușman și va săpa la 
temelia tronului conducând ceea ce a fost numită pe drept, o 
monstruoasă coaliție: „Primeşte, deci ales al României, în același timp 
cu coroana Valahiei pe care am venit să ţi-o aducem, inimile a doua 
milioane şi jumătate de români care ne-au însărcinat să ţi le oferim cu 
iubire şi respect, şi să te asigurăm că atâta timp cât vei purta steagul 
unirii, naționalităţii, dreptăţii și libertăţii, Valahii ca și Moldovenii te 
vor urma ca un singur om”. 

Cuza în 1861 face o vizită la Constantinopol unde a fost primit 
cu mari onoruri, la începutul lui Decembrie Turcia și puterile 
semnatare ale tratului din Paris au recunoscut unirea celor două 
Principate. În consecință, comisia centrală de la Focşani a fost 
desființată, iar guvernul mutat la București, care devine capitala 
României. Cele două adunări s-au contopit într-una singură, ministerul 
din laşi şi București demisionând domnitorul a format un singur 
guvern. În ziua de 24 Ianuarie 1862 domnul ţării a deschis primul 
parlament al României. 

Cele două Principate iau numele de România, ceea ce ar părea o 
noutate. Şi totuşi numele România este foarte vechi: „Haşdeu l-a 
descoperit într-un text de Jordanes scris în secolul al VI-lea, cu 
referință la spaţiul dacic înainte de acest secol”. 

În „Niebelungen”, Cântecul Nibelungilor se găseşte un vers în 
care se arată constanta folosire a numelui de român: 

„Der herzoge Râmunc uzer Vlachen lat 

Mit sieben hundert Manen Kom en fur şi gerannt 

„Ducele Râmunc din ţara Valahilor. 

Cu şapte sute de oameni călărea înaintea ei 

„Pentru istoricul Onciu („Originile Principatelor române” şi 
Românii din Dacia Traiana”) acest Râmunc, duce al Valahiei, nu era 


altul decât Banul Olteniei, aparținând puternicii dinastii numită mai 
târziu Basaraba. „Deci dând Principatelor-unite numele de „România” 
nu se inova, ci se scotea din străfunduri de istorie blazonul de nobleță 
a naţiei. Și primul domn al României a fost un român”. 

Alexandru lon Cuza a realizat reforma agrară, a organizat 
armata țării, Justiţia şi a lichidat bunurile mănăstirești închinate 
exploatate de călugării greci. S-a tradus cu ușoare modificări Codul 
civil, francez. În 1864 a promulgat legea instrucției publice, declarând 
învățământul de toate gradele, gratuit) iar cel primar obligator. (Sub 
comuniștii anului 2001, învăţământul universitar, în cea mai mare 
parte e plătit cu taxe grele, sfidând tradiţia statului nostru modern 
ctitorit de Al. I. Cuza şi declarat gratuit.) S-a înființat o facultate de 
litere s-a promulgat legea Curţii de conturi și legea Consiliului de stat 
etc. Fără îndoială împotriva memoriei lui Cuza s-a întrebuințat 
calomnia sau s-a lăsat tăcerea. Abia în 1903 apare cartea lui Xenopol în 
două volume „Domnia lui Cuza Vodă” care a făcut dreptate marelui 
domn român. 

Amintirea lui Cuza a rămas neștearsă în sufletele ţăranilor, 
aceștia i-au păstrat o emoţionantă fidelitate, întreținând, în același 
timp, teama la cei care îl detronaseră. Și numai în 1912 s-a inaugurat 
monumentul lui Cuza-Vodă la lași. S-a admis de autorități așezarea 
statuii în Piața Unirii, mulțumită insistențelor înverșunate ale 
studenților şi intelectualilor. lar în 1907, când se făcea represiunea 
răscoalelor țărănești, umbra marelui domn s-a aşternut mustrătoare 
asupra ţării ca o neputincioasă ocrotire a țărănimii. 

Şi maestrul continuă pe același ton de mare admiraţie, cuvenită 
de bună seama de cel ce merita să i se spună „domnitorul țăranilor”: 
„Dintr-un exces de slugărnicie s-a scăzut valoarea operei imense de 
aşezarea Statului român realizată de Alexandru lon Cuza; s-a lăsat să 
se creadă că Statul român modern a luat ființă la 10 Mai 1866, ceea ce 
este o îndrăzneață falsificare a istoriei. Citind „Domnia lui Cuza-Vodă” 
de A.D. Xenopol, ne dăm seama ce mare domn a fost românul 
Alexandru Ion Cuza şi ce greu atârnă în cumpăna istoriei cei șapte ani 
de domnie. 

Eram dator să amintesc, în puţine cuvinte, celor care vor să uite 
că bazele României moderne au fost statornicite între 1859 şi 1866 de 
domnul român Alexandru lon Cuza. 

(În spiritul ideilor lui Pamfil Șeicaru aş dori să adaug faptul că 


prin sărăcia progresivă a țărănimii cât și lipsa de preocupare pentru 
dezvoltarea unei clase mijlocii, amândouă componente sociale 
productive, Monstruoasa coaliţie îndepărtând de la domnie pe domnul 
român Al. I. Cuza a clătinat din temelii rânduiala Statului român, 
singura clasă valabilă pentru politicienii acelor vremuri era 
negustorimea şi oamenii de afaceri cei ce le permiteau îmbogățirea cât 
de repede făcută nu spre folosul ţării ci sugându-i din toate puterile 
seva ei de viaţă. 

Din 1866 s-a instalat în România o stare social-economică și 
culturală total nepotrivită sufletului românesc, autentică 
pseudomorfoză, ameliorată întrucâtva după primul război mondial, 
descrisă pe plan cultural de Junimea lui Titu Maiorescu și Mihai 
Eminescu ca forme fără fond, ceea ce material se consumă până la 
declanșarea unui sistem în lanţ, catastrofic constituit din desele 
răscoale țărănești avute loc în țările române între anii 1866 şi 1907. 

Era vorba de o democraţie falsă ce nu-i găsesc asemănare decât 
cu sistemul social dezvoltat în România după revoluţia tinerilor din 
Dec. 1989. 

Și astăzi ca ieri conducătorii ţării, nu sunt interesaţi decât să-şi 
umple, indiferent prin ce mijloace, buzunarele şi încă vreo câteva 
cufăraşe, şi asta cât mai mult, repetând cuvintele lui Ludovic al XV-lea, 
„după mine, potopul”). 

După un secol 

Prezentând istoria Europei între 1833 şi 1859, autorul e uimit 
de asemănarea situației de azi (1959) cu cea de acum un secol. 

În 1833 Rusia obține dominaţia asupra Turciei prin tratatul de 
la Urkiar-Skelessi. Marele om de Stat Palmerston și-a dat seama de 
pericolul pe care îl reprezintă forța crescândă a imperialismului 
rusesc, acesta poseda o viziune politică precisă, pe când Anglia îi 
opunea un liberalism economic, aşa cum reese din broşura lui Cobden, 
„Rusia”. În acest mod liberalismul englez nu dădea nicio importanță 
instalării ruşilor la Constantinopol, atâta timp cât se puteau încheia cu 
aceasta tă ţară acorduri avantajoase. Exact cum în zilele noastre 
băncile și marile industrii nu percep amenințarea Rusiei sovietice din 
moment ce se profilează perspectiva unor afaceri mai mult decât 
rentabile. O astfel de mentalitate pune Occidentul în inferioritate față 
de Rusia, în care nu ar putea exista un Cobden, asta indiferent că e 
vorba de politica ţaristă sau sovietică. În 1946 istoricul René Grousset 


arată în volumul „Bilan de l-histoire”, că luarea Berlinului de armatele 
lui Jukov consacră triumful ideii panruse, deschizând o nouă fază a 
istoriei Europei. 

Un profesor din Leningrad, refugiat în 1923 la Universitatea 
Harvard, Pitirim Sorokin, comentând pe N. Danielevski, cel mai 
reprezentativ, filosof al istoriei, rus (opera sa capitală „Rusia şi 
Europa” publicată în 1869) consideră că în capitolele de politică există 
o importantă asemănare între ideile lui Danielevski asupra relaţiilor 
ruso-europene şi cele ale şefilor sovietici, astfel că cel mai conservator 
slavofil poate da mâna cu Politbiroul sau cu Internaționala comunistă. 

Ideea fudamentală a lui Danielevski este că Rusia nu aparține 
civilizației europene şi n-a participat la formarea spiritului european 
nici în bine nici în rău. Europa vede în Rusia nu numai ceva străin dar 
şi un principiu vrăjmaş. 

Dostoievski susținea că rusul adevărat trebuie să se situieze pe 
terenul de întâlnire a tuturor ostilităților, adică să constituie o unitate 
nu în Europa ci împotriva Europei, iar occidentalismul Herzen definea 
pe european ca pe „omul de pe malul celălalt”. 

Panslavismul cu declaraţiile sale a fost utilizat de Rusia 
Sovietică în politica sa, amintind de versul lui Puşkin: „Râuşoarele 
slave vor veni toate să se contopească în Oceanul rus”. În Mai 1944 la 
congresul popoarelor slave de la Londra, Stalin îndepărtându-se de 
antirusismul lui Lenin confundă în terminologia oficială noţiunea de 
slav cu cea de rus. Astăzi, susține Pamfil Șeicaru, panslavismul a fost 
înlocuit cu panrusismul, acesta domină popoarele slave. Dreptate a 
avut Dostoievski, Rusia nu va avea niciodată vrăjmași mai veninoși ca 
aceste popoare slave, îndată ce ea le eliberează. Războiul Crimeii a fost 
făcut - aviz celor ce n-au vrut să înțeleagă niciodată rostul acestui 
război - pentru a îndepărta Rusia de la gurile Dunării, din Balcani și de 
la Marea Egee. Sprijinul dat de Anglia Austriei se datora tot 
împiedicării ca Rusia să se reverse asupra Europei. Deşi problema nu a 
fost total soluționată, s-a reuşit oprirea impetuosului mers spre 
Constantinopol. În 1877 generalul Ignatiev semna tratatul de pace de 
la San Stefano, care lasă Constantinopolul sub bătăile tunurilor rusești, 
dar Anglia a intervenit şi tratatul a fost refăcut la Berlin. 

Politica de apărare a Europei împotriva Rusiei era de fapt 
expresia instinctului de conservare. Marchizul de Custine - deja citat - 
în cartea sa „La Rusie en 1830”, alunge la următoarele concluzii: „Rusia 


vede în Europa o pradă care, îi va fi predată, mai devreme sau mai 
târziu, din cauza dezbinărilor noastre; ea întreţine la noi anarhia cu 
speranţa să profite de o „corupţie, înlesnită de ea; va fi istoria Poloniei 
reîncepută în mare... Europa, se spune la Petersburg, ia drumul pe care 
l-a urmat Polonia; ea este iritată de un liberalism van, pe când noi 
rămânem puternici tocmai pentru că nu suntem liberi: răbdam sub jug, 
dar vom face pe alţii să plătească rușinea noastră”. E de mirat că 
adevărurile scrise de marchizul de Custine în 1830 au rămas în epocă 
dar şi mai târziu fără ecou deşi ruşii se recunoșteau exact în descrierile 
respective. 

În 1864 Istoricul Emile Montegut a publicat în Revue des deux 
Mondes un studiu asupra ideii monarhiei mondiale, în care scrie 
printre altele: „Spiritul rus este ura contra individului şi absolvirea lui 
în Stat pentru profitul puterii despotice”. Pe bună dreptate marele 
ziarist are sentimentul că respectivul autor îl presimte pe Lenin „omul 
care va veni în numele egalității ca să răscoale populaţiile” şi „va 
promite să dea tuturor o parte egală în gamela comună, acela dacă nu 
se va lua seama, va reuşi cu siguranță: egalitatea prin forţă, dacă nu 
altfel, fraternitate cu ajutorul knutului, dacă nu altfel”. 

Julea  Monnerot în „Sociologia comunismului” numeşte 
comunismul „islamul sec. al XX-lea. El își va însuși formele unei 
democraţii care va lua rolul marilor cuceritori de tipul lui Atila și 
Tamerlan, nu se va mulțumi numai să zvârle tot ce nu este ea, nu va 
accepta decât pe ea însăși și nu ne va lăsa nici chiar libertatea 
ghiarurului în țările musulmane. Un islamism materialist”. 

Deci acum un secol instinctul de conservare a Europei a 
reacționat împotriva pericolului rus. Un prim semn de slăbire al 
acestui instinct european de conservare s-a arătat în 1 Martie 1915, 
când Sazonov a trimis ambasadorilor Frânatei şi Angliei un 
memorandum în care cerea în numele Rusiei să fie rezolvate în 
favoarea ei, înglobarea Constantinopolului, a malului drept al 
Bosforului, a Mării Marmara şi a Dardanelelor, de asemenea Tracia de 
sud până la linia Enos-Midia, ca preț pentru intrarea Rusiei în război 
alături de puterile Antantei. La 8 Martie şi la 12 Martie, Franţa și mai 
pe urmă Anglia sunt de acord cu memorandumul rusesc și astfel 
renunță la cuceririle războiului Crimeii, recunoscând fără nicio 
rezistența supremația Rusiei la Dardanele și Constantinopol. Cum se 
explică atari cedări ale politicei seculare franceze şi engleze? 


Răspunsul e simplu de tot. În cele dintâi, reprezentanţii Europei nu 
mai erau atât de entuziasmați de democraţia lor, de unde se lăsau 
şantajați de ruși cu o pace separată cu Germania, încă din anul 
Domnului 1915, întocmai cum o va face Stalin 30 de ani mai târziu. 

La conferința de pace de la Versailles, datorită absenței Rusiei 
prin revoluția câștigată până la urmă de Lenin, aliații au respirat 
ușuraţi, deoarece nu mai era cazul să-și țină promisiunile date țarului 
Nicolae al doilea, care gândea ca antecesorul său, Nicolae I-ul, autorul 
de fapt moral al războiului Crimeii. În schimb s-a creat o linie de 
apărare împotriva Rusiei bolșevice pe Vistula până la Nistru, în cursul 
anilor 1939 - 1940, Hitler a distrus această linie de apărare și 
împreună cu Stalin au împărțit Polonia, au înghiţit țările baltice, 
Finlanda sfârtecată, iar frontiera ruso-română împinsă de la Nistru pe 
Prut, Rusia revenind la gurile Dunării. În momentul când Hitler ataca 
pe Stalin, în Camera Comunelor W. Churchiil, a declarat, scrie P. 
Șeicaru, cu o totală lipsă de decenţă și de inteligență politică, Rusia 
drept ultima victimă a lui Hitler și implicit o considera aliata Angliei. Şi 
ceea ce a început premierul Angliei a continuat și desăvârșit la 
dimensiuni planetare președintele St. Unite, Roosevelt. 

Rusia sovietică nu numai că a fost salvată de la dezastru de 
Anglia şi Statele Unite, dar fără să i se ceară un angajament precis, i s-a 
lăsat la discreție jumătate din Europa. Din punct de vedere teritorial 
sovieticii restaurează frontierele imperiului țarilor, eliminând Statele 
tampon aşezate între Rusia și Europa de tratatul de la Versailles. După 
14 ani de la încetarea războiului în Mai 1945, în Europa nu există pace 
iar armatele sovietice se află cantonate la 200 km departe de Rin. Din 
1950 asistăm la o halucinantă cursă a înarmărilor fiindcă cert este, 
Statele Unite nu îngăduie Rusiei să domine Europa. Dar se pune 
întrebarea, ce durată poate avea această voinţă a Statelor Unite? 

Istoricul Sorel spunea despre englezi că economia politică este 
singura lor rațiune ca Stat, definiție potrivită mai mult pentru Statele 
Unite. Toată diplomaţia de clown a lui Mikoian la ultima sa vizită în 
SUA se baza pe concepția comercială ce susține acțiunea diplomatică a 
Statelor Unite, „Lipsa de inteligență politică de care au făcut dovadă 
marii industriaşi și financiarii americani, va îngreuna mult acțiunea 
politică a domnului Foster Dulles. Acei reprezentanţi ai marei finanţe 
şi industrii americane, ispitiți de unele acorduri avantajoase 
comerciale cu Uniunea sovietică, i-au amintit maestrului un vers dintr- 


un sonet de Leconte de l-Isle: 

Vous mourez betement en emplissant vos poches... 

adică Veţi muri prosteşte umplându-vă buzunarele... 

În continuare autorul consideră că Europei i se pun aceleași 
probleme care au făcut necesar, acum un secol, războiul Crimeii. Fără 
restaurarea Europei de Est, pace nu va fi şi orice soluţie s-ar inventa 
nu va fi în stare să escamoteze libertățile popoarelor de dincolo de 
cortina de fier, ci va fi destinată să precipite explozia revoluțiilor 
naţionale. Deci nu oamenii de afaceri americani, o să redea libertatea 
popoarelor din Estul Europei, cât potenţialul revoluționar care 
mocnește, în pieptul acestora, cum s-a constatat cu ocazia revoluţiei 
naționale din Ungaria. Ipoteza unor revoluţii de la Marea Baltică până 
la Marea Neagră, fenomen ce ar trebui luat în considerare în 
negocierile cu Rusia sovietică, deoarece această ipoteză exclude 
coexistența pe baza aceluiași status-quo. 

S-ar putea ca destinul tragic al Europei de Est să elibereze 
Europa apuseană de complexul de inferioritate față de Rusia sovietică. 
Dacă o națiune de opt milioane de oameni ca Ungaria a clătinat Rusia 
sovietică până la Vladivostokk, care ar fi situația dacă s-ar răscula o 
sută de milioane „de sclavi şi ar începe cea mai disperată luptă pe viață 
şi pe moarte pentru libertate?” 

Deși peste ani, cum am putut s-o constatăm, elanul revoluționar 
a scăzut în inima lui Pamfil Șeicaru, noi rămânem de părerea lui, din 
1959 că decât o viață de rob, mai bine să mori luptând împotriva 
tiraniei, căci numai așa poţi fi învins dar sufletul tău va muri în 
picioare, cinstind cu demnitate condiţia ta de om adevărat. 

Încrederea pe care marele ziarist o arată principiului 
naționalităților ne convinge că el socotea, ca Herder, națiunea de 
origine divină, de unde credinţa sa în Ideea naționalităților înzestrată 
cu misiunea de a se împlini oricum până la urmă, fiindcă legile sale nu 
depind de voinţa omului. 

Vom cita rândurile de încheiere ale acestui capitol intitulat 
„După un secol” nu numai că ele sunt ultimele ale cărții, dar ne 
demonstrează cât de uşor poate trece Pamfil Șeicaru de la problemele 
de ordin general teoretic, la interpretarea cea mai concretă a zisului 
act istoric, în toată desfășurarea sa: „După un secol, Europa 
Occidentală este constrânsă să se confrunte cu aceeași problemă, dar 
laşitatea încurajează agresiunea. Experiența cu Hitler este 


concludentă. Atât strategia cât şi tactica diplomației rusești fiind prea 
cunoscute, nu se mai permite Occidentului nici cea mai mică eroare. 
Războiul Crimeii a început datorită continuei ameninţări a țarului 
Nicolae I-ul, sperând ca Europa să-i cedeze. Kruscev crede şi el că tot 
amenințând cu distrugerea de pe urma războiului, Statele europene 
vor consimți la definitiva sclavizare a 100 de milioane de Europeni”. 

Este de spus, dacă formal se pot despărți, în părțile ce aparțin 
marelui ziarist, altele istoricului (inclusiv politic) și scriitorului, ar fi o 
acțiune cam artificioasă, în realitate e vorba de o împreunare treimică, 
unitate armonică, numită încă de Taine „la qualité maîtresse”, cadrul 
acesteia chiar la cercetarea unui simplu articol de ziar, un ochi analitic 
poate să simtă cele trei însușiri care nu se exclud ci, din contră, se 
afirmă una lângă alta, nu rar se întrepătrund. 

Din această cauză, încă odată o subliniez, să te oprești în 
activitatea lui P. Şeicaru la o epocă a ziaristului trăită în România, pe 
lângă alta a istoricului și scriitorului dezvoltată în exil, înseamnă să 
urmezi o cale mult prea pedantă, ca să fie şi adevărată. 

Chiar în această excepțională lucrare - ce ar trebui editată 
neapărat în țară - despre Unirea Principatelor române, puse în 
legătură cu războiul din Crimeea de pildă, ziaristul se manifestă prin 
studierea faptelor zilnice, scrisori, declaraţii, întâlniri secrete, 
memorandum etc. cărora le conferă istoricitatea cuvenită, le scoate din 
spaţiul şi timpul obișnuit, redându-le aceleași Istorii. 

Pe acest plan, ideile și principiile generale se intrică, minunat cu 
cele particulare, irepetabile, ca totul apoi să aibă o influenţă romanescă 
prin descrierea portretelor lui Tudor Vladimirescu, Ipsilante, al țarului 
Nicolae I-iul, Napoleon al III-lea dintre acestea nu pot lipsi un Ion Capo 
d-Istria sau episcopul de Argeș, grecul Ilarion. 

Dacă am compara opera lui P. Șeicaru cu un templu, 
fundamentul aparține ziaristului, coloanele și întreaga melodie 
arhitecturală istoricului, pe când decorativul sculptural din fronton, 
din metopele de pe cellă şi altare, vom admite că precum templul se 
exprimă printr-o unitate indestructibilă, un eon în piatră, la fel şi opera 
lui P. Șeicaru, în ultimă analiză, iese din inconștientul creator în 
conștiința noastră, ca un model pe care dacă-l desfaci în bucăţi, vraja și 
orice inefabil se risipește. Fără să fiu gestaltist, influența asupra 
perceperii noastră, e a formei înălțată prin fondul Cuvântului 
nemărturisit de fața lui ascunsă în taine, nouă ne rămâne cealaltă 


înfăţişare a lui Ianus, mărturia ei de concept și de metaforă, un fel de 
giuvaier al Frumuseții. 

Şi în Sinea lucrului, opera lui P. Șeicaru se caracterizează prin 
oralitatea ei adică ea comunică ceva cititorului chiar dacă însoţită de 
flautul înțeleptei Minerva, şi astfel condus ajunge aproape de originile 
gândurilor şi ale Cuvintelor, mituri, așa cum numai epoperele lui 
Homer sunt. 

Sau cu Eminescu, permeabilizatorul monadelor lui Leibniz, 
Luceafărul le pune ferestre deschise spre cer. 

În acest mod, marea singurătate, a Omului, oferă trepte pe care 
suișul crește în spirit, unde şi căderea se mărturisește a fi tot o 
înălțare. 

Căci rândurile maestrului calcă pe pământul sfânt al ţării, 
lăcașul bisericilor subterane clădite din oasele celor ce nu mai sunt. Cei 
ce-au suferit martiriul Poetului, de a fi fost un român exilat, răstignit 
pe Crucea dorului, intră în cerul de dincolo având grijă ca luminile de 
pe altarele stelelor să nu se stingă niciodată, fiindcă ele poartă racla de 
aur a inimii lor. 

Nu ştiu întrucât maestrul ar fi fost adeptul seriilor istorice ale 
lui G. Vico, dar în ce priveşte principiul naționalităților, ca element 
fundamental în concepția de filosof al istoriei, consideră că fenomenul 
la noi începe cu revoluţia social-națională a lui Tudor Vladimirescu, 
atunci s-a făcut primul pas pe drumul încheiat în 1918, cu făurirea 
României mari. 

Maestrul arată în cartea sa o admiraţie deosebită pentru Tudor 
Vladimirescu, vizitând şi meterezele de la Cloșani, așa cum noi 
ardelenii o purtăm lui Horia și Avram lancu. 

O durere în inimă îi rămâne atunci când trebuie să admită că 
revoluționarii din 1848, activi în Valahia, n-au adus un serviciu 
deosebit țării lor, în primul rând fiindcă nu au cunoscut potrivit 
situația internațională, au trebuit să se confrunte singuri cu Rusia, 
luptă din care nu puteau decât, aşa cum s-a și întâmplat să iasă învinși, 
iar Patria lăsată pe mâna invadatorilor. 

Cu atât mai mult se simte fericit și el însuși înălțat, când poate 
reabilita această generaţie care prin activitatea dusă de ea în timpul 
exilului din Paris a câștigat simpațţiile francezilor pentru cauza 
românilor (e vorba de sprijinul dat de Napoleon al III, şi ministrul său 
Walewski, primul a introdus principiul naționalităților în Principate, 


iar dintre intelectua Îi merită pomeniţi la loc de frunte Jules Michelet şi 
Edgar Quinet, amândoi istorici de renume) adăugându-se intervențiile 
lui D. Brătianu în Anglia unde a reușit să schimbe atitudinea negativa 
de la început, ca putere ostilă principiului naționalităților, adversară 
directă a împăratului francez. Fără îndoială revoluționarii de la 1848 s- 
au maturizat, înțelegând cu prisosinţă rolul jucat de marile puteri întru 
a-şi atinge scopul urmărit, şi în acest fel au contribuit substanţial la 
realizarea unirii Principatelor române, la 24 lanuarie 1859. 

Astfel, prin înțelepciunea dobândită, deloc în dauna idealului 
sluijt, generaţia de la 48 - a atins una din etapele cele mai înalte ale 
ideii de naţionalitate, prin dăruirea și solidaritatea lor, s-a reuşit să se 
înfăptuiască cel mai mare și decisiv pas spre făurirea României 
moderne. 

Felul cum şi-au atins ţinta, rămâne exemplar pentru urmaşii 
urmaşilor lor, model unic în Istoria Românilor de cum se cuvine să te 
înscrii cu toată ființa, pentru a-ţi sluji Patria. 

Prin lucrarea sa scrisă cu atâta ardoare dar și căutare a 
adevărului, Pamfil Șeicaru și-a pus marele talent în făurirea unui 
monument ducând în veşnicie evenimentele și oamenii, păstraţi sub 
forme cioplite cu mână cereşti, pe lespezi de inimi nemuritoare așa 
cum vor fi pomeniţi în glasul vecerniilor fără de moarte. 

Lucrarea lui Pamfil Șeicaru, prilej de mare sărbătoare pentru 
istoriografia şi cultura românească, ea nu numai că îmbogățește 
comorile minţii dar înnobilează inima, purificând-o în desăvârşirea ei. 
De unde se vede că orice faptă umană are şi un anumit sens moral, 
credinţă și a uitatului astăzi, cu totului nedrept, Al. Vlahuţă urmat de 
apostolul neamului Nicolae Iorga, cel ce se plângea că este un autor 
necitit în țara sa. 

Pentru P. Şeicaru nu poate exista o autentică perspectivă a 
viitorului decât pentru acela care cunoaște tradiţia și tot atât istoria 
neamului său, realizarea sufletului românesc e posibila dacă așa ca un 
Anteu mitic, omul îşi are înfipte picioarele în pământul Patriei, doar 
această simbioză îi dă putere să se avânte spre viitor, învingându-l, 
cum e reprezentat în icoanele bizantine Sf. Gheorghe ucigând balaurul. 

Maestrul şi-a exprimat dorința că așa cum a scris el o cronică a 
primului război mondial, va trebui un alt istoric să se ocupe de al 
doilea război mondial, numit și războiul nostru sfânt. 

E locul să amintesc faptul că acest lucru l-a realizat regretatul 


domn lon Emilian, nepotul Corneliei Emilian ocrotitoarea marelui 
Minai Eminescu în anii îmbolnăvirii sale, un mare patriot român, 
directorul publicaţiei din exil „Stindardul” din Munchen, intransigent 
în lupta lui anticomunistă, tocmai din această cauză nu este cunoscut 
în România tuturor umilințelor, de astăzi, ceea ce încă vorbește de 
valoarea lui, românii îl vor citi când vor avea inima curățită și de 
ultimele resturi comuniste. 

În cartea „Călăreţii Apocalipsei”, Ion Emilian, cinstește menirea 
de soldat al neamului, având ca îndemn cuvintele lui Seneca scrise cu 
sânge şi lacrimi, acel „Vivere militare ist” adică numai ca militar 
trăieşti cu adevărat, principiu ce defineşte, întocmai viața omului, de 
proporții urieşeşti: Ion Emilian. 

În cartea sa descrie cavalcada războiului dus împotriva Uniunii 
Sovietice, pe care l-a făcut urmând comanda generalului lon Antonescu 
„Sodaţi, vă ordon, treceţi Prutul” până în Caucaz, de unde urmează 
tragica retragere până în țară, de acolo după 23 August luptă alături de 
ruși în Transilvania, front ce-l părăseşte şi se alătură nemților, pe care 
nu i-a trădat niciodată. 

Cartea de mai multe sute de pagini, i-a fost editată în limba 
franceză şi germană, pe când astăzi își așteaptă publicarea și în graiul 
acelora ce au jucat rolul principal în „Călăreții Apocalipsei” de Ion 
Emilian. 

Acest om deşi avocat de meserie, a îmbrățișat ca pe a doua sa 
Fiinţă cariera militară, nu s-a despărțit niciodată de gradul purtat pe 
front încât atunci când va muri, dorinţa lui a fost să fie scris pe cruce că 
sub ea își doarme somnul de veci, căpitanul Ion Emilian. 

Credincios până la capăt lui lon Antonescu pe care-l venera şi îi 
închina pagini întregi în Stindardul său, lon Emilian și-a sfârşit zilele 
poate învins, dar în picioare făcând parte dintre acei Eroi ai Patriei 
cărora le este dedicat nemuritorul vers al lui Radu Gyr: „Noi am murit 
sub zidurile Troii”. 

Odată s-a întâmplat să-i vorbesc de camarazii săi, soldaţi și 
ofițeri, care în majoritatea lor se odihneau în pământ, fără să aibă o 
cruce la capătul (cum scrie Aron Cotruș) pe întinsul stepelor ruseşti, și 
i-am numit Cavalerii Apocalipsei; lon Emilian mi-a adus la cunoștință 
că îl măgulește distincția mea dar el voind să păstreze măsura 
realităţii, uneori extrem de dură, i-a numit Călăreţii Apocalipsei. 

Dintre ei mi-a rămas amintirea sublocotenentului Caliopol, 


îndrăgostit de poezia lui Baudelaire, îi purta la piept volumul Les fleurs 
du Mal, şi citea din el oridecâte ori, în jurul său războiul se declanşa cu 
scene  terifiante, de infern dantesc. Fără îndoială, tânărul 
sublocotenent a descoperit la umbra florilor râului, permanenţele 
poeziei baudelaire-iene: căutarea purității din albul paradiziac. Rănit 
la cap, ofițerul îşi dă locul din ambulanţă unui camarad pe care-l 
socotea mai grav lovit ca el. Ajuns la spital, Caliopol pe patul de moarte 
îl roagă pe unul din medici să-i citească versuri din poetul său favorit, 
Charles Baudelaire. A ales La Plainte d-un Icar, pe care în memoria 
tânărului am tradus-o şi o voi publica în viitorul meu tom de versuri. 

În ce priveşte denumirea de călăreţi, ei descriu o armă bazată pe 
înfrățirea dintre om și cal, cântată încă de Gr. Alexandrescu. 

Călăritul fiind o adevărată artă, lon Emilian scrie în cartea sa 
aducând un profund omagiu ţăranului român, că a învăţat-o de la moş 
Duminică, țăran liber, răzeş cu document iscălit de domnul Ștefan cel 
Mare şi Sfânt. De bună seamă acest moș Duminică, atât de bun 
cunoscător al bolilor calului pe care se pricepea să le tămăduiască, are 
ceva din măreția personajelor lui Mihail Sadoveanu, tenta sa mitică îl 
apropie de unii eroi din povestirile lui Vasile Voiculescu. 

La urmă am să mă opresc asupra unui aspect neplăcut și aş 
semnala prezenţa greşelilor prea multe în text, care sigur nu sunt ale 
autorului, cad în sarcina editorului, Traian Popescu, cel ce a avut 
bunăvoința să republice multe opere din clasicii români, cum ar fi 
Amintirile din copilărie de loan Creangă, dar această activitate nu-l 
absolvă de vina de a nu fi revăzut textele ce i-au stat la dispoziţie 
pentru publicare. Păcat, dar prin neglijența respectivă a aruncat multe 
umbre pe activitatea sa merituoasă de editor fără arginţi ai exilului. 
Personaj balzacian, îşi găseşte totuși definiția în Sanco Panza de 
Cervantes, Traian Popescu a visat să dea marea lovitură financiară, cu 
această intenţie l-a publicat pe Pamfil Şeicaru, de departe opozantul 
mişcării legionare de care se declara legat editorul şi desigur cu 
aceleași vise editase romanul lui Vintilă Horia „Dumnezeu s-a născut în 
exil” dar rezultatul a fost lamentabil românii exilați nu citeau așa că 
din cartea ultimă, abia vânduse câteva exemplare. Adică vreau să spun 
că Traian Popescu avea dreptate să aștepte anumite recompensări din 
partea cititorilor care, așa cum i s-a întâmplat merituosului Sanco 
Panca, nu au venit. 

Desigur felul de editare a lui Traian Popescu lăsa de dorit, mi-a 


publicat cu multe greşeli, „Vacanţele destnului”, cartea tatăl meu, și 
deşi i le-am plătit la preţ bun, publicarea volumului meu „Ostrovul 
luminilor” a fost atât de plin de greșeli, încât l-am retras din proprie 
inițiativă din sărăcăcioasa piață de cărți a exilului, după cum îmi dicta 
marele respect ce o am pentru altarul Cărţii. În același cadru de 
nepricepere a editorului apăreau, totuşi mult mai îngrijite față de ale 
mele, lucrările maestrului, pe care le mai revedea dacă nu el, sigur 
colaboratorul său, de inimă, Govora. 

Totuşi, respectivele erori fie cât de multe nu aveau darul să 
influențeze în niciun caz fondul problemei expuse, ceea ce era la urma 
urmelor important, am corectat multele scăpări din carte, salvând mai 
ales textul maestrului, operație pe care aş ruga şi pe cititorul, bine 
intenționat, să o facă, aducându-și aminte că şi cerul, atât de armonios 
în alcătuirile sale, posedă și el căderile lui de stele. Ținând cont de 
intenţiile bune ale lui Traian Popescu, chiar dacă ele pavează drumul 
către iad, să-l iertăm, pe acest Sancho Panza în versiune românească. 

Cu totul altele erau atribuţiile corectorilor de carte sub 
comuniști, care înainte de toate reprezentau cenzura partidului, erau 
preocupaţi de ideile autorului, în care tăiau cu nemiluita, probabil 
inconştienți că săvârşesc o crimă îndreptată împotriva producţiilor 
spiritului omenesc, mult mai vitale decât cele ale trupului. 

Prin 1992, dl. Sărac, deodată cuprins de mărinimia de a-mi 
republica în țară cartea „Mihai Eminescu 1889 - 1989” deci la o sută 
de ani de la moartea genialului poet, editată în Elveţia, la Viganello în 
anul 1989, i-am permis să se ocupe de cartea mea, dar m-a mirat că 
atunci când ne-am întâlnit a venit însoțit de o d-nă pe care mi-a 
prezentat-o ca pe o fostă corectoare de carte la Scânteia, cred că purta 
numele de familie Anghel. Nu mi-a plăcut sub nicio formă respectiva 
doamnă, dizgrațios de voluminoasă, dar am cedat sub influența 
domnului Sărac, extrem de grăbit, totuși încredințându-le cartea, nu 
înainte de a-i pune să jure că nu vor schimba nimic din fondul textului, 
nu îi lăsam decât eventual să corecteze greșelile de tipar, îi somam să- 
mi respecte întocmai ideile, așa cum le-am expus în lucrarea mea. 
Desigur au jurat cu cea mai mare seninătate. 

Am plecat în Germania și nu am revăzut cartea mea decât după 
tipărirea ei. Domnul Sărac evident şi el ispitit de un câștig gras, a 
schimbat titlul lucrării, pentru a-l face mai senzațional i-a pus pe cel de 
„Misterul morţii lui Eminescu”. 


Dar nu mică mi-a fost surpriza să constat că d-na Anghel, 
contrar promisiunilor solemne făcute sub jurământ şi bineînțeles sub 
ocrotirea domnului Sărac şi-a permis să intre cu violenţă în text, 
pentru a executa nenumărate modificări, a schimbat total înţelesul, a 
nu puţine, din pasagii: Le-am comunicat şi le-am trimis corecturile 
domnului Sărac, dar el fără nicio remușcare mi-a răspuns că nu există 
carte să nu aibe erorile ei, ceea ce mi-a dat definitiv măsura acestui 
individ certeat cu elementara deontologie a editării unei cărți. 

Voi da două exemple, din ce am scris eu şi ce a ajuns prin 
intervenția cucoanei, fostă angajată la Scânteia, că era o distanță 
enormă denotând şi o crasă lipsă de pregătire culturală, pentru a-i 
permite a-mi corecta textul în care a privit cu ochi nevinovați de pisică 
proastă. Astfel tovarăşa necunoscând nici din fotografie „Judecata de 
pe urmă” din Capela Sixtină de Michelangelo nu a priceput descrierea 
mea corectă şi a mutilat-o în mod mai mult decât grobian. După cum 
bine se știe Michelangelo și-a executat portretul pe pielea Sfântului 
Bartolomeu, pe care acesta o ținea în mâna stângă iar cu dreapta 
întindea lui lisus, figurat ca un Judecător răzbunător, numit drept 
Jupiter tonans, instrumentul de lucru al artistului, posibil a fi 
confundat şi cu cuțitul cu care i s-a jupuit pielea, martiriul Sfântului. 

Lucrurile erau clare, numai doamna nu a înţeles că artistul a 
recurs la un anume procedeu imaginativ, permițându-și să-l prezinte 
pe Bartolomeu în mărime naturală, normal ca aspect, uitându-se cu 
spaimă la Mântuitor, neștiind dacă va putea dobândi salvarea robului 
său Michelangelo. Autoportretul astristului exprima întregul său chin 
sufletesc avut în perioada când se întâlnea cu Vittoria Colonna și citeau 
din învățăturile Sf. Pavel bineînțeles în prezența unui călugăr. 
Corectoarea mea se trudea să-l scoată de pe pielea lui Bartolomeu, 
ținea morţiș să-l puie pe o bucată de zid ce nu exista decât în afara 
Judecăţii de pe urmă. Siguranţa acestei individe nu ţinea numai de 
prostie dar și de o lene incomensurabilă fiindcă ar fi putut să consulte 
o carte cu reproducerea genialei lucrări michelangelești dar se vede că 
pentru o atare aventură ducea în spate un ipochimen mult prea greu. 

A doua maltratare a textului era mult mai importantă fiindcă ea 
inventa un pasaj compromiţător pentru mine ca autor. Astfel, în 
legătură cu Nietzsche în text am scris că psihicul filosofului patologic 
era total demențiat la care dânsa împinsă de aceeași moliciune 
congenitală a creierului - însușire destul de frecventă la oamenii care 


suferă de o grăsime excesivă cum o descrie şi I. Creangă în povestea 
unui om leneș, ripostase după capul ei. 

Adică, tovarășa de la Scânteia, confundase noţiunea generică de 
patologic ce poate să se refere şi la o suferință fără substrat organic 
printr-acel enunţ, că pacientul nu are nimic patologic, corectoarea din 
patologic descinde pe adevărate trepte ale iadului, vorbind de 
examenul anatomopatologic executat la Nietzsche, o eroare de neiertat 
deoarece marele filosof a avut o boală ce nu a putut fi elucidată, până 
astăzi, şi probabil așa o să rămână pentru totdeauna, tocmai fiindcă nu 
i s-a executat examenul anatomopatologic adică autopsia!!! 

Şi dacă multe de acest gen au fost introduse de la sine putere de 
corectoare de la Scânteia, mă consola faptul că domnia sa, în zeloasa ei 
activitate nu s-a dat în lături să schimbe şi cuvinte din corespendenţa 
lui Mihai Eminescu sau Al. Vlahuţă ceea ce spune de-acum totul despre 
capacitățile acestei tovarășe, lipsită de cel mai elementar bun simţ. 

Mă înfior la gândul că am trăit cei mai frumoși ani ai vieții, 
contra voinţei mele, înconjurat de indivizi ca și corectoarea de la 
Scânteia, ridicaţi la puterea infinitului. 

Desigur trecând Rubiconul în lumea aceasta de dincolo, ei nu și- 
au pierdut energia de a crede că nu totul e mort, pentru totdeauna. 

Mie nu-mi rămâne ca om slab decât să mă rog lui Dumnezeu să 
ne scape de toți comuniștii, fie ceaușiști, fie dizidenți, fie cei ce se zbat 
să fie recunoscuţi ca social-democraţi! 

Scapă-ne Doamne, de Comuniști! 

http://w ww.ovidiu-vuia.de/pages/Buch 2003 - Sub Zodia Cartii si a 
Studiului Vol 1.htm 

Scrisoarea (17) din 19 Octombrie 1977 de la Pamfil Șeicaru 

Dragă Vuia mă grăbesc să-ți răspund scrisorii dtale spre a-ţi da 
lămuririle cerute în ce priveşte Nae Ionescu. A luat licenţa în filosofie 
în 1912 fiind foarte atașat lui C. Rădulescu Motru care i-a înlesnit să 
aibă o bursă în Germania. Între 1912 şi 1914 a fost directorul de studii 
la liceul Mănăstirea Dealului. Se căsătorise cu o colegă studentă la 
facultatea de litere care se numea Fotino. Era fata unui căpitan 
pensionar de la Bârlad, l-am avut la liceul din acest oraș, un fel de 
instructor militar, profesor de gimnastică. 

În 1916 mai, când mai toţi studenţii aflaţi în străinătate au fost 
obligați să se întoarcă în țară. Marea majoritate dintre ei erau ofițeri de 
rezervă şi în această categorie era şi Nae Ionescu. Toţi cei care se aflau 


la studii s-au întors, numai Nae lonescu a rămas în Germania pe toată 
durata războiului. Nu a fost dat în fața unui tribunal militar pentru 
dezertare, probabil a beneficiat de amnistia care s-a dat după pacea de 
la Bucureşti de către guvernul Marghiloman. Întors în ţară şi-a reluat 
postul la Mănăstirea Dealului. Nu se simţea bine și pe cât se pare a avut 
dese conflicte cu directorul liceului care era un militar, colonel Bucică 
ulterior înaintat la gradul de general. De aici decizia luată de a găsi o 
ocupație care să fie mai productivă şi să nu mai aibe plictiseli. Cum în 
timpul războiului deși cetățean al unei ţări cu care Germania se afla în 
război nu a fost internat într-un câmp de concentrare cum era regula. 
Ceva mai ciudat a găsit un post la o casă de editură „Reclam” de la 
Leipzig, unde a lucrat până la data când s-a întors în ţară, în primăvara 
anului 1919. La acea dată Banca „Marmoros Blank” era una dintre 
Băncile cu cel mai mare spirit de inițiativă și investiții. Nae a cerut 
audienţă lui Aristide Blank și i-a expus proiectul unei „Centrale a 
Cărţii”: În ce consta acest proiect? Plecând de la constatarea exactă că 
cea mai mare parte dintre librăriile care comandau cărți în străinătate, 
Franţa, Germania, Austro-Ungaria, Italia etc. nu-și achitau plata 
editurilor de la care primiseră cărţi, propunea ca banca Blank să 
garanteze (livrarea n.n.). O centrală a cărților ar fi luat asupra ei toate 
comenzile de cărți, indiferent din ce ţară și le-ar fi asigurat plata. Ideea 
a fost acceptată şi s-a constituit societatea, având ca președinte pe 
Vasile Pârvan și administratori delegaţi pe Guști, prof. de sociologie şi 
pe Simionescu Râmniceanu. Aceşti trei erau prietenii lui Aristide Blank 
din epoca în care erau studenți ca și Blank, la Berlin. Nae Ionescu care 
emisese proiectul a fost numit directorul Centralei Cărţii. Evident că 
toți editorii din toate ţările au fost încântați că plăţile se vor efectua 
corect şi la timp. În ce constau beneficiile acestei centrale a Cărţii? 
Editorii dau librarilor 30 la sută din prețul cărţii. Centrala primea 30 la 
sută şi rezerva, din acest procent 20 % librarilor. Totul a mers foarte 
bine în aparenţă. Aristide Blank a cumpărat pentru bancă un mare 
teren unde ulterior s-a făcut o serie de vile alcătuind Parcul Filipescu şi 
credit spre a-şi construi o vilă după dorinţa fiecăruia. A avut şi Nae 
Ionescu parcela și creditul necesar să-şi construiască vila. A avut 
nefericita idee să-și inaugureze casa cu un fast care a impresionat. 
Soţia își comandase o rochie la o mare casă de mode de la Paris. Cea 
ignorat Nae? Invidiile anturajului ce le provocase prin marea încredere 
pe care o avea Aristide Blank în el şi îl designase să facă câte un mic 


studiu în toate serviciile Băncii, ca ulterior să devină secretarul general 
al Băncii Marmoros-Blank. Nu prea văd ce mistică religioasă l-ar fi 
determinat să aibă o ambiţie prea puțin filosofică. Firește că vechii 
intimi ai lui Aristide Blank prezenţi la inaugurarea casei lui Nae, au 
atras atenţia patronului asupra fastului costisitor al inaugurării. Ca 
director al Băncii, Aristide era obicinuit cu asemenea recepții și își 
dădea seama cât a putut costa. Și poate n-ar fi avut nicio urmare 
supărătoare pentru Nae dacă nu s-ar fi ivit un păcătos de neprevăzut. 
Aristide Blank obicinuia să aibă la o masă colegială pe prietenii lui de 
la Berlin: Vasile Pârvan, Guști și Simionescu-Râmniceanu, vărul lui 
Duiliu Zamfirescu. Odată sau de două ori pe lună când aveau o zi 
liberă. Treceau în revistă situaţiile politice, nu lipseau nici cancanurile, 
cum se obişnuieşte la o masă intimă de vechi prieteni. Către sfârșitul 
cinei Aristide spune „ă-propos am citit bilanțul Centralei Cărţii”. 
Pârvan, Guști, Simionescu-Râmniceanu au fost surprinși. Precum știi, 
orice întreprindere comercială dacă este societate anonimă pe acțiuni 
- cum era şi Centrala Cărții - trebuie să-și publice bilanțul în Monitorul 
oficial şi într-un ziar. Toţi au întrebat unde a apărut bilanţul. Aristide a 
răspuns: l-am citit în Monitorul oficial. Ori nici Vasile Pârvan ca 
preşedinte și nici Guşti și Simionescu-Râmniniceanu habar n-aveau, 
niciunul nu iscălise bilanțul. De aici poticneala. Simionescu- 
Râmniceanu avea încă din Germania o părere proastă asupra lui Nae 
lonescu și cunoștea şi faptul că Nae rămăsese pe tot timpul războiului 
în Germania, la Leipzig. El a cerut lui Aristide ca să se facă o anchetă 
spre a stabili ce a determinat pe Nae lonescu să recurgă la un fals aşa 
de grav. Ancheta a stabilit o pagubă de mai multe sute de mii de lei, 
valoarea din 1920, când leul nu suferise scăderile inflației. Urmarea, 
Aristide Blank a convocat pe toți directorii serviciilor băncii şi evident 
şi pe Nae Ionescu care nu știa nimica de controlul făcut: a venit cu 
oarecare întârziere. S-a adresat lui Aristide familiar cum era obiceiul 
„Bonjour, Patroane”. Sec: „D-le Nae Ionescu bilanțul publicat de dta ca 
director al întreprinderii n-a fost semnat nici de președinte, nici de 
administratorii delegaţi, deci este un fals. Vei semna această declarație 
care începea astfel „Subsemnatul prof. Nae Ionescu declar că mi-am 
însușit suma de...” Nae a refuzat în primul moment să semneze dar 
Aristide l-a prevenit: „dacă refuzaţi să semnaţi atunci cu regret sunt 
silit să chem procurorul”. Și a făcut gestul de a lua receptorul. Și Nae 
Ionescu a semnat declaraţia pentru Aristide și alta pentru Simionescu- 


Râmniceanu administrator delegat. Vasile Pârvan şi Guști n-au asistat 
la execuţie. Fireşte că s-a păstrat cel mai mare secret, dar Simionescu- 
Râmniceanu a dat o copie lui C. Argetoianu şi Teodorescu-Braniște 
secretarul „Editurii Naţionale” aparținând Băncii Blank. La Editura 
națională s-a publicat Getica lui Vasile Pârvan. A fost cea mai 
occidentală editură. Şi eu am avut o copie prin 1929. L-am cunoscut pe 
Nae la Centrala Cărții unde m-am dus să comand un studiu asupra lui 
Descartes. S-a prezentat directorul: „Numele meu este Nae Ionescu”. 
Am zâmbit: „Mein Name ist Nae Ionescu” stând mulţi ani în Germania 
folosiţi felul german de prezentare? Nu ştiam nimic şi când am avut să 
comand la Centrală nu l-am mai întâlnit. Prin 1924 m-am întâlnit 
întâmplător cu Nae şi s-a stabilit un contact între noi. Venea regulat la 
mine și în timp ce îmi scriam articolul, el se juca cu Viorela, fetița mea. 
Cuvântul a apărut în 1924 şi nici gând să-l invit pe Nae care știam că 
este conferenţiar de logică la Universitate. Îmi amintesc că ducându- 
mă la el acasă am văzut pe masa lui de lucru opera completă a lui 
Charles Péguy. Le împrumutase de la biblioteca fundaţiei Carol. Am 
fost surprins că se găsea opera completă a lui Peguy, scriitor puțin 
cunoscut. L-am întrebat dacă poate să-mi împrumute un volum sau 
două. Mi-a răspuns „Poţi să le citeşti pe toate. Nu-mi mai fac trebuinţă, 
mi-am luat notele necesare. Am fost la conferință și mi-am dat seama 
că are arta de conferenţiar, alunecând cu multă dexteritate la suprafața 
subiectului spre a da o imagine sumară. Nu publicase nimic, în afară de 
note în România lui C. Rădulescu-Motru. Era cunoscut într-un cerc 
restrâns de prieteni ca un bun disociator al ideilor, colegi din anii când 
era student la Bucureşti. În 1925 s-a format guvernul Averescu-Goga şi 
Crainic a devenit secretar general la culte. Cum aveam săptămânal un 
articol de 1/2, de coală cu chestiuni bisericești, eram plictisit că 
rămâne rubrica fără teolog și Crainic îmi recomandase pe Tudor 
Arghezi, eu i-am refuzat propunerea amintindu-mi de campania de 
defăimare a înalților ierarhi ai bisericii dusă prin revista „Facla” şi am 
găsit că fostul călugăr nu este potrivit pentru „Cuvântul”. Întâlnindu-l 
pe Nae i-am spus că voi renunţa la rubrica bisericească, el s-a oferit să 
o facă. M-a mirat că se oferă, când el n-avea nimic din formaţia 
teologică. „Vom încerca”. Așa l-am dus la Cuvântul împotriva sfaturilor 
celor care îl cunoscuseră prea bine: „Să știi că Nae prin subtilităţile lui 
te va sili să părăseşti ziarul”. Eu am râs dar ulterior s-a împlinit. La 15 
Dec. 1926 am demisionat de la ziarul pe care eu îl făcusem și la 10 


Ianuarie 1927 am scos „Curentul”. 

Am un articol semnat de Ion Vinea care redă toată experiența 
Nae la Cuvântul. După plecarea mea „Cuvântul” s-a resimţit, după un 
an de la 60.000 de foi s-a stabilizat la 7.000. Nae a început să cultive pe 
legionari și în acelaşi timp să caute legătură cu prințul Carol care era la 
Paris. S-a dus în 1929 şi s-a făcut carlist. În Iunie 1930, era un om al 
Palatului. Primea un milion lunar de la Gavrilă Marinescu produs al 
tripourilor din capitală, pe care le avea tatăl, Elenei Lupescu în 
tovărăşia unui alt evreu. Fireşte Gavrilă avea partea lui. În 1932 când 
regele l-a însărcinat pe lorga să facă împreună cu C. Argetoianu 
guvernul, i-a sugerat pe Nae Ionescu, ministru de interne. N. Iorga n-a 
opus nicio rezistență ca un conferențiar de la Universitate să fie 
ministru de interne. C. Argetoianu s-a dus la rege și i-a arată-i 
declaraţia lui Nae în care recunoștea că a delapidat sutele de mii de lei 
de la Centrala Cărții. I s-a dat însă o despăgubire. Nae Ionescu a dat lui 
Al. Radianu, care era subsecretar la Agricultură, o cerere de i-a se da 
un teren de 10 hectare la Băneasa, pentru a face o fabrică de bere şi i s- 
a aprobat. Dar nu avea intenţia să devină berar. Cele trei mari fabrici 
de bere Azuga, Bragadiru și Luther i-au oferit lui Nae o sumă de bani 
anuală care ar putea să reprezinte eventualul câștig, să nu facă o nouă 
fabrică de bere. Nae a vândut lui Nicolae Malaxa omul de afaceri al 
Lupeascăi, jumătate de teren și cu banii luaţi şi-a construit o casă 
având arhitect pe Cantacuzino. Pe terenul cumpărat Malaxa și-a făcut 
un manej și o locuință unde putea lucra nestânjenit. Nae şi-a făcut 
legături serioase cu Farbenindustrie prin care a făcut propagandă 
pentru Hitler. Pe Corneliu Codreanu l-a avut în 1913 elev la Mănăstirea 
Dealului. De aici legătura lui Corneliu Codreanu cu Nae. Înscris în 
mişcare n-a avut nevoie, el a devenit ideologul partidului. Naționalist? 
În 1916 - 1919, el, ofițer de rezervă nu s-a întors în ţară să-și facă 
datoria, deci dezertor. În 1921 când Argetoianu ministru de interne în 
guvernul lui Averescu a arestat întreg congresul comunist, Nae lonescu 
a figurat între iscăliturile celor care au semnat în „Ideea Europeană” 
protestul intelectualilor. Încă o taină a acestui Nae. El a stat în 
Germania de la 1913 la 1919 ca să-și treacă doctoratul în filosofie. 
Unde este teza lui de doctorat? De ce ucenicii n-au publicat-o dacă 
există, dat fiind că tezele se publică. 

Acum sunt prins cu lucruri mai importante, dar voi publica într- 
o zi portretul acestui om reprezentant al unei epoci, susținând cu 


documente cele ce îţi scriu. Ideologul mișcării că-și măsura acestei 
organizații care îşi sărbătoreşte 50 de ani de la întemeiere. 

Când voi putea să-ţi fac o fotocopie a articolului lui Ion Vinea, ți- 
l trimit. Până atunci sper să-ţi fac alte surprize mai importante. 

Al dtale cu drag Pamfil Șeicaru 

Note şi comentarii 

Maestrul îmi dă detailate lămuriri, cerute de mine, în legătură cu 
Nae Ionescu, pe care a avut motive să-l urască o viaţă întreagă. Am 
tratat în pagini anterioare, conflictul provocat de Nae Ionescu la 
Cuvântul unde a fost introdus de către P. Șeicaru pentru a scrie 
semicoloana religioasă, lăsată vacantă după plecarea lui N. Crainic. 

lon Vinea martor al evenimentelor a scris despre această 
afacere un articol intitulat „Geneza unui ziar”, pe care o să-l reluăm 
într-a doua parte a cărții de față. De-acum putem anticipa că istoricii 
literari insistă asupra activității lui Vinea ca director al 
Contemporanului și altor publicații avangardiste deşi încă Bazil 
Munteanu în Istoria literaturii române îl caracteriza drept un 
modernist elegiac. Tendenţios, criticii nu pomenesc despre 
colaborarea poetului la Cuvântul și Curentul lui Pamfil Șeicaru, pe care 
o să arătăm, îl preţuia ca ziarist şi ca director, al ziarelor respective, în 
mod deosebit. Dușmanii lui Pamfil Șeicaru, printre care se înscriau și 
intelectualii, fără deosebire, democrați apoi comuniști, nu au înțeles, că 
puteau să fie ocrotiți oricât de măria sa partidul, nu vor reuşi să 
îngroape valoarea unui om decât temporar, viitorul va lucra împotriva 
lor fiindcă adevărul până la urmă va învinge calomniile și asta, cu cât 
vor fi mai mincinoase cu atât o să se întâmple mai devreme. 

lon Vinea se oprește și asupra procedeului aplicat de Nae 
Ionescu, şi de la început subliniem faptul că nu îl onorează deloc. În 
primul rând Nae îl curta pe Enacovici, finanțatorul ziarului care însă 
suferea de inferioritatea existentă între el și Șeicaru. Flatările lui Nae 
au ajuns până a-i da siguranţa că ar putea să-l concureze pe marele 
ziarist şi mai ales să scape de sub tirania lui, închipuită. Credem că a 
existat o înțelegere prealabilă între Nae lonescu și patronul său, fiind 
siguri că prin propunerea sistemului de rotaţie, Pamfil cu firea lui 
impulsivă nu-l va accepta şi o să-și caute norocul într-altă parte. 

Planul era diabolic, mai ales că prezenţa filosofului se datora lui 
Șeicaru, el îl introduse la Cuvântul. Deci conform noii organizări fiecare 
dintre colaboratorii revistei, trecea pe rând de la prima la ultima 


pagină, de unde i se impunea lui Pamfil Șeicaru să renunţe la locul său 
la care avea dreptul să scrie pe spaţiul a două coloane, articolul de 
fond. 

Maestrul era în drept să se supere, Nae Ionescu, fără să arate 
vreun regret, călca regulile deontologice ale ziaristicii, un coleg dă 
lecţii de a scrie la ziar altuia, căruia ar fi trebuit să-i arate recunoștință 
pentru că l-a introdus la ziarul lui. 

Bineînțeles, P. Șeicaru şi-a dat demisia, a părăsit Cuvântul, nu 
peste mult va scoate Curentul, marele lui succes din toate punctele de 
vedere. Și totuși, în loc să-i rămână recunoscător filosofului, nu i-a 
putut ierta purtarea, mai mult decât mârşavă. Încă odată ni se relevă 
caracterul său dârz, neobişnuit cu purtările dubioase ale celor din jurul 
său. Singura satisfacție ce ar fi putut-o primi Pamfil Șeicaru, avem 
impresia că ar fi fost provocarea la duel, dar spre bucuria laşilor, 
aceste vremuri cavalerești au trecut de mult. 

În schimb, cel ofensat fiindcă ţi-ai bătut joc de buna lui credință 
şi omenie, considerându-l un prost, nu-și va potoli ura, aşa cum i s-a 
întâmplat marelui ziarist, o viață întreagă, de unde cel mai des 
personaj discutat în corespondenţa noastră, a fost Nae Ionescu. Oare 
căuta pe toate căile să mă îndepărteze de acest om pernicios? 

Interesant că eram stăpânit de aceleaşi sentimente ca Ion Vinea, 
cel ce condamna hotărât atitudinea și procedeele lui Nae Ionescu de la 
Cuvântul, dar nu putea să generalizeze şi să-l considere pur şi simplu 
un şarlatan cum îl declara, P. Șeicaru. 

Astfel, în romanul Lunatecii, Ion Vinea revine la Nae Ionescu 
alias Fane Chiriac, şi încearcă să-i pătrundă firea și chiar să înțeleagă 
cum a putut să comită o faptă atât de nelegiuită ca cea săvârșită, 
împotriva lui P. Șeicaru. 

În acest sens îl surprinde citind Exerciţiile spirituale de Ignatio 
de Loyola, crezul său fiind acela să facă orice numai, să reușească în 
viață, dar nu ca simplii parveniţi ci sprijinit de o disciplină interioară 
cum i-o dădea catolicismul, și aproape deloc ortodoxismul care îl va 
atrage, mai târziu. Acestea erau gândurile şi ale, elevilor săi, să termine 
cu eroii învinși ai istoriei şi culturii noastre. Aici descoperim sursele 
Huliganilor lui M. Eliade și pesimismul distrugător al lui E. Cioran, ca 
să citez pe doi dintre cei mai străluciți elevi ai profesorului. Deci 
filosofia ionesciană era una pozitivă, metoda sa se confundă cu a lui 
Socrate, având scop să-şi înveţe discipolii să gândească, ceea ce nu se 


poate spune că nu a reușit, chiar dacă unii au profitat, cum era un 
filosof interzis, pentru a-l plagia. 

Am putea să scoatem în evidenţă, cel puţin, incultura unui I. 
Negoiţescu atunci când îl consideră pe Nae Ionescu un prost, pe când 
Mircea Eliade ca om ceva mai de valoare ca el, a purtat o viaţă întreagă 
cultul profesorului său, Nae Ionescu. 

Chiar Lucu Silion, de fapt lon Vinea din Lunatecii ajunge la 
concluzia că dacă ar fi rămas lângă magistrul său din adolescenţă, nu 
ar fi ajuns ceea ce era, un ratat. 

Să mai adăugăm amănuntul că numele de Fane Chiriac dat de 
Ion Vinea lui Nae Ionescu, a fost un subterfugiu să scape de controlul 
cenzurii comuniste, lucru nereușit, de unde Fane Chiriac, 
reprezentându-l pe Nae Ionescu, în cel de al doilea volum, a dispărut 
cu totul. 

Deci, să analizăm raportul dintre cei doi, plecând de la punctul 
de vedere că filosoful şi-a pus toată energia să-l scoată de la Cuvântul, 
pentru asta nu făcea altceva decât să-și puie la încercare calităţile sale 
prin aplicarea exerciţiilor spirituale, ce premergeau însușirea unui 
viitor huligan, imaginat de M. Eliade. 

De fapt, am mai scris-o, între cei doi existau diferențe de 
caracter ce excludeau de la început orice colaborare fructuoasă. Ca să-i 
cunoaștem ca ziariști, există Roza vânturilor o colecţie de articole 
publicate în Cuvântul de Nae Ionescu, volum retipărit îi desțărare chiar 
de Mircea Eliade, în timp ce Pamfil Șeicaru ne stă la dispoziţie printre 
altele, cu articolele sale de fond din 1944, reeditate în exil chiar de 
autor. La primul, domină distanțarea de faptul zilnic, obiectul predilect 
al maestrului nostru, filozoful nu se reneagă nici în calitatea sa de 
ziarist, pe el îl interesează esenţele unor fenomene de unde discuţia 
despre a fi român pur și simplu, polemică dusă cu catolicul Frolo și s-ar 
putea da încă multe exemple, în acest sens. 

Dacă, se poate înțelege înclinarea sa spre structurile veşnice ale 
conștiinței umane, putem să-i urmăm preocupările metafizice şi de 
logică speculative care-l vor aduce în domeniul culturii specifice 
pentru fiecare popor. Fără îndoială, format sub influenţa filosofiei 
germane și a catolicismului bavarez, Nae Ionescu treptat se apropie de 
studiul ortodoxismului ce i se revelă, mai ușor, tocmai fiindcă avea 
cunoștințe mai bogate despre cei ce au ajuns să-l critice, părăsindu-i 
până la urmă. Asta nu e deloc trădare ci o schimbare în orientarea 


gândirii petrecută la filosofi nu chiar rar. Să nu mergem mai departe 
decât la Nietzsche influențat la începuturile sale de Schopenhauer de 
care nu numai că se desparte dar devine cel mai acerb critic al 
sistemului său pesimist. 

Am mai adăuga faptul că înfățișarea mefistofelică ce și-o dădea, 
am vorbit de ea în cele anterioare, dublată de o superioritate pe care i- 
o împrumuta strălucita-i inteligență, i-am atras, cum e cazul recția 
mediocrității nu numai la noi, prin nenumărate dușmănii, ceea ce 
explică în bună parte de ce şi azi Nae Ionescu e o persona non grata a 
filosofiei româneşti şi interesant că aici îi ține o bună companie chiar 
Pamfil Șeicaru, aproape la fel de ignorat ca şi el, în România, atât 
comunistă cât și democrată și social-democrată, bineînţeles fiecare în 
domeniul său de activitate. 

Noi credem că Pamfil Șeicaru poate fi socotit astăzi ca unul din 
cei mai mari ziarişti români ai tuturor timpurilor, la care se adaugă și 
valoroasa sa operă de istoric și scriitor, aşa cum la rândul său Nae 
lonescu ar trebui să-și ocupe locul meritat printre iluștrii gânditori 
români, singurul care a făcut școală, elevii săi devenind la rândul lor și 
ei personalități recunoscute pe tot mapamondul. 

În ce priveşte conflictul dintre Pamfil Șeicaru şi Nae Ionescu, 
fără niciun dubiu dăm dreptate primului, chiar primește 
consimțământul nostru în ura pe care a avut-o pentru filosof, acesta 
din punct de vedere moral nu are nicio scuză, lucru de-acum 
indiscutabil, şi maestrul a căutat să aibă mărturia obiectivă a lui Ion 
Vinea, procedeul aparține celui ce știe că are dreptate şi nimeni ni i-o 
contestă, cum am scris-o și eu în paginile de față. 

Numai că există pericolul la un om atât de pasionat cum sigur 
era Pamfil Șeicaru, să rămână dorminat de sentimentul său, aici de ură 
şi astfel să depășească măsura de judecare la rece a lucrurilor, încât se 
arăta gata să dea ascucultare, oricărei ştiri negative la adresa 
adversarului său, numai să aibă satisfacția până la urmă, ca după 
fiecare afacere necinstită a lui Nae Ionescu, să exclame: „Ce are de-a 
face asta cu un profesor de mistică, specialitatea filosofului?” 

Și fiindcă maestrul se lăsa, evident dus de niște zvonuri 
neverificate, cred că n-o să primească aprobarea celor ce-l admirau pe 
Nae Ionescu, în primul rând studenții săi. De altfel, mi le comunica într- 
o scrisorare contestabilă, specificând că va scrie el, când va avea timp, 
despre acest șarlatan Nae lonescu, dar de facto nu a făcut-o fiindcă își 


dădea seama, că ar fi avut pământul sub picioare mult prea șubred ca 
să susție unele lucruri, deloc reale. De unde se poate încă odată 
constata că P. Șeicaru nu ieşea în public oricum, adică din zelul de a 
şantaja, nu avea acest obicei cum îi era atribuit de calominatorii săi. În 
problema lui Nae Ionescu s-a bazat pe mărturia lui Ion Vinea care a 
asistat la toate tribulaţiile filosofului, i-a reeditat articolul în Curentul 
din exil, în forma publicată și întâia oară. Este o dovadă că maestrul și- 
a dat seama că ar putea fi prea subiectiv şi s-ar compromite, dacă ar 
reeşi că nu cunoaște adevărul sau ceea ce era și mai nepermis să-l 
transforme în minciună. 

Faptul că mi l-a zugrăvit pe filosof într-o manieră ce aş dori să o 
numesc subiectivă, poate ar fi trebuit să o pun în legătură cu dorința că 
ținea foarte mult să-mi diminueze admirația ce-o aveam pentru Nae 
Ionescu filosoful, cum mi-am mărturisit-o public scriind despre el mai 
multe articole elogioase. 

Dar ar mai fi un aspect: el nu odată mi-a dat sarcina să public 
corespondența noastră, când ar fi pus în circulație anumite fapte nu 
total verificate despre activitatea lui Nae, cum îl numea. 

Deci să le trec, pe rând în revistă, fără să vreau neapărat să-l 
apăr pe filosof, dar cel puţin, să pun la îndoială cinstea celor care s-au 
transformat în procurorii lui, desigur exceptându-l pe marele ziarist 
care figura pe banca victimelor. 

Prima imputare ce i s-a făcut era că în 1916 luna Mai când toţi 
studenții și bursierii din Germania au fost obligaţi să se întoarcă în 
România, Nae a rămas pe tot timpul războiului la nemți, probabil nu a 
fost judecat la revenirea în ţară, beneficiind de amnistia guvernului 
Marghiloman, dată după pacea de la Bucureşti. 

Pamfil Șeicaru ca militar pe frontul primului război mondial 
când a plecat de la Jiu și s-a oprit în 1917 la Cireşoaia, decorat cu 
marea distincţie, Ordinul Mihai Viteazul avea tot dreptul să-l 
condamne pe Nae Ionescu, un dezertor de la datoria de a-și sluji Patria. 

Dar totul poate primi și anumite circumstanţe atenuante. I se 
reproşează lui Nae Ionescu că în loc să fie internat într-un lagăr de 
concentrare pentru prizonieri a lucrat tot timpul la editura Reclam din 
Leipzig. (În această editură s-a publicat traducerea piesei Le joueur de 
flăte de E. Augier în germană de K. Saar. Pusă pe piață la începutul 
anului 1888, cartea a ajuns cel mult la sfârâșitul lui Februarie în 
posesia lui Mihai Eminescu, aflat la Botoşani lângă sora sa Harieta și 


chiar în acele zile, mișcat de conţinutul piesei, se apucă să o traducă, 
adaptându-i forma la troheul de 15, 16 silabe, metrica Scrisorilor, 
realizează o creaţie cu totul nouă din punct de vedere formal. Prin 
studierea exemplarelor francez şi german (acesta în titlu are şi numele 
Laiş) se poate constata, fără niciun dubiu că marele nostru poet a 
tradus din germană piesa Laiş, lucru extrem de important, deoarece 
prin datarea cu anul 1888 confirmată și de N. Petrașcu, Eminescu se 
arată a fi capabil de creaţie artistică infirmând pe Titu Maiorescu cel 
care încă din 1886 - 1887 susținea că poetul trăieşte dar e pierdut 
intelectual. Nu are dreptate nici Perpessicius care își bazează exegeza 
eminesciană plecând de la eroarea că Eminescu a suferit de o mare 
întunecime, în timp ce G. Călinescu fără minime cunoștințe medicale, îl 
consideră pe Eminescu drept paralitic general. Ambele teorii nu stau 
ştiinţific în picioare deoarece marele poet nu a prezentat fenomene 
demențiale ci numai unele de afectivitate, proprii psihozei, fără 
substrat anatomic, maniaco-depresive. Macroscopic crerul lui 
Eminescu s-a prezentat în limite normale.) 

Dar cum Nae Ionescu a fost trimis de Rădulescu-Motru cu o 
bursă în Germania, nu este exclus ca să fi fost angajat al editurii 
Reclam încă din același an, ori în 1914, odată cu declararea războiului, 
probabil editura Reclam având nevoie de el, autorităţile germane nu i- 
au permis să se mai întoarcă în România, fiind deja un fel de prizonier 
german, atât că se bucura de oarecare libertate de circulație. Sunt 
simple supoziții, este curios că despre un profesor universitar din 
București nu avem date precise despre activitatea sa în Germania, mai 
ales că ar fi trebuit să lase o declaraţie pentru a intra sub ocrotirea 
amnistiei date de guvernul Marghiloman. 

Se ştie că după pierderea războiului puterile învinse ca 
Germania și Austria au fost bântuite de revoluții-bolșevice, în urma 
cărora au rămas devastate multe instituţii, inclusiv cele din 
învățământul universitar, ori arhiva spitalelor. Cu această ocazie a 
căzut pradă focului arhiva de la Ober-Doebling, și împreună cu ea s-a 
prăpădit foaia de observaţie a marelui M. Eminescu. 

Fără îndoială, şa s-a putut întâmpla și cu instituţi la care Nae 
Ionescu şi-a ţinut teza de doctorat, cât despre publicat cine mai avea 
timp să se ocupe de ea, când războiul devenise tot mai dezastruos 
pentru nemți. În orice caz duşmanii filosofului i-au reproşat că nu şi-a 
susținut teza de doctorat, cum o raportează şi Pamfil Șeicaru, ceea ce 


pe acele vremuri nu-ți mai dădea dreptul să fi profesor universitar. 
Deşi se ştia încă de pe vremea lui Maiorescu felul cum se susțineau 
tezele de doctorat și cam ce valoare aveau. La 19 ani, Titu Maiorescu 
nu avea timp să-și petreacă trei ani cât ținea stagiul la Berlin pentru 
susținerea respectivei teze şi s-a mutat la Giessen, unde nu era 
obligatoriu un atare stagiu. Teza şi în cazul lui s-a pierdut, şi cum 
marele critic nu a mai vorbit de ea, se presupune că a avut ca temă 
„Relaţia la Herbart” nici chiar acest titlu nemaifiind păstrat în arhivele 
universității din Giessen. Se ştie că ceva mai târziu Maiorescu a dorit să 
primească titlul de doctor de Sorbonna și a înaintat aproape aceeași 
lucrare, subiectul fiind tot din filosofia lui Herbart, dar lucrarea nu i-a 
fost acceptată pentru lucrarea doctoratului, a fost considerată una de 
licență. Acum pricepem de ce a ţinut marele critic, în ce-l priveşte pe 
Mihai Eminescu să-şi obţină doctoratul la Berlin, pentru a-l numi 
profesor universitar în filosofie, ceea ce, până la urmă, marele poet, a 
refuzat. 

La rândul său şi Nicolae Iorga pentru a ocoli același stagiu de 
trei ani şi-a susținut teza de doctorat în Germania, la Jena îmi pare, și 
nu la Berlin. 

În legătură cu doctoratul lui Nae Ionescu lucrurile s-au rezolvat 
în favoarea lui, putând să le demonstreze dușmanilor săi, că şi-a 
susținuteu succes doctoratul la München, în timpul războiului. 

De altfel era o jignire nu numai personală dar cei ce au săvârșit 
acest fapt, se arătau pur şi simplu invidioşi că filosoful a cucerit 
tineretul prin lecţiile ce le ținea cu sălile arhipline. 

În practica sa de dascăl socratic, Nae lonescu cerea elevilor săi 
să demonstreze o gândire proprie, la urma urmelor acesta era scopul 
nobil al oricărei filosofii de la Socrate încoace, cu care îl comparau 
mulţi din admiratorii săi, Nae lonescu, un Socrate în versiune 
autohtonă, se înțelege gândind specific româneşte. Profesorul nu iubea 
cuvântul scris, punea preţ pe cel transmis, oral, în discuții, dialectic să 
se ajungă la descoperirea adevărului, artă numită în filosofie 
maieutică. Şi totul se realiza, prin căderea barierei pe care ceilalți 
profesori o puneau între catedră şi băncile ascultătorilor, ideile 
circulau de la inimă la inimă, profesorul la cursurile lui apărea ca un 
frate mai mare a elevilor săi, tot atât de departe ori aproape de adevăr 
ca ei. Prin acest mod de abordare a problemelor eroul principal 
devenea tânărul student și Nae Ionescu se pricepea să regizeze această 


schimbare de locuri, fiind conștient că numai astfel va putea să ridice o 
generație cu tradiţii de învinsă, într-una învingătoare. 

Exista un suflu ce-l lega pe dascăl de emulii săi, care nu l-au 
putut uita niciodată, chiar și atunci când își însuşeau ideile sale după 
procedeul lui Noica, sau cum au făcut-o Mircea Vulcănescu sau Mircea 
Eliade i-au dus mai departe unele gânduri, am susține că Dimensiunea 
existenței românești de M. Vulcănescu, la fel teoria șamanismului a lui 
Mircea Eliade nu ar fi arătat în forma actuală, dacă nu ar fi existat Nae 
Ionescu, fiindcă influența sa se poate evidenția prin lectura cea mai 
puţin savantă. Drept urmare, M. Eliade i-a păstrat un cult ce n-a slăbit 
cu nimic de-a lungul vieţii sale iar în ce priveşte primul, am putut arăta 
cât le este legată gândirea, e vorba de Nae Ionescu și elevul său Mircea 
Vulcănescu, de concepția filosofică a lui Eminescu din Archaeus, dar nu 
numai, și fiindcă filiația se poate demonstra că s-a dezvoltat 
inconştient (nici Nae Ionescu nici M. Vulcănescu nu au putut cunoaște 
Archaesul, descoperit în manuscrisele poetului mult mai târziu) ne-a 
permis să descriem un mod de gândire specific românesc formulat de 
Mihai Eminescu și continuat pe linia Nae Ionescu, M. Vulcănescu. 

Şi fiindcă suntem la capitolul privind pe Nae Ionescu, profesor şi 
dascăl, va mai trebui să ne oprim și asupra unor alte subiecte. Astfel, cu 
tot mefistofelismul, exprimat și prin chipul său cu privirile iscoditoare 
ale unui Faust și sprâncenele stufoase și unite aproape într-un singur 
contur, el nu era însoțit de gesturi patetice, exerciţiile sale spirituale se 
petreceau în interiorul său, astfel că era o distanță apreciabilă între el 
şi venerabilul P.P. Negulescu cel ce la cursuri îl imita pe maestrul lui, 
Titu Maiorescu, de la prezentarea sa olimpiană până la amănuntul de 
a-i copia şi ticurie cele mai puţin vizibile. 

Cu toate acestea, dacă sistemul său filosofic se reduce la un 
manual ştiinţific de biologie, P.P. Negulescu rămâne în istoria filosofiei 
cu excepționala lui lucrare despre Filosofia Renașterii. 

Demonia lui Nae Ionescu se referea la fascinația gândului trăit şi 
transfigurat de subiectul dat, astfel că va prețui mai mult 
originalitateexprimată decât studiul a nu știu cărui filosof, oricât de 
celebru, răstălmăcindu-i întreaga operă. 

De unde profesorului îi displăcea citarea de nume, exerciţiu ce i- 
a creat multe neplăceri cu ceilalți filosofi care-l învinuiau de plagiat, şi 
puteau să o facă atunci când de pildă vorbește de spiritul faustic 
european, apusean noţiune introdusă în filosofia culturii de O. 


Spengler şi nu putem să credem că Nae nu cunoștea acest lucru. Dar el 
zicea că odată introdusă în gândirea altui filosof, teoria își pierde din 
personalitatea originală, devine idee a celui ce o înglobează în felul său 
de a gândi. Părere greu de acceptat de cei ce sunt impregnaţi cu o 
viziune pozitivistă a secolului care prin Aug. Comte au formulat unele 
legi drepte ale gândirii științifice, pe aceasta personal nu le-o pot 
contesta, totuși explicarea dată de filosof are un sens, ce poate fi 
discutat. El pleacă tot de la realitatea că cel ce își însușeşte, de pildă, 
sistemul de gândire al unui filosof nu o face din amorul artei ci cu 
intenţia să-i lumineze propriul său drum sau să-i fie un toiag, pe el să 
se sprijine când obstacolele nu-i mai permit să înainteze. 

În acest context trebuie să-l citez pe Kant, acesta în Critica 
puterii de judecată susține că un filosof nu poate fi geniu deoarece îi 
lipseşte totala originalitate, întotdeauna pleacă de la ideile altuia pe 
care le continuă și asta s-ar putea susține și de apriorismul descris 
pentru întâia oară de Leibniz sau de influența empirismului englez 
inclusiv scepticismul filosofic al lui David Dume, combătut cu propriile 
lui arme. 

De-aici putem deduce că pseudofilozofii de ultimă oră din ţară, 
nu au avut altă ceva să-i impute lui Nae Ionescu decât senzaționalul 
plagiat, însușindu-și noțiunile tipurilor mistice de pelerin, mire și sfânt 
de la un știu ce autoare, la ea de altfel se face aluzie fără să fie citată cu 
numele. Supoziţia e de-a dreptul absurdă fiindcă şi autoarea discutată 
a preluat noţiunile respective din literatura teologică. În hermeneutica 
Sfintelor Scripturi cele trei tipuri mistice au fost de mult cunoscute 
fiind exemplificate de însușirile lui lisus, ca pelerin, mire şi Sfânt. 

Deci, socotim intervenţia unor intelectuali, în anii de după 
revoluția din Decembrie 1989, denunțând un presupus plagiat al lui 
Nae Ionescu, drept compromitțăor pentru cei ce l-au lansat. Se poate 
spune, că deși Nae Ionescu nu are nevoie să se apare, stă sub ocrotirea 
lui Kant pe când pe calomiatorii lui mincinoși îi sprijină probabil noua 
securitate care are un alt nume dar aceleași obiceiuri. 

DI. D.C. Amzăr, unul din cei mai apropiaţi elevi ai lui Nae 
lonescu, de prietenia căruia am avut cinstea să mă bucur, îmi povestea 
că profesorul avea oroare de cei ce reproduceau mecanic ideile altora, 
cu mintea lor plină de citate le dădea aerul nemeritat de superioritate. 
Astfel se prezenta studentul Posescu, atât de doct în istoria filosofiei 
încât atunci când îl ruga să interpreteze un fenomen, nu reușea să iasă 


din făgașul marilor gânditori, nu poseda nicio înclinare pentru 
judecata lucrurilor așa cum le vedea el, fără nicio influenţă livrescă. 
Din această cauză după ce îl felicita pe respectivul student pentru 
vastele sale cunoştinţe de istorie a filosofiei, mai ades îl provoca pe alt 
student, se înțelege unul din preferaţii lui, să încerce să rezolve 
problema formulată atât de doct, cu mijloacele ce i le pune la dispoziție 
gândirea sa proprie. 

Totuși, conştient că istoria filosofiei îşi are rostul ei bine stabilit, 
Nae Ionescu nu-și arăta dezacordul cu studentul Posescu şi nu-i 
îndemna pe ceilalți să-i întoarcă spatele. E destul să amintesc faptul că 
studentul Posescu ocrotit de Nae Ionescu a ajuns un filosof prețuit 
tocmai pentru cunoştinţele sale, s-a dezvoltat alături de elevii 
profesorului, mult apreciați din cauză că au învățat să gândească după 
învățătura ionesciană. Și cred că au demonstrat-o cu prisosinţă. 

Astăzi, regretăm că datorită vitregiei timpurilor, niciunul din 
elevii lui Nae lonescu nu au descris modul cum se desfășurau 
întâlnirile din casa profesorului, unde erau invitaţi de el, ucenicii săi. 

Oricât nu am vrea și am ascunde cu ruşine mare, demonstrând 
micimea spirituală la care am ajuns, Nae lonescu, în cultura 
românească are un loc bine precizat ceea ce s-ar putea numi 
fenomenul „Generației elevilor lui Nae Ionescu”, tăcerea ce se aruncă 
asupra memoriei acestui filosof cu însuşiri deosebite, constituie încă o 
măsură nedreaptă a unor oameni mărunți ce se simt jigniți de marea 
lumină a unui semen de-al lor, care, zic ei, îi întunecă. Această situaţie 
adoptată de nonvaloare împotriva unei autentice și unice valori a 
spiritualității româneşti, încă ne întăreşte în convingerea că trăim în 
secolul  inversării tuturor valorilor cum prevedeau, autorul 
supraomului, Nietzsche sau Ch. Maurras în Revolta maselor. 

Asupra morții filosofului plutesc anumite suspiciuni susținute 
mai ales de acei ce l-au apreciat, printre aceștia se afla și Cella 
Delavrancea fiica lui Barbu Șt. Delavrancea, celebră pianistă. 

Invitat la Martha Bibescu la masă, ulterior i se face rău, după ce 
fumase o ţigară de foi servită chiar de amfitrioană. A murit Nae 
Ionescu în urma unui atac de cord, suferință ce ar fi trebuit să dea 
unele simptome premonitorii sau a încetat din viață în urma toxicului 
ce i s-a introdus în ţigara de foi? În anul 1940, Nae Ionescu împlinea 
vârsta de 50 de ani! lată o situaţie ce nu va primi un răspuns prea 
curând, astăzi când cei ce nu au altă preocupare decât să-și vadă burta 


plină, ar fi dorit ca acest Nae Ionescu, mai bine să nu se fi născut. 

Dar să revenim la analiza începută mai sus. 

Revenit în București după război, renunțând la postul de 
profesor ce-l avea la Mănăstirea Dealului, hotărâre la care a contribiut 
conflictul cu colonelul Bucică, mai târziu înaintat la grad de general, 
Nae Ionescu e numit conferenţiar la facultatea de filozfie, și în același 
timp îi propune lui Aristide Blank, bancherul, să pună bazele unei 
Centrale a Cărții. Desigur filosoful avea o experienţă în acest domeniu, 
câștigată la editura Reclam din Leipzig. Centrala Cărţii urma să preieie 
sumele ce trebuiau achitate editurilor străine de către librăriile 
românești, asigurându-şi în același timp un câștig frumuşel. Aristide 
este de acord, îl numește pe Nae lonescu director al Centralei, 
preşedinte fiind Vasile Pârvan și 2 administratori în persoana lui D. 
Gusti, profesor de sociologie și Simionescu Râmniceanu, vărul lui 
Duiliu Zamfirescu. 

Relaţiile dintre Aristide Blank și Nae Ionescu au fost atât de 
bune încât primul voia să-l numească pe filosof director general peste 
toate secțiile sale bancare, în acest sens i-a recomandat să facă un scurt 
stagiu în toate sucursalele instituției sale. 

Între timp în parcul Filipescu, bancherul ridicase o serie de 
clădiri, în primul rând pentru salariaţii săi, printre care figura şi Nae 
Ionescu. În cele ce urmează voi căuta să arăt că lucrurile s-ar fi putut să 
se petreacă cu totul altfel de cum sunt descrise. Desigur, individoşii au 
început să-şi arate ghiarele atunci când i-a deranjat fastul cu care și-a 
inaugurat Nae I., noua casă, punând vârf toaleta doamnei sale 
comandată de la Paris. 

De-acum lucrurile au evoluat prea rapid ca să nu ne convingă 
faptul, că filosofului i s-a întins o cursă de cei ce nu vedeau cu ochi buni 
evoluţia lui, care le-ar fi putut stânjeni propria activitate, cum ar fi fost 
cei de la Cultura națională, editură condusă tot de capitalul bunului 
Aristide. Execuţia lui Nae lonescu a fost condusă de Blank și de 
principalul autor al întregii mascarade, Simionescu Râmniceanu. Era 
oare greu să i se impute diretorului Centralei Cărţii că a publicat un 
bilanţ fals în Monitorul oficial, ca să-și acopere delapidarea câtorva 
sute de mii spre paguba băncii? Să nu fi existat un contabil responsabil 
pentru neregulile date, e greu de admis. Dar atunci de ce era făcut 
responsabil doar directorul, răspunsul e clar de tot. Fiindcă așa voia 
Simionescu Râmniceanu pe când bancherul intrase în panică la gândul 


că cel mai bun colaborator al său îl furase, și asta chiar dacă nu era aşa. 

A urmat scena cu ameninţarea filosofului și forțarea lui să 
recunoască în alb, delapidarea şi acesta într-un moment de mare 
slăbiciune a semnat actul. Curios că bancherul se mulțumea să-l dea 
afară pe Nae dar nu ridica nicio pretenţie asupra sumei ce trebuia să 
fie achitată de cel vinovat. Şi mai mult, de ce avea Simionescu 
Râmniceanu şi el nevoie de al doilea exemplar, pe lângă cel avut ca 
păgubit de Aristide Blank? Cu semnătura lui Nae Ionescu dată în alb 
voia să-l aibe în mână și să intervină, în cel mai murdar mod, atunci 
când filosoful era în situaţia să promoveze în cariera sa politică. În 
1932 regele l-a rugat pe lorga să-l numească pe Nae ministru de 
interne și cum nu avea nimic împotrivă, a apărut Argetoianu asociatul 
la guvernare şi i-a arătat regelui actul prin care Nae recunoștea că a 
delapidat bani de la banca Marmoros Blank ceea ce l-a oprit pe rege să 
mai insiste ca Nae să fie numit ministru de interne, deși se pune 
întrebarea dacă numitul ar fi primit un atare post dezonorant. 

Prin urmare, Simionescu Râmniceanu s-a transformat într-un 
ordinar şantajist, de altfel dăduse o copie a declaraţiei filosofului chiar, 
din întâmplare, marilor dușmani ai filosofului, cum sigur erau și 
Teodorescu Braniște și bineînţeles, Pamfil Șeicaru. Acesta din urmă îmi 
scrie că prin 1929 i se dăduse şi lui o copie după actul respectiv dar 
atunci fiindcă erau câţiva ani după conflictul avut loc la Cuvântul de ce 
nu l-a atacat pe Nae doar ar fi avut acest unic prilej. Răspunsul e destul 
de simplu: maestrul nu era convins că de fapt nu se afla în fața unui 
fals, Simionescu Râmniceanu putuse falsifica semnătura lui Nae, care 
oricum ar fi părăsit Centrala Cărţii. Pe maestrul nostru dacă ar fi fost 
sigur că e confruntat cu o cauză dreaptă, nimic nu l-ar fi oprit să nu 
reacționeze, doar era în joc omul pe care îl ura cel mai mult în viaţă. Nu 
poate fi evocată eventuala frică de mişcarea legionară, odată ce la 
epoca respectivă Nae Ionescu nu avea nicio legătură cu ea. 

Tot din auzite mi se relatează și afacerea filosofului cu cele trei 
fabrici de bere pe care le ameninţă că va înființa una pe terenul donat 
lui din averea statului. După ce a primit suma plănuită de la cele trei 
întreprinderi, Nae vinde locul lui Malaxa, bogătașul şi-a făcut pe el un 
manej și o locuinţă. 

Cu banii strânși după afacerea respectivă, Pamfil Șeicaru îmi 
scrie, că și-a construit o casă la șosea, arhitect avându-l pe 
Cantacuzino, după cum bine se știe. 


Dar aici se mai ridică o problemă: tatăl meu, ca student, în 
calitate de preşedinte al Societăţii studenţilor din Transilvania, a avut 
misiunea de a-l căuta pe Nae Ionescu - așa cum a făcut-o și cu Nicolae 
Iorga acasă la el, să-l roage să le ție o conferință. Asta întâmplându-se 
până în anul 1923 când tata terminase facultatea de drept din 
București, înseamnă că în acei ani filosoful trăia undeva la şosea, în 
afară de oraș, tata tocmai ajunsese acolo pe o zi ploioasă când 
băltoacele și noroaiele străzii nepavate îţi transformau drumul, care 
ducea la casa profesorului, într-o adevărată aventură plină de 
peripeții. 

Poate în acele zile profesorul se gândise la situaţia în care se 
afla, el şi familia lui, alcătuită din soţie și doi copii, și luase hotărârea să 
profite de slăbiciunile unei societăți în care nu poți supraviețui decât 
dacă o tratezi ca pe o pradă, tu însuţi acționând ca o fiară. De-acolo i-a 
venit ideea cu Centrala Cărții în care a intrat o bună parte din viața sa, 
dublată, ca o a doua ființă, de destinul său de mare filosof. Deviza și 
acestuia din urmă era să reușești în viaţă, să fii un învingător! 

În 1930 nu numai că Nae Ionescu a militat pentru întoarcerea 
lui Carol al doilea în țară, dar mai apoi a fost în relaţii bune și cu mine 
Lupescu pe care el a botazat-o, Duduca. 

Dar numai cu greu am admite că Nae Ionescu primea bani de la 
Gavrilă Marinescu, şeful tripourilor şi caselor de pierzanie 
bucureştene. 

Se zice că regele Carol dorind să știe dacă poate să se sprijine pe 
mişcarea legionară, l-a trimis la Căpitan să-i citească în suflet. 

Rezultatul a fost miraculos. Nu s-a mai întors la rege şi nici la 
Duduca lui. 

Legenda legionarilor a făcut din el un Sfânt, marele lor Filosof. 
Noi cum nu ne vom pierde contactul cu mama realitate, am putea 
spune că în viața lui Nae lonescu a intervenit o unică transfigurare, pe 
care o descrie și Lev Tolstoi în învierea că i s-a întâmplat eroului său 
Nekludov. Autorul a visat-o întreaga viață și când în sfârşit se afla în 
drum spre ea l-a găsit moartea într-o gară de sat. 

În schimb lui Nae lonescu i-a reuşit să se împlinească, încă fiind 
în viață. Pe lângă activitatea sa de filosof, toate celelalte au fost 
zădărnicii. La ele să renunţe nu i-a fost deloc greu, fiindcă niciodată nu 
s-a simţit legat de rostul lor. 

Dar va putea să devie omul Ideii pure, Omul acțiune în care 


fapta lui Faust e înlocuită cu meditaţia și tăcerea dinlăuntrul lui, 
oglindă nevăzută a lui Dumnezeu? Numai în acest mod se va putea 
apropia de adevărul cel zilnic dar și etern al vieţii. 

Nae lonescu s-a descoperit pe el însuși, astfel că ar fi să ne 
amăgim dacă am crede că a trecut la legionarism, când el își urma 
crezul său de totdeauna, ci în lumea oamenilor a fost obligat mereu să 
disimuleze, să se prefacă într-un altul. 

Fără îndoială în mijlocul camarazilor săi se simțea ca fiul cel 
pierdut şi îl impresiona când îi spuneau că trecutul pentru ei nu mai 
există. 

Totuşi, uneori, când dădeau semne că nu-l înțeleg, îl durea 
rătăcirea lor. De pildă, dl. Amzăr mi-a relatat că a fost tare dezamăgit, 
când în urma alegerilor s-a văzut trecut printre senatori, dovadă că 
nimeni nu mai are nevoie de lupta sa, dacă l-au dat la o parte, trecut 
printre bătrâni. 

Ceea ce-i sigur, se pot susține cele mai năstrușnice idei despre 
conversiunea respectivă, dar un singur lucru ar fi imposibil de afirmat, 
că Nae Ionescu a făcut-o pentru bani sau pentru cine ştie ce interese 
personale. 

Încheind acest capitol am dorit să pledez pentru valoarea 
filosofului român Nae Ionescu, care în niciun caz nu merită uitarea ce 
cu forța se aşterne pe numele său. 

Mi-am făcut datoria față de memoria lui Pamfil Șeicaru, luând în 
discuţie pe Nae Ionescu și calomniile ce i s-au atribuit, de unde cu toate 
că sunt despărțiți din anumite motive bine întemeiate mai ales din 
partea marelui ziarist, se cuvine să aruncăm o punte între ei, atâta 
timp cât amândoi sunt furaţi şi postum, de onoarea de a figura, la loc 
de cinste în Panteonul culturii românești. 

Ținând cont de conflictul provocat de Nae Ionescu la Cuvântul în 
urma căruia Pamfil Șeicaru și-a da demisia, vom reţine acest act cu 
mărturia lui lon Vinea, motiv de supărare ireversibilă, numai că am 
crede că în celelalte întâmplări pot fi implicate și alte persoane mult 
mai vinovate prin intervenţia lor necinstită. Dintre acestea l-am reținut 
pe Simion Râmniceanu, aproape pe față, răufăcătorul prestigiului 
filosofului, ajuns un obiect de șantaj ordinar. 

Aş mai adăuga drept încheiere că notând atâtea aventuri ale 
căror erou a fost Nae Ionescu, Pamfil Șeicaru i-a împrumutat, numai 
după cele auzite, defecte cu care nu putea să iasă în public, caracterul 


unui personaj mai mult decât baroc, i-aş zice rocambolesc, amintim că 
acest cuvânt vine de la Rocambole, eroul romanelor foileton de Ponson 
de Terrail, pline de peripeții și aventuri extraordinare. 

Tratând pe adversarul său în acest mod, neputând să-l abordeze 
în spirit polemic ştiinţific deoarece nu se baza sigur pe adevăr, intră în 
acțiune imaginaţia artistică a maestrului și ne pare rău că nu a 
observat că în felul cum îl prezenta pe Nae Ionescu, el devenea eroul 
unui roman demn de pana lui Balzac, sau să-i urmez gusturile, a lui 
Cezar Petrescu, marea sa admiraţie, despre care când îi va veni rândul, 
am să-i întăresc părerile. 

Și unul şi altul ar fi putut scrie acest roman care doar prin unele 
trăsături formale se apropie de Rocambole, în fond ar corespunde unui 
tip ce ar putea caracteriza societatea şi oamenii ei, mai bine decât 
Caragiale prea prins de latura absurdă, de unde comicului său îi 
lipseşte adeseori autenticitatea vieții. 

Impresiile mele asupra scriitorului P. Șeicaru nu sunt pur 
platonice, printre manuscrisele sale dispărute după moarte, ar fi 
trebuit să figureze şi o piesă de teatru, unde erau prezentaţi eroii 
Scrisorii pierdute, la 20 de ani după ce le-a dat viață marele dramaturg. 

lată cum relaţiile dintre Pamfil Șeicaru și Nae Ionescu sunt de 
natură să îmbogăţească sentimentul pur cu mugurii noi şi tot mai 
fragezi ai creației. 

Prin aceste însușiri amândurora li se garantează laurii nemuririi 
îngrijiţi de heruvimi, în grădinele raiului. 

Scrisoarea 18 din 12 Febr. 1978 de la Pamfil Șeicaru 

Dragă Ovidiu 

Nu te-am uitat dar am fost năpădit de o serie de trebui imediat 
după plecarea surorii mele pe ziua de 29 Decembrie, Am pus la punct o 
serie de lucrări a căror apariţie va fi peste zece zile. Le vei primi pe 
măsură ce vor apărea. Apariția primei cărți din Lenin se datorează 
următorului fapt: Eu am trimis - lui Halmaghi fost colaborator la 
Curentul, azi bibliotecar al universităţii din Pittsburg - o serie de 
lucrări „Conferința de la Belgrad” pe care el a tradus-o în englezeşte și 
culegerea s-a făcut la tipografia ziarului „Cuvântul românesc”, unde s-a 
cules și textul în engleză a eseului, asupra lui Lenin. Conducătorul 
ziarului l-a rugat pe Halmaghi să-mi ceară învoirea de a publica și 
textul românesc în paginile „Cuvântului românesc”. Imediat ce voi 
primi „Conferința de la Belgrad” și „Lenin” precum și „Davai ceas” în 


engleză, ți le voi trimite pe toate trei. Cum știi germana și franceza îţi 
va fi uşor, cu ceva mai atent la lectură, să descifrezi textul englez. De 
asemenea îți voi trimite imediat ce primesc două numere din 
publicaţia „Micro Magazin” ce apare la New York un lung interviu pe 
care l-am dat. Am răspuns la multiplele întrebări ce mi le-a formulat 
cel care redactează Micro-Magazin. El reprodusese după „Carpaţi” 
„Davai ceas” și aflând adresa mi-a comunicat că în 1930 - 1931 a fost 
colaborator la „Curentul”. Aştept să-mi trimită cele două numere în 
care s-a putut publica interviul meu datorită extinderii lui. Nu crede, 
dragă Ovidiu că te-am uitat. Pe ziua de 31 Ianuarie a sosit fratele meu. 
Mi-a dat două veşti care vei înțelege ce dureros ecou au avut pentru 
mine. Sora mea Eugenia, cea mai mică dintre cele trei a mruit. Când 
Veguţa a sosit la Bucureşti și-a găsit sora în coșciug, se făceau 
formalitățile de înmormântare. Pe ziua de 23 Ianuarie Veguţa a avut un 
infarct şi a fost spitalizată. O comunicare avută la telefon că a suferit o 
paralizie la partea dreaptă. Vei înțelege starea mea sufletească, din 
Februarie 1968 cu două scurte întreruperi totalizând două luni, sora 
mea a fost lângă mine. Februarie, Martie şi April a îngrijit pe soția mea 
bolnavă de cancer. Era în sanatoriul Crucii roşii unde era admirabil 
îngrijită. Medicul care făcea sforțări să oprească progresul cancerului 
la oase era un profesor universitar deci avea toate îngrijirile, dar 
prezența surorii mele aducea o mângâiere și sora mea se sforța să-i 
întreţină iluzia salvării. Îşi împărțea ziua între mine ca să-mi prepare 
hrana şi sanatoriu. Apoi... până la plecarea din 29 Decembrie și-a 
trudit firava ei ființă îngrijindu-mă pe mine. Nu mă întreba cum mă 
simt. Am să-ți cer o lămurire, nepoata mea fiica surorii mele, Maria - 
are 82 de ani în Iunie - este de 18 ani medic și conform organizării 
celei actuale și-a dat al doilea doctorat. În intenţia mea este ca să-şi 
obțină un concediu de ar putea să-și perfecționeze cunoștințele în 
Germania. Cum este văduvă, are 45 de ani poate să plece fără 
complicaţii familiare. Ea este actualmente medic șef la două creşe ca 
specialistă în pediatrie. Ai putea să-mi dai unele indicaţii cum să 
prozedez spre a găsi un institut la Munchen și în ce condiţii și-ar putea 
face doi ani de perfecționare. Mi-ai înlesni operația de a aduce pe 
nepoata mea lângă mine. Aş avea un medic care să-mi caute zilnic 
tensiunea etc. 
Îți mulţumesc anticipat şi nu interpreta greşit tăcerea mea 
Te îmbrăţișaz 


Şeicaru P.S. Aş dori să am trei fotografii ale dtale: una pentru 
Veguţa, a doua pentru mine și a treia pentru fratele meu care ştie ce 
grijă mi-ai purtat. Eu o voi ține pe birou ca un remember. Dacă s-ar 
putea scrie-mi la maşină. Îţi descifrez cu greu scrisul. 

Note şi Comentarii 

Maestrul mă asigură că nu m-a uitat dar trebuit să pună la punct 
o serie de lucrări a căror apariţie se va întâmpla peste zece zile. Încă 
mă asigură că mi le va trimite când vor apărea, din păcate, nu a mai 
urmat ceea ce mă face să cred că ele n-au apărut, așa cum spera marele 
ziarist. (Desigur cu ocazia Sfintelor Sărbători și a Naşterii Domnului și 
a noului An, ne-am felicitat cum se cuvine între doi prieteni buni, ceea 
ce mai îndulcește întârzierea de 4 luni a maestrului Pamfil Șeicaru). 

Maestrul consideră că îi este asigurată traducerea și editarea 
operelor sale din română în engleză, scriindu-mi următoarele rânduri 
despre apropiata apariție a o serie de lucrări ca şi „Lenin” şi 
„Conferința de la Belgrad” pe care John Halmaghi, fostul său 
colaborator de la Curentul și actual bibliotecar al universității din 
Pittsburg, le-a tradus în engleză iar culegerea s-a făcut la tipografia 
Cuvântului românesc, ziar al cărui director l-a rugat pe John Halmaghi 
să intervină pe lângă el pentru a le permite să publice textul și în 
Cuvântul românesc, bineînţeles e vorba de „Conferinţa de la Belgrad”. 
Drept urmare îmi promite că atunci când vor apare aceste lucrări - a 
precizat peste zece zile - o să mi le trimită şi mie. 

http://Ayww.ovidiu-vuia.de/pages/Buch 2003 - Sub Zodia Cartii si a 

Scrisoarea din (22) din 9 Mai 1978 de la Pamfil Șeicaru 

Dragul meu îţi alătur rețeta semnată de medic şi mă simt obligat 
să-ți dau unele informaţii în legătură cu pacienta Gina Olărescu este 
fiica doctorului G. Tudoranu, profesor la facultatea de medicină și 
decan la Universitatea din Iaşi. În 1945 cu instalarea regimului 
comunist a fost demis nu numai din funcţia de decan ci înlăturat şi de 
la catedră. Când a terminat facultatea a obținut bursa Rockefeller. Când 
s-a întors de la studii a fost numit profesor la facultatea de medicină 
din laşi. Fire blajină, complet străin de agitaţiile politice, consacrat 
studiilor de laborator. Colabora la revistele de specialitate americane 
şi engleze. Această înlăturare de la catedră și izgonirea chiar din 
propria lui casă şi zvârlit într-o casă de la marginea Iaşilor i-a produs o 
comoție aşa de puternică și o paralizie şi la scurt timp decesul. Cum 


eram prieteni m-a emoționat această năpastă de care am aflat târziu în 
1969 la Paris. Nu mă îndoiesc o clipă că nu vei veni în ajutorul Ginei 
Olărescu. Este văduvă prin deces şi stă cu mama ei și are un fiu de 16 
ani. Îmi scrie că acest medicament este „Litiu” cu absorbţie lentă, se 
fabrică numai în Germania federală și Anglia. Se pare că este singurul 
în asemenea situaţie. „Medicul mi-a dat doar 10 pastile. Mie mi-a făcut 
bine, se pare că luând mai mult timp aș putea evita crize înfiorătoare. 
Îți trimit reţeta cu mare rugăminte să-mi procuri mai multe flacoane, 
cât poţi mai multe”. Ți-am reprodus din scrisoarea pacientei. Nu socot 
că este de nevoie să insist știind cât ești de sensibil la suferințele 
oamenilor în plus că e fata unui medic. Te rog, fă-mi o copie a rețetei ce 
o alătur ca la nevoie să procur eu medicamentul. Nu este nevoie să 
subliniez urgenţa, când am reprodus din scrisoarea pacientei. 

Acum în altă ordine de idei. La începutut săptămânii viitoare vei 
primi un alt număr din Curentul şi în sfârșit articolele de fond din 
Curentul, 1 Ianuarie până la 10 August 1944. Citindu-le îţi vei da 
seama de crima săvârşită la 23 August 1944: capitularea fără condiţii. 

Cu sănătatea staționar. Fratele meu mă îngrijește cu aceeași 
iubire ca și Veguţa. Lucrez intens neștiind cât răgaz îmi dau Parcele. 

Îți mulțumesc şi te rog primeşte o îmbrăţişare de la bătrânul tău 
prieten care tot speră să faci un drum până la Dachau, al dtale 

Pamfil Șeicaru 

Note și Comentarii 

Dându-mi informaţii în legătură cu pacienta Gina Olărescu - mi- 
a trimis o reţetă cu marea rugăminte să-i procur medicamentul 
Hypnorex, de la ea am ajuns la tatăl ei prof. G. Tudoranu, fost profesor 
la facultatea de medicină și decan, al Universităţii din laşi. Descriindu- 
mi unul din numeroasele destine tragice ale intelectualității române, ni 
se amintește că odată cu venirea, prin furtul de voturi, a comuniștilor 
la putere, G. Tudoranu a fost demis din postul de decan și înlăturat de 
la catedră, apoi izgonit din propria lui casă într-una de la marginea 
orașului, unde suferă o comoție cerebrală urmată de o paralizie, 
soldată la scurt timp prin decesul profesorului. După ce a terminat 
facultatea a obținut o bursă Rockefeller, la întoarcere fiind numit 
profesor la lași. Consacrat studiilor de laborator, a fost complet străin 
de agitaţiile politice, colabora la diferite reviste de specialitate 
americane şi engleze. 

Pe acea vreme partidul comunist își propusese să extermine 


intelectualitatea românească de origine „burgheză” şi să formeze una 
alcătuită din elemente muncitoreşti ca origine şi coborâtori din țărani 
săraci. Ţărănimea era socotită o pătură în interioul căreia se declarase 
război chiaburimii şi după caz se judeca orientarea celei mijlocii. Cum 
majoritatea intelectualior români aveau origini țărănești, ea era 
cuprinsă în clasa mic-burgheză, oscilantă, mai mult dușmană clasei 
muncitoreşti, deci tratată ca atare, în caz de acceptare era de nevoie 
să-şi arate atașamentul față de partid prin fapte deosebite, mai ades 
însoție de temenele umilitoare. Acest tip social de mic burghez l-a 
descris Titus Popovici la profesorii pe care i-a avut la liceul Moise 
Nicoară, din Arad, satirizându-i ca să nu spun că și-a bătut joc de ei în 
romanul Străinul. 

În ce priveşte ridicarea clasei de intelectuali cu origine 
sănătoasă, pe lângă cei existenţi, cadrele s-au înmulţit peste noapte 
mai potrivit peste seară la liceele serale unde examenele se dădeau 
cam la mare pomană. Într-o zi mă întâlnesc cu fostul meu profesor de 
latină Voştinaru pe care-l ştiam numit la Micălaca unde propunea 
aritmetica elementară, asta fiindcă și-a făcut studiile cu mare eminență 
la Roma, la Propaganda Fide, de unde s-a întors cu gradul de doctor în 
limba lui Cicero. Profesorul îmi mărturisea că vine de la un examen cu 
seraliştii lui şi întrebându-l dacă a lăsat corigent pe vreunul, mi-a 
răspuns, datorită situaţiei sale de transferat la munca de jos, se bucură 
că a primit un post în Arad și că în general el termură de elevii săi și nu 
cum s-ar fi cuvenit, lucrurile să se petreacă chiar invers. Ar fi de 
presupus că astfel de numiri erau planificate chiar de acei ce ca elevi 
nu voiau să aibă niciun fel de greutăți la examene, indiferent că 
pregătirea şi trecerea claselor devenea un act pur formal. 

Dar uneori chiar și cei cu origine total sănătoasă o mai dădeau 
în bară tocmai din cauză că, de multe ori numiţi pe posturi la care nu 
făceau față, majoritatea se retrăgeau în boală, cum pline erau de ei 
secțiile de neurologie şi mai rar de psihiatrie. Dar cazul pe care l-am 
trăit iese, fără doar şi poate, din comun. Mă aflam la examenul de anul 
întâi, de medicia, la marxism-leninism. Examinatorul era un evreu 
aspru de tot, purta ca pseudonim numele de Bogdan. Pe colegul meu 
de cameră îl căzuse numai fiindcă era fiu de chiabur, pe când eu fiind 
mic-burghez mă asculta cu deosebită atenţie şi când ajunsesem la 
Lenin a cărui genialitate mă încânta - aveam vârsta necoaptă de 19 ani 
- mă oprise din dizertația mea punându-mi răstit întrebarea dacă eu 


cred sau nu în ce spun. Probabil că făcusem o figură mai mult decă 
uimită, am bolborosit şi câteva cuvinte întăritoare astfel că tovarășul 
convins mă crezuse şi îmi dădu o notă foarte mare. Dar între colegul 
meu de cameră şi mine, trebuia să răspundă un al treilea medicinist 
remarcat, însă prin tăcerea lui absolută. Bogdan așteptase ce așteptase 
ca apoi să înceapă cu reproșurile ce deveneau tot mai răstite și 
batjocotitoare. „Cum tu, tovarăşe (nu i-am reținut numele) fiu de miner 
de la Petrila te prezinţi tocmai la marxism total nepregătit? Dta ştie ce 
face partidul ca să te facă om? Ce caută inelele astea pe degetele dtale, 
tovarăşe fiu de miner?” Răcni înfuriat Bogdan, umflându-i-se ochii în 
cap ca două cepe. Și urmă, propriu-zis, explozia finală: „Ştii cu ce notă 
ai trecut la admitere?” Și răspunse tot el „Cu 3, 33” pe când nota 
minimă de trecere era de şase. Și fiindcă fiul de miner privea în 
continuare cu indiferenţă la interlocutorul său, acestuia nu i-a rămas 
altă posibilitate decât să-l poftească, pe ton ridicat, să părăsească sala. 

Întâmplarea la prima vedere pare lipsită de importanţă, dar nu 
şi pentru anumiţi studenţi din anul admiterii la medicină, care după 
afișarea rezultatelor văzură pe un tânăr plângând pe coridoarele 
decanatului și au aflat curând că e vorba de un candidat la admitere 
respins pentru a treia oară, deşi avea media de 8, 95, îi lipsea foarte 
puțin până la atingerea plafonului de a fi admis dar marea lui 
meteahnă era aceea că tatăl său era preot. Condiţiile examenului de 
admitere în anul respectiv prevedeau că 85 la sută intrau după origine 
socială sănătoasă în timp ce doar 15 la sută erau primțţi în ordinea 
notelor obținute, media generală de nouă deschidea tinerilor porțile 
medicinii clujene. Nu l-am uitat pe fiul de preot respins în mod atât de 
brutal, fiul de miner luându-i locul la facultate, poate a barat drumul 
unui viitor mare medic, știindu-se că cei mai iluștrii medici germani 
dar nu numai ei, erau în majoritatea lor, fii de preoți. 

Nu ştiu dacă s-a scris o carte despre prigoana profesorilor 
universitari de medicină sub regimul comunist, mulţi au suferit ani de 
temniţă grea, alții scoși din învățământ fără nicio motivaţie pe când nu 
rar unii se vedeau mutați de pe un post pe altul de către partid, parcă 
n-ar fi fost oameni ci simple figuri pe o tablă de joc, se-nțelege sinistru. 

De-altfel, așa cum comuniștii şi-au propus să distrugă 
spiritualitatea românească, nu putea să rămână intact nici sectorul 
medical, mă refer la medicina clujeană, interbelic, ajunsă la un renume 
bine meritat. 


Imediat după venirealor la putere, comuniștii au scos din 
învățământ cadre de o unică valoare ca V. Papilian, Titu Vasiliu, lului 
Moldovan, în prima fază și lului Haţieganu, ca după pensionare marele 
Ion Goia întemeietorul medicinii interne la noi, ca parte semiologică, a 
fost mazilit de urmașul său Gr. Viorel într-un cabinet strâmt, așezat 
chiar lipit de W.C.-ul folosit de bolnavi și ce-i mai condamnabil noul 
profesor interzicea colaboratorilor săi, să-l cheme la consult când 
aveau un bolnav mai dificil, și voiau să afle şi părerea marelui medic, 
Ion Goia. L-am întâlnit pe prof. I. Goia pe coridosrele ministerului 
Sănătăţii unde plângea, la propriu, de felul neomenos cum îi trata 
urmaşul său. Acest Grigore Viorel făcea parte din garda veche 
medicală, dar după ce a fost numit medic şef de policlinică a învăţat 
repede modul de comportare comunist în ce privește cultivarea 
relațiilor cu ștabil consultaţi de el. Adică le împlinea orice dorinţă, 
inclusiv certificarea unor lungi concedii și când aceştia îşi arătau 
intenţia de a-l răsplăti, el nu le cerea decât numărul de telefon, să-i 
caute când va avea nevoie de ajutorul lor. În acest mod ajunsese să 
aibă un carnet gros de tot, plin cu adrese şi când postul de profesor la 
medicala II-a devenise liber, ştiuse ce numere de telefon să facă pentru 
a-şi aranja situația. Grigore Viorel nu era o excepţie ci un model al 
timpului demonstrând cum se cățăra un ins pe postul de profesor, fără 
să intre în discuţie, nici chiar în mod secundar pregătirea lui 
profesională. 

E de reținut că din acest punct de vedere Clujul era mult mai 
puţin privilegiat ca Bucureștiul, acesta din urmă aflându-se în direct 
contact cu conducătorii supremi ai regimului, își permitea libertăţi ce 
nici nu se puteau imagina într-un orășel de provincie, unde se aplică 
strict, după lege comunistă, toate dispoziţiile venite de la centru. 
Datorită acestui fapt la un moment dat medicina din Bucureşti ca și 
întreaga universitate nu aveau decât 15 la sută membrii de partid, 
restul fiind neînscrişi, pe când la Cluj raporturile erau chiar inverse, 85 
la sută membrii de partid ceea ce oglindea o situație stângistă ce nu 
mai cere niciun comentariu. 

Cea mai tragică mutare în cadrul IMF-ului clujan a fost 
destituirea profesorului chirurg Al. Pop şi numirea pe postul său a 
urologului prof. Țeposu, cunoscut ca un om de o conştiinciozitate rară, 
cei ce l-au știut mai îndeaproape îl socoteau un sfânt al medicinii. 

Desigur că avea pregătirea să-l înlocuiască pe colegul său 


chirurg, dar gândul că acesta şi-ar putea imagina că el ar fi avut vreo 
legătură cu „lucrătura” bunului său prieten Al. Pop, l-a împins la actul 
disperat al sinuciderii, desigur şi ca un protest la noua orânduire 
comunistă ce nu avea nimic în comun cu principiile sale sacrosancte. 

Mai târziu, după Apusul Zeilor, reprezentați de generaţia de aur 
interbelică a medicinii clujene, dispărând rând pe rând marile ei 
personalităţi, lucrurile s-au simplificat și mai mult. Atunci când 
partidul voia să mai scape de „dușmanii” de clasă, în același timp să 
promoveze cadrele sale credincioase, indiferent de nivelul profesional, 
de cele mai multe ori mizerabil, organizau câte o reformă a 
personalului medical, inclusiv cel cu obligaţiile de a instrui studenții, 
deci în primul rând asistenții şi lectorii. 

lată o reformă de-a dreptul scandaloasă în care comuniștii şi-au 
pierdut şi ultima grăunţă de bun simţ. Voi da şi nume: Rozor, asistent 
la Clinica medicală II cel mai bun și strălucit elev al prof. lon Goia a fost 
scos din învățământ și mutat la Oradea deci retrogradat din vina că 
stătea în calea unor carieriști. Al doilea N. Bucur, asistent bine pregătit 
funcționa tot la Medicala Il-a, rămâne pe același post, pe când 
protejatul partidului Suciu, a fost înaintat pe postul de lector la Clinica 
de diabet, cu perspectiva de a ajunge profesor cum s-a și întâmplat, nu 
peste mult. Pentru a demonstra nulitatea medicală a acestui individ, aș 
menţiona că l-am avut asistent pe când făceam stagiu la medicala I, şi 
cum eram obișnuiți, de pildă cu d-rul Florescu, un cadru bine pregătit, 
îi puneam și lui Suciu multe întrebări în legătură cu pacientul pe care-l 
studiam cu deosebită participaţie. Şi fiindcă nu era în stare să ne 
răspundă, l-a căutat pe şeful catedrei A. Moga, plângându-i-se că noi 
râdem de el, punându-i o serie de întrebări încuietoare. Am fost 
chemați imediat la profesor, căruia i-am arătat că nu-l solicitam cu alte 
probleme de cum o făceam și cu ceilalți asistenţi la medicina internă. 
Lămurit, prof. Moga a făcut cu mâna un gest de lepădare de 
colaboratorul său, rugându-ne, împăciuitor să nu-i mai punem 
întrebări, de unde înţelegeam că Suciu suferă din cauza nivelului său 
deficitar nu atingea nici pregătirea unui student ambițios, consultând 
unele tratate medicale străine. 

Dar din rândul victimelor comunismului nu ar putea lipse 
regretatul prof. de psihiatrie E. Pamfil, de care după numirea lui la 
catedra clujeană, mă lega un sentiment de recunoștință. Lucrând la 
neurologie, dușmanii mei personali de care voi vorbi curând, avându-l 


la dispoziție pe șeful medical al orașului Cluj, peste noapte m-au mutat 
la Psihiatrie, mințind că urmează să fiu pregătit în specialitatea de 
neuropsihiatrie care încă nu fusese inventată, oficial. Nu eram făcut 
pentru psihiatrie, astfel că l-am căutat pe prof. Pamfil, rugându-l să mă 
ajute să scap din cursa pe care mi-au întins-o nişte netrebnici, am 
recunoscut în același timp că nu am înclinații de psihiatru. Sesizând 
mârşăvia respectivă, prof. Pamfil m-a asigurat că tocmai călătorește la 
București unde va vorbi cu anumiţi oameni competenţi despre situaţia 
mea şi să nu uite domnii în cauză că va uza de toate relaţiile sus puse, 
pentru ca eu să fiu readus la postul meu de neurolog, ceea ce, datorită 
intervenției sale s-a și întâmplat. 

Spre cinstea lui regretatul profesor mă sprijinea nu pentru ochii 
mei frumoși ci fiindcă mi se urzea o intrigă josnigă de niște oameni ce 
nu-i erau nici lui prea simpatici. 

Deci, îi datoram reîntoarcerea la matca mea neurologică dar 
numai atât, asistam încă mai de înainte la cursurile sale în care opunea 
rezistență pavlovismului în vogă, susținând că sigur, cleştele de scos 
măsele la cal nu se potrivește omului, aluzia fiind la adresa 
pavlovismului, ajuns să explice și patogenia hemoroidului după micul 
urmaş al lui Al. Pop, considerat colaboratorul de elită al Securităţii, 
chirurgul A. Nana. 

lată, deci motive ce-mi permiteau să mă simt cel puțin un 
apropiat al prof. Pamfil, ceea ce nu era chiar la ordinea zilei, într-o 
clinică unde profesorul era considerat de mulţii săi adversari ca o 
persoană non grata. Pentru aceștia alegerea lui ca profesor a venit cam 
surprinzător, toți mizând pe numirea conferenţiarului Mueller. 

Am făcut această introducere pentru a se înțelege că marea 
catastrofă a carierii sale a avut rădăcini mult mai adânci, cultivate în 
răsadul urii şi intrigilor rivalilor săi, aceştia îi vânau, pur și simplu, 
postul. Nu știu cu ce ocazie am dat de raportul conferenţiarului Roșu 
deschis în fața mea, prin care prof. Pamfil era mai mult decât calomniat 
şi ca şef al catedrei prof. Duma urma să-și pună sau nu, avizul pe 
respectivul denunț, lipsit de cea mai elementară morală. 

Aş zice, respectând planurile desigur, situația mea din multe 
puncte de vedere, era foarte asemănătoare cu a prof. Pamfil. 

Formal, conflictul a izbucnit odată cu desfiinţarea universităţii 
maghiare Bolyai acțiune condusă de viitorul dictator comunist, pe 
atunci generalul Ceaușescu. N-am asistat la ședință dar s-a auzit că 


omul partidului, necunoscut până atunci de mine, a avut un 
comportament de-a dreptul diabolic. Nu i-a lăsat pe profesorii unguri 
să se apere, îi întrerupea vehement de la primele replici și îi forța să 
tacă, deşi în majoritatea lor se arătau uimiţi pentru criticile aduse, 
odată ce partidul comunist a pus bazele respectivei instituții maghiare. 
De fapt, se desființa independenţa ei, realizându-se Universitatea 
Babeş-Bolyai, ceea ce îi nemulțumea pe unguri simțindu-se puși sub 
tutela conducerii românești, ori asta nu era chiar așa, se ajungea din 
contră la apropierea celor două etnii, dorită, în aparenţă de amândouă 
părțile. 

În acea zi, coborând de la Cl. neurologică, la jumătatea drumului 
m-am întâlnit cu prof. Pamfil, care arăta negru de supărare spunându- 
mi că dacă de la unguri au fost, destituiți mai mulţi profesori, sorții au 
cătut dintre români să fie el demis, acuzându-și colegii de lașitate și 
neomenie, fiecare a căutat să-și salveze propria piele, imputându-i-se o 
faptă căreia nu i-a dat nicio importanţă. 

Se ştie că de 24 Ianuarie din acel an, comuniștii au dat voie 
mulțimii să cânte și să danseze, pe străzile Clujului, Hora Unirii, până 
atunci interzisă. Se înţelege prea bine că spiritele încălzite ale 
studenţilor au poposit şi sub ferestrele casei prof. Haţieganu unde se 
afla invitat la masă și prof. Pamfil, ca prieten bun al lui O. Fodor, 
ginerele primului. Foarte prudent, îmi relata iubitul meu psihiatru, 
urmându-şi scopul de a-şi lăsa drept urmaș ginerele, pentru a nu se 
pune cumva rău cu puterea, ieşiţi toți trei la balcon, Haţieganu a ţinut 
un discurs rece, oficial, îndemnând tinerii să se întoarcă la căminele lor 
şi să nu uite ce face pentru ei partidul comunist. Evident nemulțumiți, 
studenții au început să murmure, astfel că Pamfil a intervenit pentru a 
salva o situaţie ce ameninţa să devină mai mult decât penibilă. 

„Deşi, mama mea e franțuzoaică” îmi povestea profesorul și mă 
bucuram că îi puteam sluji ca un descărcător al tensiunii inimii sale 
aflate sub acțiunea unui voltaj maxim, „nu sunt deci român pur sânge” 
m-am adresat și eu studenților, destul de scurt și am terminat, după 
cum îmi amintesc bine, cu cuvintele „să nu uitaţi că soarele românilor 
nu apune niciodată”. Salvând situaţia ca profesorul Haţieganu să nu fie 
fluierat, studenţii au aplaudat mulțumiți, și s-au retras liniștiți, în 
perfectă ordine. 

lată din ce cauze, în definitiv patriotice, prof. Pamfil a fost 
îndepărtat de la catedră la ordinul lui Ceaușescu și mutat tocmai la 


Siret, unde exista un serviciu psihiatric așezat, pe Prut, la granița 
sovietică. 

După mulţi ani, profesorul revine la Timișoara, unde va ocupa 
catedra de psihiatrie, după câte am fost informat, până la pensionare, 
ca şi când nimic nu s-ar fi întâmplat, partidul atotputernic nu şi-a făcut 
nici celebra autocritică, se practica în rutina lui sportul de a distruge 
dezvoltarea spirituală a unui om, sub lozinca de neacceptat că în acest 
mod îşi exercită atribuţiile o revoluţie prin care se împing la putere 
cadrele cele mai puțin înzestrate intelectual, realizându-se principiul 
nietzschenian a inversării tuturor valorilor, adică non valoarea 
stăpâneşte societatea în mod dictatorial, stare prevăzută de Ch. 
Maurras, după cum am mai scris-o, în cartea Revolta maselor. Oricum 
am face aceasta este esența comunismului întocmai definită și la noi 
printr-o domnie de aproapa, jumătate de secol. 

Spre cinstea ei, facultatea de medicină din Timişoara, şi-a onorat 
şi pe această cale, misiunea de-a fi devenit orașul revoluției 
anticomuniste - lucru ce astăzi se uită tot mai mult - astfel că a dat 
unei secții a spitalului unde a lucrat distinsul psihiatru, numele prof. E. 
Pamfil, desigur după Dec. 1989, reparând moral una din multele 
nedreptăţi săvârşite de un regim de dictatură a proletariatului. 

Cu această ocazie putem încă odată să ne convingem cât de 
zadarnice sunt unele abateri umane de la linia ce ar fi trebuit să i-o 
impună interesele neamului său robit, și aşa se întâmplă că în timp ce 
pe străzile Clujului putea fi văzut plimbându-se fratele lui Iuliu 
Haţieganu, distrus fizic în închisorile comuniste, marele clinician se 
înscria printre cei ce complimentau un regim criminal, cu scopul să-i 
ușureze numirea ginerelui său Fodor pe postul unui profesor de 
interne la Cluj, acțiune mai mult decât penibilă deoarece O. Fodor pe 
care l-am avut conferenţiar, merita cu prisosință această funcție, având 
o pregătire ce nu avea nevoie, într-o societate normală, de sprijinul 
nimănuia. Numai că de multe ori ceea ce vrea omul nu vrea Dumnezeu, 
şi toate străduințele lui Haţieganu s-au spulberat, O. Fodor murind la 
scurt timp după numirea sa ca profesor, de un cancer faringian. 

A fost o pierdere mare pentru medicina românească şi numai în 
ultimul rând fiindcă a fost ginerele lui Haţieganu. 

Ar mai fi de semnalat că în urma unirii celor două facultăţi 
Babeş-Bolyai, în mod atât de samavolnic de un dement activist 
comunist - fără îndoială manifestările lui Ceaușescu în acele zile 


meritau să fie astfel diagnosticate - se compromitea o cauză dreaptă, 
căci nimic nu era mai potrivit decât să se realizase unirea dintre două 
etnii ce se cuvin să trăiască împreună şi nu împotriva uneia contra 
celeilalte, și comportarea viitorului dictator al țării, nu atenua această 
impresie. În acele zile ca urmare a respectivei şedinţe patronate de 
Ceauşescu, printre profesorii și studenții maghiari s-au înregistrat o 
serie de sinucideri, multe au ajuns să fie comentate public: cea mai 
tragică a fost a unui profesor care s-a aruncat de la etajul III al unei 
case în construcție de pe strada Horia și bietul a căzut tocmai în lada 
cu gunoi. Se cunoaște înclinarea poporului maghiar spre sinucidere, 
îmi amintesc de cazul marelui actor ungur Z. Latinovici, care şi-a luat 
viața citind versuri din Ady Endre, şi exemplele s-ar putea înmulţi, nu 
rar posedau spectaculozitatea sunuciderii lui Esenin. 

Mai mult, cum aproape în fiecare zi, pe la amiazi, coboram la 
Victor Papilian, fiul mai celebrului părinte, maestrul meu în patologia 
generală, la marele persecutat al partidului, aproape cu o regularitate 
de ceasornic, apărea medicul-legist Qvai și exclamă: „Încă unul, domn 
şef”. (Acest cuvânt „șef era păstrat ca amintire a vremii când foarte 
tânărul Papilian a funcționat ca şef de lucrări). 

Astăzi aşa, mâine așa, l-am întrebat pe Papilian de cine tot 
pomeneşte, zilnic aproape, colegul Qvai şi răspunsul m-a tulburat fiind 
vorba de sinuciderile în serie a unor profesori și studenţi unguri ajunşi 
pe masa de autopsie. Nu numai eu dar și alții considerau pe unguri 
drept victime ale purtării lui Ceaușescu, dar curând oamenii securități 
strecurați printre noi, au lansat teoria unui complot maghiar ceea ce 
ne-a liniştit fiindcă ungurii erau capabili de o asemenea faptă neloială 
îndreptată împotriva statului comunist care le-a înfiinţat Regiunea 
autonomă maghiară, și o Universitate independentă, Bolyai. 

Faptul că după - 89 problema nu a fost reluată așa cum s-ar fi 
cuvenit, în primul rând, de unguri, ne convinge că de data aceasta 
comuniștii aveau dreptate, era vorba de un complot bine organizat, iar 
românii deveniți democrați peste noapte au considerat că nu e 
momentul să supere pe maghiari, de unde și localităţi ca Ip, Trăsnea 
sau Moisei par scoase din geografia recentă a României. 

În ce mă priveşte, am absolvit facultatea de medicină generală 
din Cluj, cu diplomă de merit ceea ce mi-a dat dreptul ca după 6 luni de 
stagiu la țară să-mi aleg locul de muncă și am ales spre marea mea 
nenorocire neurologia din Cluj, fără să mă informez cât de cât pentru a 


afla că în clinica respectivă s-a instalat la conducere un clan de 
comuniști față de care tremura și profesorul D. Duma. 

Deocamdată să plecăm de la sediul regiunii Suceava unde am 
primit numirea pentru comuna Corlăteni, având în răspundere și 
satele Dămăcheni și Vorniceni ultimul lipit de Doboroi. Am luat deci 
autobusul spre Dorohoi, atât de vechi încât atunci când urca o coastă 
mai piezișă, călătorii coborau să-l împingă de la spate până în vârf, 
când jucăria de metal se punea ca prin minune iar în funcție. Văzusem 
recent un film italian cu Massimo Girotti. În numele legii, petrecut 
undeva în Sicilia, și-mi spuneam întrucâtva înfiorat, că nu mă aflam 
nici eu departe de o țară asemănătoare. 

Nu peste mult, instalat iar în mașină am auzit doi cetăţeni 
aşezaţi înaintea mea vorbind de întâmplarea de la spitalul de la Siret 
unde un medic a fost ucis de propriul său oficiant sanitar. Ultimul 
găsise un aparat de Röntgen printre lucrurile lăsate de ruși, probabil la 
prima lor retragere din 1941, cu ocazia războiului. 

Și fiindcă tocmai primiseră sarcina de la raion să cumpere un 
aparat Rântgen, oficiantul i-a propus medicului, șeful său, să-l treacă în 
inventar pe cel găsit, chiar dacă nu funcționa obiectul putea fi declarat 
ca prezent, urmând să-și împartă suma primită de la raion. La început 
de acord, ulterior medicul se răzgândise să mai facă așa o afacere 
periculosă, dar cum lucrurile nu mai puteau fi anulate din cauza 
datoriilor în care intrase oficiantul sanitar, acestuia nu-i rămăsese 
posibilitatea, în zadar încercase să-l convingă pe medic să nu renunţe 
la bănoasa întreprindere, decât să-l omoare. 

Aruncase, înțeles cu grănicerii români, cadavrul medicului în 
Prut, dar rușii cu aparatele lor radar, sesizați de mișcările de pe celălalt 
mal, descoperiseră groaznica faptă. 

Ajuns Vineri în Corlăteni, instalat la o gazdă din mijlocul 
comunei, în curtea casei căreia curgea, într-un decor pitoresc, Jijia, 
Sâmbătă noaptea sunt trezit de un dac în mițură, intrat nestingherit în 
locuința mea, anunțându-mă că sunt solicitat de urgență să-i dau 
asistență medicală lui Leon Palagă, bătut la nunta din sat de doi feciori, 
invidioşi pe el că s-a căpătuit la oraș, ajungând cu cele patru clase de 
gimnaziu funcționar-împiegat clasa III-a la laşi. Probabil că avusese 
oarecare trecere la fete, poate chiar la favoritele criminalilor, când 
aceștia şi sub efectele alcoolului l-au doborât la pământ și i-au călcat în 
picioare cutia craniană care foșnea sub degete ca un sac plin de nuci. 


Putusem constata starea disperată a pacientului aflat în comă 
profundă şi după leziunile capului sigur ireversibile, de altfel 
sucombase chiar sub ochii mei, fără să-i mai pot face ceva. 

Venise medicul legist din Dorohoi şi la autopsie s-au confirmat 
leziunile cutiei craniene, oasele în cioburi sfărâmate, cu leziuni 
profunde ale masei cerebrale de tipul hemoragiilor traumatice. 

Fiind și primul caz mort al carierii mele, nu numai că m-a 
impresionat dar mă simțeam contopit cu starea lui tragică, fără ieșire, 
de unde nu i-am uitat numele și îl văd aievea întins pe o masă 
improvizată de autopsie. Descriind în bună parte peripeţiile mele ca 
medic de circumscripție la Corlăteni, nu o să mai revin acuma, poate 
altă dată deoarece ar merita. Îmi rămâne să adaug că evenimentele 
descrise nu au avut darul să mă înstrăineze de pământul Moldovei de 
nord, din contră socotindu-le ca întâmplări ale vieţii zilnice, mă 
stăpânea un sentiment care mă mâna mereu înainte şi în sus, cum 
poate fi acela spre unicul vârf al numitului Excelsior, veșnică emulaţie 
ce nu poate fi niciodată împlinită. 

Exista pe acele locuri o vrajă, învelind cu nimbul sfinților din 
poemele lui Ion Pillat până şi țăranii săraci ai acestor meleaguri, unde 
noaptea stelele străluceau mai puternic şi le simțeai mult mai aproape, 
iar ziua lumina avea proprietăţile unei brume argintii, totul în natura 
din jur apărea transfigurat, pregătit ca pentru o revelaţie a cerului. Nu 
idealizez exagerând amintirile tinereţii mele, aşa arătau în realitate 
pomii, apele, florile câmpiilor scăldate în primăvara veșnică din 
sufletul meu. 

Adică, în atmosferă pluteau nevăzuțţi solii acestei Moldove unde 
nu departe se aflau lăcașurile de închinare de pe vremea lui Ștefan - 
cel - Mare și Sfânt, ale lui Petru Rareş, ori pe cărarea ce se pierde sub 
zările senine și infinite, coviltirele lui Dumnezeu, ghicești înălțarea 
Ipoteştilor, basmul copilăriei şi tinereţilor, marelui nostru poet, 
Hyperionul culturii româneşti, Mihai Eminescu; dându-ți siguranţa că 
are dreptate povestitorul când spune că Dumnezeu prea încărcat de 
comorile ce le purta spre cer, a scăpat o parte din ele şi acestea nu sunt 
altele decât minunile pământului acesta binecuvântat al Moldovei. Și 
se cade să nu uităm, mai ales că aproape ne mângâia lumina satului 
Liveni, locul unde s-a născut marele compozitor G. Enescu. 

M-am întors după 6 luni la Cluj, şi aș dori să mărturisesc faptul 
că tot ce am pătimit ca medic neurolog nu are nicio legătură cu orașul 


căruia îi păstrez o dragoste nețărmurită, consider că unul din locurile 
cele mai frumoase ale vieții mele le-am trăit în plimbările din 
minunata grădină botanică, unde străduința unor savanți, în frunte cu 
profesorul Borza au dat viață unui monument în aceeași măsură 
ştiinţific cât izvor de unice meditații, în acest fel știința și cu Poezia 
devin surori după exemplul artei zise hermetice a lui lon Barbu și una 
şi alta fenomene ale naturii înfrumusețând pridvorul raiului, cum 
procedează și Dante Alighieri mutând Pinetta Ravenuei în Paradisul 
cel ceresc. Aici ar trebui orânduit și cerul înstelat, aşa cum l-am trăit pe 
drumul spre acasă de la Liveni spre satul meu, de-atunci. 

Am studiat din plăcere disciplina medicinii, care se restrângea 
de-acuma la cel al neurologiei și nu am admis să merg mai departe pe 
acest drum adică să studiez ca nu știu ce savant american numai 
nucleii talamasului nici cât o unghie din nemărginitul misterului 
cerebral, așa cum ne îndemna mai târziu, omul cu spinarea de bambus, 
cum îl vor numi cei ce au avut ocazia să lucreze, mai de aproape, cu 
Vlad Voiculescu. Deci vreau să spun, nu am de ce să ascund acest lucru 
că în cei șapte ani de neurologie petrecuţi la Cluj, nu am făcut altceva 
decât să studiez, nici de fete nu aveam timp decât foarte rar şi asta îi 
dădea de bănuit lui Berci Asgian, pentru care sexul constituia 
fundamentala preocupare a vieții. Accept înclinarea, dar de-aici până la 
a face din clinică un bordel e o distanță mare, nu-i aşa d-le. membru al 
academiei române, Asgian? Una din multele lui aventuri m-au umplut 
de scârbă și ţin s-o descriu aici. Lucram în secţia de bărbați când șeful 
meu, Ursan, a internat un caz urgent de hemoragie subarachnoidală și 
ghiceam că are şi anumite interese materiale - cum să-l condamn 
postum că vorba lui Pristanda avea familie mare, remunerație mică - 
deoarcere doar în atare cazuri mă consulta pe mine, secundarul său, că 
ce aş mai recomanda eu să se administreze acestui bolnav? 

Este de adăugat că pacientul legat strict de pat era însoţit de 
nevastă-sa, o femeie îmbrăcată în negru, deci era în doliu și nu-ţi dădea 
niciun motiv să te îndoiești de moralitatea ei. 

Nu mică mi-a fost surpriza când a treia zi de internare, 
dimineaţa, nu l-am mai aflat pe bolnav în patul său, plecase împreună 
cu soția sa, acasă, îmi pare că era din Satu-mare, ceea ce mi-a produs o 
mirare de nedescris. Cum poți lăsa un om acasă cu hemoragie 
meningeală, când îi pui viața în pericol? Și repetam această întrebare 
până sora Cătinaș, cea mai în vârstă și înţeleaptă dintre toate, dar în 


acelaşi timp cea mai bine informată n-a mai vrut să mă lase să sufăr şi 
mi-a relatat o întâmplare pentru mine şi astăzi de necrezut: La vizita 
de seară, Asgian de gardă, își fixase privirile pe soția bolnavului cu 
pricina, şi înainte de a părăsi salonul o invitase înaintea soţului ei, să 
vină până în camera de gardă să stea de vorbă cu ea. Întrevederea a 
ținut mai multe ore, astfel că își poate închipui orișicine starea 
sufletească a bolnavului care se zbătea ca Hercule în focul otrăvii 
cămășii lui Nessus şi astfel îşi ceruse dimineața, imediat externarea, 
ceea ce dr. Ursan a trebuit s-o admită respectând dorința pacientului. 

Scriu aici, că dl. Asgian îşi motiva aventurile, ca o răzbunare la 
adresa soției sale conferenţțiară la Endocrinologie şi şefa acestei 
discipline, motivaţie hilară, dar şi astăzi îl asigur pe dl. academician 
Asgian dacă aveam un vrej aşa de neliniștit, mai bine îl tăiam decât să 
fac ceea ce a făcut domnia sa. 

Am angajat o laborantă, foarte drăguță, de fapt mi-au pasat-o cei 
de la centrală fiind soția unui major de securitate, când apare şi Berci 
al nostru cu dorinţa de a lucra și el cu mine. Dar intrând, tânăra jună i- 
a tăiat orice elan de colaborare. Mi-a spus: „Doctore, ori eu ori femeia” 
adică nu ar fi putut rezista tentaţiei de a nu cuceri și asta de la prima 
vedere, fără să o fi auzit că vorbeşte ca o țață în târg și altele de actest 
gen şi că era soţie de ofițer de securitate. 

Mă opresc să mai vorbesc de acest personaj că înainte multe ar 
mai fi de povestit şi numai adevăruri. 

Legăturile mele față de șeful autentic al clinicii E. Câmpeanu 
(E.C.) s-au înrăutățit datorită râvnei mele de a munci și a obțin noi 
cunoștințe, în timp ce pentru el știința neurologiei se reducea la o 
simplă regulă a tablei înmulțirii. Se mai adăuga faptul că asistam la 
vizitele drului Ursan pentru a învăța câte ceva căci E.C. ca mare ştab 
numise peste noapte medici primari nişte foști asistenţi la anatomie 
care nu ştiau neurologie nici cât nişte studenți bine pregătiți. Ca între 
timp să-l scoată pe Ursan, care ispăşea greșeala că i-a pus fiului de 
plutonier, needucat, de la Turda, ciocanul de reflexe în mână, prea bun 
pentru clinică, şi să-l mute la policlinică. 

Concomitent mi-am îndreptat atenția spre studiul 
neuropatologiei și fiindcă nu-mi scriu memoriile acuma, amintesc în 
principal că am pus bazele unui laborator de neuropatologie în fosta 
locuință a profesorului D. Duma, înzestrat şi cu tot ce avea încă din 
vremea profesorului Urechea, aducându-l lângă mine pe I. Nagy, deşi 


doar laborant era de nivelul unui specialist neuropatolog, superior 
oricărui medic din Clinică. Alături de el studiind tratate îndeosebi 
germane, m-am inițiat în tainele neuropatologiei. 

Drept urmare, am ţinut cu neurologii şedinţe de secțiuni de 
creier şi prezentare de lame, la fel s-a ridicat calitatea prezentărilor de 
cazuri ţinute odată pe lună, dar toate acestea nu-l interesau pe dl. E.C. 
singura sa preocupare se limita la scoaterea mea din clinică deși 
clinicienii şi-au însușit prin studiul creerelor să diferențieze o tumoare 
cerebrală de un accident vascular cerebral, ceea ce însemna un real 
progres în activitatea lor. 

Tovul E.C. a eşuat iurie, să mă mute la Dej ca medic neuro- 
psihiatru, deoarece s-a opus prof. Duma iar eu am acceptat să lucrez pe 
un post de şef de laborator cu un salar mai mic decât un preparator. 
Socoteala dușmanului meu a fost aceea că voi renunța după aproape 
cinci ani de clinică să lucrez pe nimica, retrogradat din funcție. 

Şi pentru a nu mai da greş a pus lângă mine un fost angajat al 
securității, funcționar la echipa de footbal Dinamo Cluj transferată 
după promovarea lui „U” în divizia A, la Bacău. 

Acest individ urmând dispoziţiile lui E.C. a provocat un conflict 
lamentabil refuzând să-mi aducă piesele recoltate de la Anatomia 
patologică sus la Neurologie. Cunoscând omul cu care am de-a face l- 
am sfătuit să se înțeleagă cu laboranţii de jos, să-i împlinească ei 
mişunea de a-mi aduce creerele, el refuza acest lucru, pe motiv că ar 
îmbolnăvi copiii pe care îi are, posibilitate absurdă odată ce nici nu le 
atingea. Am mers până acolo încât i-am făcut munca respectivă, mai 
ales când asistam la autopsierea cazurilor neurologice. 

Tot n-a fost destul şi E.C. m-a denunţat ca fiind un tip certăreţ, 
cu care omul nu se poate înțelege și multe minciuni de acest gen. 

Drept urmare sunt chemat la tovul laborant Aştileanu, cadristul 
IMF-ului totuși mult mai bun decât bucătăreasa dinaintea lui, fără vreo 
legătură cu medicina. 

„D-le. Vuia”, îmi spune Aştileanu „cu dta s-a întâmplat o mimune 
datorită sprijinului prof. Duma, eşti singurul medic dat afară din IMF 
care a putut reveni la această instituţie. Și totuși iar am o plângere 
împotriva dtale...” Să recunosc „cuvântul - iar„m-a iritat și i-am 
răspuns destul de afectat: „D-le. sau tov, Aștileanu eu nu am nicio vină 
de indisciplina laborantului meu care refuză pur şi simplu să-și facă 
datoria, ori dta ca fost laborant poţi să judeci la justa valoare 


atitudinea lui”. El îmi pomenise de un dosar tare gros ce-l aveam la 
cadre dar i-am răspâns că nu știu ce poate conţine acel dosar odată ce 
eu, de când sunt în Cluj nu mă ocup decât de studiu și nimic mai mult. 
În consecință l-am întrebat dacă îşi poate imagina că doosarul 
respectiv nu ar putea conţine decât minciuni și calomnii, de care în 
mintea mea îl puteam considera, vinovat pe homuncul cu nasul în şef 
E. Câmpeanu. Și l-am rugat să-mi arate dosarul respectiv pentru a-l 
analiza împreună. 

Scrisoarea (31) din 1 Februarie 1979 de la Pamfil Șeicaru 

Dragă Ovidiu, nu interpreta îndelungata mea tăcere: pe ziua de 
25 a plecat fratele meu şi am rămas singur. Cum sunt din felul meu de 
a fi veverosimil de neîndemânatec se mai adaugă și vârsta cu unele 
ipoteci fizice. Ca să-mi ridic poșta trebuie să cobor şi să urc 20 de 
trepte, dar oricât aş face pauză de la o treapă la alta ca să răsuflu, când 
am izbutit să urc ultima treaptă inima se resimte. Ca medic vei înțelege 
ca cei 85 de ani ce îi voi avea la 18 Aprilie și necazurile care nu m-au 
ocolit mai ales de când am ieșit din ţară pe ziua de 10 August 1944, 
compatrioții au ţinut cu orice preţ să multiplice loviturile piezişe. În 
Aprilie 1968 soție mea a murit după un an şi trei luni, de suferință 
(cauzer la oase n. n.de fapt de un cancer la sân metastazat difuz în 
oase) împineam?? 48 de ani de cămin, pierdeam ca un aviator aripa 
dreaptă. am avut momente când aveam senzaţii că mă prăbușesc în 
vid, norocul că sora mea izbutise să obție pașaport şi să vină în 
ultimele trei luni fiind nelipsită de la sanatorul unde era soția mea. 
Întoarcerea de la cimitir, obsesia gropii în care acoperită de pământ 
rămânea aceea care a fost în curs de 48 de ani nelipsită şi curojoasă 
lângă mine în momentele decisive, m-a chinuit nopți în şir. Şi ultima 
lovitură a fost la începutul anului 1978, moartea surorii mele, a cărei 
prezenţă o simt... 

Am primit acea emoţionantă spovedanie a avocării tatălui 
subliniind cu atâta gingășie de fiu recunoscător de unde ai moştenit și 
idealismul și pasiunea pentru tot ce este frumos și nobil. 

Cu tristețe și păreri de rău nu am fost în stare să-ți rspund cum 
simțeam nevoia. Nici nepoatei mele nu i-am scris. Rămas singur să fac 
față măruntelor nevoi s-a adăugat și starea de depresiune pe care mi-o 
provoacă întârzierea apariției cărții. Cauza? Institul de Studii politice şi 


istorice care acoperă cheltuielile imprimării, cumpărând pentru 
difuzare 2000 ecemplare a însărcinat pe un profesor universitar să 
verifice şi să pună la punct textul. De zece luni a început dar în ritm de 
melc. Eram sigur după promisiunile făcute că la 20 sau 25 Februarie 
totul va fi terminat şi volumul apărut. Ori va fi sper la 20 Martie. Vei 
înțelege starea mea sufletească și îmi vei ierta întârzierea răspunsului. 
Îți adaug ceva. Un tânăr abonat la Curentul a găsit printre lucrurile 
tatălui său, Emil Maur, gazetar și el de la Galaţi, o carte poştală cu data 
de 1 Septembrie 1913 trimisă de mine în care îi lăudam o poezie care 
din volumul trimis mi-a plăcut mai mult. Aveam 19 de ani și 
eramsecretarul de redacție al unei reviste ce apărea la Bârlad 
„Freamătul”. Am făcut o copie şi ţi-o trimit. Acum după atâţia ani. Am 
citit cu oarecare emoție învăluită în melancolia atâtor ani departe de 
țară, pribeag, bătrân, această mărturie a începuturilor mele. O vei, 
pune la dosarul prieteniei. 

Primeşte o caldă îmbrăţișare de la 

Pamfil Șeicaru 

Note și Comentarii 

Maestrul se scuză de îndelungata sa tăcere dar cum fratele său a 
plecat acasă el a rămas singur ori în această stare pe lângă faptul că e 
atât de neverosimil de neîndemânatec se mai adaugă şi unele ipoteci 
fizice. Astfel pentru poştă trebuie să coboare şi să urce 20 de trepte și 
cu toate că se oprete la fiecare, de unde le știe și numărul exact, când 
urcă ultima treaptă inima se resimte. Desigur eu am să-l înțeleg ca 
medic, că cei 85 de ani care-l așteptau la 18 Aprilie şi necazurile ce nu 
l-au ocolit mai ales de când și-a părăsit ţara în 10 August 1944 iar 
compatrioții au ținut cu orice preț să-i multiplice loviturile piezișe. 

Îşi aminteşte de acel Aprilie 1968 când soţia i-a murit, 
împlineau 48 ani de căsnicie, şi el pierdea ca un aviator aripa lui 
dreaptă. În acele zile când avea senzaţia că se prăbuşeşte în vid, spre 
norocul lui, Veguţă, sora lui a primit paşaport şi a stat ultimele trei luni 
lângă el. Nopți în şir l-a chinuit gândul că și-a lăsat soția în groapă, 
acoperită de pământ în timp ce ea 48 de ani i-a fost o tovarășă 
curajoasă, l-a sprijinit în momentele decisive cele mai grele. Și ultima 
lovitură a primit-o la începutul anului 1978 odată cu moartea surorii 
sale a cărei prezență o mai simte. 

Fără îndoială, amintirile maestrului mă mişcau deoarece ele 
veneau din inima lui atât de însingurată atunci când gândul îl ducea la 


ființele dragi, care rând pe rând l-au părăsit. 

Poate fără să-și dea seama marele ziarist îşi deschidea sufletul 
cel mai intim înaintea mea, ceea ce mă determina să mi-l simt tare 
apropiat. Tata Tiberiu, murise în România în lunie 1975 neîmplinind 
vârsta de 75 de ani, și i-am suportat greu pierderea fiindcă pe lângă 
părinte îmi era cel mai bun prieten, în cel mai ales înțeles al cuvântului. 
La scurt timp a intrat în viața mea Pamfil Șeicaru care încetul a reușit 
să joace întrucâtva rolul tatălui pierdut, lucru simţit şi de el atunci 
când în scrisori mă apostrofa cu „fiule” cuvânt repetat și de sora lui, 
Veguţa, dr. Virginia Șeicaru, e drept că ea mă punea lângă cel de al 
doilea fiu al lor, Vasile Dumitrescu, ceea ce nu mă prea încânta. 

De altfel, între tatăl meu și Pamfil Șeicaru erau înrudiri evidente, 
fiecare se arăta un îndrăgostit al cărții, practicant al cultului pentru 
adevăr, bine și frumos dar asemănările se referau și la atitudini minore 
cum ar fi neverosimila neîndemânare şi plăcerea de a repeta unele 
întâmplări din viaţă, ceea ce cum eram destul de sever cu oamenii îi 
atrăgeam atenția că mi-o spunea nu știu a cățea oară. Dar tata îmi 
răspundea blând, explicându-mi că sunt singurul său partner de 
discuţii şi de altfel îi pica atât de bine să mi-o spună, încă odată. Din 
aceleași motive şi nu din cauze de „ramoleală” după cum se poate 
constata, maestrul uneori se repeta cum era în cazul lui Nae lonescu și 
nu puteam să-l trag de mânecă nu mai că el avea scuza nenumăratelor 
scrisori pe care le primea, dar e iar de luat în seamă că de câte ori relua 
câte-o problemă adăuga aspecte noi, spre deosebire de cei ce repetă 
mecanic aceeași chestiune fără niciun adaos, mereu neschimbată în 
conținutul ei. 

ățăâșâșI 

Faptul că relaţiile noastre erau de altă natură decât cele 
obișnuite de la cunoștință la cunoştinţă, se datora și realităţii că ajuns 
la o vârstă mai înaintată maestrul regreta că nu a avut și un băiat, pe 
cinstea căruia putea să conteze în problemele ce-l interesau, de pildă, 
editarea ultimelor sale cărţi, la care ţinea atât de mult. 

Poate și datorită acestui regret maestrul îmi scria următoarele: 
„Am primit acea emoţionantă spovedanie a evocării tatălui subliniind 
cu atâta gingășie de fiu recunoscător de unde ai moştenit și 
idealismului și pasiunea pentru tot ce este frumos și nobil”. 

Dar în aceeaşi scrisoare marele ziarist îmi face o mărturisire 
mai mult decât importantă când scrie: „Rămas singur să fac față 


măruntelor nevoi s-a adăugat şi starea de depresiune pe care mi-o 
provoacă întârzierea apariţiei cărții. Cauza? Institutul de Studii politice 
şi istorice care acoperă cheltuielile imprimării, cumpărând pentru 
difuzare 2000 exemplare a însărcinat pe un profesor universitar să 
verifice şi să pună la punct textul. De zece luni a început dar în ritm de 
melc. Eram sigur după promisiunile făcute că la 20 sau 25 Februarie 
totul s-a terminat şi volumul apărut. Ori va fi - sper - la 20 Martie”. 

Nu e greu să descifrăm textul maestrului, după cele afirmate de 
dânsul, Finlandizarea Europei urma să apară pe cheltuiala celor din 
țară, cel puțin așa era promisiunea și pentru realizarea acestui 
deziderat lucrarea lui Pamfil Șeicaru a intrat pe mâna cenzurii din 
România, un politruc cu rangul de profesor universitar promise 
ordinul să blocheze manuscrisul respectiv, mult prea antirus, pentru a 
fi publicat sub auspiciile vreunei instituţii reseriste, cu profil comunist. 
Maestrul o numește precis: Institutul de științe politice și istorice, o 
atare instituție nu există în Germania, miroase de la depărtare a 
creație de stat totalitar, într-un sistem democrat politicul și istoricul 
nu aveau nicio legătură directă. Nu e greu de ghicit, comuniștii români 
şi-au atins scopul, au pus mâna pe o lucrare fundamentală a lui Pamfil 
Șeicaru, acestuia i s-ar putea imputa că a avut prea mare încredere în 
frații săi de neam, de fapt lupi mascaţi în miei turbaţi. Cine putea să 
intermedieze acest negoţ din care nu va pierde decât Pamfil Șeicaru, 
neîndoios Vasile Dumitrescu „fiul cel bun” și mărinimos, a jucat un rol 
important în dispariția manuscriselor maestrului, deci la comiterea 
unei crime de ordin spiritual. 

Ne vom mai ocupa de această problemă după ce ultimul act al 
tratativelor se va consuma, într-altă parte, oricum vom putea anticipa 
şi să susţinem că modul cum s-a procedat în cazul lui Pamfil Șeicaru e o 
dovadă că „idip-indentul' Ceaușescu era omul Kremlinului, toată 
politica sa îndreptată spre Vest a fost făcută cu aprobarea rușilor, 
pentru a arunca nisip în ochii adversarilor americani, în cele dintâi. 

Se poate deduce că cel mai important manuscris al lui Pamfil 
Șeicaru scris în limba română, Finlandizarea Europei, a ajuns pe masa 
unui profesor universitar angajat al Institutul de științe politice şi 
istorice, din Bucureşti, deci fără îndoială a existat și ar putea să fie 
găsit în beciurile acestei instituții, numai că nimeni nu va sufla o vorbă, 
în această afacere murdară se va adopta politica lui „nu ștui”. Printre 
actele aflate în stăpânirea securității nu s-ar putea deconspira numele 


agentului Vasile Dumitrescu, cel ce a avut grija să moară atunci când 
oamenii și mai ales apărătorii lui Pamfil Șeicaru ar fi avut mai mare 
nevoie de el? 

În aceeași scrisoare, pentru a mai însenina atmosfera creată, 
maestrul îmi scrie că un tânăr colaborator al Curentului a găsit printre 
lucrurile tatălui său, Emil Maur, o carte poştală cu data de 1 
Septembrie 1913, trimisă de P. Șeicaru în care-i lăuda o poezie din 
volumul publicat, pe care autorul i l-a dăruit, poezie ce i-a plăcut mai 
mult. Maestrul avea 19 ani, şi era secretarul unei reviste ce apărea la 
Bârlad „Freamătul”. Sunt în posesia cărții poştale, în facsimil, pe care 
pentru valoarea ei documentară o voi reda mai jos. Dar prin ea nu 
numai că se certifică începuturile literare ale marelui ziarist, dar îi 
demonstrează un real talent de exeget al poeziei, plin de sensibilitate și 
percepţie critică. Reproduc rândurile maestrului din scrisoarea de față: 
„Am făcut o copie și am să ţi-o trimit. Acum atâţia ani. Am citit cu o 
oarecare emoție învăluită în melancolia atâtor ani, departe de ţară, 
pribeag, bătrân, această mărturie a începuturilor mele. O vei pune la 
dosarul prieteniei”. Ultima remarcă o interpretez că în numele 
prieteniei ce ne leagă îmi va fi dat să deschid ceea ce se va numi 
dosarul lui Pamfil Șeicaru. Îmi atribuie şi în alt loc această datorie de 
onoare pe care o satisfac în cartea de faţă. 

Îiată cartea poştală de care vorbim. 

Pamfil Șeicaru către Emil Maur, Galaţi, 1 Sept. 1913 

lubite d-le. Maur. 

Peste măsură de impresionat citind frumoasa Dv. poezie, „Dor 
de soare” nu mă pot opri de a vă trimite câteva rânduri mulțumindu-i 
poetului pentru nețărmurita mulțumire sufletească pe care mi-a 
procurat-o: 

Din raiul scump n-a mai rămas o floare 

E frig în urma soarelui apus. 

Iar dorurile - păsări călătoare - În țara caldă a viselor s-au dus. 

Prin mijloace restrânse ai putut prinde toată pioşenia pe care o 
simți când gândul îți vântură cenușa visurilor de ieri. Fiecare vers are o 
deosebită putere de a sugera complexitatea sentimentelor ce formează 
fondul emotiv al poeziei. Şi ce frumos şti să faci să culmineze în 
ultimele două strofe răsufletul abia simțit al speranței încă în agonie: 
„Aştept un soare-nouă primăvară”, continuând pe calea apucată şi 
prinzând simfonia sentimentelor şi sentimentul cel mai intens 


prinzând pe toate celelalte, evocându-le. Să fiți întotdeauna sincer. Căci 
atunci cititorul se poate coborî în inima-i îndurerată, cu poetul alături. 

O prietenească strângere de mână 

Pamfil Șeicaru 

lată o analiză pur estetică aparținând tânărului de 19 ani 
demonstrând cunoaşterea unei poezii, nu atât simbolistă, cât 
reprezentând specificul creator al Moldovei de jos, în anii când marele 
Bacovia își pregătea publicarea primului volum de poezii „Plumb”, 
întâmplată în 1914, când primul război mondial a împiedicat 
receptarea ei de către ceilalți români; dar după cum o arată și 
descrierea epistolei lui P. Șeicaru, ea era prezentă în sângele 
compatrioțţilor săi, fenomen bazat pe o apriorică percepţie bacoviană. 
Drept urmare exegeţii de poezie vorbesc în acest caz de maniera 
simbolistă de a crea frumosul poetic ori dacă nu vrei să te pierzi în 
vagul speculațiilor ceea ce, de fapt, se atribuie poetului este practica 
misterului răscolitor al unei adevărate simfonii a sentimentelor, 
rezultatul e prins de cercetarea acestora și niciodată nu urmează logica 
rece a rațiunii, după cum o declară „expresionistul” Lucian Blaga în 
poezia manifest: „Eu nu strivesc coroana de minuni a lumii”, prima din 
Poemele luminii. De aici se poate deduce absurdul clasificărilor la care 
se opresc, în mod pedant criticii, încercând să-l adapteze pe poet unui 
pat al lui Procrust care nu-i decât formula subiectivă şi discutabilă a 
fiecăruia dintre ei, atraşi, cu orice preț, de spectrul originalității. 

Aceste aspecte sunt valabile și pentru activitatea de început 
literară a lui Pamfil Șeicaru, atunci când ea e numită una de tip 
semănătorist, conform dispreţului, prin nimic justificat, aruncat asupra 
respectivului curent, mai ales, de urmașii proletcultişti ai criticului E. 
Lovinescu. La urma urmelor, noi nu contestăm orientare a lui P. 
Șeicaru spre ţăran și țărănism ceea ce îi dă dreptul să fie considerată 
semănătoristă dar nu mai dacă redăm curentului respectiv strălucirea 
pe care o merită, ea fiind dedicată valorilor perene ale creativităţii 
specifice româneşti în care se cuprind toate practicile stilistice ale 
simbolismului dacă prin ele se înțeleg descifrările unei enigme poetice 
întrebuințând Cuvântul Logos, ca taină a metaforei echivalentă unor 
deschideri ale minunilor. Doar printr-o astfel de perspectivă, revenită 
la origini, deci lărgită după cum îi este felul, poate fi conceput 
semănătorismul-simbolist al lui P. Șeicaru, după atare criterii nu există 
decât poezie bună și non poezie, orice încercare de a găsi un al treilea 


criteriu nu ne este dat decât dacă recurgem la o apologetică mai mult 
decât falsă, discuția despre poezie întrece cu mult pe cea despre 
subiectul ei, nu rar omis cu totul. 

Și ar mai fi de adăugat că unii specialiști în literatură își 
transformă domeniul de activitate în câmpuri de bătălii purtate între 
poeţi, în timp ce în realitate, esența drumului lor spre Parnas îi unifică 
în numele unui Ideal comun închinat Frumuseţii desăvârșite, în 
adevărul şi binele pe care-l întrupează. 

Astfel trebuie înțeles și marele talent al ziaristului nostru, 
tocmai fiindcă l-a posedat şi pe cel literar, manifestat independent la 
începuturile carierii sale, i-a permis să urce în vârful piramidei ca unul 
din marii publiciști ai culturii românești dacă alăturea de Eminescu nu 
era chiar primul dintr-o pleiadă de multe spirite înzestrate. 

În acest sens, literatul şi criticul Pamfil Şeicaru a posedat o 
pregătire temeinică nu altfel cum va fi şi a ziaristului a cărui activitate 
ca începe în 1918, astfel că așa-zisul semănătorist cunoștea cât se 
poate de bine și pe criticii simboliști ai vremii, din această cauză avea 
un bagaj de cunoștințe cum puţini contemporani ai săi, și el îi va da tot 
dreptul să critice mai târziu Pseudoistoria literară a lui Călinescu, își 
îndeplinea o sfântă datorie față de valorile culturii noastre şi nu 
pregătea, cum susțineau gurile rele cu chipuri schimonosite coborâte 
din tablourile lui Hieronymus Bosch, ale fraţilor lui de neam, un nou 
şantaj!!?? În atare momente am zice că Pamfil Şeicaru a fost prea mare 
pentru ţara noastră mult prea mică pentru a-i înțelege idealurile. Nu 
este singurul în atare situaţie iar în ce priveşte episodul anticălinescian 
pornit de maestrul nostru vom reveni asupra lui în aceeași parte a 
treia, a prezentei cărți. 

Scrisoarea (32) din 12 Febr. 1979 de la Pamfil Șeicaru 

Dragă Ovidiu, bătrâneţea care începe să-și arate tristele ei 
ipoteci începe realmente la 80 de ani și de fiecare an care se crestează 
pe răboj începi s-o simți. Activitatea intelectuală îți întreține intacte 
funcţiile cerebrale. La 85 de ani nu simt nicio scădere a memoriei, a 
ideaţiei, a curiozității de a şti, o cere acest organism prin natura lui 
leneş. Dacă nu mănânci stomacul protestează, îți cere imperios să-l 
alimentezi. Dar câți oameni n-ai întâlnit care să stee într-o cafenea în 
fața unei ceşti goale, ore întregi, fără să aibă curiositatea de a citi 
măcar un ziar, stau și privesc în gol. Fără îndoială că inima motorul 
întregului organism mă preocupă. Am fost la Opriș acum o lună și 


jumătate. Foarte amabil mi-a spus că nu trebuie să dramatizez, este o 
inimă de 80 de ani și mi-a dat medicamente de luat una dimineaţa și 
alta seara. Pe la mijlocul lui martie mă voi duce din nou şi îi voi spune 
cum mă resimt urcând cele 30 de trepte și le urc făcând pauze. Încerc o 
mare, descurajantă tristețe, dar cum încep să lucrez, citit şi scris îmi 
regăsesc elanul. Ți-am citit scrisoarea trimisă publicaţiei Acţiunea 
românească. Sunt de acord cu dta în ce priveşte valoarea lui Ion Cârjă. 
Fratele lui mi-a trimis la cererea mea teza lui de doctorat, în drept 
public. Hărțuit cum am fost și mai sunt încă, nu am avut răgazul să 
scriu un articol în Curentul, dar sper că voi găsi timp liber să recitesc 
lucrarea şi să-i conturez valoarea. Frumoasă caracterizarea emigrației: 
„Îmi pare ca o navă rătăcită pe mare lipsită de un echipaj de bord care 
să aibă puterea necesară de a o aduce la țărm”. Numai că echipajul nu 
are nici busolă şi nici formaţia necesară, marinari de improvizație. 
Ambiţii cât vrei, retorică goală de idei și impostură în bună parte. Mă 
întrebi de apariţia cărții; profesorul va da în curs de zece zile ultimele 
pagini așa că în martie lucrarea va fi în librării. Nu mă îndoiesc că va fi 
remarcată de presa germană. Situaţia în Iran s-a clarificat: război civil. 
Eu înclin să cred că armata va obţine victoria. În Arabia Saudită sunt 
unele preludii de contaminare iraniană. Firește în dosul acestui 
islamism stă Moscova, dar jocul acesta este periculos pentru Kremlin; 
în cuprinsul imperiului sovietic sunt turco-mongolii peste 90 de 
milioane. Nu trebuie să uităm pe Tamerlan, învingătorul lui Baiazid 
care a fost un îndepărtat descendent al lui Genghis Khan. În Siberia 
majoritatea strivitoare a populaţiei este islamică. Acum războiul civil 
din Iran deşteaptă pe Americani şi vor fi constrânși să-şi dee seama că 
al treilea război mondial a început. Te rog, dragă Ovidiu, să continui 
tradiţia tatălui tău. Ai o accentuată sensibilitate și talentul de a-i da 
expresie literară. 

Te îmbrăţișez 

Pamfil Șeicaru P.S. Am întârziat să-ţi trimit scrisoarea dar cum 
am primit azi 26 ultima dtale scrisoare nu regret că-ți pot răspunde 
imediat. Suporţi greu singurătatea și de aici starea sufletească: 
melancolie, tristeţi nostalgice, regretul de a fi părăsit ţara, toate își află 
izvoarele în greaua adaptare la ceea ce este soarta bătrânilor, când eşti 
încă tânăr. La 80 de ani, singurătatea este climatul vârstei, cum viitorul 
este sub semn permanent de întrebare. Te refugiezi în trecut şi simți 
cum din ungherele tainice ale memorie retrăiești momente pe care le 


uitaseşi. Prezentul? Un provizorat căruia nu cutezi să-i dai termene 
lungi până la stația terminus. Omul este un animal cu o excepţională 
putere de adaptare la bătrâneţe. În ce priveşte situaţia internaţională 
evoluează în sensul pe care îl prevăd: răfuiala între China şi Rusia. 
Atacul Chinei împotriva Vietnamului este o lecție pe care o dă 
Americanilor şi Europei Occidentale. De zeci de ani lumea liberă este 
intimidată de forța militară a Rusiei sovietice tot acceptând de dragul 
Detantei. China obligă Rusia să-şi pună la încercare forța cu care tot 
amenință: este deschisă problema Pacificului. O aşteptam. Aş vrea să te 
întreb; nu ai putea lua un concediu de 2 săptămâni și să vii la Dachau. 
Ar fi un prilej pe la 15 Martie când sper, în sfârşit să-mi apară cartea. 
Eu bătrânul aș putea să te contaminez cu optimismul meu. Ai sta la 
hotel și am lua masa împreună. Ce zici de propunere? 

Te rog scrie la mașină ca să savurez scrisoarea 

Îmbrăţișări 

Pamfil Șeicaru 

Note și Comentarii 

În rânduri scrise de la inimă la inimă, maestrul se plânge de 
bătrânețea care începe să-și arate tristele ipoteci, realmente de la 80 
de ani. Totuși constată că nu simte nicio scădere a funcţiilor cerebrale, 
memoria şi ideaţia îi este intactă, păstrată curiozitatea de a şti dar 
inima motorul principal al întregului organism îl preocupă. A consultat 
pe cardiologul recomandat de mine, dr. Opriș din Munchen, care l-a 
liniștit că nu trebuie să dramatizeze are o inimă de 80 de ani. l-a dat 
medicamente şi peste o lună îl va consulta din nou. Impresionează 
mărturisirea maestrului care înzestrat cu o activitate cerebrală demnă 
de a fi socotită un miracol al naturii, se plânge de scăderea forței sale 
fizice într-un mod caracteristic pentru un om ce ar fi gata să înfrunte și 
moartea: „Mă resimt urcând cele treizeci de trepte - înmulțirea lor de 
la 20 corespunde unei slăbiciuni mai accentuate în care intră la 
socoteală și anumite trepte neobservate anterior - şi le urc făcând 
pauze. Încerc toruşi o mare descurajantă tristeţe dar cum încep să 
lucrez, citit şi scris, îmi regăsesc elanul”. 

Am primit, după decesul său, de la Viorela, fiica sa, o fotografie a 
maestrului, executată de dânsa înainte ce câteva zile de moartea sa. O 
public în această carte, alături de cea pe care mi-a dat-o chiar maestrul, 
prima pe ultima pagină a volumului întâi, pe cea de a doua așezată 
chiar în fruntea cărţii, în loc de orice prezentare a marelui personaj. În 


aceasta de acum maestrul e luat din profil, șade într-un fotolui, adâncit 
în lectura unei cărți groase, poate chiar Epopeea bizanțului de 
Schulumberger, deschisă larg în mâinile sale. Dacă în planul al doilea e 
prins aspectul unei camere destul de sărăcăcioasă, marele ziarist îşi 
depăşeşte condiția materială, cu un creion în mână - ca o sabie a 
luptătorului - notând ce-l interesează, trăiește într-o lume a sa ideală, 
oferindu-i din proprie veșnicie. Cultul cărții, izvorul studiilor sale îl 
transfigurează și îi împrumută o unică dimensiune spirituală. Maestrul 
e stăpânit de elanul creatorului, acela ce învinge, după cum mi-a scris 
deficiențele sale fizice, cuvinte atât de caracteristice pentru activitatea 
lui Pamfil Șeicaru încât le-am pus ca un nobil comentariu să însoțească 
în mod definitoriu respectiva poză a maestrului. 

Şi parcă pentru a ne cobori în zilnicul evenimentelor, obiectul 
cercetărilor sale de o viață se grăbeşte să risipească orice nimb de 
idealizare, sau speculaţii filosofice, când ne asigură că aşa cum există 
oameni care stau într-o cafenea ore întregi în fața unei cești privind în 
gol, fără să citească măcar un ziar, toată activitatea sa cerebrală e 
cerută de organismul uman, prin natura lui, leneș. Așa cum dacă 
stomacul dacă nu-l alimentezi protestează, cere imperios să-l 
alimentezi, se întâmplă cu nevoia spirituală a creierului. În aceste 
rânduri maestrul îşi reduce scrisul la un impuls interior care-l 
conduce, operează în mod principal ca instinct, de unde se definește 
nietzschenianismul său, slujind acea voință la putere spirituală, 
întocmai cum păianjenul plasa şi-o ţese ori albina umple fagurii cu 
miere, prelucrând polenul florilor aromitoare. Nu se pune niciodată 
întrebarea lui, De ce? cu ce scop? așa cum alimentezi stomacul, dai 
hrană spirituală creierului. De-aici se poate explica şi admiraţia lui P. 
Șeicaru pentru Nicolae Iorga, o adevărată uzinea creatorare, căruia i-a 
dedicat câteva pagini memorabile, la care vom reveni. 

Urmându-și activitatea publicistiră îmi remarca o scrisoare 
trimisă ziarului Acţiunea românească din New York, condusă de fratele 
lui lon Cârjă şi mă asigură că este de acord cu valoarea ce-o atribui lui 
Ion Cârjă autor al primelor cărți, scrise în exil, asupra temniţelor 
comuniste din ţară având drept scop lichidarea înaltei clase a 
intelectualității române şi a celei țărănești, prima intitulată 
semnificativ „Întoarcerea din Infern” (1969), a doua „Canalul morții” 
(1975), apărute primul în ed. Dacia, Madrid al doilea în ed. „Acţiunea 
românească” New York. Fiu de moț, părinţii lui, lov și Judifca, au 


emigrat în Statele Unite de unde s-au întors acasă după câţiva ani, cei 
doi copii, al doilea Ion Cârjă, născându-se în Statele Unite, erau cetățeni 
americani. Cu toate acestea, comuniștii l-au arestat pe Ion, şi au avut 
curajul să-l treacă prin marile lor închisori, de la Aiud cu celebra ei 
Zarcă până la Canalul Dunărea-Marea neagră, aşa că mai târziu obligați 
fiind să-l elibereze, abia ajuns la New York Ion nu a avut liniște până 
nu și-a pus pe hârtie toate groaznicele mărturii inclusiv chinurile sale 
dar și ale altora, şi fiindcă era dublat de un talent scriitor, a reuşit să le 
redea în toată autenticitatea lor, mai mult decât zguduitoare. Din 
păcate, la puțin timp după publicarea volumelor sale, Ion Cârjă se 
stinge în urma unei boli sangvine de sistem, de o malignitate cu o 
evoluție aproape acută. 

Maestrul îmi scrie că la cererea sa, fratele lui, Nicolae Cârja i-a 
trimis teza sa de doctorat în drept public, despre care speră ca şi va 
putea găsi răgazul să scrie în Curentul, un articol, după ce o va citi 
conturându-i valoarea. 

Totodată îmi comunică un lucru îmbucurător că profesorul va 
da cărții sale în curs de zece zile un verdict pozitiv şi astfel 
„Finlandizarea Europei” va putea să apară în luna Martie, şi nu are 
nicio îndoială că va fi remarcată de presa germană. După cum bine se 
observă maestrul e dus cu vorba fiindcă „Finlandizarea Europei”, în 
care spera să apară până în ultima zi a vieţii sale, nu va vedea lumina 
zilei până astăzi. 

Ținând cont că P. Șeicaru datorită vârstei, se găsea fizic în 
imposibilitatea de a se deplasa pentru a-și da seama de mersul tipăririi 
cărților sale, în acest sens avea nevoie de un intermediar pentru a duce 
manuscrisul la editură dar respectivă se putea ocupa și cu trimiterea 
lui în România pentru a-l cenzura un profesor universitar de la 
Institutul de ştiinţe politice și istorice, unde nu ne e greu să admitem 
că zace în cine ştie ce sertar dacă nu a fost cumva distrus. Și iar putem 
să susţinem, fără să ne temem că am greşi, intermediarul cu 
autoritățile române era chiar, fiul de al doilea, samariteanul, desigur 
fals, pe lângă bătrânul Șeicaru, Vasile Dumitrescu, noul proprietar al 
Curentului din exil. Se pune întrebarea pe banii cui? 

Mai departe o să ne vină greu să descifrăm enigma 
manuscriselor lui P. Şeicaru, după moartea sa dispărute şi asta fiindcă 
principalul împricinat cunoscut, Vasile Dumitrescu, a păstrat o totală 
tăcere asupra problemei manuscriselor rămase după dispariţia 


maestrului. Ceea ce ne face, în această conjunctură misterioasă, să fim 
siguri că manuscrisele în fruntea cărora era mereu citată 
„Finlandizarea Europei” au existat în românește, în timp ce traducerea 
în germană sau engleză n-a existat niciodată, în orice caz nu avem nicio 
dovadă că s-ar fi întreprins vreo acțiune în acest sens. lată, cum 
datorită bunei credințe a marelui ziarist că în România comunismul și- 
a schimbat fața criminală, era o simplă autoiluzionare, prin care se 
vedea încercuit și la Dachau și la Bucureşti de mâna forte a unui regim 
totalitar ce-și urmăreşte interesele până la absurd, scopul lui a fost 
atins, marele ziarist şi scriitor Pamfil Șeicaru nu mai prezenta prin 
scrisul său niciun pericol pentru stăpânii iliciți ai României, tot restul 
nu mai avea nicio importanţă pentru ei. 

Cu această ocazie ne vom referi la o altă iluzionare a maestrului, 
privind colaborarea sa la o vârstă înaintată cu presa germană, odată ce 
publicaţiile şi ziariștii germani erau dresați în aşa fel încât să nu 
tulbure cu nimic prietenia ruso-germană, în slujba căreia se aflau 
angajaţi indiferent de partid, politicienii zilei. Astfel, în Curentul din 
Sâmbătă 11 Febr. 1978 - e de nevoie să ne împrospătăm de data 
aceasta memoria - se publică două articole apărute în presa din 
Republica Federală Germană, referitor la lucrarea lui P. Șeicaru: 
Dunărea fluviu a cinci mări, din care reținem remarca ultimă a 
ziaristului Nicolas Benekiser din articolul „Un emigrant despre politica 
României” încheiate cu următoarele cuvinte: „Lucrarea exilatului 
român este demnă de citit, chiar dacă este mai mult polemică decât o 
analiză sistematică (Frankfurter Allgemeine Zeitung din 3 XI 1975). 
Remarca surprinde, cel puţin, fiindcă lucrarea marelui ziarist se referă 
la date precise istorice, incontestabile. Ceea ce numeşte ziaristul 
german polemică, sunt adevărurile scrise despre acţţiunile Rusiei 
țariste şi apoi ale celei comuniste asupra cărora nu mai insistăm. Pe 
scurt, rușii au plătit cu bani grei pe turci, să nu realizeze acest Canal, 
cam pe vremea când Ion Ghica era bei de Samos, pe când mai recent în 
anii lui 70 -, Rusia preconiza crearea unui canal Dobrogea să lege 
Rusia cu Bulgaria. Toate aceste realități etichetate drept polemici ne 
arată că ziariştii germani sunt dominați de politica americano- 
germană să nu supere cu nimic pe marele vecin din răsărit, orice 
adevăr exprimat putea să irite pe ruşi, era taxat drept polemică şi nu 
un studiu sistematic în care se insista să se țină seama și de interesele 
popoarelor subjugate de Rusia sovietică. Am insistat asupra acestui 


aspect pentru a se constata cât de neîntemeitate erau speranţele 
maestrului că va fi colaborator al presei germane, antirusismul său 
oricât de documentat istoric nu avea şansa de a fi admis într-o epocă în 
care alianța cu Rusia bolşevică stătea pe primul plan al politicii 
Germaniei de vest. Presa Germaniei deşi liberă în aparenţă, constituia 
o citadelă ideologic închisă, în care nu pătrund decât cei verificați să nu 
tulbure apele orientălilor oficiale. 

Exemplul meu se referă în continuare la un eveniment la care nu 
am participat decât în prima lui parte, Se ştie că în presa germană după 
Dec. 19809 ca în cea franceză de altfel, a fost publicat cazul unui ungur 
care a fost bătut cu sălbăticie de locuitorii români din Tg. Mureș. lată 
însă că realitatea era alta: nu un ungur a primit o bătaie soră cu 
moartea ci un român identificat ca nume şi persoană. Fiindcă lucrurile 
erau clare ca lumina zilei oficialitățile și partidele politice românești 
prin reprezentanții lor au cerut o revenire asupra evenimentului, 
conform realității, dar atât ziariştii germani cât şi cei francezi, 
democrați nevoie mare, au refuzat să revie asupra erorii lor mai mult 
decât evidentă. 

Reacția unui grup de români din exil a fost provocată de apariția 
lui Mircea Dinescu într-un film german de televiziune tratând despre 
pitorescul obiceiurilor ţărilor dunărene. La un moment dat 
interlocutoare să ia amintit de barbaria românului care l-a bătut, 
rănindu-l grav pe un ungur la Tg. Mureș. La care M. Dinescu, gândindu- 
se că adevărul l-ar pune rău cu nemții, în grațiile cărora a intrat după 
revoluție, a tăcut molcom şi s-a ferit să dea un răspuns. Am văzut 
această scenă aşa ca sutele de români aflați în Germania. De-aici au 
început protestele, ratându-l pe Mircea Dinescu ca pe un trădător al 
cauzei drepte româneşti căci prin intervenţia lui la un post de 
televiziune german ar fi pus la punct o dată pentru totdeauna jocul 
măsluit al ziarelor germane şi franzese care refuzau să-și recunoască 
vina. S-a ajuns la redacţia ziarului german cu pricina şi acesta fiindcă 
nu a avut incontro a recunoscut că românii au dreptate dar au recurs la 
un  subterfugiu ilegal, știindu-se că în toate rectificările 
responsabilitatea cade pe cei ce au răspândit o ştire falsă deci ei erau 
obligaţi să publice gratuit textul prin care-și anunțau propria eroare. 
Dar ca să scape cu fața curată au susținut că fiecare cuvânt transmis 
cere o sumă care în final se ridica la mai mult de 200.000 mărci. 

În atare condiţii, banul stăpânul societăților apusene i-a scos din 


încurcătură pe niște ziariște certați cu cea mai elementară deontologie 
profesională. 

P. Şeicaru îmi mai propunea să-mi iau un concediu şi să-l vizitez 
la Dachau, tocmai pe ziua de 15 Martie când îi va apărea și cartea mult 
aşteptată. Cu aceea ocazie spera ca el bătrânul să mă contamineze cu 
optimismul său, atunci când constata că suport greu singurătatea de 
unde starea mea sufletească: „melancolie, tristeți, nostalgie, regretul 
de a fi părăsit țara”, toate își aflau Izvoarele în greaua adaptare, la ceea 
ce este soarta bătrânilor, când eşti încă tânăr. Și continuă: „La 85 de ani 
singurătatea este climatul vârstei, cum viitorul este sub semn 
permanent de întrebare, te refugiezi în trecut și simți cum din 
ungherele tainice ale memoriei retrăiește momente pe care le uitaseși. 
Prezentul? Un provizorat căruia nu cutezi să-i dai termene lungi până 
la stația terminus. Omul este un animal cu o excelență adaptare la 
bătrâneţe”. 

E adevărat, îndemnurile maestrului erau ca un balsam sub 
acțiunea binefăcătoare a căruia toate rănile sufletului meu chiar dacă 
nu se închideau de tot, cel puţin un timp nu le mai simțeam atât de 
dureroase. lată de pildă finalul scrisorii de față, imposibil să nu-ţi 
meargă până în suflet, mângâindu-l: „Te rog dragă Ovidiu să continui 
tradiţia tatălui tău. Ai o accentuată sensibilitate și talentul de a-i da o 
expresie literară”. 

Scrisoarea mea din 12 Aprilie 1979, provocată de un articol al 
maestrului publicat în Curentul, în care-și arată simpatiile față de 
monseniorul Bârlea şi Eu-geniu Lovinescu amândoi catolicizanți, 
iconoclaști ai culturii tradiţional ortodoxe românești. 

Giessen 12 Aprilie 1979 

Multe Stimate dl. Pamfil Șeicaru. 

De ziua D-voastră de naștere vă doresc, ca unui Nestor al 
scrisului românesc, la mulți ani, sănătate, putere de muncă și 
împlinirea tuturor idealurilor şi viselor spre care năzuiţi. 

Aş minţi dacă v-aş scrie că m-a lăsat indifent faptul că n-aţi 
confirmat primirea tezei mele de docent, mai ales că v-am scris 
motivele ce m-au determinat să v-o trimit. 

Dragă Maestre, când am început frumoasa noastră 
correspondenţă, împreună cu d-na Veguţa am fost de acord că stăm pe 
poziţii tare diferite, d-voastră apropiindu-vă de țară, eu depărtându- 
mă de ea propulsat de stăpânii ei roşii. Şi cu toate acestea am crezut că 


ne putem respecta şi mai ales iubi. 

În numele acestor principii îmi permit să vă scriu că în ultimul 
timp anumite lucruri depășesc total capacitatea mea de înţelegere. 

Că părintele Bârlea în fițuica lui otrăvită perspective este orbit 
de ura zavistei popilor papistași (nu altfel ca Luther sau Loyola) asta în 
ultimă analiză o înţeleg, dar ca d-voastră să ajungeţi să atacați 
ortodoxismul citându-l pe Lovinescu, cunoscut ca urbanist, cosmopolit 
şi diletant într-ale culturii, asta n-o mai pricep. Îmi scriați odată că în 
1941 aţi atacat pe Călinescu pentru Istoria literaturii române de la 
origini până astăzi, ca fiind străină de neam. Nefiind un dușman al 
acestei cărți, din contra, îmi pun întrebarea însă unde este consecvența 
d-voastră când se ştie că G. Călinescu în a sa Istorie a literaturii n-a 
făcut decât să imortalizeze cele mai mari nulități, membrii fideli ai 
cenaclului Zburătorul, ceea ce sigur nu au fost nici Tudor Arghezi și 
nici lon Barbu. 

Eu cred că pe undeva Dumnezeu a transformat omenirea într- 
un turn Babel, odată ce am ajuns să nu ne mai înțelegem parcă fiecare 
vorbește o limbă păsărească. Nu luaţi cele ce v-am scris ca o critică ci 
doar ca pe o durere izvorâtă din inima unui învins şi ratat. 

Încă odată vă doresc tot binele şi numai succese, al D-voastră 

Ovidiu Vuia 

lată şi răspunsul: 

Scrisoarea (33) din 21 Aprilie 1979 de la Pamfil Șeicaru 

Dragul meu, îți răspund cu o întârziere la ultima scrisoare, 
obligat să îți dau unele lămuriri menite să înlăture interpretări 
nedrepte. 

Te-ai supărat că nu am dat răspunsul la trimiterea lucrării 
ştiinţifice în specialitatea pe care o ai în domeniul medicinei, M-am 
găsit în fața unei lucrări scrise într-o limbă care din nefericire, spre 
paguba mea îmi este străină. Eu citesc cărți apărute în limbile franceză, 
spaniolă şi chiar italiană. În domeniul psihiatriei nu am absolut nicio 
pregătire. Prin 1912 citind o nuvelă de Leonid Andreev „Gândirea”, 
care dădea un caz: un medic a pregătit simularea nebuniei cu toată 
luciditatea și la un moment dat îşi dă seama că a trecut linia de 
demarcaţie între simulare și nebunia autentică. Atunci, încercat de 
curiozitate am citit o carte „Poètes et nevroses” care examina 
devastările intelectului primite de alcool (Edgar Allen Poe) vinul 
(Hoffmann) opium, haşiş și alte droguri. Am mai citit o lucrare a doi 


profesori de boli nervoase de la facultatea de medicină din Paris. 
Simplă curiozitate intelectuală care nu putea să aibă nicio urmare dat 
fiind totala mea ignoranță într-un domeniu așa de complicat. S-au mai 
adăugat și o serie de necazuri, de amărăciuni care rimau tare dureros 
cu vârsta mea prea înaintată care, cum este natural își arată 
dureroasele ipoteci. Liniştindu-mă puţin am meditat la o soluţie 
obligatorie față de un prieten al „Curentului”. lată ce cred că este de 
făcut: cum fac toți autorii de lucrări cu caracter pur științific, scriu în 
rezumat conţinutul lucrării pentru a stimula curiozitatea. Îmi trimiţi 
textul scris la mașină și îmi vei înlesni să brodez un articol, menit să 
apară în „Curentul” fără să fie pusă prea în evidență nepregătirea mea. 
Te rog să accepţi această soluţie. 

Scrii că atât sora mea cât şi eu suntem înclinați spre ţară. Exact, 
dar nu confundăm regimul impus de capitularea fără condiţii care a 
predat țara Rusiei sovietice. Ea s-a întors în țară după un an și trei luni 
ştiind că sfârşitul i se apropie, dar căutând să mă mintă că se va 
întoarce, în timp ce îşi lua rămas bun de la prieteni spunându-le „nu ne 
vom mai revedea niciodată”. Imediat ce s-a întors s-a dus la satul 
Ciolpani (20 km depărtare de Bucureşti) ca să-și aleagă locul în 
cimitirul satului. Era înclinarea ei către țară. La 10 August anul acesta 
împlinesc 35 de ani de când am trecut frontiera, dar rădăcinile mele 
sufletești sunt prea adânci ca să fi devenit un desrădăcinat. Toată 
activitatea mea în emigrație stă mărturie a dominaţiei ce o exercită 
ţara mea asupra gândirii mele. Îți arăţi supărarea că dau o importanță 
Blajului criticând biserica ortodoxă. Acestea sunt concluziile la care am 
ajuns din îndelungatele cercetări făcute asupra acestei instituții. Nu 
confund credinţa religioasă a poporului român cu ierarhia bisericii. Să 
nu uiţi problema secularizării averilor mănăstirești care stăpâneau o 
treime din proprietatea și bunurile ţării iar veniturile mergeau în 
Grecia. Exploatarea țărănimii era o permanentă renegare a lui lisus. În 
grecește aghios = înseamnă sfânt. Ţăranii români auzeau cum călugării 
greci se tot numeau între ei aghios și le-au dat numele de aghiuță = 
drăcuşori, tare împielițați. În revoluțiile din Valahia și Moldova din 
1848 care au însemnat introducerea la unirea principatelor, nu 
figurează niciun înalt ierarh al bisericii ortodoxe. Figurează însă un 
biet preot de sat Şapcă din Oltenia. Califici pe Eugen Lovinescu drept 
un superficial. Sigur că n-ai citit Istoria civilizației moderne a 
României. Sunt în măsură să apreciez această carte. Te rog să ceri lui 


Traian Popescu să-ți trimită „Istoria partidelor politice: național, 
țărănist și național-țărănist”. Introducerea pe care am făcut-o are 120 
de pagini în care am concentrat toate lecturile mele în legătură cu 
problema Statului, ca să-ți înlesnească acceptarea afirmației mele de a 
fi în măsură să apreciez obiectiv lucrarea de sinteză a lui Lovinescu. 
Superficial nu poate fi un autor care a publicat următoarele 
monografii: Grigore Alexandrescu, Negruzzi, Asachi, Istoria 
Junimismului 2 Volume, plus seria de volume asupra producției 
literare. Licenţiat în litere trecând latine și greaca, a tradus pe Tacit etc. 
Vei recunoaște că nu i se poate aplica epitetetul de superficial. 

În cursul săptămânii care vine vei primi „Curentul” care îţi era 
înlesni să cunoști în parte necazurile mele. Te rog să crezi că nu sunt 
de loc plăcute, la vârsta mea dusă după o activitate de la 1918 April şi 
până azi, deci 61 de ani, toate aceste necazuri. Dar ce ne este scris în 
frunte ne este pus. Și înainte de a încheia lunga mea epistolă, mă simt 
obligat să-ți amintesc că la Orşova am construit o mănăstire, biserica 
poartă numele mamei mele, Ana. Nu este construită cu subscripţie 
publică ci din produsul inimii mele și este ridicată în memoria 
camarazilor mei ale căror oase stau la temelia României mari. Și este 
ortodoxă. Nu s-a scris în cele trei ziare pe care le aveam „Curentul” 
„Evinementul” și „Rapid” de mănăstirea de la Orşova. Nu faci 
publicitatea în tovărăşia unei rugăciuni. Doar în albumul „Curentul” 
făcut de redacție în 1943 s-a publicat fotografii ale mănăstirii. Nu 
confund credinţa părinţilor mei cu ierarhia bisericii ortodoxe. Îmi 
revendic dreptul de a rosti ceea ce cred în toată libertatea. Închei cu un 
„Christos a înviat”. 

Cu aceleaşi sentimente 

Pamfil Șeicaru 

Note și Comentarii 

În cele dintâi, maestrul consideră că m-am supărat fiindcă nu 
mi-a răspuns în legătură cu lucrarea mea ştiinţifică de specialitate pe 
care i-am trimis-o. Astfel, se scuză că nu înțelege limba germană, el 
citeşte în franceză, spaniolă şi chiar italiană. În domeniul psihiatrei nu 
are nicio pregătire, prin anul 1912 citise o nuvelă „Gândirea” de Leonid 
Andreev care descrie cazul unui medic pregătit să simuleze nebunia cu 
toată luciditatea, ca la un moment dat să-și dea seama că a înnebunit 
de-a binelea. Mai citise el și alte cărți de psihiatrie totuși nu puteau să-i 
alunge ignoranţa într-un domeniu atât de complicat. Învingându-şi o 


serie de necazuri, a meditat la o soluţie obligatorie față de un prieten 
de delicată sensibilitate și colaborator al „Curentului”. Astfel, îmi 
propune să fac un rezumat al conținutului lucrării şi el o să brodeze pe 
marginea lui un articol fără să fie pusă prea în evidenţă nepregătirea 
lui. 

Am rămas surprins de propunerea maestrului deoarece eu i-am 
trimis teza mea de habilitare în urma căreia mi se decerna titlul de 
docent, din calda prietenie pe care i-a port, aşa cum i-aş fi trimis-o și 
tatălui meu, mort cu câţiva ani mai înainte în 20 lunie 1975. 

Deci, m-am grăbit să-l liniștesc pe marele ziarist că nu are rost 
să-și facă atâtea probleme în legătură cu materialul trimis în germană, 
fiindcă din partea mea nu m-am gândit nicio clipă ca tocmai dânsul să 
scrie un articol despre el, cum în general nu voiam publicarea lui. Îi 
mulțumeam pentru soluția dată dar nu e de nevoie să recurgem la ea, 
în intenția mea a fost să-i trimit un omagiu pentru a cunoaște cel puţin 
formal, munca depusă de mine în domeniul patologiei creierului. În 
acest mod nu s-a mai pus problema unei intervenţii din partea 
„Curentului”, articolul programat nu a mai apărut fiindcă a-i găseam 
rostul, și desigur aveam dreptate. 

În aceeaşi scrisoare maestrul se oprește la observaţia mea că de 
la începutul corespondenţei noastre am stabilit împreună cu d-na 
Veguţa că stăteam pe poziţii diferite, dânşii se apropiau de ţară pe 
când eu mă îndepărtez de ea propulsat de stăpânii ei. Dar e cazul să 
sublinieze că apropierea lui de țară nu e față, de regimul impus de 
capitularea fără condiţii care a predat țara Rusiei bolşevice. Sora lui s-a 
întors acasă şi în satul Ciolpani și-a căutat un loc în cimitir, căci avea o 
înclinare spre sat. La plecare i-a spus că se va mai întoarce, în timp ce 
de la cunoscuți și-a lăsat rămas pentru totdeauna. Cât îl priveşte, să-i 
dăm cuvântul: „La 10 August, anul acesta se vor împlini 35 de ani de 
când am trecut frontiera dar rădăcinile mele sufleteşti sunt prea 
adânci ca să fi devenit un desrădăcinat. Toată activitatea mea în 
emigrație stă mărturie a dominaţiei ce o exercită țara mea asupra 
gândurilor mele”. 

Fără îndoială maestrul avea dreptate dar în aceeași măsură și eu 
puteam să susțin că îmi simt rădăcinile sufleteşti prea adânc înfipte în 
pământul ţării ca să fiu un dezrădăcinat. Totuși, deşi mergeam pe 
acelaşi drum ceva esenţial ne despărțea. Pe lângă diferența de vârstă 
Pamfil Șeicaru era o mare personalitate, ieri în ţară, astăzi în exil, pe 


când eu nu însemnam nimic pentru autoritățile comuniste, odată ce 
am rămas în Germania, ei au renunțat la mine, bucuroși că-mi puteau 
da postul unui element mult mai credincios decât eram eu. Dar tocmai, 
trecutul constituia un balast pe umerii maestrului, încât susținându-şi 
pe drept convingerile a fost tot mai izolat de ceilalți exilați, iar peste 
lucrările sale se arunca o dureroasă conjurație a tăcerii. În această 
situație, legația din Madrid i-a devenit extrem de favorabilă, încât 
maestrul nu a fost greu de convins că în România s-au schimbat multe, 
țara are nevoie de lucrările antiruse ale fostului condamnat de ieri la 
moarte. Şi fiindcă Madridul era prea departe maestrul se mută la 
München unde contactul cu ţara era mult mai ușor de realizat. În tot 
acest timp, maestrul s-a apropiat de țară dar nu și de partidul 
comunist, credea el, pe care nu contenea să-l critice sub vălul mai 
îngăduitor al laudelor, privind realizările din România. Pamfil Șeicaru 
era convins că fără să facă niciun compromis își va putea continua 
activitatea, total independentă față de ideologia comunistă, ori aici 
socotim că s-a înşelat. Reprezentanții partidului erau mulţumiţi că l-au 
redus la tăcere pe marele polemist Șeicaru, să nu-l înjure pe Ceaușescu 
şi la acest stadiu s-au oprit, fiindcă bine se știe comuniștii nu fac nimic 
fără un interes anumit, ori din acest punct de vedere maestrul nu se 
considera în solda lor, refuza să laude, măcar odată geniala conducere 
a partidului, ori pe geniul Carpaţilor, Ceaușescu. 

Și aici va juca un rol necunoașterea pe viu a respectivului regim 
din ţară, aşa cum l-am trăit eu, din această cauză eram sigur că cei din 
țară nu vor publica lucrările maestrului, şi mă întreb dacă el era 
convins că o vor face, ori lipsit de orice altă posibilitate de ieşire și-a 
luat minima şansă de a risca, în speranţa că tot va câștiga până la urmă. 

Dar profitul său spiritual a fost neglijabil, la Munchen a publicat 
trei broșuri şi împreună cu V. Dumitrescu a reeditat noul Cutrentul. În 
rest, marile lui opere nu au văzut lumina tiparului, şi dacă nu sunt 
distruse, zac în cine știe ce sertar secret al noii securităţi, românești. 

Cine avea timp să judece o situaţie atât de complicată, astfel că 
era mult mai uşor să-l declare pe Pamfil Șeicaru colaborator al 
Bucureștiului și că l-ar fi vizitat pe Ceaușescu în cursul unei vizite 
petrecute în capitala ţării. Ca toate calomniile aduse marelui ziarist 
nimica nu era drept, și vom avea posibilitatea să o şi demonstrăm. 

În continuare, să abordăm problemele fundamentale ridicate de 
articolele publicate de P. Șeicaru în Curentul cel nou, adică adeziunea 


sa la catolicismul propagat de părintele Bârlea un fanatic propagator al 
bisericii Unite în care tot ce este ortodox era lipsit de valoare, fie că era 
vorba de Eminescu sau Lucian Blaga, să nu-l mai amintim pe N. Crainic. 

În lumina datelor existente în exil au existat mai multe atitudini 
care explicau trecerea unor români la catolicism. Cei mai mulți, printre 
ei şi poetul Al. Gregorian îmbrățişau noua religie pentru a aparține de 
o comunitate religioasă, de pildă, în depărtata Coasta soarelui spaniolă 
nu exista biserică ortodoxă. În acest grup, oamenii nu-şi pierdeau 
rădăcinile cu trecutul, erau cei mai toleranţi creştini de pildă Al. 
Gregorian dedica tot așa ca înainte un volum de poezii memorie lui N. 
Crainic sau prof. Paulescu, marele fiziolog descoperitor al insulinei. 

O cale aparte a urmat-o poetul Aron Cotruș, acesta scârbit de 
compromisurile ierarhiei superioare preoțești din România, a trecut la 
catolicism mărturisindu-și credința în Roma eternă, singura vrednică 
să ne mântuie într-o epocă în care lumea e împărțită între dolarul 
american și rubla sovietică, între Volga și Mississippi. Marele poet 
român a trăit zile, de adânci meditații la mănăstirea catalană 
Montserrat și a urcat pe muntele Randa după urmele lui Ramón Lull. 
Se poate spune că respectiva convertire a lui Aron Cotruş la catolicism 
a avut partea ei mistică, logodna sacră a unit cu Dumnezeu, nu numai 
pe bard dar împreună cu el şi România. 

În acele zile de mare răscoală interioară alături de Psalmii 
românești A. Cotruş a pus pe hârtie şi următoarele versuri, dedicate 
Tălharul tâlharilor: „O armă să crească din pumnul oricui, / Și brațele 
neamului năprasnic dezlege-le. / Să muște țărâna printre sfetnicii lui, / 
Tâlhalrul tâlharilor: regele”. / Versuri profetice împlinite în zilele 
noastre când fostul trădător de la 23 August, s-a întors în România să 
primească din mână comuniste răsplata celor ce au profitat şi mai 
profită de pe urma nesăbuitei sale vânzări de țară: Regele. 

În acest context ataşamentul maestrului de cetatea Blajului este 
pur istorică şi politică nelipsindu-i nici elanul acelei închinări 
eminesciene, pătrunsă de veşnicia tinereţii: „Te salut, din inimă, Roma 
mică”. 

Personal iubesc Blajul ca și Sibiul şi deci nu puteam să-i imput 
marelui ziarist că dă mai mult importanţă, centrului greco-catolic 
românesc, mai ales că trăim o epocă în care un papă polonez a redat 
omenirii speranța în ziua de mâine, pentru toți, liberă şi cu respect 
pentru nobila condiție umană. 


În volumul „Itinerare lirice” ed. Făt-Frumos, Bucureşti 1997 am 
publicat nuvela scrisă încă înainte de Dec. 1989, intitulată „Bunul 
episcop Inochentie” p. 444 - 492, în care după ce un învățăcel de-al lui 
a ajuns să cunoască toate frumuseţile sau aproape toate ale Romei - 
după decesul său, la mai mulți ani am crezut că exilul episcopului 
Inochenţiu Micu Klein va trebui să se termine, astfel că în finalul 
povestirii rămăștele sale pământeşti care dormeau în cimitirul Madona 
del Pascolo din Roma, vor trebui readuse la Blaj unde să fie 
înmormântate în pământul său natal, după cum i-a fost voia. Se știe, că 
luptându-se pentru drepturile românilor nerecunoscute nici după 
unirea cu Roma, episcopul Inochenţiu a plecat la Viena să se plângă 
împărătesei Maria Tereza, fără vreun rezultat, se îndreaptă spre Roma 
unde la ordinul Papei va fi ținut în captivitate până la moartea sa. Mă 
bucură mult să aflau că de câțiva ani, s-a împlinit visul eroului meu, așa 
cum l-am descris în povestirea mea, episcopul Inochenţiu Micu Klein a 
fost readus acasă din lungul său exil, găsindu-și în sfârşit hodina lângă 
acei pe care i-a iubit atât de mult. 

În timpul răscoalei lui Horia, după cum se scrie în Crăișorul, 
roman de Liviu Rebreanu, moțţii răsculați forțau pe nobilii prinși cu 
familia lor, să treacă la religia lor strămoşească ori aceasta nu era legea 
catolică ci acea ortodoxă. 

În ce-l priveşte pe E. Lovinescu să-l lăsăm pe G. Călinescu şi el cu 
pretenţii de critic-romancier să-i facă portretul de operă buffă: „Omul 
era într-adevăr frumos, plin de nobleţă fizionomică. Închipuiţi-vă un 
atlet enorm, cu liniile însă rotunjite, berniniene, cu mască gigantică, 
efeminata și suavă, cu ochi fără scântei, indiferenți și enigmatici, cu 
piept greu, cu pulpe grele, făcut parcă dintr-o marmură moale. 
Genunchii săi uriași, ca aceia ai lui Moise din San Pietro în Vincoli pe 
care Michelangelo l-a izbit cu ciocanul, rupeau stofa... Criticul era 
gigantic şi aveai impresia că punând urechea pe toracele său 
monstruos spre a-i asculta bătăile inimii, ai fi auzit un motor imens, o 
orgă de apă... La masă mânca și bea repede vorbind printre înghiţituri, 
fără să aibă aerul lăcomiei într-atâta gura sa de Polifem părea de 
încăpătoare, pentru oasele unui pui”. Şi fiindcă totul are loc la o ședință 
literară de la Zburătorul, Călinescu pune un punct mare ca palma 
uriașă a criticului: „Gazda (adică Lovinescu) nu era atât de interesată 
de conţinutul operei, cât de reuşita socială a ședinței”. 

Este unul din cele mai discutabile portrete călinesciene, de altfel 


dintr-un număr enorm al lor, pentru a caracteriza masivitatea eroului 
său insistă pe jumătate de pagină să-i descrie depunerile adipoase 
numindu-le berniniene, iar genunchii săi uriași sunt ca acei ai lui Moise 
de Michelangelo, comparații total nelalocul lor fiindcă nu se leagă între 
ele, și totul cade într-o rizibilă stupizenie, ce forme ar putea fi 
berniniene sau michelangelești numit și divinul, pentru reuşi să 
mănânce un pui cu gura nelacomă dar încăpătoare ca al lui Polifem? 
Tot comicul sonor naşte din faptul că portretistul lasă la o parte 
rotunjirea pântecoasă a celuilalt, ceea ce face ca formele berniniene, și 
genunchii lui Michelangelo să se evapore sub coviltirul burții lui 
Lovinescu care ne amintește, cu adevărat de imaginea lui Flastaff al lui 
Shakespeare, foamea lui Polifem fiind înlocuită de Flămânzilă al 
povestitorului Creangă pe când masivitatea mereu în creştere ne duce 
la Cuconeș, eroul lui Mircea Eliade. A vrut oare Călinescu să-și bată joc 
de Lovinescu, e greu de spus, dar de data aceasta recomandăm, ca să 
împăcăm și pe călinescieni și pe lovinescieni, lectura capitolului 
dedicat noului Michelangelo cu forme berniniene, în versiune 
românească, aşa cum îl vede „genialul” Călinescu pe șeful Zburătorului. 

Trecem peste faptul că se constată în ultimii ani la Lovinescu o 
scădere vertiginoasă a siguranţei critice - noi am zice că această 
slăbiciune l-a însoţit ca o meteahnă de-a lungul întregii sale vieți - dar 
să ne oprim la cartea, pe care o aprecia și Pamfil Șeicaru, Istoria 
civilizației române moderne. De la început menționăm că autorul 
confundă grav noțiunile, el în carte tratează fenomenele culturale pe 
când acestea nu se cuprind în termenul de civilizație, după Heidegger, 
între cele două activități umane există un grav antagonism, civilizația 
ocupă tot mai mult domeniile aparținând dintotdeauna culturii. 

Dar trecând peste această penibilă confuzie, Călinescu ne învață 
că teoriei specificului ca spiritualitate a unui popor, Lovinescu îi 
răspunde prin doctrina sincronismului şi a diferenţierii ridicată de 
legea imitaţiei a lui G. Tarde fără niciun răsunet în sociologie. Mai 
departe, Eu-geniu Lovinescu neagă tradiţia, care din toate punctele de 
vedere înseamnă o stagnare şi o înlocuieşte cu cu mutaţia valorilor 
care stă la baza continuă a nașterii de noi curente, în acest mod se 
desființează şi frumosul care variază de la o şcoală la alta deci pornește 
de la ideea relativității lui. A contestat valoarea culturii populare 
ţărăneşti, pledând pentru cea orășenească, mereu în efervescenţă. Să 
mai amintim că a detesat total în cadrul tradiţiei, rolul jucat de 


ortodoxismul nostru în cursul istoriei, socotea drept o tragedie faptul 
că am rămas ortodocși, din această cauză prin sincronism va sugera să 
imităm pe francezi și să devenim catolic. 

Se pune întrebarea ce a putut atrage pe Pamfil Șeicaru spre o 
atare teorie atât de străină credințelor sale? În primul rând el era omul 
tradiţiilor, mărturisit la fiecare pas, chiar dacă avea privirile îndreptate 
înspre viitor, acesta nu neagă rolul constructiv al tradiției, cum o făcea 
în mod ingrat maestrului nostru. Rezerva lui arătată trecutului nostru 
trăit sub greci și astăzi. trădările ierarhiei superioarea bisericii 
ortodoxe româneşti, nu se apropie nici pe departe de soluțiile drastice 
recomandate de Lovinescu. 

Dintre lucrările lui citate de maestrul nostru unele au fost 
criticate și de Călinescu ca de pildă monografiile sale de început 
Negruzzi, Asachi iar de pildă, ca s-o luăm de exemplu, pe „Titu 
Maiorescu” în 2 volume ca și celelalte ale sale socotite monumentale, 
se remarcă prin faptul că sunt inegale în prezentarea lor, alături de 
descrieri documentate, figurează multe anecdote şi întâmplări culese 
după ureche ceea ce contribuie la impresia că Eu-geniu Lovinescu este 
neserios în lucrările sale şi asta ca o constantă a scrisului său. Numai 
un om neserios putea să publice un document scris de el şi să-l 
prezinte ca unul eminescian, o atare faptă ar fi ajuns să-l dea pentru 
totdeauna afară pe un Octav Mânar din literatura românească dar nu şi 
pe E. Lovinescu, cel sprijinit de zeii săi mari din Olimp. Pe lângă, 
neserios în toată activitatea sa precum îl arată de altfel romanele Mite 
şi Bălăuca, a fost şi un critic demodat care și-a aplicat lui însuși teoria 
sincronismului imitându-l pe profesorul de la Paris, G. Tarde. 

De altfel maestrul chiar, dându-și seama că a întins coarda mult 
prea mult, după ce îl apără pe Lovinescu așa ca la carte, pentru a nu-i fi 
valabil dictorul „Cine se apără se acuză” dându-și seama că ar fi totuşi, 
până la urmă, contestat, îmi aminteşte că a construit o mănăstire la 
Orşova fără suberripție publică, doar din produsul inimii sale și poartă 
numele mamei sale, Ana: „Este ridicată în memoria camarazilor mei, 
ale căror oase stau la temelia României mari. Și este ortodoxă. Nu s-a 
scris în cele trei ziare „Curentul' Evenimentul” și „Rapid' de 
mănăstirea de la Orșova. Nu faci publiciate în tovărăşia unei rugăciuni. 

Doar în albumul „Curentul” făcut de redacție în 1943 s-au 
publicat fotografii ale mănăstirii. Nu confund credința părinților mei 
cu ierarhia bisericii ortodoxe. Îmi revendic dreptul de a rosti ceea ce 


cred în toată libertatea”. 

Deşi, în numele ultimului principiu omul poate să apeleze la 
dreptul său de a rosti în toată libertatea, ceea ce crede, să recunoaştem 
că maestrul a lăsat mult din siguranţa sa de la început şi admit deschis, 
că nu am fost bucuros să redeschid respectiva discuţie, chiar mi-am 
făcut unele reproşuri că am fost prea dur și ultimativ dar oare nu 
acestea sunt caracterele imuabile ale adevărului? Și poate aș fi 
continuat dialogul dacă nu aș fi descoperit că în cartea pe care mi-a 
recomandat-o în introducere lipseau mai mult de 20 de pagini chiar 
din partea cea mai importantă a dizertaţiei sale despre Stat şi alte 
probleme ce ar fi putut fi puse în legătură cu Istoria civilizației 
moderne de E. Lovinescu. Am cerut redacției de la Carpaţii încă un 
exemplar din Istoria partidului naţional, țărănist și național-țărănist 
dar textul prefeţei de 121 pagini era la fel de mutilat. La a treia cerere, 
Traian Popescu mi-a transmis, că aşa se prezentau toate exemplarele, 
ceea ce m-a indispus mult de tot, și pentru a nu fi nevoit să informez de 
respectiva pagubă materială acțiunitrii textului la care ţinea atât de 
mult, am hotărât să întrerup convorbirea noastră despre un subiect ce 
nu-i mai putea face plăcere maestrului, odată ce ar fi trebuit să 
recunoască o eroare a se ceea ce ar fi tot aşa de greu de suportat ca o 
bătălie în care te simţeai de la început învingător. 

Din întâmplare un cunoscut, în aceleași zile, îmi aducea la 
cunoștință că Pamfil Șeicaru se pregătea să-și citească la radio Europa 
liberă testamentul său adresat poporului român. Era o mare ocazie 
pentru Pamfil Șeicaru să simtă că poate vorbi celor pe care nu i-a uitat 
în lungul său exil. Nu voiam să insinuez nimica fără dovezile de 
rigoare, dar deodată îmi explicam curtea ce-o făcea maestrul atât de 
asidu lui E. Lovinescu reprezentat la Radio Europa liberă de fiica sa 
Monica Lovinescu şi soțul ei Virgil Untaru zis lerunca. 

Îmi mai aminteam din cele scrise că pe maestru îl lega o veche 
prietenie de criticul aflat în discuţie, pe care l-a vizitat şi în casa lui de 
la Fălticeni. Pentru cele scrise de tatăl ei, Lovineasca i-a mulţumit cu 
multă emoție, dar pe Șeicaru nu l-a lăsat să-și citească testamentul la 
postul de radio Europa liberă. 

Maestrul a fost de părere că cineva din exil sus-pus a intervenit 
ca emisiunea să nu aibe loc. Şi poate că a avut dreptate. 

Scrisoarea (34) din 24 April 1979 de la Pamfil Șeicaru 

Dragul meu. 


Ţin să te felicit pentru diagnosticul pe care l-ai pus lui Paul 
Goma, nu reprezintă nimic, o simplă ambiţie de scriitor care vrea să 
compenseze puținătatea talentului cu o atitudine de insurect apărător 
al drepturilor omului care îi dă o publicitate. Nu pun niciun preț pe 
conferința de la Belgrad care ar urma să înceapă la 15 lunie. Eu înclin, 
că nu se va ţine fiindcă Rusiei sovietice nu-i convine liberul schimb al 
ideilor, al informaţiilor și al oamenilor pe care îi susține Carter și 
opinia generală a Europei. Dacă Rusia acceptă să participe cu sateliții 
ei, atunci va fi o răfuială între americani și ruşi, care va demonstra 
idioțenia Conferinţei de la Helsinki regizată de Kissinger. Nici unei ţări 
din pactul de la Varşovia, înțeleg partidele comuniste care domină, nu 
le convine libera circulaţie a ideilor etc. Nu văd pe Ceaușescu să se 
poată resemna la libera exprimare a opiniilor, care ar disloca sistemul 
instaurat în 1945. Dar chiar Tito, care are o altă situaţie nefiind vecin 
cu Rusia şi n-a fost instaurat la conducerea Yugoslaviei de trupele de 
ocupaţie ruseşti, refuză libera circulaţie a ideilor. Lui Djilas autorul 
răsunătoarei cărți, Noua clasă, cred că a fost tradusă în Germania așa 
cum a fost tradusă şi în franceză, i s-a refuzat pașaportul. Tito sigur se 
temea de un turneu în Statele Unite a acestui muntenegrean de o 
dârzenie pe care nici anii de incisoare nu a frânt-o. Regimurile de 
dictatură comunistă nu pot rezista unui climat de libertate. Și nu-şi pot 
atribui eroismul moral de a renunța la puterea nelimitată ce o dețin, 
nesupusă unui control. Ai o judecată prea aspră a intelectualilor 
români. Eu urmăresc monografiile istorice care se publică, serios 
documentate, scrise cu îngrijire și străbătute de un puternic sentiment 
românesc. Am primit o scrisoare de la Alexandru Zub care se găseşte 
pentru o bursă la Freiburg. Este cel mai reprezentativ al tinerei 
generații de istorici, de proporțiile lui N. Iorga. Mi-a scris că vrea să 
vină să mă vadă. Și voi comunica ceea ce ar fi esenţial din convorbirea 
liberă pe care o vom avea. Este profesor la Universitatea din lași se va 
întoarce în ţară. Monografia lui, Kogălniceanu istoric, este un 
monument al istoriografiei româneşti. Dacă elementele de elită ar 
pleca, ar spori numărul mediocrităţilor promovate de partid. O acțiune 
insurectă a intelectualilor n-ar da niciun rezultat, în afară de anii de 
închisoare ce i-ar avea. Și admițând că ar avea răsunet mare - ceea ce 
mă îndoiesc - crezi că diviziile ruseşti ce sunt la Reni ar sta spectatoare 
sau ar repeta operația din Cehoslovacia cu entuziastul concurs al 
Ungarei și al Bulgariei. Totdeauna să ne gândim la situația geopolitică 


pe care o avem. Dacă eu sunt optimist în ce priveşte viitorul României, 
nu mă razim pe ţările Europei libere, nici pe americani care îmi 
amintesc de ihtiosauri, pleziozauri din era terțiară: corpuri gigantice și 
capete foarte mici. Îmi amintesc de nu ştiu care dihanie terţiară care 
datorită dimensiunii, în afară de creierul din căpățână mai avea un 
supliment la coadă. Statele Unite extraordinară forță economică și 
militară, având o conducere politică nevoiașă. Eu urmăresc forțele 
politice din Asia. La apropierea Chino-Japoneză care a tăiat respiraţia 
Kremlinului se adaugă căderea d-nei Gandhi care întărise legătura cu 
Rusia, a luat puterea coaliția care se îndepărtează de Rusia orientându- 
se spre... China şi Statele Unite. Nu este necesar să-ți dezvolt 
consecințele pentru Rusia unde asiaticii o socotesc o intrusă. Eu am 
împărțit în două imperialismul european, în Asia: imperialismul 
mercantil al Angliei, Olandei, Franţei, Italiei, Germaniei care au 
dispărut și imperialismul teritorial practicat de Rusia și stă neclintit, 
ceva mai mult e în expansiune: Mongolia exterioară satelit al 
Kremlinu-lui. Despre democraţii țărilor Occidentale am cea mai aspră 
apreciere. Ştii că în Danemarca s-a suprimat salutul în armată. Exact cu 
ce a început anarhia în armata rusă după abdicarea ţarului. Democraţii 
occidentali n-au nicio autoritate, supralicitează demagogic pe socialiști 
şi pe comuniști. Bătălia nu se dă în Europa, într-o oarecare redusă 
măsură în Africa, decisiv în Asia. De acolo va veni lovitura decisivă 
contra Kremlinului. Se adaugă problema naționalităților în Rusia 
ignorată laş de Europa liberă și se adaugă divorțul total dintre 
inteligența rusă şi regimul comunist, plus o reînviere de credință 
religioasă la ruși, cu totul neașteptată după 60 de ani de campanie 
ateistă. 

Vreau să-ți comunic concluziile mele în ce privește situația din 
România. De la 1945 februarie când Petre Groza a luat puterea, instalat 
de Vişinski şi legitimat de forțele de ocupaţie rusești, aici este păcatul 
originar al regimului, în curs de 32 de ani ideologia comunistă nu a 
cucerit poporul român. Ca în toate Statele pactului de la Varşovia, 
puterea comuniștilor nu se razimă pe adeziunea liberă a populaţiei ci 
pe miliție, securitate şi foarte ipotetic pe armată. Ar fi nerealist să 
refuzăm a cunoaște marea mutație ce s-a făcut social şi economic în 
România, în cursul a 20 de ani. Dar toate aceste realizări nu pot anula 
păcatul originar, partidul comunist nu a luat conducerea ţării de la 
poporul român ci de la forțele de ocupaţie rusești. Te miri că unii 


academicieni fac acte dezonorante, abdicări pentru un pașaport. 
Găsesc normal, dat fiind că Academia română, copie a Academiei 
franceze, avea numai 40 de membrii. A urmat inflamaţia regimului 
comunist care a înmulțit numărul peste o sută sau două. Designarea 
membrilor Academiei se face de comitetul central al partidului. Inflaţia 
monetară micșorează conținu acoperirea în aur a monedei, la fel și în 
domeniul academiei. Şi, dragul meu, nu putem cere oamenilor să aibă 
eroismul insurecțional într-un regim în care cetățeanul este despuitat 
de orice armă legală de apărare. Poate un cetăţean al României să dee 
Statul în judecată dacă a fost neînceputăţit? Renașterea spirituală se 
face fără ca regimul să-şi dee bine seama, sau chiar dacă și-ar da seama 
nu o crede pimejdioasă fiindcă este nulă. Toate regimurile dictatoriale 
de stânga sau de dreapta, nu-și dau seama de prefacerile ce le-au 
determinat. Nu vom găsi niciun țăran nici din cel mai izolat sat care să 
ignore problemele ţării. Şi spiritul critic al ţăranului este foarte ascuţit. 
Nu mai vorbesc de lucrătorii din industrie. Îmi formulezi o întrebare, 
de ce oare atunci când clasa așa-zisa muncitoare ajunge la putere, 
trebuie să ia şi ultima libertate a omului? Dar nicăieri în țările pactului 
de la Varşovia clasa muncitoare n-a ajuns la putere, ci o minoritate 
comunistă a fost pusă de forțele ruseşti de ocupaţie. Îţi voi cita un caz 
care te va lămuri. În România încă liberă, datorită legislației muncii 
făcută de Trancu-lași, patronii conform legii ei, plăteau ora 
suplimentară, orei normale. Ca proprietar al unei mari întreprinderi 
tipografice, aveam muncitori deci cunosc legea. Azi, orele suplimentare 
în regimul dictaturii proletariatului sunt neplătite fiindcă sunt 
benevole acum se numesc patriotice. Precum se vede dictatura 
proletariului este de fapt contra proletariatului, în Rusia sovietică și la 
fel în țările satelite. Aceste regimuri nu se reazemă pe adeziunea liber 
consimţită ci pe miliție, securitate şi un cod penal conceput de sinistrul 
Vişinski. De aici, şubrezenia lor. O acţiune insurecțională n-ar avea alt 
rost în România decât să se repete eroarea acelei eroice rezistențe din 
primii ani ai regimului instalat de Vişinski. De-aici înțelepciunea 
românească rezumată în zicala „fie noaptea cât de lungă ziuă tot se 
face”. 

Librarea României este în funcție de prăbușirea Rusiei care va 
veni mai repede decât am îndrăzni să credem. 

Îmbrăţișări 

Pamfil Șeicaru 


După această dată, deci de la 26 Aprilie până la 9 Mai 1979 au 
urmat o serie de scrisori pe care le-am scris maestrului, solicitate de 
problemele ridicate în coloanele Curentului, seria nouă, ediție de exil și 
pentru a economisi spaţiul ce îmi stă la dispoziție mă voi mărgini să 
citez cele mai importante fragmente din conţinutul lor. 

În epistola din 26 Aprilie, lămurind în cele dintâi unele puncte 
nevralgice ivite între noi „Lucrarea mea (e vorba de teza de habilitare, 
cu temă pur medicală n.n.) v-am trimis-o nu pentru a o citi ci numai 
pentru a mă cunoaște mai bine... Vă mulțumesc din tot sufletul pentru 
intenția d-voastră dar vă rog sincer să nu publicaţi nimic despre 
lucrarea mea în Curentul. Pe de altă parte am vrut să vă câștig un dram 
de încredere și să-mi dați dreptate atunci când vă scriu că în țară e Jale 
cu ] mare şi o spun asta fără să mi apăr vreun interes. 

Despre problema catolicismului în sine: 

„În legătură cu ortodoxismul şi catolicismul meu, trebuie să vă 
mărturisesc că sub influența trăirilor italiene, m-am gândit să trec la 
catolicism. Chiar când am vrut s-o fac, mi-au căzut în mâini memoriile 
cardinalului ungur Mindeszenti, dezvăindu-mi adevărata față a 
Vaticcanului (papa Paul al VI-lea) și am rămas pe mai departe ortodox. 
În ce priveşte articolul D-voastră trebuie iar să mărturisesc am fost 
sensibilizat de un articol al lui Oct. Bârlea, în care venerabilul 
monsenior ajunge să-l facă şi pe Ştefan cel Mare... catolic, în misiunea 
sa se prozelitism, în loc să-i apropie pe oameni îi va învrăjbi acum și pe 
chestiune unit-ortodox..." 

lar despre Eu-geniu Lovinescu: 

„Amatorismul lui Lovinescu constă în aceea că el a acceptat 
orice elucubraţie poetică, fără să ieie atitudine, mai ales dacă venea de 
la Paris. Din păcate, cultura clasică nu i-a dat echilibrul cuvenit şi de 
această judecată nimeni nu-l va scăpa. 

Din toate m-a lovit ca un glonte în inimă citatul în care 
Lovinescu, declară relifgia ortodoxă ca obscurantistă. Vă rog, să nu 
uitaţi că de acest termen am fost intoxicat la cursurile de marxism- 
leninism, tot ce nu era în vederile lui Marx și Engels era declarat 
obscurantist, Realitatea este realitate: am fost şi suntem ortodocși și 
avem o cultură bizantină. Ce ar fi fost dacă eram catolici este o 
întrebare inutilă din punct de vedere istoric”. 

În scrisoarea din 2 Mai 1979, semnalez primirea scrisorii 
publice a domnului Vasile Dumitrescu, pe care o voi publica într-altă 


parte. În această scrisoare condamnam lipsa de interes arătată de 
românii din exil față de recenta publicare a volumului cu articolele de 
fond scrise în Curentul anului 1944. 

În rândurile trimise maestrului la 9 Mai 1979 reveneam la 
scrisoarea publică a domnului Vasile Dumitrescu, redactată separat de 
ziar deşi era trimisă împreună ce el. Respectivul domn se plângea de 
datoriile făcute pentru a asigura apariţia regulată a Curentului, el 
recunoștea o datorie de 37.000 mărci și făcea apel la ajutorul 
românilor din exil. Totul părea drept o sinistră glumă deoarece prin 
articolele închinate președintelui României, alții în ţară şi-au ridicat 
vile la şosea și ca fii credincioși partidului mai funcționau pe posturi 
remunerate cu un salariu de invidiat. 

Dar să redau fragmentul de scrisoare ajuns la redacția 
Curentului, deci probabil a fost citit de Pamfil Șeicaru, dar el nu mi-a 
dat niciun răspuns a trecut liniştit peste problemă semn că nu era 
chiar încântat de activitatea lui V. Dumitrescu, devenit prin forța 
împrejurărilor cel mai apropiat colaborator al său: „Dar aici mai este 
încă ceva, despre care măcar nouă ne este permis să vorbim fără nicio 
opreliște. DI. Dumitrescu a mizat totul pe politica lui Ceauşescu, în aşa 
fel încât este aproape absurd că domnia sa nu ar fi finanțat de marele 
dictator. Este absurd să crezi, că dl. Dumitrescu are 37.000 DIN datorie 
când neforțat de nimeni a mizat pe un ins în care în țară absolut 
nimeni cu crede. Că el ar fi acela care ar face legătura între popor și 
partid, este iar mai mult decât ridicol. Nu știu de când este plecat dl. 
Dumitrescu din țară dar eu nu-mi amintesc că vreodată dl. Ceaușescu 
să fi reușit să cucerească poporul și înscrierile în partid să se facă altfel 
decât de formă. Şi apoi ar fi de întrebat ce independenţă a României 
apără dl. Ceaușescu? Este România liberă astăzi? Poporul român vrea 
să fie liber cu adevărat şi dacă o va începe vreodată o va lua de la 
alegerile furate în 1947, Ceauşescu nefiind decât un profitor al acelei 
hoţii... Eu respect părerea fiecăruia dar când ești atât de original și 
contra oricărei realități aş zice că dl. Dumitrescu, nu ar trebui să mire 
că se trezeşte complet părăsit, încărcat cu o datorie de 37.000 de 
mărci, în care, însă nimenea nu poate să creadă”. 

Note şi Comentarii 

Tema scrisorii din 24 Aprilie 1979 aparținând lui Pamfil Șeicaru, 
revine la analiza situaţiei internaţionale nu înainte de a mă felicita 
pentru diagnosticul pus lui Paul Goma, (este și el de părere că acesta 


nu reprezintă decât „o simplă ambiţie de scriitor, care vrea să 
compenseze puținătatea talentului cu o atitudine de insurect apărător 
ai drepturilo omului, care îi dă publicitate”. Anii care au urmat de 
atunci până astăzi, verifică părerile marelui ziarist fără să mai aibe 
nevoie de vreun comentariu în plus. 

Revine la conferința de la Belgrad, care, el înclină să creadă că 
nu va avea loc. De-aici, analiza beligeranţilor, începând cu marea Rusie, 
aceasta probabil nu va participa deci va face să nu se ție conferința, 
nefiind de acord cu circulaţia liberă a ideilor. Dar dacă totuşi va 
participa, împreună cu sateliții săi, va exista o răfuilă straşnică între 
americani şi ruşi demonstrându-se inutilitatea conferinței de la 
Helsinki, regizată de Kissinger. De altfel, niciuna din țările pactului de 
la Varşovia inclusiv Ceauşescu nu vor accepta liberul schimb al ideilor. 
Chiar Tito, care nu e vecin cu Rușii, mai mult, nu l-au instalat la putere 
treupele sovietice, nu admite acest principiu democratic. Lui Djilas 
autorul cărții „Noua clasă” nu i s-a dat paşaport, fiindcă Tito se teme de 
acest dârz dizident, a cărui dârzenie nu i-au înfrânt-o nici anii lungi de 
închisoare. 

Aşa dar, concluzia este că dictatura comunistă nu poate rezista 
unui climat de libertate. Intelectualitatea românească, maestrul crede, 
că eu o judec mult prea aspru. Personal urmăreşte monografiie istorice 
apărute în ţară, scrise documentat, străbătute de un puternic 
sentiment românesc. A primit o scrisoare de la Alexandru Zub aflat cu 
o bursă la Freiburg şi ar dori să-l vadă. Este un reprezentant al tinerii 
generații de istorici de proporțiile lui N. Iorga. Comparaţia este o 
hiperbolă, ne pare că Pamfil Șeicaru în postura unui înecat se agaţă de 
un fir de pai, fără să căutăm să-l jignim pe Al. Zub, distanțad între el şi 
N. Iorga este ca de la cer la pământ, și nimeni nu știa mai bine acest 
lucru ca maestrul nostru, dar în acest mod dădea o șansă unor tineri să 
se afirme escaladând înălțimi ce nu le sunt, de fapt, accesibile. Mai ales 
după revoluţie, academicianul Al. Zub a devenit suficient sie însuşi ca 
dascăl credincios slujitor al unei catedre şi nimic mai mult. Prin anii 
1990, primind o revistă ieşană intitulată Dacia literară, în care niște 
tineri lipsiți de cel mai elementar har îşi băteau joc din carență de 
pregătire față de ceea ce trebuia să continue tradiția revistei lui 
Kogălniceanu, descoperindu-l pus în fruntea lor ca director de onoare, 
i-am scris lui Al. Zub cerându-i să facă ordine în curţile sale spirituale, 
dar s-a zburlit și din condamnabilă comoditate a reacționat refuzând 


să-mi răspundă la scrisoare, adoptând politica struțului, uitând ca prin 
minune că a scris o monografie, mult apreciată de P. Şeicaru, despre 
Mihail Kogălniceanu, ori asta l-ar fi obligat să reacționeze dacă ar fi 
fost un spirit comparabil şi de la distanţă, cu unicul Nicolae Iorga. 

Îmi face impresia ca şi în acest domeniu, al istoriografilor 
români, cel puţin în parte maestrul se automăgea, ceea ce parcă îi 
devenise a doua lui fire, mai ales în ultimii săi ani de viaţă. 

Şi cu această ocazie maestrul respinge ideea unei insurecţii în 
România, ceea ce ar avea drept urmare invadarea ţării de trupele 
sovietice aflate la Reni, ajutate de cele ale ungurilor și bulgarilor. 
Întreaga jertfă, susţine în continuare, ar face inutil eroismul rezistenţei 
anticomuniste din primii ani, am adăuga noi dusă de luptele de 
partizani în munți care însă au durat mult mai mult, depășind perioada 
de început a comunismului, și ar fi păcat să-l lăsăm pe maestru să 
repete greșelile istoricului Vlad Georgescu. 

Desigur, personal nu aș fi fost adeptul unei insurecţii generale, 
dar aș fi cerut intelectualului român ca în cei aproape cincizeci de ani 
de comunism să fi avut o purtare demnă de rezistenţă interioară, în loc 
să fi adoptat capitularea fără condiţii, en rase campagne cum o numea 
Pamfil Șeicaru, cedând prea uşor înaintea cotropitorilor bolşevici. 
Fiecare în loc să mintă sau să jure strâmb pe ceea ce nu credea, la locul 
său de muncă trebuia tacit să-și manifeste rezistență care sub forma 
unei picături chinezeşti, cu timpul, și-ar fi ajuns scopul, în orice caz nu 
am fi suferit umilințele de azi, când cei ce au minţit ieri, se arată fidelii 
comunismului de astăzi. 

P. Șeicaru recunoaște că este optimist privitor la viitorul 
României, dar nu fiindcă ar avea încredere în americani sau europeni, 
pe cei dintâi îi compară cu ichtiozaurii din terțiară, mari în trup, dar cu 
creierul mic sau îl au în coadă. Este de luat în seamă neîncrederea 
maestrului în politicienii europeni și americani mai ales astăzi când 
politicienii români în unanimitate susțin că doar intrarea României în 
Uniunea europeană ar aduce salvarea țării din sărăcirea ei, ceea ce s-o 
recunoaştem sună prea demagogic pentru a fi adevărat. Încă odată ar 
trebui să ţinem seama de avertismentele unui om cu mare experiență 
în politica internațională când ne atrage atenţia că țările apusene și 
Statele Unite nu fac nimica fără să-și satisfacă mai întâi propriile 
interese. Deci, pentru a intra în Europa va trebui să fim pregătiţi, noi 
înșine să ieşim din sărăcie prin propriile puteri, doar în acest mod vom 


putea discuta de la egal la egal cu viitoarele state, ori de nu, vom trece 
dintr-o robie rusească într-alta europeană. 

Mai departe, cunoaștem teoria maestrului că Rusia va primi 
lovitura decisivă în Asia, la prăbuşirea ei va mai contribui insurecția 
naționalităților aflate sub dominație sovietică și intelectualitatea sătulă 
de regimurile totalitare. 

Mai interesant de studiat, consideră P. Șeicaru, e comunismul 
instalat în Martie 1945, în România de guvernul Petre Groza, acesta 
are un păcat originar deoarece a luat puterea cu ajutorul armatelor 
ruseşti, astfel că ideologia comunistă nu a reușit să cucerească poporul 
român. Puterea comunistă nu se reazemă pe adeziunea poporului ci pe 
miliție, securitate şi foarte ipotetic pe armată. Să rețim că în timp ce 
marele ziarist combătea comunismul ajuns la noi la putere, datorită 
unui păcat originar de care sufereau toţi cei ce l-au condus şi îl conduc 
inclusiv N. Ceaușescu, în coloanele Curentului, seria nouă, din exil, 
scăpaţi de sub supravegherea lui P. Șeicaru, colaboratorii ziarului se 
adresau lui Ceauşescu de parcă el ar fi fost singurul cu care ar fi vrut să 
stea de vorbă, deci la Miinchen se instalase o altă republică populară 
română de esență comunistă. 

Cu toate acestea autorul nostru nu refuză să recunoască marea 
mutație s-a făcut social și economic în România ori aici va trebui să fim 
atenţi la interpretarea pe care o vom să mutațţiei respective. De la 
început, marele ziarist a lăudat realizările în industria grea a regimului 
comunist dar chiar de atunci şi-a permis să critice politica dură în 
problema țărănească, și desființarea clasei mijlocii ale cărei atribuţii 
erau preluate de funcționarii statului, ceea ce-i pur și simplu 
catastrofal pentru veniturile supuse corupției şi bunului plac a unei 
pături parazitate de oaemeni, puterii înlăturându-se orice afirmare a 
inițiativei personale cu un mic câștig în schimbul căruia Statul s-ar 
degreva de anumite sarcini minore, timp luat din domeniul producţiei 
celei mari. Criticile au fost drepte, şi pentru marele nostru ziarist o 
sigură dovadă că nu și-a pierdut independenţă, n-a intrat în solda 
comuniștilor, faptul că ar fi admis să-i publice anumite lucrări nu era o 
trădare, fiindcă nu admitea nicio cenzură, tot ce făcea era convins că 
slujeşte interesele neamului și ale ţării. 

Desigur după întâiul entuziasm maestrul s-a lămurit tot mai 
mult de calitatea partnerilor comuniști. 

Reținem trei aspecte din cuprinsul scrisorii de faţă: 


Scrisoarea (37) din 17 Septembrie 1979 de la Pamfil Șeicaru 

Dragul meu nu crede că te-am dat uitării nici că am devenit 
leneş, cauza este o lucrare: o breșă în cortina de fer-Vizita Papei Ion 
Paul II în Polonia. Am citit toate reportajele apărute reviste şi în cele 
două ziare Le Monde și Le Figaro: m-au fascinat înlesnindu-mi să 
intuiesc sensul istorik, viraj al politicii internaţionale. Mă grăbesc să 
termin în cea mai mare parte vizita Papei la Naţiunile Unite și în 
Statele Unite. Într-un climat ateu șeful Bisericii Romano-Catolice are 
tăria credinţei să opună ipocriziei diplomaţiei, care din lașitate devine 
complicele dominaţiei Rusiei Sovietice, puterea spirituală a religiei 
creştine. În Mexic și apoi în Polonia el a mobilizat masele în numele lui 
Christ. Uimirea Occidentului desfigurat de marxisto-leninism este 
evidentă. Sunt conștient că încercarea mea este temerară de a da 
sensul adânc al acţiunii acestui Papă care vine din spațiul dominat de 
ateismul marxisto-leninist. Fireşte că este greu pentru mine un laic să 
redau politica Vaticanului de la Leon al XIII-lea Ion Paul II în 
continuitatea unei afirmări a problemelor sociale promovate de 
procesul accelerat al industrializării. Încerc un sentiment de vagă 
îndoială că n-aş putea să realizez legătura între ateism și dictaturile 
partidului unic cu totalul dispreţ de om. Cutremurătoarea fază a 
istoriei începută în Octombrie 1917 de Lenin a cărei capacitate de ură 
nimicitoare nu se bănuiește în fioroasele ei dimensiuni. Dacă ai da o 
fugă până la Dachau ţi-aș da să citeşti ce s-a dactilografiat. Mi-ar fi de 
mare preţ observaţiile pe care le-ai face. Şi poate s-ar fi prelungit 
tăcerea mea cu neplăcutul risc de a fi greșit interpretata, dacă n-aș fi 
primit Carpaţii şi nu aș fi fost cucerit de minunatul imn al Italiei văzută 
prin pictorii Renaşterii. Nu este impresionanta cunoaştere a tot ce a 
dat geniul italian în artă, care ar fi legitima mândrie a unui profesor de 
istoria picturii, cât este acea fină cunoaștere a specificului culorii 
fiecărui pictor. O sensibilitate de poet în fața a ceea ce nu se mai poate 
realiza. Suntem la escrocheria zisei arte abstracte promovată de 
muzeul Guggenheim. Nu ştii desigur că Al. Busuioceanu şi-a trecut teza 
de doctorat cu un studiu asupra lui Cimabue, maestrul lui Giotto. 
Adesea la Madrid îmi evoca diverşi pictori ai renașterii, dar nu avea 
acea căldură, acel discret lirism pe care îl ai. Sunt cele mai frumoase 
pagini consacrate Italiei scrise de un Român. Fără exagerare m-ai 
emoționat. Citindu-te am retrăit acele emoţii încercate în 1926 când 


pentru prima oară am stat în Italia. Am început în Genova unde am fost 
să-şi vadă soția mea o prietenă căsătorită cu un italian. Evoci micuţele 
porturi, îmi amintesc de Santa Marguerita unde erau bătrâne care 
brodau cu o fineţă care peste ani am găsit-o la Burgges tot de bătrâne. 

Probabil ştii că Nietzsche a rătăcit pe acele meleaguri. Și din 
1926 şi până la 1941 am fost cel puţin de 3 - 4 ori pe an. Am coborât 
până în Sicilia la Taormina. Visam să refac drumul din 1926 cu soția. 
Strânsesem și bani necesari; ca un blestem soția s-a îmbolnăvit de 
cancer şi un an şi trei luni au fost consumațţi de sanatoriu. Am revăzut 
Italia în 1969. Nu mai era aceeaşi din 1941. M-am dus în piața Navona 
la un restaurant unde soției mele îi plăcea să prânzim. Îi simţeam 
prezența. Astăzi - poate vei fi surprins când fac apologia creştinismului 
să citez din cel mai mare adversar, Nietzsche: Am luat când am venit la 
Dachau de la Madrid un „Breviaire nietzschenien” a apărut la Mercure 
de France, bine conceput. ÎI răsfoiesc adesea cum ai lua o băutură tare. 
Am dat de un citat din Volonte de puissance (tom II p. 159): „L-effet de 
l-art c-est de provoquer l-etat propre a creier l-oeuvre d-art, c-est de 
susciter l-ivresse”. „Efectul ariei este de a provoca starea proprie 
creației de artă adică de a stârni beţia” Ți se poate aplica citind notele 
publicate în Carpaţii”. 

Nicăieri nu poți avea istoria Europei ca în Italia. Și barbarii n-au 
putut să facă cenușă din măreațţa istorie a continentului nostru a cărui 
sinteză o păstrează Italia. Și eternul inamic al Civilizației europene stă 
la pândă: Rusia. Încerc sentimentul o alegerea unui cardinal polonez ca 
Papă este un semn mântuitor al vrerii divine. 

Te îmbrățișez cu drag 

Pamfil Șeicaru 

Note și Comentarii 

După ce maestrul mă asigură că nu m-a uitat, că nu mi-a scris 
de-atâta timp dar cauza e lucrarea despre Papa, lon Paul al II, cel ce a 
realizat o breșă în cortina de fier prin vizita lui în Polonia. A citit toate 
reportajele apărute în reviste și cele două ziare Le Monde şi Le Figaro, 
acestea l-au fascinat şi l-au ajutat să intuiască sensul istoric, virajul 
politicii internaţionale. Se grăbeşte să termine o bună parte din carte 
lăsând ultimul capitol pentru vizita Papei la Naţiunile Unite și în 
Statele Unite: „Într-un climat ateu şeful Bisericii romano-catolice are 
tăria credinţei să opună ipocriziei diplomaţiei care din lașitate devine 
complicele diplomaţiei Rusiei sovietice, puterea spirituală a religiei 


creştine. În Mexic şi apoi în Polonia Papa a mobilizat masele în numele 
lui Christ”. 

Evident că maestrul e pătruns de sfințenia momentului, cum am 
constatat în bisericile din Assisi, Santa Maria degij Angeli şi San 
Francesco, sensibilitatea lui emotivă prezintă o înclinaţie spre trăirea 
religioasă, chiar mistică a rugăciunii. Şi continuă pe același ton, formă a 
unui elan creator ce pretinde o energie gata să miște munții, totuși 
clătinată de îndoiala carteziană înzestrată cu puteri de afirmare: 
„Fireşte greu pentru mine un laic să redau politica Vaticanului de la 
Leon al XIII la Ion Paul al II-lea în continuitatea unei atestării a 
problemelor sociale promovate de procesul accelerat al 
industrializării. Încerc un sentiment de vagă îndoială că n-aș putea 
realiza legătura între ateism și dictaturile partidului unic co totalul lor 
dispreţ de om. Cutremurătoarea fază a istoriei începută în Octombrie 
1917 de Lenin a cărei capacitate de ură numicitoare nu se bănuiește în 
fioroasele ei dimensiuni”. 

Papa Leon al XIII (Vincenzo G. Pecci 1810 - 1903, papă din 20 
Febr. 1878) a adaptat Biserica romano-catolică la schimbările 
culturale, sociale și politice ale epocii sale, a încurajat activitatea 
misionară şi a deschis în 1881 Arhiva Vaticanului punând-o la 
dispoziţia cercetării științifice. A întărit centralismul roman și în 1899 
a condamnat americanismul. Fără îndoială, istoria Papei loan Paul al II 
de la el trebuie să înceapă, dreptate avea marele ziarist. De altfel 
străduinţele papalității catolice în descursul secolelor, cu toate că unii 
părinţi sfinţi s-au opus, a fost mereu ascendentă, în sensul că marea ei 
dorință a fost să ţină pas cu contemporaneitatea. Deci se poate spune 
că dacă papalitatea și religia catolică era mereu în mișcarea devenirii 
în schimb, ortodoxismul prezintă o tendință statică, rămâne 
credincioasă tradiţiei şi epocii creştine din primele secole după 
naşterea Mântuitorului. În acest sens, menţionăm că în muzeele 
Vaticanului pe lângă secţiile de artă etruscă, elenă, romană, de 
Renaștere se găseşte și o secție de artă modernă, așa precum printre 
altele Papa polonez a recunoscut teoria evoluționistă a lui Darwin, 
desigur fără să mulțumească nici pe atei, nici atât pe credincioşii 
adepți ai fixităţii speciilor, pe lângă faptul că oamenii secolului al XX- 
lea nu mai pot fi treziți din letargia lor, nici atunci când omul a ajuns să 
calce pe lună. 

Fără îndoială a fi ortodox sau catolic nu e o problemă de 


prozelitism ci de specific spiritual, lucru cunoscut de misionarii catolici 
care prefercă trecerii totale la catolicism, păstrarea tradiției fiecărui 
popor, aşa se face că uniţii sunt uniţi cu Roma dar păstrându-şi ritualul 
ortodox, sau tribul de negru african devine catolic păstrându-și 
anumite legături cu vrăjitorii lui păgâni. 

Vreau să spun că maestrul nostru și-a dat seama de greutăţile pe 
care le va întâmpina scriind despre noul Papă, nu numai că se simțea 
insuficient pregătit în materie, ceea ce s-ar fi putut completa prin 
studiu dar rămâneau problemele de suflet ce i-ar fi putut scăpa, deşi 
am putea vorbi și de un complex de inferioritate ce o simţea creştinul 
Șeicaru în vederea tratării unei probleme atât de sus puse cum ar fi 
activitatea noului Papă polonez. 

Intrat în criză, înţelegem de ce marele ziarist nu a putut termina 
cartea promisă pe sfârșitul lunii Iulie, încă la mijlocul lui Septembrie 
era în perioada căutărilor şi a obţinerii unor informaţii prin care să-și 
simtă ca Anteu, pământul de sub picioare mult mai puternic. 

Din această cauză, îmi propune să vin la Dachau pentru a-mi da 
să citesc tot ce s-a dactilografiat și mă cinstește asigurându-mă că i-ar 
fi de mare valoare observaţiile pe care eventual i le-aş face. Astăzi, 
când mă gândesc la acea invitare, în care-mi cerea ajutorul spiritual, fie 
şi formal, îmi spun că atunci am pierdut cel mai nobil prilej, cum nu se 
mai oferă a doua oară în viață, să slujesc cu ce am mai bun legătura 
noastră de prietenie, aș fi putut da mai mult decât am făcut-o deşi am 
prețuit cât se poate de adânc sentimentele maestrului, ele au avut 
darul să mă înalțe tot timpul, așa cum o realizează iubirea ideală, 
cerească. 

Dar acum regretele sunt târzii, pe altarul a tot ce-a fost nu-mi 
rămâne decât să refac inima trecutului și potenţele sale creatoare, 
dezvăluind comorile pe care le poartă, să încerc să le reînviu în toată 
puritatea și desăvârşirile lor, adică să le întrupez în tiparul Cuvântului 
veşnic, cu tot ce conţine în el ca esență originară, perenă. 

În continuare, scrisoarea primeşte aripi, atunci când citește 
Carpaţii şi descoperă imnul meu dedicat Italiei văzută prin pictorii 
Renașterii, îmi subliniază sensibilitatea de poet prin care am putut 
defini culoarea specifică flăcăruie mare artist. 

Îşi aminteşte de Al. Busuioceanu cel ce la Madrid îi evoca diverși 
pictori ai Renașterii și îmi făcea complimentul, că istoricul de artă nu o 
făcea cu acea căldură și lirism ca mine şi apoi ultima apreciere, la cere 


desigur a contribuit şi emoția provocată de descrierea ultimului 
moment: „Sunt cele mai frumoase pagini consacrate Italiei scrise de un 
român”. 

Tot maestrul mi-a spus că Al. Busuioceanu și-a susținut teza de 
doctorat ce un studiu de Cimabue, un mare pictor care m-a atras şi pe 
mine în mod deosebit ca și pe Al. Busouioceanu, și o să arăt că nu e 
vorba de o simplă coincidenţă. Activ la Florența în 1240, Cimabue se 
înscrie printre artiștii italiene remarcaţi prin puţinătatea lucrărilor ce 
au rezistat vremurilor, până astăzi. Astfel în biserica de sus San 
Francesco, frescele de pe altarul principal au aspectul unei radiografii 
din care abia se poate desluşi desenul implecabil al artistului. În 
biserica de jos e păstrată o Madonă cu copilul alături cu Sf. Frânesc, şi 
are un tablou la Luvru, Paris și la Uffizi în Florenţa, şi am lăsat la urmă 
Crucifixul din bisereica Santa Croce restaurat după ce a fost avariat de 
apele revărsate ale Arnoului din anii 1960. Vasari pe drept îl aşază 
printre cei ce au pictat în maniera greacă deci bizantină de unde 
fascinația ce o are asupra sufletului nostru ortodox legați de acest stil 
din vremuri ancestrale, strămoşești. Tot Vasari consideră că prin 
apariţia lui Giotto în sfârşit arta italiană se emancipează de sub 
influența bizantină, găsindu-şi propriul drum cum s-a și întâmplat. Mai 
mult, Dante în Divina Comedia subliniază superioritatea lui Giotto 
asupra lui Cimabue, de unde putem deduce că nu stăteau în raportul 
dintre elev şi maestru. Marele florentin era convins că așa cum el în 
literatură, Giotto lansează acel dolce stil nuovo italian în pictură. Mai 
târziu, Petrarca l-a avut lângă inimă pe sienezul Simone Martini, căruia 
i-a dedicat două sonete invidiindu-l că făcând portretul Laurei a putut 
să stea în apropierea ei. Deosebirea dintre arta poetică a lui Dante și 
cea a lui Petrarca, se poate constata și deduce din viziunea sculpturală 
şi arhitecturală a lui Giotto față de lirismul pur al culorii sienezului, 
modelul principal fiind dat de mirabila lui Buna Vestire, aflată în 
galerile Uffizi. 

Să ne întoarcem la Crucifixul verde al lui Cimabue, din Santa 
Cruce și îi vom descoperi maniera de a picta în manieră bizantină, prin 
acest lisus pe cruce aflat în stăpânirea firii sale divine, nicio urmă din 
durerile trupului său care nu mai există. La aceasta se mai adaugă și 
monumentalitatea specifică artei lui Cimabue cu ale sale culori 
translucide pentru a ne confrunta cu unul din cele mai glorioase 
crucifixe bizantine din toate, şi nu puţine, câte mai există. La Giotto ca 


şi la ceilalți artişti italieni stilul se schimbă, la ei sfințenia are o parte 
bine definită umană, să privim la sfinţii lui Giotto, prin ei ca şi la Fra 
Angelico de pildă, frumusețea aruncă trepte între uman și divin, 
Beatrice reprezintă iubirea cerească spre care tinde omul superior 
prezentă atât la Dante cât şi la platonicul teolog Marsilio Ficino. De 
unde Crucifixul lui Giotto va întrupa atât firea divină cât şi cea umană a 
lui Christ, manieră ce va atinge perfecțiunea în celebrul Crucifix al lui 
Velâsquez, în acesta, frumuseţii i se adaugă și o anumită mistică 
spaniolă ce lipseşte italianului. Ar mai trebui să amintim pe cel de al 
treilea mod de exprimare a unui Crucifix legat de un anumit specific 
spiritual, cel german ori dacă am vorbit la celelalte de ortodoxism și 
catolicism îl putem numi pe al treilea protestant, şi ca cel mai suprem 
model am da Răstignirea lui Gruenwald în care se relevă doar lisus- 
omul cu supraomeneștile sale chinuri, dezvoltate până la ultimele 
convulsii agonale. 

Am detailat acest aspect fiindcă este de la sine înţeles un 
eveniment aşa de fioros ca răstignirea Fiului lui Dumnezeu, va provoca 
reacțiile cele mai profunde și specifice spirituale pe care le poartă ca 
peceţi ai Inimii, marii artiști ai lumii: în ultimă analiză atunci când 
trăiesc un fenomen cum este crucificarea lui lisus artiștii se exprimă pe 
ei dar și comunitatea din care fac parte, lucru ce l-am schițat în cele de 
mai sus, și de-acum ca ortodocşi ne vom regăsi cel mai mult în 
Crucifixul realizat în manieră bizantină de Cimabue, numit după 
culoarea lui de bază ce-ţi pătrunde până în suflet, şi Crucifixul verde, şi 
ne permite să facem observaţia că acest verde, în zadar l-am căuta pe 
pământ, când el se află numai în paradis, în empireu unde își are casa 
şi grădina, bunul Dumnezeu. 

Maestrul, sub influența descrierilor mele, își amintește că în 
1926 el și soţia sa au vizitat Genova și apoi au rătăcit pe coasta ligurică 
unde la Santa Marguerita femei bătrâne brodau cu atâta finețe cum nu 
a mai găsit-o decât la Bruegge, unde lucrau tot femei bătrâne. În Belgia 
cât și mai ales în Olanda existau așa-zisele „beghinaje” comunități de 
călugăriţe bătrâne fiecare cu gospodăria lor. Fără îndoială munca lor 
predilectă era brodatul pe care așa ca în Italia îl ridicau pe culmile 
adevăratei arte. 

Maestrul îmi aduce aminte că în această regiune a micuţelor 
porturi, să nu uităm Portofina cel mai elebru, a umblat şi filosoful 
Nietzsche, mai ades căutându-și alinarea durerilor de cap, migrenoide 


în decorul pitoresc al Italiei, binecuvântat şi cu o climă mai blândă, 
prielnică afecțiunii sale. Pe când vara și-o petrecea în stațiunea 
elvețiană, Sils Maria unde are astăzi şi o casă memorială, păstrțându-i 
sfințenie, prin obiectele expuse, prezența. Tot pe drumurile lui 
Nietzsche maestrul cu soţia sa au ajuns în Sicilia la Taormina, şi au vrut 
să repete întocmai călătoria din Italia aşa cum au urmat-o în 1926, au 
adunat şi bani în acest sens dar între timp ea s-a îmbolnăvit de cancer 
şi în continuare un an şi trei luni au fost consumați în sanatoriu. 

În zilele când fusese ales papă loan Paul al II, mă găseam la 
Bergamo, gata a doua zi să părăsec Italia îndreptându-mă spre 
Germania, patria mea adoptivă. Trecuseră două zile fără ca fumul din 
coșul Capelei Sixtine să se arate, dar urma să apară, irevocabil, a treia 
seară. Plecai dis-de-dimineaţă dar pe drum nu am uitat să mă opresc la 
un bistro să iau un capucino, de fapt voind să aflu cine este papă, ceea 
ce m-am grăbit să-l întreb pe proprietarul localului dar acesta s-a făcut 
că nu m-aude. Și fiindcă insistam, într-un târziu îmi răspunde cu un aer 
total nemulțumit: Un polako! 

Acesta a fost sentimentul italianului de rând pentru străinul 
care le-a stricat rânduiala când ei erau obișnuiți de 500 de ani să aibă 
un papă din neamul lor. Şi relația nu a fost niciodată prea caldă, cu 
fiecare prilej căutau să-i arate că-l tolerează pur și simplu, aşteptându-l 
să moară. Și dacă Papa polonez nu a fost niciodată papa italienilor, în 
schimb prin călătoriile lui și-a împlinit cu prisosință datoria misionară 
ca şi cap al Bisericii catolice, încât putem spune, astăzi, mai mult decât 
ieri, împreună cu Pamfil Șeicaru, că „alegerea unui cardinal polonez ca 
papă este un semn mântuitor ai vrerii divine”. 

Scrisoarea (38) din 8 Oct. 1979 de la Pamfil Șeicaru 

Dragă Vuia mă grăbesc să-ți răspund la scrisoarea din 6. Oct. 
Bănuiam că ești plecat văzând că nu primesc răspuns ştiind cât eşti de 
exact în răspuns spre a întreţine un dialog epistolar în lipsă de 
prezența ta. M-a surprins faptul că ai putut să-ţi închipui că sunt 
supărat că ai păreri diferita. La „Curentul” am avut în redacţie toate 
opiniile de la secretarul general Lorin Popescu legionar, fost 
preşedinte al studenților, până la Voitec socialist aderent al lui Titel 
Petrescu și între aceste două extreme cuziști, naţional-țărăniști, 
liberali. Am fost întrebat dacă ţineam așa-zisele conferinţe directoriale 
cum se obișnuia, am răspuns „timp pierdut”. La ce bun să explici linia 
ziarului dacă ei nu au deprins-o din articolul meu cotidian. Nu dictam 


subiectele, lăsam liberea alegere, spontaneitatea ideaţiei. Rezultatul a 
fost o unitate în diversitate. Că s-ar putea să se fi ivit diferite feluri de a 
judeca o situaţie politică, mai ales în ceea ce aduceau reporterii, în 
măsura în care nu devia linia dominantă a ziarului, o lăsam deoarece 
dădea o notă de obiectivitate reliefând independenţa colaboratorului. 
Te preţuiesc pentru bogata și variata lectură care se desprinde din 
scrisul tău și talentul de a fi desfășurat sentimentul în raport cu tema 
pe care o susţii. Voi lua câteva exemple: eu nu apreciez pe Blaga ca 
poet. Îmi amintesc lungile controverse cu Al. Busuioceanu care admira 
pe Blaga. S-ar putea să ai admiraţie pentru Brâncuși, pentru mine este 
o izbutită farsă. Faimoasa statuie a infinitului, am văzut-o la Tg. Jiu sub 
forma monumentului păcii şi a războiului. M-am dus s-o văd. În 
familiile mici-burgheze se strângeau mosorelele și înșirate pe o sârmă 
se făcea un dulap, vopsindu-le. M-a surprins un dialog între doi țărani 
gorjeni: „Ce este asta, mă Gheorghe?” „Ce să fie un instrument fin, nu 
vrei?” „Nu vezi mă, că este ca o puţă de răţoi?” Pe cât se pare rățoiul 
are puţa ca un sfredel. Poarta sărutului! Masa tăcerii? Pot eu să mă 
supăr dacă ai altă părere? Fireşte că sunt omul literalmente fascinat ce 
entuziasm lucid tezaurizat din frecventarea muzeelor Italiei şi ce talent 
ai de a-ți comunica sentimentele pe care le ai să nască în contemplarea 
operei de artă. Nu obicinuiesc să scriu ceva, o apreciere admirativă sau 
de aspră critică dacă nu este expresia exactă a ceea ce gândesc. Dincolo 
de cultura medicului se revarsă o pasiune care mărturiseşte o 
sensibilitate pus spirituală. Am rămas pentru o lună și poate mai mult 
singur. Ce ar fi dacă ai lua trenul şi ai veni pentru câteva zile la 
Dachau? Ai dormi şi ai lua masa la mine. Ţi-aș de să citeşti ce am scris 
şi ce mai am de scris despre acest Papa care în plin climat marxisto- 
leninist fascinează masele, farmecă tineretul. Sunt de acord cu tine în 
ce priveşte înlocuirea limbii latine cu cea italiană în serviciul divin. Fii 
sigur, că loan Paul al II-lea va găsi formula. Nu cunosc memoriile lui 
Minszenti, Paul VI era timid. loan al XXIII era de origine din ţărani 
lombarzi şi îmi plăcea atitudinea lui de apropiere de lumea săracă. 
Moartea lui lonel Teodoreanu a fost cauzată de un atac de inimă. 
Intrase într-o cârciumă să bea un pahar de coniac, că era un frig 
cumplit. Și a intervenit inima care s-a oprit. A murit de foame? Este o 
sfruntată minciună. El era avocat penalist foarte căutat și deci foarte 
scump. Este o gravă eroare să se născocească legende; el a murit de 
inimă. De ce se simte nevoia să se inventeze? Pentru a denunța 


ticăloşia unui regim neofanariot și marxisto-leninist cum l-am 
certificat în volumul „Unirea, ideea forță a românilor în complexul 
național” apărută la Carpaţii cu prilejul unirii principatelor la un secol 
depărtare în timp. Ți-o recomand. Georgescu Olenin a publicat un 
volum „Carnetul unui veteran” notele tatălui premiate de Academia 
Română. Îl poţi găsi la N.S. Govora care figura ca editor la editura 
Olenin. 

Îți voi reproduce o poezie a unui soldat care nici nu ştia să scrie. 
Este o spontană confesiune lirică a unui soldat ţăran: 

Foaie verde matostat să nu plângi în faţa ei 

M-au pornit la Calafat să nu plângi să nu pălești 

De aici la Corabia, Doar în treacăt să-i vorbești. 

Şi mi-a spus toată lumea De mine să-i pomeneşti 

Că mă trece Dunărea De-i vedea că se-ntristează 

Maică, măiculița mea şi din ochi că lăcrimează 

De-i vedea-o pe Lina la-o maică și-o sărută 

Pe Lina lui Macovei Ea - ţi va fi noră iubită. 

Din război că voi scăpa 

Cu viaţa maica mea 

Ce-i vedea că nu se uită 

Nici clipeşte din ochi verzi 

Fă-te mamă că nu vezi 

Maică, măiculița mea 

Azi mă trece Dunărea. 

Îl chema pe soldat Dinu Ion. 

Citind-o câtă gingăşie în a-și mărturisi iubirea, mi-am amintit de 
un cântec auzit la 12 Cantemir în 1915 când îmi făceam stagiul la 
Bârlad, de elev plutonier. Nu-mi amintesc primele versuri cu o 
întâlnire la fântână de rămas bun. Fata își ştergea „lacrimile cu mâna să 
n-o vadă cineva”. Şi autorul mioritic tot un țăran a fost, un cioban ce 
cobora din Transilvania ca să populeze județele Prahova, Buzău, Brăila, 
Ialomița și toată Dobrogea. Și străbunul meu Petre Șeicaru a venit cu 
oile de la Șeica de pe Târnave pe la 1825 și s-a așezat într-un sat 
Moisica, în județul Buzău. Erau în jur păduri de frasini și o iarbă 
minunată: „Ce vrei, Ovidiu, suntem neam de ţărani, ei sunt temelia 
nației care a rezistat la toate urgiile. Și dacă comuniştii îl vitregesc 
cumplit se datorează neclintitei lor credinţe, în tot ce i-a semănat în 
lungul şiragului generațiilor, vitregia vremurilor. Un ţăran în timpul 


războiului îmi spunea, eram pe front: „fie noaptea cât de lungă, ziuă tot 
se va face”. În înţelegi tâlcul. Eram prin Vrancea în fața muntelui 
Macradeu. Și noaptea ce domina țara se apropia de sfârşit. Marx și 
Engels au fost cei mai aprigi dușmani ai ţăranului. În Capitalul poţi citi 
în sfera agriculturii industria modernă produce un efect revoluţionar, 
distruge țăranul, acest zid de apărare al vechii societăţi, îl înlocuiește 
prin salariat. Țăranul proprietar este adversarul cel mai încăpățânat al 
socialismului. 

Eu presimt zorile. Când am terminat scrisoarea ta, am luat 
„Breviaire nietzschenien” să desprind câteva citate: 

„Nihilismul. Un nihilist e un om care crede că lumea, așa cum 
este nu ar trebui să existe, și că lumea care ar trebui să fie, nu există. În 
consecinţă, faptul de a exista, de a suferi, de a acționa, de a acționa, de 
a voi să simți nu are niciun sens! Atitudinea lui „în zadar” este 
atitudinea nihilistului și mai mult decât o atitudine e o inconsecvenţă. 
Este o măsură de a arăta gradul în forța voinţei, de a şti până la ce 
punct se poate trăi în mod trecător într-o lume care n-are niciun sens; 
pentru că s-a organizat ea însăşi în bucăţi (Voința de putere). 

Dar se descoperă din ce materiale e făcută lumea adevărată: se 
observă că nu rămâne mai mult decât o lume blestemată și se vorbește 
în contul acesteia ce de o supremă deziluzie, atunci se află înaintea 
nihilismului: s-au păstrat valorile de judecată și nimic mai mult. 
Acestea dau naştere problemei forţei și slăbiciunii: slabii se distrug. Cei 
mai puternici înving valorile de judecată. Toate acestea reunite crează 
epoca tragică. 

Fără credinţă, a zis Pascal, veţi fi un monstru, un haos. Această 
profeție noi o completăm: după ce secolul al XVIII-lea, debil şi optimist, 
a înfrumusețat și raționalizat omul. (Volonte de puissance = voinţa de 
putere)”. 

Ce zici de această mărturisire a lui Nietzsche, cel mai neîndurat 
adversar al Creștinismului. 

Precum vezi îmi dau iluzia că eşti prezent. Înainte de plecare 
fratele meu a bătut la mașină câteva plicuri cu adresa ta. Eu am o 
caligrafie mizerabilă. Îți mulțumesc că ai scris epistola la maşină. Am 
citit-o fără efort. 

O îmbrăţișare 

Pamfil Șeicaru 

Note și Comentarii 


Maestrul se arată surprins că mi-am putut închipui c-ar fi 
supărat pe mine deoarece de multe ori aveam păreri diferite de ale lui, 
presupunere ce mi-am manifestat-o de mai multe ori în epistolele ce i 
le-am scris. 

Cu această ocazie mă încunoștințează că la Curentul din ţară 
avea angajaţi de toate culorile politice de la Lorin Popescu legionar la 
socialistul Voitec de-al lui Titel Petrescu și între aceste două extreme 
se aflau cuziște, gogiști, național-țărăniști, liberali. Nu ținea şedinţe 
directoriale considerându-le drept timp pierdut, doar fiecare dintre 
colaboratori putea să afle orientarea ziarului citind articolul de fond ce 
apărea în fiecare dimineaţă în Curentul. Deci nu dicta subiectele, le lăsa 
la libera alegere, încuraja spontaneitatea ideaţiei. Nu era un dictator 
cum şi-l închipuiau unii, dar nici nu-i plăcea să stea în fruntea unei 
grupări anarhice. Mai mult, dacă mai ales un reporter judeca diferit o 
situație politică fără să devieze de la linia generală a ziarului, îi 
permitea să fie publicat fiindcă astfel dădea o notă de obiectivitate 
reliefând independenta colaboratorilor, se realiza, în acest mod o 
unitate în diversitate. Ca director de ziar, P. Șeicaru împărtășea cu 
mărinimie celor din jur, din entuziasmul său optimist, inepuizabil, şi 
mai ales din energia sa cu adevărat supraumană și dacă reușea să-şi 
impună părerile, aparent dictatorial, până la urmă își convingea 
subalternii că de fapt era propusă soluţia cea mai bună, marele ziarist 
se distingea prin valoarea talentului săi, din această cauză era 
respectat dacă nu şi iubit. Ceea ce nu însemna că nu reacționa prin 
crize de mânie atunci când descoperea ceva ce nu se afla în ordine, 
numai că această stare se risipea ca o ploaie torențială de primăvară, 
instalându-se curând pacea și înțelegerea, condiții necesare pentru 
buna funcţionare a unui ziar cotidian ca și Curentul. 

Personalitate fascinantă, individualismul și independență de 
gândire ştia să o respecte și la alţii, de unde cum vom vedea nu va 
putea fi tras la răspundere pentru unele articole strecurate în ziar în 
absenţa sa, sunt în eroare aceia ce pun un semn de egalitate între tot ce 
apărea în Curentul şi activitatea lui Pamfil Șeicaru. La urma urmelor 
conducea o adevărată citadelă ziaristică pe lângă Curentul cădea în 
sarchina lui Evenimentul și Rapid, greu să le aibe pe toate sub 
supraveghere personală, marea întreprindere depășea atribuţiile unui 
singur om, avea atâția angajaţi încât nu-i cunoştea pe toţi, totuși ca 
preşedinte de sindicat avea grijă ca să se respecte legea satisfăcându- 


se întocmai drepturile și celui mai umil dintre muncitori, ceea ce 
angejaţii simțeau socotindu-se ocrotiți de marele lor șef. 

Îndrăznesc să susțin, ceea ce am și demonstrat, că nu există 
nicio dovadă concretă care să certifice venalitatea, corupția şi foamea 
după bani a marelui ziarist, Pamfil Șeicaru, atât în activitatea lui dusă 
între 1918 până în 1944 în țară, cât şi ulterior în exil până la moartea 
sa, din contră spiritul său polemic s-a pus în slujba apărării adevărului, 
conform idealurilor sale de viață, se bătea pentru victoria unor 
principii, acestea dacă nu-i aduceau bani îi dădeau satisfacţii spirituale 
de prim ordin în schimb îi înmulțea numărul adversităților tot mai 
vehemnte. Cât privește palatul Curentului nu l-a ridicat, cum se 
spunea, cu „un şantaj, un etaj” ci prin împrumuturi bancare cinstite 
garantate de câștigurile ziarelor sale, căci să nu se uite publicaţiile 
maestrului aveau un tiraj ce reuşeau, în cele din urmă, să-i asigure şi o 
independență financiară. După o analiză științifică executată cu cea 
mai strictă obiectivitate, sine ira et studio, putem afirma că în persoana 
lui Pamfil Șeicaru ne confruntăm cu cel mai calomniat şi batjocorit pe 
nedrept erou al culturii românești încât, nu ne rămâne decât să 
propunem reabilitarea sa totală pentru a-l reda nemuririi așa cum a 
fost una din cele mai strălucite figuri ale culturii românești. Solicităm 
pe istorici să ne confirme ori să ne aducă, în sfârşit dovezile 
peremptorii în urma cărora să fim convinși că marele Pamfil Șeicaru a 
fost un ziarist venal și corupt în ţară, izbutind să ducă o viaţă dublă în 
exil transformându-se într-un om al cărții și al studiului, deci ar fi fost 
un fel de Silvestre Bonnard, erou Anatole France, cu un trecut de 
escroc şantajist ceea ce după noi ar fi imposibil. A venit vremea să nu 
condamnăm un om după balivernele schimbate între miticii lui 
Caragiale, la un pahar de bere, consumat ceva mai mult decât ar fi fost 
permis. 

De altfel, se pune întrebarea cum au putut rămâne atâtea 
şantaje nediscutate public, deci să nu fie aruncat oprobriul asupra lui 
Pamfil Șeicaru, de-acum prins şi demascat tocmai când săvârşea un act 
atât de mârşav? Răspunsul e numai unul: fiindcă acele şantaje nu au 
existat decât în conștiința bolnavă a clevetitorilor și a gaiţelor, ale 
căror blasfemii nu părăsesc niciodată întunericul culiselor. 

Ne vine în minte un Pietro Aretino (1492 - 1556) primul mare 
ziarist pe vremea când plângerile omului, erau vârâte în gura statuii 
cunoscutului Pasquelino, el născut la Arezzo va deveni celebru prin 


sonetele sale licențioase, satirele lui îndreptate împotriva principilor 
dar și a împăraților și Papilor, după ce pana lui va fi premiată la Roma, 
ca slujitor al familiei Chigi și al papei Leon al X-lea, din 1527 să se 
instaleze în Veneţia pe care n-o mai părăseşte până la moarte, 
împreună cu Sansovino și Tiţian devenind adevărații stăpâni ai cetăţii 
de pe lagune. De-acum prin scrisorile sale, activitatea sa de șantajist 
devine mai directă, în caz că cel vizat nu-l va mulțumi prin darurile 
sale va urma publicarea epistolei, mai mult decât compromiţătoare. 
Prin procedeele sale chiar şi Carol al V-lea Quintul îl va copleşi cu 
cadourile sale, Areţino devenind în curând cel mai bogat om nu numai 
al Veneţiei. Tiţian îi va face portretul înfășurat într-o mantie de 
purpură roşie deci îl așază printre împărații lumii, pe când pe Ariosto îl 
îmbracă cu un veșmânt albastru cum se cuvine marilor poeţi, şi e de 
amintit că bardul din Ferrara i-a dedicat două versuri lui Aretino, în 
care-l numește divinul, flagel al principilor. O scrisoare i-a trimis și lui 
Michelangelo pe care l-a dojenit pentru faptul că sub influenţa Vittoriei 
Colonna Judecata lui de pe urmă din Capela Sixtină e mult prea 
protestantă, ceea ce divinul Michelangelo reprezentându-l pe Aretino 
ca Sf. Bartolomeu nu a putut decât să-i dea dreptate, conflictul 
respectiv neavând alte urmări neplăcute. 

Desigur în urma vieții dezordonate închinate plăcerilor trupeşti, 
Aretino, marele şantajist al unei societăţi corupte până în măduva 
oaselor, moare în pragul bătrânețţii la 66 de ani, în urma unei apoplexii 
cerebrale, înmormântat în biserica San Luca s-a bucurat de următorul 
epitaf scris de un contemporan glumeţ: 

Aici zace-Aretino, poet, toscan născut. 

Vorbea urât de-orcine, dar nu de Dumnezeu 

Fiindcă pe-acesta-n viață, el nu l-a cunoscut. 

Are ceva din P. Aretino, P. Șeicaru, cu care-l comparau 
adversarii săi români, noi contestăm prezenţa oricărei asemănări, în 
afara existenței unei societăți aproape la fel de coruptă. Pe când 
pamfletarul italian își cântărea criticile în greutatea aurului, nu același 
lucru putem afirma de marele ziarist român, decă ne obosim să-i 
analizăm activitatea şi nu repetăm niște sloganuri, de fapt goale, de 
conținut. Pamfil Șeicaru, din tranșeele primului război mondial a fost 
propulsat într-o societate în care membrii ei nu aveau altă menire 
decât să-și aline, cât mai repede şi rentabil, foamea milenară după bani 
şi căpătuială. Idealului marelui ziarist român - așa ceva nu era 


cunoscut lui Pietro Aretino - era să lupte pentru dreptul la viață a-l 
celor care s-au jertfit ca să făurească România mare, în realitate dați la 
o parte și trădați în principiile lor de masa fripturiștilor apăruți după 
război. Deci, scrisul lui P. Șeicaru având la temelie idealuri sfinte, în 
1918 a intrat în ziaristică pentru a lupta împotriva unei societăți 
corupte, tocmai înfiripate în rosturile ei meschine, deci opunea o 
soluție activă, alta decât sinuciderea lui Radu Comşa din întunecare, 
roman de Cezar Petrescu. 

Dar pentru a fi venal și corupt, ahtiat după bani, urmând pilda 
lui Pietro Aretino, adversarii lui Pamfil Șeicaru vor trebui să ne arate 
avuțiile ziaristului român, care se reduc la casa și pământul de la 
Ciorogârla primite de la Stat ca distins cu ordinul Mihai Viteazul, pe 
când Palatul Curentului am arătat cu ce mijloace cinstite a putut fi 
construit, vorba maestrului nu i s-a putut ierta că un român a putut să 
pună pe picioare o atare întreprindere total independent de sprijinul 
financiar al altora, reprezentanți ai capitalului „vagabond. 

Şi ne repetăm: dacă ar fi fost îmbogăţit de pe urma activităţii 
sale venale, în ziua de 10 August nu ar fi avut grijă să-şi plaseze banii 
în băncile elveţiene dacă i-ar fi posedat, întocmai ca Stelian Popescu, 
directorul Universului, stabilit la Madrid fără să aibă vreo grijă 
materială, și ar fi ajuns la o vârstă probabil matusalemică dacă n-ar fi 
fost lovit de o mașină pe strările metropolei spaniole. Sigur că nu ar fi 
fost atacat de duşmani politici, odată ce fostul director al Universului 
în ţară, pentru a nu avea complicaţii înainte de toate se îngrijea să-i 
mulțumească pe toţi ca nu cumva să ajungă pe gura lor hulpavă, mai 
ales că-i rămânea şi lui chiar destul, iar peste hotare se retrăsese 
definitiv din ziaristică, pe care niciodată n-a socotit-o altfel, decât ca pe 
o afazere rentabilă. 

Oare să nu fi înțeles tocmai marele ziarist ca în zilele următoare 
după 10 August 1944, Ion Antonescu va încheia armistiștiul cu ruşii, 
comunicându-i la plecare că Stalin i-a acceptat două condiţii, urmează 
s-o mai obțină pe a treia, ori în aceste eventualităţi el era condamnat la 
exil, deci mai mult ca probabil că nu se va putea întoarce acasă prea 
curând. Drept urmare pentru Pamfil Șeicaru, fără să idealizez cu nimic 
situaţia, exilul a fost un conținu sacrificiu din partea sa, ducea un trai 
de pe o zi pe alta, dovadă definitivă că cei ce îi umpleau de calomnii 
spurcate, mânjeau intenționat fața curată și loială a unui om ce-şi 
iubea țara şi neamul, înainte de orice pe lume. 


Deși sortit, în exil, să-și ducă zilele într-o sărăcie lucie, la 
Mallorca soţia îi spăla singura cămașă, ce-o avea seara, ca s-o ieie 
uscată a doua zi, nu şi-a pierdut entuziasmul și energia creatoare, își va 
continua activitatea de istoric și esseist, convins că servește astfel 
interesele poporului român, din care el este o binecuvântată mladă, 
până la ultima bătaie a inimii sale, el îşi va da măsura genială, mai de 
vreme sau mai târziu, oamenii vor cunoaște şi adevărul despre viaţa 
sa, cu tot ce l-a călăuzit mai bun, mai frumos și mai autentic. 

În aceeași scrisoare îmi mărturisea că îmi prețuieşte scrisul 
chiar dacă nu-i împărtășesc părerile de pildă el nu apreciază nici 
poezia lui Lucian Blaga şi nici opera lui Brâncuși. 

Dacă în legătură cu arta poetului din Lancrăm am o prețuire 
adâncă și mai puternică decât toți munții pământului, nimeni nu mi-o 
poate schimba decât eventual punându-mi în piept altă inimă, nu 
aceeași părere am însă despre filosofia sa, cu Brâncuși am anumite 
rezerve deşi pentru mine nu e un mare sculptor modernist ci unul 
născut din cele mai profunde categorii specifice şi originare ale 
spiritualității române, el a reîntrupat în forme abstracte mitui Pasării 
Măiestre, a Cuminţeniei pământului, a Sărutului, a dorului exprimat pe 
linia Coloanei fără de sfârșit, al Eorului oval și aşa mai departe. De fapt, 
propagandiștii artei moderniste nu înțeleg nimic din mesajul operei 
brâncușşiene atât de românesc, atunci când se încumetă să caute 
izvoarele ei în arta neagră africană, sau când fac din ea un adevărat 
muzeu sexologic. Adică în Adam și Eva în organele genitale ale eroilor 
biblici nu se oberservă împreunarea de floare din primul început, 
definind un miracol din cel mai esenţial. Ci ni se prezintă o invitaţie 
onctuoasă ia amorul cel diurn, lipsit de orice aură de mister, parcă n-ar 
urma un act de profanare a sacrului din împreunarea celor dintâi 
oameni. Sau miră, faptul că gestul de a se retrage în sine a gâtului de 
femeie, noii exegeţi în interpretarea lor fac asemănarea cu un penis în 
semierecție când în dicționarul spiritului pur ar putea fi vorba de o 
mare tristețe care frânge sufletul cu brutalitatea celui ce rupe o nalbă, 
fără să se gândească la ființa din ea. 

Dar poate viitorul ar putea fi mult mai critic și i-ar pune 
întrebarea de ce a trebuit să plece la Paris unde a făcut pe țăranul 
oltean când, la Hobiţa i s-ar fi oferit un cadru mult mai potrivit pentru 
o atare trăire? 

Nu a refuzat nimbul de a fi proclamat ctitorul artei moderniste, 


până se va dezvolta în loc un englez sau un neamț că francezii sunt 
prea legaţi de tradiţie, și chiar s-a pozat între doi pseudoartiști, la 
stânga avându-l pe Duchamp, cel ce a devenit celebru prin expunerea 
pur și simplu a unei ploşti, luată de sub bolnav şi recosiderând-o drept 
obiect de artă și la dreapta sa pe Tristan Tzara, cel ce taie din ziare 
cuvintele care puse la întâmplare unul după altul vor alcătui geniala 
poezie. Poza nu-i face deloc cinste lui Brâncuși, amintindu-ne de 
dictonul „Spune-mi cu cine te-nsoţeşti ca să-ți spun cine eşti. Ergo...” 

La Cluj sub regimul comunist s-a ținut o comemorare Brâncuși 
în care şi datorită unor francezi, sulptorul român a fost declarat cel 
mai mare artist al tuturor timpurilor, înmurile au avut falsete 
balcanice cunoscând ecouri cu adevărat hilare. Dar dovada 
neseriozităţii organizatorilor a dat-o publicarea unui jurnal inedit al lui 
Brâncuși certat ce bunul simţ după cum vom vedea, Michelangelo e 
considerat fabricant de biftecuri, admirator al Discobolilor elenistici 
epocă pe care o reprezintă divinul Buonarroti, El, Brâncuși, admiră 
clasica Venus din Milo, culme a supremei arte sculpturale. 

Confuzia e regretabilă, mai ales în atare momente hiperfestive. 
Fiindcă: Discopolul lui Miron modelul tuturor exemplarelor mai târzii, 
inclusiv române, datează din secolul al IV-lea deci din plină epocă zisă 
clasică, pe când Venus din Milo din secolul al II le-a este o creaţie 
elenistică și pentru cine ar caută să o considere o copie clasică, i-am 
atrage atenâția să privească la unduirea mijlocului, niciodată prezentă 
în epoca zisă clasică, apărând după activitatea lui Praxiteles artist din 
secolul al III inauguratorul elenismului. 

Dezlegând ițele, concluzia este clară: Chiar după descrierea 
sculptorului Discobolul este operă clasică deci Michelangelo este 
clasic, pe când admiratorul lui Venus din Milo Brâncuși este elenistic și 
această inversiune e salvată din cauză că cel de al doilea nu are 
dreptate când consideră elenismul drept decadent, teorie de mult 
abandonată. Tocmai prin firea sa elenistică Brâncuși a arătat o 
înclinare de a realiza Coloana infinitului la Chicago în dimensiuni până 
la el nerealizate. 

Respectivul plan de a reedita în orașul american cunoscut a fi al 
gangsterilor și abatoarelor, Coloana recunoștinței de la Tg. Jiu 
închinată eroilor români căzuţi pe aceste locuri ca soldați, în primul 
război mondial, ar fi fost o faptă de neiertat din partea artistului 
român, față de pierduta sa pietate pentru trecutul țării sale, dar spre 


mulțumirea tuturor a, moartea lui Brâncuși a împăcat lucrurile inclusiv 
grija primarului din Chicago, care şi după consultarea specialiştilor nu 
pricepea cum va sta în picioare o atare coloană superdimensionată. În 
viziunea sa elenistică, Brâncuși voia să construiască o coloană gigantă 
pe măsura Farului din Alexandria sau a Colosului din Rodos. 

Şi i se mai poate imputa lui Brâncuși, procesul ce l-a intentat 
statului american din cauză că vameşii au vrut să-i impoziteze operele 
după materialul conţinut fiindcă nu le considerau lucrări artistice. 
Desigur, sulptorul român nu-și pleda cauza lui proprie ci a acelora care 
îi plăteau costurile de judecată urmărind scopuri discutabile. Ca și 
sentință judecătorul a considerat că numai artistul poate să știe ce 
consideră el că ar fi obiect de artă, astfel că se dădea mână liberă 
tuturor amatorilor şi şarlatanilor ce se considerau artişti. Dar tocmai 
asta e întrebarea deschișivă, cine va hotăra dacă un cioplitor în piatră 
este sau nu artist. Brâncuși ar rămâne uimit să vadă la ce mistificări a 
dus sentinţa judecătorească pe care a provocat-o, el, în America! 

Cu toate cele semnalate personal consider că în calitatea sa de 
artist, născut în Hobiţa, Brâncuși ca mare artist român nu e atins în 
pemnanenţele sale spirituale, întocmai cum e cazul și a lui Ion 
Țuculescu, inspirat din motivele scoarțelor țărănești din Oltenia. 

Poate, adoratorii sculptorului din Cluj vor fi de părere că cele 
afirmate de marele Brâncuși din punctul său de vedere își păstrează 
valabilitatea, dar noi le-am răspunde că există împrejurări când chiar 
şi în artă se aplică principiile aritmetice ale lui Pitagora, după care 
pentru toţi 2 cu 2 fac 4 şi niciodată 5. 

Poate că infenţionat, maestrului în continuare, îmi reproduce 
poezia unui soldat, țăran ce nici nu ştia să scrie, pe care o consideră o 
spontană confesiune lirică. Soldatul Dinu Ion e gata să treacă Dunărea 
când îi vorbeşte mamei sale de Lina, iubita lui. Scena sigur s-a petrecut 
în războiul nostru de indepenţă din 1877 - 1878. 

Citind acest poem gingășia lui în a-și mărturisi iubirea i-a mai 
amintit maestrului de un cântec auzit de el pe când îşi făcea stagiul 
militar plutonier la Bârlad, primele versuri descriu o întâlnire la 
fântâna, de rămas bun. Autrul mioritic a fost un cioban ce cobora din 
Transilvania să populeze judeţele din Muntenia până în Dobrogea. Și 
străbunul său Petre Șeicaru a venit cu oile de la Șeica de pe Târnave pe 
la 1835 şi s-a stabilit în satul Moisica, din județul Buzezu. Ceea ce scrie 
mai departe marele ziarist, nu e semănătorism cum ar zice unii ci 


rânduri ce se referă la țăranul român ca temelie de nezdruncinat al 
neamului românesc: „Ce vrei, Ovidiu, suntem neam de ţărani, ei sunt 
temelia naţiei care a rezisat la toate urgiile. Şi dacă comuniștii îl 
vitregesc cumplit se datorează neclintitei lor credinţe în tot ce i-a 
semănat de-a lungul șiragului generaţiilor, vitregia veacurilor. Un 
țăran în timpul războiului îmi spunea, eram pe front: „fie noaptea cât 
de lungă, ziuă tot se face”. Îi înţelegi tâlcul. „Eram prin Vrancea în fața 
muntelui Macraden. Şi noaptea ce domnia țara, se apropia de sfârșit. 
Marx şi Engels au fost cei mai aprigi duşmani ai ţăranului. În Capitalul 
poți citi, în sfera agriculturii industria modernă produce un efect 
revoluționar, distruge țăranul acest zid de apărare a vechii societăți, îl 
înlocuieşte prin salariat. Țăranul proprietar este adversarul cel mai 
încăpățânat al socialismului”. 

În cei aproape 50 de ani de comunism în România, partidul 
comunist de la Bucureşti a tratat țăranul român urmând perceptele 
Bibliei marxist-leniniste. După realizarea colectivismului, cu preţul a 
mii de vieţi de țărani, care au refuzat să renunțe, la fâșia lor de pământ, 
ca în anii din urmă să-i mute în blocurile lipsite de cele mai elementare 
instalații sanitare. Cu acest stadiu se încheia distrugerea ţăranului 
român, consolidându-se orașul ca citadelă a comunismului, în masa 
căruia urma să se piardă ultimul bastion al rezistenței țărănești. Nu 
întâmplător cu extreminarea clasei țărănești, partidul a pornit o 
campanie de distrugere a monumentelor noastre istorice, cu scopul să 
ridice noile cuceriri monstruoase ale zisei clase muncitoare. De fapt, 
erau legături străbune între cele două elemente, ţăranii au fost şi sunt 
cei mai buni păstrători al tradiţei şi obiceiurilor strămoșilor noştri. 
Lumea nouă a noilor cotropitori plutea în aer, nu avea rădăcini 
statornice înfipte în pământul ţării. Din această cauză au trebuit să 
plece de unde au venit, fără posibilitatea reîntoarcerii. 

Imnul închinat: în scrisoarea prezentă de către Pamfil Șeicaru 
ţăranului român, îi conferă o nobilă și superioară valoare cu deosebită 
referință la Unul absolutului, deci se distanțează de relativul politic 
indiferent de perspectiva reprezentată. Țăranul lui P. Șeicaru naște 
odată cu Mioriţa din originile sacre ale neamului și prin istoria sa, îi 
asigură o existență tot mai desăvârșită în ascensiunea ei. 

Reajungând în domeniul faptelor reale eforturile noastre se vor 
îndrepta întru a garanta durata veşnică a țărănimii noastre, încât dacă 
vrem să ne salvăm nu putem dobândi mântuirea decât refăcând 


țărănimea desființată de asupritorii roșii ai neamului. Orice alt drum 
ne duce la un labirint în care vom putea rătăci cât vrem, dar la lumină 
nu vom ieşi. 

Maestrul ţine să încheia scrisoarea cu mai multe citate din 
Breviaire nietzscheen și anume din Volonté de puissance (Voința la 
putere). Predilecția pentru lectura filosofului german ne demonstrează 
firea maestrului înclinată spre acțiune şi realizarea faptei ca o 
încununare a voluntarismului pus în slujba unui scop bine determinat 
cuprins în sfera unei puteri câştigate (Voința la putere) dar nu în 
vederea cucerii materiei ci a domeniului de natură spirituală. 

Ar fi să mai completez faptul că Voința la putere, volum la care 
se referă marele ziarist, a fost alcătuit de sora filosofului Elizabeth 
Foester bineînţeles bazată pe o culegere de texte dispersate, iscălite 
fără îndoială de Nietzsche fiindcă un atare stil nu-l are decât el, ea nu a 
făcut decât să pună în ordine gândurile fratelui ei, pe care el nu a mai 
ajuns să o realizeze. Totuși Elizabeth a avut la dispoziție, după 
propriile sale mărturii, un plan scris de Nietzsche, în ultimul timp se 
contestă valabilitatea cărții respective deși fiecare rând îi aparține lui 
Nietzsche. Democraţia se arată şi ea totalitară, neputând să-i ierte lui 
Elizabeth naționalismul său, pentru a-l practica după voia ei, a emigrat 
în Paraguay, împreună cu soțul ei, de-acolo s-a întors atunci când 
mama ei murind l-a lăsat pe Friedrich fără niciun sprijin deci îi 
revenise sarcina să-l îngrijească. Între timp soţul i-a murit. 

În continuare, în mod se pare subiectiv, se contestă tot ce a făcut 
această devotată femeie pentru fratele său care suferea de o involuţie 
difuză cerebrală evoluând cu tabloul unei grave demente, 
diagnosticată greşit drept o paralizie generală progresivă. De altfel, 
Elizabeth a contestat sifilisul fratelui, arătând că în timpul războiului 
franco-german din 1870 când el suferind de miopie funcționa în cadrul 
serviciului auxillar sanitar, fratele ei nu se putea îmbolnăvi de sifilis 
fiindcă în acea perioadă ştia precis, el nu cunoscuse femeia. 

Ceea ce nu i se iartă Elizabetei, contestându-i-se orice merit, e 
nu numai naționalismul din tinereţe dar la adânci bătrânețţi, se apropia 
de 80 de ani, a arătat o admiraţie fără margini pentru Hitler și 
fascinată de el a considerat că filosofia lui Nietzsche, confirmă 
ideologia național-socialistă, fiindu-i o vrednică premergătoare!!?? 

În acest sens vorbind de o democraţie totalitară, cum o visa Th. 
Mann, ne putem referi la disprețul arătat de învingătorii celui de al 


doilea război mondial adversarilor care nu meritau decât 
condamnarea la moarte sau, în cel mai bun caz, la domiciliu forțat cum 
i s-a dat, la adâncă bătrâneţe lui Ch. Maurras, lipsit de dreptul de a mai 
trăi în societate, peste tot se simțea duhul cu miros de sânge al 
răzbunării. Ezra Pound, cetățean american, pentru vina de a fi luptat 
până la capăt alături de Mussolini, îndemnând de la un post italian pe 
fascişti la rezistenţă, a fost închis în celebrele cuști de la Pisa şi ar fi 
fost lichidat dacă prietenii poetului nu ar fi intervenit pe lângă medici 
să-l declare nebun, iresponsabil de actele săvârșite, ceea ce l-a scăpat 
de la moarte. După aceasta întâmplare descriind Infernul lui Dante cu 
mijloacele lui proprii, a renunţat să mai compună, cum a avut de gând, 
paradisul, după el inexistent pe acest pământ, nici chiar în mod virtual, 
pe aripile visului. Nicând nu a sunat mai dureros acel „Vae Victis”. 

Departe suntem de admiraţia de care se bucurau dușmanii în 
luptă la vechii Greci, prin acest sentiment se autoelogiau încât după 
poet, „spune-i cu cine te însoțeşti să duci război ca să ştie cine eşti”. Să 
nu uităm tragedia lui Eschil în care Perşii, cu regele lor Xeres luau 
proporții titanice prin jalea cu care întâmpinau dezastrul de a fi fost 
învinşi dar indirekt primeau dimensiuni uriașe şi cei se au cucerit 
Victoria. 

Încă în Iliada de Homer, inamicii pentru o clipă îşi amintesc de 
demnitatea lor de oameni, mă gândesc la întâlnirea regelui Priam al 
Troiei, venit în tabăra dușmanului său de moarte, Ahile, să-l roage să-i 
dea cadavrul lui Hector ca să-i facă funeraliile cuvenite și ruga lui i-a 
fost satisfăcută, nu chiar cu inimă uşoară de către marele erou grec. 

La Pergamon, marea cetate elenă, aflată azi în Turcia, victoria 
grecilor asupra dușmanilor galateeni - urmașii celților stabiliți în 
această regiune - a fost sărbătorită prin statui în care se reprezenta 
măreția adversarului căzând în luptă sau suferind pentru pierderea 
soţiei sale, pe care o ţinea moartă în braţe. Interesant deci, că în 
nemurire au intrat învinşii şi nu învinşgătorii. 

De unde vom putea trage concluzia dreaptă că în timp ce 
tehnica-numită astfel de Heidegger - adică civilizația cunoaște o 
dezvoltare atât de înfloritoare, nu numai că înlocuieşte domeniile 
proprii culturii dar după cum se constata omul modern a involuat în 
mod evident, spiritual, față de cel antic, elen. 

Scrisoarea (39) din 4 Noiembrie 1979 de la Pamfil Șeicaru 

Dragă Ovidiu, pe ziua de 6 Nov. intru într-o clinică să mi se facă 


controlul. Este firesc, dat fiind că la 18 Aprilie voi împlini venerabila 
vârstă de 86 de ani. Dacă se adaugă și destinul meu așa de accidentat 
este firesc ca inima mai ales să se resimtă. Medicul Vasile Iliescu a 
făcut toate demersurile. Voi sta zece zile și după ce mi se va face toate 
analizele voi reveni la Dachau și voi urma tratamentele ce se vor 
decide. Sper că nu voi avea nimic alarmant din analizele ce mi se vor 
face. La vârsta mea cam înaintată trebuie să fiu preparat şi pentru 
cazul când nu ar fi chiar neîngrijorător. Sunt atent la situaţia 
internaţională. Eu cred că am intrat în faza unei accelerări a istoriei şi 
evenimentele ce se vor succeda ne vor indica, cred eu, că mergem spre 
deznodământ. La întoarcere îți voi scrie pe larg, reluând o legătură 
epistolară care mă pasionează. Închei, cu urări de sănătate şi să rămâi 
aşa cum eşti nesățios de tot ce este frumos într-o epocă în care 
mediocritatea și vulgaritatea ultragiază spiritele alese. 

Îmbrăţișări 

Pamfil Șeicaru 

Note și Comentarii 

Marele ziarist mă anunţă că pe ziua de 6 Nov. se internează într- 
o clinică pentru a-și face un control, lucru firesc odată ce la 18 Aprilie 
va împlini 86 de ani, dată pomenită ca o sabie a lui Damokles atârnând 
amenințăoare deasupra creștetului său. După un destin aşa de 
accidentat ca al său e normal era, mai ales, inima să se resimtă. Speră 
să nu aibe nimic alarmant ci la vârsta lui înaintată trebuia să fie 
pregătit şi pentru cazul că ar putea să prezinte ceva îngrijorător. Dar 
nici chiar acuma nu-și uită misiunea vieţii și îmi mărturiseşte că este 
foarte atent la situaţia internaţională și crede că am intrat în faza 
accelerării istoriei şi evenimentele ne vor arăta că mergem spre 
deznodământ. Îmi promite că la întoarcere, îmi va scrie pe larg, 
reluând o legătură epistolară, care îl pasionează. 

Starea descrisă nu e chiar obișnuită temperamentului marelui 
ziarist, dar orice intrare în spital îl determină să se gândească înfiorat 
la viitorul propriu, mai ales că își dă seama că ființa lui depinde de o 
voință ce nu mai este a lui ci a trupului său, cu organul fizic al inimii 
princare omul îşi descoperă aprioric voința de a trăi cum o numește 
Schopenhauer, de fapt lucrul în sine a tot ce există. De-aici omul pus în 
contact cu neantul, deodată primește sentimentul de angoasă a 
inutilității, senzația acelui lipsit de sine și de scop, descris de același 
filosof. 


Să ne gândim la tabloul „Sf. Hieronimus primind ultima 
împărtăşanie” de Sandro Botticelli (Florența 1445 - 1510), pus în 
discuție de Marin Preda în romanul „Cel mai iubit dintre pământeni” 
când eroul principal Victor Petrini are o interesantă convorbire cu 
marele filosof şi poet al Clujului (L. Blaga). Punându-i-se întrebarea 
dacă va rezista domniei comuniste, marele filosof şi poet îi răspunde că 
nu ştie dacă va putea suporta singurătatea izolării și se referă la acest 
tablou al lui Botticelli aflat într-un muzeu din New York, sublimă lecţie 
despre nemicnicia omului, stare de care nu scapă nici chiar Sfântul 
reprezentat de artistul florentin, doborât de bătrâneţe, este atât de 
slăbit încât e dus, înaintea preotului pentru împărtășania ultimă, 
sprijinit de subsuori de către ucenicii săi. 

Totuşi, în viziunea lui Botticelli întreaga scenă stă sub acțiunea 
minunii care dă forță Sfântului să facă suprema sforțare, în urma 
căreia va primi ultimul maslu purificator, pregătindu-l ca prin moartea 
sa să treacă într-a doua lui ființare, cea veșnică. Să nu uităm că 
Botticelli când a pictat această scenă se afla în perioada să zisă mistică, 
renunțând la subiectele sale antice și lumești de care aparțin 
capodoperele „Primăvara” și „Naşterea lui Venus”, nu-l mai interesau 
decât motivele sacre ori acest Hieronimus aflat la ultima sa 
împărtăşanie îi oferea încă un prilej să-și exprime forța sub care se 
manifestă iubirea cerească de origine divină. 

În acest sens, interpretarea dată de marele filosof şi poet fiind a 
unui ateu nu corespunde mesajului botticellian. Ori dacă Marin Preda 
acceptă punctul de vedere al interlocutorului său poate să însemne un 
şiretlic din partea lui, în această formă face aluzie la metamorfoza 
începută de marele filosof şi poet prin cursul său universitar ulterior 
numit Aspecte antropologice în care se declara materialist, adept al lui 
Darwin, numai că, din păcate, comuniștii nu aveau nevoie de 
speculaţiile sale filosofice, îi interesa pe lângă Marx și Engels, în primul 
rând Jdanov, cu ultimele sale declarații despre lagărul imperialist, deci 
nu l-au luat în seamă pe filosoful nostru. 

Mai departe, există o replică a creaţiei lui Botticelli cu subiectul, 
„Ultima împărtășanie a Sf. Hieronimus” tablou aflat în Pinacoteca 
Vaticanului. În acesta, pictorul Domenichino (Domenico Zampieri, 
Bologna 1581 - Napoli, 1641) spre deosebire de eroul botticellian care 
participă activ la împărtăşania sa, Sf. Hieronimus de față, e un bătrân 
neputincios care priveşte năuc la preotul gata să-i întindă maslul sfânt, 


ne dă impresia nu numai că nu înţelege nimica din ritualul ce se 
desfășoară în faţa lui, dar nici nu va fi capabil să se ridice în picioare, 
nici ca ajutorul învățăceilor săi, după terminarea ceremoniei. De altfel, 
concentrării maxime din lucrarea lui Botticelli asupra sfântului și 
preotului care îi împarte sfânta împărtășanie, interiorul este cât se 
poate de simplu pentru a nu ne atrage atenţia de de la actul sacru, la 
Domenichino îngerii ce planează deasupra scenei cu natura 
paradiziacă din grădina de afară cu un cer senin diamantin, gigantul 
policandru cât și mulțimea personajelor adunate în jurul Sfântului, 
aproape că ne face să uităm de suferințele personajului principial, Sf. 
Hieronimus. Cu toate acestea bătrâneţea lui înseamnă o cădere fără 
oprire în abis, şi el poate fi definit ca un sol al neantului şi nimic mai 
mult. 

În concluzie, referința marelui poet şi filosof la tabloul lui 
Botticelli are o altă semnificație decât cea dată, dacă Lucian Blaga ar fi 
avut doar cât o boabă de nisip credință în Dumnezeu, din cea purtată 
de Sfânt, ar fi avut în ea un sprijin spiritual, care l-ar fi ferit să facă 
atâtea compromisuri cu noii jefuitori ai țării, tocmai acest Sf. 
Hieronimus la ultima sa împărtăşanie i-ar fi înflorit mereu pustietatea 
singurătăţii sale, cu florile iubirii, crini sădiți de mâinile de îngeri 
coborâți din rai, pentru alinarea dorurilor omenești. 

În ce-l priveşte pe Pamfil Șeicaru, la prima înfățișare 
sentimentul întâlnirii cu absolutul ar fi însemnat o cădere în gol, dar el 
va reuşi să revie la masa sa lângă uneltele sale de lucru, pana şi 
călimara prin cerneala, deseori amestecată cu licori cerești numite 
lacrimi, deoarece e vorba de un om condus de voinţa, fără repaus, 
nietzscheniană, din aceleași motive în tinereţile sale Balzac a scris un 
tratat despre voinţă şi va trebui să recunoaștem că mai toţi eroii săi 
erau împinși la acțiune de această nobilă - facultate. 

Deci, la Pamfil Șeicaru, există o depășire a celor doi Hieronimi 
prezentaţi de tablourile lui Botticelli și Domenichino, la el angoasele 
metafizice au o durată trecătoare, de unde disponibilitatea sa 
sufletească spre viață, astfel că şi-a păstrat optimismul şi la bătrânețe, 
considerând că și ea merită să fie trăită ca oricare altă perioadă a 
destinul uman. 

Datorită acestei unice disponibilități sufleteşti maestrul a 
prețuit lucrurile, mai mult decât serioase, oferite omului în trecerea sa 
pe pământ. Aici se leagă felul cum definea el prietenia ca o formă a 


iubirii cerești, pe baza căreia am putut duce o crespondenţă niciodată 
întreruptă, ideală în esenţa sa interioară. 

lată un gând profund al marelui ziarist, care ar putea fi şi al 
domnului Voievod rostit fiului său Teodosie sau al bătrânului Polonius 
spus lui Laerte, pe care mi l-a adresat mie într-un ceas de mare 
cumpănă a vieții mele: „Închei cu urări de sănătate şi să rămâi aşa cum 
eşti nesățios de tot ce este frumos într-o epocă în care mediocritatea și 
vulgaritatea ultragiază sufletele alese”. 

Sunt cuvinte muiate în licărul de nestemat al unei prietenii 
spirituale care mă determină să mulțumesc proniei divine că mi-a dat 
prilejul să pot coresonda cu un om a cărui imagine mi-a crescut tot mai 
mult în conștiință, încât abia astăzi încep să-i ghicesc adevăratele 
proporții, ele mi-au dat cunoașterea unei înalte și nobile condiţii 
umane. Vreau să cred că și pentru marele ziarist, corespondenţa 
noastră, a însemnat satisfacerea unei nevoi lăuntrice deschizându-și 
sufletul aşa cum nu o putea face înaintea nimănuia, din jurul său. 

Dintr-o scrisoare (40) de la Pamfil Șeicaru 

Un  Post-Scriptum, căruia doresc să îi dau o măritata 
independență odată ce se referă la una din ideile cele mai dragi ale 
marelui ziarist, verificată şi prim propria sa experienţă istorică. 

Nu mă lasă inima să-ţi trimit scrisoarea fără să caut în bibliotecă 
textul lui Jules Michelet în prefața la Istoria secolului al XIX, avea în 
1872, 74 de ani (1798 - 1874): 

„Un des faits les plus graves et les moins remarqués, c-est que l- 
aliure du temps a tout a fait change. Il a double le pas d-una manière 
étrange. Dans une simple vie d-homme (ordinaire de soixante-douze 
ans) j-ai vu deux grandes revolutions qui autrefois auraient peut-âtre 
mis entre elle deux mille ans d-intervalle. Je suis né au milieu de la 
grande revolution territoriale; cel jours-ci, avant que je me meure, j-ai 
vu peindre la révolution industrielle. Né sous la terreur de Babeuf, je 
vois avant mă mort celle de I-Intrnaţionale”. 

„Unul din faptele cele mai grave, dar puțin remarcate îl 
constituie mersul timpului total schimbat. El şi-a dublat pasul într-un 
mod straniu. Într-o simplă viață de om (obișnuită de 72 de ani) eu am 
văzut două mari revoluţii cărora altă dată, s-ar fi pus între ele, un 
interval de 2000 de ani. Sunt născut în mijlocul marei revoluții 
teritoriale; în aceste zile înainte să mor, am văzut zugrăvită revoluția 
industrială. Născut sub teroarea lui Babeuf, eu văd înainte de moartea 


mea, pe cea a Internaționalei”. 

„Aceasta este accelerarea în istorie: 60 de ani sunt suficienţi 
pentru a gesta contrarevoluţia în Rusia sovietică”. 

Note și Comentarii 

Dacă am lua în socoteală această accelerare a istoriei aplicată 
vieţii lui Pamfil Șeicaru, poate l-ar întrece chiar şi pe Jules Michelet. În 
copilărie a trăit marea revoluţie țărănească din 1907. În 1913 pacea de 
la Bucureşti condusă de Titu Maiorescu, a pecetluit sfârșitul imperiului 
otoman în Balcani. Din 1916 participă ca ofițer la primul război 
mondial până în 1918. Din Oct. 1917 este martorul revoluției 
bolșevice, ca preludiu înăbușită în 1905. 

Îşi începe în 1918 cariera de ziarist ca în 1928 să pună bazele 
ziarului de mare popularitate „Curentul” și în 1938 înalță Palatul 
„Curentului”. Din 1939 - 1945 trăieşte cel de al doilea război mondial 
cu tragedia căderii României în robia comunistă. Din 10 Aprilie 1944 
este obligat să ieie drumul unui lung exil și moare în Oct. 1980, 
prevestind prăbușirea imperiului sovietic, ca și eliberarea țării sale de 
sub jugul comunist întâmplată în Dec. 1989. 

Fără îndoială fenomenul accelării istoriei pe care P. Șeicaru l-a 
subliniat cu prisosință, e mai pronunțat pentru secolul XX-lea decât 
chiar pentru secolul al XIX, trăit de Jules Michelet. Numai că P. Șeicaru 
pune la dispoziția celui interesat să ajungă la cunoaşterea adevărului, o 
metodă prin care vom cântări documentele ca să le evidențiem 
importanţa lor științifică şi numai după ce vom dobândi siguranța 
ierarhiei lor valorice, le vom da fiecăruia ordinea pe care o merită; 
doar bazaţi pe criteriul clasificărilor real demonstrate vom putea 
conferi lucrării durata lucrului fundamental studiat, mai pe urmă 
dictat și de frumusețea formelor, ca de legile binelui care hotărăsc 
unitatea de nezdruncinat a întregului. Un tot propriu caracterizând 
operele maestrului ușor de recunoscut după calităţile eonului care 
închide monadic cele trei compartimente reconstituite întocmai pe 
foile de tibişir ale conştiinţei. 

Mai departe e vorba de un inefabil ce trebuie perceput direct ca 
pe un mister, cu simţurile specifice inimii din interior, unde stăpânește 
miracolul prezent înainte şi după nașterea şi săvârșirea oricărei 
geneze: Tăcerea. 

Scrisoarea (41) din 5 Dec 1979 de la Pamfil Șeicaru 

Dragă Ovidiu, întors acasă am găsit o mulțime de scrisori între 


care şi scrisoarea ta. Mi s-a adus la Clinică „Ostrovul luminilor” pe care 
l-am citit regăsindu-te în „Un mister numit Michelangelo” și în „Imagini 
italiene”. Ai o cuceritoare sensibilitate pentru a reda emoţiile pe care le 
încerci în contactul cu Italia renașterii care în oprinia mea este o culme 
a Italiei și pot spune a culturii europene. 

La clinică doctorul Albulescu m-a supus unui examen total: 
inimă, rinichi, ficat, analiza sângelui etc. Mă temeam că voi fi nevoit să 
fac o operaţie de prostată, din fericire nu este nevoie ci de un 
tratament cu o serie de trei medicamente. Îţi dau titlurile şi tu vei 
putea să te orientezi. 150 Larintop de două ori pe zi. 2. Isoket retard 20 
de 2 ori pe zi 3. Prostadin dragées de trei ori pe zi. 

Cred că citind medicamentele îmi vei spune sincer care este 
diagnosticul tău. Atât Albulescu cât și Ilescu au fost mulțumiți. Dar ca 
medici prieteni nu-mi vor fi spus care este situația. De la tine aştept 
adevărul. Eu am nevoie de a mai trăi 5 - 6 ani în aceeași putere de 
creație. Când le-am spus au zâmbit. Ceea ce a impresionat pe dr. 
Albulescu este ficatul într-o excepțională bună stare. l-am explicat: 
ocolesc alcoolurile. 

Am răsfoit din ceea ce am publicat acum 18 ani într-un almanah 
al pribegilor. Ce fericit aş fi ca să faci o fugă la Dachau ca să ţi le dau să 
citeşti. Este un sacrificiu prea mare? Trei zile vei sta la mine și vom lua 
masa împreună. Vom putea să depănăm din fuiorul trecutului. Nu uita 
că la 10 Aprilie voi împlini 86 de ani. Sunt cel mai bătrân din emigrație, 
deci o arhivă a vieţii românești. 

Cu urări de sănătate îmbrăţișări 

Șeicaru 

Note și Comentarii 

Din neliniștea scrisului îmi dau seama că marele ziarist nu și-a 
găsit echilibrul atât de necesar activității sale. Literele parcă voind să 
exprime o stare sufletească tulbure, din această cauză par pur și 
simplu că-şi fac de cap, nu vor să respecte ordinea prescrisă cuvintelor, 
de unde doar cu greu ascultă de îndemnul obișnuit al scriitorului. 

Totuşi, mă anunţă că încă în clinică i s-a adus „Ostrovul 
luminilor” unde m-a regăsit în „Un mister semnat Michelangelo” și în 
„Imagini italiene” de unde se poate deduce că dragostea lui pentru 
Italia e fără margini, îi interesează subiectul chiar și atunci când verbul 
său se aseamănă mai mult cu o hieroglifă și jumătate de silabă, caută să 
iasă din cadrul impus. 


Îmi prezintă lista de medicamente prescrisă de medic, şi mă 
roagă să-i spun care e diagnosticul meu deoarece doctorii fiindu-i 
prieteni s-au ferit să i-l spună. Aştepta de la mine adevărul, 
nesiguranța în care se afla îi producea oarecare panică. Din partea lui 
ar mai avea nevoie de a trăi 5 - 6 ani, bineînţeles cu aceeași putere 
creatoare și când le-a spus medicilor asta, ei au zâmbit. 

Mă invită din nou la Dachau ca să depănăm fuiorul trecutului, 
rugându-mă să nu uit că la 18 Aprilie va împlini 86 de ani: „Sunt cel 
mai bătrân din emigrație deci o arhivă a vieţii românești”. 

În scrisoarea mea din 7 Dec. trebuia să-i dau răspuns maestrului 
doar aștepta să-i scriu numai adevărul. De altfel, îl puteam asigura că 
nu are nimic grav, după medicamentele prescrise ar avea o ușoară 
oboseală a cordului, și un catar prostatic, tratabil medicamentos. 

Se înțelege că medicii nu-i puteau garanta cei 5 sau 6 ani de 
viață dar o fac eu, după energia și dragostea de muncă a marelui 
ziarist, destinul îi mai rexervă mulți ani de sănăte, așa cum li s-a 
întâmplat lui Sophocle şi Tiţian. Primul a murit la peste 90 de ani în 
deplinătatea puterilor sale creatoare. Copiii săi au încercat să-l puie 
sub interdicție pe motiv că ar suferi de tulburări mentale datorită 
senilităţii, dar în timpul procesului marele autor tragic a recitat 
judecătorilor pasagii întregi din Oedip la Colona, drept pentru care i s- 
a recunoscut o activitate cerebrală normală, iar tinerilor li s-a respins 
plângerea. Cât privește pe Tiţiano Vecellio, cel mai mare artist venețian 
din epoca renașterii, a trăit 99 de ani, vârstă la care a murit în cursul 
unei epidemi de ciumă. Un adevărat mausoleu al lui este sta Maria 
Gloriosa dei Frari, pe altarul principal al căreia se află celebra Assuntă 
(înălțarea la cer a Mariei) pe care Canova îl considera cel mai frumos 
tablou din lume, mult superior Curtezanelor lui Carpaccio remarcat de 
J. Ruskin, teoreticianul prerafaelitismului englez. Tot în această 
biserică se află Madona la Pesaro de Tiţian şi pe peretele opus se înalță 
monumentul funerar al aceluiași genial artist. La 90 de ani maestrul 
venețian a pictat, în clar-obscur, ultima sa Pietă, expusă astăzi în Alte 
Pinakotek din Miinchen. lată o societate selectă care-mi permitea să fiu 
convins că P. Șeicaru va mai avea parte de cei cinci-şase ani de viaţă, pe 
care îi doreşte atât de mult. 

l-am mai amintit maestrului că a apărut în ed. Ethos, Paris 1979, 
Corespondenţele lui Bazil Munteanu sub îngrijirea soţiei sale E. 
Munteanu şi cum tocmai o citesc îl asigur că e o carte de mare valoare 


documentară, în primul rând fiindcă e scrisă fără tendință sau 
intervenția cenzurii. Dar mai mult, ea dă posibilitatea cititorilor să 
cunoască unele personalități românești ca de pildă filosoful N. Băncilă, 
care a preferat tăcerea în timpul robiei comuniste demonstrând o 
unică demnitate închinată gânditorului ce este, unul din elevi lui Nae 
Ionescu. Sau ni-l apropie pe Al. Busuioceanu, format în țară ca și 
conferenţiar de istoria artelor, distins colaborator al Gândirii, autor al 
nenumărator studii din domeniu picturii universale şi române. Stabilit 
în Spania în ultimii ani ai exilului s-a remarcat ca autor de poezie 
spaniolă, prezentat într-un studiu de Al. Ciorănescu. Pe de altă parte, 
consultând o serie de surse istorice spaniole pa lângă Jordanes, pe care 
îl consideră got de pe malul Dunării; a dus contribuţii preţioase, în 
legătură, cu Goţii care în sec. III şi IV au ajuns în contact cu grupul 
dacilor transdunăreni şi după emigrarea los în Apus îşi spuneau când 
Goţi, și-au păstrat credința în Zamolxe, credeau într-o viață eroică şi 
alte elemente însuşite de aceşti goți, dacă în bună parte n-au fost chiar 
geţi. 

Lucrările lui A.L. Busuioceanu, cu un conţinut documentat 
ştiinţific ar trebui continuate fiindcă ar putea să a ducă lămuriri în ce 
priveşte eventuale întâlniri dintre preoții celți druizi şi ai ai lui 
Zamolxe, putându-se face legături indirecte cu legendele Sfântului 
Graal şi chiar cu religia catară atât de puţin apuseană. 

Din corespondenţele aceleaşi cărți se mai putea constata că 
majoritatea elevilor de la Fontenay aux Roses, de lângă Paris, Institut 
român întemeiat de N. lorga, îl urau pe marele profesor, în frunte cu 
C.C. Giurescu, pe când marele istoric considera că această școală de la 
Fanteny aux Roses era cea mai mare operă a vieţii sale, exact cum se 
pronunța celebrul compozitor Verdi, referitor la Casa dei reposi din 
Milano pe care a ridicat-o ca să le stea la dispoziţie artiștilor ajunși 
nevoiaşi la bătrâneţe. 

Desigur îi mulțumeam pentru aprecierile făcute în legătură cu 
Ostrovul luminilor o carte ce conţinea: articole, scurte esseuri, analize 
literare şi filosofice, poeme și povestiri, publicate anterior în Carpaţii. 
Îi rămâneam sincer recunoscător maestrului că el a fost singura ființă 
nobilă care a dat importanţa cuvenită „Notelor și imaginilor mele 
italiene”, fapt pentru care mă închin neuitatei şi mult veneratei sale 
memorii, a cărui prietenie nu am mai schimbat-o până azi cu nimeni, 
să fie vrednic să-i ieie locul în conștiința mea. 


Citind cartea Cronici italiene de un alt îndrăgostit de Italia, H. 
Stendhal, nu numai că mă alătur în spirit genialului autor al romanului 
„Roşu şi Negru”, dar îmi întăresc ideea că pentru mine Italia a 
constituit o unică şi superioară posibilitate de cunoaștere, mult mai 
adâncă și bogată, din toate câte am avut prilejul să le trăiesc în cursul 
vieţii mele. 

Scrisoarea (42) din 30 lan. 1980 de la Pamfil Șeicaru 

Am lăsat intenţionat să treacă atâtea zile din acest început de 
an, ca să pot descifra ce va reprezenta acest an 1980 și să-ți comunic 
concluzia mea. Am citit în Le Monde articole privitoare la persecuția 
religioasă în Rusia sovietică, un adaos la intensificarea acțiunii militare 
în Afghanistan. Totul acționează pentru a anula narcoticul „Detanta” 
care a înlesnit Kremlinului toate succesele de la Teheran, și Yalta până 
azi. Până şi americanii mari consumatori ai drogei preparate de Stalin 
cu Roosevelt, au început să se dezmeticească. Rusia sovietică se 
găseşte în situaţia lui Hitler în 1939 când, după ce obținuse totul la 
München și-a amintit că Bismarck spusese că: cine stăpânește 
Cadrilaterul Boemiei stăpâneşte Europa centrală, în consecinţă a intrat 
în Praga. Era convins că după ce au cedat la München vor ceda și 
pentru Praga. Ori Statele Unite cedează de la 1945 cu o regularitate 
constantă, era firesc ca Rusia sovietecă să ocupe Afghanistanul spre a 
lovi Pakistanul să poată avea un port la Oceanul Indian. Anul 1980 
alegerea preşedintelui în Statele Unite, alegeri în Germania şi în 
Franţa, alegerea preşedintelui Eepublicei, deci un moment în care 
Kremlinul putea da o lovitură. 

Rezultatul se vede: Detanta nu mai operează adormind 
instinctul de conservare al naționalităților. Anul 1980, în apreciere 
mea va însemna pentru Rusia sovietică echivalentul anului 1918 
pentru imperiul habsburgic, când a desănțuit primul război mondial: 
descompunerea sub reacția principiului naționalităților învins la 1848. 

Se aştepta moartea lui Tito de la o zi la alta. Toate ţările 
Occidentului așteptau cu îngrijorare moartea şefului yugoslav ca Rusia 
sovietică să pună în execuţie Planul Polar cu invazia acestui Stat care îi 
dădea o situaţie dominantă în Adriatica și deci în Mediterană. Contrar 
aşteptărilor Tito a suferit o operaţie la picior și continuă să trăiască. 
Două divizii blindate ruseşti erau concentrate în lungul frontierii 
Bulgariei cu Yugoslavia. O masă de tankuri și mig 23 sunt staționate în 


SS A 


Basarabia în lungul Prutului. Fără îndoială că operaţia reușită îi va da 


răgaz de viaţă lui Tito încă o lună sau mai multe, dar între timp situația 
internaţională se va agrava pentru Moscova. 

În ce privește România situaţia internă este vizibilă: o criză de 
autoritate, o descompunere a regimului și o situație alimentară 
îngrijorătoare. Armata? Ceaușescu a fost foarte ocupat să-și facă 
palate, nu să-și creeze scutul când știa cât de gravă este situaţia lui la 
Moscova. Dar găsesc că această reacție planetară împotriva Rusiei 
sovietice și o evidentă scădere a comunismului în toate țările, situează 
pe Ceaușescu într-o poziție singulară și accentuând Stalinismului 
regimului. Mi-am amintit de o zicală țărănească: fie noaptea cât de 
lungă, ziuă tot se face. Şi noaptea ce s-a lăsat pe ţară la 23 August va 
lua sfârșit. 

Mă simţeam obligat să-ți amintesc ceea ce gândesc. 

Nu mai sunt singur: fratele meu s-a întors şi îmi este de mare 
ajutor. Din nefericire este suferind de o tuse rebelă în urma unei gripe 
avute în ţară. Îl văd că rezistă dar îi las lui să-ţi dea toate datele 
necesare spre a-i veni în ajutor găsind tratamentul necesar. Trebuie să 
existe un medicament. Știu ce sensibil ești la suferința aproapelui și nu 
mă îndoiesc că-l vei elibera. 

Sunt în prepararea finalului cartea consacrată Papei. Mă întreb 
când vei găsi răgaz să vii la Dachau pentru o vacanţă de câteva zile. 

Cu dragoste al tău 

P. Șeicaru 

Note și Comentarii 

Maestrul își motivează întârzierea răspunsului prin faptul că a 
trebuit să-şi ia un anumit răgaz pentru ca la început de an să poată 
clarifica ce va reprezenta politic anul 1980 și astfel să-mi comunice 
concluzia sa. În continuare vom avea încă odată ocazia să constatăm cu 
câtă luciditate şi har de a prevedea își construieşte viziunea sa politică, 
Pamfil Șeicaru, totul este adânc judecat, sistemul nu posedă absolut 
nicio fisură. 

Pe plan internațional domină aceleași raporturi ale „Detantei” 
între Uniunea Sovietică și mai ales Statele Unite, dezvoltate în spiritul 
înțelegerilor de la Teheran și Yalta, se asigurau succesele Kremlinului 
neuitându-se că de fapt războiul al doilea mondial a fost câștigat 
împreună sau mai precis fără ruși el ar fi fost pierdut, de unde marile 
eforturi depuse de Churchill pentru a împiedica eventual un 
arministițiu încheiat între Rusia sovietică și Germania hitleristă, 


amenințarea din partea lui Stalin exista și exemplul păcii separate 
între Rusia şi Germania în primul război mondial plutea în aer ca o 
stafie rău prevestitoare. 

După terminarea războiului americanii păstraseră alianța cu 
Rusia, fiind convinși că un război nu poate fi câștigat fără de capitalul 
uman pus la dispoziție de Kremlin. Astfel că cedările Statelor Unite au 
continuat, o singură dată forțele americane au fost nevoite să amenințe 
Rusia cu război, atunci când Hrușciov şi-a instalat rachetele în Cuba 
îndreptate spre Washington. Dar există documentare filmate în care 
Preşedintele Americii J.F. Kennedy și oameni-săi aproape în genunchi 
rugau conducerea rușilor să-și retragă rachetele din Cuba, atât le era 
de greu să declare război şi probabil dacă Hrușciov ar fi avut nițică 
răbdare ar fi căzut la învoială cu foştii aliaţi și ar fi obţinut un 
compromis ceva mai favorabil decât rușinoasa retragere care l-a costat 
postul de prim om politic al Rusiei. 

Totuși, cum se citește în „Le Monde”, odată cu intensificarea 
acțiunii militare în Afghanistan în Rusia sovietică se înmulţesc și 
persecuțiile religioase, ceea ce îi determină până și pe americani să se 
dezmeticească. 

Pentru marele ziarist Rusia sovietică se află în situaţia lui Hitler 
în 1939, când după ce au obţinut totul la München nemții își amintesc 
de spusele lui Bismarck că doar cine stăpâneşte Cadrilaterul Boemiei 
domnește peste Europa centrală, și au intrat în Praga, sigur fiind că cei 
ce au cedat la Miinchen vor ceda și la Praga. Și Maestrul scrie: „Ori 
Statele Unite cedează de la 1945 cu o regularitate constantă, era firesc 
ca Rusia sovietică să ocupe Afghanistanul spre a lovi Pakistanul ca să 
poată avea un port la Oceanul Indian. Anul 1980 alegerea președintelui 
în Statele Unite, alegeri în Germania Federală şi în Franţa alegerea 
preşedintele lui Republicii, deci un moment în care Kremlinul putea da 
o lovitură”. 

De-acum ştim că Statele Unite nu va intra în război pentru 
interesele altui stat deci nu o va face nici pentru Afghanistan dar 
rămâne în așteptare fiindcă atacarea Palistanului o va obliga să-și 
apare pozițiile, doar bine știm că pe această cale Rusia va ajunge la 
Oceanul Indian ocolind Dardanelele pe care încă nu reușise să le 
ocupe. 

În articole anterioare publicate cât şi în corespondenţa noastră, 
P. Şeicaru prevedea un al treilea război mondial, ce va izbucni în 


Pacific, Rusia sovietică ieşind învinsă de coaliția chino-japono- 
americană. Așa s-ar fi întâmplat dacă trupele ruseşti ar fi înaintat spre 
Pakistan și India, dar din contră armata rusă va da dovadă de mari 
slăbiciuni încât în cele din urmă, rușii se retrag din Afghanistan, 
punând capăt expansiunii lor imperialiste, în mod mai mult decât 
lamentabil. Fără îndoială pentru prima oară în istoria lui, imperiul 
sovietic se clatină în mod incontestabil și va explica unele evoluții 
viitoare, în primul rând, războiul din Pacific se anână din cauza 
defecțiunii principalului adversar, care căuta să-şi ascundă rănile 
încheind şi cu China, un tratat de prietenie, ceva mai devreme. 

Deocamdată susține pe drept maestrul rezultatul se vede: 
„Detanta nu mai operează adormind instinctul de conservare al 
naționalităților”. Şi în previziunea sa greșește cu câţiva ani, puțin 
importanţi pentru istorie, se reține împlinirea fenomenului în cele din 
urmă, mult mai devreme decât ar fi putut bănui majoritatea din cei 
inculpaţi în desfășurarea evenimentelor: „Anul 1980, în aprecierea 
mea, va însemna pentru Rusia sovietică echivalentul anului 1918 
pentru imperiul Habsburgilor care a dezlănțuit primul război mondial: 
descompunerea sub reacția principiului naționalităților, învins la 
1848”. 

În Yugoslavia se așteaptă moartea lui Tito de la o zi la alta şi 
țările Occidentului aşteptau cu îngrijorare ca după dispariția lui Tito să 
urmeze o invazie rusească, pecetluind dominația sa până în Adriatică 
şi deci în Mediterană. Contrar aşteptărilor Tito a suferit o operație 
chirurgicală la picior şi continuă să trăiască. În acelaşi timp la granița 
cu Bulgaria și pe Prut erau masate tancurile a doua divizii blindate 
gata de atac. Cu cât Tito va trăi mai mult, cu atât situația internaționala 
se va agrava pentru Moscova. 

Va trebui să risipim o nedumerire și pentru asta să ne amintim 
statul yugoslav a devenit puternic în urma păcii de la București din 
1913 când se pecetluia victoria sârbă asupra Bulgariei. În urma 
războiului prim mondial, fiind parte beligerantă aflată de partea 
Atantei, Yugoslavia îşi va consolida poziţiile teritoriale, obținând o 
parte din Banatul românesc ceea ce l-a determinat ca în semn de 
protest, lonel Brătianu, să se retragă de la Conferinţa păcii de la Paris. 

După cum am văzut, Tito ca şi conducător al partizanilor postați 
în Montenegro, a ajuns să-l înlăture pe rege și pe generalii sârbi, fideli 
coroanei, cu sprijinul rușilor și indirect al anglo-americanilor, prin el 


se realiza unirea masei de slavi din Balcani, visul încă al 
panslavismului țarist. În lumina acestor date trupele ruseşti erau 
pregătite să atace Yugoslavia în caz de dizolvarea statului comunist 
ctitorit de Tito. Dacă ar fi vrut să cucerească această țară ce i-ar fi oprit 
să o facă încă pe vremea când mareșalul sârb de origine croată, își 
trăgea sufletul să moară, cu un picior amputat? Sau de ce nu au ocupat- 
o imediat după decesul mareșalului Tito? Răspunsul este nu mai unui: 
oricâte dificultăți le-a pricinuit Tito el reprezenta statul unitar 
yugoslav, de esență comunistă a cărui dezmembare în niciun caz ruşii 
nu doreau să aibă loc. Dovadă că aş avea dreptate, că acest stat, oricum 
artificial, care călca și el principiul naționalităților ca şi modelul său 
principal, Rusia, nu a fost dezmembrat decât după ce Rusia sovietică ea 
însăși numai exista. Nenorocirea mare, neîncheiată până în zilele 
noastre a construit-o atitudinea americană, care a impus anumite 
clauze inacceptabile pentru conducătorul sârb, de unde au făcut caz de 
prestigiul călcat al Statelor Unite, devenită prima putere din lume, și s- 
a pornit un război nedrept, îndreptat împotriva populației nevinovate 
şi nu a celui ce era considerat un criminal de război fiindcă indiferent 
de apartenența sa politică a încercat să apere drepturile propriei sale 
națiuni, aflată în pericol de a fi desființată. Necunoscând istoria acestei 
părți de ţară numită Kosovo, americanii și partnerii lor europeni au 
considerat că dreptatea este de partea albanezilor, și de la început i-au 
sprijinit într-un mod nedorit, partinic. Fiindcă lucrurile s-au petrecut 
după moartea maestrului analiza îmi aparţine, şi eu nu pot da verdicte, 
doar să semnalez unele realităţi. În principiu problema regiunii 
Kosovo se transformă într-una a Macedoniei, și aici după protestele 
localnicilor e sprijinită tot lupta partizanilor albanezi. Să zicem că 
americanii, nu altfel de cum au făcut-o în Vietnam, într-o zi dându-și 
seama că nu sunt capabili să rezolve problemele regiunii, se vor duce 
acasă, cum se va încheia acest război drept, condus cu cele mai 
nedrepte mijloace? 

Marele ziarist se ocupă, bineînţeles, şi de România a cărei 
situație internă ține de o criză de autoritate, „o descompunere a 
regimului și o situaţie alimentară îngrijorătoare. Armata? 

Ceaușescu a fost foearte ocupat să-și facă palate, nu să-şi creeze 
scutul când ştia cât de gravă este situaţia sa la Moscova. Dar găsesc că 
această reacție planetară împotriva Rusiei sovietice și o evidentă 
scădere a comunismului în toate ţările situează pe Ceauşescu într-o 


poziție singulară şi accentuând stalinismul regimului”. 

Am citat aceste rânduri ale maestrului deoarece ele descriu 
întocmai situația României din anul 1980 şi cei următori până în Dec. 
1989. Cum am mai discutat-o, marele ziatrist o numeşte mai mult 
decât potrivit, o criză de autoritate, de care au profitat supușii ei, deși 
erau semne evidente de descompunere a regimului și se instalase o 
situație îngrijorătoare, exista un cult dement al personalităţii 
dictatorului, organizări de Cântări ale României. În care Adrian 
Păunescu îşi etala virtuțile de mare histrion poetic, pentru ca în dosul 
acestei tot mai accentuate crize de autoritate, fiecare român să-și vadă 
de interesele sale proprii, cu preţul decăderii României tot mai jos în 
corupție şi minciună, lucrurile se aranjaseră atât de bine încât marea 
majoritate a românilor numai doreau schimbarea pentru care cinstiţii 
lor părinți şi-au dat viața sau și-au prăpădit tinerețele în temnițele 
comuniste. Desigur în atare împrejurări, Ceaușescu n-a fost preocupat 
să-și ridice palate şi nu să-şi creeze un scut de apărare întărindu-și 
armata când bine se știa cât de gravă îi era situaţia la Moscova. Mai 
mult, prin reacția planetară împotriva comunismului în toate ţările, 
Ceaușescu se afla într-o poziţie singulară, el accentuând stalinismul 
regimului. Pradă unei autopreţuiri prin nimic motivată, dictatorul se 
considera cel mai iubit fiu al poporului, semn că își însușise toate 
lozincăriile scrise pe panourile purtate de manifestanțţii în zilele de 
mari sărbători naţionale, el fiind eroul cel mai afişat al zilei. În 
realitate, cu fiecare zi ce trecea, Ceaușescu devenea mai singur, mai 
părăsit, lăsat să mustească în paranoia sa că el are misiunea să apare 
principiile marxist-leniniste luate în deșert de niște mari trădători ai 
cauzei muncitoreşti, cu care interesele sale se confundau deși i-a dus la 
sapă de lemn, punându-le pe masă lor și copiilor, răbdări prăjite. Dar 
va trebui să admitem că bietul dictator era minţit ca la ușa cortului din 
această cauză în loc să-şi dea demisia, cum i-o impunea situația, 
făcându-și autocritica privind greşelile pe care le-ar fi comis, el 
convocase pe muncitori cu toţi cetățenii Bucureştilui să le dea ultimele 
directive cum să se apare de dușmanul de clasă care peste tot a ajuns 
să-şi ascută armele. Nu a vrut să creadă urechilor când aclamatorii lui 
de ieri, acuma se aflau în rândurile prime ale celor ce-l huiduiau de zor. 
Peste câteva ore când cobora, prizonier al propriilor săi oameni, din 
elicopter, românii puteau să vadă un Ceaușescu părăsit de toţi, încât îţi 
inspira milă, odată ce apărea în postura unei victime pe care el a jucat- 


o până în ultima sa clipă de viață, atunci când declara că el ca 
preşedinte al țării nu dădea socoteală decât marei Adunări naționale. 

Așa se va încheia domnia acestui Nero de câlț al Istoriei 
românilor însoțit de o Elenă ce îşi juca rolul unei lady Machbet de 
mahala, slăvită ca și directoare a unui Institut de chimie, cogeamite 
academiciană cu titluri de honoris causa ale altor universităţi străine, 
titluri cum poate nici genialul lorga nu le-a avut. 

Îmi spun și astăzi, trebuie că mari păcate or fi având cei ce s-au 
grăbit să-l ucidă pe Ceaușescu împreună cu soția sa tocmai de Crăciun, 
când creştinii prăznuiesc ziua Nașterii Domnului, lisus Christos, ziua 
păcii şi a reconcilierii... între oameni. 

În piesa lui Shakespeare, Hamlet, eroul principal, are ocazia să-l 
omoare pe ucigașul tatălui său, dar nu o face fiindcă acesta se ruga lui 
Dumnezeu, ori dacă l-ar fi omorât într-o atare stare l-ar fi trimis în Rai, 
astfel că renunţă la actul respectiv. Aplicată această credinţă, îi asigur 
pe ucigașii lui Ceaușescu și a soţiei sale tocmai în ziua Sfântă a Naşterii 
Domnului că i-a ridicat la ceruri, determinând să li se ierte toate 
păcatele şi crimele săvârşite cu voia sau fără, pe când ei făptaşii 
monstruosului act, o spune marele dramaturg englez că dacă și-au 
putut ascunde grelele păcate în fața oamenilor, ei vor plăti pentru 
acestea în iad, unde-i va condamna Pronia divină să-și ducă zilele întru 
veşnice. 

În ce priveşte soarta Rusiei sovietice marele ziarist a avut 
dreptate ea se va descompune din interior şi această misiune i-a 
revenit lui Gorbaciov și soţiei sale Raisa, care sincer au vrut să 
reformeze comunismul, fără să accepte că dictatura și teroarea 
constituie caracterele fundamentale ale acestui sistem social. 
Gorbaciov nu a fost un trădător al cauzei comuniste dar se confrunta 
cu o situație dezastruoasă a finanțelor țării, ajunsă la o scadenţă ce 
numai putea să amâne iminentul faliment. Deci noul prim secretar de 
partid era sincer în Perestroika sa, pe care o recomanda şefilor de 
partide comuniste și nu chiar din întâmplare a găsit în Ceaușescu pe 
cel mai vehement opozant, şi avea în plan să cedeze Germania de 
răsărit, corectând o mare greșeală istorică. Astfel drumurile sale la 
Bonn se înmulțesc devenind prietenul bun al cancelarului de atunci 
Kohl şi al ministrului de externe Genscher. Retrocedarea Germaniei de 
est au parafat-o cei doi, Kohl şi Gorbaciov, în timpul unei vizite a 
cancelarului în Crimeea, unde au petrecut câteva zile de neuitat, mai 


ales pentru istoria poporului german, Unirea celor două Germanii a 
avut loc la masa trativelor, fără nicio vărsare de sânge. Dar Gorbaciov 
se înşela dacă credea că astfel și-a făcut datoria față de patrie căci a 
urmat presiunea din partea naționalităților și ale lor principiu sfânt 
care le dădea dreptul la o viață independentă și astfel se desprind 
Ucraina, Rusia albă, țările baltice, caucaziene și Basarabia noastră, cu 
numele Moldova. În acele zile cu adevărat revoluţionare o unire cu 
patria mamă, România, ar fi fost posibilă, dar i se face lui 
Constantinescu marea vină de a fi semnat tratatul cu Ucraina 
recunoscând apartenența unor pământuri româneşti, de noua 
republică Ucraina de care niciodată n-au fost legate, dar în același timp 
dl. Iliescu pe atunci președintele ţării, a ratat ocazia să împlinească 
unitatea Basarabiei cu România, desigur îl obligau telefoanele, firul 
roşu ce-l avea cu Gorbaciov, să nu-și strice prieteniile vechi de pe 
vremea, când studia la Moscova. 

A fost o mare ocazie cu care nu o să ne întâlnim, curând. În 
campania ei de recuperare a teritoriilor pierdute, noua Rusia zisă 
democrată s-a oprit și asupra Basarabiei, pe care a împins-o în război 
cu republica zisă transnistreană cu capitala la Tiraspol, unde armata 
XIV-a rusă le stătea în ajutor. În acele ciocniri provocate de puterea 
rusă, s-au evidenţiat patrioţii români conduși de Ilie Ilaşcu, fapt pentru 
care au fost întemnițați, primului i s-au înscenat mai multe execuţii 
prin împușcare, pentru intimidare, supuși la un trai mai mult decât 
mizerabil. În Mai 2001 Ilie Ilaşcu a fost eliberat pe când ortacii săi 
continuă să fie întemnițați. 

Aceasta e darea de seamă a marelui Pamfil Șeicaru privind 
situația politică internațională de pa anul 1980 în centru ei fiind 
activitatea Rusiei, în legătură cu ea „Detenta' Statelor Unite, şi în 
sfârșit se analizează situația României condusă de N. Ceaușescu și criza 
lui de autoritate. 

Marele ziarist a avut dreptate principiul naționalităților nu se va 
rezolva în Rusia printr-un război, cum s-a întâmplat în 1918 cu 
principiul naționalităților în imperiul Habsburgilor, ci Rusia sovietică 
se va dezmembra din interior, când se va afirma și principiul 
naționalităților asuprite în marea temniţă care a fost Rusia bolșevică. 

8 Februarie 1980 

Prea stimate d-le Pamfil Șeicaru. 

Am citit cu multă plăcere articolul scris de d-voastră în Carpaţii, 


delectarea fiind dată de măiestria cu care știți să tratați o problemă și 
să o faceţi apoi și plastic vie, ca pe o statuie de marmură, cum o aduceţi 
înaintea cititorului. 

Aţi început cu Istoria de-acum 100 de ani, aţi trecut la Aristide 
Briand apoi la o amintire proprie cu O. Goga și Gh. Brătianu contra 
Titulescu, ca pe urmă să descindeţi la politica în actual al lui Fr. J. 
Strauss. 

Nu mă îndoiesc că aveți articolul respectiv tradus și în limba 
germană pentru a se putea lămuri și Strauss, cine sunteţi şi că așa un 
om nu prea are el printre partizanii săi din Bavaria, chiar şi titrați sau 
mai ales printre aceştia, nu. 

Fără să vreau să ştirbesc cu ceva din valoarea articolului d- 
voastră eu ca mai sceptic nu cred nici în Papa cel polonez şi nici atât în 
amicul nostru Strauss. De-aceea mă gândesc să nu pățiţi şi d-voastră ca 
Machiavelli cu Principele lui, dedicat întâi lui Cezar Borgia apoi lui 
Lorenzo, duce de Urbino, niciunul neîmplinind până la urmă 
speranțele secretarului florentin. 

Bine ar fi să mă înșel! 

Veţi înțelege că am avut o mare satisfacție să vă citesc atunci 
când atât în țară cât și în exil, presa este căzută pe mâini de impostori 
şi de mediocrități. Un oarecare Stamatu a început să înjure până și pe 
Rebreanu şi să descalifice pe Ion, capodopera absolută a literaturii 
românești. 

Otrăvit de asemenea, mai mult decât inepţii, desigur articole de 
o exemplară măiestrie cum este cel al d-voastră, mă umplu de mare 
bucurie sufletească, oricât aş avea și anumite rezerve față de 
personanele vizate. 

Închei dorindu-vă tot binele, sănătate şi cel puţin aceeași putere 
de muncă al d-voastră 

Ovidiu Vuia 

Scrisoarea (43) din 1 Martie 1980 de la Pamfil Șeicaru 

Dragă Ovidiu 

Abia ieri am primit „Carpaţii” şi aşa am avut o delicată surpriză: 
„Pamfil Șeicaru sau ceea ce nu se poate uita”. Mi s-a părut că a fost scris 
ca de un comentator inspirat din „Adevăruri care trebuie amintite”. 
Cum ești familiarizat cu o bună parte din ceea ce am izbutit să se 
publice, articolul care a apărut în același număr din Carpaţii nu m-a 
surprins. Vreau însă o rectificare la ceea ce ai scris, că am întors 


spatele emigrației. În 1940 începutul lui Octombrie am primit o 
însărcinare din partea conducătorului Statului, generalul Antonescu, să 
fac în Spania, Portugalia și Franţa o luare de contact cu conducătorii 
acestor State spre a le explica de ce România este alături de Germania. 
Aşa am fost în audienţă la Salazar, la ministerul de externe al Spaniei 
care era șeful Falangei și cumnat al lui Franco și la mareșalul Pétain. 
Bine înțeles că se dăduseră instrucțiuni ca șefii legaţiilor respective şi- 
mi de ea tot sprijinul. 

Desigur am fost primit cu toate atențţiile, dar, probabil că 
instrucțiile primite de secretaretarul general al ministerului de externe 
- Cretzeanu, au fost să zădărnicească misiunea, ceea ce am verificat la 
Lisabona: prin propriile legături am izbutit să am audienţă la Salazar 
spre marea şi evident, neplăcuta surpriză a ministerului în funcțiune, 
diplomat de carieră. Surpriza a fost și mai mare când am fost primit de 
preşedintele republicii. În 1945 am ajuns la Madrid (luna Mai). Între 
timp fusesem condamnat la moarte în lipsă. Am rămas uimit când 
ataşatul militar mi-a spus că nu poate lua contact cu mine fiindcă la 
legație urmează să se dezbată cazul Șeicaru. Am înțeles. Furia celor de 
la legaţie era că eu începusem să public sub semătură articole în care 
arătam situația creată României prin capitularea fără condiţii făcută de 
rege cu sprijinul şefilor partidelor democrate, Maniu și Dinu Brătianu. 
Ceva mai mult: ridicam problema Basarabiei, ceea ce a provocat 
panică. Un reprezentant al legaţiei s-a dus la ministerul de externe să 
expună situaţia, în care se aflau toţi funcționarii legaţiei și ministrul, de 
a fi rechemațţi și cerea ca cenzura să oprească publicarea. Au fost 
trimişi la plimbare. În acest climat de ostilitate, am decis să plec la 
Palma de Mallorca unde am rămas 7 ani şi am rămas într-o voită 
izolare. Nu erau compatrioți pe care prezența mea să le amenințe 
cariera, sau să le tulbure socotelile. Cei 7 ani au fost prilej de intensă 
lectură, găsisem o bibliotecă bogată. Ce bucurie am avut când am găsit 
volumele lui Albert Sorel, „Europa şi revoluţia franceză”. O reciteam cu 
pasiune. Am descoperit anticarii unde am găsit traduse în spaniolă 
„memoriile contelui Withe”, primul ministru al Rusiei țariste care a 
negociat pacea de la Portsmouth, nu știu dacă am scris exact numele 
orașului. Era un moment greu pentru Rusia țaristă după războiul cu 
Japonia. Așa am aflat rolul lui Theodor Roosevelt (Thedi) fără nicio 
legătură de familie cu Delano Roosevelt și sprijinul dat contelui Withe 
de a obține o reducere substanţială a condiţiilor de pace, impuse de 


Japonia victorioasă. 

Situaţia Rusiei țariste era extrem de grea: înfrângerii i-a urmat 
revoluţia de la 1905. 

Preşedintele Theodor Rossevelt nu avea nicio simpatie pentru 
Rusia, dar era preocupat de a salva echilibrul de forțe în Oceanul 
Pacific. Exact ce inconștiență lui Delano Rossevelt a creat contrariul, 
dominaţia Rusiei sovietice în Asia şi în Pacific. 

Întors la Madrid a venit Traian şi mi-a cerut colaborarea la 
Carpaţii, care s-a prelungit în cărțile pe care le-am publicat. Precum 
vezi eu am continuat să fiu prezent. Dacă vei veni la 18 Aprilie când 
împlinesc 86 de ani, făcând sacrificiul unui drum până la Dachau, vei 
avea prilejul să vezi manuscrisele nepublicate, precum şi ceea se am 
publicat în Almanahul pribegilor care apărea dactilografiat. 

În Aprilie sper să apară cartea consacrată Papei polonez care 
este adevăratul interpret al vremurilor. 

Am să te supăr rugându-te să-mi trimiţi nişte medicamente care 
pentru mine sunt necesare dar prea scumpe. Medicamentele indicate 
de medic sunt: Prostatin dragee, Intensain-150 -, Lanitop sau Lanitop 
mite, Isoket retard 20 comprimate sau Nitro Mack retard. Cum am şi o 
infecție la picior am utilizat DDD lichid și vasilină. Rana merge spre 
vindecare și nu aş voi să întrerup. 

Închei cu tristeţea pe care o încerc de accidentul lui Govora. E 
vechiul şi statornicul meu prieten. 

Închei cu o caldă îmbrăţişare al dtale 

Pamfil Șeicaru 

Note și Comentarii 

Marele ziarist îmi confirmă primirea publicaţiei Carpaţii din 
Madrid unde mi-a apărut articolul „Pamfil Șeicaru sau ceea ce nu se 
poate uita” pe care îl caracterizează, ca scris de un comentator inspirat 
din „Adevăruri care trebuie amintite”. Totuşi trebuie, consideră el, să 
mă rectifice fiindcă nu el a întors spatele exilului ci acesta l-a provocat 
s-o facă ceea ce să-mi fie iertat este același lucru, rezultatul fiind 
acelaşi, cum reese clar şi din textul meu. În această fază a vieţii lui, 
maestrul ţine să înlăture orice suspiciune, cum de altfel i s-a imputat 
de nenumărate ori, că dacă a întors spatele unui exil, care nu-și merită 
numele decât de emigrație, ar însemna totodată o colaborare cu 
regimul comunist din țară. 

Cu această ocazie maestrul îmi dă câteva date biografice 


importante pentru cel ce ar dori să-i cunoască activitatea mai de 
aproape. Astfel, în Octombrie 1940 primind o însărcinare din partea 
generalului Antonescu, conducătorul Statului român, de a lua contact 
cu şefii statelor Franţa, Spania şi Portugalia pentru a le explica de ce 
România este alături de Germania. A avut intervederi atunci cu 
Salazar, cu ministrul de externe al Spaniei, șeful falangei, cumnatul lui 
Franco şi cu mareșalul Pétain. Nu a fost greu să observe că existau 
instrucții primite de la secretarul general al ministerului de externe, 
Cretzeanu, să i se zădărnicească misiunea cum a verificat la Lisabona 
unde a reușit să ajungă la Salazar prin propriile sale legături spre 
marea dezamăgire a ministeriului în funcție (ambasador), diplomat de 
carieră. Pe același Creţianu, scris Cretzianu, Maniu îl va trimite la 
Ankara să negocieze pacea cu anglo-americanii, partizanii unui 
armistițiu fără condiţii, de-altfel, ca și pe Ștyrbei la Cairo, dar aliații 
credincioși Rusiei sovietice, pe amândoi îi vor trimite să trateze pacea 
cu reprezentanții lui Stalin ceea ce se va întâmpla la Stockholm unde 
ambasadorul României în Suedia, Nanu, va duce tratative de pace cu 
doamna Kollontay, trimisa lui Stalin dar omul lui Niculescu-Buzești, G. 
Duca, fiul Ion Duca, va căuta să o convingă pe respectiva doamnă să 
trâteze cu partida regelui ceea ce la început Stalin refuză categoric 
neavând încredere decât în seriozitatea lui lon Antonescu, până în 
sfârşit va înțelege că va putea avea România pe tavă, printr-un 
armistițiu fără condiţii, cum s-a și realizat prin actul lipsit de orice 
responsabilitate, de la 23 August. 

După descrierea maestrului nostru, bine se constată că încă din 
1940 existau tensiuni între politicienii democrați români şi lon 
Antonescu provocate de cei dintâi, pe când generalul a jucat tot timpul 
cu cărțile pe față, de la început a propus partidelor istorice să preieie 
conducerea țării, propunere repetată mai târziu dar de fiecare dată au 
refuzat lăsând întreaga răspundere să cadă pe umerii lui Antonescu, s- 
au simţit mai în rolul celor ce acționează din umbră, prin trădarea lor 
au declanșat arestarea şi apoi executarea omului pe care, în acele 
momente grele pentru ţară, ar fi trebuit să-l sprijine formând în jurul 
său, un zid de apărare. 

În legătură cu acest personaj eroic, e cazul să amintim că atunci 
când a considerat războiul ca pierdut Ion Antonescu s-a hotărât să 
depună la o bancă elveţiană suma de 18 milioane de dolari, care să 
servească celor ce vor lupta în exil, pentru interesele vitale ale 


României aflată sub jug sovietic. Nu a mai ajuns să depuie decât 6 
milioane şi i-a dat lui Cretzeanu dreptul de a avea acces la această 
sumă, în scopul semnalat mai sus. Peste ani, românii exilați au ridicat 
problema acestor bani, şi spre surprindere tuturor, Cretzeanu și după 
moartea sa, soţia lui, au recunoscut că suma respectivă a fost folosită 
pentru întreținerea proprie deci ca pe o pensie viajeră la care mai 
avusese acces și celebrul Vișoianu. Deci, nu s-a făcut nimic pentru exil 
şi interesele sale majore, în sensul că s-ar fi putut investi într-o 
instituţie culturală a cărei existență să fie garantată de o asociaţie 
anonimă pe acțiuni, totul a mers în buzunarele unor politicieni venali 
care fără niciun pic de remușcare nu s-au abătut de la drumul de 
paraziți ai societății româneşti, pe care până la urmă au dus-o la cel 
mai abject faliment, pe fruntea căruia sta scris cu sângele poporului 
romano-dac, cuvântul trădare. Ca o stafie al acestui trecut întunecat, 
ex-regele Mihai întors în ţară pentru a-și prelua cele trei castele, 
constată că dintre toţi numai el supraviețuiește şi o spune zâmbind de 
parcă i-ar mulțumi sorții că i-a rezervat acest favor, şi nu-și dă seama 
că a devenit o marionetă care se închină, ca la comandă, foștilor săi 
duşmani, aceştia deveniți binefăcătorii lui. Ori se poate spune că dacă 
Napoleon a trăit un singur Waterloo, fostul rege a atins performanța de 
a fi trecut prin două, mărindu-și umilință unei trădări ce nu poate fi 
explicată decât prin lipsă de inteligenţă, viciu, puţin important pentru 
a-i şterge marea şi compromițătoarea nerușinare, posibil de-a fi 
evitată, atunci când insul posedă elementarul bun simţ. 

În 1945 în Mai Pamfil Șeicaru ajunge la Madrid, fiind între timp 
condamnat în țară la moarte. Vizitând legația română ataşatul militar îi 
aduce la cunoştinţă că nu poate sta de vorbă cu el deoarece în cadrul 
acestei instituții urmează să se dezbată cazul Șeicaru. Cei de la legaţie 
erau supăraţi fiindcă Pamfil Şeicaru începuse să publice articole în 
legătură cu situaţia creată României prin actul de la 23 August prin 
capitularea fără condiţii făcută de rege sprijinit de şefii partidelor 
democrate Maniu și Dinu Brătianu. Ridicase şi problema Basarabiei 
ceea ce provocase o adevărată panică. Un reprezentant al legaţiei cerea 
ministrului de externe să oprească prin cenzură publicarea 
respectivelor articole. Drept urmare funcționarii de la legația română 
au fost puși pe liber. 

Surprins de climatul de ostilitate din Madrid, maestrul s-a decis 
să se stabilească la Palma de Mallorca unde a rămas 7 ani, într-o voită 


izolare. Dacă mijloacele de existență ale marelui ziarist erau destul de 
reduse, la Palma a descoperit o bibliotecă bine înzestrată, astfel că 
putea să-și perfecționeze cunoștințele avute, de istorie, pe multe chiar 
să le îmbogăţească, în acest sens cei şapte ani cât a locuit pe insulă i-au 
fost cât se poate de productivi pregătindu-l pentru aşa-zisa carieră de 
istoric, pe care a exercitat-o în a doua perioadă a vieţii sale din exil. 
Încă odată subliniez că nu e vorba de o nouă naștere ci de o continuare 
a unei activități de care în ţară ca director al Curentului nu avea destul 
timp să se ocupe, dar cunoștințele de bază le avea și o demonstrează 
faptul că marile sale lucrări se refereau la date istorice românești, la fel 
şi celebrele sale portrete aparțin, toate, unor cunoscute personalități 
ale culturii noastre. 

Se poate spune că exilul i-a oferit mai mult timp pentru a se 
ocupa cu scrierea unor lucrări ale căror proiecte le avea de mult în 
conştiinţă. 

Mai ales în timpul șederii maestrului la Palma de Mallorca, îmi 
spunea Govora că el edita un ziar la Paris, în timp ce P. Șeicaru îi 
trimitea un material incendiar, încât el cu ziarul său juca rolul unui tun 
prin care arunca asupra celor în cauză ghiulelele ce i le trimitea 
maestrului nostru „tata Pamfil” cum îl numea el. Ţinta o formau 
politicienii români adunaţi la Paris în majoritatea lor autori sau 
susținători al actului de la 23 August, pe care marele ziarist prin 
argumentele lui îi dobora ca pe niște prăzi mult prea ușoare. Şi fiindcă 
dreptatea și adevărul era de partea marelui ziarist, se înţelege, că nu i 
se dădea nicio replică, cine ar fi fost capabil oare să i-o dea, de unde 
urmau comentariile din culise care nu mai favorabile nou erau, 
răscolindu-se toate calomniile din trecut, deci exista o comunitate de 
idei între democraţii români şi comuniști privind necesitatea actului 
de la 23 August aprobat din amândouă părțile. Aș putea să mă refer 
iar, chiar dacă mă repet la discursul ținut de regretarul domn C. 
Coposu, după revoluția din 1989, studenților din București, în care 
susținea că regele nu avea o altă posibilitate decât să încheie actul de la 
23 August deci urmează să-l preaslăvim pentru trădarea lui şi totodată 
să ne amintim de laudele aduse de social democratul de astăzi lon 
Iliescu, comunistul convins de ieri, ex-regelui pentru încheierea 
respectivul act de trădare, adăugând pe tonul apocaliptic al 
marxistului că dacă nu ar fi existat 23 August, România ar fi piert de pe 
suprafață pământului. De aici prompta invitare la Versoix, ex-regele 


descoperindu-şi vechii prieteni din jurul lui Vîşinski, în persoana 
actualului președinte al României, Ion Iliescu a ținut ca în cinstea 
reluării fostelor relații de amiciție să ciocnească un pahar cu șampanie, 
oricum mai feriți de ochii supuşilor cetățeni români pe care majestatea 
sa îi trădează a nu ştiu câtea oară, cuprins de amnezia întoarcerii sale 
de la Otopeni, acasă, la ordinul celui cu care toastează astăzi. 

Dintre lecturile sale maestrul îmi citează pe Albert Sorel: 
„Europa şi revoluţia franceză” pe care a avut bucuria s-o recitească şi 
descoperirea la anticari a Memoriilor contelui Withe, în spaniolă, 
primul ministru al Rusiei țariste în timpul păcii de la Portsmouth unde 
se negocia pacea dintre Japonia învingătoare şi Rusia învinsă. Cu aceea 
ocazie preşedintele Statelor Unite Theodor Rossevelt (Thedi) care a 
intervenit, deși nu avea simpatii pentru Rusia, Japonia să-și reducă 
simţitor pretențiile financiare ale condiţiilor de pace, într-un moment 
când Rusia se afla într-o situație extrem de grea, inclusiv economic. De 
altfel, după această înfrângere a urmat revoluţia din 1905. 
Preşedintele Statelor Unite voia să menţie echilibrul de forțe în 
Oceanul Pacific, exact ce inconșştienţa lui Delano Rossevelt - nu aveau 
nicio legătură de familie - a realizat contrariul, întărind dominaţia 
Rusiei sovietice în Europa, Asia şi Pacific. 


Scrisoarea (44) din 16 Martie 1980 de la Pamfil Șeicaru 

Dragă Vuia 

Mă simt dator să-ți dau o lămurire privitor la Papa, față de 
acțiunea căruia ești puțin cam sceptic. 

Vaticanul a avut un Papă, Leon XIII care a pus bazele 
catolicismului social prin enciclica asupra „Condiţiei lucrătorilor”. 
Pentru el Evanghelia a păstrat toată efiecacitatea socială și poate să fie 
un ferment de renovare rămânând un instrument de pace, Catolicismul 
social așa cum l-a dezvoltat Leon al XIII se rezumă pe această acțiune: 
Echivalenţa demnităţii oamenilor între ei. Cei puternici şi cei slabi sunt 
fraţi, dar lupta economică îi face adesea inamici în numele fraternității, 
catolicismul social intervine pentru a preveni excesele luptei. 

Nu este intenția mea de a dezvolta doctrina, o vei citi în cartea la 
care lucrez. Vreau să-ți atrag atenția asupra unei alte năzuinţe. În 
scrisoarea din 1894, care rămâne ca testamentul gândiri lui Leon al 
XIII, tratează despre bisericile orientale. Este o calamitate care a 
separat Slavii de Roma. „Biserica orientală este păstrătoarea anticelor 


liturghii”. De aici visul lui de a uni cele două biserici catolice și 
ortodoxe, deci: formula bisericii unite a Blajului. 

Tăria bisericii unite a fost verificată în momentul în care 
regimul - să nu uităm - a decis să renege Romei, Episcopii uniţi și 
niciunul nu s-a lepădat de Roma și au murit în închisori, precum şi sute 
de preoți. Eu în cartea la care lucrez amintesc pe acești martiri ai 
bisericii unite, care impune Vaticanului să refacă această biserică a 
Blajului. Ori Papa polonez a reluat politica lui Leon al XIII. 

Biserica unită ukrainiană a fost şi este supusă unei persecuții 
sistematice de la Petru cel Mare şi până azi şi rezistă încă. 

O caldă îmbrățișare 

Pamfil Șeicaru 

Note și Comentarii 

Marele ziarist revine cu o lămurire privitor la Papa, față de 
acțiunea căruia mă arătam atât de sceptic. Nu-mi amintesc să fi 
susținut așa ceva, mi-am arătat în general neîncrederea în acțiunea 
papilor, care afirmată cu multă tărie, e destul să vie un urmaș de altă 
părere şi totul să fie uitat ca printr-o minune. 

Mai mult, sunt convins deși n-am citit manuscrisul că 
prezentarea lui Leon al XIII-lea formează partea reuşită a lucrării, şi 
mă bazez pe ceea ce am spus că face partea forte a lucrărilor lui P. 
Șeicaru şi anume este harul său de a construi un ansamblu arhitectonis 
slujind ca temelie întregii naraţiuni, caracteristica totului corespunde 
unui conținu suiș, greu de realizat în alte formule de alți autori 
înzestrați cu multă erudiție dar le lipsește scânteia facerii celei dintâi. 

Deci, atenția ne este atrasă de un papă cu o activitate 
excepțională, el a pus bazele catolicismului social definit prin enciclica 
tratând „Condiţia lucrătorilor”. Oricât primeşte accepţia noastră de 
cetăte a unei cetăţi, măsura face parte din tendinţa religiei catolice de a 
ține pasul cu vremurile, idee urmărită și de Sf. Augustin când a 
preconizat întemeierea cetăţii divine pe pământ, simbolul cel mai fidel 
al Vaticanului ca putere de stat. Mai târziu, Toma d-Aquino va 
recunoaște capacitatea de cunoaștere a inteligenței umane, prin 
analogie ajunge la cea a lui Dumnezeu și astfel circumscrie o credință 
specifică apuseană, catolică, diferită de protestantismul nordic, 
german. În ce priveşte ortodoxismul, el trăiește cu deosebire în cer, 
sau mai precis umanul său e pătruns de divin şi în acest sens viața pe 
pământ atât de trecătoare nu are mai mare valoare decât o punte, fiind 


o trecere dintr-o stare în alta. Papa Leon al XIII când vorbeşte de 
anticele liturghii pe care le păstrează religia orientală ortodoxă, se 
referă la tradiţie ca la un lucru sentimental și nu adevărat. Pe când 
pentru ortodoxism tradiţia transmite alături de Biblie, Cuvântul lui 
Dumnezeu, ori prin acest caracter ea se simte mai apropiată de origini 
deci mai autentică în credinţa ei, pe când catolicismul depărtându-se 
de originile creştine decine tot mai străin de adevărata învățătură. 

Adică, vreau să spun, că indiscutabil Papa Leon al XIII-lea 
rămâne un Papă mare, a înțeles imperativul timpului său, care în Apus 
era mult mai aproape pe ameninţarea comunistă decât în răsărit, doar 
acolo e leagănul ideologiei maexiste și ale atâtor socialisme utopice nu 
puţine creştine. Este marele merit al Papei Leon al XIII-lea că a căutat 
să opună luptei de clasă atee, fratenitatea între cei săraci şi cei bogați, 
promițând că de câte ori excesele de clasă se vor accentua, catolicismul 
social va interveni pentru a-l atenua. Este mare acest Leon al XIII-lea şi 
atunci când consideră că Evanghelia a păstrat toată eficacitatea socială 
şi poate să fie un ferment de renovare rămând un instrument de pace. 
Fără îndoială orice ortodox poate să-l admire pe acest Papă și nu ar fi 
interzisă ca venerarea lui să fie însușită şi de unii preoţi români chiar 
de rang superiori, și se pare că monahii retrași la mănăstiri mai izolate, 
în cele ce predică amintesc, și de catolicismul social, pe care-l vor numi 
ortodox. 

Mai mult, am putea spune că niciun alt scriitor european nu a 
abordat un catolicism social așa cum a făcut-o Dostoievski în genialele 
sale romane, să ne oprim la Demonii de pildă. Deci, sunt precepte 
creștine ce nu despart pe oameni dar ele nu sunt suficiente să 
caracterizeze pe un adevărat catolic sau ortodox, că de ei este vorba 
acuma. 

Fără îndoială, Papa polonez din foarte multe puncte de vedere 
este un demn urmaș al lui Leon al XIII deci l-am numi în același timp 
un mare Papă. Numai că el a înţeles, că unirea dintre cele două biserici 
nu se poate face la comandă, ori dacă eşti un bun credincios nu poți să 
nu te simți atașat de religia ta părintească și aici ortodocşii stau tari pe 
poziţii, nu pot admite infailibilitatea papei, oricât de superior ar fi, el ca 
om rămâne tot om, ce nu poate fi asemuit cu Dumnezeu sau Fiul Lui. Şi 
aici e vorba de un adânc principiu de spiritualitate: pentru catolic 
preotul joacă un rol de intermediar între om și Dumnezeu, îi hotărăște 
mântuirea deci această ierarhie are nevoie să fie şi fizic investită ca 


urmașul Sf. Petru şi deci infailibilitea este o chezaţie a acestei 
descendențe. Pe când la ortodox preotul primeşte harul divin în timpul 
slujirii liturghiei şi a tainelor, el se poate ruga lui Dumnezeu pentru 
mântuirea credincioșilor săi, dar nu este în măsură să-și însușească o 
calitate divină şi să mântuiască pe om prin propria sa putere. Din 
această cauză cei investiţi să conducă biserica sunt oameni păcătoşi 
care pot primi sfințenia dar fără să ajungă în timpul vieţii, ei înșiși, 
asemenea divintăţii. 

Şi de-acum putem discuta problema uniţilor cu Roma și desigur 
să recunoaștem martirajul episcopiilor români uniți cu Roma 
subcomuniști niciunul nu s-a lepădat, spre cinstea lor, de legătura cu 
Papa şi de catolicismul lor, în parte ca ritual rămas ortodox. Dar au 
murit destui preoţi ortodocşi pentru credinţa lor deci din acest punct 
de vedere preoţii uniţi nu-i întrec. 

Dar se mai pune încă o problemă: în 1699 - 1700 unirea cu 
Roma a avut un caracter politic, românii voiau să aibă aceleaşi drepturi 
ca celelalte trei naţiuni privilegiate, dorință neîmplinită, de unde 
episcopul unit Inocenţiu Micu Klein a trebuit să moară în robia din 
Roma deci ca prizonier al papalității şi mulți români au uciși de 
armatele imperiale pe motiv că îndemnau pe fraţii lor să se întoarcă la 
religia lor strămoşească. Dar s-a întâmplat cu religia unită, greco- 
catolică, un fenomen asemănător ca şi cu religia anglicană, întemaiată 
de regele Henric al VIII-lea al Angliei din motive nu chiar religioase. 
lată însă că după aproape două secole şi jumătate, în existența acestei 
religii nu se mai putea susține exclusiv rolul interesului social și 
istoric, atunci când jertfele episcopilor uniți rezistenți comunismului 
au spiritualizat unirea cu Roma, deci ea va trebui să fie considerată ca 
una cu dreptul de a-și exercita funcția religioasă recunoscută în 
libertatea ei de toți românii, inclusiv de statul român. Consider 
judecata mea cât se poate de corectă, indiferent de religia lor, românii 
se vor considera fraţi, revenirea bisericii din Blaj la matca sa e un act 
bine stabilit, şi de toți recunoscut. 

Din păcate, bine se observă maestrul depăşeşte acest raport de 
bună frăţietate şi îi opune o unire cu sfânta Roma în condiţii, greu de 
înțeles. Adică, plecând de la antiordoxismul lovinescian, religie 
declarată  obscurantistă și retrogradă, idee prin care criticul 
sincronismului se arată total străin de sufletul neamului românesc, 
Pamfil Șeicaru ajunge să considere unirea dintre catolicism și 


ortodoxism preconizată de Papa Leon XIII-lea realizabilă de Papa 
polonez dacă se va lua de model biserica Blajului sau a celei ucrainene? 
Fără echivoc, unirea cu Roma, ca fenomen pur ardelenesc, se va 
generaliza la întreaga ţară ortodoxă, cel puţin așa reeșea din ultima 
scrisoare a maestrului, cu voia sau fără, el se transforma într-un adept 
al prozelitismului greco-catolic, ceea ce pare de necrezut. Oricât am 
încerca să interpretăm rândurile marelui ziarist că el se referă la 
desființarea bisericii unite, printr-un ucaz al regimului comunist iscălit 
de Petre Groza, şi deci propune revenirea aspra acestui act samavolnic, 
nu am cuprinde esența concepției maestrului care prevede, cum o 
scrie, unirea cu Roma a întregii suflări românești având ca model 
biserica Blajului. 

În consecinţă, l-am întrebat în scrisorile mele dacă nu cumva se 
lasă influențat de monseniorul O. Bârlea de la München, un preot 
greco-catolic a cărui cultură destul de vastă, sfârșea întru a propaga un 
greco-catolicism total, ca religia viitorului pentru poporul nostru. 
Astfel, în cartea sa România şi Românii, apărută ca orice lucrare 
propagandistă în condiţii optime, ediţie bilingvă română și germană, 
cuviosul prelat, aflat în solda Vaticanului, prin însăși profesia sa, ne 
mutilează în primul rând istoria printre altele declarându-l pe Ștefan 
cel Mare catolic, iar în cultură în persoana unui canonic Grama 
redivivus îl desființează nu nu numai pe Mihai Eminescu, dar în același 
timp şi pe Lucian Blaga şi Nae Ionescu pentru vina de a fi descris 
ortodoxismul ca şi o categorie specifică a spiritualităţii româneşti, ca 
de ceilalți să nici nu se ocupe, singura ce-i atrage atenţia este școala 
ardeleană monument al trecutului, dar tot atât și al renașterii culturale 
în viitor, şi interesant că nu se referă la cei trei mari corifei ci îi scoate 
în evidenţă pe cei de a doua și a treia generaţie, între aceştia T. Cipariu 
şi Treboniu Laurian, criticați pentru rătăcirile lor lingvistice. Maestrul 
nu mi-a răspuns la această problemă şi am putea susține deci că ela 
ajuns independent la ideile pe care le propaga şi Oct. Bârlea, fanatic 
susținător al greco-catolicismului românesc. 

Ori cum am citit într-un număr al Curentului, apărut după 
înmormântarea maestrului, din care reeşea că preotul, cel ce-a slujit la 
groapa maestrului, din cimitirul din Dachau, a fost O. Bârlea, de unde 
putem deduce că cei doi s-au cunoscut destul de bine. Dar asta nu 
înseamnă că marele ziarist ar fi scris cartea despre noul Papă sub 
influența directă a canonicului Bârlea, ci acesta din urmă poate i-a 


accentuat entuziasmul direcționat spre biserica greco-catolică, unită 
reprezentată de O. Bârlea, nu rar, chiar și împotriva unor manifestații 
pur catolice. De altfel, respectivul preot era un autor fecund, sigur, așa 
ca mie îi trimisese și maestrului lucrările sale puse pe linia 
prozelitismului greco-catolic, de unde încă s-au mai putut întâlni cei 
doi învățați de de orientare comună, în domeniul religios. Să rețineam 
că E. Lovinescu în Istoria civilizației române moderne este strict 
catolicizant, nu dă mare importanţă greco-catolicismului deoarece știa 
că fondul cultural-spiritual îi este tot ortodox, deci de natură 
obscurantistă. Ori tocmai greco-catolicismuli bisericii de la Blaj, oferău 
un aspect decisiv ce-l atrăgea pe P. Șeicaru, pentru el ea constituia 
veriga de unire între ortodoxism și catolicism. 

Se știa că de pildă, Vintilă Horia trecut la catolicism, lucru ce l-a 
negat până la moarte, s-a bucurat de anumite favoruri, datorită acestei 
treceri a avut ușile multor redacţii deschise, şi să nu mai vorbim de 
relația cu G. Papini, despre acesta a scris chiar un scurt studiu, prin ea 
primise nenumărate alte posibilități de colaborare. 

Mai mult, având o diplomă de avocat și nimic altceva, după cum 
mi-a mărturisit chiar el, vom putea admite că până și în numirea sa ca 
profesor de literatura modernă la celebra universitate din Alcalâ de 
Henares, de lângă Madrid, a jucat un rol important catolicismul său, 
mai ales că ne aflam într-o țară ca Spania, păstrătoarea încă şi astăzi a 
unei tradiții medievale. (Este singura țară europeană, în care poţi să 
ajungi cu o diplomă de avocat, profesor universitaie de literatură). 
Indirect, tot din surse catolice, V. Horia a putut ajunje un ziarist de 
limbă spaniolă, cunoscut şi de oamenii simplii de pe stradă fiind 
popularizat prin diferitele publicații de dreapta catolice. 

De altfel, V. Horia s-a mutat de la Paris la Madrid după scandalul 
iscat tot de un român, romancierul Gheorghiu, preot de meserie, în 
legătură cu decernarea premiului Goncourt pentru Dumnezeu s-a 
născut în exil de V. Horia, total pe nedrept fiindcă autorul nostru nu a 
fost antonescian, dar pentru a evita alte neplăceri, V. Horia a renunțat 
la premiul Goncourt. 

L-am vizitat pe V. Horia în apartamentul său din Madrid unde 
stătea foarte bine ceea ce m-a bucurat mult de tot; în sfârșit dădeam de 
un român bine situat şi va trebui să acceptăm că tot ce-am scris aici 
despre V. Horia nu are nimic subversiv sau compromiţător în 
activitatea sa, catolicismul, ca instituţie respectată, anticomunistă își 


plătea colaboratorii ca orice altă organizaţie lucrativă, ar fi să dăm 
exemplu și pe Al. Gregorian, care după ce a trăit ca ziarist la Roma, 
trecând la catolicism a primit un post de profesor de franceză într-un 
colegiu catolic din Statele Unite. Probabil că și maestrul avea 
promisiunea lui O. Bârlea de a-l sprijini material din toate punctele de 
vedere dacă își va duce până își va duce până la capăt proiectul de a 
scrie o carte de Papa loan Paul al doilea. Dar după cum se ştia nici 
această scriere nu a avut succesul scontat, maestrul a conceput-o după 
toate convingerile sale, dar până la urmă nu a văzut lumina tiparului, 
figurează pe lista manuscriselor pierdute. Cine e vinovatul, poate O. 
Bârlea poate altcineva, paguba a rămas de partea autorului dar și a 
Vaticanului se înțelege! 

Ne vine în minte şi cazul marelui poet al desțăraţilor, Aron 
Cotruș, trecut și el la catolicism, își doarme somnul de veci sub o 
simplă placă fără cruce la capătul, de unde se vede că cineva a 
economist, în mod nepermis de mult, la făurirea acestui mormânt care 
adăposteşte pe un erou al Patriei noastre. Cum se prezintă locul de veci 
al poetului, el este oglinda celor ce au în custodie acest mormânt şi își 
zic catolici. Lipsește respectul față de memoria aceluia care s-a 
convertit la catolicism, întâlnindu-l pe calea meditaţiilor pe Ramón 
Lull, ca omagiu sacru adus religiei sale noi, a lăsat pe limbă de moarte, 
să fie pus în pământ îmbrăcat în rasă de călugăr iezuit. De ce-l ţineţi 
prizonier în cimitirul Holly Cross din Cleveland când el are acasă, în 
fundul grădinii din satul Lupu, la 14 kilometri de Blaj, sus pe colină 
între pomi înfloriți, un mormânt unde îl așteaptă părinţii și un frate să 
se culce și el alături de ei. Așa ca un vrednic moţ de-al lui Horia, 
găsindu-şi veşnicia numai în miresmele de început de veac ale 
pământului său natal. Și toate originile! 

Nu vom putea evita nepotrivirile existente între țărănismul lui 
Pamfil Șeicaru, dezvoltat pe linia lui M. Eminescu și N. Iorga și 
urbanismul excesiv al lui E. Lovinescu, pe care nu ne-am intim, fiindcă 
nu mai avem cartea sa la dispoziție, dacă nu cumva Lovinescu ar fi fost 
citat în mod pozitiv și de părintele O. Bârlea. 

Este izbitor faptul că în timp ce maestrul preconiza greco- 
catolicismul nostru, el de fapt îi ura felul de a fi, dacă l-am da de 
exemplu pe Iuliu Maniu ca intelectualul tipic unit, avocatul 
mitropolitului de la Blaj, Moldovănuţ. Spiritul de independenţă şi 
volutarismul maestrului nu se putea familiariza cu figura ardeleanului 


cu ecouri latiniste, care l-a servit lui Caragiale drept model, pentru 
crearea lui M. Chicoș Rostoganul. 

Se poate să fi jucat un rol principal unele cauze subiective în 
acutul antiortodoxism al maestrului. Mă gândesc la greutăţile ce i le-a 
făcut ctitorului mănăstirii Sf. Ana de la Orşova, regimul comunist, care 
a scos-o de sub oblăduirea patriarhei și a trecut-o în seama episcopiei 
locale, a Caransebeşului. Prea familirizat cu problema respectivă nu 
am fost, ştiu că în acele zile m-a căutat la telefon, aici în Germania dr. 
Ciucă, probabil voia să stea de vorbă cu mine pentru a-l convinge pe 
maestru să accepte măsurile luate de regim că altă soluţie nu are. 
Atunci mi-am amintit că acest dr. Ciucă a fost pe vremuri medic-şef al 
regiunii Timişoara, funcție în care nu s-a purtat prea omenos cu 
subalternii săi, sigur era trimisul partidului, am vorbit atât de rece cu 
el încât a înţeles că nu are niciun rost să mă mai caute, în continuare. 
Nu știu dacă nu cumva mănăstirea Sf. Ana n-a trebuit să fie mutată din 
loc odată cu construirea barajului de la Porţile de fier, dar cred că dacă 
s-ar fi întâmplat un atare eveniment marele ziarist mi-ar fi vorbit de el. 


1. Scrisoari din emigrație de la Pamfil Șeicaru Europress, 
Bucureşti, 1992 

Din corespondenţa dusă de Pamfil Șeicaru, în ce priveşte aşa- 
zisa colaborare cu ţara pot reeşi câteva lucruri ce nu pot fi tăgăduite. 

În primul rând va trebui să ținem seama că în România condusă 
de N. Ceaușescu, cel puţin aparent, s-au schimbat anumite relaţii, ne 
interesează acum, cele privind pe cei aflați dincolo de hotarele țării, 
rezultate din faptul că noul dictator pregătindu-și intrarea triumfală în 
Europa apuseană, ținea foarte mult să aibă exilul de partea sa, dacă nu 
tocmai să-l ovaţionaze, pentru aceasta avea miile de agenţi trimişi 
peste graniță, cel puțin să nu-și arate nemulțumirea prin diferite 
manifestații publice. Să recunoaştem unele reușite pozitive în acest 
sens ale regimuli din ţară, de pildă Viena devenea o citadelă supusă 
Bucureștiului, datorită activităţii fratelui patriarhului Moisescu, pe 
când această unire nu a putut fi realizată în Germania, dar la fiecare 
vizită e celui mai iubit fiu al poporului, poliția germană avea grijă să-i 
readucă la tăcere pe cei mai rezistenți români cerându-le să se 
prezinte la sediul ei, de unde aveau siguranţa că nu vor pune în pericol 
viaţa marelui lor aliat comunist. 

Oricât ar părea de absurd, oamenii partidului comunist, la 


ordinele șefului suprem, cheltuiau sume enorme din vistieria Ștuțului 
numai ca să satisfacă dorința aproape obsesivă a marelui comandant, 
cel ce voia să aibă pe toţi românii, răspândiţi pe tot mapamondul, sub 
comanda sa. 

În acest cadru captarea lui Pamfil Șeicaru printre partizanii săi 
erau un mare câştig pentru regimul din ţară, cunoscându-i-se spiritul 
critic, uneori de totului sălbatic, cum reeşea chiar din unele articole de- 
ale sale publicate în exil. Am putut constata că reprezentanta României 
la Madrid în timpul gravei îmbolnăviri a d-nei Tantzi, soția maestrului, 
a arătat o apropiere uimitoare față de marele ziarist, intervenind 
pentru eliberarea în țară a unui pașaport surorii sale d-na Veguţă, care 
a şi sosit urgent în Spania, lucru ce nu putea decât să-l impresioneze pe 
cel vizat. 

Pentru a înţelege drept, atitudinea maestrului, vom accepta că 
deşi lăuda binefacerile singurătăţii, suferea mult din cauză că nu mai 
avea cu cine dialoga, exilul politic după cum știm, conform obiceiului 
de a ucide oamenii, ce nu-i agreează, încă din viață, au declarat 
împotriva lui umilitoarea conspirație a tăcerii egală cu o moarte 
spirituală. Pe de altă parte primind cărți din ţară și-a putut da seama 
de activitatea prodigioasă a unor tineri istorici, români, pe care 
ajunsese să-i prețuiască şi să dorească să stea de vorbă mai de aproape 
cu ei. Intervenea nu numai dorul marelui ziarist după cititorii lui de 
odinioară, dar ajuns la o vârstă înaintată simţea nevoia să lase în urma 
lui un mesaj care să fie ascultat de întreaga țară, cum am văzut, Monica 
Lovinescu nu i-a transmis testamentul pe calea undelor aşa cum i-a 
promis. 

În lumina acestor date, noi nu considerăm ca întâmplătoare, sau 
că a stat sub semnul Providenţei, întâlnirea dintre istoricul Radu 
Valentin cu Pamfil Șeicaru în vara lui 1974 la Madrid ci a fost dirijată 
de la centru, intermediarul putând fi Traian Popescu, acesta își 
mărturisia public relațiile cu ambasada rpr-ului din Madrid, pe care o 
vizita cât se poate de des, în colaborare au editat o carte despre 
„Transilvania” împotriva revizionismului maghiar. Textul românesc 
tradus în englezeşte aparținea lui Govora, pe această cale, autorul 
plătea obţinerea unui pașaport de către Eugenia, soţia sa, de care era 
despărțit de aproape 30 de ani. Bineînţeles, de unde regimul comunist 
era înjurat, peisajul respectiv era schimbat în favoarea domniei 
binefăcătoare a comunismului, astfel naționaliștii „intransigenți” 


dădeau mâna cu stăpânii roșii ai României şi se cuvine să mai adaug că 
lucrurile se petreceau ceva mai târziu, sunt pomenite și de Pamfil 
Șeicaru într-o scrisoare adresată lui Radu Valentin prin anul 1979, deci 
pe când maestrul mai trăia. 

Fără să impietez asupra memoriei tânărului pe atunci istoric, 
Radu Valentin, se poate deduce că propunerea sa în numele partidului 
era clara de tot, Madridul era prea departe, deci pentru o colaborare 
fructuosă P. Șeicaru se impunea să se mute în Germania, mai precis la 
München unde avea câteva lucrări în curs de editare. Având în vedere, 
că Franco murise între timp, perspectiva îi surâde maestrului, de unde 
amesteca el rolul Providenţei într-o afacere ce se anunţă atât de 
rodnică pentru activitatea sa viitoare. 

Trebuie să facem legătura între vizita istoricului Valentin și 
mutarea maestrul la München odată ce ea urmează imediat după 
întâlnirea lor de dinainte de luna lunie când maestrul îi trimite pe ziua 
de 4, 1974, prima scrisoare. Să reținem că istoricul era o bună 
cunoștință cu familia Șeicaru, de unde simpatia d-nei. Veguţa pentru 
acțiunea pornită de el, şi pe lângă toate avea cunoștințe sus-puse care-l 
puteau ajuta în activitatea sa pe marele ziarist. Nu pun la îndoială buna 
credinţă a istoricului, nici chiar al superiorului în grad, vom vorbi de el 
mai încolo, numai că erau şi ei manipulaţi de oamenii partidului, 
aceştia ca niște adevărate eminenţe cenușii dădeau din culise ordine, 
rămânând până la urmă anonimi. De altfel se poate evidenția o răceală 
progresivă între cele două tabere, de unde până în anul 1977 ritmul 
epistolar din partea maestrului este alert și entuziast, survenit cu cel 
puţin o scrisoare pe lună, numărul lor scade vertiginos şi atoate 
grăitor, în 1978 trimite doar două scrisori în întreg anul, trei pe 1979, 
iar în 1980 în cele nouă luni până la moartea maestrului la 20 Oct. 
1980, n-a expediat decât o singură epistolă pe data de 23 Martie al 
aceluiași an. 

În ce priveşte activitatea editorilor, le-am imputa rândurile 
amogiale adresate prietenului de nădejde Vasile C. Dumitrescu și dacă 
ne punem întrebarea de unde sunt așa de bune cunoștințe Rodica 
Șerbănescu şi Nicolae Copoiu cu acest domn, nu putem răspunde decât 
că îi leagă probabil aceleași state de serviciu avute pe când erau fii 
credincioși ai clasei muncitoare şi partidului comunist, aşa, cum se 
întâmplă şi în alte cazuri în România de astăzi, postcomunistă. 

Pe această linie tovărăşească le-aş imputa unele servicii făcute 


aceluiaşi Vasile Dumitrescu, atunci când el afirmă că l-a cunoscut pe 
marele ziarist pe la sfârșitul anului 1975 când chiar maestrul îl 
corectează: „Mă întreb cum aș fi străbătut acești ani, de când sunt în 
Germania, fără devotamentul, filial aș zice, al lui Vasile Dumitrescu”. 
Deci V. Dumitrescu caută să ne inducă în eroare fiindcă atunci când 
maestrul a plecat în 13 Nov. În Germania federală, Traian Popescu la 
Madrid i-a plătit costul biletului de avion și i-a mai dat ceva bani de 
buzunar ce nu i-ar ajuns nici să plătească pentru o noapte camera de 
hotel. Așa dar la Miinchen maestrul urma să fie aşteptat de persoane 
bine cunoscute și nu avem niciun motiv să credem că printre acesta nu 
figura și Vasile Dumitrescu. Dar pentru a ascunde un adevăr, iată că 
după scrisoarea din 5 Octombrie 1974 în plină corespondenţă cu Radu 
Valentin ea să o întrerupe pentru 3 luni, practic până la 9 Ianuarie 
1975, dacă trecem peste rândurile de felicitare de Anul nou, maestrul îi 
scrie, precizând că îi răspunde la aceea din 22 Decembrie, ori dacă ar fi 
urmat după o pauză atât de îndelungată după cum îi era obiceiul 
maestrul s-ar fi scuzat pentru nedorita întârziere. Ori fiindcă nu o face, 
înseamnă că mai multe scrisori au fost scoase din această 
corespondenţă, cu aprobarea editorilor, se înțelege. Motivul nu e greu 
de priceput. Vasile Dumitrescu nu vrea să se ştie că el l-a cunoscut pe 
P. Şeicaru în Nov. 1974 fiindcă în acest caz apartenenţa sa la cei 
conduși de București ar fi reeșit fără niciun dubiu în evidenţă, ori ca să 
ascundă această realitate a recurs la un act reprobabil, scoțând 
scrisorile în care maestrul îl numea cel puţin pe el că l-a așteptat la 
München în Nov. 1974. 

De-aici putem deduce că maestrul şi d-na Veguţa greșeau când îi 
prețuiau sentimentele filiale şi sacrificiile depuse pentru a-i ajuta deşi 
nu erau deloc bogaţi, nici el nici soţia lui. De fapt, Vasile transmitea 
nişte bani veniţi din altă parte, iar în ce-l privește pe marele ziarist 
slăbiciunea sa a fost aceea de a nu-l întreba pe „fiul” său, de unde avea 
banii prin care îi plătea chiria și îi cumpăra mobilă pentru noua 
locuință, pe lângă cheltuielile făcute pentru apariţia Curentului și 
publicarea „Articolelor de fond”, cu care se laudă fără să știe că se 
reeditau cele publicate în anul 1944 fără numerele însă din Martie care 
nu au fost găsite. 

Şi mai învinum pe editori atunci când vorbesc de necunoscutul 
deținător al celorlalte manuscrise dispărute după moartea maestrului, 
când Vasile C. Dumitrescu în calitatea sa de reprezentant al maestrului 


trebuia să fi cunoscut pe cei ce au în posesie manuscrisul „Finlandizării 
Europei” alături de toate celelalte, și deci în 1992, pe când încă mai 
trăia, să fi fost tras la răspundere în loc să i se dea onoarea să 
redacteze în postfață o Schiță de portret, Pamfil Șeicaru, la fel de slabă 
ca tot ce a scris acest om, în viaţa lui, inclusiv la Curentul. 

Desigur procesul dispariției manuscriselor lui Pamfil Șeicaru nu 
poate fi făcut cu adevărat decât de organele de conducere ale vechiului 
regim, singurele în posesia documentelor necesare pentru elucidarea 
respectivului jaf spiritual, căci altfel nu poate fi numit. 

Desigur, după umila mea părere ar trebui să fie cercetate şi 
Arhivele Statului din București. 

Nouă ne stă la dispoziție aceste Scrisori din emigrație de Pamfil 
Șeicaru, după ele ne vom conduce. Cartea conţine 51 de scrisori 
trimise de Pamfil Șeicaru lui Radu Valentin, de la 1 - 4 emise din 
Madrid, de la 5 la 43 din Munchen (Karisfeld) şi de la 44 la 51 din 
Dachau. 

Ca tot ce scrie Pamfil Șeicaru, scrisorile de față cuprind un bogat 
material istoric şi politic tratat cu pana unui mare maestru. Din păcate, 
spațiul nu ne permite să ne ocupăm de această parte, vom lua în 
discuţie doar aspectele ce pot fi puse în raport direct cu noua orientare 
a marelui ziarist şi cu împrejurările în care noii săi colaboratori și-au 
ținut promisiunile sau și le-au călcat, după cel mai sacru obicei al lor. 

De la începutul corespondenţei maestrul își manifestă bucuria 
de a avea o legătură epistolară cu R. Valentin, deoarece el face parte 
dintr-o generaţie ce urcă spre posturile de comandă ale destinului 
neamului românesc. Este un izolat al exilului deoarece are oroare de 
falsul patriotism situat în afara procesului de dezvoltare a ţării, „nu 
cred că formele și conținutul spiritual al țării se elaborează în exil, sunt 
cei care lucrează în cuprinsul patriei, în contact permanent cu 
realitățile în mutație ale unei societăţi, calificați să înlesnească 
interesele social-politice ale viitorului”. Și mai departe: „Un exil în care 
diversele imposturi, să le zicem politice, nu au autenticitatea unor 
convingeri, nici acel sentiment de răspundere obligator în orice poziție 
opozantă, la care se adaugă un refuz stupid de a lua contact cu unele 
realități din mers din țară, nu poate decât să dezamăgească”. Un om 
care vorbește așa şi este bine intenţionat, nu cunoaște adevărurile 
triste ce domnesc în țară, trece printr-un vis din care însă se va trezi în 
curând. 


Mai scrie că aşteaptă traducerea în germană a lucrării sale 
„Conferinţa de la Helsinki-Yalta Nr. 2”. În scrisoarea din 26 Sept. 1974 
confirmă primirea traducerii textului „Conferinţa de la Yalta Nr. 2, 
totalizează 479 de pagini dactilografiate. 

În scrisoarea din 5 Februarie anunţă viitoarea apariție a 
broșurii „Dunărea - fluviu a cinci mări”, urmată de „Conferinţa de la 
Helsinki-Yalta nr. 2” tradusă în germană fiindcă în scrisoarea nedată 
notată cu IX amintește că va rămâne la München, până ce vor apare în 
limba germană „Mica Romă” „Dunărea - fluviu a 5 mări” și 
„Finlandizarea Europei”, totul va fi terminat până la 20 Iunie. În 
scrisoarea din 10 Iulie vrea să-i trimită un exemplar lui Dan Berindei 
din „Dunărea - fluviu a cinci mări”, şi tare ar dori să-l cunoască, în 
misivele anterioare i-a elogiat cartea despre N. Bălcescu. Dorește ca în 
August să interne la tipar „Finlandizarea Europei” pentru ca la sfârșitul 
lui Septembrie să apară exact când în Octombrie va avea loc 
conferinţa. 

E foarte interesant şi instructiv ceea ce îi scrie după ce a lecturat 
romanul Delirul să îi transmită lui Marin Preda că dacă vrea să creeze 
un roman cronică reușit şi nu simplu reportaj cu turnură de roman îi 
recomandă să citească romanele lui Maurice Barres, „L-appel au 
soldat” şi „Lewis Figures” cele mai bune din operele lui, ceea ce 
înseamnă că P. Şeicaru cu simțul său de critic literar a perceput, fără 
greutate, calitatea minoră a Delirului nedepășind nivelul unui reportaj, 
departe fiind de ceea ce trebuie să fie o adevărată cronică-roman. Mai 
specifică faptul că la noi excelează în acest gen de cronică, romanele lui 
Cezar Petrescu „Întunecare” şi cele trei volume ale revoluţiei de la 
1907. 

În epistola din 4 August 1975, se plânge că mănăstirea Ana de la 
Orşova ctitorită de el întru pomenirea camarazilor săi morţi în primul 
război mondial, a trecut sub oblăduirea mitropoliei din Oltenia, deși el 
făcuse donația Patriarhiei. El și-a tradus actul de donaţie în limba 
germană şi l-a autentificat la Tribunalul din München pentru a i se 
respecta calitatea de ctitor. În aceeaşi scrisoare e supărat că „Dunărea 
- fluviu a cinci mări” va apărea în August când lumea e în vacanţă iar 
„Finlandizarea Europei” nu va putea apărea decât în 15 Noiembrie și 
adaugă: „Greu să fi singur şi să lupţi în condiţii descujarante”. 

În 24 August 1975 consideră că primirea favorabilă a broşurii 
„Dunărea - fluviu a cinci mări” va decide și tipărirea „Finlandizării 


Europei”, al cărei volum de 550 de pagini implică un risc mai mare. A 
scris această carte în cursul anului 1973 și a terminat-o în 18 Oct. 
acelaşi an, pe când traducerea a avut-o abia în 1974, la 18 Octombrie. 
Va scrie şi o scurtă introducere, de 20 - 30 de pagini intitulată: 
Conferinţa a avut loc. În 22 Oct. 1975 scrie că sunt tratative cu trei case 
de editură, toate interesate să publice „Finlandizarea Europei”. „În 
cartea mea fac cea mai clară critică a politicii americane şi, în chip egal 
Europei libere, fără mincinoase menajamente. Am adăugat ca 
introducere 60 de pagini „Conferinţa a avut loc” în care fac bilanțul 
zisei conferinţe de securitate a Europei, cartea va fi dată la tipar prin 
Noiembrie şi va apărea în Decembrie în preajma Crăciunului. Va 
cuprinde 600 de pagini, menite să provoace multe comentarii. 
„Antagonismul ruso-chinez și Europa” în Martie sau Aprilie. 
Bineînţeles că activitatea mea nu se va termina”. Să reținem, își dă 
seama tot mai mult că îi va fi tot mai greu să reușească în condiţii 
materiale greu de imaginat şi într-o ţară a cărei limbă n-o cunoaște: 
„Adesea mă uimește şi pe mine această cutezătoare aventură 
tinerească la 81 de ani. Și şase luni, nu uită Veguţa să adauge. Este 
foarte posibil că o adâncă credință în cauza pe care o aperi îţi dă un fel 
de Don Quijotism, la care vârsta și îndelungata mea experienţă elimină 
morile de vânt”. 

În 30 Oct. 1975 îl informează pe Radu Valentin că și-a adus 
aminte de proiectul lui I.L. Caragiale de a realiza o piesă cu eroii din 
Scrisoasea pierdută, după 20 de ani. Deşi vorbise multora de această 
piesă, după moartea lui s-a constatat că marele comediant nu a realizat 
nicio comedie cu acest subiect. Şi-atunci s-a gândit el să scrie o atare 
piesă, drept calmant enervării cauzate de negocierile cu casele de 
editură, a scris în zece zile piesa „Excelenţa sa Râca”. Râca Venturiano 
a ajuns ministru dar erau mai toţi eroii Scrisorii pierdute şi din „O 
noapte furtunoasă” şi poate spune că a izbutit. În același timp sprijinit 
de doi goldmani, în ce privește Finlandizarea Europei duce lupta 
decisivă a vieţii sale. 

În 19 Nov. 1975, se ocupă pe mai departe de Finlandizarea 
Europei şi cu piesa sa „Excelența sa Râca” și ajunge la Gândirea 
întemeiată la Cluj de Cezar Petrescu pe care o aduce în 1922 la 
București unde împreună cu Hiena apare într-o haină nouă, ca în 1927 
să o cedeze lui N. Crainic, acesta a vrut prin ortodoxism să înființeze un 
partid similar cu partidele catolice democrate: „Eroarea lui Nichifor 


Crainic, surprinzătoare la un licenţiat în teologie, e de a atribui 
ortodoxiei o concepție similară celei catolice. Zadarnic vei căuta la șefii 
bisericii ortodoxe o cristalizare a gândirii asupra problenilor social- 
economice similare cuprinsului enciclicei „De rerum novarum” a lui 
Leon al XIII-lea, publicată în 1892”. 

Ca bun cunoscător al Gândirii, cred că P. Șeicaru dă un răspuns 
potrivit aceluia ce se întreabă de ce o mișcare atât de ortodoxă ca cea 
inițiată de N. Crainic se situază în afara religiei ortodoxe, cei mai mulți 
preoți ortodocși se simt sufleteşte străini de ea, aşa se explică faptul că 
cei mai străluciți gândiriști, încadrându-l aici chiar și pe părintele 
Stăniloae, nu au fost preoți ci intelectuali de seamă, oricum laici în 
gândirea lor. 

Manifestându-și dorința de a-l cunoaşte pe Dan Berindei se 
opereşte iar la „Finlandizarea Europei” care-l va scoate din starea de 
proletar al călimării şi calvarul acesta durează mai bine de 30 de ani: 
„La 81 şi 7 luni îmi voi permite luxul de a tulbura momentul de la 
Teheran, Yalta şi Potsdam. Nu am nimic de pierdut şi am o plăcere 
diabolică de a prezenta pe Roosevelt și Churchill așa cum au fost, biete 
paiaţe cărora le-a cântat Stalin din balalaică și ei au țopăit învioraţi de 
votcă”. 

La 30 Dec. 1975, în legătură cu o eventuală vizită a lui în ţară, 
acesta îi pare exclusă și adaugă: „Eu publicând „Finlandizarea Europei 
- Conferința de la Helsinki-Yalta nr. 2” mi se interzice să accept o 
„scurtă şedere” când prepar „Antagonismul ruso-chinez și Europa”. Îmi 
domin apriga dorință de a-mi revedea țara, cu acțiunile mele antiruse. 
Şi pe de altă parte, eu aş apărea că scriu la sugestia Bucureştiului, ceea 
ce ar constitui pentru mine o ofensă: scriu cum gândesc de la Aprilie 
1918 până azi, denunțând pericolul rusesc încă din vremea când 
actualii conducători nici nu erau născuți”. 

În continuare, pe pagini întregi, maestrul critică politica 
partidului comunist în ce priveşte accelarea industrializării ţării şi 
întărirea comerțului de stat a cărui influență se arată dezastruoasă, 
mai ales în sectorul agricol și alimentar. Criticile sunt fundamentale, 
ele fac să se clatine Golemul statului comunist, astfel că autorul nostru 
se grăbeşte să tragă concluzia: „Eu îmi interzic orice comentariu 
asupra actualei economii impuse ţării, fiind conștient de decisiva 
importanţă a problemei externe”. Să recunoaștem suntem departe de 
încrederea arătată realizărilor regimului comunist român din prima lui 


scrisoare din Junie 1974. 

Pe ziua de 11 Febr. l-a vizitat Virgil Cândea, prietenul istoricului 
Radu Valentin, acesta i-a făcut o puternică impresie. Este inteligent, de 
solidă formaţie, documentat și totul fără ostentaţie, cu un seducător 
natural în dialog. „l-a produs o imensă plăcere, confirmându-i 
convingerea pe care o am că în ultimii 20 de ani s-a format o elită 
intelectuală în România de cea mai aleasă calitate”. Cât de mult se 
înșela maestrul în aprecierile lui asupra acestui personaj, nu altfel de 
cum o făcuse și în legătură cu însușirile filiale și sacrificiile depuse de 
alde Vasile Dumitrescu. Să recunoaştem Pamfil Șeicaru se afla 
înconjurat de nişte oameni care au aruncat peste el otrăvita cămașă a 
lui Nessus. 

În sfârşit îi cere lui Valentin să caute în colecţia Curentului din 
anii 1938 - 1942, un articol al lui I.U. Soricu despre plagiatul lui Lucian 
Blaga. 

Se plânge de E. Micu, presupus profesor universitar, care total 
nefondat îl declară un rechin al presei şi un șantajist şi trece peste 
faptul că datorită lui P. Șeicaru s-a mutat „Gândirea” de la Cluj la 
București, prezentarea grafică a revistei ca şi a Hienei se făcea la 
Cultura naţională condusă de vărul lui Duiliu Zamfirescu, Simionescu 
Râmniceanu. E. Micu nu amintește turneul de şezători al Gândirii 
organizat în 1923 cu participarea, merită să-i cităm, a lui Mihail 
Sadoveanu, G. Tutoveanu, Topârceanu, Demostene Botez, N. Crainic, 
Ion Marinăadoveanu, Bacovia, Păstorel Teodoreanu, Ionel Teodoreanu, 
Ion Minulescu etc. turneu încheiat la Râmnicul Vâlcii. Se înțelege că la 
toate şedinţele a participat ca director și Cezar Petrescu. La Fălticeni 
maestrul a ținut o cuvântare cu prilejul împlinirii a 60 de ani, a lui 
Mihail Sadoveanu. 

Marele ziarișt se mai interesează de cartea: „Moartea unui 
istoric: N. Iorga” de M. Stoian cu prefață de Macovescu, o prezentare, 
cum aveam cartea puteam să-mi dau seama de asta, în care uciderea 
marelui N. lorga e manevrată în interesul propagancei comuniste, în 
timp ce reprezentanţii aceluiaşi regim din țară făceau afaceri cu 
principalul criminal al profesorului stabilit după război la Munchen, 
Boeru. 

Speranța marelui ziarist era Virgil Cândea despre care scrie la 
12 Februarie: „După convorbirea avută cu Virgil, în care sinceritatea a 
fost regula, ca şi grija de a discerne interesele vitalale oropsitei noastre 


nații, după despărțire nu m-am simţit singur, un biet bătrân Don 
Quijote care călărește pe o iluzie (pentru proşti, pentru mine o 
certitudine) în pustiul moral al exilului. Oricum este înviorător să nu te 
simţi singur să constaţi că în ţară s-a format o nouă generaţie care se 
preocupă de aceleași probleme ca și tine, singuratecul de 30 de ani și 
te înțelege. „Gravă eroare! Virgil Cândea - dacă acesta e adevăratul său 
nume - este un produs de ultimă oră a regimului comunist, mereu cu o 
față binefăcătoare, zâmbindă, prin care se îngrijeşte ca dispoziţiile 
partidului să fie ireproșabil aplicate, fără ca cel vizat să se simtă prea 
lovit, nu i se distruge totala încredere, dar în acelaşi timp unul ca Virgil 
are grijă ca să-și cultive interesele proprii prin galoanele noi ce i se 
pun pe umeri, asigurându-i mult visata ascensiune. 

Psihologia unui atare personaj, e aproape de nepătruns pentru 
un om cu principii sănătoase căci reacționează după propriile sale legi, 
ce-și scot sabia din teacă și-l execută pe cel ce îndrăzneşte să i se așeze 
în calea parvenirii sale. Un atare individ, mare boss comunist e descris 
de Marin Preda în cel mai iubit dintre pământeni, în soțul Matildei. 
Acesta introducând-o în cercul noii clase muncitoreşti cum o numeşte 
Djilas, după ce femeia face câteva gafe de neiertat se trezește 
abandonată, fără să ştie de ce, în urma unui simplu bilet pe care-l lasă 
Matildei, urmând ca odată cu poșta viitoare să i se trimită şi sentința 
de divorţ. 

Desigur, Pamfil Șeicaru nu impunea astfel de măsuri, el era un 
biet bătrân Don Quijote - chiar așa se autocaracteriza el însuși - pradă 
unor idealuri ca Patrie și neam, în care indivizi ca Virgil de mult nu mai 
credeau, ei se conduceau după zicala „Acolo unde e bine, mi-e și patria” 
(Ubi bene, ibi Patria), deviză tot mai însușită și de tinerii de astăzi 
educați în spiritul României postcomuniste. 

E interesant că Radu Valentin nu-i trimite maestrul cărțile de 
care are nevoie, să dăm ca exemplu cartea „Rusia la Dunăre” publicată 
de Leon Casso în 1912 cu prilejul a 100 de ani de la anexarea 
Basarabiei, autorul fiind la acea dată ministrul școlilor, al ţarului 
Nicolae al II-lea. 

În timp ce Virgil ca bun comunist îi trimitea două volume 
consacrate lui Eminescu de Călinescu și Enigma Otiliei de același autor. 
Cu toate acestea Pamfil Șeicaru îl invitase pe Radu Valentin împreună 
cu soția sa la München şi se arăta îngrijorat când Virgil nu-i mai da 
niciun semn de viață şi adaugă faptul că s-ar cuveni ca prietenul lor 


comun să se oprească la München când pleacă peste hotare. Maestrul 
nu vrea să înţeleagă situaţia sa că cei din țară l-au părăsit, de unde 
greutățile materiale prin care trece, încurându-l costul traducerii fiind 
de 12 mărci pagina. Mărturiseşte că foarte cu greu a izbutit să-și 
asigure costul biletelor de avion pentru 2 persoane la Madrid fiind de 
1.500 mărci, dar trebuie să-și reînnoiască le titre de voyage 
lichidându-și căminul din Spania. Cu toată precara sa situație 
financiară, eternul nervus rerum gerendarum, este străin 
scepticismului și crede cu tărie în linia ascendentă a neamului său. La 
12 Aprilie 1976 face bilanțul ultimului an: patru lucrări și o piesă de 
teatru. Dacă am lua în considerare și pe cele traduse în limba germană 
ne-am referi la „Finlandizarea Europei”, declarată unul din apogeele 
sale creatorare, „Antagonismul ruso-chinez şi Europa”, „Mica Romă” pe 
când piesa de teatru este Excelenţa sa Râca pe care a trimis-o pentru a 
fi dactilografiată lui Radu Valentin, la București, deci ar putea fi găsită 
în arhiva acestuia lăsată în custodia urmașilor săi. 

Vorbind de cele trei lucrări ale sale e conștient că ele vor putea 
să-l fixese ca o țintă demnă de doborât de cei de dincolo de Nistru, dar 
acest risc l-a cunoscut de-a lungul lungii sale cariere de exercitare a 
profesiei. Ceea ce urmează trebuie citat, (5 Mai 1976) fiind de o 
deosebită importanţă: „Revin la lași, când a fost la 9 Februarie la mine 
prietenul nostru comun (Virgil Cândea n.n.) am pus problema 
traducătorului de limba engleză și l-am întrebat ce bursă i s-ar putea 
acorda. Mi-a spus că nu este o problemă indisolubilă. Deci la bursă 
adăugând casa şi masa plus 1.000 de mărci pe lună ar fi pentru 
traducătoare un paradis, deşi va avea de lucru. Teza ei de doctorat de 
literatură comparată am conceput-o pentru viitoarea utilizare ca o 
conferință în țările de limbă engleză, având ca o carte de vizită teza de 
doctorat privind literatura din ţările de limbă engleză: Statele Unite, 
Canada, Australia, Noua Zeelandă etc. Că persoana în chestie a înțeles 
greşit şi a dat drumul unei imaginaţii ce contrasta cu ceea ce am 
sugerat, regret. Pe mine mă interesează traducerea din limba engleză 
pentru informaţia directă, nu a travers „Le Monde”. Nepoata mea îmi 
va fi de folos ca medic, nu uita că am 82 de ani. Îmi pare rău că ai 
interpretat afectiv ca un interes ceea ce este un pur interes 
profesional, care pentru mine are o importanță majoră. Lângă mine nu 
stă nimeni fără să fie contaminat de intensitatea muncii mele. Nu 
confund interesele mele, către sfârşitul vieții, așa de precise cu vagul 


divagaţiilor romantice. Știu eu dacă ursitoarele îmi vor da încă 6 - 7 
ani de viață - în sensul de viaţă activă! Constat că nu ai ajuns să mă 
cunoşti suficient, de aici unele concluzii eronate”. 

De-acum maestrul începe să-şi dea seama de prețul 
colaboratorilor săi, de unde amarnicele concluzii ce le poate trage din 
unele evenimentele mai mult decât reale: „l-am scris lui Zub şi 
scrisoarea a rămas fără răspuns. l-am scris lui Virgil și iarăşi tăcere. 
Dar de ce să mai vorbești de contacte chiar atunci când cel care caută 
contacte este prea cunoscut în ceea ce priveşte convingerile lui și nu 
află răspuns? Am sentimentul că sunt un invid care nu inspiră 
încredere şi determină retranșeri în tăceri semnificative”. 

Ceea ce se conturează ca o amăgire tot mai mare pentru P. 
Șeicaru, va corespunde unei evoluții bine precizate a celor de dincolo, 
reprezentanţii partidului, deoarece era o iluzie a maestrului că va 
putea ajunge, prin legăturile respective la sufletul poporului român. 
Zidul cortinei de fier de arăta de nepătruns. La început, comuniștii s-au 
declarat mulțumiți că l-au redus la tăcere pe furiosul polemist, în orice 
caz cu toate criticile imputate regimului impus la guvernare de ruși, 
deschidea o portiță şi spre realizările, fie şi constatate ca ridicate pe 
nisip mişcător, președintele nu era atacat, mai ales prin colaboratorii 
săi de la Curentul, era pur și simplu preaslăvit, Vasile Dimitrescu 
declara în aceeaşi foaie că e mândru când vede ce vrednic președinte 
are România, în persoana lui N. Ceaușescu. Să recunoaștem că P. 
Șeicaru nu a atins nivelul unor atare aberaţii, în fond referindu-se la 
preşedintele ţării afirma o realitate nu mai că pentru exilații români, 
doar pronunțarea corectă a numelui acestui om însemna că ești cu el, 
cum de altfel i s-a spus fără menajamente chiar și maestrului. Dar, 
desigur prin influentele celor din jur, și a unor schimbări ce nu pot fi 
contestate, marele ziarist a ajuns la convingerea că prin antirusismul 
său va putea ajuta poporul român să scape de robia rusească a unei 
gubernii, în care urmăreau sovieticii să o transforme. Deci, fără să-și 
trădeze idealurile sale cum le purta în conştiinţă, de pe vremea când 
conducătorii de azi ai României nici nu se născuseră încă. 

Astfel s-a trecut la a doua etapă, ca regimul comunist să sprijine 
editarea unor lucrări ale maestrului, nu cu gândul cel mai din urmă ca 
prin numele lui ar fi putut să aibă niște câștiguri apreciabile din care 
profita desigur elita comunistă. Astfel, a avut loc publicarea primelor 
două broşuri mai ales „Dunărea - fluviu a cinci mări” apărută în ţară 


fără să poarte numele autorului, putea să slujească în primul rând 
interesele regimului din ţara noastră. În același context se încadra şi 
Karl Marx şi românii, carte tradusă în germană de cineva din ţară, și i 
s-a impus lui P. Șeicaru să se respecte textul german al lui Oțetea, 
făcându-i-se şicane maestrului și în legătură cu comentariul său de 
către un profesor din țară, ce avea interesul să întârzie „sine die” 
apariţia lucrării. Fără îndoială acel institut de studii istorice şi politice, 
cum a fost prezentat maestrului nu exista în Germania sub această 
formă îi se chema editura de studii istorice şi politice, unde se publicau 
texte de a căror valabilitate era responsabil autorul. Chiar faptul de a 
reține 2000 de exemplare nu putea aparține editurii germane ci a celor 
ce aveau dreptul s-o facă, alături de autor. 

Desigur că bilanţul a fost dezastruos şi asta fiindcă în Germania 
nu există un public larg interesat de asemenea subiecte, pe când 
specialiștii se numărau pe degete şi mare parte dintre ei aşteptau să 
primească lucrarea ca pe un omagiu din partea autorului. Deci, nu din 
cauza lipsei de valoare a lucrărilor vânzarea lor a lăsat de dorit, nu 
eram în România unde fiecare instituţie şi bibliotecă erau obligate să 
cumpere cel puțin un exemplar, şi prin intervenţia statului totalitar în 
republica română socialistă se crease un public larg de cititori care 
garanta vânzarea a zeci de mii de exemplare, cum s-a întâmplat cu 
aceeași carte apărută în româneşte, pregătindu-se a doua ediţie. 

Noi avem o suspiciune nu chiar utopică: după cum bine știm, 
cam în aceeași epocă, chiar puţin mai târzie, Vasile Dumitrescu anunța 
printr-o scrisoare publică datoria sa pentru publicarea Curentului și a 
Articolelor de fond din anul 1944 ale maestrului, şi susținea că ea se 
ridica la 37.000 de mărci ori după cea mai mărinimoasă socoteală nu 
se putea ajunge la o asemenea sumă decât dacă s-ar fi referit şi la banii 
cheltuiţi la tipărirea broşurelor maestrului, dovadă că toate aveau 
aceeaşi sursă de origine bine stabilită, din țară. Pentru asta mai 
pledează apariţia în continuare a Curentului, V. Dumitrescu a găsit 
nişte sponsori gata să ajute Curentul, fără să ajungă la enorma sumă de 
37.000 DIN care astăzi ar fi de cel puţin 60.000 de mărci-valută cum le 
numeau cei străini de acești bani germani. 

Dacă mai punem în discuţie și eventuala intervenţie a 
ambasadei ruse din Bucureşti, informată asupra noii colaborări a unui 
fost condamnat la moarte în 1946 pe lângă autoritățile românești, toți 
acești factori au contribuit la sistarea sprijinului financiar dat lui P. 


Șeicaru, mai ales că o carte de 450 de pagini tipărită în Germania cum 
se prezenta „Finlandizarea Europei”, costa pur și simplu o avere. 
Desigur, ea ar fi putut fi publicată dacă ar fi fost dedicată marelui fiu al 
poporului N. Ceaușescu, dar nu putea fi cheltuită pentru cărțile lui 
Șeicaru, bazată pe idei neconforme cu ale comuniștilor, de pildă 
contestă valabilitatea actului de la 23 Aug. 1944, socotit sfânt pentru 
cotropitorii ţării, chiar şi peste ani preşedintele Iliescu îl omagiază pe 
fostul rege Mihai I pentru înțeleptul său act de curaj, căci dacă nu ar fi 
fost realizat actul de trădare al capitulării de la 23 August, adică pentru 
venirea la putere a partidului comunist al celor o mie de membrii, noi 
sigur ne-am fi prăpădit ca neam. 

În consecință prietenul comun al lui Radu Valentin, Virgil 
Cândea a primit misiunea să-i aducă la cunoștință maestrului că i se 
retrag toate subvențţiile editoriale, ultima broșură editată fiind cea 
despre Karl Marx și Românii, cum s-a şi întâmplat. Dar cum comuniștii 
nu puteau să rostească un fapt în toată lumina adevărului gol-goluţ, 
Virgil, dragul de el, a recurs la stratagema că secretara pentru 
traducerea în engleză nu ar fi o problemă să fie numită dacă nu ar fi 
nepoata marelui ziarist de unde se bănuiesc alte interese decât cele de 
interes național. 

Deci maestrul cu toată trista realitate, va fi în continuare minţit 
ca nu cumva să se întoarcă împotriva lor, pe când marele ziarist avea 
tot interesul să mențină statusul quo pentru a nu-l pierde pe V. 
Dumitrescu pe care continua să-l laude pentru fidelitatea lui: „Crede- 
mă că nu este chiar ușor la 83 de ani şi șase luni să-ți menții intactă 
încrederea în tine. A fost un miracol apariţia lui Vasile Dumitrescu, el 
îmi rezolvă toate problemele, face sacrificii de timp şi bani, convins că 
eu pot servi interesele României, așa de nedrept proiectată în opinia 
publică germană și cu atât mai mult americană. Fireşte că nu-mi fac 
iluzii asupra efectului pe care-l produce în bine scrisul meu, dar 
puţinul ce l-ar putea realiza este oricum un bine decât nimic. El este 
însă convins și entuziast”. 

Maestrul se exprimă în acest fel, deoarece fără ajutorul acestui 
Dumitrescu ar fi fost pus pe drumuri, și după cele ce i-am scris eu nu 
sunt chiar convins că n-ar fi vrut să scape de sub tutela lui, tiranică. 
Dar ceea ce putem constata fără drept de apel, acest Dumitrescu îi 
rezolva toate problemele ori în această calitate, pe care am subliniat-o 
şi eu încă de mult, el să nu fi ştiut unde și la cine se află manuscristele 


maestrului, odată ce ele nu-i puteau părăsi locuința fără ca el să nu le 
aibe în mâini și putea să le expedieze la o adresă pe care numai el o 
cunoștea. Este dovada peremptorie că acest Vasile Dumitrescu juca pe 
lângă maestrul rolul ce îi era încredințat de oamenii regimului din 
București, pe marele lor conducător îl lăuda fără a clipi din ochi, în 
noul Curentul al cărui director era, post cumpărat pe bani de unde se 
vede că nu era chiar aşa de dezinteresat cum, constrâns de 
împrejurări, îl descria maestrul. Nu m-a contrazis și nici nu s-a supărat 
atunci când îi demonstram că am toate motivele să nu am încredere în 
respectivul om, a cărui adeziune la politica ceaușistă se putea citi de la 
distanţă, şi ar fi de condamnat dacă ar fi intrat în datorii pentru a ridica 
în slăvi pe un N. Ceaușescu, înconjurat de oamenii săi care pentru 
aceleași lăudații primeau posturi grase și vile la șosea, cheltuind 
37.000 lei (original manuscrisul, corectat de mărci? R. Vuia) într-o 
noapte de chef petrecută la Maxim sau alt loc de petrecere parizian. 

Dar tocmai prost nu-l consideram pe aceste Vasile C. 
Dumitrescu! 

În sfârşit, discută posibilitatea de a veni în ţară pentru a face o 
cură la băile Slănicul Moldovei pentru răgușeala sa cronică. S-a gândit 
să meargă în luna Septembrie când va termina de publicat ultima carte 
din cele patru. A intervenit un fapt în sine lămuritor. Când a primit 
lucrarea lui Al. Zub, „Kogălniceanu istoric” o monografie monumentală, 
fiindcă i-a plăcut modul de prezentare a editurii Junimea din lași, i-a 
propus directorului editurii pentru publicare în limba română a cărții 
lui „Roumanie dans la grande guerre” la care a răspuns să-i trimită 
lucrarea pentru a se putea pronunța. l-a expediat-o prin avion 
recomandat, dar spre uimirea lui n-a căpărat niciun răspuns. Deci nu i- 
a confirmat primirea şi asta deoarece numele său „este pentru toţi al 
unui ostracizat, stigmatizat în curs de 27 de ani prin toate insultele 
care s-au repetat cu o insistență semnificativă. Citează și cartea 
„Gândirea și gândirismul” de E. Micu în care e făcut, cum am mai scris- 
o, rechin al presei, mare șantajist. Ori ce să spună cititorii de persoana 
lui când e pecetluită ca odioasă și se duce o acțiune metodică de 
defăimare a numelui său. Desigur editarea cărții sale „România în 
marele război” ar fi anulat toate insultele, toate calomniile ce i s-au 
dus. În legătură cu cartea lui, a citit o lucrare a lui Dan Berindei „La 
Roumanie, 1877” în care țarismul era zugrăvit în toată felonia sa, deci 
şi-a putut da seama că nu pentru asta nu putea fi publicată în 


românește „La Roumanie dans la grande guerre” ci din cauza numelui 
autorului: „Stigmatizat, ca ostracizat, eu nu sunt dispus să vin în țară ca 
prietenii să mă ocolească de teama securităţii”. Cu acesta se încheie 
legenda defăimătoare că marele ziarist Pamfil Șeicaru ar fi vizitat 
România, ori documentele arată că l-a oprit jocul dublu al regimului 
comunist care peste honare recurgea la serviciile sale de ziarist și 
scriitor, ca în țară să mențţie cu obstinaţie acțiunea de defăimare a 
numelui său. 

Fără îndoială, P. Șeicaru, şi-a păstrat demnitatea sa de om al 
idealului ce nu putea fi trădat, în niciun moment al vieţii lui, n-a fost un 
colaborator al unui regim dement, a căutat chiar alăturea de el să 
slujească interesele neamului românesc și ale Patriei subjugate. 

„Oricât de mare mi-ar fi dorul de țară şi utilă o îngrijire medicală 
în țară, refuz să vin” şi nu uita să mulțumească lui şi prietenului fără 
egal (Virgil Cândea n.n.) că au reușit împreună să aranjeze chestiunile 
editoriale ca și posibilitățile de a da o altă imagine ţării și poporului 
român. (6 Aprilie 1977) 

Totuşi nu-l părăsește voința de a publica celelalte lucrări, pe 
lângă Karl Marx despre români în 30 Martie, Finlandizarea Europei la 
1 Mai şi Naţionalitățile în Rusia Sovietică la 1 Junie. Din păcate nu a 
apărut decât prima, celelalte două au rămas în manuscris. (5 Martie 
1977) 

În legătură cu mareșalul Ion Antonescu, știm că l-a văzut la 
Olăneşti în Aug. 1944, cerându-i să plece de urgență în Spania. La 
Madrid, unde ca om de meserie, gazetar și tipograf, va căuta 
colaboratori pentru o revistă franceză şi engleză, amândouă 
săptămânale. După se aranjează totul se va întoarce pentru a stabili 
împreună, programul de acțiune: „Vei avea semnat de Ică (Antonescu) 
un ordin să ţi se pună suma necesară, la dispoziție, arvună”. Dar că, 
omul regelui, îi adusese la cunoştinţă lui Niculescu-Buzești, șeful 
cifrului, că Șeicaru a plecat cu misiune la Madrid, şi ei au comunicat 
legaţiei germane că el nu pleacă la Madrid ci la Lisabona pentru a 
semna armistițiul. Nemţii sesizaţi de Niculescu-Buzeşști nu i-au dat viza 
decât de intrare, cum va declara mai târziu într-o carte a sa ministerul 
de externe al României la Berlin, lon Gheorghe. Maestrul rămâne 
blocat în Berlin de unde nu-i eliberat decât la 12 Septembrie, deci 
întreg planul de a pune bazele unei tipografii unde să se editeze două 
ziare, francez și englez, cu scopul de a continua lupta împotriva Rusiei 


Sovietice, cotropitoarea României, nu a reușit, din cauza unor 
politicieni români, neîncrezători în propriii săi oameni. 

În ziua de 7 Aug. 1944 mareșalul Antonescu, i-a spus lui P. 
Șeicaru că prin ministrul său la Stockholm a obținut de la ruși trei 
puncte mai are două, Rușii nu vor să-i apuce iarna în Carpați. 

La 21 lunie 1977 marele ziarist şi istoric îl vede pe Al. Zub, sfios 
şi delicat ca o domnişoară. Curiozitatea, spiritul critic, vioiciunea 
spiritului, scrie maestrul îl fac să fie o încântare. 

La 10 Octombrie 1977, maestrul se consideră în posesia 
tristului destin al Casandrei, care fusese dăruită de zei să prevadă 
viitorul și în același timp să nu fie crezută. Biata fiică a regelui Troiei, 
Priam! 

Îl supără faptul că Radu Valentin a renunţat la proiectul de a 
vizita Bavaria ca şi promisiunea lui Virgil, ca în drum spre Geneva să se 
oprească pe la el: „Zub a trecut să mă vadă împreună cu Paul Miron, 
dar au sat doar câteva ore și s-au întors la domiciliu. Bucuria a fost de 
scurtă durată. Ce tânăr este Zub, pare un adolescent, privirea 
iscoditoare să vadă cărțile mele. Le răzfoia grăbit să facă un popas la 
pagina unde văzuse o subliniere pe care o citea atent, ca să descopere 
ce m-a interesat. Ceva similar am văzut la N. Iorga. Din nefericire, nu 
am putut să menţinem măcar un contact epistolar. La adresa pe care 
mi-a indicat-o, scrisoarea trimisă s-a întors „necunoscut la adresă”. 

Ce magnific îmi pare maestrul în caracterizările ce le atribuie 
tânărului istoric Al. Zub comparându-l chiar cu inegalabiul Nicolae 
Iorga, pe când el se prezintă cu măruntul Paul Miron, cunoscut ca omul 
Bucureștiului strămutat pe meleagurile Freiburgului. Obsedat ca nu 
cumva întâlnirea cu marele ziarist să-i întunece ascensiunea în carieră, 
s-a pretat la cele mai josnice atitudini culminând cu adresa pe care nu 
i-a dat-o din teama ca maestrul să nu-i facă o vizită neașteptată, ceea 
ce ar fi fost imposibil datorită distanţei ce îi despărțea. 

Între timp celălalt tânăr istoric apreciat de maestru, Dan 
Berindei dacă bine îmi aduc aminte a „emigrat” în Franţa de unde s-a 
întors după Dec. 1989, în noul regim e profesor, academician ori având 
în vedere nivelul de pregătire inflaționist al academicienilor de astăzi 
parcă mi-aș spune că bunele speranţe ale marelui ziarist au fost încă 
odată înșelate. 

În Dec. 1977 maestrul își anunță mutarea dintr-o cameră de 
hotel din Karisfeld unde a locuit trei ani şi 15 zile într-un mic 


apartament din orașul Dachau, capitală de judeţ și pitoresc prin 
abundența grădinilor. 

La 10 Ianuarie 1978 se împlinesc exact 50 de ani de la apariţia 
Curentului. 

Tot în acest început de Decembrie a apărut în editura de studii 
politice şi istorice (titlu just) Însemnările lui Karl Marx despre români. 

Veguţa, sora maestrului cu o răbdare de călugăr benedictin a 
căutat să pună ordine în corespondența maestrului și în manuscrisele 
nepublicate care nu sunt puţine. 

Află de moartea prof. Giurescu şi recomandă să-i procure „În 
război” de Duiliu Zamfirescu unde este evocată înmormântarea 
maiorului Giurescu. 

Nu uită să-l roage pe Virgil să grăbească pașaportul lui Costache 
şi vrea să obțină și prin proces, dintre lucrurile Veguţei bustul său 
realizat de Oscar Han pe care fiul surorii lui, Marica vrea să-l 
înstrăineze. Unde poate să fie astăzi acest bust care nu mă îndoiesc îşi 
are desăvârşirile sale? 

lată că şi lipsit de mijloace de a publica o lucrare mai 
voluminoasă, în scrisoarea din 23 Dec. 1978 maestrul așteaptă la 20 
Ianuarie apariţia în limba germană a unei lucrări de 450 de pagini care 
urma să aibă titlul de „Finlandizarea Europei” dar Institutul de studii 
istorice și politice, de fapt editura i-a găsit un titlu mai adecvat 
„Dimensiunile politicii Rusiei ţariste şi sovietice în Balcani”, care 
corespunde mai exact conținutului cărții. Dacă va primi un verdict 
favorabil va fi editată în limba engleză, în America. Dar cum știm că în 
această formă nu va putea să apară, oare nu constituie un simplu vis 
care încă îl mai ține în viață pe marele nostru ziarist şi îl determină să- 
şi imagineze ceea ce nu are şansă să se rezolve în realitate, exact iarăşi 
ca un erou de Balzac sau însuși Balzac. Nu vrea să se lase învins atâta 
timp cât simte atâta energie tinerească în spiritul său. Prietenii cei 
buni, cum îi crede maestrul îi scriu tot mai rar. În Nov. 1979 visează că 
la 15 Dec. Îi va apărea „Weg nach Helsinki” (Drumul la Helsinki în loc 
de Finlandizarea Europei) și la 1 Ianuarie va apărea Curentul cu 
sperența să-i poată adăuga 4 pagini în germană. Curios că nu de mult 
colegiul de redacție a hotărât să scadă numărul paginilor românești de 
la 8 la 4, deci unde ar mai avea loc şi cele germane. Ne face impresia că 
marele ziarist cu toată luciditatea minţii sale, vrea să arate zișilor săi 
prieteni - Radu Valentin și Virgil Cândea - că și fără ajutorul lor 


drumul său spre succes e larg deschis. De altfel cei doi, unul l-a uitat 
total, pe când Radu Valentin îi scrie foarte rar. 

În ultima sa scrisoare din 23 Martie îi scrie mai tânărului istoric: 
„nu te preocupa de data de 18 Aprilie când voi împlini 86 de ani. Au 
mai puţină importanţă decât luna Mai când îmi va apărea în traducere 
lucrarea consacrată Papei și în sfârşit „Weg nach Helsinki” cu prefața 
lui Franz Josef Strauss. Este o victorie la 86 de ani”. 

Sigur, visul său suprem Finlandizarea Europei nu a apărut până 
astăzi, nici lucrarea consacrată Papei Giovanni Paolo II, la care ţinea 
foarte mult. 

După ce-și aminteşte de felul de a crea a lui Cezar Petrescu, 
Balzacul românilor, va încheia corespondența cu un citat din 
Chateaubriand: „sunt la vârsta când omul speranţă dar timpul lipsește 
speranţei. Și eu voi avea la 18 Aprilie 86 de ani. Precum vezi, ce puțin 
timp de lucru au speranțele mele. Grăbesc deci să dau fiecărei zile o 
bună folosire”. 

2 a.) Din corespondenţa cu d-na dr. Virginia Munteanu Șeicaru 
(Veguța) 

Karisfeld 20 Decembrie 1976 

Stimate Domnule Doctor 

Este o zicală populară: „de-i întinzi un deget, el îți ia mâna 
toată”. Așa ar putea interpreta oricine afară de Dv. care cu atâta 
înțelegere și spontaneitate - nu numai de om și doctor - dar şi de 
român - ați venit în ajutorul fratelui meu în suferință. Deşi nu vă 
cunosc personal, totuşi mi-am dat seama că sunteți medicul pentru 
care nu buletinul de identitate și nici ce hram porți, ci numai suferința 
bolnavului interesează. Efortul, perseverenţă și mai ales sufletul ce-l 
dăruiţi, este tratamentul pe care bolnavul îl simte în prezenta Dv. Nu 
este o introducere ce o fac ci motivul care mă determină să solicit ce 
urmează. 

Am primit ieri - 18 XII - o scrisoare de la draga şi neuitata mea 
colaboratoare inegalabilă - sora Valerica Rusu - ardeleancă din 
regiunea moților, aceasta spune mai mult decât aș scrie pagini. Mi-a 
fost nelipsită în viața mea de medic din 1941, când am numit-o soră, 
până în 1948 când - nu Ministerul unde lucram, n-aș putea să spun 
căci nu ştiu, am fost pastilată - termenul este „comprimată”, revine la 
acelaşi numitor. Dar din ziua aceea şi până astăzi, chiar și în timpul 
anilor (cinci la număr) când am absentat, copila aceasta a mea, născută 


sufletește, este nelipsită. Oriunde eu aș fi ea este prezentă la sora mea, 
unde e și locuința mea. Poate voi avea ocazia să ne vedem, când vă voi 
da momente din viața ei, strâns legată de a mea. 

În scrisoare, între altele îmi scrie, redau textual: „Doamnă 
Doctor, vă rog mult de tot, ajutați-mă în legătură cu boala mamei mele. 
Domnul doctor mi-a spus să-i fac rost de singurul medicament care-i 
va da o aneliorare şi deci puţină liniște celor de acasă. Medicamentul 
se numeşte „Carbonat de Lithiu”, tablete, o cutie, care nu se găseşte la 
noi, numai la nemți. Acesta o va mai linişti că mult se chinuiesc ai mei, 
când pleacă şi nimeni nu ştie pe unde o ia. Eu și sora mea și pe 
deasupra drumurile ce le facem din Bucureşti până la noi acasă, ca să-i 
mai ajutăm pe ai noștri. La Dv. alerg Doamnă Doctor, la cine aș putea 
merge. Vă mulțumesc din toată inima. Vă doresc multă sănătate, 
Valerica”. 

Sigur m-am dus imediat la farmacie. În primul rând mi-a cerut 
reţeta, foarte natural și al doilea costul, 20 de mărci. Vă închipuiți câtă 
tristețe în mine, că acestui copil al meu nu pot să-i vin în ajutor. Alerg 
la cel care am înţeles, este pătruns de cel mai ales dar ce-l poate avea 
omul - virtutea - ce nu se moşteneşte ci este în tine și cu tine părăsește 
viața, când sorocul a sunat. Dacă scrisoarea mea vă răpeşte din timpul 
Dv. atât de preţios, treceţi cu vederea și faceți cum vă va fi cu putinţă. 
Îndată ce fratele meu va putea, el va fi cel care se va executa în locul 
meu. 

Sfintele Sărbători şi Noul An 1977 să vă dăruiască din plin tot ce 
meritați pe lângă sănătate şi să ne aducă Pacea mult dorită! La mulți 
Ani! 

Dr. V. Şeicaru Munteanu 

12 11977 

Stimate Domnul Doctor 

Nevoia mea și înțelegerea ce aţi arătat-o pentru fratele meu, mă 
determină să apelez la Dv. în legătură cu sănătatea fratelui meu. lată 
despre ce este vorba. Activitatea lui depășește măsura, atât ziua cât și 
noaptea. Mai ales noaptea mă face să fiu și mai plină de grijă. Orele îi 
sunt nelimitate, tot timpul lui se petrece numai în citire și scris. După 
miezul nopții este o mică pauză în care timp plecăm pe cărările vieţii 
noastre, toată în țară. Fiecare colţ străbate, cu memoria inegalabilă 
pentru vârsta lui, figuri şi întâmplări sunt readuse în această cameră 
de hotel, unde își petrece de doi ani trecuți, viața. Sigur că alături de 


bătrâna lui soră își plimbă amintirile - nu de plimbări - de alinător al 
suferințelor trupeșşti şi sufleteşti. Aceasta ne este singura desfătare, 
deci o odihnă bună a dânsului, alteori o revoltă, venită din cunoașterea 
în adâncime a învinuirilor pentru cei care au avut în mâinile lor 
destinul Patriei. Rezultatul, imposibilitatea de a se lăsa în voia 
somnului, marele întăritor al sistemului nervos, odihna binefăcătoare. 
Nu îndrăznesc să-i dau niciun medicament fără să-mi fie prescris. Nu 
cunosc ceea ce se numeşte mândrie, ci cum gândesc și cum mă cunosc 
aşa-mi este vorbirea. Vă dau un exemplu, care poate mai bine dovedi 
grija mea. În noaptea aceasta, este aproape 5 dim., a fost imposibilă 
adormirea. Noua carte pe care o va scrie se află în epoca de „zămislire” 
deci îndelungată muncă a bietului creier pentru dreapta documentare 
a tezelor aduse. Aceasta l-a adus în culmea imposibilității de a dormi. I- 
am dat două valeriane (acum e se numesc extraveral) și o dulceaţă, 
zahărul fiind și el un calmant. Acum a aţipit, îi aştept respiraţia care-mi 
dovedeşte că a adormit. Sigur că mult mă îngrijorează. La vârsta lui, 
după o viaţă întreagă de luptă pentru adevărul istoric, precum și al 
bietului om, ca individ în societate, deci nedreptăţit, are absolută 
nevoie de odihnă. În timpul zilei se odihnește, chiar foarte bine, cu mici 
tresăriri, dar noaptea constituie o problemă. Voi face numai ce veţi 
hotărî, să-i putem da o tonificare sistemului nervos, pus la atâtea și 
îndelungate încercări; precum şi posibilitatea de a dormi, fără 
frământări, ceea ce vine la același numitor. 

O altă problemă este și aceea a răgușelii în timpul vorbirii. 
Siropul trimis este minunat, dar vreau să știu ce determină această 
stare. Dus în timpul verii la radiolog pentru examenul pulmonar, a 
văzut o zonă umbrită, nu pot eu preciza în ce zonă, cred că la laringe. 
Acum șase zile a fost dus la un medic laringolog, de către cel ce se 
poartă mai mult decât de i-ar fi propriul lui copil. Şi acesta a văzut zona 
umbrită. l-a prescris următoarele medicamente: Bisolvonamid (60 
tablete) trei pe zi, să fie repetată reţete de trei ori și altul 
Transbronchin 30 capsule 3 pe zi. Dar după câteva zile m-am întors la 
siropul cu același nume ca şi capsulele. Formulele sunt apropiate de cel 
al siropului, dar rezultatul bun îl dă siropul. Situaţia la ora actuală este 
următoarea: Nu tușeşte ca să mă îngrijoreze - mai ales cât ia siropul. 
Dar vorbirea cu tendința de intensă răgușeală, mă determină să fiu 
îngrijorată, gândindu-mă la acea umbră văzută radiologic, deşi 
laringologul a spus că nu-i motiv de îngrijorare. 


OVIDIU VUIA 

SUB ZODIA CĂRȚII ŞI A STUDIULUI 

(Cu Pamfil Șeicaru în exil) 

— Volumul III - www.Editura Rita Vuia - 2008 ... „să rămâi aşa 
cum eşti, nesățios de tot ce e frumos într-o epocă în care mediocritatea 
şi vulgaritatea ultragiază spiritele alese”. 

Pamfil Șeicaru 

4. Unde sunt manuscrisele lui Pamfil Șeicaru? 

Dispariția unor manuscrise importante ale lui Pamfil Șeicaru, 
după moartea sa, constituie una din tragediile culturii românești 
contemporane. În fruntea lor stătea lucrarea” Finlandizarea Europei” 
scrisă în anul 1973, tradusă după un an în germană, după chiar 
mărturisirea marelui ziarist, autorul o pomenea ca pe un adevărat 
leitmotiv în fiecare din scrisorile trimise în ţară lui Radu Valentin, cum 
se găsesc publicate în Scrisori din emigrație de Pamfil Șeicaru, 1992. 
Alături de acest manuscris, despre care P. Şeicaru aștepta să-l scoată 
din strâmtoarea financiară de care suferea de multă vreme, mai 
figurau 

„Problema naționalităților în Rusia Sovietică”, manuscris ce 
trebuia să fie tradus din românește în germană, „Conflictul ruso-chinez 
şi Europa” lucrarea închinată Papei loan Paul al doilea, la acestea se 
mai adaugă piesa de teatru „Excelenţa sa Râca”, despre ea îi scria lui 
Radu Valentin că i-a trimis-o la Bucureşti pentru a fi dactilografiată 
deoarece nu are încredere în cinstea celor ce îi are la dispoziție. Să 
reținem că maestrul n-a primit niciun răspuns, niciun aviz de primire 
ceea ce ne pare astăzi mai mult decât ciudat, nici chiar maestrul n-a 
mai vorbit de piesa scrisă în zece zile şi îi entuziasmă de reușita atât pe 
el cât şi pe d-na Veguţa, credincioasa lui soră. 

În legătură cu cele întâmplate după moartea maestrului, sunt în 
posesia unor scrisori aparținând moștenitoarei principale fiica Viorela 
Șeicaru, căsătorită Vergne, sprijinită de soțul ei Claude, şi de la René de 
Flers, asociatul lui V. Dumitrescu, cel din urmă personaj misterios a 
refuzat orice legături cu mine, Viorelei după mărturie proprie i-a 
adresat câteva rânduri jignitoare, imputându-i graba cu care a ridicat 
manuscrisele lui P. Șeicaru, tot el simțindu-se cu musca pe căciulă, o 
învinuia de colaborare cu Bucureștiul. 

Oricum, din cercetările noastre anterioare, puteam deduce ca 


demonstrate două aspecte nu lipsite de importanța lor: 

1. Existența manuscriselor respective nu putea fi negată de 
nimeni, două, dintre ele mai mult ca sigur erau traduse în germană: 
Finlandizarea Europei şi Problema naționalităților în Rusia Sovietică. 
Faptul că maestrul a fost oblicat să schimbe de două ori titlul primului 
manuscris, e o dovadă că el a circulat pe la diferiţi editori, inclusiv 
germani. Definitiv se poate stabili că ceea ce se chema Institutul de 
studii politice şi istorice, era o editură a cărei misiune era să publice o 
lucrare revizuită nu în Germania ci în România comunistă numai ea 
era în dreptul să rețină două mii de exemplare dintr-o lucrare cum era 
Karl Marx şi românii. Întreaga colaborare a maestrului cu cei din ţară, 
au ieşit la iveală doi dintre cei mai puţin însemnați ca istoricul Valentin 
Radu şi Virgil Cândea acțiunea lor s-a arătat mai mult decât 
dezamăgitoare, i s-au publicat trei broşuri și niciuna din marile sale 
lucrări, a fost o farsă pentru a-l compromite pe marele ziarist care nu 
înceta să scrie decât după ce-i dicta conștiința de om liber, ori pe cei 
din ţară îi interesa o carte de adulare a lui Ceaușescu, ceea ce P. Șeicaru 
nu era de acord să o scrie, de unde divorţul iminent ce a urmat. 

2. Al doilea aspect e reprezentat de activitatea lui V. Dumitrescu, 
acesta pe lângă porceauşismul său de la gazeta nouă a Curentului, s-a 
simțit dator să-l mintă pe maestru, provocându-i atâtea nopți 
nedormite în așteptarea editării unor cărți pe care „fiul lor” știa prea 
bine că nu vor apărea niciodată şi se pune întrebarea dacă a acționat 
din proprie inițiativă sau la ordin de sus, partidul tot mai avea teamă 
că până marelui ziarist, după înşelăciunea dată, se va putea întoarce 
împotriva „geniului Carpaţilor” şi să-i știrbească distincţiile din aur fals 
primite de la diferiți oameni de stat apuseni, de unde sarcina omului 
lor va trebui să crească în vigilență, profitând de autoiluzionarea de 
care suferea Pamfil Șeicaru. 

Din toate aceste motive, îl considerăm pe V. Dumitrescu 
principalul vinovat de dispariția manuscriselor ce, necesarmente, de la 
Dachau la editură şi înapoi, treceau prin mâinile lui, inclusiv și atunci 
când în loc de editură ele luau alte drumuri, cum s-a întâmplat de 
altfel. S-ar putea ca V. Dumitrescu, în calitatea sa de principală rotiță a 
respectivului furt spiritual, prea puţin pedepsit și urmărit de lege, să fi 
transmis între timp manuscrisele forurilor ce voiau să le aibe, 
demonstrând și cu această ocazie, cât de fidel a rămas, nu numai în 
articolele din Curentul, iubitului său șef N. Ceaușescu. 


Desigur dacă ar fi considerat acuzaţiile mele ca nedrepte şi-ar fi 
luat oboseala să-mi dea o replică tare, demonstrându-și ataşamentul 
față de democraţia apuseana, și ridiculizându-mă prin argumente de 
nezdruncinat. Dar tăcerea i-a fost a doua fire, ceea ce îl condamnă 
aprioric, i-a răspuns Viorelei, total neacademic fiindu-i teamă că 
doamna, în drept îl va da cumva în judecată. Faptul că René de Flers a 
căutat să se dezvinovățească, înseamnă că nu era chiar aghiotantul lui 
Vasile, avea legături de altă natură cu maestrul, totuşi se lăsase 
influențat de Pamfil Șeicaru, cel care avea o părere mai mult decât 
bună despre „unicul' Vasile. 

Astăzi când scriu aceste rânduri, principalii eroi ai 
evenimentelor descrise de mine, fiind morţi, Viorela și Claude într-un 
tragic accident de maşină, pe când al treilea a mai trăit mai bine de 12 
ani, promit să le respect odihna de veci, numai că aici e vorba de a 
restabili un adevăr de-acum istoric, de unde obiectiva readucere pe 
scenă, discutându-i doar din acest punct de vedere şi din niciunul altul. 

lată scrisorile pe care le am din partea fiicei maestrului, Viorela 
pe care le redau în ordinea primirii lor: 

Viorela Șeicaru-Vergne 

36, rue Helene Andree 

78.000 Versailles 

Vineri, 28 Noiembrie 1980 

Stimate Domnule Vuia. 

V-am cunoscut prin voluminoasa și admirabila corespondență 
pe care aţi adresat-o tatălui meu, cu o afecțiune filială, dar demnă în 
expresie și păstrând în permanenţă dreptul la controverse. 

Nu pricep de ce prietenii de la München nu v-au anunțat de 
decesul tatii, şi sunt convinsă că ați fi venit la înmormântare și aş fi 
putut astfel să cunosc pe interlocutorul epistolar al tatii. 

Am adus toate manuscrisele tatii la noi acasă. Voi începe să 
clasez acest material atât de bogat, făcând o nomenclatură, încercând 
să clasez în prevederea unei publicări ulterioare (ceea ce încă n-a fost 
încă publicat); am clasat deja corespondența, acordând dosare speciale 
celor care merită interes special. 

Aştept cu nerăbdare apariția Curentului pe Octombrie, care ar 
trebui să conţină articolul scris de mine despre tatăl meu. Dacă V. 
Dumitrescu nu îl publică voi ruga pe prietenii Govora și Traian să-l 
publice în Carpaţii. De altfel am fost tare tulburată de textul din una 


din scrisorile matale: că Dumitrescu a mizat pe politica lui Ceaușescu? 
(scrisoarea din 9 Mai 1979) 

Eu am fost la Munchen la 6 - 8 Octombrie și am avut plăcerea 
(plăcerea care este acuma o alinare a durerii mele) să-l găsesc bine 
plin de proiecte, şi cu dorința să vină de Crăciun la noi la Versailles și 
să-i fac sarmale) ... 

Exilul românesc (de acord cu matale, nu emigrație) a încercat să 
arunce umbre și asupra morții tatii; că ar fi fost otrăvit, că d-rul Iliescu 
mi-a dat telegrama numai după 3 zile de la deces, că tata ar fi fost în 
România să trateze cu Ceaușescu... În această situaţie nu rămâne decât 
o tăcere disprețuitoare și o atitudine demnă. 

Vă rog să-mi permiteţi a vă mulțumi pentru cele făcute pentru 
tatăl meu, toate ajutoarele trimise, toate grijile desfăşurate. 

Cu cele mai bune sentimente 

Viorela Șeicaru, Vergne 

Scrisoarea e descurajantă pentru un om al cărui singur interes 
era să lupte pentru recuperarea manuscriselor lui Pamfil Șeicaru, 
dispărute într-un mod atât de puţin misterios. Dar, din păcate, Viorelei 
nu-i prea păsa de lucrările tatălui ei ci urmărea să ia parte la câştigul 
pe care-l presupunea că-l poate avea ca şi colaboratoare a Curentului 
cel nou. Să zici că nu e visătoare întocmai ca tatăl său, pe care-l 
contesta tocmai pentru acest lucru? Deşi citise acuzaţia ce i-o aduceam 
lui V. Dumitrescu, singurul realist din toată adunarea, îmi scrie că a 
rămas tulburată să citească în scrisoarea mea din 9 Mai 1979 (mă 
citează exact) că Dumitrescu a mizat totul pe politica lui Ceauşescu, ori 
dacă îi părea atât de nouă și de necrezut această știre, e o dovadă că nu 
deschisese niciodată Curentul, unde respectivul avea o rubrică privind 
acest subiect, al ceaușizării poporului român. Și dacă mai adaug că 
pentru Viorela era interesant dacă același Dumitrescu îi publică 
articolul dedicat tatălui ei, avem înainte întreaga prezentare, după care 
ne putem da bine seama că pe Viorela o interesa orice în afara 
manuscriselor dispărute ale tatălui său. Și, sigur, era incomodată de 
bănuielile mele ce le-am pus între ea și prietenii săi de la München. 
lată de ce mi-a răspuns atât de târziu, parcă ar fi fost nevrozată ca și 
câinii lui Pavlov, de dificilele chestiuni ce urma să le rezolve. Dar în 
naivitatea ei, fără să verifice întâi ceea ce afirmă, scrie negru pe alb, că 
„a adus toate manuscrisele tatii, la noi, acasă”, ori asta înseamnă că 
Viorela habar nu avea de preocupările tatălui său fiindcă în caz 


contrar, în primul rând, ar fi căutat „Finlandizarea Europei” de care 
tatăl ei îi vorbise, dar stăpânită de mânia ce i-o provoca tanti Veguţa, i 
se înfundară brusc urechile şi nu-l mai auzise pe bătrânul ei tată. lată 
motive întemeiate să nu mai dau nicio șansă Viorelei, străină de 
zbuciumele interioare pe care le aveam în legătură cu dispariţia 
manuscriselor lui P. Șeicaru. Cum s-a îndepărtat ea, mă simţea și pe 
mine, mai ales că din punctul de vedere al intereselor proprii, căuta să 
mă scoată din cercul prietenilor ei, care, orice ar fi făcut şi oricât de 
procomuniști se arătau, rămâneau apropiații ei parteneri de afaceri. 

În atare împrejurări Viorela își dorea un intermediar între ea şi 
Vasile, dar cum acesta era mai rău ca un miel turbat, încercă să-l 
îmblânzească scriindu-i lui René de Flers tot în scopul de a încheia 
pace cu marele prieten de la Minchen. Deşi e mai lungă cu mult decât 
rândurile scrise mie parcă pe o filă de reţetar, am s-o redau în 
întregime din cauză că aruncă lumină asupra multor colțuri, rămase 
altfel în adâncă întunecime: 

V. Seicaru-Vergne 

7800 Versailles 

Luni, 1 Decembrie 1980 

Dragă René, primesc în această zi scrisoarea ta recomandată și 
mulțumesc (sic) pentru palmele morale administrate și că m-ai rănit 
atât de elegant pe simple bănuieli și fără să o fi meritat de loc. Am avut 
un prim impuls, acela de a scoate din dulap ansamblul de manuscrise 
şi de a le arde. Dar trăind în Franţa, vrând să uit că raționez ca un țăran 
de la Dunăre, mi-am reprimat impulsul și fără să mă disculp (neavând 
de ce să o fac) mă adresez unei ființe raționale, dându-i cronologia. 

Împreună, noi îl însărcinasem pe unchiul meu să claseze 
manuscrisele, să le numeroteze şi să le dea pentru fotocopii. După trei 
zile de la întoarcerea noastră în Franţa, îi telefonez unchiului meu care 
mă anunţă că nu-i stătea capul să o facă, manuscrisele sunt deja la unul 
dintre prietenii săi (pe care eu nu-l cunoşteam în afară de a-l fi văzut 5 
minute în gară de la München, în seara sosirii unchiului meu.) Și René 
era în clinică!! Am încercat să obțin clinica pentru a te consulta, am 
telefonat chiar la informaţii pentru a avea prefixul pentru Starenberg, 
nimic de făcut. Soțul meu e cel care a avut inițiativa propunerii unei 
reîntoarceri la München. Bine am făcut pentru că manuscrisele erau 
aruncate vraişte, cu foi volante, în beciul imobilului, într-o boxă. Ori 
cine ar fi putut lua manuscrisele cu îndemânare printre scândurelele 


de lemn care formau această boxă. Mi-am dat cuvântul și îl voi ţine, dar 
am dreptul de privire asupra acestor manuscrise, sper (atât de 
prețioase pentru toată lumea după cât constat). Și am avut dreptate să 
procedez astfel (a se vedea textul scrisorii mele adresate, acum câteva 
zile lui Vasile Dumitrescu). Şi dacă acest prieten al unchiului meu care 
nu dăduse nici măcar o chitanţă a acestor manuscrise unchiului meu, i- 
ar fi invocat prietenului René că nu a intrat nimic în depozitare. 
Frumoasă mutră (figură) am fi avut toți aşa cum suntem. 

Ce trebuie să cred când găsesc în textul unei scrisori primite de 
tatăl meu, scrisoare de la 9 Mai 1979 (N-am dreptul să dezvălui 
numele acestui corespondent) ... „revenind la scrisoarea domnului 
Dumitrescu, desigur nu e de mirare că s-a ajuns la o așa situaţie, exilul 
nostru fiind mai mult decât meschin. Dar aici mai este încă ceva despre 
aceasta măcar nouă fiindu-ne permis să discutăm deschis. Dl. 
Dumitrescu a mizat totul pe politica lui Ceaușescu în așa fel încât 
aproape este de necrezut că domnia sa nu este ființat de marele 
dictator. Este absurd să crezi că dl. Dumitrescu are 37.000 DIN datorie, 
când neforțat de nimeni a pontat pe un ins în care în țară absolut 
nimeni nu crede. Că Ceauşescu ar fi acela care ar face legătura între 
popor şi partid este iar mai mult decât absurd. Nu ştiu de când e plecat 
dl. Dumitrescu din ţară, dar eu nu-mi amintesc că vreodată dl. 
Ceauşescu să fi reuşit să cucerească poporul şi înscrierile în partid să 
se facă altfel decât de formă. Și apoi ar fi de întrebat ce independentă a 
României apără Ceauşescu? Este oare România liberă astăzi? Poporul 
român vrea să fie liber cu adevărat și dacă va reuși vreodată, o va lua 
de la alegerile furate din 1947, dl. Ceauşescu nefiind decât un profitor 
al acelei imposturi. Și până la urmă văzând exemplul Ungariei sigur că 
poporul român se întreabă dacă n-ar fi mai bine cu Rușii? Eu respect 
părerile fiecăruia dar când eşti atât de original și contra oricărei 
realităţi să nu te miri că te trezeşti complet părăsit..." 

Cinstit, din toată grămadă de informaţii care îmi cad în cap din 
toate părțile, cum să reușesc să fac parte lucrurilor, să triez 
adevărurile, jumătăţile de adevăr, contraadevărurile, minciunile 
interesate sau nu nu. Chiar unchiul meu a travestit adevărurile, 
aruncând ecrane de fum. Ce trebuie să cred, unde să găsim simplul 
adevăr? Unchiul meu mi-a zis la Dachau că primăria a dat 1.000 DIN 
pentru cheltuieli de înmormântare şi că Frau Deffner se străduia să 
scoată restul. Reacţia mea, sănătoasă cred și cinstită a fost să îl întreb 


dacă a dat aceşti bani lui Vasile Dumitrescu. M-a asigurat că a făcut-o. 
Deci, manuscrisele sunt la mine. Niciun rând nu a fost dat cuiva, 
gratuit sau oneros. Resping orice alegaţie, dar în plus mă revolt și 
înțeleg să-mi rezerv drepturile pentru a mă apăra contra defăimării. 
Situaţia tatălui meu? Atât cât am putut, noi l-am ajutat pe tatăl 
nostru. Din 1976 situația soțului meu s-a degradat teribil. În 1977 şi-a 
vândut casa pentru a acoperi datoriile la bancă. A fost înșelat pentru că 
prea cinstit, el nu luase toate precauţiunile necesare şi nu prevăzuse 
necinstea celorlalți. Șederea tatălui meu în Germania a fost hotărâtă 
fără părerea noastră. Toate propunerile noastre nu au fost ascultate, 
dacă nu respinse pe față. Nimeni nu realizează încă reaua influență 
asupra tatălui meu a acestei admirabile (sic) tanti Veguţa. Devotată, cu 
siguranță da, dar cu o nevoie bolnăvicioasă de a-l îmbrobodi pe tatăl 
meu, de a-l face să-l îngrijească, să-l cocoloşească, să-l iubească; orice 
sugestii venind de la mine nu puteau fi decât rele. În 1975 noi 
obținusem de la Fourcade și în special datorită uneia din adjunctele 
sale, prietenă din copilărie a lui Claude, rezervarea foarte căutată şi 
dorită a unui studio cu chicinetă şi sală de baie în curs de construire, la 
3 paşi de casa noastră de la Saint-Cloud. Prin ce aberaţie a minţii 
mătușa l-a făcut să creadă că era un azil de bătrâni. Obţinusem de 
asemenea de la Foștii Combatanţi atestarea care îi permitea să fie 
îngrijit 70 % la Fundaţia Foch din Suresnes și de asemenea puteam să 
obțin ajutorul lunar de la Foștii Combatanți. Ce interese a servit ea 
determinându-l să nu vină în Franţa în 1976, să trăiască aproape de 
noi, cu o reală independenţă, în condiţii cel puţin tot atât de bune ca 
cele de pe Mittermeyerstrasse. De ce nu l-a sfătuit pe tatăl meu să facă 
demersurile din 1976 pe lângă autorităţile germane? De ce toate 
speranţele sale s-au năruit în ce priveşte publicarea cărților sale? Am 
primit vizita din Germania care mă lăsau să presimt că unii aveau 
interesul să-l țină pe tata în această situație de dependenţă. O dată în 
plus ce să cred? Am toate scrisorile tatălui meu care la toate întrebările 
noastre îngrijorate răspundea că nu sunt motive de îngrijorare, că 
totul se aranjează, cărțile sale vor ieşi curând, că avea să primească 
atâta şi atâta. Ei, Doamne! Aveam dreptul să-i spun tatălui meu că se 
leagănă în iluzii, să vorbim rezonabil. Tata a trăit întotdeauna în visări, 
de la exilul său cu grijă întreținute de tanti Veguţa și când începea să-și 
dea seama de erorile comise, cum ar fi putut să recunoască el, chiar 
față de fiica sa că se rătăcise și că vrea să accepte sugestiile noastre. El 


se menținea pe această poziţie şi toate scrisorile sale o afirmă, mâine 
va fi frumos, că eu trebuie să îi acord încredere, să cred în el, că mâine 
va avea bani aşa cum o merită. Cine este criminalul în această afacere? 
Tot eu sunt vinovată? 

Claude și-a depus bilanţul în Noiembrie 1977. La 2 Decembrie 
se ştia că eu trebuie să fiu operată de cancer. Pe 15 Iunie 1978 Claude 
a fost concediat şi nu în cadrul economic; deci în şomaj cu 35 %. Ni s-ar 
fi reproșat acum demnitatea în care am trăit, ascunzând tristețea 
noastră... Nu am de ce să mă explic, dar am dreptul să mă revolt contra 
oricărei alegaţii, care ar putea să atingă onorabilitatea noastră. 
Alăturat este dublul unei scrisori pe care o adresez chiar azi lui Lorin 
Popescu, fost colaborator la Curentul. lată împotriva a ce trebuie să mă 
lupt și Dumnezeu ştie că am atât de mult dezgust că nimeni n-ar putea 
să-mi reproşeze că închid telefonul. 

În corespondenţa din această dimineaţă, ironie a sorții, noi am 
primit certificatul de neimpozitare pentru 1979. Fără comentarii... 

Acum, că am încasat aceste lovituri, nemeritate, când sper că am 
risipit eventualele neînțelegeri, mi-ar plăcea ca ceilalți să joace fără 
cărți trișate. Dacă Curentul nu trebuie să mai apară, trebuie să mi-o 
spui, fără să mă iei ca țap ispăşitor. Dacă pentru a apărea trebuie încă 
manuscrisele tatălui meu, să mi-o spui de asemenea în față. Înţeleg să- 
mi ţin cuvântul dar știind adevărul adevărat. Cred în sinceritatea ta, în 
devotamentul tău dezinteresat am dreptul să-mi pun întrebări, să 
merg cu mici paşi precauțţi, fiind atentă să nu intru cu picioarele în 
cuiburi de vipere. Pe 7 Octombrie după ce noi ne-am văzut la tatăl 
meu, l-am auzit pe dr. Iliescu spunându-i tatălui meu: trebuie să ne 
vedem, pentru că René şi eu nu suntem de acord cu anumite opțiuni 
ale lui Vasile. 

Am scris în franțuzește din consideraţie față de soțul meu, ca să 
poată citi şi ști ceea ce scriu căci momentul este grav. 

Rămân în mod sincer a dtale Viorela Șeicaru Vergne 

Alături de scrisoarea Viorelei se afla și o scurtă epistolă a lui 
Claude Vergne, în care îl copleşeşte cu prietenia sa pe René de Flers, cu 
intenţia bineînţeles să ajungă la prietenul şi colaboratorul său, Vasile 
Dumitrescu. 

Soţia sa, în scrisoarea ei abordează mai multe probleme diferite 
ca importanţă. Din primele rânduri aflăm că lăsat la Dachau, împreună 
i-au încredințat unchiului ei sarcina să claseze și să numeroteze 


manuscrisele lui P. Şeicaru aruncate vraiște, ca foi volante, în beciul 
imobilului unde locuia maestrul, într-o boxă, de unde oricine voia, 
putea să şi le însuşească. 

Știm de-acum că d-na Veguţa înainte de a pleca în ţară, în Dec. 
1977, după cum îmi scrisese făcuse ordine şi clasase pe pachete, 
mulțimea de manuscrise ale maestrului P. Șeicaru (sunt cu sutele după 
expresia ei proprie) astfel că avem dovadă clară că fuseseră cercetate 
de o mână străină (fie de prietenul fratelui Costică, fie chiar de V. 
Dumitrescu) și încă în mare grabă de unde dezordinea în care au fost 
lăsate. 

În legătură cu această problemă, „Frankfurter Allgemeine” 
publica la 8 Noiembrie 1980, sub semnătura scriitorului ceh Ota Filip, 
un scurt anunț intitulat „O ofertă” reprodus în Curentul în limba 
română din Octombrie, Decembrie 1980, din care vom reține 
următorul pasaj: „Abia după moarte, Șeicaru a primit de la București o 
mărinimoasă ofertă. Guvernul român era dispus să plătească 
transportul cu avionul în Patrie și să-l înmormânteze în Capitală pe 
decedatul grandsenior al jurnalismului liberal bucureștean. Răposatul 
avea totuși de plătit un preț: arhiva lui Șeicaru şi numeroasele lui 
manuscrise nepublicate până în prezent, Bucureștiul voia să le aibă”. 

„Pamfil Șeicaru a fost înmormântat în Dachau, arhiva lui a rămas 
în Munchen iar „Curentul” va fi de-acum editat de alții mai tineri”. 

Este curios că textul e pus de la început până la sfârșit între 
ghilemele deci se presupune că scriitorul ceh citează pe cineva, noi 
credem că pe V. Dumitrescu, nu avem la dispoziție numărul ziarului 
german ca să lămurim problema. Dar oricum, informația despre arhiva 
lui Șeicaru este total falsă, fiindcă din ea dispăruseră cele mai 
importante lucrări nepublicate de marele ziarist, și am înţelege mânia 
aceluiaşi V. Dumitrescu împotriva fiicei maestrului Viorela, că a pus 
mâna pe restul arhivei, ceea ce îl lăsa complet descoperit şi posibil de a 
fi dat în judecată de ea, ca moștenitoare ori după cum se observă abia 
la 1 Decembrie îi trimite lui de Flers o scrisoare în care îl implora 
pacea cu V. Dumitrescu. 

Deci, ştirea lansată de ziarul german induce lumea în eroare, cu 
largul concurs al tovului V. Dumitrescu, care a avut grijă din timp să 
plaseze manuscrisele maestrului de valoare, dar el era tare supărat pe 
Viorela fiindcă își dădea seama că de-acuma era la cheremul acestei 
deloc cinstite doamne. Se pune întrebarea unde sunt picturile 


maestrului din Av. Reina Vitoria 13, 10 A, lăsate moștenire aceleași 
Viorele, şi noi suntem siguri că au fost vândute de mult, adică înainte 
de 1989, autorităţilor de resort din ţară, singurele în măsură să le 
plătească mai convenabil, celor doi şomeri de lux, cum erau Viorela și 
soţul ei. 

Articolul fie cât de scurt conţine încă două greșeli mai mult 
decât discutabile. P. Șeicaru nu a fost niciodată un jurnalist liberal iar 
Vasile Dumitrescu nu a mai fost capabil să continue apariția Curentului 
după moartea lui Pamfil Șeicaru, cum se lăuda în anunțul respectiv. 
Mai mult ca sigur, comuniștii nu mai aveau de ce să-l susțină financiar 
când odată cu moartea lui Pamfil Șeicaru, îşi terminase și el marea lui 
misiune de gazetar în concediu!!! 

Chemat la telefon unchiul Costică îi comunică despre 
manuscrise că o cunoștință de-a lui pe care și Viorela l-a văzut cinci 
minute în gară la Minchen, a luat cu el manuscrisele, fapt pentru care 
soţii Vergne se întorc la Dachau: unde găsesc în boxa ştiută o parte din 
manuscris. Viorela consideră că întâmplarea cu prietenul și 
manuscrisele au fost fumuri de-ale unchiului Costică şi totul se termină 
aici. Deşi întâmplarea putea să aibă şi o alta desfăşurare. Străinul din 
gară München anunţat de fratele maestrului că primesc în câteva zile 
vizită de la Paris, s-a grăbit, după ce a luat dintre manuscrise tot ce 
trebuie, să aşeze restul la loc, vina căzând pe bietul Costică, presupus a 
fi pradă unei halucinaţii socotite drept fumuri, diagnostic ce o 
satisfăcea în primul rând pe Viorela. E greu de admis ca străinul să nu 
fi ascultat de porunca lui Vasile, supărarea lui fiind produsă de 
întoarcerea celor doi care i-au încurcat socotelile, plănuit fiind să ieie 
mult mai multe manuscrise decât a putut, s-o realizeze într-un timp 
atât de scurt. Intenţia Viorelei este vizibilă, prin Ren€ de Flers voia să 
se împace cu Vasile Dumitrescu, în acest sens mă citează pe mine 
considerându-mi interpretarea ca una din informațiile ce i-au căzut pe 
cap, deşi dacă ar fi citit Curentul sau dacă ar fi ţinut cont de adevărurile 
ce îi poate aduce gazeta respectivă ar fi fost lămurit în ce privește 
orientarea acestui domn mic de statură, gigant în ambiţii nesprijinite 
cu conținutul substanţei sale cerebrale; dar în fond ea mă trăda fără a 
clipi din gene, a uitat că eu i-am dat sfatul să-l dea în judecată pe V. 
Dumitrescu, principalul responsabil pentru dispariția manuscriselor 
maestrului. l-am promis sprijinul bănesc dar, din păcate, fetei nu-i 
păsa de manuscrisele părintelui ei, gândul îi era numai la chiverniseala 


proprie, pe care însă nu o va ajunge. Nu putem trece cu nepăsare pe 
lângă situaţia mizerabilă a lui Claude, ajuns şomer retribuit cu 35 la 
sută şi posesorul unui certificat de neimpozitare, de unde și atitudinea 
lor de a cântări o situaţie pe toate părțile, înainte de a renunța la ea. 

Ar mai fi de adăugat faptul că Viorela e total nedreaptă cu 
mătușa ei Veguţa, practic nu a avut nicio influență asupra fratelui său, 
prin însăşi prezenţa sa îi dădea siguranţă că face bine că se întoarce cu 
fața spre poporul său român, și până Veguţa pensionara temniţelor 
comuniste și de nenumărate ori comprimată, adică mai clar dată afară, 
lăsată pe drumuri, gândeşte așa, e sigur că se află și el pe drumul cel 
bun. 

În ce priveşte ajutorul ce l-ar fi putut primi de la organizaţia 
combatanţilor în Franţa, de care vorbește Viorela, sigur, după 
intervențiile lui Vasile cel bun, o primea, probabil din foarte multe 
puncte de vedere, în condiții mai avantajoase, și din mai multe locuri, 
şi la 

Dachau, Pamfil Șeicaru nu stătea parazit pe spinarea nimănui, 
1.000 DIN ajutor de înmormântare a primit de la primăria din Dachau, 
şi credem că cel puţin asta era remuneraţia sa lunară și desigur nu era 
singura. Viorela nu-i putea satisface aventura vieţii de creator de care 
se bucura în Germania, ori aceasta îi forma cu adevărat conținutul 
destinului său, pe care l-a împlinit până la ultima bătaie a inimii sale. 

Între timp la 16 Decembrie 1980, am primit şi eu o scrisoare de 
la Viorela pe care o vedeam cocoţțată pe tronul marilor critici, 
amintindu-și că înainte cu multă vreme a fost înscrisă la facultatea de 
jurnalistică, după voia tatii, şi la litere şi filosofie după voia ei. 

Era la Munchen în anul școlar 1941 - 1942. Eu gustam această 
ascensiune subită şi nu aveam nimic împotrivă să-i slujesc ca şi un fel 
de secretar literar: 

Versailles, 16 Decembrie 1980 

Stimate Domnule Vuia. 

Articolele de care îți vorbise tata se găsesc în Almanahul 
aniversar de 15 ani de la apariția Curentului. În „essais-ul” literar 
despre Călinescu (căci nu se poate vorbi de articol) și aici regăsim pe 
Șeicaru din tinereţea lui, când elev în ultimii ani la liceul din Bârlad 
începuse să scrie cronici literare. Însă stilul este foarte marcat de 
tendința polemistă a gazetarului. Era încă tânăr; în 1942 nu avea decât 
48 de ani, cred că pentru geniul lui Șeicaru, anii grei ai surghiunului au 


fost totuși ca o decantare, un fel de îndepărtare de agitația ctitorului 
(ctitor de gazete, reviste, case, mănăstire, monumente) de agitația 
omului aruncat în viața politică și grație acestei nenorociri fizice care 
este exilul, tata a putut lua o dimensiune de istoric, de adevărat scriitor 
(vezi ultimul articol despre Duca). Astăzi mă supără apelaţia, chiar fie 
şi într-un articol de gazetă, aș vrea să găsesc o expresie nouă în care ar 
intra şi noțiunea de jurnalist, de pamfletar, dar şi de istoric, de 
cărturar. 

V-am fotocopiat și articolul lui Cezar Petrescu, pe care-l găsesc 
slab; jenant în expresie, parcă n-ar fi vrut să scrie şi pentru vechiul lui 
prieten Șeicaru. Dar nu trebuia uitat că a fost o vreme când Cezar 
Petrescu l-a trădat pe tata; i-au cerut vechii lui colegi să scrie? 

Nu aș putea stabili. Dar pentru a cita pe tata, fraza greşită, tot în 
acest Almanah, sub pana lui Hurmuz Aznavorian: „De câte ori îi aduc 
aminte de câte un fost prieten, Pamfil da din umeri şi-mi spune râzând 
şi paradoxal: Dragă Hurmuz, îi preţuiesc mai mult pe ei decât pe 
prietenii de azi, fiindcă numai datorită lor, mă mențin treaz şi întreg pe 
baricadă”. 

Tot în acest Almanah am fotocopiat două cronici ale tatii. Le-am 
găsit potrivite cu ideaţia dtale și integrându-se bine în optica 
schimburilor epistolare pe care le aveaţi cu tata. Astfel veți avea 
impresia că tata v-a scris, o dată în plus, și cu aceste rânduri dorește 
prietenului Ovidiu Vuia”. Frumoase sărbărtori de Crăciun și un fericit 
AN NOU. 

Cu multă simpatie 

Viorela Șeicaru Vergne 

Nu eram supărat pe Viorela, din contra încercam s-o înţeleg și în 
cele dintâi-o respectam tocmai fiindcă era fiica maestrului, asupra 
căreia şi-a revărsat dragostea de tată și calda lui tandreţe, simțită și de 
oameni depărtaţi de el, cum era venerabilul deputat V.V. Stanciu. 
Acesta s-a oprit, fericit inspirat în cuvântarea sa, la comparația că față 
de fiica sa, Pamfil Șeicaru nutrea sentimentul tandru pe care-l avea 
când vorbea de România. 

Desigur, nu-i puteam împărtăși părerile despre „eseul” scris în 
1941 înainte de aniversarea a 15 ani de la apariţia Curentului, publicat 
mai apoi într-un Almanah memorabil, de către Pamfil Șeicaru despre 
„O falsă istorie a literaturii române de la origini” de G. Călinescu. 
Suntem de acord că în el îl regăsim pe tânărul de 18 ani care în ultimii 


ani, la liceul din Bârlad, începuse să se inițieze în istoria și critica 
literară, dar ca orice început al marelui ziarist, el nu a rămas în faza de 
debut, simțindu-și chemarea chiar dacă a părăsit-o formal, a 
perfecționat-o mai departe, încât la vârsta de 47 de ani se poate spune 
că tatăl ei avea o pregătire solidă de critic literar, cu acel simț ce nu 
poate fi dobândit prin lectură, a catalogat Delirul lui Marin Preda ca un 
simplu reportaj ceva mai dezvolțat, fără să se apropie de romanul de 
cronică istorică realizat de autorul preferat M. Barres, dar şi de Tolstoi 
în Război şi pace. Viorela se referea la stilul foarte marcat de tendința 
polemistă a gazetarului, de fapt mai mult decât discutabil fiindcă orice 
analiză critică are şi un iz polemic, dar acesta rămâne neobservat, 
deoarece adevărurile exprimate de critic, doar marginal recurg la 
exagerări pentru a-şi susține argumentaţia. Acolo unde domină pe 
primul plan polemica și atacul unui alt autor cu totul subiectiv, 
sentinţele ies din cadrul unei critici obiective, și vor fi în continuare 
citate pentru frumuseţea lui sau ca un bun mijloc de a caracteriza 
creația respectivului poet, în literatura română un exemplu de-acuma 
clasic rămân ideile cu totului distructive ale lui Ion Barbu la adresa lui 
Tudor Arghezi, valabile pentru hermetismul său poetice. 

Viorela nu prețuiește articolul lui Pamfil Șeicaru fiindcă vrea să 
fie în tonul celor ce au ajuns să declare că oricum marele istoric literar 
rămâne unic fiindcă la el nu interesează ce spune, ci cum o spune. 
Acest mod de a judeca dadaist, este fundamental combătut de Pamfil 
Șeicaru, el nu confundă pe istoricul literar cu romancierul, fie oricât de 
talentat, deoarece primul urmăreşte adevărul şi nu realizarea estetică 
bazată pe invenţia imaginativă în cele dintâi. 

Prin gravele erori care le conține lucrarea lui Călinescu, 
prezentate doar în parte, Pamfil Șeicaru face o muncă de pionierat, 
deschide drumul acelora care vor defini lucrarea aparent voluminoasă 
a lui Călinescu, drept ceea ce este, o falsă istorie literară şi la această 
sentință maestrul Șeicaru a rămas până la sfârșitul vieţii, cum reese și 
din corespondența noastră, deci respingem ideea Viorelei, și sigur nu e 
nu mai a ei, că zisul eseu iscălit de P. Șeicaru ar fi o simplă polemică 
literară, născută din tendința gazetarului neajuns la maturitate la 
vârsta... nu de 48 ci de 47, cât avea în 194 Icând a publicat articolul 
pentru prima oară în „Curentul”. Viorela susține un fapt greu de admis, 
adoptat greșit de unii intelectuali ai exilului care nu au cunoscut atât 
de bine activitatea marelui gazetar, și dintre ei face parte şi propria lui 


fiică, din păcate. O personalitate creatoare chiar genială cum a fost P. 
Șeicaru, are unele însușiri înnăscute considerate de unii autori drept 
categorii ale conştiinţei sau de alții ale inconştientului, pe baza 
acestora ele se exteriorizează datorită educaţiei și ale altor influențe 
obiective, dar acestea oricât de diferite ar părea la un moment dat, ele 
nu pot scinda monolitul de bronz al personalităţii respective, cu alte 
cuvinte aşa cum am arătat-o și într-altă parte, până în 1944, marele 
gazetar avea la dispoziţie toate instrumentele acestei meserii, slujită 
de prezenţa istoricului de talent și la fel de scriitorul iubitor de 
desăvârşirea în frumos, pe când în exil datorită unor noi împrejurări, 
formal pe primul plan s-a remarcat istoricul având la dispoziţie 
observația cotidianului gazetăresc și la fel contribuţia scriitorului 
înzestrat cu har, așa dar nu avem motive să ridicăm o perioadă în 
detrimentul alteia, toate sunt expresia unicităţii unei mari 
personalităţi care ca model de creaţie s-a dezvoltat într-un fel sau altul, 
caracterele primordiale rămânând neschimbate, fără să se nege 
posibilitatea de evoluţie a fenotipului, el nu influențează, în mod 
decisiv, codul genetic. Este raportul dintre fond și formă, prin aceasta 
din urmă iese la lumină originalitatea autorului, stilul care dă pecetea 
specifică a unei epoci modificată de prezenţa geniului (Schopenhauer). 
De pildă, oricât nu a mai recunoscut Suferințele tânărului Werther, 
prin capacitățile sale creatoare Goethe se manifestă în prima lui 
capodoperă ca profund faustic, tânărul pe lângă înclinațiile sale lirico- 
poetice e stăpânit de demonia de a poseda pe logodnica prietenului 
său și fiindcă nu reuşeşte se sinucide ceea ce mai târziu Faust n-o va 
mai face ci cu ajutorul lui Mefisto îşi va putea satisface domjuanismul, 
bineînţeles fără să se mai sinucidă. Însăși clasicismul său înseamnă 
setea şi dorul după un echilibru ce lipsește ființei expresioniste 
germane, pe când noi românii căutăm Italia în întregul ei, nu atât 
pentru clasicismul său cât pentru unicele sale frumuseți, care în ultimă 
analiză îl ridică pe om la cer, în mod mioritic sub forma nunții cosmice 
sau după învățătura platonică sau neoplatonică la italian. 

Din această cauză, Viorela se înșelă când caută cuvântul ca 
piatră filosofală, din el să curgă magic noţiunea ce ar putea defini într- 
unul activitatea întreagă a maestrului, din partea noastră e bine să le 
reținem pe toate, Pamfil Șeicaru a fost mare gazetar (inclusiv cel de 
pamfletar atât de propriu spiritualității românești, fie că ar fi unul de 
cuvinte sau de idei după formula lui N. Iorga) istoric de mare clasă și 


scriitor cu străluciri geniale. 

Viorela nu a observat că de multe ori în calitatea mea de 
scoliast, îi puneam într-aşa fel întrebările maestrului pentru a-i iscodi 
adâncimile gândului său, nu am uitat că prin metoda dialogului - fie şi 
scris în cazul nostru - Socrate punea bazele maieuticii, adică ştiinţei de 
a afla adevărul. 

În partea două Viorela consideră articolul lui Cezar Petrescu, 
publicat în același Almanah, drept slab, jenant în expresie parcă nu ar 
fi vrut să scrie despre vechiul său prieten. Vom reveni asupra acestui 
articol, acum dorim să subliniem noua discordanţă dintre părerea 
fiicei şi a nobilului ei tată. Se știe că Cezar Petrescu a părăsit Curentul 
în 1937, când a fost solicitat de rege să conducă un ziar - el se va 
chema România - în viitoarea dictatură pe care o pregătea. În 1943, 
maestrul menționa că Cezar Petrescu şi-a adus din proprie inițiativă 
articolul, ceea ce pentru Pamfil Şeicaru, a însemnat o victorie având în 
vedere că între timp prietenul său nu-l vorbea chiar de bine. E 
chestiune de perspectivă total diferită, când Pamfil Șeicaru și-a arătat 
admiraţia deschisă pentru marele romancier Cezar Petrescu, pe care îl 
considera un Balzac al românilor, a protestat împotriva faptului că cei 
din țară au aruncat asupra lui tăcerea, promovând pe nedrept pe Camil 
Petrescu nu pe criterii estetice cât politice, până la sfârșitul vieţii nu și- 
a schimbat părerile asupra valorii scrisului marelui său prieten, Cezar 
Petrescu. În schimb celălalt a arătat ca om micimi de caracter, nu i-a 
iertat lui Pamfil că este mai mare gazetar ca el, când îşi dădea seama că 
fără prezența sa, Curentul ar fi devenit un ziar anonim, și ajuns la 
România a putut încă odată să constate că nu-l poate concura pe P. 
Șeicaru, tirajul publicaţiei sale nici pe departe nu se apropia de cel al 
Curentului. Nu cred că toți ziariștii venali din romanele lui C. Petrescu 
l-ar fi avut ca model pe Șeicaru cum susține Gafița, dar sigur câţiva să fi 
existat ca o răbufnire sublimând gelozia deloc fundamentată a 
romancierului că există prin P. Șeicaru un ziarist mai mare ca el, deci în 
acest mod trebuie receptate unele îngroşări ale personagiilor sale dar, 
încă odată o subliniez nu toți corespundeau figurii lui Șeicaru chiar 
dacă înfățișarea prietenului său îl obseda pe romancier. 

În lumina acestor date, revenirea lui Cezar Petrescu în paginile 
Almanahului constituia pentru el un drum al Canossei, rezervat 
marilor învingători, care cer iertare. Pamfil, mult mai sentimental, nu a 
uitat că în 1918 a intrat în București alături de acest Cezar Petrescu, au 


publicat împreună Hiena și Pamfil a contribuit la mutarea „Gândirii” la 
București, adresa editurii de pe strada Povernei era a locuinţei sale 
personale, și la 9 August 1944, trimis de Ion Antonescu în Spania cu 
misiune specială, tot de Cezar Petrescu s-a despărțit în gară de Nord, 
parcă presimțeau că nu se vor mai vedea niciodată. 

Maestrul a recurs la o mică răzbunare: l-a considerat mare pe 
Cezar Petrescu până în 1944, deci fără să mai ia în socoteală toate 
compromisurile făcute de prietenul său regimului comunist, în ultimul 
său roman intitulat Drumul lui Vladim, de data aceasta nu mai poate fi 
contestat de nimeni, eroul principal este chiar Pamfil, descris ca un 
mare ziarist care se ratează în exilul său apusean. 

Din scrisoarea din 19 Februarie 1981 a Viorelei Șeicaru Vergne 
fiindcă nu-mi permite spaţiul am să citez doar fragmente din ea, ce ar 
mai interesa pe cititorul de azi. lată începutul: 

„Dragă prietene Vuia. 

Şi pe mine m-a mirat această penibilă geneză care nu a ajuns la 
capăt, cu publicarea cărţilor tatii. Ce editor se ocupa? Cine are 
manuscrisul? La întrebările mele precise, mi se răspunde cu reproşuri 
că am ridicat documentele și manuscrisele tatii. Când voi veni la 

Minchen pentru parastas vom vorbi deschis, deschis de multe. 

În ceea ce priveşte pe Cezar Petrescu, mă voi ocupa, dar acum 
sunt asaltată de prea multe probleme, cari trebuie rezolvate repede”. 

Urmează prezentarea polemicii duse cu un anume Schafferman 
autorul unui articol din „Viaţa noastră” din Israel și în parte şi cu Bire, 
fițuică ce apărea la Paris. Fiindcă problema nu ne interesează, citez 
doar mărturisirea Viorela care în sfârșit îşi dă seama că nu poate să-l 
înlocuiască pe tatăl său neavând talentul lui, crede că va trebui să 
pondereze eventual violența, să tempereze expresiile și forma să fie 
ușor ironică. 

Mai interesante pentru mine sunt rândurile de încheiere: 
„Pentru câţiva fideli prieteni, am tras această fotografie a tatii. Sper că 
vă va face plăcere să o posedaţi. Doream să o încadrez, dar 
necunoscând stilul casei, gusturile, am renunţat. lartă-mi scrisul cu 
mașina, dar caligrafia mea este aproape tot atât de greu de citit ca acea 
a lui O. Vuia. (sic). 

Cu prietenie 

Viorela Vergne 

Am primit cu multă plăcere fotografia maestrului executată de 


Viorela cu câteva săptămâni înainte de moartea sa. E a doua, luată din 
profil în mâini cu marea iubire a vieţii sale, Cartea. O expun în volumul 
prim, la sfârșitul lucrării de față. 

În ce privește ortografia Viorelei, îmi pun întrebarea că fiind cu 
câțiva ani mai mare ca mine, făcând facultăţile de ziaristică, litere și 
filosofie la Viena, când a putut să-și însușească ortografia comunistă a 
lui Roller, respectată și astăzi, cu sfințenie în România, scoțând 
apostroful și înlocuindu-l cu liniuța de unire. De pildă, maestrul în 
scrisorile ce mi le scria întrebuința corecta ortografie a limbii române, 
punând apostroful acolo unde se cere și liniuţa la fel. Dar urmașii lui 
Roller și cei ce-i cultivă și astăzi cultul, au adaptat scrisorile lui Pamfil 
Șeicaru la noua ortografie rolleriană, având grijă pe mai departe ca ea 
să fie respectată cu sfințenie comunistă. Dar de unde și-a însușit-o 
Viorela când mărturisea că în ultimul timp a scris foarte puţin în limba 
română? 

Scrisoarea din 4 Martie 1981 a Viorelei e mult prea lungă, în 
prima ei parte repetă ceea ce a scris lui René de Flers la 1 Decembrie 
1981, deci nu o mai reproduc. Ar fi totuşi de reținut acuzaţia lui Vasile 
D. adusă soţilor Vergne că s-au grăbit să pună mâna pe manuscrise ca 
ordonațţi de București, ceea ce însemna că el se apăra grăbindu-se să 
condamne pe alţii de ceea ce face el însuși. În 18 Ianuarie Viorela îi 
trimite lista tuturor textelor tatii aflate în mâinile ei, însoţită cu 
următoarele rânduri din care redă un pasaj: ... „Cine ar fi găsit timp să 
trieze, să claseze, să facă un repertoriu, să treacă atâta vreme? Aveţi 
acuma lista trimisă la 21 Decembrie a textelor pe care vi le pun la 
dispoziţie, căci n-am decât un cuvânt. Dar de aţi hotărât să opriţi 
apariția  Curentului, vă rog, de a nu încerca să deplasați 
responsabilitatea pe spatele meu. Eu vă ofer o colaborare reală, francă; 
cum m-am impregnat cu cele scrise de tata, mi se întâmplă deseori, 
citind un text din presa franceză, să-l pun în paralela cu un text al tatii, 
spunându-mi că ar fi interesant să punem pe două coloane ceea ce 
scrie X astăzi cu ceea ce a scris tata acum atâta vreme. Am imboldul să 
vă semnalez acest paralelism din care viziunea de viitor a lui Șeicaru 
este prinsă din urmă de scrisul de astăzi a unui comentator. Dar îmi 
spun la ce bun... 

Să recunoaștem că propunerea Viorelei la o colaborare este 
reală și francă, vine chiar cu o temă care ar fi convins pe oricine de 
valoarea noii colaborări oferite de fiica decedatului Pamfil Șeicaru, şi 


desigur ar fi primit-o cu braţele deschise. De unde ne apare 
inexplicabilă reacția dușmănoasă a lui Vasile D. în afara cazului că el ar 
fi considerat misiunea lui privind pe Pamfil Șeicaru cât și a Curentului 
încheiată, de unde brutalitatea cu care respingea toate intenţiile de 
bună colaborare a Viorelei. Să admitem că el voia să conducă de unul 
singur Curentul, ceea ce e greu de presupus având în vedere lipsa lui 
de pregătire în domeniul ziaristicei, dar şi într-un caz și într-altul se 
cerea să aibă o altă atitudine, din care să se explice chiar şi public, 
pornire ce ar fi urmat-o dacă acest om era atât de cinstit, de cum se 
pretindea. Tăcerea pe care o adoptase încă îl făcea mult mai suspect și 
îi punea activitatea dusă pe lângă marele ziarist într-o lumină extrem 
de proastă. Își putea lua el superioritatea să ignore învinuirile ce i se 
aduceau? Răspundem, da, în cazul când acestea exprimau adevărul, că 
Vasile Dumitrescu se afla în slujba regimului din țară, şi personal sunt 
convins și astăzi, că asta era realitatea. 

Pusă în fața unor noi calomnieri, dacă Viorelei Vasile se 
pregătea să îi dea o replică nelalocul ei, femeia, deşi cu o condamnabilă 
întârziere răgaz în care acuzatul avusese timpul să îndepărteze toate 
urmele compromițătoare de la locul crimei, începe să atace problema a 
fond şi în acest sens vom cita un pasaj din scrisoarea ei, adresată lui 
Vasile 

Dumitrescu, pe care mi-a transmis-o în fotocopie şi mie: 

Miercuri 4 Martie 1981 

„Stimate Domnule Dumitrescu. 

Am primit numărul din lanuarie a Curentului, în mai multe 
exemplare şi vă mulțumesc. 

Mi-ar fi fost agreabil să primesc răspuns la scrisoarea mea din 
16 lanuarie, şi repet sunt încă dispusă de a pune la dispoziţia ziarului 
Curentul, texte inedite sau nu, ale tatălui meu. 

Luând în relectura scrisorilor şi evidențiind frazele scrise în 
privinţa „Finlandizării Europei” vă rog să-mi dați explicaţii. Cine 
posedă manuscrisul tatii? Cine este traducătorul? Care sigur posedă și 
textul dactilografiat. Ştiu din scrisorile tatii că exista editura. Tata îmi 
scria cu excesivul său optimism având convingerea că apariţia cărții 
era iminentă, sau cu amărăciune că traducerea întârzie, și după acea că 
editura a început doar să tragă primele probe. Pentru tata, această 
carte însemna deoparte ieșirea lui din tunel și de altă parte 
consacrarea lui în lumea scriitoricească germană. Astfel realizez 


întreaga lui trăire („la torture par l-esperance”). Înfiorător şi nedrept 
ceea ce soarta i-a dat ca încercare ultimă”. 

Oricât de târziu, Viorela pune o întrebare cât se poate de clară, i- 
o dictează calitatea ei de fiică a maestrului, privitor la soarta 
manuscrisului  „Finlandizarea Europei” de care Pamfil Șeicaru 
pomenea mai în fiecare scrisoare ce ne-o trimitea. La toate nedumerile 
femeii, Vasile D. omul de încredere al marelui ziarist, răspundea cu 
reproșuri prin nimic motivate, în afară că evită niște lămuriri asupra 
unor fapte de care trebuia să fi luat cunoștință odată ce după 
mărturisirile chiar ale lui P. Șeicaru el, era braţul său întins către 
lumea din jur astfel că nu întreprindea nimic fără să nu se consulte cu 
el. 

După cele relatate în Scrisori din Emigraţie de Pamfil Șeicaru, 
am putut constata că maestrul întreținea legături nu numai cu Radu 
Valentin ci și cu un activist mai puternic numit Virgil Cândea, 
intermediarii eminenţelor cenușii comuniste care au aprobat ca cei din 
țară să editeze cele trei broșuri în Germanaia, două în editura de Studii 
politice şi istorice, fireşte în limba germană, dacă volumele româneşti 
au văzut lumina tiparului în țară, cum mărturisește chiar maestrul fără 
să figureze ca autor pe lucrările pe care le-a scris. 

Legăturile lui V. Dumitrescu erau de la început stabilite, prin 
aceiaşi şefi, numai că rolul lui Vasile a devenit principal, atunci când cei 
de la centru s-au hotărât să nu-l mai susțină financiar cărțile, și pentru 
a nu-l pierde cumva pe maestru, i-au dat dreptul lui Vasile, omul lor de 
încredere, să-l amăgească pe bătrânul maniac, (așa numeau toată 
truda lui Pamfil Șeicaru de a înălța cu o treaptă România și pe români 
în fața Apusului) mințindu-l de la o zi la alta, că îi va duce manuscrisul 
tipărit de o editură ce nu exista, cursă în care au căzut Pamfil Șeicaru şi 
sora lui Veguţa. 

Să fi spus Vasile Dumitrescu atari adevăruri era de-acum exclus, 
mai uşor era să nu răspundă deloc sau când totuşi o făcea, să recurgă 
la reproşuri, susținând ca el s-a sacrificat pentru Șeicaru deci nu dă 
socoteală nimănui. 

S-ar putea ca lucrurile să se fi întâmplat și altfel, începând cu 
ziua când toate manuscrisele maestrului au fost înghesuite într-o boxă 
din subsolul locuinţei din Dachau. Prietenul unchiului Costică, venit de 
la București, s-ar fi putut să aibă misiunea ca să aducă el manuscrisele 
maestrului, era un obicei al comuniștilor să nu se încreadă nici în 


propria lor persoană dar mi te în Vasile care la München începuse să 
prindă rădăcini prea burgheze. Se ştia că atunci când Viorela 
telefonase la Dachau, unchiul îi spusese că prietenul său, văzut în gară 
München de Viorela, a dus cu el pachetele cu manuscrise ori tocmai 
acest fapt i-a determinat să se întoarcă de urgenţă la Dachau unde, ei 
au regăsit repuse la locul lor materialele maestrului. Dar persoana 
vizată dispăruse ca prin farmec. Confruntat cu noua situație Vasile și-a 
dat seama că planul său a fost dejucat deoarece un alt misit pusese 
mâna pe principalele manuscrise ale lui Șeicaru, fiind în drum spre 
Bucureşti. Dumitrescu dându-și seama de valoarea lor ar fi vrut să le 
ție la el, la München căci, cu timpul le-ar fi vândut la un preţ cu care și- 
ar fi achitat toate datoriile pe care avea pretenţia că le are. 

lată motivul supărării lui Vasile şi imputările făcute Viorelei că 
ei sunt ordonanţele Bucureștiului (bineînţeles, fără voie) prin venirea 
lor au grăbit furtul manuscriselor lui Șeicaru înainte ca el să fi 
descoperit ce se urzeşte în jurul său. Deci, Vasile Dumitrescu putea să 
jure cu mâna pe inimă că el nu ştie cine a furat manuscrisele lui P. 
Șeicaru şi nici unde ar fi ele. 

În aceeași scrisoare Viorela mai adaugă: „Am singura misiune de 
a degaja adevărata statură a lui Pamfil Șeicaru și a crea fondul Șeicaru, 
cu întreaga lui activitate (care se reflectă în paginile scrise de el) cu 
corespondența schimbată”. 

lată o inițiativă pe care o salutam din toată inimă și aș fi dorit 
mult să particip şi eu la alcătuirea unui atare fond. 

În 12 Martie 1981 primesc câteva rânduri de la Viorela, în care 
mă încunoştințează că a primit un răspuns dr la René de Flers 
influențat de Vasile D. (nu cunosc conţinutul ei) și una de la Vasile 
pline de reproşuri. Și scrie că începe să-și facă o părere, considerând că 
sunt la curent cu „metodele de lucru” ale lui V.D. 

În 6 Aprilie 1981, Viorela mă cheamă să-i însoțesc într-o 
călătorie, pe ea și pe Claude, de la Paris la Madrid şi retur. Cu deosebit 
regret nu puteam să-i însoțesc fiind legat de datoriile ce mi le impunea, 
zi de zi, serviciul meu. 

Scrisoarea cuprinde referințe la ultimele articole, ale lui Pamfil 
Șeicaru, citite de Viorela în presa vremii, majoritatea de politică 
internaţională și unul intitulat de la Hegel la Lukâcs. Nu insist asupra 
lor fiindcă nu priveşte obiectivul urmărit de noi. 

Excepţie fac rândurile de la sfârşit: „Bineînţeles până astăzi 


niciun răspuns de la München. Soțul meu, care este de o cinste strictă 
şi absolută, deoparte, de altă parte, nu poate concepe machiavelice 
„combinazione” a început singur, să-și pună întrebări şi chiar să 
găsească anumite răspunsuri”. 

În 12 Mai 1981, soţii Vergne mă anunţă că de ziua înălțării (28 
Mai) se mută la Allogny departamentul „Cher” la 15 km nord de 
Bourges. Este o regiune frumoasă, amintirile frumoase istorice abundă 
în orășelul Bourges şi împrejurimi. Claude mă roagă să consider ca pe 
o invitație permanentă vizita mea la Allogny. Vor putea instala o 
cameră de musafiri și un adevărat „bureau” ce va fi consacrat 
„fondului” Șeicaru. 

Și mai pomeneşte pe soţii Tutoveni de fapt eroare de frază, sunt 
prin fire Tutoveanu (poetul). 

La fel Val du Roy: prizonierii români erau prinşii germanilor. Să 
nu uit că Alsacia și Lorraine erau germane şi au fost până în 1918. 

Va căuta să-şi găsească timp pentru fotocopii şi pentru o bună 
măsură va adăuga un splendid portret scris de tatăl ei despre „Mama 
Zoe Tutoveanu'. 

Au fost ultimele rânduri pe care mi le-a scris Viorela Șeicaru 
Vergne fiindcă la puţin timp împreună cu soţul ei Claude au suferit un 
grav accident de maşină, prin care şi-au pierdut viața amândoi. 

Să spunem că asupra moştenirii lui Pamfil Șeicaru a plutit un 
blestem asemenea celui al faraonilor, numai că spre deosebire de 
ultimul nu va cere atâtea victime până secretul manuscriselor lui 
Pamfil Șeicaru va fi dezlegat. 

Am regretat-o mult pe Viorela, fiindcă era atâta de plină de 
proiecte, nu puține, ca și înființarea fondului Șeicaru, închinat 
memoriei marelui să părinte, sub lumina de soare a operelor sale 
parcă inima ei s-a deschis ca o floare, gata, prin toată energia ei, să 
înceapă o viață nouă, mai bună, mai frumoasă şi mai adevărată. 

Sorţii au vrut altfel şi i-au retezat drumul, mai mult decât 
barbar, tocmai când ajunsă pe culmea unui munte putea privi şi 
îmbrăţișa totul, cu înţelegere și binecuvântată înțelepciune, dobândind 
mult dorita pace interioară. N-a fost să fie! 

Mi-a scris și René de Flers în cele din urmă supărat de un articol 
de-al meu în care protestam că nu am fost chemat la înmormântarea 
maestrului, și cu această ocazie trimiteam fulgere năprasnice 
împotriva lui Dumitrescu pentru mine principalul vinovat pentru 


crearea unui mediu neprielnic în ce privește împlinirea așteptată de 
venerabilul Pamfil Șeicaru. 

Pe-atunci nu ştiam de existenţa trioului din jurul maestrului 
format din Vasile Dumitrescu, René de Flers și d-rul Iliescu, marele 
ziarist dacă mi-a amintit foarte fugitiv de de Flers, deloc de dr. Iliescu 
şi nu chiar des l-a pomenit pe Vasile, și atunci fără laudele ce i le- 
aducea în scrisorile trimise lui Radu Valentin, semn că sunt vechi 
cunoştinţe. 

Nu mă voi referi la scrisoarea destul de lungă și tare încâlcită a 
lui de Flers, dar eu personal îl consider un naiv, era devotatul lui Vasile 
că așa a învăţat-o de la maestru, dar se vedeau atât de rar încât îl 
putem absolvi de vina de a fi avut aceleași legături cu cei din țară. 

Un singur paragraf, de fapt ultimul m-a pus pe gânduri, cu atât 
mai mult, cu cât autorul își dădea importanță fără să spună absolut 
nimica. Acest de Flers nu ştia ce înseamnă să spui lucrurile pe față 
adică ceea ce e numită drept sinceritate: „Adevărul, Domnule dr. Vuia, 
este prea dur și dta ca doctor ar trebui să judeci faptele la rece. Sunt 
poate singurul martor al multor întâmplări ale lui Pamfil Șeicaru pe 
care nimeni nu le știe, nici Viorela şi nici Costache, fratele lui. Singura 
care ar putea vorbi ar fi Veguţa, care, cred că pe data de 

Oct, 20, 1980 ziua în care ne-a părăsit, l-a întâmpinat”. Și dacă 
mai sus mă apostrofează, în legătură cu activitatea Curentului că 
motivele funcționării lui „nu e nevoie să le cunosc și eu”, mi-am dat 
seama că în acest mod, al jocurilor de măști, nu putem continua, m-am 
hotărât să schimb subiectul ca să-l readuc la adevărata lui măsură. 

Mi-am amintit că în Scrisori din emigrație, apărute în Bucureşti, 
în anul 1992, Pamfil Șeicaru se ocupă de familia de Flers de la care a 
moştenit un document ce ar trebui să ne fie mai drag decât lumina 
zilei. lată-l, fiind vorba de reacția a doi soldați români, în timpul 
ocupării Budapestei din primul război mondial. 

Şi anume, căpitanul Theodor Alexandru a fost ginerele lui 
Robert de Flers, ultimul, autor dramatic, membru al Academiei 
franceze, în timpul războiului prim mondial a făcut parte din misiunea 
franceză condusă de generalul Berthelot apoi atașat militar al Franţei 
iar mai târziu ataşat militar la Moscova. Dorinţa lui a fost ca singurul 
fiu al fiicei sale şi nepotul lui să-i poarte numele alături de-al tatălui 
său Alexandru. Născut în Oltenia, Robert Al. de Flers vorbește 
românește și trăind în anturajul maestrului Șeicaru a avut prilejul să-i 


relateze următoarea întâmplare despre soldații români pe care o știa 
de la tatăl său şi o avea notată printre hârtiile sale, marele ziarist l-a 
rugat s-o bată la mașină. Cât despre autenticitatea ei, nici nu intră în 
discuţie, personal o am de la Viorela, descoperită printre actele tatălui 
ei: „În şovinismul lor fanatic ungurii au uitat că tocmai trupele militare 
ale acestor opincari i-au eliberat de teroarea sovietică a lui Bela Kun. 
Ei au uitat că aceşti țărani și ciobani, n-aveau nici cizme și nici bocanci 
ci numai opincile luate de acasă cu care au mărșăluit împotriva 
bandelor lui Bela Kun, au dovedit şi o atitudine mai mult decât demnă 
şi corectă față de populaţia civilă ungară. Ei au uitat că aceşti țărani și 
ciobani care au intrat în țara lor pentru a izgoni pe Bela Kun, nu s-au 
gândit nicio clipă să se răzbune împotriva unui popor care îi ura şi care 
i-au înjosit sute de ani. Şi totuşi îmi este imposibil să cred că ei au uitat 
palma usturătoare pe care le-a dat-o un „bocskoros”. 

zdrențuit și obosit după marșul făcut întru eliberarea lor. Nu-mi 
pot închipui că ei au uitat opinca găurită care își flutura nojițele peste 
drapelul unguresc înălțat deasupra parlamentului ungur, sau... poate? 

Într-o clipă amiază imediat ce trupele româneşti intraseră în 
Budapesta, un sergent şi un soldat au primit ordin să coboare drapelul 
unguresc de pe parlament. Rezultatul a fost... o-pinca găurită a 
soldatului care a fost legată deasupra drapelului unguresc... Ce ar fi 
putut oare, îl mai dureros? 

Un profesor universitar ungur care fusese martor ocular al 
acestui act ironic și dureros, declară: „Mă doare până în fundul inimii şi 
totuși trebuie să recunosc inteligența acestui „bocskoros” (opincar), 
care ne-a dovedit superioritatea şi ironia sa față de caracterul 
nostru...” Ce ar fi putut fi mai dureros pentru acest popor mândru, 
originar de pe malurile Amurului, decât acest gest ironic al soldatului 
român?! În felul său el a arătat ungurilor ce simte acest popor de 
opincari, fără a se gândi la o răzbunare personală și crudă, o răzbunare 
pe care sute de ani a fost dorită împotriva asupritorilor. Și totuși 
răzbunarea n-a fost luată, dar ungurii uită mult prea repede, sau... e 
posibil că nu?!!! 

René Al. de Flers 

Journalist 

lan, 11, 1977 

În ce priveşte dispariția unor importante manuscrise ale lui 
Pamfil Șeicaru, după moartea sa, noi credem, că fie prin Vasile 


Dumitrescu, fie prin aşa-zisul prieten al unchiului Costică, indiferent 
prin ce intermediari, manuscrisele au ajuns în România unde se află și 
acuma, fără să putem preciza dacă ele se găsesc depozitate la Arhivele 
de Stat, cum de la început s-a hotărât dar maestrul nu a fost de acord 
cu această destinație, el ar fi preferat biblioteca Academiei române, 
unde ele stăteau fără opreliști la dispoziția cercetătorului, sau poate în 
posesia unui specialist greu de identificat. Îmi amintesc un poet din 
țară, trimis în misiune de către Ion Dodu Bălan, pe urmele lui Aron 
Cotruş la Madrid s-a întors cu o prețioasă corespondenţă a marelui 
poet purtată cu artista Doina Missir, stabilită trecător în Elveţia, Aron 
se afla în Canada/Statele Unite. Înainte de a muri, trimisul lui Dodu 
Bălan a publicat fragmente din această corespondenţă care este mereu 
citată, dar nu şi corespondenţa în totalitate, care bine se vede nu stă la 
dispoziţia nici chiar a specialiştilor, fiindcă nu e citată de niciunul. Se 
poate presupune că scrisorile lui Aron Cotruş se află în continuare la 
Dodu Bălan care le ţine ca pe o comoară în ascunzișurile bibliotecii 
sale, ori cine știe unde. E destul să amintim că un manuscris cu 
Scrisoarea a V-a împreună cu poezile: Nu mă-nţelegi și Renunţare au 
fost predate chiar de Eminescu, în 1883, lui Al. G. Djuvara şi au rămas 
în posesia familiei până în 1958 când au fost încredințate Academiei 
române, după mai bine de 70 de ani, lucru ce s-ar putea întâmpla şi cu 
manuscrisele lui P. Șeicaru, dar noi nutrim speranţa că ele vor apărea 
la lumină după un interval de timp mult mai scurt. 

Cu această ocazie ne punem întrebarea, ce s-a ales cu materialul 
ajuns la Viorela, după moartea ei cu care fiica marelui ziarist 
intenționa să pună bazele unui fond Şeicaru, deci interesant de 
cunoscut deoarece pe lângă articolele publicate avea multe 
nepublicate, de altfel și primele destul de puțin citite într-un exil ce nu 
prea îndrăgea cartea şi lectura de valoare. 

În apartamentul maestrului de pe Av. Reina Victoria din Madrid, 
preluat de Govora, după moartea lui „tata Șeicaru” a fost lichidat, golit 
de Viorela și soțul ei, după cum îmi scria Viorela invitându-mă să-i 
însoțesc la Madrid, grija ei o constituia biblioteca tatălui de care ar fi 
vrut să scape, mai ales că nu poseda cărți valoroase pe care P. Şeicaru 
avusese tot timpul să le ieie cu el la München. 

Dar îmi ce pun întrebarea ce s-a întâmplat cu picturile artiştilor 
români care împodobeau pereţii locuinţei sale din Madrid, valoroase 
pentru muzeele noastre din ţară, la toate aceste semne de întrebare ar 


putea să răspundă familia din București a maestrului, care între timp i- 
a mutat rămăşiţele pământeşti de la Dachau într-un cimitir din 
București, dacă bine sunt informat. Pe baza colecției prezente de 
manuscrise, portrete, amintiri, studii istorice și literare, de ce nu s-ar 
putea trece de la fondul Șeicaru la înființarea unei case memoriale 
închinate marelui om de cultură care a fost Pamfil Șeicaru şi asta, de- 
acum în țară! 

În continuare să ne oprim la datele biografice ale tatălui său 
transmise de către Viorela domnului I. Emilian, interesat să le aibe: 

Marţi 9 Decembrie 1980 

Stimate Domnule Emilian. 

Vă mulțumesc pentru întrebările puse, cari mi-au dat ocazia să 
refac, odată în plus, un itinerar în căutarea imaginii tatălui meu. 

Tata s-a născut, după hârtii, la Bucureşti la 18 Aprilie 1894. Este 
curios căci, familia era din cotitura Slănicului, din regiunea Buzău. 
Căutând, am regăsit pentru Dta (ca şi pentru mine) un mic arbore 
genealogic: 

Pamfil Șeicaru născut în 1894 

Haralambie Șeicaru născut pe la 1860 - 65 

Constantin Șeicaru pe la 1830 preot şi după aceea Protopop la 
Tăbăreşti unde s-a născut și Haralambie 

Petre Șeicaru pe la 1800 

Niculae Șeicaru care a venit cu turme de mii de oi de la Șeica din 
Ardeal pe la 1785 şi s-a instalat în preajma comunii Brădencu 

Tatăl tatălui meu, Haralambie, după studii la seminar, a intrat la 
Căile Ferate. Familia a fost la Buzău, Tecuci, Onești. O parte din familie 
(familia Constantinescu) era de la Beceni unde mama nașă (nașa tatii) 
îl primea pe tata vara în vacanță. 

Tata s-a dus după aceea la Bârlad unde a locuit la Tutoveni, 
urmând cursurile liceului Codreanu și unde a avut norocul de a găsi și 
întrebuința biblioteca soților Tutoveanu şi inteligența lor îndrumare 
pe calea erudiţiei. 

La Bârlad a început să scrie, făcând critici literare. A intervenit 
războiul: ştiu de la tata că ajungând la lași (în retragere) a putut să-și 
dea ultimele examene de licenţă la drept și litere. 

În 1919 a întemeiat Hiena, în 1920 (?) Ora. Cu Titus Enacovici şi 
cu ajutorul acestuia a creat „Cuvântul”, de unde a plecat (din cauza lui 
Nae Ionescu) şi a creat „Curentul” care a apărut la 11 Ianuarie 1928. 


Pentru edificarea Dtale și a-ţi înlesni priceperea acestui om atât 
de complex am făcut o serie de fotocopii: 

— Inaugurarea monumentului Victoriei de la Mărășeşti ridicat 
doar din fonduri proprii 

— Un articol al lui Victor Ion Popa „Amintire din război”. 

— Un articol al It-Col. Sever Al. Slătinescu în care vei găsi citația 
pentru Mihai Viteazu 

— Fotografia momentului decorării 

— Articolul generalului Dabija: „Pamfil Șeicaru apărător al 
Oştirii”. 

— Articolul tatii „Regina războiului nostru”. 

— Articolul tatii „Mareşalul Averescu”. 

Tata a fost decorat cu: 

— Croix de Guerre française, avec deux citations et que cette 
decoration lui a été remise sur le front des troupes par le Général 
Berthelot en personne, chef de la Mision Militaire Française en 
Roumanie (du texte d-una attestation donné par le General Chambe) 

— Mihai Viteazu 

— Steaua României 

— Polonia restituta 

Nu am nimica să poată confirma că ar fi primit o decorație rusă. 

Tata a fost un „batisseur” a Mănăstirii sf. Ana de la Orşova, pe 
locul unde a avut primul contact cu focul. Mănăstirea a fost construită 
pentru a fi Oferită armatei. Monumentul de la Mărăşeşti. Monumentul 
din Franţa, Val du Roy, în cimitirul român unde dorm 687 de militari 
români, morţi între lanuarie și Decembrie 1917 (prizonieri de război). 
Am intenţia să cer autorizația Comitetului Souvenir Français de a căuta 
în arhive şi să fac o ședere în regiunea Val du Roy ca să caut unde au 
locuit, care a fost viața și cauzele acestei hecatombe românești. Şi 
poate voi găsi inspiraţia pentru o cărticică în omagiul acestor bieţi 
oșteni români. Cimitirul este foarte frumos, în pădure de brazi (ca la 
Waldfriedhof de la Dachau), un fel de altar, străjuit de drapelul francez 
şi cel român. 

Viorela Șeicaru Vergne 

Voi încheia capitolul de față cu o scrisoare adresată mie de dl. 
lon Emilian dedicată memoriei mareșalului lon Antonescu. Având în 
vedere că și Pamfil Șeicaru a fost un mare admirator al său, nu altfel ca 
autorul rândurilor de față, am găsit potrivit ca să cinstim respectiva 


întâlnire dintre cei doi prin următoarele șiruri înscrise pe inima inimii 
poporului român: 

20 lanuarie 1983 

Stimate Domnule Doctor Vuia. 

Aveam 20 de ani şi eram elev TR la şcoala de Cavalerie la 
Târgoviște. Deşi mulți din camarazii mei de promoţie erau mai în 
vârstă decât mine şi cu studiile terminate (printre ei un doctor în litere 
şi filosofie) datorită aptitudinilor militare fusesem desemnat a fi şeful 
clasei. 

În această calitate, la începutul fiecărei ore de curs teoretic, dam 
respectivului profesor raportul şi stam tot timpul în apropiere de 
catedră, spre a fi eventual de folos profesorului. Pentru noi cavaleriștii, 
cursul cel mai important era „Tactica cavaleriei şi tactica generală”. 

(o singură notă care se înmulțea cu 3 pentru media generală). 
Titularul catedrei era colonelul Ion Antonescu care nu venea decât o 
singură oră pe săptămână fiind suplinit de colonelul Mitică Rădulescu, 
om extrem de simpatic, totdeauna dispus şi glumeţ. 

Colonelul Ion Antonescu care avea pe vremea aceea cca. 45 de 
ani, era sobru, te privea drept în ochi, fără să-ți dea posibilitatea să 
deduci ce gândeşte. Vorbea frumos, cât se poate de clar, nu făcea 
digresiuni şi nici glume. Nu lua loc pe scaun niciodată, se ţinea drept în 
picioare, cu mâna dreaptă spre al treilea nasture al vestonului. Nu 
gesticula. După ce-i dăm raportul, îmi spunea „Mulțumesc” și privind 
spre clasă: „Luaţi loc, domnilor!” 

I se spunea „Câinele roşu” din cauza părului roşu-ruginiu și a 
severității, severitate pe care noi, cei mici, n-am simţit-o. Exemplu: 
Antonescu era nefumător, dar ne da să scriem o temă, o situaţie tactică 
pe care trebuia s-o ilustrăm și cu un crochiu, spunea: „Se poate fuma”. 
L-am văzut de-aproape de zeci de ori. Era robust, perfect sănătos, nicio 
cută pe față, nici cel mai mic semn de nervozitate. Când spunea vreo 
întrebare, aștepta cu maximum de răbdare să i se răspundă. Mulţi din 
camarazii mei îşi făcură studiile în străinătate, erau oameni umblaţi în 
lume și proveneau din aristocrația timpului (Nicolae Illiotu, fiul 
mareșalului, Baronul Victor Stârcea, Paul Zănescu, nepotul Simehii 
Lahovary, doamna de onoare a Reginei Maria etc.) toți dar absolut toți, 
îl divinizau pe Colonelul Ion Antonescu. 

Nu ştiu ca el să fi fost bolnav, dar știu că a avut un grav accident 
de călărie pe când era general, prin 1935/36. Deşi general și la vârsta 


de 50 - 54 de ani încăleca întocmai ca un sublocotenent și absolvea 
fără greşeală parcursul de obstacole. La Sibiu pe terenul de exerciţii al 
Centrului de instrucție al Cavaleriei, a căzut în cap. O săptămână 
întreagă nu şi-a recăpătat conștiința, dar și-a revenit apoi. Căzătura 
aceasta n-a n-a avut alte urmări. A încălecat şi după aceea... 

— Copilul paralitic nu era al Mareșalului ci al Doamnei Maria 
Antonescu, din prima căsătorie. La 23 August 1944 acest băiat paralitic 
(18 până la 20 de ani) se afla la Olăneşti. A doua zi s-a sinucis. Nu se 
ştie cum și nici nu s-au făcut cercetări. 

lon Antonescu nu a fost de la început adversarul legiunii (pe 
Corneliu Codreanu l-a invitat la el la Predeal, au făcut schi împreună, în 
iarna lui 1937). 

Domnul Horia Sima l-a făcut să fie adversar. În privinţa asta, eu 
ştiu multe lucruri. Până acum am tăcut, pentru a nu da apă la moară 
duşmanilor Gărzii de Fer şi ai naționalismului românesc. Dar n-am să 
mai tac. Josniciei şi perfidiei domnului Horia Sima trebuie să i se 
răspundă. 

Dacă Mareșalul Antonescu ar fi fost sifilitic, apoi sovieticii, 
comuniștii din anii de cumplită teroare și aliații lor din lumea întreaga 
nu ar fi trâmbiţat-o, de mult? Antonescu a fost perfect sănătos, blând și 
îngăduitor cu cei mici (vă pot da exemple) dar extrem de pretenţios, 
neîndurător și chiar răzbunător față de cei mari. De-aceea l-au urât 
generalii, ofițerii subalterni şi trupa l-au adorat pe Antonescu. Domnul 
M.E. Enescu a scris în „Cuvântul românesc” că Antonescu a fost ofițer... 
de birou şi că n-a avut contact cu „masa vie a Armatei”. Se înșală 
profund, domnul. M.E. Enescu. Antonescu a urmat treptele ierarhice 
militare și de stat-major, făcând stagiu la trupă: comandant de 
escadron chiar de baterie, de cavalerie, comandant de divizie, de 
regiment (9 Roşiori) de brigadă (a 2-a Comp) de divizie (a 3-a 
Infanterie) etc. A cunoscut foarte bine mentalitatea soldatului, a 
reangajaților și a ofițerului de tip moş Teacă. 

Deocamdată atât! 

Sperând că cele de mai sus vă vor fi de folos rămân al Dvs. cu 
alese sentimente 

Ion V. Emilian 

În legătură cu sifilisul nervos de tipul paraliziei generale 
progresive, el a fost pus în discuție nu de adversarii mareșalului 
Antonescu ci de apropiații săi, chiar dacă teoria a fost însușită cu vie 


plăcere de cei dintâi. 

Eu l-am cunoscut pe doctorul neurolog Stroescu, cel ce în 
tinereţe a avut ocazia să lucreze cu celebrul H. Spatz în Germania, tema 
sa de studiu fiind tocmai sifilisul nervos. În general dr. Stroescu s-a 
concentrat şi în continuare asupra cercetărilor sale de laborator, în 
țară neexcelând ca și un deosebit clinician. Sub comuniști când l-am 
cunoscut eu, era trimis la munca de jos a unei policlinici, ceea ce 
interpretată ca o persecuție din partea regimului comunist, până la 
urmă s-a degradat într-un cult al propriei sale activităţi, vecină cu o 
adevărată paranoia. Nu rar, se puteau citi în diferitele ziare ale 
Capitalei distincţiile primite în străinătate de dr. Stroiescu, lipsite de o 
valoare anume, dar el bătea toba la toate porțiile ca să fie reabilitat pe 
postul de profesor ce l-ar merita. Și fiindcă nu a avut succesul scontat 
şi-a amintit că a fost în timpul războiului antisovietic medicul lui lon 
Antonescu, numit cine ştie prin ce protecţii și că el i-a pus dgs. de 
paralizie generală, pe care-l trâmbiţa peste tot. 

Venise să ne viziteze la institut și noi împreună cu șeful secţiei 
ne-am adunat în jurul drului Stroescu, pentru a-i da tot respectul 
nostru de colegi mai tineri. Deodată a început să se laude că el l-a tratat 
pe Ion Antonescu de paralizie generală şi cu cât înainta în relatările lui 
stupide, noi îl părăseam pe rând, astfel că s-a trezit că vorbește de unul 
singur. Dl. Stroiescu nu a menționat că i-a făcut mareșaului recția 
Bordet-Wasserman pentru sifilis în timp ce acesta suferea de o stare 
febrilă, dată de o boală infecțioasă. Ori dl. Stroiescu uitase că reacția 
devine nespecifică în stările febrile, și dezvăluindu-și insuficiența de 
pregătire clinică a fost imediat înlocuit, iar medicul ce i-a urmat l-a 
vindecat pe mareşal de boala lui infecțioasă fără vreo legătură cu 
sifilisul, inclusiv nervos de tipul paraliziei generale progresive şi astfel 
medical se încheie definitiv cazul Stroiescu și greşeala lui copilărească 
de diagnostic, a cărei victimă a fost chiar, I. Antonescu. 

5. Studii literare 

1. Anticipatorul fascismului: Gabriele d-Annunzio 

Un permanent insurect împotriva realităţii, un nesupus al 
existenţii, un vârtej de idealism, de spectaculos, romantic, de fast 
teatral, Gabriele d-Annunzio rezuma splendid individualismul. 

Nu a acceptat viața, nu a acceptat ritmul potolit al unei 
existenţe, fiindcă a socotit şi viața un material sortit marilor 
transfigurări ale artei, așa cum este marmora, culoarea, cuvântul, 


sunetul. Pentru Gabriele d-Annunzio nu a existat hotar între vis și 
realitate, el a incendiat realitatea cu fanteziile lui, el a sfărâmat 
contururile aspre, imuabile ale existenţei, cu o smintită revărsare de 
imaginaţie. A avut capriciul să interpreteze un rol, să dea existenţei lui 
spectaculosul unei tragedii shakespeariene și a fost autorul, actorul, 
regizorul unei reprezentații unice: Gabriele d-Annunzio. Dacă au 
aplaudat sau din nătângie au fluierat contemporanii, spectatori uluiți 
al acestui complex teatral, lui Gabriele d-Annunzio i-a fost perfect 
indiferent, fiindcă nu s-a temut decât de un singur insucces: să treacă 
neobservat. 

Şi-a interpretat viața fiindcă în concepția d-Annunziană numai 
mediocrii și-o trăiesc, și-a interpretat-o într-o gamă de poezie lirică 
urcând în cadenţe spre solemnitatea poeziei epice. 

În 1900 după ce-şi risipise toată averea pe care o câştigase cu 
scrisul, hărțuit de creditori, zvârlea orgolios nerăbdătorilor lui 
creditori acest cuvânt: „Voi plăti cele 700.000 de lire cât datoresc 
dintr-o singură lovitură cu apropiatul meu volum de versuri”. A crezut 
în el, a crezut cu tenacitate, cu fanatism, în el, a slujit cu tot ce i-au dat 
ursitoarele un singur cult, s-a închinat cu devoțiune unui singur altar, a 
cântat imnuri de preamărire unui singur zeu: Gabriele d-Annunzio: 
„Din creștet până la tălpi eu sunt o muzică de stele; muzica lumii 
locuiește în mine”. 

Poet al vieţii, risipitor al celei mai neastâmpărate fantezii, 
Gabriele d-Annunzio nu-și află în istoria lumii decât un sigur 
echivalent, pe Don Quijote. Aceeași eliberare din logica existenţei 
comune aceeași forțare a realității să se supună spiritului, aceeași 
halucinantă trăire a unei lumi imaginare. Nu s-a mărturisit d-Annunzio 
în această formulă: „Lumea este reprezentarea sensibilităţii şi a 
gândirii câtorva oameni superiori cari au creat-o, cari au amplificat-o 
şi înnobilat-o în lungul secolelor și cari vor amplifica-o și înnobila-o: 
încă în viitor. Aşa cum ne apare, lumea este un dar măreț, ofrandă 
generoasă făcută de o elită celor ce trebuie să muncească”. 

Prin însăşi esenţa lui individualismul este un act de afirmare 
aristocrată şi ceea ce Maurice Barrčs numea „cultul eului”, a format 
regula de viaţă a lui Gabriele d-Annunzio. A cântat emoţii puternice, a 
stors rând pe rând din tot ce-i putea pune la dispoziţie viața. A iubit cu 
intensitate, cu cea mai capricioasă fantezie, amestec de senzualitate şi 
poezie, de senzații istovitoare și de delir liric, a întreținut prospeţimea 


iubirii prin nestatornicia alegerii, ca să se spovedească magnific în 
acele romane de fast liric, de fast pictural: „Triumful morții”, „Focul”. Și 
când nu i-a mai putut dărui nimic iubirea, când voluptatea vieţii nu i-a 
mai spus nimic, când cuvintele de dragoste, aiurerile lirice, când 
imaginaţia lui nu a mai putut stoarce nimic inedit ca emoție, ca 
exaltare, ca delir emotiv iubirii, atunci s-a întors cu același nesaț spre 
acțiune. 

Din toropeala neutralității, Gabriele d-Annunzio a smucit Italia 
şi din cenușa ardoarei lui erotice, a răsărit ardoarea lui eroică. 

Dar nu o ardoare erotică capabilă să se satisfacă în cadența 
versurilor, nu un poet războinic ci un războinic, un pasionat al 
riscurilor, un violent al îndrăznelilor, un exaltat, pornit să dea Dulcineii 
contururile de taină, de ispititoare taină a morții. Gabriele d-Annunzio 
nu a fost un paşnic burghez care şi exilează fantezia doar în scris, care 
îşi încarcerează dorul de viață intens imaginată spre a fi trăită delirant, 
doar în cuprinsul frazelor unui roman, el a trăit lirismul întregii lui 
ființă. 

Romanele lui n-au fost imaginate, literatura lui a fost doar o 
genială denunţare a vieţii lui transfigurată de imaginaţie. Cum ar fi 
putut să-i fie altfel faza epică a existenţei lui decât o trăire eroică, o 
năbădăioasă invazie în domeniul războinicilor? Gabriele d-Annunzio 
nu a cântat războiul, l-a făcut, a descoperit în acest domeniu un 
material de emotivitate pe care fantezia lui să-l poată modela. Ori unde 
au fost riscurile mai mari, el a fost prezent, ori unde suflul morţii era 
mai intens, Gabriele d-Annunzio se grăbea ca un neostenit trubadur al 
acestei funerare curtezane a vieții. De altfel, acest sens de voluptate a 
morții pe care o simți, cu care cochetezi, căreia te oferi îndrăzneț, 
netemător de farmecele ei reci, de genunile imperiului ei de mister, 
Gabriele d-Annunzio i-a mărturisit: „Chiar dacă acest imens război nu 
ar fi făcut altceva decât să readucă omul către familiaritatea morții 
înlăturând aceasta falsă limită care pare ca o separă de viață și de 
lumină, noi trebuie să-l lăudăm și să binecuvântăm războiul”. 

Cu exact aceeași intensitate cu care s-a risipit în exaltările lui 
lirice, Gabriele d-Annunzio s-a risipit în exaltările sale epice, a trăit liric 
şi a trăit epic, a regăsit aceeași voluptate în alcovul morții, pe care o 
epuizase în alcovurile iubitelor. În locul șoaptelor erotice, şoaptele 
morții îi creiau o lume de emoţii nebănuite, riscurile apăreau ca 
îmbrăţișări furișe, ca sărutări furate unei iubite care se refuză posesiei 


tale: „Du sang, de la volupté et de la mort” au devenit pentru Gabriele 
d-Annunzio teme de nouă inspiraţie, de nouă trăire în acel amestec 
specific al existențelor lui, în care imaginaţia violează realitatea, îi dă 
alt aspect, îi dă o profunzime, o rezonanţă de vioară, de orgă, îi dă 
prețul trăirii. Şi când războiul s-a sfârșit, Gabriele d-Annunzio 
incorigibil insurect al realității, al unei mediocre viețuiri şi-a făcut 
războiul lui. 

Popoarele ostenite de război, învinși ca și învingători încântați 
că pacea poate fi făcută, Gabriele d-Annunzio într-o singularitate 
patetică a zvârlit o tiflă teribului Clemenceau, ocupând Fiume, cu acei 
disperaţi ai sublimelor exaltări, cu „arditti”. A fost rege și dictator la 
Fiume, a anticipat fascismul în romantica gestului îndrăzneţ, în 
fulgerarea hotărârii, în plăcerea spectacolului oferit lumii, în 
grandilocvenţa faptei, în voinţa de a da Italiei o nouă concepţie de viață 
o nouă respirație. Constituţia dată de Gabriele d-Annunzio Statului 
Fiume este în linia generală a concepţiei, în arhitectura ei, constituția 
de azi a Italiei fasciste. 

Din sfărâmăturile pateticei aventuri a lui d-Annunzio la Fiume, 
din resturile exaltării epice pe care o provocase poetul, Mussolini a 
luat primele lui elemente spre a amplifica în realitate ceea ce Gabriele 
d-Annunzio a proiectat în imaginaţie. Ce mai înseamnă opera alături 
de viața acestui cavaler al individualismului care îşi așteaptă 
tălmăcitorul într-un nou Cervantes? 

Idealismul brutalizând materia, visul disprețuind realitatea, 
poezia biruind mediocritatea existenţei. 

A fost profet Maurice Barrčs când în 1915 scria despre Gabriele 
d-Annunzio: „Îşi prepară o splendidă biografie”. 

Cine a spus că poezia este în divorț cu viața? 

Martie, 1938 Pamfil Șeicaru 

2. Umbra cetății getice 

„Cet exil dans le passé c-âtait encore une protestation contre les 
conditions de la vie réelle. 

Îl souffrait trop que rien hors son rêve ne fűt aimable”. 

Maurice Barrčs 

Comoara Regelui Dromichet nu o va mai căuta nimeni; sub 
straturile de pământ vor continua să doarmă netulburate mărturiile 
cetății getice... Răzeşul care tot scotocea pământul, spre a inunda cu 
lumina soarelui ungherele de taină ale cetății Regelui Dromichet, a 


murit. 

Era atât de bătrân „Nea Ghiţă” Băescu!... 

În ultimii ani pierduse acea comunicativitate, acea istețime, acea 
sprinteneală inventivă în replică; dar pentru mine continua să existe 
aşa cum l-am cunoscut acum treizeci şi cinci de ani. Auzisem că este 
căutător de comori; şi în naiva mea imaginaţie îl socoteam inițiat în 
tainica artă a aflării locurilor însemnate cu vâlvătaia de foc a straniilor 
spovedanii ale pământului. De câte ori îl vedeam, uitam de joacă; 
renunțam la toate ispitele unei ape curgătoare și alergam în preajma 
lui. „Nea Ghiță” povestea frumos, despre lucruri care nu se întâlnesc; 
contura imagini din lumi îndepărtate în spațiu sau în timp, părea o 
chemare spre altundeva... 

Eram un copil neastâmpărat, dar nu mai puţin simțeam vraja 
povestirilor lui nea Ghiţă; prea mult nu înţelegeam, însă nu mai puțin 
eram cucerit de ceea ce desprindeam vag din ce auzeam. 

Când am trecut în clasa Il-a de liceu, nea Ghiţă Băescu, mi-a 
acordat mai multă atenţie. Într-o zi m-a întrebat ce m-a impresionat 
mai mult din istoria antică. Fără ezitare am răspuns: „Alexandru 
Machidon”... Nea Ghiță încă m-a iscodit: eram bucuros că se da și 
firavei mele științe atenție. Am prins atunci să evoc figura eroului. 
Găsisem într-o ladă veche a bunicului printre cărţile bisericeşti, o 
istorie a lui Alexandru Machidon și atât mă cucerise încât tot o 
reciteam și mă lăsam în voia imaginaţiei să întovărăşesc pe cuceritorul 
Orientului. 

Fireşte, în cartea de şcoală povestea lui Alexandru Machidon 
devenise o înşiruire de date, precizia istorică înăbuşise imaginaţia. Dar 
la întrebarea lui nea Ghiță am răspuns nu ca la şcoală, ci așa cum mi-l 
închipuisem eu pe Macedonean, cu ajutorul cărţii aflate în lada 
bunicului. M-a ascultat cu o atenţie care îmi anima curajul şi dădea 
avânt imaginaţiei care scotea din fântâna memoriei. Când am terminat, 
nea Ghiță m-a privit cu un zâmbet de indulgență: „Este adevărat că a 
învins pe Darius, că a intrat triumfător în Persepolis şi a învins pe Por 
împăratul; dar zadarnic a trecut Dunărea, că pe Geți nu i-a putut 
răpune!... Nu a primit niciun răspuns mai mândru decât atunci când a 
întrebat pe câțiva Geţi, pe care îi aflase în lanurile de grâu așa de înalte 
că se pierdeau caii cu călăreți cu tot: „De ce vă temeți voi?” Răspunsul a 
fost: „Să nu cadă cerul pe noi”. - „Ei” continua răzeşul - „din neamul 
acesta ne tragem noi, nu din bestiile scoase din pivnițele mamertine și 


aduse de Traian pe aceste meleaguri!... Pleavă purtată de vânturi]... 
Noi suntem geto-daci!... Dar asta nu se spune la școală!... Tot pomenim 
de romani şi abia cu sfială ne mai aducem aminte că suntem geto-daci, 
cum ai aminti mai mult în silă și de un străbun sărac!”... 

Tare mai era mânios nea Ghiţă!... Și eu nu pricepeam ce-l putuse 
supăra atâta faptul că Dacia fusese cucerită de romani și întrucât nu 
erau motive de mândrie ascendenţele noastre romane. Mă simțeam 
clătinat în cunoştinţele mele istorice: pornirea înverșunată a lui nea 
Ghiţă împotriva romanilor mi se părea de neînțeles: „Au hoțit lumea 
antică. Grecia au prădat-o. Africa au pustit-o, Egiptul l-au jefuit, Galia 
au prădat-o ca şi pe Dacia. În faţa lui Caesar, ce mândru apare 
Vercingetorix!... Același eroism la Decebal”. 

Cu o sforțare de curaj am îndrăznit să apăr memoria Divului 
Traian. Și - minune: Nea Ghiţă a admis o excepţie, dar numai pentru 
Traian... 

Din ziua aceea am devenit ucenicul lui nea Ghiţă, care m-a iniţia 
într-o altă înţelegere a istoriei. Într-o zi m-a luat acasă: pe o măsuţă 
învelită cu un ştergar alb, stăteau rânduite cărțile. Le priveam cu sfială, 
cu respect, cu o abia stăpânită curiozitate. A continuat să-mi vorbească 
de Daci, de vitejia lor şi iar s-a întors neîndurat spre Romani... 

— „N-au fost în stare să oprească năvălirea barbarilor!... Dacă 
Dacia nu ar fi fost cucerită de romani, dacă sistemul militar al dacilor 
nu ar fi fost sfărâmat, Roma nu ar fi fost cotropită de barbari. Era aici — 
în fața Sciţilor, a hoardelor sarmate - zidul dacic... romanii au fost 
pedepsiţi, fiindcă au distrus Dacia!”... 

Cum aș fi putut cuteza să contrazic pe nea Ghiţă? Copiii au o 
înclinare spre tot ce înseamnă insurecție, iar nea Ghiţă reprezenta o 
seducătoare insurecție împotriva istoriei, așa cum o învățam la școală. 
Eram mândru de atenţia ce mi se da; mă simţeam sporit ca prestigiu și 
căutam să nu pierd o vorbă din ce spunea nea Ghiţă. 

Când a terminat răfuiala cu „bestiile scoase din pivnițele 
mamertine”, nea Ghiţă a ținut să-mi dea un plus de atenție: m-a lăsat 
să-mi aleg o carte. O ochisem mai de mult, un roman popular, ai cărui 
erou era Garibaldi. Un volum gros-abia îl puteam duce; dar căutam să 
par că-mi este ușor să-l duc într-o mână, deşi mai mult îl rezemam pe 
şold. ÎL strângeam bine, de teama să nu-l scap, să mă fac de râs. 

Trei zile mi-am făcut raiul imaginaţiei sub un vișin bătrân, de 
patru copii cu mâinile întinse abia îl puteam cuprinde. Sub vişin era 


umbra deasă: întins pe iarba moale, citeam cu nesațiu isprăvile lui 
Garibaldi! Și era o tăcere în grădină!... Abia un zumzet de albine părea 
ca o şoaptă nedeslușită; iar rând pe rând, sub vişin, se schimba decorul 
în care se mișca neastâmpărul de faptă al lui Garibaldi. 

Pe urmă au venit și alte romane, iar eu creşteam grozav în stima 
lui nea Ghiţă, care avea în mine auditorul prelegerilor lui istorice... 

Într-o zi în loc de roman mi-a dat o carte serioasă: „Teoria 
Ondulaţiunii universale” de Vasile Conta... În prealabil mi-a făcut o 
scurtă introducere, căutând să mă lămurească asupra legilor ce 
dominau întreg universul; că nu există decât materie și dacă noi 
spunem şi forță, este o deosebire pe care o face doar mintea noastră... 
Ascultam și nu pricepeam nimic, dar cum aș fi putut mărturisi, atunci 
când nea Ghiță mă credea copt chiar pentru filosofie? 

Nu a mai fost sub vișinul bătrân acea nesfârşită serbare a 
imaginației; citeam în silă, cu voce tare, ca o lecţie de geometrie. De 
priceput, ce putea oare să priceapă o minte de copil? 

Dar râvna de a mă face demn de aprecierea lui nea Ghiţă, 
prospețimea memoriei mi-a înlesnit să rețin pagini întregi din „Teoria 
Ondulaţiunii universale”. Pentru nea Ghiţă nu era o simplă afirmare a 
unei excepţionale puteri de reținere ci dovada unei dotări a 
inteligenței mele pentru filosofie. Încântat de prima experienţă mi-a 
dat - spre spaima mea - „Teoria Fatalismului”. Ah! „Cauzele necesare 
care dau naștere la efecte tot necesare” ce m-au chinuit o săptămână 
sub vişin!... Nu pricepeam nimica, dar nu puteam să-mi sfărâm, printr- 
o neghioabă mărturisire de ignoranță, prestigiul de care mă bucuram 
la nea Ghiţă. De altfel şi astăzi, sunt convins că pentru multă lume tot 
ce este de nepriceput este profund și nu-i de mirare că un neant de 
gândire poate fi acoperit cu o foarte obscură terminologie... 

Voiam să termin supliciul filosofic, voiam să scap de teoria 
fatalismului și în același timp, mă gândeam cu groază că pe masa lui 
nea Ghiță se mai aflau și „Bazele metafizicei”. Când s-a terminat 
calvarul pe golgota metafizicei, am respirat ușurat: mi s-a părut o oază 
răcoroasă într-un pustiu de  abstracțiuni, „Cronicele istoriei 
Românilor”, editată la 1872 

de Mihail Kogălniceanu. Aici se mai adăuga şi plăcerea 
comentariilor lui nea Ghiţă. 

Era în această stranie tovărășie, o necontenită invitaţie la balul 
imaginaţiei. Nici mai târziu nu mi-am putut lămuri de unde venea 


această pasiune de a cunoaște, la un simplu rateş. Fireşte, mai târziu 
mă încântau naivităţile lui nea Ghiţă, tot acel amestec de date precise și 
de legendă, transfigurate de o puternică imaginaţie; dar atunci în 
îndepărtaţii ani ai copilăriei, nea Ghiță reprezenta pentru mine 
adevărata știință istorică. 

Într-o zi am prins curaj și l-am întrebat dacă într-adevăr caută o 
comoară. Când am terminat de rostit, mi s-a părut că încercam să aflu o 
mare taină: îndrăzneala mea supăra discreția pe care o păstrase până 
atunci. Dar nea Ghiță mi-a răspuns cu tot firescul: „Da! caut comoara 
Regelui Dromichet!” 

Și parcă era bucuros că-l întrebasem; fără să mai adaug un 
cuvânt, a prins să-mi povestească istoricul acestei cercetări, căreia îi 
consacrase mai mulţi ani şi continua să-i închine. Frânturi din Herodot 
potrivite tezii, consideraţii asupra așezării cetăților, geto-dacice 
povestea lui Lisimach - totul privind contribuţia aceleași imaginațţii — 
proiectau în fața mea lumea pe care o căuta nea Ghiță Băescu. Comoara 
va fi găsită, dacă cetatea Regelui Dromichet a fost identificată; şi vasele 
de ceramică pe care le găsise în sondajele făcute nu îngăduiau nicio 
îndoială asupra locului unde presupunea el că a fost situată cetatea 
getică. (Zaharia Duhul din „Comoara Regelui Dromichet” a lui Cezar 
Petrescu este o transpunere a lui Ghiță Băescu). 

Au trecut ani - aveam doar unsprezece ani atunci, dar și astăzi 
încă mă urmărește pasionata evocare a cetăţii Regelui Dromichet. 
Peste copilăria mea se proiectează umbra duioasă a căutătorului 
cetății Regelui Dromichet, prima invitație făcută visului, prima 
cunoștință cu un Don Quijote, ispitit de aventura în marea taina a 
legendelor geto-dacice. 

Zilele de vară la Beceni, tovărășia lui nea Ghiță Băescu pe 
cărările înflorite ale imaginaţiei, amintirile înşiruite ca niște 
melancolice umbre - toate se strâng în cadențe de şoapte ale 
trecutului, pe care îl evoc întru pomenirea răzeșului ce a trăit sub vraja 
unei năluciri a propriei lui imaginaţii. Comoara Regelui Dromichet era 
în el, trăia ca un îndepărtat ecou ereditar al lumii getice, dar pentru 
copilăria mea a fost prima realitate plăsmuită din funigeii visurilor. 

— ai revé la grotte ou nage la sirene... 

O viaţă închinată unei năluci... 

„La sfârşit, adevăratul Don Quijote îşi renega toate încântările 
imaginației; nu a mai crezut în realităţile create de el. Nea Ghiţă Băescu 


a continuat însă să creadă în cetatea getică, în care sta ascunsă 
Comoara Regelui Dromichet. A fost în această stăruință, ceva mai tare 
decât o nălucire; era o chemare ce venea din adâncurile acestui 
pământ geto-dacic - gestul simbolic al unui popor ce-și bâjbâie 
originile spre a se regăsi. 

Un ţăran, într-un sat din ţinutul Buzeului, care nu a însemnat 
nimica decât o viaţă înflorită de o nevinovată aventură persistentă în 
țara visului - se profilează pe zările copilăriei... 

Mă abat adesea la Beceni ca să regăsesc umbra copilului, ce se 
necăjea cu filosofia lui Conta, din care nu pricepea nimica. Grădina a 
fost inundată de apa Slănicului, peste pomi s-au așternut straturi de 
nisip, de nu li se mai văd decât vârfurile ce continuă să dea vlăstare. 
Bătrânul vişin a fost trăsnit iar ochii mei nu văd decât culoarea 
singurătăţii... 

Bătrânul a închis ochii lui albaștri: va fi aflat în sfârșit, taina 
regelui Dromichet... 

L-ar est plein du frisson des choses qui s-enfuient. 

Și comoara nu o va mai căuta nimeni... 

Decembrie 1940 Pamfil Șeicaru 

Note și Comentarii 

Ambele realizări literare le am de la regretata Viorela Șeicaru 
Vergne, fiica maestrului, afirmative publicate în Almanahul Curentului 
în 1943 la 15 ani de la apariţia ziarului, deşi primul este datat cu 
Martie 1938, luna şi anul morții lui d-Annunzio, pe când al doilea 
poartă anul 1940, mai mult ca sigur anul creației. 

Ca orice dar, venit din inimă, bucurându-mă, am ştiut să-l 
preţuiesc şi să-l păstrez până astăzi, când prin ele, încă odată, cititorul 
sensibil poate să-şi dea seama că talentul literar l-a ajutat pe Pamfil 
Șeicaru să ajungă un mare ziarist şi istoric de valoare, în același timp 
însă literatura pierzând un exeget remarcabil. 

În primul rând vom analiza studiul intitulat, Anticipatorul 
fascismului: Gabriele d-Annunzio. Şi vom fi miraţi să constatăm că fără 
nicio introducere prealabilă, autorul dă una din definițiile cele mai 
cuprinzătoare privind arta d-annunziană caracterizată astfel: „Un 
permanent insurect împotriva realității, un nesupus al existenței, un 
vârtej de idealism, de spectaculos romantic, de fast teatral, Gabriele d- 
Annunzio rezumă splendid individualismul”. 

Desigur individualismul e una din categoriile principale ale 


spiritualității apusene, dar el va apărea într-o coloratură nouă, 
neoromantismul e de fapt un mod de împlinire propriu sfârşitului de 
secol al XIX-lea și începutul celui de al XX-lea, inaugurează un stil 
diferit numit în fiecare ţară apuseană altfel, Jugendstil în Austria și 
Germania, Art nouveau în 

Franţa, dar chiar în aceeaşi ţară apar mai multe curente diferite, 
supuse aceloraşi coordonate, cum ar fi neoromatismul epocii. În 
general, sursa principală, teoretică al individualismului neoromantic 
de mijloc şi sfârșit al secolului al XIX-lea se află în filosofia lui 
Nietzsche, cu prevestirea decadenţei culturii europene împotriva 
căreia filosoful propovăduia cultul eului prin voinţa la putere şi teoria 
supraomului reprezentate de Zaratustra cât și de susținerea elitelor. 

Nu e greu de stabilit deosebirea acestui neoromantism de cel de 
la începutul până la mijlocul sec. XIX-lea, al doilea e unul eroic, de 
natură metafizică, să ne gândim la zisul romantism al lui Leopardi, 
Victor Hugo sau Byron, de unde pesimismul e o boală a timpului de 
cele mai multe ori de natură apocaliptică. Neoromantismul următor 
este o cultivare nu numai a individualismului dar a tuturor trăirilor 
mai ales de natură emotivă, dar nu numai. În acest mod există o 
specificitate de dezvoltare, în Germania, Şt. George vrea să pună bazele 
unui imperiu poetic condus de poeţi, pe când în Franţa raționalismul 
cartezian, chiar şi cultul eului îl pune sub măsură, existențialismul lui 
Hedegger le e mai potrivit sufletește decât cel al lui Sartre tocmai 
pentru lipsa de excese ale ontologiei gânditorului german. Problema 
principală a societăţii postnietzscheniene e lupta decisivă între 
dezvoltarea tehnicii și tot mai devalorizata cultură umană. 

La d-Annunzio nu numai că individualismul devine excesiv dar 
terenul său de acțiune este trăirea actului artistic în toată desfăşurarea 
ei emotivă chiar și în domeniul atât de depărtat al războiului. Se 
înțelege că în cazul acestui neoromantism nu mai poate fi vorba de 
pesimism sau optimism, situaţia este de ordin social, nu-i nici de 
sfârșit de lume, nici de catastrofă cosmică. 

Toate fenomenele descrise sunt valabile pentru a înţelege pe 
artistul și omul d-Annunzio dar nu-l privesc pe autor, cel puţin nu pe 
prim plan, ele îl tratează din punctul de vedere al Fiinţei, demnă de a fi 
luată drept model ideal, de unde în bună parte se identifică cu 
personajul său, chiar şi atunci când refuză să-i urmeze excesele, mult 
prea exagerate. Ca și parametru de referință, va fi necesar să ne 


referim la tipul social de ratat al eroilor romanelor sale, ori Pamfil 
Șeicaru caută să ne schimbe perspectiva de viață, ține să ne dea reţeta 
reuşitei, modul de a obține elixirul fericirii, cel ce poate atrage pe 
cititori, miraj ce lipsea celorlalți colaboratori ai săi, tot atât de 
înzestrați în ale ziaristicii. 

Mai înainte de toate, recunoaște înzestrarea lui d-Annunzio cu 
un simţ special artistic așa cum nu-l are decât un italian: „Nu a acceptat 
viața, nu a acceptat ritmul potolit al unei existenţe, fiindcă a socotit şi 
viața un material sortit marilor transfigurări ale artei aşa cum este 
marmora, culoarea, cuvântul, sunetul”. Și mai departe, își descrie 
propria fire aşa cum în cea mai nobilă parte a ei o cunoaștem prea 
bine: „Pentru Gabriele d-Annunzio nu a existat hotar între vis şi 
realitate, el a incendiat cu fanteziile lui, el a sfărâmat conturile aspre 
imuabile, ale existenței sale, cu o smintită revărsare de imaginaţie”. 

În 1900, înglodat în datorii avea speranţa că va scăpa de ele 
dând lovitura cu apropiatul său volum de versuri. Pe alte meleaguri și 
în alte timpuri P. Șeicaru nu spera şi el că va ieși din strâmtoarea 
financiară în care se zbătea, publicând volumul Finlandizarea Europei? 
Și explică de ce trebuia să se întâmple așa: „A crezut în el, a crezut cu 
tenacitate, cu fanatism, în el, a slujit cu tot ce i-au dat ursitoarele un 
singur cult, s-a închinat cu devoțiune în fața unui singur altar, a cântat 
imnuri de preamărire unui singur zeu: Gabriele d-Annunzio: Din 
creștet până la tălpi eu sunt o muzică de stele: muzica lumii locuiește 
în mine”. Maestrul îşi continuă caracterizările săpate în marmora 
cuvintelor veşniciei, inspiraţia e atât de profundă încât dăm dreptate 
celor ce susțin că în atare momente poetul crează după dicteul unui 
daimon ori înger. 

Desigur eliberarea din logica existenței, pentru a-şi impune 
halucinantele trăiri ale unei lumi imaginare, îl apropie de Don Quijote, 
apropiere de multe ori discutată şi lui Pamfil Șeicaru, că ar există, o 
anumită legătură între el și eroul Tristei figuri al lui Cervantes, dar 
adăuga, marele ziarist, că el nu era atras deci nu vedea morile de vânt. 
Raportarea la d-Annunzio ne apare valabilă dar cu o singură condiţie 
fundamentală: artistul italian urmăreşte un ideal ce ar putea să salveze 
o lume a cărei cultură e ameninţată cu dispariţia, pe când la Don 
Quijote toate idealele sunt depășite, „neoromanticul” d-Annunzio mai 
crede în discursul marilor elite, fidele virtuţilor umane, în general. 

Drept urmare, poetul a iubit cu intensitate, cu cea mai 


capricioasă fantezie, amestec de senzualitate și poezie, de senzaţii 
istovitoare şi de delir liric, a întreținut prospeţimea iubirii prin 
nestatornicia ei, ca să ni se spovedească magnific în acele romane de 
fast liric, pictural, „Triumful morții”, „Focul”. Acum ar trebui amintită și 
marea actriță Eleonora Duse, iubita poetului, și eroina misterelor sale 
teatrale, reînviind pe cele săvârșite în teatrele rotonde ale Cretei 
antice. 

Dar din liricul exaltat de delirul entuziast al iubirii se 
configurează și epicul, omul de acțiune d-Annunzio, un alt alter ego al 
marelui ziarist român. De-acum, existența lumii transfigurate de 
imaginaţie se cere să fie trăită delirant şi eroic, de unde năbădăioasa 
invazie în domeniul războiului, astfel că el nu numai a căutat războiul 
dar l-a și făcut, înfruntând riscurile cele mai mari, fiind prezent acolo 
unde suflul morţii era mai intens. 

Pentru a cunoaşte această aventură d-Annunziană va trebui să 
ştim că în primul război mondial cu avionul său personal poetul nostru 
a executat nenumărate raiduri asupra Vienei şi la sfârşitul războiului, 
pentru că vestitul Consiliu suprem al păcii a dat Serbiei portul Fiume 
(azi Rieka) în fruntea unei oştiri improvizate, conduşi de nava sa 
Puglia, pe care căpitanul a murit în timpul asediului respectiv, d- 
Annunzio a ocupat orașul în care a domnit ca rege şi dictator timp de 
16 luni înfruntând hotărârile nedrepte ale celor ce au încheiat pacea. 

D-Annunzio binecuvântează războiul fiindcă-l familiarizează pe 
om cu moartea ce o va căuta în continuare ca pe o altă voluptate trăită 
în alcovurile ei pe care altă dată o epuizase în alcovurile iubitelor: în 
locul şoaptelor erotice, șoaptele morții îi creiau o lume de emoții 
nebănuite, riscurile apăreau ca îmbrăţișări furişe, ca sărutări furate 
unei iubite care se refuză posesiei tale: „Du sang, de la volupte et de la 
mort”, au devenit pentru Gabriel d-Annunzio teme de nouă inspiraţie, 
de nouă trăire în acel amestec specific al existenței lui, în care 
imaginaţia violează realitatea, îi dă alt aspect, îi dă o profunzime, o 
rezonanţă de vioară, de orgă, îi dă preţul trăirii”. 

Acest cult al morţii practicat de d-Annunzio ne amintește de 
povestirea „L-endormeuse” (cea care adoarme) în care Maupassant 
descrie binefacerea eutanasiei, omul trăindu-şi sfârășitul vieţii ca pe o 
plăcere nemăsurată. 

Este momentul să facem o vizită scurtă la Gardone cu il 
Vittoriale al lui Gabriele d-Annunzio, general de aviaţie în rezervă, mai 


târziu înnobilat ca principe de Montenevoso. 

Cele două părți ale destinului pământesc trăite de poetul nostru 
sunt reprezentate fiecare după propriul lor specific. În curte se vede 
avionul cu care Gabriele D. a făcut răidurile sale deasupra Vienei și 
după încheierea păcii în direcția orașului Fiume. 

Tot în curte se află teatrul-odeon în formă de rotondă 
comparate de mine, cu cele de pe insula Creta. Mai spre lac se vede 
nava Puglia cu care s-a efectuat asediul Fiume-ului. 

Această navă a fost montată în complexul monumentului 
național de la Vittoriale degli italiani într-o tribună de cipreşi, drepți ca 
şi coloanele unui templu grec al cărui altar este chiar lacul Garda. 

Statul italian i-a făcut lui d-Annunzio un mausoleu de marmoră, 
sus pe o platformă rotundă, ca unui principe comandante, înconjurat 
de căpitanii săi. De acolo coboară pădurile de chiparoşi până în golful 
lacului, mare de azur întreruptă de fâşii de insule înaintând pe ape, ca 
nişte covoare de persian pe terase de sticlă. De la malurile verzi până 
departe sub orizont, trene ale aceluiași argint fluid, se întind cu luciri 
de cristal pe fața lacului fumuriu. Pe când Marea clocoteşte în spasmele 
neliniștii, Lacul este pacea și liniştea însăși. 

Din curte, părăsindu-l pe principele-general, eroul Italiei, vom 
intra în apartamentele sale, de fapt mici săli de muzeu în care îl vom 
descoperi pe rafinatul şi excentricul poet iubitul lui Eleonore Duse, 
debussyanul și „decadentul” Gabriele d-Annunzio, acasă la el în celebra 
sa „La prioria”. 

Peste tot se văd uneori încărcate baroc diverse obiecte, multe 
cărți, statuete orientale, așezate în cea mai sfântă neorânduială dar 
poate tocmai asta înseamnă ordinea aparținând artistului, toate sunt 
aranjate după logica sa interioară, alogica privitorului, ca o 
caracteristică a individualismului excesiv. Dar ceva te cheamă, îi 
ghiceşti rosturile ca pe o taină. Nimic nu ţine de rațiune, nici chiar de 
intuiţia bergsoniană, percepţia este pur emotivă inclusiv gradaţiile şi 
ierarhiile dintre lucruri care apar doar aparent mute, căci și tăcerea lor 
are o semnificație ascunsă, ceea ce împinge spre emulațţie și căutare, 
fără să dai obiectelor vreun sens, dar tocmai nonsensul duce la poarta 
labirintului spre lumină. 

Desigur, d-Annunzio nu e premergătorul modernismului, ceea 
ce tulbură constituie atenţia ce se dă fiecărui amănunt, frumuseţea 
ajunsă la capătul ei nedorit îşi cere ultimele drepturi de exprimare. 


În cadrul aşa-zisului neoromantism individualist sunt câţiva 
mari ctitori să-i numim în muzică pe R. Wagner, în pictură pe G. 
Moreau, iar în poezie şi-ar avea locul genialul nostru M. Eminescu. Aşa 
s-ar explica de ce muzica „decadenţă” din Tristan şi Isolda a fost 
regăsită în poezia „Peste vârfuri”. Așa ar primi un conţinut 
romantismul tardiv al lui Mihai Eminescu, total diferit de primul val al 
romantismului. 

La neoromantismul din generaţia din care făcea parte și d- 
Annunzio, mai participau în muzică un Bruckner, dar mai ales un 
Mahler care prin adagiourile sale simfonice exprimă tocmai 
sentimentul familiarizării cu moartea din opera lui Gabriele d-A, 
posibil de a fi găsit și în unele poezii eminesciene. Dar în Franţa, 
simbolismul elevului Moreau, Odilon Redon sau expresionismul lui 
Rouault sau chiar fauvismul lui Matisse și Derain nu sunt opere 
autentic artistice chiar dacă l-am mai pune aici și pe G. Klimt sau total 
necunoscutul pictor elvețian Hodler și încă nu sunt citați toți artiștii, 
care ne-ar obliga să ne revizuim atitudinea negativă pe care o avem 
față de aceşti autentici creatori, printre ei desigur un loc de onoare îl 
deține şi Gabriele d-Annunzio, cu atât mai mult cu cât astăzi putem 
constata dezastrul provocat de multiplele experiențe moderniste 
etichetate drept manifestațiuni de antiartă, încât s-a ajuns la decadența 
totală a culturii apusene, exact cum a prevăzut filosoful Nietzsche și 
încă mai mult. 

Aproape de finalul prezentării, autorul nostru e de părere că 
prin ocuparea oraşului Fiume și prin constituţia dată, Gabriele d- 
Annunzio a oferit statului o concepție de viață nouă, bazată în 
arhitectura ei pe structura de mâine a Italiei lui Mussolini deci prin 
romantica gestului îndrăzneț, în fulgerarea hotărârii, în plăcerea 
spectacolului oferit lumii, în grandilocvenţa faptei, a fost un anticipator 
al fascismului. Ideea este discutabilă deoarece există o 
incompatibilitate de esență între individualismul excesiv, adesea 
susținut de o libertate anarhică, și orânduirea fascistă, în ultimă 
analiză, un regim totalitar, de aspră dictatură. Este mai mult decât 
hazardat să susții că din resturile exaltării epice provocate de poet, 
Mussolini și-a luat primele elemente spre a reda în realitate ceea ce 
poetul a proiectat în imaginație. Legătura este forțată, stabilită după 
consumarea actului, aşa cum încercase Hitler să-și însușească 
ideologic marea şi eroica muzică wagneriană. Conștient că a mers prea 


departe, maestrul în continuare își scoate eroul din istoria total 
tendențioasă, și îl proiectează în lumea valorilor perene, atunci când 
socoate că viața acestui cavaler al individualismului își așteaptă 
tălmăcitorul într-un nou Cervantes. Ori de-acum, contradicţia este de 
neînlăturat, Cervantes l-a pus guvernator peste insula Barataria pe 

Sanço Panca și nu pe cavalerul individualismului, Don Quijote, 
ori asta înseamnă că simțul practic şi sentimentul de dreptate ale 
omului simplu sunt mai căutate la un conducător politic, însușiri mult 
mai apropiate de un guvernământ bun, democratic decât de unul rău, 
de dictatură, fie fascistă fie comunistă. Căci, d-Annunzio e omul 
secolului său, aşa că Nietzsche sau St. George nu luptă pentru o 
eventuală reformă politică ci are în față una spirituală, pe care P. 
Șeicaru o cunoaşte foarte bine deoarece principiile ei îi aparțin și lui, 
astfel că le enumeră cu toată claritatea: „Idealismul brutalizând 
materia, visul disprețuind realitatea, poezia biruind mediocritatea 
existenţei”. Şi pentru a înlătura orice urmă de îndoială îl citează pe 
Maurice Barrts, scriind ca bun prieten, despre G. d-Annunzio: „Îşi 
prepară o splendidă biografie” și cuvintele sale au un iz profetic, 
deoarece au fost rostite în anul 1915, când marea aventură d- 
annunziană nu începuse încă. 


6. Schiță de portret: Nicolae Iorga de Pamfil Șeicaru 

Cartea a apărut în editura „Carpaţii” Madrid, 1957, şi are 
llipagini. 

Pamfil Șeicaru: Nicolae Iorga, Colecţia „Carpaţii”, Madrid 1957, 
însoțită de o fotografie a marelui istoric 

După umila noastră părere este unul din cel mai realizat portret 
scris de Pamfil Șeicaru, făcând parte dintr-o strălucită galerie ce 
cuprinde, după mărturisirea autorului, prezentarea a numai puţin de 
60 de figuri reprezentative ale culturii românești. 

Cauza o găsim nu numai în faptul că marele ziarist s-a simţit 


atras de personalitatea fascinantă a lui Nicolae Iorga, dar l-a cunoscut 
personal, nu i-a fost prieten, dar a stat mereu în preajma sa, trăind pe 
viu ambianța culturală și politică în care și-a desfăşurat activitatea 
marele istoric. Pornind de la atare premize, ele totodată i-au slujit ca 
autentice izvoare pentru a-şi descrie subiectul încadrat între cele două 
mottouri puse în fruntea lucrării, două poluri caracteristice firii lui N. 
Iorga, pe de o parte versul lui Baudelaire, „Şes ales de géant l- 
empechent de marcher”, şi de cealaltă cuvintele lui Fr. Gundolf, 
„Istoricul este, înainte de toate, paznicul culturii. El nu poate face o 
bună politică”. 

Introducerea recurge la o figură de stil făurită pe măsura 
marelui profesor, o adevărată uzină creatoare tot timpul în plină 
acțiune: „Departe în largul mării de mult timp furtuna s-a sfârșit, de pe 
țărm priveşti seninul cerului, dar valurile mării care au fost răscolite 
de furtună continuă să izbească mânioase în maluri. De mult timp a 
încetat furtuna să biciuiască în depărtări întinsul mării, dar în 
neastâmpărul valurilor, care se sfarmă înspumate de țărm, vin ecouri 
târzii ale furtunii potolite. De mult - în Noiembrie anul acesta se 
împlinesc 17 ani - moartea a stins viața lui N. Iorga și totuși se simte în 
judecățile pasionate ce se emit asupra operei acestui răscolitor de 
gânduri, de sentimente, ecoul furtunii spirituale care a încetat”. 

Din 1899 când a publicat în „I-Independance roumaine”, 
„Opinions sincerts. La vie intelectuelle des Roumains”, până în ziua 
morții sale N. Iorga a menținut viața intelectuală și politică într-o 
continuă tensiune. El a creat în cultura românească un climat, 
afirmând patetic sau infirmând cu vehemenţă: „O impetuoasă energie 
în perpetuă afirmare contra ceva, adesea contra propriilor lui idei şi 
atitudini, o nestăvilită voință s-a manifestat în toate domeniile, 
sprijinită pe o mare putere de muncă, pe un ascetism intelectual fără 
egal, N. Iorga ne uluieşte, zădărniceşte orice încercare de a-l clasa. Prin 
chiar amploarea și diversitatea activității lui, posteritatea îi va da 
contur de mit”. 

lată o prezentare condusă cu mare măiestrie, în câteva trăsături, 
îngroșate ca și culorile pe vitraliu, P. Șeicaru reuşeşte să ne redea o 
schiță de portret memorabilă și să reținem de pe acum fără să-l 
idealizeze, ori tocmai simţul păstrat al realităţii îl ridică pe cel vizat pe 
culmi nebănuite, căci ele înșile aparțin, în cele dintâi, adevărului și 
doar în mod secundar frumosului. 


Dacă în 1894, Iorga își deschide cursul universitar şi mai apoi 
continuă să publice nenumărate lucrări de istorie, în 1899 odată cu 
„Opinions sinceres” harnicul cercetător de manuscrise și documente, 
omul de ştiinţă cedează pana teribilului polemist N. Iorga. 

În continuare ne vom opri îndeosebi la părțile inedite ale 
lucrării, trecând repede peste activitățile mai cunoscute, oricât de 
importante ar fi fost ele. 

Un capitol impresionant, de bună seamă îl constituie cel dedicat 
paralelei dintre N. Iorga și Titu Maiorescu căruia primul i-a urmat ca 
profesor de unice proporții, maestrul în 1914 când era student nu l-a 
mai prins pe Maiorescu la catedră dar tradiția maioresciană era dusă 
mai departe de P.P. Negulescu, copie fidelă a marelui critic, în timp ce 
N. Iorga îi stătea ca model viu, de la catedră. 

Deosebirea dintre Titu Maiorescu și N. Iorga era acela dintre 
eternul contrast între spiritul apolinic și dionisiac. Titu Maiorescu și 
şcoala sa reprezenta elocvenţa clasică „cu dicțiunea studiată, cu gestul 
care prelungea material sensul cuvântului. Titu Maiorescu sculpta 
cuvântul prin felul de a-l contura prin gest. În antichitate, oratorii 
români se duceau să studieze elocvenţa la faimoșşii profesori de 
retorică din centrele de cultură ale Greciei... Nu știu ce profesor de 
retorică a avut Maiorescu și mă îndoiesc să fi avut vreunul, elocvența 
sa era desigur, un dar, temperamentul lui stăpânit; măsurat, aflase în 
chip natural stilul elocvenţei clasice. Desfăşurarea frazelor, relieful 
cuvintelor, gestul mâinii mișcarea corpului, ţinuta capului, păreau 
studiate”. 

Autorul redă întocmai atitudinea clasică a lui Titu Maiorescu, 
dar nu uită să adauge că ea era studiată, probabil de la studenții care: 
au avut fericirea să-l audieze, ne-a rămas imaginea unui Maiorescu 
olimpian, dând impresia că se confundă cu obiectivitatea judecăților 
impersonale în literatură și artă, ori asta era doar o față a marelui critic 
sub a cărui mască se ascundea un om cât se poate de obișnuit, cu 
pasiunile, ambițiile şi chiar micimile sale. De unde neconcordanța 
dintre cei ce-l descriau pe Maiorescu profesorul şi șeful de școală, 
altruist cu marele Eminescu, față de alții care ni-l zugrăvesc ros de 
ambiția de a fi superior lui Eminescu, încât în timpul bolii sale se va 
grăbi să-l eticheteze drept pierdut intelectual, purtările sale față de 
marele poet fiind mai mult decât criticabile. Pătrunzând caracterul 
criticului, şi maestrul ne ajută să mergem pe acest drum, vom putea să 


ne explicăm contradicţiile firii acestui mare om, au dreptate în parte și 
cei ce nu văd decât firea sa studiată, olimpiană, cât şi cei ce-l descriu ca 
om cu multe păcate personale, ceea ce nu înseamnă că admitem 
exagerările adică să vedem în el pe potenţialul „criminal” al lui 
Eminescu şi în consecință să cerem scoaterea lui din cadrul culturii 
românești, așa cum au făcut-o, în mod condamnabil politrucii 
comunişti. 

Desigur, P. Șeicaru are dreptate „N. Iorga aducea în aceasta 
atmosferă de seninătate, de armonie clasică, dizarmonia, contrastele, 
culoarea, neprevăzutul accentului: după un concert de Mozart, 
preludiul dintr-o operă de Wagner. Dacă la Maiorescu predomina linia, 
la N. Iorga abunda culoarea; logicei impecabile a primului, creația 
arbitrară a unui romantic care subordonează raţionamentul 
imaginaţiei constructive”. 

În continuare P. Şeicaru îi descrie anumite trăsături de caracter 
care nu au darul să întunece portretul lui N. Iorga cum ar crede unii 
obișnuiți să vadă omul doar absolut bun sau absolut rău, panegiriști de 
meserie, ci prin cunoașterea acestora se va putea ajunge la 
cunoaşterea marelui N. lorga, așa cum a fost și nu cum am voi noi să fi 
fost: „Dărâmător și crainic al unei noi spiritualităţi, N. Iorga a fost între 
1902 şi 1914 succesorul lui Titu Maiorescu. Evident, a fost contestată 
de unii dominaţia lui N. Iorga pentru că nu şi-a limitat activitatea la un 
domeniu de cercetare ci s-a revărsat tumultuos în alte domenii, ca o 
apă neastâmpărată care îşi schimbă mereu albia”. Din această cauză 
obiectivitatea sa a fost contestată „iar irascibilitatea lui, incapacitatea, 
de a suporta cea mai trimită critică, l-a împiedicat să preia, aşa cum a 
dorit-o, succesiunea magistraturii intelectuale pe care, necontestat, a 
exercitat-o Titu Maiorescu, cu mai reduse însușiri”. 

Ca istoric, mai apropiat de Jules Michelet, ca scriitor are toate 
însușirile lui Victor Hugo, N. lorga văzut de P. Şeicaru era un romantic 
„ca temperament, ca stil, un romantic în acțiune”. 

Aşa dar pentru a-l înţelege cu adevărat pe N. Iorga va trebui să 
se țină seama că originalitatea stilului și personalităţii erau în Eul lui: 
„avea cultura și chiar gustul ideilor generale formate din contactul 
frecvent cu clasicii, dar temperamentul lui era romantic, excesiv de 
personal și iremediabil impresionist, desenul fiind în felul lui de a se 
exprima subordonat culorii. Nimeni nu a insistat ca lorga în a se făli cu 
pasiunea lui pentru adevărul obiectiv, dar sentințele lui, criticele lui 


aveau dogoarea unui adevăr subiectiv căruia voia să-i dea autoritatea 
unui adevăr de o valoare universală. Ca și profeţii biblici, N. lorga nu a 
cunoscut scepticismul și - straniu - ca istoric nu a cunoscut 
sentimentul relativităţii”. 

Fără îndoială prin analiza sa, mai mult decât sinceră, 
considerând că atât calităţile cât și eventualele defecte, fac parte din 
structura Eului său, determinante pentru manifestările sale creatoare 
care nu pot fi altfel în obiectivitatea lor, P. Șeicaru ne pune în mâini 
cheile de acces, pentru a deschide larg porţile spre altarul templului 
care se cheamă Nicolae Iorga, orice altă încercare va îndepărta de fapt 
de cunoașterea acestui titan al Spiritualității românești, fenomen unic 
al ei. 

Nu vom insista asupra capitolului N. Iorga și Semănătorul, atât 
că vom aminti că între Mai 1903 şi Aprilie 1906, istoricul a fost 
mentorul respectivei publicaţii, căreia i-a imprimat o ideologie 
pasională cu o direcție morală, subordonată în toate manifestările 
literare intereselor patriei. Concepţia sa asupra societății românești a 
derivat direct din naționalismul eminescian, primatul ideii naţionale 
domina ideea estetică, astfel că mișcarea inițială literară avea să 
devieze spre una politică, N. Iorga fiind predestinat să creeze mistica 
naționalistă. 

În legătură cu poporanismul reținem părerea lui Iorga despre 
acest curent: „Poporanismul n-are niciun sens în acest domeniu. Dacă 
e ceva, nu poate fi decât „naționalism” fiindcă un neam are un suflet, 
dar un vulg internațional „popor” prin muncă, sărăcie şi suferinţă, 
niciunul”. 

În Martie 1906 prin Semănătorul, Iorga pregătise „lupta pentru 
limba românească”, declanșată de un spectacol în limba franceză 
susținut de comitetul de conducere al societăţii „Obolul” invitată fiind 
toată protipendada Bucureștiului în frunte cu moștenitorul tronului, 
principele Ferdinand și principesa Maria. lorga publicase un articol în 
Epoca lui Nicu Filipescu în care cerea publicului să boicoteze 
reprezentațiile respective, exprimând un vibrant îndemn de revoltă. 

Articol a fost urmat de o întrunire în sala Amiciţia unde în 
discursul său lorga amenință clasa conducătoare, totuși cere 
auditorului să se mulțumească în a cânta, pe toată durata spectacolului 
Deşteaptă-te române. 

Totuşi spiritele s-au încins și prințul Ferdinand dă ordin 


regimentelor de cavalerie să elibereze piața Teatrului Național cât și 
străzile dimprejur. Apariția militarilor a înverșunat şi mai mult 
poporul, încăerarea luând proporții, protestul contra societăţii 
„Obolul” s-a transformat într-un început de insurecție contra claselor 
conducătoare. Dar lorga era lipsit de curaj politic, sensibilitatea sa 
aproape feminină îi paralizase orice voință de luptă, aștepta plin de 
teamă dintr-un moment într-altul să fie arestat. Maestru adaugă 
malițios: „această perspectivă îl făcea să tremure ca „ucenicul vrăjitor” 
din balada lui Goethe”. 

Și mai adaugă: „Dacă în acele momente el, (Iorga n.n.) şi-ar fi 
făcut apariția în piața Teatrului Naţional, ar fi stăpânit capitala și ar fi 
putut instaura dictatura. Orator revoluționar cu sensibilitate 
conservator, N. lorga a fost fericit că niciun comisar nu a venit să-l 
interogheze”. 

Urmează două capitole având ca subiect pregătirea ideologică și 
politică a istoricului, tratând despre criticismul junimist și 
tradiționalist al lui N. Iorga, despre ţărănismul conservator al aceluiași, 
probleme de care nu ne mai ocupăm fiind destul de cunoscute. 

Totuşi amintim că în 1906 apare Neamul românesc iar în 1909, 
împreună cu A. Cuza pun bazele partidului naționalist democrat. 

Răscoalele țărănești din 1907 au repus din nou în actualitate pe 
Nicolae Iorga. Când s-a tras în ţăranii din Botoşani Iorga a scris un 
articol de o cutremurătoare emoție: „Fiecare rând, fiecare cuvânt, 
ritmul frazelor exprimau o durere şi o revoltă de abia stăpânită acel 
sentiment sfâşietor pe care îl încercăm în fața unei monstruoase crime, 
neputând pedepsi pe făptași. „Erte-i Dumnezeu pe cei șapte ţărani"... 
Aşa şi-a început articolul. L-am citit în 1914 la seminarul de sociologie 
al lui Rădulescu-Pogoneanu, o lucrare privitoare la istoria presei 
române”. 

Astfel a început seria de articole consacrate de N. lorga 
răscoalelor ţărăneşti din 1907. Comparate cele publicate de către Iorga 
în Neamul românesc cu ale lui C. Mille din Adevărul asupra aceluiași 
subiect, fără îndoială prin nobleța inspiraţiei, prin tonalitatea lirică și 
formă literară sunt superioare dar nu au dârzenia, curajul politic al lui 
C. Mille din 

„Ororile inutile”, N. Iorga nu le-a avut. Şi totuși pe N. Iorga îl 
temeau reprezentanții oligarhiei latifundiare. 

În Camera din 1907, Dimitrie Sturză îl apostrofează pe Iorga: 


„taci moară hodorogită”, şi acesta intimidat și de prezenţa lui P.P. Carp, 
care spunea că lorga crește strâmb, tot plimbându-se prin fața tribunii, 
arunca din când în când câte-o privire prin monocul său vorbitorului, 
dar nu-i dă replica meritată. Dar nu uită. Și astfel în 1909 cu ocazia 
inaugurării cursurilor de la Vălenii de Munte, Iorga ţine prelegerea: 
„Cuza Vodă şi dușmanii săi, a doua zi după detronare” arată că „între 
cei care au participat la complot, fiind factor decisiv, a fost Dimitrie 
Sturză, care era secretarul domnitorului. Viitorul șef al partidului 
liberal a deţinut rolul cel mai infam. N. Iorga se răzbună”, adaugă P. 
Șeicaru. 

Trecem peste capitolele, „N. Iorga începe să se afirme în viața 
politică” şi „N. lorga om politic” pentru a ne opri la cel intitulat „N. 
lorga în anii războiului”. 

Când în Noiembrie 1916 sub presiunea forțelor germane 
românii au început să se retragă în Moldova, N. Iorga a sprijinit 
necondiționat guvernul Brătianu, iar în Decembrie 1916 Iorga a ţinut 
un discurs care urma să cotropească sensibilitatea ascultătorilor prin 
emoția ce-și găsise o potrivită expresie literară. Astfel în fața 
înfrângerilor, a durerii unui neam, care asistă la rostogolirea de pe 
crestele Carpaţilor, a regimentelor noastre opunând o zadarnică 
rezistență armatelor coalizate germano-austro-bulgaro-turcă, Nicolae 
lorga a rostit un adevărat imn de credinţă în victoria finală. Pamfil 
Șeicaru aflat pe front, citi împreună cu camarazii săi, discursul lui lorga 
publicat în Monitorul oficial: „Încerc şi azi, scriind aceste evocări, 
emoția de atunci şi-mi amintesc de finalul în care evoca pe Petru Rareș, 
îmbărbătând, după o înfrângere pe ostaşi cu vorbele: „Vom fi ce am 
fost și mai mult decât am fost”. Acolo, într-un cotlon al tranșeelor, un 
camarad citea, cu glasul înecat de plâns îndemnul pe care ni-l trimitea 
N. Iorga, de a nu ne lăsa cotropiți de îndoială, de a crede cu tărie în 
biruinţa finală, a dreptăţii nației noastre. După patruzeci de ani, atunci 
când rătăcesc pribeag şi în fiecare zi caut în ziare semnele 
prevestitoare ale întoarcerii acasă, repet ca o întremare a credinţei 
mele, „Vom fi ce am fost și mai mult decât am fost”. 

În Septembrie 1917, interpret al stării de spirit a camarazilor 
săi, Pamfil Șeicaru s-a dus la Iorga acasă la laşi pe strada Catargi. l-a 
adus la cunoștința profesorului prăpastia săpată între cei de pe front şi 
cei din spatele frontului. l-a înșiruit ticăloşia intendenţei care îi 
tratează ca pe nişte oropsiţi, când spre ei ar trebui să se îndrepte 


atenția guvernului. l-a dat de exemplu un camarad care a renunțat la 
concediul său de odihnă și s-a întors pe front, n-a mai putut rămâne la 
lași. Este o altă lume pentru care războiul nu există, sufletește nu-l 
trăiesc, o lume străină de idealurile celor de pe front. Cu ușurința 
tinereţii ei identificau răul într-o singură persoană şi îl considerau 
responsabil pe Ionel Brătianu. Întreaga scenă ne pare că am citit-o 
cândva în romanul întunecare de Cezar Petrescu, de unde putem 
stabili şi identificarea cu o epocă hotărâtoare pentru dezvoltarea 
spirituală a neamului nostru, această carte corespunde unei 
capodopere, chiar dacă ar fi fost autorul acestei singure lucrări Cezar 
Petrescu și-ar fi meritat un loc de cinste printre marii creatori ai 
literaturii române. În multe privinţe marginalizarea lui de către 
culturalnicii români, ar însemna ca rușii să aibă o atare atitudine față 
de autorul romanului Război şi pace Lev Tolstoi, sau să fim solidari cu 
marele ziarist ca francezi să se despartă de Balzac. 

Revenind la întâlnirea tânărului militar Șeicaru cu N. lorga, am 
spune că tot ce i-a spus l-a impresionat în mod vizibil pe profesor, 
explicându-i că primeşte zilnic un teanc de scrisori din partea ofițerilor 
de pe front, ele nu-i vin prin poştă ci ca să evite cenzura sunt lăsate de 
ofițerii aflați în trecere prin lași. Dar consideră că în momentul de față 
e nevoie de o mare sforțare de disciplină, având în vedere că Rusia 
deschide porţile anarhiei de care vor profita cu prisosință nemții. 
Desigur, numai mucenicia ostașilor va decide soarta războiului și 
viitorul neamului. Recunoaște slăbiciunea guvernului Brătianu, dar 
glasul îi devenise deodată vibrant, parcă s-ar fi adresat soldaţilor din 
tranșee: „Eu nu mă uit cine ţine în mână steagul țării, eu steagul ţării îl 
văd, eu steagul țării îl apăr”. 

În clipa aceea ușa se deschise şi intră pe ușă o fetiță care se 
apropie și se lipi de el: „Este fata mea cea mai mică. Vezi, are chipul 
blond al Bogdanilor”. 

La lași, Iorga continua să publice în Neamul românesc, și alături 
de gazetar istoricul își ducea mai departe opera sa prodigioasă, în cei 
doi ani de refugiu, 1917 şi 1918, a avut o activitate grandioasă, 
maestrul îi citează o parte bună din lucrările respectivei perioade. 

Trecem de capitolul „N. Iorga președinte al primei Camere a 
României Mari” pentru a ne opri la cel privind pe „N. Iorga şi C. Stere” 
şi pentru că maestrul nostru avea o admiraţie deosebită pentru C. 
Stere, pe care în ultimii săi ani de izolare impusă, l-a vizitat de 


nenumărate ori, la reşedinţa sa de la Bucov dedicându-i unul din 
portretele sale scrise nu numai cu talent dar și cu adâncă iubire. 

N. Iorga, scrie P. Șeicaru, și-a subordonat ca întotdeauna linia sa 
politică pornirilor lui de ură. Era nestatornic în prietenie ca și în 
vrăjmășie, astfel că în viață a avut două prietenii reale, pe marele actor 
Petre Liciu şi pe Vasile Bogrea. Față de C. Stere a păstrat o ură, până la 
sfârşit inexplicabilă. 

Politic, în Martie 1920, N. Iorga a ratat definitiv acțiunea sa 
politică de viitor. Ca să ceară invalidarea lui C. Stere la alegerile de la 
Soroca se aliase cu Take Ionescu, adversarul său de până atunci. Îi 
imputa lui Stere atitudinea din epoca neutralității și faptul de a fi scos 
ziarul „Lumina” în teritoriul ocupat. Dar Iorga uita să o spună că ziarul 
apăruse după ce se făcuseră cunoscute arhivele secrete ale Rusiei 
țariste, reeşind negocierile dintre Sturmer-von Jagow privind o pace 
separată cu împărțirea României. Un alt motiv invocat pentru 
invalidarea lui Stere era acela de a fi luptat contra dinastiei și de a fi 
consimţit de o schimbare a ei, uitând să menţioneze că regele l-a 
decorat pe Stere după votul dat de 

Sfatul țării în urma căruia Basarabia se unea cu patria mamă. 

Toate acuzațiile aduse, Iorga le compara cu articolele lui Stere 
din Lumina: „Șuiera la fiecare frază, ceva de năpârcă iritată, 
demonstrarea „vinovăţiei” lui Stere alterna cu ironia, cu pateticul; N. 
lorga dădea valoarea acestui atac în care se simţea respiraţia urii, 
primei catilinare, rostite de Cicero. Cu mare greutate i-a smuls un 
răspuns, pe care nu voia să-l dea, Maniu fiind convins că prin 
rechizitoriul său absurd distruge guvernul Federaţiei. Și când Maniu a 
fost să recunoască şi a dat un da chinuit în legătură cu activitatea 
antidinastică a lui Stere, parcă scos de un om sugrumat, lorga a 
exclamat un în sfârșit” cu o diabolică satisfacție, Pamfil Șeicaru 
comentează. „Dar politic această satisfacție a însemnat distrugerea 
morală a Federaţiei. Scump plătită: N. Iorga subordona totul vanității 
lui rănite, resentimentelor, toanelor lui și în acel moment în care putea 
să se năpustească asupra unui adversar vinovat că nu-i recunoscuse 
infailibilitatea, nu s-a gândit la consecinţele politice ale actului lui”. 

În aceste momente maestrul nostru nu poate fi de partea lui N. 
Iorga, totuși evită să ne spună, din respect pentru marele profesor, să 
ne divulge adevăratele motive pentru care savantul istoric l-a urât atât 
de inexplicabil pe basarabeanul C. Stere. 


Din titlul capitolului următor „N. lorga om politic instabil” ne 
dăm seama că intrarea sa în politică i-a adus numai neajunsuri şi poate 
mai mult decât doar atât. 

Scriitorul N. lorga, cel mai fecund scriitor român, nu era citit. Se 
spune că un scriitor clasic este acela ale cărui opere complete se află în 
bibliotecă, dar nu le citeşte nimeni. În acest sens, N. lorga a devenit 
clasic încă din 1910, cu deosebirea că foarte puţini aveau cărțile lui în 
bibliotecă. S-a susținut că Iorga scrie încâlcit, dar această scuză nu 
corespunde realității. De fapt, avea o ideație bogată și asociaţiile de 
idei atât de surprinzătoare se îngrămădeau îngreunând desfăşurarea 
ideii principale, pe care Iorga, nu o pierdea niciodată din vedere. Aşa 
dar o singură frază a cărei lungime îţi taie respiraţia ca suișul pieptiş 
pe o înălțime ori atare extinderi ostenesc pe cititor şi explică de ce 
Iorga se plângea că suferă de lipsă de cititori. 

Cea mai mare parte din cărțile lui nu aveau un tiraj mai mare de 
500 de exemplare ori câtă nedreptate subzistă în judecata că N. Iorga 
are un stil imposibil: „multe cărți au fost condamnate să rămână 
necunoscute, dincolo de un foarte restrâns cerc de cititori. Mă gândesc 
la cele patru volume „Cărţi reprezentative din viața omenirii” cărți care 
n-ar fi trebuit să lipsească din biblioteca nici unui intelectual”. 

Primul volum a apărut în 1916, maestrul a citit-o ca 
sublocotenent în reg. 17 Mehedinţi - ca celelalte volume să apară 
succesiv în 1928, 1929 şi 1930 în satul Simian un sat pe malul Dunării. 

Defecţiunea era chiar la Iorga în persoană, care având propria 
editură nu îşi anunţa apariţia noilor cărți, cum se obișnuia în diferitele 
ziare mai de circulație. Nu a putut să-l convingă pe profesor să-şi 
însuşească normele elementare de difuzare a unei cărţi, din contră 
răspunsul său venea stereotip: „Nu vor să mă citească, asta e; nimeni 
nu mă citeşte”. 

se jeluia Iorga continuând să scrie cu o juvenilă ardoare, 
comenta Pamfil Șeicaru. 

Odată într-o excursie i-a spus în glumă că peste secole se va 
spune că lorga a fost editor, nimeni nu va crede că un singur om a fost 
capabil să scrie aşa de multe cărți. Tot el a râs dar a adăugat cu 
oarecare tristeţe: „deci, voi fi condamnat pentru eternitate să nu fiu 
citit. 

Posteritatea ca și contemporanii mei vor ignora activitatea mea 
de scriitor”. 


„Şi totuși, scrie Pamfil Șeicaru, din vasta sa operă se pot alege 40 
de volume care să redee figura acestui mare scriitor, paradoxal, 
ignorat, chiar de cei îndrăgiți de o pagină frumoasă. Reproduc din 
„România cum era în 1918” carte apărută în două volume în 1939 şi 
1940 cu ilustraţii de Liliana Iorga: „În sfârşit un zâmbet sfios pătrunde 
prin norii pe care vântul i-a supțiat pe încetul. Soarele însuși se ivește 
întâi ca un şters de lună, apoi stăpân pe întreaga lui strălucire. O 
mângâiere caldă atinge obrazul şi în aceeași clipă câmpul și zările s-au 
preschimbat. Porumbul zdrențos pare înfășurat în scutece de aur, 
focuri roşi-galbene, albastre săgetează din roua luminoasă, depărtările 
se vădesc ca la ridicarea unei perdele și tocmai în fund apar înălțimile 
albastre pe care călătoresc o seamă de nori destesuți. Câte un cioban 
tânăr stă rezemat în bâtă şi se închină puterii de lumină, căldura și 
viață care a biruit și-și urmăreşte dușmanii pentru a-l nimici”. 

Sau această evocare a Gorjenilor: „Şesul oltean pe care străbate 
acceleratul nu seamănă cu șesul revărsat ca o apă a ţării românești. 
Simţi că mergi pe o înălțime mai mare și necontenit de amândouă 
părțile pământul se înalță încă. Lăicerele, scoarțele arăturilor 
proaspete ale fâneţelor verzi, ale puţinelor lanuri de porumb chircit și 
uscat se cufundă și se ridică în linii blânde. Privirea prinde astfel mai 
bine satele mari, strâns alcătuite”. 

Peisajul Gorjului, oamenii acestui ținut crescuţi într-un mediu 
de sărăcie mândră sunt redaţi printr-o figură rezumativă și 
reprezentativă: Tudor din Vladimirești. Bogăția de culoare, lirismul 
discret, măiastra folosire a unui vocabular ce are o prospețime rar 
întâlnită, dau măsura talentului lui N. Iorga, conchide Pamfil Șeicaru 
subliniind existența unui alt Iorga de cum este cunoscut și mai precis 
rămas necunoscut până astăzi. S-a plecat de la premiza greșită că un 
om al timpurilor noastre este legat de o anumită specialitate, tot ce nu 
ține de ea nu poate aparține decât unui amator și astfel s-a trecut pe 
lângă marele scriitor N. lorga şi încă nu e spus ultimul cuvânt asupra 
tuturor activităților sale, în domeniul cărora, cum spunea chiar N. 
Iorga el este un autor, din păcate necitit. Va trebui să ne revedem falsa 
interpretare și să vedem în N. Iorga pe omul universal și multilateral, 
realizând tipul omului din Renaștere în plin secol al XX-lea. Prin schița 
lui de portret Pamfil Șeicaru ne deschide o cale nouă la capătul căreia, 
după studii aprofundate, îl vom descoperi, pe omul total, revelat 
neamului său și nu numai lui, în proporțiile sale gigante, Nicolae Iorga. 


Să vorbeşti de Iorga istoricul în nici trei pagini înseamnă să 
săvârşeşti o impietate şi pentru a nu fi învinuit de așa ceva, Pamfil 
Șeicaru recurge la următoarea introducere pe care o redăm după cum 
urmează: „Istoricul, predomină în activitatea lui N. lorga. Când mai 
târziu se va putea face inventarul fără patimă a activităţii lui, 
totalizând studiile și documentele strânse cu o hărnicie fără seamăn, 
ne vom da seama de marea iubire de neam care a însuflețit această 
operă de gigant. Şi mulți dintre noi, scrutându-și conștiința vor 
recunoaşte că au fost nedrepți, adesea, cu acest pasionat strângător de 
mărturii privind istoria neamului românesc și smeriți ne vom pleca 
fruntea în fața operei lui”. 

Sunt citate în primul rând lucrările publicate, la începutul 
secolului, între care Istoria imperiului otoman are și astăzi autoritate 
printre specialişti. A mai publicat o Istorie a poporului român în cadrul 
formării lui ca Stat, în două volume, primul de 402 pagini al doilea de 
54 lpagini, în 1909 în volumul închinat lui Iorga, apare un studiu de 
Karl 

Lamprecht, el însuși publicând doi ani mai devreme, la Londra 
„Istoria imperiului bizantin”. Șt. Mateş a publicat în 193 lo bibliografie 
a operelor lui N. Iorga, articolele depășeau cifra zece mii, iar volumele 
erau de 800. Între 193 Iși 1940 activitatea sa a fost şi mai intensă, 
parc-ar fi avut presentimentul morții. 

Se mai citează cele patru volume (1919 - 1922) „Istoria 
Românilor prin călători”, „Istoria literaturilor romanice în dezvoltarea 
şi legăturile lor” (3 Vol., 1176 pg.) şi altele prin care vasta erudiție 
folosea cu siguranţă toate datele reținute de prodigioasă lui memorie. 

În 1919, la cererea comunităţii armene din Bucureşti în numai 
trei săptămâni termină” Istoria poporului armean” de 400 de pag. spre 
uimirea şi admiraţia intelectualilor armeni. 

Metoda lui de lucru consta din a-şi dicta ideile plimbându-se, 
din când în când răsfoia câte o carte pentru a-și controla datele şi apoi 
continua fără întrerupere. „Era cel mai organizat creier care știa să 
urmărească desfășurarea unei idei în învălmășeala faptelor”, afirmă 
autorul, ceea ce ne face să revedem criticile aspre aduse de Mircea 
Eliade idolului său, N. Iorga, surprins de greșelile de date pe care le 
conțineau unele opere de-ale sale. Să nu uităm că tot ceea ce dicta sau 
expunea în prelegerile sale universitate, era stenografiat de anumiţi 
specialiști în domeniu cum e citat H. Stahl (1877 - 1942) stenograf, 


parlamentar şi scriitor, autorul romanului „Un român în lună” și al 
volumului „Bucureştii ce se duc” tipărit la Vălenii-de-Munte, în anul 
1910, în „O viață de om (Orizonturile mele)” confirmând întocmai 
metoda de lucru a profesorului, căruia i s-a adus învinuirea că scrie 
neînțeles: „Dar, cum până atunci astfel de acuzaţii nu mi se strigaseră 
în față, direct, chiar şi de ultimul invalid lipsit de creştere, am ostenit 
încă odată pe d. Stahl plimblându-mă de dimineața până seara, de mi 
se rupeau genunchii, ca să-i dictez o istorie a românilor pentru școli, pe 
care o înțelegeam - o ediție deosebită a şi purtat acest titlu-şi pentru 
„Poporul românesc”. Poporul românesc nu şi-a bătut capul cu dânsa 
decât în Ardeal, unde voi spune cum o treceam, ca marfă oprită de 
cenzura maghiară, iar în învățământ câte un fost elev al meu tolera 
acest manual de credință și căldură doar în cursul superior unde elevi 
mai dezvoltați ar putea să înțeleagă și „fraza mai încâlcită a lui Iorga”. 
Am insistat asupra acestui aspect, fiindcă greşelile strecurate în 
text puteau, de cele mai multe ori, să aparțină, stenografului şi asta 
fiindcă, şi aici a greşit, îşi corecta manuscrisul în timpul unei ședințe la 
cameră unde mai lua şi cuvântul şi răspundea la problemele ridicate, 
desigur marele istoric, și-a citit lucrarea, urmărindu-și ideile în timp ce 
trecea cu uşurinţă peste datele greşite, mai precis spus nu le băga în 
seamă, deci defecțiunea nu provenea din cine ştie ce slăbiciune a 
memoriei autorului ci din neglijenta colaborare dintre istoric şi 
stenograful său, vulnerabil în scrisul său mai ales când îl executa 
plimbându-se şi era omenesc să nu perceapă exact denumirile 
întrebuințate de N. Iorga, mai ales dacă le mai exprima și cu unele 
modulaţii ale glasului de tot voalate. Ca om de știință am avut ocazia 
să-mi corectez şpalturile lucrărilor mele trimise de editura respectivă, 
şi de multe ori rămâneam uimit de mulțimea greșelilor rămase în text, 
şi nu mi-a fost greu să observ că asta mi se întâmpla ori de câte ori 
citeam urmându-mi ideile, manoperă prin care nu băgam în seamă 
cuvintele greşite, conştiinţa mea le înlocuia de la sine încât pur și 
simplu nu le vedeam. Ori în cazul lui Iorga un om cu totul excepţional, 
genial fără doar şi poate, domina încrederea în memoria sa 
neobișnuită pe care se baza și entuziasmul lecturii aplicate, neluându- 
se la socoteală intervenţia destul de decisivă a stenografului, cum de 
altfel era cazul, nimeni nu putea să egaleze erudiţia lui N. Iorga ori el 
fără să-și dea seama s-a lăsat cenzurat şi astfel multe din operele sale 
poartă greșeli ce propriu-zis nu-i aparțin lui. De pildă, nu putem să-i 


atribuim lui Iorga faptul că nu ar fi știut că Iuliu al II-lea a fost papă 
înaintea lui Leon al X-lea şi nu după cum se scrie în două rânduri în 
„Istoria literaturilor romanice” și alte erori de acest fel, minore dar pot 
compromite o lucrare mai ales dacă adversarul în persoana lui Mircea 
Eliade este un om de știință acrib, în primul rând cu datele ce-i stau la 
dispoziţie. Ori Iorga, deloc iritat, se vede că i-a dat dreptate tânărului 
său coleg, căruia i-a explicat că el urmărește dezvoltarea ideilor şi nu 
greşelile de date care oricum sunt inevitabile, și probabil că se referea 
nu atât la formidabila sa memorie cât la stenograful său și dacă ne 
gândim la Eul său creator, veșnic pregătit să scrie o nouă carte, vom 
admite că nu a putut proceda altfel, de unde graba pe care i-o găseşte 
P. Șeicaru la una din operele sale cele mai slabe, dar dacă le vom 
cerceta cu atenţie nu balastul greșelilor de date va fi esenţial ci rostul: 
ideilor insuficient sesizate în învălmășeala evenimentelor ce alcătuiesc 
istoria ca pe o memorie a omenirii. 

Pamfil Șeicaru consideră ca istoricul N. lorga s-a realizat într-o 
formă superioară în monumentala sa Istorie a Românilor, la care a 
lucrat mai bine de o jumătate de secol: „A fost ultimul şi cel mai frumos 
dar pe care l-a făcut Iorga neamului său”. 

Ni se redă pasajul scris de N. Iorga după ce Miron Costin a fost 
smuls de gâzii lui Constantin Cantemir din mijlocul familiei: „Ar fi 
putut în 1691, să nu-i îngăduiască timpul de rugăciune slujitorii lui 
Cantemir, căci asupra bătrâneţilor sale el îşi mântuise sufletul ridicând 
către Dumnezeu rugăciunea față de neamul său”. Letopiseţul Moldovei. 

Și P. Șeicaru se întreabă: Scriind aceste rânduri închinate 
străbunului istoriografiei româneşti, se gândea, oare, N. lorga că 
destinul îi rezerva o moarte similară? 

Autorul cărții de față ne aminteşte că de la 1906 până în preziua 
morții sale, N. lorga a fost timp de 34 de ani gazetar, marele succesor al 
lui Eminescu în presa românească. Poseda arta de a caracteriza în 
câteva linii precise, viguroase, portretul unui scriitor, să contureze 
trăsăturile esenţiale ale unui curent de idei, să redea atmosfera unei 
epoci sau ambianța spirituală a unei opere. În culegerea „Oameni cari 
au fost” prin scurte creionări, înfățișează, cu putere de viață un om, 
realizând o sinteză plină de expresivitate. Toate aceste calități înzestra 
pe gazetarul N. Iorga cu un har de publicist, rar întâlnit, în prea 
noastră, în sânul ei savantul îşi păstra unicitatea sa de caracter. 

Când lorga a împlinit 60 de ani, P. Șeicaru a vorbit la Teatrul 


Naţional din Bucureşti despre gazetarul N. Iorga. Pentru pregătirea 
conferinţei recitise articolele scrise înainte cu 16 - 17 ani adunate în 
volumul „Războiul nostru în note zilnice”, multe din articole erau 
adevărate poeme în proză. Din toate, maestrul ar reproduce articolul 
„Căluţii noştri” în care evoca acei cai țărănești rechiziționaţi de armată, 
rezistenți la frig şi foame, cădeau în ham la marginea drumului unde 
mureau privind la soldaţii care se îndepărtează. Emoţia trecuse în 
rândurile articolului de unde subzista ca parfumul în interiorul unui 
flacon. 

„La Iorga emoția are spontaneitatea unui plâns, a unui țipăt de 
durere, bătăile inimii dau ritmul frazei... Războiul nostru în note 
zilnice palpită de emoție sinceră, directă făcând inutilă alambicarea 
savantă a frazelor desăvârşit compuse. Această lipsă de artificialitate 
literară şi redarea exactă a impresiilor fac valoarea articolelor lui 
lorga”. 

În Martie 1924 P. Şeicaru și-a luat răspunderea să reformeze 
Neamul românesc astfel a adus în redacție pe cunoscuțţii Nichifor 
Crainic, Cezar Petrescu, Victor lon Popa, secretariatul de redacţie l-a 
încredințat lui Ion Dragu deci exact cu echipa cu care în Nov. 1924 a 
scos Cuvântul cu Titus Enacovici. 

După o săptămână „Neamul românesc” încetase să mai fie un 
ziar confidenţial, în capitală de la 90 de exemplare s-a ajuns la 2.400. 
În Iulie, de necrezut, N. Iorga a cerut să plece din redacţie N. Crainic, 
Cezar Petrescu şi Victor Ion Popa. Nefericitul caracter al omului ușor 
influențabil se răzbunase fiindcă izgonise un om de casă, Vlădescu- 
Răcoasa: „Superior înzestrat găsindu-se în împrejurări prielnice N. 
Iorga nu a reușit totuşi, să fie ceea ce se putea aștepta de la el, numai 
datorită temperamentului, firii lui nestatornice și imensei-aproape 
copilăroase, ca să nu zicem bolnăvicioase-vanităţi. Ne-am putea servi 
de o imagine: în preajma unui nuc bătrân, a cărui coroană lasă o 
umbră, amplă nu poate prinde rădăcini nici cel puţin un arbust. În 
preajma lui N. Iorga nu a rămas niciun om de valoare și nu din pricina 
firii schimbătoare a oamenilor cari nu se voiau umbriţi de uriașa 
personalitate, ci pur şi simplu datorită faptului că orice om de 
autentică valoare îl incomoda”. 

Unul din primii devotați ai profesorului a fost Vasile Pârvan, atât 
în anii de studenţie cât și în timpul studiilor din Germania, el se 
considera un elev al lui Iorga. Relaţiile s-au răcit, profesorul fiind 


înfuriat de spiritul independent al fostului său elev. La „Semănătorul” a 
fost Ilarie Chendi a cărui admiraţie sinceră pentru N. Iorga nu a putut- 
o coborî la vulgară adulare. Vioiciunea spiritului critic şi independenţa 
caracterului nu i-a fost pe placul profesorului care se simțea mai bine 
în societatea mediocrului lon Scurtu astfel că într-o zi Ilarie Chendi a 
părăsit Semănătorul, arătându-şi necazul într-o serie de articole 
publicate în Viaţa literară, articole îndrăcite ca vervă. 

După experiența lui de la Neamul românesc Pamfil Șeicaru 
ajunge la următoarele concluzii. „Colaborarea cu N. lorga era aproape 
imposibilă, deoarece era de-ajuns ca unul dintre oamenii lui de casă, 
din diverse motive să nu-i convină anumite persoane, ca insinuările 
mincinoase să-și producă efectul. N. Iorga evita explicaţiile clare, se 
limita în a bombăni, evita privirea, răspundea pe jumătate, cu aerul 
unui copil care este îmbufnat. Veşnic era victima unui lingău care îi 
şoptea o minciună. Dintr-o experienţă proprie am putut cunoaște toate 
fazele prin care trecea profesorul atunci când cădea victima unei 
intrigi”. 

Şi conclude oarecum nedumerit: „Nici azi nu-mi pot explica de 
ce i s-a năzărit lui N. lorga, că redacţia era o cafenea literară cu pălării 
calabreze, când niciunul dintre cei vizați nu purta pălărie cu borul larg. 
Forfoteala intrigantă a unui anturaj de nulităţi, găsea în credulitatea lui 
N. lorga teren prielnic spre a obține îndepărtarea oricărui om de 
valoare”. 

După cum se vede maestrul nu idealizează, nici nu face din el un 
mit, din contră consideră că nu mai spunând adevărul despre un om, 
fie oricât de genial poţi să ajungi să-i pătrunzi esența veşnică a 
spiritului, neuitând că şi soarele își are petele lui dar atunci un biet om 
muritor. Pe acest material, și numai pe el, se pot dura treptele ce înalță 
spre unica și adevărata cunoaștere. 

Cu siguranță Pamfil Șeicaru se afla, și o ştia și el, în preajma a 
ceea ce are omul în el mai de preţ, mai înălțător. De-aceea, nu 
întâmplător, chiar după caracterizarea firii lui N. Iorga deloc 
încurajatoare, mai realizează un pas în direcția acelui glas interior 
numit Excelsior. Cum se spune numai din lacuri pe fund cu noroi cresc 
nuferii albi, ai luminii. O scădere a naturii umane legate de un pumn de 
țărână iscă azurul ce creşte numai în cer. Maestrul ca autor își explică 
personajul, dând Cezarului ce e al Cezarului și sfințeniei din om ce ţine 
de sfinţenie. Și aici se evidenţiază acea dualitate a sufletului, una ce-l 


trage indiferent cu ce mijloace spre voluptățile pământului şi cealaltă 
ce-l poartă pe aripile Pegasului la cei nemuritori de pe câmpiile Elizee 
ale raiului păgân. (Faust de Goethe) 

Atare structură duală îi descrie autorul în ființa cea de toate 
zilele şi în cea nu de toate zilele: „Se mișca în afară de viața cotidiană, 
de viaţa reală, aşa cum cineva deşteptat brusc din somn, amestecă, în 
primele momente, într-o învălmășeală a conștiinţii reziduurile 
somnului cu realitatea cu care începe să ia contact. N. Iorga, apare 
participând cu toată intensitatea la tot ce formează neastâmpărul 
actualităţii, vedea toate aspectele acestei actualități ca deşteptat din 
visarea documentelor pe care le cercetase. S-ar părea sa şi-a cheltuit 
cea mai mare parte din energie într-o intensă activitate politică, 
începută în ziua de 13 Martie 1906 şi sfârşind brusc prin tragica lui 
moarte; - de fapt, inventariind cărţile pe care le-a publicat, evaluând 
timpul cerut să le scrie, ajungi la concluzia că accentul vieţii lui a fost 
pus pe studiu, nu pe agitația politică. Chiar faptul că nu a dat nicio 
atenție partidului și nici nu s-a trudit să-i dee o consistenţă, deşi avea 
toate mijloacele, s-o facă este o indicație al redusului interes pe care îl 
acorda vieţii politice. A fost toată viața un om de bibliotecă, un 
pasionat cercetător de documente; în această adâncire în trecut firea 
lui romantică a găsit climatul prielnic exaltării imaginaţiei care 
predomina la Iorga”. 

E şi o introducere pentru a ne relata unele întâmplări din viața 
savantului, prin care ni se relevă pitorescul N. Iorga, tocmai fiindcă îi 
lipseşte orice interes pentru viața politică, o desconsideră. 

În 1935 când Societatea Naţiunilor au votat sancțiuni economice 
împotriva Italiei, N. Iorga se afla la Haga invitat de Universitate ca să 
ție o serie de conferinţe. Unul din susținătorii sancţiunilor, alături de 
Beneș era şi N. Titulescu, astfel că legația intrase în panică auzindu-l pe 
lorga că vrea să dea unele declarații presei pentru a condamna decizia 
luată și să arate că opinia publică românească nu-l susține pe 
Titulescu. 

Pentru a-l îndepărta pe lorga de presă, cei de la legaţie au 
obținut permisul ca N. lorga sa cerceteze arhiva familiei Orange, altfel 
greu accesibilă. În acel moment lorga uitase de sancțiunile date de 
Societatea Naţiunilor și câteva zile a fost cufundat în cercetarea 
documentelor familiei Orange. Profesorul părăsea Olanda în culmea 
fericirii și numai în tren și-a amintit de misiunea sa politică, 


neîndeplinită. lată un exemplu din care reese că istoricul lorga 
sacrifica, permanent, pe omul politic. 

În timpul războiului la lași, N. Iorga a scris „Istoria relaţiilor 
ruso-române” şi cu toate că Ionel Brătianu îl îndemna la prudența, 
omul de știință Iorga a scris tot ce-i puneau la dispoziție documentele 
referitoare la politica perfidă rusă privind principatele române, aşa dar 
istoricul sacrifica omul politic scriind cu toată obiectivitatea ceea ce i 
se cerea să mai îndulcească p-ici pe colo în părţile mai importante. În 
1937, lorga i-a spus maestrului Șeicaru, despre această lucrare 
publicată în 1917: „Brătianu s-a supărat, dar evenimentele au dat 
dreptate istoricului, nu omului politic tributar imediatului”. 

În Decembrie 1920, când Take lonescu forma guvernul, sortit să 
dureze numai 40 de zile, i-a cerut lui Iorga să-i recomande un ministru 
dintre membrii partidului său și el a designat pe un oarecare Ştefan 
Băluță. Dar cum individul a fost un funcționar inferior la Poştă dat 
afară pentru niște nereguli, Take Ionescu i-a cerut lui Iorga un inginer 
pentru ministerul de comunicaţii şi profesorul şi-a amintit că cu câteva 
zile mai înainte s-a întâlnit cu un coleg de la liceul din Botoșani, inginer 
care locuia la Bucureşti, un om tare cumsecade. Take lonescu a 
acceptat bucuros propunerea considerând cazul Ștefan Băluţă definitiv 
încheiat. 

A urmat o aventură ca în filme până l-au găsit pe fostul coleg al 
lui N. Iorga; în sfârșit a fost trimis generalul Nicoleanu la domiciliul său 
pentru a-l anunţa pe inginerul Cihodariu că la recomandarea domnului 
profesor Iorga a fost numit ministru de Comunicaţii. După ce omul s-a 
mai liniștit susținând că n-a fost niciodată partizanul politic al 
colegului său N. Iorga, totuși ordinul trebuia executat, s-a spart dulapul 
în care i se afla fracul și generalul i-a pus pe piept una din decoraţiile 
sale, pentru ca astfel să arate ca un ministru. 

Întâmplarea e o comedie ce ar fi putut-o scrie Gogol, atâta e însă 
plină totodată şi de durerea celui ce îşi zice cu multă amărăciune că 
astfel se face politica la nivelul cel mai înalt în România. 

Pamfil Șeicaru mai insistă în continuare: „El nu impunea prin 
atitudinea lui trufașă nimănui ceea ce am putea numi pateticul 
distanței; numai prestigiul lui, acel magnetism al privirii conştiinţa 
fiecăruia de covârşitoarea lui superioritate determinau pateticul 
distanței. Nu am fost niciodată un om din anturajul lui N. Iorga; 
independenţa firii mele, spiritul meu „frondeur” făcea imposibilă o 


frecventare cotidiană a profesorului. Raporturile noastre au rămas 
cordiale și excepţional m-am bucurat chiar de un privilegiu: accepta să 
mențin legături de prietenie cu oameni pe care el îi vrăjmăşea. Ştia că 
am raporturi cu C. Stere și nu i-a condiționat raporturile cu el de 
ruperea relațiilor cu C. Stere. Când C. Stere a împlinit 70 de ani am 
scris un articol în „Curentul', în care subliniam marea nedreptate ce se 
făcuse acestei mari personalități a vieții publice românești. Nu mi-a 
vorbit de articol și nici nu a făcut vreo remarcă răutăcioasă”. 

Ajungem la unul din cele mai interesante capitole ale cărții, 
intitulat „Necunoscutul N. Iorga”, de fapt ne este descris așa cum a avut 
ocazia să-l cunoască numai Pamfil Șeicaru în cea mai tainică intimitate 
sufletească, atunci când poţi privi în lăuntrul său, ca pe o gură de 
fântână, în fundul căreia se deschide nemărginit cerul. 

De la început aflăm că lui N. Iorga îi plăcea să-l aibe tovarăș pe P. 
Șeicaru în călătoriile pe care le făcea în Lungul și latul Olteniei: „De 
obicei ne punea C. Făgeţel de la Craiova, mașina lui la dispoziție. Erau 
singurele prilejuri când N. Iorga, departe de bibliotecă, se deschidea 
sufletește”. 

Odată l-a întrebat dacă şi-a pus prolema morţii, problemă deloc 
cutremurătoare pentru cineva care făcuse războiul. L-a impresionat 
privirea dureroasă a profesorului, căci el avea o îngrozitoare teamă să 
mediteze asupra morții şi a sensului vieţii. Din ce a spus atunci, reeşea 
ca în conștiința sa se definea ca un leitmotiv de o infinită tristeţe, 
sentimentul neantului, părea că-i impregnase sufletul versurile lui 
Lucrețiu din „De natura rerum”. 

Încă şi după atâţia ani îl urmăreşte infinita tristeţe surprinsă în 
privirile lui N. Iorga și îşi punea aceeași întrebare ca și atunci: oare nu 
cumva în febra activităţii se găsește la origine nemilosul stimulent de a 
nu se concentra în taina sufletului, unde ar putea să întâlnească 
neliniștitoarea problemă a morţii? La intensitatea vieţii lui 
intelectuale, problemele fundamentale ale existenței dacă ar fi devenit 
teme ale vieţii sale interioare, am fi avut în literatura românească un 
nou Blaise Pascal. Poate că aceeași teamă de interiorizare ar explica 
faptul că Iorga nu a iubit muzica, sau dacă termenul de a iubi era prea 
exagerat ar fi de spus că lorga nu avea nici sensibilitate nici interes 
pentru muzică: „Predomina la el plasticul - ca la toți romanticii - şi din 
spectacolul naturii își umplea sufletul cu culoarea, cu desenul, avea din 
acest punct de vedere, o factură elină a sensibilităţii”. 


Muzica este prin natura ei, abstractă, de aceea ne sensibilizează 
sentimentul infinitului al neantului, este metafizica sonoră. Muzica ne 
strânge gândurile ce hoinăresc în freamătul lumii externe, ne 
interiorizează gestul reflex a închide ochii când ascultăm o muzică 
aleasă, se află sensul pe care ea îl are, închide porțile spre ce este afară 
din noi şi ne deschide propriul nostru suflet, genunea pe care o avem 
fiecare în noi. N. lorga se voia mereu în afară, se risipea într-o cascadă 
de cuvinte scrise sau rostite, ca şi când s-ar fi temut de dialogul 
interior și aceasta s-a resimţit în ceea ce a format neastâmpărul 
contradicţiilor vieţii lui”. 

Maestrul nostru, autorul acestei excepţionale cărți despre 
Nicolae Iorga, nu numai că posedă sensibilitatea de a trăi în 
profunzime opera de artă, în general, şi muzica în special dar posedă 
harul de a-și defini extazele în cuvinte, ceea ce încă odată îi certifică 
talentul poetic pe care-l are, cu prisosinţă. Gestul de a închide ochii 
izolându-te mai bine de cele de afară, în tainele interioare ale sufletului 
tău, îmi aminteşte de dirijorul Karajan, cu obiceiul său de a dirija cu 
ochii închişi, dar nu mai după ce a atins o măiestrie inegalabilă. Odată 
ce dirijoratul este o artă externă a fost nevoie de o muncă - 
îndelungată pentru a învinge toate obstacolele, sufletul său astfel să 
cadă în domeniul specific al muzicii pure aflat în interiorul ființei, 
spiritualizând fiecare gest, omul se confruntă cu problemele existenței 
şi sensul destinului raportat la dimensiunile neantului şi ale morții. 

Pe drept, maestrul îl consideră pe N. Iorga un tip cu înclinări 
exterioare, plastice, nu gustă metafizica indiferent de ce natură, dar nu 
aş fi de părere că le are orice romantic, când se știe prea bine că cei 
mai de seamă compozitori sunt romantici. Mai mult aș crede că 
predispoziția spre plasticitatea şi culorile de origine exterioară la N. 
lorga corespund unei facturi eline a sensibilităţii sale, deci de esenţă, 
predominant clasică. 

În călătoriile făcute cu profesorul în Oltenia nu se găseau arhive 
dar întâlnea biserici vechi. Cum vedea o biserică, întreba în ce sat era şi 
atunci ştia dacă biserica are vreo valoare istorică. Trecând printr-un 
sat din Dolj, Braloştiţa, N. Iorga ceru şoferului să oprească. Era ctitorită 
de Argetoieni, zicea el, de un bătrân ban al Craiovei, preciza anul și 
împrejurările zidirii ei. Intrând în biserică s-a dus în altar, unde a 
descoperit o veche Evanghelie, pe care a răsfoit-o până a dat deo 
însemnare a preotului de pe vremea unei vizite turcești prin ţară. Apoi 


a căutat o lumânare pe care a înfipt-o în vârful unei mucărite rugându-l 
să i-o ţie în josul unei inscripții pe care o transcrisese cu un interes 
deosebit. Totul a durat cam un sfert de oră și e de menționat că atare 
scene se repetau cu zecile în cursul călătoriilor prin Oltenia. 

Într-o vară şi-a arătat dorinţa ca P. Şeicaru să-l însoţească într-o 
lungă excursie de la Turnu-Severin, Orşova, Baia de Aramă, Tg. Jiu, 
Bumbești şi apoi pe valea Jiului. Îl interesa spaţiul unde a activat 
comandamentul generalului Dragalina în primul război mondial, ori 
cum știa că maestrul a luptat în regimentul de Infanterie 17 Mehedinţi, 
găsea că era cea mai bună călăuză. Călătoria-pelerinaj a fost descrisă 
de N. Iorga în „România cum era până în 1918” (două volume, 1939 și 
1940), vom cita pasajul din cartea maestrului P. Șeicaru: 

„Trecând prin regiunile de supt munte, a căror tragedie mi-o 
descrie, emoționat, un ofițer al marelor lupte, scriitorul Pamfil Șeicaru, 
revăd Tismana, care-mi rezervă descoperiri: candele de argint date în 
amintirea boierului Vlăduţ, de la sfârșitul veacului al XVII-a şi, mai ales 
în ușa paraclisului, prefăcut din grajd de vite în capelă absolut nouă, 
având duioasa notă a vitraliilor dăruite în amintirea fiului mort în 
accident al lui Coșbuc, vechiul privaz de piatră a lui Nicodim ctitorul... 
Sunt ușoare desemne înflorite de o linie dură, fără nimic din pompa 
celuilalt cadru de piatră, din secolul al XVII, care duce la biserica cea 
mare” (vol. I, pag. 44 - 45). 

lată și fragmentul ce aparține de mărturia din războiul prim al 
marelui ziarist: „Cu ce încordată atenție m-a ascultat când 
reconstituiam bătălia de la Rașoviţa. Trecuseră aproape 20 de ani, dar 
impresia luptelor la care am luat parte rămăseseră neşterse, proaspete 
ca și când pe acele locuri poposise sufletul nostru și nu se mai putea 
dezlipi. Eram cum este firesc, emoționat când povesteam, simțeam 
parcă prezența camarazilor cu care atacasem satul Rașoviţa. Şi 
profesorul se contaminase și el de emoția mea, îi erau ochii aprinşi ca 
şi cum gândurile lui s-ar fi împărtăşit din elanul atacului dat de soldaţii 
români contra inamicului”. 

N. Iorga și-a amintit că din satul Rașoviţa era generalul 
Raşoviceanu, i-a vizitat casa părintească, o casă mică de lemn, în curte 
se zbenguiau nepoţii generalului îmbrăcaţi în pitorești costume 
ţărăneşti. El i-a povestit că la laşi, când sovietul de soldaţi al unui corp 
de armată rusesc, au voit să aresteze familia regală şi să proclame 
republica, generalul 


Raşoviceanu în fruntea unui pluton de soldați a pătruns în 
sediul lor și a arestat 300 de delegaţi care n-au îndrăznit să se opună 
generalului român, scund de statură cu mustaţa blondă, amintind pe 
Taraş Bulba de Gogol. 

În acele momente, aflat atât de aproape de N. Iorga, maestrul își 
dă seama de anumite realități care în alte împrejurări nu-i apăreau atât 
de evidente: „Numai întovărășind pe N. Iorga pe aceste drumuri, am 
putut cunoaște profunzimea iubirii lui de neam, intensitatea cu care 
participa la istoria poporului român, profesorul animator al unui 
adevăr sentimental, dar nu mai puţin, vital pentru existența neamului. 
Permanent verificam că imaginaţia lui era în serviciul patriei”. 

Ar fi interesant, comentează P. Șeicaru, ca un specialist să 
studieze vocabularul lui N. Iorga, el își exprimă nuanțele prin 
substantiv și verb, nu prin adjectiv și foseşte foarte puţine neologisme 
şi repune în circulație cuvinte uitate descoperite de el în cronici, în 
documente, în inscripții sau însemnări pe marginea unor cărți 
bisericești. Forma de frazare ca şi prospeţimea vocabularului sunt în 
limbajul lui Iorga tipic țărănești. A auzit pe mulţi politicieni vorbind 
țăranilor, printre ei chiar pe Ion Mihalache, la alegerile din 1920 dar 
niciunul nu poseda vocabularul, argumentaţia pur țărănească, aşa ca 
Iorga în cuvântările sale. Şi autorul mai adaugă un gând privitor la 
esențialitatea firii lui N. Iorga: „Dar, spre deosebire de țărani, cari sunt 
sceptici şi bănuitori dintr-o lungă și dureroasă experienţă, N. Iorga era 
de o naivitate care îl făcea victima facilă a oricui. Era de bună credință 
şi se mânia grozav atunci când i se punea buna-credinţă la îndoială”. 

De o rară corectidine, N. lorga nu acorda banului nicio 
importanţă, idealismul lui era autentic şi la baza acţiunilor sale nu a 
stat niciodată interesul material. Era cumpătat la mâncare, rareori bea 
câte un pahar de vin sau din vremea studenției în Germania a prins 
gustul să bea un pahar de bere rece. Într-o zi l-a invitat pe marele 
ziarist să bea cu el o bere la Berăria Azuga, de lângă Teatrul Naţional. 
La plată căutându-se în buzunar a constatat că nu are bani destui în 
buzunar să achite consumațţia. L-a salvat coana Catinca, soţia lui şi ea 
de față, profesorul trăgând concluzia că în ultimul timp toate s-au 
scumpit, din această cauză are întotdeauna bani mai puţini decât costă 
un lucru. 

Una din pasiunile acestui ascet al spiritului erau anticarii, în 
drum spre ei ades putea fi văzut cu servieta sub braţ, plină doldora de 


cărți. Anticarii îl iubeau și de cele mai multe ori îi acceptau trocul 
stabilit de domnul profesor, în loc de bani pe alte cărți, îşi dădea cărțile 
proprii. Scotocea prin rafturi până dădea de o carte ce-l interesa. Odată 
i-a arătat autorului nostru o primă ediție din Rivarol şi una din Paul 
Louis Courier tipărită în 1828 la Bruxelles, se trudea să descifreze 
semnăturile pe cărți pentru a şti cui aparținuseră. (Două ediţii rare: 
Rivarol Antoine zis conte de Rivarol (1757 - 1801) literat şi jurnalist 
francez, celebru pentru polemica sa viguroasă şi cuvintele sale pline de 
spirit. 

P.L. Couriere de Mere (1772 - 1825) polemist temut, cu 
înclinații elenistice, a tradus într-o limbă elegantă pe Daphmis şi Cloe. 
Asasinat de propriii săi paznici de vânătoare. A rămas cunoscut şi prin 
corespondenţa sa de un aticism remarcabil). 

Merită să redăm ultimul paragraf scris pe măsura aleasă a 
întregii cărți, inclusiv al capitolului pe care tocmai l-am dezbătut. Iată- 
|: „După ce profesorul termina de cotrobăit, anticarul, scotea o carte 
veche românească, o ediţie rară, consultându-l asupra valorii. Ochii lui 
N. lorga se iluminau de fericire, întorcea foile cu grijă plină de 
delicateță parcă era eroul lui Anatole France din „Le crime de Silvestre 
Bonard”. Aprecia exact valoarea cărții şi apoi adăuga o rugăminte, 
aceea de a o vinde Academiei Române. Acolo în cuprinsul strâmt al 
prăvăliei anticarului, se simţea fericit, ca un bețiv într-o pivniţă bine 
asortată. I se vedea bucuria în priviri, în agilitatea mâinii scotocind 
prin rafturi; nu-l interesa nimic din tot ce era în preajma lui: cărțile îl 
vrăjeau”. 

Ne mai rămâne, pentru a ne încheia scurta analiză să ne ocupăm 
de ultimul capitol al cărții intitulat „N. Iorga exemplar unic al culturii 
romaneşti”. 

În 1939 P. Șeicaru intenționa să scrie o antologie a pamfletului 
românesc şi l-a rugat pe Iorga să-i scrie prefața. Desigur ideea l-a 
entuziasmat, găsea că spiritul pamfletar al românilor era moştenit de 
la ascendența noastră latină. Cu acea ocazie, i-a vorbit despre 
pamfletele care abundau la romani şi i-a schițat planul prefeţei care 
urma să fie un adevărat studiu introductiv la pamflet. Deci a strâns un 
bogat material şi în primăvara anului 1940 s-a prezentat profesorului 
să îl prezinte. I-a expus planul cronologic al lucrării și când l-a întrebat 
cu cine începe i-a răspuns că se înțelege cu „Arhondologia Moldovei”, 
de paharnicul Sion: un admirabil pamfletar cu vervă și venin în 


călimară. 

Iorga l-a întrebat dacă a citit Arhondologia Moldovei, și primind 
un răspuns afirmativ, îl întrebă cum de îndrăznește să-i ceară să scrie o 
prefață la o carte care la o antologie a pamfletului românesc îl 
menţionează pe porcul de Sion care își bate joc de Arghiropol, bunicul 
mamei lui? 

P. Şeicaru încearcă să-l apere pe Sion dar profesorul e de părere 
că Gheorghe Sion minte ca un porc, calomniază pe Arghiropol. Să 
admitem că lorga în calitatea sa de ascet al spiritualității românești, de 
a cărui onestitate nimeni nu o pune în discuţie face deosebirea dintre 
pamflet și calomnie ceea ce mulți nu știu, trec aceste graniţe ale 
bunului simţ la care obligă cea mai elementară moralitate a scrisului. 

Orice argumentaţie se arată de prisos, chiar dacă Gheorghe 
paharnicul nu ar fi depăşit legile pamfletului, hotărârea lui N. lorga e 
definitivă, nu va scrie o prefață dacă va menţiona pe Sion cu 
mincinoasa lui Arhondologie și când autorul admite că nimeni nu-l va 
obliga să menţioneze portretul pe care i-l face Sion lui Arghiropol, 
replica nu întârzie să vină din partea lui N. Iorga: „Da, dar - 
Arhondologia Moldoveieşte o carte uitată și menționând pe Sion, 
reproducând din el, vei ispiti un editor să retipărească cartea, ca să-mi 
necinstească strămoșul, om de treabă și învățat”. 

Confruntat cu o logică de fier, lui P. Șeicaru nu i-a mai rămas 
decât posibilitatea de a renunța la reproducerea din Sion pentru a avea 
prefața profesorului. Când i-a adus acest lucru la cunoştinţă s-a 
bucurat din tot sufletul. Din păcate evenimentele ce-au urmat ne-a 
lipsit de un studiu scris de Iorga asupra pamfletului, el însuși fiind un 
pamfletar de temut. 

Rămân gândurile maestrului în legătură cu atitudinea lui N. 
Iorga privind răfuiala sa cu un personaj istoric, de unde îl scoate cu 
totul subiectiv: „În toate manifestările lui regăseam același amestec de 
capriciu, naivitate, bosumflări de copil răsfățat și de curat autentic 
idealism. Prin forma personală excesiv de impresionistă, prin mișcarea 
frazei și prin culoarea ei, prin incapacitatea lui de a lua contact cu 
realitatea, N. Iorga se definea ca un romantic. Și chiar pasiunea de a 
scormoni cenușa secolelor și a însufleți texte din care viața de mult s-a 
stins, sunt trăsături romantice. Individualismul nepotolit al 
romanticilor, îndepărtat prin rigiditatea lui morală şi pasiunea 
senzuală a acestora. lorga a schimbat-o în voluptatea curiozității 


intelectuale. Stilul, omul au fost tipici romantici. Spontaneitatea, 
mișcarea ideaţiei se simt la el strânse, mutilate de un stil exact 
scrupulos de factură clasică, exact ca la toţi romanticii”. 

Şi, în continuare ni-l descrie pe N. Iorga, dincolo de instabilitatea 
manifestărilor exterioare, după felul cum se simţea în tovărășia 
copiilor. Astfel la Veneţia în drumul pe care-l parcurgea de la Casa 
română până la Bibliotecă era însoţit de copii, acestora le spunea 
poveşti, le dădea bomboane, iar neastâmpăraţii ștrengari îl ascultau pe 
„bunul bărbos” care cunoștea atât de bine trecutul Veneţiei: „Era 
îndrăgit de acest oraș în care nu se auzea sunetul claxoanelor şi care 
da iluzia că timpul a trecut pe alăturea, lăsând pe fiecare să mediteze 
melancolic asupra trecutului bogat în fapte măreţe”. 

Autorului îi trec prin minte atâția care au îndrăgit Veneţia, le-a 
plăcut să trăiască potolit şi să viseze, ca John Ruskin, în orașul 
lagunelor a scris „Pietrele Veneţiei” şi „Repausul sfântului Marcu”. 
Nietzsche scria prietenului său Gast ca să-și odihnească ideaţia lui 
mereu agitată, că iubea Veneţia cu limpiditatea chemărilor 
gondolierilor, iar noaptea cântecele pline de pasiune şi melancolie. Îi 
mai mărturisea lui Gast că are impresia că se află sub porticile cetăţii 
Efes unde Heraclit cel obscur dialoga cu discipolii săi, uitând agitația 
Grecilor şi neliniștile amenințătoare ale Asiei. 

Ori dacă Nietzsche visa în Veneţia la meditaţiile filosofilor greci, 
N. Iorga căuta în Veneţia arhivele republicii unde era sigur că va găsi 
mărturii privitoare la istoria naţiei sale: „Nici frumusețea plină de 
vrajă a Veneţiei, nici muzeele nu-l ispiteau, era dominat de o singură 
pasiune: să afle documente cât mai multe, pe baza cărora să facă 
cunoscută istoria neamului românesc. El cerea istoriei nu numai o 
precizare a fizionomiei poporului român ci și un îndreptar al 
prezentului... N. Iorga şi-a mărturisit disciplina vieţii lui în aceste 
rânduri dintr-un discurs rostit în Decembrie 1937 la Braşov: „Atunci 
când vii cu o idee, trebuie ca această idee să fi ieşit din sufletul tău, 
trebuie să fi închis viața ta într-însa și trebuie ca munca ta să fie 
împletită cu ideile pe care le reprezinţi. Întreaga lui viață s-a împletit 
cu o singură ideea, de a servi istoria neamului românesc”. 

Totuşi am da o interpretare ontologică, legată de destinul 
profesorului, reîntorcându-ne la scena cu copiii Veneţiei în care găsesc 
o semnificație mult mai adâncă. Legătura savantului cu copiii este una 
de structură sufletească, profesorul se simte mai bine în societatea lor 


ca a adulţilor, are o naivitate de copil, în ce-l priveşte nu e o metaforă 
că geniul rămâne de-a lungul întregii sale vieți un copil. lar să ne 
gândim la prințul Miușkin din Idiotul de Dostoievski, tocmai această 
nepotrivire cu realitatea vieţii i-a adus și lui pierzania, recade pentru 
totdeauna în tenebrele bolii, pe când neînțeles de confrații lui adulţi, 
sufletul de copil al lui N. Iorga i-a provocat moartea fiind asasinat, de 
nişte fețe negre ale istoriei neamului nostru. 

Se cuvine să dăm ultimul cuvânt autorului, Pamfil Șeicaru, 
omagiindu-l pe cel ce i-a fost și lui un nobil model de luptă și ideal în 
viață: „Un fenomen al vieţii intelectuale românești, un exemplar unic 
de energie spirituală închinată neamului românesc. Şovăielile 
caracterului nu scad din valoarea operei... N. Iorga anahoret al unui 
cult, istoria României, rămâne în amintirea generaţiilor viitoare 
grandios și neverosimil”. 

P.S. Cum bine se poate observa relațiile lui Pamfil Șeicaru cu N. 
Iorga au fost mereu excelente, n-a existat între ei nici cel mai mic seism 
de neînțelegere, primul împărtăşea pentru profesor o nețărmurită 
admiraţie şi un respect deosebit, cartea de fața dedicată lui N. Iorga 
este o demonstraţie clară ce nu mai cere nicio discuţie. La rândul său 
N. Iorga îl preţuia pe Pamfil Șeicaru mai mult decât pe oricine din jurul 
său, permițându-i să aibă legături cu oameni pe care el nu-i agrea (de 
pildă C. Stere) şi îi acorda cinstea de a-i fi călăuză în călătoriile din 
Oltenia. 

Nicolae Iorga nu și-a ascuns sentimentele adică le-a manifestat 
în scris lăudând activitatea lui Pamfil Șeicaru imediat după război, în 
cartea „O viață de om”, despre pelerinajul lor la Rasovița a amintit în 
„România înainte de 1918” lucrare apărută în două volume în 1938 - 
1939, pe când în 1940 urma să-i scrie prefața la o carte pe care Șeicaru 
o scria despre pamflet; deci N. lorga nu avea niciun motiv să recurgă 
ori neloial nu se poate să se presupună că ar fi fost-ia acea butadă 
privind un şantaj, un etaj prin care Pamfil Șeicaru ar fi construit în 
1938 Palatul Curentului. Deci avem de-a face cu o grosolană 
calomnie!!! Exact ca toate celelalte ce i s-au adresat, dar numai pe la 
spate. 

7. O falsă istorie literară 

Colegul nostru, Aurel Țâţa a înfrățişat câteva pagini mai înainte, 
activitatea de critic literar a lui Pamfil Șeicaru, îndreptăţită de cele trei 
predominante ale personalităţii sale: o vastă şi mereu împrospătată 


cultură; un ascuţit simţ de discernământ al frumosului în arta scrisului 
şi o sinceritate ce, exclude complezența. Publicăm spre exemplificare, 
articolul în care a prezentat cititorului „Curentului”, Istoria literaturii 
române a domnului G. Călinescu. 

7.1 Gh. Călinescu: Istoria literaturii române 

În toată aceasta perioadă vulcanică a istoriei, atenția este 
confiscată de succesiunea evenimentelor militare, de înlănţuirea 
politică a acestor gigantice ciocniri de forțe, fără să mai rămână timp 
pentru observarea fenomenelor literare și artistice. Cine mai are 
disponibilități pasionale să le cheltuiască într-o dezbatere literară? Și 
cei vechi observaseră că muzele tac cât timp durează larma bătăliei; 
cum ar mai putea să aibă glas, în această epocă de încleștare 
apocaliptică a unor forțe a căror opoziţie nu-și află ieşire decât în 
exterminarea învinsului? Fiecare caută să înțeleagă ceva şi nu 
izbuteşte, iar spaima îi sporeşte necontenit, evocând, ne imaginăm 
groaza vietăților contemporane unei treceri de la o eră geologică la 
alta. Experiențele trecutului alimentează  judecăţile noastre. 
Confruntăm totdeauna ce se întâmplă azi cu ce s-a mai întâmplat 
cândva. De aci, starea noastră sufletească în fața unor fenomene pe 
care nu le mai putem înțelege cu datele unei experiențe recente. Vrem 
să judecăm războiul actual cu învățămintele culese din războiul trecut 
şi nu izbutim, ne încurcăm, suntem și mai dezorientați. 

Într-o asemenea atmosferă de tragică îngrijorare, cine se mai 
poate smulge spre a se refugia într-o dezbatere literară? Cine afla 
liniştea necesară pentru atenta cercetare a unui eveniment literar? 

Chiar dl. G. Călinescu, atât de excentric în manifestările sale, nu 
a izbutit să scandalizeze suficient pentru a întreține în jurul volumului 
său, „Istoria literaturii române”, acea învălmăşeală de pasiuni pe care a 
urmărit-o. Câteva articole și în câteva săptămâni „scandalul” a fost dat 
uitării. 

Orice atitudine excentrică este un artificiu de originalitate, 
voința de a provoca atenţia cu orice preț, tulburând monotonia 
judecăților acceptate, formând noi lozinci, un nou stil, respingând 
valorile admise, spre a așeza pe soclurile gloriilor consacrate noi idoli. 

Maurice Barres, evocând începuturile literare mărturisea, cu o 
indulgentă ironie bucuria de a fi izbutit să „scandalizeze”, adică să 
smulgă fie și sub forma unei furioase reacțiuni, atenţia pontifilor 
literaturii, ca să se ridice din anonimat. Dl. G. Călinescu păstrează o 


psihologie de debutant în metodele pe care le întrebuinţează, abuzul 
artificiului de originalitate. Maurice Barrčs se declara - fireşte la 20 de 
ani - gata de a proclama geniu pe cine-i recunoaște talentul; dl. G. 
Călinescu, la 40 de ani, este gata să-ţi acorde un loc în „istoria 
literaturii române” dacă îi recunoșşti geniul. Această ambiţie oarecum 
naivă de adolescent ne surprinde, fiindcă anii dau acele corective ale 
scepticismului tuturor entuziasmelor, ne coboară de pe înălțimile 
trufaşe ale absolutului, pe văile relativului. Or, dl. G. a rămas tânăr, de o 
surprinzătoare tinerețe în graba cu care lucrează, în suficiența 
afirmațiilor în siguranța agresivă a formulărilor şi chiar în ușurătatea 
cu care poate falsifica o istorie literară. Dacă am socoti lucrarea 
domnului G. Călinescu doar ca un simplu fenomen literar, ca un roman, 
ca o piesă de teatru, un volum de versuri, sau chiar unul de studii 
critice, fără îndoială că nu ne-ar fi oprit atenția. Dar o „Istorie a 
literaturii române” depășeşte cadrul literar. 

DI. G. Călinescu și-a luat unele măsuri de precauție în prefaţă, 
insistând asupra caracterului lucrării „întâia istorie a literaturii 
române propriu zise”: „Nu intră în cadrul literaturii decât scrierile 
exprimând complexe intelectuale și emotive, având ca scop (ori cel 
puțin ca rezultat) sentimentul artistic. Ca că proclame: „Niciodată 
Petru Maior nu va interesa pe literat. S-a făcut, deci, o pioasă confuzie 
între cultură și literatură. Nu intră în cadrul disciplinei sale, 
„contribuţia adusă redeşteptării literare”. „Noi ne ocupăm numai de 
conștiința estetică”. Adică autorul îşi ia libertatea să izoleze creaţia 
literară de mediu, de moment, de rasă. Adică o istorie literară 
concepută ca un catalog de valori estetice, pe care le garantează cu 
semnătura sa dl. G. Călinescu. 

Vom căuta să examinăm dacă o istorie literară așa cum o 
concepe dl. G. Călinescu este posibilă sau dacă nu cumva această 
metodă de izolare a fenomenului literar ascunde tendinţe cu totul 
străine de preocupările estetice, dacă nu cumva dl. G. Călinescu este un 
strateg al deghizărilor estetizante. Nefiind cu nimic atins de 
ierarhizările literare cuprinse în această „istorie a literaturii române”, 
pot judeca fără nicio pornire de adversitate, cu cea mai calmă 
obiectivitate. Şi voi căuta să utilizez autorităţi critice, care prin ideile 
pe care le-au militat sunt foarte prețuite de dl. G. Călinescu. 

Vom cita din prefața scrisă de Victor Basch, la ediția franceză a 
volumului „L-Ecole romantique en France” (din ciclul „Marile curente 


literare ale secolului al XIX-lea”) de G. Brandes. Cum concepe istoria 
literară Victor Basch, autorul faimoasei cărți „Estetica lui Kant?” Istoria 
literară este în ultimă analiză, o operă psihologică, un studiu al 
sufletelor, un roman, o dramă, o operă istorică este o galerie de figuri, 
un „magazin de cugetări și sentimente revelatoare a personalității 
autorului şi a mediului istoric în care a trăit. Cu cât sentimentele 
exprimate în opera de artă sunt mai importante, cu atât cugetările sunt 
mai mari şi comprehensive; cu cât caracterele sunt mai individuale și 
mai reprezentative, cu atât valoarea operei este mai considerabilă, cu 
atât ne arată mai reliefat ceea ce, la un moment dat al istoriei, agită 
sufletele”. 

După această concepţie, istoricul literar va trebui să analizeze, 
cu toată scrupulozitatea, caracterele dramei și ale romanului, melodiile 
şi armoniile poemelor lirice, ideile operei istorice și filosofice. Apoi de 
la operă va trebui să meargă la autor şi să-l urmărească, plin de 
răbdare, de la naştere până la moarte, de-a lungul dramei sau comediei 
care i-a fost viaţa. În sfârşit va trebui să ducă ancheta mai departe, să 
situeze autorul în mediul său istoric, să-și dea seama de pasiunile 
politice, de tendinţele sociale, de doctrinele estetice predominatoare, 
să măsoare acțiunea exercitată de mediu asupra autorului și 
reacţiunea exercitată de autor asupra acestui mediu. Este, cum se vede, 
teoria lui Taine nuanţată de aceea a lui Sainte-Beuve. Între această 
concepție istorică și psihologică a criticei și concepția estetică sunt 
deosebiri profunde, de care Brandes își dă şi ne dă în limpede seama. 
„Estetic, o operă de artă este totul, valorând prin ea însăși, fără contact 
cu mediul: ea are centrul în ea însăși. Istoric, o operă chiar perfectă, 
este totdeauna un fragment desprins dintr-o urzeală cu rețeaua de 
nedesfăcut”. 

Fără îndoială, distincția dintre punctul de vedere istoric şi 
punctul de vedere estetic nu poate să fie absolută. Vine un moment în 
care istoricul este obligat să stabilească răspântiile dintre diferitele 
manifestări artistice ale unei epoci, să se întrebe pentru ce una o 
depăşeşte pe alta în admiraţia contemporanilor şi a posterității şi să 
hotărască dacă acest triumf este legitim. Cu alte cuvinte, criticul 
psihologic este și el obligat să se preocupe de criteriul frumuseții. 

Dar să-l părăsim pe G. Brandes, socotit ca maestrul literaturii 
comparate în Europa, și să examinăm punctul de vedere al lui R&my de 
Gourmont, pe care criticul englez T.S. Eliot îl definea „Conștiinţa critică 


a unei generații”. Rémy de Gourmont a fost preocupat, în judecarea 
unei opere literare, exclusiv de valoarea ei estetică, aşa cum era firesc 
pentru un discipol al lui Mallarmé, pentru cea mai complexă 
sensibilitate contemporană, căreia i s-a dat în semn de omagiu numele 
de „Sainte-Beuve al simbolismului”. 

Or, Remy de Gourmont, atât de sceptic în ceea ce priveşte 
durata unei judecăţi critice, socotind că rostul criticei este să 
împrospăteze pentru fiecare generaţie temele emotive ale operelor 
literare, scria: „fiecare secol este obligat să refacă cele mai frumoase și 
mai venerate poeme, pentru a le putea citi, pentru a le simţi sau a le 
înțelege. Și mai departe: „Sainte-Beuve... luând tocmai sarcina, pe care 
secolul lui o aștepta, s-a apucat să refacă literatura franceză. Metodele 
lui sau mai bine zis metoda, căci nu există decât una singură, este 
împrospătarea motivelor. 

Cum se pot realiza aceste împrospătări ale însușirilor emotive 
cuprinse într-o operă literară? Cum pot fi adaptate sensibilităţii 
contemporane vechile, uitatele arii? Printr-o familiarizare cu 
momentul în care a fost produsă o operă literară, refăcând atmosfera, 
sugerând climatul moral al acelei epoci. Pentru aceasta i se cere 
istoricului literar un foarte subtil regizorat, o vastă erudiție, un gust 
sigur (ca să distingă nuanțele sensibilităţii). Evident că o asemenea 
operă implică şi o mare iubire pentru trecut, căci această iubire 
înlesnește înțelegerea, aruncă o lumină nouă asupra valorii literare 
socotite perimate, repune în circulaţie scriitori uitaţi, modificând chiar 
criteriile estetice ale contemporanilor. De bună seamă că volumele de 
critică ale lui R&my de Gourmont nu pot fi socotite o istorie a literaturii 
franceze, ci mai degrabă un fel de ziar al preferințelor lui literare, o 
confruntare a sensibilităţii lui cu operele studiate, confruntare care se 
arată învăluitoare în actualizarea unui scriitor. Pasiunea pe care o am 
pentru Rivarol, o datorez lui Rémy de Gourmont. Dar ce nobilă grijă 
are acest critic în precizia documentării, câtă pasiune pune în 
revelarea frumuseţilor ori în tălmăcirea armoniilor misterioase ale 
unei opere literare! Ai sentimentul unor priviri ce-au stăruit pe 
paginile unei cărți, ce-au căutat cu iubire urma scriitorului în 
vălmășeala vieții sociale. 

De altfel, în „Epilogues” găsim acest strigăt pe care îl 
recomandăm insistent domnului G. Călinescu: „Trebuie să spunem, 
chiar dacă am fi obligați s-o spunem de o sută de ori: critica trebuie să 


fie pozitivă și explicativă. Numai cei care iubesc să vorbească, nu cei 
care urăsc; căci ea este numai pentru cei ce înțeleg, nu pentru cei ce nu 
înțeleg”. 

Am insistat asupra lui Rémy de Gourmont fiindcă dl. G. 
Călinescu a avut intenţia de a împrumuta ceva din criteriile estetice ale 
acestui critic și din metoda lui Sainte-Beuve. 

Să vedem cum a alcătuit dl. G. Călinescu „Istoria literaturii 
române” cu o scară de valori cu o hartă precisă a acestor valori, care să 
înlesnească orientarea oricui. 

Mărturisirile făcute în prefață, discutabile în parte, dar în total 
de o perfectă ţinută critică, G. Călinescu le reneagă cu metodă, 
încercând o uluitoare operă de contrafacere a literaturii noastre. Este o 
istorie literară cu tendinţe, dar fireşte tendinţele încearcă să le acopere 
cu fardul criteriilor strict estetice. În definitiv, şi Taine în Istoria 
literaturii engleze, a avut tendinţa să-și verifice teoria asupra creaţiei 
operei de artă „determinată de un ansamblu format de starea generală 
de spirit şi moravurile mediului”. Și Brunetiere a marcat unele 
tendinţe în încercările lui de istorie literară. Deci, nu este o așa de 
gravă scădere manifestarea unei tendințe, când tendința determină o 
idee, o concepție, o formă cu totul personală a sensibilităţii. Sunt 
tendinţe care pot fi discutate, care pot provoca o controversă, dar nu o 
suspiciune. Din nefericire, dl. G. Călinescu provoacă, prin tendinţele 
care străbat opera sa „istoria literaturii române” bănuieli, am fi 
îndreptățiți să spunem chiar mai mult decât bănuieli. 

Nu putem cenzura interpretatea personală a istoriei literaturii 
noastre, am putea spune chiar că această contribuţie face farmecul 
unei opere de critică, valoarea ei. Dar în lucrarea domnului G. 
Călinescu se strâng prea multe și stranii interpretări personale, toate 
orchestrate de aceeași tendință: minimalizarea scriitorilor a căror 
operă ar putea fi socotită străbătută de unele convingeri naționaliste 
sau ignorarea lor. Pentru un intransigent al artei pentru artă, prezenţa 
unei tendinţe într-o operă literară este o gravă scădere. Ar fi, deci, logic 
ca în judecarea scriitorilor, dl. G. Călinescu să păstreze constant 
aceleași criterii. Dar, pe cât este de sever cu tendinţele naționaliste, pe 
atât este de însufleţit față de tendinţele potrivnice. lată ce a provocat 
legitima pornire împotriva operei sale. 

Un exemplu: monografia lui Nicolae Bălcescu „Românii sub 
Mihai Viteazul”, această operă în care regăsim cadenţe inspirate 


demne de un Carlyle sau suflul epic al lui Michelet, istoricul literaturii 
române, o prezintă astfel: „Scriitorul nu are talentul portretistic a lui 
Voltaire din „Histoire de Charles XII”, capacitatea de proiecție a 
evenimentelor. Totul e meticulos, înfocat, aglomerat, înghesuit ca în 
hronografiile occidentale, cu momente patetice şi portretistice 
convenţionale”. O operă literară învechită chiar la data târzie când 
apăruse. 

În schimb, cum dispar toate aceste încruntări estetice când este 
vorba de C.A. Rosetti? 

Reproducând unele fraze ridicole, dl. G. Călinescu nu se sfieşte 
să scrie: „Cu toate acestea, îndreptând ortografia, rămânem în fața 
unor fraze, desigur umflate, dar bine închegate, iar în corespondenţă 
chiar fine, elegante”. 

Dar se pare că dl. G. Călinescu își aminteşte de declaraţia de 
principii şi metodă cuprinsă în prefață când afirma: „Niciodată un 
Petru Maior nu va interesa pe literat. S-a făcut o pioasă confuzie între 
cultură și literatură”. De aceea, a simţit nevoia unei justificări a 
prezenţei, cu atâta somptuoasă atenţie, a lui C.A. Rosetti care a jucat un 
mare rol politic în promovarea ideilor liberale, dar nu avea nicio 
calitate literară. Și atunci inventează un C.A. Rosetti valoare estetică: 
„Nutrit cu bune lecturi din tinerețe, C.A. Rosetti nu are în poezie nimic 
de tehnician al artei. Metafora, cuvântul colorat nu-i sunt la îndemână. 
E un amator, dotat însă cu o mare ușurință de versificaţie, de o 
originalitate stranie a frazei chiar când imită (şi de obicei imită ori 
traduce). Nota lui esenţială este o încordare sentimentală atât de 
intensă, încât proza cea mai plată dă un efect liric surprinzător”... Vreți 
o probă de proză cu „un efect liric surprinzător” la C.A. Rosetti? Iat-o: 
„Unei națiuni enervate, experiența ne spune, trebuie să i se sustragă 
sânge”... şi cam de aceeași calitate literară este toată proza lui C.A. 
Rosetti. 

Printre traducerile făcute de C.A. Rosetti se află și poemul 
„Manfred” al lui Byron. Istoricul nostru literar face o descoperire într- 
adevăr senzațională: „S-ar părea că Eminescu a luat ceva din acest 
Manfred al lui C.A. Rosetti...”. Și în elanul admiraţiei, află chiar 
capodopere în nişte uitate romanțe ale tribunului liberal: 

Tu-mi ziceai odată cum că pân-la moarte 

Dragostea ta toată mie îmi vei păstra. 

M-ai uitat pe mine, le-ai uitat pe toate 


Astfel merge lumea, nu e vina ta! 

Și în comentariu dl. G. Călinescu, cumplitul critic, scrie: „Ca 
produs literar al hazardului această romanţă, este pentru poezia 
română ceea ce sunt „La liberta” a lui Metastasio și Sonetul lui Arvers 
în literatura italiană și franceză ori Menuetul lui Boccherini în 
muzică...” Nu inventez nimic, aflați la pagina 165 această neașteptată 
emisiune de valori estetice. Totul e relativ: fiecare nație cu Sainte- 
Beuve-ul ei. 

Dar să mai descoperim și alte ciudăţenii în valorificările estetice 
şi - prin derogare de la declaraţia de principii și metodă din prefață în 
valorificările culturale. 

Vasile Conta? lată-l prezentat de dl. G. Călinescu: „Băiatul unui 
popă trece drept întâiul filosof român, ceea ce nu-i just decât dacă 
înțelegem că e primul care simte ispita de a construi un sistem. Conta 
spunea cu entuziasm și prolixități de autodidact lucruri curente”. 
„Conta a fost un naţionalist şi e regretabil că n-a încercat mai degrabă 
să găsească o temelie metafizică (?) politicei lui. Totuși, limba sa de 
idei e mai imaginativă decât a didactului Maiorescu și conține acea 
doză de haotic necesară construcţiilor ideologice”. Sumar, expeditiv, 
concludent, în 25 de rânduri dl. G. Călinescu fixează valoarea filosofică 
a lui V. Conta. Este adevărat că „prolixităţilor de autodidact ale lui 
Vasile Conta, istoricul nostru literar le preferă pe Cilibi Moisi care” a 
fost un Anton Pann, evreu. Vânzător de mărunțţișuri prin iarmaroace, 
geniu oral fără ştiinţă de carte, el își dicta aforismele direct zețarului. 
Maximele lui sunt pline de un umor bătrânesc”. Și evident, ne dă câteva 
maxime ale acestui genial filosof popular. „Cilibi Moisi mai bine 
prețuieşte pe un cinstit mort, decât pe un hoţ viu”. „Ce deosebire este 
între o roată de car şi un avocat? Roata strigă ca s-o ungi, pe avocat 
trebuie să-l ungi ca să strige”. 

Ca un semn de aleasă preţuire, dl. G. Călinescu dă şi o fotografie 
(ocupă un sfert de pagină) a filosofului său favorit Cilibi Moisi. Fireşte, 
o chestie de valorificare personală și dacă l-ar socoti chiar egalul lui 
Marc Aureliu, cine l-ar putea împiedica să-și formulaze aprecierea? 

Am luat la întâmplare câteva prezentări din „Istoria literaturii 
române” a domnului Călinescu, pentru a vedea ierarhizarea valorilor 
stabilite de acest critic. Și s-ar putea continua urmărind cum 
şerpuiește, imprudență, o tendință de ostilitate împotriva oricărei 
afirmări naţionaliste. Uneori această adversitate utilizează chiar 


mijloace jignitoare. Vorbind despre volumul Geniu Pustiu al lui 
Eminescu, se dă fotografia lui Avram lancu: „un erou din Geniu pustiu”. 
Nobila, tragica figură a celui mai patetic erou al ideii naţionale tulbură 
în chip ciudat pe dl. G. Călinescu și în afară de fotografia decentă a lui 
Avram lancu, se simte obligat să publice încă patru fotografii ale 
bietului învins al revoluţiei naționale, fotografii ce-l reprezintă în faza 
când rătăcea, cu mințile pierdute, prin munți. Căror necesități de 
valorificări estetice îi răspunde dureroasa repetare a unor fotografii 
menite să ne evoce timpuri de umilință şi calvarul celui mai neprihănit 
erou al ideii naționale? 

„Istoria literară este o istorie de valori” scrie în prefață dl. G. 
Călinescu, dar nu pricepem ce rost are prezenţa fotografiilor lui Avram 
Iancu din epoca nebuniei, într-o succesiune de valori literare? Lăsăm 
întrebarea să cadă grea, ca o cumplită bănuială. 

Și mai imprudent se prezintă încercările de deghizare ale 
aceleași tendințe în literatura prezentată de la 1900 până în zilele 
noastre. 

În prealabil, amintim o foarte oportună recomandaţie a lui 
Sainte-Beuve: „Prima datorie a unui critic, primul adevăr de care se 
ține seama în astfel de studii (studiul contemporanilor) este măsura şi 
nuanța de ton, discreția amănuntelor, sentimentul totdeauna atent 
care domină totdeauna în raporturile dintre critici cu contemporanii 
pe care îi onorează şi îi admiră. Înainte de a fi oameni mari, pe care 
vrea să-i facă cunoscuți, sunt pentru el, oameni pe care îi iubește”. 

Sunt foarte legitime aceste recomandări, dat fiind că o judecată 
definitivă suferă mai totdeauna o revizuire, oricât ar fi de sigur gustul 
literar al criticului; putând prinde în rezonanța sensibilităţii lui toate 
formele de prezentare ale unei emoţii concentrate într-o operă, riscă 
să exagereze într-un sens, fie într-altul. „Criticul de meserie cu tot 
talentul pe care l-ar avea, este dominat de două virtuţi - sau două 
defecte dacă vreţi - prudențţa și scapticismul. El se teme de entuziasm 
ca de o boală”. (Rémy de Gourmont: - Promenades littéraires). 

Or, tocmai în rândurile contemporanilor, dl. G. Călinescu își dă 
curs liber de manifestare tendinţelor sale de ostilitate față de orice 
scriitor de gândire şi sensibilitate naționalistă. E cuprins de un fel de 
frenezia, nu mai păstrează nicio măsură, uneori îngemănând naivitatea 
cu ridicolul. 

Că-l acceptăm sau îl respingem, N. Iorga domină, ațâță mișcarea 


literară de la 1902 până la 1914, şi chiar viaţa spirituală a țării, până în 
ziua tragicei lui morți din Noiembrie 1940. Acest neastâmpăr de viață 
intelectuală, acest genial provocator de curente este redus în „Istoria 
literaturii române” a domnului G. Călinescu, la trei pagini. Veţi spune o 
chestie de spaţiu și de simetrie. Dar în aceeași „Istorie a literaturii 
române” dl. G. Călinescu află cinci pagini libere pentru a vorbi despre 
G. Călinescu (838 - 842) îi prezintă coperta de la volumul său de 
poezii, precum şi un desen care ne dă genialul său profil. lată simetria 
acestui critic, iată, dacă vreţi, bufona sa inovaţie. În definitiv, ce să mai 
aştepte bietul om să-i rezerve alții un loc în marea frescă a valorilor 
estetice? Se așază în propria-i istorie literară. Este mai sigur și mai 
confortabil. Marii pictori nu-și făceau portretul într-un tablou printre 
zecile de personagii zugrăvite? Este adevărat că se retrăgeau pe planul 
al treilea, sfioşi dintr-un exces de modestie. Dar dl. G. Călinescu nu 
suferă de asemenea forme ale lipsei de curaj, este sigur de propria sa 
genialitate şi până să i-o situeze alții, în istoria literaturii şi-o situează 
singur. 

Acum o judecată literară asupra lui N. Iorga: „A citit mult din 
toate literaturile, a tradus şi a compus chiar schițe de istorii literare și 
cu toate acestea ai impresia că după Villani şi Commines, în literaturile 
italiană şi franceză, istoricul nu pricepe nimic, n-are măcar orientarea 
în „locurile comune a unui elev de liceu”. 

Sau: „E un om structural bătrân (ca şi Voltaire, de altfel, veşnic 
senil teribil) care n-a avut niciodată tinereţe şi care a îngrozit la 19 ani 
tocmai prin tonul de fantomă vindicativă”. Am putea continua citatele, 
dar dintr-o firească decenţă ne oprim. 

Mai generos sau mai hapsân, dl. G. Călinescu trece în revistă, 
rând pe rând toţi scriitorii contemporani, consultând în prealabil fișa 
ideilor politice militate, zelos să afle dacă nu cumva a manifestat 
cândva o atitudine protivnică evreilor - şi rezultatul acestei consultări 
hotărăşte valorificarea estetică. Mărturisim că este de o impecabilă 
fidelitate față de aceste criterii cu totul străine de „principiile de 
estetică”, dar confirmând existenţa unor tendințe necontenit, prezente 
la fiecare pagină. 

Cu sprinteneală de condeiu, plin de culoare pe cât de rea 
credință, dl. G. Călinescu își potriveşte, după cum i-a fost comandat, 
mai ales prezentarea literaturii moderne. Are o cursivitate 
pretențioasă care nu poate acoperi lipsa de adâncire a temelor pe care 


le studiază; are o ușurină de foiletonist ce-și satisface micile răzbunări 
de cafenea. Dacă nu căutăm o arhitectură serioasă a literaturii române, 
dacă ne este indiferent ce spune, ci ne preocupă cum spune, atunci 
cartea domnului G. Călinescu se poate citi ca un divertisment. 

Să nu căutăm însă obiectivitatea, metoda, urmărirea filiaților 
literare formarea unui curent literar şi evoluţia lui, școlile care au dat 
varietatea creațiilor literare, fiindcă dl. G. Călinescu este un grăbit şi ca 
orice om grăbit, ocolește greutăţile, nu stă să înfrunte obstacolele. 

Evident este mai uşor să schițezi un portret caricatural al unui 
scriitor, deformându-i opera prin câteva citate prezentate perfid, decât 
să studiezi cu grijă cum poți situa un scriitor în evoluţia literaturii şi 
cum îi poți cumpăni mai exact valoarea. Mai în toate istoriile literare 
spaţiul este din ce în ce mai restrâns cu cât te apropii de scriitorii 
moderni semn de prudenţă, de discretă mărturisire a relativităților 
noastre asupra valorii literare a operelor contemporane. Or, la dl. G. 
Călinescu este exact invers: a trecut grăbit peste tot restul istoriei 
noastre literare, ca să se răsfeţe spaţial, comentând şi valorificând 
ultimii douăzeci de ani. Zadarnic vei căuta să urmărești în istoria 
literară alcătuită de dl. G. Călinescu, revistele ce-au determinat fie 
anumite aspecte literare, fie şcoli şi curente. Nu-l interesează cum nu-l 
interesează nici variatele faze ale curentelor dominante din literatura 
noastră. Un exemplu: Junimea și „Convorbirile literare” urmărite în 
faza ascendentă, până la dominaţia absolută asupra literaturii noastre 
şi apoi reducerea treptată a influenţei pe la 1890 când urmează o 
epocă puțin cam confuză în ceea ce priveşte plastica tendinţelor. Este 
interesant de ştiut că la 1904, într-un volum „Junimea și roadele ei” Al. 
Antimireanu face un sever bilanț al Junimii, marcând în același timp şi 
roadele și primele semne ale unei reacțiuni literare împotriva unui 
estetism sterp. 

Aceeași metodă s-ar fi impus pentru „Semănătorul”, pentru 
„Viaţa Nouă” de sub conducerea lui Ovid Densușianu și pentru „Viaţa 
românească”. Era un mijloc de a se explica evoluția noastră literară, 
curentele ce-au străbătut diversele momente ale acestei evoluţii. 

DI. G. Călinescu dă dovadă de o completă lipsă de disciplină în 
clasarea materialului şi de o foarte slabă conştiinciozitate în ceea ce 
priveşte culegerea informaţiei. Un istoric literar este obligat să 
epuizeze subiectul, adică să nu-i scape niciun amănunt din producția 
literară a fiecărei epoci. Găseşti în cartea domnului G. Călinescu un 


dilentantism surprinzător la un profesor de literatură, o ușurință, o 
lipsă de răspundere pe care nu o acoperă măcar sprinteneala, 
inventivitatea talentului. Un critic poate să fie subiectiv dar să arate o 
pornire dezinteresată, o concentrată pasiune ce se dezlănțuie într-o 
vehementă negaţie. Este cazul lui Barbey d-Aurevilly care în „Goethe și 
Diderot”, îşi propune să demonstreze că Goethe este un scriitor 
mediocru. Dar ce vervă, ce inventivitate în avalanșa paradoxelor, ce 
splendid spectacol al unei porniri pasionale care dă fiecărei pagini 
noutate, interes, ținându-te, în tot timpul lecturii, fascinat. La sfârşit te 
simţi clătinat în convingeri și cauţi să-ţi refaci certitudinile printr-o 
nouă și mai atentă lectură a lui Goethe. 

Din nefericire, dl. G. Călinescu nu are nici porniri dezinteresate, 
nici puterea de fascinație a unui genial mânuitor de paradoxe. 
Portretizările sale cu tendințe pamfletare au o vervă care nu depășește 
obișnuitul decât cel mult, printr-o mare îngrijire literară. 

Nu credem dar este posibil ca „critica să fie cel mai subiectiv 
dintre toate genurile literare” fireşte în înțeles de tresărire a 
sensibilităţii în contact cu o operă, dar nu în sensul unui pretext de a 
falsifica prezentarea unui scriitor, de a contraface sensul organic al 
unei opere. 

O istorie literară subiectivă este, însă, un non sens. 

Acest non sens l-a ispitit pe dl. G. Călinescu, i-a animat scrisul, i- 
a străjuit la fiecare pagină rânduirea valorilor istoriei noastre literare. 
Calitatea subiectivității domnului Călinescu? O definesc tendinţele ce 
străbat această istorie literară. 

Evident că fiecare este liber măcar în sfera artei să afirme o 
opinie independentă, să emită necenzurat judecăţi estetice. Nimeni nu- 
i contestă acest drept domnului G. Călinescu. Atunci de ce a izbucnit 
furtuna adversităţilor? 

E simplu: din faptul că această „istorie a literaturii române” a 
apărut la Fundaţia regală pentru literatură și artă, s-a tipărit la 
„Monitorul Oficial” în condiţii tehnice excepționale - deci nu mai poate 
fi socotită ca o operă în afară de orice obligații de obiectivitate, fiind o 
lucrare comandată de o instituţie oficială. Datele problemei sunt în 
acest caz, complet schimbate. Dl. G. Călinescu nu mai era liber să-și 
manifeste subiectivitatea, sentimentele, resentimentele. Tainicele sale 
obligații trebuiau filtrate printr-o severă obiectivitate. „Fundaţia regală 
pentru literatură” impune un anumit stil, o anumită ținută diametral 


opusă subiectivismului cu tendință al domnului G. Călinescu. A uitat cu 
o stranie lipsă a oricărui simț de răspundere, cele mai elementare 
obligaţii, a abuzat de încrederea acordată, îngăduindu-și toate 
falsificările cărora editura „Fundaţia regală pentru literatură şi artă” le 
dădea implicit, o consacrare oficială. 

Dar „Fundaţia regală pentru literatură şi artă” are un director, 
pe dl. D. Caracostea. Cum a supravegheat această „Istorie literară” cu 
atât mai mult cu cât intra și în specialitatea sa? De ce nu s-a simțit 
împins de curiozitate, dacă nu din obligaţie, să revadă textul coalelor 
ce se tipăreau? Suntem siguri că partea care-l privea, fiindcă dl. G. 
Călinescu vorbeşte şi de directorul general al „Fundaţiei regale pentru 
literatură şi artă”, dl. D. Caracostea a citit-o şi s-a declarat mulţumit că 
autorul îi fixează în istoria literaturii ca un critic „urmăritor de 
adâncime”, având ca preocupare de bază... descoperirea nucleului 
explicativ al operei, pe care îl găsește în „personalitate”, în 
„individualitate”. Precum vedem, tot originalități menite să 
revoluționeze critica literară. Or, când dl. G. Călinescu a găsit că dl. D. 
Caracostea are o metodă „capabilă să desăvârșească procesul de 
adâncire în sens genetic” plus ştiinţa cu care tot dl. D. Caracostea ştie 
să stabilească precis ca un mamoş literar „momentul genetic”, cum să 
nu găsească „Istoria literaturii române” mai presus de orice critică? 

La absența simțului de răspundere a lui G. Călinescu se adaugă 
complezența vinovată a domnului D. Caracostea. Noi întrebăm cine 
răspunde de actul oficializării unei „false” istorii a literaturii române”, 
în care se manifestă o tendinţă antinaţională, o încercare de a falsifica 
ierarhizarea valorilor literare, prin optica interesată a domnului G. 
Călinescu. 

DI. G. Călinescu a impresionat prin uşurinţa cu care formulează, 
prin acea siguranță agresivă a dilentanțţilor utilizând un moment de 
mare criză a spiritului critic; de absenţa oricărui control intelectual. 
Câţi au avut răbdarea să citească „Istoria literaturii române” un volum 
de format mare, cu atâtea sute de pagini, tipărit cu literă mică? 

Este nevoie de o mare cheltuială de timp, de o migăloasă 
curiozitate, susținută de o ageră atenţie. A lipsit şi curiozitatea, a lipsit 
şi acea serioasă disciplină de cercetare pe care o impunea lucrarea 
domnului G. Călinescu. Criticile formulate nu au avut nicio seriozitate, 
fiindcă nu oglindeau rezultatele unei cercetări, ci o grăbita răsfoire, de 
aceea au trecut neobservate toate fanteziile oarecum bufone ale 


acestui critic. Și când rostim cuvântul fantezie o facem fireşte în sensul 
lui pejorativ. Cunoaștem în literatura mondială și pe acei critici aşa-zişi 
fantezişti ori impresioniști cari fugeau de documentare sau se făceau 
că o dispreţuiesc şi pentru cari o carte nu era decât un punct de 
plecare, un pretext pentru a-și desfășura verva lor strălucită. E poate 
aceasta, critica cea mai dificilă, tocmai pentru că nu e adevărată critică, 
aceea care cere mai multă muncă, seriozitate și conștiință, dar mai 
puţine daruri de la Dumnezeu. Pe dl. G. Călinescu l-a ispitit însă şi acest 
gen din care a prins numai procedeele, apucăturile, stilul exterior, 
maimuțărindul, pastişându-l, cu o comică și penibilă vanitate. Și din 
acest amestec de tendințe contradictorii, în care a năzuit să 
contopească pe Sainte-Beuve și pe Taine, cu Jules Lemaître și Anatole 
France, a ieşit acel hibrid ce se numește critica G. Călinescu. Nimic nu e 
mai grotesc, ca efect, decât efortul de a fi spiritual, grațios și fantezist, 
când natura ingrată ţi-a refuzat aceste daruri. Nicio scuză nu e valabilă 
când trebuie să acopere glume forțate și neizbutite sau un humor de 
proastă calitate. Şi nu fără un sentiment de regret am parcurs paginile 
de portretistică și de „badinaj” pur ale acestui critic care se căznia cu 
atâta stângăcie să evoce, să persifleze ori să amuze. Aveam impresia 
dureroasă că asistăm la schimonoselile unei bătrâne cochete, 
sulemenite, împlanglicate și strânse în toate chingile arsenalelor de 
frumuseţe, pentru a parodia frăgezimea, gingășia şi zvelteţea epocilor 
ei de tinereță. Exercitându-și modestele lui mijloace intelectuale 
asupra atâtor oameni de talent, dl. G. Călinescu a avut slăbiciunea să 
încerce pe alocuri să ne facă dovada că domnia-sa însuși este un om de 
talent. Dar mostrele furnizate n-au reuşit decât să ne convingă de 
precaritatea stockurilor dumisale interioare. 

Am citit cu o răbdătoare atenţie „Istoria literaturii române” a 
domnului G. Călinescu, apărută în editura „Fundaţiei regale pentru 
literatură şi artă”. La sfârşit am admirat ceva, fără nicio reticenţă: 
îndrăzneala. 

Câte odată, îndrăzneala se mai cheamă şi nerușinare. 

Pamfil Șeicaru 

Note și Comentarii 

Este un articol scris de Pamfil Șeicaru, după apariția 
voluminosului tom al lui G. Călinescu (1941), probabil după ce 
provocase scandalul în urma căruia cartea a fost pentru scurt timp 
retrasă din librării. Maestrul mărturisește că a citit „Istoria literaturii 


române” de G. Călinescu, astfel că terminând lectura s-a hotărât să se 
adreseze autorului cu o dare de seamă intitulată „O falsă istorie 
literară”. 

De ce a făcut-o? În primul rând fiindcă pretindea un răspuns din 
partea unui intelectual aflat pe cealaltă barieră a vieții. 

Dar, în general, atât o Istorie a literaturii române cât și o Istorie 
a românilor fac parte din existența de fiecare zi a oricărui român 
autentic, de unde prin reacaţia dată constatăm, un lucru pe care nu-l 
pot înţelege specialiștii, când cred că cele două domenii le aparţin în 
mod exclusiv. 

Totuși în cazul lui P. Şeicaru era vorba de un om care a debutat 
ca şi critic literar, nepărăsind acest domeniu nici după ce public 
preocupările lui, în aparenţă, au luat alte dicecţii. Aşa cum a scris, 
ziaristul Aurel Țâţa, activitatea de critic literar la P. Șeicaru a 
continuat, bazată fiind pe trei predominante caractere ale 
personalităţii sale: o vastă, mereu împrospătată cultură, un ascuţit 
discernământ al frumosului în arta scrisului și o sinceritate ce exclude 
complezența. Se poate deduce că articolul de față e reprodus după unul 
apărut mai înainte în coloanele „Curentului” din păcate nu avem 
indicată data apariţiei sale. 

Subliniez, această lapidară și bine fundamentată caracterizare a 
lui Pamfil Șeicaru, am demonstrat-o și eu în cartea de faţă, calitatea sa 
de mare ziarist, de istoric şi de scriitor se datorează vastei sale culturi, 
simțului său de discernământ pentru frumos în cele dintâi în arta 
scrisului, dar e prezent și în muzică şi pictură, şi sincerităţii cu care știe 
să slujească, fără compromisuri, un ideal. 

Referința pe care P. Șeicaru o face la prefața scrisă de G. 
Călinescu la Istoria literaturii române, numită pompos de la origini, ne 
arată în câteva cuvinte că este una pur ideală nu corespunde prin 
nimic modului cum prezintă autorul practic, la obiect, istoria literaturii 
române. Afirmă că în cadrul literaturii nu intră decât scrierile ce 
exprimă complexe intelectuale și emotive, având ca scop sentimentul 
artistic deci criteriul este în primul rând estetic. Istoricul literar 
stabilește o scară de valori deci trebuie să fie critic şi obiectiv, din 
partea lui nu va neîndreptaţi pe nimeni. Da importanţă documentării, a 
consultat operele complete ale autorilor, şi unde a existat a aprofundat 
studiul lor monografic. Nici tradiția, nici criteriul istoric nu vor fi 
neglijate. Ce va rămâne din atâtea pompoase promisiuni ne-o va arăta 


autorul „Unei false istorii literare”, cum o numește P. Șeicaru. 

La prima impresie, ultimul remarcă excentricitățile lui G. 
Călinescu întrebuințate ca artificii de originalitate, amintindu-i de M. 
Barres care la 20 de ani voia să scandalizeze, numai să iasă din 
anonimat. Fără îndoială la 40 de ani G. Călinescu are psihologia unui 
debutant, își asigură originalitatea prin agresivitatea formulărilor şi 
ușurătatea cu care poate falsifica o istorie literară. 

Ca și istoricii literari cu mentalități asemănătoare, pe care 
Călinescu nu-i citează, P. Șeicaru se referă la francezul Victor Basch, 
adeptul concepției istorice a lui Taine nuanţată de Sainte-Beuve şi la 
concepția estetică a lui Brandes, după care estetic, o operă de artă este 
totul, valorând prin ea însăși, fără contact cu mediul”. 

Se mai referă la Rémy de Gourmont, cunoscut ca şi teoreticianul 
simbolismului dar care cere istoricului literar, iubire de trecut o vastă 
erudiție, un gust sigur şi puterea de a sugera atmosfera şi climatul 
specific ale unei epoci. Rémy de Gourmont este de părerea că nu mai 
cei ce iubesc pot să și înțeleagă, idee ce am propagat-o și eu, susținut 
fiind de platonismul şi neoplatonismul florentin reprezentat de M. 
Ficino. 

Pentru P. Şeicaru, la G. Călinescu scara de valori e alcătuită cu 
evidentă tendință, negându-și propria metodă: „Este o istorie literară 
cu tendințe, dar, firește tendințele încearcă să le acopere cu fardul 
criteriilor strict estetice. Prin stranii interpretări personale se 
manifestă aceeași tendință de a minimaliza convingeri naționaliste sau 
ignorarea lor. 

În susținerea acestei teze aduce ca exemple pe N. Bălcescu, pe 
ridicatul în slăvi C.A. Rosetti, pe desființatul, ca filosof Vasile Conta 
înlocuit cu Cilibi Moisi negustor de mărunțţișuri, analfabet, şi aceasta 
tendință de ostilitate împotriva oricărei afirmări naţionaliste continuă 
cu publicarea fotografiilor lui Avram Iancu în perioada nebuniei sale și 
denigrarea jignitoare neadevărată a lui Nicolae Iorga. Toate acestea 
sunt discutate în articolul respectiv nu mai insistăm asupra lor. 
Personal aș adăuga la cele selectate de P. Șeicaru, ceea ce scrie G. 
Călinescu în legătură cu o părere a lui Nichifor Crainic, publicată pe 
prima pagină dedicată lui și ortodoxiștilor (p. 789): „... gânditorul (N. 
Crainic) decretează marxismul ca un izvor de ură titanică împotriva 
creștinismului. Judecând faptele senin, constatarea nu se verifică. 
Marxismul ca şi toate doctrinele de mentalitate evreiască, în 


unanimitate universaliste, păcătuiesc printr-o exagerare a ideilor de 
caritate și de umanitate slăbind demnitatea și instituţiile statule. 
Marxistul înțelege să refacă comunitatea primitivă creştina până la 
anularea firescului egoism individual și național şi să aplice principiul 
milei şi al păcii până la abandonarea oricărei rezistenţe”. 

Prin rândurile de mai sus, G. Călinescu își compromite titlul de 
profesor universitar și am spune că nu mai e vorba de o rea voinţă ci 
de prostie pur şi simplu. El ne prezintă marxismul ca o doctrină de 
mentalitate evreiască ceea ce e fals. Marx a fost evreu dar teoria sa era 
una revoluționară, adoptată de statul bolșevic rus, a cărui ideologie 
devine. Dovadă că ea nu e o doctrină evreiască, o avem în faptul că 
evreii au fost persecutați de Stalin întocmai ca neevreii, fiind victimele 
persecuțiilor din anii - 30, de care se pare că emeritul critic nu a auzit. 
Marxismul e o învățătură bazată pe ura de clasă și pe o teroare 
dictatorială cum poate numai regimul lui Hitler l-a mai atins. Și chiar în 
problema dată marxismul a fost ateu deci N. Crainic avea dreptate, 
nutrea o ură titanică împotriva creştinismului. 

Pe cine voia să înșele G. Călinescu nu e greu de constatat când 
cartea lui a apărut în anul 1941, anul declanșării războiului contra 
Rusiei sovietice, (Iunie 1941) reprezentată de extravagantul Călinescu, 
drept un rai al milei şi al păcii pe pământ. 

Deci, Pamfil Șeicaru avea dreptate în ce privește ierarhizarea 
scriitorilor moderni pe criterii ce nu aveau nicio legătură cu valoarea 
în sine a artistului: Mai generos sau mai hapsân, dl. G. Călinescu trece 
în revistă, rând pe rând, toți scriitorii contemporani, consultând în 
prealabil fişa ideilor politice militate, zelos să afle dacă nu cumva a 
manifestat cândva o atitudine potrivnică evreilor - și rezultatul acestei 
consultări hotărăște valorificarea estetica! Să reținem, maestrul nu 
amestecă în această afacere niciun evreu, şi nici nu ar putea s-o facă, 
deoarece lucrarea a fost tipărită de editura Fundaţiei regale pentru 
artă și literatură, condusă de cei mai neaoși dintre români. Așa dar, de 
vină erau excentricitățile autorului, de la început suntem avertizați de 
dilentantismul său juvenil recurgând la orice, chiar și la problema 
evreiască, numai să ajungă să fie recunoscut ca geniu. Desigur vinovați 
erau şi cei ce l-au sprijinit, indiferent, chiar și prin necitirea 
manuscrisului, cum ar fi fost directorul general al editurii D. 
Caracostea luat în focul criticii. Deşi nu a avut o participare directă la 
toată afacerea, editorul cărții fiind amicul bun al autorului, Al. Rosetti, 


recompensat cu pagini nemeritate în „obiectiva” sa Istorie a literaturii 
române de la origini”, el însuși n-a scris mai mult de două pagini, în 
lunga sa carieră. Deci atitudinea lui P. Şeicaru nu poate fi considerată 
drept antisemită, deoarece un intelectual român se plângea altor 
intelectuali români că spiritul naționalist e persecutat în propria lui 
țară, unde a fi naționalist nu însemna să urăști străinii, cum e 
interpretat astăzi, ci în primul rând să-ți iubeşti ţara și să-i aperi 
interesele. Este asta un păcat așa de mare, permis marilor naţiuni, dar 
interzis, ca extrem de periculos naţiunilor mici cărora nu li se cuvine 
decât jugul noilor stăpâni după dictonul sănătos latin, Quod licet Iovis, 
non licet bovis! 

Şi mai trebuie discutată o problemă foarte importantă. Când 
românilor li s-a impus unele măsuri de către nemți împotriva evreilor, 
ca darea afară din şcoli și alte „epurări” de acest fel, poporul român, de 
la opincă la rege s-a simţit ofensat că aliatul neamt îl tratează ca pe o 
slugă care trebuie să execute ordinul. Pe lângă toate acestea relația 
dintre români și ovreimea din România, nu era deloc de natură de a-i 
prigoni, din această cauză mareșalul Antonescu a refuzat predarea 
evreilor din România nemților şi astfel a salvat zeci de mii de evrei de 
la moarte sigură. 

Deci, de această nemulțumire a profitat și G. Călinescu şi după 
cum bine se vede a primit un sprijin de sus, pentru a demonstra că noi 
românii nu avem și nu am avut sentimente de dușmănie față de 
poporul evreu. Unde să mai punem, multele prietenii ce existau între 
scriitorii români şi evrei, astfel de raporturi nu sunt excluse de a-l fi 
ajutat pe G. Călinescu, dar sigur nu sunt esenţiale. Dar ar mai trebui să 
reținem că atare manifestații făcute cu nemții prezenţi în țara noastră, 
puteau să dăuneze în primul rând populaţiei evreiești, aflând de pildă 
absurditatea susținută de G. Călinescu, că marxismul este una din 
doctrinele de mentalitate evreiască. Deci în timp ce noi ne aflam 
angajați în războiul antisovietic, G. Călinescu făcea propagandă 
marxistă şi încă în editura Fundațiilor regale pentru literatură și artă. 

Dar în acest context se mai poate pune întrebarea dacă nu şi la 
G. Călinescu ar juca un rol faptul că era copil din flori ceea ce nu ar 
exclude originea sa, eventual evreiască? Lucrul e demonstrat la marele 
Mihail Sadoveanu. Cu ocazia căsătoriei sale, cam în jur de 60 de ani, s-a 
constatat că numele lui este cel de Ursachi, așa ca al mamei sale 
Profira, deci pe el ca şi copil mai mare, avocatul Alexandru Sadoveanu 


nu l-a recunoscut, presupunând că paternitatea lui nu era deloc sigură. 
Cu toate că asemănarea cu fratele mai mic era izbitoare, fără îndoială 
aparținea de vița Sadovenilor, în sufletul scriitorului pâlpâia 
posibilitatea că tatăl său anonim să fi fost evreu, ceea ce explică de- 
acum exageratul său filosemitism, deși acesta putea să fi fost dat de 
omenia pe care o avea atât scriitorul cât - și bună parte din eroii săi 
moldoveni. 

Deci marea eroare a criticii lui Călinescu a fost acea de a fi 
introdus în istoria literaturii române criteriul de judecată politic, după 
el poţi să-l admiri pe Mihail Sebastian, dar dacă nu admiţi elucubraţiile 
lui Tristan Tzara, de care e plin opusul călinescian, chiar dacă nu eşti 
declarat antisemit, scazi cu ceva în gradul de valorificare estetică. După 
umila noastră constatare Călinescu nu a cunoscut sentimentul iubirii 
nici ca istoric literar, nici ca romancier, de unde a putut să lucreze 
planificat despărțind aprioric pe cei ce-i sunt buni de cei răi. Totuşi a 
avut iubire pentru propriul său eu, până a se ocupa de activitatea lui în 
propria sa istorie literară, demonstrând o îndrăgire de sine, în general 
cunoscută ca un act de narcisism. 

Şi ar mai fi să adăugăm că aşa cum se întâmplă omului care se 
află pe drumul adevărului, Pamfil Șeicaru a avut câteva intuiţii 
profetice în ce priveşte anumite evoluţii literare postcălinesciene. 
Astfel la un moment dat scrie: „Dacă nu căutăm o arhitectură serioasă 
- dacă ne este indiferent de ce spune, ci ne preocupă numai cum 
spune, atunci cartea domnului G. Călinescu se poate citi ca un 
divertisment”. 

lată că dl. Nicolae Manolescu, politician în literatură și literat în 
politică, după ce a mutilat în mod grav literatura noastră veche, 
intrând în ea cu toptanul dilentantului amator, declară, împreună cu 
câțiva ciraci de-ai săi, pentru a stăvili o dată pentru totdeauna criticile 
aduse dascălului lor G. Călinescu, că au ajuns la concluzia, pentru ei 
este important nu ce spune Călinescu ci cum o spune, dând ca de la 
sine noua definiţie a literaturii, după dânșii, lipsită de orice arhitectură 
serioasă nu e decât un simplu divertisment, exact așa cum o prevedea 
Pamfil Șeicaru în caz că dilentantismul excentric al lui Călinescu va 
face școală şi elevi, la noi. 

Într-un alt loc, aproape de final li se aduce reproşul exegeților 
literați că au comentat cartea în grabă, „de aceia au trecut neobservate 
toate fanteziile oarecum bufone ale acestui critic”. Ne uimeşte că 


numai din scrisul său, directorul Curentului a sesizat înclinația lui G. 
Călinescu spre bufonerie, una din stările cele mai agreate de el era 
acea de a fi bufon, mai precis de a face pe bufonul. 

Oricine a avut ocazia să-l audă pe „marele critic și scriitor” citind 
din ultima lui piesă, Ludovic, nu știu al câtelea, și îi va fi rămas şocat de 
arpegiile false ale vocii sale urcând de la un bas frivol la o voce 
cantabilă, legănată de o gondolă găurită pe o parte, sare la un pizzicato 
scos de o pisică mieunând a foame apoi tremoloul se prelungeşte ca de 
vioară dezacordată ca s-o ia de jos iar, în același ritm de fond behăit al 
unui berbec a cărui voce e pe cale să se schimbe și așa o dă pe tot 
parcursul citirii textului cântec de ţârcovnic ieşit la pensie. Dar cea mai 
nostimă întâmplare ne-o povesteşte tot amicul său Al. Rosetti. G. 
Călinescu se internase în spitalul de nebuni din Sibiu, vestit pentru 
cazurile sale potrivite gabaritului ce-l are. Vizitându-l, prietenul său îl 
scoate la plimbare pe aleile spitalului, intrigat că nu constată nicio 
tulburare mintală, colegului său. La un moment dat acesta se oprește, 
îşi duce batista albă la gură și tuşind i-o prezintă anxios: „Nu vezi, 
scuip sânge?” E de prisos să mai adaug că batista era la fel de albă ca 
înainte. Dar bufonul Călinescu și-a făcut datoria intrând în rol atunci 
când credea el că era nevoie. 

Cu un simț critic deosebit, P. Șeicaru îl încadrează pe G. 
Călinescu între criticii fantezişti sau impresioniști, adoptând un stil 
exterior, iar din amestecul de tendințe contradictorii a năzuit să 
contopească pe Sainte-Beuve şi pe Taine cu impresioniștii Lemaître și 
Anatole France, ieșind acel hibrid numit critica G. Călinescu. 

Și încheie astfel: „La sfârşit am admirat ceva, fără nicio reticenţă: 
îndrăzneala. Câte odată îndrăzneală se mai cheamă și nerușinare”. 

Pamfil Șeicaru nu l-a uitat pe G. Călinescu până la moarte, 
scriindu-mi în penultima sa scrisoare despre „O falsă istorie literară”, 
şi îmi declara că nerușinatul critic nici nu i-a răspuns. Cu memoria sa 
impecabilă își aducea aminte destul de bine de conţinutul articolului 
său, în care nu a scris decât adevărul prea puțin luat în seamă astăzi în 
literatura română. 

Nu a regretat nimic, nu avea ce retracta, de altfel tot ce a pus pe 
hârtie cu acea ocazie, a scris-o cu o seninătate deosebită aşa cum nu o 
posedă decât acel ce este în stăpânirea unei obiectivități 
incontestabile. 

Trebuie să recunoaștem că din toate punctele de vedere Pamfil 


Șeicaru îi este superior lui G. Călinescu și sigur într-o zi i se va da 
dreptatea meritată. 

8. G. Călinescu: Istoria literaturii române de la origini 

Ed. Păgând, Milano, 1981 

Încă de la începutul exilului meu în Germania, la scurt timp după 
instalarea mea la Giessen, l-am rugat pe tata să-mi trimită Istoria 
literaturii române de la origini de G. Călinescu, pe care o avea în vasta 
lui bibliotecă și împreună cu o serie de alte cărți erau sortite să mi le 
lase moştenire. Printre acestea ea îmi stătea la dispoziţie s-o citesc de 
la vârsta de 14 - 15 ani şi nu mi-e ruşine să recunosc pe-atunci şi ceva 
mai târziu, pur și simplu autorul mă fascina. Nu mai că eu nu voiam să 
rămân la entuziasmul necontrolat al copilului și adolescentului - așa ca 
Ovidiu Cotruș care la 50 de ani se recunoștea același fidel admirator al 
lui Călinescu, ca la 15 ani - din această cauză aveam nevoie să recitesc 
masiva lucrare, pentru a-mi verifica părerile după atâta timp de 
despărțire. Dar tata nu a putut să-mi satisfacă dorinţa fiindcă după 
legile comuniste nu se puteau expedia în străinătate pachete cu 
greutatea peste 10 kg cât cântărea respectabila lucrare. 

Se va înțelege deci, că atunci când am aflat de intenţia editurii 
Păgând din Milano că are intenţia să reediteze cartea lui G. Călinescu 
m-am înscris printre abonaţii din străinătate pe lista acelora ce voiau 
să o aibe. La termenul dat, cred în 1981, am primit cartea în fascicole 
motivându-se că alături de cartea din 1941 se vor adăuga tot în 
fascicole o serie de pagini redactate ulterior de autor. 

Cartea costa 50 de dolari, ceea ce în 1980 nu a fost tocmai ieftin 
avându-se în vedere că era vorba de o simplă recopiere a textelor şi 
fotografiilor dar aşa era dl. Drăgan nu voia să piardă în nicio afacere, 
ori legatul cărţilor l-ar fi costat o avere, și în forma actuală intra la 
socoteală şi distribuirea gratuită a unor cărți, ori nici la acest capitol, 
capitalistul nu voia să înregistreze nicio pierdere. 

În continuare, voi insista asupra paginilor răzlețe ale cărții, prin 
care oricine își va putea da seama cam cum s-a realizat această 
reeditare a Istoriei literaturii române de G. Călinescu, bineînțeles pe 
noi nu ne interesează partea economică, materială ci modul de 
comportare a intelectualilor literați sau nu, participanţi la acest 
eveniment socotit în primul rând de ei, de-a dreptul epocal. 

Ne atrage atenția prima pagină intitulată „Călinescu Mit și 
realitate”, cu un articol semnat de Iosif Constantin Drăgan, intitulat 


Ediţia princeps. 

De la început consider că nimic nu e mai potrivit pentru 
„genialitatea” călinesciană decât mascarada oferită de Iosif C. Drăgan şi 
ciracii săi, inclusiv publicarea fotografiilor celor doi editori ai primelor 
două ediţii ale cărţii lui G. Călinescu, Istoria literaturii române de la 
origini, deci Al. Rosetti şi personajul nostru milanezo-lugojan, I. 
Drăgan. 

Ar fi ca o răzbunare a sorții că Al. Rosetti, filolog cam 
neproductiv în lingvistică, asumându-și răspunderea să publice cartea 
lui Călinescu în Fundaţia regală pentru literatură şi artă în 1941, deci 
ca un act mai mult decât discutabil, să stea alături cu un anonim 
absolut în literatură, de altfel noi credem că e tot ce merită acest sforar 
de zile mari, Al. Rosetti. 

Dar dacă pe ultimul de bine de rău, îl putem identifica printre 
specialiștii vremurilor sale, ne punem întrebarea în ce calitate 
vorbeşte acest Drăgan, în ce disciplină e profesor şi dacă nu cumva şi-a 
procurat acest titlu adhoc, prin banii pe care îi posedă, devenind 
totodată, căci fără aprobarea lor nimic nu mişca în România, prietenul 
şi al familiei Ceauşescu. 

Unii susțin sus și tare, eu nu pot să mă pronunț în această 
problemă, nu posed date precise dar ceva pare să fie adevărat şi 
anume că celebrele sale lucrări de tracologie sunt concepute de un 
grup de negrii, specialişti din ţară. 

Din foarte multe puncte de vedere această a doua reeditare prin 
fotocopiere a Istoriei literaturii române de G. Călinescu, definită ca mit 
şi realitate, ameninţă să devie o unică farsă românească, de proporții 
pe care nici marele Caragiale nu şi le-ar fi putut imagina. Pentru a-i 
gusta comicul tragic, fie și de bâlci, să redăm lăcrămațţia lui Geo Bogza, 
publicată în România literară nr. 22/28 Mai, 1981: „Abia săptămâna 
trecută - toate s-au îngrămădit săptămâna trecută - am avut 
privilegiul, să mă conving cu proprii ochi de o faptă incredibilă ce-mi 
fusese semnalată mai de mult, înlocuirea unei fotografii care înfățișa 
un scriitor ce nu era pe placul editorului și al consilierilor săi, cu un 
desen batjocoritor în „Istoria literaturii române” de G. Călinescu, 
reprodusă, prin procedee xerografice, în străinătate, de către editura 
Păgând ai fundaţiei Europene Drăgan. De la moartea autorului n-am 
contenit să pledez, pentru o asemenea reeditare a monumentalei 
lucrări, singura măsură să-i păstreze flagranta originalitate, dar nu mi- 


am închipuit vreodată că imaginea pe care i-a fixat-o Călinescu - cu 
atâta pasiune a detaliilor - poate fi cu atâta patimă falsificată. Istoricii 
literari ai timpului de față, vor avea despre ce să vorbească”. 

Nu e greu de constatat în ediţia fotocopiată al lui Iosif C. Drăgan, 
poza lui Geo Bogza (p. 806), îi arată chipul împodobit cu lungi urechi 
de măgar. Dacă ne reamintim că poseda o statură înaltă i-am găsi 
expresia într-un măgar ce se distingea de oile sale, în acest caz, 
maestrul între ciracii săi de la România literară, pe aceştia din urmă 
nu-i mai numesc. Academician ajuns printr-o singură carte îngustă, 
Cartea Oltului că altfel nu ne-am închipui că ar fi contribuit la această 
săltare, volumul său intitulat Jurnal de sex, ceea ce-l face înainte 
mergătorul poeziei scabroase, pornografice de azi. Mai mult a 
contribuit cu atașamentul său la curentul avangardist în care s-a 
născut şi tot așa îi spune, supraviețuindu-l. A contribuit și faptul că în 
războiul civil din Spania a fost reporter de partea republicanilor, dar 
şi-a exercitat funcţia în Franța dincoace de Pirinei, așa că nu l-a putut 
cunoaşte pe Hemingway, alt reporter dar american, republican (citește 
comunist) 

participant la războiul civil din Spania ca și Malraux de altfel. În 
ce priveşte poza cu pricina, noi am crede că este un artefact de 
fotocopiere cum nu rar pot să rezulte, forme încă mult mai curioase. 

În ce priveşte articolul „Ediţia pribceps” I.C. Drăgan se arată 
străin de subiectul dat, abia acuma citește cartea lui G. Călinescu, până 
atunci doar a auzit vorbindu-se de autor deci îşi dă cu părerea fiind 
propriu-zis în totală necunoștință de cauză. 

Subliniază că a fost invitat la Institutul de Istorie și Teorie 
literară, unde directoarea d-na Zoe Dumitrescu Buşulenga l-a onorat 
cu titlul de membru onorific al respectivului Institut, atrăgându-i-se 
atenţia că titlul îi dă drepturi dar și datorii. Aici d-na Buşulenga se 
înșală asupra mărinimiei domnului Drăgan, cunoscut în exil ca foarte 
precaut cu cheltuielile sale zilnice. La Madrid trăia o bună cunoștință a 
lui, Georgel Demetrescu, odinioară bun economist, în ultimii ani a dat 
în patima bețţiei. El i-a dat sfatul prietenului său mai tânăr, Drăgan, să 
intre în exploatarea petrolului (din această cauză exilaţii îi spun şi 
găzaru) în care a avut succes şi în curând a ajuns omul cu bani, ştiut, în 
primul rând de români. La moartea lui Georgel D. cei din jurul lui, în 
numele prietenului lor decedat i-au cerut lui Drăgan să-i ajute fiindcă 
răposatul nu a lăsat nimic în urma sa. Pe lângă toate pe cei doi îi lega 


apartenenţa la mișcarea legionară şi într-adevăr Drăgan le letrimise... 
câțiva dolari. 

Prigoana lui Călinescu sub comuniști era inventată de dl. Drăgan 
în persoană, inclusiv faptul că trebuia să intervină până la Șeful 
Statului ca să îi fie lucrările publicate. Se vede că dl. profesor nu citise 
romanele, cel puţin cele de sub comuniști, Bietul Ioanide și Scrinul 
negru. 

În primul rând Călinescu ni-l descrie pe Ioanide ca pe un tată 
monstruos când nu arată niciun regret că fiica lui Pica moare 
împuşcată lângă un şef legionar, iubitul ei Grigorcea, iar Tudorel, fiul 
său e condamnat la moarte tot ca legionar și în timp ce acesta își 
trăieşte ultimele zile ale vieţii, loanide îi citeşte jurnalul, pe care-l 
subliniază cu creion roşu de parcă ar fi avut în față o teză oarecare. 
Acest loanide sigur nu are sentimente umane, nu știe iubi. Am pomenit 
despre acest aspect și în altă parte. 

Pe când, în Scrinul negru atașamentul său față de orânduirea 
comunistă este totală, astfel că în ultimii săi ani de viață, din toate 
punctele de vedere, G. Călinescu devine una din statuile intangibile ale 
regimului comunist. 

Și aceste romane ar fi trebuit să-l miște pe fostul legionar 
Drăgan, când în „bietul loanide” se omoară camarazi de-ai lui, ca pe 
bandă rulantă. Dar I.C. Drăgan trecut în tabăra comuniștilor și-a 
renegat nu numai pe fostul său sfătuitor Georgel D., dar şi întregul său 
trecut legionar. Se ştie că dl. Drăgan a ajuns să se simtă atât de 
puternic încât l-a dat în judecată pe un exilat care l-a făcut legionar, 
când el a fost get-beget legionar. Desigur a pierdut procesul în fața 
evidenţei şi a mărturiilor depuse de unii din foştii săi camarazi. 

Condus de interesul propriu şi de puterea ce i-o dădeau banii, ce 
nu-i exclus că ar fi putut fi şi româneşti, după dictonul că banii nu au 
miros. La un moment dat bogătașul Drăgan şi-a dat seama că nu are 
copil să-l moștenească deci a început să găsească un prilej de a-și 
împlini şi acest vis. Treburile s-au aranjat cu o doamnă - am cunoscut- 
o personal, ea mi-a povestit cele ce relatez acuma - care i-a pus la 
dispoziţie propria fiică, nu greu de convins după viaţa liberă pe care-o 
ducea. Deci, s-a aranjat o întâlnire, poate şi mai multe, în cursul cărora 
cei doi s-au împerecheat, ca pe urmă după ce-au dat rod să nu se mai 
cunoască. Astfel, domnului Iosif C. Drăgan i s-a născut un băiat, mama 
lui duce o viaţă alături de el, de vis iar găzarul, mai ales în lunile de 


vară își poate vedea odorul și să călătorească împreună pe mare, cu 
jahtul. 


9. Dedicaţii 

Memoriei lui Pamfil Șeicaru, câteva scrieri de-ale mele, pe care 
le-a apreciat în mod deosebit 

Maria de Mangop 

Cu Maria din Mangop, Ștefan nu a avut copii și poate o fi fost şi 
aceasta una din cauzele pentru care i se înstreinase inima de ea. (C. 
Gane: Trecute vieți de doamne și domnițe) 

Să ne lăsăm purtaţi pe patul de flori al visului, ca și tânărul Zefir 
pe aripile undelor și să cădem adânc, în prăpăstii fără fund, cu ani și 
ani înapoi, pe ţărmii depărtaţi ai Bosforului. 

Suntem în capitala Bizanțului, cetatea lui Constantin cel mare, 
Constantinopole, răsfrântă în apele albastre ale mării, curate și 
transparente, cu toate cupolele ei bătute în aur și argint peste zidurile 
crenelate, înalte şi albe. Crucile turlelor, cu luciuri roșii, sub reflexele 
crepusculului topindu-se ca fluvii de orhidee în Marea Marmara, par 
toate puse unele lângă altele, un imens cimitir suspendat, sub 
arhitrava cerului. Florile crescute de pe margini în grădini sau la 
ferestre sunt singurele prezenţe aici. Trăim în 1453, când cetatea 
sfântă a încetat să mai existe, iar clopotele ei au tăcut sugrumate, 
pentru totdeauna. 

Pe una din porţile ascunse ale orașului, într-un miez de noapte, 
fără lună, ultimul dintre Comneni, cu toată familia sa, a luat drumul 
pribegiei. A plecat cu tot ce a putut, încărcat pe o navă ușoară, purtată 
apoi lin de vânt, până la capătul celălalt al Mării Negre, în peninsula 
Crâmului unde a primit casă în cetatea veche a Mangopului. (Este locul 
să o semnalăm, că poetul nostru, sigur fără voie, greşeşte, Comnenii 
descendenți din neam vechi de regi bizantini, în 1453 stăpâneau doar 
regatul cetății Trapezunt, cucerită şi ea câţiva ani mai târziu (1461) de 
către Turci, de unde Comnenii au luat drumul aprig al exilului 
stabilindu-se în Mangopul din Crimeea. Constantinopole, în tot timpul 
cuceririi sale de către sultanul Mohammed al II-lea, era condus de 
dinastia Paleologilor, regele Constantin al XI-lea moare, de altfel, în 
luptă. Dar în aceeași măsură, prin marii Comneni se încheie şirul 
regilor bizantini, părăsind pentru totdeauna ţara lor natală, a cărei 
inimă originară a fost şi pentru ei, Constantinopole. Deşi omisiunea 


respectivă nu stânjeneşte cu nimic descrierea de față, căci oricum visul 
Comnenilor, pe mai departe, rămâne recucerirea Constantinopolului la 
împlinirea căruia îl vedeau, pe domnitorul Moldovei Ștefan cel Mare, 
capabil s-o realizeze. În acest sens, deși reşedinţa de la Trapezunt a 
durat mai bine de două secole, ea n-a încetat să constituie un 
provizorat, niciodată Comnenii nu s-au obișnuit cu gândul renunțării la 
tronul de la Constantinopol, la care aveau tot dreptul să aspire.) 

Erau acele locuri scăldate în primăvară veşnică, Marea fiind 
aceeași ca la Constantinopol, dar cetatea era tristă şi cenușie, aruncată 
pe un vârf de deal, unde se ajungea pe un drum păzit de un şir de 
salcâmi și ulmi albi, părea mai mult o mănăstire. Nimic ce să 
amintească de strălucirea și bogățiile Bizanțului. 

Dintre toţi copii lui, Maria, lumina ochilor săi, singură suporta cu 
cea mai multă mândrie, amarnicul exil. Nu prea înalta dar dreaptă, 
purta în mersul ei nobleța de prințesă. 

Tatăl o asemăna cu icoana Fecioarei Maria, văzută înainte cu 
câțiva ani buni când a însoțit prin 1439, ca nobil al Trapezuntului, 
convoiul trimişilor la Florenţa, cu gând să salveze de la robie veșnică, 
cetatea imperiului de răsărit. Având lângă Florenţa, la o mănăstire pe 
bătrânul Chiriakos, fostul lui dascăl şi iubindu-l ca pe un tată a dat o 
raită până la el să-l vadă și să-i sărute credincios, dreapta. 

Și fiind seară, ora vecerniei, Chiriakos l-a dus să se închine în 
biserica Mănăstirii, în fața altarului cu smalțuri verzi de lapis-lazuli 
păzit de îngeri de bronz. După slujbă i-a arătat un tablou al Fecioarei 
Maria, femeie al cărei chip gingaș, întrecea frumusețea însăși, fiind 
imperial, maiestuos: stăpână a Paradisului. 

Autorul acestei minuni se chema Beato Angelico și el călugăr 
(dominican). Atunci în liniştea rece a bisericii pe lespezi de piatră auzi 
el tăvălindu-se în jurul Maicii Domnului, copiii bălai ai cerului pe 
aşternuturi de lumină: Armonii, culori, irizări spre dincolo de lume. 

Cu cât Maria creștea de lângă trupul fraged al narciselor, 
împreună cu lugerele trandafirilor şi oleandrilor, se asemăna tot mai 
mult cu Fecioara Maria, Majestă de Fra Angelico. Avea în ochi puritățile 
albastre ale orizonturilor de ocean azur, în Mai, curgâng ca perdele de 
ploi peste livezile proaspete, crude. Zâmbetul ei împrăștia strălucire 
albă, de cristal, din poenele de crini îmbăiate în soare. Cu pletele 
castanii căzute prelung pe umeri, în robă de muselin roză, azalee 
muiată în umbre lunare, trecea printre semenii ei ca un cântec de 


sirinx risipind miresme şi pulbere viorie de auroră. 

Dar împăratul avea griji privind spre cerul întunecat al 
Bizanțului, de unde nu-i veneau vești deloc bune, simțind ameninţarea 
directă a Cetăţii sale celei noi. Sultanul nu-și găsea mulțumirea, până 
mai știa în viaţă ultimele vlăstare ale Comnenilor. 

De-aceea tare s-a bucurat când a primit solie de la Ștefan 
Voievod al Moldovei și i-au bătut în poartă peţitorii lui. A dat-o 
bucuros pe Maria, doamnă de Mangop, îmbrăcând-o şi înzestrând-o cu 
tot ce avea mai de preţ adus de la Trapezunt și Bizanţ: rochii de 
damasc, pelerine de atlaz, horbote, paftale, inele, cercei și brățări 
scumpe, iar pe frunte i-a pus coroana ultimei împărătese a Bizanțului. 

Așa a avut loc căsătoria lui Ștefan al Moldovei cu cea de a doua 
soţie a sa, Maria de Mangop, prinţesă de Bizanţ, în luna lui Septembrie 
al anului 1472. 

Dar legătura aceasta era urgisită de blestem, fiindcă doamna 
Maria de Mangop n-a fost sortită cu darul fructului, pântecul ei de 
fecioară era sterp, lipsit de binecuvântarea dospită a maternității. 

Maria de Mangop era ca o floare de seră, şi se vede că i-a fost 
scris ca odată cu ea să se stingă lunga dinastie a Comnenilor. 

Şi îi plăcea mult Moldova, ţară dintre râuri şi lunci, întinsă la 
poalele munţilor ce păreau stâpi uriași sprijinind bolțile înălțimilor, 
țară dăruită cu locuitori viteji, largi la inimă. Oamenii știau să ducă 
război dar să și petreacă în timp de pace. Doinele lor erau neîntrecute 
şi vorba purta dulceaţă de grâu cu miere şi azimă a Poeziei. 

Și mai erau supușii Mariei de Mangop, iubitori de Dumnezeu, 
pământul lor fiind plin de lăcașuri de închinăciune, ceea ce ei îi 
amintea de locurile de-acasă, întâlnite și pe coastele sălbatice ale 
Muntelui Sfânt, Athos. 

Dar aici bisericile erau mai mici, cu portaluri deschise la intrare, 
unele se arătau zugrăvite pe dinafară, parcă l-ar aştepta pe Dumnezeu 
coborât printre lucruri, astfel că poți să-l întâlnești în lumea de aici, pe 
drumuri, în fântâni, în pomi, pe câmpuri, peste tot, sfințindu-le. 
Bisericile Moldovei închideau ceva de mirese în ele: zestrea și podoaba 
lor erau rugăciunile spuse cucernic sub icoane. Înăuntru, în strana din 
naos, Doamna își păstra locul ei în scaunul din lemn brodat, luminat de 
o cădelnița ascunsă într-o firidă. 

Nu după mult timp Doamna Maria, pe acest pământ 
moldovenesc, a început să se simtă bine, ca la ea acasă. Și toate acestea 


le avea puse la suflet din pricina Domnului Ștefan, iubit de ea, din toată 
inima. Stăpânea acest om mic de statură, o vrajă a persoanei ce-l făcea 
să apară pe lângă ceilalți ca un uriaș. Ochii vii, vorba și gesturile 
cumpătate de patriarh, dogorite pe dinăuntru de un foc pătimaș, parcă 
făcut să pustiască tot ce i-ar sta în cale. Maria s-a îndrăgostit de Ștefan 
al Moldovei când l-a simţit lângă ea îmbrățişând-o cu o putere ce nu 
mai permitea despărțenia, făcând - o să priceapă că iubirea adevărată 
este o încleștare fără sfârşit, o contopire veşnică. 

Ștefan era un vulcan, o acvilă, un Făt-Frumos din poveste. 

Şi fiindu-i deci bărbatul tare drag, Maria a căutat să-i facă pe 
voie, umplându-i tinda vieţii numai cu poamele cele luminoase ale 
bucuriei. Ultima împărăteasă a Bizanțului era fericită de a-și fi găsit un 
soţ pe măsura ei, în Ștefan, domnul Moldovei. 

Și numai încetul cu încetul în grădinile fericirii lor au năvălit 
lăcustele deznădejdâi și ale tristeților. Exiată o lege a pământului, nu 
numai în Moldova, ci ținând de cinul crăiesc de pretutindeni că femeia 
să dea naştere moştenitorului tronului. Și fiindcă Doamna nu putea să- 
şi împlinească acest rost al pământului, Jalea și Doliul au intrat într-un 
cămin până atunci atât de fericit. 

Maria de Mangop simţindu-l pe domnul ei tot mai străin față de 
sufletul şi trupul ei, a început să sufere tare. Și suferința era doar a ei și 
a florilor, iubite de ea, cărora îndrăznea să li se destăinuie, când nu o 
vedea nimeni. A auzit de vraci, făcător de minuni, l-a consultat și pe el 
şi pe doctorul italian venit din depărtata Padua la curţile Sucevei, dar 
niciunul n-a putut s-o ajute. 

La aceste necazuri se mai adăugase și vestea pieirii cetăţii 
Mangopului și a morții fratelui ei Ion şi a vărului Alexandru, ultimii 
dintre Comneni. S-a închinat icoanelor, arzând smirnă sub aroma 
busuiocilor tăiați proaspeţi, mărturisind lui Dumnezeu că-și va dedica 
ființa Lui, retrăgându-se la Mănăstire, dezlegând de taina nunții pe 
domnul Ştefan și de păcatul de a avea ca soție fără lege pe tânăra 
Domniţă Mariavoichiţa, fiica domnului muntean Radu cel cel Frumos. 

O mare durere o ardea, ca un jar aprins pe Doamna Maria. 

Dar nu mai avu timp să-şi ducă promisiunea până la capăt, 
fiindcă după câteva zile căzu la pat cu mari fierbinţeli și pierdere de 
sine, în așa fel că a treia zi, Domnul o luase la EI, arătând oamenilor că 
Mila Lui pentru copiii săi este una fără margini. 

Maria de Mangop s-a stins din viață în Decembrie 1477, în 


Pragul cel Sfânt al Crăciunului. 

Domnul Ștefan al Moldovei i-a făcut o înmormântare cu mare 
alai, așa cum i se cuvine unei împărătese. Erau de față trei mitropoliți 
şi un sobor de episcopi, armata toată și un rând de ambasadori, printre 
ei distingându-se trimisul catolic al Papei şi cel al regelui Franciei. 

Doamna Maria a fost pusă în coșciug de argint printre 
crizanteme de iarnă, îmbrăcată în straiele ei împărăteşti cu coroana 
Bizanțului pe cap. 

Chipul mort, pudrat şi îngrijit, cu sprâncenele încondeiate ca 
cele ale unei păpuși, era de o frumuseţe vie. Pe ultimul drum doamna 
Maria voia să lase în urma ei toată strălucirea ultimei domniţe a 
Bizanțului. 

Domnul Ștefan a stat priveghi o noapte întreagă lângă ea, fără 
arme, fără zorzoane doar în cămașă și desculţ, în umbra umilinţei. 
Îngenuncheat cu faţa înmormântată în palme, Ștefan a plâns toată 
noaptea. S-o fi gândit la prima lor întâlnire, în cetatea Tighinei, unde îi 
ieşise înainte așteptând să i se aducă pe pusta cea întinsă a Ucrainei, 
doamna cea nouă, prinţesă de Bizanţ. La început prezența Mariei îl 
intimida, văzând în ea, pe toți strămoşii ei, vestiți împărați ai 
imperiului de răsărit. 

Numai bunătatea și blândeţea femeii, ciută a munţilor, l-a 
apropiat, trăind sărbătoarea cuceririi patului dânsei, de regină, uns cu 
mirodenii orientale şi presărat cu miruri stelare. 

Maria era toată o gingăşie având în ea arome ascunse ca foile de 
nuc. La vânătoare de zimbru călăreau alături, în păduri, lângă pomii 
printre care cădeau razele de soare prăfuind arginturi, ei regăsindu-se 
ca într-un mister al codrului: El și Ea pereche cu adevărat de regi ai 
Moldovei. 

În noaptea aceea trecând peste păcatele lutului şi datoriile lui, 
lăsând la o parte toate fățărniciile vieţii, Ștefan socotindu-se cu propria 
lui inimă, trebuia să recunoască sincer că Maria de Mangop era singura 
femeie, iubită de el. Și atunci când descoperea acest adevăr era prea 
târziu pentru amândoi. 

Maria de Mangop fusese înmormântată în biserica de la Putna, 
acolo unde peste ani va veni și soțul ei, Ștefan, domnul Moldovei să-și 
găsească somnul de veci... 

Reîntorcându-ne pe aceleași aripi ale visului, în vremea de lângă 
noi, vom fi ispitiți să credem că am trăit o poveste sau o legendă. 


Şi-atunci va trebui s-o luăm în real, pe-un alt drum, într-unul al 
țării bucovinene şi să intrăm pe-o alee ce pare fără sfârșit, străjuită de 
rânduri de pomi svelţi. Interesant cum oamenii ţin să definească toate 
intrările triumfale sub forma unui templu antic, pomii ținând loc de 
coloane iar coroana lor cu frunze, de capitele corintice. 

La capăt ajungem într-o livadă deschisă, plai verde pe care se 
oferă albă, această Mioriţă a arhitecturii româneşti: biserica Mănăstirii 
Putna. De o simplitate măreață, îmbie parcă la îngenunchere, acesta 
fiind singurul mod de a te apropia de ea. Şi la fel cum nu te poți uita în 
ochii bunului Dumnezeu, nu arunci decât cu sfială o privire spre 
această biserică, purtând împietrit un veac șa cum l-a trăit cel mai 
mare domn al Moldovei, Ştefan Vodă. Cutremuraţi vom privi la 
călugărul bărbos, cu comanac și straie cenușii, şi ne întrebăm dacă nu 
este chiar Daniil Sihastru acel ce l-a împărtășit pe domnul Ștefan cu 
sfânta Cuminecătura înainte de lupta de la Vaslui cu turcii? Atâta sunt 
toate de autentice. 

Biserica Mănăstirii Putna este de fapt un altar și Panteon sfânt al 
neamului românesc, loc de procesiune în fruntea căreia s-a aşezat, pe 
vecie, cel mai mare poet al nostru: Mihai Eminescu. 

Mănăstirea Putna este un loc de reculegere şi meditaţie al 
sufletului nostru de valah precum o exprimă tot Eminescu în celebra sa 
Doină: „Ştefane Măria Ta, / Tu la Putna nu mai sta/ Las- 
Arhimandritului/ Toată grija schitului / Lasă grija Sfinţilor/ În seama 
părinţilor”. 

La intrarea în incinta Mănăstirii sculptorul O. Han i-a înălțat o 
statuie tânărului Mihai Eminescu, prezent ca organizator al Serbării 
din 1871, prin care cu ocazia împlinirii a 400 de ani de la zidirea 
Mănăstirii Putna, tinerii studenţi români din Viena, în frunte cu 
Eminescu voiau să adune elita intelectualității române pentru a 
demonstra unitatea lor de gândire cât şi marele lor patriotism. Ceea ce 
le-a reușit cu prisosință, printre participanţi înscriindu-se printre alții 
Mihail Kogălniceanu și Titu Maiorescu. 

Nu departe de statuia sa, se găseşte și poarta Mănăstirii 
deasupra căruia în turn, Eminescu a descoperit un loc bun de dormit, 
fiind fân din abundență. Cum se întâmplă de obicei, tocmai 
organizatorii au rămas fără posibilități de cazare, totul era ocupat până 
la refuz. 

Este de amintit că tinerii nu s-au prea odihnit, au discutat cu 


patimă ceea ce îi dezbina în două tabere, și fiindcă nu s-au putut 
înțelege, până la urmă au hotărât să continue discuţiile, în 
contradictoriu, la întâlnirea de peste un an. 

Se ştie că datorită dispariției casierului cu banii strânşi pentru 
Serbarea de la Putna, la care s-a mai adăugat și războiul franco- 
german, întâlnirea nu s-a ținut în 1870 data împlinirii celor patru 
secole de la sfințirea Mănăstirii Putna ci a avut loc cu un an mai târziu. 

Sunt de reținut legăturile marelui poet Mihai Eminescu, 
sufletești se înțelege, cu Mănăstirea Putna şi prin ea cu marele domn 
moldovean Ștefan cel Mare, în afară de cele semnalate, M. Eminescu 
revine de mai multe ori la figura acestui mare domnitor, pomenindu-l 
în articolele sale ziaristice, fără îndoială Ştefan cel Mare a fost domnul 
român cel mai aproape de inima Luceafărului poeziei românești, Mihai 
Eminescu. 

E cea mai sacră chemare, exprimată vreodată în graiul 
românesc, inspirația marelui poet având loc la Putna, lângă mormântul 
lui Ştefan-Vodă cunoscut și sub numele de cel Mare. 

Copleşiți de emoție vom intra în biserică, unde vom găsi 
mormântul lui Ștefan Vodă într-o nișă luminată de o candelă a 
Eternităţii şi pe peretele din fața lui se află cel al Mariei de Mangop, ca 
şi buna soață a domnitorului. Pierzându-și de mult dimensiunile 
umane, aici cei doi sunt regăsiți doar ca personagii istorice. Mituri sau 
mai degrabă Sfinţi. 

Legătura lor este cea dintre Bizanțul învins şi matricea 
creatoare a poporului nostru, regăsită și revelată prin credinţa lui 
strămoșească, ortodoxă, plecată de la porţile Țarigradului, cum e 
cântată în colindele de Crăciun, ca apoi să fie continuată în Grădina 
Maicii Domnului cum e cunoscut pe limbaj arhieresc, Athosul. 

Lângă Ştefan cel Mare, Maria de Mangop împărăteasa Bizanțului 
şi-a găsit soţ şi împărat ales pentru veșnicie. 

Lespezile de pe morminte ţin şi ele de-acum de istorie, în piatră 
fiind sculptate râuri, steme, păuni și țara întreagă simbolizată în linii și 
curbe, cu inscripţie slavonească pe margini, în chenarele de piatră, 
totul pus pe trupul domnitorului ca un covor persan. (Un model dintr- 
acesta şi-a dorit pe mormântul său istoricul-poet Nicolae Iorga). 

Şi totuşi Maria de Mangop a ţinut să ne mai lase o destăinuire a 
sufletului ei, în acel acoperământ de mormânt păstrat ca un testament 
până în zilele noastre. (Astăzi aflat în muzeul Mănăstirii Putna este 


mândria acestuia. A fost realizat după moartea Mariei, nu numai la 
dispoziţiile lui Ștefan-Voevod, dar el a supravegheat atât de atent 
mersul lucrărilor încât poate fi considerat autorul spiritual al acestei 
minunate creații artistice, un superb şi nobil omagiu.) 

Acolo o regăsim pe Doamna Maria aşa cum ar fi fost în ceasul ei 
de taină, pe tron cu coroană și podoabe împărătești pe ea, guler de 
brocart şi mantie de atlaz înflorită cu cercei grei, jos purtând armele 
Bizanțului, cel de răsărit, peste care Maria nu a mai ajuns să 
domnească. 

Este reprezentată aici acea Maria de Mangop lângă catafalcul 
căreia Ştefan Vodă a plâns şi s-a tânguit o noapte întreagă, ca după o 
iubire pe veci pierdută. 

Şi dacă-i privim mai bine chipul, vom rămâne impresionați de 
maiestatea sa dominantă, suprapământească. 

Şi va trebui să acceptăm până la urmă că tatăl Mariei a avut 
dreptate când a găsit atâta asemănare între înfățișarea fiicei sale 
Doamna de Mangop şi Fecioara Maria, pictată de Beato Angelico. 

9.1 Mesajul unei generații întârziate 

M-am hotărât să scriu aceste rânduri citind cartea Botticelli - 
Divina Comedie (desene) comentată de A.E. Baconsky, apărută în 
Editura Meridiane, 1977, şi cu subtitulatura de la Cabinetul de stampe. 

Semnificația pe care o are pentru mine această carte, mă duce 
cu gândul la destinul generaţiei mele, căci sunt unul din fratele de 
generație al acestui autor, de care am mai vorbit în cursul acestei 
lucrări. 

Deci trebuie să încep cu mărturisirile propriului meu drum. 

Terminând liceul după cel de al doilea război mondial, n-am mai 
făcut parte din sfânta generaţie de sacrificiu, care alături de Radu Gyr 
şi-a petrecut cea mai mare parte din viaţă în închisorile comuniste sau 
ca Aron Cotruș a luat drumul amar al exilului. 

Adolescența mi-am petrecut-o, în biblioteca tatălui meu, între 
cărți, una din lucrările mele de căpătâi fiind Istoria Artelor în 4 volume 
de George Oprescu. În ea m-am întâlnit pentru prima oară cu pictura 
venețiană a lui G. Bellini, Tiţian, Tintoretto, Veronese, cu pictura lui 

Leonardo da Vinci, Rafael şi cu arta divinului Michelangelo. 
Fermecat de arta Renașterii, visam că într-o zi voi vedea pe viu aceste 
tablouri, atunci mulțumindu-mă cu reproducerea lor în alb și negru, 
ele încălzindu-mi cu totul fierbinte imaginaţia. 


În anul 1946 m-am înscris la Facultatea de litere şi drept a 
Universităţii din Cluj, cu gândul de a-mi urma destinul căruia mă 
consideram hărăzit. Dar în acei ani, în şcoala clujană se dădea o luptă 
de exterminare spirituală și tot atât fizică, încât, în cele din urmă, a 
trebuit să cedez. Poate că astăzi mi se va spune c-a fost o slăbiciune din 
partea mea, o abdicare de la datorie şi că ar fi trebuit să înfrunt vijelia 
acelui groaznic cataclism istoric. Dar ce plăcere mi-ar fi făcut studiul 
literaturii române, când vedeam pe Eminescu pe cale de a fi epurat, și 
în locul lui ridicat la rangul de poet al poporului român pe homunculul 
A. Toma. Un Lucian Blaga, din vina de a fi creat o filosofie originală 
oricât de criticabilă, a fost îndepărtat de la catedră, pe când noi 
studenţii eram duși ca turmele la cursurile de îndoctrinare marxist- 
leniniste, teorie străină de inima şi viața noastră. Tot în acel an (1947) 
un grup de colegi de la Drept erau arestaţi şi condamnaţi la ani grei de 
închisoare pe motiv de complot împotriva statului comunist. Da fapt, 
acel complot, se rezuma la câteva adunări colegiale în care unii au 
îndrăznit să se pronunţe nu prea favorabil la adresa partidului la 
putere. Dar în afară de cuţitele cu care își tăiau pâinea primită cu 
pachetul de acasă (ceea ce era o adevărată binefacere pe acea vreme 
de criză materială) nu au avut arme, totuși partidul comunist, susținut 
la conducerea tării de trupele invadatoare sovietice, se temea și de 
propria lui umbră. 

Eu am scăpat numai datorită faptului că fiind înscris și la 
facultatea de litere nu frecventam cursurile facultății de drept, dar cei 
condamnați mi-au fost colegi foarte apropiați. După ani, când au 
părăsit închisorile, le-a descris atât de realist regretatul Ion Cârja, 
puţini din ei și-au mai regăsit drumul în viaţă. 

Am trecut atunci la facultatea de medicină, care consideram eu, 
îmi va da ceva mai multă libertate spirituală nefiind obligat să propun 
de la catedră idei ce erau contra conştiinţei mele. Erau ani grei de 
teroare, derută și dureroasă umilinţă. 

Dorinţa de a vedea însă Italia a rămas nestrămutată în inima 
mea, dar îndeplinirea ei se arăta, deocamdată, fără nicio şansă de 
realizare. Trebuiau să mai treacă mai bine de 20 de ani până când am 
putut să primesc mult visatul paşaport și să-mi văd împlinit visul cu 
ochii. 

În astfel de condiții plecam din ţară (o, biată tară românească) 
împinşi ca de un resort lăuntric de a cuprinde totul în suflet, de a ne 


astâmpăra o sete care ne-a ars inimile atâţia ani în şir. Cât de ridicolă 
ne apărea mai apoi activitatea unor organe de securitate, care după 
întoarcerea noastră în țară, nemaiși suspecta, constatând că am 
întârziat câteva zile în ţara lui Dante. 

Nu voi uita niciodată acea noapte când luasem trenul de la 
Roma la Florenţa. Era după miezul nopţii când am părăsit Roma, deci 
foarte obosit am adormit curând. Când m-am trezit, era noapte în 
compartiment, numai uruitul monoton al roţilor de tren spinteca 
vălurile de nepătruns ale întunericului. Și deodată o emoție puternică 
puse stăpânire pe mine. Simțeam că mă apropiu de oraşul lui Dante și 
Michelangelo, oraș pe care l-am visat de atâtea ori în viața mea. O 
emoție caldă cu gust sărat de lacrimi, mi-a năpădit sufletul, fericit că 
mi-a fost dat să trăiesc această clipă. Și apoi numai după câteva clipe 
intram în gara Florenţa. 

M-am lăsat dus de străzile pustii, numai de duhul vrăjit al 
bucuriei mele, că nu mai după câţiva paşi să ajuns în piaţa catedralei 
Santa Maria del Fiore, a campanilei lui Giotto, a cupolei lui Brunelleschi 
şi a Baptisterului cu porțile paradisului, cum le numea Michelangelo, 
de Lorenzo Ghiberti. 

Deodată în acel loc, umbrele lui Dante și Michelangelo nu mai 
erau umbre, ci fiinţe vii, acestea trăiau lângă mine, în acel început de zi 
lumina creştea tot mai puternic, o rază pătrunzând, ca dintr-o 
ambrozie cerească, și în sufletul fericit al unui muritor. 

O scriu deschis aici, m-am hotărât să-mi părăsesc ţara gândul 
chinuitor și plin de otrava neliniștii: pentru a vizita încă odată Italia și 
toate frumuseţile ei artistice iubite atât de mult, va trebui mereu să 
trec prin aceleași furci caudine ale incertitudinii, până mi se va da sau 
mai degrabă mi se va refuza pașaportul. 

Rămânând de partea cealaltă a emisferei, am vizitat de-atunci 
de nenumărate ori Italia, pe care am încercat s-o descopăr eu cu inima 
mea, neinterpunând între noi, umbrele reci ale cunoștințelor livreşti și 
în acest fel să nu mă las influențat de părerile criticilor în judecarea 
unor artiști sau opere de artă. Nu numai astăzi dar și în trecut exegețţii 
de artă, se lăsau şi se lasă, nu rar, conduși de niște principii conform 
cărora atribuie unui artist o valoare mult prea mare, în același timp 
coborând pe alții mult superiori. Să-l dau de exemplu pe John Ruskin 
mentorul teoretic al prerafaelitismului englez în pictură, pentru el cel 
mai frumos tablou din lume era Curtezanele lui V. Carpaccio, pe când 


refuza să acorde orice valoare marelui Rembrandt. 

Prin urmare, era vorba nu numai de o cerință superioară a unui 
suflet pus pe o autentică explorare spirituală, dar eram amarnic 
avertizat de subiectivismele, de cele mai multe ori hilare lansate de așa 
zişii specialişti în artă, de ultimă oră, modernistă. Așa de exemplu 
criticii, de pe vremea când apărea Istoria artelor de G. Oprescu îl 
considerau pe Tintoretto ca pe unul din cei mai mari pictori ai lumii iar 
realizările lui din școala San Rocco, drept o a doua Capelă Sixtină, ca 
azi acest mare artist să fie pus în rândurile manieriștilor, termen 
pejorativ întrebuințat, în vremurile noastre, ca un leitmotiv de modă 
snoabă. Până nici 

Michelangelo nu scapă neatins de aripa malefică a 
manierismului, pe când Veronese e calificat, mai precis descalificat, ca 
simplu zugrav. Totodată să ne amintim că celebrul R. Hamann, în a sa 
istorie a artelor, consecvent protestantismului său, nu întrebuințează 
termenul de renaștere italiană, fiindcă pentru el această mișcare nu a 
existat. 

Din toate aceste motive m-am hotărât să descopăr Italia, cu 
inima pentru inima mea. 

Am trăit multe ceasuri de reverie sub cupola lui Brunelleschi, al 
catedralei Santa Maria del Fiore din Florenţa, pe care o consider ca pe 
cel mai frumos lucru dintre toate cele pământești. O simți lângă tine, 
parcă o poți oricând mângâia cu ochii degetelor tale. Se înalță din 
pământ ca o rugă săpată în marmură policromă, având la poarta 
Mandorlei, magnifica Assunta sculptură în relief de Nani di Banco, 
pentru lauda cea mai aleasă a muritorilor. Pe când altfel este sora ei, 
cupola lui Michelangelo a Catedralei Sf. Petru, metropolitana Romei. 

Văzând-o din curtea muzeului Vaticanului îți pare că ea plutește 
în văzduh, ridicându-se dintr-un cadru vegetal ce parcă ar fi paradisul 
lui Fra Angelico, oferindu-se ca cel mai frumos dar al cerului, căruia îi 
aparține. Când mă apropiam de ea pe Via Concilliazione, simţindu-i 
braţele realizate de Cavalerul Bernini, deschise spre oameni, această 
înălțare a cupolei trezea în conștiința mea armonii simfonice, care nu 
puteau să aibă altă cadență, decât cea a imnului Bucuriei din Simfonia 
a IX-a de Beethoven, fidelă expresie a visului arhitectural realizat de 
divinul Michelangelo. 

Trăiri, trăiri 

Capela Sixtină, Stanţele lui Rafael, Veneţia cu bisericile San 


Marco, S. Maria Gloriosa dei Frari şi S. Giovanni e Paolo sunt izbânzi 
artistice, minuni ale Omenirii, pe care odată în viață orice muritor 
trebuie să le vadă. 

Am descoperit pentru mine artiştii din Quattrocento: pe G. 
Bellini în aceeași Veneţia, pe Piero della Francesca în biserica San 
Francesco din Arezzo, pe Luca Signorelli în domul din Orvieto unde a 
realizat în Capela San Brizio o soră mai mică a Judecăţii de apoi din 
Capela Sixtină sau la Mantua Camera degli Sposi, de clasicul şi unicul 
Mantegna. La 

Rimini, templul malatestian neterminat construit după, 
planurile lui Leon Battista Alberti, lângă un mare sculptor, Agostino di 
Duceio; într-una din nișele exterioare se află monumentul funerar al 
lui Genistos Phleton, învățat bizantin, resturile sale pământești au fost 
aduse din Mistra, cetate greacă din Peloponez, la Rimini, de către un 
Malatesta, admirator al platonismului său. 

Verona Scaligerilor cu San Zeno și cu dealurile împodobite de 
şiruri de cipreşi melancolici, decor unic ce numai el a putut să cuprinsă 
iubirea tragică a lui Romeo şi Julieta. Revenna bizantină cu San Vitale, 
mozaicurile sale, şi mormântul lui Dante, Ferrara familiei lui d-Este, a 
lui Savonarola şi a poetului Ariosto cu marii pictori ca şi Cosimč Tura, 
Padua lui Donatello, Veneţia cu Giorgione, Tiţian, Tintoretto, Veronese 
şi Tiepolo, Bergamo cu orașul vechi al lui Colleoni şi Donizetti. 

De la Roma eternă la Napoli cu Pompeiul și Herculaneum până 
la Pestum, apoi, în mirabila Sicilia cu Palermo și bizantinul Monreale, 
Cefalu, la Segesta, Selinunte, Agrigento unde este înmormântat, 
Pirandello sub un pin la marginea mării, Agrigento, Siracuza, 
Taormina, Messina pe drumul lui Ulise dintre Sicila şi Caribda pe 
drumul vulcanelor și azi active Etna şi celebrul Stromboli, ca pe urmă 
să ne întoarcem în Grecia magna, să ne oprim la Velia, Elea de ieri al lui 
Parmenide unde se mai păstrează câteva ruine din vechea cetate. 
Apulia cu minunile catedralelor romanice de la Bari şi Trani, apoi în 
inima provinciei Marche la Ancona cu catedrala San Chiriaco așezată 
pe vârf de deal, ca o erupție de piatră, oglindită în apa mării. Ascoli- 
Piceno, Recanati lui Leopardi, Loreto apoi Siena, San Giminiano cu 
multele turnuri medievale, Pierza orașul de renaştere, fiecare în sine, 
închide, ca o carte de nestemate, o istorie de aur. 

M-a impresionat întâlnirea cu Verdi în satul natal Roncole, în 
Busseto şi-apoi în grădinile de rai ale vilei sale de la Santa Agata. Nici 


unde nu reușești să-l ţii mai aproape de inima ta, pe acel ce a dat o 
strălucire nouă Italiei: pe marele, modestul și prea bunul prieten. 


10. Medalion: N. Șt. Govora 

Sunt sigur, dacă maestrul ar fi trăit, ar fi fost de acord să dedic 
aceste pagini lui N. Șt. Govora, fiind cel mai apropiat şi valoros 
colaborator al lui din exil, pe care-l pomeneşte cu numele de Beldie. 

În prefața la volumul „Poeme fără ţară” Aron Cotruş prin 
condeiul său de poet binecuvântat, i-a săpat în stâncile Patriei, pietre 
de sub cer ale Carpaţilor, izbânzile vieţii sale, după cum urmează: 
„Nicolae Ștefănescu-Govora, căpitan activ în armata care a făcut să 
răsune de cântece românești stepele şi să le albească cu oase, este fiu 
al Moldovei, care ni l-a dăruit pe Mihai Eminescu, voievodul întru duh 
al neamului nostru obidit și înșelat, jefuit şi vândut de toți adușii de- 
vânturi. Poezia lui Ștefănescu-Govora ne aduce ţara, cu toate 
suferinţele și virtuțile ei”. 

Talentatul artist Eugen Drăguțescu i-a executat portretul într-un 
desen în care sub fruntea înaltă și sub streşinile sprâncenelor, toată 
expresia fizionomiei sale se concentrează în privirile lui, pătrunse de 
un regret trist, parcă se uită la o lume care se depărtează tot mai mult, 
ireversibil, de el. Și totodată pictorul își dă seama, intuitiv, că cea mai 
importantă parte o posedă culoarea verde a ochilor, prin ea durerea se 
accentuează, uşurându-se în același timp, joacă rolul unui mordant 
străveziu, aducător al unui balsam magic prin el negurile, de fapt, ale 
vieții pe cât se risipesc pe atât se adună mai multe în clipa următoare, 
schimbări ce nu pot fi decât trăite sentimental, deci uzitând arpegiile 
poeziei. E interesant cum desenatorul deși execută un portret în alb 
negru, a reuşit să împrumute ochilor lui o distantă și blândă culoare 
verzuie, fără de aceasta Govora nu ar fi putut să fie, ceea ce a fost. 

Mai departe, la părul capului și sprâncenele răvășite uşor, li se 
adaugă lavaliera împinsă spre dreapta, toate acestea definesc pe un 
idealist care fie că scrie fie că numai trăieşte în poezie, nu dă prea 
multă importanţă exteriorului, el prețuieşte pe om după comoara ce-o 
poartă în inima lui. 

În orice caz, sentimente atât de puternice trebuiau să se rezolve 
într-un anumit fel, şi Govora o realizează întorcându-se la viaţă, 
neuitând însă că prin suferințele sale a trecut printr-un iad, al cărui rug 
în flăcări i-a fost poezia, deci o va socoti şi pe aceasta drept o parte din 


marea sa aventură interioară, în consecință va refuza să mai scrie 
poezie, oricât simțea că urmele lăsate de infernul trăit n-o să-i, se mai 
vindece niciodată. Așadar arta cuvintelor pentru Govora a constituit un 
act de pedepsire neurmat de sublimarea şi mântuirea cuvenită. 

Deci, când l-am cunoscut pe Govora nu mai avea păstrată 
curăţenia sentimentelor înscrisă pe fața lui, de o puteai citi ca dintr-o 
carte deschisă, din contră o ţinea ascunsă sub o cuirasă înspinată, 
interpusă între el și partnerul său de dialog. În asamenea condiţii, doar 
în ocazii excepționale puteai să ajungi cu adevărat la sufletul său, 
dându-ți seama că nu este ce pare a fi, în esență arăta foarte fragil, de 
unde măsurile luate pentru a nu fi strivit. 

În acea perioadă, era prin 1976, Govora ducea pe umerii săi 
revista Carpaţii, ceea ce nu-i displăcea, mai ales că-și putea manifesta 
spiritul critic fără să fie cenzurat decât arareori de către Traian 
Popescu, total nepregătit în ziaristică. 

Articolele polemice ale Lui Govora nu erau, în formă, atât de 
dure, dar scriind de cele mai multe ori, clare adevăruri, adversarii 
simțindu-se total dezarmați, se plângeau pe căi lăturalnice împotriva 
lui, căci încă odată se demonstra că nimic nu supără pe român mai 
mult decât să-i spui un adevăr în față, mai ales când în faci public să-l 
ştie fiecare om. 

Din experiența mea personală, ştiu că în exil, mulți scriind la 
foaie total nepregătiți în subiectul dat, în cazul erorilor mai mari dacă 
îți luai libertatea să restabileşti un adevăr cu nerușinare călcat, cel 
vizat se considera „înjurat” astfel că s-a ajuns în exil să nu mai fie 
agreată polemica, etichetată ca un atac la persoană. Ori eu nu am 
depășit niciodată limitele polemicii cu caracter științific, am 
considerat-o drept o discuţie în contradictoriu făcută în scopul de a 
ajunge la un adevăr cu totul obiectiv. Aveam însușit modul de a 
polemiza asupra unei probleme din lunga mea carieră ştiinţifică, și 
deşi îi respectam cu strictețe legile, tot eram învinuit că înjur omul. Mai 
mult, nu odată mi s-a spus că prin articolul meu mi-am făcut praf, mi- 
am distrus adversarul, ori eu nu aveam această intenţie căci criticam 
ceea ce a scris un individ și nu mă interesa cu nimic omul, puteam să 
fac abstracţie de el. 

Revenind la ziaristica lui N. Şt. Govora, se poate susține că în 
general articolele sale, aveau un caracter preponderent polemic, deşi 
în ultimă analiză, căutau să restabiliască un adevăr. Decă rezervăm 


pamfletului calitatea de gen literar, atunci, mai ales în exil, nici Pamfil 
Șeicaru nici Govora nu au fost ceea ce se cheamă pamfletari, fiindcă un 
gen literar nu urmăreşte adevărul ci realizarea meșteşugului poetic, în 
acest context T. Arghezi e, sigur, unul din marii noștri pamfletari, se 
menţionează îndeosebi în acest sens, pamfletele schimbate între N.D. 
Cocea şi același Arghezi, în timpul neutralității (1914 - 1916) primul 
fiind adeptul francezilor, al doilea era de partea nemților. 

Pamfil Șeicaru menționează că orice polemică are și unele 
elemente de exagerare proprii pamfletului, și noi acceptăm că aşa se 
prezentau unele articole de-ale sale în țară, numai că eu nu aș trece de 
unele limite bine stabilite. Orice exagerare, fie și hiperbolă literară, 
poate fi întrebuințată în cadrul unei polemici fără să fie un pamflet, 
odată ce figura de stil contribuie la elucidarea adevărului, îl face mai 
bine înțeles, pe când în pamflet exagerarea poate privi de pildă unele 
defecte fizice, descrise nu pentru a lămuri un adevăr ci prin ea 
personajul respectiv să fie degradat, ceea ce nu mai are nicio legătură 
cu aflarea adevărului care de la început era dat, tot restul e înflorire 
literară ajunsă până la invectivă. 

Am dat importanţă acestui subiect pentru a demonstra că N. Șt. 
Govora a abordat în mod principal polemica, fie și cu elemente 
pamfletare și nu pamfletul propriu-zis ceea ce este foarte important. 
Într-un pamflet e posibil ca una din părți pe lângă erori, să introducă 
minciuni ceea ce este foarte grav, şi aspectul trebuie discutat în lumina 
adevărului pus în discuţie. În perspectiva datelor de mai sus, Pamfil 
Șeicaru nu a putut face pamflete ca istoric, deci în exil a evitat cu totul 
acest gen, la fel și în cazul lui N. Șt. Govora, ni se cere să analizăm 
articolele celui din urmă drept pur polemic deci ar trebui, să fie luat în 
considerare criteriul adevărului. 

De altfel retras de lume, ziaristul Govora începuse să-și câştige 
renumele unui Golem, mereu în posesia unor adevăruri ce îi scăpau 
printre degete, de multe ori voit, după opinia altora. Din toate aceste 
cauze era o plăcere să-l citeşti, era întotdeauna original, fără să caute 
cu lumânarea originalitatea. Comparat cu „tata Pamfil” de care putea fi 
apropiat, între ei exista o diferență temperamentală decisivă. Spre 
deosebire de maestru, la care execuţia urma să fie făcută în mers odată 
cu prezentarea mobilului principal, nu mai era nevoie de nicio altă 
demonstraţie, la Govora adversarul se împinea să fie învins, treptat, cu 
ajutorul unor picături chinezești, deci insista asupra fiecărui amănunt 


şi-şi pregătea cu grijă asalturile, astfel că în momentul când se putea 
trage concluzia finală, cel vizat era nu numai învins dar se asemăna cu 
un boxer făcut knockout. De altfel, asta era una din marile satisfacţii 
ale polemistului, să desfacă printr-o migală deosebită argumentele 
false ale oponentului, și marea sa operație urmărea să nu deie niciun 
drept de replică celui criticat. De unde toate aspectele caracteristice 
polemicii lui Govora se repetau matematic, mai ales când cei atacați 
erau favoriţii săi de gală, parisianul Virgil Untaru zis leruncă și alăturea 
de el, admiratorea lui Paul Goma, Monica Lovinescu, iubita lui soţie. Se 
distra susținând că numele de Untaru e mult mai nobil decât cel de 
leruncă, o pasăre leneșă, bună de nimic, deci aspirantul noului nume a 
căzut din lac în put. 

Poate într-o zi se va găsi un spirit luminat, din rândurile 
neamului românesc, să se ocupe de virtuțile acestui deosebit polemist, 
uitat cu bună știință de cei ce s-au simțit jigniți de adevărurile scrise de 
el. 

Între Govora şi „tata Pamfil” mai exista o esenţială deosebire: pe 
când marele ziarist era din firea lui un iremediabil optimist, Govora, 
lovit de viaţă, dacă nu se considera chiar un pesimist, era frate bun cu 
Radu Comşa, eroul romanului întunecare de Cezar Petrescu, oricum 
dat la o parte din tabăra celor reuşiți, şi întâmplările destinului pare că 
i-au dat până la urmă, totală dreptate. 

Şi pentru ca să înlăture orice suspiciuni ce l-ar defini ca 
pamfletar, Govora a înființat în cadrul ziarului Carpaţii, noua rubrică 
intitulată semnificativ „Note cu lexic potolit” ceea ce arată intenţia 
polemistului să poarte discuţii asupra singurului subiect interesant 
pentru el: Adevărul. 

Dar, mi-am propus să nu insist asupra lui Govora ca ziarist, 
destul a fost, de bine de rău, numai astfel cunoscut în cursul vieţii sale, 
ceea ce de-altfel nu era greșit să se spună, dar acuma vreau să mă 
opresc asupra unor activități de-ale lui, tot atât de caracteristice, din 
păcate prea puțin luate în seamă, dacă nu chiar, cu voia sau fără, în 
întregime negligate. 

În primul rând aș vrea să arăt cum am ajuns totuşi să cunosc 
fondul sufletesc al acestui om, posibil să fie descoperit în momentul 
când îşi lepăda armura dintre el şi cel din jur, atunci deodată ieșea la 
lumină spiritul său ales, fără retușuri, întocmai cum l-a redat în 
portretul său - desen, E. Drăguțescu. 


Ceea ce nu însemna că renunța la ideile lui, ci le contrazicea 
tocmai când credeam că am ajuns la înțelegerea lor, dar odată ce ţi s-a 
deschis, Govora nu mai avea nimic din toate cusurile atribuite lui de 
duşmanii săi, de fapt suferea, exact ca scriitorul francez Guy de 
Maupassant, de limitele condiției umane, pe care el le-ar fi vrut să nu 
existe. 

Cine era înjuratul, din toate părțile, Govora, și cu cât erau mai 
multe și mai vehemente, se simțea mai fericit, stare repetabilă şi în alte 
împrejurări, cum o voi arăta în paginile următoare, scrise de mine, cam 
prin 1980, purtând titlul: 

Cu Govora la Toledo 

Deşi ziua începuse destul de mohorâtă, plecasem totuși, eu, 
Govora şi doamna lui Eugenia, Andromacă şi Laura în aceeași 
persoană. Și până la urmă vremea s-a arătat cu noi mărinimoasă, ne-a 
dăruit la Toledo un cer senin, ca o boltă de cristal și un soare se lăsa să 
curgă pe umerii noștri, mantii de argint. 

Și socotesc că nu se va mira nimeni că în fața stâncilor 
spintecate de râul Tajo, cu podurile arabe peste el, noi ne noi ne 
aduceam aminte de Bistriţa cu toancele ucise și de Moldova, ţara lui 
Ștefan Vodă, cel Mare. Urcând drumul pitoresc, mi-am amintit de 
marele nostru pictor G. Petrașcu şi el cu mulți ani înainte, s-a lăsat 
inspirat și a lăsat această vale a râului Tajo nemuritoare într-una din 
pânzele sale şi mai multe desene. 

Am parcus străzile înguste ale cetății de acum trei sute de ani, 
căutându-l de la Santa Cruz la biserica Santo Tomé, până la casa lui, 
niciunde mai apropiat, mai revelat, pe artistul El Greco. Domenikos 
Theotokopoulos numit El Greco, s-a născut în 1541 pe insula Creta, 
aproape de localitatea Iraklion, unde de mic copil a învăţat să picteze, 
de la călugării greci, icoane bizantine. De timpuriu îl găsim în Veneţia, 
unde trebuie să înlăturăm legenda că nu ar fi fost acceptat de pictorii 
venețieni, în frunte cu Tiţian. Din contră, a învăţat arta de a picta mai 
ales de la Tintoretto şi Bassano, mai puţin de la Veronese și Tițian. Şi-a 
dat singur seama că arta bizantină nu mai avea căutare în Italia, în 
orice caz de la Veneţia a petrecut un timp la Parma apoi la Roma unde 
a intrat în legătură cu un nobil spaniol Don Luis de Castilla, frate cu 
decanul domului din Toledo. Fără îndoială, El Greco era sigur că în 
Spania arta lui va avea mai multă căutare având în vedere misticismul 
acestui neam, mult mai accesibil bizantinismului său însușit în 


copilăria şi prima sa tinereţe. lată, prin ce împrejurări El Greco, cu 
litere greceşti își semna de-acum toate tablourile spaniole, a ajuns unul 
din cel mai mare pictor nu numai spaniol. E ușor de constatat că 
extazul mistic al personagiilor sale deși de origine răsăriteană 
devenise pur spaniol, din aceeaşi substanță ca cel al lui San Juan de la 
Cruz sau al sf. Tereza d-Avila dar și al spiritului spaniol, o întâlnire de- 
a dreptul misterioasă şi nu ar fi fost posibilă dacă nu s-ar fi bazat pe 
spiritualități cu totul apropiate, numai prin concursul acestora grecul 
Theotokopoulos a putut ajunge un autentic artist spaniol, tot din 
aceste cauze nu ar fi reușit în Italia, despărțită cum zicea Vasari de arta 
greacă doar cu câteva secole mai devreme. 

Unii exgeți conduși de parametrii orbi ai materiei au susținut că 
personagiile sale sunt atât de alungite și deformate fiindcă pictorul ar 
fi suferit de o malformațţie oculară, fără să-şi dea seama că lovesc din 
plin într-unul din aspectele cele mai proprii artei lui El Greco, născut 
din corespondențţele dintre austeritatea misticismului grec, răsăritean 
şi cel spaniol exagerat în toate manifestările sale: din această 
combinație sacră au apărut personagiile deja alungite bizantine, dar în 
formă mult mai accentuate după cum le vedea acel spirit şi se potrivea 
viziunii artistice a grecului, trecut și prin arta italiană, la Roma, s-a 
recomandat familiei Farnese şi spaniolului său prieten ca elev al lui 
Tintoretto. 

Desigur aserțiunea privind malformaţia oculară a lui El Greco 
însoțită de o deformare a imaginii, e condamnată să fie orânduită 
printre consideraţiile burleşti ale lui Sanço Panca, eventual aparținea 
ideaţiei viticole ale batjocoritului de doamnbele viclene, bătrânul 
Falstaff. Eroii din pânzele lui El Greco, înmormântarea contelui de 
Orgaz şi Martiriul Sfântului Mauriciu și a legiunii tebane, reprezintă, 
sufletul omului care prin extaz mistic se înalță la cer, culorile de verde- 
albăstrui şi galbenul-roşietic îi sunt proprii, așa cum altele aparțin, 
maeștrilor și rivalilor săi Tiţian şi Tintoretto. Şi-apoi încercarea de a le 
defini apare tot atât de dificilă, să nu zic imposibilă ca şi acea a unui 
muritor căruia arătându-i-se paradisul, el ar căuta să-l descrie făcând 
uz de cuvintele date numai pentru a-i servi să numească pe cele 
pământești. Adică, doresc să spun culorile lui El Greco nu pot să fie 
decât simţite, demonstrându-se încă odată că această facultate a 
omului face parte din transcendențţa lui, îi oferă posibilitatea de-a ieşi 
din mărginire, îndreptat săgeată către cele divine, aşa cum sunt și 


lucrările născutului în depărtata Candia a Creţei, şi căruia spaniolii în 
loc de Domenico Theotokopoulos îi spuneau simplu, El Greco - Grecul, 
înmormântându-l în 1614, la ei, în Toledo. 

Și cazul lui El Greco ne demonstrează că maniera este o însușire 
aleasă a genialităţii, și nu o degradare a ei, cum susţin unii moderniști, 
rătăciţi de astăzi. 

Ne-au minunat şi sinagigele-moschei purtând pe ziduri covoare 
de arabescuri ce exprimă monotonia sacră şi superbă a cântecului 
maur, melopee murmurată peste evantaiele palmierilor sub umbra 
cărora lângă fântână se împlinește o pace lină și albă. La fel catedrala 
gotică împodobită ca o procesiune pornită spre Domnul, în stihare și 
patrafire de purpură şi nestemate. Flamboyantul și barocul chiar și 
ciurugurescul completează goticul spaniol, într-o unitate perfectă 
delimitând o spiritualitate țâșnită ca un gheizer spre înalturi. 

Privirile noastre au poposit şi la câte un patio, curte arabă, cu 
multă verdeață, flori, ghirlande şi trepte tapițate cu brâuri de majolică 
de safir sau galbenă de olmaz, gândul toledanului fiind acela de a-și 
face până una alta, un colț de rai chiar la el în casă. 

Toledo este o răspântie unde se întâlnesc toate drumurile 
istoriei spaniole. 

Ne-am terminat itinerarul la biserica San Juan de los Reyes unde 
arhitectura este în același timp sculptură, dantelă, horbotă, dălii ale 
cerului, toate în forme de piatră. Mănăstirea cu stâlpii orânduiţi într-o 
euritmie de poem dantesc şi portocalii grei de rod, au ceva din grădina 
raiului pictată de Fra Angelico în cucernica lui Buna Vestire, întregul 
armonizează muzici de îngeri pe corzi de viori şi liră, asemenea unei 
simfonii de Mozart. 

De los Reyes este o sinteză majoră în marmură a tuturor artelor. 

Dar Govora nu-şi putea încheia excursia fără să nu ne ducă la 
monumentul ce-i era mai drag, Alcăzarul. După ce am făcut înconjurul 
mărețului edificiu de Renaștere, ne-am recules în gând lângă 
mormintele generalului Moscardo și ale soldaţilor săi, Govora 
povestindu-ne, ca într-o rugăciune, despre fiul generalului prins de 
roşii, pus în legătură telefonică cu tatăl lui pentru a-l convinge să 
predea Alcăzarul. Preferând moartea, trădării, în loc de altă ceva fiul i- 
a spus generalului: „Tată nu te lăsa, dă-i aşa mai departe”. 

Trebuie să mărturisesc că am scris despre poezia lui Govora cu 
toată prețuirea, având certitudinea că i-am ghicit adevărate 


personalitate. M-am înșelat, căci doar acum la Toledo în fața 
Alcâzarului, l-am pătruns în esenţa lui pe autenticul om Govora. 

El ca şi Carlyle este un romantic, manifestă admiraţie pentru 
erou și eroism, într-o epocă în care suntem învățați că omul nu este 
înzestrat cu o astfel de calitate. Mai mult, omul este rion un animal 
corupribil, de el ne apără legea, nimic altceva, pe idealist îl consideră o 
ființă curioasă, incitat de interese meschine indiferent în ce domenii de 
viaţă îi întâlneşti. 

Pe această cale atrag atenţia tuturor acelor criticați de Govora să 
mediteze profund asupra cuvintelor sale, doar ele vin dintr-un izvor 
curat, ca un glas al timpurilor răsărit chiar din sângele strămoşilor 
noştri, din evii când ei au mai crezut în măreția absolută a omului. 

Scriu toate acestea ca unul ce numai erou nu sunt și de mult am 
căzut pradă profeților ce consideră arta fără nicio legătură cu morala 
sau vreo altă virtute omenească. Dar așa precum unul învăţat cu 
drogul - al literaturii în cazul de față - poate să-și recunoască să-și 
enumere toate viciile, îmi este şi mie permis să ridic statuie omului 
reprezentând nu ceea ce sunt dar ce ar fi trebuit să fiu. 

M-am despărțit de Govora într-o gară plină de oameni, 
îmbulzeală și gălăgie, așa că am rămas cu marele regret că nu am putut 
să-i dau decât mâna, nu am avut vreme să-l îmbrățișez, să-l strâng 
piept la piept, aşa cum se cuvine între frați. O fac acuma: pe această 
cale inima mea sărută pe amândoi obrajii, inima omului Govora, 
mulțumindu-i pentru clipa furată Eternităţii, în acea zi însorită de 
început de Octombrie, pe unul din drumurile marii Cunoașteri. 

Scrisă în Catedrala din Burgos, mausoleul Cidului, toamna 
anului 1980. 

x k * 

Bine se constată, el participă la toate minunățiile cetății Toledo, 
cum e catedrala, picturile lui El Greco, sinagogile-moschei, biserica San 
Juan de los Reyes, dar nainte de toate pe Govora îl atrage, fiindu-i cel 
mai drag, Alcâzarul unde naţionaliştii au opus o resistență eroică 
republicanilor comunişti, soldată, cum am văzut, printre altele şi cu 
executarea fiului generalului Moscardo. 

Prin urmare idealismul lui Govora are ca și conţinut eroul şi 
fapta sa eroică pe acestea le prețuiește, disprețuind lașitatea, 
minciuna, egoismul pus în slujba câştigurilor personale, trădarea, 
defecte pe care a avut ocazia să le întâlnească, și încă cu prisosinâţă, în 


lungul său exil. La urma urmelor dacă „tata Pamfil” face istorie în 
primul rând și o descrie, obiectiv, așa cum s-a desfășurat, în deplinul ei 
curs, Govora e mânat de legea morală din noi, gândită de Kant ca un 
imperativ etic, dependentă de voința personală a fiecăruia de a se 
realiza. 

În nenumăratele sale polemici descrie viciile umane pe care le 
ura, de unde analizarea lor amănuniţă, iar cei vizați sufereau o 
demascare dureroasă și ruşinoasă parcă s-ar fi văzut expuși, înaintea 
unei mulțimi în pielea goală. 

Pamfil Șeicaru urmărea legile moralității și călcarea lor, dar nu 
renunța să ne prezinte întocmai, cu aceleași măsuri echivalente și 
domnia răului, arătându-le consecințele dezastruoase. Așa se 
procedează, bineînţeles, în istorie. 

Pe când Govora zugrăvește tipuri, caractere omenești, modelul 
său e La Bruyère, disecția duce la crearea, după caz, a virtuosului erou, 
sau a viciosului antierou, deoarece polemica lui nu se opreşte la simpă 
abatere posibil a fi remaniată ci coboară până la ireversibilul unui 
caracter negativ, de unde critica a fost considerată atât de dură, uneori 
chiar perversă. Condus în această reprezentare de o viziune ortodoxă, 
pentru Govora nu existau decât buni de-o parte, răi de cealaltă; poate 
uneori gândirea maniheistă a lui Govora, refuzând să dea o şansă 
penitenței individului, s-a arătat, cu toată dreptatea pe care o avea, 
prea rigidă în judecăţile sale, uita că și iertarea e scrisă printre legile 
omenești, nu însă, ni s-a răspunde, când e vorba de un păcat capital 
cum ar fi trădarea. 

Vă trebuie să acceptăm că în educaţia caracterului său, un rol 
important l-a jucat meseria sa de ofițer, pus la cele mai grele încercări 
întâi prin viață în zonă în Basarabia urmată de retragerea fără a opune 
vreo rezistență rușilor, în 1939 din aceeași Basarabia, apoi declanșarea 
războiului contra Rusiei sovietice. Trăind alături de soldaţii și ofițerii 
români care nu rar își dădeau viaţa sau și-o puneau în pericol cu tot 
eroismul, Govora a ajuns să preţuiască acest mod de a fi, total opus 
celui scăldat în păcatele unui destin întunecat, de toate viciile posibile. 

Interesant, că nu este un caz izolat, în exil am vorbit în cartea de 
față despre Ion Emilian - nepotul Corneliei și Ștefan Emilian - 
protectorii lui Eminescu bolnav dar mai ales părăsit între anii 1887 - 
1889 - dea până la moartea sa, Ion Emilian a trăit la München editând 
ziarul Stindardul pus sub emblema „Vivere militare est” şi a trăit 


conform acestui principiu, deși avocat a rămas atașat gradului de 
căpitan, purtat în armată pe frontul făcut de la Prut până la Stalingrad 
şi înapoi, apoi în Cehoslovacia s-a predat nemților, cuvântul trădare 
fiind străin de crezul destinului său pus în slujba neamului și Patriei 
sale. 

În publicaţia sa, multe articole erau dedicate eroilor morţi în 
războiul nostru sfânt, pe niciunul nu i-a uitat până la sfțârşitul vieţii, 
testamentar a cerut să se scrie pe crucea sa numele și distincția de 
căpitan. 

Să ne amintim ce influența a avut primul război mondial asupra 
lui Pamfil Șeicaru, pe care l-a făcut de la Orșova până la lași în 1918, 
fără îndoială cum chiar el mărturiseşte i-a format idealurile de viață 
puse în slujba celor de un neam cu el, şi în primul rând al țărănimii. l-a 
creat dragostea, pentru libertatea și independență de gândire, vom 
putea evidenția la români o atitudine pozitivă față de război, în cursul 
căruia se disting prin caracterele lor tari, eroice. Poate să fi rămas în 
sângele oamenilor noștri o moştenire de la străbuni, credința că prin 
fiecare război, elementele autohtone mai precis băștinașe își cuceresc 
drepturile la viață și libertate. 

În orice caz, românii n-au adaptat ideea antirăzboinică din 
ultimele două războaie mondiale, cum au făcut-o dadaiștii (Tr. Tzara a 
întemeiat în 1918 într-un bar „Voltaire” din Zuerich, mişcarea pacifistă 
Dada) sau majoritatea expresioniștilor germani, în majoritatea lor 
comuniști. lată o dovadă că toţi aceştia aveau o altă bază 
existenţialistă, pentru noi românii a fi om fără țară constituia un 
blestem, ori tocmai după această stare jinduiau europenii mai sus 
citați. 

Se susține de cei ce nu-i cunosc evoluţia poetică deci îi tratează 
în mod superficial, cum a făcut-o şi nepotul său Ovidiu Cotruș, dar mai 
sunt și alții, că Aron Cotruş ar fi expresionist deşi n-a urât războilui 
care a dus la împlinirea întregirii României mari. La început a luptat în 
rândurile armatei austro-ungare ca pe urmă să cadă prizonier pe 
frontul italian unde a continuat războiul de cealaltă parte, cu adevărat 
pus în slujba idealurilor poporului român. lată un motiv fundamental 
care-l deosebeşte pe Aron Cotruș, pe lângă celelalte de interes 
național, de curentul expresionist german, de fapt nu are nimic în 
comun cu el, spre deosebire de L. Blaga, acesta și l-a însușit ca pe un 
fenomen real de pseudomorfoză. Din păcate, chiar Ovidiu Cotruș, în 


Meditaţii critice a inversat tendenţios raportul respectiv, susținând că 
influența expresionistă la Aron Cotruş e mai mult decât evidentă pe 
când la L. Blaga ea abia dacă poate fi pusă în discuţie, ar fi deci ca 
inexistentă. Ori se știe că a existat un denunț de plagiat în legătură cu 
Lucian Blaga, (publicat după consultarea lui Sângiorgiu în Curentul de 
dinainte de cel de al doilea război mondial) de către profesorul I.U. 
Soricu, după un autor ceh scriind poezii în limba germană. Sub 
comuniști o critică literară s-a ocupat cu problema respectivă şi a 
ajuns la concluzia că Blaga nu a plagiat pe autorul pus în discuţie dar 
sursa comună de inspiraţie fiind comună, în expresionismul german, 
explică unele asemănări dintre textele poeziilor. Se recunoşteam 
masiva influență asupra lui Lucian Blaga, bagatelizată de Ovidiu 
Cotruş, dar pe această cale să admitem încă odată că însăși chestiunea 
plagiatul nu ne apare deloc rezolvată. 

Aş mai adăuga faptul că primul autor care a pus problema 
influenței asupra lui Aron Cotruș a expresionismului german a fost Ion 
Dodu Bălan, explicabil prin orientarea sa de partid, comuniști fiind mai 
toți poeţii germani expresioniști. Din păcate, prin virtutea fenomenului 
de imitație foarte puternic nu numai la literații români, această idee 
total nefondată a fost adaptată de mai fiecare exeget din România la 
marele poet Aron Cotruș, acesta rămâne însă bardul anticomunist pe 
care-l are exilul de unde şarja de a-l comuniza cu forța în țară 
punându-i eticheta de expresionist. 

Dar, mai mărinimos îşi deschide Govora sufletul în cele două 
romane ale sale, unul publicat în limba franceză, „Quelque part sur 
Dniestre-Lealea Mazilou”, și al doilea în manuscris, posed și eu un 
exemplar ce mi l-a dat autorul, Intitulat „Undeva pe Nistru, Tamara 
Cornaiev” editura „Rigmor” Madrid 1981. Cred, că este scris ca replică 
la cel dintâi, despre acesta Govora zicea că a fost un roman lipsit de 
noroc, fără să mai adauge alte comentarii. 

lată recenzia mea din 4 lunie 1981, redactată după lectura 
respectivului manuscris: 

Când l-am vizitat pe Govora la Madrid în apartamentul său 
preluat de la maestrul Pamfil Șeicaru, mi-a fost dat să trăiesc unice 
momente de cultură românească. Parcă aflat într-un mic muzeu, ca de 
la sine înţeles, i-am văzut adunaţi pe pereţii camerei de primire, unul 
lângă altul, fiecare cu opere mai mult decât reprezentative, pe Tonitza, 
Șirato, Șt. Dimitrescu, Dărăscu și alții. 


Nu lipsea nici biblioteca înzestrată cu multe volume, unele mai 
vechi altele mai noi, printre ele se afla, pus la loc de cinste romanul în 2 
Vol. Gorila de Liviu Rebreanu. Mărturisesc, aproape nu am avut timp să 
mă ocup de ele, odată ce orele îmi erau dedicate citirii articolelor lui 
Pamfil Șeicaru din Carpaţii cel vechi și publicația de luptă din exil, a lui 
Govora, Chemarea, apărută la Paris. 

Recunosc cu toată sinceritatea nenumăratele și nobilele 
satisfacţii pe care mi le-a adus drumul ce-l călcam pe urmele unei atât 
de strălucite personalități, cu geniu ales şi elevată inspiraţie, precum a 
fost Pamfil Șeicaru. 

Într-una din zile luându-mi totuşi timpul necesar, printre atâtea 
lucrări interesante ale bibliotecii îmi atrage atenţia romanul publicat 
în limba franceză, „Quelque part sur Dniestre-Lealea Mazilou”, al lui 
Govora. După multe insistențe am ajuns să am cartea dar nu mai după 
ce îi promit autorului că nu am să scriu despre ea. Trec peste faptul că 
de-obicei mi se cere contrariul, dar în cazul de față era vorba evident 
de o rană veche ce nu se mai voia deschisă, romanul fiind considerat 
definitiv lipsit de noroc. 

Îmi ţin şi astăzi promisiunea, deci nu am să-l comentez 
îndeaproape, dar recunosc că lectura lui m-a captivat, reușita-i fiind de 
necontestat. În atmosfera unui orășel de pe Nistru, de provincie uitată 
şi inutilă, se remarcă izolându-se de cei din jur, în contururi din pastă 
groasă, un mare caracter de femeie, Lealea Mazilu, un fel de Nora lui 
Ibsen, părăsindu-şi, când constată că nu sunt pe măsura ei, şi bărbatul 
şi amantul, tocmai atunci când ca viitoare mamă, avea nevoie, cel 
puţin, de unul dintre ei. 

Nenorocul romanului se datorează nu atât faptelor raportate în 
cele dintâi la psihologia sufletului autohton, basarabean, dar mai ales, 
cred eu, neizbutitei prezentări de-a dreptul un fiasco. Govora nu poate 
sta la aceeași masă a creaţiei cu Panait Istrati, el nu observator şi 
analist prin excelenţă, celălalt lipsit de aceste calităţi, este un fel de 
povestitor-rapsod al țării dunărene continuator prin excelenţă al lui 
Anton Pann și al Izarlâcului descris de Ion Barbu. Pe străin îl va atrage, 
chiar dacă va purta numele lui Romain Rolland, în primul rând, cu totul 
fals, exotismul țării aşezate la poarta Orientului, pe când romanul lui 
Govora nu poate fi pătruns decât de cei cunoscători cu adevărat - fără 
recuzita şalvarilor și a giubelei, ai pământului respectiv. Și-apoi dintre 
scriitorii ruşi se poate compara tocmai cu cei neamintiți, Anton Cehov 


cu precădere și prin unele rezonanţe, Turgheniev. 

Știind că are în manuscris volumul II al romanului, am insistat 
să mi-l dea să-l citesc, ceea ce, mai pe urmă, am făcut-o parcurgând cu 
interes deosebit paginile a doua caiete umplute cu un scris, de caligraf, 
îngrijit. Faptul că nu m-am despărţit de ele până nu am ajuns la ultima 
lor filă, vorbeşte de la sine pentru înfăptuirea lucrului artistic, într-o 
formă bine închegată. Am rămas convins precum sunt şi astăzi, că mă 
aflu în fața unei opere de certă valoare și frumusețe, prima ei cinstire 
impunând scoaterea din temniţa caietelor, înspre lumina tiparului. 

Când le-am avut bătute la mașină, am reluat cu o mai mare 
plăcere lectura romanului, întâlnirea cu personagiile lui constituia o 
revedere cu prieteni dragi şi buni, unii ce făceau parte de mult din 
fiinţa mea. 

Prima ne întâmpină miraculoasa Tamara Cornaiev. Fata blonă, 
cu ochii albaștri, este fiică rusului alb Cornaiev, colonel în armata lui 
Denikin. Pierzându-și în revoluţie tata și fraţii, Tamara trăieşte mai 
mult decât modest cu mama ei, care nici nu vorbește românește. 
Datorită greutăților materiale este obligată să se retragă din liceu, 
întrerupându-și studiile începute. De timpuriu confruntată cu 
problemele vieţii cele aspre, pare mai matură cu mult decât anii ce-i 
are: Tamara corespunde tipului de adolescentă serioasă, rusoaica, dar 
orice altceva decât eroina lui Gib Mihăescu, aceasta din urmă mai mult 
o statuie onirică, un fel de sărut senzual al lui Rodin, născut din 
dorințele, pofte neîmplinite, ale trupului. Pentru Tamara pasiunea 
înseamnă cu totul altă ceva decât un delir al cărnii, ea întrupează 
temeinicia adevăratei legături „noi când iubim sacrificăm totul, familia, 
onoarea, viața”, deci nu departe de perceptele biblice ale nunţii ca 
taină mistică, săvârşită pe textul unei Cântări a Cântărilor. 

O scrisoare primită de la viitorul ei iubit, o tulbură, precum 
nufărul căzut în ape, la fel şi nuvela a cărei eroină se ghiceşte. De-aici 
până la vizita lui în barcă, pe Nistrul revărsat în jurul casei sale, 
deschide un drum urcând spre vatra-altar a marei iubiri. Sunt motive 
multe de a cădea într-o romanțţiozitate ieftină şi dulceagă dar așa ceva 
este cu tot dinandinsul înconjurată. Felul cum creşte luminată, ca o 
floare a soarelui, dragoste în sufletul femeii tinere, ne este zugrăvit cu 
darul unei introspecţii exacte, sentimentul fiind cercetat prin oglinda 
inimii, ceea ce permite autorului să exclame ca şi Flaubert: „Mme 
Bovary adică Tamara sunt eu”. 


Nu ne vine în minte o adolescentă asemănătoare, personaj al 
literaturii române. Tinerele lui lonel Teodoreanu de exemplu nu sunt 
ființe umane ci mai mult metafore, iar cele ale Hortensiei Papadat- 
Bengescu radiografii pur şi simplu ale psihicului, fişe sau foi de 
observați, întocmite cu teste mecanizate. 

Tamara Cornaiev nu-şi găsește locul decât lângă unele eroine 
ale lui Lev Tolstoi, de altfel așa cum îi stă bine oricărei rusoaice 
autentice. 

Mihai Livadă, în rolul de iubit, este locotenent în armata română 
şi încă unul pătruns de simțul datorei, mutat din Maramureș după un 
proces de spionaj, în orăşelul de pe Nistru, unde se zicea că iubirea 
plutește ca o otravă în aer. După aventurile cu Ida Goldenberg și Lealea 
Mazilu, Tamara apare în viața lui cu un vis de primăvară, frumoasă și 
pură, icoană a Fecioriei. În fond, fata deşi răspunde sentimentelor sale, 
îi cere respect şi seriozitate, ceea ce duce în cele din urmă la o idilă, 
fără nimic idilic în ea, iubiți ajung să se sărute doar atunci când se vor 
despărți după presimțămintele întemeiate ale, ei, pentru totdeauna. 
Deci dragostea se păstrează până la urmă virginală și nepătată ceea ce 
îi împrumută şi mai multă tensiune. 

Finalul fără să fie căutat este sublim ca al lui Tristan și Isolda. 
Trimițând pe agentul U 513 să i-o aducă pe Tamara din Basarabia 
ocupată de ruși, el aşteptând-o pe celălalt mal al Prutului, femeia se 
prăpădeşte în fața ochilor neputincioşi ai iubitului, fiind târâtă de 
câinele grănicerilor ruși în apele murdare ale râului. 

Oare nu mai prezență comandantului său, Popescu îl va 
împiedica pe Livadă să nu sară în ajutorul iubitei sale? Am fi dorit ca 
să-şi fi unit pentru ultima oară mâinile, în moarte, dar aceasta poate nu 
ar fi corespuns adevărului urmărit până la suferință disperată, la rece 
însă, de un autor prosector. 

Sfârşitul Tamarei în tragismul său, poate fi comparat cu 
scufundarea în beznă a lui Radu Comşa din romanul întunecare de 
Cezar Petrescu. Romanul prin deznodământul respectiv atinge, de 
bună seamă, un apogeu simfonic, terminat într-un adagio mai mult 
decât sfâșietor, încă odată leitmotivul sună sub foşnirea aceluiași 
tremolo de vioară, exprimând pe acel „Ci moartea şi iubirea sunt 
surori” adică două feţe ale Eternităţii. 

Paralel cu destinul eroilor principali se desfășoară o serie de 
întâmplări aparținând altor personagii. 


Aşa este cazul loconentului Dafin, iubitul Verei, ajuns în față 
comisiei de reformă fiindcă l-a acuzat pe locotenent-colonelul Marotin 
de hoție. Deşi apărat de Livadă, cauza lui de la început se arată 
pierdută. De reținut, cu această ocazie, descrierea vechiului târg al 
leșului asupra căreia vom reveni ceva mai încolo. Sinuciderea lui Dafin 
chiar în primele pagini ale romanului, demonstrează că autorul nu este 
dispus să respecte neapărat canonele clasice ale povestirii, fortissimo- 
ul se declanșează chiar de la început, cum se poate întâmpla numai la 
un autor neortodox față de dogmele construirii unui roman. 

Pavel Mucenicu judecătorul iubește pe Olea Smântână, dar nu 
ajunge la ea fiindcă nu-i înțelege pasiunea; pe această cale deși într-un 
rol episodic, Olea rusoaica, este o copie matură a Tamarei, iubirea ei 
fiind definită între aceleași limite ale tăriei sale. 

Dintre ofiţeri se remarcă în cele dintâi căpitanul Băltărețu, cu 
toate rondurile şi trimiterile de spioni dincolo pe malul celălalt al 
Nistrului, la ruși; trăieşte departe de oraş în sânul naturii şi al 
singurătăţii, cu tristul regret al unei iubiri, cu conștiință mai mult 
imaginară. Va cădea în mâna rușilor unde va fi anchetat pentru 
activitatea sa de spionaj, mai apoi reformat din armată din cauză de 
„laşitate”. Îşi va duce civilia cu demnitate fără să protesteze, ştiind că 
totul este inutil. În înţelepciunea lui consideră că toate relele abătute 
peste capul oamenilor se datoresc păcatelor din ei, şi simte simpatie 
pentru atitudinea eroică, deşi nu era mai mult decât un provincial 
bonom, lipsit de pretenții. Figura lui Băltărețu nu se va șterge ușor din 
memoria cititoriului, amintindu-i iar de unii eroi anonimi dar sublimi 
în felul lor, ai lui Anton Pavlovici Cehov. 

Pe undele altor file smulse din caietul de scriitor al lui Mihai 
Livadă suntem purtaţi la familia de răzeși din Moldova de jos, a cărei 
descriere pentru pitorescul ei o vom reda prin citate scoase direct din 
textul romanului. Aici am reține reîntâlnirea cu mormântul lui Corinel, 
avută pe aripile timpului mort, stropită cu polenul de miere al 
reverberației mult mai spontane decât analiza proustiană condusă de 
filosofia lui Bergson, din această cauză suvenirul poate fi în aceeaşi 
măsură şi un vals cântat la pian. Și se ajunge la concluzia că neandoios 
Corinel reprezintă și cadra de aur a adolescenței pe veci pierdute. 

Dintre toți ca un alt adevărat erou al romanului se impune 
sublocotenentul Adrian Vrajă tânăr sfios ca o fată mare. Pe furiș spus 
să nu audă numeni îi destăinuiește că ar fi legionar ceea ce de-acuma 


ne-ar determina să-i urmărim mai cu atenţie discuţiile aprinse cu 
maiorul Popescu. Ultimul cinstit în credinţele sale, posedă o 
mentalitate comună, cu mari speranţe în ajutorul Franţei, Angliei cât și 
în domnia lui Carol al doilea. 

Vrajă pleacă de la premiza că Rusia și bolșevismul sunt cel mai 
mari dușmani ai Românilor, prin urmare alianța cu Germania ar fi 
inevitabilă, dacă voim să ne salvăm viitorul ca neam. Rând pe rând pe 
rând, realitățile din jur i-au dat dreptate deplină lui Vrajă, astfel că la 
un moment dat maiorul Popescu se trezi comentând părerile lui Vrajă 
combătute de el mai devreme. 

Una din descrierile zguduitoare ale romanului o formează 
moartea lui Vrajă. Mişcat de cedarea fără rezistență a Basarabiei, el nu 
înțelege să se retragă dar nici să calce ordinul şi să deschidă focul 
împotriva invadatorilor. Încercuit de o bandă de bolşevici, parașutați 
este împușcat, nu înainte de a constata că roboții ruşi cu automate în 
mâini sunt femei, urmașele degradate ale rusoaicelor lui Tolstoi, 
Dostoievski și a celei visate de către Gib Mihăescu. 

Jertfa lui Adrian Vrajă are proporţii homerice, aparține eroului 
şi eroismului aşa cum îl teoretiza bunul Băltăreţu, și în care credea, 
cum ştim de acum și Govora. 

Ca personaje negative dintre toţi se distinge colonelul Marotin și 
subalternii săi. După procesul cu Dafin, învinuitul de fraudă, Marotin, 
nu numai că scapă basma curată dar superiorii de la București îi 
răsplătesc venalitatea numindu-l prefect al orașului de pe Nistru, 
punându-i pe umeri şi a treia tresă de colonel. În funcţia sa 
administrativă, Marotin se arată mare meșter în prelucrarea 
statisticelor şi diagramelor raportate la centru, fapte ce îi vor aduce 
premii pe ţară, nemulțumirea lui fiind mare, pe cât de impertinentă, că 
s-a găsit altul mai şmecher în mânuirea creionului de i-a suflat 
meritatul loc întâi. Când va vrea să înființeze o cantină adună pe 
bogătaşii evrei storcându-le sumele necesare, jumătate din ele 
poposesa în buzunarele lui şi ale colaboratorilor săi. Inspecţia 
Ministerului, în fața căruia sunt adhoc sechestrate de pe la negustori 
principalele alimente de aprovizionare, iese excelentă, felul cum 
propune Marotin pe oamenii săi la decorația meritului sanitar este de 
un comic amar, satria priveşte un întreg aparat birocratic. 

Evenimentele în continuare se precipită, Ruşii ocupă ţara dintre 
Prut şi Nistru în vara anului 1939. Surprinşi de inamicul care nu 


respecta nici zilele prevăzute pentru retragere, soldații şi ofiţerii 
români sunt batjocoriţi pe de o parte de armata de ocupaţie rusă, pe de 
altă parte de populaţia civilă evreiască în primul rând. N. Govora ca 
martor ocular are curajul să descrie o realitate așa cum s-a întâmplat 
de-aceea s-ar face o mare nedreptate dacă ar fi învinuit de 
antisemitism. Populaţia românească din Moldova revoltată de 
respectiva comportare din partea celora ajutați de curând cu 
expulzarea lor din Polonia de către nemți, au recurs în compensație la 
anumite pogromuri cu caracter local, stinse în curând din proprie 
inițiativă. Vina principală pentru învrăjbirea celor două popoare, a 
revenit elementelor comuniste evreiești din Basarabia pe-atunci 
fascinate încă de spectrul victorios al comunismului internațional. 

Cazul ofițerului Iepure sinucis şi al multora alţii, scuipați şi 
huliți, după ce li s-au rupt gradele de pe umeri, iar ei aveau ordin să nu 
reacționeze în niciun fel, sunt prea cunoscute și povestite de toţi ce 
până mai ieri le-au trăit, pentru a mai putea fi puse în discuţie. 

Dar autorul nu se opreşte aici, la acest unic aspect, când nu 
pregetă să arate cât de departe s-a postat administrația românească de 
țăranul basarabean și interesele sale. De-aceea sub umilința batjocorii 
suferite, reprezentanţii români rămași în locul lui Marotin pentru a 
preda prefectura bolșevicilor, ei înșiși recunosc că pe undeva își 
plătesc păcatele și greşelile trecutului. Desigur cea mai strălucită pildă 
era chiar Marotin, cel ce a avut grija să se retragă la timp, grăbindu-se 
să-și găsească rosturi pe alte meleaguri, mai grase. 

Chiar Livadă confruntat cu țăranii destul de indiferenți la ceea 
ce se petrecea în jurul lor, își impută cu regret că a trăit străin de sat și 
oamenii lui, adevărați băștinași ai sfântului pământ românesc al 
Basarabiei. De altfel pentru a-i consola pe Livadă i-aş aminti că 
întocmai a păţit, şi Lev Tolstoi, prin eroul său Petru Bezukov, doar 
între zidurile arzânde ale Moscovei, l-a descoperit pe marele Platon 
Karataev, întruchiparea ţăranului rus. 

Este drept că Govora face rechizitoriul dur al clasei 
conducătoare politice, principala vinovată pentru dezastrul armatei 
române, căreia i-a impus umilitoarea retragere fără nicio minimă 
rezistență, dar spre cinstea lui, nu cruță pe nimeni, deci nu aplică 
nedreapta luptă de clasă, baza învățăturii bolșevice. 

Ca şi mulţi intelectuali români, printre ei am văzut că se înscrie 
şi Pamfil Şeicaru, Govora a iubit țăranul român din care și el se trăgea, 


a făcut politică țărănistă fără să fie angajat în niciun partid, inclusiv 
nici în cel condus de I. Mihalache, și asta fiindcă precursorii lui care de 
mult i-au slujit drept modele, au fost să-i cităm, pe domnitorul Al. I. 
Cuza numit de el „domnul ţăranilor” și în cele dintâi pe Mihai 
Eminescu, fiindcă împărtășea că ofițerul nostru ideea că țărănimea 
reprezintă „talpa țării” românești. 

În ansamblu romanul deşi condus pe atâtea planuri, constituie 
un întreg arhitectural, în structura sa unitară cu greu ar putea cineva 
să evidențţieze vreo fisură cât de mică. Tablourile fidel redate, aproape 
cinematografic, evită cu știință orice poetizare, referința făcându-se 
direct la actul vital în sine, îl interesează doar dezbaterea experienţei 
trăite, de unde obiectivarea rigidă şi neîmblânzită de niciun 
compromis sentimental. 

Se practică un realism rebrenian, cu iz existențialist cultivând cu 
pasiune şi monotonia trenantă a unui eveniment diurn, cu întoarcerea 
lui pe o față şi alta cum fac negustorii de blănuri, cu intenţia finală de a 
scoate pe masă și cea mai intimă cută, adică esenţialui şi particularul, 
ceea ce ne determină să-l apropiem de americanul Faulkner și metoda 
sa de creaţie. Dar dacă subliniem tendinţele moderniste din scrisul lui 
Govora înţelegem că ele sunt produse ale inconștientului său, adică vin 
din intuiţie și nu dintr-o înclinare rațională. Adică, lui nu i-ar fi trecut 
prin minte să împlinească dorinţa lui Flaubert „să scrie despre nimic”, 
gând pus în aplicare de un Joyce, de pildă, chiar dacă până și scrisul 
automat suprarealist, s-a demonstrat a fi o schimonoseală fabricată tot 
cu mintea, numai că totul se răstoarnă și se schimbă după voinţa tot 
conştientă a scriitorului. Astfel, deoarece nu există scris și vorbire în 
afara conştiinţei, ne referim la domeniul creaţiei, opera oricât de 
aiurită tot autorul e de vină. 

Deci ar fi să ne corectăm, una din sursele scrisului de romancier 
a lui Govora, nu e arta modernistă, nici chiar Faulkner pe care sigur 
nici nu l-a citit, este harul de povestitor cu care a înzestrat bunul 
Dumnezeu poporul român, îndeosebi cel moldovean. Așa cum marele 
Sadoveanu a învăţat arta de a scrie de la mamă-sa analfabeta Porfira 
Ursachi, din poveştile pe care i le relata ca dintr-un sac fără fund, ori 
Vasile Posteucă din cele auzite de la mama lui țăranca Ilenuța lui 
Maftei, şi Govora originar din Moldova de jos, de la Galbeni, a putut să 
afle de la maică-sa toate basmele, minuni ale lumii, ori de la Unchieşii 
din tabloul lui Şt. Dimitrescu, surprinzându-i pe când se aflau toţi trei, 


îmbrăcați de sărbătoare, duminica sau la alt praznic, în biserică. Nu 
mai că în Moldova de jos poveștile nu erau atât de luminoase ca în 
Moldova de sus și Bucovina, adeseori eroii erau prigoniţi de iele sau de 
balauri, pricină din care Făt-Frumos ori Cosânzeana nu se mai 
întorceau acasă, le rămânea mormântul printre străini. Atmosfera 
acestui pământ o vedem răsfrântă în romanul lui Govora și cu atât mai 
mult în poezia lui de care încă vom vorbi. Destinul oamenilor nu e atât 
de norocos şi adeseori moartea își lasă urmele, acolo unde ar trebui să 
domnească florile luminii. Ar mai fi de menţionat că cel mai 
caracteristic poet al Moldovei de jos - astfel am spus totul - este 
Bacovia. 

În orice caz, mijloacele manevrate de romancierul nostru, cu 
deosebit simţ și pricepere, asigură baza edificiului de marmură 
scumpă, unei cărți cum este și cea prezentă, scrisă în veghea lucrului 
inspirat. 

Cel ce va analiza într-o zi opera lui N. Govora, va putea constata 
ceva uimitor: fără să se considere poet a scris poezii de care ar fi 
mândru cel mai ales poet sau romane cum numai cei din primele fotolii 
de orchestră ale artei sunt în stare să realizeze. Și totuși el, Govora, 
este mai bine cunoscut ca şi comentator de istorie politică și critic al ei, 
sarcina primordială a ziaristului inclusiv polemist, nu neapărat 
pamfletar. Oare nu așa i s-a întâmplat și lui Machiavelli, om de stat, 
creatorul Principelui, reevaluat mai târziu ca autor al capodoperei, 
Mandragola? 

Romanul „Undeva pe Nistru, Tamara Cornaiev” rămâne cu 
paginile sale de pace, de război și de iubire, în dublul Panteon al 
literaturii și istoriei române, povestind veacurilor unele din epopeile 
robitei ţări, Basarabia. 

Oct. 1980 

Prezentarea cărții destul de rezumativă, cuprinde iubirea dintre 
Mihai Livadă şi rusoaica Tamara Cornaiev, terminată în mod tragic. La 
fel se descriu încă multe alte personaje, cartea recomandându-se ca un 
întreg, bine cizelat are o indiscutabilă valoare artistică. 

Mai jos voi reda câteva fragmente, citate mai întinse din carte, 
făcute cu scopul ca ele să-l apropie pe cititor de un text încă nepublicat, 
nu în cele din urmă să-și dea seama de stilul autorului și de reușitele 
sale literare. În acest scop vom selecta descrierile şi amintirile 
autorului în legătură chiar de la început cu dulcele târg al leșului, și 


apoi cu oamenii şi locurile sale natale din sudul Moldovei. Vom încheia 
cu o parte ceva mai lungă privind finalul romanului, în același timp şi 
apogeul acțiunii, din toate punctele de vedere un vârf al creaţiei date. 

Chiar din capitol I, Mihai Livadă călătoreşte la lași unde 
locotenentului Dafin i s-a intentat un proces din cauză că l-a învinuit pe 
locotenent-colonelul Marotin de hoție. Deşi venit cu treburi 
importante, el îl apăra pe locotenentul Dafin, totuși mai găsise timp să 
arunce câteva priviri spre Iaşul cel de altă dată: 

„La laşi sosise la ora trei şi când cobori pe peron lui Livadă 
începuse să-i bată inima ca şi când ar merge la o întâlnire de dragoste. 
Nu mai fusese la lași de multă vreme și oraşul acesta e pentru dânsul 
leagănul adolescenţei, orașul visărilor nebunatice, legate de vârsta 
dintre copilărie şi bărbăţie. Fiecare loc din acest oraş, e legat de o 
amintire. 

Orașul e tăcut, trecătorii sunt rari, se reduc la câţiva cheflii 
întârziaţi, la câteva localuri răbufnesc rar acorduri de instrumente. Lui 
Livadă, laşi i se pare un oraş adormit, încremenit, întors cu fața către 
trecut. Străzile sunt murdare, neîngrijite, dar pe ele în orele acestea 
târzii, rătăcesc umbrele domnitorilor, ale domniţelor și ale boierilor 
iubitori de glie. Pe aceste străzi, rătăcesc umbre evocate cândva de 
bunicul lui. Are impresia că pășeşte pe urmele pașilor voievodali ai lui 
Ștefan cel Mare, pe urmele pașilor însângeraţi ai lăpușneanului și 
Ducăi Vodă sau pe urmele pașilor nefericiţi ai lui Vodă Cuza. Pe strada 
Carol amintirile se grămădesc sfioase. Au trecut atâția ani de când nu a 
mai fost în lași, dar nimic nu s-a schimbat aici. Castanii sunt tot aşa de 
stufoşi, casele boiereşti tot aşa de înveşmântate în taină. 

Bătrânul liceu e şi el cufundat în tăcere, dormitoarele sunt goale, 
elevii sunt plecaţi în vacanţă. Livadă își sprijină capul de zăbrele. Din 
stradă descoperă ferestrele claselor sau dormitoarelor prin care a 
trecut. Într-acele de sus era în clasa a şasea. Când era de planton se 
gândea la Antonia, becul din stradă era clătinat de vânt, când se ridica, 
dormitorul era inundat de o lumină galbenă îngheţată de frig, iar când 
revenea, dormitorul era din nou confundat în întuneric”. 

O impresionantă descriere a Iaşului, în acelaşi timp străzile pe 
care mai calcă domnii şi domniţele vremilor trecute dar și liceul unde 
fostul elev îşi recunoaște fostele clase şi dormitoare şi îi venea în minte 
becul luminat galben bătut de vânt, când se ridica dormitorul era 
inundat de lumină, când cobora era cufundat din nou în întuneric. Se 


pare că în lași toate au rămas neschimbate. 

Drept urmare, va explica lui Dafin ce-i aia Trei Sarmale, şi o face 
cu aerul că stăpâneşte ca un mag multele taine ale orașului: „Cine n-a 
văzut Trei Sarmale, nu poate spune că a văzut lașul. Vedeţi orașul 
acesta are specificul lui. Nimic din ce este în Iaşi, nu are corespondent 
în alte orașe ale țării. Poate că ar putea fi asemănat cu Heidelbergul, 
ceea ce este Heidelbergul pentru Germania, este Iaşul pentru Țara 
noastră. Atâtea biserici străvechi, ai căror ctitori își au locul lor în 
zbuciumata istorie a Țării noastre, atâtea muzee, școli, facultăţi, 
spitale, biblioteci, toate legate de un nume care a reprezentat ceva în 
trecutul neamului. Din nefericire timpul nu ne va permite să vedem 
nimic. Şi fiindcă numai diseară vom fi liberi, vom vedea atunci o altă 
fațetă a Iaşului; vom merge la Trei Sarmale. Și fiindcă Dafin e curios să 
ştie ce-i cu aceste sarmale, Livadă se grăbeşte să-l lămurească. 

— Domnule locotenent, Trei Sarmale, e un restaurant sau mai 
degrabă o grădină de vară. Se află la marginea orașului, spre Socola. O 
grădină ca toate grădinile, veți putea spune și totuși nu este aşa. 
Grădina aceasta e sălbatică. Mâna omului nu a intervenit să facă nicio 
alee, să pună nicio lopată de nisip, să netezească terenul, sau să tundă 
iarba. Totul este aşa cum a lăsat natură. Mesele sunt așezate pe sub 
pomi, în mod neregulat, cu florile şi ierburile în preajmă, crescute în 
dezordine cu crengile aplecate până în pahare. În seara aceasta cred că 
va fi și mai frumos, căci mirosul florilor de tei trebuie să fie o poezie. 
Printre aceste mese se strecoară muzicanți, care vin să-ți cânte la 
ureche, cântece de inimă albastră. În seara aceasta vom bea un cotnar, 
dar nu unul ajuns poate botezat pe malul Nistrului, ci aici la Iași, 
aproape de izvorul lui. Şi fără îndoială ne vom distra de minune, mai 
ales când vom ieşi învingători, căci nu putem ieși decât învingători, nu- 
i aşa domnule locotenent?” 

Nu poate fi uitat nici drumul pelerinului, cel de inimă: „Pașşi le 
rătăcesc acuma pe aleile Copoului, pe sub teii în floare şi ajung la teiul 
lui Eminescu, tei sub care-i plăcea poetului mort nebun, să viseze. 
Eminescu a iubit mult teiul şi parfumul florilor lui. În mai multe poezii, 
el numeşte teiul „sfânt”: De-asupră-mi teiul sfânt / Să-și scuture 
floarea, spune el în poezia / Mai am un singur dor”. 

Mihai Livadă subliniază faptul că marele poet român numeşte 
teiul „sfânt” ceea ce aduce lămuriri şi asupra versurilor „Reverse dulci 
scântei / Atotștiutoarea” atribuit de I. Dodu Bălan lunii de pe cer, ori 


noi nu-i dăm dreptate, scopul său era să înlăture orice efect mistic din 
versurilor respective. Şi în cazul că teiul este sfânt, ca în versiunea l-a 
şi mai ales a doua De-oi adormi, teiul sfânt își scutură floarea deasupra 
poetului, săvârşeşte un ritual fără rost dacă am considera acel 
„Reverse dulci scântei / Atotştiutoarea / „ca o simplă proprietate a 
lunii, ca element astral, printre stele. Ori pentru a percepe cu adevărat, 
în toată profunzimea pe acel „tei sfânt” va trebui să-l depășim prin 
„Atotştiutoarea” și să-i dăm al doilea înţeles metaforic aşa cum o face 
chiar poetul în Luceafărul când spune că fata de împărat e mândra în 
toate cele „Cum e Fecioara între sfinţi, / Și luna între stele”. Într-o altă 
versiune a Lucefărului poetul scrie „Cum e Maria printre sfinți”, de 
unde putem deduce că Atotștiutoarea se referă în cazul dat la Fecioara 
Maria, simbolul transcendent al lunii, depășind-o ca simplu astru 
ceresc, respectivele scântei izvorăsc din nestematele ce-i împodobesc 
coroana de pe creştet. De altfel în varianta a treia din care versurile 
respective sunt puse pe mormântul poetului, cuvântul „sfânt' e scos, 
lăsând deschis misterul izvorului ce reversă dulcile scântei. Din contră 
în versiunea 2-a, strofa e cât se poate de clară: 

Să treacă lin prin vânt 

Atotștiutoarea. 

De-asupră-mi teiul sfânt 

Să-și scurure floarea. 

De-altfel, marele poet ştiind că în poezie totul e sugestie nu 
cunoaştere pură, restul de mister constituie de cele mai multe ori 
esența unei plăsmuiri lirice, astfel că și în Mai am un singur dor nu-și 
duce explicarea până la capăt, îl lasă pe cititor s-o simtă, ori în acest 
sens niciun iubitor al versurilor eminesciene, citind fragmentul din Mai 
am un singur dor de pe crucea sa, nu a pus la îndoială că prin 
Atotştiutoarea autorul s-a gândit la Fecioara Maria, prin lumina ei s-a 
preasfințit şi „teiul sfânt” scuturându-și deasupra lui floarea. Deci, 
Dodo Bălan căuta să demitizeze și chiar să profaneze viziunea ce-o 
transmite Mihai Eminescu prin limbajul simțţirii sale celor ce-l citesc, 
cu inima. 

Prin Mai am un singur dor de Eminescu şi prin cântecul popular 
Mioriţa, ni se descrie dragostea românului față de natură, de unde se și 
spune „codrul, frate cu românul” în ea își duc viaţa şi își are trăirile cele 
mai autentice, dar nu numai atât, elementele naturii îi asigură chiar și 
moartea ca pe un ritual de nunta cosmică, Dumnezeu revelându-se în 


sânul ei sofianic, sub forma transcendentului care coboară. 

Acest sentiment atât de autohton îi aflăm exteriorizat şi în 
romanul lui Govora, îl vom reda întocmai în paginile următoare: 
„Livadă e obosit, Băltărețu observă şi de-aceea se grăbeşte să termine 
Cotnarul'”. Bidiviule, observ că ești obosit. Ți-aş face o propunere. N-ai 
fi dispus să mergi mâine seară pe frontieră? Acuma e frumos prin 
hăţișurile de la malul Nistrului. Eu m-am obișnuit cu el. Te simţi acolo 
singur, sub cer și sub stele, în mijlocul naturii fermecătoare, pe malul 
unei ape leneşe obosite, o apă de unde începe o lume necunoscută, o 
taină. Ai de multe ori impresia că eşti izolat de lume, că te pândeşte o 
primejdie, că o barcă va spinteca apele Nistrului, și că mână vrăjmașe 
te vo răpi, ca să te ducă în necunoscut. Vino, dacă nu ai altceva mai bun 
de făcut...” 

„E o seară liniștită, călduță, molcomă, de sfârșit de Iunie. Nu au 
început căldurile cele mari, dar în curând ele se vor dezlănţui 
sufocante nemiloase, venind dinspre stepele rusești, ca și crivățul 
aprig din timpul iernii. Deocamdată însă, e încă o vreme minunată, o 
seară în care e bine să stai sub un copac, cu fața către cer, cu mâinile 
sub cap și să auzi aproape, șușoşitul apelor Nistrului, cântând o 
melodie molatică, melodie pe care bătrânul fluviu o șopteşte de 
veacuri. Livadă simte cum alături, Serghei și cu ajutoarele lui pregătesc 
mâncarea, borşul de crap, cega prăjită, şi somnul cu mujdei de usturoiu 
şi cu mămăliguţă, iar un altul sub supravegherea lui Băltărețu, pune 
vinul la gheaţă, căci bătrânul s-a îngrijit de toate. 

Serghei a făcut din crengi tăiate cu cuțitul un prepeleac din care 
atârnă ceaunul în care a aruncat un pumn de făină și unul de sare, iar 
alături peştele sfârâie pe jar, un miros care-i gâdilă nările lui Livadă. 
Toţi sunt ocupați, aleargă încoace și încolo ca și soldații, și toţi o fac cu 
dragoste, căci ştiu că bătrânul va avea grijă de ei, şi le va uda și lor 
peștele prăjit cu un pahar de ţuică, și unul sau chiar mai multe de vin și 
vor avea şi ei ocazia în seara aceasta să fumeze o ţigară bună, 
parfumată... 

S-a înserat şi pescarii au făcut un foc mare, care își înalță 
flăcările galbene, pâlpâitoare către cer, proiectând umbrele celor din 
jurul lui, pe hățişurile negre. Privighetorile şi-au început concertul, un 
concert neverosimil, aşa de multe sunt păsările acestea pe aici și aşa de 
fermecătoare sunt trilurile lor... 

Odată cu saramura de somn cu mămăliguță, începe vinul să aibă 


căutare. 

— Hei prietene, nu am cotnar, dar am câteva sticle de Șaba, care 
cred că vor fi apreciate cum trebuie. Adevărată doctorie, doctorie 
pentru durerile sufletului, pentru bolile inimii, pentru dragoste. 

Băltărețu privește cu coada ochiului la Livadă, ca să vadă cum 
reacționează, dar când vede că acesta își bea paharul în liniște, că nu 
tresare măcar, se bucură şi-şi spune că desigur convalascenţa este pe 
sfârşite. După ce au mâncat și peştele prăjit, soldaţii și ceilalți pescari 
pleacă la culcare, şi lângă dânşii rămâne numai Serghei, care să aibă 
grijă de foc, pentru ca să fugă țânțţarii. S-au întins amândoi pe iarbă, 
sătui, bine dispuși şi fumează. Livadă îl priveşte pe furiş pe Băltăreţu și 
se întreabă ce fel de om e acesta, care trăiește de 20 de ani numai prin 
hățişuri de frontieră, numai pe maluri de ape, printre soldaţi și pescari, 
fără să simtă nevoia ca să deschidă un ziar, să citească o carte, o poezie. 

Ce s-o fi petrecând în capul acestui om, ce gânduri îl frământă, şi 
ce dramă i-a răsturnat viața de demult, de s-a resemnat s-o trăiască, să 
ducă o viaţă stranie, înfășurată în taină? 


Tăcerea s-a întins peste fire ca un linţoliu, numai greierii și 
privighetorile, cântă, cântă mereu. Și din când în când, câte un foc de 
puşcă sfâşie pânza grea a tăcerii, dincolo, peste Nistru...” 

Povestea lui Băltărețu, de dragoste, nu e prea interesantă, dar o 
reproduc pentru a risipi orice curiozitate din partea celor ce ar fi găsit 
vreo taină în comportarea acestui domn: 

„Povestea căpitanului Băltărețu se înfiripează, începe să se 
depene, molcomă la lumina tremurătoare a focului păzit de Serghei, și 
întovărăşit de trilurile privighetorilor, care se pare că în noaptea asta 
au înnebunit”. 

„Eu n-am iubit decât odată în viață, amice, Știu că n-am făcut 
bine, dar ce pot face, fiecare îşi poartă paşii, după cum îi este destinul 
şi firea. Firea mea a fost cam păcătoasă. Mi s-a legat inima de o femeie, 
aceea m-a înșelat, pe alta n-am mai putut iubi. Eram sublocotenent de 
grăniceri la Turtucaia. Pe atunci eram şi eu zvelt, aveam și eu o chică 
de haiduc, nu bulevard de la frunte până la ceafă ca acuma, și călăream 
ca un zmeu. Inima mi s-a legat de fata unui notar, dintr-un sat de pe 
frontieră. Fata era bulgăroaică și era frumoasă, sau cel puțin așa mi se 
părea mie. E destul că o iubeam, şi hotărâsem să ne căsătorim. Pentru 
ca s-o văd făceam noaptea 30 de kilometri călare de la reședința 


plutonului până la satul ei. Într-o iarnă am fost detașat la regiment 
pentru o lună de zile. Luna aceea a fost un chin pentru mine. Când s-a 
terminat, am plecat cu primul tren, m-a apucat un viscol, trenul s-a 
înzăpezit şi în sfârşit, tocmai după trei zile am ajuns acasă. Era un ger 
şi un întuneric ca smoala. Am dat ordin să mi se pregătească calul. Toţi 
m-au sfătuit să mă liniștesc, să aştept până a doua zi, dar ţi-ai găsit să 
te înțeleagă sublocotenentul Băltărețu. Mi-am luat o pușcă în spate şi 
am plecat. Am rătăcit drumul, am orbecăit prin întuneric, calul se 
înfunda în zăpadă până la burtă și la satul iubitei nu am ajuns decât a 
doua zi la prânz. Am sărit repede din şea și am intrat în curte, 
tremurând de emoție. Dar nu a mai ieșit ea, cum se întâmpla înainte, să 
mă întâmpine. A ieşit tatăl ei, jenat, încurcat, bâlbâindu-se. Nu 
pricepeam ce-mi spune. Când am priceput, am crezut că se cufundă 
pământul cu mine. lubita mea se logodise chiar în noaptea aceea cu un 
tânăr din neamul ei..." 

„— lată, dragul meu, în ce constă taina mea, taină care le-a dat 
mult de lucru cucoanelor prin târgurile de margine prin care am 
umblat. E simplă, cum simplă a fost și viața mea. De atunci nu mai pot 
avea încredere în nicio femeie, şi de-aceea nu am mai stat de vorbă cu 
niciuna. Femeile sunt niște păpuși fără suflet”. 

Mihai Livadă avea închise într-un scrin multe caiete cu încercări 
literare mai vechi, printre acestea unul de poezii şi unul mai gros pe 
care îl deschide și citeşte „Ape tulburi” roman de Mihai Livadă în care 
s-a ocupat cu locurile sale natale și cu oamenii familiei lui, în câteva 
episoade scrise, mai mult decât interesante: „Locurile acelea din 
ținutul Moldovei de jos, nu pot primi decât o caracterizare: banale, 
dezolant de banale. Ochiul întâlnește dealuri moi, acoperite de vii, 
pomi şi cereale toate lucrate în mod superficial, de niște ţărani 
înapoiați și nepricepuţi. Nimic nu poate să constituie o atracție pentru 
vizitatori streini şi nimeni nu şi-a pierdut de altfel timpul, prin aceste 
ținuturi”. 

În apropierea satului Polocin se află un deal cu numele Cetăţuia, 
în legătură cu el circulă legenda că numele i-ar veni de la o cetate dacă 
sau romană, s-au făcut cercetări în vederea descoperirii în pântecele 
dealului a unor obiecte care ar putea interesa pe istorici dar totul s-a 
rezumat la niște zvonuri vagi ca şi legendele mai vechi despre 
existența unei cetăți dace sau romane. După această scurtă digresiune 
să ne întoarcem la textul propriu-zis al romanului: „Pământul este 


neproductiv şi în anii secetoşi sau cu ploaie puţină, semănăturile se 
chircesc, izlazurile rămân pe ele numai cu mărăcini și roadele culese la 
sfârşit, nu scot nici sămânța investită. Malurile râpoase se găsesc 
pretutindeni, ceea ce face aspectul și mai trist. Totuși, satele care se 
întind pe aceste dealuri sunt destul de mari şi bogate. Cel mai mare și 
mai bogat e Polocinul, despre care s-a mai pomenit, vin apoi, 
Brăhășeștii, Galbenii şi Nărteştii. Înaintea războiului mondial toate 
aceste sate erau sărace, dar locuitorii erau mândri şi colţoșşi, deoarece 
satele erau răzeşești, păstrătoare a unor tradiţii de libertate, care tot 
după legende, s-ar fi întins până în timpurile lui Ștefan cel Mare... Se 
spunea anume că în tașca de piele de bou a lui Nicolae Lazăr din 
Polocin, s-ar găsi un act scris în slavoneșşte și că în acel act se vorbește 
de un domnitor cu numele Ștefan, care ar fi dat Polocinenilor o sfoară 
de moşie ca urmare a unei comportați vitejești, în vremuri de izbelişte. 
Tot în acel act s-ar spune că numele satului se trage de la primul om 
care şi-a stabilit așezarea pe aceste locuri și care s-ar fi numit Poloacă 
sau Poleacă, ceea ce-i face pe unii să creadă că ar fi fost de origine 
poloneză. Dar nimeni n-ar putea spune ceva precis, deoarece singurul 
om din sat care deslușește buchile slavonești scrise de mână, este 
posesorul acelui act, bătrânul Nicolae Lazăr, dar acesta păstrează 
actele ca un avar, și nu le-ar încredința cu niciun preț unor cercetători 
străini, chiar dacă s-ar găsi cineva ca să-și piardă timpul cu asemenea 
nimicuri... După războiul mondial, lucrurile s-au schimbat. 
Latifundiarii care-și aveau proprietățile pe acele locuri, ca Tufan, 
Plagino sau Crisoveloni, și-au scos moşiile în vânzare, înainte de a fi 
expropriați. Crisoveloni și Plagino și-au mai păstrat o parte din moșii și 
conacele, dar Tufan şi-a vândut totul. Ţăranii nepricepuţi au dărâmat 
conacul şi-au secat iazul, așa că singurele locuri care pe acele vremuri 
prezentau o oază de frumuseţe şi interes, astăzi sunt doar dărâmături 
de ziduri înverzite de mușchi, printre care şi-au făcut cuiburi 
cucuvelele. Dacă ar trece pe acolo un străin iubitor de trecut, s-ar opri 
desigur înfiorat văzând acele ziduri, și s-ar gândi poate că între ele s-au 
desfăşurat drame sau s-au consumat fericiri, că au visat sau suferit, 
femei și bărbaţi că au fost botezuri şi nunţi, că au cântat muzici şi că 
veselia și tristețea s-au alternat, ca în toate locurile și în toate 
timpurile, dar probabil că până acuma, pe niciun om cu asemenea 
idealuri, nu l-au purtat paşii pe aici... 

Imediat după război, în Polocin se găseau ţărani care aveau 55 


de hectare, mulți între 30 - 40 hectare, cea mai mare parte între 10 - 
20 şi nici într-un caz nu se găsea nimeni care să aibă sub 5 hectare de 
pământ... Ca urmare a acestei îmbogăţiri, casele Polocinenilor s-au mai 
înălțat şi înfrumusețat, fetele vin la horă cu ciorapi de mătase, pantofi 
de lac și paltoane de blană, dar toate sunt numai stări de suprafaţă. 
Ţăranii mănâncă tot mămăligă și borş de fasole la o masă cu trei 
picioare, nu ştiu să întrebuinţeze cuțitul și furculița, iar moda fetelor 
care vor să imite pe orăşence este cel puțin cu câteva sezoane dacă nu 
cu câţiva ani în urmă. 

Apele care străbat aceste ținuturi sunt mici și neînsemnate, şi 
Zeletinul şi Berheciul, în timpul verilor secetoase, seacă complet, ceea 
ce face ca aspectul ținutului să fie şi mai jalnic, în loc să fie 
înfrumusețat. Bârladul, destul de nenorocit și el, curge mai departe 
spre Est, aşa că singurele ape de pe aici sunt aceste pâraie, Zeletinul și 
Berheciul. Zeletinul izvorăște din nordul judeţului, are un curs mai 
lung şi aproape rectiliniu, după toate legile geografice, Berheciul care 
este mai scurt şi-şi îndreaptă albia pentru a-și vărsa apele puţine în 
Zeletin, este un afluent, totuşi sătenii de prin partea locului îl 
condiţieră afluent pe Zeletin şi apa după unirea lor, poartă numele de 
Berheciu...” 

„După Polocin care își are blazonul culturii, urmează Galbenii 
care deşi este mai mic e însemnat prin numărul boiernașilor care se 
găsesc în cel Cel mai bogat nu este Plagino, deşi i-a păstrat o parte din 
pământuri și conacul, ci un altui căruia toți îi zic căpitanul Vanghele. 
Acesta a fost pe vremuri căpitan de jandarmi iar în timpurile mai 
apropiate, de mai multe ori prefectul judeţului. Despre el se spune că 
ar avea averea ca urmare a unei lovituri serioase la jocul de cărți şi că 
ar fi cam certat cu morala, căci după ce şi-a părăsit soţia, a trăit cu 
cumnată-sa. Dar aceste chestiuni le colportează țăranii cu mare 
fereală, deoarece Vanghele își are renumele de aprig la mânie, și 
fiecare socoate că mai bine să fugi de nebun decât să-i ieşi în cale. 

Un altul, care deși mai mic, prezibtă pentru toţi cei din partea 
locului o importanță mai mare, e Culai Livadă. Importanţa lui decurge 
din faptul că trăieşte în mijlocul țăranilor, că e bun cu ei şi că-i ajută în 
toate împrejurările, nu numai cu sfatul, ci şi cu fapta. 

Culai Livadă originar din Polocin, tatăl lui a fost un om chiabur 
care și-a dat copiii la școli și şi-a măritat toate fetele la oraș, iar pe una 
a măritat-o cu un preot dintr-un sat din apropierea Siretului, lucru 


care îşi are importanţa lui, dacă ne gândim că acesta s-au întâmplat 
înainte de 1900. Bătrânul Livadă nu prea a avut noroc la băieți... Cel 
mai mare Simion după doi ani s-a îndrăgostit de o fată din sat, și niciun 
argument, blajin sau condondent, n-a fost în stare să-l înapoieze la 
oraș, iar Culai a făcut același lucru, după ce învățase 5 clase de liceu la 
Bârlad. Culai Livadă s-a însurat cu o fată din Galbeni, care dacă nu era 
o frumuseţe era de viță boierească, avea 600 de hectare de pământ, un 
suflet pâinea lui Dumnezeu și o pricepere neîntrecută în conducerea 
gospodăriei. Culai Livadă însă în tinereţea lui a fost o frumusețe 
masculină demnă de invidiat. 

Amândoi au trăit o viață frumoasă, o viață de belșug, și deşi 
Culai a călcat pe alături de multe ori, nevastă-sa lui, Smărăndiţa a ştiut 
să tacă şi să se prefacă a nu şti nimica, lucru care s-a dovedit a fi foarte 
înțelept...” 

Soții Livadă au avut cinci copii, trei băieți și 2 fete, îl vom urma 
pe autor, numai în pasagiile, în care se ocupă cu cele două fete, în mod 
principal cu cea mică, numită Corinel-Corina: Dacă băieții şi-au luat 
sarcina de a-i produce numai nemulțumiri, fetele au fost cum le-a dorit 
inima lui de părinte. Cea mai mare, Suzeta, e licenţiată în litere și 
filosofie, nu e o frumuseţe deosebită, dar are nu aer de distincţie rar 
întâlnită, ca şi cum ar fi moştenitoarea unui sânge nobiliar, iar 
inteligenţa îi este de-a dreptul neliniștitoare. Despre Suzeta Livadă se 
poate spune, cu drept cuvânt că a făcut epocă la liceul de fete din 
Bârlad. 

Cea mai mică, Corina-Corinel cum le place tuturor să-i spună - 
se deosebeşte fundamental de sora ei. Dacă Suzeta e o fire voluntară, 
făcută parcă numai să comande şi să aștepte devotamente, Corinel e o 
fire cu totul opusă, ea e făcută să fie devotată, să fie ocrotită. E de o 
gingășie rar întâlnită, e ca o floare sortită parcă numai să se atașeze, ca 
iedera care simte nevoia să se agațe de cineva mai puternic. Pentru 
aceste motive poate, sufletul de părinte al lui Culai Livadă, e mai 
aplecat cu duioşie, către fata mai mică, deci către Corinel. 

„Ne aflam în luna lulie a anului 1930. 

Vara la Galbeni, şi mai ales în gospodăria lui Culai Livadă, este 
cum nu se poate mai frumos. Totul în casa și curtea lui, respiră 
seninătate, voie bună, calm. Casa deşi e veche, are un aspect plăcut și 
odihnitor, de jur-împrejur e o prispă largă, cu stâlpi, pe care vița de vie 
se urcă până sus pe acoperiș, iar în față este un cerdac în care se găsesc 


întotdeauna câteva fotolii vechi de răchită și un chaise-longue. Acesta e 
locul preferat al Corinei, care s-a nimerit a fi o fire aplecată spre visare. 
Interiorul e şi el împodobit cu mobilă veche, divanuri largi și moi, 
scaune şi fotolii grele, oglinzi mari şi tablouri, care dacă nu prezintă o 
valoare, totuși sunt cu grijă şi cu gust alese. 

În faţa casei sunt doi cireși care își întind crengile până la 
ferestre. Tot acolo e şi grădina cu flori, în mijlocul căreia este un chioșc, 
împodobit și el în verdele viței de vie. Grădina cu flori e ocupaţia și 
pasiunea zilelor de vacanţă a lui Corinel, după cum grădina de pomi 
care este în spatele casei, e pasiunea lui Culai Livadă. În faţă dincolo de 
grădina de flori e curtea, o curte largă cât un teren de footbal și în fund 
de tot încep dependinţele, hambare, grajduri pentru vite, remize 
pentru trăsuri, căruțe și unelte agricole, pivnițe de vinuri şi celelalte, 
toate acestea ținute într-o perfect stare de ordine și curăţenie. 

De-obicei vacanţale la Galbeni, se petrec după un tipic, care rar 
sufere modificări. Jean și fetele, căci Șerban şi Iacob sunt fiecare la 
casele lor, se scoală obişnuit la ora 9, după care trec în cerdac unde li 
se serveşte gustarea de dimineață. Gustarea e bogată și de la ea nu 
poate lipsi nimeni, nici chiar Culai Livadă care s-a sculat de la 4 
dimineaţa și a alergat călare pe câmp pentru a supraveghea lucrul... 
După gustare pleacă din nou la câmp, coana Smărăndiţa la bucătărie 
pentru ca împreună cu lelea Marița să pregătească masa de prânz, iar 
copiii fiecare cu îndeletnicirile lui; Jean la revistele lui matematice 
pentru a rezolva niște probleme, Suzeta în iatacul ei pentru a scrie sau 
a citi, iar Corinel în chaise-longue, cu o carte sau un lucru de mână... 
Masa de prânz are loc cu același ceremonial, după care copiii se culcă 
pentru ca la 5 să ia o gustare. Pe la 6 când vremea începe să se 
răcorească, câte trei pleacă la plimbare. Plimbarea are loc la vie, dar 
mai cu seamă la șosea, până la han la Tănăsoaie, după ce trec peste 
podul Zeletinului. 

După masa de seară stau cu toţii în ceardac, unde Culai Livadă şi 
cu Jean citesc ziarele sau discută politică, Suzeta lucrează sau citeşte o 
carte, iar Corinel în serile clare, admiră luna care răsare roșie după 
dealul Călimănesei. Dar de obicei casele lui Culai Livadă sunt în toate 
vacanţele pline de musafiri. 

Livadă se opreşte şi închide ochii. În mijlocul familiei Culai 
Livadă care e unichul lui, și mai ales în tovărășia lui Corinel, și-a 
petrecut toate vacanţele. Amintirea lui Corinel îi face să-i sângereze 


inima. Corinel, prietena lui şi fata către care inima de părinte a lui Culai 
Livadă se simțea mai aplecat, doarme de câțiva ani în cimitirul satului. 
În clasa 6-a de liceu s-a îndrăgostitit de Florin Diaconu din Polocin, 
legionar, şeful gărzii de fier din judeţ. Culai Livadă a întrebuințat toate 
mijloacele pentru a scoate din inima fetiţei lui această dragoste 
nepotrivită, dar se vede că în contra dragostei nu te poți pune. Corinel 
a purtat dragostea aceasta nepersmisă în inima ei, până când s-a dus la 
universitate. Atunci, nu numai că a continuat-o, dar a devenit și ea 
legionară. lar când a fost ucis I.G. Duca primul ministru, Corinel a fost 
şi ea arestată şi patru luni de regim de închisoare i-au fost fatale. Acolo 
a contractat o tuberculoză, care după un an a răpus-o. Moartea lui 
Corinel a fost primul doliu care a închis casa patriarhală a lui Culai 
Livadă și va rămâne un ghimpe în inima bătrânului, până când va 
închide ochii. Moartea lui Corinel a fost pentru Mihai Livadă o lovitură 
grea. Totuși constată cu regret că a uitat-o de mult pe fetița acea 
blândă și visătoare, cu care stătea ceasuri întregi ca să-și povestească 
reciproc în ceardacul de la Galbeni, iubirile care le încercau inimile de 
adolescenți”. 

Numele pe care și-l dăduse în manuscris de Valeriu, îl arătase un 
copil cu o fire extrem de voluntară, astfel că primea adeseori corecții 
din partea părinţilor dar mai ales a lui Neculai Lazăr, bunicul său cel ce 
ținea tăinuit actul slavonesc prin care Ștefan cel Mare i-ar 
împroprietărit ca țărani liberi (răzeşi) pe locuitorii ținutului respectiv. 

Bun la învăţătură, Valeriu câștigase dragostea bătrânului, gata 
să-şi dea nepotul la liceu apoi şi la universitate, cu condiția să se 
întoarcă iar la brazdă, „să nu te faci surtucar să sugi la vaca statului, ci 
să te faci plugar ca şi mine, și tatăl tău ca întreaga generaţie de robitori 
ai pământului din care ne tragem. 

Am zice că ura pentru surtucarii, sugători la vaca statului, a 
reușit s-o transmită și nepotului său, chiar dacă nu s-a întors decât cu 
sufletul la brazdă, a luptat pentru drepturile țăranilor ca „talpă a Ţării”, 
şi cu această ocazie aflăm cine a fost îndrumătorul în viață a copilului 
Valeriu alias N. Șt. Govora: Neculai Lazăr făcuse şcoala în jurul anului 
1850, aşa cum se făcea în acele vremuri, în tinda bisericii, și cu varga 
de gutui în cui. Aceasta era singura metodă pedagogică a vremii. Dar 
după terminarea școlii, citise mereu, Biblia o știa aproape pe dinafară, 
Vieţile Sfinților așşijderea, precum și Alexandria și alte cărţi, care 
apăreau atunci. Fusese un însetat de dreptate. Acolo unde afla că s-a 


comis o nedreptate, se găsea prezent și Neculai Lazăr și ca un procuror 
cerea să se facă justiție. Dar Neculai avusese și o altă patimă: femeile. 
Cu Biblia într-o mână şi cu pravilele în alta, Neculai Lazăr care în 
tinerețile lui fusese un bărbat frumos, trecuse din braţele unei femei în 
ale alteia”. 

De la acest Neculai Lazăr, bunicul său, Govora a moștenit 
dragostea sa pentru Istoria românilor în general şi față de Vodă Cuza 
în special: „Dar Vodă Cuza a trebuit să ia calea pribegiei. Cei răi, ajutaţi 
de trădarea de la curte, l-au urcat într-o caleașcă și l-au trecut graniţa. 
Uzurpatorii au ţesut apoi o legendă care avea de scop să le acopere 
mârșşăvia spunând că Țara are nevoie de un domnitor străin, pentru a 
înlătura certurile pentru domnie. Parcă un străin ar putea să-și plece 
mai înțelegătoare urechea la durerile Ţării, decât sângele din sângelele 
nostru, şi os din osul nostru, verde, de român. În Țară nu i-au revenit 
decât oasele. A fost înmormântat la Ruginoasa şi mult popor a alergat 
atunci pentru a-și pleca genunchii și inima în fața sfintelor lui 
oseminte. Dragul bunicului, printre ei am fost şi eu. Să ştii măi băiete 
de la mine că atunci când se naște un om cinstit în Țara românească, 
sar hoţii să-l omoare. În istoria zbuciumată a Ţării noastre, mulți 
oameni au pătimit, mulți au murit şi mulți au luat calea plină de amar a 
pribegiei. Nu au fost primii şi nici ultimii, dreptatea cere întotdeauna 
sânge și lacrimi”. 

Livada obținu de la colonel permisia ca de sărbătorile 
Crăciunului să-și vadă părinţii de care însă s-a înstrăinat complet: 
„Când era adolescent, toate vacanţele și le petrecea acasă la Galbeni şi 
la Corinel. Şi pe acele vremi, era convins că niciodată nu-i va putea 
nimeni smulge din inimă aceste locuri, în care i-au îmbobocit primele 
visuri, în care a scris primele versuri pentru ochii negri ai Antoniei, 
după cum era convins că nu va exista nicio vacanţă care să și-o 
petreacă în altă parte... iar acum au trecut doi ani de când n-am mai 
fost acasă”. 

Părinţii l-au primit cu lacrimi de bucurie dar el și dă seama că se 
simte străin între ai lui, că nu mai are nimic să le spună bătrânilor: 
„Intrat în camera lui, camera în care mamă-sa nu a schimbat nimic, își 
găseşte fotografiile şi tablourile de liceu, cu colegii și profesorii de- 
atunci, cărțile și caietele și încercările de versificare de când era în 
primele clase ale liceului, toate păstrate cu sfințenie într-un cufăr. 
Livadă le privește, dar nici acestea nu-i mai pot spune nimic. 


— M-am înstrăinat completamente, își spune el, pe când se 
dezbrăcă să se culce. 

Camera e plină de parfumul gutuilor care atârnă legate de 
plafon, așa cum obişnuiesc să facă țăranii de pe partea locului. Mihai 
întinde mână şi ia una și carnea gustoasă și parfumată a gutuiei îl 
întoarce cu anii înapoi, când le culegea coapte din pomi sau când 
mamă sa păstra cu strășnicie fructele cireşului din grădină, până când 
venea el în vacanţă. Sentimentul acesta de înstrăinare, de 
desrădăcinare stăruie în suflet ca o leşie”. 

A doua zi Mihai se hotărăște să meargă la Galbeni unde și-a trăit 
adolescenţa, unde a murit Corinel și a fost îndrăgostit de Antonia. La 
Galbeni nu găsește decât pe lelea Marița, ceilalți era plecaţi la Podu 
Turcului să se plimbe cu sania și cum își amintește de Corinel se 
hotărăşte să se ducă la cimitir: „Cimitirul satului e îngropat în zăpadă, 
în ziua aceasta de sărbătoare, în cetatea morților tăcerea e mai grea ca 
niciodată. Cruci negre și strâmbe, putrezite de ploi şi zăpezi, ies din 
zăpadă ca nişte braţe descărnate. În mijlocul lor se ridica o cruse albă 
de mărimoră, crucea care-i străjuiește somnul fetiţei, cu ochi blânzi și 
destin tragic. Livadă se opreşte înaintea ei copleșit. Din fotografia de 
pe marmură, Corinel îi zâmbeşte și ochii lui se umplu de lacrimii... 

— Ce stupidă e viața aceasta își spune el, nici nu am intrat bine 
în ea şi drumul începe să fie presărat cu cruci. Şi crucile se vor înmulți 
mereu, până când la capătul acestui drum, va fi împlântată și crucea 
mea. 

Și genunchii se pleacă încetişor şi ating pământul. Își scoate 
şapca şi cu capul gol, în tăcerea morților, Mihai își simte inima caldă, 
scăldată într-o apă curată, cristalină. Şi de data aceasta nu se mai simte 
străin, s-a regăsit, şi-a regăsit adolescenţă și visurile, lângă marmura 
albă a unei cruci. Într-un târziu se scoală, îşi pune şapca pe cap, mai 
priveşte odată lung la fotografia lui Corinel, şi în drumul către casă se 
simte împăct, mulțumit, ca în urma împlinirii unei datorii. 

Se lasă înserarea, zările încep să se înece în cenușa apusului”. 

În sfârşit se aud la poartă zurgălăii săniilor celor sosiți de la 
plimbare, numai că apar patru sănii, în a patra se afla Antonia cu 
copilul, părinţii ei și bătrânul Văleanu, întâlnit la Podu Turcului în 
drum spre Galbeni. Masa întinsă în casa lui Culai Livadă e ca-n fiecare 
Crăciun îmbelșugată, în maniera unui autor englez, Govora numește 
felurile de mâncare, aceleași ca la Crăciunuile de altă dată, de demult: 


Cârnațţi, şuncă, cartaboșşi, fripturi şi nelipsitele sărmăluţe, „vinul este 
totaşa de bun, paharele pline mereu, ceva lipseşte. Lipseşte Corinel şi 
elanurile de atunsi”. 

Atmosfera ne este descrisă cu totul plastic: „Masa e liniștită, pe 
fețele tuturor e o veselie forțată. Zâmbetele înfloresc numai pe buze, 
nu şi în inimă”. 

În același timp, Mihai Livadă privind la Antonia se întreabă: „De 
ce o fi divorțat? Şi ce suferințe au trecut peste inima fetei cu ochii 
negri, de au îmbătrânit-o atât?” 

De fapt împreună cu fata de altă dată, a îmbătrânit chiar trecutul 
adolescenței sale petrecută la Galbeni. Se impune să redăm finalul 
acestei inevitabile despărțiri, simțită de fiecare om, dar numai unii au 
privilegiul de a-și exterioriza sentimentul nostalgic, dar amar ca fierea: 
„Pe acele vremuri nimeni nu stătea locului, perechile se învârteau în 
ritmul tangourilor molatece sau a valsurilor visătoare. Lui Livadă îi 
plăcea să danseze toate valsurile cu Antonia, care era o dansatoare 
minunată. Îi examinează talia îngroşată, sânii măriţi şi nu-şi mai poate 
închipui că femeia din fața lui, ar mai putea să danseze un vals, așa 
cum îl dansa adolescenta sprintenă, cu sânii ca două mere coapte. S-au 
schimbat vremurile, ne-am schimbat noi? Se întreabă Mihai. 

— Probabil și una şi alta, își dă el răspunsul. 

Și la ora 12 toţi dau semne de oboseală și în curând cu toții se 
îndreaptă către camerele lor. De camera Antoniei îl desparte numai un 
perete. Și totuşi, lui Livadă i se pare că îl despart șiraguri de munți și 
văi, de păduri sau stepe nesfârşite. Între ei nu este numai un perete, ci 
o viaţă care s-a consumat, care nu se mai poate întoarce. 

A doua zi revine la Polocin, iar seara motivează că îi expiră 
concediul, și revine în orașul de pe malul Nistrului, mai nemulțumit și 
mai stingher ca în momentul plecării. 

— Era mai bine dacă nu mă duceam, își spuse el, privind pe 
fereastra acceleratului, care îl trece Prutul în Basarabia”. 

Antonia, fosta lui iubită, pe lângă ființa ei fizică, reprezenta 
simbolul a tot ce Mihai urma să părăsească pentru totdeauna: vremuri, 
oameni, cu o parte din tinereţile sale, depărtată de inima lui, între timp 
schimbată şi ea. 

lată scena cutremurătoare a morţii subloconentului Adrian 
Vrajă: 

„— E o oroare războiul aceasta! suspină el. 


Şi privirile aleargă de-a lungul tarlalelor de grâu, care se leagănă 
ca niște valuri, la suflarea unui vântişor, care s-a stârnit în faptul 
înserării. Și iar îi vine în minte pierderea Basarabiei şi inima i se 
strânge iarăși ca străpunsă de un pumnal. 

— Ce de gânduri contradictorii, îmi răscolesc creierul, gândeşte 
Vrajă. 

11. Restituiri 

Fără îndoială Pamfil Șeicaru a fost unul din cei mai nedreptățiți 
oameni ai culturii românești şi continuă încă să fie. Ceea ce spune 
Hamlet lui Horaţiu despre firea danezului că dacă are un călcâi al lui 
Ahile semenii tot în el lovesc, se potriveşte și românilor numai că de 
cele mai multe ori, respectivul călcâi al lui Ahile se arată a fi inventat, 
susținut de simple zvonuri, neverificate se înțelege. 

Credem că în cultura nici unui popor nu există atâtea denunțţuri 
de plagiat ca la noi și în același timp sunt oamenii de valoare înlăturați, 
pe nedrept din cadrul ei pentru totdeauna, mai ales datorită unor 
greşeli ce nu le-au făcut, dar li se atribuie fără şanse de a fi confirmate. 

L-aş da exemplu pe Anghel Demetriescu, un om de o pregătire 
intelectuală superioară, care a suferit o viață întreagă din cauza unei 
confuzii a lui N. Iorga cel ce l-a considerat autorul articolului „Poeziile 
lui Eminescu”, apărut în 1875 în Revista contemporană, scrise nu de el 
ci de o persoană înveninată și slab pregătită iscălind cu pseudonimul 
Gr. Gellianu. 

Mai mult decât curioasă e reacţia criticilor secolului al XX-lea 
românesc, în legătură cu activitatea lui Anghel Demetriescu: G. 
Călinescu îi consideră scrisul ca fiind al unui prost, pe când Tudor 
Vianu în cartea sa „Arta prozatorilor români” îl aşază pe acelaşi A. 
Demetriescu alături de N. Iorga și Al. Odobescu deci printre 
întemeietorii scrisului savant. 

(1?) 

Şi ar mai putea fi dat ca exemplu chiar Macedonski, ori Al. 
Davila. Acesta din urmă căsătorit cu Saşa, văduva lui Odobescu, a fost 
învinuit că și-ar fi însuşit din manuscrisele acestuia, piesa Vlaicu-Vodă 
ceea ce s-a demonstrat a fi nefondat. Mai târziu când Al. Davila a căzut 


paralizat la pat, rănit de propriul său valet, constatându-se că e 
homosexual, raporturile sale au fost diagnosticate, de către G. 
Călinescu, drept scârnave. 

Personal, cred că Pamfil Șeicaru stă în fruntea tuturor, ţinta 
unor atacuri formulate în același mod suburan, și dacă a trecut peste 
ele se datorează firii sale tari, energiei ce-l mâna mereu înainte spre 
împlinirea idealului propus. Ori dacă atacurile, până în 1944, erau date 
pe la spate, politicienii burghezi şi partizianii lor ştiindu-i de frică, 
acestea s-au oficializat în timpul exilului său, când atacurile se dirijau 
de la centru, în parte le-am discutat, pomenind pe Fanny Rebreanu, 
privitor la romanul Golrile era pur și simplu manevrată de alții, şi la fel 
se prezentau Agatha Grigorescu-Bacovia sau D. Micu, ultimul 
discutabilul autor al lucrării Despre Gândirea și Gândirism. 

Dintre toţi ne vom ocupa de M. Gafiţa deoarece acesta ajunge să 
falsifice personalitatea lui Pamfil Șeicaru cât și relația de prietenie 
dintre P. Șeicaru şi Cezar Petrescu. Doar pornind da-aici vom ajunge 
treptat la un început de reabilitare a masestrului, prin Delirul lui Marin 
Preda şi ulterior prin mărturiile chiar ale lui Cezar Petrescu. 

Este de reținut că de acest capitol al restituirilor, mult material 
îl am răspândit de-a lungul acestei cărți, nu mă voi mai ocupa de el 
doar mă mărginesc să-l citez, după cum urmează. Am analizat 
portretul făcut de P. Șeicaru lui N. Iorga din paginile respective se pot 
deduce relaţiile cordiale ce existau între cei doi, şi ele, în timp au fost 
continue, din 1918 când ofițerul Șeicaru l-a cunoscut la lași până în 
anii 1939 - 1940 când N. Iorga i-a promis că-i va scrie prefața la cartea 
„Despre Pamfelt” pe care marele ziarist tocmai o scrie. Din păcate 
împrejurările tragice prin care marele istoric și-a pierdut viața, nu i-a 
mai permis să scrie interesanta prefață, al cărei plan îl schițase deja. 

Dacă mai adăugăm la toate aceasta rândurile scrise de N. Iorga 
despre Pamfil Șeicaru, ne vom da seama că marele savant nu putea să 
fie autorul butadei, „un şantaj / un etaj”, doar dacă ar fi putut lua locul 
unui stâlp de cafenea ori așa ceva nu era posibil. 

O să mai cităm aici discursul lui V.V. Stanciu și mai ales, 
excepționalul articol semnat de Ion Vinea: „Geneza unei gazete”, redat 
în întregime într-altă parte. Cu această ocazie se va împrospăta 
memoria literaţilor partinici, care nu uită să se refere la activitatea lui 
Ion Vinea ca ziarist la nenumărate publicații moderniste de avangardă, 
dar uită, ceea ce-i de condamnat că și-a făcut mai mult decât ucenicia la 


Cuvântul şi Curentul ambele conduse de Pamfil Șeicaru, deci i-a fost 
mentorul și dascălul cel mai de valoare de la care a învăţat, arta de a 
scrie la ziar. 

De ce îl urau comuniștii pe Pamfil Șeicaru e ușor de explicat, el 
era campionul antirusismului românesc, în viaţă, și dacă cei din țară nu 
şi-au schimbat atitudinea lor dușmănoasă, e o dovadă mai mult că 
însuși Ceaușescu practica un joc dublu, era în solda Rusiei sovietice, 
fidel ei, după cum susțineau unii destul de științific. 

S-a creat un adevărat clișeu Pamfil Șeicaru, circulând de la unul 
la altul, încât până la urmă minciunile s-au încetățenit, mai ales într-un 
regim de dictatură, unde orice inițiativă critică este jugulată încă 
înainte de a se naşte. lată o notă la „O viață de om” de N. Iorga prin care 
persnajul nostru cunoaște aceeași definiție de rutină deşi autorul îl 
citează pe marele ziarist de două ori şi în ambele cazuri laudativ: 
„Pamfil Şeicaru (n. 1894) ziarist, fondator împreună cu Cezar Petrescu 
al revistei de polemică politico-literară Hiena (1919 - 1924) la care au 
colaborat Al. O. Teodoreanu, Demostene Botez, Tudor Arghezi, Ion 
Barbu, Perpessicius, Lucian Blaga, Gala Galaction, N. logra, Ion 
Minulescu etc. În 1923 face parte din comitelul de conducere al 
revistei Gândirea. Numele lui se leagă de ziarul Curentul al cărui 
director a fost până la 23 August 1944. Unul din pamfletarii temuţi ai 
perioadei, cunoscut pentru cinismul și venalitatea lui. Și-a pus condeiul 
în slujba ideilor de dreapta, fiind unul din susţinătorii dictaturii 
antonesciene”. 

Desigur, datele biografice sunt incomplete, trecându-se peste 
activitatea marelui ziarist, la Cuvântul, şi ar mai trebui să adăugăm 
faptul că ziarul Curentul nu a funcționat până la 23 August 1944 ci şi-a 
sistat apariția odată cu plecarea lui P. Șeicaru în străinătate pe data de 
9 August 1944. Dar ce contează toate aceste regretabile omisiuni, când 
ți se dă satisfacția să minţi, adică să vorbeşti de cinismul şi venalitatea 
unui om pus în situația de-a nu se putea apăra. În ce priveşte ultima 
frază e de fapt un omagia, adresat celui ce a rămas până la capăt un om 
de dreapta, susținând regimul antonescian mult mai românesc şi mai 
uman decât cel comunist, sovietic. 

Totuşi unul din cel mai mare denigrator al lui Pamfil Șeicaru a 
fost M. Gafiţa care nu s-a dat în lături să falsifice adevărul, otrăvind de 
la sine putere, aşa cum am mai scris-o, reporturile prieteneşti dintre 
maestru și Cezar Petrescu. 


Cezar Petrescu a fost un autor mult prețuit și de marele public, 
prin urmare avea câștiguri grase, mai ales că era de o productivitate 
rar întâlnită, ceea ce explică unele inegalităţi ale operei sale dar nu atât 
de multe ca să fie scos din literatura română cum au încercat într-un 
timp comuniștii. 

Camil Petrescu nu se poate compara cu Cezar, fiindcă a ratat în 
toate domeniile abordate, ce cele câteva puţine reușite nu-l putea 
concura pe Cezar P. de proporțiile, dreptate avea Pamfil Șeicaru, unui 
Balzac al românilor. Și dreptate mai are maestrul atunci când susținea 
că partidul unic muncitoresc era împotriva caracterelor de răzeși, 
țărani liberi din romanele lui C. Petrescu știindu-se că sunt 
adversasarii neîmpăcați ai hoţilor de pământuri, comuiști. 

Săltarea lui Camil Petrescu este tendițioasă, politică, pe când 
apărarea lui Cezar e făcută din circumstanţă, pentru a-l diminua 
conținu pe celălalt. M. Gafița uită că în timp ce Șeicaru trăia modest, 
Cezar Petrescu şi-a luat o vilă la Buşteni unde astăzi se află instalat un 
muzeu dedicat memoriei sale de mare scriitor. Când l-am vizitat, am 
căutat intenționat ceva, cât de mic care să amintească de prietenia lui 
Cezar cu Pamfil, dar n-am găsit absolut nimic deși eram la un an şi mai 
bine de la revoluţie. 

După M. Gafiţa, la Hiena cei doi şi-au împărțit sectoarele, Cezar 
Petrescu se ocupa cu literatura pe când Șeicaru cu sectorul de 
ideologie politico-economică și socială de unde el l-a folosit ca primă 
trambulină în vederea atingerii obiectivelor urmărite, de fapt un nou 
prilej de a calomnia în modul cel mai josnic: „el decade curând la 
nivelul cel mai de jos al oficinelor burgheze, vestind pe autorul 
şantajelor organizate în Curentul, al polemicii așa-zisei independente, 
contra bani peşin”. 

Să se observe zisul literat, posedă limbajul activistului de partid, 
conștient că hârtia ce-i stă la dispoziţie îi dă dreptul să afirme tot ce-i 
trece prin minte, ajunge chiar hilar când descrie scena cumpărării 
polemicii obiective cu bani peşin, dându-nu siguranța că acest tovarăș 
nu a citit un rând din articolele maestrului, pur și simplu bate câmpii. 
lată unde duce lipsa de libertate, la umbra dictaturii cresc doar 
buruienile și plantele otrăvitoare, cum este cazul și acestui fidel 
servitor al partidului comunist. 

Şi cine îşi va închipui că odată cu stupizeniile respective, M. 
Gafița a încheiat repertoriul insultelor se înșală, abia acum urmează 


grosul Tor, din ele, mă voi conforma, și voi cita ceea ce-mi pare mai 
important: „Pamfil Șeicaru a devenit una din cele mai odioare figuri ale 
ziaristicii româneşti dintre cele două războaie, poate cea mai odioasă 
întruchipare a gazetarului necinstit, versatil, afacerist, adevărat rechin 
al presei. Posedând un condei ager, ei l-a pus cu voluptate în slujba 
căpătuielii, a dobândirii de putere personală, a minciunii şi şantajului”. 

Consideră, Cezar Petrescu îl va lua de model pentru figura 
ziaristului venal din romanele sale, ceea ce înseamnă că îngustează în 
mod nepermis orizontul lui de inspiraţie, nu-l poate înțelege, pur și 
simplu. Dar să redăm lungul pomelnic al ziariştilor venali, întruparea 
multiplă a maestrului transformat în arhetip, fals bineînţeles: „Mirel 
Alcaz din Calea Victoriei, lorgu Hortolomeu din Cheia visurilor, Filip 
Filipovici în ciclul Miss România, Horia Țincoca din Aurul negru, toate 
apărute chiar în timp ce era redactor la ziarul lui Șeicaru, Curentul. 
După Eliberare (care eliberare?), în Hartular Hristodorescu (poreclit 
Șperțular Șperțulărescu) din episodul „Ai noştri ca brazii” şi mai cu 
seamă în Vladimir Străvolniceanu-Vladim din romanul care-i poartă 
numele”. 

Cu siguranță, niciunul din aceste personaje nu au nici cea mai 
mică legătură cu Pamfil Șeicaru, pe când Vladim, neterminat, poate fi 
realizat literar, dar numai cu condiţia ca autorul să specifice de la 
început că orice asemănare între ei e pur întâmplătoare. 

M. Gafița scoate dintr-un sertar cică o scrisoare adresară de 
Cezar P. lui Pamfil, prietenul său bun. Nu ni se dau decât fragmente 
disparate, astfel că nu înțelegem prea multe, s-ar putea ca obiectul 
discuţiei să fie cu totul altul, de cel bănuit. Arătând că a ajuns la capătul 
răbdării lui, „depășind cu mult limitele unei capacități normale de 
îndurare”, se adresează revoltat, Cezar: „Am plecat la drum împreună” 
Quantum mutatos ilio: Erai altfel. Altul. Hotărât că erai altfel și altul. 
Altminteri cum ne-ar fi legat ceva?... Am plecat la drum împreună. Te- 
ai îndreptat spre o lume și țeluri ce nu erau de fel ale mele. Nu odată 
potrivnice mie... Succesele și biruinţele tale... În orice caz nu erau şi ale 
mele, ba dimpotrivă, mă împuţinau în ochii altora, fiindcă alții mă 
credeau complice şi beneficiar”. 

Prin această scrisoare scrisă la 23 lanuarie 1936, exclamă 
exegetul satisfăcut s-a produs ruptura dintre cei doi, după o colaborare 
de 17 ani, mai precis din 1919 când au plecat împreună din lași să 
cucerească Bucureștului. 


Dar eu sunt în stare s-o dovedesc prin scripte că autorul nu are 
dreptate încât dacă cei doi nu s-au despărțit definitiv pot avea două 
explicaţii: ori scrisoarea respectivă nu a existat niciodată ori dacă da, 
citind-o maestrul și-a dat seama că e iar vorba de cine știe ce bârfe de 
redacţie, ori fiindcă din cauza lor ar fi fost păcat să se supere cu un 
prieten atât de bun, l-a căutat pe Cezar imediat, explicându-i că el se 
înșală amarnic dacă poate crede că a devenit un altul față de cel cu care 
a plecat la drum, odinioară. 

Și că lucrurile n-au stat atât de critic, cum le bănuia M. Gafiţa, 
din mărturia maestrului ştiu că Cezar Petrescu a părăsit Curentul în 
1937 pe la sfârșit la propunerea regelui de a înființa România, ziar 
finanţat de el ca să-i sprijine dictatura personală instalată în 1938. Tot 
P. Şeicaru îmi scria că în timp ce România, Cezar, nu reușea să vândă 
mai mult de 3.000 de exemplare, Curentul se ridica la 70.000. 

După alungarea regelui, odată cu instalarea legionarilor la 
putere, România, titlul ziarului lui Cezar Petrescu a apărut în culoare 
verde, fără prea mult succes, ca apoi să fie de partea lui Antonescu. 
După 1944, sub comuniști Cezar Petrescu a scris câteva scenarii slabe 
de film, şocant de tendențioase, regimul comunist nu i-a prea priit, din 
această cauză Șeicaru îl socotea un Balzac al românilor dar nu mai 
până în 1944. 

Să ne amintim de discuţia dusă de Jani Popa la Viena cu Cezar 
Petrescu, păzit de Zaharia Stancu, i se plângea de tirania comunistă din 
țară, care nu-l lasă să-și caute de sănătate la Paris. Convorbirea i-a fost 
relatată maestrului. 

M. Gafița (1923 - 1977) mort, în timpul cutremurului din 4 
Martie, 1977 a ratat ocazia să scrie o carte ce să înfrunte timpurile și 
asta fiindcă s-a lăsat dus de valurile vremii pe cât de trecătoare pe atât 
de mincinoase. 

În cele scrise, uşor vom admite că M. Gafiţa nu are dreptate în 
caracteritarea dată lui Pamfil Șeicaru, cu fiecare rând se demască tot 
mai mult tendenţiozitatea cărții sale. 

Cum nu se gândesc oamenii că ce pun pe hârtie le 
supraviețuiește şi îi pot compromite pe vecii vecilor. 

Se vorbeşte de şantajele maestrului dar niciunul din detractorii 
săi nu este în stare să puie în discuție măcar un șantaj din cele mai 
multe. Dacă vom analiza punerea plagiatului poeziei lui L. Blaga în 
discuţie publică de către I. Ursu Soricu drept un atare șantaj, atunci ele 


nu sunt decât modalități de cunoaștere a adevărului, deoarece 
maestrul nu era nici necinstit, nici versatil, niciun mare rechin al 
presei, M. Gafiţa a făcut afirmaţii în vânt, dreptate avea maestrul, ca să 
câştige în schimb elogiile şefului său comunist. 

Este o calomniere josnică a unei mari personalități, cum sigur a 
fost Pamfil Șeicaru, independent în activitatea sa, neîncadrat nimănui, 
liber în gândirea lui, idealul său fiind acela, că indiferent de poziţie 
socială, fiecare om trebuie să afle adevărul, de unde pe drept a simţit 
marele ziarist că n-a fost comod deloc, din această cauză i-a fost dat să 
sufere multe lovituri nedrepte. 

Cum am mai spus-o, așteptăm de la cei ce pot să consulte 
Curentul lui Șeicaru şi alte documente, să scoată la lumină asemenea 
şantaje dacă ele există, în schimbul cărora marele ziarist să fi încasat 
bani peşin, ori dacă nu, să se recunoască deschis acest lucru ca o 
datorie fată de spiritul rănit al unei mari personalități, ultragiate în 
mod ordinar. 

De altfel, cum s-ar putea explica schimbarea maestrului, în 1944 
de 50 de ani, când era pe deplin format, să devie în exil un altfel de om, 
doar se ştie că la respectiva vârstă o lichea și un rechin ai presei nu-și 
poate lepăda vechile deprinderi. Răspunsul este numai unul: dacă 
Pamfil Șeicaru la 50 de ani în exil s-a dedicat cărții și studiului intens e 
dovadă că așa a fost şi în ţară, numai că meseria de ziarist pe care o 
iubea nu-i lăsa atâta timp la dispoziție. Dacă rosturile sale ar fi fost 
spre căpătuială nu ar fi suferit atâta sărăcie pentru slujirea unul ideal 
ce nu-i aducea atâția bani peşin, ci ar fi început să-și caute modalitățile 
de îmbogăţire mai mult ca oriunde, ușor de găsit, într-o societate 
capitalistă. 

De altfel, pe cel ce-şi ia libertatea să studieze viaţa maestrului, în 
țară ca şi în exil, o să-l surprindă faptul că în nicio parte a albiei şi 
hotarelor, n-o să-l întâlnească pe omul descris de calomniatorii lui, în 
culori mai mult decât negre. 

Dar să dau două exemple. Primul este Ion Caraion, venit în exil 
după 50 de ani: nici chiar pentru un semen nu atât de apropiat nu o să 
fie greu să remarce la el i efervescenţă interioară, îndreptată contra 
celor din jurul său, totdeauna cu tendința de-a ieşi în evidenţă sau să-și 
manifeste o anumită apartenenţă, de obicei extravagantă. 

Acest om deşi suferind, în loc să-și îndrepte atenţia spre o 
eventuală operă a sa, era preocupat de modul cum ar putea să-și 


înmormânteze talentul dar împreună cu el să fie sub pământ şi 
duşmanul său de moarte Eugen Barbu. Acest om a reușit să mobilizeze 
Europa liberă şi s-o pună pe cel mai fals drum posibil, fiindcă nu 
posedau niciun argument care să susție plagiatul de către E. Barbu al 
romanului Groapa după N. Crevedia. 

Cred și astăzi cu câteva ore înainte de a muri, lon Caraion mai 
pregătea un model de ţeapă pe care să o mai bage odată, otrăvită în 
inima adversarului său. După cum se vede Ion Caraion a rămas același 
de pe vremea când Marin Preda îşi scria „Viaţa ca o pradă”. 

Al doilea ales de mine este Petru Dumitriu, pe care-l cunosc mai 
ales după scrisul său și acesta citit parţial. După mine el face parte 
dintre scriitorii ce până la un punct pot fi înțeleși, deoarece trăiesc din 
ce scriu, dacă nu ar sări mult peste bord. De pildă, să-l amintesc pe 
Titus Popovici coleg cu mine de liceu, la Arad, în timpul refugiului, sub 
comuniști cu Mercedes la scară, apartament întâia la Mogoșoaia, care 
totuși fiindcă nu câștiga prea mult cu romanele sale mincinoase ca de 
pildă Străinul, s-a hotărât să scrie scenarii de filme că sunt mai bine 
plătite. Cam aşa mi-l închipui şi pe Petru Dumitriu. Sigur nu pe nimic 
şi-a terfelit familia de boiernași, şi nici atât primul roman în franceză 
unde povestea viața unui securist nu a scris-o chiar pe gratis. 

Desigur, Balzac m-a învăţat să fiu mai atent cu mizeriile bănești 
ale scriitorilor, şi lucrurile s-au înăsprit în ultimul secol, când pe faţă se 
susține că tehnica e totul, cultura un cuvânt ruginit. Totuși să fim 
drepți niciun mare autentic artist nu şi-a planificat o mare lucrare, în 
funcție după câţi bani peşin i se pun în palmă. 

Numai că Petru Dumitriu e băiat practic și atunci şi-a zis, dacă 
afacerile cu cartea nu mai merg să fac, afaceri pur şi simplu, din ele va 
cădea sigur şi câştigul. S-a mutat la Frankfurt unde i-au mers atât de 
bine afacerile că a fost prins, nu ştiu eu cu ce, adică cu mâţa în sac, dea 
trebuit să părăseacă Germania și stă de-atunci la Metz oricum nu prea 
departe de Meca Europei, Frankfurtul. Despre acest caz au scris ziarele 
germane, la timpul lor. 

Am vrut să spun că nici Petre Dumitriu nu s-a schimbat în exil, 
face tot ce-a făcut și odinioară, afaceri, când cu oamenii partidului 
comunist, când cu cei mai noi, social-democraţi, important este că tot 
şeful vechi a rămas pe loc. E același. 

Şi în lumina acestor date să nu-l admirăm pe Pamfil Șeicaru cel 
ce s-a sacfrificat pentru idealul său rămânând omul de totdeauna cu 


inima închinată cărții şi neamului său românes, cu toate greutăţile și 
mizeriile inerente exilului, și-a continuat activitatea din ţară 
perfecționându-și cunoştinţele istorice şi cele de cultură generală, fără 
să renunţe total la ziaristică. 

Acesta este defăimatul Pamfil Șeicaru, împărtășind vina de a fi 
altfel decât societatea sa coruptă împotriva căreia a luptat, pentru 
drepturile țărănimii, de când s-a întors de pe frontul primului război 
mondial decorat cu ordinul Mihai Viteazul. 

Orice altă ceva înseamnă minciună și defăimare comunistă în 
alianță cu politicienii de veche orientare, înfăptuitoarea actului de la 
23 August, un salt în neant pe care Pamfil Șeicaru îl consideră ca unul 
de mare trădare, și fiindcă nu putea merge alăturea de ei în exil, au 
urmat alte defăimări, cu care a fost murdărit cel ce-a stat mereu în 
slujba adevărului caracterizându-i activitatea de ziarist, istoric şi 
scriitor, Patriei credincios până la ultima bătaie a inimii sale. 

A nu accepta acest martiraj al unui om, înseamnă să nu înţelegi 
realitatea că semenii hulpavi i-au mușcat inima, așa ca vulturul trimis 
de Zeus, ficatul lui Prometeu. 

Supus atâtor defăimări de-a lungul vieţii sale, acum înţeleg de ce 
maestrul nu le dădea importanța cuvenită, mai ales în ultima parte a 
vieții sale, spunea că nu are timp s-o facă, el se luptă cu conducătorii 
țării şi nu cu slugile lor. Poseda era un de fel de forță spirituală care îi 
întreținea veşnica tinereţe şi era sigur că odată adevărul va ieși la 
lumină, dacă acei ce se vor ocupa cu activitatea sa vor fi stăpâniți de 
obiectivitatea necesară. Vedea în mine omul ce poate să scrie despre 
unele momente cruciale dacă el nu va avea timp să se ocupe de ele. 

Romanul Delirul de Marin Preda poate fi numit al marilor 
reabilitări, alături de Ion Antonescu va figura în respectiva galerie 
eroică şi Pamfil Șeicaru, sub nume de împrumut, se înțelege. Ca timp, 
prin faptul că Ștefan Paul zis parizianul a intrat la Ziua în cel de al 
zecelea an de existenţă, ne aflăm în anul 1939. 

Dar să dăm cuvântul scriitorului: „Grigore Patriciu (era un 
pseudonim, îl chema Ilie Dobre) construise cu banii săi înalta clădire în 
care se află acum, e drept, nu dintr-odată, ci cum se spunea în lumea 
duşmanilor lui, de fiecare dată când săvârșea un gros șantaj. „Etajul și 
şantajul”, formulase cineva această manieră de a parveni în lumea 
presei şi publicul îl acceptă pe marele ziarist, pe care îl citea totdeauna 
cu interes, cu şantajele lui cu tot, fiindcă era un îndrumător de opinie 


bun. Numai la început o pornise sub tutela unui om politic care îl 
subvenționase pentru interesele lui”. 

De la început trebuia să-i dăm dreptate maestrului când 
susținea că deși Marin Preda îi descria ca o figură pozitivă, nici el nu se 
emancipase de zicala „etajul și şantajul” ceea însemna că vede în el pe 
omul venal dar simpatic, ori asta - cum îi cunoaștem, viața - Pamfil 
Șeicaru n-a fost. Desigur un romancier poate inventa dar în caz că scrie 
un roman istoric se cuvine, pentru realizară operei, să respecte 
anumite evenimente privind veridicitatea unor eroi, nu numai 
principali. Dar pe această cale, poate să recurgă şi la imaginaţie dar 
numai după principali. Dar pe această cale, poate să recurgă şi la 
imaginaţie dar numai după ce a redat întocmai atmosfera epocii 
respective. 

Să ne reamintim de rândurile scrise lui Radu Valentin, în 
legătură cu „Delirul” întrebându-l dacă îl cunoaște pe scriitorul Marin 
Preda, pentru a-i comunica unele opere, romane istorice reușite ca din 
ele să-şi însușească metoda de a combina realul cu produsul pur al 
imaginației. În acest cadru, maestrul citează romanul lui M. Barrts, 
Salut au soldat, dedicat generalului Beranger, figură principală a 
istoriei Franţei, ratată până la urmă. 

De unde se vede că pa marele ziarist nu-l mulțumea romanul 
Delirul, după el departe de a corespunde unui roman cu adevărat 
istoric, nu depăşeşte condiţiile unui reportaj ceva mai lung. Ori cei mai 
mulți, inclusiv criticii şi exegeţii literari duşi de valul cel nou, în care 
rediscutarea faptelor în mod pozitiv ale lui lon Antonescu sau Pamfil 
Șeicaru, le părea, şi aveau dreptate, în sine un eveniment istoric 
deosebit, de unde cuprinși de un entuziasm să-i zicem neliterar, au 
trecut, cu ușurință peste unele slăbiciuni ale operei literare scrisă de 
Marin Preda, Delirul. Astăzi, emancipându-mă de influenţa fantastică a 
respectivului moment politic, tot mai mult trebuie să mă alătur părerii 
maestrului, pe care de altfel o aveam înainte de a o cunoaște pe a 
dânsului, așa dar în cele următoare o voi și demonstra. Se susține că 
intervenția ambasasorului sovietic la București a împiedicat apariţia 
volumului al doilea a cărții, în care urma să se descrie comportarea 
eroică a mareşalului, opusă lașităţii celor ce, în frunte cu regele Mihai, 
s-au grăbit să-l trădeze. 

Fără să neg importanţa formală a intervenţiei diplomatului rus, 
consider că Marin Preda a renunţat la continuarea Delirului, 


nesimțindu-se în stare să descrie nişte evenimente ce ţineau de un 
război considerat de el ca orice război un dezastru, deci cu această 
concepție nu putea pătrunde în caracterul nici al lui Antonescu nici al 
lui Pamfil Șeicaru, amândoi cu o altă mentalitate privind existența unui 
război „sfânt antibolşevic sau unul de întregirea neamului cum era 
primul război mondial pentru marele nostru ziarist. 

Dacă Marin Preda nu ar fi renunţat de bunăvoie la Delirul, 
nimeni nu l-ar fi împiedicat să-l scrie pentru sertare, prevăzând 
timpuri mai bune pentru publicarea lui, dar faptul că nu a făcut-o 
înseamnă că nu s-a simţit în stare să descrie fapte eroice pentru o 
epocă, profund dispreţuită chiar de el, în cele dintâi. Nu e lipsită de 
semnificație scene cu tinerii care încep să se masturbeze, atunci când 
află că România a intrat în război. Pe această cale Marin Preda, 
împreună cu tinerii lui îşi arată tot disprețul față de războiul început și 
se va afla lângă cei ce în „Viaţa ca o pradă”, vor fi sabotorii lui. Putea un 
atare scriitor să ducă până la capăt destinul eroic al mareșalului? Din 
considerație pentru Marin Preda, pe care-l respectăm și chiar îi 
prețuim ca autor al romanului existențialist, de mare valoare, Cel mai 
iubit dintre pământeni, postum îl felicităm că a renunțat să scrie un 
roman cu o temă pentru care marele lui talent nu se arăta potrivit să o 
realizeze. Ceva asemănător i s-a întâmplat și poetului american Ezra 
Pound care avea în plan ca după terminarea războiului al doilea 
mondial, în semn de închinare lui Dante, să-și completeze cântecele 
pisane cu descrierea Paradisului, în versiune modernă. Dar, după se a 
trecut prin cuştile de la Pisa a renunțat definitiv la acest proiect, din 
cauză că pentru el a încetat să mai existe, pe pământ paradisul, cântat 
de poetul florentin, şi numit terestru. Se poate spune că Marin Preda 
nu a mai continuat Delirul după se şi-a dat seama și el că pe pământ nu 
mai există Edenul visat de poeţi, nu e loc decât de marele infern, și 
astfel în continuarea Delirului a scris pur și simplu, romanul noii 
existențe românești aflată în robia comunistă: Cel mai iubit dintre 
pământeni, unde şi-a dat preaplinul talentului său. 

Întorcându-ne la Grigore Patriciu, cu numele lui N. Crainic, lon 
Dobre, autorul țese o intrigă politică în cursul căreia un mare poet care 
îl îndrumă spiritual pe Patriciu, primeşte de la un puternic al zilei: o 
sută de mii de lei ca să scoată o foaie politică. Dar abia publică primul 
număr și un adversar politic îi propune suma de patru sute de mii dar 
să editeze o revistă literară în loc de una politică. Să reținem răspunsul 


poetului: „Adu banii încoa și dă-i în p... mă-sii de lichele” iar autorul 
adaugă, plin de înțeles: „Așa se născuse o revistă literară şi murise un 
ziar politic”. Rămâne descoperit N. Crainic. 

Într-o fază atât de importantă, autorul inventează fiindcă la 
Hiena, maestrul aflat la începuturile sale nu avea niciun îndrumător 
spiritual, Cezar Petrescu îi era prieten, iar Tudor Arghezi se mulțumea 
să-şi publice poeziile și articolele, nu-l putem socoti în niciun caz, chiar 
din contră, îndrumătorul lui P. Şeicaru, se ştie că acesta l-a sprijinit 
publicându-i în Hiena, poeziile din volumul Flori de mucigai. 

Ori în continuare pune sub același stigmat, al banului câștigat 
necinstit și pe Grigore Patriciu, autorul nu admite că de fapt o 
publicaţie putea să se întreţină prin resurse proprii: „Patronul Zilei 
care pe atunci era un om foarte tânăr procedase într-un chip 
asemănător, (ca marele poet n.n.) dar devenise repede independent și 
temut, în timp ce își cucerea cu hotărâre publicul său. Scopul nu scuză 
mijloacele, dacă avem altele la îndemână. Dar ce putea să facă un mare 
poet, pe care îl frigeau degetele să scrie? Ca şi un ziarist care îşi simţea 
vocaţia, dar banii erau la alţii? Îndată se clădirea se înălță la opt etaje, 
marele ziarist renunţă la sursele de câştig care i-ar fi știrbit reputaţia 
şi se dedică în întregime informării opiniei publice. Pătrunse la sate şi 
tirajul crescuse considerabil. Avea o cultură politică și sociologică 
temeinică şi cu toate acestea stilul său rămăsese simplu și direct și de 
aceea dilemele și interogările lui erau atât de dramatice şi în forma lor, 
accesibilă, nu numai în fondul lor, pe care îl exprimau și nenumărați 
alți ziariști (unii clar în ziarul lui) dar cu un stil mai pretenţios şi mai 
sofisticat”. 

Este de neacceptat că atunci când un personaj, cum era Pamfil 
Șeicaru trăiește, să nu depui efortul să-l cunoşti, ceea ce înseamnă că 
reprezentanții partidului îi interziceau ca scriitorul să ia legătura cu el, 
adică nu urmăreau să-l reabiliteze pe marele ziarist ci să-l prezinte ca 
pe un om al unui sistem politic putred după cum considerau ei, cel 
puţin teoretic regimurile burghezo-capitaliste la noi adăugând și 
particula de moşieresc. Și totuși exemplul vieţii lui P. Șeicaru 
demonstra altceva, un ziarist avea posibilitatea să se dezvoltea după 
cum îi dicta conștiința deci în mod liber fără să aibă la spatele său un 
cenzor politruc, cel ce dădea propriu-zis banii şi dicta ca un roman să 
fie de talia unui reportaj și nu unul istoric. 

Când Șeicaru a venit la Bucureşti şi a editat Hiena nu avea 


nevoie să primească bani de la un politician sau altul cum ni se da de 
exemplu marele poet și aici doresc să subliniez că Pamfil Șeicaru nu 
avea nevoie de un îndrumător spiritual deoarece el îl avea dobândit 
prin experiența războiului, ea i-a cizelat sufletul, i-a susținut idealele 
până în ultima clipă a vieţii sale. Adică ceea ce nu scrie Marin Preda, 
manipulat probabil și el, într-un regim democrat nu e valabil doar 
modelul marelui poet închinat politicienilor zilei ci și prezenţa unor 
aşa zişi sprijinitori, ce nu-şi impuneau ideile, se mulțumeau cu postul 
de director, lăsând totală mână liberă ziaristului Şeicaru să scrie ce 
vrea la ziar, şi acesta, îl pot numi a fost Titus Enacovici, membru al 
partidului lui Iorga democrat-naţionalist, total neagreat de marele 
istoric. Acest aspect e foarte important fiindcă la Cuvântul având pe T. 
Enacovici drept director P. Șeicaru putea din 1925 să se bucure de 
totală independenţă, și e drept reușea ca foarte tânăr să nu se abată de 
la principiile câștigate ca ziarist a nu sluji nimănui, încă de la 
începuturile sale nu i-a fost dat să facă tranzacţii cu cine ştie ce oameni 
politici ori T. Enacovici nu era o excepție în lumea publicisticii 
românești, deci nu putem să-i comparăm pe ziariștii vremii cu slugile 
ignobile cum-au ajuns sub regimul de dictatură comunistă. 

Nu putem accepta că Șeicaru era la fel de tânăr când a început să 
ridice palatul Curentului astfel că printr-o imposibilă și prin nimic 
justificată sentință solomonică până a ajuns la etajul al optulea a 
recurs la șantajele sale ca pe urmă: să se dedice la câștigurile primite 
din vânzarea ziarelor sale; fiindcă în 1937/1938, când s-a realizat 
respectiva unică lucrare pentru țara noastră, veniturile sale după zece 
ani de apariție a Curentului (din Ianuarie 1928) însoţite de alte două 
ziare Rapid şi Evenimentul, uneori cu un Curentul familiar, și cu 
împrumuturile la bancă garantate tocmai de ziarele respective, îi 
permireau să finanţeze ridicarea Palatului ce se va numi a Curentului. 
Cu deosebit regret scriu că de fapt Marin Preda s-a depărtat de 
personalitatea lui Pamfil Șeicaru în mod condamnabil, sprijinind în 
același timp pe toţi calomniatorii acestui mare român. Maestrul zicea 
cu mult dreptate că prin întreprinderea lui, coresponzând unei 
adevărate citadele ziaristice a stârnit invidia multor oameni, 
acompaniată de ura capitalului nomad ce se considera înfruntat de 
faptul că se realiza o atare lucrare fără ajutorul său, autorul fiind un 
simplu român bazat pe resursele lui proprii. Fără îndoială ostilitatea 
regimului comunist se manifesta și prin scrisul lui Marin Preda, care îl 


punea în discuţie pe Pamfil Șeicaru în aparenţă ca pe un erou pozitiv, 
dar căruia îi răpește și ultima picătură de cinste, confirmând toate 
calomniile ce au circulat pe seama lui, considerând că asta ţinea de 
putreziciunea regimului democrat, așa dar el era vinovat pentru 
oamenii corupți pe care îi are. Minciuni peste minciuni constituiau 
esența unei atare orânduiri! 

Dar Marin Preda își continuă descrierile lipsite de orice temei, 
desigur nu uităm că e vorba de un roman dar cum se referă la un 
personaj, uşor de identificat, artistul e dator să contribuie la 
cunoaşterea sa adevărată nu să-l surpe, sub consideraţii lipsite de 
orice temei nu se ridică deasupra slabei pregătina unui reporter total 
desinformat, spune şi el ce aude că-i șoptesc colegii din jurul său. De 
data aceasta nici nu se pune în discuţie că romanul Delirul ar fi unul 
istoric, autorul nu s-a obosit măcar să studieze la faţa locului subiectul 
ce-l tratează, ar fi fost cazul să deschidă măcar un număr din Curentul 
anului 1944, dar așa ceva nu i-ar fi permis cerberii de pe margine, că ar 
fi aflat lumea ce păreri rele avea criticul actului de la 23 August 1944. 

Dar iată încă patru rânduri prin care autorul săvârşeşte la 
fiecare din ele cel puţin câte o greșeală... istorică: „Prin 1929 actualul 
patron al zilei era redactor la un ziar procarlist (înaintea lui Carol) cu 
orientare naționalistă, de dreapta, înființat de un bogătaș și condus de 
Nae Ionescu, cel cu ruperea istoriei şi saltul în absolut”. 

Totala lipsă de pregătire, demonstrată cu ostentaţie ni-i 
prezintă pe Marin Preda de o neseriozitate strigătoare la cer, parcă ar 
vrea să-şi bată joc de noi, dându-ne cu tifla. În primul rând P. Șeicaru în 
1929 nu mai putea fi redactor la un ziar procarlist, de orientare 
naționalistă, din simplul motiv că marele ziarist nu mai era în 
comitelul de conducere a ziarului Cuvântul, de pe la sfârşitul anului 
(1927, din cauza reformelor ce le-a introdus la ziar, același Nae 
lonescu adus în sumarul revistei de Pamfil Șeicaru pentru a scrie 
coloanele religioase, rămase vacante prin plecarea lui N. Crainic, numit 
într-un post mai înalt deci mai bine retribuit. 

Aşa dar pe când Șeicaru era redactor al Cuvântului ziarul nu era 
nici prea naționalist, și nici atât procarlist, dar e locul să mai sublinien 
că ziarul a fost înființat de Pamfil Șeicaru împreună cu bogătașul Titus 
Enacovivi căruia i-a dat o deosebită atenţie Nae Ionescu numindu-l cel 
mai valoros director de ziar din toată România. Ceea ce-i drept, în 
1929 Nae Ionescu şi T. Enacovici conduceau Cuvântul ziar procarlist, 


numai că Șeicaru nu mai activa la acest ziar aproape de doi ani 
conducea Curentul ca adversar neîmpăcat al Cuvântului. Clar și simplu. 

Toată această rocadă de neadevăruri urmărește demonstrarea 
că marele ziarist a fost un oportunist politic, om al regelui Carol al II. 
Ori într-o dictatură fie şi regală un director de zuar trebuie să fie mai 
atent în activitatea lui dar de-aici până la colaborare e o cale lângă de 
tot, nu atât de greu să treci de ea, cu cât Carol al II-lea avea la dispoziție 
România lui Cezar Petrescu un bun ziarist, dar lipsit în acest domeniu 
de geniul lui Pamfil Șeicaru. 

lată-l, intrând în acțiune și pe liberalul I.G. Duca, îl cheamă într-o 
zi pe Patriciu, cum îl chemase şi pe marele poet şi îi dădu dispoziţii să 
înființeze un ziar anticarlist. Așa a apărut Ziua ceea ce este nefondat 
deoarece Curentul a apărut în 1927, când oamenii încă nici nu se 
gândeau la întoarcerea lui Carol II în țară. 

E drept că se afla în relaţii foarte cordiale cu I.G. Duca, l-a vizitat 
de nenumărate ori la cula sa de la Mărdărești şi i-a dedicat un 
memorabil articol, după moartea sa „Un necunoscut I.G. Duca”, în care 
îi face un portret ce nu poate fi uitat, de pana unui autentic artist, un 
Tiţian al cuvântului. 

Dar toate acestea nu înseamnă că era subordonat politicii 
liberale, în acelaşi timp îi publica în Hiena pe N.D. Cocea adversarul 
şobolanilor (emblema purtată după el de liberali) demonstrându-ne că 
Pamfil Șeicaru nu asculta de ordinele nimănui. 

Nu a existat nicio duplicitate a maestrului, în acea grea perioadă 
pentru ţară, cum a fost dictatura regală, nici atunci a, scrie Liviu 
Rebreanu, Pamfil Șeicaru n-a trecut de partea regelui, spre deosebire 
de N. Crainic, acesta din oportunism, a părăsit „Curentul'” pentru a 
scrie la ziarele procarliste. Cât de amator şi totodată prin nepregătirea 
lui dăunător prestigiului maestrului, cu multă îndrăzneală Marin Preda 
scrie: „În 1930 Carol al II-lea se întorcea pe tron şi întreabă: Cine e 
contra mea? 

— Majestatei se răspunse, toată lumea e procarlistă, în afară de 
banditul-ăla de Grigore Patriciu. 

— Să vie la mine, a zis regele. Marele ziarist se prezintă la palat 
unde nu se știe ce s-a petrecut dar redactorii Zilei au simţit. Patronul 
devenise favoritul regelui”. 

În atare momente Marin Preda, ne pare foarte rău s-o scriem, ne 
apare ca un Ponson de Terrail, redivivus, care şi-a agăţat personagiile 


istorice, reprezentate ca păpuşi asemănătoare de-a lungul unui fir de 
sârmă, de pe care, odată ieșite din acțiunea romanului, mai ales 
definitiv prin moarte, le scotea de pe fir și le arunca în colțul camerei 
sale. Până într-o zi o servantă nou angajată, observând două păpuși 
aruncate pe jos, le-a ridicat și le-a pus la locul lor de pe sârmă ceea ce a 
produs un efect, vorba autorului român, catastrofic două din cele mai 
importante personagii moarte au reintrat pe scena vieţii, ceea ce a 
provocat protestul violent al cititorilor. 

Felul cum își manevrează eroii Marin Preda ne aminteşte de acel 
du-te-vino al celebrului scriitor francez, oricând prezentând pericolul 
de a reveni şi morții în acțiunea închipuită a romanului. 

Ne întrebăm, cum scriitorul stăpânit de o rară nonşalanţă nu 
avea teamă de a fi surprins spunând lucrurilor chiar pe dos, ca spre 
pildă când cu forță caută să-l facă pe marele ziarist procarlist sau să-l 
rezume pe Nae Ionescu la filosoful „cel cu ruperea istoriei şi saltul în 
absolut”, ceea ce i-ar duce pe unii la concluzia că e cam semidoct. 

Cât priveşte campania dusă împotriva unuia din membrii 
marcanți ai partidului liberal, ministrul domeniilor Constantinescu pe 
care marele ziarist l-a numit Porcu’ - Constantinescu Porcu’ - nu pot 
să-i dau dreptate nici în această chestiune lui Marin Preda, când crede 
că, într-adevăr, aşa era el cam porc... 

Plecând din Madrid, ultima oară, maestrul, întreținându-se la 
aeroport cu Traian Popescu nu se ştie de ce a adus vorba despre acest 
personaj, făcut de el celebru, Constantinescu-Porcu. Cu o evidentă 
tristețe în ochi, marele ziarist își manifesta dorința să mai revie asupra 
acestui Constantinescu-Porcu deoarece a fost prea aspru cu el, a greşit 
desigur, căci n-a fost chiar porc. (Parcele nu i-au mai îngăduit să revină 
asupra subiectului, așa cum şi-a dorit.) 

E drept că a fost omul lui lon Antonescu, căruia i-a rămas 
credincios memoriei sale până la moarte, cinstindu-l așa cum a făcut-o 
numai cu puțini oameni în viața sa. Fără să fie liberal l-a admirat pe 
Ionel Brătianu pentru politica dusă în primul război mondial, vedea în 
el pe marele făuritor al României Mari. Pe Carol al II-lea considera cel 
mai mare blestem căzut pe capul României și în lon Antonescu unul 
din martirii neamului, erou al Sfintei lui Istorii. 

Marea tragedie a lui marin Preda în „Deliriul” este aceea de a nu 
fi putut să-şi scoată eroul, pe Grigore Patriciu personificând pe marele 
ziarist Pamfil Șeicaru, nu l-a putut îndepărta de calomniile și 


defăimările adversarilor mai des duşmanii săi și în loc de a săvârşi 
ceea ce se cerea împlinit, şi-a îmbrăcat eroul într-o mantie de purpura 
ponosită, mâncată de şobolani în cea mai bună parte, astfel că i se 
poate obiecta că nu și-a studiat personajul căci numai prin iubirea lui, 
putea să-i descopere şi valorile sufletului său în interior, oglindă a 
veşniciei. 

În loc de orice ce exploatare a sublimului, cel mai adesea a scris 
din auzite la colţ de stradă, asemănându-se instrumentismului ca nu 
nu știe citi o partitură, o execută după ureche. 

Mai ne rămâne să insistăm asupra scenei împuşcării legionarilor 
care i-au intrat în casă, de către marele ziarist posesor a doua 
rezolvere: „Culcat pe burtă şi pitit în unghiul zidului, unde se termina 
spirala scării interioare, cu pistolul în mână, marele ziarist aștepta. Ştia 
că n-o să poată opri el singur cinzeci de legionari să intre în casă dar 
dacă îi oprea măcar un sfert de oră, poate că armata sosea. Ori acest 
sfert de oră, chiar trecuse și viața lui era agăţată de o clipă... iată-i în 
prag... Când umbrelele lor negre deveniră amenințătoare, fără să fi 
intrat cu totul în casă, ziaristul îndreptă pistoalele într-acolo şi ochi. 
Deodată însă trei din aceste umbre țâşniră din vestibul și se pitiră sub 
scară. Ce bine că nu trăsese i s-ar fi descoperit unde era și l-ar fi 
lichidat, năvălind toţi pe scări. Ori, acum îi pândea el să iasă de sub 
scară. Numai că alți cinci dădură năvală în hol şi atunci ziaristul, fără să 
mai gândească, trase în ei cu amândouă pistoale, focuri neîntrerupte, 
realizând fără să-şi dea seama, impresia că sunt mai mulți în casă care 
se apărau și sunt bine plasați. Doi legionari fură loviți şi zăceau morți 
pe uriașul covor din hol, ceilalți trei se ascunseră și ei sub scară, de 
unde începuseră şi ei să tragă în direcția de unde trăsese în ei. 
Gloanţele găuriseră zidul din spatele ziaristului, care nu se ghemui ci 
trase iar, ținându-și atacatorii sub scară, în timp ce afară... Afară se 
întâmpla ceva. Un ofițer sosise cu patru-cinci soldaţi care fuseseră 
imediat dezarmațţi și închiși împreună jos unde se aflau socrii 
ziaristului...”. Urmează o ciocnire dintre un pluton de infanterie 
condus de un căpitan şi legionari, Grigore Patriciu întâmpină cu 
gloanţe un grup de legionari intrați pe ușa spartă și dobori mai mulți 
dintre ei, ceilalți se retraseră. 

Curând totul intră în normal, cât priveşte descrierea scenei 
corespunde unui film ieftin de cow-boy în care cei buni împușcă - cu 
zecile pe cei răi, a căror grijă e aceea de a servi drept ţintă vie celorlalți, 


Grigore Patriciu devine o vedetă de Hollywood, un al doilea John 
Wayne de unde reuşeşte să ţină piept de unul singur doar cu două 
revolvere ca un adevărat erou popular, la cincizeci de indivizi înarmați, 
şi din ei să omoare câţiva, forțându-i pe ceilalţi să se retragă, ca din 
senin, dar asta nu contează, important era să smulgă aplauzele copiilor 
aşezaţi în primele rânduri, rozându-și unghiile până la carne vie. 

Scena descrisă de Marin Preda corespunde unui western ieftin 
şi ne pare rău să constatăm că autorului nici prin minte nu i-a trecut că 
spre deosebire de filmul de cinema, tăiat se înțelege, pe care ni l-a 
prezentat nu se trage co gloanţe oarbe ci de pildă Patriciu își seceră 
frații de neam cu gloanţe veritabile, repetând crima săvârşită de Cain 
împotriva lui Abel, indiferent de unde plecăm. 

Autorul inventează iar total nelalocul său, odată ce Pamfil 
Șeicaru îmi scria că el în timpul rebeliunii n-a fost în București, ci se 
plimba liniștit pe străzile Romei, ca dovadă are o poză, strict datată, 
făcută de un prieten, în piața Veneţia din Roma, respectiva probă nu 
poate fi discutată, aşadar scena descrisă de Marin Preda, cu atâta lux 
de amănunte nu a avut loc decât în imaginația cam fierbinte a 
romancierului nostru. 

E locul s-o spunem, pe autor îl interesa remarcarea lui Ștefan 
parizianul, alias chiar el angajat la unul din ziarele lui Pamfil Șeicaru, 
dar dintre atâţia sigur că nu avea cum să-și amintească de tânărul care 
i-a salvat viața, prin telefonul dat, în timpul rebeliunii, armatei, dar e 
clar că totul e invenţia romancierului care neapărat prin romanul său 
ține să iasă în evidenţă într-un rol pe care nu l-a avut niciodată, în 
afară de a fi lucrat fără strălucire într-una din redacţiile ziarelor 
maestrului. 

E de-a dreptul umilitoare întâmplarea petrecută începătorului 
Ștefan cu marele ziarist căruia îi impută articolul scris despre 
Yogoslavia, nu-i împărtășește ideile în legătură cu rezistența eroică a 
poporului sârb. Grigore Patriciu e gata să revină asupra publicării lui 
dându-i dreptate lui Ștefan, totuşi constată că el a apărut a doua zi, 
deoarece aşa cum îl lămurește un alt angajat al Zilei: „Patronul când 
scrie un articol e atât de încăpățânat încât chiar dacă greșeşte el tot îl 
publică”. 

E o caracterizare cel puţin nepotrivită, pentru caracterul 
maestrului, o insultă adusă celui ce într-un articol concentra o 
experiență a faptelor analizate până în cele mai adânci înţelesuri. 


Adică, atunci când dădea un articol la tipar, el era atât de lucrat din 
punct de vedere al obiectivităţii istorice și sociale încât, până la urmă, 
nu putea da dreptate unui începător, cu cașul la gură. Fără îndoială, 
ceea ce nu putea şti nici Ştefan şi înţelege tutorele său de mai târziu, 
marele ziarist şi-a pierdut câteva ore bune, după discuţia cu tânărul 
Ștefan, pentru a-și reanaliza articolul și întreaga bibliografie ce stătea 
la baza creării sale, și în acest mod nu datorită faptului că era pur şi 
simplu încăpățânat, ci după un studiu cu adevărat științific, de totului 
obiectiv, ajungea la concluzia că dreptatea era de partea lui și că 
articolul se cere publicat în forma pe care i-a dat-o. 

Întregul incident e de-a dreptul stupid şi arată încă odată cu ce 
neseriozitate crasă îşi tratează personagiile în Deliriul, Marin Preda, și 
iar ne determină să ne gândim la nemuritorul Ponson de Terrail, cel 
ce-și bărbierea eroii, tot la cinci minute cu briciul imaginaţiei sale de 
lemn, înainte de a-l da pe mână călăului. 

Totul ar putea fi interpretat în lumina învăţăturii freudine, ca o 
sublimare a unei refulări suferite de măruntul ziarist de odinioară, 
adică în calitatea sa de scriitor ajuns, Marin Preda caută să aducă o 
rectificare, se înțelege fantetistă, în relaţiile dintre el și marele ziarist, 
pe care încă mai susține că îl idolatriza! La fel a procedat și cu Nichifor 
Crainic în Viaţa ca o pradă, permițând să-l ia pe mentorul Gândirii tare 
de tot fiindcă a refuzat să-i publice o nuvelă, începătorului de-atunci. 

Constatând în mod obiectiv că romanul lui Marin Preda, Delirul, 
e un total fiasco, adică ratat, nu înseamnă că negăm, pe această cale, 
orice valoare operei sale. Din contră, am putea susține că Deliruri, ca 
orice lucrare comandată nu putea să aibă decât soarta descrisă de noi, 
şi am arătat de ce scriitorul nu se arăta prea entuziasmat de faptul că a 
scris-o. 

Îmi amintesc, eram la Bucureşti, în anul apariţiei cărții lui M. 
Preda „Moromeţii” şi m-a şocat propaganda ce i se făcea de către 
organele de partid, în primul rând în Scânteia și în vitrina tuturor 
librăriilor bucureştene, era expusă poza cam timidă, parcă şi-ar fi cerut 
iertare pentru bâlciul provocat de apariția Moromeţilor. E adevărat că 
Marin Preda trata în această carte problema colectivizării de la sate, 
dar dacă s-ar fi luat în considerare logosul bătrânului Moromete s-ar fi 
înțeles că țăranii nu erau prea fericiţi că li se fura pământul. Dar 
entuziasmul comuniștilor era de nedescris, în sfârşit regimul comunist 
îşi are marele lui romancier, mult mai matur să nu se mai repete 


sfârşitul catastrofic al lui N. Labiş, victimă a dorinţei partidului să 
declare în persoana lui un al doilea Eminescu, și pentru asta l-au scos 
din mediul său potrivit sufletului sau de poet mare, în devenire și l-au 
de la Poiana Mărului dus la București, care ca „Oraș al tuturor 
prăbușirilor” l-a omorât pur şi simplu. Au trecut, în legătură cu 
„Moromeţii” pe lângă unele idei ce nu erau conforme ideologiei 
comuniste, dar cei ce au dat banii după lozinca „Tu eşti poet deci 
cântă” în sfârşit, stăpânii roşii voiau să-și vadă roadele, chiar dacă nu 
toate erau așa de coapte. La un semn al partidului, marii critici şi 
istorici ai partidului au declarat Moromeţii drept o capodoperă, lipsită 
de fisuri, superioară romanelor lui Liviu Rebreanu. 

Problema era total fals pusă, fiindcă cei doi scriitori ca manieră 
de abordare stilistică erau total diferiţi, de fapt, nu puteau fi comparați 
decât - cim o făceau criticii români înclinând balanţa în favoarea lui M. 
Preda -, forțând lucrurile. Cine ar îndrăzni să-l opuie pe Proust lui 
Balzac, ori aşa ceva se întâmpla pe scena comunistă a literaturii 
românești. 

Rebreanu este un clasic, stăpânit de viziuni homerice, dă 
stabilitate şi ordine zeiască descrierilor sale, cele mai multe personagii 
ca Ion al lui Glanetașu, Ana soţia lui, bătrânul Iuga, Toma Pahonţu, 
Apostol Bologa întocmai ca Agamemnon, Oreste, Ulyse, Hecuba, 
Antigona, sunt figuri de mit săpate în marmora Veşniciei. Pe când 
Marin Preda este un scriitor nervos, ades lipsit de echilibru, sare de la 
o extremă la alta, un Victor Petrini trăieşte sub teroarea existenţei, nu 
în exterior ci în viața lui lăuntrică, din această cauză nu descrie tipuri 
perene ci din acelea care apar, trăiesc și dispar odată cu ceea ce s-a 
numit de către filosoful Heidegger. Fiinţă şi timp, nimica nu e veşnic, 
totul curge între naștere și moarte, este heraclitian, pe când primul în 
esența sa, un eleat. Nu este, din toate aceste motice, un creator de 
tipuri şi arhetipuri, ci mai degrabă un caricaturist, prinzând reacţiile 
fugare dar nu lipsite de importanţă, tot ale vieţii sufleteşti. Socotim 
drept geniale capitolele din volumul al doilea al romanului „Cel mai 
iubit dintre pământeni” în care ne este prezentată echipa de la 
deratizare, dintre ei toți, nu numai Vintilă, rămâne de neuitat. 

Se poate constata că pentru a-l caracteriza pe scriitorul Marin 
Preda am făcut referință şi la romanul „Cel mai iubit dintre pământeni” 
pe care eu îl consider opera cea mai împlinită a lui Marin Preda. 
Desigur nostalgicii trecutului nu vor să audă de această lucrare, o simt 


prea mult oglindă care răsfrânge un trecut ce ar trebui să ne provoace 
scârbă față de degradata condiție umană, însușită de unii semeni ai 
noştri. 

Interesant şi atoate grăitor, în anii de după revoluţie, sub 
conducerea directă a preşedintelui Academiei, Eugen Simion, s-a 
organizat o retrospectivă Mari Preda, în cursul căreia s-a insistat 
asupra Moromeţilor, şi nu s-a pomenit cu niciun cuvânt romanul 
principal scris de Marin Preda „Cel mai iubit dintre pământeni”. Acesta 
e cel mai pur manifest al existenţei unui om care s-a despărțit definitiv 
de regimul comunist, fenomen cu atât mai de luat în seamă cu cât 
criticii l-au proclamat un mare scriitor de-al lor. 

Personal cred, că fiecare dintre ei au un loc asigurat în galeria 
nemuritoare a scriitorilor români, numai că distincţiile respective nu 
aparțin oamenilor ci numai zeilor. Mă refer în primul rând la cei doi 
prezentați, în cele anterioare: Liviu Rebreanu și Marin Preda. 

Înainte de a încheia acest capitol, trebuie să mărturisesc deschis 
că încă tot mă mai leagă multe aspecte neliterare de cartea Delirul de 
Marin Preda. Oricât ar fi ratată din punct de vedere al creaţiei literare, 
ea are marele merit de a încerca să-l reabiliteze pe mareșalul Ion 
Antonescu de care sunt atașat prin anii mei liceali, deci am trăit şi am 
văzut cu ochii proprii ceea ce pot să spun astăzi, fără teamă că greşesc, 
a reprezentat şi reprezintă pentru elternitate demnitatea de neștirbit a 
poporului român. 

Am trăit şi am văzut cu ochii mei, deci nu din cărţi le-am luat din 
realitatea - mă repet - trăită de mine zi cu zi. 

Pentru a nu irita, pe aliaţii noştri nemți, colegii mei de liceu au 
fost îndepărtați din cauză că erau evrei, ceea ce a avut darul să mă 
supere dar să şi urmăresc de-aproape soarta lor, şi mă bucuram ori de 
câte ori îi vedeam pe stradă, singuri, sau împreună cu părinţii lor, 
convins fiind că li se face o mare nedreptate și mai ales lipsă de 
omenie. 

Deci, de pun mărturie aici pentru viitorima, să se știe: toți 
colegii mei evrei s-au întors după 23 August în băncile lor de liceu, și 
ne-am bucurat împreună de această revedere. Să adaug, că nu a lipsit 
niciunul. Nevătămată a rămas și sinagoga lor, pe care o ştiam fiindcă 
treceam în fiecare zi, pe lângă ea, în drum de-acasă spre liceu. La fel au 
rămas și părinţii lor şi toți evreii orașului Arad. Și aceasta s-a putut 
întâmpla fiindcă Ion Antonescu a dat dispoziţii pe toată țara ca nimeni 


să nu se atingă de evrei, şi astfel răspundea nemților cei ce voiau să-i 
interneze în lagăr aşa cum au procedat în Ungaria, inclusiv în partea de 
nord a Transilvaniei, cedată temporar acesteia. Dar se poate constata 
că niciun scriitor evreu nu a pierit în România sub conducerea lui lon 
Antonescu, lucrul se poate verifica de orişicine. Excepţie a făcut poetul 
român de origine evieiască, Benjamin Fundoianu, care a părăsit 
România și a fost împușcat de Gestapo la Paries. Dacă rămânea în ţară, 
ar mai fi putut trăi mulți ani încă după 23 August 1944. 

Desigur, mai trebuie socotiți și evreii dispăruți după 
bombardementele sălbatice ale  anglo-americanilor asupra 
Bucureștilor şi altor oraşe româneşti, care după obiceiul învingătorilor 
de astăzi tot victimelor învinșilor sunt atribuite, după un procedau mai 
mult decât discutabil. 

Indiferent de zvonurile răspândite, pentru mine lon Antonescu 
rămâne, dreptate are Pamfil Șeicaru, martiriul ultimului război 
mondial, pentru faptul că a apărat drepturile de totdeauna a neamului 
său pentru care a dus un război just şi a fost în mod mişelesc executat 
în vestita vale zisă a Piersicilor aflată în apropierea închisorii Jilava. 

Dacă nu am fi avut atâţi vânzători de ţară soarta României ar fi 
fost cu totul alta și astăzi. Mă bazez nu numai pe sfintele male amintiri, 
pe care nimeni nu mi le poate lua, în legătură cu țara condusă de Ion 
Antonescu, dar mi le-a confirmat generația de aur a epocii lui Ion 
Antonescu, printre ei credincioşi până la capăt mareșalului pe lângă 
Pamful Șeicaru, să-i pomenesc încă odată pe căpitanul Ion Emilian, pe 
poetul Al. Gregorian și încă atâţi alţii care i-au ridicat lui Ion Antonescu 
un monument nevăzut constituit din pietrele cele mai nobile ale 
simţirii lor, şi mă satisface că alături de aceşti fii nobili ai Patriei mi-am 
putut duce şi eu obolul cel mai pur al credinţei și recunoștinţei mele. 

Din multe puncte de vedere generaţia lui lon Antonescu, printre 
copiii căreia mă înscriu și eu, putem spună - că aşa cum se exprimă 
într-o poezie a sa, marele poet Radu Gyr „Ei am rămas sub zidurile 
Troii'. 

Nu putem uita că mareșalul a fost acela care ne-a redat 
demnitatea de oameni atunci când înfrunta presiunile exercitate 
asupra persoanei sale, să predea pe evrei nemților. 

ÎI oprea mândria sa de a fi român, strămoşii săi din mormânturi 
cei ce nu au făcut în întreaga lor istorie un singur război nedrept ci în 
fiecare, cum zice Eminescu, şi-au apărat „Sărăcia şi nevoile și neamul”. 


lată de ce, fără lon Antonescu, omul demnităţii noastre 
naţionale, Istoria Românilor ar fi mult mai săracă. 

Şi de ce de câte ori aud pronunţat numele acestui om între 
oameni mă înfior și-mi vine să mă închin memoriei sale și 
mormântului său fără cruce pe care-l port în inima inimii mele. 

În acest capitol al „Restituirilor” va trebui să acordăm atenţia 
noastră şi prietenului bun al maestrului, numit de el un Balzac al 
Românilor, Cezar Petrescu. 

Înainte de toate să reproducem rândurile sale scrise sub titlul 
latin „Laudator temporis acti” destinate aniversării Curentului în anul 
1943: 

„E îndeobşte destinul şi adesea consolarea oamenilor cu 
tâmplele demult cărunte, a suspina după trecut. 

Breasla scriitorului zilnic nu prea cunoaște această mângâiere. 
Şi nu are dreptul la ea. 

Suntem prizonierii prezentului. Singura fereastră deschisă ne e 
spre orizonturile viitorului. N-ai răgazul popasurilor retrospective. 
Trebuie să mergi, nu numai în pas cu timpul. Ci măcar cu un pas 
înaintea timpului. 

lar când viitorul întrezărit ieri, așa cum l-ai scrutat pe-un colț de 
masă, în larma şi permanenţa febră a unei redacţii, executat de 
secretarul care-ţi cere un articol urgent cu ceasornicul în mână și cu 
ochii la minutar; când acest viitor întrezărit ieri, a devenit un trecut 
pentru tine şi pentru alţii, singura consolare-ţi rămâne, că n-ai fost un 
profet mincinos deși profeția era atunci cronometrată de ritmul 
sparmodic ai edițiilor. Prin ce miracol, prin ce intuiţie, ai prevăzut ceea 
ce alții nu îndrăzneau sau refuzau să vadă? 

Cred că aceasta rămâne singura consolare, (deşi pentru unii 
platonică, deşi pentru alţii vitregă) a noastră, a tuturor celor care acum 
cincisprezece ani, în jurul lui Pamfil, ne-am aflat împreună, în redacția 
ziarului „Curentul”. 

Că anii ne-au încărunțit, viața ne-a risipit, că în inimi au început 
a se usca fibrele de iască-are vreo însemnătate aceasta? Pentru 
sentimentele tale subiective, da, în seri singuratice, când te împresoară 
îndoita melancolie a crepuscului de-afară şi din tine. Dar viața nu se 
poticneşte oprindu-se la nimicnicia vremelnicei tale ființe: trece pe 
lângă tine, peste tine. Înainte de a te întoarce cu desăvârşire în pulbere, 
trecerea ta prin viaţă îşi găseşte o justificare, dacă ai știut să citeşti în 


semnele timpului, dacă te-au muncit şi ai descifrat ceva din destinele 
omenești, dacă ai contribuit cât de puţin din modestul tău ungher cu 
intimele tale puteri, la dramatica luptă a fiecărei generații cu forțele 
oculte ce se coalizează pentru a o împiedica să-și îndeplinească 
misiunea, dincolo de egoismul individual şi mărunt. Îmi pare că şi sub 
acest unghiu, noi cei de atunci, de la noul ziar „Curentul”, pe care 
Șeicaru, cu mâini de stegar, îl ridica în fața dificultăților, anticipam 
semnele vremii. Citeam în ele. Și n-am dat greş. 

În euforica atarexie a unei lumi care-și pregătea agonia 
acompaniată de floriturile de violoncel ale lui Briand, la funebrele 
ceremonii de pa țărmul lacului Leman; scrisul nostru al celor de- 
atunci, care vestea altceva și credea în altceva, părea tuturor o 
absurditate, multora un glas de cobe. 

Vremurile s-au împlinit. 

Suspinul după trecut e numai fiindcă împlinirea vremilor ne-a 
găsit aşa cum suntem, mai puțini, mai răzleţi, mai cărunți, mai cu 
inimile de iască - asistând la asaltul profeților de ultimă oră, ca totul să 
fie cum a mai fost”. 

x kK x 

În Ianuarie 1943, cum Curentul împlinea 15 ani de la apariție, 
redactorii publicației au hotărât să cinstească acest eveniment printr- 
un Almanah, al cărui conținut să fie alcătuit din colaboratorii cei mai 
apropiați ai ziarului. Fără să fie direct solicitat, Cezar Petrescu din 
proprie inițiativă a depus pentru publicare în Almanah, articol 
Laudator temporis acti, ceea ce l-a satisfăcut pe Pamfil Șeicaru în mod 
deosebit, din mai multe motive. În primul rând prin faptul că fiul 
rătăcitor se întorcea la matca lui, de bunăvoie, în al doilea rând și cel 
mai important, se demonstra că între cei doi nu exista nicio supărare, 
Cezar a părăsit în 1937 Curentul pentru a-și încerca puterile ca și 
director la un ziar ca România, cu atâtea responsabilități, cum avea o 
atare publicaţie procarlistă. Pentru noi se risipeşte bănuiala lui M. 
Gafița care printr-o scrisoare, a cărei autenticitate avem motive să o 
punem la îndoială, anunţa ruperea definitivă a relaţiilor dintre Pamfil 
Șeicaru și Cezar Petrescu, din lanuarie 1936 ceea ce constituie cel 
puțin un mare neadevăr. Nu numai că romancierul a plecat la România 
din anul 1937 pe la sfrşit, dar după cum se constată colabora alături de 
cei de la Curentul și la alcătuirea Almanahului din 1943, ceea ce 
însemna o legătură intactă între cei doi. Mai mult, după mărturia 


maestrului, la 10 August 1944 când a părăsit Bucureștiul, trimis de 
mareșal cu o misiune în Spania, Cezar l-a petrecut la gară, amândoi 
stând sub impresia că probabil nu se vor mai întâlni în viață niciodată, 
aşa cum s-a şi întâmplat. 

În lumina acestor date, nu ar fi atât de sigur că eroul principal 
din romanul neterminat al lui Cezar Petrescu, apărut sub comuiști, 
Vladim sau drumul pierdut, ar fi P. Șeicaru cu atât mai mult cu cât 
maestrul nostru nu a fost nici chiar în exil un om pierdut, cum 
insinuează titlul lucrării. 

Mai departe, nu în cele din urmă doar marele ziarist putea să 
pătrundă cu adevărat cuvintele prietenului său şi să aprecieze elogiile 
aduse ziarului său „Curentul”. 

Pentru a ne explica tonul distant al romancierului, el în cea mai 
bună parte se datora sentimentului de inferiotate pe care trebuia să-l 
aibă și inconștient, față de ziaristul Șeicaru, știind bine că oricât ar fi 
considerat un mare ziarist, exista unul, în persoana lui Pamfil Șeicaru, 
care-l întrecea. Ori, cum vom vedea nu peste mult, cu această ocazie 
Cezar, indirect, va recunoaște poziţia de conducător al generaţiei sale, 
deținută de Pamfil Șeicaru deci o altă mulțumire personală a acestuia 
din urmă. 

Cu toate ambițiile sale de mare ziarist, cum și era, Cezar 
Petrescu s-a realizat în literatură ca nuvelist și mai ales mare 
romancier, criticii i-au imputat, pe nedrept influența de a scrie zilnic la 
foaie, mergând până acolo încât vorbeau de calitatea de reportaj a 
romanelor sale, ori asta era un enunț peiorativ, în conștiința noastră 
românească atunci când, luată în sine, meseria de reporter oferă un 
prilej unic romancierului să se dezvolte ca observator al actului zilnic 
în toate amănuntele sale, condiţia este să nu rămână la acest nivel, ca 
Marin Preda în Delirul, de unde s-a născut termenul antinomic de 
semănătorist naturalist, ceea ce la autorul nostru e de fapt un realism 
descris cu ochiul unui Balzac al românilor cum îl considera, pe drept, 
Pamfil Șeicaru, cu toată mândria celui ce are un astfel de prieten 
înzestrat cu har divin. 

Să ne oprim, în treacăt asupra romancierului Cezar Petrescu pe 
care culturalnicii comuniști ori l-au ignorat complet ori scriau cam în 
acest fel, total partinic, orbi la valenţele marelui său geniu creator: 
„Posteritatea, în acord cu sentinţele criticii interbelice, a corectat 
sensibil relieful scriitorului. C. Petrecu este un caz interesant de 


creator divergent la care ideile şi proiectele, mult mai interesante, o 
iau înaintea realizării estetice, aceasta minată de multiple carenţe”. (M. 
Zaciu în Scriitori români, București, ed. Ştiinţifică și Enciclopedică, 
1978, pg. 372) Atare caracterizări șchioape au mai făcut şi alţi critici 
mai celebrii decât comentatorul român, Astfel, Sainte-Beuve îl 
considera pe Blazac un autor minor anticalofil, ca în acelaşi timp să se 
laude cu introducerea lui de Sade în literatura franceză, pe care 
locuitorii din Lacoste, oameni mai cu bun simţ îl renegau, rușinați de 
escapadele sale perverse. Probabil tot datorită unor criterii sui generis, 
aplicate şi lui Cezar Petrescu, scriitorul Stendhal a fost complet 
necunoscut mai multe decenii după moartea sa, pe când în legătură cu 
disprețul arătat de M.Z. la audiența populară de public, pe care o aveau 
romanele lui C. Petrescu, ași aminti că Flaubert avea obiceiul să-și 
citească cele scrise peste zi, bunei sale servitoare și nu mai după ce 
avea avizul său favorabil considera că materialul era publicabil. Și să 
nu uităm că nu e vorba de o simplă glumă și că în Flaubert avem pe cel 
mai pur stilist al prozei franceze, impecabil în forma estetismului 
aplicat de el. 

Se ştie că Cezar Petrescu a fost un scriitor fecund, nu a existat un 
sector al societății românești să nu fi fost exploatat de el, supus celei 
mai acribe observaţii realiste. A scris şi romane aparținând, cum le 
numea, fantasticului interior și literatură pentru copii, îndrăznesc să 
susțin că dacă ar fi scris doar în acest domeniu, romancierul nostru ar 
fi fost la fel de celebru. Contestarea lui Cezar Petrescu sub comuniști a 
avut un substrat pur ideologic pe când critica interbelică - desigur nu 
toată - dădea sentințe subiective mai mult incitată de invidia că un 
scriitor nu numai că trăia din munca sa dar putea să-şi mai cumpere şi 
câte o vilă cum era din Bușteni, unde se află astăzi casa lui memorială. 
De altfel se poate spune despre astfel de critici că așa cum citim în 
Biblie li se aplică şi lor, se lăudau că văd paiul din ochii romancierului 
dar în același timp nu vedeau bârna din ochii lor proprii. Răul cel mare 
s-a petrecut sub comuniști, unde toţi literaţii trebuiau să judece 
lucrurile ca Mircea Zaciu, nu era posibilă nicio abatere, cuvântul 
criticului se confunda cu cel al partidului, chiar dacă hotărârea 
aparținea de fapt unui clan literar, ce nu te recunoştea ca membru al 
asociației lor dacă nu ai aceleași păreri greşite despre scriitorul în 
cauză, Cezar Petrescu. Scoaterea acestui autor din școli, nepublicarea 
romanelor sale, nu i-au adus un prejudiciu lui, inclusiv postmortem, ci 


a suferit tânărul elev căruia i s-a luat prilejul să se întâlnească cu un 
scriitor de la care putea să-și însușească arta de a scrie literatură 
adevărată ori asta nu putea s-o facă din lectura sofisticată a lui Camil 
Petrescu sau chiar Mircea Eliade, să nu mai amintesc pe epigonul lui 
Hurmuz, Marin Sorescu. Însuşirea prozei lui Cezar Petrescu poseda 
calitățile majore ale ziaristicii lui P. Șeicaru, se adresa în același timp 
elevului cel mai începător că şi profesorului său și savantului totodată 
şi omului de rând, primordiala însuşire a marei arte, posedată și de 
operele lui Cezar Petrescu. 

Una din ideile de bază a literaturii lui Cezar Petrescu a fost acea 
de a da prin romanele sale „O cronică românească a veacului al XX-lea”, 
asemănătoare „Comediei umane” a lui Balzac, de unde nu chiar 
platonic l-a considerat Pamfil Șeicaru un Balzac al românilor, maestrul 
se baza desigur şi pe destăinuirile făcute de prietenul său, marele 
romancier. 

Numai că trecându-și în revistă romanele scrise şi-a dat seama 
că între el și Balzac exista o esenţială deosebire și ea poate fi făcută cu 
toate frescele istorice scrise până la el. Adică, Blazac, descrie răul 
societăţii franceze dar în perspectiva luptei duse cu ceea ce i se 
împotriveşte binelui, aşa cum ea e personificată de personagiile sale 
celebre, unele cu un amestec din cele două. Caracteristică e reacţia lui 
Balzac atunci când i s-a adus reproșul că eroinele sale reprezintă 
predominant răul, el le-a aşezat pe hârtie ca să demonstreze că cele 
bune sunt prezente în număr egal cu cele rele. Se poate susține că răul 
e mai interesant pentru viziunea și acțiunea unui romancier, mai 
palpitant decât binele, aproape mereu același, din această cauză din 
Divina Comedie a lui Dante a fost apreciat Infernul mult mai mult decât 
Paradisul abia în ultimul timp readus la valoarea sa reală. Cum se 
întâmplă în viață acelaşi om poate fi şi bun și rău, sau o parte din 
destin rău ca cealaltă să fie mai mult bun. L-aş da de exemplu pe 
bancherul Nuncingen un temut om de afaceri dar în același timp un 
biet îndrăgostit de frumoasa lui soție, care după obiceiul locului, nu 
poate să nu aibă un amant tânăr, dacă nu mă înşel pe Rastignac, nu 
prea moral din fire. Și să nu-l uităm pe abatele Herrera scăpat de la 
ocnă cu banii ce i-a moștenit se răzbună pe societatea care l-a umilit, 
totuși devine un erou pozitiv când prin calităţile sale va fi numit şeful 
poliției din Paris. 

Nu e greu de constatat că eroii lui Cezar Petrescu nu se supun 


cursului unei istorii străbătută de acei corsi şi recorsi ai lui Vico sau de 
viziunea optimistă a lui Hegel, în evoluţia căreia filosofia umană ajunge 
la cunoașterea absolută. 

Dacă luăm ca exemplu romanul întunecare (apărut în 1928, în 
foileton din 1923) Radu Comşa va fi tipul omului învins de societatea 
de care se simte un înstrăinat şi după mutilarea sa fizică şi sufletească, 
se sinucide. Ori dacă mai analizăm alte romane ale lui Cezar Petrescu 
ne vom da seama că tipul învinsului apare mai frecvent, ca un paria al 
societății ce nu mai are curajul decât să-și ieie viața proprie, adică să se 
sinucidă. 

De-aici unii exegeţi literari vorbesc de apologia învinșilor la 
Cezar Petrescu deci el prin destinele individuale și mai rar colective 
românești nu mai descoperă acel suiș și coborâș al istoriei scris de 
Vico ci numai tragicul ratării şi a învinsului, fără reîntoarcere la lumea 
lui de altă dată. Această perspectivă e numită pesimistă, și sigur că aşa 
este, şi va trebui să ne rememorăm că Eminescu de pildă în Codru și 
salon dar nu e singura desigur, marele nostru poet reprezintă un 
pesimism social, determinat într-un mod dualist, când poetul se află în 
codru, e fericit ca şi când ar trăi în paradisul regăsit pe pământ dar 
imediat ce se întoarce la oraș deznădejdea îi reapare din nou, cu tot 
pesimismul de rigoare. Să recunoaștem că acest fel de pesimism nu are 
nicio legătură cu sistemul atât de închegat al lui Schopenhauer, și în 
consecință avem de o parte viața fericită pentru poet în natură şi codru 
iar pe de altă parte pesimismul cauzat de prezenţa orașului, deci 
originea este citadină. Ceva asemănător se petrece şi cu personajele lui 
C. Petrescu şi cu dezrădăcinarea trăită de ei în mediul orăşenesc, prin 
pierderea vieţii patriarhale de la sat. Nu e vorba de un nou 
semănătorism, dar nici ce o influentă directă a lui Unamuno, cu al său 
sentiment tragic al omului modern, aspect definit filosofic pe când un 
romancierul ca Balzac studiază destinele individuale cu precădere, 
deci lucrurile se petrec mult mai nuanțat decât pe vremea lui Balzac, 
ce-a studiat epoca nașterii societății capitaliste, în formele ei sălbatice 
dar nu lipsite de mijloacele de apărare ale omului. 

Dându-și seama că prin tragismul omului învins, Cezar Petrescu 
nu va putea scrie o istorie clasică urmată și de Balzac, autorul își 
revede primul plan, prevăzând de data aceasta momentele principale 
din societății româneşti ca: 1848, 1907, cele două conflicte mondiale 
etc. iar în 1940 romancierul își aranjează altfel materialul, am zice 


supă criteriul existenţial, tragic considerat specific pentru societatea 
românească, după cum urmează: Rodul pământului, Război și pace, 
Capitala care ucide, Târgurile unde se moare, Fantasticul interior, 
Satyricon. 

Prin urmare evadare în fantastic rămâne ca un remediu 
întrebuințat contra înstrăinării omului modern. Dar ajuns aici, 
scriitorul, are viziunea a doua tipuri de civilizaţie total antagonice, cea 
patriarhală de la sat, și cea capitalistă de la oraș, cu două moduri de 
existență, oriental și occidental, cu raportul dintre esenţă și aparenţă, 
toate acestea legate de poziţia geografică şi de răscruce a lumilor se 
arată tipice pentru istoria națională. Respectivele dualisme dau lumii 
românești „identitatea desdănejaii” ce-l duce pe individ la tipul 
învinsului, ca victimă a miturilor moderne. Nu știm în ce măsură 
cunoștea Cezar Petrescu această problemă înainte de Heidegger dar 
sigur ea exista și anterior apariţiei lui Sein şi Zeit şi mai ales a 
lucrărilor privitoare la existența conflictului dintre întinderea 
planetară a tehnicii în detrimentul culturii umane ceea ce echivala cu o 
diminuare a ființei omului cum o vedea filosoful german. 

Desigur în literatura română tipul învinsului exista în Dan al lui 
Vlanuţă și mai apoi prin eroii lui Brătescu-Voinești, inadanţii formau 
după acest autor chiar o clasă socială, de ne-am gândi la Pană Trăsnea 
dar nu era singurul. 

Tradus la realitățile româneşti  învinsul apărea ca 
reprezentantul civilizației patriarhale ţărăneşti distrusă de civilizația 
citadină, care ucide. 

Dar prin observaţiile sale în toate domeniile sociale, autorul 
câştiga teren, acuzând progresul tehnic, mitul mașinilor şi în general 
progresul lor ca răul general al epocii sale, de unde romancierul își 
depăşeşte limitele naționale și devine un scriitor universal, în general 
avansează o întreagă literatură modernă, dezvoltându-se în același 
timp cu alta jucând același rol de profetă a vremurilor viitoare. lată ce 
scrie despre noul om european, diferit de cel al secolului al XIX-lea: 
„Înverşunat să pună stăpânire pe planetă, să-și creeze o fericire 
planetară, de animal planetar, omul a pierdut sensul cosmic al vieţii” şi 
toate acestea au fost scrise înainte de a fi fost inventate rachetele cu 
care astăzi unii oameni caută să-și asigure fericirea planetară, privită 
cu scepticismul de ieri al scriitorului profet. Și continuă protestul, 
valabil sau poate mai actual, în zilele noastre: „În locul împlinirilor 


sociale şi morale, asistăm la degringolada venală, coruptă, sterilă, 
macabră, anunțând apropierea unor dezastre de apocalipsă”. Oare 
romancierul nostru nu prevedea lansarea bombei atomice și în același 
timp dezastrul de apocalipsă adus de robia comunistă în ţările 
răsăritene adăugându-se și o parte din Germania, numită inima 
Europei? 

Și în sfârşit, un ultim citat, din prefața la Plecat fără adresă, dar 
nouă ne pare scris de dincolo de mormânt, de același mare scriitor și 
profet al zilelor care vor veni: „Niciodată omul n-a fost mai nefericit 
decât astăzi, fiindcă niciodată nu s-a găsit mai înalt suspendat în vid, 
fără reazem istoric într-o societate în lichidare, care se autodevoră”. 

Intuind atare situaţii, greu viabile, de ce Cezar Petrescu n-a 
recomandat o posibilitate de salvare pentru poporul său ca și 
celorlalte aflate în aceeași derută spirituală? 

Noi credem, că după o simpatie arătată trecător, prin eroul său 
Cernegură din ochii strigoiului, apărută în 1942, față de regimul zis de 
dictatură naţională al lui lon Antonescu, Cezar Petrescu avea o totală 
viziune pesimistă asupra evoluției societății europene, aici cu 
siguranța s-ar încadra şi Statele Unite, care prin miturile progresului 
mașinist, indiferent de structura politică, evoluţia verticală a acesteia 
va sfârşi să determine omenirea să se renege istoric și astfel 
presupunerile de ieri ale scriitorului devin dureroase realități într-o 
epocă în care omul nu numai că se golește tot mai mult, 
dezechilibrându-se psihic, dar prin ultimele descoperiri științifice în 
biologiie, aflate la început, prin progresul lor continuu va ajunge cu 
siguranță să se autodevoreze. Și până atunci, dreptate are, niciodată 
omul n-a fost atât de nefericit, plutind în vid fără un reazem interior. 

Acuma înțelegem de ce comuniștii nu l-au acceptat pe Cezar 
Petrescu, fiindcă la urma urmelor le dărâma toate iluziile, una din cele 
mai mari rătăciri era acea de a nega antagonismul dintre tehnica tot 
mai mitologizantă și cultura furată de cel mai elementar drept la viaţă. 
Dar este vorba numai de un singur aspect din cele multe. Ci ne 
întrebăm dacă bolșevicii au avut interesul să-l marginalizase pe marele 
scriitor Cezar Petrescu de ce o face în continuare zisa democraţie din 
România, cu aceeași înverşunare, ca părinţii lor? Răspunsul, e ușor de 
dat şi nu fac decât să mă repet de data aceasta ocrotit, de perspectiva 
ce ne-a descris-o un mare scriitor român. 

Intelectualii și politicienii români se amăgesc cu gândul că prin 


intrarea în Europa ţara lor va fi salvată şi poate au dreptate dacă țin 
seama nu mai de viitorul lor, în ce priveşte umplerea buzunarelor 
proprii cu dolari. Dar altfel, ținând cont de greutăţile pe care le au 
țările europene în momentul de față, intrarea nu e posibilă cu zero 
venituri sau scoțând totul la mezat cum s-a procedat cu telefoanele 
române. E nevoie de a se crea un capital, ca bază de pornire, ori pentru 
asta e nevoie de o producție rentabilă, așa cum nu s-a realizat până 
astăzi. 

De ce politicienii români își ascund capul în nisip ca struții 
australieni, și nu vor să ieie la cunoştinţă anumite probleme ce 
frământă grav Apusul zilelor noastre. După căderea Rusiei comuniste 
s-a profilat o singură putere mondială, Statele Unite, ceea ce a dus la 
mari defecţiuni internaţionale. De-acuma numai ea hotărăşte cine sunt 
vinovaţi, dacă li se opun intereselor ei, şi vor fi judecaţi ca și criminali 
de război dacă vor îndrăzni să nu fie de acord cu stăpânii cei noi. 

Dar în legătură cu noul sistem de aranjamente în culise, ceea ce 
înseamnă că democraţia câtă este - e una de partid unde totul se 
arangează la masa rotundă, cetățeanul nu are dreptul decât să execute 
noile ordine venite de sus. 

Cădem astfel pe problema spinoasă a globalizării al cărei rol 
este, după spusele preşedintelui Americii să facă pe oameni mai 
fericiţi, totuşi ei nu sunt mulțumiți cu așa o fericire și protestează atât 
de vehement încât în mod simbolic adunarea marilor politicieni se 
impune să fie păzită de militari și poliţişti înarmați până peste puteri? 

Toate aceste evenimente, d-lor politicieni nu vă impresionează, 
şi vă lasă să dormiţi liniștit atunci când, prezentați poporului român, 
Apusul, ca pe un adevărat paradis pe pământ? 

Revenind la Cezar Petrescu, ar fi cazul să fie republicat pentru 
ca oricine să aibă posibilitatea să-i cunoască opera ce-i vorbește 
despre secolul nostru abia început. De unde ar trebui să fie valabil și 
astăzi, că ascultându-i pe poeți și scriitori poţi învăța mai multe despre 
viitorul tău și-al Omenirii, decât ar cuprinde mii de tomurii de 
specialitate. 

Acesta este de altfel rostul adevăratei democraţii, ceea ce 
înseamnă că toți oamenii sunt egali înaintea lui Dumnezeu ca şi în față 
legilor. Ceea ce aplicat la subiectul nostru pentru a scăpa de spectrul 
acelui „Homo hominis lupus” enunțat de 

Thomas Hobbes, am admite că şi criticii oricât de exigenţi, sunt 


şi ei oameni, astfel că pot să greşească, mai ales atunci când sunt 
influențați de unele persoane din afară. 

La regretatul Mircea Zaciu mai intră în joc și începuturile sale de 
romancier nu prea împlinite, judecând și el ca G. Călinescu, oarecum cu 
omenească ranchiună (după unii aşa ceva nu există) și l-a detronat pe 
Cezar Petrescu mânat de intenții mai amicale decât autorul istoriei 
literaturii române de la origini pe inegalabilul Liviu Rebreanu, cu 
ferma convingere de a-l diminua până acolo, încât să-i preieia el prea 
onorabilul său loc rezervat în Parnasul literelor românești. E drept că 
spre deosebire de Mircea Zaciu, G. Călinescu a ratat în istoria literaturi- 
române dar a reuşit câte ceva în genul romanului, dar nu şi a-l egala pe 
scriitorul ardelean, şcolit ca ucenic la academia lui Homer, Liviu 
Rebreanu. 

Deci am putea contesta părerile lui Mircea Zaciu asupra 
operelor lui Cezar Petrescu, declarându-le total nedrepte, de unde 
lunga introducere ce m-am hotărât s-o scriu, doar mi-am permis să 
combat sentințele unei eminenţe cenușii a criticii românești, fapt 
pentru care sper să nu fiu condamnat la muncile lui Sisif, din Infernul 
lui Dante. 

Să ne oprim în sfârșit la pagina lui Cezar, „Laudator temporis 
acti”, predată de el personal pentru Almanahul Curentului, apărut cu 
ocazia aniversării a 15 ani de la apariţie, în lanuarie 1928. 

Tonul romancierului este grav, parcă ar simți că se află la o 
răscruse importantă a destinului său. Pe această cale, gândurile lui 
exprimate în haina cuvintelor, au greutatea celor provocite de Pitia, 
căzută în tranga celor mai neobişnuite sugestii. 

Cezar, mai mare cu doi ani ca maestrul nostru (n. 1892), deci din 
aceeași generaţie, să îi spun, după cum ni-au lăsat-o ei, una de aur, abia 
împlinise 50 de ani, dar se şi socoteşte cu tâmplele încărunțţite de mult, 
gata să suspine după trecut. 

Dar breasla scriitorului zilnic, adică a ziaristului nu-i permite o 
atare mângâiere și s-ar părea că nici nu ar avea dreptul la ea. Aceștia 
sunt prizonierii prezentului, eventual au o fereastră spre viitor dar 
niciodată spre popasurile retrospective. Dar ca orice scriitor suferă că 
nu poate privi spre trecut, fântâna dulcilor aduceri aminte, o piedică în 
activitatea lui pusă de munca scriitorului zilnic, care este obligat să 
meargă nu numai în pas cu timpul dar și măcar cu un pas înaintea 
timpului. 


Cezar Petrescu face deosebirea între timpul fizic al gazetarului 
şi cel al scriitorului numit de Bergson, durată sau timp interior, a cărui 
natură încerca M. Proust să o demonstreze. Practicarea celor două 
profesiuni, aveau avantaje şi desavantaje unul dintre ele a fost arătat, 
era trăirea mereu în prezent cu fereastra deschisă spre viitor dar fără 
popasuri retrospective. În acest mod trebuie să fie mereu al 
prezentului, acesta îi permitea atâtea unice trăiri, dar nu-i dădea 
suficiente pauze să se ocupe mai pe îndelete de cizelarea lor artistică. 

Totuşi îşi aminteşte că se află între ziarişti, astfel că va trebui să 
vorbească de cea de a doua meserie a sa, pe care nu-i este greu să 
mărturisească deschis că ţine la ea, în mod deosebit, deci nu va fi 
evitată niciuna, amândouă au fost braţele sale binecuvântate, 
personalitatea sa nu va putea fi concepută nici fără ajutorul ziaristului 
cât nici fără a romancierului. Era o minunată simbioză, ziditoare de 
cer, al spiritului său creator. 

Va caracteriza munca ziaristului nu chiar împodobindu-l cu 
medaliile marilor izbânzi. Ci când a văzut întrezărit ieri un viitor, 
scrutat pe un colţ de masă în larma unei redacțţii, secretarul îl obligă cu 
ceasornicul în mână, să-i dea un articol, privind mereu la minutar și 
astfel viitorul întrezărit a devenit un trecut pentru el şi pentru alții: 
„singura consolare rămâne, că n-ai fost un profet mincinos, deşi 
profeția era atunci cronometrată de ritmul spasmodic al edițiilor. Prin 
ce miracol, prin ce intuiţie, ai întrevăzut, ceea ce alții nu îndrăzneau, nu 
puteau sau refuzau să vadă?” 

Se dezvăluie sensibilitatea atât de mare a romancierului, un 
instrument prin care multe amănunte ce scapă privitorului obişnuit 
sunt percepute, paralel își dă seama și de inutilitatea ziaristului, mereu 
în grabă, îi scapă multe lucruri esenţiale, rămâne doar cu satisfacția de 
a le fi formulat înaintea multora. Tristă consolare şi am putea susține 
că antenele sale prind din zbor, prolegomenele ce fac, treptat din 
gazetarul de rând un om de prisos, chiar și ca învins ar fi prea mult 
spus. 

Şi de-acum se grăbeşte să generalizeze, ca să nu fie învinuit că ar 
fi vrut să neîndreptăţească pe vreunul dintre ei: „Cred că aceasta 
rămâne singura consolare (deși pentru unii platonică deși pentru alții 
vitregă) a tuturor celor care acum cincisprezece ani, în jurul lui Pamfil, 
ne-am aflat împreună în redacţia ziarului „Curentul”. 

În acest scurt paragraf ni se confirmă data articolului scris de 


Cezar Petrescu 1943, cincisprezece ani de când s-au adunat în jurul lui 
Pamfil, deci îi recunoaște calitatea de a le fi conducătorul lor la ziarul 
„Curentul”. 

În general, Cezar e zgârcit în elogii, dar maestrul cunoscându-i 
firea, nici nu aștepta așa ceva voia să se confrunte cu dezlegările sale 
de esențe. 

Aminteşte iar de anii ce-au trecut peste tâmplele lor încărunțite, 
dar acest fenomen îl priveşte pe cel aflat în singurătatea unei seri, 
împresurat de melancolia unui crepuscul de afară şi din el însuși. Dar 
viața nu se poticnește de vremelnicia unei ființe, ea îi impune să treacă 
pe lângă el și peste el. Viaţa trebuie să aibă justificarea în faptul că ai 
ştiut să citeşti în semnele timpului, „şi ai descifrat ceva din destinele 
omenești dacă ai contribuit cât de puţin din modestul tău ungher cu 
intimele tale puteri, la dramatica luptă a fiecărei generaţii cu forțele 
oculte ce se coalizează pentru a împiedica să-și îndeplinească 
misiunea, dincolo de egoismul individual și mărunt. Consideră „că sub 
acest unghi”, noi cei de atunci, de la noul ziar „Curentul”, pe care 
Șeicaru, cu mâini de stegar, îl ridica în fața dificultăților, anticipam 
semnele vremii. Citean în ele. Și n-am dat greş”. 

Fără îndoială autorul își exteriorizează un crez în legătură cu 
ceea ce trece peste nemicnicia individului, și se realizează unitatea de 
ideal pe care-l reprezintă generaţiile prezente, în raport cu cele 
viitoare, „atunci când știe să citeşti în semnele timpuli și îndeplinești 
misiunea dincolo de egoismul individual şi mărunt”. 

Noul crez, foarte semnificativ şi pentru evoluţia sufletească a lui 
Cezar Petrescu, depăşeşte pe omul învins, îşi recapătă forțele în 
generațiile gata de luptă. 

„În euforica ataraxie a unei lumi care-şi pregătea agonia 
acompaniată de floriturile de violoncel ale lui Briand, la funebrele 
ceremonii de pe țărmul lacului Leman; scrisul nostru a celor de-atunci, 
care vestea altceva şi credea în altceva părea tuturor o absurditate, 
multora, un glas de cobe... Vremurile s-au împlinit”. 

Amintirea lui Briand cu zelul de a înfăptui o pace care se oferea 
din partea dușmanului, la fel ca şi zisele ceremonii funebre de pe Lacul 
Leman sediul organizaţiei naţiunilor unite au falimentat de mult şi s-a 
confirmat scrisul celor de la Curentul care vestea altceva și credea în 
altceva considerat absurd pe-atuncia, şi multora un glas de cobe. 

Referința se face la Europa ocupată de duşmani iar în ce 


priveşte acel „Vremile s-au împlinit” nu vizează în niciun caz o victorie 
a nemților ci prin foarte proprii să rezistăm dușmanului din Răsărit, 
adunaţi în jurul mareșalului. De-aici disprețul arătat profeților de 
ultimă oră, ca totul să fie cum a mai fost, e vorba de pretinșii democrați 
care l-au trădat pe mareşal ducând în robie comunistă poporul român 
pentru mai bine de 40 de ani. 

În acel ani orientările celor doi prieteni, Pamfil Șeicaru şi Cezar 
Petrescu, se suprapuneau fără nicio fisură, de acest lucru nu avem 
niciun motiv să ne îndoim. 

Şi cum se întâmplă între douăefiri ce se atrag, între ei există 
mari deosebiri de caracter, e destul să amintim de boala scriitorului 
care probabil avea ceva legături cu tipul său preferat al învinsului, 
ajuns până la apologia sa, tragismul existenței românești a izvorât ca 
un fir clar - obscur din toate acestea, pe când Pamfil Șeicaru opunea 
pesimismului adoptat de Cezar Petrescu, un optimism, plin de energie 
şi forță creatoare fără nicio stavilă până la o vârstă înaintată, se bucura 
de o tinerețe fără bătrâneţe inepuizabilă, deci numai diferenţe în toate 
însușirile lor sufletești, de unde se explică drumul comun și după 
moarte, a Gemenilor Dioscuri uniți în nemurire, sub forma unei 
constelații ce va lumina pe firmamentul bolții înstelate a României 
întru Eternitate. 

12. De-ale exilului 

Wiesbaden, 8, XII, 1986 

Iubite Domnule Bârsan. 

„„Astăzi mă văd silit, spre regretul meu, să constat că în ce 
priveşte latura practică conducerea ziarului se găseşte într-o 
contradicți actu: una fiind teoria și alta practica! 

Mă întreb ce-a intervenit între Dvs. cei care purtați nu numai 
sarcina, dar şi răspunderea acestui excelent organ de presă al Exilului 
şi Ovidiu Vuia, care v-a fost, mult timp, colaborator asidu şi competent 
în tot ce scrie și cine v-a ațâţat până-ntratâta contra lui încât ați putut 
permite această gravă acuzaţie? Cea mai compromițătoare dintre toate 
câte sunt posibile în situaţia noastră de adversari ai comunismului 
ucigător de tot ce reprezintă onoare, cinste și demnitate umană! Ori 
din ce parte V-a parvenit această „informațţie”, indiferent sub ce formă, 
codul colegialității de redacție impunea o luare de contact cu fostul 
colaborator, cerându-i explicaţii și lămuriri, cum de s-a ajuns la 
asemenea insinuări perfide, fără producere de dovezi? Procedând 


astfel, înseamnă că Dvs. responsabilii editoriali şi redacționali, ați luat 
de bună „informaţia” ce V-a parvenit. Într-o asemenea situaţie victimei, 
neștiind cine se ascunde sub pseudonimul ARGUS, nu-i rămâne altceva 
decât să vă tragă la răspundere pe Dvs. şi anume în faţa Justiţiei. Asta 
ne lipsea în acest Exil, bătut de toate vânturile? Așa ceva mi se poate 
întâmpla și mie și oricăruia din colaboratorii C.R. 

De-aceea rugămintea mea: căutați o cale de reabilitare sau de 
lămurire a nefericitului caz, pentru a evita un posibil scandal public. 
Contez pe simțul Dvs. de dreptate în calitate de jurist şi ziarist și sunt 
convins că veţi găsi o soluţie care să spulbere orice bănuială aruncată 
cu atâta lipsă de respect și responsabilitate asupra unui om pe care, 
personal, îl consider sans reproche! 

P.S. lată ce i-am scris în speranţa că va reacționa favorabil. Cu 
ele mai calde urări de bine și sănătate de Crăciun și Anul nou, din 
partea familiei 

D.C. Amzăr 

Aceste rânduri au fost scrise de dl. A.C. Amzăr, unul din cei mai 
apropiaţi colaboratori ai lui Nae Ionescu, dintre studenții care i-au 
redactat cărțile după notele luate la cursuri, unul din membrii selecţi ai 
exilului nostru, sesizat de publicarea în Cuvântul românesc din Canada 
a unei epigrame şi a unui scurt articol prin care eram denunțat ca și 
colaborator al securităţii române din ţară. Informaţia era mai mult 
decât perfidă şi dl. Amzăr, unul din prietenii mei mult mai în vârstă, 
cunoscându-mi bine situaţia, fără să-l rog, din proprie inițiativă a 
încercat să aplaneze conflictul dintre mine şi conducătorii ziarului, 
materialul publicat purta iscălitura anonimă de Argus. 

E necesar să amintesc, pentru înţelegerea mai bună a 
evenimentelor, că am colaborat la Cuvântul românesc mai bine de zece 
ani, de unde m-am retras nemaifiind de acord cu orientările - după 
părerea mea - tot mai compromițătoare ale unor colaboratori ai 
publicaţiei date. Între timp colaboram la un alt ziar, Libertatea din New 
York în care din când în când mai adresam Cuvântului românesc sub 
formă de întrebări nedumeririle mele, prin care nu era greu să observ 
că publicaţia îşi pierdea tot mai mult obiectivitatea, din cauza lipsei de 
pregătire profesională, conducătorii foii românești se lăsau duşi, în 
locul criteriilor singure valabile politice, tonul îl dădeau relaţiile lor 
prietenești cu efecte dezastruoase asupra orientării ziarului devenit un 
fel de ghiveci ideologic, bun la orice, dar nu mai a reprezenta exilul 


anticomunist, nu. 

Cu această ocazie ţin să fac două mărturisiri. 

În primul rând, cuprins de zelul unui rezistent anticomunist 
intransigent, vorba domnului Amzăr „sans reproche”, chiar şi după 
despărțire consideram Cuvântul românesc (C.R.) drept un for 
reprezentativ al exilului, ai cărui conducători sunt amăgiţi de niște 
principii nesănătoase astfel că de câte ori mă confruntam cu o gravă 
abatere din partea lor, le puneam câte o întrebare iscoditoare, mai des 
publicată în Libertatea, la care bineînțeles nu-mi răspunde-au, 
probabil se credeau aşezaţi peste masa celor mulți. Fiindcă această 
publicaţie, C.R., apare și astăzi, fiind răspândită şi în ţară, mă opresc să- 
mi dezvălui părerile mele actuale asupra acestei publicaţii, mai ales că 
nu țin să-i fac, nu-și are niciun rost, opoziție. Atât aşi adăuga că nu mai 
sufăr de naivitatea de altă dată, astfel sunt sigur că o apreciez la justa 
ei valoare, oricât nu o mai consider reprezentativă pentru rezistentul 
de azi chiar dacă formula de anticomunism este la fel de valabilă ca în 
România anilor 1980. 

În al doilea rând, cred că a venit momentul să arăt că am avut o 
prodigioasă activitate, mai ales cu caracter cultural, atât în C.R. cât am 
fost colaboratorul ei, la fel în Carpaţii, și în alte publicaţii ale exilului, la 
loc de frunte stând Libertatea cu multele mele articole. 

E de semnalat că se pare că în România nimeni nu a auzit de 
această muncă a mea, pe care eu o preţuiesc şi pentru mine motivul e 
numai unul: am trăit timp de 30 de ani, total departe de țara 
comunistă, sunt mândru să scriu că nu am avut niciun fel de legături cu 
cei de dincolo de cortina de fier, în afară de părinții mei, până au trăit 
şi câțiva prieteni, admițându-le lașitatea de a le fi fost frică să discute 
cu un dușman al regimului, ce-ar păți dacă cei în drept ar auzi de 
această legătură? Nu-mi fac niciun merit din anticomunismul meu: am 
urât și voi ura mereu comunismul deoarece esenţa lui a fost şi este 
minciună şi neomenia, deci dintr-un imbold interior și nu dintr-un 
interes personal am evitat orice contact cu trimișii, regimului, de orice 
fel. De unde, pentru mine consecința logică: neavând raporturi cu 
respectivii misiți din România a lipsit cureaua de transmisie dintre 
mine ca exilat şi cei din țară deci se poate spune că mi-a lipsit orice 
vechime de membru de partid comunist sau eventual de simplu 
simpatizant, de unde sunt pedepsit cu o tăcere la fel de apăsătoare ca 
pe vremea cruntei robii comuniste, pentru mine semn că nu s-au 


schimbat decât oamenii, nu şi sistemul, în esență mai mult comunist 
decât democrat. 

Ni se cere să ne închinăm statuilor partidului, anume creațiilor 
lui, ca un George Călinescu, Nichita Stănescu, Marin Sorescu (un epigon 
total nereușit al lui Urmuz) pe când nimeni nu a auzit de un Al. 
Gregorian, de Al. Posteucă, alături de care, oricât aș fi acuzat lipsit de 
modestie, mi-aş găsi un loc, şi eu, de bună seamă. 

Fără nicio măsură de bun simţ Aron Cotruș e înstrăinat conform 
normelor marxiste şi e recomandat ca expresionist deci comunist și 
internaţionalist, trecându-se cu nonşalanţă peste iubirea lui de neam și 
țară, fiindcă atare virtuți nu mai sunt la modă şi i se ia marelui bard, 
calitatea de a fi poetul anticomunist al exilului, în timp ce majoritatea 
inteleletualilor din țară făceau temenele tiranilor roșii. 

Revenind la conflictul meu cu C.R., el nu constituie niciun secret 
şi în continuare nu voi da nume fiindcă nu vreau să reviu la răni pentru 
mine demult închise, scopul meu este de a arăta ce picioare lungi are la 
noi calomnia, încât poţi să întorci minciuna pe toate părțile până - așa 
cum i s-a întâmplat maestrului Pamfil Șeicaru - reușeşte să distrugi 
personalitatea unui om, cu satisfacția că i-ai l-ezat cel puțin onoarea, 
ştiind că minţi ca la ușa cortului. 

E vorba de situaţia aromânilor, de care eu personal eram mai 
mult atașat și înțelegeam tragica lor soartă, persecuțiile Grecilor de 
care nicio organizație mondială nu se ocupă, de când am vizitat Veria 
orășelul natal al lui G. Murnu, marele homerid al neamului nostru, și 
am observat că tinerii refuzau să știe de vorbă cu mine pe limba 
noastră comună româna, și cei mai în vârstă mi-au explicat că li-e 
teamă că dacă află grecii, le închid prăvăliile pe care le au. Aceiași greci, 
ca oameni de știință au susținut că aromânii sunt la origine greci 
romanizați, teorie criticată la vremea sa de Th. Capidan. 

Unul din conducătorii intereselor aromânilor din Germania mi-a 
trimis o adresă prin care mă ruga să ader la lupta lor naţională, dar 
mică mi-a fost surpriza să constat pe un program tipărit, ce mi l-au 
trimis, că organizaţia se baza pe ajutorul masiv al Bucureștiului, adică 
al lui Ceauşescu în persoană. Prin urmare i-am răspuns că eu nu pot 
merge nici chiar în problema aromânilor alături de comuniștii din 
București, ceea ce nu mă împiedică să le urez în respectiva acțiune 
succes dar să mă înţeleagă pe mine, care sunt sceptic în ce privește 
primirea unui ajutor politic din partea Bucureștiului. Desigur nu mi-a 


răspuns și eu nici nu mă așteptam să o facă. 

Dar nu mică mi-a fost surpriza să-l descopăr la masa 
trântițivelor cu cei din ţară, pe Zahu Pană un anticomunist declarat 
duşman al regimului comunist, datorită mai multor anilor grei ce i-a 
petrecut în temnițele comuniste, tot el a editat un volum, nu lipsit de 
valoare, cu poezii din închisoare, în care figura și dânsul, cu un 
oarecare talent de versificator. Desigur am sesizat această participare, 
pe care nu mi-am permis s-o critic, doar să-i pun întrebarea legitimă 
dacă era locul lui să stea la masă cu marii comuniști pe care-i 
combătuse în gura mare până atunci. Răspunsul a venit prin epigrama 
şi cele câteva rânduri în care sunt făcut colaborator cu securitatea din 
țară, puţin zis o mânc una, în lumina activităţii mele o crimă de-a 
dreptul. Trec peste faptul că în ochii mei acest aromân se degradase 
total, dar precum promisesem domnului Amzăr aveam intenţia să dau 
ziarul în judecată, odată ce calomniatorul semna anonim. Dar ușor de 
spus şi greu de realizat. Cum puteam eu să intentez un proces în 
Germania unor oameni din Statele Unite, care probabil nu cunoșteau 
prea bine engleza ci numai limba lor de-acasă, româna? După 
consultarea unui avocat, acesta mi-a dus la cunoștință că totul m-ar fi 
costat o avere pentru a primi eventual o compensație morală, fără 
nicio valoare, lucru ce-l știa dl. avocat Bârsan, deci că era protejat de 
ziduri insurmontabile, aşa dar practic nu-i voi putea da în judecată, 
decât cu sacrificii pe care nu le voi putea susţine financiar. 

Astăzi după atâţia ani, rog pe cei de la Cuvântul românesc să 
cerceteze cazul Ovidiu Vuia în țara pe care desigur o vizitează, cel 
puţin cu ocazia Romfestului când se ţine la București, să constate dacă 
e adevărat sau nu, că voi fi fost colaborator al securităţii, astfel că nu le 
voi cere decât să-și ceară scuze tardive pentru minciunile pe care mi 
le-au atribuit și fiindcă ei ştiu aprioric că au recurs la minciuni, fără 
alte cercetări, în numele noii democraţii românești de la București în 
care credem cu toţii că se va realiza într-o zi, să-și retragă calomniile 
din ziarul lor, învinovățind pe nedrept, ceea ce constituie fapte de 
neiertat pe un om care a crezut, pe-aceea vreme în cinstea și onoarea 
ziarului l-a demonstrând până la urmă că nu le posedă după cum le-ar 
fi impus misiunea luată. 

Dacă domnii Bălașu și Bârsan au ajuns la vârsta pensiei, şi nu 
mai pot duce la capăt o atare activitate, le rămâne în sarcina celor ce le 
vor duce mai departe editarea Cuvântului românesc. 


Peste morminte îi obligă și cuvintele domnului D.C. Amzăr 
adresate celor de la Cuvântul românesc, să şteargă, dacă sunt oameni 
de caracter, calomniile, publicate în coloanele ziarului, atingând 
prestigiul și onoarea unui exilat de omenie cu numele de Ovidiu Vuia, 
după cum urmează, le mai repetăm odată, adresantul fiind, bine știm, 
omul de drept E. Bârsan: „Contez pe simţul Dvs. de dreptate, în calitate 
de jurist şi ziarist şi sunt convins că veţi găsi o soluţie care să spulbere 
orice bănuială aruncată cu atâta lipsă de respect și responsabilitate 
asupra unui om pe care, personal, îl consider sans reproche!” 

Dar bâlciul calomniilor - e drept mai puţin grav - continuă, 
astfel că pe lângă Cuvântul românesc şi regretatul Vălimăreanu, 
directorul revistei Vatra, organul înveninat al legionarilor dizidențţi 
numiți după N. Petra instalat în Mexic, mexicanii susținătorul cu bani 
al Limitelor lui V. Ierunca (după numele lui adevărat Untaru) convins 
antilegionar, dar vorba românului „Banii nu au miros”, deci Petre 
Vălimăreanu se gândește să sară în ajutorul fraţilor dizidenţi de la 
Cuvântul românesc (dizident legionar adică despărțit de fostul său 
comandant, Horia Sima, pe care îl încarcă, fără nicio jenă cu cele mai 
ordinare crime) publicând o ştire „bombă”, scrisă negru pe alb în foaia 
sa cu oarecare priză la public, atras de noutăţile lui distrugătoare, de 
cele mai multe ori simple cancanuri demne de schimbat la masa de birt 
unde totul e permis să fie formulat: adică se anunţa că Ovidiu Vuia a 
scris prefața cărții lui Al. Ciorănescu, „Barocul și nașterea tragediei”, 
apăruta într-o editură din Cluj sub comuniști ceea ce aducea dovada ce 
mă compromitea definitiv ca și colaborator al regimului din țară, 
comunist, știindu-se că nimic nu se publica fără aprobarea prealabilă a 
partidului. 

Fără îndoială Cuvântul Românesc suferea din cauza crimei 
săvârşite față de persoana mea declarată colaborator cu securitatea 
din Bucureşti, căci oricum eram destul de cunoscut în exil, ca oamenii 
în majoritatea lor să nu se lase amăgiţi de indivizii anonimi fie și ai 
Cuvântul românesc, de unde căuta să-și repare gafă prin intervenţia și 
altor calomniatori şi precum se vede telegraful fără fir cu direcția Petre 
Vălimăreanu circula de minune, imediata apărut cu vestea bombă 
amintită mai sus. 

Personal eram cât se poate de liniștit, fiindcă tocmai citisem 
cartea lui Al. Ciorănescu pe care o apreciasem în aşa măsură că 
nesolicitat de nimeni în afară de simţirea mea, am scris imediat o 


recenzie asupra ei, pe care o și trimisem spre publicare în Carpaţii, 
autorul locuind pe una din insulele spaniole, aflate în largul Oceanului 
Atlantic, dacă am reținut bine. Se înțelege că Al. Ciorănescu obligat 
celor ce l-au publicat la Cluj nu m-a onorat cu un semn din partea lui că 
a luat la cunoștință de analiza ce i-am făcut-o cărții sale, mai mult decât 
elogioasă, după mine însă total meritată, chiar dacă unele idei îmi 
păreau mai mult decât discutabile dar asta ţine, în general, de limitele 
exegetului literar pe care le împărtășea și bătrânul nostru comentator, 
Al. Ciorănescu. 

Înainte de toate, și asta mă tulbura, să se observe conştiinţa 
dublă cu care cântăreau unii exilați faptele petrecute în jurul lor: pe de 
o parte cei aleși ca Al. Ciorănescu sau contemporanul lui, Mircea 
Eliade, pot publica fără remușcări, în editurile comuniste, în timp ce 
muritorilor de rând li se interzice o atare acțiune. Ori dacă plecăm de 
la adevărul că peştele de la cap se împute, atunci în primul rând ar fi 
trebuit să fie criticate aspru trecerile unor personalități, unele 
cunoscute pe tot mapamondul, dincolo de cortina de fier la comuniști, 
ceea ce ar fi impus excluderea lor din rândurile exilaţilor, indiferent de 
cine era vorba, dar din lașitate sau din micime de caracter, a nu-și 
pierde cititorii cumva, sau pur şi simplu să nu se pună rău cu ei, se 
certifica şi de dl. P. Vălimăreanu de fapt o trădare a principiilor exilului 
anticomunist. Istoria neiertătoare va scrie odată și odată, despre 
serviciile făcute comuniștilor prin trecerea fiecăruia de partea lor, 
fiindcă partidul nu face nimica pe gratis, şi nu va mira pe nimeni când 
se vor dezvălui marile servicii făcute, unele chiar și inconștient, de 
către Mircea Eliade regimului roşu din țară. 

P. Vălimăreanu înţelegea să se răzbune împotriva mea, pentru 
săgețile ce i le-am trimis în legătură cu publicarea în Vatră, şi asta i-o 
reproșam din tot cugetul, a articolului lui A. Pandrea, notoriu stângist, 
mult apreciat astăzi și în România, total în spiritul vremii, cumnatul 
comunistului de salon Lucrețiu Pătrășcanu, despre Nae Ionescu. Cei 
doi intelectuali, filosoful era creştin și ortodox, se potrivea ideilor 
marxiste ale lui A. Pandrea, marxist înzestrat cu o ușurință verbală 
proprie şi cumnatului său Lucrețiu P., deci Nae Ionescu și A. Pandrea 
se potriveau în concepțiile lor ca „nuca în perete”. 

Reaua voinţă a lui P. Vălimăreanu, privitor la prefața scrisă la 
cartea lui A. Ciorănes - cu era evidentă, s-a grăbit să publice un 
neadevăr despre o carte pe care nici nu a avut-o în mâini, luând, 


pretindea el, informaţia dintr-a treai mână. Cum ştia unde locuiesc, îmi 
trimitea cu regularitate Vatra, nu era greu să-mi afle numărul de 
telefon și să mă întrebe mai întâi dacă e drept ceea ce ştie el, 
asigurându-se înainte de a publica o ştire falsă. Dar pe Vălimăreanu, în 
fond, nu-l interesa problema în sine, ci îl stăpânea perfidia să o publice, 
căci cititorul mai pe urmă chiar dacă nu se va verifica va rămâne cu 
impresia că ceva nu e în regulă după zicala că „de unde nu-i foc nu iese 
nici fum”. 

Nu mai că dl. Vălimăreanu cu domiciliu în Germania până la 
urmă a trebuit să revie asupra celor publicate de el, recunoscând că a 
fost o ştire falsă. 

Dar m-am mai întâlnit cu dl. Vălimăreanu într-o problemă mult 
mai delicată privind data morții preotului basarabean, Al. Mateevici. 

În anul 1987, am publict studiul „Profesorul Ion I. Nistor și 
epoca sa”, până după Marea Unire din 1918, în Ed. Nistru, Bruxelles. |și 
acum reproducerere în: www.Ovidiu-vuia.de 
/www.scribd.com/people/view/348322-ritavuia| 

DI. P. Vălimăreanu, prezent ca întotdeauna mai ales acolo unde 
putea să-și puie la contribuţie limba virulentă, mi-a adus două 
observaţii critice, la care mă voi întoarce după ce voi da câteva 
lămuriri esenţiale. 

Cartea despre Nistor am scris-o având la dispoziţie un bogat 
material bibliografic pe care mi l-a pus la dispoziție cu multă 
mărinimie sufletească dl. V. Bendescu, acestuia de altfel i-am dedicat 
lucrarea ca recunoştinţă, cu următoarele rânduri: Lui Vianor 
Bendescu, în semn de omagiu și admiraţie, față de valoroasa lui 
activitate pusă în slujba pământului strămoșesc, astăzi barbar sfârtecat 
al Țării Fagilor, Bucovina, O.V. 

În legătură cu activitatea lui A.L. Mateevici aflăm câteva lucruri 
noi, documtar atestate de nobilul domn Bendescu. 

Astfel, la Chișinău se deschid la 1 lunie 1917, cursurile 
seminarului pentru învăţători, unde ca lectori funcționează: Ştefan 
Ciobanu, E. Popovschi, poetul Al. Mateevici, Onisifor Ghibu, Gh. Tofan 
(bucovinean) H. Cioflec (ardelean) Liviu Marian și Ovid Țopa 
(bucovineni) etc. Al. Mateevici a fost unul din inauguratorii şi activiștii 
de primă oră al acestui învățământ înființat pentru a România școlile 
basarabene. 

Răspunsul dat lui P. Vălimăreanu reeșea dintr-o interpretare 


tendițioasă a sa, noi am scris că lon Nistor s-a mutat în Martie 1918 la 
Chișinău unde funcționau toți cei citați în afară de Al. Mateevici, mort 
între timp, și dacă l-am menţinut printre ctitorii Seminarului nu 
însemnă că-l socoteam printre cei vii la acea dată. Probabil că am fost 
şi noi vinovați pentru confuzia creată. 

Dar în legătură cu moartea lui Al. Mateevici, P. Vălimăreanu era 
ferm convins că nu avem dreptate, deoarece poetul Mateevici nu a 
murit asasinat de hoardele bolşevice răsculate în 1917, ci de tifos 
exantematic pe front, opinie împărtășită şi de N. Iorga. Respectivul 
domn îmi dădea sfatul să nu exagerez calamităţile rusești acolo unde 
nu e cazul, şi în consecință își dădea nişte aere nemeritate de mare 
cunoscător istoric. 

Deşi studiul meu se ocupa cu activitatea lui Ion Nistor, prin 
observaţiile sale a întors interesul cititorului și nu numai al lui, spre 
data morţii poetului Al. Mateevici autorul minunatei poezii Limba 
noastră, dată căreia să fiu sincer nu-i dădusem prea mare importanță 
dar fiind şi eu surprins de cele scrise de V. Bendescu, i-am cerut să mă 
lămurească asupra morţii atât de altfel cunoscută de cum o știam și eu, 
nu prea departe de de P. Vălimăreanu. 

Am în scris răspunsul său, pe care am să-l redau fragmentar: 

„Al. Mateevici (n. 16 Martie, 1888 la Câinar (Bugeac) mort la 13 
August 1917, Nistor a aflat de atentatul comis de bolșevici contra lui 
Mateevici, avocatului Murafa, inginerului Hodorogea, desigur din gura 
lui Gh. Tofan, un timp vice director al Junimei literare și unul din cei 
mai de seamă publiciști ai Bucovinei, care scăpase ca prin minune de 
moarte la acel atentat. Nistor n-a putut greşi în relatarea sa. 

Cum și Pamfil Șeicaru zice în cartea ce o aveţi, „La Roumanie 
dans la grande guerre” același lucru, moartea lui Al. Mateevici, în urma 
asasinatului făcut de bolșevici contra unui grup de intelectuali români, 
aflat la o vie din preajma Chişinăului, e o realitate indutabilă, care nu 
se discută. 

Prin urmare, în ce-l privește pe P. Vălimăreanu eram înarmat cu 
toate argumentele, dar V. Bendescu mi-a trimis în fotocopie, principala 
bibliografie, aparținând ca autor lui Ion Nistor articolul Zece ani de la 
moartea lui Gheorghe Tofan în Junimea literară, Cernăuţi, XIX (1930) 
nr. 5 - 8, Mai-Aug. pag. 259 - 268. 

În acest articol se spune despre Gh. Tofan (5 Nov. 1880 - 15 
Iulie 1920) - în prezentarea de față i se publică două articole inedite - 


că în anul 1917 Tofan a trecut la Chişinău unde i se deschise un larg 
câmp de activitate culturală. Dânsul a organizat primele cursuri de 
limba română pentru învățătorii moldoveni la Chişinău și a luat parte 
activă la marea operă de redeșteptare naţională în Basarabia 
dezrobită. Tot acolo, la Chișinău, Gheorghe Tofan împreună cu Onisifor 
Ghibu şi Ion Mâlciu, au fondat gazeta „România nouă” la care a 
colaborat necontenit, tratând cu admirabilul său talent publicistic cele 
mai diferite probleme de actualitate și îndeosebi probleme culturale. 

În vremurile acele grele, când nimeni dintre refugiați nu putea 
şti ce putea aduce ziua de mâine, Gheorghe Tofan a scăpat ca prin 
minune, în August 1917, de un atac din partea hoardelor bolșevice, 
care răpuseră pe fruntaşii basarabeni Simion Murafa și Alexandru 
Mateevici în a căror societate se afla și dânsul la o vie prin preajma, 
Chişinăului. „Se vede că fiorii morții zguduiră puternic sistemul nervos 
al plăpândului intelectual, care după aceea numai cu greu se mai putu 
reculege. În anul viitor Tofan era suferind. ÎI vizitam adesea şi făceam 
plimbări lungi prin bulevardele Chișinăului, gândindu-ne cu strângere 
de inimă la Bucovina noastră iubită nutrind speranţe noi şi făurind 
planuri pentru viitor. Tofan era mereu suferind și melancolic, şi-mi 
trebuia multă putere de persuaziune pentru a-l reconforta și a-l 
mângâia. Dorul de casă şi nerăbdarea de a vedea cu un ceas mai 
curând înfăptuirea visurilor noastre naționale, ne rodea pe amândoi 
deopotrivă”. 

Am citat fragmentul în care Nistor reproduce ceea ce i-a 
comunicat Gh. Tofan, prezent la atentatul săvârșit de hoardele 
bolșevice la o vie aflată în preajma Chișinăului, asupra lui Murafa și a 
lui Mateevici, de altfel fotografia acestuia din urmă o găsim expusă pe 
paginile revistei însoțită de încă una care ar putea fi a lui Murafa, 
deoarece aşa cum îl descria Nistor pe Gh. Tofan arăta ca un intelectual 
plăpând ceea ce nu arăta domnul expus în prima fotografie. De unde s- 
ar putea presupune că respectivele fotografii au fost obținute chiar de 
la familiile celor dispăruți deci autenticitatea participării lor ca victime 
la asasinatul din 13 Aug. 1917, inclusiv a lui Al. Mateevici, are dreptate 
V. Bendescu nu mai poate fi pusă în discuţie. 

De altfel în anul următor, Nistor se întâlneşte des cu Gh. Tofan 
aflat la Chișinău, fac plimbări pe bulevardele orașului ceea ce înseamnă 
că istoricul şi-a întipărit bine spusele lui Tofan în legătură cu cele 
petrecute la via de lângă Chișinău, deci n-a putut fi vorba de un acces 


de scurtă confuzie din partea lui, confundându-l cu Hodorogea. Printre 
altele prietenia ce-i lega pe cei doi dar şi fotografia pledează pentru 
realitatea descrisă de Nistor după informaţia primită de la Gh. Tofan. 

Faptul că tocmai N. Iorga a răspândit posibilitatea morții lui 
Mateevici prin tifos exantematic pe front ne amintește de situația din 
acei ani în care guvernul român în frunte cu Ionel Brătianu, nu voiau 
să-i supere cu nimic pe marii noştri vecini, dovadă că îl convingeau pe 
Iorga gata să scrie o carte despre relaţiile ruso-române, să fie cât mai 
binevoitor cu acest subiect, atâta timp cât tezaurul nostru se afla în 
mâinile lor și după cum le este obiceiul nu ni l-a restituit până astăzi. 
Asupra acestei cărți părerile sunt împărțite: Pamfil Șeicaru o lăuda 
pentru obiectivitatea ei, pe când colaboratrul său de inimă Govora o 
găseşte mult prea complezentă față de realităţile istorice. 

Oricum autorităţile ruse au putut să mușamalizeze asasinarea 
lui Mateevici, recunoscând ca victime pe ceilalți doi, Murafa și 
Hodorogea, pe când moartea lui Mateevici ar fi putut irita pe români 
mult mai mult. După ei la 13 Augsust 1917, Mateevici se afla în 
Chișinău cu febră tifoidă şi curios că atât nevasta lui, ucraineancă cât și 
mamă-sa puteau să-l viziteze când voiau. Dar atunci de ce n-ar fi putut 
el părăsi la rândul său spitalul? Se mai susține că atacul cu cei doi 
morți de la via de lângă Chișinău ar fi avut loc pe 20 August deci la o 
săptămână, după moartea lui Mateevici. 

Am publicat materialul privind sfârşitul lui Mateevici în 
Literatura și arta din Chișinău, frații mei români m-au întâmpinat cu 
multă căldură, pe când rusofonii m-au acuzat de incitare la ură între 
ruși şi români ceea ce nu a fost în intenția mea. Impresionat de 
articolul lui Ion Nistor cu declaraţiile lui Gh. Tofan - am căutat să 
restabilesc un adevăr dar adversitățile politice m-au împiedicat să 
ajung la un rezultat. 

Am publicat acest material pentru a fi eventual valorificat de un 
tânăr cercetător animat de același sentiment curat cum l-am avut și eu. 
Să nu se uite că în persoana lui lon Nistor avem în față pe unul din 
istoricii de vază al culturii româneşti, pe când Gh. Tofan este 
considerat a fi fost cel mai bun publicist al timpurilor sale. Prin urmare 
amândoi erau familiarizați cu legile deontologice ale cercetării 
ştiinţifice, astfel că noi credem în adevărul pe care-l susțin. 

Cercetând şi judecând la rece, problema morții lui Al. Mateevici 
nu poate fi rezolvată decât recurgându-se la actul medical al autopsiei, 


deoarece prin moarte violentă datorită gloanţelor prin împușcătură, 
oasele vor arăta lezate și vor fi intacte dacă moartea va fi avut o cauză 
infecțioasă, cum se susține, prin febră tifoidă. Desigur, presupunând că 
în groapa pe a cărei cruce stă scris numele lui, e și îngropat poetul, 
autor al Limbii române, Alexandru Mateevici. 

Când eram nemulțumit de greutăţile pe care mi le întindea vieții 
mele, un regim ca și cel comunism, de multe ori mai mult decât 
sufocant pentru un om de bine, și mă plângeam tatălui meu, devenit cu 
vârsta un înțelept, fără să-și fi schimbat niciodată convingerile 
anticomuniste, obișnuia să-mi spună: „Ce, crezi dacă s-ar schimba 
situația politică, ar rămâne ceva pentru tine? Toate lichelele de 
odinioară, dând din coate ar ajunge la putere”. 

Privesc în jur, și gândindu-mă la ce mi-ar spus tatăl meu, fără să- 
i mai numesc nu pot decât să-i dau mai mult decât dreptate. Nu mai că 
eu nu voiam nimica pentru mine ci țării să-i meargă mai bine, să nu 
împartă destinul celor mai sărace neamuri ale globului, împlinindu-se 
faptul că românul trăieşte „sărac în Țară bogată”. 

Pentru a se vedea cum relaţiile în România de astăzi, 
promovează sistematic pe intermediarii regimului comunist de ieri, 
care în spirit supraviețuiește în piptul lor, mai departe, voi reda în 
rândurile următoare o întâmplare desfășurată cu decenii înainte, 
primind altoiul veşnicilor favoriți numai că ridicați pe cele mai înalte 
trepte ale ierarhiei sociale singurul lor merit fiind acela că au slujit, cu 
vrednicie pe oamenii regimului de ieri. 

13. Cum l-am cunoscut pe dl. Christian W. Schenk 

Pe un poet din ţară trecând pe la mine, prin lunie 1985, îmi 
pare, l-au durut singurătățile mele. Şi-atunci mi-a spus că trebuie să-l 
cunosc pe Christian Schenk, neamţ de origine, din România, dar care 
scriind poezii în limba română poartă în piept o inimă de dac. 

El a plecat și eu n-am insistat, n-a fost să fie să ne cunoaştem cu 
acea ocazie. 

A mai trecut un an înscris de mâna timpului, veşnic bătrână dar 
şi mereu nouă, până vizitându-mă de data aceasta un sculptor din 
Timișoara, la câteva zile mi-a adus la cunoştinţă că suntem invitaţi la 
domnul Christian Schenk - pe-atunci nu se lăuda cu titlul de doctor - 
undeva lângă Mainz la Kastellaun, la un cenaclu literar. 

Desigur, numele mi-a amintit de favoritul ce mi l-a recomandat 
prietenul meu din țară, pe care îl considera elevul său preferat într-ale 


Poeziei, astfel şi din dorința de a participa la o întrunire literară, 
tocmai în Germania unde se declarase recent moartea oficială a 
Poeziei, prevăzută de Goethe în actul III al părţii a doua a lui Faust prin 
căderea lui Euphorion/Byron, neastâmpăratul copil al lui Faust și al 
frumoasei Elena, eroină a lui Homer, dar readusă pe pământ de 
Forkias/Mefisto pentru a fi soţia eroului goethean. 

Bineînțeles mă bucuram că am să-l cunosc pe dl. Schenk, dar în 
principal ardeam de dorința de a lua parte la atare întâlnire, 
Symposion platonic, tocmai pentru a demonstra lumii, adică nouă, că 
sacrul cult al Poeziei nu putea să se stingă niciodată, dovada o 
aduceam prin prezenţa noastră, la masa tăcerii a Poeziei, de-a pururi 
vie. 

Nu știam pe atunci cât de mult voi regreta această aventură ce 
va putea fi numită oricum, numai spirituală, nu. 

Deschiderea cenaclului a aparținut gazdei care a dat citire unor 
poezii cu substrat medical ajungându-se până la șorțul maţului 
(epiplon), ceea ce îmi amintea că dl. Schenk era stomatolog și mă 
obligă să scriu că a mai schimbat subiectul dar nu și elementele 
descriptive ale jocului, ceea ce mi-a produs o penibilă impresie, 
însoțită de senzații de greață. Se putea susține că nivelul respectivelor 
versuri nu atingea nici pe departe nivelul a ceea ce ar fi putut să fie 
acceptat drept, poezie. 

Urmam la lectură, dar având în vedere atmosfera apăsătoare 
provocată de aiurerile domnului Schenk, m-am lăsat îndelung rugat, nu 
fiindcă îmi plăcea să joc rolul de primadonă, dar eram convins că nu 
mai puteam continua, după ce autopsia celuilalt jignise total Poezia, 
scrisă cu literă mare ca pe numele lui Dumnezeu. 

Am uitat să menţionez că pe lângă noi doi şi sculptorul, mai era 
de față un domn ce-și dădea aere de critic sever, subliniind valoarea 
poeziei citite de dl. Schenk, ori asta m-a enervat cumplit, dar după 
atâtea insistențe m-am hotărât să citesc poezia Acropole și sincer să fiu 
am refuzat să dau atenţie „distinsului” critic, lipsit total de harul celui 
ce pricepe poezia ca pe un cântec vrăjit al inimii. Senzaţia pe care o 
dădea se compara cu a unei moluște lipicioase, și când l-am văzut 
prezentat de dl. Iosif C. Drăgan ca făcând parte din elita intelectualilor 
exilului românesc, mi-am dat seama de unde venea repulsia mea, 
intuisem în el pe colaboratorul, fără doar şi poate, de propagandist al 
regimului comunist din România stabilit în exil, de fapt umbra fidelă a 


aceluiaşi Drăgan, de unde tendenţioasele lui laude, în bună parte, omul 
de afacere „găzarul' și le adresa ui însuși. 

În sfârșit, pentru a nu scurta prea mult din durata cenaclului am 
început să discutăm despre lucruri anodine, fiind surprins (curios) cel 
puţin că dl. Schenk în calitatea sa de gazdă n-a depus efortul de a ne 
servi măcar cu o ceașcă de cafea. 

Totuşi, nu peste mult, domnul critic, molusca lipicioasă, și-a 
pierdut răbdarea şi ne-a rugat să dăm atenţie revistei editate de el şi 
ne-o pune intenționat exact la sumar ca să putem citi colaboratorii ei. 
Domnul ne-a atras atenţia că publicaţia poartă titlui de Convergenţe, 
iar el se numeşte C. Michael-Titus și ne stă la dispoziţie dacă vrem să 
colaborăm la ea, domiciliul său fiind la Londra. 

Și fiindcă începusem să trec în revistă autorii respectivi, nu mi-a 
fost greu să constat că alături de comuniști notorii din ţară în frunte cu 
Eugen Barbu, se aflau și nume din exil, ceea ce m-a determinat să 
înțeleg, cu toată claritatea, rostul acestor „Convergenţe”, privind 
aducerea celor din exil la matca stăpânilor din ţară, legătura 
înfăptuindu-se întâi între scriitorii celor două părți, urmând ulterior 
după compromiterea celor dintâi, să li se împărtășească și 
binecuvântarea partidului comunist. 

Să recunoaștem cât de perfide erau manevrele propagandei 
comuniste din ţară, dacă el e au ajuns să se manifeste în casa domnului 
Schenk, neamt din România care cu voie sau fără voie, se erija în 
colaboratorul cinstit, fără prihană al comuniștilor români. Interesant 
că după Decembrie 1989, numele lui Michael-Titus a dispărut de pe 
scena exilului de parcă l-ar fi înghițit pământul. Fapt ce ne determină 
să presupunem că cu numele lui adevărat, și nu format din simple 
pronume, astăzi ocupă un loc de academician în ţară, ori alt post de 
funcționar de stat al noului regim, neocomunist. 

Nu mai vreau să-mi amintesc decât de numele lui Eugen Barbu 
trecut în revista Convergenţe pe ceilalți îi las în grija cercetătorului de 
mâine să-i citeze, în mâini cu celebra revistă a domnului Michael-Titus, 
„onorabilul” cetățean român stabilit la Londra. 

lată însă că în acele momente mă simțeam atras în cursă în casa 
domnului Schenk, de unde înfuriat am îndepărtat revista până atunci 
aflată în fața mea, mai precis am aruncat-o în direcția domnului 
Michael-Titus, asigurându-l că eu nu am venit la cenaclu literar ca să 
aprob cine știe ce convergențe, n-am fost comunist în țară, nu voi fi nici 


în Germania, unde mă bucur de o totală libertate spirituală. N-am 
adăugat prea multe fiindcă deja îmi îmbrăcasem paltonul și mă 
grăbeam să părăsesc locuinţa, trântind ușa puternic după mine. De 
unde se vede bine conturat unul din procedeele tipic inumane 
comuniste, de a încerca să momească cetățeanul cinstit, care și-a găsit 
rosturile într-o țară străina, în timp ce într-a sa a trăit mereu sub 
cnutul greu al robiei bolșevice. (După convingerile mele, lupta dintre 
comuniști şi cei din exilul anticomunist a corespuns unui război, în 
care cei ce au trecut dincolo, indiferent din ce motive şi că se chemau 
un Mircea Eliade sau Drăgan totuna, au săvârșit un act de trădare, din 
punctul nostru de vedere întărind poziţiile dușmanului comunist. Asta 
e o lege pe care nimeni nu are dreptul să o calce, deși după concepția 
unor exilați generalii se bucurau de privilegiul de a trăda pe când 
soldaţilor li se cerea să-și jertfească dându-și viaţa în primele rânduri. 
Dar mă întreb unde e logica, de pildă a unui domn cu numele Caranica, 
preaslăvind faptele lui Mircea Eliade pe care-l declara o galaxie pe 
cerul omenirii? Dar mă întreb ce valoare ar mai avea această formidală 
nouă galaxie întrupată de un singur om, dacă ea își risipeşte razele pe 
emisfera cealaltă a marei întunecimi? Mircea Eliade s-a compromis rău 
de tot atunci când a dat un interviu bravului pionier al comunismului, 
Adrian Păunescu, în zadar a încercat să-și retușeze imposibila vânzare, 
dar oare nu trebuia să știe aprioric ce putea să-l aștepte prin 
colaborarea dată? Acest spirit al dezbinării, chiar şi în fața celei mai 
evidente realități, după unii spiritul nostru atavic tracic, ne-a făcut şi 
ne face în continuare mult rău. 

Aş mai adăuga faptul că după vijelioasa mea plecare, pe 
oaspetele meu sculptorul, l-au adus la Giessen cu maşina domnii 
Schenk şi C. Michael Titus și s-au oprit în fața casei mele în speranța că 
le-aş mai fi putut întinde o mână prietenească, dar au plecat 
dezamăgiți. Ulterior sculptorul încântat ca tot românul, că Michael- 
Titus i-a promis să-i organizese o expoziţie la Londra, satisfăcut că a 
pus mâna pe un atare chilipir, mi-a transmis părerea lor, de altfel şi a 
lui, că nu i-am tratat deloc civilizat! i-am răspuns fără a ocoli adevărul 
că eu nu colaborez cu cei pe care i-am lăsat de mult în urmă, pe mine 
nu mă pot cumpăra cu prețul - mă refeream la oportunismul său, tipic 
intelectualului servil din ţară - unei expoziţii ce mi-ar oferi-o chiar şi la 
Londra. La urma urmelor, nu pretindeam decât respectul duşmanilor 
pentru atitudinea mea, cât timp nici eu nu le-o tulburam pe a lor. (Sunt 


convins, că singurătăţile mele mult accentuate după Decembrie 1989, 
se datorează faptului că mi-am păstrat neştirbite convingerile, care de 
fapt nu erau numai ale mele dar și ale acelora care astăzi nu mai sunt, 
dar ne-au lăsat credința lor - de la care nu mă abat - căci numai 
clădind pe ea, ca pe umerii unor cariatide ale Veșniciei, vom reuși să 
înălțăm altarul Româniilor albe de mâine, cum le-a visat poetul 
desțăraţilor, Aron Cotruș). 

Bineînțeles că pe cei doi, fizic niciodată nu i-am mai întâlnit, 
doar dl. Schenk mi-a transmis că nu-mi va ierta jignirea ce i-am adus-o, 
cât va trăi. Dar de asta puţin mi-a păsat şi în pasă. 

Şi dacă am descris întâmplarea de mai sus, vreau să se rețină că 
în casa domnului Schenk l-am cunoscut pe C. Michael Titus remarcat 
prin publicația Convergenţe, ca om al Bucureștiului infiltrat printre 
exilați, dacă n-a fost chiar agentul regimului comunist din România. 

Ori trăirea mea de odinioară devine deodată actuală, datorită 
faptului că nu știu cum, primesc o scrisoare de la o persoană, care 
probabil a ţinut să mă informeze despre noile activităţi ale aceluiași 
domn Schenk, de altfel cunoştinţa mea de dinainte de revoluţia 
tinerilor români din Decembrie 1989. 

Înainte de toate constat că dr. Christian Schenk poartă titluri 
venerabile pe care le scrie sub numele său: membru al Uniunii 
Scriitorilor, membru al Academiei și cetățean de onoare al orașului 
Cluj. Trebuie să înțelegem că în câţiva ani dl. Christian a făcut un asalt 
extraordinar, toate distincţiile respective le are de la Instituţii 
românești chiar dacă el nu menţionează acest lucru e vorba de 
Academia română şi de Uniunea Scriitorilor români. 

http://Awww.ovidiu-vuia.de/pages/Buch 2003 - Sub Zodia Cartii si a 
Studiului Vol 1.htm 

[În volumul III lipseau de 140 de pagini de corectura, acum 
numai cu manuscrisul original, Rita Vuia] 

14. Profesorul C. Marinescu - In Memoriam - 12. Aprilie 1982 

Acum aproape zece ani, bazat de afirmaţia lui Nicolae Iorga şi 
anume că şcoala de la Fontenay-aux-Roses ar fi constituit una din 
marile opere ale vieţii sale, dorind să aflu de ce această instituție nu 
mai există, cui aş fi putut să mă adresez mai bine dacă nu fostului 
director al acesteia, profesorul Constantin Marinescu. 

În decât fie spus, pentru cei nedumeriţi cu preferinţele lui N. 
lorga, de fapt creator al atâtor alte mari opere, aş sublinia faptul că 


adeseori personalitățile, cele nu de toate zilele, au obiceiul de a califica 
la superlative, lucrul realizat de ele, printr-un act de dezinteres total, 
parcă în sufletul lor interior s-ar celebra jertfa lui Abraham din Biblie 
nou exprimată în bronzul aurit prelucrat de Ghiberti pe poarta 
considerată și numită de divinul Michelangelo, a Paradisului. 

Este probabil satisfacția creatorului, de a-și elibera pe această 
cale, însăși gratuitatea caracteristică oricărui proces artistic, îl 
consideră trecut în lumea ideilor în sine, platonice, care deodată își 
impun legile primordiale şi astfel ierarhic lucrul se aşază în fruntea 
celorlalte şi dă impresia că în acest fel mărinima sa a depășit egoismul 
pământesc, se pierde în infinitul total dezmărginit, contingent 
divinității inclusiv a celei purtate de om, în adâncurile inimii sale. Este 
o revelaţie care urmând o curbă conică duce tot la trăirea unei scene 
biblice, de unde de altfel am plecat. 

Dar teoreticul de natură filosofică se sparge destăinuindu-se sub 
acțiunea practicei, și în acest sens am putea de ca exemplu pe marele 
compozitor, Giuseppe Verdi, când, autor al atâtor capodopere 
muzicale, îi scrie dirijorului Toscanini că socotește drept cea mai 
valoroasă realizare, a destinului său ctitoria așa-zisei Casa di reposi ai 
muziciştilor din Milano, ridicată de el pentru artiștii ajunși la 
bătrâneţe, fără niciun sprijin material. Așa se face că a și cinstit-o în 
mod deosebit, așezându-și în holul respectivei clădiri, mormintele în 
care îşi doarme somnul de veci, el şi soția sa, Giuseppina Verdi 
Strepponi. 

Luând în considerare și dragostea lui N. Iorga pentru școala 
înființată de el la Fontenay-aux-Roses, am putea defini mult mai 
simplu atitudinea respectivilor întemeietori, admițând că prin fapta lor 
se simțeau, mai mult ca de oricare dintre minunatele lor opere, urcați 
cu un pas mai sus, mai lângă stele. 

S-ar putea spune că fără să-și dea seama, dacă sigur asta i-a fost 
dorința, G. Verdi a rămas și după moarte pe scena teatrului ca în viaţă, 
de cei mai grăbiţi trecători ai Casei di reposi, întâmpinind, în acest fel 
pe lângă multe fiinţe dragi, interpreţi ai rolurilor sale dar și mulți 
vizitatori nepoftiți, adeseori neplăcut de gălăgioşi. Unde să mai punem, 
că datorită poziţiei favorabile, cavoul este deschis cam tot la douăzeci 
de ani sau ceva mai mult, pentru a se constata starea de conservare a 
cadavrelor, e vorba de resturile pământeşti ale lui G. Verdi şi soția sa 
Giuseppina. 


Interesant că în Italia, ţară catolică, această religie ni interzice 
deshumarea morţilor, sau deschiderea mormintelor, din contră uneori 
încurajează această acțiune, poate nu din motive religioase dar 
favorizează aplicarea unor măsuri medicale şi ştiinţifice ca, în cele 
dintâi, unde este cazul să fie admisă autopsia. Din păcate, 
ortodoxismul, pe motiv că protejează odihna de veci a morților, 
interzice deshumarea și deci şi autopsia unde e nevoie, arătându-se 
mult mai conversatoare şi mai contra științei, ceea ce i s-a imputat 
adeseori, fără niciun efect concret. 

După simțirea noastră G. Verdi ar fi trebuit să-și aibe 
mormântul, în liniştea paradiziacă a grădinii vilei sale de la San Agata, 
nu departe de locul unde-i înmormântat și credinciosul său câine. Este 
adevărat că în ultimii ani de viață, G. Verdi a trăit singur întru-o 
cameră de hotel din Milano, având o groază de întunericul morții. Deci, 
fără îndoială el şi-a ales locul de veci, acolo socotea el că avea mai 
mulți oameni în apropierea lui. 

Dar cum opera lui N. lora şcoala de la Fontenay-aux-Roses nu 
mai există, m-am hotărât să-l întreb pe profesorul C. Marinescu, după 
ce i-am aflat adresa, înscris, dorind să aflu cauzele acestei dureroase 
dispariţii. Profesorul C. Marinescu, mi-a răspuns prompt și cu 
participaţie, pe spaţiul unei cărți poștale atâta cât îi permitea înaintata 
sa vârstă. 

Voi reda rândurile profesorului, ele având o valoare istorică, cu 
atât mai mult cu cât, Tudor Arghezi, proaspăt reprimit la sânul 
literaturii, informat greșit, după reabilitarea lui N. Iorga în țara 
comunistă, a atacat în mod nedrept pe cei de la Paris, făcându-i 
responsabili de tragicul dezastru al şcolii de la Fontenay-aux-Roses. 

lată textul: „În 1947, directorul Școlii de la Fontenay-aux-Roses, 
adică cel ce semnează aceste rânduri a fost rechemat în ţară. El a 
refuzat să plece. Școala a fost desființată şi rasă de pe suprafața 
pământului. Biblioteca a fost împrăștiată, adică nici urmă n-a mai 
rămas dintr-însa! Precizez că Şcoala era, proprietatea Statului Român 
şi că cele de mai sus se datoresc Legaţiei de pe atunci, azi, pare-se 
ambasadă a Republicii, etc. Directorului i s-a luat catedra și 
naționalitatea iar tot ce poseda în România (biblioteca și multe altele) 
a fost confiscat (chiar și decoraţiile acordate în urma celor două 
războaie mondiale la care a luat parte ca ofițer de artilerie). Și asta-i 
tot (sau aproape), Profesor Constantinescu”. 


Asupra modului barbar în care s-a executat desființarea școlii 
de la Fontenay-aux-Roses, operă a lui Nicolae lorga, nu mai poate 
exista deci de-acum niciun dubiu, marele vinovat de această crimă 
culturală era regimul comunist din România robită. 

În 1947, veninţi la putere comuniştii au renunţat la toate 
instituţiile avute în străinătate, cu excepția Italiei unde s-a păstrat atât 
Academia română din Roma, întemeiată de Vasile Pârvan, a și 
funcționat ca primul ei director şi Casa română din Veneţia, în funcție 
şi astăzi tari, ultima constituia una din reședințele preferate de Nicolae 
Iorga, de câte ori trecea prin Italia. Din păcate, respectivele instituţii 
sunt total anonime, nu se știe, la ce lucrează și cine sunt măcar 
conducătorii lor, de unde bănuim că majoritatea posturilor sunt 
sinecuri ce stau la dispoziția unor ajunși ai zilei, împărţite pe urmă 
favoriţilor, în fond total nepregătiţi în munca de cercetare. 

Este un aspect la care ne îndeamnă tăcerea în care stau 
cufundate niște instituţii ce ar trebui să constituie mândria românilor 
atât din ţară cât şi din străinătate. 

În Franţa, instituţiile părăsite pur și simplu, ca de pildă Școala 
de la Fontenay-aux-Roses, după de biblioteca a fost împrăștiată, a fost 
rasă de pe suprafaţa pământului, adică a rămas fără stăpân, o va prelua 
statul franzez, deşi proprietarul era Statul român reprezentat prin 
legația română, devenită între timp Ambasadă română. 

Directorul Constantin Marinescu, refuzând să se întoarcă în 
România i s-au luat orice drepturi de a-şi apăra fosta instituţie. 

Ce putea face el, devenit o persona non grata pentru Statul 
român, ori pasivitatea ambasadei române sau pe atunci a legațţiei 
demonstra că regimul nu avea nevoie de o Școală al cărei rost n-o 
pricepea şi cei ce au trăit acele zile, ştiu prea bine că o legaţie 
comunistă în 1947, era reprezentată de nişte capete pătrate, executori 
orbi ai ordinelor de la centru. 

Aşa au procedat și cu biserica ortodoxă de pe rue Jean de 
Bauvais, pe care au luat-o în primire total părăsită o mână de exilați cu 
preotul lor, şi când comuniștii au voit să aibă biserica, deşi era 
proprietăția Statului român, au pierdut procesul, reluat astăzi cu alte 
arme când se povesteşte că România are un regim democratic. 

Ce putea să reproşeze Tudor Arghezi celor de la Paris, nu putem 
şti dar la Fontenay nu era vorba de o biserică ci de proprietăţi de care 
aveau nevoie şi francezii, ori proprietarul român nu mai voia să aibă 


Școala lui N. Iorga, mai ales că el, însuși era un autor declarat post 
mortem, interzis. 

Lămurind aceste aspecte, o dată pentru totdeauna, în continuare 
aş dori să scriu câteva rânduri în memoria profesorului Constantin 
Marinescu, plecat dintre cei vii în anul 1982. Pentru cunoașterea 
valorii adevărate al acestui om învăţat mă voi referi la felul cum îl 
aminteşte Nicolae Iorga în cartea sa „O viață de om”: 

Născut în 1891, la Șerbăneşti - poduri (Pucioasa) din familie de 
țărani, după primul război îl găsim la studii, în Paris, prezentat de 
lorga după cum urmează: „Călăuzul cel mai bun în acest nou Paris, în 
care mă recunoșteam așa de greu, mi-a fost d.Hr. Marinescu, unul din 
cei mai buni elevi ai mei care, după ce trecuse prin încercările 
războiului, gustând și din neajunsurile suportate cu demnitate ale 
prizonieratului în Germania, era acum cu bursa de stat pe care o 
căpătase de curând, ascultător, dincolo de obișnuiţii ani de studiu al 
profesorilor francezi şi în special al domnului Lot, pe care-l 
cunoscusem de departe ca tânăr luptător şi era, acum, membru al 
Institutului și unul din profesorii cei mai respectaţi ai Sorbonei. Cu 
tânărul meu prieten am cutreierat acest Paris de după război care 
conserva tot caracterul său de pe vremuri, dar în care a doua zi după 
izbăvire și biruinţă, pulsa o întreagă viață nouă, din care nu lipsea, ca la 
noi, solidaritatea. Tot d. Marinescu îmi găsise adăpostul la scumpul 
hotel Foyot, locuință cu numai două rânduri, comode pentru bătrânii 
care în mărețul palat din față al Ecaterinei de Medicis, puneau la cale 
rosturile lor dar, căutând a ne îndestula seara în odaie apetitul, nu 
îndrăzneam să ne apropiem de restaurantul de jos, pentru oameni mai 
bogaţi decât mine, care aveam numai contribuţia conferințelor mele”. 

Să ne oprim la descrierea lui N. Iorga privind modul cum a 
întemeiat el celebra Școală de la Fontenay-aux-Roses cu câteva date 
interesante în legătură cu Academia din Roma: „Am prezentat Camerei 
proiectul de iniţiativă parlamentară prin care se creau aceste două 
focare de studii şi de iradiere naţională în același timp - eu așa le-am 
înțeles - din cele două mari capitale latine. Duiliu Zamfirescu a 
îmbrățișat cu căldură ideea și fără să mai cerem părerea finului 
cugetător filosofic, icoană a maestrului său Maiorescu până în cel mai 
mărunt dintre gesturi, dar mult mai personal în idei şi mai stilist în 
formă, care era ministerul de Instrucție publică, profesorul P.P. 
Negulescu, proiectul, care va merge repede şi la Senat, a trecut la un 


obosit sfârșit de şedinţă, în care calculul voturilor se face, uneori și cu 
scopuri bune, mai mult aproximativ... Mă îngrijeam ca ambele 
aşezăminte să scape de jocul de partide care domină statul și astfel 
directorii, pe viaţă vor fi numiţi de Academia română; regulamentul a 
fost elaborat de mine, de Vasile Pârvan și de căldurosul nostru prieten 
Ramiro Ortiz. Eu însumi am propus pentru Roma pe Pârvan, a cărui 
faimă de arheolog era larg răspândită în străinătate și cu care relaţiile, 
întrerupte un timp, de pe urma ambiţiei lui de a domina, nemărginită, 
erau atunci cele mai bune. El a luat cu chirie un modest apartament pe 
care numai după mulți ani era să-l înlocuiască măreaţa clădire ridicată 
din sacrificiul Băncii Naţionale. Eu, gospodar moldovean, n-am vrut să 
încep într-o trecătore casă străină. D. Ghica îmi propunea înțelegerea 
cu un liceu francez care ar fi adăpostit pe ai noştri: mi se părea supt 
demnitatea unui institut național. Și, astfel, cu prilejul unei vizite la d. 
Lot, care trebuia să-mi ajungă un așa de bun prieten, m-am apucat să 
cercetez casele de vânzare din minunatul mic centru de banlieue al 
Parisului care e Fontenay-aux-Rose, plin de grădini și lipsit de fumul 
uzinelor: a doua pe care am văzut-o era ca făcută pentru noi. Având la 
spate două livezi întinse, o clădire cu patru rânduri alcătuite din odăi 
ca pentru un hotel sau un sanatoriu, se ridica în fața unor atenanse 
(n.n. anexe) potrivite pentru orice destinaţie: o bătrână văduvă ocupa 
un colţ din acest modest castel din care așa de greu s-a hotărât să 
plece. Halul de infecție în care se aflau acele atenanse, pline de familii 
muncitoreşti, cu bătrâne oarbe, pisici favorite şi colonii de ploșnițe, nu 
ne-a dezgustat; gospodarul din naștere care e dl. Ianculescu, instalat ca 
subdirector, a știut să aducă lumină, curățenie, mulțămire. Am smuls 
lui Take lonescu sume necesară cumpărării, pe care ministrul de 
Finanţe, d. Titulescu o promisese, dar uitase a o plăti, am mobilat cum 
am putut cele douăsprezece odăițe, și în frunte cu el. C. Marinescu, 
pictorul Catul Bogdan-Duică, fiu de alsaciană, și câțiva alții, puţini, au 
început ceea ce considera ca una din cele mai mari opere ale vieţii 
mele”. 

În primul rând, se constată că C. Marinescu a fost lângă N. Iorga 
de la începutul înființării şcolii de la Fontenay-aux-Roses deci poate fi 
pomenit printre întemeietorii acestei nobile Instituţii româneşti din 
capitala Franţei, Parisul. 

Mai departe, descriind grădinile din minunatul, centru de 
banileue al Parisului, N. Iorga se lasă vrăjit de grădinile și livezile pline 


de lumină ale locului, demonstrând că în scrisul său - total neluat în 
seamă astăzi, un domn pe nume Mircea Popa în aceeaşi carte, Scriitori 
români, ed. științifică și enciclopedică, Buc. 1978 la pagina 274, scrie, 
influențat de G. Călinescu, cel ce în Istoria literaturii române de la 
origini îl omoară, cu toată luciditatea a doua oară, pe N. lorga: „Dacă în 
istorie și în istoria literară rolul său e de netăgăduit, în domeniul 
creației proprii I. rămâne un creator minor”, încât ne dă siguranţa că se 
pronunță asupra unui subiect fără să-l fi citit, în virtutea inerției 
călinesciene!!?? descrierea naturii ocupă un loc de mare frumuseţe și 
trăire profundă, P. Șeicaru în lucrarea sa despre proza lui N. lorga 
citează nenumărate pasagii prin care marele istoric se defineşte și ca 
un talentat scriitor, mai ales când zugrăveşte tablouri luate din natura 
țării sale, pe care a avut ocazia să le întâlnească în drumurile lui, 
străbătându-le cu piciorul de-a lungul și de-a latul, încât n-a lăsat 
niciun colţ din ea să nu-l vadă. 

De altfel, alegând ca reşedinţă a Şcolii sale românești, Fontenay- 
aux-Roses, situată la marginea Parisului, zugravul naturii în cuvinte, N. 
lorga, mergea pe urmele unor mari artiști, care au căutat peisajul 
grădinilor şi pădurilor din împrejurimile Parisului, lăsând încă odată 
celebră regiunea numită l-Ile de France, creatoarea goticului francez, 
prin genialele lor opere. Să ne gândim la Barbizonul lui Millet și Th. 
Rousseau lângă aceștia au lucrat N. Grigorescu și lon Andreescu, 
grădina de la Giverny al lui Monet, Auvers-sur-Oise unde și-a petrecut 
ultimele zile ale vieţii Vincent van Gogh, înmormântat alături de fratele 
său Theo în aceeași localitate. 

Din punct de vedere istoric, vom reține că cele două instituţii 
românești una de la Fontenay-aux-Roses (Paris) şi cealaltă de la Roma, 
şi-au împărțit atribuţiile, cea de la Roma, și-au împărțit atribuţiile. cea 
de la Roma a fost condusă de la început de Vasile Pârvan, aprobată 
chiar de marele istoric, lui revenindu-i ctitoria școlii române din 
capitale Franţei. În primii ani, Pârvan va închiria un modest 
apartament pentru activitatea școlii de la Roma, doar mai târziu se va 
muta în măreaţa clădire ce va purta numele de Academia română de la 
Roma, finanțată prin sacrificiile Băncii Naţionale, după cum 
menționează chiar autorul nostru. 

Tot el aminteşte că orice conflict între el și elevul său, marele 
arheolog, cunoscut în străinătate, V. Pârvan, pentru un timp întrerupte, 
din cauza ambiţiei de a domina a elevului relaţiile au fost dintre ei 


reluate, ori noi credem cunoscând firea lui Pârvan, că supărarea a venit 
din partea istoricului ameninţat de prestigiul internațional la care 
ajunsese elevul său. 

În lumina acestor date putem admite că Academia română de la 
Roma rămâne legată de numele lui V. Pârvan pe când sarcina, dusă cu 
cinste până la capăt, a Şcolii de la Fontenay-aux-Roses şi casa română 
de la Veneţia, a rămas în seama lui N. lorga. 

În 1924, profesor în țară, C. Marinescu va organiza, sub egida lui 
N. Iorga primul congres de bizantinologie ținut la Bucureşti, despre 
care marele istoric scrie: „Temele tratate au fost foarte felurite şi de un 
deosebit interes. Eu am vorbit despre originile „iconoclasmului”, 
semnalând neașteptata potrivire a politicii religioase urmate de 
împărații duşmani ai icoanelor adunătoare de averi şi hrănitoare a 
legiunilor de călugări cu aceea pe care față de monahismul budist au 
urmat-o, din aceleași motive fiscale şi în general laice, împărații 
depărtatei Chine; scrisorile familiei Doamnei Ecaterina, găsite 
odinioară la Veneţia, au servit pentru a semnala unele fenomene din 
greceasca veche. Tânărul Gheorghe Brătianu, abia întors de la studiile 
făcute la Paris, dădea cele dintâi concluzii, privitoare la Pera, culese din 
cercetările sale privitoare la comerțul Levantului. Organizatorul de 
fapt al congresului, fostul meu elev, C. Marinescu, cel mai bun 
cunoscător după Rubioi Lluch - care şi el și-a trimis comunicarea - al 
relațiilor Arag6nului cu Orientul și-a atras cu statul său major de ambe 
sexe, recunoştinţa tuturor a, în același timp când a luat o parte foarte 
onorabilă și la lucrările științifice”. 

Menţionând participarea lui Gh. Murmu și al profesorului de 
studii de bizantologie din Bucureşti, d. Demestene Russo, alături de 
bunul cunoscător C. Marinescu, vom fi convinși că partea românească 
era reprezentantă, la primul congres de bizantologie ținut la București, 
de o echipă mai mult decât valoroată. 

De-atunci, până cu puţin înainte de moarte, profesorul C. 
Marinescu s-a dedicat studiilor de bizantologie, înscriindu-se astfel, 
printre marii specialişti ai acestei epoci istorice. 

În cartea citată, N. Iorga îl mai aminteşte de două ori pe bunul 
său elev, C. Marinescu, prima dată cu ocazia apariției cărții, lui N. Iorga, 
în limba franceză (1926 - 1927) „Essai d-una syntese de l-histoirie de 
l-humanite”, despre care nicăieri nu a găsit un cuvânt în româneşte 
„despre cea mai importantă sforțare ştiinţifică a vieţii mele” în afara 


criticii unui băiețaș, care într-o revistă studențească îşi bate joc de 
această carte, considerând-o fără sens şi orizont. Acest „băiețaș nu era 
decât Mircea Eliade, chinuit de pe acuma de prestigiul marelui N. Iorga, 
acesta a putut să scrie o lucrare mediocră, după cum o califică cei ce au 
citit-o, eu nu am avut această satisfacție, totuşi în principiu consider o 
impertinență din partea unui student să se ridice împotriva 
profesorului, prins, să zicem deşi nu sunt convins total, asupra 
delictului de a fi scris o carte mai slabă, să-l demonstreze în cel mai 
condamnabil mod. Oare în pieptul acestui băiețaș, nu ardea de pe 
acuma focul unei ambiţii deșarte, cel ce prevedea pe omul matur, ajuns 
cogeamite profesor și el, vânător de unice elogii, pentru obţinerea lor 
ajunge să se publice în editurile comuniste, făcând pe marele guru, în 
persoana unui trădător de rând. Recapitulând gestul său de pe timpul 
studenţiei, nu putem să-l acceptăm, când alţii mai competenţi ca 
dânsul au preferat tăcerea, în numele lucrărilor sale de valoare 
publicate pe lângă acea ce ar fi merita să fie criticată. Îndrăzneala lui 
Mircea Eliade era de fapt o obrăznicie de student și astăzi o 
interpretăm la justa ei semnificaţie și considerăm, cel puţin, curios 
faptul că unii specialişti sunt împiedicaţi să-l critice pe Mircea Eliade, 
deşi sunt mult superiori ca pregătire băiețașului de altă dată. De altfel 
atacurile la adresa lui N. lorga nu se opresc aici, definind omul pe a- 
ntregul până la urmă. În rivalitatea dintre N. lorga și M. Eliade, stârnită 
de ambiția acestuia din urmă, depăşind condiția umană în limitele ei 
normale, trebuie să menţionăm că N. Iorga a răspuns cu îngăduința 
părintelui față de grozăviile fiului său, care prin criza întârziată a 
pubertăţii stare numită huliganism cum o numeşte chiar tânărul 
revoltat numai să provoace vâlvă admirativă în jur, tulburată de 
intervenția părintelui N. Crainic iritat de perversitățile conținute în 
romanul Izabel şi apele diavolului, l-a dat, cu dreptate pe autorul 
pornograf Mircea Eliade în judecată. 

Să ne referim la ultimele cuvinte scrise de N. Iorga ca şi 
încheiere, la cartea sa „O viață de om”: „Și așa stau la șaizeci și doi de 
ani ai mei, sigur şi tare, mândru, drept înaintea conştiinţei mele și a 
judecății vremurilor”. Am putea fi siguri că Mircea Eliade ar ieşi tot așa 
de curat după ce va sta în faţa judecății vremurilor? Noi ne permitem 
să avem unele îndoieli, căci diferența dintre N. Iorga și Mircea Eliade 
este una esențială, primul a fost omul tuturor virtuţilor tradiţiei 
românești pe când Mircea Eliade, ca profesor de istoria religiilor, a fost 


contemporanul ce nu și-a urmărit decât interesele proprii şi pentru 
asta comuniștii i-au servit ca ţintă minunată. 

Iorga a avut parte de o moarte de martir, ca și strămoșul său de 
inimă Miron Costin, prin care Mircea Eliade nu ar fi putut în niciun caz 
trece, Mircea Eliade, Gurul timpurilor noastre, cel ce-și alege poziția 
fotogenică, sortit veşniciei cu pipa ce-o ţine în gură. 

În momentele când e lovit din toate părţile Iorga își reînnoieşte 
puterea de a rezista adversarilor săi, bineînţeles cu cei ce cred în 
misiunea sa: „În astfel de împrejurări mi-a fost de mare mângâiere 
publicarea de acum - colegul meu pentru istoria universale la Cluj, 
d.Hr. Marinescu - a unei culegeri de articole franceze în acest domeniu, 
contribuind eu însumi cu cercetări despre cruciata burgundă în secolul 
al XV-lea (era să retipăresc şi paginile lui Wavrin) care arătând la 
bibliografie ce dădusem istoriei universale, punea volumul cu numele 
meu, în ajunul unei dezlăuțuiri sălbatice de hulă indigenă contra a tot 
ce am făcut”. 

Cu această ocazie am aflat că C. Marinescu a fost un timp 
profesor de istorie universală la Cluj, ceea ce contribuie la prestigiul 
Almei mater unde mi-am făcut şi eu studiile. Dar se poate constata că 
aveau dreptate cei ce îi atribuiau lui N. Iorga o fire sensibilă cum o au 
doar unele reprezentante ale sexului frumos de unde i se mai spunea, 
nu de admiratorii săi, femeia cu barbă. De ce dădea el aşa o importanță 
comentariilor unui student, e greu de înţeles, dar încă odată se 
confirmă cât de mult l-a durut pe Apostolul Neamului, cum mai era 
numit N. lorga, de data aceasta de cei ce credeau în el, faptul că de la 
un moment dat studențimea, fanatica lui admiratoare, a început să-l 
părăsească. 

Ultima oară C. Marinescu e pomenit în cartea „O viață de om, așa 
cum a fost”, cu ocazia unui alt congres de bizantinologie: „Tot în 1927 
s-a ţinut, la Belgrad, al doilea congres de bizantologie. Românii erau 
foarte bine reprezentaţi și cu participarea d-lor N. Bănescu (1878 - 
1971, eminent bizantolog profesor la Universitățile din București şi 
din Cluj, din 1938, membru al Academiei române, autor al nenumărate 
studii de specialitate) Balș şi C. Marinescu, a părintelui N. Popescu, a 
arhitectului P. Antonescu, creatorul „stilului românesc”. Guvernul ne-a 
pus la dispoziţie un vas (Vapor n.n.) al statului, cu care delegaţia a 
mers pe Dunăre, așteptând la portul Belgradului până la întoarcere, 
ceea ce ne-a îngăduit să luăm cu noi atunci și pe prietenii dintre 


congresiști cărora am avut prilejul să le arătăm Severinul și 
împrejurimile mergând până la mănăstioara Topolnița, ascunsă în 
fundul văilor: încă una din acele înfățișări ale țării, fără pregătiri și fără 
ascunzişuri, care face mai mult decât orice broșură de propagandă, 
care poate fi totdeauna bănuită. Între acei care nu fuseseră niciodată în 
România era și numismatul austriac Kubicek, cu soţia și fiica și 
profesorul belgian Smets”. 

Pentru noi cei ce trăim în exil, răspândiţi într-o diasporă, 
corespunzând aproape întregului mapamond, dacă fizic şi geografic nu 
avem o țară, posedăm în schimb hotarele stabile ale unei spiritualități 
libere, româneşti. Pentru formarea tradiției în jurul căreia să ne 
adunăm, ne stau înainte mormintele celor ce nu mai sunt, ale 
înaintașilor: un Inocenţiu Micu Klein, din cimitirull de la Santa Madona 
del Pascolo din Roma, un Nicolae Bălcescu, în groapa comună a 
cimitirului din Palermo cât şi ale contemporanilor noștri, Aron Cotruş, 
Vasile Posteucă, Pamfil Șeicaru și ale celorlalți mulţi încă. 

De azi, lângă aceştia va trebui să aprindem candela amintirii 
eterne şi la căpătâiul profesorului Constantin Marinescu, înmormântat 
la Paris. 

Şi-apoi problema se mai pune şi într-un alt mod: în general, ne 
dăm obolul dragostei și admiraţiei celor ce și-au realizat fapta într-o 
sfântă operă, uitând de cele mai multe ori, în zilele noastre, Meşterul 
Manole este obligat să-și închidă în zidul mănăstirii nu numai pe iubita 
lui, Ana, dar și propria-i conştiinţă umană. De-aceea se cuvine a fi 
cinstită din partea tuturor exilaților și actul singur al rezistenţei, 
refuzul, pur și simplu de a mai sluji pe tiran, patimile şi răstignirea pe 
crucea destinului chinuit și sterp, este cel mai ales sacrificiu al omunlui 
creator. Sămânța încolțită a jertfei supreme doar aparent cade pe 
pământ neroditor, când din ea va răsări în interiorul fiinţei, pomul 
înflorit al autenticei cunoașteri: acela de a fi tu însuţi, credincios 
idealului tău și al neamului, până la capăt. 

În acest sens dacă tăcerile filosofului Vasile Băncilă au ajuns a fi 
de esență mitică, alături de ele se cere să fie amintită şi dârzenia, cu 
rădăcini adânci în firea ţăranului valaha-muntean, a profesorului 
Constantin Marinescu. 

Tragedia sublimă a multor anonimi o exprimă unul dintre ei, 
poet, în următorul Septuor: 

Firav fir de fionfiu. 


Gândirea mea adevărată 

— Vibraţii vagi de vise 

Un oftat de pădure - A rămas neexprimată. 

Eu? Eu nu am fost 

Niciodată. 

(Neființă. Tiberiu Vuia) 

15. Însemnări pe marginea unei cărți 

— Fără paşaport prin URSS - de Johann Urwich - Vol. III, 1978 

Comparând cartea lui Johann Urwich cu Amintiri din casa 
morților (1860) a lui Dostojevski vom fi până la urmâă obligaţi să 
constatăm că acel Exod spre Siberia, întunecând până și stihurile 
veseluluii Alecsandri, în secolul al XX-lea a ajuns să cunoască o 
degradare cu totul inumană, aruncând vremurile noastre 
„revoluționare” cu perspectiva „omului zis nou” mult mai jos, decât 
erau acum 100 și ceva de ani, contemporane cu scriitorul rus. 

Feodor  Michailowitsch  Dostojveski, vinovat pentru a fi 
participat la un complot contra țarului, a fost condamnat la moarte, 
pedeapsa fiind comutată la zece ani muncă silnică în Siberia, chiar în 
momentul când călăul îi punea ștreangul morții în jurul gâtului. 
Datorită traumei psihice suferite marele scriitor rus ar fi făcut crize de 
epilepsie, cu totale formele clinice ale acestei temute boli a creierului, 
în orice caz le descrie în mod magistral, manifestate la unii din eroii 
romanelor sale, celebrii au rămas prințul Miușchin din ldiotul și 
Smerdiakov din Fraţii Kamarazov. 

În cartea sa Amintiri din casa morţilor, Dostojevski îşi 
recunoaște vina, povestitorul întâmplărilor fiind Alexandru 
Gorjancikov, condamnat la zece ani închisoare pentru că și-a uscis 
nevasta. 

Să nu-l uităm pe Lev Tolstoi cu neuitatul său roman „Învierea”, 
Maslova e condamnată la patru ani detenţie în Siberia fiindcă și-ar fi 
otrăvit soţul, un beţivan netrenic și e însoţită de nobilul Nekludov care 
se simte vinovat de decăderea femeii, lăsată gravidă de el, în cele din 
urmă ajunge şi ea beţivă și se prostituiază. Urmărind această pereche, 
bărbatul deși e respins de femeia abrutizată, își va trăi învierea 
spirituală prin citirea Bibliei, dar până atunci putem constata că viața 
în Siberia era o semiînchisoare în sensul că cei condamnați trăiau în 
casele zidite de ei, sau moștenite de la cei plecaţi, aveau libertate de 
mişcare, dar erau supravegheați să nu părăsească satul în care își 


duceau zilele. Nu altfel se prezenta condamnarea la muncă silnică în 
Siberia și în romanele lui Dostojevski, în primul rând oamenii aveau să 
se lupte ca și astăzi cu intemperiile și vitregia climei siberiene, mai ales 
iarna. 

Aproape după 100 de ani mai târziu, de la descrierea lui 
Dostojevski, J. Urwich, ajunge deportat în nordul Siberiei, fără nicio 
culpă, în condiţii trăite încă de sute de mii de cetățeni, mai ales nemți, 
neavând altă vină în afară de aceea de a fi oameni. O întâmplare 
asemănătoare cu a lui Urwich și a fraților săi de suferință, mi-a fost sat 
s-o aflu prin 1947, la Cluj unde am locuit la o gazdă de origine 
maghiară; o biată femeie care pentru a putea trăi, ea și copilaşul ei și- 
au închiriat locuinţa, ei doi dormeau în bucătărie. Această femeie mi-a 
povestit cum într-o zi soțul ei ieşise în oraș, pentru a căuta ceva de 
lucru, deoarece ajunseră aproape muritori de foame şi nu s-a mai 
întors acasă, de-atunci cam de doi ani, numai avea nicio veste de la el. 
Un vecin îi spusese că soțul ei a fost prins de o patrulă sovietică 
împreună cu alți cetățeni români, germani și duși au fost la „muncă” în 
Rusia şi astfel de călătorii fără pașaport spre şi-apoi prin Rusia aveau 
loc de mai multe ori pe zi, fără nicio altă dispoziție sau judecată. 

Acum, după astfel de relatări vom înţelege pentru ce Dostojveski 
putea să literaturizeze amintirile sale din Siberia, în timp se j. Urwich, 
cu gândul la toţi, cei mulți cu un destin asemănător cu al lui, n-a mai 
avut altă grijă decât să relateze faptele așa cum s-au întâmplat, 
slujindu-se de ochiul atent, fidel să observe și cel mai fără însemnătate 
amănunt. Desigur că opera sa nu va scăpa de ceea ce Taine numește 
caracterul dominant al scriitorului, căci Johann Urwich zis Ferry este 
un optimist, un fel de Till Buh Oglindă, știind să înfrunte toate 
nenorocirile vieții cu o glumă și chiar cu un zâmbet pe buze, deși nu 
uită nicio clipă că undeva sub haine are ascunsă o rană. 

Acest duh devine mai grav în volumul al treilea, când la un 
moment dat tonul descrierii se percepe în cadențe majore beethoviene 
prezentându-ni-se sub forma unei simfonii solmne, prima grevă 
generală din 23 Julie 1953, avută loc în lagărele sovietice din Siberia. 

În acest mod volumul al treilea din „Fără paşaport prin URSS” de 
Johann Urwich ne oferă nu numai un film documentar ci acțiunea 
întreagă se transformă într-un mesaj. 

Desigur ca şi A. Solschenizyn, J. Urwich își depune amintirile în 
față acelora care au înarmat hoardele de neoameni, deschizându-le 


porțile Europei şi pentru a fi ei liberi, au dat ca preţ jumătate din 
Europa, să se sature nu gâsca poloneză ci Leviatanul secolului al XX-lea 
comunismul. Și de necrezut capitaliştii cărora Lenin le pregătea 
săpunul să le ungă frânghia pentru a-i spânzura, se transformaseră în 
cel mai mărinimoși aliaţi, sub ei, Siberia se împânzise cu lagăre, care pe 
timp de iarnă grea se transformau în camere ale morții. Să ne rugăm 
pentru cei fără morminte, dispăruți în Siberia, după ce odată cu actul 
de la 23 August au fost predați plocon armatelor ruse de cel ce ar fi 
trebuit să-și apere soldații, chiar şi cu prețul vieţii proprii, regele Mihai 
I. 

Johann deşi neamt, simte curat româneşte se va ruga, desigur 
alături de noi, fiindcă morții noştri sunt şi al lui. Nici el nu mai poate 
avea încredere în ajutorul acelora pentru huzurul cărora a trebuit să 
suferim şi o mai facem în continuare. 

Apoteoza luminoasă a vieţii lui Urwich, imnul său al bucuriei, 
primit ca experiență unică în Siberia, când prin acea grevă generală a 
învins până la urmă dușmanul monstru și a reușit să-și recâștige 
libertatea. 

Dacă Ion Cârja, prin închisorile trăite de al ne descrie destinul 
unui individ, învingător sau învins în lupta dusă direct cu Leviatanu, ]. 
Urwich ne demonstrează victoria unei comunităţi, izolată și singură 
față în față cu uriașul ei inamic. Repetându-se înfruntarea biblică 
dintre David şi Goliat, se poate trage concluzia că cei ce vor să se 
salveze nu vor putea-o face așteptând ajutorul unui deus ex machina 
(care între noi fie zis, ne-a trădat încă la Yalta) ci numai bazându-se pe 
ei înșiși. Pe forță și energia lor proprie. Și asta e valabil, în egală 
măsură și pentru noi. 

De aici socot eu, calvarul trăit de autor în călătoria sa fără 
pașaport prin URSS, ia dimensiuni și semnificaţii istorice. 

În ce priveşte eroismul avut de conducătorii grevei din 1953, 
pentru a-l pătrunde cu adevărat vă trebuie să ieșim din comoditatea 
vieţii noastre de fiecare zi, reîntorcându-ne la barbaria ceasurilor de 
atunci. Mie personal, îmi îngheaţă parcă sângele în vine la gândul ce ar 
fi putut păţi conducătorii grevei din Siberia împreună cu toţi ceilalți, 
amintindu-mi cu groază teroarea copilului amenințat să fie împușcat 
de un soldat sovietic fiindcă purta la gât o cruciuliță primită în dar de 
la maica lui. 

[În volumul III lipseau de 140 de pagini de corectura, acum 
numai cu manuscrisul original, Rita Vuia] 

16. Ziua eroilor, 1985, la Val du Roy (Soultzmatt) 

În memoria lui Pamfil Șeicaru 

Sânge fără răspuns o, de-ar fi linişte cât de bine a-ar auzi ciuta 
călcând prin moarte. 

În versurile lui Lucian Blaga, „mister al corolei de minuni al 
lumii”, Ciuta întrupează Fapta ieșită din matca obișnuită a zilei, cu 
măreția ei calcă prin paşi de lumină, după pilda grădinarului biblic 
dintr-un sfânt Noli me tangere, astfel transfigurat întunericul morții 
trece în religia naţiunii numită istorie și mitologie. 

Aşa îşi cântau ele rostul lor în mine, lovindu-mi inima cu 
degetele lui Orfeu lira-i de ivoriu, pierdută pe valurile albastre ale 
mării. Sufletul îmi era aplecat sub forma statuii transformate în gestul 
hieratic abstract al Rugăciunii lui Brâncuși, lângă crucile cimitirului de 
la Val du Roy, unde își dorm somnul de veci soldaţii români, morţi în 
prizonieratul german din primul război mondial, anii 1917 - 1918. 
Totul îmi pare asemenea unei procesiuni din care nu se vedeau ieşind 
din pământ decât mâinile împreunate spre rugăciune la Domnul: 
Mâinile lui Rodin, intitulate, în ființa lor pură: catedrală gotică. Fiecare 
cruce exprima spiritul de fecioară, curat ca mineșştergurile şi simplu în 
credința-i ca bucoavnele Cazaniilor vechi, ale unei Putne albe, biserica 
plaiului moldav cu mormântul voievodului voievozilor Ștefan cel Mare, 
străjuit de cădelniţa lui Daniil Sihastru, mereu aprinsă, din balada lui 
Dimitrie Bolintineanu. 

În liniştile sacre ale mănăstirii se aude cum îşi bate clopotele 
Buga cea mare, pentru slava lui cântată, pe textul cadenţelor Doinei lui 
Mihai Eminescu: 

Ștefane, Măria Ta 

Tu la Putna nu mai sta... 

În această zi a Eroilor, în jurul crucilor din cimitirul de la Val du 
Roy, s-au adunat ca la o chemare din străfunduri, sobor de patriarhi 
michelangelești, toţi ceilalți martiri ai: neamului, Istoria vie a 
Românilor. 

Dintre ei deslușesc: Pe Ion Vodă cel cumplit, despre el, Hașdeu, 
„un uvrier şi un artist totodată” când povesteşte zice - sé „că inima 
simţea în adâncul său ceea ce scrie condeiul; iar când inima simte, 


condeiul devine scurt, laconic, iute ca bătăile pulsului”. 

Mihai Viteazul, oprimul domn al țărilor românești unite, ucis 
mişeleşte la Turda, a descălecat din lăcașurile de sub pădure, 
Mănăstirea Dealului și Târgoviştea, cetatea de scaun al trecutului 
nostru, în legătură cu ea şi Suceava, susținea M. Kogălniceanu că 
pentru el însemnau mai mult decât Sparta și Atena. La picioarele 
tronului domnesc, Nicolae Bălcescu îi oferă lui Mihai-Vodă istoria sa, 
pe care a scris-o cu sânge pe lespezile veşniciilor. 

Pe Horia îl văd coborând din versurile lui Aron Cotruș, „ţăran de 
cremene / cum n-a fost altul să-şi semene / Horia!...” lar pe Cloşca, aşa 
cum îi știam modelat într-un medalion din ghips de sculptorul R. 
Ladea, lucrare aflată pe peretele de deasupra patului meu de copil. 

Soldaţii Smârdanului din 1877, cum trăiesc în pânzele lui 
Nicolae Grigorescu, în poeziile lui Alecsandri și Coşbuc. 

Cât și cei morţi la apărarea podului peste Jiu, alături, de doamna 
lor și a noastră, Ecaterina Teodoroiu împreună cu toți vitejii primului 
război mondial. Este bine să se ştie că în cinstea acestora a ridicat 
Brâncuși monumentul său de la Târgui-Jiu, triptic pe altarul poporului 
român, Masa tăcerii, Poarta Sărutului şi Coloana infinitului sau fără de 
sfârşit numită de fapt de autor, Coloana recunoștinței purtată eroilor 
căzuţi în războiul dus pentru realizarea României mari. În acest sens 
monumental ar reprezenta creşterea sentimentului de recunoştinţă cu 
fiecare nouă generație prin care ne-ar apropia tot mai mult de cer, 
aspect uitat chiar de Brâncuși, atunci când spre capătul vieții ducea cu 
primarul Chicago-ului tratative să realizeze în orașul american o unică, 
în ce priveşte dimensiunile gigante, nouă Coloană infinită, care, să 
admitem, că nu avea ce căuta în metropola fostă a gangsterilor și azi a 
abatoarelor, spre binele acestei opere românești, moartea l-a 
împiedicat pe subtor să-și realizeze respectivul proiect. 

Şi să ne gândim la toţi cei dispăruţi, fără cruce pe stepele Rusiei 
cântați de Radu Gyr și Al. Gregorian, ca și în temniţele comuniste, îi 
strânge la piept, România, statuie de Oscar Han, reprezentând pe 
Mama lui Pamfil Șeicaru. De altfel, aşa cum am scris-o, marele ziarist a 
fost el însuşi un erou al primului război mondial distins cu ordinul 
Mihai Viteazul în această calitate pe care niciodată nu a uitat-o, a făcut 
pe lângă donația statuii Mama pentru cimitirul de la Val du Roy, tot în 
memoria eroilor căzuţi în războiul prim mondial, a ridicat pe cheltuială 
proprie monumentul Victoriei de la Mărășești; și tot din dania lui 


personală a ctitorit Mănăstirea Sfânta Ana de la Orşova, căreia, i s-a dat 
numele mamei lui P. Șeicaru, și a fost înălțată pe locul unde au pierit 
mulți din camarazii săi, surprinși de atacul năprasnic al nemților, 
declanșat chiar în primele zile ale războiului, odată cu intrarea 
României în luptă, în August 1916. 

Şi din măreţul cor nu poate lipsi Avram lancu. Tânăr, „Craiul 
Munţilor” ne apare astfel din tabloul lui Barbu Iscovescu până la 
fotografia ce-o purta bunica mea între lucrurile sale dragi, moștenită 
de la mamă-sa Marta, căsătorită cu notarul Chevereșan din Baia de 
Criș, făcută cu puţin înainte de moartea sa petrecută în același sat, al 
Zărandului atât de iubit de el, căci nu intra în casa omului, ci se așeza 
pe o bancă în vecini, cu fluierul în mâini. 

El ne aminteşte de ale versuri populare, adaptate de L. Blaga, 
autorul unei piese închinate lui Avram lancu: 

În pădure toate păsările dorm. 

Numai una n-are somn 

Cată să se facă om 

Încă odată am siguranţa că acest miracol al păsării măiestre de 
pe umărul Dochiei, regina poeziei lui Eminescu, poate să se 
împlinească pe aceste locuri, în cimitirul de la Val du Roy. 

Ne aflăm într-o biserică mare a naturii, al cărei plafon îl 
constituie cerul senin, coviltirul azur întins peste pietrele Doamnei de 
pe Rarău, peretele absidei înălțat ca la Dragomirna e format din brazii 
svelți şi verzi cum nu sunt decât în Carpaţi, umbrind drumurile pe care 
şi azi îl mai poți întâlni pe Dumnezeu, cu mirosurile Lui de rai, 
amintind prospeţimea cetinei înrourate de lacrimile nopții. Totul era 
ca acasă, din această cauză piciorul de plai, gura de rai, spațiul mioritic, 
reconstituite în peisajul nostru autohton, le-aș fi dat denumirea 
metaforică nu de Val du Roy, nici atât de Soultzmatt, cât mai degrabă 
de Val du Roy pătre adică valea păstorului, mai apropiată de vatra 
strămoșilor noştri conduși de Mioriţa, autentică epopee lirică a 
poporului romano-dac. 

Ca în fiecare an când treci peste pragul porţii de lemn și intri în 
panteonul nemuritorilor, ai impresia că te ridici de la pământ, te afli 
mai în vecinătatea cerului, nu departe de odăile paradisului. Lumina 
bogotă ca o ploaie albastră peste creștetul brădetului este cea a 
Voronețului, văzută prin negurile ce o înconjoară pare diamantină, ca 
un lăcaș pregătit, tocmai, pentru ridicarea lui la cer. În timp ce foșnirile 


vântului printre crengi murmură doina ciobanului de pe Ceahlău şi 
Retezat, cântecul din fluier al lui Vasile Posteucă. 

Slujba religioasă a fost celebrată la masa albă desigur a tăcerii, 
ritualul meditaţilor interioare lăudând îngeri ce coboară sofianic, 
pentru a sfinți vinul şi pâinea euharistiei, la ceasul ceasurilor când 
pământescul profan se întrepătrunde cu divinul ceresc, modalitate de 
a participa la desăvârşirea tainelor, trăită de experienţa zilnică a 
ţăranului român, totul fiind echilibrat armonic, aşa cum se definesc şi 
desenele de pe vasele foarte vechi, după unii, chiar dacice. 

De o parte și alta a mesei principale se află două mese mai mici 
de altar, ca în spatele lor să se afle trei cruci, cea din mijloc albă ca 
giulgiul, este acea purtată pe Golgota de Mântuitor, pe când cele mici, 
una o reprezintă pe Fecioara Maria, iar cealaltă de la stânga pe Sf. loan 
Botezătorul, întreg ansamblul corespunde unui Deisis, Cristos ca 
Panocrator, se lasă înduplecat de mama lui Precistă să fie mai 
îngăduitor cu oamenii, pe când loan ca reprezentant al Vechiului 
Testament îşi dă seama că nu are dreptul să se amestece. 

Întregul mister ortodox trece peste Calvarul Crucificării şi 
ajunge la taina învierii pe care o trăiește cu toată bucuria inimii, pe 
când atât catolicul cât şi protestantul se opresc la Răstignire, în primul 
plan se află lisus-Omul și nu lisus-Dumnezeu cum se întâmplă la 
biserica ortodox răsăriteană. 

La sfârşit a urmat momentul culminant al festivității, pomana, 
vinul și grâul, cerul și pământul, vor fi împărțite, prin binecuvântarea 
Semănătorului biblic, pentru odihna sufletelor celor ce au murit în 
desțărare. Există o îngrijorare a acestoara că ar putea muri fără să li se 
facă o pomană după obiceiul cel străbun și să nu li se ofere prilejul 
liturghiei prin care se permite despărțirea de cel fără viaţă, după cum a 
făcut-o și Fecioara Maria sărutându-și fiul mort înainte de definitiva 
lor despărțire. Acest ritual ținut la înmormântarea unui credincios, se 
numește „Ultima Sărutare”. 

Dintre toți vorbitorii, m-au impresionat cuvintele rostite de un 
român sud-dunărean, tribal, locuitor al Bulgariei. El a atras atenţia 
ascultătorilor săi asupra drapelului aflat lângă cele arborate, francez și 
român, că cele cinci culori, roșu, galben, albastru galben şi negru, au 
fost alese de Kogălniceanu și Vasile Ion Cancea, viitorul Vasile Lewski, 
erou bulgar. Încă odată ni se atrage atenţia asupra destinului vitreg al 
fraților noştri de dincolo de Dunăre, pe care avem datoria să nu-i uită. 


Să-mi fie iertat dacă nu pot să amintesc pe niciun alt vorbitor, 
fiindcă a luat cuvântul cine a vrut ca de la o tribună liberă. Lucrul de 
altfel lăudabil la alte manifestații, a constituit de data aceasta o 
disonanță a solemnei adunări, singura însă. Desigur s-au tulburat 
ordinea și armonia de templu necesară a fi respectată în astfel de 
momente de reculegere adâncă. Ritualul colectiv pretinde forma 
sacerdoțţiului. 

Seara am petrecut-o la bun român în cadrul unei agape, adică 
agapă = iubire creştinească cină ca în casa Martei și Mariei, pe vatra 
sfinței ospitalități și a o-emnei omenii românești. 

A doua zi ne-am reîntâlnit la cimitirul din Hagenau unde se află 
alt sute de morminte în care sunt îngropaţi, soldați morți în 
prizonieratul german din primul război mondial. Înainte de a începe 
slujba divină, s-au aprins lumânări pe brațele de piatră ale crucilor 
astfel că cimitirul s-a transformat într-un uriaș policandru, arborele lui 
Jezeu, jertfă şi flăcări mistice, arzând la Dumnezeu. Și aici serviciul 
religios a avut caracterul solemn al unui Te-Deum, ținut întru-o 
Catedrală a neamului. 

Am aflat că Remus Radina se ocupă cu istoricul cimitirelor, va 
scrie deci cartea așteptată de noi toţi, cerută de memoria ostașilor 
înmormântați la Val du Roy şi Hagenau. Îi dorim ca mâna bătătorită de 
lanțurile temnițelor comuniste, asemenea celei a evanghelistului Matei 
de pictorul Caravaggio, să cunoască îndrumarea inspiraţiei heruvului, 
deci îi urăm din toată inima să reuşească în temerara sa acțiune. Acest 
martir al închisorilor comuniste îşi va căuta locul de veci lângă eroii de 
la Val du Roy. Litania sa este asemănătoare cu a Dacului din Mai am un 
singur dor de Eminescu sau cu cea a Păstorului Mioriţei, năzuiește la 
contopirea cu spaţiul mioritic, poartă în piept dorul său, de el vorbeam 
deci nu tocmai metaforic: Să le spui că la nunta mea / A căzut o stea./ 

Am plecat şi de astă dată înnoiţi de la Val du Roy (Soultzmatt) şi 
Hagenau. Fericiţi că am putut încă odată să gustăm, ca din potirul 
Graalului, sublimul Clipei furate Eternităţii, trăire în eresul spiritului 
românesc. 

Ciuta călcând prin moarte. 

Mai departe, nu se poate continua decât pe limbajul, Poeziei: 

Cimitirul eroilor de la Val du Roy (Soultzmatt) 

Natura le zideşte catedrală 

Plafonul, cer lăsat peste pădure 


Şi poarta la intrare triumfală 

Cioplită-n lemn de-a moțului săcure. 

Calci iarba cum în sanctuar o dală. 

Spre brazii ce-s ai culmilor azure 

De pe Carpaţi, formând sub geana pală. 

Absidei din altar, coloane pur. 

Aliniate, grav, pentru paradă 

Stau crucile dând ultimul onor 

Că-n ţara unde scris le-a fost să cadă 

Tot n-au uitat mioriticul ponor. 

— Jertfa eroilor, sânge şi spadă. 

Ne-adună azi, la Curțile cu dor. 

x k x 

17. Postfță (Scurtă recapitulare şi încă ceva în plus) 

Fără îndoială în lucrarea mea „SUB ZODIA CĂRȚII ȘI A 
STUDIULUI (cu Pamfil Șeicaru în exil) Vol. I, II, II” am reușit să 
demonstrez, bazat pe documentele nu puține ce mi-au stat la 
dispoziţie, cât şi pe o corespondenţă asiduă cu dânsul, dusă între anii 
1976 şi 1980, anul morţii maestrului, că Pamfil Șeicaru n-a fost un 
ziarist venal şi corupt, nu a scris pentru bani, a iubit independența 
scrisului, în consecinţă nu a stat în slujba nimănui. Prin meseria sa n-a 
urmărit, înainte de toate decât, ca orice idealist, să slujească adevărul 
şi numai adevărul prin care să ajungă în domeniul spiritual un fel de 
medic vindecător, înscris printre marii binefăcători ai omenirii. 

Butada răutăcioasă ce i se atribuie lui N. Iorga, privind modul 
cum a realizat P. Șeicaru construcția palatului „Curentul” şi anume 
după formula „un şantaj, un etaj” nu a putut fi rostită de marele istoric 
pentru simplul fapt că între cei doi au existat de totdeauna relații de 
bună înțelegere, mai mult, savantul recurgea la experiența marelui 
Ziarist ca participant în calitate de ofițer al armatei române la primul 
război mondial, ori de câte ori vizita locurile unde s-au desfășurat 
eroicele bătălii de pe Jiu, şi în poiana din vecinătatea satului Rașoviţa. 
Am citat în acest sens pasagiile de referință ale istoricului, tipărite în 
chiar operele sale, unde își arată tot respectul pentru cel ce va ajunge, 
scrie dânsul, unul dintre marii noștri ziariști, şi există clare mărturii, 


tot scrise, că nu şi-a schimbat părerea până la moartea sa avută loc în 
condiţii, atât de tragice. 

De altfel sublinia maestrul, el n-a dat nicio recepţie de 
inaugurare a noii clădiri, deci n-a existat nici banchetul unde N. Iorga 
ar fi putut face observaţia respectivă. 

În acest mod P. Șeicaru a fost pe departe cea mai calomniată 
personalitate a culturii românești şi asta fiindcă nimică nu supără pe 
român decât adevărurile, în acest caz scrise de Pamfil Șeicaru. Şi 
fiindcă cel vizat nu e în stare să dea un răspuns deschis în apărarea sa 
va recurge la diferite subterfugii, lovind din spate anonim, de-acolo 
unde nu-l vede şi nu-l ştie nimeni. Autorul butadei, etajul și şantajul, va 
fi fost vreun stâlp de cafenea, impresionat de invenţia sa verbală, 
conștient că tocmai lipsa de substrat, adică spurcata calomnie va 
prinde rădăcini în masa largă a publicului. Desigur, Caragiale a descris 
cu mult talent o anumită pătura de mahalagii români, viciu de care nu 
e absolvită nicio parte din intelectualitate gata din josnică invidie să 
prindă din aer câte-o ştire, remarcabilă prin răutatea ei și și-o 
însușește, popularizând-o fără să se obosească să mai verifice dacă ea 
corespunde realității. Prin acest procedeu se constituie acel lanţ al 
slăbiciunilor, transmis din om în om, minciuna și calomnia fiind 
întărite tot mai mult până devin un fapt admis aprioric, indiscutabil. 

Totuşi să o recunoaștem autorul dramatic nu a prins decât un 
aspect mărginaş al societății noastre, pe care-i satirizează peste 
putinţă, fiindcă sigur intelectualitatea noastră nici pe-atunci nu vorbea 
atât de stâlcit și pleonastic, cum îl prezintă Caragiale. Aşa cum limbajul 
automat, preconizat de A. Breton nu a rezizstat, se întâmplă și cu cel al 
eroilor lui Caragiale, el este uscat, lipsit de viaţă, construit după o 
logică personală fără un corespondent în viață de toate zilele. Lucrul e 
greu de admis, atâta ne-am obișnuit cu Farfuridi, Caţavencu, Râca 
Venturiano și am rămâne surprinși că dacă ne-ar ruga cineva să îi 
arătăm, vom constata că nu vom fi în stare să-i întâlnim, ei reprezintă o 
stafie scenică şi nu pe omul viu, în carne și oase. 

Din această cauză, oricât ar avea dreptate Eugen lonescu să-l 
considere maestrul său, premergătorul teatrului absurd, noi nu-l vom 
considera pe Caragiale genial, odată ce în întreaga societate 
românească nu vede un personaj pozitiv, chiar dacă îl are lângă el pe 
unul ca Mihai Eminescu. lată o dovadă peremptorie că pentru 
Caragiale nu există o elită românească, pentru ea autorul dramatic nu 


are ochi să o vadă de unde eroii lui au un singur dar absolut cusur: 
caricaturizarea lor până la exces, îi face să-și piardă orice viabilitate de 
tipuri sociale, cum ar trebui să fie, devin păpuși ce joacă pe sârmă, 
după tacturi comandate, aşa dar depășesc prin generalizare orice 
caracter rațional. 

Ci fiindcă obiectul nostru de studiu nu este Caragiale ci Pamfil 
Șeicaru se cuvine să ne întrebăm cum a putut să aibă loc o atare unică 
şi ordinară calomniere a sa? 

Cauzele o să le putem descoperi în natura românilor, care e nu 
numai individualistă dar şi contaminată cum am mai spus-o adeseori 
de morbul invidiei, distrugător, prezent până în rândurileelitare ale 
naţiei. Se cunosc prea bine acuzaţiile celor de teapa unui Caion sau 
Caraion, plini de venin, inventând plagiate acolo unde nu sunt, ploşnițe 
saturate de sângele supt la un festin al nebunilor. N-o să mai insistăm 
asupra lor, dar e bine să se reţie, ca în zilele noastre, la Europa liberă, 
cum o ştim, s-a dus o campanie împotriva romanului Groapa de E. 
Barbu acuzat de plagiat după N. Crevedia, presupusul său tată, 
nesusținut de niciun document în afara unor vorbe de clacă emise de 
lon Caraion. Se mergea după principiul că e destul să calomniezi ca 
răul să prindă rădăcini. De fapt, Ion Caraion avea de răzbunat faptul că 
celălalt coleg de-al lui, E. Barbu a publicat actul prin care se demonstra 
că lon Caraion a acceptat să intre în slujbe securităţii române, 
comuniste. De fapt, total dezechilibrat moral, într-un articol publicat 
într-un ziar din exil recunoştea că a ajuns să fie plătit de comuniști, 
după ce-a ieşit din temniţa lor, cu 3.000 lei pe zi într-o vreme când eu, 
de pildă ca cercetător principal al Academiei RSR din București, 
primeam 2000 lei salar pe lună. Oricare instituție putea să plătească 
atâţi bani colaboratorilor săi, în afară de Securitatea română? 

Au dreptate cei ce sunt de părere că n-avem de ce să ne lăudăm 
cu tracismul nostru, odată ce cum scrie Herodot tracii după indiene 
erau cel mai numeros popor, dar nu au putut să însemne niciodată o 
putere politică, deoarace în loc să se unească, se băteau între ei, au 
rămas la nivel de trib ușor de stăpânit de greci, popor mult mai puţin 
numeros. 

Dar lucrurile pot fi explicate mult mai simplu. Cei mai mulți 
români rămân pe tot cursul vieții rămân la cunoştinţele însuşite din 
liceu şi încă la literatură unde a luat cea mai mare notă posibilă. Şi dacă 
e greu să-l scoţi din lenea lui atavică, aici se mai adaugă și influența 


cezarică a unor eminenţe cenușii ridicate la rangul de pseudostatui, 
deci nu numai culturale dar şi politice, prin goana lor „specialiștii” au 
ultimul cuvânt, inoculând cetățeanului de rând, idei mai mult decât 
false. În acest fel se consolidează de sus în jos, apoi ca un bumerang de 
jos în sus, o concepţie, ce nu mai poate fi scoasă din mințile obtuze deci 
mişcată din locul nemeritat pe care-l ocupă, fiindu-i materialul mai 
tare decât bronzul horațian. Pot da de exemplu chiar cazul lui 
Eminescu. După ce am studiat zeci de ani boala poetului, pentru a-mi 
asigura o bază solidă ştiinţifică, am putut să afirm categoric, marele 
nostru Mihai Eminescu, n-a prezentat niciun simptom caracteristic 
pentru o paralizie generală progresivă (pgp) prin urmare a suferit de o 
psihoză endogenă maniaco-depresivă, în mod greșit administrându-i- 
se mercur, poetul a murit în 1889, 15 lunie în urma unei sincope 
cardiace provocată de o intoxicație mercurlală, medicament luat 
sistematic la recomandarea medicului curant în fricțiuni, per os (per 
gură) şi la ultima internare a doua în sanatoriul drului Şuţu, din strada 
Plantelor 9, în injecții subcutanate. Poetul mai avea semne cronice de 
intoxicație cu mercur, ca tremurături zise hidrargirice, polinevrită, 
ataxie (tulburări cerebeloase) și crize de sincope cardiace. Autopsia a 
evidențiat o degenerescență grăsoasă a miocardului și riniche albi 
nefrotici, leziuni caracteristice pentru intoxicația cronică mercurială. 

E vorba până aici de un diagnostic medical care însă răstoarnă 
diagnosticul de până acum bazat pe un sifilis cerebral quaternar de 
tipul paraliziei generale progresive (G. Călinescu) și existența unei 
mari întunecimi, necreatoare între 1883 - 1889 (Perpessicius). 

Psihoza  maniaco-depresivă nu prezintă leziuni organice 
cerebrale şi evoluează în puseuri când poetul avea stări de perfectă 
sănătate psihică și când era capabil de creație poetică și intelectuală 
după cum se pot evidenția la Eminescu în ultimii şase ani de viaţă. Un 
caz asemănător a prezentat Hoelderlin, timp de 41 ani a suferit de 
schizofrenie cronică cea ce nu l-a împiedicat de la o frumoasă 
creativitate poetică, susținută şi demonstrată de Heidegger (pentru 
filosof poetul germane a exprimat sacrul) și Jaspers (pentru filosoful 
psihiatru Hoelerlin prin boala sa psihică a putut percepe Absolutul și 
pe Dumnezeu). 

Toate aceste fapte ne aduc în față un nou Eminescu, capabil de 
activitate intelectuală și creaţie poetică și între 1883 - 1889 până la 
moartea survenită iatrogen, fiind tratat cu mercur pentru o boală pe 


care nu a avea. 

Și oricât ar fi demonstraţia de valabilă, literaţii nu iau la 
cunoştinţă adeveărurile referitoare la boala și creația eminesciană, 
căci asta ar însemna să revină la un Eminescu închis definitiv între 
scoarțele unei cărți groase, pecetluite definitiv de generaţia lui G. 
Călinescu şi Perspectus. 

Dacă mai adăugăm atitudinea iconoclaștilor bucureșteni de 
ultimă oră, conduşi de nişte oameni rătăciţi, din toate punctele de 
vedere, ca N. Manolescu și postmodernistul pornograf Cărtărescu, vom 
înțelege mai bine situaţia gravă în care se află, exilat în propria sa țară, 
Luceafărul culturii românești, Mihai Eminescu. 

Aceeaşi lene intelectuală strâmtă, amestecată, au făcut ca niște 
minciuni să circule diminuându-i valoarea lui P. Șeicaru, când ar fi fost 
mult mai recomandabil să se purceadă la un studiu privind şantajele 
maestrului nostru, dar probabil nimeni nu era interesat să afle 
adevărul că de fapt în viaţa lui Pamfil Șeicaru nu există niciun şantaj. 

Desigur, ca ziarist maestrul nostru se afla angajat în lupta dusă 
contra Gorilei politicianismului românesc (L. Rebreanu) şi aici putea și 
el uneori, în mod excepțional să greşească. O mărturiseşte, chiar el mai 
târziu, cu puţin înainte de a urca în avionul ce-l va duce la Miinchen, că 
ar fi fost prea asepru cu Constantinescu-Porcul, în fond un om 
cumsecade pe care l-a atacat mult prea dur, își va lua libertatea să 
lămurească într-un articol de ziar acest caz. Prins ulterior cu alte 
probleme, maestrul n-a mai revenit asupra acestui subiect. Este de 
adăugat că de fapt „Constantin porcul” devenise un anumit tip care 
depășea cu mult pe omul existent, reprezenta tagma liberalilor corupți, 
cum existau destui. I.G. Duca în memoriile sale, se mira că Ionel 
Brătianu, cu toată cinstea lui personală, trecea cu vederea unele afaceri 
ale membrilor de partid mai bătrâni. 

Dacă șantajul e un mijloc de a stoarce bani de la un om pentru a 
nu-i dezvălui public activitatea necinstită, atunci ar fi greu de presupus 
că în acei ani P. Șeicaru îl şantaja pe liberalul „Constantinescu porcul” 
pentru a nu-i dezvălui în ziar păcatele sale ca și a tagmei lui și după 
asta să-şi mai aducă aminte, mai târziu, în exil, că a fost prea durcu el, 
ar fi lipsit de orice noimă; cu totul altfel ar fi stat lucrurile dacă, așa 
cum s-a întâmplat, maestrul l-a ales ca ținta atacurilor sale, depășind 
uneori măsura când vedea în el pe cel mai venal reprezentat al 
partidului liberal. Fără îndoială reacția tardivă a lui Șeicaru dovedește 


peremptoriu că între ei nu erau raporturi pecuniare ci doar că 
ziaristului şi-a împlinit înclinația sa de pamfletar, cum era la mare 
modă în acele timpuri, fără să-şi piardă totala decenţă de limbaj cum în 
acest domeniu, Tudor Arghezi şi N.D. Cocea băteau toate recordurile, 
cel de al doilea îi numise pe liberali „șobolanii” noţiune întrebuințată, 
nu numai de dușmanii acestui partid. 

Tocmai rezistenţa lui P. Șeicaru la toate ispitele materiale, ce nu- 
] puteau îndepărta de la drumul adevărului, i-au stârnit pe cei gata la 
toate compromisurile, în așa fel încât l-au calomniat atât democraţii la 
putere în epoca interbelică, şi în aceeași măsură și comuniștii, aceștia 
din urmă, cotropitori ai ţării, l-au condamnat pentru antirusismul său 
la moarte, în contumacie. 

De altfel „şantajele” lui Șeicaru n-ar fi putut să rămână ascunse 
de opinia publică, doar dacă ele n-ar fi existat, cum a şi fost cazul. Nici 
pe departe, P. Şeicaru n-a fost cum îl prezintă printre alții servitorii 
partidului comunist, Gafița şi E. Micu, un Pietro Aretino în ediție 
românească. 

Tăcerea acestuia din urmă, compatriotul lui G. Vasari, i-o 
cumpărau și împărații şi regii, cum erau vestiții Carol Quintul sau 
Francisc l-ul al Franţei, dar chiar și Michelangelo, după ce Aretino i-a 
criticat concepția protestantă a Judecăţii de pa urmă din Capela 
Sixtină, influenţat în viziunea sa spirituală de Vittoria Colonna, îi purta 
de frică. Dar un şantajist bine cunoscut, de meserie, ca Aretino 
ajunsese unul din cei mai bogaţi oameni ai Veneţiei, și împreună cu 
Tiţian și Sansovino deveniseră adevărații patroni ai serenissimei, n-a 
fost în niciun caz P. Şeicaru, în contemporaneitatea sa. 

Ziarist de mare taltent, cu sclipiri geniale, P. Șeicaru a putut să-și 
asigure existenţa din vânzarea publicaţilor sale Curentul, Evenimentul 
şi Rapid, şi putea să-şi procure garanţiile împrumuturilor bancare prin 
care să-şi construiască, fără prea multe dificultăți, palatul 

Curentului. 

Tot ce s-a spus și scris despre Pamfil Șeicaru sunt legende, cum 
le numea chiar ei sau mai realist noi le socotim minciuni gogonate. E 
trist că în această campanie de calomniere s-au înscris, Fanny 
Rebreanu, soția marelui romancier, sau Agata Grigorescu Bacovia 
privind referințele acesteia la capitolul inventat deci inexistent: „un 
şantaj, un etaj”. Mai mult, chiar Marin Preda în „Delirul” îi descrie pe 
Gr. Patriciu ca pe un șantajist simpatic, ceea ce l-a durut în mod 


deosebit pe maestrul nostru. De altfel, i-a aplicat o corecție bine 
meritată, demonstrând că „Delirul” în comparaţie cu romanele despre 
defecțiunea generalului Boulanger de M. Barres, să nu mai vorbim de 
„Război şi pace” de Lev Tolstoi, nu e roman istoric ci un simplu 
reportaj, am adăuga noi, scris la repezeală, cu totul superficial. 

Dovada clară a zisei averi posedate de P. Șeicaru o constituie 
faptul că la 9 Aprilie 1944, părăseşte Bucureştiul fără să știe dacă se va 
mai întoarce acasă vreodată, ca un om sărac, de unde greutăţile pe care 
le-a întâmpinat nu numai în primii ani ai exilului dar pe tot parcursul 
acestuia, astfel că se poate spune că Pamfil Șeicaru a fost un martir al 
desțărării. Se ştie, casa și pământul de la Ciorogârla le-a primit de la 
Țară, ca erou al Patriei, distins cu ordinul Mihai Viteazu. 

În tot acest timp, Stelian Popescu, directorul Universului, 
aranjat financiar, trăia tot în Spania, fără griji, plasându-şi din timp 
banii într-una din băncile elveţiene, venit care-i asigura restul vieţii 
până la adânci bătrâneţi. Din păcate s-a sfârşit înainte de vreme, fiind 
lovit mortal, în centrul Madridului de un camion. 

P. Șeicaru a stat până la capăt în slujba mareșalului, Ion 
Antonescu, convins fiind că acesta va face un armistițiu cu marea Rusia 
pe măsura dragostei ce o nutrea pentru țara și poporul român. 

În exil, P. Șeicaru, își va continua pe cât posibil activitatea sa 
ziaristică, şi din limitele ce ea i le-a impus, se va naște istoricul și 
scriitorul, împlinindu-și visul avut în țară între activitatea de-acolo și 
cea din exil există o continuitate, fără nicio fisură propriu-zisă. 

În timpul îmbolnăvirii soției sale de un cancer le sân metastazat 
difuz în oase, reprezentanta română comunistă de la Madrid i se arată 
foarte binevoitoare, fără să fie solicitată intervine la Bucureşti ca sora 
maestrului Virginia-Veguţa să primească pașaport pentru a trăi lângă 
fratele ei, depășind mult vizele de şedere obișnuite. 

Nu putem face speculații și să numim intermediarii între Pamfil 
Șeicaru şi regimul comunist din țară, fiindcă nu-i cunoaştem. Realitatea 
este că Pamfil Șeicaru se mută la München unde va putea fi mai 
aproape de România. Va trebui să-i înțelegem noua orientare spre ţara 
căreia îi ducea dorul la o vârstă trecută de 80 de ani. Prin sora lui, cum 
mi-a scris-o, află că în România lucrurile s-au mai schimbat și îi 
impresionează lucrările istoricilor tineri, dintre care citează pe Dan 
Berindei și mai ales pe Al. Zub, apropiindu-l pe acesta de N. Iorga, ceea 
ce astăzi poate fi considerată o părere mult exagerată. Totuși 


activitatea entuziastă a respectivilor istorici îl determină pe maestrul 
nostru să creadă cu tărie, „în linia ascendentă a neamului meu”. 

Intenția marelui ziarist era aceea de a fi sprijinit în publicarea 
operelor sale de cei ce se declarau interesaţi de viitorul ţării lor, 
România. Şi în această situație consideră că-și va păstra independența, 
conducerea țării neavând nicio legătură cu acțiunile sale antiruse, ar fi 
pentru el o ofensă să se considere că scrie la sugestia Bucureștiului 
„când gândesc de la Aprilie 1918 până azi denunțând pericolul rusesc 
încă din vremea când actualii conducători nici nu erau născuți”. 

După apariția cărţii, „La Roumanie dans la grande guerre” 
terminată de scris în 1968, fiind în librării în Decembrie, aceluiași an, 
în 1975 declară că așteaptă la München să apară în limba germană, 
„Mica Roma”, „Dunărea - fluviu a 5 mări” „Finlandizarea Europei - 
Conferința de la Helsinki-Yalta nr. 2” și „Antagonismul ruso-chinez și 
Europa” ca în 1976 să adauge că în ultimul an (1976) are patru lucrări 
şi o piesă de teatru. Despre aceasta din urmă scrie că I.L. Caragiale 
proiectase să dea o urmare pieselor sale după 20 de ani, intitulată 
„Sotirescu et comp”. Dar după moartea dramaturgului s-a constatat că 
manuscrisul piesei nu exista, vâna creatoare a lui Caragiale era 
epuizată. Şi-atunci s-a hotărât să realizase el acest proiect neînceput de 
Caragiale sub titlul. „Excelenţa sa, Râca”, personajul fiind acum ajuns 
ministru. Indicaţiile maestrului sunt aşa de clare încât ar fi greu de 
presuspus că şi de data aceasta piesa ar fi rămas în stadiul de proiect. 

Dar lucrarea cea mai importantă a sa o considera a fi, 
„Finlandizarea Europei” pe care o aminteşte încă din prima scrisoarea 
datată cu 28 August 1974 că-i așteată traducerea în germană, deci 
manuscrisul în româneşte nu mai încape îndoială că a existat. Cu toate 
speranțele maestrului ca prin această lucrare va ieși din strâmtorarea 
sa financiară, ele nu s-au împlinit, datorită faptului că cei din țară, 
comuniștii au trișat, scopul urmărit de ei era să-l reducă la tăcere pe P. 
Şeicaru, ceea ce să recunoaștem au reușit. 

Unul din factorii principali ai întregului calvar suferit de marele 
ziarist, era „fiul său de suflet” Vasile C. Dumitrescu, acesta în rolul sau 
de lago i-a câștigat într-atât încrederea încât nici n-avea bănuiala că 
acesta ar fi putut fi autorul tergiversării editării manuscriselor lui 
Pamfil Şeicaru, mai precis îl minţea ținând la el manuscrisele 
respective. 

Tot el va fi principalul vinovat ce trebuie pus în legătură cu 


dispariția misterioasă a lucrărilor din românește și în germanţă, în 
primul rând a Finlandizarii Europei și a piesei de teatru, în trei acte, 
„Excelența sa Râca” dar mai vin în discuţie și alte lucrări aflate în 
manuscris, probabil toate acestea prin intermediul lui Vasile cel bun, 
se odihnesc în cine ştie ce sertar al Arhivei de stat din Bucureşti. 

Este de menționat că P. Șeicaru și-a păstrat demnitatea de 
ziarist independent şi în cadrul respectivului raport, a refuzat să 
viziteze țara în care el continua să fie stigmatizat şi ostracizat, 
Comuniștii și-au dat măsura de neoameni, singura, de care de altfel 
erau în stare. Era o iluzie că fața comunismului poate fi alta decât acea 
a imposturii şi minciunii crase. 

Prin Vasile Dumitrescu, maestrul va ajunge să-şi vadă cu ochii 
reeditatea Curentului, dar vai în ce condiţii, după ce l-a vândut fiului 
său de inimă, Vasile, cu drept de a-l edita în exil, nu și în țară. Dar lipsa 
de educaţie a acestui individ cu mari simpatii pentru comuniști, au 
transformat „Curentul” într-o publicaţie citită nu mai pentru Șeicaru, 
în rest bună să fie aruncată la gunoi. Vasile Dumitrescu era finanțat de- 
afară şi când a vrut să-şi șantajeze patronii, a publicat o circulară în 
care cerea exilului să-l ajute să-și achite datoriile de peste 37.000 de 
mărci, ziarul urmând să se adreseze celor din România, mai precis, 
dialogurilor duse de acest tovarăș cu președintele N. Ceaușescu, pe 
care-l ridica în slăvi, pur și simplu. Printre datoriile lui de 37.000 
mărci, pomenise şi cheltuieliie avute cu editarea articolelor din anul 
1944 ale maestrului, ceea ce însemna o măgărie, menționându-se 
puţinele exemplare vândute. 

E de menţionat ca după câteva zile doar, Curentul domnului 
Vasile Dumitrescu a reapărut deci ieşirea în public a avut rezultatul 
scontat. 

Maestrul nu-l întreba niciodată pe ciracul său de unde lua el 
atâția bani pentru apariția gazetei şi ar fi greu de admis că nu ar fi 
ştiut. 

În ediţia nouă a Curentului au apărut câteva articole 
memorabile ale maestrului cum ar fi acela despre „I.G. Duca un 
necunoscut” și „Un învins: lon Mihalache”. Tot aici am citit, articolul 
reeditat al lui Ion Vinea „Geneza unei gazete” unde e vorba de nașterea 
Curentului după conflictul provocat la Cuvântul de Nae Ionescu. 
Interesant, pentru a se vedea tendenționismul culturalnicilor români, 
despre acest modernist elegiac, lon Vinea, cum îl numește Bazil 


Munteanu, în istoria literaturii române apărută la Paris în limba 
franceză, specialiștii de literatură românească din ţară rețin cu lux de 
amănunte colaborarea lui Vinea la revistele avangardiste în frunte cu 
Contemporanul dar nu suflă nicio vorba că de fapt Ion Vinea și-a 
câştigat măiestria de gazetar lângă marele ziarist Pamfil Șeicaru, o 
recunoaște chiar poetul modernist în articolul mai sus citat. Oricum 
acesta a fost scris după ridicarea Palatului „Curentul”, deci cel mai 
devreme în 1938, de unde putem deduce că între cei doi au existat 
relaţii strânse ce nu s-au alterat niciodată. Sau poate au existat doi lon 
Vinea? 

Dacă vrem să-l cunoaștem pe P. Șeicaru în proporțiile gigantei 
sale personalităţi, va fi nevoie să cetim Gorila de Liviu Rebreanu, cel ni- 
i redă până și cu unele deficiențe fizice, cum ar fi răgușeala care-l 
supără după ce a avut ocazia să vorbească ceva mai mult. Să mai 
adăugăm portretul său realizat în roman, puternic colorat ca de un 
pictor olandez sau la noi de Corneliu Baba. 

Pamfil Șeicaru aşa ca Toma Popescu-Pahonţu avea o fire 
deschisă, sinceră, căuta cu patimă în fapte şi lucruri, adevărul şi dacă 
simte că greşeşte o ia de la început, manifestându-și furia ca o ploaie 
zgomotoasă care trece tot atât de repede cum a și apărut. 

Individualist se lasă furat de visele cele mai îndrăzneţe, ferm 
convins că până la urmă tot le va realiza. Crede mai ales în scrisul său 
ca şi în misiunea ce i-a dat-o Dumnezeu, ca pe un talent ce se cere să 
dea roadele cele mai de preţ. Cum s-ar spune este balzacian, şi nu ar 
tulbura pe nimeni că la fel ca unii eroi ai săi, piarde mereu, ceea ce ar fi 
considerat un mare nenoroc dacă nu ar avea alte iluzii la dispoziție să 
le umple cu alte speranţe tot atât de imposibil de satisfăcut. 

Încă se recunoaște adeptul lui Nietzsche, apostolul lui „Wille zur 
Macht” şi nu-l interesează supraomul tentația omului apusean, străin 
firii românului, îndestulat cu ceea ce i-a dat destinul său de diecare zi. 
Dar îi fascinează din acea „voinţă la putere”, energia spirituală pusă în 
slujba creaţiei umane, forme ce capătă însuşirile voliționalului, iar ca la 
Balzac, autorul unui tratat despre voință scris în frageda lui 
adolescenţă. 

Desigur P. Șeicaru este un luptător ce nu se va deszice niciodată 
de la datoria sa, numai că nu urmăreşte interese politice sau sociale, 
deci nu îndestulări materiale ci unele de ordin spiritual. Acestea 
rezultă din meseria sa de ziarist care îl apropie de cei ce-l citesc, 


simțindu-l inimă lângă inimă și-l ascultă de multe ori cu evlavia celui 
ce le rosteşte o rugăciune. 

Totuşi specificul major al caracterului său, îl formează 
supremaţia sentimentului asupra rațiunii și voinței, mai bine spus le 
dirijează pe amândouă, care din această cauză când are accese de 
mânie sunt repede jugulate de luminările venite din zările senine ale 
sufletului său optimist. 

Ceea ce nu înseamnă superficialitate sau inconștiență la 
cercetătorul istoric, sentimentul dă combustia interioară de unde se 
înalță focul de care vor avea trebuinţă și rațiunea și voința. Doar după 
această intervenție, se poate spune că ele funcționează, cu adevărat, 
impecabil. Arpegiul este însă mult mai larg, uneori sentimentul abia 
mocneşte, în surdină, când în Gorila, Pahonţu se simte fiatat de 
admiraţia studenţilor, fraţii de cruce, şi izbucnește ca o flacără atunci 
când îl dă afară din biroul său pe Utalea, cel ce crede că îl poate 
cumpăra cu bani și declanşează un adevărat potop cu grindină în 
timpul ciocnirii fizice, dintre el şi camaradul său de arme, în primul 
război mondial, Dolinescu. 

Dar unde sentimentul se dezvoltă în toată plenitudinea sa și 
declanșează lucrul lui în sine se înțelege că este iubirea lui Pahonţu, 
împărtăşită de altfel, pentru Cristiana Tomșa, soția fostului şi 
actualului ministru de interne, Belcineanu. Prilej pentru Liviu 
Rebreanu să-și descrie concepţia despre iubirea cerească, al cărei 
complex metafizic l-a prezentat, dedailat în Adam și Eva, punându-l în 
relație cu motivul metempsihozei, interpretat în versiune românească. 

Iubirea cerească reprezentată de Beatrice în paradisul lui Dante, 
ne apropie de spiritualitatea italiană, de care ne desparte de un 
caracter esenţial. După cum o descrie în Teologia platonică, M. Ficino, 
urcarea în empireu, locul unde stă Dumnezeu, se obține prin 
purificarea sufletului, renunțându-se la necesităţile trupului se atinge 
spiritul pur, situaţia în care omul îl poate chiar vedea pentru câteva 
clipe pe Dumnezeu. Este o înrudire cu experiența dantescă, tipic 
italiană, apropiată de filosofia lui Platon și mistica lui Plotin. 

lubirea cerească în concepţia românească a lui L. Rebreanu, 
urmată de Pahonţu și virtual de Șeicaru, e cu totul de altă natură. Cei 
doi îndrăgostiți, Toma și Cristiana renunță la împlinirea trupească 
până se vor căsători, deci este o simplă amânare nu o veşnică 
renunțare ascetică. În viziunea românească ea duce la adevărata 


cunoaştere a celor doi, fiindcă ea de la amorul profan la cel ceresc, 
pentru taina nunții e nevoie de un iubit în carne și oase. Ori dacă 
Mircea Vulcănescu descrie, în concepția românului, existența unei 
întrepătrunderii între uman și divin, este de la sine înțeles că și în 
iubire, se atinge iubirea cerească trecându-se prin cea pământească. 

Tânărul Eminescu în Povestea feciorului de împărat fără de stea 
(titlul e după Murărașu) părăseşte cerul și rasa de călugăr pentru a 
căuta în schimb o iubită în carne şi oase, plictisit fiind de simpla 
întâlnire din vis. 

În contrast, fie mânaţi și de efectul hidromelului vrăjit, Tristan şi 
Isolda vor urca împreună spre porţile Cerului. Luceafărul eminescian 
frustrat de acest drept, va rămâne nemuritor şi rece, nu va mai simţi 
căldura dragostei adevărate. În basmul „Viaţă fără de moarte și 
tinereţe fără bătrâneţe”, fiul de împărat se desparte de veşnice dorind 
să moară pe pământul său natal, unde după moarte dacă are steaua lui 
va putea trăi fericit cu iubita lui. 

Astfel ni se pare că tristețea metafizică a Luceafărului ajuns 
singur lângă Demiurg e provocată tocmai de singurătatea sa, îi lipsește 
prerechea pierdută pentru veşnicie, fiindcă el nu are steaua lui. 

Pe această cale se infirmă ideile lui Noica privind modelul să-i al 
ființei format din individual, determinațţiile lui şi generalul, făcându-i 
reproșuri Luceafărului că nu și-a dat osteneala s-o urce pe Cătălina 
(individualul), ca pe o Gretchen al lui Goethe împlinind trinomul ființei 
ceea ce poate fi respins pe loc, pe cei doi, Luceafărul și Cătălina îi 
despart legile de sus, aceasta nu permit unei ființe muritoare să treacă 
hotarele lumii pământești spre tăriile divine. Cu această acazie C. Noica 
scapă compromițătoarele cuvine pentru care altă dată ar fi fost dat 
afară din cultura română: „El (Luceafărul) ar fi gata să se prefacă - 
întocmai îngerilor acelora dintr-o altă legenda de-a noastră, ce n-au 
mai voit să plece de pe pământ - în simplu licurici, numai să aibă „o oră 
de iubire”. 

Filosoful român e într-o mare confuzie tocmai fiind că declarat 
apodictic că religia nu mai poate fi luată în discuţie de gânditorii 
moderni, cum era şi el pus în slujba comuniștilor. Dar tocmai aici e 
vina: diferenţa între Cătălina devenită iubita lui Cătălin era o femeie ca 
oricare alta pe când Gretchen mântuită (a urcat la cer, unde o voce de 
sus strigă: „E salvată!”). 

Pe de altă parte e bine să se rețină că în definiția lui M. 


Vulcănescu acea întrepătrundere între uman și divin e o trăire 
anumită, un raport specific, pe când în modelul ființei între Cătălina și 
Luceafăr există o diferență de persoană, ce nu sunt prin nimic 
confundabile, Luceafărul ca divinitate e una, omul muritor e alta, 
determinațiile individuale nu se întâlnesc cu generalul Cerului. 

Recapitulând formele de iubiri specifice de care ne-am ocupat la 
italianul catolic, Beatrice este iubirea cerească spre care omul purificat 
tinde să se ridice, până la viziunea divinității (punct de vedere catolic), 
pe când la român iubirea se ridică de la profan la divin conform 
întrepătrunderii între cele două stări, în timp ce la protestant Tristan 
şi Isolda sunt ridicaţi la cer, dar asta nu înseamnă că ajung până la 
Dumnezeu, ca la Goethe şi cei doi se vor opri pe insula spiritelor eroice, 
deci la intermediarii cerești dintre Dumnezeu și Om. De subliniat, că la 
nemți, marii îndrăgostiți ca să se inflameze de unica lor patimă, trebuie 
să beie dintr-un hidromel vrăjit şi asta fiindcă filosofii germani nu cred 
în iubire ca reazem al vieţii căci de gândul filosofic nici gând s-o 
apropie. Doar în ultima fază elupă transfigurase dată, o supra eroilor 
îndrăgostiți hidromelul numai are niciun efect. 

Opera lui R. Wagner Tristan și Isolda a fost cântată pe scenele 
germane în timpul vieţii lui Eminescu, astfel că poetul nostru național 
a putut s-o cunoască și să-i inspire un gând de suferință așa cum crede 
D. Murărașu că peste vârfuri i-ar fi fost inspirat poetului de preludiul 
din actul II al operei lui R. Wagner, „Tristan şi Isolda”. 

Se ştie că după viziunea lui Richard Wagner în final, Tristan şi 
Isolda sunt ridicaţi la cer, aspect evitat astăzi fiindcă aşa ceva nu mai 
corespunde „sufletului contemporan modern”? Adică noi să-l învăţăm 
pe Wagner când în mod normal ar trebui să admitem că el ne întrece 
cu eternitatea lui, soarta atât de trecătoare și lipsită de forța 
idealurilor sale. 

În acelaşi fel se modernizează un Shakespeare, uitând să ne 
întrebăm dacă nu cumva am devenit atât de pigmei încât nu mai putem 
înțelege rosturile profunde ale teatrului său. 

Belcineanu, să-l sprijine în campania alegerilor - scriind un 
articol în favoarea sa căci ziaristul nu se lasă plătit cu bani - tocmai 
împotriva „fraților de cruce” pe care-i părăsește, conştient că își pune 
viața în pericol dar se sacrifică pentru a obține în schimbul „vânzării” 
sale libertatea femeii iubite. 

Conflictul se dezvoltă prin asasinarea lui Pahonțu de către 


studentul, frate de cruce lon A. Ionescu, după tipicul unei tragedii 
antice de unde încă odată se vede înclinarea marelui scriitor 
transilvănean spre lumea miturilor inspirate la origini de Homer. 

Sfârşitul romanului, după noi, e sublim, lasă sarcina juraţilor s-o 
rezolve generațiile viitoare, fiindcă juraţii se retrag pentru deliberare 
dar nu mai revin și autorul singur nu poate s-o facă, adică să dea o 
sentință. Studentul Ion A. Ionescu a săvârșit după dreptul penal o 
crimă, dar poate fi el condamnat, în timp ce Gorila Belcineanu, autorul 
ei moral, se plimbă liber și așteaptă cât de curând să-și recapete 
drepturile sale ministeriale, provizoriu pierdute din cauza unor 
neplăceri familiare, cum le eticheta, simplu șeful său de partid? 

Rebreanu nu este de părerea acelora, inclusiv a domnului N. 
Gheran, care consideră ca sentința trebuia oricum dată, o și 
interpretează în acest sens. Ori acesta nu e un final ce ar aparține lui 
Rebreanu, el îi consideră vinovaţi, în aceeași măsură de crimă, ca și pe 
lon A. lonescu, tânărul student, frate de cruce și pe Gorilele politice 
proțăpite la conducerea țării. De unde o condamnare nu poate fi 
soluționată, una fașa cealaltă, crede pe drept marele Rebreanu, cu 
gândul legitim îndreptat spre tineretul român, răstignit chiar de ferocii 
lui dușmani. 

Este locul s-o amintesc acum, Pamfil Șeicaru era tare mândru de 
originea sa, se trăgea dintr-o familie de oieri din Șeica mare din 
Făgăraş, care au emigrat în Muntenia unde s-au așezat în regiunea 
Buzeului. Din neamul acestora au ieşit şi câţiva preoţi de unde 
înaintașii lui au fost trecuţi în catastife cu numele de Popescu şi nu de 
Șeicaru, ceea ce a produs unele nelămuriri la urmaşi, mai ales că 
duşmanii lui considerau pe Popescu adevăratul nume, de unde 
ziaristul s-ar fi lepădat de el, adoptând pe cel de Șeicaru. Lui P. Șeicaru 
nu avea de ce să-i fie rușine de numele Popescu dar a corectat mersul 
lucrurilor revenind la numele Șeicaru așa cum era trecut în actele mai 
vechi. 

În primul război mondial a luptat ca ofiţer, alături de soldaţii săi 
săreni, de unde s-a simţit mai legat de acești bravi lucrători ai 
pământului decât de alți români. 

Revenit mai pe urmă în Bucureşti, în 1918 împreună cu Cezar 
Petrescu au pus bazele publicaţiei Hiena, de-aici înainte maestrul se 
prezenta ca un țărănist convins, fără să se înscrie în partidul înfiinţat 
de învățătorul Dobrescu, mai târziu condus de Ion Mihalache, fuzionat 


ulterior cu partidul naţional al ardelenilor, șeful lor fiind Iuliu Maniu, 
format în majoritate de noii proprietari de pământuri, care şi-au făcut 
partea cea mai bună de pe urma reformei agrare, tocmai realizată după 
război, după cum le-a promis regele Ferdinand țăranilor în plin război 
(1917), fiindcă Ionel Brătianu a refuzat să o facă în 1914, amânând-o, 
probabil se temea de opoziția propriilor săi oameni de partid. La Arad, 
vestitul Cicio-Pop, unul din fruntașii de la 1 Dec. 1918, spun nu numai 
gurile rele, că și-a însuşit pe nedrept pământurile bune de la Conop, 
ceea ce i-a cam compromis carierea de om politic. 

Dacă-l socotim şi pe V. Goldiș, printre fripturiștii, cum îi numea 
N. Iorga, care l-au părăsit pe Iuliu Maniu și au trecut în tabăra 
generalului Averescu, vom înţelege de ce Aradul, lipsit de fruntașii săi, 
cultural se asemăna cu o corabie ameninţată să se scufunde. Așa se 
face că Aron Cotruș activ în acest oraș şi înainte de război, acuma în 
România mare o ducea mult mai rău și cum am mai scris-o, într-o 
poezie a sa se plângea deloc metaforic că e flămând și locuia, împreună 
cu prietenul său, sculptorul Romul Ladea, într-a pivniță întunecată. 

În 1918, P. Șeicaru a intrat în ziaristica românească, plin de 
entuziasm și încredere în sine ca și în oameni, nu avea nimic în comun 
cu Radu Comșa, eroul lui Cezar Petrescu din întunecare, aceasta întors 
din război mutilat, fiind respins de societate și de logodnica sa 
Luminiţa, ajunge să se sinucidă. În schimb, Pamfil Șeicaru a acceptat o 
bătălie ce i-a adus multe satisfacţii dar și, mai ales în exil și multe 
suferințe, în această parte a vieţii în fiecare lucrare a sa a trebuit să-şi 
înmormânteze ceva din sine însuși, mai ales după ce și-a pierdut soția 
apoi sora, fiind nevoit să-şi supraviețuiască, tot mai singur, morții săi 
dragi. 

Maestrul susținea că a moştenit de la strămoșii săi oieri din 
Făgăraş, o natură sănătoasă prin ea a trecut peste grelele obstacole ale 
vieţii, nicio lovitură a destinului oricât de grea nu l-a despărțit de masa 
lui de scris. Putea fi tare obosit şi lipsit de orice speranţă, aşezându-se 
la lucru își recăpăta încrederea în sine și în misiunea lui de cronicar al 
timpurilor sale. De la strămoşii lui țăranii a primit o deosebită 
rezistenţă fizică, n-a fost bolnav serios până la vârsta de peste 80 de 
ani, când începuse să-l supere inima, din cauza ei a şi murit. Stătea în 
mașină, gata de plecare, când instantaneu, plecându-și capul pe umăr 
totul s-a sfârşit, aşa cum procedează bunul Dumnezeu cu cei ce îi sunt 
dragi, îi scutește de chinurile grele ale trupului. 


Mulțumirea marelui ziarist o constituia menţinerea activităţii 
cerebrale, nu numai lucidă dar și creatoare, în acest sens își făcuse 
până în ultima clipă a vieţii planuri de viitor, cerând Parcelor să-i 
îngăduie încă cinci ani de viață, pentru a-şi încheia lucrările pe care le 
începuse. Când îl vedeai în scris posedând atâta forță și energie 
spirituală, te întrebai de ce trebuia să moară încă aşa tânăr un om ca P. 
Șeicaru, e a nedreptate a naturii să îngroape atâtea nepreţuite 
cunoștințe, pentru totdeauna. Vorbesc, citeşte bine, de tinereţile 
maestrului, păstrate firește în spiritul lui, chiar dacă trupește se mai 
puteau constata unele ruinări ireversibile. Din partea mea aveam 
siguranța că va depăși vârstă de 90 de ani, atât îl simțeam al vieţii și al 
ființării integrale, dăruindu-se fără nicio reticență, omului pe care îl 
iubea și îl respecta în aceeași măsură: cititorul său. 

Ca deputat a intervenit în Parlament, în timpul marei crize 
economice din 1929, propunând conversiunea datoriilor țărănești, 
ceea ce realizându-se, cum s-a dovedit în continuare a salvat nu numai 
pe ţărani dar și ţara. 

lubea poezia populară, țărănească şi astfel știa pe dinafară 
cântece şi versuri învățate de la soldaţii săi în timpul primului război 
mondial. (Îmi trimise într-una din scrisorile sale o poezioară scrisă de 
un soldat, gata să treacă Dunărea în războiul de independenţă din ani 
1877 şi-mi atrăsese atenţia asupra cărții semnate de Șt. Georgescu- 
Sergent, „Carnetul unui veteran, Amintiri din războiul pentru 
independență” ediție îngrijită de Șt. Georgescu-Olenin, în editura 
„Rigmor” N.S. Govora, 1977). Jertfa soldaţilor săi nu a a maestrul uitat- 
o niciodată, în memoria celor căzuţi la datorite Pamfil Șeicaru a ctitorit 
Mănăstirea Sf. Ana din Orşova, a înălțat monumentul Eroilor de la 
Mărăşeşti și a donat statuia Mama de Oscar Han, cimitirului-sanctuar 
de la Val du Roy (Soultzmatt) unde își dorm, somnul de veci mai multe 
sute de ostași români morţi în prizonieratul din Alsacia germană, în 
anii 1917. 

lată sursele țărănismului său pe care nu l-a trădat nicicând, aşa 
cum au făcut-o cei încadraţi în partidul țărănist al lui Ion Mihalache, de 
pildă M. Ralea, dr. Lupu sau Armand Călinescu și n-au fost singurii. 
Maestrul a condamnat unirea partidului țărănist cu cel național, 
devenind naţional-țărănist, dar noi credem că Ion Mihalache se simțea 
izolat între oamenii săi, aceştia miroseau a oportunism de la distanţă, 
prin gestul său, oricât de disperat, până la urmă l-a întâlnit pe luliu 


Maniu şi au făurit un tandem unic, ei poate au greșit dar niciodată n-au 
uitat să slujească interesele neamului lor. Carol al II-lea părăsit de 
Maniu din cauză că regele şi-a călcat cuvântul de onoare dat, 
întruducând pe mine Lupescu în țară, a încercat să și-l alieze pe 
Mihalache dar n-a izbutit, spre marea lui dezamăgire. Se poate spune 
că cei doi au rămas împreună şi în moarte, comuniștii i-au ucis pe unul 
în temnița de la Rămnicul-Sărat, pe celălalt la închisoarea de la Sighet, 
aruncând între ei un enorm arc de triumf, după care neamul românesc 
poate fi îngenuncheat, dar niciodată robit în mod definitiv. 

Pamfil Șeicaru, începându-și drumul cam prin 1913, ca și critic 
literar, nu a părăsit nici ca ziarist domeniul literaturii, în care se arăta 
bine pregătit, având un nivel mult superior zișilor specialiști, de altfel 
prin stilul său vulcanic, focul lavei vărsate era prins în vaduri bine 
precizate, ceea ce înseamnă că autorul, conștient de munca sa, îmbina 
utilul cu frumusețea, mai precis adevărul odată formulat urma să 
îmbrace haine literare, confirmând pe Hegel că forma şi fondul, în 
unitatea lor, sunt feţe ale aceleași idei. 

Astfel se explică de ce va face în articolele sale, nu rare referinţe 
literare, acestea îl ajuta să caracterizeze mai bine o epocă, să ne 
amintim, de Gogol cu „Suflete moarte” sau „Revizorul”, aduse în 
discuţie pentru a înfățișa mai concret corupţia sistemului țarist. 

Într-un cuvânt, se poate susține că Pamfil Șeicaru reprezintă 
tipul ziaristului complet, excelent pregătit în compartimentele culturii 
fără de care, poţi ajunge un reporter excelent ca Hemingway sau G. 
Bogza la noi, dar niciodată un gazetar de frunte. 

P. Șeicaru poseda harul de a-l cuceri pe cititor, în aceeași 
măsură pe omul simplu cât și pe cel mai rafinat intelectual și în acest 
mod devenea un constructor de opinie. Remarcat prin faptul că ştia să 
prindă din zbor ceea ce oamenii gândesc și mai ales cred, astfel ca în 
ultimă analiză prin articolele sale își exprima ideile proprii, ca şi pe 
cele ale cititorilor săi. Aici stă secretul, inefabil în esenţă a scrisului 
său, colegii lui de breaslă, tot atât de instruiți ca Cezar Petrescu, de 
pildă, trebuiau să recunoască deschis că nu posedă fascinația lui 
Șeicaru de a atrage publicul cititor, singura sa prezenţă într-o redacție 
ridica simţitor cota de vânzare, lămurind de ce acest ziarist de mare 
talent, putea nu numai să trăiască din gazetărie dar să-și ridice din ea 
şi un palat de proporțiile celui al Curentului, o adevărată uzină 
editorială. 


Era P. Şeicaru un vrăjitor imaginat de E.T.A. Hoffmann, care prin 
ridicarea baghetei ca şi la un semn îşi aduna cititorii? Desigur, că nu. Ca 
la oricare geniu era vorba de 99 la sută muncă și doar un procent 
inspirație şi de pildă ca în cazul lui Eminescu, fiindcă nu putem explica 
totul, rămâne un rest, numit mai demult contribuţia proniei cereşti, azi 
vorbim de inefabilul lor, poetic sau ziaristic. 

În materie de poezie, zicea maestrul mai mult decât modest, el a 
rămas la Eminescu, din care, prin faptul că nu avea volumul său de 
poezii, îmi recita pasagii întregi, demonstrându-mi că face parte dintr- 
o generație care a trăit întru Eminescu, el a însemnat Soarele şi apele şi 
aerul vieţii lor. Azi regret că nu mi-a venit în minte să-l înzestrez cu un 
atare volum dar bine îmi amintesc nu eram convins că nu are totuși 
unul și că ar cita numai din memoria lui, oricât de strălucită. 

Nu-i prețuia pe ceilalți poeţi contemporani români ca Lucian 
Blaga și Tudor Arghezi, poate și datorită faptului că prea venea cu 
omenescul lor de fiecare zi în contact, justificând butada lui V. Eftimiu 
că geniul e ca porcul, nu poţi să-ți dai seama că e cu adevărat bun decât 
după ce-l tai, în cazul nostru, după moarte. 

În legătură cu Lucian Blaga a avut ocazia să publice articolul lui 
I.U. Soricu, vechi prieten de arme, în care acesta demonstra că poetul 
venerat de la Lancrăm astăzi, atunci mai puțin cunoscut, plagiase pe un 
autor slovac de limbă germană, lucru confirmat de cel mai ilustru 
germanist al României lon Sângiorgiu, pe care Șeicaru îl consultase. 

L-a uimit ulterior, după publicarea articolului lui, I.U. Soricu în 
Curentul, atunci când i-a propus să-i răspundă lui Soricu, dându-i 
același spaţiu de ziar, Blaga a exclamat infatuat: Eu, lui Soricu? 

Și problema nu a fost rezolvată până astăzi. Zadarnic i-a rugat 
Blaga pe prietenii săi Chinezu, Breazu, B. Munteanu, unul din ei să-i 
dea o replică usturătoare lui Soricu, niciunul nu s-a ambalat în 
discutabila acțiune. 

Sub comuniști o doamnă cred Simona Cioculescu dacă memoria 
nu mă înșală, a publicat o notă în Manuscriptum, asupra plagiatului 
blagian semnalat de I.U. Soricu, illo tempore și ajunge la concluzia că 
între poezia românească a lui Blaga și cea a slovacului de limbă 
germană există asemănări impresionante dar că ele nu corespund unui 
plagiat ci se datorează influenței comune a expresionismului german. 
Răspuns de circumstanţă, total nesatisfăcător aşa dar până nu se va 
publica, fără nicio oprelişte, să fie văzute de toţi versurile poetului de 


limbă germană (aceasta ar putea fi de origine croată în persoana lui 
Miroslav Krleza, autorul unui volum Pan, apărut în 1917 sau tot atât de 
bine ar putea fi Ottokar Brezina, poet expresionist ceh, nu slovac.) 
Imprecizia noastră se datorează faptului că niciuna din părți, nu ne-a 
lăsat precis numele poetului în cauză, dar sigur el poate fi găsit de cei 
ce-și vor lua oboseala să citească articolul princeps al lui I.U. Soricu și 
să alăture cele două texte, german al poetului străin și cel românesc al 
poetului L. Blaga. Personal, cunosc problema de la maestrul P. Șeicaru, 
transmis mie într-o scrisoare aflată în corespondența noastră, deci se 
presupune că îmi relatase cazul plagiatului Blaga din memorie, nu avea 
articolul înaintea lui, din această cauză nu mi-a mai amintit nici poetul 
de limbă germană plagiat, (fiindcă probabil nu-și mai amintea de el) 
problema plagiatului Blaga nu se poate considera, soluționată. 

Pentru cei ce ar fi gata să susţie că o vorbă de un alt şantaj al 
ziaristului Șeicaru, pentru a fi şantaj le-aș reaminti înseamnă că totul s- 
a făcut pentru a obține nu ştiu ce sume fabuloase de la poetul Lucian 
Blaga, dar despre asta nici vorbă nu poate fi, maestrul trebuia să 
publice acest material, nu numai fiindcă I.U. Soricu a fost eroul anonim 
al primului război mondial la care a participat deși era reformat ca 
miop, luptând sub comanda generalului Moșoiu, dar după ce P. Șeicaru 
le-a prezentat articolul în cauză celor mai iluștrii germaniști ai noștri ei 
au confirmat plagiatul susținut de I.U. Soricu, și el profesor de 
germană, deci cunoştea limba lui Goethe, Pamfil Șeicaru era dator să 
publice materialul dat, având în vedere gravitatea cazului. 

La urma urmelor, marele ziarist nu căuta din disputa respectivă 
decât să iasă la lumină ADEVĂRUL, şi dacă nu s-a întâmplat aşa, de 
vină era mefistofelicul orgoliu, al celui vizat, L. Blaga. Personal, sunt 
convins că din toată aceasta afacere L. Blaga nu ar fi avut ce pierde și 
am motive să cred că maestrul îmi împărtășea și el, ideile. Punându-i la 
dispoziţia lui Blaga ziarul să dea răspunsul cuvenit, el a refuzat după 
cum se știe. Este un caz unic în lume, și asta se datorează pervertirii 
suferite de conștiința românească sub influența comunismului, să ţii 
sub lacăt o atare problemă, şi după mai bine de zece ani de zisă 
democraţie să nu-i vină nimănui în minte că ar trebui să se publice în 
paralel textul german, tradus cu totului fidel, alăturându-se poeziile 
incriminate de plagiat ale lui Lucian Blaga. În orice caz încă de pe 
acuma vor cădea câteva opinii ce nu-şi pot demonstra valabilitatea. 
Astfel, Ovidiu Cotruș, intrat în solda Leviatanului analizând poezia lui 


Blaga mergea până acolo încât consideră minoră influența 
expresionismului asupra lui şi o consideră accentuată la Aron Cotruş, 
când tocmai inversul e adevărat. Influența expresionismului asupra 
poeziei lui Lucian Blaga e atât de accentuată încât poate fi acuzat chiar 
şi de plagiat pe când expresionismul lui Aron Cotruș e aproape nul, 
fiindcă evoluţia poeziei cotrușiene se poate urmări de la originile ei în 
Eminescu, Iosif, Goga, Minulescu până își va definitiva metrica sa de 
marșuri wagneriene urcând la cer, care propriu-zis nu are nimica în 
comun cu pseudomorfoza lui Lucian Blaga, nu numai în poezie dar și în 
filosofie. 

Adevărul este că Ovidiu Cotruș şi-a pierdut personalitatea în 
chinurile temnițelor comuniste, la eliberare printre oameni a trăit o 
stafie, mereu cu angoasa în pieptul lui că ar putea oricând să se 
întoarcă înapoi. Această stare a celui ce putea ajunge al doilea Nicolae 
Iorga, avea toate premisele necesare, tremura ca varga înaintea unui 
simplu funcționăraș de la ambasada română din Madrid, când intra în 
prăvălia lui Traian Popescu, încât urma să fie calmat dar asta nu 
mergea chiar aşa ușor. Pentru cel ce a avut ocazia să-i stea față în față 
în acele zile, când el a vizitat Spania - de fapt era trimis de regimul din 
țară să meargă pe urmele unchiului său - de bună seama era 
confruntat cu ceea ce G. Papini numea „Un uome finito”. 

Din aceeaşi bagaj fac parte și târnoselile adresate lui Augustin 
Doinaș, aranjat încă demult cu comuniștii, el însemna rează mul, 
speranţa vieţii sale. De unde şi articolele în care se elogiază poezia 
acestui lup de mare, căzut în picioare în orice regim, din această cauză 
el trăieşte înainte, îi dorim o sută de ani, pe când bietul Cotruș a murit 
de mult. Ca din prietenie dar mai mult să-i compromită memoria 
pierdută în temniţele roșii, tovarășul Doinaș i-a publicat diluatele 
„Meditaţii critice” (ed. Minerva 1983) nedemne de ceea ce a fost Ovidiu 
Cotruş înainte de arestarea sa. Și dl. Aug. Doinaș nu putea să nu fi ştiut 
asta! 

Despre T. Arghezi maestrul a scris o cărţulie intitulată „Tudor 
Arghezi tejgheaua cuvintelor” (ed. Carpaţii, Madrid 1958). Se 
cunoșteau bine de tot, P. Șeicaru i-a publicat „Flori de mucigai” în 
Hiena iar în lucrarea de față realiza o pararelă între marele poet Tudor 
Arghezi, cel de dinainte de era comunistă și autorul prozaicului poem 
lipsit total de inspirație, cu părți triviale „1907. lată concluziile 
maestrului privind această poezie-poem arghezian: „Când ai terminat 


volumul 1907, ai impresia că ai terminat de mers pe un drum cu gropi, 
într-o căruță de țară și după ce ai îndurat inspiraţia argheziană a 
„realismului socialist” (plaivazul-obrazul, hârtie - o mie, să iei - doi lei, 
cercetare-mare, iarnă-povarnă), te scuturi ca de un vis urât. Că n-a 
simţit inspiraţia răscoalelor ţărăneşti nu ne-a surprins, deoarece n-a 
simţit-o nici acum 50 de ani când era martor - este adevărat - un 
martor indiferent... Poezii sociale? Nu. Literatură? Nu. O versificare 
submediocră care pune în evidenţă penibila neputinţă de a crea, şi mai 
grav, pierderea chiar a meșteșugului arghezian al cuvintelor potrivite... 
În volumul „1907” versurile se succed ca vagoanele goale ale unui tren 
de marfă care trece prin Bărăgan. Ca să scap de umilitoarea parodie a 
paiaţei „realismului socialist” recitesc poeziile lui Tudor Arghezi din 
vremurile când muza lui nu intrase servitoare, bine plătită, la clubul 
partidului comunist... S-a sfârşit. Prostituarea talentului își are 
sancţiunea: inspirația, căldura, ritmul ideaţiei, totul a dispărut. Nici 
fardul meşteşugit pus nu mai poate acoperi zbârciurile hidoase ale 
defunctului talent, Tudor Arghezi, Mihail Sadoveanu și atâtea alte 
nume, odinioară înflorind grădina literaturii românești, sunt folosite 
spre a amăgi, spre a face să se creadă că prezenţa lor indică drumul cel 
bun”. 

Şi rândurile care fac aluzie la Iuda berbecul durdului care-și 
trădează frații ducându-i din abator în abator, la tăiere, se încheie cu 
următoarele gânduri profunde: „Iuda”... Grași, bine hrăniți, tămâiați în 
presa reperistă, Sadoveanu, Arghezi şi toţi ceilalți îndeplinesc funcția 
berbecului luda de la abatoarele de la Villette. Merită, în adevăr, să te 
agăți de viață cu disperare, plătind prețul abjecţiei?” 

Unul din scriitorii români, sătul de a tot sta în slujba 
comuniștilor, mințind la tot pasul, s-a hotărât să iasă din infernul 
marei abjecţii, ceea ce l-a costat, probabil, viața, și pentru fapta sa 
eroică a fost pedepsit grav, aruncându-se tăcerea peste opera sa, una 
din cea mai valoroasă a epocii noastre postbelice. 

Este vorba de Marin Preda şi „Cel mai iubit dintre pământeni”, 
roman scris cu lacrimi şi sânge în trei volume, de fapt descriind istoria 
românilor de sub ocupaţia comunistă, fără fard ori retușuri. 

Oare nu e semnificativ că Eugen Simion, în calitatea sa de critic 
al fiecărui regim ajuns la putere, a organizat la televizor, o sărbătorire 
a lui Marin Preda, oprindu-se strict la Moromeţii - unde se prezintă 
oricum pozitiv fenomenul colectivizării şi se predă şi astăzi în şcoli - 


ignorând total, parcă nici nu ar exista pe Cel mai iubit dintre 
„pământeni”. 

Oare nu înseamnă asta că cel puţin o mare parte a intelectualilor 
români plătesc în continuare, chiar și după ce formal p.c. rul şi-a 
schimbat denumirea, prețul abjecției? 

Dacă am mai adăuga faptul ca la TV 1, Memorialul durerii, în 
care se prezintă jertfele poporului român puse în slujba luptei 
antibolşevice, se transmite la ore târzii pentru ca nu cumva mesajul ei 
să ajungă la conștiința țineretului mai ales, suntem în posesia încă a 
unei dovezi că în România de astăzi se evită confruntarea cu trecutul 
comunist, tiranic și ades criminal, mai mult, se urmărește o 
„reconciliere” care nu poate avea loc, nu o lasă cei din morminte 
victimele unui regim bazat pe teroare şi ură de clasă. 

Am mai insista că mulți din generația lui Pamfil Șeicaru, să-l 
citez nu numai pe marele nostru ziarist dar și pe Nichifor Crainic, 
aveau o admirație deosebită pentru poezia lui G. Coşbuc. Directorul 
Gândirii îi opunea optimismul sănătos coșbucian, pesimismului 
eminescian, așa dar îi aşeza pe aceeași scară valorică, ori dacă poetul 
de la Hordou, autorul unui cutremurător „Noi vrem pământ” printre 
atâtea unice poezii, este totuși astăzi atât de uitat, fenomelnul se 
datorează faptului că poeţii contemporani români numai cunosc 
eroisumul actelor supreme, arta lor, mai bine zis pseudoarta, se reduce 
la nişte jocuri stupide, gratuite verbigeraţii, mai nou degradate 
pornografic, pe care omul tuturor diversiunilor N. Manolescu se 
grăbeşte, ca nu demodat Sainte-Beuve - cel ce l-a introdus în literatura 
franceză pe perversul marchiz de Sade - să-i apere în numele unei 
libertăți prost înțelese de pedeapsa legii care ar trebui să se aplice 
insultelor aduse patriei, România, de nişte descreerați. 

Aş menţiona că aici intră și cenzura bunului simţ, de pildă în 
satul Locoste unde se află ruinele castelului lui de Sade - ars în 
revoluţia franceză -, de altfel autorităţile fiind sesizate de către soacra 
lui în legătură cu orgiile organizate de Sade în castelul său, l-au arestat, 
şi astfel se va întâmpla că revoluționarii puși să dărâme Bastilia, l-au 
găsit în ea pe perversul marchiz cu încă doi pensionari, de același 
calibru, de unde se poate constata cum se scrie istoria privind fioroasa 
temniță pariziană, Bastilia. cu toate datele precise istorice, locuitorii 
din Lacoste nu au auzit de acest personaj „sadic”, astfel dând o ripostă 
estetului, lipsit de simț moral, Sainte-Beuve. 


A existat, mai apoi Contele de Lautrtamont (Isidore Lucien 
Ducasse) (1846 - 1870) cu Les Chants de Maldoror (Cântecele lui 
Maldoror) pe care mai târziu suprarealiștii redescoperindu-l, îl citeau 
în comun, ca pe o Biblie a răului, ei înşişi copleșiți de ritualul executat. 

Cartea conține cele mai ordinare practici, să citez câteva pasagii 
lautreamontiene mai acestabile: Maldoror, eroul răului este atras de „l- 
odeur seminal” căci figura lui este „recouverte de trois couches de sang 
et de sperme” (acoperită de trei straturi de sânge și spermă), mai 
departe ajungându-se la un adevărat potop seminal: „le sperme sacre 
embaume les montagnes, les lacs, les bruyères, les fGrets, les 
promontoires et la vastitude des mers!” („sperma sacră înmiresmează 
munții, locurile, arbuştii, pădurile şi vastitatea mărilor!”). 

Viziunea autorului ne aminteşte de angoasa lui Swift, de a trăi o 
apocalipsă în care în loc de limbi de foc, va ploua cu schimbale 
omenești. Freudiştii explică obsesia scriitorului bazată pe simâţul său 
exagerat de curățenie, ameninţat încă din leagăn să fie nerespectat, pe 
când în cazul lui Lautreamont lucrurile ar putea fi transpuse pe alte 
planuri, sperna ca semn al bărbăţiei ar deveni o posibilitate de a 
inunda lumea, stăpânind-o ca într-un vis interpretat arhetipal de Jung. 

Homofiliei, Maldoror îi închină imnuri păgâne: „O, pederastes 
incomprehensibles, ce ne pas moi qui lancerai des injures a votre 
grande degradation, ce n'est pas moi qui viendrai jeter le meprise sur 
votre anus infundibuliforme” („O, pederaști neînțeleşi, nu sunt eu cel 
ce îndrept injurii la adresa marei voastre degradări, nu sunt eu cel ce 
voi arunca disprețul asupra anusului vostru infundibuliform). 

Noaptea nunții mult visată este descrisă într-o împreunare 
pasională, epitalam la miez de noaptea: „et nous sufrirons tout les 
deux, moi d-âtre dechire, toi de me dechirer, mă bouche colle a ta 
bouche”. („și vom suferi amândoi, eu de a fi sfâșiat, tu pentru că mă 
sfâşii, gura mea se lipeşte de gura ta.”) 

E posibil că suprarealiștii care-l celebrau pe Maldoror al lui 
Lautreamont, să fi suferit de defectul fizic al homofiliei, de unde ne 
putem explica următoarea întâmplare. Într-o zi, Paul Eluard cunoscut 
pot francez, adeptul suprarealismului propagat de André Breton, face 
o vizită de câteva zile, la Cadaques, lui Salvador Dali, însoţit de Gala 
soţia lui. La sfârşitul scurtei vizite, Gala se hotărăște să-l părăsească pe 
Paul Eluard şi să rămână cu Dali, căruia îi va deveni o muză 
inspiratoare pentru toată viața, muzeul de la Figueras, poartă numele 


amândurora: Gala şi Salvador Dali. 

Nici acesta din urmă n-a fost scutit de grijile sale, declanșată de 
o ascunsă gelozie, cum o arată un desen al lui expus într-o expoziţie 
din Stuttgart, în care Gala face amor oral cu... Paul Eluard. 

E drept să scriem, suprarealiștii au devenit duşmanii lui Dali, 
până acolo încât au jurat să-l omoare, ceea ce desigur nu s-a întâmplat. 
Oricum postmortem S. Dali i-a învins fără drept de apel pe 
suprarealiști, deoarece în timp ce numele acestora e tot mai rar 
pronunțat soarele lui Dali urcă nestingherit spre zenitul măritatei 
glorii, după simțirea mea muzeul Dali din Figueras oferă vizitatorului 
perspectiva unei Capele Sixtine, moderne. 

Recunosc, având în vedere și vârsta autorului, lectura 
Cântecelor lui Maldoror, nu m-a şocat, cu toate e are nu puţine părți în 
care este umilitor de obsceb şi tot atât de trivial, convinge însă prin 
viziunile sale poetice, dând impresia că tânărul autor descriindu-şi 
toate păcatele, îşi caută purificarea, prin trecerea sa din acest iad al 
plăcerii cel puţin în purgatoriul salvării. Desigur Cântecele lui 
Maldoror insistă asupra celor mai murdare fapte ale răului, nu au 
nimic în comun cu florile răului baudelaireiine ci, ca să fim 
lautreamontieni chiar şi dejecţiile prezentate mai poartă amintirile 
parfumului de odinioară. După mine, autorul mort la 23 de ani, de 
aduce în față un atlas de patologie sexuală, fără să-și piardă cu totul 
limbajul învățat de la muzele coborâte din Parnas. După unii exegeţi, 
Lautreamont avea intenţia să scrie şi continuarea într-un alb paradis 
dar sigur moartea prematură nu i-a mai permis să abordeze subiectul 
respectiv. Interesant că Ezra Pound - cum am mai scris - după cea 
zugrăvit partea de infern a vieţii, dorea să scrie și paradisul poeticii 
sale, mergând cel puţin formal pe urmele lui Dante, dar după ce a fost 
închis într-o cușcă pisană (coincidenţă de nume cu ale sale Cântece sau 
Imnuri pisane) trecând pe lângă o condamnare la moarte iscălită de 
frații săi de neam, a scăpat doar fiindcă medicii l-au declarat nebun, 
Ezra Pound a renunţat să mai scrie Paradisul. Să deducem de-aici că el 
nu se află aici pe pământ și în viața noastră trecătoare ci acolo unde l-a 
descris şi Dante, undeva în nemărginirile cerului? Credincioşii catari 
din sudul Franţei au susținut că lumea pământească este o creație a 
diavolului (el a mai fost numit Mefisto sau Maldoror) numai împărăția 
de sus, cerească este divină, creată de bunul Dumnezeu. Prin acest 
crez, au intrat ținându-se de mână, cântând psalmi Domnului, în focul 


aprins pe eşafoadele ridicate de dușmanii lor, printre aceştia se afla și 
Inocenţiu al III, papa ce a organizat o cruciată împotriva acestor buni 
creştini. 

Total diferită e problema marchizului de Sade, oricât Sainte- 
Beuve i-a lăudat stilul rafinat, el practica printre multele sale 
perversiuni și una îndreptată împotriva fetițelor virgine, ocrotite şi 
astăzi de lege. A fost pedepsit nu numai în timpul revoluţiei cu 
închisoare închisoare în Bastilia, precum am mai scris-o, dar pe timpul 
lui Napoleon a fost închis în 1803 în serviciul de psihiatrie Charenton 
şi ținut internat până la moartea sa petrecută în 1814, Decembrie, deci 
la binecuvântata vârstă de 74 de ani... După unii ar fi trecut printr-un 
stagiu prealabil și pe la Château Vincennes, așezat în partea de est a 
Parisului. În orice caz, în timpul detenţiei sale de Sade se bucura de 
libertatea pe care i-o satisfăcea buna lui soţie, nici de treizeci de ani, 
aducându-i fetițe puţin peste zece ani, pe care marchizul de Sade le 
trata anal, având plăcerea ca viitoarele domnișoare de viață nobilă, 
când se vor mărita vor fi virgine dar pervertite sexual, nemaiexistând 
taine pentru ele, în niciun domeniu. 

Dar cum scopul nostru este să demonstrăm că sub comuniști 
scriitorii români au descoperit pornografia, mult după francezi care le 
vor servi de unic model, și cum e obiceiul în atare cazuri se vor trudi 
să-şi întreacă maeştrii. 

În lucrări anterioare ne-am ocupat cu limbajul plin de înjurături 
practicat în filme şi piese de unii regizori români, considerând că astfel 
vor fi şi originali, fără să le pese că împing spre prăpastie teatrul 
românesc, interbelic și chiar sub comuniști el s-a bucurat de un 
prestigiu mai mult decât meritat. Dar pe urmele unei imitări am zice 
ridicole, dacă nu ar fi în joc biata noastră cultură, se reprezintă piese 
clasice dar atât de rase în cap şi peste tot, încât nu ai de unde 
recunoaște că ai asistat la un spectacol de Shakespeare sau Racine atât 
e totul e schimbat, nu e păstrat decât numele autorului clasici. 

Am vorbit în cele anterioare de Paul Goma şi de nenorocirea lui 
de a fi întrebuințat chiar de la începutul romanului său Ostinato niște 
înjurături prezente în repertoriul de fiecare zi a românului, absente 
total în limba germană unde nu există decât două înjurături, miere de 
lux printre trufandalele fără sfârșit ale românului. Așa se face că 
romanul fiind tradus în limba germană de care P. Goma habar nu are, 
s-au tălmăcit moţ a moț păruielile respective pe care le redau în 


traducerea lor teutonă că altfel nu le-ar răbda cerul, să murdăresc cu 
ele hârtie mea de scris. lată câteva mostre: Herrgottfickihnsein, Cristus 
getickte, zuruckficken, Scheisse (singura cunoscută de nemți în limba 
lor) în rest total neinteligibile în limba tradusă. 

Scriitorul P. Goma uită că pentru a face artă, pentru realizarea 
atmosferei într-o celulă de închisoare unde stau de vorbă deţinuţii de 
drept comun există alte metode decât să pui personagiile să înjure 
birjăreşte, o demonstrează E. Zola care deşi naturalist, posedă geniul 
de-a reda caracterul eroilor săi, punându-i să acționeze în așa fel, că se 
definesc prin ceea ce fac mult mai bine decât să înceapă să înjure ca la 
ușa cortului. L-aş mai da drept exemplu pe Tudor Arghezi, cel care în 
Testamentul său zice că a iscat din mucegaiuri, bube și noroi 
„frumuseți și preţuri noi” adică s-a priceput prin talentul lui să ridice la 
nivelul artei cele mai josnice manifestări ale vieţii, fără să coboare în 
gunoiul lor înjositor. 

Autorii ce rămân la înjurăturile cele mai crase, fie cineaști, fie 
oameni de teatru, fie romancieri de tipul lui Paul Goma se postează, 
automat în afară de ceea ce se cheamă creație artistică, devin fotografi 
a unei realități amorfe, ori arta e ceva mai mult cine nu înţelege acest 
fenomen, devine un iconoclast a propriei sale personalități dacă a 
avut-o cândva ori nu o vor mai obţine niciodată, dacă se află în drum 
spre ea. 

Abordând pornografia în literatura românească ne vom referi la 
un individ, cel mai sigur ascuns sub un nume de împrumut, deci G. 
Stanomir, pătruns cu el în redacţia Curentului nou al lui Vasile 
Dumitrescu, deci indirect putem bănui de unde a apărut, în tovărășia 
noului conducător al ziarului. 

Acestui domn i s-a încredinţat secția culturală pe care formal o 
dedica exclusiv scriitorilor comunişti din țară, deci urma calea politico- 
socială a lui V. Dumitrescu, nici din întâmplare nu s-ar fi oprit la 
vreunul din exil, probabil că nici nu-i cunoştea. Nu aveam niciun dubiu, 
era unul de-al lor din țară cu îndrăzneala de a-și flutura originile 
reseriste în Curentul, care mai purta numele lui Pamfil Șeicaru. 

Altfel cu o desinvoltură de mare literat, pretenţie cum numai G. 
Călinescu o mai avusese, G. Stanomir în articolele sale bătea propriu 
zis câmpii, în nişte propoziţii fără înţeles, o autentică beţie de cuvinte, 
după moda ultimă a exegeţilor din țară, stil cât mai radical ca sub acest 
limbaj încâlcit să-și ascundă nepregătirea, cititorul nu se alegea mai cu 


nimic, norocul lui că nu-l citea până la capăt, îl abandona după primele 
rânduri de lectură. 

l-am scris maestrului în legătură cu manifestările acestui domn 
G. Stanomir, și fiindcă argumentele îmi erau atât de bine 
fundamentate, mi-a promis că-l va îndepărta de la ziar dar nu s-a 
întâmplat așa, semn că în Curentul cel nou, Pamfil Șeicaru era 
prizonierul unor inculți fără legături cu arta ziaristică în persoana lui 
V. Dumitrescu şi G. Stanomir. 

N-am să mai insist, nu era ca din cauza unor nătărăi să-mi rup 
amiciția cu marele meu prieten de inimă, P. Șeicaru. Totuşi îmi părea 
rău că prin acest Stanomir maestrul dădea apă la moară să-l vorbească 
de rău duşmanii săi, sprijiniți de atare palavre fără niciun sens. Am 
redactat și o scrisoare deschisă, dar n-am trimis-o nici măcar marelui 
ziarist, abia astăzi o scot din sertar şi citez din ea. 

Comentam eu atunci: „În articolul său asupra unui roman al lui 
Breban (Curentul, Aprilie, 1978) Gh. Stanomir adoptă un stil atât de 
futurist încât trebuie să depui eforturile unui Sisif ca să descoperi un 
grăunte de idee cu un oarecare conținut. Forma futuristă este o coajă 
care îmbracă un gol, de el abuzând o societate prea liberă pusă pe 
joacă şi grozăvii ă la dada, la noi fiind vorba de viața nu numai a 
noastră ci și a unei ţări, el stilul cu care scriem, trebuie să fie clar şi 
luminos ca o statuie antică, o Venus din Milo de pildă”. 

În articolului său „Securitatea estetică a mitului în destrucția 
mitologiei instrumentalizată a Securităţii” (Curentul, Mai 1978) Gh. 
Stanomir analizând una din operele lui Mircea Eliade consideră că în 
ea autorul a ratat șansa sintezei dintre mit şi regimul totalitar din ţară, 
o temă lipsită de orice noimă. Cu această ocazie M. Eliade este coborât 
între scriitorii români, unii membrii C. Cului, loc pe care l-a visat, dacă 
a ajuns până acolo încât a stat la masa tratativelor cu unul ca Adrian 
Păunescu, deci total meritat, dar şi de data aceasta trombonul 
ziaristului Stanomir sună fals, parcă rage ca un măgar. 

Nu pot să nu mai citez o propoziţie, din același articol, nu spune 
mare lucru dar se citeşte intenţia de a o face, glorificând pe cei în 
cauză: „Aceste consideraţii pot fi încheiate printr-o relaționare a 
spațiului universal cucerit estetic la situaţia scriitorului din exil în 
ansamblul spiritual din ţară (N. Breban, D.R. Popescu, G. Toiu, A. 
Buzura etc.). 

Nu înțelegem mare lucru, dar chiar și aşa, putem afirma că 


timpul nu i-a confirmat pe niciunul din scriitorii citați mai sus încheiat 
cu un etc. de Gh. Stanomir. 

Mă voi mai opri asupra articolului „Zodia puterii în România 
Socialistă”, Curentul, lunie, 1978 în care ni se prezintă romanul 
„Princepele” de Eugen Barbu, apărut în ed. Minerva, Biblioteca pentru 
toţi, 1977. 

Prezentându-ni-se acțiunea romanului aflăm că motivul 
principal îl constituie legătura homofilă (homosexuală) dintre un 
principe fanariot, domn al Bucurescilor cu un messer tot străin, de 
origine italiană, Ottaviano. Este descris dezmăţul curții domnești, până 
la urmă legătura dintre cei doi iubiți se dizolvă, astfel că G. Stanomir 
ajunge la concluzia că romanul numit de E. Barbu un basm liric, 
reprezintă o experienţă lăudabilă. 

Mai departe pentru a-şi susține părerile, se oprește cu insistență 
asupra unor citate din roman ca „parfumul mirosind ciudat a bărbat 
tăvălit în spermă” „să taci, el e femeia mea” „om de la Dunăre, gros, 
greu, sișcar, urduros, putând a căcat năduşșea, beutor cu butea, meșter 
în cuvinte va primi pedeapsa exemplară: este aruncat în haznă”, „Căcat 
ai mâncat, pe seama lui, mai mănâncă, Ottaviano începu să urle 
simţindu-și sfincterele sfâșiate” şi G. Stanomir încheie cu următoarele 
cuvinte atot lămuritoare: „Rămâne documentul încercării, tentativa 
spargerii unor norme oricum anchilozate și-o experiență lăudabilă 
confirmând critic motto-ul romanului-basm liric, „aedificabo et 
destruam”. 

Ca într-un cerc strict închis Gh. Stanomir repetă cuvintele de 
experiență lăudabilă și acum reese cu totul clar că se referă la 
„tentativa spargerii unor norme oricum anchilozate”, care nu pot fi 
decât tentativele de a introduce în text, unele expresii tari, chiar 
pornografice, reducând Princepele la un fel de Cântecele lui Maldoror 
de Lautreamont, ceea ce e cu totului fals, nu corespunde realității. 
Întâmplător am citit Princepele, am cartea în biblioteca mea, şi 
mărturisesc deschis că după lectura ei am rămas viu impresionat și 
sincer mărturisesc nu am reținut ca esenţiale expresiile citate cu atâta 
ardoare de Gh. Stanomir. Și pentru a constata că nu sunt singurul în 
această situaţie, aş cita recenzia lui Const. Ciopraga, Principele-o 
meditație despre tragic, figurând ca prefaţă la volumul apărut în 1977, 
ed. Minerva, Biblioteca pentru toți, București. 

Într-o prezentare excepţională a romanului Princepele de Eugen 


Barbu, cu valoarea unui studiu nu de toate zilele, C. Ciopraga, fără să se 
oprească nici el la noțiunile sexuale, ce l-au fascinat pe colaboratorul 
Curentului (Anul L, 11 lunie, 1978), în schimb arată pe rând, marile 
calități literare ale lucrării, şi personal, îi împărtășesc întru totul 
părerea că alături de Groapa, romanul Princepele este una dintre 
marile opere contemporane. 

În concluzie, Gh. Stanomir ori nu ştie să facă o analiză literară, 
ori urmăreşte tendențios să ne pună față în față cu orientarea mai 
nouă a literaturii române, pornografia. 

Ar fi să mai adăugăm, că noi nu împărtășim părerea lui Eugen 
Barbu, când scrie: „Istoria este o întâmplare cu târfe. Să fim târfele 
acestei întâmplări”. 

Noi credem în eroii Istoriei! 

Și cum această tendinţă la pornografie spurcată a devenit boala 
literaturii noastre de ultimă oră, ne-o demonstrează următoarele 
inepții, prezentate la cenacele bucureştene cu pretenţia de a fi poezie 
„nouă: 

1. La concursul Nicolae Labiș s-a prezentat „O noapte cu patria” 
de Mihai Gălăţanu, text din care redăm câteva versuri edificatoare: 

„Ce bani buni ai făcut tu la Stambul, fă, patrie 

Cu turcaleţi, arabi, libanezi și curzi 

În boscheţi sau direct în picioare. 

O noapte cu tine, fă, patrie. 

E o noapte cu brijidbardo şi claudiașifăr la un loc 

Băga-mi-aş capu-gagico, pe sub zonele tale geo-termale 

Căca-m-aș în ponele tale, patrie... 

Pişa-m-aş pe toate cuvintele mari 

Pe care lumea le păstrează doar pentru tine”. 

2. La Cenaclul Litere, moderat de Mircea Cărtărescu, s-a 
prezentat „România” de Marius lanuş. Redăm un fragment: 

„Tu nici nu știi în ce raporturi o să fim, România. 

O să-ți spun să borăști şi o să borăşti! 

Sunt atent cu tine, România. 

Îți introduc penisul meu lung și negru 

În gură, România. 

La sfârşit o să știi să câştigi, România. 

Ai învăţat să faci bani? Mai poți să răspunzi, România?” 

x k * 


Pentru a-i ruşina pe acești bolnavi la minte, cronicarul ar zice că 
s-ar cuveni să li se taie scârbavnicul mădular, adică mâna cu care au 
scris asemenea abjecţii, le voi cita dintr-o adevărata Poezie, scrisă cu 
literă mare ca numele lui Dumnezeu, e vorba de poemul „All-Italia” - 
Italiei de Giacomo Leopardi din care voi reproduce câteva versuri 
celebre: 

De tine cine-ar scrie, fără să-şi zică, gloria cunoscându-ţi: 

A fost; azi lumii nu-i mai e podoabă? 

De ce, de ce? Unde-i puterea-antică, unde curajul, armele, 
constanța? 

Cine ţi-a smuls hangerul 

Şi te-a trădat? Ce vicleșug, ce clică avut-a cutezanţa hlamida-ţi a 
lua, ce-n purpuri te-nfăşoară? 

Erai mai sus ca cerul; 

au când şi cum te-ai prăbușit în glie? 

http://www.ovidiu-vuia.de/pages/Buch 2003 - Sub Zodia Cartii si a 

17.1 ADDENDA 

Pamfil Șeicaru: Un singuratec: C. Stere, ed. „Carpaţii', Madrid 


1956 

COLECȚIAICARPAȚII! 

Nr. 5 

u 

Pamfil Șeicaru 

UN SINGURATEC: 

C. STERE 

EDITURA „CARPAȚII”. 

MADRID 

1956 

De la început portretul lui C. Stere de Pamfil Șeicaru e 
caracterizat printr-o singură trăsătură esenţială a fiinţei sale: „În viața 
politică și culturală a României C. Stere a fost un singuratec. A avut 
prieteni şi devotamente, a fost animatorul unei mișcări, poporanismul, 
a fundat și a condus „Viața românească” revista de cel mai mare 
prestigiu după eclipsarea „Convorbirilor literare”, dar până la sfârșitul 
existenţii lui C. Stere a rămas un singuratec”. 

În timpul neutralității a publicat mai multe articole în legătură 
cu evenimentele actuale și le-a intitulat sugestiv „Carnetul unui 


solitar”: „C. Stere s-a simțit de-a lungui unei vieți de intensă participare 
la viața publică -, de frământare a spiritului românesc, un izolat. Sub 
aparențele lui de om rece, distant, se ascundea o delicată sensibilitate; 
era un om care simţea necesitatea unei călduri afective şi nu o găsea. 
Înclin să cred că acea rezervă pe care a păstrat-o în raporturile cu 
oamenii, acea infirmitate sufletească a entuziastelor dăruiri, acel 
sentiment de izolare pe care C. Stere l-a avut totdeauna se datoresc 
anilor petrecuţi ca deportat în Siberia. De-a lungul zbuciumatei lui 
vieţi, el a rămas neschimbat, aşa cum s-a format ca tânăr revoluţionar 
crescut în atmosfera specifică a mediilor revoluționare rusești, aşa 
cum Siberia i-a modelat sensibilitate. Rămânem, oricât s-ar schimba 
împrejurările, condiţiile de viață, cu amprenta formaţiei din 
adolescenţă, cu caracterul, sensibilitatea, viziunea de oameni și de 
viață precizate în epoca tinereţii. Mai târziu, experiențele existenţei 
noasre aduc, evident, modificări, dar ele sunt exterioare, nu modifică 
conținutul, nu ne schimbă în ceea ce formează fundamentele, firii 
noastre”. 

Într-o lucrarea despre Basarabia am semnalat şi eu respectiva 
lipsă de potrivire dintre caracterul omului basarabean şi cel al 
locuitorului băştinaș al României; și din acest motiv mă interesau 
concluziile maestrului, deocamdată sugerează că zilele petrecute ca 
tânăr revoluționar în Siberia l-au influențat în mod decisiv, dar 
argumentele mi se par puţin convingătoare. După umila noastră 
părere, vremea prizonieratului siberian, oricât l-ar fi urmărit cu 
amintirile sale a constituit un factor extern care s-a mulat peste 
caracterul specific al firii sale, în esenţa sa profund românească. De 
altfel, suntem siguri că nici maestrul nostru nu a căutat să susție un alt 
punct de vedere, după cum urmează să scrie în continuare: „C. Stere, 
rector al Universităţii din laşi, conducător al revistei „Viaţa 
românească” animator al poporanismului, nu suferise nicio 
transformare interioară, continua să trăiască în el revoluţionarul 
deportat în singurătățile îngheţate ale Siberei. În fond, Stere a fost un 
dezrădăcinat, un permanent exilat; ca moldovean basarabean un exilat 
în lumea rusească și mai târziu, ca fost revoluționar deportat, un exilat 
în viața românească. Și acest sentiment de exilat se adâncea liric într-o 
stare nostalgică, într-o refugiere în amintiri, în chemarea evocărilor 
spre a reduce din senzaţia de frig a exilului”. 

Prin aceste rânduri P. Șeicaru împrăștie orice confuzie nedorită, 


sentimentul de exilat la C. Ștere aparţine sufletului permanent al 
moldoveanului basarabean, de origine românească, el gustă până la 
extaz, ca pe un act contemplativ poetic vrednica lui nostalgie, 
asemănată cântecelor de dor ale lui Oct. Goga, pe când rusul, copleşit 
de infinitul nostalgiei sale sfârşeşte prin a-l îneca în alcool, ceremonial 
săvârşit ca pe un ritual, cum printre alţii o aflăm din Azilul de noapte al 
lui Maxim Gorki. 

Dar, crede în continuare maestrul nostru, dacă C. Stere n-a 
rămas o enigmă pentru cei din jurul său, se datorează memoriilor sale 
redactate sub forma unui roman-fluviu, „În preajma revoluţiei”, 
publicat în 8 volume în editura Adevărul. Eroul principal Vania Răutu, 
este chiar C. Stere. 

Se face un scurt istoric al mișcării socialiste în Rusia, prima 
organizare de acest fel, fiind cercul Tehaikovsky, fondatorul ei a 
deportat în Siberia, după evadare a trăit la Londra. În 1914, Nicolas 
Tehaikovski, împreună cu Plehanov și Kropotkin, făceau parte din 
vechea gardă revoluționară, din primul cerc a făcut parte Sofia 
Petrovskaia spânzurată pentru că participase la atentatul contra lui 
Alexandru al II-lea, cercul respectiv a fost fondat în 1869. Membrii lui 
au fost primii revoluționari ruși, care au făcut propagandă printre 
muncitori dar pe acea vreme ei îşi îndreptau atenţia spre țărănime, 
apreciată ca partea cea mai revoluţionară a poporului rus și cea mai 
capabilă să primească doctrina socialistă. 

În 1870 după arestarea membrilor cercului Tehaikovski, s-a 
format organizaţia secretă „Pământ şi libertate”. Toţi membrii acestei 
noi organizații erau cunoscuți ca „narodniki” de la cuvântul nărod ce 
însemna popor-poporaniști, opozant marxismului. Așadar, C. Stere s-a 
format în ideologia narodnicismului, ceea ce explică seria de articole 
publicate de el în „Viața românească” sub titlul „Poporanism dau 
social-democraţie” ajungând la concluzia: poporanismul corespundea 
necesităților social-politice ale României, cu o populaţie țărănească de 
80 la sută”. 

Dar în Rusia narodnicismul, după cum amintea socialistul 
Martov în istoricul „Drapelul roşu în Rusia” a fost înfrânt chiar prin 
rezistenţa în primul rând a ţăranilor. În 1875 s-a înființat la Odesa 
„Uniunea lucrătorilor din Sudul Rusiei” considerată prima organizaţie 
social-democrată în Rusia. C. Dobrogeanu-Gherea a aparținut acestei 
organizații, pe când Zubcu Codreanu, primul socialist român, a 


aparținut de cercul Tehaikovsky. Poliția ţaristă a lichidat ambele 
organizații, după o scurtă duarată de activitate. 

[În volumul III lipseau de 140 de pagini de corectura 
(delapidare Editura ALMAROM), acum cu manuscrisul original şi 
pagini de corectura, Rita Vuia] 

E important de semnalat că în sânul respectivilor luptători 
socialişti s-au dezvoltat două concepții tactice una a adoptării luptei 
legale în cadrul democraţiei parlamentare existente, pe când a doua 
propunea desființarea totală a vechiului stat pe cale revoluţionară. De- 
acum se conturează două direcţii de dezvoltare, una spre partidele 
actuale social-democrate și cealaltă spre statul totalitar comunist, 
bazat pe ura de clasă conform învăţăturii lui Marx, Engels și Lenin, de 
unde se poate observa ca între cele două partide social-democrate nu 
există nicio legătură și e important de menţionat acest aspect deoarece 
şi partidul lui Lenin se numea tot social-democrat ceea ce dă naștere la 
unele confuzii de care au profitat neocomuniștii români care au trecut 
în tabăra social-democraţiei cu care de fapt nu aveau nicio legătură în 
afara unei adversități dusă printr-o luptă pe viață şi moarte, de unde la 
venirea la putere a partidului comunist în România de după 23 August 
1944 asimilarea partidului social-democrat condus de Titel Petrescu a 
însemnat un act de teroare politică; drept urmare cei ce s-au opus la 
unirea forțată au înfundat pușcăria, pe când ceilalți au îmbrăcat haina 
trădătorilor, aşa cum se întâmplă în vremea noastră o trădare, în sens 
invers, de la comuniști la social-democrațţii adevăraţi, deși între cele 
două partide există o incompatibilitate prezentă, de altfel de la 
nașterea lor. 

Adevărata social-democraţie, adepta luptei legale într-un sistem 
existent democratic a fost reprezentată de Dobrogeanu-Gherea, 
conform teoriei lui Karl Kautsky viu criticat de Lenin, pe această cale 
social-democraţia a devenit duşmanul cel mai înverșşunat al 
comunismului, intern și extern, programul social-democrat, în spiritul 
descris mai sus, a fost adoptat la Congresul la Erfurt din 1891. 

La noi în țară, la congresul partidului socialist român (Aprilie 
1894) cuvântul de ordine l-a dat Ion Nădejde, partizanul, spre cinstea 
lui, a căii de luptă legale, rostind semnificativele cuvinte: „La noi în ţară 
trebuie să mergem numai pe calea legală, deoarece Constituţia noastră 
este foarte liberală şi îngăduie evoluţia societăţii. Înţeleg tactica 
violentă revoluţionară în Rusia, nu însă la noi”. 


Spre deosebire de revoluționarii instransigenţi ruși şi 
basarabeni primul partid social-democrat român a prezentat un 
program moderat elaborat de Iosif Nădejde, C. Dobrogeanu-Gherea, V. 
Morţun, G. Diamandi şi alții. 

Fără îndoială primii socialiști, îl avem de exemplu pe criticul 
Dobrogeanu-Gherea, credeau în marxismul materialist dar contestau 
părți fundamentale din el, cum ar fi lupta de clasă şi propagau 
instaurarea unei societăți drepte pe cale parlamentară și nu 
revoluționară. Ori acest aspect era atât de esenţial încât întreaga 
dogma marxistă se surpă, dacă mai întâi de toate statul capitalist nu e 
distrus. Şi astăzi putem susţine că previziunile primilor socialişti, nu s- 
au împlinit, prin reformele aplicate statului capitalist nu s-a ajuns la 
înlocuirea sa ci din contră la o tot mai mare vitalizare al acestui sistem. 
E drept că în ţările apusene au ajuns la putere partidele socialiste dar 
ele sunt concurate de alte partide burgheze, origine de care nici 
actualele partide zise socialiste nu se lapădă. E o mare eroare să califici 
atare partide de stânga drept înrudite cu cele comuniste, când de fapt 
nu mai au nimic în comun, nu e o întâmplare că după dispariţia 
comunismului în răsăritul Europei inclusiv în URSS, partidele socialiste 
au început să domnească în țările apusene, dovadă că nu există niciun 
raport între fostul partid comunist și social-democrația europeană de 
astăzi. Există obiceiul de a se face o legătură între ele, chiar de opoziția 
de dreapta, fără ca cineva să-l poată confunda cu regimul totalitar 
bolşevic. Orice partid socialist ajunge la putere prin votul cetățenilor și 
este judecat după eficiența măsurilor sociale luate, de obicei după 
scurgerea anilor de guvernare e înlocuit de un partid de dreapta, fără 
ca aşa ceva să fie un lucru neobișnuit sau revoluționar. Doar la noi la 
români în plină democraţie, partidul social-democrat condus de un 
fost ministru al muncii Anastasiu, execută o mișcare imposibilă: face 
coaliție cu foştii reprezentanţi ai partidului comunist român, dând 
mâna peste ani cu trădătorii Șt. Voitec sau Ion Pas totuși cu o mică 
diferență, aceștia din urmă aveau scuza că astfel au scăpat de grei ani 
de închisoare, pe când tovul. Anastasiu e fascinat de ciolanul ce i se 
oferă, un post de vicepreşedinte al monstrului creat, în schimb cu 
ajutorul său, comuniștii vor intra în internaționala socialistă, toți 
suferind de gravă amnezie, când datorită partidului revoluţionar 
marxist-leninist bolșevic român, partidul socialist-democrat nu numai 
că a fost desființat dar șeful său Titel Petrescu a fost aruncat în 


închisoare unde urma să-şi încheie zilele ca și Iuliu Maniu, Dinu și 
George Brătianu dacă internaționala socialistă nu şi-ar fi amintit de el 
şi prin intervențiile sale, să-l scoată la lumină, dându-i posibilitatea să 
moară ca bun creştin, în propriul său pat. 

Refugiat din Rusia ţaristă, C. Stere s-a stabilit la lași dar nu în 
1888 cum se scrie în carte, probabil o greşeală aparținând neglijenţei 
editorului român, ci în 1892 cum declară chiar C. Stere abordând și 
problema numelui său de familie, cum am notat-o într-un articol în 
care mă plângeam de erorile lui loan Petru Culianu, evident 
intenționate, executate cu intenția de a demola o mare personalitate a 
culturii românești, C. Stere; susținând printre cele multe, că pe cel 
criticat distructiv de el, falsificând adevărul cultiva impostura 
minciunii, îl chema de fapt C. Şărcăleanu pseudonimul său fiind de C. 
Stere, basarabean refugiat politic și mai adaugă, tot minţind, că în 
calitatea sa de prefect de poliție (???) a reprimat, personal răscoalele 
țărănești. Vom vedea cât e de valabilă și această ultimă ordinară 
calomnie, acuma să ne referim la răspunsul dat de C. Stere la celelalte 
două puncte: Într-o scrisoare publică C. Stere declara că nu e refugiat 
(politic se înţelege n.n.) din Basarabia ci a venit în România cu un 
pașaport legal eliberat de guvernatorul Basarabiei în 15 Noiembrie 
1892 şi mai afirma că se numește Constantin Stere nu Şărcăleanu, un 
pseudonim sub care a scris la Evenimentul literar, publicând în 
respectiva foaie socialistă condusă de Sofia Nădejde, primul său articol 
la 17 Martie 1894 intitulat „Limba literară”. 

Cu siguranţă loan Petru Culianu mânat de atâta ură cu acțiune 
de a orbi complet spiritul, rătăcindu-l, nu ar fi putut scrie o carte 
adevărată despre „Un singuratec: C. Stere”. A fost în stare s-o conceapă 
Pamfil Șeicaru, deoarece pe el îl conducea un sentiment de iubire, de 
natură neoplatonică, dantescă, ideală în conținutul ei față de întreaga 
activitate a lui C. Stere. Numai cu ajutorul ei a putut să-şi dobândească 
liniştea păcii interioare şi astfel să-i descopere cele mai alese comori 
sufletești, în bună parte confruntându-se cu propriile lui ideale şi cu 
greutăţile asprului său destin de exilat conținu și singuratec 
desrădăcinat, în societatea din jurul său şi oamenii printre care 
trăieşte. 

Din aceste motive toate cele scrie despre C. Stere, au valoarea 
unei lucrări înălțate la stele, muzele Parnasului o numesc drept una 
din capodoperele lui Pamfil Șeicaru. 


Despre primii anii petrecuţi la laşi, C. Stere a scris în volumul IV 
„Hotarul” (partea „Peste culme”) și în vol. V „Nostalgii” din „În preajma 
revoluţiei”, ele, subliniază marele ziarist şi scriitor, „redau starea 
sufletească a basarabeanului revoluţionar rus în care se deşteaptă 
sentimentul naţional”. 

Era perioada când, consecvent principiilor sale, partidul social- 
democrat participă la alegeri parlamentare din care au fost aleşi lon 
Nădejde la Iași și Vasile G. Morţun la Roman. Despre acest eveniment 
Stere a scris în volumul „Ciuberești” din romanul „În preajma 
revoluției”. Ion Nădejde figurează sub numele Vasile Credinţă. 

Debutul ca publicist politic l-a făcut în Adevărul literar în care 
critică ferm, pe parcursul a mai multor articole, starea socială din 
România, punând într-o lumină dureroasă situaţia mizeră a țărănimii. 

Deşi n-a fost înscris în partidul socialist, participa la şedinţele 
lui, de unde putem să ghichim o afinitate sufletească de „bătrân 
revoluționar”. 

C. Stere va fi alături de socialiști când aceștia au dus tratative cu 
Ionel Brătianu, pentru a intra în partidul liberal, condus de el. Printre 
aceștia se înscriau: V.G. Moruţun, lancu Procopiu, prof. dr. Ion 
Cantacuzino, Al. G. Radovici și Diamandi. În acei ani C. Stere se afla în 
relații extrem de apropiate cu șeful partidului liberal, Ionel Brătianu. 
În volumul VII „În Ajun”, din „În preajma revoluţiei” redă începuturile 
bunelor raporturi dintre ei, premierul liberal în roman de Aurel 
Crăsneanu. 

Fruntașii socialişti intraţi la liberali s-au numit „Tinerimea 
generoasă”. 

În timpul răscoalei din 1907 a fost prefect de Iaşi, și nu cum 
tendențios îl declara I. Culianu, prefect de poliție, funcție în care 
datorită tactului lui C. Stere nu s-a tras niciun foc de armă, iată 
adevărul asupra reprimărilor executate de C. Stere în timpul răscoalei 
ţărăneşti din judeţul lași, deci ne punem întrebarea pe cine a căutat 
regretatul I. Culianu să înșele dacă nu cumva ținea cu tot dinadinsul să- 
şi ştirbească propriul său prestigiu? 

Evenimentul privind reușita prefectului C. Stere, de a nu trage 
niciun foc de armă împotriva țăranilor răsculați în 1907, a fost în mod 
deosebit semnalat în publicaţiile vremii, iar N. lorga a tipărit în 
„Neamul românesc” o scrisoare prin care îl felicita pe C. Stere, 
recomandându-l pentru viitoarele alegeri, alegătorii să-i prefere 


candidatura. 

În 1914 când Ionel Brătianu a format guvernul, prestigiul lui C. 
Stere arăta de nezdruncinat. Revista „Viața românească” al cărei 
director era se bucura de autoritate în ochii intelectualilor români. 
Avea o priză deosebită la „luminătorii satelor” lui Spiru Haret şi era de 
acord cu importantul rol jucat de învăţători în viața publică a 
țărănimii. 

În 1909 două personalităţi întăreau atmosfera haretistă: Iorga 
ținând cursurile de vară de la Vălenii de munte și cursurile de la 
Mănăstirea Neamţului organizate de Viața românească. Cele două 
influențe, naționalistă şi poporanistă, sau întâlnit într-un articol al lui 
lon Mihalache intitulat „Partid de clasă” publicat în 1912 în revista 
învăţătorilor tineri „Vremea nouă”. Ion Mihalache își susținea pe mai 
departe ideea criticată de marele istoric, a unui partid de clasă, ca un 
partid țărănesc. Deşi era auditor asidu al cursurilor de vară de la 
Vălenii de Munte, totuși tânărul învățător se vedea că citise articolele 
lui C. Stere „Social-democraţie sau poporanism”. Mai mult decât atât, 
fratele lui Ion Mihalache, Dumitru, și el învățător, mort în primul 
război mondial, era colaborator la „Viaţa Românească”. 

În 1914, moare Spiru Haret şi Ionel Brătianu îl numește ca 
ministru al instrucției, nu pe cel mai nimerit în persoana lui C. Stere ci 
pe I.G. Duca, e drept colaborator al lui Spiru Haret în organizarea 
băncilor populare, al căror director general era. Dar nedreptatea 
strigătoare la cer, îl lăsă rece pe C. Stere, pe el îl preocupa cele două 
reforme ce urmau să fie introduse după trecerea prin parlament: 
reforma agrară şi cea electorală. Bineînţeles n-a a mai fost discutate 
din cauza izbucnirii primului război mondial, dar de fapt lui Brătianu îi 
era teamă de rezistenţa liberalilor săi, încât se grăbi să amâne discuţia 
respectivă până la o dată ce urma să fie fixată ulterior. 

Despre activitatea lui C. Stere, P. Șeicaru putea scrie 
următoarele: „În viața politică românească C. Stere a pus o pasiune 
prea puțin comună pentru problemele sociale. Cultura lui politică era 
fără exagerare unică; profesor de Drept constituțional la universitatea 
din laşi, el a păstrat până la sfârşitul vieții o neostenită curiozitate 
intelectuală concentrată asupra aceleași probleme: Statul. Era 
respectat; în lumea politică însă, C. Stere „Siberianul”, cum i se spunea, 
era un izolat în partidul liberal, deşi socotit şef al stângii partidului, era 
temut şi grija tuturor era să fie folosit numai ca teoretician al 


partidului, să nu i se încredințeze un rol efectiv în conducerea 
Statului”. 

După izbucnirea războiului prim mondial, starea sufletească a 
lui C. Stere era aceea descrisă în scrisoarea pe care Ion Răutu (C. Stere 
în romanul „În preajma revoluţiei”, vol. IV) o trimite unui prieten 
basarabean, înrolat şi el în mişcarea revoluţionară rusă, Vasile Guirila. 
În primul rând îşi exprimă crezul său politic: „Nu cred că acţiunea în 
mijlocul proletariatului industrial din Rusia poate duce la prăbușirea 
regimului țarist”. 

Urmează condamnarea ţarismului care „este necompatibil cu 
progresul omenirii. El constituie prin sine însuși o primejdie de moarte 
pentru toată civilizaţia... Răsturnarea imperialismului moscovit nu 
este dar o problemă internă a Rusiei. Este problema istoriei mondiale, 
este o condiţie de biruință a luminii asupra întunericului în lume- 
punctul de plecare, primul pas pentru asigurarea dezvoltării normale a 
omenirii”. 

În ce priveşte rolul românilor îi apare de totului bine conturat: 
„Suntem fii ai unei națiuni occidentale, înecate în întunericul și în 
haosul orientului... Un român, revoluţionar ori nu, trebuie să fie 
duşman de moarte al ţarismului. Statul român, indiferent de ideile 
oamenilor lui conducători, apare în cadrul istoriei mondiale, ca un 
factor revoluţionar al cărui interes vital îl duce la luptă împotriva 
absolutismului moscovit. 

Aceasta e misiunea istorică a neamului nostru”. 

[În volumul III lipseau de 140 de pagini de corectura 
(delapidare Editura ALMAROM), acum numai cu manuscrisul original, 
până sfârşit Rita Vuia] 

Partea finală se termină cu un lung jurământ, din care cităm: „Şi 
aici în faţa ta, ca în faţa tuturor celor înmormântați de vii, în amintirea 
tuturor celor morți cu credința şi nădejdea în mine, jur să îmbrac 
cămașa morții în lupta împotriva colosului țarist. Jur că până la ultima 
suflare, nu voi uita o clipă sarcina pe care mi-o impun credinţa și 
nădejdea celor căzuţi”. 

Și în sfârșit ultimele rânduri: „Şi dacă voi cădea, toate torturile 
iadului vor păli față de blăstămul conștiinței mele, cu gândul la voi, 
frați de suferinţe și nădejde ai tinereții mele... 

Jur!...” 

Şi adaugă pe drept maestrul: oare Octavian Goga ar fi judecat 


altfel problemele războiului mondial decât în funcţie de eliberarea 
Transilvaniei? Sau s-ar putea imagina ca M. Barres să ia o altă 
orientare decât cea dictată de apartenenţa sa lorenă?: „C. Stere a 
adoptat de la început o poziţie clară, fără nicio reticență oportunistă 
împotriva Rusiei, imperiu anti-democrat, Stat temniţă și vrăjmaş de 
moarte României și poporului român, popor neslav care îi sta în calea 
expansiunii spre Balcani. Dacă pentru imensa majoritate a 
personalului politic român Rusia era o necunoscută sau cel mult 
cunoscută grație publicităţii făcute cu prilejul diferitelor împrumuturi 
efectuate în Franța de guvernele ţariste, C. Stere era singurul om 
politic care cunoștea a fond cultura, politica rusă, structura social- 
politică a Statului muscălesc. El nu avea încredere, se temea atunci 
când se vorbea de participarea României în război alături de Rusia”. 

În 1912, Leon Casso, ministrul instrucției publice al Rusiei 
țariste publicase, cu ocazia împlinirei a 100 de ani de la răpirea 
Basarabiei, o carte „Rusia la Dunăre”. În ea se puteau constata, sublinia 
maestrul, că permanenţele de direcție ale, politicii rusești rămân 
neschimbate indiferent de regim: țarist, democrat sau comunist: „Ceea 
ce defineşte spiritul superficial al omului politic român este 
ostentativa lui ignoranță, fața de cultura, politica economia statelor 
vecine. Existau oameni politici cari uimeau prin bogăţia cunoștințelor 
asupra tuturor Statelor apusului, dar cari ignorau complet Rusia. În 
toată literatura politică publicată în limba română n-am găsit decât o 
singură lucrare asupra panslavismului, o broşură de 30 de pagini 
publicată de Dimitrie Sturză care ştiind rusește a citit în original pe 
Danielewski, de exemplu. 

În 1902, Take lonescu publicase articolul „Duşmanul natural” în 
care se vorbea de vecina noastră Rusia. Nu mai că un atare articol 
putea fi interpretat ca favorabil ralierii României la politica Triplei 
Alianțe, deci alături de Germania, Austro-Ungaria şi Italia, alianță 
inițiată de regele Carol I, încă din 1883. 

În tot timpul neutralității Viaţa românească a publicat articolele 
respectivului naționalist basarabean, fanatic democrat şi anti-țarist, cu 
adevărat rândurile lui C. Stere constituiau „cea mai patetică 
mărturisire a unei credinţi în acțiune”. 

lonel Brătianu, politician dintre cei mai abili, după cum scrie 
contele de Saint Aulaire în „Memoriile unui diplomat bătrân” știa de la 
început drumul pe care-l va urma, dar pentru a-şi ascunde intențiile 


față de Germania şi Austro-Ungaria, desigur avea nevoie de 
antirusismul lui C. Stere. Dar cum arată P. Șeicaru, în viața politică 
pasionații, sunt uşor de amăgit de către oamenii reci calculați și aşa se 
face că încă din 1898 C. Stere a rămas fascinat de personalitatea lui 
Ionel Brătianu, mărturie ne stau evocările din romanul „În preajma 
revoluţiei” toate purtând amprenta impresiei puternice avută asupra 
lui Stere de către abilul și recele Ionel Brătianu. 

Când România a intrat în război Stere a fost mobilizat în Justiţia 
militară cu gradul de colonel. După părăsirea capitalei, Stere a rămas 
în Bucureşti și până la semnarea armistiului cu Puterile centrale, Stere 
a stat în rezervă, cât țara era în război, nu și-a permis să ia atitudine. 
Deci, după Pamfil Șeicaru, și cine ar îndrăzni să-l contrazică a fost un 
simplu zvon calomnios că C. Stere ar fi aruncat în tranşeiele trupelor 
române aflate în sudul Moldovei, prin intermediul avioanelor germane, 
manifeste prin care îndemna pe soldaţi să predea armele și să treacă 
de partea nemților. E posibil să se fi întâmplat așa ceva, dar autorul n-a 
fost Stere, cum nu i s-a putut demonstra vina respectivă niciodată. 

Abia în Decembrie 1917, la sugestia lui B. Brănișteanu, fost 
redactor la Adevărul și Dimineaţa, l-a convins pe Stere să scoată un 
ziar „umina” în care să facă procesul politicei de intervenție a 
României. În acest fel Stere se găsea într-o situaţie prielnică să 
acționeze, mai ales că în Rusia după revoluţie se publicară arhivele 
secrete şi între documentele acestea, se aflau actele ce purtau la 
lumină tratativele Sturmer-von Jagow, dintre ruși și nemți, care dacă 
nu ar fi izbucnit revoluţia din Martie 1917, s-ar fi ajuns la o pace 
separată, România ar fi fost sacrificată. Tentaţia era mare, cu atât mai 
mult cu cât se justifică politica susținută contra Rusiei. Ca toți oamenii 
de adânci convingeri C. Stere nu şi-a asigurat în prealabil o retragere, 
astfel că exprima cu agresivitate tot ceea ce credea. 

După victoria aliaților odată cu prăbușirea puterilor centrale, 
revoluția din Germania și dezmembrarea monarhiei habsburgice, cei 
ce-au susținut intrarea României în război alături de Franța, Anglia și 
Italia, şi-au luat cu prisosinţă revanşa, ori printre aceştia, în marea lor 
majoritate se aflau politicienii cu care C. Stere se găsise mereu în luptă, 
„Siberianul” revoluţionar combătând cu înverşunare pe apărătorii 
structurilor social-economice feudale ale României. Cu această ocazie, 
P. Șeicaru își repeta ideea că mobilul adversarilor nu erau articolele 
publicate în „Lumina” toate bazate pe o documentare strivitoare „ci în 


pericolul pe care îl contura „Siberianul” ca şi conducător posibil al 
curentului țărănist. Un Stere diminuat, un Stere terfelit nu mai putea 
exercita aceeași influență în viața politică a României mari. 

Şi nu se poate spune că nu au izbutit: C. Stere a fost un ostracizat 
al vieţii politice a României mari”. 

Cu toate acestea în 1918, hotărârea luată de Sfatul Ţării din 
Basarabia s-a datorat lui C. Stere, ceea ce de altfel nu a fost de nimeni 
contestat şi toate alegerile efectuate din 1919 până în 1937, au arătat 
fidelitatea statornică a țăranilor basarabeni faţă de C. Stere. 

Ura conservatorilor contra „nihilistului siberian” a avut calitatea 
de a fi fost fățișă, de unde osânditul C. Stere reușea să cunoască 
perversitatea adversarilor democrați, a căror mediocritate se simțea 
ofensată de cel ce reprezenta nu numai cea mai vastă cultură politică 
dar şi cea mai dreaptă consecvență în apărarea ideilor democratice. 

În continuare, autorul va încerca să lumineze unele colțuri mai 
tainice din viaţa lui C. Stere, cu scopul de a înlesni „cunoașterea acestui 
solitar al vieţii politice românești”. 

De la început Pamfil Șeicaru face o remarcă mai mult decât 
potrivită, modelul său fiind luat din domeniul literaturii: „Adesea, 
meditând asupra cazului Stere mi-am amintit de eroul lui Ibsen din 
„Un duşman al poporului” d-rul Stockman. Este de un superb orgoliu 
afirmația eroului lui Ibsen: „Acela dintre oameni este mai puternic care 
este singur şi nu depinde de nimeni”. În atitudinea aceasta 
nietzsceniană adaugă Pamfil Șeicaru este o înălțime morală de un nobil 
pesimism, de reci şi vaste singurătăți. 

Prin acest nobil gând al drului Stockman, erou al piesei „Un 
duşman al poporului” de Ibsen, maestrul nostru s-a gândit atât la 
situaţia de solitar al vieţii politice româneşti a lui C. Stere dar sigur şi la 
propriul său destin de exilat al exilului. 

Mai departe pentru a înţelege psihologia lui C. Stere autorul va 
trece în revistă prețiosul document avut la îndemână, oferit de cele opt 
volume ale romanului „În preajma revoluţiei”. 

Urmează cuvenita introducere: „Cu C. Stere am întreținut 
totdeauna relații de prietenie. Era un om care acorda cu greutate 
prietenia şi mai greu își deschidea sufletul. Înainte de a publica acea 
nimicitoare execuție: „Preludii: partidul țărănesc şi cazul Stere” mi-a 
citit cea mai mare parte din paginile vitriolate menite să arate 
istoricilor de mâine la ce se reducea autenticitatea democraţiei 


național-țărăniste. Nu m-a surprins, dar, când într-o zi la Cameră m-a 
invitat la hotel Esplenade, unde locuia când venea de la Bucov (lângă 
Ploeşti unde d-na Stere avea moşia), să-mi citească ceva. Mi-a explicat, 
înainte de a începe lectura, că intenţia sa a fost să-şi scrie memoriile, 
însă publicarea lor ar fi provocat furtuna vrăjmaşilor care nu iartă şi 
de-aceea s-a decis să folosească forma romanţată”. 

Fiindcă lui Stere îi părea, luând de exemplu memoriile lui A.L. 
Marghiloman, că memoriile o dată citite se uită în rafturile 
bibliotecilor, s-a hotărât să recurgă la forma romanului-fluviu, pretinsă 
ca o necesitate a odiseii vieţii sale ce nu poate fi redată, pentru a fi 
înțeleasă, în „raccourci”. 

Ca modele îi puteau servi romanele lui Jules Romains (nu 
Romain, textul de față are o mulțime de greșeli care ar fi stat în sarcina 
editorului să le corecteze, dar în loc de așa ceva a mai adăugat din 
burta lui de Sanço Panga altele, de aceeași gravitate. Se punea vina pe 
lucrul tipografului spaniol care necunoscând limba românească face 
mereu alte greşeli oricât le ameliorai pe cele existente. În acest caz, din 
respect pentru o carte şi autorul ei, acum e vorba de Pamfil Șeicaru, s- 
ar fi impus ca editorul să doarmă pe tiparniţă și să nu admită un text 
cu eroi atât de compromiţătoare. Bine înţeles pentru împlinirea unei 
atare misiuni dl. Traian Popescu ar fi trebuit să renunţe la bacanalele 
sale nocturne, unde consumul de vin destul de acru, îl adormea destul 
de repede în braţele grijuliei și mai acre soţii, care în loc de un „fă, nani, 
puişorul meu” îi cicălea umblându-i gura ca o melița deşi protejatul ei 
se afla se mult în lumea viselor uşoare, dar într-una avea dreptate 
mine Chica, în acest mod nu se putea câștiga o pâine bună, mai ales 
când cum e cazul cărţilor editate de el, rămân ca mărturii de crasă 
neglijență, dublată de o lipsă de pregătire ce ar pretinde semnul 
nulității absolute. Dar ce te poţi aştepta de la un om ca Traian Popescu, 
cel ce n-a citit o carte în viața lui, cum am mai scris-o la începutul 
acestei prezentări!!! Pe Romain Roland, maestrul nu putea greşi acest 
nume, reducţia literelor aparținea ignorantului editor, căci corect se 
scrie Rolland) şi nu în cele din urmă Emile Zola cu seria de romane 
dedicate familiei „Rougon Marcquart”, el însuși avându-l de model pe 
H. de Balzac, autorul „Comediei umane”. Toţi acești autori au zugrăvit o 
epocă, redând un complex de viață socială format de existența reală a 
tuturor claselor, intenţia creatoare şi a autorului de roman fluviu C. 
Stere. În această formulă deşi Vania Răutu e C. Stere şi se pot 


recunoaște bine personajele prezente, totuși cei vizați nu vor reacționa 
atât de violent. Întrebat dacă şi-a terminat romanul autorul recunoaşte 
că a scris primele patru volume şi că probabil se va opri la răscoalele 
ţărăneşti din 1907, încheind indecis cu un „poate mai târziu” lăsând 
problema, pe mai departe, deschisă. 

Primul volum al romanului „În preajma revoluţiei” tratează 
despre „Copilăria şi adolescenţa lui Vania Răutu” descrisă de „Stere cu 
o voce caldă, de o emoție continuă, citind retrăia amintiri estompate în 
depărtările copilăriei”. 

Pe marele ziarist nu l-a mirat calitatea literară a romanului, 
odată ce talentul lui Stere ca scriitor era bine cunoscut din 1915 când 
publicase în editura Steinberg un volumaș „În voia valurilor” semnat 
cu pseudonimul C. Nistrul. Era prima încercare de a evoca viaţa lui de 
deportat în Siberia, foarte mult material din „În voia valurilor” a fost 
folosit în volumul IV „Hotarul”. 

În legătură cu forma scrisului şi tehnica romanului „În preajma 
revoluţiei” Pamfil Șeicaru aduce câteva contribuţii reale ce le-ar semna 
orice critic literar, încununat cu calificativul specialistului: „C. Stere 
avea, pe lângă o variată cultură literară, un gust ales și darul de 
povestire. Putea citi în original literatura rusă, germană, franceză și 
engleză, ceea ce i-a înlesnit cunoașterea a patru forme distincte de 
expresie literară. Nu este surprinzător că C. Stere avea o sigura tehnică 
a scrisului, că tipurile pe care le evocă sunt conturate cu toată 
siguranța. Se simte că nu s-a lăsat în voia fanteziei, narațiunea se 
reazemă solid pe realitate, lăsând imaginației numai atâta contribuţie 
cât este necesară spre a folosi realitatea în ficțiunea romanului”. 

Se face referință la „Confesiunea anui scriitor” a lui Nicolae 
Gogol în care acesta mărturisește că n-a creat niciodată cu imaginaţia. 
Nu a reușit decât atunci când luat din realitate și utiliza datele avute la 
îndemână. Nu a ajuns să ghicească natura unui om decât după ce vedea 
clar în cele mai mici amănunte înfățișarea lui. Dar asta nu însemna că 
portretele sale reprezentau simple copii, ci le-a modelat cu ajutorul 
reflexiunii și nu cu al imaginației. Din această cauză a avut nevoie să 
cunoască mai multe lucruri decât alți scriitori și era suficient să uite un 
amănunt ca minciuna să devină mai aparentă ca la alții. 

E de prisos să mai scriem că C. Stere avea un adevărat cult 
pentru autorul „Sufletelor moarte”. 

Prin urmare, în primele cinci volume („Smaragda Teodorovna', 


„Vania Răutu”, „Lutul”, „Hotarul” şi „Nostalgii”) în care C. Stere s-a 
menţinut să evoce realitatea fără să o recompună prin imaginaţia sa, 
doar să treacă prin harul reflexiunii gogoliene, ne confruntăm cu cele 
mai realizate părți ale romanului „În preajma revoluţiei”, datorită 
intensității emoţiei, şi al realismului cu care sunt prezentanțţi eroii săi. 
„În ultimele trei volume „Ciubereştii”, „În Ajun” şi „Uraganul el pierde 
seninătatea, se simte, cum în fiecare pagină tălăzuiesc resentimentele, 
umorul plin de înțelegere umană din primele volume este înlocuit cu 
şarja caricaturală, în fiecare pagină răbufnesc ranchiune, ecouri de 
vrăjmășii pe care nu le-a putut ogoi”. 

Ni se dau câteva exemple din aceste volume, şi regretăm că 
maestrul nu s-a oprit și la unele pagini memorabile din primele cinci 
volume, pe care, să reținem, le consideră o reușită a creaţiei lui C. 
Stere, făcând parte din romanul-fluviu „În preajma revoluţiei” pe care 
nu l-a terminat, surprinzându-l moartea la vârsta, abia trecută, de 70 
de ani. 

În respectivul cadru îl descrie pe avocatul Nitza Vasilescu atât 
de caricatural încât cu greu cineva ar putea să recunoască sub această 
mască pe Take lonescu și adaugă maestrul: „Ostilitatea este aşa de 
nestăpânită că nu a izbutit să creeze un tip viabil; fie chiar un tip 
profund antipatic; romancierul trebuie să-l creeze cu simpatie, cu o 
profundă înțelegere umană”. 

Cu aceeaşi șarjă neizbutită, consideră maestrul, că e prezentat și 
portretul lui N. Iorga prezentat ca un profesor universitar nul, 
suplinind ştiinţa printr-o retorică facilă naționalistă. Cu greu se poate 
descoperi în această descriere sub numele lui Christofor Arghir, 
Nicolae Iorga, după cele de mai sus ne-am gândi la economistul, A.C. 
Cuza, și într-adevăr Stere recurge la un amestec de însușiri aparținând 
celor doi, totuși pe primul îl recunoaștem prin numele mamei sale, 
născută Arghiropol. Între Stere şi Iorga a existat o duşmănie veche, 
probabil de pe timpul Semănătorului când Viaţa Românească al cărui 
director era Stere îi cam fura colaboratorii profesorului, director la 
rândul său al primei publicaţii. 

În roman, Academia română premiase opera monumentală a lui 
Arghir, tratând despre „Istoria bornelor kilometrice de la a patra 
dinastie a Faraonilor până la Voltaire”. Personajul mai revine în 
capitolul „Arghir şi parlamentul”, şi n-o să trecem peste întâmplarea 
căderii profesorului Arghir într-un canal deschis, pe care ziua în 


amiaza mare nu l-a văzut din cauza cocoașei sale de la piept. Este scos 
cu multă bătaie de cap și oricine îşi poate închipui cam ce feluri de 
zoaie curgeau de pe hainele lui dar şi de pe faţă. 

Deci ultimele trei volume ar putea fi intitulate şi „Despre urile și 
simpatiile” lui C. Stere. 

Merită amintită și întâmplarea relatată în volumul „În Ajun” 
unde e vorba de nevasta mareșalului Prezan, sub numele de Dolores 
Barancea, ale cărei legături cu Nicu Filipescu (în roman Sașa Delescu) 
erau unanim cunoscute, dar conflictul apăru atunci când prințul 
moştenitor Ferdinand voise să fie şi el beneficiarul voluptăţilor lui 
Dolores Barancea. Nu lipsea nicio scrisoare trimisă de amantul gelos 
prințului, amenințându-l că îi va tăia urechile dacă-l va mai întâlni în 
calea sa, așa cum, ia seama, clăpăugule, sunt Alexandru N. Filipescu. 

Sașa Delescu instituise o strictă supraveghere a castelanei, astfel 
că într-o zi este informat că Dolores a plecat în taină la Sinaia, ceea ce îl 
determinase pe furibundul ei ocrotitor să plece înaintea ei. Deci, când 
apare o siluetă înaltă înfășurată într-o largă pelerină şi bătu în ușă, îi 
răspunde o voce argintie cine-i acolo. Dar după răspunsul dat „Ici c-est 
moi, Bibi” de după uşă răsună vocea lui Delescu, asemănătoare unui 
răget de leu: „Ici c-est moi, Delescu”, după care silueta misterioasă din 
coridor se volatiliză. 

Întreaga scenă avuse loc aievea, chiar dacă gura lumii îi mai 
înmulțise versiunile care au circulat public. Afirmative scrisoarea lui 
Al. Delescu a fost urmată și de o provocare la duel, care n-a avut loc 
datorită intervenției energice a regelui Carol I. 

Natural că nu lipsesc nici portretele realizate cu simpatie ca cel 
al lui lon Nădejde în roman, Vasile Credinţă, al Sofiei Nădejde și al 
colaboratorilor Vieţii românești, dar printre aceștia se află și ministrul 
de interne T.T. Flor alias P.P. Carp, peste toți, însă domină Ionel 
Brătianu cu numele lui Aurel Crăsneanu, portretul său e lucrat cu 
multă grijă, din el reese îndelunga colaborarea dintre cei doi. 

Într-o zi, se semnalase că pe lângă cei ce treceau graniţa pe Prut 
cu actele în regulă, pentru literatura de propagandă, fusese organizată 
un serviciu de contrabandă prin care cu ajutorul grănicerilor și 
vameșşilor erau trecuți cei în cauză peste Prut în România. 

Relatând cererea lui Răutu pentru a se opri trecerea ilegală a 
frontierei Aurel Crăsneanu i-a răspuns că el nu putea să-și îngăduie în 
calitate de om de stat manopere incorecte față de un alt stat cu care 


România se află în raporturi de bună vecinătate, dar îi dă sfatul lui 
Răutu să se adreseze unui funcționar superior de poliţie, ar fi posibil ca 
el să acționeze pe proprie răspundere, fără să lezeze cu ceva interesele 
țării. 

De unde se poate deduce grija pe care o avea Ionel Brătianu de a 
nu săvârși niciun gest sau a spune un cuvânt care să fie întrebuințat 
împotriva sa. Când avea de comunicat aceeași dispoziție la doi 
colaboratori, îi chema pe fiecare separat să stea de vorbă cu ei, pentru 
ca niciunul să nu poată servi ca martor pentru celălalt. 

Deşi pe Răutu (C. Stere) îl lega o prietenie sinceră de șeful său 
politic, n-a primit niciun rând niciodată scris de mâna lui Aurel 
Crăsneanu. Chiar pentru scrisori confidenţiale, strict personale, avea 
un secretar special, George Ciorescu, priceput să-i contrafacă scrisul şi 
iscălitura. După marele om politic român scrisul propriu constituia o 
mărturie irevocabilă. 

Adeseori Aurel Crăsneanu îl uimea pe Răuţă cu mulțimea 
informaţiilor pe care le avea despre oamenii politici, erau 
surprinzătoare bogăţia şi minuţiozitatea informaţiilor. Îi răspundea cu 
mândrie: - „Eu am la dispoziția mea nu numai experiența mea 
personală ci și pe a tatălui meu - și-i arăta dulapurile cu o arhivă 
bogată și minunat clasată, de ale căror chei nu se despărțea niciodată”. 

Acesta era marele om de stat Ionel Brătianu în intimitatea lui C. 
Stere - Vania Răutu, descris sub numele lui Aurel Crăsneanu în 
romanul autobiografic „În preajma revoluţiei”. 

Vom acorda câteva rânduri privind modul cum a fost 
recepționat romanul lui C. Stere, de G. Călinescu, N. Manolescu 
reprezentanţi a doua generaţii diferite, nepierzând din vedere nicio 
clipă, exegeza, cu caracter literar şi istorico-social a lui Pamfil Șeicaru. 

În paginile dedicate de G. Călinescu într-a sa „Istorie a literaturii 
române de la origini până în prezent” (Bucureşti, Fundaţia regala 
pentru literatură și artă, 1941 pg. 673 - 678) romanului „În preajma 
revoluţiei” de C. Stere de la început va trebui să remarcăm imputările, 
aproape obsesive, ce le face criticul autorului într-o problemă pe care 
am rezolvat-o în cele anterioare: „Greșeala capitală a lui C. Stere este 
de a-și fi romanțat memoriile, în acele opt volume ale pretinsului 
roman „În preajma revoluţiei”, care s-ar fi revărsat în cine ştie câte alte 
volume, dacă moartea autorului nu le-ar fi pus, înțeleaptă, capăt”. 

Şi conform obiceiului de-acum cunoscut, după ce dă de pământ 


cu clientul său literar, ca un David cu Goliat, revine la sentimente mai 
bune, afirmând că „însușirile de romancier nu-i lipsesc lui C. Stere” 
dându-ne o mostră de critică impresionistă, ca faptă subiectivă a 
exegetului al cărui gust se poate schimba de două ori în aceeași zi, 
aspect subliniat în cartea sa Principii de estetică. În acest context, 
caracterizarea unei opere de artă ține de preferinţele criticului, cu alte 
cuvinte el nu poate vedea în lucrarea altuia decât, ca într-un ciob de 
oglindă; propriul său eu, din această cauză am propus ca „celebra” 
Istorie literară să primească adnotarea, „analizată prin metoda 
impresionistă a lui George Călinescu, aplicată chiar de autor”. 

De unde se oprește cu mult atașament asupra primului volum al 
romanului intitulat Smaragda Theodorovna, care ar putea alcătui o 
carte de sine stătătoare, dacă nu ar fi atât de schematică. Se descrie 
romanul unei familii boiereşti basarabene de modă veche. lorgu Răutu 
din Năpădeni, se căsătorește cu o fată de 15 ani, el fiind de trei ori mai 
în vârstă decât soția sa. Respectiva doamnă are o mică aventură 
sentimentală cu un ofițer polon, pe care n-o duce până la adulter 
deoarece află că un copil ai ei e pe moarte. Criticul transformat în 
apărătorul lui mine Bovary sau a Anei Karenina, consideră că tot 
fondul educaţiei ei vechii, fondul de bigoterie înnăscut năvălesc la 
suprafață, şi Smaragda devine rece, austeră, acuzându-se de păcate 
mortale, își pune în subordine toată familia, în frunte cu soţul ei, Iorgu 
Răutu. Satisfăcut criticul consideră că subiectul este excelent, mai mult 
de roman balzacian decât rusesc dar atunci se pune întrebarea de ce i- 
a citat pe Gogol, Dostojevski și Tolstoi? De altfel pentru cel ce cunoaște 
romanele lui Călinescu, atmosfera şi personagiile din volumul întâi al 
romanului „În preajma revoluţiei” sunt preluate de el, cu multă 
pasiune în Scrinul negru dar și în Enigma Otiliei şi nici Bietul Ioanide 
nu scapă total de respectivele prezenţe. Prin urmare toate laudele 
aduse romancierului C. Stere, indirect se referă la creaţiile fie şi 
viitoare ale criticului reprezentat în Istoria lui într-o poză mai mult 
decât narcisistă, de romancier îndrăgostit de superbia propriei sale 
umbre. 

Dar chiar de la volumul doi, scrie Călinescu opera se sfărâmă, 
autorul revine la anecdotică adică la amintirile sale din copilărie, cum 
le consideră de fapt, puţin impresionabiul critic, impresionist. 

Cu volumul al III-lea caracterul memoriilor romanţat devine 
hotărâtor. Totuși Stere este un bun povestitor, relatează cu talent 


portretistic și cu simțul dramatic istoria arestării și trecerea prin 
închisori, amintind pe „Le mie prigioni” de Silvio Pelico și însemnările 
de detențiune ale lui Dostojevski, dar sunt lipsite de substrat moral. 
Adică va trebui să admitem ca celelalte descrieri au un substrat moral 
dar care la Stere se evaporă, când însăși relatările în sine au o 
însemnătate morală. Comparaţia devine valabilă dacă ne oprim la 
Amintiri din casa morţilor lui Dostojevski, nu mai că trebuie să ținem 
seama că autorul rus vorbeşte în numele unui criminal condamnat la 
zece ani de închisoare fiindcă și-a ucis soția - gând care l-a căutat şi pe 
eroul din Sonata Kreutzer de Lev Tolstoi - deci am fi nevoiţi să dăm 
toată compasiunea noastră unor declasați sociali și să nu ne mai miște 
suferințele inteligenței ruse considerate drept clișee lipsite de 
substratul lor moral. Bazat pe atare erezii G. Călinescu va putea scrie 
„că în tragedia siberiană a lui Vania intră şi o măsură de tarasconadă, 
adică de exagerări mincinoase proprii lui Tartarin de Tarascon eroul 
lui A. Daudet”. De-acum nu ne mai miră că pe timpul când comuniștii 
umpleau teminţele țării, marele estet rămânea indiferent la suferințele 
intelectualității române, se punea în slujba noilor stăpâni, pe care i-a 
slujit cu deosebit sârg şi lipsă de demnitate umană. 

De altfel, G. Călinescu nu cunoştea viața lui Vania Răutu, se 
ocupa de el cu un condamnabil amatorism, deoarece, așa cum scrie 
Pamfil Șeicaru, Tania nu corespundea unui moment literar introdus 
total nepotrivit de autor, ci a fost prima lui soţie reală, l-a urmat în 
Siberia apoi a trecut cu el în România, au avut împreună, așa urâtă cum 
era, trei copii, şi dacă a omorât-o de tuberculoză în romanul său, destul 
de inoportun, tot maestrul ne relatează despre dragostea lui C. Stere 
pentru o altă femeie, situaţie pe care o vom lămuri ceva mai încolo. 
Deci, consideraţiile făcute de critic privind aspectul romanțios al 
episodului sunt total false, fiindcă așa ca întotdeauna C. Stere descrie 
un fapt real, pe care după metoda lui Gogol îl supunea reflexiunii sale 
dar niciodată nu recurgea la imaginaţia pură. Deci și remarca privind 
tarasconada lui C. Stere se arată mai mult decât falsă, G. Călinescu nu 
are capacităţile de înţelegere a prozei „Siberianului”, fiindcă nu e în 
stare să iasă din eul său și să-l adâncească pe cel al unui erou cu care 
nu are nimica în comun. 

Totuşi în volumul al IV-lea descoperă în scrisul lui Stere pe un 
extraordinar prozator al geologicului siberian, se înțelege. Prin câteva 
pasagii, bine alese, criticul ne convinge că are perfectă dreptate, dar o 


face tot ca observatorul sinelui propriu creator, să ne amintim că el a 
descris „urieşescul” ca noţiune eminesciană şi s-a delectat în excursiile 
Magului călător prin stele, fără să-şi dea seama că secțiunile poemului 
sunt încurcate, la rândul său D. Murăraşu le-a pus în ordine lor 
originală, dar cine să aibă simţul adevărului și să-l corecteze chiar și în 
erorile sale flagrante pe statuia culturii comuniste, G. Călinescu? 

Dar tocmai când să ne declarăm mulțumiți de exegeza 
călinesciană, la descrierile siberiene ale lui C. Stere, cu adevărat 
excepționale nu numai în cadrul literaturii române, ţine să le încheie 
cu următorul comentariu: „Toate aspectele de viață primitivă, nomadă, 
cinegetică (de reținut episodul cu Prințesa ostatecă Lirca) sunt 
grandioase și fantastice, realizând pagini din Atala sau din II Milioane 
al lui Marco Polo”. 

Ambele comparații sunt factice, chiar dacă Chateaubriand se 
opreşte la savanele americane, romanul priveşte dragostea dintr-o 
creștină dedicată Fecioarei Maria şi un indian fidel originilor sale 
primitve, dar dacă Atala, trasă de păr ar mai putea intra în discuţie, cu 
totul deplasată e citarea lucrării lui Marco Polo (1254 - 1324) 
redactată în forma sa primă în anii 1298 - 1299, supusă ulterior 
multiplelor adăugiri, dar în ea e vorba de o călătorie în China, pe o rută 
care nu trecea prin Siberia, iar autorul îşi permite să descrie o serie de 
monștrii existenți dar în imaginaţia sa, probabil reținuți și ca o 
mărturie a tarasconadei lui Vania Răutu. Ne repetăm, C. Stere pleca de 
la realitate, respingea imaginaţia pură, el a fost deportat în Siberia, nu 
a făcut o călătorie de plăcere, nici cel puţin ca Ulise și Diomede, aceștia 
depășind coloanele lui Hercule (strâmtoarea Gibraltar, ca și realul 
Pitheas ajuns în Islanda) astfel că descrierile lui sunt ale unui prizonier 
al ordinii ţariste, această calitate îi accentuase înnăscuta sa 
sensibilitate, încât tablourile sale geologice, pregătitoare ale unor 
seisme distrugătoare i-au dat percepţia unei tăceri de început și de 
sfârşit de veac, aşa cum numai C. Stere le-a simţit pentru prima oară. 
Putem să susţinem că prin cartea sa însuşirile tundrei, taigalei întinse 
în sus spre ținuturile nordice și în jos spre inima Asiei, Mongolia, sub 
forma unei păduri infinite, s-au îmbogăţit prin alte forme, vara întinse 
către nesfârșitul zărilor sinelii, pe când iarna împietresc malurile 
râului Obi, dar fiecare într-un alt fel, încântă ființa omului cu flăcările 
aurorei boreale. 

În rest, de la volumul al V-lea interesul literar scade, devenind 


minim în celelalte volume, îndeosebi VI şi VII devin de o platitudine ce 
miră la un om inteligent. 

Aici, părerea criticului literar și al maestrului se suprapun, cu 
siguranţă spiritul lor polemic, şi şarja caricaturală dusă până la absurd, 
interesând mari personalități ale culturii românești nu a permis decât 
respingerea lor în bloc, de către generația contemporană cu autorul C. 
Stere. Deși există o deosebire: marele ziarist consideră ca reuşite cele 
cinci volume ale romanului „În preajma revoluţiei”, pe când mai strict 
G. Călinescu le reduce la două volume I și IV şi acelea cu părți 
cenzurate parcă „marele critic” ar fi împărțit de pe balanța 
farmacistului, pasagiile bune şi le-ar fi putut despărţi de cele rele. 

Am mai semnala că dintre personagiile satirizate de C. Stere 
figura şi N. Iorga ceea ce îi părea condamnabil literatului, lipsit de 
spirit autocritic atunci când el însuși l-a desființat pe istoricul şi 
savantul N. Iorga, prin portretul ce i l-a făcut chiar în aceeași Istorie 
literară definită pompos de la origini până în prezent. 

În legătură cu Uraganul, G. Călinescu recunoaște valoarea sa 
documentară privind revoluţia rusească din 1905 - 1906 și mişcările 
țărănești din România, din 1907. Dar documentele nu construiesc o 
carte şi deci comparaţia cu Răscoala lui Rebreanu nu poate fi 
concepută din niciun punct de vedere. 

Din întâmplare, în „Scriitori români” (ed. științifică și 
enciclopedică, Bucureşti, 1978, între paginile 438 - 443, îi revine 
sarcina tocmai neocălinescianului N. Manolescu să se ocupe de 
romanul „În preajma revoluţiei” şi nu ne va mira deloc dacă cvom 
constata un respect ieşit din comun față de litera călinesciană. Deci se 
va ocupa de volumul „Smaragda Theodorovna” nepermis de mult și nu 
va uita să recurcă la citări tipic călinesciene, cărora le înmulțește 
numărul, puse la începutul fiecărui personaj, încât ne crează impresia 
că din C. Stere nu mai rămâne mai nimic. Astfel, retragerea Smaragdei 
ca stăpână ia Năpădeni îi amintește fără un motiv plauzibil de mine 
Renal şi criza ei din Le Rouge et le Noir. Descrie și alte câteva 
personaje dintre care se distinge popa Vasile, un beţiv ordinar, 
considerat rabelaisian și cervantesc, aşa ca să fie, demonstrând că în 
exagerări reuşeşte să-l întreacă pe tatăl lui biblic, nenea Călinescu. Va 
face aceleași erori ca maestrrul său, cea mai spectaculară e cu aceeași 
Tania, personaj rusesc, şi afirmă absurditatea că s-a căsătorit fictiv cu 
Vania, deci nu ştie că e vorba de prima soţie a lui C. Stere. Dar 


săvârşeşte greşeala voită, luându-se după vorba lumii, calomnioasă 
după felul ei de-a fi și scrie: „Atitudinea politică în preajma și în timpul 
războiului (adică a lui C. Stere n.n.) prim mondial a fost violent atacată 
şi i-a atras, practic, excluderea din viața publică postbelică”. Acuzaţiile 
sunt mai mult decât inexacte, să nu zic că sunt minciuni şi calomnii. 
Pamfil Șeicaru scrie clar de tot că odată cu intrarea României în război, 
Stere nu s-a mai manifestat în niciun mod, abia după încheierea 
armistițiului în Nov. 1918, a editat Lumina unde a publicat niște 
articole de o documentare zdrobitoare. La fel nu e aedevărat că după 
primul război mondial a fost exclus din viața politică românească, 
problemă asupra căreia vom mai reveni. 

Tot călinescian se arata atunci când apropie volumul Uraganul 
de Răscoala lui Rebreanu, declarat și el, de către Călinescu un 
„romancier al gloatei”. Face distincția dintre cei doi, dar să reținem că 
N. Manolescu uzează noțiuni călinesciene pe care Călinescu nu le mai 
întrebuinţează, deci în această fază neocălinescianismul a trecut în faza 
sa dogmatică. 

Totuși, N. Manolescu are meritul de a fi încercat, timid de tot, să 
scoată unele pasagii meritorii și din volumele criticate, până la el. 
Astfel, e interesant ce scrie despre legenda Ciubereştilor, stat întemeiat 
de Ciubăr-Vodă fără societate și chiar scrie că volumul Ciubereștilor e 
un volum satiric, „pe alocuri remarcabil, prin sarcasmul său coroziv”. 
Nu poate să nu vorbească de metoda swiftiană, la origini, are 
asemănări cu a lui Arghezi, Țară de Kuty. Mai descoperă unele scene 
demne de absurdul din proza lui Anghel sau Urmuz. E desigur un 
început ce se cere continuat, plecându-se nu de la niște scriitori clasici, 
cât de la studierea textului aparținând lui C. Stere, şi să nu ne 
împiedicam de valoarea personalităţilor atacate. Caricatura e un gen 
respectat în desen și grafică, de ce nu ar putea să facă parte și din 
repertoriul satirei muşcătoare până la cel mai violent pamflet, șarja 
caricaturală constituie una din esenţele geniului. Tot printr-o analiză 
numită hermeneutică s-ar putea curăți de prejudecăţi ultimele volume 
ale lui C. Stere şi totodată să se ducă la lumină și valoarea eventuală a 
respectivelor pamflete, născute în inima unui om nedreptăţit de 
semenii săi, primii fiind chiar cei vizaţi în cărțile sale: Take Ionescu și 
N. lorga au cerut în Cameră declararea publică a lui C. Stere, ca 
trădător al neamului său, cererea nu a primit avizul liberalilor, dar a 
apăsat greu pe umerii prestigului politicianului C. Stere. Oricum, astăzi 


tot mai mult ne apropiem de acest adevăr, C. Stere nu era cu nimic 
vinovat în afară de dragostea ce o avea pentru Basarabia, atunci vom 
înțelege mânia lui şi nu-i vom judeca atât de aspru propriile atacuri. 

Am dori să avem un studiu dedicat exclusiv ultimelor volume 
ale romanului „În preajma revoluţiei” pentru a înlătura definitiv orice 
umbră ce ar putea întuneca postum activitatea acestei mari 
personalităţi a culturii românești: C. Stere. 

Să încheiem, acest excurs aflat în afara textului maestrului 
nostru, cu rândurile scrise atât de G. Călinescu cât şi de elevul său 
credincios, N. Manolescu. 

Cuvântul primului: „Seria de „romane” a lui C. Stere este în 
totalitatea ei e eroare, care destăinuie din fericire în două volume, un 
solid prozator”. 

Pe când elevul precizează: „Prin anvergură şi prin ineditul 
temei, „În preajma revoluţiei” reprezintă o experiență excepţională în 
proza românească, iar Stere este un autor de care trebuie să se țină 
seama”. 

Maestrul revine la contrastul dintre tonul primelor cinci volume 
care corespund vieţii lui C. Stere până la trecerea Prutului și instalarea 
la Iaşi, pagini realizate literar, îmbibate de o nostalgică poezie și 
caracterul de polemică, de pamflet al ultimelor trei volume. (Eu aș face 
deosebirea între polemică și pamflet. Prima presupune o discuţie, de 
cele mai multe ori dialectică, având ca scop de a scoate în evidență 
adevărul dintre două sau mai multe idei, pe când cea de a doua e un 
atac la persoană, neurmărindu-se adevărul ci prezentarea cât mai 
caricaturală şi plină de defectele viciilor, ceea ce deformează până la 
absurd, de pildă chipul unui om, de altfel cumsecade. Cădem în cursa 
celor mai hidoase satirizări, nelipsind nici descrierea unul defect fizic, 
mult accentuat dacă el există. Întreg bagajul satiric l-am moștenit de la 
romani, dezvoltat şi adus pe culmi nebănuite de anumiţi poeţi, primul 
dintre ei e Tudor Arghezi, el a introdus metafora pusă în serviciul celei 
mai de efect satire, încât nu știi ce să admiri tâlcul măiestru al 
împletirii cuvintelor până la vraja poetică sau scuipatul trimis între 
ochii adversarului, în forma unui aluat dospit ca flegmă ofticoasă, 
scăpată pe covoare de Şiraz. 

Exista o diferență, credea P. Șeicaru „între sensibilitatea 
intelectualilor ruși, pasionați de probleme, transmisă şi lui Stere şi 
vioiciunea vieții românești, de unde a survenit un constant conflict 


între ele: „Până la sfârșitul vieţii, C. Stere a rămas un inadaptat 
mediului românesc. Spiritul intelectualității româneşti este în linii 
generale, realist, nu împinge analiza faptului până a descoperi 
„numenul”, nu folosește lumea exterioară ca pretext pentru speculaţii 
metafizice, nu caută să descopere ce se ascunde în dosul realității pe 
care nu o consideră ca pe o simplă aparență. Acea înclinare spre 
zeflemea este o indicație a unei dispoziții specifice a spiritului 
românesc de a aluneca la suprafața lucrurilor, de a surprinde cu 
repeziciune contrastele și de a nu lua nimic în tragic. Lipsa de 
adâncime sufletească? Un sens puternic al relativității? Sine poate 
spune!...” 

Am putea adăuga, fără a ne fi teamă că greșim, că descrierea 
maestrului se potriveşte omului de pe stradă, acei ce pe vremea 
romanilor nu trăiau decât pentru acel „panem et circensem” al omului 
ființării, anonimul lui „se „din se face ori alte verbe, respectivele 
însușiri (Heidegger) cu constituie Ființa unui neam, spiritualitatea 
specifică a poporului românesc dar e drept de activitatea acestei 
pături, nespecifică şi zeflemistă depinde soarta şi prestigul unui 
politician ca C. Stere şi în aceeași măsură şi a unui intelectual român de 
seama marelui ziarist, Pamfil Șeicaru. 

17.2 Un om necunoscut: I.G. Duca de Pamfil Șeicaru 

Articolul începe cu o lungă introducere istorico-politică, 
descriind evenimentele din jurul datei de sfârșitul lunii Mai 1918, când 
maestrul nostru urma să fie prezentat lui I.G. Duca. 

Era imediat după ce Ai. Marghiloman, avându-l ministru de 
externe pe C.C. Arion, semnară pacea de la București. În acelaşi timp, 
situația militară a aliaţilor nu era prea strălucită fiindcă prin pacea de 
la Brest-Litovsk între Rusia Sovietică și Puterile centrale (Germania şi 
Austria) dădu posibilitatea înaltului Comandament german să-şi 
concentreze toate forțele pe frontul de Vest. Consecința militară au fost 
cele trei ofensive germane din Martie și Aprilie asupra Franţei, ultima 
cu direcția Paris. Spre norocul aliaților au început să sosească trupele 
americane, în luna August erau staționate în Franța 950.000 de soldaţi 
ca în Octombrie s-ajungă la 1.300.000. 

În aceasta atmosferă victorioasă pentru germani, s-a semnat 
pacea de la București. Pentru formarea guvernului Contele Czernin îi 


permitea regelui Ferdinand să aleagă din doi candidaţi la postul de 
prim-ministru, Primul era P.P. Carp, acesta propunea schimbarea 
dinastiei, învinuind-o pe cea actuală de imoralitate, pe când al doilea 
Al. Marghiloman susținea că regele Ferdinand nu putea fi făcut 
responsabil de ceea ce a hotărât voința poporului român. 

Tot atunci, după armistițiu, și marele ziarist încă odată 
subliniază acest lucru, C. Stere scoate ziarul „Lumina” unde într-o serie 
de articole alcătuiește procesul răspunderilor privind pierderea 
războiului, în treacăt e menționat și regele, dar numai în mod 
secundar, pe ei îl interesa în primul rând, Basarabia. 

Clauzele păcii de la București au fost atât de dure încât Ch. 
Maurras în „Mauvaise trăite” (un tratat rău) îl amintește şi crede că 
aliaţii l-au luat de model când au încheiat tratatul de pace cu Germania, 
semnat la Versailles. 

Tratatul de la București din 7 Mai 1918 prevede furnizarea de 
către România, Germaniei și Austriei toate produsele ei industriale și 
agricole; la fel industria petroliferă era luată în arendă pe un termen 
de 90 de ani. Toate crestele aflate de-a lungul Carpaţilor erau trecute 
Austro-Ungariei. În ziarul lui C. Stere „Momentul”, G. Ibrăileanu 
publicase un articol închinat Ceahlăului, care conform noilor frontiere 
nu mai aparținea României, muntele despărțit de Moldova arăta ca un 
catarg al unei corăbii smuls de furtună, întreaga istorie a Moldovei și 
preisagiul ei erau desfigurate: „Articolul lui Ibrăileanu era străbătut de 
o profundă emoție; frazele de un lirism concentrat, emoţionau ca 
simfonia a 3-a a lui Beethoven... Fără îndoială, exprima sensibilitatea 
unui intelectual, dar dacă aş avea la îndemână acel articol l-aş pune 
alături de discursul rostit în parlamentul Marghiloman, cu prilejul 
ratificării tratatului de pace, de deputatul țăran David Șerpeanu, din 
județul Dorohoi. Aceeaşi sensibilitate rănită, aceeași durere 
românească exprimate într-o formă clasică”. 

Pacea de la Bucureşti însemna înrobirea economică a ţării, 
oamenii au reacționat împotriva guvernului liberal, acuzat de ușurința 
în prepararea militară în vederea intrării în acțiune. guvernul 
Marghiloman la 27 Martie 1918 obținea Basarabia, exact ca în 1945 
Rusia Sovietică punea la dispoziția guvernului Petre Groza, Ardealul de 
Nord ca o consolare pentru robia ţării. 

C.C. Arion, profesor de Drept la Universitatea din Bucureşti, 
ministru de externe în guvernul Marghiloman, considera că tratatul 


conform situației disperate a României și adăuga că în 1916 
Marghiloman a susținut continuarea neutralității, de ce nu a fost 
ascultat? 

C.C. Arion, era satisfăcut că au părăsit România toți antanto-filii, 
în frunte cu Take Ionescu și repeta iar că era vorba de cel mai bun 
tratat ce-l putea obține țara în împrejurările date, convins fiind că 
nemții vor câştiga războiul. Trei ani mai târziu l-a revăzut pe C.C. Arion 
la București în casa lui din strada Corăbiei. Era bolnav, moralmente 
abătut, dându-și seama că politic era un om sfârșit. 

La laşi în redacţia ziarului „Arena” erau adunaţi mai mulţi tineri, 
care voiau să transforme foaia lor în tranșee, cultivând un spirit de 
frondă, şi maestrul crede că merită să-i numească: „Al. A. Busuioceanu, 
Ion Vinea, Demostene Botez, Al. A. Hodoș, cu toţii stăpâniţi de un 
imperios elan dea sfărâma vechile tipare ale presei. I.G. Duca își 
exprima prin Spiru Hasnas dorința de-a-l cunoaște pe Șeicaru, 
respectivul a fost între 1910 și 1916 criticul literar al revistei „Flacăra”, 
pe când în refugiu redactor la ziarul „Mişcarea”, oficiosul partidului 
liberal. 

„L.G. Duca nu avea nimic solemn, distant, dimpotrivă era de o 
comunicativitate naturală. Se vedea că era familiarizat cu lumea 
gazetărească din care făcuse parce într-o oarecare măsură; îl interesa 
apariţia în presa a acelor elemente formate în patetica aventură a 
războiului. Conversaţia s-a desfășurat în jurul experienţei mele pe 
front”. 

Duca îl admira pe Ionel Brătianu, explicabil fiindcă fusese 
colaboratorul său intim, din timpul neutralității şi era singurul 
ministru care cunoștea gândurile celui ce cârmuia destinele poporului 
român. Pe-atunci tânărul Șeicaru îl critica pe I. Brătianu pentru 
dezmățul din timpul neutralității şi lipsa de înzestrare a armatei, ceea 
ce lui Duca îi apărea ca o mare nedreptate: „Va veni o zi când acţiunea 
politică a lui lonel Brătianu va fi un capitol din istoria României și 
atunci vei putea măsura cât de greşit eşti astăzi”. 

Când a murit lonel Brătianu, P. Șeicaru a scris un articol în care 
sublinia că rolul lui în realizarea unirii tuturor Românilor este 
asemănător cu cel jucat de Cavour în Italia. Cu acea ocazie I.G. Duca i-a 
reamintit cele spuse la laşi. Din Mai 1918, până la moartea sa, 
mărturiseşte marele ziarist, a păstrat o neştirbită prietenie lui I.G. 
Duca. 


Într-o zi, Hasnas îi spusese că planul lui Duca, însușit şi de Ionel 
Brătianu era să ralieze toate elementele mai răsărite ale generației 
războiului, dar nu va reuși deoarece liberalii sunt interesați doar să-și 
accentuieze structura bancară și să transforme partidul în 
proprietatea marei burghezii românești. Nu Duca va avea cuvântul 
hotărâtor ci Vintilă Brătianu. Astfel îşi vor atinge noul ideal fiii de 
negustori și meseriași din cadrul monstruoasei coaliții, adaptaţi la 
noile metode ale vieții moderne, vor urca și mai repede pe treptele de 
sus a marilor bogătași, întărind clasa marii burghezii. Niciunul dintre 
ei nu cunoștea lucrarea lui Balzac despre „Melmoth reconcilie”, în care 
diavolul nu mai vânează sufletul bieţilor oameni, când pentru 
câştigarea lor are dispoziţie băncile ca și instituţiile financiare, pentru 
grabnica robie a omului intrat în slujba oarbă a banului. Melmoth 
însuși, eroul englezului Maturine, deşi şi-a vândut sufletul diavolului 
nu mai e nevoit să stea în infern, fiindcă reconciliat cu lumea de pe 
pământ îşi poate lua vechiul loc fără nici problemă, ca slujbaș într-o 
bancă oarecare. 

Încă l-a impresionat şi nu-l va uita niciodată, sfatul lui Spiru 
Hasnas, mort peste un an de tuberculoză, să nu se înroleze ca scrib al 
partidului liberal, ca şi al niciunuia altul ci dacă poate să rămână 
independent, să-și urmeze numai propria conştiinţă. 

Familia lui I.G. Duca era din Moldova din comuna Plopona, 
judeţul Tutova. Tatăl său, director al școlii de Poduri şi Şosele, era şi 
directorul general al Căilor ferate. I.G. Duca prin inteligenţa sa 
sprintenă, sensibilitatea şi imaginaţia cu înclinări literare cât elocința 
sa naturală parcă îl destinau vieţii politice. 

După ce şi-a luat licenţa în drept în ţară, s-a dus la Paris unde și- 
a susținut teza de doctorat în 1902 cu subiectul „Societăţile 
cooperatiste în România” (210 pagini), acasă a intrat în magistratură, 
fiind numit judecător la Horezu, judeţul Vâlcea. Îndrăgind peisajul 
oltenesc a rămas o viaţă întreagă legat de această pitorească regiune, 
dornic să traducă în faptă iubirea lui pentru ţărani. Astfel, I.G. Duca a 
pus bazele obştei de cumpărare a moşiei Măldăreşti, dovedindu-se că 
şi el este un bun haretist. Pe această moşie găsindu-se o culă veche, 
părăsită, din 1850 nelocuită o cumpără ca membrul obştei, cu încă 
două hectare împrejurul ei, pe când fiecare ţăran cumpărase între 5 şi 
10 hectare. Restaură Cula pe care mai apoi o împodobi cu icoane şi 
scoarțe țărănești. Despre ea spunea: „Cula îmi rezumă existența 


necăjită a poporului românesc. Arhitectura casei este subordonată 
ideii de apărare contra năvălitorilor. Dar ce frumos se încadrează 
liniile arhitectonice acestui peisaj Cula de la Măldărești îi oferă un 
liniştit refugio pe tot timpul verii. 

Pamfil Șeicaru de multe ori a fost oaspetele lui I.G. Duca la 
Măldărești și a dormit în Culă, printre icoanele și scoarțele țărănești 
când şi prin liniștea nopții începu, încetul cu încetul să devie 
contemporan cu cei închiși în ea anume făcută să adăpostească pe 
ținta: şi-i ce aşteptau bandele lui Pazvantoglu. 

În 1908 a fost numit director general al Băncilor populare şi al 
Cooperativelor, funcţie în care s-a bucurat de prețuirea lui Spiru Haret, 
admirându-i râvna la fapta şi idealismul lui dezinteresat. I.G. Duca era 
convins că prin cooperațţie și credita se putea schimba soarta ţăranului 
român, și căuta să uite că detronarea lui Vodă Cuza s-a făcut în 1866 de 
liberali, tocmai pentru a întrerupe politica țărănească a Domnitorului. 
Din răscoalele țărănești din 1907 trăsese concluzia că e nevoie de o 
reformă radicală agrară pentru a ușura traiul obiditei țărănimi. 

În 1914 I.G. Duca este numit ministru al Instrucţiei Publice şi 
Cultelor, luând succesiunea lui Spiru Haret: „Avea numai 33 de ani; era 
cel mai tânăr ministru din Guvern. Mic de statură, amestec de 
nervozitate și delicateță aproape feminină, ascunzându-și emotivitatea 
şi de-aceea părând timid, reținerea lui era și temperamentală dar și 
consecința unei alese educaţii”. Titus Enacovici care-l avusese profesor 
pe G. Duca îi vorbise de contrastul dintre fiu și tată: „Acesta din urmă, 
era un om rece ca un tratat de geometrie, puțin comunicativ, pedagog 
sever şi minuțios, nu l-a văzut niciodată râzând, nici cei puțin zâmbind; 
cu un superior simț al datoriei, a servi ţara era pentru el, un 
comandament moral. Gheorghe Duca făcuse studiile în Ecole centrale 
din Paris, dar în toată atitudinea lui părea un produs prusac. Probabil 
că această severitate a exercitat-o şi asupra copiilor lui”. 

lon G. Duca, continuând tradiţia familiei a fost de o rară 
corectitudine. Printre cei ce în timpul anilor neutralității umblau după 
câştiguri rapide, el s-a strecurat ca un mustrător exemplu de 
corectitudine. Ionel Brătianu l-a stimat și i-a acordat totala lui 
încredere pentru respectivele calități ale caracterului său. 

După război i s-a încredințat ministerul agriculturii și 
domeniilor, decretul - lege al reformei agrare purta semnătura lui I.G. 
Duca. Din păcate însă, I. Brătianu a avut nevoie de el ca ministru de 


externe, funcție în care considera că succesul personal trebuie să fie 
absent în orice acțiune diplomatică. Şi dacă pentru Andre Tardieu 
diplomaţia însemna „căutarea tranzacţiei” pentru I. Duca diplomația 
era arta nuanţelor, sforțarea de a apropia punctele de vedere, fără să 
altereze mişcarea spre obiectivul final. În acest sens, se vorbea în 
Franța mult de România și deloc de el ca minitru de externe, ceea ce 
însemna că simțul datoriei îl obliga pe Duca să folosească fondurile 
miniterului pentru propaganda României şi nu a lui personală. 

În viața parlamentară I.G. Duca a fost leaderul partidului liberal 
în opoziţie. Replica sa era spirituală, fără să rănească adânc pe nimeni, 
vocea îi era clară, debitul precis, niciodată nu dezbătea problema unui 
atac personal. Se poate spune că I.G. Duca era opulsul doctorului N. 
Lupu: „El considera dezbaterea parlamentară ca o formă de 
colaborare, pasionată adesea, dar respectând anumite limite ale 
decenţei, ca o formă a stimei pe care, reciproc parlamentarii o 
datorează „față de convingerile celorlalți”. 

În discursurile sale se ferea de o retorică uşoară, construcţia 
frazei era solidă dar îi lipsea suflu de pasiune care cucereşte. Era 
convins, cuvintele tari deformează expunerea clară a ideilor, aşa cum 
gesticularea dezordonată strica armoniei corpului omenesc. 

Prețuia elocința ca pe o formă literară, în acest sens ținuse o 
conferință despre nenumărații oratori pe care a avut ocazia fericită să- 
i auză, mărturisindu-şi totodată convingerea verificată şi întărită zilnic, 
că oratoria dispare. 

În acest context, I.G. Duca ascultându-i a încercat să le pătrundă 
tehnica, de a identifica forța misterioasă prin care reușeau să învingă 
rezistenţa unor convingeri contrarii. 

P. Şeicaru, subliniază valoarea caracterizărilor lui I. Duca asupra 
unor oratori, la aceştia desigur admira nobila elocință, dar nu-şi 
pierdea spiritul de observaţie, pătrunderea lui de critic cunoscător. 

lată portretul lui Jaures: „Mișcare, putere, un dinamism care 
cutremura, o furtună care ridica totul în drumul ei. Când ascultai 
perioadele lui succedându-se ca valurile unei mări, te treceau fiorii. Nu 
era ceva omenesc, era ceva cosmic - o prevestire parcă a revoluției 
sociale”. „De altfel, totul concura pentru a-ţi produce aceasta impresie. 
Înfăţişarea lui masivă, un cap mare, pătrat, o barbă tăiată ca în piatră, 
nişte mâini groase de muncitor manual, o voce puternică de bas, 
gesturi energice, sacadate și violente, pumnii încleştaţi și totuși, 


dominând această brutalitate, o gândire înaltă, o formă literar aleasă, o 
cultură clasică şi un idealism de apostol. Eloconţia lui Jaurès a făcut mai 
mult pentru izbânda socialismului în Franţa, decât truda militanților”. 

Total opusă era elocința politicanului Viviani: Sedus de elocința 
lui Viviani „înaripată, poetică, rând pe rând mlădioasă şi energică 
insinuantă şi zguduitoare”. Duca nu-și pierdea spiritul critic. Era 
strălucirea literară a formei în care se exprima Viviani care încânta nu 
ideile, nu logica - argumentării: „Un fond banal înveşmântat în cele 
mai sclipitoare zale”. Și adaugă marele ziarist: Nu se putea o mai exactă 
caracterizare. 

Dintre oratorii români îl reține pe P.P. Carp și îi evoca atitudinea 
avută în Consiliul de Coroană din Iulie 1914, cu această ocazie I.G. 
Duca lăsa posterităţii imaginea marelui om de stat: „Dezaprobam, cu 
desăvârşire tot ce spunea, dar nu mă puteam stăpâni să admir fraza 
incisivă, vigoarea argumentaţiei juvenila, combativitate a acestui 
moşneag credincios convingerilor lui până la sublim și până la absurd. 
O atare elocință nu putea sfârși decât în apoteoza unui neîntrecut 
succes sau în catastrofa unei înfrângeri shakespeariene”. 

Acelaşi spirit de observaţie calm, de înregistrare chiar și a celor 
mai neînsemnate amănunte le demonstrează I.G. Duca în eseul 
„Mâinile” care a surprins prin fineţea lui literară. Pentru Duca o simplă 
strângere de mână definea caracterul omului, astfel se putea vorbi de 
mâna minunată a regelui Ferdinand, de mâna elocventă a lui 
Maiorescu, mână deschisă a lui Take Ionescu, mână îngrijitoare a lui 
Averescu până la mână molatecă a lui Ion I.C. Brătianu. 

Fără îndoială I.G. Duca avea o pregătire intelectuală solidă, el 
studiase cu râvnă în severa disciplină moştenită de la tatăl său, nu 
întâmplător evocarea oratorilor auziţi, începe cu cel pe care l-a 
admirat cel mai mult şi ale cărui idei şi le însușise: „Să-mi fie permis să 
încep cu Waldeck-Rousseau ca un postum omagiu al tânărului student 
în Drept, care dintr-o modestă galerie a palatului Bourbon, l-a admirat 
de atâtea ori, fără să fie avut măcar voie să-l aplaude”. 

În fond, scrie Pamfil Șeicaru, I.G. Duca încerca să-şi ascundă sub 
autoritatea lui politică, necesară a înfrâna unele înclinări nu prea 
ortodoxe ale oamenilor săi, o fire sensibilă de romantic, astfel că era un 
veşnic mereu îndrăgostit, printre amorurile sale mai mult imaginare 
decât senzuale, se înscria şi marea artistă Ana Luca, de la Teatrul 
Naţional. 


Sentimentul său romantic se manifesta şi prin dragostea pentru 
frumuseţile naturii de unde la Măldărești îl puteai întâlni în plimbările 
sale pe solitarul Duca însoţit de câinele său mare ciobănesc, 
contemplând maiestuoasa înălțare a Parângului. Nu rar, marele ziarist 
îl însoțea în drumurile sale: „Făceam doi kilometri pe jos, urcam un 
dâmb şi ajungeam la locul unde obișnuit făcea un popas, așteptând 
apusul soarelui. Era un loc admirabil pentru a contempla Parângul. Și 
în fiecare zi, privirea lui se odihnea în contactul cu majestatea 
peisajului. Întreaga poezie a acestei privelişti muntoase punea 
stăpânire pe sufletul lui care se adâncea în contemplarea acelei 
priveliști pline de culoarea înălțimilor...” 

Pe când câinele mergea întotdeauna înaintea lui, liniștit ca şi 
când ar fi slujit drept ghid: „Duca îl iubea mult și când îl mângâia îl 
privea în ochi, căutând în privirea lui căldura unui devotament. Într-o 
zi mi-a făcut o apropiere între calităţile câinelui ciobănesc și ale 
ţăranului, subliniid faptul că nici câinele ciobănesc și nici țăranul nu 
sunt agitați; au în liniștea lor o siguranţă, o voinică acceptare a 
primejdiilor eventuale”. 

Pe Pamfil Şeicaru l-a intrigat întotdeauna contrastul existent 
între lumea modernă a politicianului şi omul de la Măldăreşti iubind 
singurătatea, cu un câine ciobăniesc drept tovarăș și contemplând 
maiestuoasa splendoare a Parângului. Și mai ţine să adauge autorul 
nostru: „În I.G. Duca există o sensibilitate, un lirism, conținut pe care le 
ascundea cu mare grijă. Îi plăceau casele vechi având o adevărată 
oroare de arhitectura modernă, de acele blocuri care năpădiseră 
Bucureștiul. Ședeam în strada Romană, într-o casă veche construită pe 
la 1820. Odăile spaţioase, zidurile groase făceau casa călduroasă în 
timpul iernii şi răcoroasă vara. Lui Duca îi plăcea această casă care 
păstra în arhitectura ei farmecul Bucureștiului de altă dată și mai ales 
bolta de viță îl încânta. Când m-am mutat și-a manifestat părerea de 
rău şi nici argumentul cel mia serios, mulțimea şoarecilor care de-a 
lungul unui secol, puseseră stăpânire pe pivniţă şi ziduri, nu l-a 
convins”. 

În exil având posibilitatea să citesc Amintirile politice ale lui I.G. 
Duca, apărute în trei volume în Jon Dumitru-Verlag (editura I. 
Dumitru) München, 1981, am putut să confirm cu prisosinţă, portretul 
său liric şi romantic pe care ni l-a lăsat Pamfil Șeicaru, ca o parte 
ascunsă, tainică a sufletului lui I.G. Duca, fără de care nu se va înțelege 


evoluţia politicianului către o catastrofă nemeritată, în acest mod 
dintr-un personaj nobil în romantismul său petrecut în plimbările și 
dragostele sale ideale de la Măldărești la un erou shakespearer-ian, 
una din figurile tragice ale Istoriei noastre. 

Îmi vine în minte una din primele amintiri ale copilăriei mele. 
Mama stătea la masă și citea ziarul, pe când în fața mea pe prima 
pagină mi se arăta fotografia unui domn distins a cărui imagine era 
încadrată într-un chenar negru. „Cine e acest domn?” am întrebat-o eu 
pe mama, de la care am primit mai târziu, plin de tristeţe, următorul 
răspuns: „Este I.G. Duca primul ministru al Ţării asasinat de legionari”. 
Nu numai că m-a impresionat dar eram stăpânit de o dureroasă 
neliniște: „Ce fel de oameni puteau fi aceia care au omorât așa o lumină 
de om, a cărui superioară noblețe o simțeam, astăzi știu, datorită 
intuiției atât de dezvoltată în conștiința fragedă a copilului. 

Povesteşte chiar P. Șeicaru că vizitând biserica San Pietro în 
Vincoli din Roma, statuia lui Moise de Michelangelo a mișcat-o în mod 
deosebit pe fiica sa Viorela, abia de doi ani jumătate, ori printr-un 
fenomen asemănător am trăit şi eu, copil, moartea lui I.G. Duca, 
absurdă în tragismul ei. Şi să recunosc, că nici astăzi, cuvintele 
copilului de altă dată nu și-au pierdut din sincera lor actualitate. 

Moartea lui Ionel Brătianu în Dec. 1927 şi a lui Vintila Brătianu 
în Decembrie 1930 l-a obligat pe I.G. Duca să preleie șefia partidului 
literal, în împrejurări din cele mai vitrege. Se știe că partidul liberal 
conform atitudinii lui Ionel Brătianu, la 7 Iunie 1930 nu putea să fie de 
acord cu revenirea la tron a regelui Carol al II-lea, astfel că cei mai 
mulți membri ai partidului s-au manifestat public ostili regelui. Odată 
cu intrarea şi a Elenei Lupescu în țară îşi dă demisia și Iuliu Maniu din 
guvern, considerându-l pe rege ca un om lipsit de onoare fiindcă nu s-a 
ținut de promisiunea de a nu se întoarce pe tron, împreună cu ţiitoarea 
sa, Lupeasca. 

Marea greşeală săvârşită atunci a fost menţinerea în continuare 
a PNŢ-ului la guvernare, căci dacă cele două partide mari politice ar fi 
rămas unite, ferm pe poziţie, regele ar fi fost obligat să-și menţină 
obligaţiile luate. 

Pus în fața unor atare realități, Carol al II-lea îşi puse în gând să 
colaboreze cu partidele mici, ca partidul țărănesc radical al lui Gr. 
lunian, dizidența naţional-țărănistă, partidul liberal al lui G. Brătianu, 
dizident şi el, partidul național-creștin al lui Oct. Goga, pentru a face un 


guvern de coaliţie înlocuindu-l pe cel al lui Vaida-Voevod. (Ceea ce 
însearma că partidul naţional țărănist rămas la putere nu-l agrea pe 
regele Carol al II-lea, ceea ce ne determină să credem că rămânerea la 
guvernare a fost făcută cu aprobarea lui Iuliu Maniu, și pe această cale 
a guvernului, regele să-i simtă adversitatea celui retras lului Maniu. 

Nu nemaipreocupă de-aproape acest episod având istoricul său 
propriu, dar am reține faptul ca Pamfil Șeicaru consideră că 
împrejurările l-au împins pe rege, contra voinţei lui, la dictatură, ceea 
ce ne-ar mira dacă nu imediat în paragraful următor nu l-ar compara 
pe Carol al II-lea cu regele Louis Philippe al Franţei, și subliniază că are 
multe asemănări de caracter cu el, fiind de altfel, prin familia Orleans, 
înrudiți. Ca regele Franţei și Carol II îşi însușise ideile lui Guizot: 
„tronul nu este un fotoliu gol... Coroana stă pe capul unei persoane 
inteligente şi libere... ea nu este un lucru simplu și fără viață”. 

În revista „Caricature” regele Louis-Philippe e reprezentat sub 
forma unui scamator care muta ca pe niște trei ghiulele mici Julia, 
Revoluţia și Libertatea, după cum îi este voința pentru a încheia 
emfatic, numai există nici libertate, nici revoluție, totul depinde de 
mișcarea mâinii mele. Și maestrul ne da anumite lămuriri: „Aceeași 
scamatorie făcea şi Carol al II-lea, amuzându-se să dea în spectacol 
partidele, să arate cu o satanică voluptate, caracterele gelatinoase ale 
oamenilor politici lipsa unei osaturi a convingerilor”. 

Desigur, așa văzând lucrurile, Carol al doilea nu avea nevoie să 
declare dictatura căci şi într-un regim democratic, întocmai ca Louis- 
Philippe, își putea exercita calitățile de bun dictator, cu o anumită 
fațadă ce nu o mai avea după 12 Februarie 1938. E o diferență de 
nuanţe, pe care desigur o sesizează prea bine maestrul, dar vrea să-și 
râdă de cei ce refuzau să-i perceapă ironia. 

Regele Louis-Philippe avea pasiunea de a domina, adică își 
depășea cu mult atribuţiile de domnie, nu altfel ca și Carol al II-lea, 
încât prințul de Joinville îl scria ducelui de Nemours, (amândoi fii 
regelui) în 1874 (data e greşită nu poate fi decât 1844, Louis-Philippe 
a fost detronat în 1848, prin revoluţia din Februarie şi moare în 1850, 
deci cu 24 de ani înainte de data tipărită greşit): „Totul depinde de 
rege. S-a obișnuit să guverneze și îi place să arate că este el cel care 
guvernază”. Victor Hugo în Mizerablii, făcând portretul acestui rege, 
spune: „guvernează prea mult și nu domnește de ajuns”. La toate 
acestea, Pamfil Șeicaru mai adăuga, Louis-Philippe a devenit factorul 


principal al instabilității guvernelor, uzând şi abuzând de prerogativele 
lui. În zece ani a avut 19 guverne, dintre acestea unul de trei zile, 
condus de ducele de Bassano. 

Carol al II-lea dacă nu a avut intențţii's ajungă la dictatura se 
explică prin faptul că prin guvernarea lui își exercita din plin 
înclinările sale dictatoriale, ca de altfel Louis Philippe despre care 
chiar fii lui susțineau că s-a obişnuit să guverneze. Împrejurările care l- 
au dus pe rege la dictatura lui personală din Februarie 1938, au fost 
greu de prevăzut, deci nu a pregătit-o sistematic ci a stat sub 
dependența dezvoltării neașteptate a Gărzii de fier, aceasta ameninţa 
domnia lui Carol II, din respectiva cauză dictatura regală a fost mai 
mult decât o schimbare de regim politic, prin ministrul său de interne 
apoi devenit prim-ministru, regele declara război organizaţiei 
naţionaliste, omul său de încredere, fostul naţional-țărănist, Ar. 
Călinescu a declarat presei franceze că el va distruge cât se poate de 
repede Garda de Fer. 

Atât despre regele-dictator Carol al doilea, pe care de altfel chiar 
Pamfil Șeicaru îi va recunoaşte aceasta dublă distincţie. 

În anul 1933, evenimentele politice îi forțară pe regele Carol al 
II-lea să aducă la guvernare partidul liberal și în acest sens. Duca n- 
avea nici energia, nici temperamentul să reziste mașinaţiilor regale și 
camarilei sale condusă de Elena Lupescu zisă şi Duduia, mai ales că 
Duca era un monarhist convins, deci nu poseda nici tăria sufleteasca să 
se declare contra regelui. S-au dus tratative de reconciliere între 
partidul liberal reprezentat de I.G. ducă și de cel desenat din partea lui 
Carol II, în persoana ingenierului Malaxa, politic neutru. S-au întâlnit la 
ferma de la Ciorogârla a lui Pamfil Șeicaru. În sfârşit destinderea s-a 
realizat încât în Nov. 1933 I.G. Duca forma guvernul. 

A doua zi după depunerea jurământului, pe la 11 noaptea, Duca 
l-a chemat la telefon și la rugat pe marele ziarist să vină să-l vadă. 
Impresia lui era că regele era binevoitor dar în mod evident mai 
persistau unele reticenţe, o oarecare neîncredere. Duca îi vorbise de 
recenta venire la putere a lui Hitler, acesta dacă-și va aplica planul va 
provoca un nou război mondial, dacă nu-l va aplica, el şi partidul său, 
va cădea de la putere deschizând drumul comunismului. Nu arăta nicio 
satisfacție ca a ajuns şeful guvernului, de fapt apogeul carierii oricărui 
adevărat politician. 

Îi mai relatase despre forma pur protocolară de a fi și a încercat 


să obțină şi colaborarea lui G. Brătianu în noul guvern dar l-a primit şi 
ținut tot timpul în picioare, fără să-i întindă mâna deci nesocotise cele 
mai elementare reguli de politețe: „George Brătianu, în calitate de fiu al 
lui lonel Brătianu, se socotea succesor de drept la șefia partidului, deci 
pentru el I.G. Duca era un uzurpator. Fără îndoială că George Brătianu 
avea și alte calități în afară de aceea de fiu al lui Ionel Brătianu, de- 
aceea l-a surprins nesocotirea unor obligații de elementară politeţe”. 

De la venirea lui Hitler la putere asupra Cehoslovaciei şi Austriei 
pluteau umbre grele de îngrijorare, cu atât mai mult cu cât la 19 
Octombrie 1933, ministrul de externe al Germaniei, anunţase pe 
secretarul general al Societăţii Naţiunilor printr-o telegramă că 
Germania se retrage din instituţia, pe care o conduce. Asta însemna ca 
regimul hitlerist ţinea să-și asigure posibilitatea de a se înarma fără 
nicio intervenţie din afară, aşa dar la orizont se anunțau zorile unui 
nou război. 

Desigur Cehoslovacia care avea 40 la sută din populaţie cehi, 
nemți sudeţi 27 la sută și 18 la sută slovaci, prezenta o situație ce 
putea să-l neliniștească pe şeful statului Beneş, amenânțarea 
Germaniei hitleriste devenea tot mai actuală. Formula statului 
Cehoslovac trebuia să se dezvolte după modelul unei republici 
federative, dar s-a opus naționalismul ceh cu oprimarea celorlalte 
națiuni, principiu adoptat încă de pe vremea lui Masaryk, politică 
desigur continuată și de Beneș. Acesta din urmă citise „Mein Kampf” și 
lucrarea lui Rosenberg privind viitorul politicei externe germane în 
Europa centrală. E de menționat că mișcările germanilor-sudezi n-au 
început cu Heinlein, încă în 1880 germanii din nordul Boemiei au cerut 
unirea cu Reichul german, conducătorul lor fiind Georg Schonerer, 
socialist antisemit precursor al național-socialismului hitlerist. 

Beneș urmărea cu atenţie toate mișcările de dreapta din ţările 
vecine şi a reținut agitația mișcării Gărzii de Fier, în măsura în care 
România era un factor esenţial al Micei înţelegeri. Beneş, cu siguranță 
sprijinit şi de anumiţi politicieni apuseni, i-a cerut lui Titulescu să 
intervină pe lângă guvernui liberal român, să dizolve această mișcare, 
înainte de alegeri. Propunerea nu a fost primită cu simpatie de 
guvernul liberal, mai ales ca nu corespundea principiilor liberare ale 
lui Duca, însușite de la Waldeck-Rousseau: „Cred că regula 
fundamentală a unei democraţii este manifestarea în deplină libertate 
a opiniilor... Trebuie să se poată scrie, vorbi, întruni în toată libertatea; 


în acest mod opiniile cele mai excesive ca şi cele mai smintite să poată 
ieşi la lumină. Astfel, grație unei polemici, unui război de idei, fiecare 
va căuta să facă din principiile și doctrinele lui principiile și ideile ţării. 
După aceste dezbateri, după această discuţie și propagandă, ţara va 
judeca. Aici începe rolul autorităţii... ea asigură executarea voinţei 
suverana. Privită în acest sens autoritatea, nu este decât forța legală 
pusă în serviciul deciziilor unui popor liber”. 

Mai mult, prim-ministru Duca a cerut să fie informat de prefecţii 
săi dacă mişcarea legionară prezintă vreun pericol de a câştiga 
alegerile. Toţi, au fost de aceeaşi părere ca legionarii nu vor obține mai 
mult de 7 la sută. Totuşi datorită presiunii lui N. Titulescu, amenințând 
cu demisia în cazul când guvernul va refuza dizolvarea Gărzii de Fier, 
deci decretul a fost semnat de I.G. Duca, în calitatea sa de prim- 
ministru. 

Premierul nu putea şti la ce prigoane a expus mai ales tineretul 
naționalist cu atât mai aprige cu cât te apropiai de sate, astfel că i s-au 
adus la cunoștință lui I.G. Duca zvonuri alarmante privind primejdia în 
care se afla, dar n-au luat nicio măsură nici el, nici siguranţa Statului: 
„Cu o săptămână înainte de atentat l-am văzut (pe I.G. Duca) seara cu 
soţia lui, ieşind, dintr-un cinema de pe Calea Victoriei... Atentatul s-a 
putut executa pe peroul gării Sinaia, fără nicio dificultate, de trei tineri 
legionari”. 

Impresia produsă de respectivul atentat a fost zguduitoare. O 
atare crimă politică nu s-a mai întâmplat din 1862 când a fost asasinat 
primul-ministru Barbu Catargiu, autorul nu s-a putut stabili niciodată. 
S-a mai încercat o probă de asasinat neizbutit asupra lui lonel Brătianu 
de către un muncitor dezechilibrat psihic, Jelea, membrul unei 
organizații anarhiste condusă de un oarecare Reichmann. 

Imediat după ce I.G. Duca a căzut ciuruit de gloanțe pe peronul 
Sinaia, omorât pe loc, a fost transportat în sala de vânătoare a 
castelului Peleș, unde se expuneau cadavrele animalelor ucise, ca 
trofee pentru vânători. 

Din cauza acestei neglijențe, în popor a existat versiunea că 
regele ar fi fost informat că I.G. Duca va fi asasinat în gara Sinaia, după 
se va ieşi dintr-o ședință de lucru avută cu regele Carol II și el nu a luat 
nicio măsură concretă. 

Fără îndoială, conchide marele ziarist, uciderii lui I.G. Duca i se 
potrivesc vorbele lui Talleyrand după executarea ducelui d-Enghien: „e 


mai rău decât o crimă, este o greșeală”. 

Prin paragraful următor, Pamfil Șeicaru ne descrie motivele prin 
care regele, până la urmă, totuşi ar fi avut interesul ca să-l înlăture pe 
prim-ministrul liberal din calea sa, în el supraviețuia spiritul lui Ionel 
Brătianu, cel ce i-a luat odinioară și ultimul drept de a se întoarce pe 
tronul României, convingându-l în acest sens până și pe regele 
Ferdinand să-i ia dreptul de mai fi prinţul lui moștenitor: 

„În acea seară de sfârşit de Decembrie, pe peronul gării Sinaia, 
slab luminată, I.G. Duca rostogolindu-se la pământ era exact omul care 
ar fi putut pune frâna unei domnii începând să alunece pe panta 
primejdioasă a abuzului de autoritate; I.G. Duca nu ar fi putut cuceri 
afecțiunea lui Carol al II-lea; dar corectitudinea lui, exemplarului 
devotament față de interesele superioare ale ţării, chiar rezistenţa lui 
la abuzuri ar fi sfârșit prin a reţine pe monarh de la abuzul de 
autoritate... cu I.G. Duca a căzut una din frânele de care regele avea 
nevoie. Rămas numai cu luliu Maniu ca obstacol de învins, regelui 
Carol i-a fost mult mai uşor să-l manevreze - precipitându-se spre 
regimul personal, spre lovitura de Stat din 13 Februarie 1938, spre 
toate ororile - ca la sfârşit să alunece pe dâra de sânge lăsată de 
asasinate, la abdicare”. 

Drept încheiere, cităm rândurile finale ale articolului lui Pamfil 
Șeicaru prin care ni se repetă marile calități ale caracterului 
aparținând omului şi politicianului I.G. Duca, pe această cale marele 
ziarist îi pregăteşte, așa cum i se cuvine un splendid apogeu întru 
veșnicie: „A trecut de atunci un sfert de secol. Revăd modestul lui 
apartament în strada Cometa, biroul aşa de micuţ că doi oameni abia 
puteau să se miște. Îmi defilează atâtea amintiri în care se găseşte 
omul politic de o impecabilă corectitudine, de un patriotism fără 
prihană, și încerc o mare tristețe. Un om politic necunoscut: I.G. Duca”. 

I.G. Duca e înmormântat în pronaosul bisericii satului Urşani, 
locul fiind artistic descris de Doamna picturii românești Olga 
Greceanu, în lucrarea sa: „Specificul național în pictură” Tiparul Cartea 
românească, Bucureşti. Dar înainte de a reda un fragment din capitolul 
respectiv, va trebui să amintesc faptul că d-na Olga Greceanu a locuit în 
Cula ca poartă numele familiei Greceanu - aflată în apropierea Culei de 
la Măldăreşti a lui I.G. Duca - şi ea şi-a împodobit casa cu minunate 
picturi murale realizate în stilul urieșesc al coborâtorilor pe ape, vechii 
Blajini, îmblânzitori ai zimbrilor vâlveni, distinși cu o cruce pe fruntea 


lor: 

„Dar acolo unde apare toată puterea de creaţie a poporului 
român, unde apare limpede sentimentul ce-l stăpâneşte de veacuri pe 
el, reprezentantul psihic al naţiei românești, e la bisericuța Urșani din 
judeţul Vâlcea, în apropiere de Mănăstirea Horez... În pronaosul 
acestei bisericuțe nu e prea multă lumină. După ce îţi obișnuiești puțin 
ochii cu întunericul, tot nu deosebeşti nimic, dar ai impresiunea că toți 
pereţii din pronaos se luminează, sau mai exact se albesc și în aceeași 
clipă prinzi şi senzaţia că numai ești singur. Începe interiorul să se 
profileze cu oameni, oameni însă cari nu fac nicio mișcare, niciun 
zgomot, adunaţi în masă mare, umăr la umăr, muţi. Întorci capul şi abia 
atunci vezi de jur-împrejur cum îţi apar unul câte unul, chipuri albe, 
abstracte, chipuri de oameni de altă dată. Sunt ctitori cari n-au nici 
coroane de Voievozi pe cap, nici giubele, nici trupul acoperit cu 
veșminte de  brocart, nici anterii dublate cu mătase din 
Constantinopole, nu sunt nici boieri Cantacuzini Creţuleşti, Buzești, 
Goleşti, Greceni, Măldărești, Chiculești, dar ceea ce e cu totul nou și 
neașteptat ca ctitorie sunt simplii țărani, țărance şi popi. Stau înşirați 
pe toți pereții, țăran lângă țăran, în costumele lor de țară, ca o pată 
albă, lângă altă pată albă; toate şi scurteici, îi și leibărașe, cămăși și 
marame, toate sunt albe. Nicio culoare, nicio putere. O genială 
realizare, o creațiune originală, chiar cea mai originală, printre toate 
manifestările artistice ale zugravului român... ctitorii Bisericuţei din 
Urşani, stau în rând, aliniaţi, egali, fără pretenţii de trufie și întâietate, 
reculeşi, temuți, bănuitori de o soartă rea, nădăjduind totuşi una bună, 
cu inima străinsă, cu fața serioasă cu ochii mari, limpezi, minunațţi cu 
frica în Dumnezeu, cu mâinile încrucișate peste piept, cu buzele 
strânse cu palmele goale, căci ultimul ban la temelia acestei bisericuțe 
a fost pus. Priveliştea acestor figuri zugrăvite e o încântare. Nicăieri 
misticismul nu l-am găsit atât de dramatic ca aci. E mai mult decât o 
înșiruire de ctitori: spiritual vorbind, e o scenă religioasă în ținuta lor, 
în felul de a fi lipiţi de perete, fără volum, fără relief, fără să sufle în fața 
lui Dumnezeu; e redată o anumită stare a omului care pecetluiește 
întreaga ființă a ctitorului şi a zugravului şi care conţine în sine toate 
elementele ce alcătuiesc credinţa și în care se contopesc toate feţele 
sufletului românesc”. 

Nobila concepţie şi viziune a d-nei Olga Greceanu, au fost 
urmate la Biserica din Bogata Olteancă, în naosul căreia pictorul Costin 


Ioanid a zugrăvit un șir de sfinți țărani, în alb şi negru, fără alte culori, 
ca şi țăranii credincioşi din Urşani. 

Şi dacă pentru Ch. Péguy catedrala de la Chartres era templul a 
toate călăuzitor, noi vom fi nevoiţi să recunoaștem că pentru sufletul 
nostru ortodox-românesc, dreptate are doamna Olga Greceanu, acest 
rol spiritual ni-l descoperim, în pronaosul Bisericuţii din Urşani unde e 
înmormântat I.G. Duca înconjurat de portretele albilor săi țărani! 

De unde se poate deduce că I.G. Duca pe ultimul său drum, și-a 
găsit în pronaosul Bisericuţii din satul Urşani locul de veci, lângă cei pe 
care i-a iubit, cel mai mult în viaţă: țăranii români, ziditorii de suflet 
creştin şi ctitori de biserici. 

Încetul cu încetul în pronaosul bisericii din Urşani la mormântul 
lui I.G. Duca şi sub lumina ctitorilor ţărani, ne adunăm ca la o masă a 
tăcerii îngenunchind, primim din noi confirmaerea că fără morții 
noștri, noi n-am putea exista. 

Şi ca într-un zvon de sfânta liturghie să ascultăm cuvintele 
zugravului de la Urșani, citat de aceeași doamnă Olga Greceanu, ca 
sacra încheiere a cărții sale: „Dacă voiaşti a te deprinde cu meşteşugul 
zugrăviei, o, zugravule, întâi te povăţuiaşte către tine şi mai înainte să 
te iscuseşti câtăva vreme închipuind dacă eşti ori nu iscusit pentru 
meșteșugul acesta, pentru că de la Dumnezeu e dat şi dumnezeiesc 
lucru este acesta. Căci tuturor arătat iaste aceasta, prin cea nefăcută de 
mână icoană, pe care însuşi El Dumnezeul, omul lisus Hristos, pre prea 
sfântul obrazul lui zugrăvitu-l-a în sfânta marama a Veronicăi, lăsând 
acolo dumnezeiască lui închipuire; şi să nu faci pe lucrul tău prost și 
cum s-a întâmpla, ci cu frica lui Dumnezeu și cu bună cucernicie ca pre 
un dumnezeiesc lucru... 

la aminte, dară!” 

ezitat O. Vuia: „lar Țară, biata noastră Țară, nu mai e Ţară”. 

SSS 

Schlusswort (Postfață) 


Es ist geschafă. Ein Jahr ist nun vergangen, în dem Ich în jeder 
freien Minute gearbeitet habe und mich mit zahireichen Widersachern 
befassen musste, die alles versuchten, es doch noch zu verhindern, 
dass das vorliegende Werk von Ovidiu Vuia 

SUB ZODIA CĂRȚII ŞI A STUDIULUI 

(Cu Pamfil Șeicaru în exil) 

se „online” publiziert werden konnte, wie ei es geschrieben hat, 
nach Originalmanuskript und den vorbandenen Korrekturvorlagen. 
Sicher nicht ganz ohne Fehler, aber Tippfehler, es şei mir verziehen, 
schliesslich beherrsche Ich nicht die Sprache. Alles, was în den letzten 
6 Jahren nach Ovidius Tod passiert ist, ist ein Armutszeugnis für 
Rumânien. 

Der Druck vom „Verlag” ALMAROM ist eine Beleidigung für alle 
Verlage, cine improfessionelle Arbeit sowohl von der Optik und 
Qualităt, als auch die iiber mehrere 1.000 Tippund vor allem 
sinnentstellenden Fehler, kaum ein Satz, der richtig ist, an Unfähigkeit 
und Dilettantismus wohl schwer zu iiberbieten. 

Wohl unter dem Motto: „un șantaj / un etaj” (cine 
Erpressung/Schandtat / cine Etage weiter) die komplette 
Verfälschung von Kapitel 13, allerdings ebenfalls se dilettantisch 
gemacht, dass es selbst dem auffallen würde, der nicht das Original zur 
Verfügung hat. Ein Spiegelbild und deutliche Handschrift vom 
kommunistischen Alltag, sie hielten sich wohl für unsterblich. Im 
vorliegenden Buch von Ovidiu kann man nachlesen, dass ei sich în 
guter Gesellschaft mit anderen Eliteschriftstellern befand, denen das 
gleiche oder ahnliches passiert ist. 

Ein Zitat von Ovidiu în obigen Buch, Vol. III, betreffend Traian 
Popescu, was auch auf ALMAROM und O. BLAGA gut zutrifă: 

„textul de față are o mulțime de greşeli care ar fi stat în sarcina 
editorului să le corecteze, dar în loc de așa ceva a mai adăugat din 
burta lui de Sanço Panga altele, de aceeași gravitate. Se punea vina pe 
lucrul tipografului spaniol care necunoscând limba românească face 
mereu alte greşeli oricât le ameliorai pe cele existente. În acest caz, din 
respect pentru o carte şi autorul ei, acum e vorba de Pamfil Șeicaru, s- 
ar fi impus ca editorul să doarmă pe tiparniţă și să nu admită un text 
cu eroi atât de compromiţătoare. Bine înţeles pentru împlinirea unei 
atare misiuni dl. Traian Popescu ar fi trebuit să renunţe la bacanalele 


sale nocturne, unde consumul de vin destul de acru, îl adormea destul 
de repede în braţele grijuliei și mai acre soţii, care în loc de un „fă, nani, 
puişorul meu” îi cicălea umblându-i gura ca o melița deşi protejatul ei 
se afla se mult în lumea viselor uşoare, dar într-una avea dreptate 
mine Chica, în acest mod nu se putea câștiga o pâine bună, mai ales 
când cum e cazul cărţilor editate de el, rămân ca mărturii de crasă 
neglijență, dublată de o lipsă de pregătire ce ar pretinde semnul 
nulității absolute. Dar ce te poţi aştepta de la un om ca Traian Popescu, 
cel ce n-a citit o carte în viața lui, cum am mai scris-o la începutul 


Der Preis vom Verlag und Herrn Octavian Blaga (2. 
Verfălschung) war exorbitant. Natürlich habe Ich keine Quittungen 
oder Abrechnungen bekommen, alles unversteuert. Auf cine 
Entschuldigung und Entschădigung kann Ich wohl vergebens warten 
so wie auf cine Rückgabe der  unterschlagenen und 
unwiederbringlichen Originalbriefe von Pamfil Șeicaru und seinen 
Büchern und die fehlenden 140 Korrekturseiten von Ovidius 
Manuskript. 

Waren die ei desstattlichen Versicherungen schön vorgefertigt 
in der Schublade, die geschworen hätten, dass Ovidiu das se und nicht 
anders gedruckt haben wollte? (evtl. als Beweis seiner geistigen 
Umnachtung) um seine restlichen Arbeiten ebenfalls zu deklassieren, 
vor allem die Arbeiten betr. Krankheit und Tod von Mihai Eminescu?! 

Ich bedanke mich bei meinen „verborgenen guten Geistern” die 
mich beschützt und unterstützt haben und es noch tun. Eine Schlacht 
ist geschlagen, aber der Kampf ist noch nicht gewonnen, es gibt noch 
mehr zu tun. 

Ich widme diese Arbeit meinen beiden Söhnen Mihai und 
Alexander sowie meiner Tochter Yvonne, die mich ausserordentlich 
unterstützt hat. 

Ausserdem widme Ich diese Arbeit meinem beiden 
Enkelsâhnen und den Enkelkindern, die vielleicht noch kommen. 
Sollen sie einmal stolz auf ihren Grossvater sein können. 

Diejenigen, die versucht haben und es wahrscheinlich noch 
versuchen werden, das Werk und die Werke von Ovidiu în den 
Schmutz zu ziehen, haben mein volles Mitleid, dass sie se 
beklagenswert kleingeistig sind. 

„Die Dummheit ist die einzige Krankheit, unter der die anderen 


zu leiden haben!” 

Aber 

„Wer anderen cine Grube gräbt, fällt selbst hinein!” 

Durch die Veröffentlichung „online” sind die Werke von Ovidiu 
Vuia und Pamfil Șeicaru einem viel grâferau Publikum zugângig 
gemacht worden, das anders se nicht möglich gewesen wäre. Es hat 
eben alles im Leben seinen Sinn. Meine Genugtuung ist, den perfiden 
Plan duchkreuzt zu haben. Die Wahrheit und die Gerechtigkeit gehen 
langsam, aber irgendwann kommen sie an. 

Bei allem Schlechten gibt es auch etwas Positives. Nach meiner 
Krebsdiagnose wollte Ich mich eigentlich nicht behandeln lassen. Der 
grosse Wunsch, diese Arbeit vollendet zu sehen war ausschlaggebend, 
weiter leben zu wollen. Ich bin geheilt. Der Krankheitsbzw. 
Heilungsverlauf grenzte schön fast an ein Wunder ebenso wie meine 
eigentlich unheilbare Augenkrankheit, ebenfalls ein medizinisches 
Wunder. Ironie des Schicksals: Ovidiu hat dieses Buch mit Sicherheit 
mit seinem Leben bezahit, Ich habe diesem Buch mein Leben zu 
verdanken. 

Doamne Dumnezeule al îndurărilor, ajută-mă!!! 

Der Tod ist der Grenzstein für das Leben aber nicht für die Liebe 
und die Ehre. 

— Fazit - Was hat und hatte der praktizierte Kommunismus mit 
der kommunistischen Idee zu tun? Nichts!!! Ist die sogenannte 
Demokratie cine Demokratie? Ist die Kirche um unser Seelenheil 
bemüht? Die orthodoxe Kirche hat mit der Staatssicherheit zusammen 
gearbeitet um an der Macht zu bleiben! Es ist alles nur cine Frage von 
Macht und Machtmissbrauch. Alle wollen die Macht, das bedeutet Geld, 
die cinen wollen die Macht mehr und die anderen weniger gewaltvoll 
erhalten, die Ideea werden nur benutzt, um an die Macht zu kommen 
und diese soll dann se lange wie mögllich erhalten werden. Die 
Geschichte ist voll von solchen Beispielen bis zum heutigen Tag und 
daran wird sich wohl auch in der Zukunft nichts ändern. 

Ich halte es mit Gerhart Hauptmann: Der Mensch bleibt die 
Hauptsache! 

Rita Vuia 2008 

P.S.: Durch die Umstände gezwungen bin Ich von sehr - all zu oft 
zu gutgläubig - zu sehr misstrauisch gewechselt. Sollte Ich jemanden 
zu unrecht verdächtigt haben, bitte Ich um Entschuldigung und 


Verstândnis. Leider weiss man erst hinterher, wer es ehrlich meint 
und wer nicht und Ich habe genug an schlechten Erfahrungen 
gesammelt und bin jetzt jedem gegeniiber misstrauisch. Aber wer 
reinen Gewissens ist, fühit sich ohnehin nicht angesprochen. 

Auch das habe Ich geschafă, obwohl man es verhindern wollte, 
dass Ovidiu în seiner Heimat beigesetzt werden konnte. 

SSS 

Fragment: CARTEA UNUI PELERIN AL POEZIEI - Sonete şi 
terține —, Editura Autorului, 1995, pp. 201/202 

Ovidiu Vuia 

Rugăciune pentru neam și țară 

Deşi trăiesc între străini pribeag 

Bătrân, cu numerii împovărați. 

Tot n-am uitat că locul meu cel drag 

Se află-n valea mândrilor Carpaţi. 

[Inscripţie în carte de monument funerar, Rita Vuia] 

Mai duc în mâini însângeratul steag 

Sub care văd eroii cruciați 

Cum ne salută de pe-al morţii prag 

Unde-au căzut dar nu îngenuncheați. 

Să nu le fie jertfa în zadar 

Destul am suferit cumplit robia 

Şi colțul pâinii l-am avut amar 

Primeşte-ne, Te roagă ei, solia. 

Din jugul comunismului barbar 

Eliberează, Doamne, România! 

Ein Beispiel, dass man auch în Deutschland nicht vor 
Buchverfălschungen gefeit ist ist die deutsche Ubersetzung von Pamfil 
Șeicarus Buch: „Donau, Fluss der fünf Meere”. Das Buch ist nicht nur 
voll mit Druckfehlern, sondern der Inhalt ist auch verfälscht. Es gibt 
keine Angabe über den Dolmetscher, der dieses Buch ins Deutsche 
übersetzt hat. Es gibt cine Einleitung ohne Angabe des Verfassers. (Das 
wurde mir vom Verlag auch nach mehrmaligen Anfragen nicht 
mitgeteilt). Der Leser muss davon ausgehen, dass Pamfil Șeicaru sein 
Buch auf Deutsch geschrieben hat, der konnte aber definitiv kein 
Deutsch. Auf Anfrage beim Verlag und Mitteilung, dass Ich über ein 
korrigiertes Exemplar verfüge, wurde mir nach zweimaliger 
Anmahnung mitgeteilt, dass es Herr Vasile Dumitrescu war, der 


allerdings inzwischen versterben ist, Ich könnte mich aber bei seiner 
Witwe erkundigen. (Ich glaube, das kann Ich mir sparen). Im o.g. Buch 
von Pamfil Șeicaru wurde unter anderem vom Verlag angegeben, dass 
sein das Buch: „Finlandisierung Europas” în Vorbereitung şei. Dieses 
Buch ist nieerschienen, die Manuskripte sind spurlos verschwunden. 
Franz Josef Strauss, der frühere Ministerpräsident von Bayern, hatte 
das Vorwort geschrieben. Auf diese Frage habe Ich vom Verlag keine 
Antwort bekommen, wurde ebenso an die Witwe verwiesen. Das Buch 
wurde von Pamfil Șeicaru täglich erwartet, ei liess sich Schlaftabletten 
von Ovidiu schicken, weil ei vor lauter Erwartung nicht mehr schlafen 
konnte. Es muss also fiertig gewesen sein, oder hat man ihn nur 
hingehalten und hatte gar nicht die Absicht, es zu drucken? (Sein 
unerwarteter Tod kam dazwischen und so wartete ei vergebens.) Im 
vorliegenden Buch von Ovidiu Vuia: SUB ZODIA CĂRȚII ȘI A 
STUDIULUI (Cu Pamfil Şeicaru în exil) wird în Vol. I und II besonders 
auf diese Problematik hingewiesen und ist im direkten Schriftverkehr 
Vuia/Pamfil Şeicaru nachzulesen, (allerdings în rumänischer Sprache, 
siehe ebenso am Textende, Fragment aus Kap. 16, în memoria lui 
Pamfil Șeicaru, Vol. III.*) 

Ein Buch und Text eines Schriftstellers und Autors zur 
verfâlschen ist ein Verbrechen, erst recht, wenn es sich um ein 
geschichts-historisches Buch handelt. Das o.g. Buch von Ovidiu Vuia ist 
voll von solchen Beispielen und beim Schreiben des Buches dachte ei 
wohl nicht im Traum daran, dass îhm das gleiche passieren würde 
aber das konnte Ich wenigstens aufdecken und richtig stellen. Man 
muss unterscheiden zwischen Druckfehlern, die im Kontext zu 
erkennen sind und solchen Fehlern, die absichtlich den Textinhalt 
verfälschen. 

Ich schreibe meine selbstrerfassten Texte aus diesem Grunde 
nur în deutsch, um ebenfalls vor Übersetzungsfehlern gefeit zu sein. 
(Siehe Pamflet Prof. Căpitan, wo der Dolmetscher ein Wort falsch 
interprețiert hat und Ich damals noch kein rumänisch konnte se 
konnte Ich es auch nicht bemerken, was cine Lawine verursachte, 
allerdings auch kleingeistig). 

*) Fragment SUB ZODIA CĂRȚII ȘI A STUDIULUI (Cu Pamfil 
Șeicaru în exil) Vol. III - Kap. 16 - în memoria lui Pamfil Șeicaru ... 

[Dar lucrarea cea mai importantă a sa o considera a fi, 
„Finlandizarea Europei” pe care o aminteşte încă din prima scrisoarea 


datată cu 28 August 1974 că-i așteată traducerea în germană, deci 
manuscrisul în româneşte nu mai încape îndoială că a existat. Cu toate 
speranțele maestrului ca prin această lucrare va ieși din strâmtorarea 
sa financiară, ele nu s-au împlinit, datorită faptului că cei din țară, 
comuniștii au trișat, scopul urmărit de ei era să-l reducă la tăcere pe P. 
Şeicaru, ceea ce să recunoaștem au reușit. 

Unul din factorii principali ai întregului calvar suferit de marele 
ziarist, era „fiul său de suflet” Vasile C. Dumitrescu, acesta în rolul sau 
de lago i-a câștigat într-atât încrederea încât nici n-avea bănuiala că 
acesta ar fi putut fi autorul tergiversării editării manuscriselor lui 
Pamfil Şeicaru, mai precis îl mințea ținând la el manuscrisele 
respective. 

Tot el va fi principalul vinovat ce trebuie pus în legătură cu 
dispariția misterioasă a lucrărilor din românește și în germanţă, în 
primul rând a Finlandizarii Europei şi a piesei de teatru, în trei acte, 
„Excelenţa sa Râca” dar mai vin în discuţie și alte lucrări aflate în 
manuscris, probabil toate acestea prin intermediul lui Vasile cel bun, 
se odihnesc în cine ştie ce sertar al Arhivei de stat din București. 

Este de menționat că P. Șeicaru şi-a păstrat demnitatea de 
ziarist independent şi în cadrul respectivului raport, a refuzat să 
viziteze țara în care el continua să fie stigmatizat şi ostracizat, 
Comuniștii și-au dat măsura de neoameni, singura, de care de altfel 
erau în stare. Era o iluzie că fața comunismului poate fi alta decât acea 
a imposturii şi minciunii crase. 

Prin Vasile Dumitrescu, maestrul va ajunge să-şi vadă cu ochii 
reeditatea Curentului, dar vai în ce condiţii, după ce l-a vândut fiului 
său de inimă, Vasile, cu drept de a-l edita în exil, nu și în țară. Dar lipsa 
de educaţie a acestui individ cu mari simpatii pentru comuniști, au 
transformat „Curentul” într-o publicaţie citită nu mai pentru Șeicaru, 
în rest bună să fie aruncată la gunoi. Vasile Dumitrescu era finanțat de- 
afară şi când a vrut să-şi șantajeze patronii, a publicat o circulară în 
care cerea exilului să-l ajute să-și achite datoriile de peste 37.000 de 
mărci, ziarul urmând să se adreseze celor din România, mai precis, 
dialogurilor duse de acest tovarăș cu preşedintele N. Ceaușescu, pe 
care-l ridica în slăvi, pur și simplu. Printre datoriile lui de 37.000 
mărci, pomenise şi cheltuieliie avute cu editarea articolelor din anul 
1944 ale maestrului, ceea ce însemna o măgărie, menţionându-se 
puţinele exemplare vândute. 


E de menționat ca după câteva zile doar, Curentul domnului 
Vasile Dumitrescu a reapărut deci ieşirea în public a avut rezultatul 
scontat. 

Maestrul nu-l întreba niciodată pe ciracul său de unde lua el 


atâția bani pentru apariția gazetei şi ar fi greu de admis că nu ar fi 
ştiut.] 


Ohne Kommentar - Fără comentariu Rita Vuia 


